חוק לעידוד השקעות הון בחקלאות, תשמ"א-1980

חקלאות טבע וסביבה – חקלאות – השקעות הון בחקלאות

משפט פרטי וכלכלה – כספים – השקעות – השקעות הון ועידודן

מסים – מס הכנסה – השקעות הון ועידודן

תוכן ענינים

|  |  |  |  |
| --- | --- | --- | --- |
|  | פרק א': מבוא | [Go](#med0) | 3 |
| סעיף 1 | מטרה | [Go](#Seif1) | 3 |
| סעיף 2 | אמצעי הגשמה | [Go](#Seif2) | 4 |
| סעיף 3 | ביצוע | [Go](#Seif3) | 4 |
|  | פרק ב': הגדרות | [Go](#med1) | 4 |
| סעיף 4 | הגדרות | [Go](#Seif4) | 4 |
|  | פרק ג': מינהל השקעות בחקלאות | [Go](#med2) | 4 |
| סעיף 5 | הקמת המינהל | [Go](#Seif5) | 4 |
| סעיף 6 | רשויות המינהל | [Go](#Seif6) | 4 |
| סעיף 7 | מינוי המנהל | [Go](#Seif7) | 4 |
| סעיף 8 | תפקידי המנהל | [Go](#Seif8) | 4 |
| סעיף 9 | המינהלה | [Go](#Seif9) | 4 |
| סעיף 10 | תפקידי המינהלה | [Go](#Seif10) | 5 |
| סעיף 11 | מינוי ועדות מייעצות | [Go](#Seif11) | 5 |
| סעיף 12 | מינוי המועצה | [Go](#Seif12) | 5 |
| סעיף 13 | תפקיד המועצה | [Go](#Seif13) | 5 |
| סעיף 14 | סדרי פעולות המועצה | [Go](#Seif14) | 5 |
| סעיף 15 | התשלומים לחברי המועצה | [Go](#Seif15) | 5 |
| סעיף 16 | סודיות | [Go](#Seif16) | 5 |
|  | פרק ד' : אישורים ועררים | [Go](#med3) | 5 |
| סעיף 17 | בקשה לאישור | [Go](#Seif17) | 5 |
| סעיף 18 | אישור תכנית | [Go](#Seif18) | 5 |
| סעיף 19 | תנאים לאישור | [Go](#Seif19) | 6 |
| סעיף 20 | תכנית זוטא | [Go](#Seif20) | 6 |
| סעיף 21 | ערר | [Go](#Seif21) | 6 |
| סעיף 22 | ועדת ערר | [Go](#Seif22) | 6 |
|  | פרק ה': מענק | [Go](#med4) | 6 |
| סעיף 23 | הגדרות | [Go](#Seif23) | 6 |
| סעיף 24 | שיעור המענק | [Go](#Seif24) | 6 |
| סעיף 25 | פטור ממס | [Go](#Seif25) | 6 |
| סעיף 26 | זכות למענק | [Go](#Seif26) | 6 |
| סעיף 27 | תשלום מענק | [Go](#Seif27) | 6 |
| סעיף 28 | מניעת כפל מענק | [Go](#Seif28) | 6 |
| סעיף 28א | ויתור על מענק תמורת הטבות חלופות | [Go](#Seif29) | 7 |
|  | פרק ו': הקלות ממס הכנסה | [Go](#med5) | 7 |
| סעיף 30 | הגדרות | [Go](#Seif30) | 7 |
| סעיף 31 | פחת מואץ | [Go](#Seif31) | 7 |
| סעיף 32 | ניכוי פחת במקרה של בלאי בלתי רגיל | [Go](#Seif32) | 7 |
| סעיף 33 | המס על הכנסה ממפעל חקלאי מאושר | [Go](#Seif33) | 7 |
| סעיף 34 | תקופת ההטבות | [Go](#Seif34) | 7 |
| סעיף 35 | הכנסת מומחה מאושר | [Go](#Seif35) | 8 |
| סעיף 35א | מסלול הטבות חלופי לחברה | [Go](#Seif36) | 8 |
|  | פרק ז': הוראות כלליות | [Go](#med6) | 8 |
| סעיף 36 | חובה להמציא ידיעות | [Go](#Seif37) | 8 |
| סעיף 37 | קיום הוראות תנאי לתחולת ההטבות | [Go](#Seif38) | 8 |
| סעיף 38 | מפעל מעורב | [Go](#Seif39) | 9 |
| סעיף 39 | התליה וביטול | [Go](#Seif40) | 9 |
| סעיף 40 | ביטול עקב הודעה כוזבת | [Go](#Seif41) | 10 |
| סעיף 41 | החזרת הטבות | [Go](#Seif42) | 10 |
| סעיף 42 | מניעת הטבות כפל | [Go](#Seif43) | 10 |
| סעיף 43 | פרסום | [Go](#Seif44) | 10 |
| סעיף 44 | פרסום מינויים | [Go](#Seif45) | 10 |
| סעיף 45 | קיום סמכות | [Go](#Seif46) | 10 |
| סעיף 46 | אצילת סמכויות המנהל והעברתן | [Go](#Seif47) | 10 |
| סעיף 46א | אגרות | [Go](#Seif48) | 10 |
| סעיף 47 | תקנות | [Go](#Seif49) | 10 |
| סעיף 48 | תחילה | [Go](#Seif50) | 11 |

חוק לעידוד השקעות הון בחקלאות, תשמ"א-1980[[1]](#footnote-1)\*

פרק א': מבוא

1. מטרת חוק זה היא עידוד השקעות הון בחקלאות לשם –

מטרה

(1) שיפור מאזן התשלומים של המדינה על ידי פיתוח יצוא חקלאי ופיתוח מחליפי יבוא מובהקים כפי שיקבעו בכללים שר האוצר ושר החקלאות באישור ועדת הכספים של הכנסת;

(2) ניצול יעיל של תנאי טבע, יכולת כלכלית, ידע טכני ונסיון מקצועי הגלומים במגזר החקלאי, ככל המועיל למשק המדינה;

(3) עידוד המגזר החקלאי כגורם חלוצי, בטחוני וחברתי.

2. לשם הגשמתה של מטרת חוק זה יוענקו המענקים, הפטורים, ההנחות וההקלות האמורים בו (להלן – הטבות), שיינתנו על יסוד תכנית מאושרת, הכל לפי המפורט בחוק זה.

אמצעי הגשמה

3. שר האוצר ושר החקלאות ביחד (להלן – השרים) ממונים על ביצוע חוק זה והם יקבעו כללים להגשמת מטרתו; הכללים יפורסמו ברבים.

ביצוע

פרק ב': הגדרות

4. בחוק זה –

הגדרות

"יצרן חקלאי" –

(1) מגדל תוצרת חקלאית;

(2) בעל מערכות ומיתקנים המשמשים, כולם או בעיקרם, לטיפול בתוצרת חקלאית בצורתה הטבעית, לרבות מיון, אריזה, קילוף וקירור;

"נכס" – מקרקעין, מיטלטלין וזכויות, לרבות צמחים רב-שנתיים ומלאי של בעלי חיים, אך למעט רכב מנועי פרטי כמשמעותו בפקודת התעבורה;

"תכנית" – תכנית להקמה, לפיתוח או להרחבה של מפעל חקלאי או של כל חלק ממנו, לרבות תכנית זוטא;

"תכנית זוטא" – תכנית שהיקף ההשקעה בה אינו עולה על חצי מיליון שקלים; השרים רשאים לשנות סכום זה בתקנות באישור ועדת הכספים של הכנסת;

"מפעל חקלאי" – כלל הנכסים המשמשים ליצרן חקלאי לשם הגשמת מטרת חוק זה;

"מפעל חקלאי מאושר" – מפעל חקלאי או הרחבתו, שתכניתם אושרה על פי חוק זה;

"תוצרת חקלאית" – מוצרים מן החי או מן הצומח שנוצרו בתהליך הגידול, לרבות חמרי ריבוי המיועדים בעיקרם ליצוא;

"תשתית" – קרקע שהוכשרה או פותחה, דרכים, מנחתים וכבישים שפולסו או נסללו, מערכות ניקוז וביוב, מיתקני חשמל ומיתקני מים, לרבות חיבורי חשמל ומים, הכל במסגרת תכנית מאושרת;

"הפקודה" – פקודת מס הכנסה.

פרק ג': מינהל השקעות בחקלאות

5. מוקם בזה מינהל השקעות בחקלאות (להלן – המינהל) אשר יפעל להגשמתה של מטרת חוק זה.

הקמת המינהל

6. אלו רשויות המינהל:

רשויות המינהל

(1) מנהל המינהל (להלן – המנהל);

(2) מינהלת המינהל (להלן – המינהלה);

(3) מועצת המינהל (להלן – המועצה).

7. הממשלה תמנה את המנהל בהמלצת שר החקלאות; המנהל יהיה בתוקף תפקידו חבר המינהלה וחבר המועצה ויושב-ראש שלהן.

מינוי המנהל

8. (א) המנהל ממונה על ביצוע החלטות המינהלה והמועצה ויפעל בשמן.

תפקידי המנהל

(ב) כל שיש להגישו למינהלה, למוצעה או לשרים יוגש באמצעות המנהל וכל המנהל וכל הודעה מטעמם תימסר על ידיו.

9. (א) המינהלה תכלול בנוסף למנהל את החברים הבאים:

המינהלה

(1) שני נציגי משרד החקלאות, שימנה שר החקלאות;

(2) שני נציגי משרד האוצר, שימנה שר האוצר;

(3) נציג משרד התעשיה, המסחר והתיירות, שימנה שר התעשיה, המסחר והתיירות;

(4) נציג המחלקה להתיישבות של הסוכנות היהודית לארץ ישראל, שימנה שר החקלאות.

(ב) השרים רשאים למנות למינהלה נציג ציבור מקרב נציגי הארגונים היציגים של החקלאים במועצה.

(ג) היו הדעות במינהלה שקולות, תכריע דעתו של המנהל.

(ד) חברי המינהלה יהיו גם חברי המועצה.

10. (א) אלה תפקידי המינהלה:

תפקידי המינהלה

(1) ליתן אישור לתכניות (להלן – אישור) על פי עקרונות התכנון שגיבש משרד החקלאות לכל שנת תקציב במסגרת תקציב המדינה;

(2) לקבוע סדרים ומועדים להגשת בקשות לאישור תכנית;

(3) לאשר חישובי עלויות להשקעות במפעל חקלאי ובתשתית;

(4) לקבוע את תנאי מתן ההטבות;

(5) לקיים את הקשר בין יצרנים חקלאיים ובין משרדי הממשלה ורשויות אחרות הנוגעות בדבר בכל ענין הנוגע לביצועו של חוק זה;

(6) לתת ידיעות בענייני השקעות הון בחקלאות בישראל ולהפיצן, ולסייע ליצרנים חקלאיים בהגשמת תכניותיהם;

(7) להמליץ לפני כל רשות מוסמכת לכך, שתעניק, במסגרת החיקוקים שבתחום סמכותה או שהיא ממונה על ביצועם, הנחה, הקלה, רשיון והלוואה העשויים לסיים להגשמתה של מטרת חוק זה.

(ב) המינהלה תקבע את סדרי דיוניה ועבודתה, ככל שלא נקבעו בתקנות.

11. המינהלה תמנה ועדות מייעצות שימליצו לפניה בקנינים או בסוגי ענינים שתקבע; חבר אחד לפחות בכל ועדה יהיה מעובדי משרד החקלאות והוא יהיה יושב ראש הועדה.

מינוי ועדות מייעצות

12. (א) השרים ימנו למועצה, בנוסף לחברי המינהלה, נציגים מקרב הציבור, שימונו לאחר התייעצות עם ארגונים של חקלאים שהם לדעת השרים ארגונים יציגים לענין חוק זה ועם מוסדות כלכליים, מדעיים ומקצועיים בתחום החקלאות.

מינוי המועצה

(ב) מספר נציגי הציבור במועצה לא יעלה על חמישה עשר ולא יפחת משנים עשר

13. תפקיד המועצה הוא לייעץ לשרים בכל קנין הנוגע להגשמתה של מטרת חוק זה ובכל הנוגע לעידוד השקעות הון בחקלאות.

תפקיד המועצה

14. (א) המועצה תתכנס לא פחות מפעמיים בשנה.

סדרי פעולות המועצה

(ב) המועצה תקבע את סדרי דיוניה ועבודתה, ככל שלא נקבעו בתקנות.

15. חבר המועצה נציג ציבור זכאי לקבל מאוצר המדינה את הוצאותיו שהוציא עקב השתתפותו בישיבות המועצה, לרבות הפסד שכר עבודה.

התשלומים לחברי המועצה

16. אין לגלות מדיוניהן של המינהלה או המועצה או כל חומר שנמסר להן אלא על ידי המנהל או השרים או בהסכמתם.

סודיות

פרק ד' : אישורים ועררים

17. (א) המבקש אישור לתכנית יגיש למינהלה תיאור מפורט של התכנית שיש בדעתו לבצע, וימסור כל פרט ומסמך נוסף הדרושים לשם בחינתה של התכנית.

בקשה לאישור

(ב) מבקש שהוא חבר אגודה שיתופית שהיא מושב שיתופי, מושב עובדים או כפר שיתופי, יגיש למינהלה בקשה לאישור תכנית ורשאי הוא להגישה באמצעות האגודה.

(תיקון מס' 3)

תשנ"א-1990

מיום 19.11.1990

**תיקון מס' 3**

[ס"ח תשנ"א מס' 1332](http://www.nevo.co.il/Law_word/law14/law-1332.pdf) מיום 19.11.1990 עמ' 16 ([ה"ח 1952](http://www.nevo.co.il/Law_word/law17/PROP-1952.pdf))

(ב) מבקש שהוא חבר אגודה שיתופית שהיא מושב שיתופי, מושב עובדים או כפר שיתופי, ~~לא יגיש למינהלה בקשה לאישור תכנית אלא באמצעות האגודה~~ יגיש למינהלה בקשה לאישור תכנית ורשאי הוא להגישה באמצעות האגודה.

18. (א) המינהלה רשאית לאשר את התכנית או כל חלק ממנה, אם ראתה שביצועם עשוי לסייע להגשמתה של מטרת חוק זה; האישור יהיה בכתב וייחתם בידי המנהל; תכנית או חלק ממנה שאושרו כאמור, יהיו לתכנית מאושרת.

אישור תכנית

(ב) לא אושרו תכנית שהוגשה או חלק ממנה, יודיע המנהל למבקש את הנימוקים בכתב.

19. (א) המינהלה רשאית, לפי שיקול דעתה, להתנות כניסתו של האישור לתקפו במילוי תנאים מוקדמים שייקבעו באישור וכן לקבוע באישור תנאים בקשר לביצוע התכנית.

תנאים לאישור

(ב) לא תאשר המינהלה תכנית אלא אם הוכח להנחת דעתה כי עם תחילת ביצוע התכנית יהיו ברשות המגדל קרקע ומים ומכסות ייצור הדרושים לביצוע התכנית.

(ג) לא תאושר תכנית אלא אם היצרן החקלאי הציג אישור מפקיד השומה שהוא מנהל פנקסי חשבונות בהתאם להוראות הפקודה בדבר ניהול פנקסי חשבונות, או כי בשעת הגשת הבקשה לא היה חייב לנהל פנקסים כאמור.

20. (א) המנהל רשאי לאשר תכנית זוטא לאחר שקיבל המלצת ועדה מייעצת.

תכנית זוטא

(ב) לענין אישור תכנית זוטא יהיו למנהל הסמכויות המוקנות למינהלה על פי סעיפים 18 ו-19.

(ג) הרואה עצמו נפגע מהחלטת המנהל על פי סעיף זה רשאי לערור לועדת הערר שמונתה לפי סעיף 22, תוך ששים ימים מיום שנמסרה לו ההחלטה; ועדת הערר רשאית לאשר את החלטת המנהל, לבטלה או לשנותה, והחלטתה תהיה סופית.

21. (א) הרואה עצמו נפגע מהחלטת המינהלה לפי סעיפים 18, 19, 38(ב) או (ג) או 39(ג) רשאי לערור על ההחלטה לפני השרים, תוך ששים ימים מיום שנמסרה לו ההחלטה.

ערר

(ב) הערר יהיה בכתב ויפורטו בו הנימוקים.

(ג) הערר יוגש לועדת הערר והיא תחווה דעתה לשרים; השרים רשאים לאשר החלטת המינהלה, לבטלה או לשנותה.

22. (א) השרים ימנו ועדת ערר של חמישה ובהם שניים נציגי הציבור שבמועצה ושלושה נציגי הממשלה; השרים ימנו את היושב ראש.

ועדת ערר

(ב) מנין חוקי לדיון בועדה יהיה שלושה כשבהם היושב ראש, נציג הציבור אחד ונציג הממשלה אחד.

פרק ה': מענק

23. בפרק זה –

הגדרות

"מחיר מקורי" – עלות השקעה במפעל חקלאי ובתשתית לפי חישוב שקבעה המינהלה;

(תיקון מס' 5) תשנ"ז-1996

"מענק" – (נמחקה);

(תיקון מס' 5) תשנ"ז-1996

מיום 1.1.1997

**תיקון מס' 5**

[ס"ח תשנ"ז מס' 1607](http://www.nevo.co.il/Law_word/law14/law-1607.pdf) מיום 7.1.1997 עמ' 16 ([ה"ח 2556](http://www.nevo.co.il/Law_word/law17/PROP-2556.pdf))

**מחיקת הגדרת "מענק"**

הנוסח הקודם:

~~"מענק" — מענק השקעה או מענק הישבון;~~

"מענק הישבון" – (נמחקה);

(תיקון מס' 5) תשנ"ז-1996

מיום 1.1.1997

**תיקון מס' 5**

[ס"ח תשנ"ז מס' 1607](http://www.nevo.co.il/Law_word/law14/law-1607.pdf) מיום 7.1.1997 עמ' 16 ([ה"ח 2556](http://www.nevo.co.il/Law_word/law17/PROP-2556.pdf))

**מחיקת הגדרת "מענק הישבון"**

הנוסח הקודם:

~~"מענק הישבון" — מענק בשל מיסים על השקעה.~~

24. (א) המענק יהיה בשיעור מן המחיר המקורי של מפעל חקלאי מאושר, למעט הוצאות לרכישת הקרקע, בשיעורים אלה:

שיעור המענק

(תיקון מס' 5)   
תשנ"ז-1996

(1) באזור פיתוח א' – 20%;

(2) באזור פיתוח ב' – 10%.

(ב) השרים, באישור ועדת הכספים של הכנסת, יקבעו את תחומי האזורים המנויים בסעיף קטן (א).

מיום 1.1.1997

**תיקון מס' 5**

[ס"ח תשנ"ז מס' 1607](http://www.nevo.co.il/Law_word/law14/law-1607.pdf) מיום 7.1.1997 עמ' 16 ([ה"ח 2556](http://www.nevo.co.il/Law_word/law17/PROP-2556.pdf))

**החלפת סעיף 24**

הנוסח הקודם:

~~24. המענק יהיה בשיעור מן המחיר המקורי של מפעל חקלאי מאושר, למעט הוצאות לרכישת הקרקע, כמפורט להלן:~~

~~(1) מענק השקעה – 15%;~~

~~(2) מענק הישבון – 5% או שיעור אחר שקבעו השרים באישור ועדת הכספים של הכנסת.~~

25. מענק יהיה פטור ממס הכנסה ויחולו הוראות סעיף 21(ב) לפקודה.

פטור ממס

26. בעל מפעל חקלאי מאושר יהא זכאי לקבל מענק בתנאי שיקיים את כל תנאי האישור לתכנית וימלא את הוראות הכללים שהתקינה המינהלה על פי הוראות פרק זה.

זכות למענק

27. מענק לבעל מפעל חקלאי מאושר שהוא חבר באגודה שיתופית שהיא מושב שיתופי, מושב עובדים או כפר שיתופי ישולם במישרין לבעל המפעל, זולת אם ביקש לקבלו באמצעות האגודה, ואולם אם הגיש את הבקשה לאישור התכנית באמצעות האגודה, לא ישולם לו המענק אלא באמצעותה.

תשלום מענק

(תיקון מס' 3)   
תשנ"א-1990

מיום 19.11.1990

**תיקון מס' 3**

[ס"ח תשנ"א מס' 1332](http://www.nevo.co.il/Law_word/law14/law-1332.pdf) מיום 19.11.1990 עמ' 16 ([ה"ח 1952](http://www.nevo.co.il/Law_word/law17/PROP-1952.pdf))

**החלפת סעיף 27**

הנוסח הקודם:

~~סייג לקבלת מענק~~

~~27. לא יינתן מענק לבעל מפעל חקלאי מאושר שהוא חבר באגודה שיתופית שהיא מושב שיתופי, מושב עובדים או כפר שיתופי, אלא באמצעות האגודה.~~

28. לא ישולם מענק בשל תכנית יותר מפעם אחת.

מניעת כפל מענק

28א. לא ישולם מענק למי שבחר במסלול הטבות חלופי על פי סעיף 35א.

ויתור על מענק תמורת הטבות חלופות

(תיקון מס' 4)   
תשנ"ב-1992

(תיקון מס' 5)

תשנ"ז-1996

מיום 1.1.1992

**תיקון מס' 4**

[ס"ח תשנ"ב מס' 1391](http://www.nevo.co.il/Law_word/law14/law-1391.pdf) מיום 25.3.1992 עמ' 154 ([ה"ח 2122](http://www.nevo.co.il/Law_word/law17/PROP-2122.pdf))

**הוספת סעיף 28א**

מיום 1.1.1997

**תיקון מס' 5**

[ס"ח תשנ"ז מס' 1607](http://www.nevo.co.il/Law_word/law14/law-1607.pdf) מיום 7.1.1997 עמ' 17 ([ה"ח 2556](http://www.nevo.co.il/Law_word/law17/PROP-2556.pdf))

28א. ~~מענק השקעה לא ישולם~~ לא ישולם מענק למי שבחר במסלול הטבות חלופי על פי סעיף 35א.

29. המינהלה רשאית לקבוע כללים לביצוע הוראות פרק זה, לרבות סדרי הגשת בקשות למתן מענק, הפרטים שייכללו בבקשות, המסמכים שיצורפו אליהן, הערובות הדרושות למתן מענק, הדרך והמועדים שבהם ישולם מענק, לשיעורים או בבת אחת, וכן כללים לעיכוב התשלום של חלק ממענק שלא יעלה על שיעור מסויים ממנו, כפי שיקבעו השרים באישור ועדת הכספים של הכנסת.

כללים

פרק ו': הקלות ממס הכנסה

30. בפרק זה –

הגדרות

"מס" – מס הכנסה, מס חברות וכל מס אחר המוטל על הכנסה, למעט מס על ריווח הון; תהא לכל מונח אחר המשמעות שיש לו בפקודה.

31. בחישוב הכנסתו של בעל מפעל חקלאי מאושר הזכאי לניכוי פחת לפי סעיף 21 לפקודה לגבי נכסים המשמשים לצרכי אותו מפעל חקלאי מאושר והכלולים בתכנית המאושרת, יותר למפעל לפי בקשתו, בכל אחת מחמש שנות המס הראשונות לשימושו באותם נכסים, ניכוי פחת כמפורט להלן:

פחת מואץ

(1) לגבי נכסים שאינם בנינים – במכסה השווה ל-200% מהמפורט בתקנות מס הכנסה (פחת), 1941 (להלן – התקנות);

(2) לגבי בנינים – במכסה השווה ל-400% מהמפורט בתקנות, ובלבד שלא יותר ניכוי של יותר מ-20% לשנה.

(הוראת שעה)

תשמ"ז-1986

מיום 1.4.1986 עד יום 31.3.1987

**הוראת שעה**

[ס"ח תשמ"ז מס' 1197](http://www.nevo.co.il/Law_word/law14/law-1197.pdf) מיום 16.10.1986 עמ' 8 ([ה"ח 1798](http://www.nevo.co.il/Law_word/law17/PROP-1798.pdf))

(2) לגבי בנינים – במכסה השווה ל-400% מהמפורט בתקנות, ובלבד שלא יותר ניכוי של יותר מ-20% לשנה מוכפל בשיעור התאמה.

32. הוכח לפקיד השומה שלמפעל חקלאי מאושר היה בלאי בלתי רגיל של נכסים שאינם בנינים, מחמת שהפעילו אותם בתנאים קשים ביותר, יהא פקיד השומה רשאי להתיר, לפי בקשת המפעל, ניכוי פחת במכסה השווה ל-250% ממכסת הפחת הקבועה בתקנות.

ניכוי פחת במקרה של בלאי בלתי רגיל

33. (א) חברה שהיא בעלת מפעל חקלאי מאושר תהיה חייבת על הכנסתה החייבת שהושגה מאותו מפעל במס חברות בשיעור שלא יעלה על 25% מאותה הכנסה ותהיה פטורה מכל מס אחר עליה.

המס על הכנסה ממפעל חקלאי מאושר

(תיקון מס' 1)

תשמ"ז-1987

(ב) קיבל אדם דיבידנד ששולם מתוך הכנסה חייבת, בניכוי מס החברות החל עליה, כאמור בסעיף קטן (א), יחולו הוראות סעיף 47(ב)(2) לחוק לעידוד השקעות הון, תשי"ט-1959.

(תיקון מס' 2)   
תש"ן-1990

(תיקון מס' 6)   
תשנ"ח-1998

(ג) יחיד שהוא בעל מפעל חקלאי מאושר, המנהל מערכת חשבונות נפרדת ומלאה לאותו מפעל לפי שיטת החשבונאות הכפולה, יהא חייב, על הכנסתו החייבת שהושגה מאותו מפעל, במס הכנסה בשיעור שלא יעלה על 30%, ויהא פטור מכל מס אחר עליה.

(תיקון מס' 1)

תשמ"ז-1987

(ד) יחיד שהוא בעל מפעל חקלאי מאושר, שאינו מנהל מערכת חשבונות נפרדת ומלאה לאותו מפעל לפי שיטת החשבונאות הכפולה, יהיה חייב במס בשיעור שלא יעלה על 30%.

(תיקון מס' 1)

תשמ"ז-1987

(תיקון מס' 4)   
תשנ"ב-1992

(ה) לענין סעיף זה דין קיבוץ כדין יחיד.

מיום 1.1.1987

**תיקון מס' 1**

[ס"ח תשמ"ז מס' 1212](http://www.nevo.co.il/Law_word/law14/law-1212.pdf) מיום 9.4.1987 עמ' 92 ([ה"ח 1815](http://www.nevo.co.il/Law_word/law17/PROP-1815.pdf))

(א) חברה שהיא בעלת מפעל חקלאי מאושר תהיה חייבת על הכנסתה החייבת שהושגה מאותו מפעל במס חברות בשיעור שלא יעלה על ~~30%~~ 25% מאותה הכנסה ותהיה פטורה מכל מס אחר עליה.

(ב) קיבל אדם דיבידנד ששולם מתוך הכנסה כאמור בסעיף קטן (א), יהיה חייב עליו במס הכנסה בשיעור של 15%; והוא הדין לגבי פירות השקעה שמשלמת חברה מתוך דיבידנד כאמור.

(ג) יחיד שהוא בעל מפעל חקלאי מאושר, המנהל מערכת חשבונות נפרדת ומלאה לאותו מפעל לפי שיטת החשבונאות הכפולה, יהא חייב, על הכנסתו החייבת שהושגה מאותו מפעל, במס הכנסה בשיעור שלא יעלה על~~35%~~ 30%, ויהא פטור מכל מס אחר עליה.

(ד) יחיד שהוא בעל מפעל חקלאי מאושר, שאינו מנהל מערכת חשבונות נפרדת ומלאה לאותו מפעל לפי שיטת החשבונאות הכפולה, יהיה זכאי לזיכוי ממס בשל הכנסתו החייבת שהושגה מאותו מפעל, בהתאם לכללים שיקבע שר האוצר באישור ועדת הכספים של הכנסת; הזיכוי יהיה בשיעור של 17% והוא יינתן על אותו חלק מההכנסה החייבת שעליה חלים שיעורי המס המפורטים בסעיף 121(א)(2), (3) ו-(4) לפקודה, ובלבד ששיעור המס על ההכנסה האמורה אחרי הזיכוי לא יפחת מ- ~~35%~~ 30%.

מיום 1.4.1987

**תיקון מס' 2**

[ס"ח תש"ן מס' 1298](http://www.nevo.co.il/Law_word/law14/law-1298.pdf) מיום 10.1.1990 עמ' 37 ([ה"ח 1946](http://www.nevo.co.il/Law_word/law17/PROP-1946.pdf))

**החלפת סעיף קטן 33(ב)**

הנוסח הקודם:

~~(ב) קיבל אדם דיבידנד ששולם מתוך הכנסה כאמור בסעיף קטן (א), יהיה חייב עליו במס הכנסה בשיעור של 15%; והוא הדין לגבי פירות השקעה שמשלמת חברה מתוך דיבידנד כאמור.~~

מיום 1.1.1992

**תיקון מס' 4**

[ס"ח תשנ"ב מס' 1391](http://www.nevo.co.il/Law_word/law14/law-1391.pdf) מיום 25.3.1992 עמ' 154 ([ה"ח 2122](http://www.nevo.co.il/Law_word/law17/PROP-2122.pdf))

(ד) יחיד שהוא בעל מפעל חקלאי מאושר, שאינו מנהל מערכת חשבונות נפרדת ומלאה לאותו מפעל לפי שיטת החשבונאות הכפולה, ~~יהיה זכאי לזיכוי ממס בשל הכנסתו החייבת שהושגה מאותו מפעל, בהתאם לכללים שיקבע שר האוצר באישור ועדת הכספים של הכנסת; הזיכוי יהיה בשיעור של 17% והוא יינתן על אותו חלק מההכנסה החייבת שעליה חלים שיעורי המס המפורטים בסעיף 121(א)(2), (3) ו-(4) לפקודה, ובלבד ששיעור המס על ההכנסה האמורה אחרי הזיכוי לא יפחת מ- 30%~~ יהיה חייב במס בשיעור שלא יעלה על 30%.

מיום 1.1.1998

**תיקון מס' 6**

[ס"ח תשנ"ח מס' 1645](http://www.nevo.co.il/Law_word/law14/law-1645.pdf) מיום 15.1.1998עמ' 48 ([ה"ח 2650](http://www.nevo.co.il/Law_word/law17/PROP-2650.pdf))

(ב) קיבל אדם דיבידנד ששולם מתוך ~~הכנסה~~ הכנסה חייבת, בניכוי מס החברות החל עליה, כאמור בסעיף קטן (א), יחולו הוראות סעיף 47(ב)(2) לחוק לעידוד השקעות הון, תשי"ט-1959.

34. הטבות לפי סעיף 33 יינתנו:

תקופת ההטבות

(1) על הכנסה שהושגה בחמש השנים המתחילות בשנה שבה היתה לראשונה למפעל החקלאי המאושר הכנסה חייבת, ובלבד שלא עברו שתים עשרה שנים מהשנה שבה ניתן האישור, אלא שהמינהלה רשאית במקרים מיוחדים להסיר את הגבלת הזמן של שתים עשרה השנים האמורות;

(2) על דיבידנד המשתלם מתוך הכנסה שהושגה בחמש השנים כאמור בפסקה (1), אף אם הגיע לנישום תוך עשר השנים לאחר תום חמש השנים האמורות;

(3) לענין חברה כהגדרתה בסעיף 35(א), בפסקה (1), במקום "חמש השנים" יבוא "שבע השנים", במקום "שתים עשרה שנים" יבוא "ארבע עשרה שנים", ובמקום "שתים עשרה השנים" יבוא "ארבע עשרה השנים", ובפסקה (2), במקום "חמש השנים", פעמיים, יבוא "שבע השנים", ובמקום "עשר השנים" יבוא "שתים עשרה השנים".

(תיקון מס' 4)   
תשנ"ב-1992

מיום 1.1.1992

**תיקון מס' 4**

[ס"ח תשנ"ב מס' 1391](http://www.nevo.co.il/Law_word/law14/law-1391.pdf) מיום 25.3.1992 עמ' 154 ([ה"ח 2122](http://www.nevo.co.il/Law_word/law17/PROP-2122.pdf))

**הוספת פסקה 34(3)**

35. (א) שיעור המס המוטל על הכנסתו החייבת של מומחה מאושר שמקורה בעבודתו שלמענה הוזמן, לא יעלה על 25% מאותה הכנסה, שתיחשב כשלב הגבוה ביותר בסולם הכנסתו החייבת; הנחה זו תינתן במשך שלוש שנות מס מראשית שנת המס שבה יהא אותו מומחה חייב לראשונה במס על הכנסתו האמורה, אולם המינהלה רשאית להאריך את תקופת ההנחה עד שתי שנים נוספות.

הכנסת מומחה מאושר

(ב) בסעיף זה, "מומחה מאושר" – מי שבהיותו תושב חוץ הזמין אותו מפעל חקלאי, בהסכמת המנהל, לעבוד במפעל כמומחה שעבודתו עשויה לסייע להגשמתה של מטרת חוק זה, ולא היה לפני כן תושב ישראל.

35א. (א) חברה הזכאית לקבל מענק בשל מפעל שבבעלותה, תהא זכאית להטבות המפורטות בסעיף קטן (ב) (להלן בסעיף זה – מסלול הטבות חלופי) במקום כל ההטבות במס אשר היא זכאית להן לפי סעיף 33 ובמקום כל המענקים שהיא זכאית להם, והכל בשל אותו מפעל, ובלבד שביקשה זאת בכתב במועד הגשת הבקשה לאישור המפעל; בסעיף זה –

מסלול הטבות חלופי לחברה

(תיקון מס' 4)

תשנ"ב-1992

"מענק" – מענק מכספי תקציב המדינה בשל היות המפעל מפעל מאושר;

"חברה" – למעט חברה שחל עליה סעיף 64א לפקודה ולמעט אגודה שיתופית;

(תיקון מס' 7) תשס"ב-2002

"מפעל" – מפעל חקלאי שאושר כמפעל חקלאי מאושר ביום כ"ה בטבת תשנ"ב (1 בינואר 1992) או לאחריו, או שאושר לפני המועד האמור ובלבד שעד אותו מועד לא קיבלה החברה מענק בשלו.

(ב) חברה בעלת מפעל שבחרה במסלול הטבות חלופי תהיה זכאית לפטור ממס בשל הכנסתה החייבת שהושגה מאותו מפעל במשך חמש שנים מתחילת תקופת ההטבות.

(ג) על אף האמור בסעיף קטן (ב), החברה המחלקת דיבידנד מתוך הכנסה של מפעל שהושגה בתקופה שבה היתה החברה פטורה ממס לפי סעיף קטן (ב), תהא חייבת בשנת המס שבה חולק הדיבידנד, במס חברות על סכום הדיבידנד המחולק בשיעור מס החברות שהיתה חייבת בו על הכנסתה בשנה שבה הופקה ההכנסה אילולא בחרה במסלול ההטבות החלופי; המס האמור ישולם יחד עם מס ההכנסה שיש לנכותו במקור ממקבל הדיבידנד, ויחולו לגביו ההוראות המתייחסות לניכוי במקור;

לענין זה –

(1) "סכום הדיבידנד המחולק" – לרבות סכום מס החברות החל בשל חלוקתו;

(2) כל סכום שנתן בעל מפעל לקרובו, לבעל שליטה בו או לתאגיד בשליטתם, או שזקף אותו לחובתם, בין במישרין ובין בעקיפין, יראוהו כדיבידנד שחילק בעל המפעל, זולת אם הוא הכנסה חייבת בידי המקבל והמס עליו שולם.

(ד) בסעיף זה, "תקופת ההטבות" – כאמור בסעיף 34(1).

(ה) הוראות סעיף זה לא יחולו אם נתקיים אחד מאלה:

(1) החברה שכרה לשימוש המפעל ציוד שבשלו קיבל אדם אחר מענק;

(2) החברה שכרה לשימוש המפעל מבנה שבשלו קיבל אדם אחר מענק, ולחברה זכות לרכוש את המבנה;

(3) החברה שכרה לשימוש המפעל מבנה שבשלו קיבל אדם אחר מענק, ולדעת פקיד השומה קיימים יחסים מיוחדים בין החברה לבין המשכיר.

מיום 1.1.1992

**תיקון מס' 4**

[ס"ח תשנ"ב מס' 1391](http://www.nevo.co.il/Law_word/law14/law-1391.pdf) מיום 25.3.1992 עמ' 154 ([ה"ח 2122](http://www.nevo.co.il/Law_word/law17/PROP-2122.pdf))

**הוספת סעיף 35א**

מיום כניסתן לתוקף של תקנות לפי סעיף 64א1 לפקודת מס הכנסה

**תיקון מס' 7**

[ס"ח תשס"ב מס' 1863](http://www.nevo.co.il/Law_word/law14/law-1863.pdf) מיום 4.8.2002 עמ' 530 ([ה"ח 3156](http://www.nevo.co.il/Law_word/law17/PROP-3156.pdf))

"חברה" – למעט חברה שחל עליה סעיף ~~64א~~ 64א1 לפקודה ולמעט אגודה שיתופית;

פרק ז': הוראות כלליות

36. מי שניתן לו אישור ימציא למנהל, בהתאם לדרישתו, ידיעות, מסמכים וראיות אחרות בקשר לביצוע התכנית המאושרת, לקיום תנאי האישור ולקביעת שיעורי ההטבות.

חובה להמציא ידיעות

37. הוראות חוק זה יחולו על אף האמור בכל חיקוק אחר; שום הטבה לא תינתן אלא אם קויימו ההוראות של חוק זה, של התקנות והכללים שהותקנו על פיו, של התכנית המאושרת ושל כל תנאי מתנאי האישור, ובעל המפעל החקלאי המאושר ניהל פנקסים קבילים כמשמעותם בפקודה.

קיום הוראות – תנאי לתחולת ההטבות

38. (א) מפעל חקלאי שחלקו מפעל חקלאי מאושר וחלקו אינו מפעל חקלאי מאושר, בין אם החלק שאינו מאושר הוקם לפני מתן האישור ובין לאחר מכן אך מחוץ למסגרת התכנית המאושרת, או מפעל חקלאי שיש בו חלקים מאושרים שהוקמו במועדים שונים, יהיה זכאי להטבות הקבועות בחוק זה למפעל חקלאי מאושר לגבי החלק שאושר בלבד, ואם יש בו מספר חלקים מאושרים – לגבי כל חלק בהתאם למועד שבו אושר.

מפעל מעורב

(ב) מפעל חקלאי שחלק ממנו מזכה בשנת מס מסויימת להטבות לפי סעיף 33(א), (ג) או (ד) (להלן – חלק מאושר) –

(1) המינהלה תקבע את האופן שבו יחושב אותו חלק מהכנסתו החייבת של המפעל שיש לראותו כהכנסה חייבת של כל חלק מאושר; כל עוד לא קבעה המינהלה את אופן החישוב יראו כהכנסתו החייבת של חלק מאושר כלשהו, שיעור מהכנסתו החייבת של המפעל כולו שהוא כיחס שבין שווי הנכסים הקבועים של המפעל באותו חלק מאושר לבין שווי הנכסים הקבועים של המפעל כולו באותו זמן; הפחת ינוכה לגבי כל חלק מהמפעל רק מההכנסה החייבת של אותו חלק ולגבי הנכסים שבו; היתה ההכנסה החייבת של חלק מאושר קטנה מסכום הפחת, ונותרה יתרת פחת מואץ, תותר יתרה זו לניכוי בשנים הבאות בזו אחר זו, כנגד ההכנסה החייבת של החלק המאושר;

בפסקה זו –

"פחת" – לרבות תוספת פחת במכסה הקבועה על פי כל דין;

"פחת מואץ" – מכסת היתר של הפחת שניתן לבקשו על פי סעיף 31 והתוספת עליו על פי כל דין;

"הכנסה חייבת" – לפני ניכוי הפחת והפחת המואץ;

"נכסים קבועים" – לרבות נכסים המשמשים את המפעל אף אם אינם של בעל המפעל;

(2) המנהל רשאי לקבוע כי לענין חישוב היחס כאמור בפסקה (1) לא יובאו בחשבון נכסים שנתקיימו בהם שלוש אלה:

(א) הנכסים הם מבני שירותים או מיתקני שירותים, ציוד משרדי או רכב מנועי פרטי כמשמעותו בפקודת התעבורה;

(ב) הם נרכשו תוך שלוש שנים מיום הפעלת החלק המאושר;

(ג) מחירם המקורי, כפי שנקבע לענין סעיף 21 לפקודה, אינו עולה על 10% ממחירם המקורי של כל הנכסים הקבועים הכלולים בתכנית המאושרת;

(3) שיעור הדיבידנד שמשלם המפעל מהכנסתו החייבת בשנת מס מסויימת והזכאי להטבות לפי סעיף 33(ב) יהיה כיחס שבין ההכנסה החייבת בניכוי מס החברות החל עליה של חלקי המפעל השונים לפי החישוב כאמור בפסקה (1) באותה שנה.

(תיקון מס' 6)   
תשנ"ח-1998

מיום 1.1.1998

**תיקון מס' 6**

[ס"ח תשנ"ח מס' 1645](http://www.nevo.co.il/Law_word/law14/law-1645.pdf) מיום 15.1.1998 עמ' 48 ([ה"ח 2650](http://www.nevo.co.il/Law_word/law17/PROP-2650.pdf))

(3) שיעור הדיבידנד שמשלם המפעל מהכנסתו החייבת בשנת מס מסויימת והזכאי להטבות לפי סעיף 33(ב) יהיה כיחס שבין ההכנסה החייבת בניכוי מס החברות החל עליה של חלקי המפעל השונים לפי החישוב כאמור בפסקה (1) באותה שנה.

(ג) התעורר ספק בדבר שווי הנכסים הקבועים האמורים, יקבעוהו בסכום שאפשר לקבל בעדם במכירה ממוכר מרצון לקונה מרצון, או בדרך שתקבע המינהלה.

39. (א) ראה המנהל כי בעל מפעל חקלאי מאושר לא קיים הוראה מהוראות חוק זה או התקנות או הכללים שהותקנו על פיו, או לא קיים את התכנית המאושרת או תנאי מתנאי האישור, רשאי המנהל לשלוח לו התראה ובה ארכה של 15 ימים לביצוע המוטל עליו כאמור.

התליה וביטול

(ב) בעל מפעל חקלאי מאושר שקיבל התראה רשאי לבקש מאת המנהל, בכתב מנומק, ארכה נוספת לביצוע המוטל עליו כאמור.

(ג) סירב המנהל להעניק ארכה נוספת כמבוקש, או לא קיים בעל מפעל חקלאי מאושר את ההוראות, את התכנית או את תנאי האישור במועד שנקבע לו, יודיע המנהל על כך למינהלה, והיא רשאית להחליט אחת מאלה:

(1) להתלות את האישור או לבטלו, לעתיד או למפרע;

(2) לעכב הטבות עד לבירור הענין;

(3) לדרוש החזרת הטבות שניתנו.

40. (א) נוכחה המינהלה לדעת כי אישור הושג על יסוד הודעות כוזבות או מטעות ביודעין, תבטלו למפרע מיום נתינתו.

ביטול עקב הודעה כוזבת

(ב) על החלטת המינהלה לפי סעיף זה ניתן לערער לפני בית המשפט המחוזי תוך ששים ימים מיום שנמסרה ההודעה על ההחלטה; הוגש ערעור, יעוכב ביטול האישור עד יום מתן ההחלטה בערעור.

(ג) על החלטת בית המשפט המחוזי לפי סעיף קטן (ב) ניתן לערער בבעיה משפטית.

(ד) שר המשפטים רשאי להתקין תקנות בדבר סדרי הדין בערעור לפי סעיף זה.

41. (א) נדרש בעל מפעל חקלאי מאושר, בהודעה בכתב, להחזיר הטבות כאמור בסעיף   
39(ג)(3), יקיים את הדרישה תוך תשעים ימים מיום ההודעה או במועד מאוחר יותר, כפי שנקבע בהודעה, בצירוף ריבית והפרשי הצמדה מיום קבלתן, בשיעור המקסימלי המותר על-פי חוק פסיקת ריבית והצמדה, תשכ"א-1961, אולם המנהל רשאי, מסיבות מיוחדות שירשום, לוותר על הריבית והפרשי ההצמדה, כולם או מקצתם.

החזרת הטבות

(ב) קיבלה חברה או אגודה שיתופית הטבות כלשהן לפי חוק זה וניתן עליה צו פירוק, או קיבלה החלטה על פירוקה מרצון, לפני שביצעה את התכנית המאושרת כולה וקיימה את כל תנאי האישור – יראוה כאילו נתחייבה בהחזרת ההטבות לפני מתן צו הפירוק או קבלת ההחלטה, זולת אם החליטה המינהלה שלא יוחזרו ההטבות או שיוחזרו רק מקצתן; והוא הדין ביחיד שניתן עליו צו כינוס נכסים בהליכי פשיטת רגל.

(ג) בוטל אישור על פי סעיף 40, יהא בעל המפעל החקלאי חייב להחזיר את ההטבות שקיבל תוך ששים ימים מן היום שבו נשלחה לו ההודעה על הביטול, בצירוף ריבית והפרשי הצמדה מיום קבלתן בשיעור המקסימלי המותר על-פי חוק פסיקת ריבית והצמדה, תשכ"א-1961.

(ד) הוראות סעיף זה אינן גורעות מכל דין אחר.

(ה) הוחזרו הטבות או מקצתן על פי הוראות סעיף זה, ייקבעו ההכנסות לשנים שבין מתן ההטבות לבין ההחזרה כאילו לא ניתנו מלכתחילה ההטבות או מקצתן שהוחזרו, ושומות שנעשו לשנים האמורות יתוקנו בהתאם לכך.

42. לא תינתן הטבה לפי חוק זה לגבי תכנית שאושרה לפי חוק לעידוד השקעון הון, תשי"ט-1959.

מניעת הטבות כפל

43. כללים שקבעה המינהלה לפי חוק זה יפורסמו ברשומות.

פרסום כללים של המינהלה

44. הודעה על מינויים לפי חוק זה תפורסם ברשומות.

פרסום מינויים

45. הסמכויות הנתונות לפי חוק זה אינן באות לגרוע מן הסמכויות לפי חיקוק אחר.

קיום סמכות

46. (א) המנהל רשאי באישור המינהלה לאצול מסמכויותיו לפי חוק זה או התקנות שהותקנו לפיו, למעט הסמכויות הנתונות לו על-פי סעיף 20 והסמכות לכהן כחבר המינהלה והמועצה וכיושב ראש שלהן.

אצילת סמכויות המנהל והעברתן

(תיקון מס' 4א)

תשנ"ה-1995

(ב) השרים רשאים להעביר את סמכויות המנהל לפי סעיף 20 למנהלי מחוזות במשרד החקלאות, ויכול שהעברה תהיה כללית או מסויגת לפי אזורים, לפי היקף ההשקעה או לפי סוגי תכניות זוטא; הודעה על העברת הסמכויות תפורסם ברשומות.

(תיקון מס' 4א)

תשנ"ה-1995

(ג) אישר מנהל מחוז תכנית לפי הסמכות שהועברה לו כאמור בסעיף (ב), ייכנס האישור לתוקף כעבור ארבעה-עשר ימים מהיום שהביא מנהל המחוז את האישור לידיעת המנהל, ובלבד שתוך התקופה האמורה לא הורה המנהל על העברת התכנית לאישור המינהלה.

(תיקון מס' 4א)

תשנ"ה-1995

(ד) הועברה סמכות כאמור בסעיף קטן (ב), יהיו למי שהסמכות הועברה אליו סמכויות המנהל לפי סעיפים 36 ו-39 לחוק, לפי הענין.

(תיקון מס' 4א)

תשנ"ה-1995

מיום 6.7.1995

**תיקון מס' 4א**

[ס"ח תשנ"ה מס' 1530](http://www.nevo.co.il/Law_word/law14/law-1530.pdf) מיום 6.7.1995 עמ' 341 ([ה"ח 2346](http://www.nevo.co.il/Law_word/law17/PROP-2346.pdf))

אצילת סמכויות המנהל והעברתן

46. (א) המנהל רשאי באישור המינהלה לאצול מסמכויותיו לפי חוק זה או התקנות שהותקנו לפיו, למעט הסמכויות הנתונות לו על-פי סעיף 20 והסמכות לכהן כחבר המינהלה והמועצה וכיושב ראש שלהן.

(ב) השרים רשאים להעביר את סמכויות המנהל לפי סעיף 20 למנהלי מחוזות במשרד החקלאות, ויכול שהעברה תהיה כללית או מסויגת לפי אזורים, לפי היקף ההשקעה או לפי סוגי תכניות זוטא; הודעה על העברת הסמכויות תפורסם ברשומות.

(ג) אישר מנהל מחוז תכנית לפי הסמכות שהועברה לו כאמור בסעיף (ב), ייכנס האישור לתוקף כעבור ארבעה-עשר ימים מהיום שהביא מנהל המחוז את האישור לידיעת המנהל, ובלבד שתוך התקופה האמורה לא הורה המנהל על העברת התכנית לאישור המינהלה.

(ד) הועברה סמכות כאמור בסעיף קטן (ב), יהיו למי שהסמכות הועברה אליו סמכויות המנהל לפי סעיפים 36 ו-39 לחוק, לפי הענין.

46א. השרים רשאים לקבוע בתקנות אגרות בעד בדיקת בקשה לאישור תכנית ובעד בדיקת בקשה לאישור תכנית זוטא.

אגרות

(תיקון מס' 4א)

תשנ"ה-1995

מיום 6.7.1995

**תיקון מס' 4א**

[ס"ח תשנ"ה מס' 1530](http://www.nevo.co.il/Law_word/law14/law-1530.pdf) מיום 6.7.1995 עמ' 341 ([ה"ח 2346](http://www.nevo.co.il/Law_word/law17/PROP-2346.pdf))

**הוספת סעיף 46א**

47. השרים רשאים, לאחר התייעצות במועצה, להתקין תקנות בכל ענין הנוגע לביצוע חוק זה.

תקנות

48. תחילתו של חוק זה ביום כ"ו באדר ב' תשמ"א (1 באפריל 1981).

תחילה

מנחם בגין יגאל הורביץ

ראש הממשלה שר האוצר

יצחק נבון אריאל שרון

נשיא המדינה שר החקלאות

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשמ"א מס' 996](http://www.nevo.co.il/Law_word/law14/law-0996.pdf) מיום 31.12.1980 עמ' 56 ([ה"ח תש"ם מס' 1473](http://www.nevo.co.il/Law_word/law17/PROP-1473.pdf) עמ' 342).

   תוקן [ס"ח תשמ"ז מס' 1197](http://www.nevo.co.il/Law_word/law14/law-1197.pdf) מיום 16.10.1986 עמ' 8 ([ה"ח תשמ"ו מס' 1798](http://www.nevo.co.il/Law_word/law17/PROP-1798.pdf) עמ' 311) – הוראת שעה בסעיף 30(ב)(5) לחוק לתיקון פקודת מס הכנסה (מס' 71), תשמ"ז-1986; $$$ תחולתה לענין שנת המס 1986. ###

   [ס"ח תשמ"ז מס' 1212](http://www.nevo.co.il/Law_word/law14/law-1212.pdf) מיום 9.4.1987 עמ' 92 ([ה"ח תשמ"ז מס' 1815](http://www.nevo.co.il/Law_word/law17/PROP-1815.pdf) עמ' 146) – תיקון מס' 1 בסעיף 20 לחוק לתיקון פקודת מס הכנסה (מס' 72), תשמ"ז-1987; $$$ תחילתו ביום 1.1.1987 אך ר' סעיף 30(ג).

   30. (ג) תחילתם של סעיפים 6(1), 12, 13, 18, 19, 20 ו-21(1) ביום ל' בכסלו התשמ"ז (1 בינואר 1987), ואולם לגבי חבר-בני-אדם שנקבעה לו תקופת שומה מיוחדת לשנת המס 1987, תחילתם של סעיפים האמורים ביום ל' בכסלו התשמ"ז (1 בינואר 1987) או במועד תחילתה של תקופת השומה המיוחדת, לפי המאוחר. ###

   [ס"ח תש"ן מס' 1298](http://www.nevo.co.il/Law_word/law14/law-1298.pdf) מיום 10.1.1990 עמ' 37 ([ה"ח תשמ"ט מס' 1946](http://www.nevo.co.il/Law_word/law17/PROP-1946.pdf) עמ' 138) – תיקון מס' 2 בסעיף 13 לחוק לתיקון פקודת מס הכנסה (מס' 80), תש"ן-1990; $$$ תחילתו בשנת המס 1987. ###

   [ס"ח תשנ"א מס' 1332](http://www.nevo.co.il/Law_word/law14/law-1332.pdf) מיום 19.11.1990 עמ' 16 ([ה"ח תשמ"ט מס' 1952](http://www.nevo.co.il/Law_word/law17/PROP-1952.pdf) עמ' 167) – תיקון מס' 3.

   [ס"ח תשנ"ב מס' 1391](http://www.nevo.co.il/Law_word/law14/law-1391.pdf) מיום 25.3.1992 עמ' 154 ([ה"ח תשנ"ב מס' 2122](http://www.nevo.co.il/Law_word/law17/PROP-2122.pdf) עמ' 274) – תיקון מס' 4; $$$ תחילתו ביום 1.1.1992. ###

   [ס"ח תשנ"ה מס' 1530](http://www.nevo.co.il/Law_word/law14/law-1530.pdf) מיום 6.7.1995 עמ' 341 ([ה"ח תשנ"ה מס' 2346](http://www.nevo.co.il/Law_word/law17/PROP-2346.pdf) עמ' 227) – תיקון מס' 4א.

   [ס"ח תשנ"ז מס' 1607](http://www.nevo.co.il/Law_word/law14/law-1607.pdf) מיום 7.1.1997 עמ' 16 ([ה"ח תשנ"ז מס' 2556](http://www.nevo.co.il/Law_word/law17/PROP-2556.pdf) עמ' 12) – תיקון מס' 5 בסעיף 4 לחוק הסדרים במשק המדינה (תיקוני חקיקה להשגת יעדי התקציב לשנת 1997), תשנ"ז-1996; $$$ תחילתו ביום 1.1.1997 ור' סעיף 5 לענין תחולה.

   5. (א) תחולתם של סעיפים 2, 3, ו-4 תהיה לגבי תכניות שיאושרו החל ביום כ"ב בטבת התשנ"ז (1 בינואר 1997); על תכניות להקמת מפעלים תיירותיים אשר קיבלו את המלצת ועדת ההשקעות במשרד בתיירות לפני תחילתו של חוק זה יחולו הוראות הדין הקודם.

   (ב) על אף האמור בתוספת לחוק לעידוד השקעות הון, התשי"ט-1959, כנוסחה בפרק זה, בשנת 1997, מפעל מאושר כאמור בסעיף 1 בתוספת האמורה,שתכנית ההשקעה שתאושר לו בשנת 1997 אינה עולה על 160 מיליון שקלים חדשים, יהיה זכאי למענק השקעה בשיעור של 24% באזור פיתוח א' ו-12% באזור פיתוח ב'. ###

   [ס"ח תשנ"ח מס' 1645](http://www.nevo.co.il/Law_word/law14/law-1645.pdf) מיום 15.1.1998 עמ' 82 ([ה"ח תשנ"ח מס' 2650](http://www.nevo.co.il/Law_word/law17/PROP-2650.pdf) עמ' 20) – תיקון מס' 6 בסעיף 33 לחוק להגברת הצמיחה והתעסוקה ולהשגת יעדי התקציב לשנת הכספים 1998 (תיקוני חקיקה), תשנ"ח-1998; $$$ תחילתו ביום 1.1.1998. ###

   [ס"ח תשס"ב מס' 1863](http://www.nevo.co.il/Law_word/law14/law-1863.pdf) מיום 4.8.2002 עמ' 578 ([ה"ח תשס"ב מס' 3156](http://www.nevo.co.il/Law_word/law17/PROP-3156.pdf) עמ' 770) – תיקון מס' 7 [במקור מס' 6] בסעיף 83 לחוק לתיקון פקודת מס הכנסה (מס' 132), תשס"ב-2002; $$$ ר' סעיף 89(ג) לענין תחילה.

   89. (ג) (1) תחילתם של הסעיפים שלהלן, ביום כניסתן לתוקף של כל התקנות על פי סעיף 64א1 לפקודה, כנוסחו בסעיף 18 לחוק זה, שעל שר האוצר, באישור ועדת הכספים של הכנסת, להתקינן, בהתאם להסמכה שניתנה לו על פי הסעיף האמור:

   (א) סעיף 17 לחוק זה, לענין ביטול סעיף 64א לפקודה;

   (ב) סעיף 64א 1 לפקודה, כנוסחו בסעיף 18 לחוק זה;

   (ג) סעיף 125ב (2) לפקודה, כנוסחו בסעיף 52 לחוק זה;

   (ד) בסעיף 175 לפקודה, כנוסחו בסעיף 60 לחוק זה;

   (ה) סעיפים 41א ו-51 לחוק לעידוד השקעות הון, התשי"ט-1959, כנוסחם בסעיף 82 לחוק זה;

   (ו) סעיף 35א לחוק לעידוד השקעות הון בחקלאות, התשמ"א-1981, כנוסחו בסעיף 83 לחוק זה;

   (ז) סעיף 72ב לחוק מיסוי מקרקעין (שבח, מכירה ורכישה), התשכ"ג-1963, כנוסחו בסעיף 87;

   (2) על אף האמור בפסקה (1)(ב) תחילתו של סעים 64א1(ב)(11) לפקודה כנוסחו בסעיף 18 לחוק זה, לעניין פירוק חברה שקופה, ביום כניסתן לתוקף שך תקנות שיתקין שר האוצר על פי סעיף 64א1(ב)(11)(א) ו-(ב), כאמור בסעיף 18 לחוק זה. ### [↑](#footnote-ref-1)