חוק לתיקון דיני הנזיקין האזרחיים (הטבת נזקי גוף), תשכ"ד-1964

משפט פרטי וכלכלה – חיובים – נזיקין – נזקי גוף

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | זכותו של מיטיב להיפרע מן המזיק | [Go](#Seif2) | 2 |
| סעיף 4 | תחומיה של הזכות | [Go](#Seif3) | 2 |
| סעיף 5 | סבירותה של הטבת הנזק | [Go](#Seif4) | 2 |
| סעיף 6 | זכות כלפי מבטח | [Go](#Seif5) | 2 |
| סעיף 7 | זכותו של המוטב | [Go](#Seif6) | 2 |
| סעיף 8 | שמירת תביעות אחרות | [Go](#Seif7) | 2 |
| סעיף 9 | קביעת בית משפט כראיה | [Go](#Seif8) | 2 |
| סעיף 10 | תחולה | [Go](#Seif9) | 2 |

חוק לתיקון דיני הנזיקין האזרחיים (הטבת נזקי גוף), תשכ"ד-1964[[1]](#footnote-1)\*

1. לענין חוק זה –

הגדרות

"הטבת נזק" – הוצאות שהוצאו או שירות שניתן כדי לתקן נזק גוף, למנוע מניזוק החמרתו של נזק או נזק נוסף או להקל מסבלו, לרבות תמיכה שניתנה לניזוק למחייתו ולמחיית בני ביתו שנצטרך לה עקב הנזק, וכן, אם מת הניזוק, תמיכה כאמור שניתנה לאדם הזכאי לפיצוי בשל כך מאת המזיק;

"נזק גוף" – לרבות מחלה, ליקוי גופני או שכלי, ומוות.

2. גרם אדם לזולתו נזק גוף, רשאי מי שהיטיב את הנזק להיפרע את הטבת הנזק מן המזיק עד כדי סכום שהמזיק היה חייב למוטב על פי כל דין בשל גרימת נזק הגוף אלמלא הוטב הנזק על ידי המיטיב.

זכותו של מיטיב להיפרע מן המזיק

3. (בוטל).

(תיקון מס' 1)   
תשל"ט-1979

מיום 1.2.1979

**תיקון מס' 1**

[ס"ח תשל"ט מס' 924](http://www.nevo.co.il/Law_word/law14/LAW-0924.pdf) מיום 1.2.1979 עמ' 42 ([ה"ח 1353](http://www.nevo.co.il/Law_word/law17/PROP-1353.pdf))

**ביטול סעיף 3**

הנוסח הקודם:

~~רשלנות תורמת~~

~~3. נגרם נזק הגוף גם בשל רשלנותו התורמת של הניזוק, או שנגרם כולו בשל רשלנות הניזוק, רשאי המיטיב להיפרע מן המוטב את הטבת הנזק, מקצתה או כולה, לפי מידת רשלנותו של הניזוק.~~

4. לענין חוק זה אין נפקא מינה אם המיטיב פעל לפי חובה שבדין או שבהסכם או שפעל בהתנדבות; ואין נפקא מינה אם המיטיב הוא אגודה שיתופית שהמוטב אחד מחבריה; אלא שאם היה המיטיב תאגיד העוסק בעסקי ביטוח – למעט תאגיד המבטח את חבריו בלבד – ופעל לפי חוזה ביטוח עם הניזוק או המוטב, לא יהיה זכאי להיפרע לפי חוק זה, אולם אין בהוראה זו כדי לגרוע מזכותו לפי חוק אחר.

תחומיה של הזכות

5. אין להיפרע לפי חוק זה אלא הוצאות, שכר שירות ודמי תמיכה סבירים; משכורת או שכר עבודה שמעביד מוסיף לשלם לעובדו בתקופה שהעובד אינו מסוגל לעבודה עקב נזק הגוף, רואים לענין זה כהוצאה סבירה, אלא שאין להיפרע יותר מן המשכורת או שכר העבודה שהיה העובד מקבל אילו היה מסוגל לעבודה; כן רואים כהוצאה סבירה את הכלכלה הניתנת, והשכר המשתלם, על ידי המדינה לחייל בתקופה שלא היה מסוגל לשירות.

סבירותה של הטבת הנזק

6. היה המזיק מבוטח בשל חבותו למוטב, רשאי המיטיב להיפרע לפי חוק זה מן המבטח במידה שהמבטח אחראי כלפי המזיק.

זכות כלפי מבטח

7. לא יהא המיטיב זכאי לתבוע מן המזיק לפי חוק זה כל סכום מהטבת הנזק ששולם לו על ידי המוטב, והמוטב רשאי להיפרע אותו סכום מן המזיק.

זכותו של המוטב

8. אין חוק זה בא לגרוע מזכותו של מיטיב לתבוע את הטבת הנזק לפי עילה אחרת, ובלבד שלא יגבה לפי כל תביעותיו יותר מסכום הטבת הנזק.

שמירת תביעות אחרות

9. בית משפט הדן בתביעה לפי חוק זה רשאי, לבקשת המיטיב, לקבל כראיה על אחריות לנזק ועל רשלנות תורמת כל קביעה לענין זה בפסק דין שניתן בתביעת פיצויים עקב אותו נזק ואין עליו ערעור עוד.

קביעת בית משפט כראיה

10. חוק זה חל גם על המדינה.

תחולה

לוי אשכול

ראש הממשלה

שניאור זלמן שזר דב יוסף

נשיא המדינה שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"ד מס' 423](http://www.nevo.co.il/Law_word/law14/LAW-0423.pdf) מיום 2.4.1964 עמ' 77 ([ה"ח תשכ"ג מס' 540](http://www.nevo.co.il/Law_word/law17/PROP-0540.pdf) עמ' 126).

   תוקן [ס"ח תשל"ט מס' 924](http://www.nevo.co.il/Law_word/law14/LAW-0924.pdf) מיום 1.2.1979 עמ' 42 ([ה"ח תשל"ח מס' 1353](http://www.nevo.co.il/Law_word/law17/PROP-1353.pdf) עמ' 267) – תיקון מס' 1 בסעיף 7 לחוק עשית עושר ולא במשפט, תשל"ט-1979. [↑](#footnote-ref-1)