חוק לתיקון סדרי הדין האזרחי (המדינה כבעל דין), תשי"ח-1958

בתי משפט וסדרי דין – סדר דין אזרחי – סדר דין בבי"ד שונים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דין המדינה לענין הליך | [Go](#Seif2) | 2 |
| סעיף 3 | הליכים שהמדינה צד להם | [Go](#Seif3) | 2 |
| סעיף 4 | ייצוג המדינה | [Go](#Seif4) | 2 |
| סעיף 6 | ביצוע פסק דין לטובת המדינה | [Go](#Seif5) | 2 |
| סעיף 6א | ביצוע פסק דין לטובת המדינה לפינוי או לסילוק יד ממקרקעי ישראל | [Go](#Seif14) | 2 |
| סעיף 7 | ביצוע פסק דין נגד המדינה | [Go](#Seif6) | 2 |
| סעיף 8 | סדרי דין ואגרות | [Go](#Seif7) | 2 |
| סעיף 9 | הוצאות | [Go](#Seif8) | 2 |
| סעיף 10 | שמירת דינים | [Go](#Seif9) | 2 |
| סעיף 11 | מוסד המדינה שאינו תאגיד | [Go](#Seif10) | 2 |
| סעיף 12 | הוראות מעבר | [Go](#Seif11) | 2 |
| סעיף 13 | ביטול | [Go](#Seif12) | 3 |
| סעיף 14 | ביצוע ותקנות | [Go](#Seif13) | 3 |

חוק לתיקון סדרי הדין האזרחי (המדינה כבעל דין), תשי"ח-1958[[1]](#footnote-1)\*

1. בחוק זה –

הגדרות

"הליך" – הליך משפטי בענין אזרחי, לרבות הליך בפני פקיד מסדר כמשמעותו בפקודת הקרקעות (סידור זכות הקנין).

2. לענין הליך דין המדינה כדין כל אדם.

דין המדינה לענין הליך

3. הליך שהמדינה צד לו, יוגש ויתנהל –

הליכים שהמדינה צד להם

(1) בשם מדינת ישראל כתובעת, כמבקשת או כמערערת, או

(2) נגד מדינת ישראל כנתבעת או כמשיבה.

4. בכל הליך שהמדינה צד לו תיוצג המדינה על ידי היועץ המשפטי לממשלה או בא-כוחו.

ייצוג המדינה

5. (בוטל).

(תיקון מס' 1)   
תשנ"ט-1998

מיום 17.1.1999

**תיקון מס' 1**

[ס"ח תשנ"ט מס' 1695](http://www.nevo.co.il/Law_word/law14/LAW-1695.pdf) מיום 18.12.1999 עמ' 34 ([ה"ח 2751](http://www.nevo.co.il/Law_word/law17/PROP-2751.pdf))

**ביטול סעיף 5**

הנוסח הקודם:

~~צווי מניעה וביצוע בעין~~

~~5. לא ייתן בית המשפט סעד נגד המדינה בדרך צו מניעה או ביצוע בעין; והוא כשאין בחוק הוראה אחרת.~~

6. פסק דין שניתן לטובת המדינה דינו לענין הוצאה לפועל כדין כל פסק דין.

ביצוע פסק דין לטובת המדינה

6א. ניתן לטובת המדינה פסק דין לפינוי או לסילוק יד ממקרקעי ישראל כמשמעותם בחוק-יסוד: מקרקעי ישראל, שהם מקרקעין המיועדים לפיתוח, והפך לסופי, יהיה ניתן לבצעו בדרך שבה מבוצע צו לפי סעיף 4 לחוק מקרקעי ציבור (פינוי קרקע), התשמ"א-1981, ויחולו לעניין זה ההוראות לפי סעיפים 5 ו-5א לחוק האמור, בשינויים המחויבים, ובלבד שניתנה למי שניתן נגדו פסק הדין התראה על ביצוע פסק הדין 21 ימים לפחות לפני מועד הביצוע; לעניין סעיף זה, "מקרקעין המיועדים לפיתוח" – מקרקעין הכלולים בתחומה של תכנית בת-תוקף כמשמעותה בחוק התכנון והבנייה, התשכ"ה-1965, שניתן להוציא מכוחה היתר בנייה בלא צורך באישורה של תכנית נוספת, ברבע משטח התכנית לפחות, ושייעודם בתכנית כאמור הוא למגורים, לתעשייה, למלאכה, למסחר, למלונאות או לדרך (בסעיף זה – הייעודים העיקריים) או לייעוד של מיתקני תשתית או תשתיות לאומיות, כהגדרתם בחוק האמור, הנדרשים למימוש התכנית שבה נקבעו הייעודים העיקריים.

ביצוע פסק דין לטובת המדינה לפינוי או לסילוק יד ממקרקעי ישראל

(תיקון מס' 2)   
תשע"ז-2017

מיום 25.10.2017

**תיקון מס' 2**

[ס"ח תשע"ז מס' 2635](http://www.nevo.co.il/Law_word/law14/law-2635.pdf) מיום 25.4.2017 עמ' 920 ([ה"ח 1074](http://www.nevo.co.il/Law_word/law15/memshala-1074.pdf))

**הוספת סעיף 6א**

7. פסק דין שניתן נגד המדינה, יועבר על ידי שר המשפטים לשר האוצר, ויבוצע על ידי שר האוצר, ודיני ההוצאה לפועל של פסקי דין לא יחולו.

ביצוע פסק דין נגד המדינה

(תיקון מס' 1)   
תשנ"ט-1998

מיום 17.1.1999

**תיקון מס' 1**

[ס"ח תשנ"ט מס' 1695](http://www.nevo.co.il/Law_word/law14/LAW-1695.pdf) מיום 18.12.1999 עמ' 34 ([ה"ח 2751](http://www.nevo.co.il/Law_word/law17/PROP-2751.pdf))

7. פסק דין שניתן נגד המדינה ~~ושאין עליו ערעור~~, יועבר על ידי שר המשפטים לשר האוצר, ויבוצע על ידי שר האוצר, ודיני ההוצאה לפועל של פסקי דין לא יחולו.

8. סדרי הדין החלים על הליכים יחולו על הליכים של המדינה או נגדה, בשינויים המחוייבים לפי הענין, ובלבד שהמדינה לא תהיה חייבת לשלם אגרה, להפקיד פקדון או לתת ערובה או בטוחה.

סדרי דין ואגרות

9. לענין הוצאות משפט, דין המדינה כדין כל בעל דין, ודין המדינה כשהיא מיוצגת על ידי היועץ המשפטי לממשלה או בא-כוחו כדין בעל דין המיוצג על ידי עורך דין.

הוצאות

10. חוק זה אינו בא לגרוע מהוראות כל דין אחר, והוא אינו חל על ענינים בבית המשפט העליון בשבתו כבית משפט גבוה לצדק או בועדת ערעורים או עררים.

שמירת דינים

11. לענין חוק זה, דין מוסד המדינה שאינו תאגיד כדין המדינה.

מוסד המדינה שאינו תאגיד

12. היה ענין תלוי ועומד בבית משפט לפני תחילתו של חוק זה, רשאים בעלי הדין להגיש או לנהל הליכים באותו ענין לפי הדין שהיה קיים ערב תחילתו של חוק זה, ולא תישמע טענה שהליך בענין הוגש או התנהל שלא לפי הוראות חוק זה.

הוראות מעבר

13. פקודת המשפטים הממשלתיים – בטלה.

ביטול

14. שר המשפטים ממונה על ביצוע חוק זה והוא רשאי להתקין תקנות בכל הנוגע לביצועו, לרבות דרכי ביצועם של פסקי דין שניתנו נגד המדינה.

ביצוע ותקנות

דוד בן-גוריון פנחס רוזן

ראש הממשלה שר המשפטים

יצחק בן-צבי

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשי"ח מס' 251](http://www.nevo.co.il/Law_word/law14/LAW-0251.pdf) מיום 6.4.1958 עמ' 118 ([ה"ח תשי"ח מס' 336](http://www.nevo.co.il/Law_word/law17/PROP-0336.pdf) עמ' 153).

   תוקן [ס"ח תשנ"ט מס' 1695](http://www.nevo.co.il/Law_word/law14/LAW-1695.pdf) מיום 18.12.1998 עמ' 34 ([ה"ח תשנ"ט מס' 2751](http://www.nevo.co.il/Law_word/law17/PROP-2751.pdf) עמ' 1) – תיקון מס' 1; תחילתו 30 ימים מיום פרסומו.

   [ס"ח תשע"ז מס' 2635](http://www.nevo.co.il/law_word/law14/law-2635.pdf) מיום 25.4.2017 עמ' 920 ([ה"ח הממשלה תשע"ו מס' 1074](http://www.nevo.co.il/Law_word/law15/memshala-1074.pdf) עמ' 1426) – תיקון מס' 2 בסעיף 10 לחוק התכנון והבנייה (תיקון מס' 116), תשע"ז-2017; תחילתו שישה חודשים מיום פרסומו. [↑](#footnote-ref-1)