חוק מס הכנסה (תוספת פחת על נכסים עסקיים), תשכ"ד-1964

מסים – מס הכנסה – פחת

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | זכות לניכוי תוספת פחת | [Go](#Seif2) | 2 |
| סעיף 3 | ניכוי נוסף אם הנכס נרכש בדולרים | [Go](#Seif3) | 2 |
| סעיף 4 | ניכוי נוסף אם הנכס נרכש במטבע חוץ אחר | [Go](#Seif4) | 2 |
| סעיף 5 | רכישה בתנאים מיוחדים כרכישה במטבע חוץ | [Go](#Seif5) | 2 |
| סעיף 6 | ניכוי נוסף אם המכונות והציוד נרכשו במטבע ישראלי | [Go](#Seif6) | 2 |
| סעיף 7 | ניכוי נוסף לבנין | [Go](#Seif7) | 3 |
| סעיף 8 | חישוב ריווח הון | [Go](#Seif8) | 3 |
| סעיף 9 | תחולת הוראות פקודת מס הכנסה | [Go](#Seif9) | 3 |
| סעיף 10 | ניהול חשבונות | [Go](#Seif10) | 3 |
| סעיף 11 | ביצוע ותקנות | [Go](#Seif11) | 3 |

חוק מס הכנסה (תוספת פחת על נכסים עסקיים), תשכ"ד-1964[[1]](#footnote-1)\*

1. בחוק זה –

הגדרות

"נכס עסקי" –

(1) מכונות, ציוד ובנין או חלק מהם, המשמשים לתעשיה, לתחבורה, לחקלאות, לבניה או לבתי מלון, למעט רכב מנועי פרטי כמשמעותו בפקודת התעבורה;

(2) בנין או חלק ממנו המשמש להשכרה וחוק הגנת הדייר, תשי"ד-1954, חל עליהם;

(3) נטיעות.

יתר המונחים - כמשמעותם בפקודת מס הכנסה (להלן - הפקודה).

2. נישום שבשנת המס 1962 היה זכאי לנכות פחת בעד נכס עסקי לפי סעיף 21 לפקודה, יהא זכאי לניכוי נוסף כמפורט בסעיפים 3, 4, 6 ו-7 לחוק זה לגבי הפחת שעוד מגיע לו מהמחצית השניה של שנת המס 1963 ואילך בשל אותו נכס עסקי, והכל בכפוף להוראות סעיף 3 לחוק מס הכנסה (ניכוי הפרשי הצמדה), תשכ"ד-1964.

זכות לניכוי תוספת פחת

3. (א) נרכש נכס עסקי על ידי הנישום או מטעמו בדולרים של ארצות הברית של אמריקה (להלן - דולרים), יהיה הניכוי הנוסף - הסכום שבו עודף הפחת שהיה זכאי לנכות בעד אותו נכס באותה שנה, אילו נקבע המחיר המקורי של הנכס בלירות לפי שער החליפין של 3 לירות לכל דולר ממחיר הרכישה, על הפחת שהוא זכאי לנכותו לפי הפקודה; ובלבד שאם נרכש הנכס לאחר יום ו' בתמוז תש"ך (1 ביולי 1960) אולם לפני יום ה' באדר א' תשכ"ב (9 בפברואר 1962) ושולם עליו מכס, יהיה הניכוי הנוסף 40% מסכום הפחת שהנישום זכאי לו לפי הפקודה.

ניכוי נוסף אם הנכס נרכש בדולרים

(ב) הוראות סעיף קטן (א) וסעיפים 4 ו-5 לא יחולו לגבי נכס שהנישום זכאי לקבל בעדו ניכוי נוסף על פי חוק מס הכנסה (תוספת פחת על נכסים עסקיים), תשי"ח–1958.

4. נרכש נכס עסקי על ידי הנישום - או מטעמו - במטבע-חוץ שאינו דולר, יראוהו לצורך חישוב הניכוי הנוסף כאילו נרכש בדולרים, ומחיר הרכישה יחושב כאמור בסעיף 3 לפי שער החליפין הממשי של אותו מטבע בדולר ביום הרכישה.

ניכוי נוסף אם הנכס נרכש במטבע-חוץ אחר

5. לענין הסעיפים 3 ו-4, יראו כאילו נרכש נכס עסקי במטבע-חוץ, אם נרכש במישרים מהיבואן על פי היתר מאת רשות מוסמכת לפי תקנות ההגנה (כספים), 1941. כמחיר הנכס במטבע-חוץ יראו את המחיר ששילם היבואן בעדו, ובלבד שהנישום ימציא ראיה בדבר אותו מחיר.

רכישה בתנאים מיוחדים כרכישה במטבע-חוץ

6. היה הנכס העסקי מכונות או ציוד ונרכש על ידי הנישום במטבע שהוא הילך חוקי בישראל, ייקבע הניכוי הנוסף לפי השנה, בה רכש הנישום את הנכס, כדלקמן:

ניכוי נוסף אם המכונות והציוד נרכשו במטבע ישראלי

(1) נרכש הנכס בתקופה שבין 1 באפריל 1953 לבין 31 במרס 1955 - יהיה הניכוי הנוסף 50% מסכום הפחת שהנישום זכאי לו לפי הפקודה;

(2) נרכש הנכס בתקופה שבין 1 באפריל 1955 לבין 31 במרס 1957 - יהיה הניכוי הנוסף 331/3% מסכום הפחת כאמור;

(3) נרכש הנכס בתקופה שבין 1 באפריל 1957 לבין 31 במרס 1960 - יהיה הניכוי הנוסף 20% מסכום הפחת כאמור;

(4) נרכש הנכס בתקופה שבין 1 באפריל 1960 לבין 31 במרס 1961 - יהיה הניכוי הנוסף 10% מסכום הפחת כאמור.

7. היה הנכס העסקי בנין, ייקבע הניכוי הנוסף על אף האמור בסעיפים 3 ו-4, לפי שנת גמר בנייתו או לפי שנת רכישתו - הכל לפי התאריך המאוחר יותר, כדלקמן:

ניכוי נוסף לבנין

(1) היו גמר הבניה או הרכישה בשנת 1940 או לפניה - יהיה הניכוי הנוסף 200% מסכום הפחת שהנישום זכאי לו לפי הפקודה;

(2) היו גמר הבניה או הרכישה בתקופה שבין תחילת שנת 1941 לבין סוף שנת 1949 - יהיה הניכוי הנוסף 150% מסכום הפחת כאמור;

(3) היו גמר הבניה או הרכישה בתקופה שבין תחילת שנת 1950 לבין סוף שנת 1951 - יהיה הניכוי הנוסף 90% מסכום הפחת כאמור;

(4) היו גמר הבניה או הרכישה בתקופה שבין תחילת שנת 1952 לבין סוף שנת 1955 - יהיה הניכוי הנוסף 45% מסכום הפחת כאמור;

(5) היו גמר הבניה או הרכישה בשנת 1956 - יהיה הניכוי הנוסף 30% מסכום הפחת כאמור;

(6) היו גמר הבניה או הרכישה בתקופה שבין תחילת שנת 1957 לבין סוף שנת 1959 - יהיה הניכוי הנוסף 20% מסכום הפחת כאמור.

8. לצורך חישוב ריווח הון, לפי סעיפים 27 או 105-88 לפקודה, ממכירת נכס עסקי שהותר עליו ניכוי נוסף לפי חוק זה, יראו את סכום הניכוי הנוסף כאילו הוא תמורה נוספת שנתקבלה ממכירת הנכס; ובלבד שסכום המס לא יעלה על 50% מסכום ריווח ההון אילו לא היו רואים את הניכוי הנוסף כתמורה נוספת שנתקבלה במכירת הנכס.

חישוב ריווח הון

9. הוראות הפקודה יחולו על הניכוי הנוסף כאילו חוק זה היה חלק מהפקודה.

תחולת הוראות פקודת מס הכנסה

10. ניכוי לפי סעיף 2 לא יותר אלא אם ניהל הנישום ספרי חשבון נאותים.

ניהול חשבונות

11. שר האוצר ממונה על ביצועו של חוק זה והוא רשאי להתקין תקנות בכל ענין הנוגע לביצועו, ובכלל זה הראיות שעל הנישום להגיש לשם ביסוס תביעתו לניכוי נוסף לפי חוק זה.

ביצוע ותקנות

שניאור זלמן שזר לוי אשכול פנחס ספיר

נשיא המדינה ראש הממשלה שר האוצר

1. \* פורסם [ס"ח תשכ"ד מס' 423](http://www.nevo.co.il/Law_word/law14/LAW-0423.pdf) מיום 2.4.1964 עמ' 84 – ([ה"ח תשכ"ד מס' 587](http://www.nevo.co.il/Law_word/law17/PROP-0587.pdf) עמ' 39). [↑](#footnote-ref-1)