חוק מערכות תשלומים, תשס"ח-2008

משפט פרטי וכלכלה – כספים – מערכות תשלומים

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': הכרזה על מערכת מבוקרת ועל מערכת מבוקרת מיועדת | [Go](#med1) | 2 |
| סעיף 2 | הכרזה על מערכת מבוקרת | [Go](#Seif2) | 2 |
| סעיף 3 | הכרזה על מערכת מבוקרת מיועדת | [Go](#Seif3) | 2 |
| סעיף 4 | שיקולים להכרזה | [Go](#Seif4) | 3 |
| סעיף 5 | דרישת מידע לצורך הכרזה | [Go](#Seif5) | 3 |
| סעיף 6 | ביטול הכרזה | [Go](#Seif6) | 3 |
| סעיף 7 | פרסום ברשומות | [Go](#Seif7) | 3 |
|  | פרק ג': בקרה | [Go](#med2) | 3 |
| סעיף 8 | חובות של מפעיל מערכת מבוקרת | [Go](#Seif8) | 3 |
| סעיף 9 | סמכות בקרה | [Go](#Seif9) | 3 |
| סעיף 10 | בחינת היציבות והיעילות של מערכת מבוקרת | [Go](#Seif10) | 3 |
| סעיף 11 | הוראות למפעיל מערכת מבוקרת | [Go](#Seif11) | 4 |
| סעיף 12 | דיווח ומידע | [Go](#Seif12) | 4 |
| סעיף 13 | פטור | [Go](#Seif13) | 4 |
|  | פרק ד': סופיות התשלום והליכי חדלות פירעון או פירוק של משתתף | [Go](#med3) | 4 |
| סעיף 14 | סופיות התשלום | [Go](#Seif14) | 4 |
| סעיף 15 | הליכי חדלות פירעון או פירוק | [Go](#Seif15) | 5 |
|  | פרק ד'1: הוראות לעניין שליטה, החזקת אמצעי שליטה ומינוי דירקטורים במפעיל מערכת ממשק | [Go](#med4) | 5 |
| סעיף 15א | הגדרות פרק ד'1 | [Go](#Seif26) | 5 |
| סעיף 15ב | הוראות לעניין החזקת אמצעי שליטה במפעיל | [Go](#Seif27) | 6 |
|  | פרק ה': הוראות שונות | [Go](#med5) | 6 |
| סעיף 16 | אשראי תוך יומי | [Go](#Seif16) | 6 |
| סעיף 17 | דרישת מידע | [Go](#Seif17) | 6 |
| סעיף 18 | ערעור על החלטת הנגיד | [Go](#Seif18) | 6 |
| סעיף 19 | סודיות | [Go](#Seif19) | 6 |
| סעיף 20 | עיצום כספי | [Go](#Seif20) | 7 |
| סעיף 21 | ביצוע ותקנות | [Go](#Seif21) | 7 |
| סעיף 22 | תיקון פקודת הבנקאות מס' 24 | [Go](#Seif22) | 7 |
| סעיף 23 | תיקון חוק בנק ישראל מס' 22 | [Go](#Seif23) | 7 |
| סעיף 24 | תיקון חוק ניירות ערך מס' 34 | [Go](#Seif24) | 7 |
| סעיף 25 | תיקון חוק המשכון מס' 2 | [Go](#Seif25) | 8 |

חוק מערכות תשלומים, תשס"ח-2008[[1]](#footnote-1)\*

פרק א': הגדרות

1. בחוק זה –

הגדרות

"הוראת תשלום" – הוראה להעברת כספים;

"הנגיד" – נגיד בנק ישראל שמונה לפי סעיף 8 לחוק בנק ישראל, התשי"ד-1954;

"חוק החברות" – חוק החברות, התשנ"ט-1999;

(תיקון מס' 4) תשע"ח-2018

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 414 ([ה"ח 1027](http://www.nevo.co.il/Law_word/law15/memshala-1027.pdf))

**הוספת הגדרת "חוק החברות"**

"חוק חדלות פירעון ושיקום כלכלי" – חוק חדלות פירעון ושיקום כלכלי, התשע"ח-2018;

(תיקון מס' 4) תשע"ח-2018

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 415 ([ה"ח 1027](http://www.nevo.co.il/Law_word/law15/memshala-1027.pdf))

**הוספת הגדרת "חוק חדלות פירעון ושיקום כלכלי"**

"חוק ניירות ערך" – חוק ניירות ערך, התשכ"ח-1968;

"כללי מערכת" – הכללים שעל פיהם מופעלת מערכת תשלומים;

"מסלקת בורסה" – מסלקה כהגדרתה בחוק ניירות ערך;

(תיקון מס' 3) תשע"ז-2017

מיום 6.7.2017

**תיקון מס' 3**

[ס"ח תשע"ז מס' 2633](http://www.nevo.co.il/Law_word/law14/law-2633.pdf) מיום 6.4.2017 עמ' 696 ([ה"ח 1062](http://www.nevo.co.il/Law_word/law15/memshala-1062.pdf))

**החלפת הגדרת "מסלקת הבורסה" בהגדרת "מסלקת בורסה"**

הנוסח הקודם:

~~"מסלקת הבורסה" – מסלקה כהגדרתה בסעיף 50א לחוק ניירות ערך;~~

"מערכת תשלומים" – מערכת כללים, מכשירים או נהלים להעברה ולביצוע של הוראות תשלום בין משתתפיה, הכוללת את המשתתפים בה ואת מפעילה;

(תיקון מס' 2) תשע"ז-2017

מיום 31.1.2017

**תיקון מס' 2**

[ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 367 ([ה"ח 1080](http://www.nevo.co.il/Law_word/law15/memshala-1080.pdf))

**החלפת הגדרת "מערכת תשלומים"**

הנוסח הקודם:

~~"מערכת תשלומים" – מערכת שבה מתקבלות, מועברות או מבוצעות הוראות תשלום בין משתתפי המערכת, שכולם או חלקם, מחזיקים חשבון בבנק ישראל;~~

"מערכת מבוקרת" – מערכת תשלומים שהוכרזה לפי סעיף 2;

"מערכת מבוקרת מיועדת" – מערכת מבוקרת שהוכרזה לפי סעיף 3;

"מפעיל", של מערכת תשלומים – גוף האחראי לתפעול מערכת תשלומים;

"משתתף", במערכת תשלומים – מי שרשאי לתת או להעביר הוראות תשלום ישירות במערכת תשלומים והוא מוגדר כמשתתף על פי כללי המערכת.

פרק ב': הכרזה על מערכת מבוקרת ועל מערכת מבוקרת מיועדת

2. (א) הנגיד רשאי, לאחר שנתן למפעיל של מערכת תשלומים הזדמנות להשמיע את טענותיו, להכריז על מערכת תשלומים, למעט מסלקת בורסה, כמערכת מבוקרת לעניין חוק זה, בהתקיים שניים אלה:

הכרזה על מערכת מבוקרת

(תיקון מס' 3)   
תשע"ז-2017

(1) פעילותה של המערכת חיונית לכלל מערך התשלומים במשק;

(2) קיים חשש כי פעילות המערכת באופן בלתי תקין, בלתי יעיל או בלתי אמין, עלולה לפגוע במערך התשלומים במשק.

(ב) הנגיד רשאי להכריז לפי הוראות סעיף קטן (א) גם על מערכת תשלומים הפועלת, כולה או חלקה, מחוץ לישראל כעל מערכת מבוקרת; מפעיל של מערכת מבוקרת כאמור יהיה רשאי לנהל חשבון בבנק ישראל בתנאים שיורה הנגיד.

מיום 6.7.2017

**תיקון מס' 3**

[ס"ח תשע"ז מס' 2633](http://www.nevo.co.il/Law_word/law14/law-2633.pdf) מיום 6.4.2017 עמ' 696 ([ה"ח 1062](http://www.nevo.co.il/Law_word/law15/memshala-1062.pdf))

(א) הנגיד רשאי, לאחר שנתן למפעיל של מערכת תשלומים הזדמנות להשמיע את טענותיו, להכריז על מערכת תשלומים, למעט ~~מסלקת הבורסה~~ מסלקת בורסה, כמערכת מבוקרת לעניין חוק זה, בהתקיים שניים אלה:

3. הנגיד רשאי, לאחר שנתן למפעיל של מערכת תשלומים הזדמנות להשמיע את טענותיו, להכריז על מערכת מבוקרת כמערכת מבוקרת מיועדת, לצורך החלת הוראות סעיפים 14 ו-15 על אותה מערכת, בהתקיים כל אלה:

הכרזה על מערכת מבוקרת מיועדת

(1) פעילותה של המערכת מהותית ליציבות המוניטרית והפיננסית בישראל;

(2) קיים חשש כי פעילות המערכת באופן בלתי תקין, בלתי יעיל או בלתי אמין עלולה לפגוע ביציבות כאמור בפסקה (1);

(3) קיימת חשיבות להחלת הוראות סעיפים 14 ו-15 על המערכת, לצורך שמירה על יציבות כאמור בפסקה (1).

4. בבואו להכריז על מערכת מבוקרת ועל מערכת מבוקרת מיועדת, לפי סעיפים 2 ו-3, רשאי הנגיד להתחשב, בין השאר, באלה:

שיקולים להכרזה

(1) הסכום הכספי הכולל המוערך של הוראות תשלום שיתקבלו או שיבוצעו במערכת, ביום רגיל;

(2) המספר המוערך של הוראות תשלום שיתקבלו או שיבוצעו במערכת, ביום רגיל;

(3) מספר המשתתפים במערכת;

(4) היות המערכת מקושרת למערכת מבוקרת אחרת או למסלקת בורסה;

(תיקון מס' 3) תשע"ז-2017

(5) מידת ההשפעה שיש למערכת על המטבע הישראלי.

מיום 6.7.2017

**תיקון מס' 3**

[ס"ח תשע"ז מס' 2633](http://www.nevo.co.il/Law_word/law14/law-2633.pdf) מיום 6.4.2017 עמ' 696 ([ה"ח 1062](http://www.nevo.co.il/Law_word/law15/memshala-1062.pdf))

(4) היות המערכת מקושרת למערכת מבוקרת אחרת או ~~למסלקת הבורסה~~ למסלקת בורסה;

5. הנגיד או מי שהוא הסמיך לכך, רשאי לדרוש ממפעיל של מערכת תשלומים וממשתתף במערכת כאמור כל מידע הדרוש לו לשם הכרזה לפי סעיפים 2 ו-3, ובלבד שלא יידרש מידע שיש בו כדי להביא לחשיפת זהותו של מקבל שירות ממשתתף במערכת.

דרישת מידע לצורך הכרזה

6. חדל להתקיים תנאי מהתנאים שבשלהם ניתנה הכרזה, לפי סעיפים 2 או 3, יבטל הנגיד את ההכרזה, לאחר שנתן למפעיל של מערכת התשלומים הזדמנות להשמיע את טענותיו; הביטול ייכנס לתוקפו 15 ימים לאחר שניתנה למפעיל המערכת הודעה על כך.

ביטול הכרזה

7. הודעה על הכרזה לפי סעיפים 2 ו-3 ועל ביטול הכרזה לפי סעיף 6 תפורסם ברשומות ובאתר האינטרנט של בנק ישראל ותכלול את פרטיו המזהים של מפעיל המערכת; הפרסום באתר האינטרנט של בנק ישראל יהיה בסמוך לאחר מועד ההכרזה או ביטולה.

פרסום ברשומות

פרק ג': בקרה

8. מפעיל מערכת מבוקרת יהיה אחראי למילוי התנאים והדרישות החלים לגבי המערכת לפי הוראות חוק זה, ובכלל זה תנאים אלה:

חובות של מפעיל מערכת מבוקרת

(1) גיבושם של כללים שיבטיחו את יציבותה, יעילותה ותפקודה התקין של המערכת, ובכלל זה בעניינים אלה:

תיקון תשע"ו-2016

(א) דרישות הוגנות לחיבור למערכת מהמבקשים להשתתף בה;

(ב) המשך ההשתתפות במערכת של משתתף שמתנהלים נגדו הליכי פירוק לפי חלק שמיני א' לחוק החברות או הליכי חדלות פירעון לפי חוק חדלות פירעון ושיקום כלכלי;

(תיקון מס' 4) תשע"ח-2018

(ג) אמצעים לאכיפת הכללים האמורים;

(2) הפעלת המערכת באופן שיבטיח את יציבותה, יעילותה ותפקודה התקין;

(3) קיומם של אמצעים לניהול סיכונים העלולים להתקיים או הקיימים, במערכת, למניעתם ולהגבלתם;

(4) קיומם של הסדרי גיבוי במערכת למקרה חירום.

מיום 1.6.2017

**תיקון תשע"ו-2016**

[ס"ח תשע"ז מס' 2591](http://www.nevo.co.il/law_word/law14/law-2591.pdf) מיום 29.12.2016 עמ' 154 ([ה"ח 1083](http://www.nevo.co.il/Law_word/law15/memshala-1083.pdf))

(1) גיבושם של כללים שיבטיחו את יציבותה, יעילותה ותפקודה התקין של המערכת, ~~ובכלל זה לעניין המשך ההשתתפות במערכת של משתתף שמתנהלים נגדו הליכי פירוק, ולעניין האמצעים לאכיפת הכללים האמורים;~~ ובכלל זה בעניינים אלה:

(א) דרישות הוגנות לחיבור למערכת מהמבקשים להשתתף בה;

(ב) המשך ההשתתפות במערכת של משתתף שמתנהלים נגדו הליכי פירוק;

(ג) אמצעים לאכיפת הכללים האמורים;

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 415 ([ה"ח 1027](http://www.nevo.co.il/Law_word/law15/memshala-1027.pdf))

(1) גיבושם של כללים שיבטיחו את יציבותה, יעילותה ותפקודה התקין של המערכת, ובכלל זה בעניינים אלה:

(א) דרישות הוגנות לחיבור למערכת מהמבקשים להשתתף בה;

(ב) המשך ההשתתפות במערכת של משתתף שמתנהלים נגדו הליכי פירוק לפי חלק שמיני א' לחוק החברות או הליכי חדלות פירעון לפי חוק חדלות פירעון ושיקום כלכלי;

(ג) אמצעים לאכיפת הכללים האמורים;

9. בנק ישראל יבצע בקרה על מערכת מבוקרת כדי לוודא את יציבותה ויעילותה כאמור בסעיף 10 ואת פעילותה התקינה; לשם כך יבחן, בין השאר, את עמידת המערכת בהוראות לפי חוק זה, ואת נאותות כללי המערכת.

סמכות בקרה

10. (א) יציבותה של מערכת מבוקרת תיבחן, בין השאר, על פי אלה:

בחינת היציבות והיעילות של מערכת מבוקרת

(1) אמינות המערכת;

(2) הנגישות למערכת;

(3) שלמות ומהימנות המידע שבמערכת ואבטחתו;

(4) במערכת מבוקרת מיועדת – קיומם ותוכנם של כללי מערכת המסדירים את המועד ואת התנאים שבהתקיימם תיחשב פעולת תשלום, כמשמעותה בסעיף 14(א), כפעולה בלתי חוזרת, או שבהתקיימם יראו חיוב שבלו התקבלה במערכת הוראת תשלום, כחיוב שקוים.

(ב) יעילותה של מערכת מבוקרת תיבחן, בין השאר, על פי אלה:

(1) מהירות ביצועה של הוראת תשלום ויעילות ביצועה;

(2) העלות הכוללת להשתתפות במערכת, למשתתף, בשים לב לשירותים שהמערכת מספקת למשתתפים;

(3) סבירות התנאים להשתתפות במערכת של משתתף.

11. (א) ראה הנגיד כי מפעיל מערכת מבוקרת אינו מקיים חובה מחובותיו לפי סעיף 8, רשאי הוא, לאחר שנתן למפעיל המערכת ולמשתתפי המערכת הזדמנות לטעון את טענותיהם, להורות לו לקיים את החובה האמורה, באופן ובתוך תקופה שעליהם יורה, ובין השאר להורות לו להתקין כללים או לשנותם, בהתאם להוראות סעיף 8, או להפעיל את המערכת בהתאם להוראות הסעיף האמור.

הוראות למפעיל מערכת מבוקרת

(א1) הפעלת סמכות הנגיד לפי סעיף קטן (א) לעניין בעל רישיון למתן שירותי פיקדון ואשראי ולעניין בעל רישיון הנפקה תיעשה בהתאם להוראות אלה:

תיקון תשע"ו-2016

(1) הפעלת הסמכות לעניין קיום חובתו של מפעיל מערכת מבוקרת לגבש כללים לפי סעיף 8(1)(א) בכל הנוגע לבעלי רישיונות כאמור, תיעשה בהסכמת המפקח על נותני שירותים פיננסיים;

(2) הפעלת הסמכות לעניין קיום חובתו של מפעיל מערכת מבוקרת לחבר בעלי רישיונות כאמור למערכת, לפי הכללים שגובשו בהתאם לסעיף 8(1)(א), תיעשה בהסכמת המפקח על נותני שירותים פיננסיים;

בסעיף קטן זה –

"חוק הפיקוח על שירותים פיננסיים מוסדרים" – חוק הפיקוח על שירותים פיננסיים (שירותים פיננסיים מוסדרים), התשע"ו-2016;

"המפקח על נותני שירותים פיננסיים" – המפקח על נותני שירותים פיננסיים כמשמעותו לפי סעיף 2 לחוק הפיקוח על שירותים פיננסיים מוסדרים;

"רישיון הנפקה" ו"רישיון למתן שירותי פיקדון ואשראי" – כהגדרתם בחוק הפיקוח על שירותים פיננסיים מסודרים.

(ב) לא קיים מפעיל של מערכת מבוקרת הוראה שנתן לו הנגיד לפי סעיף קטן (א) להתקנת כללים או לשינוים, רשאי הנגיד להתקינם או לשנותם בעצמו; התקין או שינה הנגיד כללים לפי סעיף קטן זה, יודיע על כך למפעיל המערכת ויפרסם את הכללים שהותקנו או ששונו כאמור, או הודעה על כך, באתר האינטרנט של בנק ישראל; מפעיל המערכת יודיע על התקנה או שינוי של הכללים למשתתפים במערכת בהתאם לכללי המערכת; הכללים או שינוים ייכנסו לתוקף במועד שיקבע הנגיד בפרסום או בהודעה כאמור.

(תיקון מס' 2) תשע"ז-2017

מיום 31.1.2017

**תיקון מס' 2**

[ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 367 ([ה"ח 1080](http://www.nevo.co.il/Law_word/law15/memshala-1080.pdf))

(ב) לא קיים מפעיל של מערכת מבוקרת ~~מיועדת~~ הוראה שנתן לו הנגיד לפי סעיף קטן (א) להתקנת כללים או לשינוים, רשאי הנגיד להתקינם או לשנותם בעצמו; התקין או שינה הנגיד כללים לפי סעיף קטן זה, יודיע על כך למפעיל המערכת ויפרסם את הכללים שהותקנו או ששונו כאמור, או הודעה על כך, באתר האינטרנט של בנק ישראל; מפעיל המערכת יודיע על התקנה או שינוי של הכללים למשתתפים במערכת בהתאם לכללי המערכת; הכללים או שינוים ייכנסו לתוקף במועד שיקבע הנגיד בפרסום או בהודעה כאמור.

מיום 1.6.2017

**תיקון תשע"ו-2016**

[ס"ח תשע"ז מס' 2591](http://www.nevo.co.il/law_word/law14/law-2591.pdf) מיום 29.12.2016 עמ' 154 ([ה"ח 1083](http://www.nevo.co.il/Law_word/law15/memshala-1083.pdf))

**הוספת סעיף קטן 11(א1)**

12. הנגיד או מי שהוא הסמיך לכך רשאי לדרוש ממפעיל מערכת מבוקרת או ממשתתף במערכת מבוקרת, למעט ממסלקת בורסה, במועד ובדרך שעליהם יורה, כל מידע ומסמך הדרושים לו לצורך ביצוע ההוראות לפי חוק זה, לרבות מידע בדבר סכומן והיקפן של הוראות תשלום שהתקבלו או שבוצעו במערכת, ומידע בדבר כללי המערכת, ובלבד שלא יידרש מידע שיש בו כדי להביא לחשיפת זהותו של מקבל שירות ממשתתף במערכת, אלא אם כן חשיפה כאמור חיונית לדעת הנגיד לביצוע ההוראות לפי חוק זה.

דיווח ומידע

(תיקון מס' 3)   
תשע"ז-2017

מיום 6.7.2017

**תיקון מס' 3**

[ס"ח תשע"ז מס' 2633](http://www.nevo.co.il/Law_word/law14/law-2633.pdf) מיום 6.4.2017 עמ' 696 ([ה"ח 1062](http://www.nevo.co.il/Law_word/law15/memshala-1062.pdf))

12. הנגיד או מי שהוא הסמיך לכך רשאי לדרוש ממפעיל מערכת מבוקרת או ממשתתף במערכת מבוקרת, למעט ~~ממסלקת הבורסה~~ ממסלקת בורסה, במועד ובדרך שעליהם יורה, כל מידע ומסמך הדרושים לו לצורך ביצוע ההוראות לפי חוק זה, לרבות מידע בדבר סכומן והיקפן של הוראות תשלום שהתקבלו או שבוצעו במערכת, ומידע בדבר כללי המערכת, ובלבד שלא יידרש מידע שיש בו כדי להביא לחשיפת זהותו של מקבל שירות ממשתתף במערכת, אלא אם כן חשיפה כאמור חיונית לדעת הנגיד לביצוע ההוראות לפי חוק זה.

13. הוכח להנחת דעתו של הנגיד כי רשות אחרת, אשר לה סמכויות דומות לאלה המוקנות לנגיד ולבנק ישראל בחוק זה, מקיימת בפועל בקרה נאותה על מערכת מבוקרת ועל מפעיל המערכת, רשאי הנגיד לפטור את המערכת כאמור, את מפעיל המערכת ומשתתפים במערכת מההוראות לפי חוק זה, כולן או חלקן, למעט מהוראות סעיפים 14 ו-15; הודעה על כוונה ליתן פטור ועל מתן פטור כאמור יפורסמו באתר האינטרנט של בנק ישראל.

פטור

פרק ד': סופיות התשלום והליכי חדלות פירעון או פירוק של משתתף

(תיקון מס' 4) תשע"ח-2018

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 415 ([ה"ח 1027](http://www.nevo.co.il/Law_word/law15/memshala-1027.pdf))

פרק ד': סופיות התשלום ~~והליכי פירוק~~ והליכי חדלות פירעון או פירוק של משתתף

14. (א) התקבלה הוראת תשלום במערכת מבוקרת מיועדת, הועבר תשלום למפעיל אותה מערכת לצורך ביצוע הוראת תשלום או בוצעה במערכת הוראת תשלום (בפרק זה – פעולת תשלום), ופעולות התשלום נחשבות בלתי חוזרות על פי כללי המערכת, לא יהיה ניתן לדרוש ממפעיל המערכת לבטל או לשנות את הרישום המערכת של פעולות אלה, אלא בהתאם לכללי המערכת, ולא יהיה ניתן לחייב את מפעיל המערכת בהשבה או בפיצוי בשל ביצוע פעולות התשלום, אם פעם בהתאם לכללי המערכת.

סופיות התשלום

(ב) התקבלה הוראת תשלום במערכת מבוקרת מיועדת, ונקבע בכללי המערכת כי חיוב שבשלו התקבלה הוראה כאמור ייחשב כחיוב שקוים בין המשתתפים במערכת, במועד מסוים, רואים את החיוב כחיוב שקוים באותו מועד, ובלבד שהנגיד פרסם ברשומות הודעה לעניין המועד האמור; הודעה כאמור תפורסם גם באתר האינטרנט של בנק ישראל.

15. (א) ניתן לגבי משתתף במערכת מבוקרת מיועדת צו לפתיחת הליכים לפי חוק חדלות פירעון ושיקום כלכלי או סעד זמני לפי סעיף 20(א)(3) לאותו חוק (בפרק זה – צו לפתיחת הליכים) או צו פירוק לפי סעיף 342יא לחוק החברות (בפרק זה – משתתף בהליכי פירוק), יודיע על כך הנאמן, מיד, לבנק ישראל, ובנק ישראל יודיע על כך מיד למפעיל המערכת; מפעיל המערכת יודיע על כך למשתתפי המערכת, בהתאם לכללי המערכת, ככל שנקבעה בכללים אלה חובת הודעה כאמור.

הליכי חדלות פירעון או פירוק

(תיקון מס' 4) תשע"ח-2018

(ב) סעיף 29 לחוק חדלות פירעון ושיקום כלכלי וסעיף 342יג לחוק החברות לא יחולו לגבי פעולות תשלום של משתתף בהליכי פירוק, שנעשו בטרם מתן הצו לפתיחת הליכים או צו הפירוק, ואולם בית משפט רשאי להורות על ביטול פעולה כאמור אם נוכח שנעשתה בחוסר תום לב, בלא תמורה או כדי לתת עדיפות לנושה פלוני או למי שערב לחובו או מתוך אילוץ או שידול שלא כדין מצד אותו נושה או מטעמו.

(תיקון מס' 4) תשע"ח-2018

(ג) מפעיל של מערכת מבוקרת מיועדת לא יבצע הוראת תשלום שנתן משתתף בהליכי פירוק בטרם מתן הצו לפתיחת הליכים או צו הפירוק, ביום שלאחר מתן הצו האמור ואילך או לאחר שחלפה שעה מהמועד שבו קיבל מפעיל המערכת הודעה, בכתב, מבנק ישראל על אודות מתן הצו לפתיחת הליכים או צו הפירוק, לפי המוקדם מביניהם, והוראות סעיף 14(א) לא יחולו על הוראת תשלום כאמור.

(תיקון מס' 4) תשע"ח-2018

(ד) על אף הוראות סעיף 14(ב), חיוב שבשלו ניתנה הוראת תשלום למערכת מבוקרת מיועדת בידי משתתף בהליכי פירוק, בטרם מתן הצו לפתיחת הליכים או צו הפירוק, לא ייחשב לפי הוראות הסעיף האמור כחיוב שקוים בין המשתתפים במערכת, כלפי הנאמן, אלא אם כן מתקיימים שניים אלה:

(תיקון מס' 4) תשע"ח-2018

(1) במועד מתן הצו נחשב החיוב, לפי כללי המערכת, כחיוב שקוים, כאמור בסעיף 14(ב);

(2) מלוא התשלום לצורך ביצוע הוראת התשלום הועבר לזכות מפעיל המערכת או לזכות המשתתף האחר, בטרם מתן הצו.

(ה) נחשב חיוב לפי הוראות סעיף 14(ב) וסעיף קטן(ד) כחיוב שקוים, רשאי מפעיל המערכת, על אף הוראות סעיף קטן (ג), ובכפוף לכללי המערכת, לבצע את הוראת התשלום שניתנה בקשר לחיוב.

(ו) הוראות סעיפים קטנים (ב) ו-(ד) אין בהם כדי לגרוע מהוראות סעיף 14(א).

(ז) אין במתן צו לפתיחת הליכים או צו פירוק לגבי משתתף במערכת מבוקרת מיועדת כדי לגרוע מזכותו של מפעיל המערכת לנכות מזכויות המשתתף כלפיו שנוצרו בטרם מתן הצו, את התחייבויות המשתתף כלפיו שנוצרו ביום מתן הצו לפתיחת הליכים או ביום הפירוק או במהלך שעה לאחר שמפעיל המערכת קיבל הודעה, בכתב, מבנק ישראל על אודות מתן הצו לפתיחת הליכים או צו הפירוק, לפי המוקדם מביניהם, ובלבד שנקבע בכללי המערכת כי שווי ההתחייבויות או הזכויות של מפעיל המערכת כלפי משתתף במערכת יהיה שווי התחייבויותיו או זכויותיו, בניכוי ההתחייבויות או הזכויות של המשתתף כלפיו.

(תיקון מס' 4) תשע"ח-2018

(ח) לעניין סעיפים קטנים (ג) ו-(ז) –

(1) יראו את מועד תחילתו של היום שלאחר מתן הצו לפתיחת הליכים או צו הפירוק, לגבי מערכת מבוקרת כאמור בסעיף 2(ב), כמועד תחילתו של היו האמור לפי שעון ישראל או לפי שעון המדינה שבה מנוהלת המערכת, לפי המאוחר;

(2) יראו הודעה שנשלחה בידי בנק ישראל למפעיל של מערכת מבוקרת מיועדת, באמצעות מערכת אלקטרונית המשמשת את בנק ישראל ואת המערכת המבוקרת המיועדת לשם העברת הוראות תשלום, כהודעה שהתקבלה בידי מפעיל המערכת במועד שבו נשלחה, אלא אם כן הוכיח מפעיל המערכת שלא קיבל את ההודעה או שקיבל אותה במועד אחר, והכל מטעמים שלא יכול היה למנעם באמצעים נאותים.

(תיקון מס' 4) תשע"ח-2018

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 415 ([ה"ח 1027](http://www.nevo.co.il/Law_word/law15/memshala-1027.pdf))

~~הליכי פירוק~~ הליכי חדלות פירעון או פירוק

15. (א) ניתן לגבי משתתף במערכת מבוקרת מיועדת צו לפתיחת הליכים לפי חוק חדלות פירעון ושיקום כלכלי או סעד זמני לפי סעיף 20(א)(3) לאותו חוק (בפרק זה – צו לפתיחת הליכים) או צו פירוק לפי סעיף 342יא לחוק החברות (בפרק זה – משתתף בהליכי פירוק), יודיע על כך ~~המפרק~~ הנאמן, מיד, לבנק ישראל, ובנק ישראל יודיע על כך מיד למפעיל המערכת; מפעיל המערכת יודיע על כך למשתתפי המערכת, בהתאם לכללי המערכת, ככל שנקבעה בכללים אלה חובת הודעה כאמור.

(ב) ~~סעיף 268 לפקודת החברות [נוסח חדש], התשמ"ג-1983, לא יחול~~ סעיף 29 לחוק חדלות פירעון ושיקום כלכלי וסעיף 342יג לחוק החברות לא יחולו לגבי פעולות תשלום של משתתף בהליכי פירוק, שנעשו בטרם ~~מתן צו הפירוק~~ מתן הצו לפתיחת הליכים או צו הפירוק, ואולם בית משפט רשאי להורות על ביטול פעולה כאמור אם נוכח שנעשתה בחוסר תום לב, בלא תמורה או כדי לתת עדיפות לנושה פלוני או למי שערב לחובו או מתוך אילוץ או שידול שלא כדין מצד אותו נושה או מטעמו.

(ג) מפעיל של מערכת מבוקרת מיועדת לא יבצע הוראת תשלום שנתן משתתף בהליכי פירוק בטרם ~~מתן צו הפירוק~~ מתן הצו לפתיחת הליכים או צו הפירוק, ביום שלאחר מתן הצו האמור ואילך או לאחר שחלפה שעה מהמועד שבו קיבל מפעיל המערכת הודעה, בכתב, מבנק ישראל על אודות ~~מתן צו הפירוק~~ מתן הצו לפתיחת הליכים או צו הפירוק, לפי המוקדם מביניהם, והוראות סעיף 14(א) לא יחולו על הוראת תשלום כאמור.

(ד) על אף הוראות סעיף 14(ב), חיוב שבשלו ניתנה הוראת תשלום למערכת מבוקרת מיועדת בידי משתתף בהליכי פירוק, בטרם ~~מתן צו הפירוק~~ מתן הצו לפתיחת הליכים או צו הפירוק, לא ייחשב לפי הוראות הסעיף האמור כחיוב שקוים בין המשתתפים במערכת, כלפי ~~המפרק~~ הנאמן, אלא אם כן מתקיימים שניים אלה:

(1) במועד ~~מתן צו הפירוק~~ מתן הצו נחשב החיוב, לפי כללי המערכת, כחיוב שקוים, כאמור בסעיף 14(ב);

(2) מלוא התשלום לצורך ביצוע הוראת התשלום הועבר לזכות מפעיל המערכת או לזכות המשתתף האחר, בטרם ~~מתן צו הפירוק~~ מתן הצו.

(ה) נחשב חיוב לפי הוראות סעיף 14(ב) וסעיף קטן(ד) כחיוב שקוים, רשאי מפעיל המערכת, על אף הוראות סעיף קטן (ג), ובכפוף לכללי המערכת, לבצע את הוראת התשלום שניתנה בקשר לחיוב.

(ו) הוראות סעיפים קטנים (ב) ו-(ד) אין בהם כדי לגרוע מהוראות סעיף 14(א).

(ז) אין ~~במתן צו פירוק~~ במתן צו לפתיחת הליכים או צו פירוק לגבי משתתף במערכת מבוקרת מיועדת כדי לגרוע מזכותו של מפעיל המערכת לנכות מזכויות המשתתף כלפיו שנוצרו ~~בטרם מתן צו הפירוק~~ בטרם מתן הצו, את התחייבויות המשתתף כלפיו שנוצרו ~~ביום הפירוק~~ ביום מתן הצו לפתיחת הליכים או ביום הפירוק או במהלך שעה לאחר שמפעיל המערכת קיבל הודעה, בכתב, מבנק ישראל ~~על אודות מתן צו הפירוק~~ על אודות מתן הצו לפתיחת הליכים או צו הפירוק, לפי המוקדם מביניהם, ובלבד שנקבע בכללי המערכת כי שווי ההתחייבויות או הזכויות של מפעיל המערכת כלפי משתתף במערכת יהיה שווי התחייבויותיו או זכויותיו, בניכוי ההתחייבויות או הזכויות של המשתתף כלפיו.

(ח) לעניין סעיפים קטנים (ג) ו-(ז) –

(1) יראו את מועד תחילתו של היום שלאחר ~~מתן צו הפירוק~~ מתן הצו לפתיחת הליכים או צו הפירוק, לגבי מערכת מבוקרת כאמור בסעיף 2(ב), כמועד תחילתו של היו האמור לפי שעון ישראל או לפי שעון המדינה שבה מנוהלת המערכת, לפי המאוחר;

(2) יראו הודעה שנשלחה בידי בנק ישראל למפעיל של מערכת מבוקרת מיועדת, באמצעות מערכת אלקטרונית המשמשת את בנק ישראל ואת המערכת המבוקרת המיועדת לשם העברת הוראות תשלום, כהודעה שהתקבלה בידי מפעיל המערכת במועד שבו נשלחה, אלא אם כן הוכיח מפעיל המערכת שלא קיבל את ההודעה או שקיבל אותה במועד אחר, והכל מטעמים שלא יכול היה למנעם באמצעים נאותים.

פרק ד'1: הוראות לעניין שליטה, החזקת אמצעי שליטה ומינוי דירקטורים במפעיל מערכת ממשק

(תיקון מס' 2) תשע"ז-2017

מיום 31.1.2017

**תיקון מס' 2**

[ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 367 ([ה"ח 1080](http://www.nevo.co.il/Law_word/law15/memshala-1080.pdf))

**הוספת פרק ד'1**

15א. (א) בפרק זה –

הגדרות – פרק ד'1

(תיקון מס' 2)   
תשע"ז-2017

(תיקון מס' 5) תשע"ט-2019

"אמצעי שליטה", בתאגיד, "החזקה" או "רכישה", "שליטה", "תאגיד בנקאי" – כהגדרתם בחוק הבנקאות (רישוי);

"חוק הבנקאות (רישוי)" – חוק הבנקאות (רישוי), התשמ"א-1981;

"חוק החברות" – חוק החברות, התשנ"ט-1999;

"מנפיק" – כהגדרתו בסעיף 11ב לחוק הבנקאות (רישוי);

"מערכת ממשק" – מערכת מבוקרת המהווה ממשק בין מנפיק לבין סולק לאישור עסקאות בכרטיסי חיוב, שפעלה ערב יום התחילה של חוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ז-2017;

"מפעיל" – מפעיל של מערכת ממשק;

"סולק" – כהגדרתו בסעיף 36ט לחוק הבנקאות (רישוי);

"פקודת הבנקאות" – פקודת הבנקאות, 1941.

(ב) לכל מונח אחר בפרק זה תהיה המשמעות הנודעת לו בחוק הבנקאות (רישוי), אלא אם כן נאמר במפורש אחרת.

מיום 31.1.2017

**תיקון מס' 2**

[ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 367 ([ה"ח 1080](http://www.nevo.co.il/Law_word/law15/memshala-1080.pdf))

**הוספת סעיף 15א**

מיום 14.10.2020

**תיקון מס' 5**

[ס"ח תשע"ט מס' 2778](http://www.nevo.co.il/Law_word/law14/law-2778.pdf) מיום 9.1.2019 עמ' 225 ([ה"ח 1246](http://www.nevo.co.il/Law_word/law15/memshala-1246.pdf))

**תיקון מס' 5 (תיקון)**

[ס"ח תש"ף מס' 2790](http://www.nevo.co.il/law_word/law14/law-2790.pdf) מיום 18.2.2020 עמ' 14 ([ה"ח 1291](http://www.nevo.co.il/law_word/law15/memshala-1291.pdf))

(א) בפרק זה –

"אמצעי שליטה", בתאגיד, "החזקה" או "רכישה", "שליטה", "תאגיד בנקאי" – כהגדרתם בחוק הבנקאות (רישוי);

"חוק הבנקאות (רישוי)" – חוק הבנקאות (רישוי), התשמ"א-1981;

"חוק החברות" – חוק החברות, התשנ"ט-1999;

"מנפיק" – ~~כמשמעותו בחוק כרטיסי חיוב, התשמ"ו-1986~~ כהגדרתו בסעיף 11ב לחוק הבנקאות (רישוי);

15ב. (א) לא ישלוט אדם במפעיל ולא יחזיק יותר מ-10% מסוג מסוים של אמצעי שליטה בו.

הוראות לעניין החזקת אמצעי שליטה במפעיל

(תיקון מס' 2)   
תשע"ז-2017

(ב) (1) הנגיד, בהסכמת שר האוצר או לפי הצעת שר האוצר, ובאישור ועדת הכלכלה של הכנסת, רשאי לקבוע, בצו, הוראות שונות מההוראות האמורות בסעיף קטן (א), לגבי כלל המחזיקים או לגבי סוג מסוים מהם, ובלבד שלא יקבע שיעור נמוך מהשיעור הקבוע באותו סעיף קטן; בקביעת הוראות כאמור, יובאו בחשבון, בין היתר, יציבותה, יעילותה וניהולה התקין של מערכת הממשק וכן קידום התחרות בשוק מערכות התשלומים;

(2) החזיקו משתתפים במפעיל מעל 75% מאמצעי השליטה בו, ייקבעו הוראות לפי פסקה (1) באופן שיבטיח, ככל שניתן, כי כל עוד מחזיקים המשתתפים אמצעי שליטה בשיעור האמור, לא יחזיק כל סוג משתתפים מעל 50% מאמצעי השליטה במפעיל;

(3) נקבע צו לפי פסקה (1), יחולו לעניין זה הוראות סעיף 13 לחוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ז-2017, בהתאמות שייקבעו בצו.

(ג) החזיק אדם אמצעי שליטה במפעיל בניגוד להוראות סעיפים קטנים (א) ו-(ב), רשאי בית המשפט המחוזי, לבקשת הנגיד, משתתף במערכת הממשק או מחזיק במפעיל, למנות כונס נכסים למכירת אמצעי השליטה שהחזיק בניגוד להוראות כאמור.

מיום 31.1.2017

סעיף קטן 15ב(א) מיום 1.6.2017

**תיקון מס' 2**

[ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 368 ([ה"ח 1080](http://www.nevo.co.il/Law_word/law15/memshala-1080.pdf))

**הוספת סעיף 15ב**

פרק ה': הוראות שונות

16. (א) בנק ישראל רשאי לתת אשראי למשתתף במערכת מבוקרת מיועדת, לצורך הבטחת התפקוד היעיל של המערכת, כנגד שעבוד שניתן כערוכה להתחייבות המשתתף, או כנגד פיקדונות של המשתתף בבנק ישראל שלגביהם יש לבנק ישראל זכות קיזוז, והכל להנחת דעתו של הנגיד ובתנאים שיורה.

אשראי תוך-יומי

(ב) אשראי שניתן לפי סעיף קטן (א) ייפרע ביום שבו הוא ניתן, ולא יאוחר ממועד סגירת המערכת באותו יום.

(ג) על שעבוד של ניירות ערך או כספים, שעבוד של זכות לניירות ערך או לכספים או שעבוד של חשבון ניירות ערך, המשמש ערובה להתחייבות של משתתף כלפי בנק ישראל, כאמור בסעיף קטן (א), יחולו הוראות סעיף 37 לחוק בנק ישראל, התש"ע-2010, בשינויים המחויבים.

(תיקון מס' 1) תש"ע-2010

(תיקון מס' 4) תשע"ח-2018

מיום 1.6.2010

**תיקון מס' 1**

[ס"ח תש"ע מס' 2237](http://www.nevo.co.il/Law_word/law14/law-2237.pdf) מיום 24.3.2010 עמ' 475 ([ה"ח 485](http://www.nevo.co.il/Law_word/law15/memshala-485.pdf))

(ג) על ~~מימוש~~ שעבוד של ניירות ערך, שעבוד של זכות לניירות ערך או שעבוד של חשבון ניירות ערך, המשמש ערובה להתחייבות של משתתף כלפי בנק ישראל, כאמור בסעיף קטן (א), יחולו הוראות ~~סעיף 44א לחוק בנק ישראל, התשי"ד-1954~~ סעיף 37 לחוק בנק ישראל, התש"ע-2010, בשינויים המחויבים.

מיום 15.9.2019

**תיקון מס' 4**

[ס"ח תשע"ח מס' 2708](http://www.nevo.co.il/Law_word/law14/law-2708.pdf) מיום 15.3.2018 עמ' 415 ([ה"ח 1027](http://www.nevo.co.il/Law_word/law15/memshala-1027.pdf))

(ג) על שעבוד של ניירות ערך או כספים, שעבוד של זכות לניירות ערך או לכספים או שעבוד של חשבון ניירות ערך, המשמש ערובה להתחייבות של משתתף כלפי בנק ישראל, כאמור בסעיף קטן (א), יחולו הוראות סעיף 37 לחוק בנק ישראל, התש"ע-2010, בשינויים המחויבים.

17. הנגיד או מי שהוא הסמיך לכך רשאי לדרוש מידע ממפעיל מערכת תשלומים וממשתתף במערכת תשלומים, לרבות מידע בעניין היקפים וסכומים של הוראות תשלום, לצורך איסוף מידע סטטיסטי ועיבודו, ובלבד שמידע כאמור לא יכלול פרטים על משתתף מסוים, על מקבל שירות ממשתתף כאמור או על עסקה מסוימת.

דרישת מידע

18. מפעיל מערכת תשלומים או משתתף במערכת תשלומים, הרואה עצמו נפגע מהוראה שנתן הנגיד לפי חוק זה, רשאי לערער עליה לבית המשפט המחוזי בירושלים.

ערעור על החלטת הנגיד

19. (א) אדם שהגיע אליו מידע לפי חוק זה תוך כדי מילוי תפקידו, ישמרנו בסוד, לא יגלה אותו לאחר ולא יעשה בו כל שימוש, אלא לפי הוראות חוק זה או כל דין אחר, או לפי צו של בית משפט.

סודיות

(ב) על אף הוראות סעיף קטן (א), רשאי הנגיד לפרסם מידע כללי, שאין בו כדי לזהות משתתף מסוים, מקבל שירות ממשתתף כאמור או עסקה מסוימת.

(ג) העובר על הוראות סעיף זה, דינו – מאסר שנה.

20. (א) היה לנגיד יסוד סביר להניח כי מפעיל מערכת תשלומים, למעט מסלקת בורסה, עשה אחת מאלה, רשאי הוא להטיל עליו עיצום כספי בסך 100,000 שקלים חדשים:

עיצום כספי

(תיקון מס' 3)   
תשע"ז-2017

(1) לא מסר מידע שנדרש למסרו לפי סעיף 5;

(2) הפר הוראה שנתן הנגיד לפי סעיף 11;

(3) לא מסר מידע או מסמך שנדרש למסרו לפי סעיף 12.

(ב) נדרש מפעיל מערכת תשלומים למסור מידע לפי סעיף 17, ולא עשה כן, רשאי הנגיד להטיל עליו עיצום כספי בסך 15,000 שקלים חדשים.

(ג) על עיצום כספי שהוטל לפי סעיפים קטנים (א) ו-(ב), יחולו הוראות סעיפים 14ט עד 14יג ו-14טו לפקודת הבנקאות, 1941, בשינויים המחויבים.

מיום 6.7.2017

**תיקון מס' 3**

[ס"ח תשע"ז מס' 2633](http://www.nevo.co.il/Law_word/law14/law-2633.pdf) מיום 6.4.2017 עמ' 696 ([ה"ח 1062](http://www.nevo.co.il/Law_word/law15/memshala-1062.pdf))

(א) היה לנגיד יסוד סביר להניח כי מפעיל מערכת תשלומים, למעט ~~מסלקת הבורסה~~ מסלקת בורסה, עשה אחת מאלה, רשאי הוא להטיל עליו עיצום כספי בסך 100,000 שקלים חדשים:

21. שר האוצר ממונה על ביצוע חוק זה, והוא רשאי להתקין תקנות לביצועו.

ביצוע ותקנות

22. בפקודת הבנקאות, 1941, בסעיף 8, אחרי סעיף קטן (ב) יבוא:

תיקון פקודת הבנקאות – מס' 24

"(ב1) על מימוש שעבוד של ניירות ערך, של זכות לניירות ערך או של חשבון ניירות ערך כנגד מתן אשראי לתאגיד בנקאי כאמור בסעיף קטן (א) יחולו הוראות סעיף 44א לחוק בנק ישראל, התשי"ד-1954, בשינויים המחויבים."

23. בחוק בנק ישראל, התשי"ד-1954, אחרי סעיף 44 יבוא:

תיקון חוק בנק ישראל – מס' 22

"מימוש שעבוד של ניירות ערך להבטחת אשראי

44א. (א) על אף הוראות סעיף 19(ב) לחוק המשכון, התשכ"ז-1967 (בסעיף זה – חוק המשכון), לא יממש הבנק שעבוד של ניירות ערך, שעבוד זכות לניירות ערך או שעבוד חשבון של ניירות ערך, על ניירות הערך שבו כפי שיהיו מעת לעת, שנעשה כערובה למתן אשראי לתאגיד בנקאי כאמור בפרק זה, לפי סעיף 17(3) לחוק המשכון, אלא לאחר שמסר הודעה על כוונתו לעשות כן, שני ימי עסקים מראש, לחייב ולכל אדם שזכותו עלולה להיפגע מן המימוש.

(ב) על אף הוראות סעיף קטן (א), רשאי הבנק לממש שעבוד כאמור באותו סעיף קטן בלא מסירת הודעה מראש, בהתקיים, לדעת הנגיד או מי שהוא הסמיך לכך, אחד מאלה, ובלבד שהבנק ימסור הודעה על המימוש סמוך לאחר ביצועו, לחייב ולכל אדם שזכותו עלולה להיפגע מן המימוש:

(1) עיכוב במימוש השעבוד עלול לפגוע באופן משמעותי ביכולת לפרוע את ההתחייבות המובטחת באמצעות מימוש השעבוד;

(2) מתקיימים תנאים אחרים המחייבים מימוש מיידי של השעבוד, כולו או חלקו.

(ג) לעניין החובה ליתן הודעה לפי סעיף זה, לא יראו העברה של ניירות הערך המשועבדים לבנק לחשבון בבעלותו הבלעדית של הבנק כמימוש."

24. בחוק ניירות ערך, התשכ"ח-1968 –

תיקון חוק ניירות ערך – מס' 34

(1) בסעיף 50א, במקום סעיף קטן (ו) יבוא:

"(ו) המסלקה רשאית לממש שעבוד לפי הוראות סעיף קטן (ה) בלא מתן הודעה מראש לנותן השעבוד בדבר כוונתה לממש את השעבוד; המסלקה תמסור לנותן השעבוד הודעה על המימוש, סמוך לאחר ביצועו.";

(2) אחרי סעיף 50א יבוא:

"חובות מסלקה

50ב. מסלקה כהגדרתה בסעיף 50א, תהיה אחראית למילוי התנאים והדרישות החלים לגביה לפי הוראות חוק זה, ובכלל זה תנאים אלה:

(1) גיבושם של כללים שיבטיחו את יציבותה, יעילותה ותפקודה התקין של המסלקה, ובכלל זה לענין המשך החברות במסלקה של מי שאושר על ידיה כחבר בה (בסעיף זה – חבר מסלקה) שמתנהלים נגדו הליכי פירוק, ולעניין האמצעים לאכיפת הכללים האמורים;

(2) הפעלת המסלקה באופן שיבטיח את יציבותה, את יעילותה ואת תפקודה התקין;

(3) קיומם של אמצעים לניהול סיכונים העלולים להתקיים או הקיימים במסלקה, למניעתם ולהגבלתם;

(4) קיומם של הסדרי גיבוי במסלקה למקרה חירום.

פיקוח הרשות על פעולות המסלקה

50ג. (א) הרשות תבצע בקרה על מסלקה כהגדרתה בסעיף 50א כדי לוודא את יציבותה ויעילותה כאמור בסעיף 10 לחוק מערכות תשלומים, התשס"ח-2008; לשם כך תבחן, בין השאר, את עמידת המסלקה בהוראות סעיף 50ב וסעיף זה, ואת נאותות כללי המסלקה.

(ב) ראתה הרשות, כי מסלקה אינה מקיימת חובה מחובותיה לפי סעיף 50ב, רשאית היא, לאחר שנתנה למסלקה ולחברי המסלקה כמשמעותם בסעיף 50ב(1) הזדמנות לטעון את טענותיהם, להורות למסלקה, לקיים את החובה האמורה, באופן ובתוך תקופה שתורה, ובין השאר להורות לה להתקין כללים או לשנותם, בהתאם להוראות סעיף 50ב או להפעיל את המסלקה בהתאם להוראות הסעיף האמור.

(ג) לא קיימה המסלקה הוראה שנתנה לה הרשות לפי סעיף קטן (ב) להתקנת כללים או לשינוים, רשאית הרשות להתקינם או לשנותם בעצמה; התקינה או שינתה הרשות כללים לפי סעיף קטן זה, תודיע על כך למסלקה ותפרסם את הכללים שהותקנו או ששונו כאמור, או הודעה על כך, באתר האינטרנט של הרשות; המסלקה תודיע על התקנה או שינוי של הכללים לחברי המסלקה כמשמעותם בסעיף 50ב(1) בהתאם לכללי המסלקה; הכללים או שינוים ייכנסו לתוקף במועד שייקבע בפרסום או בהודעה כאמור.

(ד) יושב ראש הרשות או מי שהוא הסמיך לכך רשאי לדרוש מהמסלקה או מחבר מסלקה כמשמעותו בסעיף 50ב(1), במועד ובדרך שעליהם יורה, כל מידע ומסמך הדרושים לרשות לצורך ביצוע ההוראות לפי סעיף זה, לרבות מידע בדבר סכומן והיקפן של הוראות תשלום שהתקבלו או שבוצעו במסלקה, ומידע בדבר כללי המסלקה, ובלבד שלא יידרש מידע שיש בו כדי להביא לחשיפת זהותו של מקבל שירות מחבר המסלקה, אלא אם כן חשיפה כאמור חיונית לדעת יושב ראש הרשות לביצוע ההוראות לפי סעיף זה.

(ה) בסעיף זה, "כללי מסלקה" – הכללים שעל פיהם מופעלת מסלקה.";

(3) בסעיף 52טו, אחרי סעיף קטן (ב) יבוא:

"(ב1) היה לרשות יסוד סביר להניח כי מסלקה כהגדרתה בסעיף 50א, הפרה הוראה שנתנה לה הרשות לפי סעיף 50ג(ב) או לא מסרה מידע או מסמך שנדרשה למסרם לפי סעיף 50ג(ד), רשאית היא להטיל עליה עיצום כספי בסכום הקבוע בפרט 1 לתוספת השישית לתאגיד המסווג בדרגה ה' (בפרק זה – הסכום הבסיסי למסלקה).";

(4) בסעיף 52טז, במקום "52טו(א) או (ב)" יבוא 52טו(א), (ב) או (ב1)";

(5) בסעיף 52יז, בפסקה (1), אחרי "מכוח הוראה כאמור" יבוא "ולעניין הפרת הוראה כאמור בסעיף 52טו(ב1)" ובכל מקום, אחרי "מהסכום הבסיסי לתאגיד" יבוא "או למסלקה, לפי העניין".

25. בחוק המשכון, התשכ"ז-1967, בסעיף 17(3), בהגדרה "משכון ניירות ערך", בפסקה (2), בסופה יבוא "או אצל מסלקה כהגדרתה בסעיף 50א לחוק ניירות ערך".

תיקון חוק המשכון – מס' 2

אהוד אולמרט רוני בר-און

ראש הממשלה שר האוצר

שמעון פרס דליה איציק

נשיא המדינה יושבת ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשס"ח מס' 2133](http://web1.nevo.co.il/Law_word/law14/law-2133.pdf) מיום 10.2.2008 עמ' 184 ([ה"ח הממשלה תשס"ח מס' 344](http://www.nevo.co.il/Law_word/law15/MEMSHALA-344.pdf) עמ' 236).

   תוקן [ס"ח תש"ע מס' 2237](http://www.nevo.co.il/Law_word/law14/law-2237.pdf) מיום 24.3.2010 עמ' 475 ([ה"ח הממשלה תש"ע מס' 485](http://www.nevo.co.il/Law_word/law15/memshala-485.pdf) עמ' 375) – תיקון מס' 1 בסעיף 94 לחוק בנק ישראל, תש"ע-2010; תחילתו ביום 1.6.2010.

   [ס"ח תשע"ז מס' 2591](http://www.nevo.co.il/law_word/law14/law-2591.pdf) מיום 29.12.2016 עמ' 154 ([ה"ח הממשלה תשע"ז מס' 1083](http://www.nevo.co.il/Law_word/law15/memshala-1083.pdf) עמ' 184) – תיקון תשע"ו-2016 בסעיף 113ה לחוק הפיקוח על שירותים פיננסיים (שירותים פיננסיים מוסדרים), תשע"ו-2016; תחילתו ביום 1.6.2017.

   [ס"ח תשע"ז מס' 2601](http://www.nevo.co.il/law_word/law14/law-2601.pdf) מיום 31.1.2017 עמ' 367 ([ה"ח הממשלה תשע"ו מס' 1080](http://www.nevo.co.il/Law_word/law15/memshala-1080.pdf) עמ' 1514) – תיקון מס' 2 בסעיף 2 לחוק להגברת התחרות ולצמצום הריכוזיות בשוק הבנקאות בישראל (תיקוני חקיקה), תשע"ז-2017; ר' פרק ב' לענין תחילה, תחולה והוראות מעבר.

   [ס"ח תשע"ז מס' 2633](http://www.nevo.co.il/law_word/law14/law-2633.pdf) מיום 6.4.2017 עמ' 696 ([ה"ח הממשלה תשע"ו מס' 1062](http://www.nevo.co.il/Law_word/law15/memshala-1062.pdf) עמ' 1160) – תיקון מס' 3 בסעיף 37 לחוק ניירות ערך (תיקון מס' 63), תשע"ז-2017; תחילתו שלושה חודשים מיום פרסומו.

   [ס"ח תשע"ח מס' 2708](https://www.nevo.co.il/law_word/law14/law-2708.pdf) מיום 15.3.2018 עמ' 414 ([ה"ח הממשלה תשע"ו מס' 1027](http://www.nevo.co.il/Law_word/law15/memshala-1027.pdf) עמ' 604) – תיקון מס' 4 בסעיף 371 לחוק חדלות פירעון ושיקום כלכלי, תשע"ח-2018; תחילתו 18 חודשים מיום פרסומו.

   [ס"ח תשע"ט מס' 2778](http://www.nevo.co.il/law_word/law14/law-2778.pdf) מיום 9.1.2019 עמ' 225 ([ה"ח הממשלה תשע"ח מס' 1246](http://www.nevo.co.il/Law_word/law15/memshala-1246.pdf) עמ' 1154) – תיקון מס' 5 בסעיף 71 לחוק שירותי תשלום, תשע"ט-2019; תחילתו ביום 14.10.2020. תוקן [ס"ח תש"ף מס' 2790](http://www.nevo.co.il/law_word/law14/law-2790.pdf) מיום 18.2.2020 עמ' 14 ([ה"ח הממשלה תש"ף מס' 1291](http://www.nevo.co.il/law_word/law15/memshala-1291.pdf) עמ' 2) – תיקון מס' 5 (תיקון) תש"ף-2020 בחוק שירותי תשלום (תיקון), תש"ף-2020; תחילתו ביום 9.1.2020. [↑](#footnote-ref-1)