חוק מרשם האוכלוסין, תשכ"ה-1965

רשויות ומשפט מנהלי – מרשם אוכלוסין

תוכן ענינים

|  |  |  |  |
| --- | --- | --- | --- |
|  | פרק א': המרשם | [Go](#med0) | 3 |
| סעיף 1 | פרשנות ותחולה | [Go](#Seif56) | 3 |
| סעיף 2 | המרשם ופרטי הרישום | [Go](#Seif1) | 4 |
| סעיף 3 | המרשם ראיה לכאורה | [Go](#Seif2) | 4 |
| סעיף 3א | סמכות רישום והגדרה | [Go](#Seif3) | 4 |
| סעיף 4 | פקידי רישום | [Go](#Seif4) | 5 |
|  | פרק ב': מסירת הודעות | [Go](#med1) | 5 |
| סעיף 5 | חובה להודיע פרטי רישום | [Go](#Seif5) | 5 |
| סעיף 6 | הודעה על לידה בישראל | [Go](#Seif6) | 5 |
| סעיף 7 | הודעה על פטירה בישראל | [Go](#Seif7) | 5 |
| סעיף 8 | הגדרת "מוסד" | [Go](#Seif8) | 5 |
| סעיף 9 | אסופי | [Go](#Seif9) | 5 |
| סעיף 10 | מציאת חלל | [Go](#Seif10) | 6 |
| סעיף 11 | לידה בחוץ לארץ | [Go](#Seif11) | 6 |
| סעיף 12 | פטירה בחוץ לארץ | [Go](#Seif12) | 6 |
| סעיף 13 | אימוץ | [Go](#Seif13) | 6 |
| סעיף 14 | עזיבת הארץ | [Go](#Seif14) | 6 |
| סעיף 15 | מסירת מסמכים על פעולות רשמיות | [Go](#Seif15) | 6 |
| סעיף 16 | מסירת העתקים של פסקי דין והצהרות | [Go](#Seif16) | 6 |
| סעיף 17 | חובה להודיע על שינויים | [Go](#Seif17) | 6 |
| סעיף 18 | שחרור מחובת הודעה | [Go](#Seif18) | 6 |
|  | פרק ג': סמכויות פקיד רישום | [Go](#med2) | 6 |
| סעיף 19 | דרישת ידיעות והצהרות | [Go](#Seif19) | 6 |
| סעיף 19א | הגדרה | [Go](#Seif20) | 6 |
| סעיף 19ב | רישום ראשון | [Go](#Seif21) | 6 |
| סעיף 19ג | רישום שינויים | [Go](#Seif22) | 7 |
| סעיף 19ד | תיקון רישום | [Go](#Seif23) | 7 |
| סעיף 19ה | רישום על פי יזמת פקיד הרישום הראשי | [Go](#Seif24) | 7 |
| סעיף 19ו | ציון אסמכתה | [Go](#Seif25) | 7 |
| סעיף 20 | רישום אימוץ | [Go](#Seif26) | 7 |
| סעיף 20א | רישום ילד על פי הסכם לנשיאת עוברים | [Go](#Seif27) | 7 |
| סעיף 21 | שם האב כשהאשה פנויה | [Go](#Seif28) | 7 |
| סעיף 22 | שם האב כשהאשה נשואה | [Go](#Seif29) | 7 |
| סעיף 23 | תיקון טעויות סופר | [Go](#Seif30) | 7 |
|  | פרק ד': תעודות זהות | [Go](#med3) | 7 |
| סעיף 23א | הגדרות | [Go](#Seif59) | 7 |
| סעיף 24 | זכות לקבל תעודת זהות | [Go](#Seif31) | 8 |
| סעיף 25 | תכנה של תעודת זהות וחומר מחשב הכלול בה | [Go](#Seif32) | 8 |
| סעיף 26 | תקופת תקפן של תעודות זהות | [Go](#Seif33) | 8 |
| סעיף 27 | איסור רישום בתעודת זהות | [Go](#Seif34) | 8 |
| סעיף 28 | סמכות ליטול תעודת זהות | [Go](#Seif35) | 8 |
| סעיף 28א | חובות בעל תעודת זהות | [Go](#Seif60) | 8 |
| סעיף 28ב | אחריות לשימוש בתעודת זהות | [Go](#Seif61) | 9 |
|  | פרק ה': קבלת ידיעות | [Go](#med4) | 9 |
| סעיף 29 | ידיעות | [Go](#Seif36) | 9 |
| סעיף 29א | מסירת פרטי רישום לגוף הפועל מכוח חיקוק | [Go](#Seif57) | 9 |
| סעיף 30 | תעודות לידה ופטירה | [Go](#Seif37) | 10 |
| סעיף 30א | בחירת לוח השנה לרישום תאריך הלידה | [Go](#Seif58) | 10 |
| סעיף 31 | עיון במרשם | [Go](#Seif38) | 10 |
| סעיף 32 | ידיעות על אימוץ | [Go](#Seif39) | 10 |
|  | פרק ו': עבירות | [Go](#med5) | 10 |
| סעיף 33 | שימוש פלילי בתעודת זהות | [Go](#Seif40) | 10 |
| סעיף 34 | החזקת תעודת זהות שנעשה בה שינוי | [Go](#Seif41) | 10 |
| סעיף 35 | עבירות שונות | [Go](#Seif42) | 10 |
| סעיף 36 | תיקון חוק לתיקון דיני עונשין | [Go](#Seif43) | 11 |
|  | פרק ז': שונות | [Go](#med6) | 11 |
| סעיף 37 | חידוש רישומים שאבדו | [Go](#Seif44) | 11 |
| סעיף 38 | הטלת תפקידים על רשות מקומית | [Go](#Seif45) | 11 |
| סעיף 39 | תקנות בענין רישום לידות ופטירות | [Go](#Seif46) | 11 |
| סעיף 40 | שמירת דינים | [Go](#Seif47) | 11 |
| סעיף 41 | פטור | [Go](#Seif48) | 11 |
| סעיף 42 | תיקון פקודת בריאות העם 1940 | [Go](#Seif49) | 11 |
| סעיף 43 | ביטול | [Go](#Seif50) | 12 |
| סעיף 44 | הוראות מעבר | [Go](#Seif51) | 12 |
| סעיף 45 | הוראה שעה | [Go](#Seif52) | 12 |
| סעיף 46 | רישום אזרחים ישראליים בחוץ לארץ | [Go](#Seif53) | 12 |
| סעיף 47 | ביצוע ותקנות | [Go](#Seif54) | 12 |
| סעיף 48 | תחילה | [Go](#Seif55) | 12 |

חוק מרשם האוכלוסין, תשכ"ה-1965[[1]](#footnote-1)\*

פרק א': המרשם

1. (א) בחוק זה –

פרשנות ותחולה

"יום לפי הלוח העברי" – תקופה שתחילתה עשרים דקות לאחר שקיעת החמה וסופה בתום עשרים דקות לאחר שקיעת החמה למחרת;

(תיקון מס' 12) תשס"ח-2007

"תאריך לידה" – יום הלידה הן לפי הלוח העברי והן לפי הלוח הגריגוריאני;

(תיקון מס' 12) תשס"ח-2007

"תאריך פטירה" – יום הפטירה הן לפי הלוח העברי והן לפי הלוח הגריגוריאני;

(תיקון מס' 12) תשס"ח-2007

"תושב" – מי שנמצא בישראל כאזרח ישראלי או על פי אשרת עולה או תעודת עולה, או על פי רשיון לישיבת קבע.

(ב) לענין חוק זה יראו כתושב גם אדם אחר הנמצא כחוק בישראל, אך לא יראו כתושב את מי שנמצא בה על פי רשיון לישיבת מעבר או לישיבת ביקור או על פי דרכון-חוץ דיפלומטי.

(תיקון מס' 2)   
תשכ"ח-1968

(ג) הוראות חוק זה המקנות זכויות לתושב או המטילות עליו חובות או הנוגעות לתושב יחולו גם על אזרח ישראלי שאיננו תושב.

מיום 7.2.1968

**תיקון מס' 2**

[ס"ח תשכ"ח מס' 519](http://www.nevo.co.il/Law_word/law14/LAW-0519.pdf) מיום 7.2.1968 עמ' 28 ([ה"ח 755](http://www.nevo.co.il/Law_word/law17/PROP-0755.pdf))

(ב) לענין חוק זה יראו כתושב גם אדם אחר הנמצא כחוק בישראל, ~~זולת מי~~ אך לא יראו כתושב את מי שנמצא בה על פי רשיון לישיבת מעבר או לישיבת ביקור או על פי דרכון-חוץ דיפלומטי.

מיום 8.5.2008

**תיקון מס' 12**

[ס"ח תשס"ח מס' 2116](http://www.nevo.co.il/Law_word/law14/LAW-2116.pdf) מיום 8.11.2007 עמ' 27 ([ה"ח 164](http://www.nevo.co.il/Law_word/law16/KNESSET-164.pdf))

(א) בחוק זה –

"יום לפי הלוח העברי" – תקופה שתחילתה עשרים דקות לאחר שקיעת החמה וסופה בתום עשרים דקות לאחר שקיעת החמה למחרת;

"תאריך לידה" – יום הלידה הן לפי הלוח העברי והן לפי הלוח הגריגוריאני;

"תאריך פטירה" – יום הפטירה הן לפי הלוח העברי והן לפי הלוח הגריגוריאני;

"תושב" – מי שנמצא בישראל כאזרח ישראלי או על פי אשרת עולה או תעודת עולה, או על פי רשיון לישיבת קבע.

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 881 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

(א) בחוק זה –

"חוק תקשורת דיגיטלית עם גופים ציבוריים" – חוק תקשורת דיגיטלית עם גופים ציבוריים, התשע"ח-2018;

"יום לפי הלוח העברי" – תקופה שתחילתה עשרים דקות לאחר שקיעת החמה וסופה בתום עשרים דקות לאחר שקיעת החמה למחרת;

"מען דיגיטלי" – כל אחד מאלה:

(1) מספר טלפון נייד אשר נמצא בחזקתו של תושב והתושב עושה בו שימוש לקבלת מסרים;

(2) כתובת דואר אלקטרוני של תושב שהתושב עושה בה שימוש לקבלת מסרים;

"צו מחייב" – צו שנקבע לפי סעיף 20 לחוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב-2022;

"תאריך לידה" – יום הלידה הן לפי הלוח העברי והן לפי הלוח הגריגוריאני;

"תאריך פטירה" – יום הפטירה הן לפי הלוח העברי והן לפי הלוח הגריגוריאני;

"תושב" – מי שנמצא בישראל כאזרח ישראלי או על פי אשרת עולה או תעודת עולה, או על פי רשיון לישיבת קבע.

2. (א) במרשם האוכלוסין יירשמו הפרטים הבאים הנוגעים לתושב וכל שינוי בהם:

המרשם ופרטי הרישום

(1) שם המשפחה, השם הפרטי והשמות הקודמים;

(2) שמות ההורים;

(3) תאריך הלידה ומקומה;

(4) המין;

(5) הלאום;

(6) הדת;

(7) המצב האישי: (רווק, נשוי, גרוש או אלמן);

(8) שם בן-הזוג;

(9) שמות הילדים, תאריכי לידתם ומינם;

(10) אזרחות או אזרחויות, של עכשיו ושקדמו;

(11) המען;

(11א) כתובת למשלוח דואר כמשמעותה בחוק עדכון כתובת, התשס"ה-2005, ככל שנמסרה על כך הודעה;

(תיקון מס' 9) תשס"ה-2005

(11ב) כתובת נוספת למשלוח דואר לקטין, לפי הוראות סעיף 2א לחוק עדכון כתובת, התשס"ה-2005;

(תיקון מס' 16) תשע"ב-2012

(12) תאריך הכניסה לישראל;

(13) התאריך שבו נהיה לתושב כאמור בסעיף 1(א).

(א1) על אף הוראות סעיף קטן (א) –

(תיקון מס' 15) תש"ע-2010

(1) תושב הרשום במרשם הזוגיות כהגדרתו בחוק ברית הזוגיות לחסרי דת, התש"ע-2010 (בסעיף קטן זה – מרשם הזוגיות), יירשם בפרט הרישום האמור בסעיף קטן (א)(7) הנוגע למצבו האישי (בסעיף קטן זה – פרט המצב האישי), כבן זוג בברית הזוגיות;

(2) תושב שנמחק רישומו ממרשם הזוגיות, יירשם בפרט המצב האישי כפנוי;

(3) תושב שבן זוגו נפטר בעת שהיה רשום כבן זוגו במרשם הזוגיות, יירשם בפרט המצב האישי כאלמן.

(ב) תושב שנרשם לראשונה ייקבע לרישומו מספר זהות.

מיום 1.2.2006

**תיקון מס' 9**

[ס"ח תשס"ה מס' 2029](http://www.nevo.co.il/Law_word/law14/LAW-2029.pdf) מיום 6.9.2005 עמ' 998 ([ה"ח 91](http://www.nevo.co.il/Law_word/law16/KNESSET-91.pdf))

**הוספת פסקה 2(א)(11א)**

מיום 22.9.2010

**תיקון מס' 15**

[ס"ח תש"ע מס' 2235](http://www.nevo.co.il/Law_word/law14/law-2235.pdf) מיום 22.3.2010 עמ' 434 ([ה"ח 445](http://www.nevo.co.il/Law_word/law15/memshala-445.pdf))

**הוספת סעיף קטן 2(א1)**

מיום 7.6.2012

**תיקון מס' 16**

[ס"ח תשע"ב מס' 2333](http://www.nevo.co.il/Law_word/law14/law-2333.pdf) מיום 23.1.2012 עמ' 142 ([ה"ח 388](http://www.nevo.co.il/Law_word/law16/knesset-388.pdf))

**הוספת פסקה 2(א)(11ב)**

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 882 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

**הוספת פסקה 2(א)(11ג)**

הנוסח:

(11ג) המען הדיגיטלי;

3. הרישום במרשם, כל העתק או תמצית ממנו וכן כל תעודה שניתנה לפי חוק זה יהיו ראיה לכאורה לנכונות פרטי הרישום המפורטים בפסקאות (1) עד (4) ו-(9) עד (13) לסעיף 2.

המרשם ראיה לכאורה

3א. (א) לא יירשם אדם כיהודי לפי לאומו או דתו אם הודעה לפי חוק זה או רישום אחר שבמרשם או תעודה ציבורית מראים כי הוא אינו יהודי, כל עוד לא נסתרו ההודעה, הרישום או התעודה האמורים להנחת דעתו של פקיד הרישום הראשי או כל עוד לא נקבע אחרת בפסק-דין הצהרתי של בית דין רבני בתובענה של בעל דין שהוא תושב בענייני נישואין וגירושין לפי סעיף 1 לחוק שיפוט בתי דין רבניים (נישואין וגירושין), התשי"ג-1953, או של בית משפט, ובלבד שהוא אינו בן דת אחרת.

סמכות רישום והגדרה

(תיקון מס' 3)   
תש"ל-1970

(תיקון מס' 17) תשע"ב-2012

(א1) סבר פקיד הרישום כי לא היו בפני בית הדין הרבני או בפני בית המשפט שקבע כאמור בסעיף קטן (א) ההודעה, הרישום או התעודה הציבורית האמורים באותו סעיף קטן, רשאי הוא לפנות לבית הדין הרבני או לבית המשפט, לפי העניין, ולהביאם בפניו, וכן רשאי הוא לעכב את הרישום, את תיקונו או את שינויו עד למתן החלטה של בית הדין הרבני או בית המשפט.

(תיקון מס' 17) תשע"ב-2012

(ב) לענין חוק זה וכל רישום או תעודה לפיו, "יהודי" – כמשמעותו בסעיף 4ב לחוק השבות, תש"י-1950.

(ג) אין בסעיף זה כדי לגרוע מרישום שנעשה לפני תחילתו.

מיום 19.3.1970

**תיקון מס' 3**

[ס"ח תש"ל מס' 586](http://www.nevo.co.il/Law_word/law14/LAW-0586.pdf) מיום 19.3.1970 עמ' 34 ([ה"ח 866](http://www.nevo.co.il/Law_word/law17/PROP-0866.pdf))

**הוספת סעיף 3א**

מיום 14.3.2012

**תיקון מס' 17**

[ס"ח תשע"ב מס' 2344](http://www.nevo.co.il/Law_word/law14/law-2344.pdf) מיום 14.3.2012 עמ' 202 ([ה"ח 436](http://www.nevo.co.il/Law_word/law16/knesset-436.pdf))

(א) לא יירשם אדם כיהודי לפי לאומו או דתו אם הודעה לפי חוק זה או רישום אחר שבמרשם או תעודה ציבורית מראים כי הוא אינו יהודי, כל עוד לא נסתרו ההודעה, הרישום או התעודה האמורים להנחת דעתו של פקיד הרישום הראשי או כל עוד לא נקבע אחרת בפסק-דין הצהרתי של ~~בית משפט או בית דין מוסמך~~ בית דין רבני בתובענה של בעל דין שהוא תושב בענייני נישואין וגירושין לפי סעיף 1 לחוק שיפוט בתי דין רבניים (נישואין וגירושין), התשי"ג-1953, או של בית משפט, ובלבד שהוא אינו בן דת אחרת.

(א1) סבר פקיד הרישום כי לא היו בפני בית הדין הרבני או בפני בית המשפט שקבע כאמור בסעיף קטן (א) ההודעה, הרישום או התעודה הציבורית האמורים באותו סעיף קטן, רשאי הוא לפנות לבית הדין הרבני או לבית המשפט, לפי העניין, ולהביאם בפניו, וכן רשאי הוא לעכב את הרישום, את תיקונו או את שינויו עד למתן החלטה של בית הדין הרבני או בית המשפט.

4. שר הפנים ימנה פקיד רישום ראשי ופקיד רישום לניהול המרשם לפי הוראות חוק זה[[2]](#footnote-2).

פקידי רישום

פרק ב': מסירת הודעות

5. כל תושב חייב למסור לפקיד רישום תוך שלושים יום מיום כניסתו לישראל לראשונה, ואם היה לתושב לאחר כניסתו לישראל – מיום שהיה לתושב, הודעה על פרטי הרישום שלו לפי סעיף 2 ואם נכנס או היה לתושב כשבחסותו קטין או בגיר שאינו מסוגל למלא חובתו לפי סעיף זה, ימסור גם הודעה על פרטי הרישום שלהם.

חובה להודיע פרטי רישום

5א. (א) (1) תושב שמלאו לו 16 שנים או תושב המבקש להנפיק תעודת זהות לראשונה – בעת הנפקת התעודה, לפי המוקדם, רשאי למסור, ואם נקבע צו מחייב – ימסור, לפקיד הרישום הודעה בדבר כל אחד מסוגי המען הדיגיטלי שלו (בסעיף זה – הודעה על מען דיגיטלי); ההודעה תימסר לגבי מען דיגיטלי אחד מכל סוג;

הודעה על מען דיגיטלי

(תיקון מס' 21) תשפ"ב-2022

(2) תושב שמסר לפקיד הרישום הודעה על מען דיגיטלי, ימסור לפקיד הרישום הודעה בדבר כל שינוי בפרטי המען הדיגיטלי שמסר.

(ב) בעת מסירת הודעה על מען דיגיטלי –

(1) רשאי התושב, לאחר שפקיד הרישום הודיע לו כאמור בסעיף 3ב(א) לחוק תקשורת דיגיטלית עם גופים ציבוריים, להודיע לפקיד הרישום כי הוא מסרב, ואם נקבע צו מחייב – הוא מעוניין, לקבל למענו הדיגיטלי מסרים מגופים ציבוריים לפי הוראות סעיף 3ג לחוק האמור;

(2) פקיד הרישום יבדוק כי לתושב יש גישה למען הדיגיטלי שצוין בהודעה וכי הוא יודע כיצד לעשות בו שימוש לעניין חוק זה (בסעיף זה – בדיקת מיומנות דיגיטלית).

(ג) תושב שמסר הודעה על מען דיגיטלי ומלאו לו 70 שנים – יבצע בדיקת מיומנות דיגיטלית אחת לחמש שנים, ואם מלאו לו 80 שנים – אחת לשנתיים.

(ד) לא עמד תושב בבדיקת מיומנות דיגיטלית לפי הוראות סעיף קטן (ב)(2) או (ג), או לא ביצע התושב בדיקה שהוא נדרש לבצע לפי אותם סעיפים קטנים בתוך פרק זמן שקבע המנהל – יימחקו פרטי המען הדיגיטלי של התושב מהמרשם או לא יירשמו בו, לפי העניין.

(ה) על אף האמור בסעיף קטן (א), נקבע צו מחייב והודיע התושב כי יצא להשתקע בחוץ-לארץ לפי סעיף 14, לא תחול עליו החובה להודיע על מענו הדיגיטלי אלא הוא יהיה רשאי לעשות כן.

(ו) (1) שר הפנים, בהסכמת שר הכלכלה והתעשייה ובאישור ועדת החוקה, חוק ומשפט של הכנסת, רשאי, בצו, לקבוע הוראות בדבר בדיקת מיומנות לעניין מסר אזהרה ובדבר בדיקות חוזרות של בדיקה כאמור לתושבים שמלאו להם 70 או 80 שנים;

(2) לא עמד תושב בבדיקת מיומנות דיגיטלית לפי הוראות סעיף קטן (ב)(2) או (ג), אך עמד בבדיקת המיומנות לעניין מסר אזהרה, לא יחולו עליו הוראות סעיף קטן (ד), וניתן יהיה לעשות שימוש במען הדיגיטלי שלו לעניין שליח תמסר אזהרה או לשם שיחה בעניין מסר כאמור;

(3) בסעיף זה –

"בדיקת מיומנות לעניין מסר אזהרה" – בדיקת מיומנות לשם מסירת מען דיגיטלי מסוג טלפון נייד לעניין מסר אזהרה;

"המנהל" – כהגדרתו בסעיף 29א(יא);

"מסר אזהרה" – כהגדרתו בסעיף 3א לחוק תקשורת דיגיטלית עם גופים ציבוריים.

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 882 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

**הוספת סעיף 5א**

6. (א) הודעה על לידה שאירעה בישראל תימסר לפקיד רישום תוך עשרה ימים; ההודעה תימסר על ידי האחראי על המוסד שבו ארעה הלידה, או – על ידי הורי הילוד, הרופא והמיילדת שטיפלו בלידה – אם אירעה במקום אחר; ההודעה תכלול את פרטי הרישום של הילוד ופרטים אחרים שייקבעו בתקנות, באישור ועדת הפנים של הכנסת.

הודעה על לידה בישראל

(תיקון מס' 10)   
תשס"ו-2005

(ב) אירעה לידה במקום שאינו מוסד וטיפלו בה רופא או מיילדת, יצורפו להודעה כאמור בסעיף קטן (א) תעודת רופא או תצהיר מטעם המיילדת, לפי הענין, בדבר היותה של אם היילוד אמו הטבעית.

(תיקון מס' 10)   
תשס"ו-2005

(ג) (1) אירעה לידה במקום שאינו מוסד ולא טיפלו בה רופא או מיילדת, יצורפו להודעה כאמור בסעיף קטן (א) כל אלה:

(תיקון מס' 10)   
תשס"ו-2005

(א) תצהירים מטעם הורי היילוד בדבר היותה של אם היילוד אמו הטבעית;

(ב) אישור רפואי, שניתן בידי רופא מוסמך על מעקב אחר הריון, שנערך החל מהשבוע ה-28 להריון;

(ג) אישור רפואי, שניתן בידי רופא מוסמך אשר בדק את אם היילוד בתוך 48 שעות מהלידה.

(2) בהעדר אישור רפואי כאמור בפסקה (1)(ב) או (ג), יצורפו להודעה כאמור בסעיף קטן (א) תוצאות בדיקה גנטית להורות שנערכה בהתאם להוראת סעיף 3(ד) לחוק מידע גנטי, התשס"א-2000, לשם קביעת היותה של אם היילוד אמו הטבעית.

(ד) בסעיף זה –

(תיקון מס' 10)   
תשס"ו-2005

"מיילדת" – מי שמורשית לעסוק ביילוד לפי פקודת המיילדות;

"רופא מוסמך" – רופא שהוא בעל תואר מומחה ביילוד ובגיניקולוגיה שניתן לו לפי פקודת הרופאים [נוסח חדש], התשל"ז-1976, או רופא מוסמך המתמחה, לשם קבלת אותו תואר, במוסד רפואי מוכר בפיקוחו של רופא בעל התואר האמור.

מיום 25.1.2006

**תיקון מס' 10**

[ס"ח תשס"ו מס' 2042](http://www.nevo.co.il/Law_word/law14/LAW-2042.pdf) מיום 26.12.2005 עמ' 106 ([ה"ח 100](http://www.nevo.co.il/Law_word/law16/KNESSET-100.pdf))

6. (א) הודעה על לידה שאירעה בישראל תימסר לפקיד רישום תוך עשרה ימים; ההודעה תימסר על ידי האחראי על המוסד שבו ארעה הלידה, או – על ידי הורי הילוד, הרופא והמיילדת שטיפלו בלידה – אם אירעה במקום אחר; ההודעה תכלול את פרטי הרישום של הילוד ופרטים אחרים שייקבעו בתקנות, באישור ועדת הפנים של הכנסת.

(ב) אירעה לידה במקום שאינו מוסד וטיפלו בה רופא או מיילדת, יצורפו להודעה כאמור בסעיף קטן (א) תעודת רופא או תצהיר מטעם המיילדת, לפי הענין, בדבר היותה של אם היילוד אמו הטבעית.

(ג) (1) אירעה לידה במקום שאינו מוסד ולא טיפלו בה רופא או מיילדת, יצורפו להודעה כאמור בסעיף קטן (א) כל אלה:

(א) תצהירים מטעם הורי היילוד בדבר היותה של אם היילוד אמו הטבעית;

(ב) אישור רפואי, שניתן בידי רופא מוסמך על מעקב אחר הריון, שנערך החל מהשבוע ה-28 להריון;

(ג) אישור רפואי, שניתן בידי רופא מוסמך אשר בדק את אם היילוד בתוך 48 שעות מהלידה.

(2) בהעדר אישור רפואי כאמור בפסקה (1)(ב) או (ג), יצורפו להודעה כאמור בסעיף קטן (א) תוצאות בדיקה גנטית להורות שנערכה בהתאם להוראת סעיף 3(ד) לחוק מידע גנטי, התשס"א-2000, לשם קביעת היותה של אם היילוד אמו הטבעית.

(ד) בסעיף זה –

"מיילדת" – מי שמורשית לעסוק ביילוד לפי פקודת המיילדות;

"רופא מוסמך" – רופא שהוא בעל תואר מומחה ביילוד ובגיניקולוגיה שניתן לו לפי פקודת הרופאים [נוסח חדש], התשל"ז-1976, או רופא מוסמך המתמחה, לשם קבלת אותו תואר, במוסד רפואי מוכר בפיקוחו של רופא בעל התואר האמור.

7. הודעה על פטירה בישראל תימסר תוך 48 שעות למי שהוסמך להוציא את רשיון הקבורה לפי פקודת בריאות העם, 1940, ואם לא נדרש רשיון קבורה – לפקיד רישום; ההודעה תימסר על ידי האחראי על המוסד שבו אירעה הפטירה, על ידי הרופא שקבע את דבר המוות, ובאין רופא – על ידי מי שהיה נוכח בזמן הפטירה; ההודעה תכלול את פרטי הרישום של הנפטר ופרטים אחרים שייקבעו בתקנות, באישור ועדת הפנים של הכנסת.

הודעה על פטירה בישראל

(תיקון מס' 5) תש"ם-1979

מיום 22.11.1979

**תיקון מס' 5**

[ס"ח תש"ם מס' 946](http://www.nevo.co.il/Law_word/law14/LAW-0946.pdf) מיום 22.11.1979 עמ' 10 ([ה"ח 1376](http://www.nevo.co.il/Law_word/law17/PROP-1376.pdf))

7. הודעה על פטירה בישראל תימסר תוך 48 שעות ~~לפקיד רישום או~~ למי שהוסמך להוציא את רשיון הקבורה לפי פקודת בריאות העם, 1940 ואם לא נדרש רשיון קבורה - לפקיד רישום; ההודעה תימסר על ידי האחראי על המוסד שבו אירעה הפטירה, על ידי הרופא שקבע את דבר המוות, ובאין רופא- על ידי מי שהיה נוכח בזמן הפטירה; ההודעה תכלול את פרטי הרישום של הנפטר ופרטים אחרים שייקבעו בתקנות, באישור ועדת הפנים של הכנסת.

8. "מוסד", לענין סעיפים 6 ו-7 – לרבות בית-חולים, בית-סוהר, מוסד ציבורי או דתי, מוסד צדקה, מעון כמשמעותו בחוק הפיקוח על מעונות, תשכ"ה-1965, ובית מלון; ודינם של כלי רכב, כלי שיט או של כלי טיס ציבוריים, כדין מוסד.

הגדרת "מוסד"

9. תינוק שנמצא עזוב, כל אדם שהתינוק הגיע לרשותו לראשונה חייב למסור לפקיד רישום, תוך עשרה ימים הודעה על פרטי הרישום של התינוק הידועים לו וכל ידיעה שברשותו בענין לידתו של התינוק.

אסופי

10. קיבלה המשטרה הודעה על מציאת חלל, לפי סעיף 21 לחוק לתיקון סדרי הדין הפלילי (חקירת פשעים וסיבות מוות), תשי"ח-1958, תמסור לפקיד רישום כל ידיעה שבידה בענין פרטי הרישום של החלל.

מציאת חלל

11. תושב שנולד לו ילד בחוץ-לארץ חייב למסור לפקיד רישום תוך שלושים יום הודעה על פרטי הרישום של ילדו.

לידה בחוץ-לארץ

12. תושב שנפטר בחוץ-לארץ, חייבים בן-זוגו, בניו והוריו, שהם תושבים, למסור הודעה על כך לפקיד רישום תוך שלושים יום מהיום שבו נודע להם דבר הפטירה.

פטירה בחוץ-לארץ

13. תושב שאימץ ילד בחוץ-לארץ חייב למסור לפקיד רישום תוך שלושים יום הודעה על פרטי הרישום של הילד ולהמציא לפקיד הרישום את האסמכתה לאימוץ; והוא הדין אם בוטל אימוץ של ילד בחוץ-לארץ.

אימוץ

14. תושב בגיר היוצא את הארץ כדי להשתקע בחוץ-לארץ יודיע על כך לפקיד רישום; ההודעה תכלול גם את ילדיו הקטינים היוצאים עמו.

עזיבת הארץ

15. בפעולות המנויות להלן תמסור הרשות הנוגעת בדבר לפקיד רישום תוך 14 יום מיום הפעולה, העתק המסמך המעיד עליה, בצירוף פרטים שיפורסמו בתקנות הדרושים לזיהוי הנוגע בדבר; ואלה הפעולות:

מסירת מסמכים על פעולות רשמיות

(1) שינוי שם, בחירת שם או קביעת שם לפי חוק השמות, תשט"ז-1956;

(2) נישואין שנרשמו לפי פקודת הנישואין והגירושין (רישום);

(2א) רישום בני זוג במרשם הזוגיות או מחיקתם מהמרשם האמור, לפי הוראות חוק ברית הזוגיות לחסרי דת, התש"ע-2010;

(תיקון מס' 15) תש"ע-2010

(3) המרת דת שנרשמה לפי פקודת העדה הדתית (המרה);

(4) התאזרחות או ויתור על האזרחות לפי חוק האזרחות, תשי"ב-1962;

(5) (בוטלה).

(תיקון מס' 5) תש"ם-1979

מיום 22.11.1979

**תיקון מס' 5**

[ס"ח תש"ם מס' 946](http://www.nevo.co.il/Law_word/law14/LAW-0946.pdf) מיום 22.11.1979 עמ' 10 ([ה"ח 1376](http://www.nevo.co.il/Law_word/law17/PROP-1376.pdf))

**ביטול פסקה 15(5)**

הנוסח הקודם:

~~(5) הודעת פטירה שנמסרה לפי סעיף 7 למי שהוסמך להוציא את רשיון הקבורה.~~

מיום 22.9.2010

**תיקון מס' 15**

[ס"ח תש"ע מס' 2235](http://www.nevo.co.il/Law_word/law14/law-2235.pdf) מיום 22.3.2010 עמ' 434 ([ה"ח 445](http://www.nevo.co.il/Law_word/law15/memshala-445.pdf))

**הוספת פסקה 15(2א)**

16. נתן בית משפט או בית דין דתי החלטה המצהירה על שינוי בפרטי הרישום של אדם או החלטה שיש בה שינוי כאמור, ימסור בית המשפט או בית הדין העתק מהחלטתו לפקיד הרישום הראשי; וכן ייעשה בהעתק של צו אמוץ, תעודת גירושין והצהרת מוות.

מסירת העתקים של פסקי דין והצהרות

17. חל שינוי שלא כאמור בסעיפים 15 ו-16 בפרטי הרישום של תושב, חייב הוא למסור לפקיד רישום הודעה על השינוי תוך שלושים יום; ואם היה בחסותו קטין או בגיר שאינו מסוגל למלא חובתו לפי סעיף זה – ימסור גם הודעה על שינוי פרטי הרישום שלהם.

חובה להודיע על שינויים

(תיקון מס' 21) תשפ"ב-2022

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 883 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

17. חל שינוי שלא כאמור בסעיפים 5א, 15 ו-16 בפרטי הרישום של תושב, חייב הוא למסור לפקיד רישום הודעה על השינוי תוך שלושים יום; ואם היה בחסותו קטין או בגיר שאינו מסוגל למלא חובתו לפי סעיף זה – ימסור גם הודעה על שינוי פרטי הרישום שלהם.

18. (א) מסירת הודעה לפי סעיף מסעיפי פרק זה על ידי אחד החייבים במסירתה פוטר את השאר.

שחרור מחובת הודעה

(ב) מסירת הודעה לפי סעיף 7 שיש בה פרטים על בן-זוגו של הנפטר פוטר את בן-הזוג מחובת מסירת הודעה על התאלמנותו.

פרק ג': סמכויות פקיד רישום

19. פקיד רישום רשאי לדרוש ממי שמסר הודעה לפי פרק ב' ומכל אדם אחר שהיה חייב במסירתה, אף אם הוא פטור מכוח סעיף 18 או שעברה התקופה הקבועה למסירת ההודעה –

דרישת ידיעות והצהרות

(1) למסור לו כל ידיעה או מסמך שברשותו הנוגעים לפרטי הרישום שאליו מתיחסת ההודעה, זולת אם היה בידיעה או במסמך כדי להפלילו;

(2) לתת הצהרה בכתב או בעל-פה על אמיתות ידיעה או מסמך שמסר.

19א. בסעיפים 19ב עד 19ה, "תעודה ציבורית" – כמשמעותה בפקודת העדות.

הגדרה

(תיקון מס' 1)   
תשכ"ז-1967

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19א**

19ב. (א) פרט רישום של תושב הנרשם לראשונה יירשם על פי תעודה ציבורית שהוצגה לפקיד הרישום, ובאין תעודה כזאת – על פי הודעה שנמסרה לפי הסעיפים 5 עד 14.

רישום ראשון

(תיקון מס' 1)   
תשכ"ז-1967

(ב) נתבקש פקיד הרישום לרשום פרט רישום על פי הודעה בלבד, ואחרי שהפעיל סמכויותיו לפי סעיף 19 היה לו יסוד סביר להניח שההודעה אינה נכונה יסרב לרשום על פיה; אולם לגבי המצב האישי לא יסרב כאמור אלא אם עמדה ההודעה בסתירה לרישום אחר שבמרשם או לתעודה ציבורית המעידה על הפרט הנדון.

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19ב**

19ג. (א) שינוי בפרט רישום של תושב יירשם על פי מסמך שנמסר לפי הסעיפים 15 או 16 או על פי הודעה לפי סעיף 17 שהציגו יחד אתה תעודה ציבורית המעידה על השינוי; ואולם שינוי של מען יירשם גם על פי הודעה בלבד.

רישום שינויים

(תיקון מס' 1)   
תשכ"ז-1967

(תיקון מס' 13) תשס"ח-2008

(תיקון מס' 21) תשפ"ב-2022

(ב) על אף האמור בסעיף קטן (א), מסר אדם הודעה על שינוי מען, ושב ומסר הודעה כאמור בתוך 12 חודשים ממועד מסירת ההודעה הראשונה, ידרוש ממנו פקיד הרישום הצהרה בכתב על אמיתות ההודעה ועל נסיבות שינוי המען וכן ידיעות ומסמכים נוספים הנוגעים להודעה ומאמתים את נכונותה; אין בהוראה זו כדי לגרוע מסמכויות פקיד הרישום לפי סעיף 19 לעניין כל הודעה על שינוי מען.

(תיקון מס' 13) תשס"ח-2008

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19ג**

מיום 1.12.2008

**תיקון מס' 13**

[ס"ח תשס"ח מס' 2166](http://www.nevo.co.il/Law_word/law14/LAW-2166.pdf) מיום 14.7.2008 עמ' 644 ([ה"ח 218](http://www.nevo.co.il/Law_word/law16/knesset-218.pdf))

19ג. (א) שינוי בפרט רישום של תושב יירשם על פי מסמך שנמסר לפי הסעיפים 15 או 16 או על פי הודעה לפי סעיף 17 שהציגו יחד אתה תעודה ציבורית המעידה על השינוי; ואולם שינוי של מען יירשם גם על פי הודעה בלבד.

(ב) על אף האמור בסעיף קטן (א), מסר אדם הודעה על שינוי מען, ושב ומסר הודעה כאמור בתוך 12 חודשים ממועד מסירת ההודעה הראשונה, ידרוש ממנו פקיד הרישום הצהרה בכתב על אמיתות ההודעה ועל נסיבות שינוי המען וכן ידיעות ומסמכים נוספים הנוגעים להודעה ומאמתים את נכונותה; אין בהוראה זו כדי לגרוע מסמכויות פקיד הרישום לפי סעיף 19 לעניין כל הודעה על שינוי מען.

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 883 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

(א) שינוי בפרט רישום של תושב יירשם על פי מסמך שנמסר לפי הסעיפים 15 או 16 או על פי הודעה לפי סעיף 17 שהציגו יחד אתה תעודה ציבורית המעידה על השינוי; ואולם שינוי של מען או מען דיגיטלי יירשם גם על פי הודעה בלבד, ולעניין מען דיגיטלי – על פי הודעה שהתקיים לגביה האמור בסעיף 5א(ב)(2).

19ד. מבלי לפגוע באמור בסעיף 19ה או בסעיף 23, לא יתוקן רישום במרשם אלא לבקשת התושב שהרישום מתייחס אליו ועל פי תעודה ציבורית המעידה שהרישום לא היה נכון.

תיקון רישום

(תיקון מס' 1)   
תשכ"ז-1967

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19ד**

19ה. (א) נוכח פקיד הרישום הראשי כי פרט או שינוי של פרט החייב רישום לא נרשם או שרישומו או תיקון רישומו אינו שלם או עומד בסתירה לרישום אחר שבמרשם או לתעודה ציבורית, רשאי הוא, מיזמתו ולאחר שברר את הדבר ונתן לכל מי שהפרט מתייחס אליו הזדמנות להשמיע טענותיו ולהביא ראיותיו – לרשום את הפרט או את שינוי הפרט או להשלים או לתקן את הרישום ובלבד שרישום שנעשה על פי תעודה ציבורית לא ישונה, לא יושלם ולא יתוקן לפי סעיף קטן זה אלא על פי תעודה ציבורית המעידה על אותו פרט.

רישום על פי יזמת פקיד הרישום הראשי

(תיקון מס' 1)   
תשכ"ז-1967

(ב) לגבי הלאום, הדת או המצב האישי לא יעשה פקיד הרישום הראשי כאמור בסעיף קטן (א) אלא בהסכמת מי שהפרט מתייחס אליו, או על פי פסק דין הצהרתי של בית המשפט לעניני משפחה שניתן לבקשתו של פקיד הרישום הראשי; הבקשה תוגש לבית המשפט לעניני משפחה שבתחום שיפוטו נמצא מען האדם שהפרט מתייחס אליו; היא תוגש ותתברר בבקשה בדרך המרצה, וכל מי שהפרט מתייחס אליו יהיה משיב.

(תיקון מס' 7)

תשנ"ה-1995

(ג) פקיד הרישום הראשי או פקיד רישום רשאי, אם ראה צורך דחוף לעשות כן, לרשום מיזמתו מענו של תושב, לשנותו או לתקנו, על אף האמור בסעיף קטן (א), ובלבד שנתן לתושב הודעה מוקדמת של שבעה ימים.

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19ה**

מיום 7.8.1995

**תיקון מס' 7**

[ס"ח תשנ"ה מס' 1537](http://www.nevo.co.il/Law_word/law14/LAW-1537.pdf) מיום 7.8.1995 עמ' 398 ([ה"ח 2330](http://www.nevo.co.il/Law_word/law17/PROP-2330.pdf))

(ב) לגבי הלאום, הדת או המצב האישי לא יעשה פקיד הרישום הראשי כאמור בסעיף קטן (א) אלא בהסכמת מי שהפרט מתייחס אליו, או על פי פסק דין הצהרתי של בית המשפט ~~המחוזי~~ לעניני משפחה שניתן לבקשתו של פקיד הרישום הראשי; הבקשה תוגש לבית המשפט ~~המחוזי~~ לעניני משפחה שבתחום שיפוטו נמצא מען האדם שהפרט מתייחס אליו; היא תוגש ותתברר בבקשה בדרך המרצה, וכל מי שהפרט מתייחס אליו יהיה משיב.

19ו. במרשם תצויין האסמכתה לכל רישום של המצב האישי ושל פרט רישום אחר שנקבע בתקנות.

ציון אסמכתה

(תיקון מס' 1)   
תשכ"ז-1967

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 146 ([ה"ח 622](http://www.nevo.co.il/Law_word/law17/PROP-0622.pdf))

**הוספת סעיף 19ו**

20. אומץ ילד, יירשמו במרשם ובכל תעודה לפי חוק זה מאמציו כהוריו והמאומץ כילדם של מאמציו, ובשם שנקבע לו בצו האימוץ.

רישום אימוץ

20א. (א) ניתן צו לפי חוק הסכמים לנשיאת עוברים (אישור הסכם ומעמד היילוד), תשנ"ו-1996, יירשמו במרשם פרטי הרישום הקבועים בצו.

רישום ילד על פי הסכם לנשיאת עוברים

(תיקון מס' 8)   
תשנ"ו-1996

(ב) שר הפנים רשאי לקבוע הוראות בתקנות לגבי הליכי הרישום לרבות רישום זמני עד למתן צו על ידי בית המשפט.

מיום 17.3.1996

**תיקון מס' 8**

[ס"ח תשנ"ו מס' 1577](http://www.nevo.co.il/Law_word/law14/LAW-1577.pdf) מיום 17.3.1996 עמ' 180 ([ה"ח 2456](http://www.nevo.co.il/Law_word/law17/PROP-2456.pdf))

**הוספת סעיף 20א**

21. שם אביו של ילד שנולד לאשה פנויה יירשם על פי הודעת האב והאם כאחד, או על-פי פסק-דין של בית-משפט או בית-דין מוסמך.

שם האב

כשהאשה פנויה

22. לא יירשם אדם כאביו של ילד שנולד לאשה שהיתה נשואה לאדם זולתו בתוך 300 יום שלפני יום הלידה, אלא על-פי פסק-דין של בית-משפט או בית-דין מוסמך.

שם האב כשהאשה נשואה

23. פקיד רישום ראשי רשאי להורות על תיקון טעות סופר והשמטת סופר שחלו במרשם או בכל תעודה שניתנה לפי חוק זה.

תיקון טעויות סופר

פרק ד': תעודות זהות

23א. בפרק זה –

הגדרות

(תיקון מס' 14)   
תש"ע-2009

"אמצעי זיהוי אלקטרוני" – מידע המאפשר זיהוי ייחודי ובלעדי של תושב, בעל מאפיינים שקבעו שר הפנים ושר המשפטים לפי סעיף 25(ג);

"חוק חתימה אלקטרונית" – חוק חתימה אלקטרונית, התשס"א-2001;

"מידע" ו"חומר מחשב" – כהגדרתם בחוק המחשבים, התשנ"ה-1995;

"תעודה אלקטרונית לאימות" – מסר אלקטרוני כהגדרתו בחוק חתימה אלקטרונית, שהנפיק שר הפנים בהתאם להוראות שקבע יחד עם שר המשפטים לפי סעיף 25(ג), המאשר כי אמצעי זיהוי אלקטרוני מסוים הוא של אדם מסוים.";

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 269 ([ה"ח 408](http://www.nevo.co.il/Law_word/law15/memshala-408.pdf))

**הוספת סעיף 23א**

24. תושב הנמצא בישראל ושמלאו לו 16 שנה חייב לקבל תעודת זהות; לא מלאו לו 16 שנה רשאי הוא לקבלה בהסכמת נציגו כמשמעותו בסעיף 80 לחוק הכשרות המשפטית והאפוטרופסות, תשכ"ב-1962, באישור פקיד הרישום הראשי.

זכות לקבל תעודת זהות

(תיקון מס' 6)   
תשמ"ג-1982

מיום 1.1.1983

**תיקון מס' 6**

[ס"ח תשמ"ג מס' 1070](http://www.nevo.co.il/Law_word/law14/LAW-1070.pdf) מיום 31.12.1982 עמ' 20 ([ה"ח 1605](http://www.nevo.co.il/Law_word/law17/PROP-1605.pdf))

24. תושב הנמצא בישראל שמלאו לו 16 שנה ~~רשאי~~ חייב לקבל תעודת זהות; לא מלאו לו 16 שנה רשאי הוא לקבלה בהסכמת נציגו כמשמעותו בסעיף 80 לחוק הכשרות המשפטית והאפוטרופסות, תשכ"ב-1962, או באישור פקיד הרישום הראשי.

25. (א) תעודת זהות תכיל את פרטי הרישום שיקבע שר הפנים באישור ועדת החוקה, חוק ומשפט של הכנסת, ופרטים נוספים שייקבעו ויאושרו כאמור; שמות הילדים יירשמו הן בתעודת הזהות של אביהם והן בתעודת הזהות של אמם; על גבי כל תעודה תופיע תמונת תווי הפנים של בעל התעודה; תעודת הזהות תיחתם בחתימת ידו של בעל התעודה או בטביעת אצבעו.

תכנה של תעודת זהות וחומר מחשב הכלול בה

(תיקון מס' 4) תש"ל-1970

(תיקון מס' 14) תש"ע-2009

(ב) תעודת הזהות תכלול שבב שבו ייכלל חומר מחשב כמפורט להלן:

(תיקון מס' 14)   
תש"ע-2009

(1) אמצעי זיהוי ביומטריים או נתוני זיהוי ביומטריים, כהגדרתם בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009; אמצעים או נתונים ביומטריים כאמור יישמרו בשבב באופן שתתאפשר גישה אליהם בהתאם להוראות החוק האמור, בלבד;

(2) תעודה אלקטרונית לאימות ואמצעי זיהוי אלקטרוני; תעודה ואמצעי כאמור יישמרו בשבב באופן שתתאפשר גישה אליהם בידי בעל התעודה בלבד או בהרשאתו;

(3) לפי בקשתו של בעל התעודה – אמצעי חתימה, אמצעי לאימות חתימה ותעודה אלקטרונית מאושרת, כהגדרתם בחוק חתימה אלקטרונית; אמצעים ותעודה כאמור יישמרו בשבב באופן שתתאפשר גישה אליהם בידי בעל התעודה בלבד או בהרשאתו;

(תיקון מס' 20) תשע"ח-2018

(4) פרטים נוספים שיקבע שר הפנים בתקנות; בתקנות לפי פסקה זו יקבע שר הפנים, בהתייעצות עם שר המשפטים, את אופן שמירת הפרטים שקבע, בשבב.

(ב1) על אף האמור בסעיף קטן (ב), תעודת זהות שתוקפה הוגבל לפי סעיף 26 לתקופה שאינה עולה על שנה, תונפק בלא שבב.

(תיקון מס' 19) תשע"ז-2017

(ג) שר הפנים ושר המשפטים יקבעו הוראות לעניין אופן הנפקת תעודות אלקטרוניות לאימות והמאפיינים של אמצעי זיהוי אלקטרוניים, שייכללו בשבב לפי סעיף זה, ודרכי אבטחתם ואבטחת חומר מחשב אחר הכלול בשבב האמור.

(תיקון מס' 14)   
תש"ע-2009

מיום 13.4.1970

**תיקון מס' 4**

[ס"ח תש"ל מס' 592](http://www.nevo.co.il/Law_word/law14/LAW-0592.pdf) מיום 13.4.1970 עמ' 62 ([ה"ח 877](http://www.nevo.co.il/Law_word/law17/PROP-0877.pdf))

25. תעודת זהות תכיל את פרטי הרישום שיקבע שר הפנים באישור ועדת החוקה, חוק ומשפט של הכנסת, ופרטים נוספים שייקבעו ויאושרו כאמור; שמות הילדים יירשמו הן בתעודת הזהות של אביהם והן בתעודת הזהות של אמם; לכל תעודה יוצמד תצלום של בעל התעודה, חוץ מתעודה של אשה שהצהירה שאינה מצטלמת מטעמי דת; תעודת הזהות תיחתם בחתימת ידו של בעל התעודה או בטביעת אצבעו.

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 269 ([ה"ח 408](http://www.nevo.co.il/Law_word/law15/memshala-408.pdf))

תכנה של תעודת זהות וחומר מחשב הכלול בה

25. (א) תעודת זהות תכיל את פרטי הרישום שיקבע שר הפנים באישור ועדת החוקה, חוק ומשפט של הכנסת, ופרטים נוספים שייקבעו ויאושרו כאמור; שמות הילדים יירשמו הן בתעודת הזהות של אביהם והן בתעודת הזהות של אמם; ~~לכל תעודה יוצמד תצלום של בעל התעודה, חוץ מתעודה של אשה שהצהירה שאינה מצטלמת מטעמי דת~~ על גבי כל תעודה תופיע תמונת תווי הפנים של בעל התעודה; תעודת הזהות תיחתם בחתימת ידו של בעל התעודה או בטביעת אצבעו.

(ב) תעודת הזהות תכלול שבב שבו ייכלל חומר מחשב כמפורט להלן:

(1) אמצעי זיהוי ביומטריים או נתוני זיהוי ביומטריים, כהגדרתם בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009; אמצעים או נתונים ביומטריים כאמור יישמרו בשבב באופן שתתאפשר גישה אליהם בהתאם להוראות החוק האמור, בלבד;

(2) תעודה אלקטרונית לאימות ואמצעי זיהוי אלקטרוני; תעודה ואמצעי כאמור יישמרו בשבב באופן שתתאפשר גישה אליהם בידי בעל התעודה בלבד או בהרשאתו;

(3) לפי בקשתו של בעל התעודה – אמצעי חתימה, אמצעי לאימות חתימה ותעודה אלקטרונית, כהגדרתם בחוק חתימה אלקטרונית; אמצעים ותעודה כאמור יישמרו בשבב באופן שתתאפשר גישה אליהם בידי בעל התעודה בלבד או בהרשאתו;

(4) פרטים נוספים שיקבע שר הפנים בתקנות; בתקנות לפי פסקה זו יקבע שר הפנים, בהתייעצות עם שר המשפטים, את אופן שמירת הפרטים שקבע, בשבב.

(ג) שר הפנים ושר המשפטים יקבעו הוראות לעניין אופן הנפקת תעודות אלקטרוניות לאימות והמאפיינים של אמצעי זיהוי אלקטרוניים, שייכללו בשבב לפי סעיף זה, ודרכי אבטחתם ואבטחת חומר מחשב אחר הכלול בשבב האמור.

מיום 1.6.2017

**תיקון מס' 19**

[ס"ח תשע"ז מס' 2607](http://www.nevo.co.il/Law_word/law14/law-2607.pdf) מיום 1.3.2017 עמ' 436 ([ה"ח 1100](http://www.nevo.co.il/Law_word/law15/memshala-1100.pdf))

**הוספת סעיף קטן 25(ב1)**

מיום 28.2.2018

**תיקון מס' 20**

[ס"ח תשע"ח מס' 2696](http://www.nevo.co.il/Law_word/law14/law-2696.pdf) מיום 28.2.2018 עמ' 214 ([ה"ח 1192](http://www.nevo.co.il/Law_word/law15/memshala-1192.pdf))

(3) לפי בקשתו של בעל התעודה – אמצעי חתימה, אמצעי לאימות חתימה ותעודה אלקטרונית מאושרת, כהגדרתם בחוק חתימה אלקטרונית; אמצעים ותעודה כאמור יישמרו בשבב באופן שתתאפשר גישה אליהם בידי בעל התעודה בלבד או בהרשאתו;

26. שר הפנים רשאי לקבוע בתקנות את תקופת תקפן של תעודות זהות ומועדים לעדכונן, להחלפתן ולפקיעת תקפן, והוא רשאי לעשות כן דרך כלל, או לסוגים לפי מועד הוצאתן של תעודות או גילם של בעליהן, או לפי מבחן אחר שיאושר על ידי ועדת החוקה חוק ומשפט של הכנסת, והכול בכפוף להוראות סעיף 5א לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

תקופת תקפן של תעודות זהות

(תיקון מס' 4)   
תש"ל-1970

(תיקון מס' 19) תשע"ז-2017

מיום 13.4.1970

**תיקון מס' 4**

[ס"ח תש"ל מס' 592](http://www.nevo.co.il/Law_word/law14/LAW-0592.pdf) מיום 13.4.1970 עמ' 62 ([ה"ח 877](http://www.nevo.co.il/Law_word/law17/PROP-0877.pdf))

**החלפת סעיף 26**

הנוסח הקודם:

~~תקפה של תעודת זהות~~

~~26. תקפה של תעודת זהות יהא שבע שנים מיום הוצאתה.~~

מיום 1.6.2017

**תיקון מס' 19**

[ס"ח תשע"ז מס' 2607](http://www.nevo.co.il/Law_word/law14/law-2607.pdf) מיום 1.3.2017 עמ' 436 ([ה"ח 1100](http://www.nevo.co.il/Law_word/law15/memshala-1100.pdf))

26. שר הפנים רשאי לקבוע בתקנות את תקופת תקפן של תעודות זהות ומועדים לעדכונן, להחלפתן ולפקיעת תקפן, והוא רשאי לעשות כן דרך כלל, או לסוגים לפי מועד הוצאתן של תעודות או גילם של בעליהן, או לפי מבחן אחר שיאושר על ידי ועדת החוקה חוק ומשפט של הכנסת, והכול בכפוף להוראות סעיף 5א לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

27. לא יירשם דבר בתעודת זהות אלא על פי הוראה שבחוק או בתקנות שהותקנו על ידי שר הפנים.

איסור רישום בתעודת זהות

28. (א) פקיד רישום רשאי לדרוש מבעל תעודת זהות שימציא אותה לו לשם ציון של שינוי בפרט רישום, או כשהתעודה נתבלתה או פקע תקפה, או כשהתצלום שוב אינו מתאר כנכון את בעל התעודה.

סמכות ליטול תעודת זהות

(ב) היה פקיד רישום סבור, אגב טיפול בתעודת זהות, שנעשה בה שינוי, תיקון, הוספה או מחיקה שלא כדין, רשאי הוא לעכבה תחת ידו עד לגמר הבדיקה.

28א. תושב שהונפקה לו תעודת זהות חייב –

חובות בעל תעודת זהות

(תיקון מס' 14) תש"ע-2009

(1) לנקוט אמצעים סבירים לשם שמירה על תעודת הזהות שהונפקה לו ולשם מניעת שימוש לרעה בתעודה האלקטרונית לאימות ובאמצעי הזיהוי האלקטרוני הכלולים בשבב שבתעודת הזהות;

(2) להודיע לפקיד רישום או למי שקבע שר הפנים, בדרך שקבע, מיד כשנודע לו כי נפגעה שליטתו בתעודת הזהות או במידע השמור בה.

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 270 ([ה"ח 408](http://www.nevo.co.il/Law_word/law15/memshala-408.pdf))

**הוספת סעיף 28א**

28ב. תושב שהונפקה לו תעודת זהות לא יהיה אחראי לנזק שנגרם בשל הסתמכות על פעולה שבוצעה באמצעות אמצעי הזיהוי האלקטרוני שבשבב, בלא הרשאתו, אלא אם כן הסכים אחרת, בכתב; ואולם תושב לא יהיה אחראי לנזק כאמור אם מסר הודעה לפי הוראות סעיף 28א(2).

אחריות לשימוש בתעודת זהות

(תיקון מס' 14) תש"ע-2009

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 270 ([ה"ח 408](http://www.nevo.co.il/Law_word/law15/memshala-408.pdf))

**הוספת סעיף 28א**

פרק ה': קבלת ידיעות

29. (א) כל אדם רשאי לקבל ידיעה בנוגע לרישום לגביו במרשם וכן העתק או תמצית מן הרישום.

ידיעות

(ב) כל אדם רשאי לקבל ידיעה על שמו ומענו של כל אדם הרשום במרשם.

(ג) אדם שיש לו לכאורה ענין בדבר רשאי לקבל ידיעה על תאריך לידתו של אדם הרשום במרשם ועל פרטי רישום אחרים שייקבעו בתקנות.

29א. (א) על אף הוראות סעיף 29, ובלי לגרוע מהן, רשאי המנהל או מי שהוא הסמיך לכך, לבקשת גוף כמפורט להלן, למסור לו פרטי רישום כאמור בסעיפים קטנים (ב) ו-(ג) של הסעיף האמור, למעט מקום הלידה והלאום, וכן תאריך פטירה (בסעיף זה – פרטי רישום), הדרושים לאותו גוף לצורך מילוי חובתו או תפקידו כאמור בפסקאות (1) או (2) לפי הענין, ביחס לכל אדם שפרטי רישומו התבקשו כאמור, ובלבד שאותו גוף התחייב כי לא יעשה שימוש בפרטי הרישום שיימסרו לו אלא למטרה שלשמה נמסרו:

מסירת פרטי רישום לגוף הפועל מכוח חיקוק

(תיקון מס' 11)   
תשס"ז-2007

(1) גוף שמוטלת עליו חובה בחיקוק לאמת את פרטי הזיהוי של אדם עם פרטי הרישום המופיעים לגביו במרשם;

(2) גוף שהוטל עליו תפקיד בחיקוק, ושביצוע תפקידו כאמור מצריך אותו לאמת את פרטי הזיהוי של אדם עם פרטי הרישום המופיעים לגביו במרשם.

(ב) מסירת פרטי רישום לגוף כאמור בסעיף קטן (א) יכול שתיעשה במתן הרשאה לאותו גוף, לגישה ישירה למרשם בדרך של שאילתה ביחס לאדם מסוים.

(ג) המנהל הכללי של משרד הפנים ימנה אדם בעל הכשרה מתאימה, שיהיה ממונה על אבטחת מידע כמשמעותו בסעיף 17ב לחוק הגנת הפרטיות; כן ימונה אדם כאמור בכל גוף שנמסרים לו פרטי רישום לפי סעיף זה.

(ד) שימוש בפרטי הרישום שנמסרו לפי סעיף זה שלא למטרה שלשמה נמסרו יהא עוולה לפי חוק הגנת הפרטיות.

(ה) שימוש בפרטי הרישום שנמסרו לפי סעיף זה שלא למטרה שלשמה נמסרו, או מסירתם בניגוד להוראות סעיף זה, יהיו עבירה לפי חוק הגנת הפרטיות.

(ו) שר הפנים רשאי להורות על הפסקת מסירתם של פרטי רישום לגוף לפי סעיף זה, אם נוכח כי אותו גוף השתמש בפרטי הרישום שלא למטרה שלשמה נמסרו לו, הפר את התחייבותו לפי סעיף קטן (א) או לא מילא תנאי מהתנאים שנקבעו לפי סעיף קטן (ז), ובלבד שנתן לגוף האמור הזדמנות להשמיע את טענותיו.

(ז) שר הפנים, בהסכמת שר המשפטים ובאישור ועדת הפנים והגנת הסביבה של הכנסת, יקבע הוראות בדבר אופן המסירה של פרטי רישום ותנאיה, לרבות דרכי אבטחת המידע והבקרה על השימוש בו, ובדבר העברת מידע לידי אדם על מסירת פרטי הרישום לגביו לפי סעיף זה.

(ח) המנהל או מי שהוא הסמיך לכך ינהל רשימה שתכלול את כל אלה, ותפורסם באתר האינטרנט של משרד הפנים:

(1) גופים שנמסרו להם פרטי רישום לפי סעיף זה והחיקוקים שלפיהם נמסרו להם פרטי הרישום;

(2) גופים שהורשעו בעבירה לפי סעיף קטן (ה);

(3) גופים ששר הפנים הורה, לפי סעיף קטן (ו), להפסיק למסור להם פרטי רישום.

(ט) המנהל או מי שהוא הסמיך לכך יערוך רישום של מסירת פרטי רישום לפי סעיף זה.

(י) על אף הוראות סעיף זה, מסירת מידע מהמרשם לגוף ציבורי כהגדרתו בפרק ד' לחוק הגנת הפרטיות, תיעשה לפי הוראות הפרק האמור.

(תיקון מס' 21) תשפ"ב-2022

(יא) בסעיף זה –

"חוק הגנת הפרטיות" – חוק הגנת הפרטיות, התשמ"א-1981;

"המנהל" – מנהל מינהל האוכלוסין שבמשרד הפנים.

מיום 28.3.2007

**תיקון מס' 11**

[ס"ח תשס"ז מס' 2092](http://www.nevo.co.il/Law_word/law14/LAW-2092.pdf) מיום 28.3.2007 עמ' 297 ([ה"ח 199](http://www.nevo.co.il/Law_word/law15/memshala-199.pdf))

**הוספת סעיף 29א**

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 883 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

(א1) המנהל או מי שהוא הסמיך לכך רשאי, לבקשת גוף ציבורי השולח מסרים דיגיטליים כהגדרתו בחוק לתקשורת דיגיטלית עם גופים ציבוריים ולשם יישום ההוראות לפי החוק האמור, למסור מידע שהוא מען דיגיטלי בהתאם להוראות אותו חוק לגבי כל תושב שפרטי רישומו התבקשו כאמור, ובלבד שאותו גוף לא יהיה רשאי לעשות שימוש בפרטי הרישום שנמסרו לו אלא למטרה שלשמה נמסרו.

(י) על אף הוראות סעיף זה, מסירת מידע מהמרשם לגוף ציבורי כהגדרתו בפרק ד' לחוק הגנת הפרטיות, תיעשה לפי הוראות הפרק האמור, ואולם מסירת מידע שהוא מען דיגיטלי מהמרשם תיעשה רק לשם קיום הוראות לפי חוק תקשורת דיגיטלית עם גופים ציבוריים.

30. (א) מי שנולד בישראל והוא רשום במרשם, רשאי לקבל תעודת לידה.

תעודות לידה ופטירה

(ב) מי שיש לו לכאורה ענין בדבר רשאי לקבל תעודת לידה או תעודת פטירה של זולתו הרשום במרשם, אם הלידה או הפטירה אירעו בישראל.

30א. על אף האמור ביתר הוראות חוק זה, רשאי אדם לבקש כי תאריך לידתו יירשם בתעודת לידה, בתעודת זהות או בכל תעודה, ידיעה, וכן העתק או תמצית מהרישום, לפי הלוח הגריגוריאני בלבד; היה אדם קטין או אדם שמונה לו אפוטרופוס, רשאי לבקש כאמור נציגו של אותו אדם, כהגדרתו בסעיף 80 לחוק הכשרות המשפטית והאפוטרופסות, התשכ"ב-1962.

בחירת לוח השנה לרישום תאריך הלידה

(תיקון מס' 12) תשס"ח-2007

(תיקון מס' 18) תשע"ו-2016

מיום 8.5.2008

**תיקון מס' 12**

[ס"ח תשס"ח מס' 2116](http://www.nevo.co.il/Law_word/law14/LAW-2116.pdf) מיום 8.11.2007 עמ' 27 ([ה"ח 164](http://www.nevo.co.il/Law_word/law16/KNESSET-164.pdf))

**הוספת סעיף 30א**

מיום 11.10.2016

**תיקון מס' 18**

[ס"ח תשע"ו מס' 2550](http://www.nevo.co.il/law_word/law14/law-2550.pdf) מיום 11.4.2016 עמ' 832 ([ה"ח 890](http://www.nevo.co.il/Law_word/law15/memshala-890.pdf))

30א. על אף האמור ביתר הוראות חוק זה, רשאי אדם לבקש כי תאריך לידתו יירשם בתעודת לידה, בתעודת זהות או בכל תעודה, ידיעה, וכן העתק או תמצית מהרישום, לפי הלוח הגריגוריאני בלבד; היה אדם קטין או ~~חסוי~~ אדם שמונה לו אפוטרופוס, רשאי לבקש כאמור נציגו של אותו אדם, כהגדרתו בסעיף 80 לחוק הכשרות המשפטית והאפוטרופסות, התשכ"ב-1962.

31. המרשם והמסמכים שבו לא יהיו פתוחים לעיון אלא למפורטים להלן ולצורך מילוי תפקידם:

עיון במרשם

(1) שר הפנים או מי שהשר הסמיכו לכך[[3]](#footnote-3);

(2) שר הבטחון או מי שהשר הסמיכו לכך;

(3) היועץ המשפטי לממשלה או נציגו;

(4) המפקח הכללי של המשטרה או מי שהמפקח הסמיכו לכך;

(5) מי שבית משפט או בית דין דתי הסמיכו לכך לענין פלוני העומד ותלוי לפניהם:

(6) רושם נישואין או מי שהרושם הסמיכו לכך;

(7) רשם הזוגיות כהגדרתו בחוק ברית הזוגיות לחסרי דת, התש"ע-2010.

(תיקון מס' 15) תש"ע-2010

מיום 22.9.2010

**תיקון מס' 15**

[ס"ח תש"ע מס' 2235](http://www.nevo.co.il/Law_word/law14/law-2235.pdf) מיום 22.3.2010 עמ' 434 ([ה"ח 445](http://www.nevo.co.il/Law_word/law15/memshala-445.pdf))

**הוספת פסקה 31(7)**

32. אין בסעיפים 29 עד 31 כדי לגרוע מהוראות סעיף 27 לחוק אימוץ ילדים, תש"ך–1960, ופרטים העשויים להביא לזיהויו של מאמץ, של מאומץ או של הוריו וקרוביו האחרים לא ייגלו אלא לאנשים הנקובים באותו סעיף; שר הפנים יתן הוראות שמטרתן לאפשר לרושם נישואין, או לאדם פלוני שידיעת אותן הוראות דרושה לו למילוי תפקידו ברישום נישואין, להיוודע אם מועמד-לנישואין פלוני הוא מאומץ.

ידיעות על אימוץ

פרק ו': עבירות

33. (א) החודר שלא כדין לחומר המחשב הכלול בשבב שבתעודת הזהות, דינו – מאסר חמש שנים.

שימוש פלילי בתעודת זהות

(תיקון מס' 14)   
תש"ע-2009

(ב) העושה מעשה כאמור בסעיף קטן (א) לצורך זיוף תעודת זהות, ובכלל זה לצורך זיוף חומר מחשב הכלול בה כאמור בסעיף 25(ב), דינו – מאסר שבע שנים; לעניין זה, "זיוף" – כהגדרתו בסעיף 414 לחוק העונשין, התשל"ז-1977.

(תיקון מס' 14)   
תש"ע-2009

(ג) מי שעשה אחת מאלה, דינו – מאסר שנה אחת:

(תיקון מס' 14)   
תש"ע-2009

(1) מסר את תעודת הזהות שלו או חלק ממנה לאדם אחר למטרה בלתי חוקית;

(2) שינה, תיקן, הוסיף, או מחק שלא כדין רישום בתעודת זהות;

(3) השמיד במזיד תעודת זהות או חלק ממנה.

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 270 ([ה"ח 408](http://www.nevo.co.il/Law_word/law15/memshala-408.pdf))

33. (א) החודר שלא כדין לחומר המחשב הכלול בשבב שבתעודת הזהות, דינו – מאסר חמש שנים.

(ב) העושה מעשה כאמור בסעיף קטן (א) לצורך זיוף תעודת זהות, ובכלל זה לצורך זיוף חומר מחשב הכלול בה כאמור בסעיף 25(ב), דינו – מאסר שבע שנים; לעניין זה, "זיוף" – כהגדרתו בסעיף 414 לחוק העונשין, התשל"ז-1977.

(ג) מי שעשה אחת מאלה, דינו – מאסר שנה אחת:

(1) מסר את תעודת הזהות שלו או חלק ממנה לאדם אחר למטרה בלתי חוקית;

(2) שינה, תיקן, הוסיף, או מחק שלא כדין רישום בתעודת זהות;

(3) השמיד במזיד תעודת זהות או חלק ממנה.

34. המחזיק תעודת זהות שלו לאחר שנעשו בה שינוי, תיקון, הוספה או מחיקה, שלא כדין, ולא הוכיח כי ההחזקה היתה בתום לב, דינו – מאסר ששה חדשים.

החזקת תעודת זהות שנעשה בה שינוי

35. (א) מי שגילה תכנן של הוראות שר הפנים, כאמור בסעיף 32, לאדם שאינו רושם נישואין, או אדם שידיעת אותן הוראות דרושה לו למילוי תפקידו ברישום נישואין, דינו – אם הוא עובד ציבור – מאסר שלוש שנים ואם הוא איננו עובד ציבור – מאסר שלושה חדשים.

עבירות שונות

(ב) מי שעשה אחת מאלה, דינו – מאסר שלושה חדשים:

(1) הציג לזיהויו תעודת זהות של אדם אחר כאילו היתה שלו;

(2) מסר לענין חוק זה ידיעה, מסמך או הודעה ביודעין שאינם נכונים;

(3) סירב שלא כדין לדרישת פקיד רישום לפי סעיף 19;

(4) נדרש על ידי פקיד רישום להמציא לו תעודת הזהות שלו לפי סעיף 28(א), ולא עשה כן במועד שנקבע לכך בדרישה;

(5) לא קיבל תעודת זהות לפי סעיף 24.

(תיקון מס' 6)   
תשמ"ג-1982

(ג) מי שלא מסר, במועד שנקבע לכך, הודעה שהיה חייב למסרה לפי הסעיפים 7-5, 9, 11-13 ו-17, דינו – מאסר שבועיים או קנס 100 לירות.

(תיקון מס' 21) תשפ"ב-2022

מיום 1.1.1983

**תיקון מס' 6**

[ס"ח תשמ"ג מס' 1070](http://www.nevo.co.il/Law_word/law14/LAW-1070.pdf) מיום 31.12.1982 עמ' 20 ([ה"ח 1605](http://www.nevo.co.il/Law_word/law17/PROP-1605.pdf))

**הוספת פסקה 35(ב)(5)**

מיום 27.6.2023

**תיקון מס' 21**

[ס"ח תשפ"ב מס' 2980](https://www.nevo.co.il/law_html/law14/law-2980.pdf) מיום 27.6.2022 עמ' 883 ([ה"ח 1443](https://www.nevo.co.il/law_html/law15/memshala-1443.pdf))

**צו תשפ"ג-2023**

[ק"ת תשפ"ג מס' 10534](https://www.nevo.co.il/law_html/law06/tak-10534.pdf) מיום 26.1.2023 עמ' 962

(ג) מי שלא מסר, במועד שנקבע לכך, הודעה שהיה חייב למסרה לפי הסעיפים ~~7-5~~ 5, 6, 7, 9, 11-13 ו-17, דינו – מאסר שבועיים או קנס 100 לירות.

36. בסעיף 2 לחוק לתיקון דיני העונשין (עבירות חוץ), תשט"ז-1955, אחרי פסקה (8) יבוא:

תיקון חוק לתיקון דיני עונשין (עברות-חוץ)

"(9) עבירה לפי חוק מרשם האוכלוסין, תשכ"ה-1965".

פרק ז': שונות

37. שר הפנים רשאי להתקין תקנות בדבר חידוש רישומים במרשם, בפנקס לידות או בפנקס פטירות שאבדו או נשמדו; לצורך חידוש כאמור תינתן ככל האפשר הזדמנות לכל הנוגע בדבר להשמיע טענותיו.

חידוש רישומים שאבדו

38. שר הפנים רשאי, בצו, להסמיך רשות מקומית פלונית לבצע תפקיד לפי חוק זה.

הטלת תפקידים על רשות מקומית

39. (א) שר הפנים רשאי, בהסכמת שר הבריאות, להתקין תקנות בכל הנוגע לרישום לידות ופטירות, לרבות תקנות בדבר –

תקנות בענין רישום לידות ופטירות

(1) הטפסים להודעת לידה או פטירה;

(2) צורתם של פנקסי הלידות והפטירות;

(3) צורתן של תעודות לידה ופטירה;

(4) רישום מאוחר של לידות ופטירות, לרבות לידות של תושבים שנולדו בקפריסין או במאוריציוס ועלו לישראל עד יום כ"ט באלול תש"ט (23 בספטמבר 1949).

(ב) תקנות לפי סעיף קטן (א) בדבר לידות ופטירות שאירעו בכלי שיט או כלי טיס רשומים בישראל יותקנו גם בהסכמת שר התחבורה; תקנות בדבר רישום פטירות של חיילים יותקנו גם בהסכמת שר הבטחון.

40. רישום לפי חוק זה אינו פוגע בדיני איסור והיתר לעניני נישואין וגירושין.

שמירת דינים

41. שר הפנים רשאי לפטור סוגי בני אדם מקיום הוראות חוק זה, כולן או מקצתן, במידה והדבר נראה לו דרוש לשם ביצוע אמנות בין-לאומיות שישראל צד להן.

פטור

42. בפקודת בריאות העם, 1940 –

תיקון פקודת בריאות העם 1940

(1) במקום הסעיפים 4 עד 6 יבוא:

"הודעה על לידת תינוקות

4. (1) תינוק שיצא מת מרחם אמו לאחר סיום השבוע העשרים ושמונה להריון (להלן – תינוק מת) חייבים האב או האם, ואם אין הם ממלאים חובה זו, המיילדת או האדם שטיפלו באם בשעת לידתה או תוך שש שעות שלאחריה, למסור הודעה על לידת התינוק המת; ההודעה תימסר תוך 15 יום מיום הלידה ללשכת הבריאות המחוזית, ואם אין במקום לשכת בריאות מחוזית – לידי רופא שהמנהל הסמיכו לכך.

(2) רופא כאמור בסעיף קטן (1) ינהל רישום של כל הלידות של תינוקות מתים שאירעו בתחום סמכותו, ושהודעה עליהן נמסרה כאמור בסעיף קטן (1) או שעליהן קיבל הודעה בדרך אחרת ולאחר שירשום את ההודעות יעביר אותן או העתק מהן, הכל כפי שייקבע, ללשכת הבריאות המחוזית הקרובה ביותר.

(3) לידה של תינוק מת שלא נמסרה עליה הודעה באשמתם של ההורים או של אדם אחר החייב בהודעה עליה, רשאי רופא ממשלתי או מפקח, בכל עת שהיא כתום 15 יום מיום הלידה, לדרוש מכל אדם החייב במתן הודעה לפי סעיף זה, למסור ידיעות לפי מיטב ידיעתו ואמונתו על הפרטים שהוא חייב בהודעתם כאמור, ומחובתו של אדם כזה למלא אחר הדרישה".

(2) בסעיף 8, בסעיף קטן (1) במקום פסקה (ד) יבוא:

"(ד) לא יינתן רשיון קבורה אלא אם הוגשה ללשכת הבריאות המחוזית או לרופא שהוסמך לפי פסקה (ב) (2), הכל לפי הענין, או לפקיד רישום כאמור בחוק מרשם האוכלוסין, תשכ"ה–1965 – הודעת פטירה בהתאם לאותו חוק ושצויינה בה, בין יתר הפרטים, סיבת המוות כפי שנקבעה על ידי רופא ואושרה בחתימתו; לא נקבעה סיבת המוות על ידי רופא, רשאי רופא של לשכת הבריאות המחוזית או רופא שהוסמך לפי פסקה (ב) (2), הכל לפי הענין, לקבוע את סיבת המוות לפי מיטב ידיעתו ואמונתו, ולאשרה בחתימתו".

43. פקודת מרשם התושבים, תש"ט-1949 – בטלה.

ביטול

44. (א) רישום התושבים שהתנהל לפי פקודת מרשם התושבים, תש"ט-1949, יהיה מתחילת תקפו של חוק זה חלק מן המרשם לפי חוק זה.

הוראות מעבר

(ב) בהוראת כל דין שמדובר בה על רישום לפי פקודת מרשם התושבים, תש"ט-1949, קרי: לפי חוק מרשם האוכלוסין, תשכ"ה-1965, אם אין כוונה אחרת משתמעת.

(ג) פנקס זיהוי שניתן לפי תקנות-שעת-חירום (רישום תושבים), תש"ח-1948, תעודת זהות וכל תעודה אחרת שניתנו לפי פקודת מרשם התושבים, תש"ט-1949, או פקודת בריאות העם, 1940, יראו אותם כתעודות שניתנו לפי חוק זה.

(ד) (בוטל).

(תיקון מס' 4) תש"ל-1970

מיום 13.4.1970

**תיקון מס' 4**

[ס"ח תש"ל מס' 592](http://www.nevo.co.il/Law_word/law14/LAW-0592.pdf) מיום 13.4.1970 עמ' 62 ([ה"ח 877](http://www.nevo.co.il/Law_word/law17/PROP-0877.pdf))

**ביטול סעיף קטן 44(ד)**

הנוסח הקודם:

~~(ד) על אף האמור בסעיף 26, לא יפקע תקפם של פנקס זיהוי או של תעודת זהות, כאמור בסעיף קטן (ג), לפני תום שלוש שנים מיום תחילתו של חוק זה או לפני מועד הבחירות לכנסת השביעית, הכל לפי המועד המאוחר יותר~~.

45. בתעודות הזהות שיוצאו במשך ששת חדשים מיום תחילתו של חוק זה, אך לא יאוחר מיום תחילתן של התקנות לפי סעיף 25, יירשמו הפרטים שהיו נוהגים לרשום בתעודות זהות ערב תחילתו של חוק זה.

הוראה שעה

46. שר הפנים יקבע בתקנות סדר רישומם של אזרחים ישראליים שביום תחילתו של חוק זה לא היו רשומים לפי פקודת מרשם התושבים, תש"ט-1949.

רישום אזרחים ישראליים בחוץ לארץ

47. (א) שר הפנים ממונה על ביצוע חוק זה והוא רשאי להתקין תקנות בכל הנוגע לביצועו, לרבות תקנות בדבר –

ביצוע ותקנות

(תיקון מס' 1)   
תשכ"ז-1967

(1) דרכי ההודעה על פרטי רישום ושינויים בהם בלשכות המרשם או בנציגויות ישראל בחוץ לארץ;

(2) המקומות למסירת הודעות לפי חוק זה;

(3) הסדרים למתן תעודות, תמציות, העתקים וידיעות;

(4) אגרות בעד מתן שירותים ותעודות לפי חוק זה;

(5) רישום פטירתו של אדם שנפטר בחוץ לארץ, שפטירתו לא נרשמה והוא קבור בישראל;

(6) תיקון טעויות סופר והשמטות סופר כאמור בסעיף 23;

(7) השימוש בתעודת זהות לצורך הזדהות בתקשורת אלקטרונית וביצוע חתימה אלקטרונית כהגדרתה בחוק חתימה אלקטרונית, התשס"א-2001; תקנות לפי פסקה זו יותקנו בהסכמת שר המשפטים ושר האוצר.

(תיקון מס' 14) תש"ע-2009

(ב) תקנות לפי חוק זה, למעט תקנות לפי הסעיפים 6 או 7, טעונות אישור ועדת החוקה, חוק ומשפט של הכנסת.

(תיקון מס' 1)   
תשכ"ז-1967

(תיקון מס' 2) תשכ"ח-1968

מיום 16.8.1967

**תיקון מס' 1**

[ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 146 ([ה"ח 622](http://www.nevo.co.il/Law_word/law17/PROP-0622.pdf))

47. (א) שר הפנים ממונה על ביצוע חוק זה והוא רשאי, ~~באישור ועדת החוקה, חוק ומשפט של הכנסת~~, להתקין תקנות בכל הנוגע לביצועו, לרבות תקנות בדבר –

(1) דרכי ההודעה על פרטי רישום ושינויים בהם בלשכות המרשם או בנציגויות ישראל בחוץ לארץ;

(2) המקומות למסירת הודעות לפי חוק זה;

(3) הסדרים למתן תעודות, תמציות, העתקים וידיעות;

(4) אגרות בעד מתן שירותים ותעודות לפי חוק זה;

(5) רישום פטירתו של אדם שנפטר בחוץ לארץ, שפטירתו לא נרשמה והוא נקבר בישראל;

(6) תיקון טעויות סופר והשמטות סופר כאמור בסעיף 23.

(ב) תקנות לפי חוק זה, למעט תקנות לפי הסעיפים 5 או 6, טעונות אישור ועדת החוקה, חוק ומשפט של הכנסת.

מיום 7.2.1968

**תיקון מס' 2**

[ס"ח תשכ"ח מס' 519](http://www.nevo.co.il/Law_word/law14/LAW-0519.pdf) מיום 7.2.1968 עמ' 28 ([ה"ח 755](http://www.nevo.co.il/Law_word/law17/PROP-0755.pdf))

(ב) תקנות לפי חוק זה, למעט תקנות לפי הסעיפים ~~5~~ 6 או ~~6~~ 7, טעונות אישור ועדת החוקה, חוק ומשפט של הכנסת.

מיום 1.11.2011

**תיקון מס' 14**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 271 ([ה"ח 408](http://www.nevo.co.il/Law_word/law15/memshala-408.pdf))

**הוספת פסקה 47(א)(7)**

48. תחילתו של חוק זה כעבור שנה מיום פרסומו ברשומות.

תחילה

לוי אשכול חיים משה שפירא

ראש הממשלה שר הפנים

שניאור זלמן שזר

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"ה מס' 466](http://www.nevo.co.il/Law_word/law14/LAW-0466.pdf) מיום 1.8.1965 עמ' 270 ([ה"ח תשכ"ד מס' 622](http://www.nevo.co.il/Law_word/law17/PROP-0622.pdf) עמ' 266).

   תוקן [ס"ח תשכ"ז מס' 509](http://www.nevo.co.il/Law_word/law14/LAW-0509.pdf) מיום 16.8.1967 עמ' 145 ([ה"ח תשכ"ד מס' 622](http://www.nevo.co.il/Law_word/law17/PROP-0622.pdf) עמ' 266) – תיקון מס' 1.

   [ס"ח תשכ"ח מס' 519](http://www.nevo.co.il/Law_word/law14/LAW-0519.pdf) מיום 7.2.1968 עמ' 28 ([ה"ח תשכ"ח מס' 755](http://www.nevo.co.il/Law_word/law17/PROP-0755.pdf) עמ' 102) – תיקון מס' 2; ר' סעיף 3 לענין הוראת מעבר.

   [ס"ח תש"ל מס' 586](http://www.nevo.co.il/Law_word/law14/LAW-0586.pdf) מיום 19.3.1970 עמ' 34 ([ה"ח תש"ל מס' 866](http://www.nevo.co.il/Law_word/law17/PROP-0866.pdf) עמ' 36) – תיקון מס' 3.

   [ס"ח תש"ל מס' 592](http://www.nevo.co.il/Law_word/law14/LAW-0592.pdf) מיום 13.4.1970 עמ' 62 ([ה"ח תש"ל מס' 877](http://www.nevo.co.il/Law_word/law17/PROP-0877.pdf) עמ' 110) – תיקון מס' 4; ר' סעיף 3 לענין הוראות מעבר.

   [ס"ח תש"ם מס' 946](http://www.nevo.co.il/Law_word/law14/LAW-0946.pdf) מיום 22.11.1979 עמ' 10 ([ה"ח תשל"ט מס' 1376](http://www.nevo.co.il/Law_word/law17/PROP-1376.pdf) עמ' 33) – תיקון מס' 5 בסעיף 11 לחוק לתיקון פקודת בריאות העם (מס' 6), תש"ם-1979.

   [ס"ח תשמ"ג מס' 1070](http://www.nevo.co.il/Law_word/law14/LAW-1070.pdf) מיום 31.12.1982 עמ' 20 ([ה"ח תשמ"ג מס' 1605](http://www.nevo.co.il/Law_word/law17/PROP-1605.pdf) עמ' 33) – תיקון מס' 6 בסעיף 5 לחוק החזקת תעודת זהות והצגתה, תשמ"ג-1982; תחילתו ביום 1.1.1983.

   [ס"ח תשנ"ה מס' 1537](http://www.nevo.co.il/Law_word/law14/LAW-1537.pdf) מיום 7.8.1995 עמ' 398 ([ה"ח תשנ"ה מס' 2330](http://www.nevo.co.il/Law_word/law17/PROP-2330.pdf) עמ' 393) – תיקון מס' 7 [במקור מס' 6] בסעיף 18 לחוק בית המשפט לעניני משפחה, תשנ"ה-1995; ר' סעיף 27 לענין הוראות מעבר.

   [ס"ח תשנ"ו מס' 1577](http://www.nevo.co.il/Law_word/law14/LAW-1577.pdf) מיום 17.3.1996 עמ' 180 ([ה"ח תשנ"ו מס' 2456](http://www.nevo.co.il/Law_word/law17/PROP-2456.pdf) עמ' 260) – תיקון מס' 8 [במקור מס' 7] בסעיף 21 לחוק הסכמים לנשיאת עוברים (אישור הסכם ומעמד היילוד), תשנ"ו-1996.

   [ס"ח תשס"ה מס' 2029](http://www.nevo.co.il/Law_word/law14/LAW-2029.pdf) מיום 6.9.2005 עמ' 998 ([ה"ח הכנסת תשס"ה מס' 91](http://www.nevo.co.il/Law_word/law16/KNESSET-91.pdf) עמ' 220) – תיקון מס' 9 [במקור מס' 8] בסעיף 8 לחוק עדכון כתובת, תשס"ה-2005.

   [ס"ח תשס"ו מס' 2042](http://www.nevo.co.il/Law_word/law14/LAW-2042.pdf) מיום 26.12.2006 עמ' 106 ([ה"ח הכנסת תשס"ו מס' 100](http://www.nevo.co.il/Law_word/law16/KNESSET-100.pdf) עמ' 28) – תיקון מס' 10 [במקור מס' 9]; תחילתו 30 ימים מיום פרסומו.

   [ס"ח תשס"ז מס' 2092](http://www.nevo.co.il/Law_word/law14/law-2092.pdf) מיום 28.3.2007 עמ' 297 ([ה"ח הממשלה תשס"ה מס' 199](http://www.nevo.co.il/Law_word/law15/memshala-199.pdf) עמ' 1199) – תיקון מס' 11; ר' סעיף 2 לענין הוראת מעבר.

   [ס"ח תשס"ח מס' 2116](http://www.nevo.co.il/Law_word/law14/LAW-2116.pdf) מיום 8.11.2007 עמ' 27 ([ה"ח הכנסת תשס"ז מס' 164](http://www.nevo.co.il/Law_word/law16/KNESSET-164.pdf) עמ' 251) – תיקון מס' 12; תחילתו ששה חודשים מיום פרסומו.

   [ס"ח תשס"ח מס' 2166](http://www.nevo.co.il/Law_word/law14/law-2166.pdf) מיום 14.7.2008 עמ' 644 ([ה"ח הכנסת תשס"ח מס' 218](http://www.nevo.co.il/Law_word/law16/knesset-218.pdf) עמ' 244) – תיקון מס' 13 בסעיף 2 לחוק הרשויות המקומיות (בחירות) (תיקון מס' 37), תשס"ח-2008.

   [ס"ח תש"ע מס' 2217](http://www.nevo.co.il/Law_word/law14/law-2217.pdf) מיום 15.12.2009 עמ' 269 ([ה"ח הממשלה תשס"ט מס' 408](http://www.nevo.co.il/Law_word/law15/memshala-408.pdf) עמ' 2) – תיקון מס' 14 בסעיף 37 לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, תש"ע-2009; תחילתו ביום 1.11.2011 ור' סעיף 40 לענין תחילה.

   [ס"ח תש"ע מס' 2235](http://www.nevo.co.il/Law_word/law14/law-2235.pdf) מיום 22.3.2010 עמ' 434 ([ה"ח הממשלה תשס"ט מס' 445](http://www.nevo.co.il/Law_word/law15/memshala-445.pdf) עמ' 748) – תיקון מס' 15 בסעיף 16 לחוק ברית הזוגיות לחסרי דת, תש"ע-2010; תחילתו שישה חודשים מיום פרסומו.

   [ס"ח תשע"ב מס' 2333](http://www.nevo.co.il/law_word/law14/law-2333.PDF) מיום 23.1.2012 עמ' 142 ([ה"ח הכנסת תשע"א מס' 388](http://www.nevo.co.il/Law_word/law16/knesset-388.pdf) עמ' 178) – תיקון מס' 16 בסעיף 2 לחוק כתובת נוספת למשלוח דואר לקטין (תיקוני חקיקה), תשע"ב-2012; תחילתו ארבעה חודשים וחצי מיום פרסומו.

   [ס"ח תשע"ב מס' 2344](http://www.nevo.co.il/law_word/law14/law-2344.PDF) מיום 14.3.2012 עמ' 202 ([ה"ח הכנסת תשע"ב מס' 436](http://www.nevo.co.il/Law_word/law16/knesset-436.pdf) עמ' 88) – תיקון מס' 17.

   [ס"ח תשע"ו מס' 2550](http://www.nevo.co.il/law_word/law14/law-2550.pdf) מיום 11.4.2016 עמ' 832 ([ה"ח הממשלה תשע"ה מס' 890](http://www.nevo.co.il/Law_word/law15/memshala-890.pdf) עמ' 2) – תיקון מס' 18 בסעיף 47 לחוק הכשרות המשפטית והאפוטרופסות (תיקון מס' 18), תשע"ו-2016; תחילתו שישה חודשים מיום פרסומו.

   תוקן [ס"ח תשע"ז מס' 2607](http://www.nevo.co.il/law_word/law14/law-2607.pdf) מיום 1.3.2017 עמ' 436 ([ה"ח הממשלה תשע"ז מס' 1100](http://www.nevo.co.il/Law_word/law15/memshala-1100.pdf) עמ' 706) – תיקון מס' 19 בסעיף 18 לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), תשע"ז-2017; ר' סעיף 19 לענין תחילה.

   19. (א) תחילתו של חוק זה ביום תחילתן של תקנות לפי סעיף 3(ג1) לחוק העיקרי, כנוסחו בסעיף 20(א)(1) לחוק זה, סעיף 10א(ד) לחוק העיקרי, כנוסחו בסעיף 20(א)(3) לחוק זה, סעיף 35(א)(1א) לחוק העיקרי, כנוסחו בסעיף 20(א)(5) לחוק זה, וסעיף 21(ב) לחוק זה (להלן – יום התחילה).

   [ס"ח תשע"ח מס' 2696](https://www.nevo.co.il/law_word/law14/law-2696.pdf) מיום 28.2.2018 עמ' 214 ([ה"ח הממשלה תשע"ח מס' 1192](http://www.nevo.co.il/Law_word/law15/memshala-1192.pdf) עמ' 296) – תיקון מס' 20 בסעיף 13 לחוק חתימה אלקטרונית (תיקון מס' 3), תשע"ח-2018.

   [ס"ח תשפ"ב מס' 2980](http://www.nevo.co.il/Law_word/law14/LAW-2980.pdf) מיום 27.6.2022 עמ' 881 ([ה"ח הממשלה תשפ"א מס' 1443](https://www.nevo.co.il/law_html/law15/memshala-1443.pdf) עמ' 840) – תיקון מס' 21 בסעיף 10 לחוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), תשפ"ב-2022; ר' סעיפים 19, 20, 26 לענין תחילה, תחולה, והוראת שעה. תוקן [ק"ת תשפ"ג מס' 10534](https://www.nevo.co.il/law_word/law06/tak-10534.pdf) מיום 26.1.2023 עמ' 962 – צו תשפ"ג-2023. [↑](#footnote-ref-1)
2. ר' [י"פ תשפ"ב מס' 9967](https://www.nevo.co.il/law_word/law10/yalkut-9967.pdf) מיום 4.11.2021 עמ' 1161. [↑](#footnote-ref-2)
3. ר' [י"פ תשפ"ב מס' 9967](https://www.nevo.co.il/law_word/law10/yalkut-9967.pdf) מיום 4.11.2021 עמ' 1169. [↑](#footnote-ref-3)