חוק עזר לאשדוד (אגרת ביוב), תשל"ח-1978

רשויות ומשפט מנהלי – רשויות מקומיות – מסי שלטון מקומי – אגרות והיטלים

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אגרת ביוב | [Go](#Seif2) | 2 |
| סעיף 3 | משלוח הודעה לחייב | [Go](#Seif3) | 2 |
| סעיף 4 | מועד תשלום האגרה | [Go](#Seif4) | 2 |
| סעיף 5 | מסירת הודעה | [Go](#Seif5) | 2 |
| סעיף 6 | ביטול | [Go](#Seif7) | 2 |
| סעיף 7 | השם | [Go](#Seif6) | 2 |
|  | תוספת | [Go](#med0) | 2 |

חוק עזר לאשדוד (אגרת ביוב), תשל"ח-1978[[1]](#footnote-1)\*

בתוקף סמכותה לפי סעיף 250 לפקודת העיריות, וסעיפים 37, 38 ו-39 לחוק הרשויות המקומיות (ביוב), תשכ"ב-1962, מתקינה מועצת עיריית אשדוד חוק עזר זה:

1. בחוק עזר זה –

הגדרות

"העיריה" – עירית אשדוד;

"המועצה" – מועצת העיריה;

"ראש העיריה" – לרבות מי שראש העיריה הסמיכו בכתב לענין חוק עזר זה, כולו או מקצתו;

"המחזיק" – המחזיק בפועל בנכס המחובר לרשת הביוב של העיריה;

"C.O.D." – תצרוכת חמצן כימי;

"B.O.D" – תצרוכת חמצן ביאוכימי;

"מפעל" – כל מקום שבו מייצרים טובין או עושים מלאכה.

2. המחזיק ישלם אגרת ביוב בשיעור שנקבע בתוספת.

אגרת ביוב

3. ראש העיריה ישלח הודעה לחייב המפרטת את סכום האגרה הנדרש ממנו.

משלוח הודעה לחייב

4. אגרת הביוב תשולם יחד עם אגרת המים המשתלמת לפי חוק עזר לאשדוד (אספקת מים), תשל"ו-1976.

מועד תשלום האגרה

5. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מקום מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או פורסמה בשני עתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

6. חוק עזר לאשדוד (אגרת ביוב), תש"ל-1970 – בטל.

ביטול

7. לחוק עזר זה ייקרא "חוק עזר לאשדוד (אגרת ביוב), תשל"ח-1978".

השם

תוספת

(סעיף 2)

שיעור האגרה

בשקלים חדשים

סוג הנכס שבו נצרכים מים –

1. למגורים, לכל מ"ק מים, למעט צריכת מים משותפת או הקצבת מים לגינה או לבניה 2.00

תיקון תשס"ב-2002

2. למגרש, עסק, תעשיה, מסחר, משרד, מוסד ציבורי, לרבות משרדי הממשלה, בית מלון, מסעדה, וכן נכס אחר שלא פורט בפריט 1 או בפריט זה, לכל מ"ק מים, למעט צריכת מים משותפת או הקצבת מים לגינה או לבניה 2.66

תיקון תשס"ב-2002

נתאשר.

ד' בכסלו תשל"ח (14 בנובמבר 1977) צבי צילקר

ראש עיריית אשדוד

יוסף בורג

שר הפנים

גפני

1. \* פורסם [ק"ת תשל"ח מס' 3806](http://www.nevo.co.il/Law_word/law06/tak-3806.pdf)  מיום 22.1.1978 עמ' 579.

   תוקן [ק"ת תש"ם מס' 4069](http://www.nevo.co.il/Law_word/law06/tak-4069.pdf)  מיום 20.12.1979 עמ' 640 – תיקון תש"ם-1979.

   [ק"ת חש"ם תשמ"ב מס' 102](http://www.nevo.co.il/Law_word/law07/mekomi-0102.pdf)  מיום 3.12.1981 עמ' 138 – תיקון תשמ"ב-1981.

   [ק"ת חש"ם תשמ"ד מס' 232](http://www.nevo.co.il/Law_word/law07/mekomi-0232.pdf)  מיום 11.6.1984 עמ' 616 – תיקון תשמ"ד-1984.

   [ק"ת חש"ם תש"ן מס' 431](http://www.nevo.co.il/Law_word/law07/mekomi-0431.pdf)  מיום 26.7.1990 עמ' 338 – תיקון תש"ן-1990; ור' סעיף 2 לענין הוראת שעה. $$$ 2. על אף האמור בסעיף 2 לחוק עזר לאשדוד (הצמדה למדד), התשמ"ד-1984, יעלו הסכומים הנקובים בסעיף 1 לחוק עזר זה, ב-1 לחודש שלאחר פרסומו, לפי שיעור עליית המדד שפורסם לאחרונה לפני התאריך האמור, לעומת המדד שפורסם בחודש דצמבר 1989. ###

   [ק"ת חש"ם תשנ"ג מס' 495](http://www.nevo.co.il/Law_word/law07/mekomi-0495.pdf)  מיום 19.11.1992 עמ' 40 – תיקון תשנ"ג-1992; ור' סעיף 2 לענין הוראת שעה. $$$ 2. על אף האמור בסעיף 2 לחוק עזר לאשדוד (הצמדה למדד), התשמ"ד-1984, יעלו שיעורי האגרה הנקובים בסעיף 1 לחוק עזר זה, ב-1 לחודש שלאחר פרסומו לפי שיעור עליית מדד המחירים לצרכן שפורסם לאחרונה לפני התאריך האמור, לעומת המדד כאמור שפורסם בחודש אוקטובר 1991. ###

   [ק"ת חש"ם תשנ"ג מס' 500](http://www.nevo.co.il/Law_word/law07/mekomi-0500.pdf)  מיום 18.2.1993 עמ' 160 – תיקון תשנ"ג-1993; ור' סעיף 2 לענין הוראת שעה. $$$ 2. על אף האמור בסעיף 2 לחוק עזר לאשדוד (הצמדה למדד), התשמ"ד-1984, יעלו שיעורי האגרה הנקובים בסעיף 1 לחוק עזר זה, ב-1 לחודש שלאחר פרסומו, לפי שיעור עליית מדד המחירים לצרכן שפורסם לאחרונה לפני התאריך האמור, לעומת המדד כאמור שפורסם בחודש נובמבר 1992. ###

   [ק"ת חש"ם תשנ"ו מס' 563](http://www.nevo.co.il/Law_word/law07/mekomi-0563.pdf)  מיום 27.8.1996 עמ' 583 – תיקון תשנ"ו-1996; ור' סעיף 2 לענין תחילה. $$$ 2. תחילתו של חוק עזר זה ביום ז' בכסלו התשמ"ב (3 בדצמבר 1981). ###

   [ק"ת חש"ם תש"ס מס' 626](http://www.nevo.co.il/Law_word/law07/mekomi-0626.pdf)  מיום 13.7.2000 עמ' 390 – תיקון תש"ס-2000; ור' סעיף 2 לענין הוראת שעה. $$$ 2. על אף האמור בחוק עזר לאשדוד (הצמדה למדד), התשמ"ד-1983, יעודכנו שיעורי האגרה שנקבעו בסעיף 1 לחוק עזר זה, ב-1 בחודש שלאחר פרסומו (להלן – יום ההעלאה הראשון), לפי שיעור שינוי מדד המחירים לצרכן (להלן – מדד), שפורסם לאחרונה לפני יום ההעלאה הראשון לעומת המדד שפורסם בחודש אוקטובר 1999. ###

   [ק"ת חש"ם תשס"ב מס' 653](http://www.nevo.co.il/Law_word/law07/mekomi-0653.pdf)  מיום 9.6.2002 עמ' 307 – תיקון תשס"ב-2002; ור' סעיף 2 לענין הוראת שעה $$$ 2. על אף האמור בחוק עזר לאשדוד (הצמדה למדד), התשמ"ד-1983, יעודכנו שיעורי האגרה שנקבעו בפריטים 1 ו-2 לתוספת לחוק העזר העיקרי, כנוסחם בחוק עזר זה, ב-1 לחודש שלאחר פרסומו (להלן – יום העדכון הראשון), לפי שיעור מדד המחירים לצרכן (להלן – מדד), שפורסם לאחרונה לפני יום העדכון הראשון לעומת המדד שפורסם בחודש ינואר 2001. ### [↑](#footnote-ref-1)