חוק עזר לאשדוד (אספקת מים), תשל"ו-1976

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חיבור למפעל מים | [Go](#Seif2) | 3 |
| סעיף 4 | אגרת הנחת צינורות ותוספת אגרה | [Go](#Seif3) | 3 |
| סעיף 5 | התקנת מד מים | [Go](#Seif4) | 4 |
| סעיף 6 | אגרת מים | [Go](#Seif5) | 4 |
| סעיף 7 | אספקת מים לפי חוזה | [Go](#Seif6) | 5 |
| סעיף 8 | פקדונות | [Go](#Seif7) | 5 |
| סעיף 9 | מועד התשלום | [Go](#Seif19) | 5 |
| סעיף 10 | אישור סכום ההוצאות | [Go](#Seif8) | 5 |
| סעיף 11 | ניתוק החיבור | [Go](#Seif9) | 5 |
| סעיף 12 | הפסקת הספקת מים | [Go](#Seif10) | 5 |
| סעיף 13 | רשות כניסה | [Go](#Seif11) | 5 |
| סעיף 14 | שימוש במים | [Go](#Seif12) | 5 |
| סעיף 15 | מכירת מים והעברתם | [Go](#Seif13) | 6 |
| סעיף 16 | שמירה בפני זיהום | [Go](#Seif14) | 6 |
| סעיף 16 | חידוש חיבור שנותק | [Go](#Seif15) | 6 |
| סעיף 18 | דרישת תיקונים | [Go](#Seif17) | 6 |
| סעיף 19 | מסירת הודעות | [Go](#Seif16) | 6 |
| סעיף 20 | עונשין | [Go](#Seif18) | 6 |
| סעיף 21 | ביטול | [Go](#Seif20) | 7 |
| סעיף 22 | השם | [Go](#Seif21) | 7 |
|  | תוספת | [Go](#med0) | 7 |

חוק עזר לאשדוד (אספקת מים), תשל"ו-1976[[1]](#footnote-1)\*

בתוקף סמכותה לפי סעיפים 250, 251 ו**-**254 לפקודת העיריות, מתקינה מועצת עיריית אשדוד חוק עזר זה:

1. בחוק עזר זה –

הגדרות

"אזברים" – ברזים, צינורות, מגופים, שסתומים, מכלי שטיפה, מסננים, תעלות, סכרים ותאי בקרה, מקטיני לחץ, מכסאות, מצמדות, קשתות, הסתעפויות ברכיים, נפילים וחלקים אחרים שמשתמשים בהם לסידור מערכת הספקת מים;

"מד מים" – מכשיר שהותקן ברשת פרטית לשם מדידתה או קביעתה של כמות המים המסופקים לנכס;

"העיריה" – עירית אשדוד;

"ראש העיריה" – לרבות מי שהוא הסמיך בכתב לענין חוק עזר זה;

"המנהל" – מנהל מפעל המים של העיריה, לרבות אדם אחר שמינתה אותו העיריה לענין חוק עזר זה למלא את תפקידי המנהל, כולם או מקצתם;

"מפעל המים" – באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה טכן כל מבנה, מיתקן או ציוד אחר המשמשים או המיועדים לשמש לשאיבת מים, לאגירתם, להעברתם, להספקתם או להסדרתם, למעט רשת פרטית;

"נכס" – בנין, קרקי תפוסה, אדמת בנין או אדמה חקלאית, כמשמעותם בסעיף 269 לפקודה;

"צרכי בית" – תצרוכת בני אדם, כביסה במשק בית, שטיפה וניקוי של בית מגורים או משרד, בין שהותקן בו ברז ובין שלא הותקן, למעט הצרכים שאינם בגדר צרכי בית לפי סעיף 16 לפקודת העיריות (אספקת מים), 1936;

"צרכן" – אדם המחזיק ברשת פרטית, בכולה או במקצתה;

"רשת פרטית" – אבזר, דוד אגירה, מיתקן להגברת לחץ, לוויסות, לחימום או לפיזור וכן כל מיתקן או מכשיר אחר המצוי בנכס והמשמש או המיועד לשמש לאספקת מים לנכס, למעט מד-מים;

"נפח בנין" – החלל שבתחומו שטחם החיצוני של קירות הבנין והשטח העליון של רצפת קומתו הנמוכה ביותר, ושטחו העליון של גג הבנין שגגו שטוח, ובבין שגגו משופע – צדה התחתון של תקרת הבנין העליונה, ואם אין לו תקרה – משטחו התחתון של הגג; ואם אין בבנין או בחלק קירות מכל הצדדים או גג – החלל התפוס על ידי הבנין או על ידי החלק האמור; ואם הגג אינו נשען על קירות – החלל שבין הגג והרצפה שמתחתיו למעט חלל תת-קרקעי שנועד לחניית כלי רכב בהיתר בניה כדין, ושלא ישמש כחניה שהיא עסק;

תיקון תשנ"ד-1993

"שטח בנין" – שטח כל רצפות בבנין לפי מידותיו החיצוניות, כולל יציעים, מרפסות וגזטזטראות למעט שטח בניה תת-קרקעי שנועד לחניית כלי רכב, בהיתר בניה כדין, ושלא ישמש כחניה שהיא עסק;

תיקון תשנ"ד-1993

"צרכי עסק" – צרכי ייצור או עיסוק בסחורה או משרד.

2. (א) חיבור רשת פרטית למפעל מים, הרחבת החיבור, פירוקו או התקנתו מחדש לא ייעשו אלא בידי המנהל.

חיבור למפעל מים

(ב) בעל הנכס או המחזיק בו הרוצה בחיבור רשת פרטית למפעל מים, הרחבת החיבור, פירוקו או התקנתו מחדש יגיש למנהל בקשה בכתב בצירוף תכנית של אותה הרשת.

(ג) בעד חיבור, הרחבת חיבור, פירוקו או התקנתו מחדש לפי סעיף זה, ישלם המבקש למועצה מראש:

(1) אגרה בשיעור שנקבע בתוספת; וכן

(2) הוצאות לפי חשבון שהגיש המנהל.

(ד) בעד הנחת קו מים זמני ישלם המבקש למועצה מראש הוצאות לפי חשבון שהגיש המנהל.

3. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל.

רשת פרטית

(ב) לא יתקין אדם ואל יניח אבזרים בתחום העיריה מתוך כוונה לספק, להעביר או למכור מים לכל אדם בתחומה או מחוצה לו, אלא לפי היתר בכתב מאת מועצת העיריה.

(ג) בקשה להיתר לפי סעיף קטן (א) תוגש בכתב בצירוף תכניות הרשת המוצעת או תכנית השינוי או התיקון, הכל לפי הענין; בעד ההיתר, פרט להיתר להתקנת רשת פרטית, תשולם למועצה אגרה בשיעור שנקבע בתוספת.

(ד) התקנת רשת פרטית, שינויה או תיקונה ייעשו בידי בעל הנכס ועל חשבונו.

(ה) רשת פרטית תוחזק במצב תקין בידי הצרכן ועל חשבונו, להנחת דעתו של המנהל.

(ו) בעל נכס או צרכן רשאי לבקש בכתב מאת המנהל כי תיערך בדיקה של הרשת הפרטית, כולה או מקצתה, שהותקנה בנכס, והמנהל ימלא בקשה זו; בעד בדיקה כאמור תשולם למועצה אגרה בשיעור שנקבע בתוספת.

(ז) לא ישתמש אדם לצורך התקנת רשת פרטית, תיקונה או שינויה, אלא באבזרים שהמנהל קבע או אישר את מידותיהם וטיבם.

(ח) המנהל רשאי להורות על החלפת האבזרים שקבע כאמור בסעיף קטן (ז) באבזרים אחרים; הורה המנהל כאמור, לא יחולו הוצאות ההחלפה על הצרכן אלא אם האבזר שיש להחליפו לא היה במצב תקין, או מנע את פעולתו התקינה של מד מים או אבזר או גרם להפרעות באספקת המים, לבזבוזם או לזיהומם.

4. (א) בעל נכס – פרט לנכס שבו קיימת רשת פרטית מחוברת למפעל מים – הגובל קטע רחוב שבו הניחה המועצה צינור מים, ישלם למועצה אגרת הנחת צינורות בשיעור שנקבע בתוספת.

אגרת הנחת צינורות ותוספת אגרה

(ב) אגרת הנחת צינורות מים תשולם עם הגשת הבקשה לפי סעיף 3(ג).

(ג) בעל נכס, שבו קיימת כבר רשת פרטית מחוברת למפעל מים, שהגיש בקשה להגדלת נפח הבנין או השטח של הבנין או לבניית בנין חדש, ישלם בעד ההיתר לפי חוק התכנון והבניה, תשכ"ה-1965, אגרת הנחת צינורות בשיעור שנקבע בתוספת.

(ד) בעל נכס שבו קיימת כבר רשת פרטית מחוברת למפעל המים או בעל נכס המבקש לחבר רשת פרטית למפעל המים אשר צרך או מבקש לצרוך מים למעלה מכמות פטורה מתוספת אגרה או למעלה מהכמות המקסימלית, ישלם תוספת אגרה חד-פעמית לכל מ"ק מים שבו עלתה התצרוכת בפועל או התצרוכת המבוקשת בשנה פלונית על הכמות הפטורה מתוספת אגרה או על הכמות המקסימלית, הכל לפי הענין, בשיעור שנקבע בתוספת.

בסעיף קטן זה –

"כמות פטורה מתוספת אגרה" – באזור תעשיה – 600 מ"ק מים לדונם לשנה; באזור מלאכה ותעשיה זעירה – 1,200 מ"ק לדונם לשנה;

"כמות מקסימלית" – הכמות הפטורה מתוספת אגרה יחד עם הכמות שבעדה שולמה בעבר תוספת אגרה.

(ה) מועצת העיריה רשאית להעניק הנחות מאגרה לפי סעיף זה למפעלים ומבנים בעלי אופי מיוחד.

5. (א) מנהל רשאי להתקין מד-מים בכל נכס שלו מספקים או עומדים לספק מים, ובשעות הצורך רשאי הוא לבדוק, לתקנו, להחליפו או להסירו.

התקנת מד-מים

(ב) מד-המים הוא רכוש העיריה.

(ג) לר יותקן מד מים, לא ייבדק, לא יותקן, לא יוחלף ולא יוסר אלא בידי המנהל.

(ד) צרכן ישלם לעיריה אגרת מד-מים ואגרת התקנת מד מים בשיעורים שנקבעו בתוספת.

(ה) במקום תשלום אגרת מד-מים, צרכן רשאי להביא למנהל תוך 30 יום מיום פרסום חוק עזר זה ברשומות מד-מים מהדגם שאישר המנהל ולבקשו להתקינו ברשתו הפרטית.

(ו) הביא צרכן מד מין לפי סעיף קטן (ה), ישלם לעיריה אגרת התקנת מד-מים בלבד.

(ז) היה מד המים כאמור בסעיף קטן (ה) מותקן ברשתו הפרטית של הצרכן, יהא פטור גם מאגרת התקנת מד-מים.

(ח) בעד שימוש זמני במד-מים ישלם המבקש לעיריה מראש אגרת שימוש במד-מים בשיעור שנקבע בתוספת.

(ט) צרכן יהיה אחראי לכל נזק שייגרם למד-מים או לאבדנו, זולת אם נגרם הנזק באשמתו של אחד מעובדי העיריה בעת מילוי תפקידו.

(י) צרכן שיש לו יסוד לחשוש שמד המים אינו פועל כהלכה רשאי לדרוש שמד-מים ייבדק בידי המנהל; בעד בדיקת מד-מים כאמור, ישלם הצרכן לעיריה מראש אגרת בדיקה בשיעור שנקבע בתוספת; האגרה תוחזר אם העלתה הבדיקה שמד המים היה פגום.

6. (א) בעד אספקת מים לנכס המחובר למפעל מים ישלם צרכן לעיריה אגרת מים בשיעור שנקבע בתוספת לפי כמות המים שנרשמה על ידי מד-המים, ובלבד שלא תפחת מהשיעור המינימלי שנקבע בתוספת; האגרה תוחזר אם העלתה הבדיקה שהיו הסטיות במדידות על ידי מד-המים מעל למותר לפי הוראות תקנות מדידת מים (מדי מים), תשל"ו-1976.

אגרת מים

(ב) מצא המנהל כי מד המים לא פעל כהלכה במשך תקופה מסויימת או שהוצא לרגל תיקונים או מסיבה סבירה אחרת מהרשת, רשאי הוא לחייב או לזכות את הצרכן בתשלום בעד כמות המים שנקבעה לפי התצרוכת הממוצעת במשך שני החדשים שקדמו לאותה תקופה ובמשך שני החדשים שלאחריה, או לפי התצרוכת של התקופה המקבילה בשנה הקודמת, כפי שימצא לנכון.

(ג) מצא המנהל כי מד-המים אינו מדייק ברישום כמות המים, רשאי הוא לפי מיטב הערכתו לחייב את הצרכן בתשלום בעד כמות המים שמד-המים רשם אותה, בתוספת או בהפחתת ההפרש הנובע מאי דיוקו.

(ד) משמש מד-מים אחד נכס המוחזק על ידי צרכנים אחדים, רשאי המנהל מיזמתו הוא, וחייב הוא לפי בקשת אחד הצרכנים להורות על חלוקת האגרות או כל תשלום אחר המגיע לפי חוק עזר זה בין אותם הצרכנים, באופן שכל צרכן ישלם אותו חלק מהאגרות והתשלומים האמורים בהתאם ליחס שבין החדרים המוחזקים בידו ובין המספר הכולל של החדרים שמד המים משמש אותם, ובלבד שלא יפחתו מהשיעורים המינימליים שנקבעו בתוספת; כן רשאי המנהל להורות על חלוקה אחרת של התשלומים בין הצרכנים על פי הסכם בכתב של כל הצרכנים.

(ה) משמש מד-מים אחד נכס המוחזק על ידי צרכנים אחדים, המשתמשים בו מקצתם למגורים ומקצתם לצרכים אחרים, רשאי המנהל להעריך את חלקו של כל אחד מהצרכנים בכמות המים, שנרשמה על ידי מד המים, ואגרת המים תשולם מאת כל צרכן כזה בהתאם לכך, ובלבד שלא יפחתו מהשיעורים המינימליים שנקבעו בתוספת.

(ו) משמש מד-מים אחד נכס המוחזק בידי צרכנים אחדים, ונתגלתה נזילה ברשת הפרטית בחלק המוחזק בידי אחד או אחדים מהצרכנים, רשאי המנהל להעריך את כמות המים שניצלו ואגרה בעד כמות מים זו תשולם מאת אותו צרכן או אותם צרכנים.

(ז) הורכבו מדי-מים דירתיים לכל הצרכנים וכן מד-מים כללי לכל הנכס והיה הפרש ברישום ביניהם, יחולק ההפרש באופן שווה בין כל הצרכנים, זולת אם הגיעו כל הצרכנים להסכם בכתב עם המנהל על אופן חלוקה אחרת.

7. (א) העיריה רשאית, באישור שר הפנים, להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה ובין הוראות חוק עזר זה, יחולו תנאי החוזה.

8. באישור מועצת העיריה רשאי ראש העיריה לחייב צרכן להפקיד בקופת העיריה פקדון כפי שיקבע, להבטחת תשלום אגרת מים או אגרות מד-מים למיניהם לפי חוק עזר זה או דמי נזק עקב אבדם מד המים או קלקולו ולגבות מתוכו – בלי לפגוע בדרכי גביהה אחרות – כל סכום המגיע מאת הצרכן כאגרה או כדמי נזק כאמור.

פקדונות

9. אגרת מים ותשלומים אחרים ישולמו תוך ארבה עשר יום יום מסירת הדרישה לכך בכתב מאת העיריה.

מועד התשלום

10. נתעוררה שאלה בדבר סכום ההוצאות המגיע לפי חוק עזר זה, יכריע המנהל באישור בכתב; אישור המנהל על גובה ההוצאות ישמש ראיה לכאורה לכך.

אישור סכום ההוצאות

11. (א) צרכן שלא סילק במועד הקבוע את הסכומים שהוא חייב בהם לפי חוק עזר זה, או שבזבז מים, השתמש בהם לרעה, זיהמם או פגע בהם בצורה אחרת, או שפגע במד-מים, רשאי המנהל להתרות בו בכתב.

ניתוק החיבור

(ב) לא שעה הצרכן להתראה, רשאי המנהל, כתום חמישה ימים מיום מסירת ההתראה, לנתק את החיבור בין אותו חלק של הרשת הפרטית אשר בהחזקתו של הצרכן ובין יתר חלקי הרשת הפרטית או מפעל המים.

(ג) רשת פרטית שחוברה למפעל מים בניגוד לסעיף 2 או שחיבורה חודש בניגוד לסעיף 16, רשאי המנהל בכל עת לנתק את החיבור.

(ד) חיבור שנותק לפי סעיף קטן (ב) או (ג), לא יחודש אלא לאחר תשלום כל הסכומים המגיעים מהצרכן כאמור, או לאחר תיקון הדברים הטעונים תיקון, כדי למנוע פגיעה במים או במד-מים כאמור, הכל לפי הענין; בעד חידוש חיבור שנותק לפי סעיף קטן (ב), תשולם אגרת חידוש בשיעור שנקבע בתוספת.

12. (א) בשעת חירום או במקרה של צורך דחוף בתיקונים במפעל המים או ברשת פרטית, רשאי המנהל, במידת הצורך, לנתק, לעכב או להפסיק את אספקת המים כולה או מקצתה.

הפסקת הספקת מים

(ב) השימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב לפי חוק עזר זה.

(ג) חלפה הסיבה לניתוק, לעיכוב או להפסקת אספקת המים כאמור בסעיף קטן (א), חייב המנהל לבצע מיד את חיבור הרשת הפרטית שנותק, ללא תשלום.

13. (א) המנהל או כל מי שהוא הרשהו להיכנס לכל נכס בשעות שבין 8.00 ל-17.00, ובשעת חירום בכל עת סבירה, על מנת –

רשות כניסה

(1) להתקין, לבדוק, לתקן, לשנות, להחליף, למסור או למדוד מד-מים, צינור או אביזרים או כיוצא בהם או לעשות כל מעשה אחר שבנסיבות נחוץ לעשותו;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור כל חשבון או לגבות כל אגרה או תשלום אחר לפי חוק עזר זה;

(4) לנתק חיבור או לנתק, לעכב ולהפסיק אספקת המים לפי סעיפים 11 או 12;

(5) לבדוק אם קויימו הוראות חוק עזר זה;

(6) לעשות כל מעשה אחר שהוא רשאי לעשותו לפי חוק עזר זה.

(ב) לא יעכב אדם ולא יפריע למנהל או למי שהורשה על ידיו מהשתמש בסמכויותיו לפי סעיף קטן (א).

14. (א) לא יבזבז אדם ולא יגרום או ירשה שאחר יבזבז מים שברשותו.

שימוש במים

(ב) לא ישתמש אדם במים ולא יגרום או ירשה שאחר ישתמש במים שברשותו אלא לצרכי בית או למטרה אחרת שקבע המנהל.

(ג) לא ישתמש אדם במים לצרכי מיזוג אויר אלא לפי היתר מאת המנהל ובהתאם לתנאי ההיתר.

(ד) לא ירחץ אדם במפעל מים ולא יכבס בו, לא יכניס לתוכו ולא יגרום להכניס לתוכו בעל חיים או חפץ ולא יעשה בו כל מעשה העלול לגרום לזוהמה או להפרעה באספקת המים.

(ה) לא יחבר אדם מערכת מי שתיה למערכות של מים דלוחים, מי שופכין, מי תעשיה כימית או כיוצא בזה.

(ו) לא ינצל אדם את לחץ המים לפעולות הרמה, ערבול, או כיוצא בזה, אלא ברשות המנהל.

(ז) לא ישתמש אדם במים לצרכי השקאה ולא יגרום ולא ירשה שאחר ישתמש במים שברשותו לצרכי השקאה אלא בשעות שקבע אותן המנהל בהודעה שפורסמה בתחום העיריה.

(ח) לא ישתמש אדם במים המיועדים להשקאה לצרכים אחרים.

(ט) לא יפתח אדם ולא יסגור, שלא כדין, כל אבזר השייך למפעל המים.

(י) לא יפתח אדם ברז שריפה אלא לצורך כיבוי שריפה.

(יא) לא יפתח אדם – פרט לעובד עיריה במילוי תפקידו – ברז המיועד להשקאת נטיעות ציבוריות.

(יב) לא יפגע אדם במפעל מים ולא יעשה בו כל דבר העלול להפריע, למנוע, להפסיק או להטות את אספקת המים הסדירה.

(יג) לא יעמוד אדם ולא יטפס על בריכה, ברז ציבורי או כל מיתקן אחר של מים.

15. לא ימכור אדם ולא יעביר אותם לרשות אדם אחר, פרט לאדם שנותקה, עוכבה או הופסקה לו אספקת המים לפי סעיף 11, אלא לפי היתר בכתב מאת המנהל.

מכירת מים והעברתם

16. (א) חיבור של רשת פרטית שנותק לפי הוראות חוק עזר זה לא יחודש אלא לפי היתר בכתב מאת המנהל.

חידוש חיבור שנותק

(ב) חיבור של רשת פרטית שחודש ללא היתר מאת המנהל כאמור בסעיף קטן (א) רואים כאילו חידש אותו הצרכן כל עוד לא הוכח ההיפך.

17. לא יפתח אדם ולא יקיים בור שופכין, בור זבל או מקום מזוהם אחר אלא במרחק סביר ממפעל המים.

שמירה בפני זיהום

18. (א) ראש העיריה רשאי לחייב בדרישה בכתב כל צרכן או בעל רשת פרטית או בעל חלק ממנה, או כל בעל או מחזיק של נכס, לתקן או לסלק, תוך זמן שנקבע בדרישה, כל מפגע העלול לפגוע באספקת מים סדירה.

דרישת תיקונים

(ב) מי שקיבל דרישה כאמור חייב למלא אחריה.

(ג) לא מילא מי שנדרש לכך אחרי דרישת ראש העיריה כאמור בסעיף קטן (א), רשאית העיריה לבצע את העבודה במקומו ולגבות ממנו את הוצאות הביצוע.

19. מסירת הודעה, דרישה, חשבון או מסמך אחר לפי חוק עזר זה תהא כדין, אם נמסרו לידי האדם שאליו הם מכוונים, או נמסרו במקום מגוריו או במקום עסקו הרגילים או הידועים לאחרונה, לידי אחד מבני משפחתו הבוגרים, או לידי כל אדם בוגר העובד או מועסק שם, או נשלחו בדואר במכתב רשום הערוך אל אותו אדם לפי מען מגוריו או עסקו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגו במקום בולט באחד המקומות האמורים, או על הנכס שבו הם דנים, או פורסמו בשני עתונים יומיים הנפוצים בתחום העיריה, שלפחות אחד מהם לפחות הוא בשפה העברית.

מסירת הודעות

20. העובר על הוראה מהוראות חוק עזר זה, דינו – קנס 5,000 לירות, ובמקרה של עבירה נמשכת, דינו – קנס נוסף 200 לירות בעד כל יום שבו נמשכה העבירה אחרי הרשעתו או אחרי שנמסרה לו הודעה בכתב מאת ראש העיריה.

עונשין

21. חוק עזר לאשדוד (אספקת מים), תשל"ב-1972 – בטל.

ביטול

22. לחוק עזר זה ייקרא "חוק עזר לאשדוד (אספקת מים), תשל"ו-1976".

השם

**תוספת**

תק' תשנ"א-1990

האגרה בשקלים חדשים

1. אגרת חיבור רשת פרטית (סעיף 2(ג)(1)) –

(א) לכל יחידת דיור או משרד, למוסדות ציבור, דת, סעד, חינוך, צדקה, וכל יחידה שאינה משמשת להפקת רווחים 222

לכל יחידת מלאכה, עסק או מלון 350

לכל יחידת תעשייה 350

(ב) הרחבת חיבור, לפי דרישת הצרכן –

עד "2 70

מלעלה מ-"2 150

(ג) פירוק החיבור או התקנתו מחדש, לפי דרישת הצרכן 40

2. אגרה בעד היתר לשינויה או להסרתה של רשת פרטית (סעיף 3(ג)) 25

3. אגרת בדיקה של רשת פרטית (סעיף 3(ו)) 25

4. אגרת הנחת צינורות (סעיף 4(א) ו-(ג)) –

|  |  |
| --- | --- |
| האגרה בשקלים חדשים | |
| לכל מ"ר קרקע כולל קרקע שעליה עומד בניין | לכל מ"ר בניין או תוספת לבניין קיים בכל קומותיו לפי מידות חוץ |

בבניין מגורים 4 14

בבניין מלאכה או תעשייה, או מוסדות דת, סעד, חינוך, צדקה וכל בניין שאינו משמש להפקת רווחים 4 10

בבניין מסחר ושימושים מיוחדים 5.40 21

האגרה לפי סעיף 4(ד), לכל מ"ק – 3 שקלים חדשים.

5. אגרת מד-מים (סעיף 5(ד)):

לפי מחיר מד המים שנקבע ליצרו לפי חוק הפיקוח על מצרכים ושירותים, התשי"ח-1957, בתוספת חומרים והתקנה ובתוספת 15%.

6. אגרת שימוש במד-מים, לחודש או חלק ממנו (סעיף 5(ח)) –

מד-מים שקוטרו –

אינו עולה על "¾ 75

עולה על "¾ ואינו עולה על "½ 100

עולה על "½ 150

7. אגרת בדיקת מד-מים, כולל דמי פירוק, הובלה והתקנה מחדש (סעיף 5(י))

למגורים 45

לאחר 100

8. אגרת חידוש חיבור (סעיף 11(ד)) לאחר ניתוק –

למגורים 40

לאחר 75

נתאשר.

ד' בניסן תשל"ו (4 באפריל 1976) צבי צילקר

ראש עירית אשדוד

יוסף בורג

שר הפנים

גפני

1. \* פורסם [ק"ת תשל"ו מס' 3528](http://www.nevo.co.il/Law_word/law06/tak-3528.pdf) מיום 20.5.1976 עמ' 1659.

   תוקן [ק"ת תשל"ח מס' 3796](http://www.nevo.co.il/Law_word/law06/tak-3796.pdf) מיום 25.12.1977 עמ' 462 – תיקון תשל"ח-1977.

   [ק"ת תש"ם מס' 4052](http://www.nevo.co.il/Law_word/law06/tak-4052.pdf) מיום 22.11.1979 עמ' 262 – תיקון תש"ם-1979.

   [ק"ת תש"ם מס' 4090](http://www.nevo.co.il/Law_word/law06/tak-4090.pdf) מיום 12.2.1980 עמ' 999 – תיקון (מס' 2) תש"ם-1980.

   [ק"ת חש"ם תשמ"א מס' 13](http://www.nevo.co.il/Law_word/law07/mekomi-0013.pdf) מיום 17.11.1980 עמ' 196 – תיקון תשמ"א-1980.

   [ק"ת חש"ם תשמ"א מס' 65](http://www.nevo.co.il/Law_word/law07/mekomi-0065.pdf) מיום 19.5.1981 עמ' 1094 – תיקון (מס' 2) תשמ"א-1981.

   [ק"ת חש"ם תשנ"א מס' 439](http://www.nevo.co.il/Law_word/law07/mekomi-0439.pdf) מיום 1.11.1990 עמ' 68 – תיקון תשנ"א-1990; ר' סעיף 2 לענין הוראת שעה. $$$ 2. על אף האמור בחוק עזר לאשדוד (הצמדה למדד), התשמ"ד-1984, יעלו האגרות לפי חוק עזר זה ב-1 בחודש שלאחר פרסומו לפי שיעור עליית המדד שפורסם לאחרונה לפני המועד האמור לעומת המדד שפורסם בחודש דצמבר 1989. ###

   [ק"ת חש"ם תשנ"ד מס' 514](http://www.nevo.co.il/Law_word/law07/mekomi-0514.pdf) מיום 30.12.1993 עמ' 34 – תיקון תשנ"ד-1993. [↑](#footnote-ref-1)