חוק עזר לאשדוד (העמדת רכב וחנייתו), תשנ"א-1991

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות להסדיר חנית רכב | [Go](#Seif2) | 3 |
| סעיף 3 | מקום חניה מוסדר | [Go](#Seif3) | 3 |
| סעיף 4 | חניה לתושבי אזור במקום חניה מוסדר | [Go](#Seif4) | 3 |
| סעיף 5 | מקום חניה פרטי | [Go](#Seif5) | 4 |
| סעיף 6 | איסור חניה ברחוב | [Go](#Seif18) | 4 |
| סעיף 7 | גרירת רכב ונעילתו | [Go](#Seif14) | 5 |
| סעיף 8 | הרחקת רכב שהתקלקל | [Go](#Seif6) | 6 |
| סעיף 9 | מוניות | [Go](#Seif7) | 6 |
| סעיף 10 | אוטובוסים | [Go](#Seif8) | 6 |
| סעיף 10א | רכב מסחרי | [Go](#Seif21) | 6 |
| סעיף 11 | תמרורים | [Go](#Seif9) | 6 |
| סעיף 12 | ריתוק רכב למקום חניה | [Go](#Seif10) | 6 |
| סעיף 13 | אגרת הסדר חניה ושימוש בכרטיס חניה | [Go](#Seif11) | 7 |
| סעיף 14 | כרטיסי חניה של רשות מקומית אחרת | [Go](#Seif15) | 7 |
| סעיף 15 | אחריות בעל רכב | [Go](#Seif16) | 7 |
| סעיף 16 | סמכויות פקח | [Go](#Seif12) | 7 |
| סעיף 16א | הצמדה למדד | [Go](#Seif24) | 7 |
| סעיף 17 | תיקון חוק עזר הצמדה למדד | [Go](#Seif13) | 7 |
| סעיף 18 | הוראת שעה | [Go](#Seif19) | 7 |
| סעיף 19 | ביטול | [Go](#Seif17) | 7 |
|  | תוספת ראשונה | [Go](#med1) | 8 |
|  | תוספת שניה | [Go](#med8) | 8 |
|  | תוספת שלישית | [Go](#med10) | 8 |

חוק עזר לאשדוד (העמדת רכב וחנייתו), תשנ"א-1991[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות, ולפי סעיף 77(א)(2) לפקודת התעבורה מתקינה מועצת עירית אשדוד חוק עזר זה:

1. בחוק עזר זה –

הגדרות

"אוטובוס" ו"תמרור" –כמשמעותם בתקנות התעבורה, התשכ"א-1961;

"אוטובוס זעיר" – כמשמעותו בתקנות התעבורה, התשכ"א-1961 (להלן – תקנות התעבורה);

תיקון תשנ"ו-1996

"אזור" – אזור חניה שקבע ראש העיריה;

"אזרח ותיק" – כהגדרתו בחוק האזרחים הוותיקים, התש"ן-1989;

תיקון תשע"ד-2013

"כרטיס חניה" – כרטיס חניה שהנפיקה העיריה או כרטיס חניה ארצי שהונפקעל ידי מרכז השלטון המקומי או כרטיס חניה שהופק באמצעות מכשירמכני או אלקטרוני במקום שבו הוצבו מכשירים מכניים או אלקטרוניים עלידי העיריה או כרטיס אחר אשר יקבע ראש העיריה, המשמש לסימון משך ומועד החניה;

תיקון תשס"ז-2006

"מדחן" – מכשיר אלקטרוני המותקן במקום חניה מוסדר, ואשר מודד את משך החניה באותו מקום חניה ותשלום אגרת החניה מבוצע על ידי שלשול מטבעות לתוכו, או על ידי כרטיס מגנטי;

תיקון תשס"ז-2006

"מועצה" – מועצת עירית אשדוד;

"קצין משטרה" – כהגדרתו בתקנות התעבורה, לרבות אדם שקצין משטרה העביר אליו את סמכויותיו לפי חוק עזר זה, כולן או מקצתן;

תיקון תשס"ז-2006

"מקום חניה" – מקום שהחניה בו מותרת לפי כל דין;

"מקום חניה מוסדר" – מקום חניה שנקבע כמקום חניה מוסדר לפי סעיף 3(א);

"מקום חניה פרטי" – מקום חניה המתנהל בידי אדם, פרט לעיריה, על מנת להפיק רווח;

"עיריה" – עירית אשדוד;

"ראש העיריה" – לרבות אדם שראש העיריה העביר אליו את סמכויותיו לפי חוק עזר זה, כולן או מקצתן;

"פקח" – אדם שראש העיריה מינה בכתב לפקח לענין חוק עזר זה;

"רחוב" –כמשמעות "דרך" בפקודת התעבורה, הנמצאת בתחום העיריה;

"רכב" – כמשמעותו בפקודת התעבורה, למעט אופניים;

"רכב פרטי" "מונית" ו"רכב ציבורי" – כמשמעותם בפקודת התעבורה;

"כביש" – כמשמעותו בתקנות התעבורה, התשכ"א-1961 (להלן – תקנות התעבורה);

"כביש חד סטרי" – כשממעותו בתקנות התעבורה;

"מדרכה" – כמשמעותה בתקנות התעבורה;

"מעבר חציה" – כמשמעותו בתקנות התעבורה;

"מפגש מסילת ברזל" – כמשמעותו בתקנות התעבורה;

"עובר דרך" – כמשמעותו בתקנות התעבורה;

"צומת" – כמשמעותו בתקנות התעבורה;

"קו עצירה" – כמשמעותו בתקנות התעבורה;

"לילה" – כמשמעותו בתקנות התעבורה;

תיקון תשנ"ו-1996

"תו תושב" – תו שהנפיקה העירייה לתושב העיר אשדוד המתגורר בתחומה, הנושא מספר רכב ושתוקפו לתקופה הנקובה בו;

תיקון תשע"ד-2013

"תו תושב לאזרח ותיק" – תו שהנפיקה העירייה לאזרח ותיק תושב העיר אשדוד המתגורר בתחומה, הנושא מספר רכב ושתוקפו לתקופה הנקובה בו.

תיקון תשע"ד-2013

2. ראש העיריה רשאי, לאחר התייעצות עם קצין המשטרה, להגביל ולהסדיר העמדת רכב או סוג מסוים של רכב בתחום העיריה כולה או באזור, וכן לקבוע אזור כמקום חניה שבו מותרת חניה לרכב מסויים או לסוג מסויים של רכב בלבד, לקבוע את הימים, השעות והתקופות שבהם מותרת חניה ואת מספר כלי הרכב שמותר להחנות בעת ובעונה אחת באותו מקום.

סמכות להסדיר חנית רכב

תיקון תשס"ז-2006

3. (א) ראש העיריה רשאי, לאחר התייעצות עם קצין משטרה, לקבוע מקום אואזור חניה מוסדר ולהסדיר את החניה בו על ידי סדרן או באמצעות מדחנים או מכשירים מכניים או אלקטרוניים או באמצעות כרטיס חניה.

מקום חניה מוסדר

תיקון תשס"ז-2006

(ב) (1) נקבע מקום חניה מוסדר, תסומן המדרכה במקום בתמרור ד-20, ובאין מדרכה במקום יסומן המקום בתמרור ד-19, ולא יעמיד ואל יחנה אדם רכב ליד מדרכה כאמור או במקום המסומן לחניה מוסדרת בין השעות 08.00 לבין 22.00 או כל שעה אחרת המופיעה בתמרור, אלא אם כן שילם אגרת הסדר חניה ומילא אחר הוראות סעיף קטן (ג) האמור בפסקה זו אינו גורע מסמכות על פי פקודת התעבורה לסמן מקום חניה מוסדר בתמרור אחר;

(2) נקבע מקום חניה מוסדר באזור הסדר לפי סעיף 2, רשאי ראש העיריה, בכפוף להוראות ההסדר כאמור, לקבוע את אותו אזור כולו או חלקו, כאזור חניה מוסדר על ידי סדרן, והמחנה בו רכב יציית להוראות הסדרן וישלם אגרת הסדר חניה כמפורט בתוספת השניה; הוראות סעיפים (ג) ו-(ד) לא יחולו לגבי מקום חניה מוסדר על ידי סדרן.

(ג) אדם המעמיד רכב במקום חניה מוסדר–

(1) יעמידו בתוך אחד מהשטחים הפנויים המסומנים בקווי צבע באופן אחר – אם ישנם שטחים מסומנים;

(2) שבו הוסדרה החניה באמצעות מדחנים או מכשירים מכניים או אלקטרוניים או אחרים יעמידו מול המכשיר המשויך לאותו שטח, ויפעיל את המכשיר בהתאם להוראות הכתובות בו;

תיקון תשס"ז-2006

(2א) שבו הוסדרה החניה באמצעות כרטיסי חניה, חייב מיד עם החניית הרכב, להפעיל את כרטיס החניה או לתלוש או לנקב או לגלות או למחוק את חלקי כרטיסהחניה שבהם מסומנים התאריך ומשך החניה, הכל בהתאם להוראות שעל גביכרטיס החניה או המצורפים לו, וכן להצמיד את כרטיס החניה מעל לוח השעונים או צמוד לשמשה הקדמית או לחלון הדלת הקדמית של הרכב בצד הפנימי הקרוב למדרכה; כרטיס החניה יוצג באופן שאדם העומד מחוץ לרכב יוכל להבחין במשך החניה והתאריך המצוינים בכרטיס החניה.

תיקון תשס"ז-2006

(3) ימלא אחר כל ההוראות המפורטות על גבי תמרור המוצב בשטח המיועד לחניה ובין היתר, מקום החניה, זמני החניה המותרים, משך החניה והשימוש בכרטיס החניה;

(4) יציית להוראות הפקח – אם ישנו במקום – בענין העמדת הרכב וחנייתו.

(ד) בין השעות 08.00 לבין 22.00 לא יחנה אדם רכב במקום חניה מוסדר ולא ישאירו עומד במקום כאמור לזמן העולה על שעה אחת, אלא אם כן נקבע אחרת בתמרור.

(ז) לציית להוראות הפקח – אם ישנו במקום – בכל הנוגע להעמדת הרכב וחנייתו.

4. (א) נקבע אזור כמקום חניה מוסדר, יהיו רשאים מי שגרים באותו אזור להחנות אתרכבם במקום שנקבע כמקום חניה מוסדר באזור, בלא תשלום אגרת חניה ובלי לעשותשימוש בכרטיסי חניה או במדחנים או במכשירים אלקטרוניים או מכניים אחרים אשר נועדו לגביית אגרת הסדר חניה .

חניה לתושבי אזור במקום חניה מוסדר

תיקון תשס"ז-2006

(ב) חניה כאמור בסעיף קטן (א) מותרת לרכב הנושא תווית שאישר ראש העיריה ואשר עליה צויין מספר הרכב והאזור שבו מותרת החניה לבעל הרכב הגר באותו אזור בלבד (להלן – תווית).

(ג) מי שמתגורר באזור שנקבע כמקום מוסדר, רשאי לקבל תווית לאחר שיגיש לראש העיריה בקשה בנוסח שבתוספת הראשונה ולאחר שימציא רשיון רכב ותעודת זהות, או כל מסמך אחר, אם יידרש לכך, להוכחת בעלותו על הרכב ומען מגוריו.

(ד) לענין סעיף זה יראו אדם כבעלו של רכב אם בשימושו הפרטי רכב אחד בלבד כאמור בסעיף קטן (ב) או אם הוכיח על ידי מסמכים מהימנים, לשביעות רצון ראש העיריה, כי הרכב כאמור הועמד לרשותו הבלעדית בידי מעבידו או בידי תאגיד שלפחות שליש השליטה בו בידו; לאדם כאמור לא תינתן יותר מתווית אחת לרכב אחד;

(ה) תוקף התווית לתקופה שנרשמה בה ואם לא נרשמה בה תקופה – לשנה ממועד הוצאתה.

(ו) מי שקיבל תווית אינו רשאי להעבירה לאחר וזכות השימוש בה תקע בהתקיים אחד מאלה:

(1) העברת התווית לאחר;

(2) מכירת הרכב;

(3) העתקת מקום המגורים.

(ז) העביר בעל רכב שבידו תווית את בעלותו ברכב או העתיק מקום מגוריו, הוא חייב להודיע על כך לראש העיריה תוך 7 ימים מיום העברת הבעלות ברכב או העתקת מקום מגוריו, וכן עליו להסיר ולהשמיד את התווית.

(ח) התווית תודבק על השמשה הקדמית של הרכב, בצד ימין של הרכב בפינה עליונה.

(ט) מבלי לגרוע מהוראות כל דין, מסירת פרטים כוזבים בעת הגשת הבקשה לפי סעיף קטן (ג) ושימוש בתווית שלא בהתאם לאמור בסעיפים קטנים (ה) עד (ח), הינם עבירה על חוק עזר זה.

5. (א) לא ינהל אדם ולא ירשה לאחר לנהל מקום חניה פרטי, אלא לפי רשיון מאת ראש העיריה ובהתאם לתנאי הרישיון.

מקום חניה פרטי

(ב) בקשה למתן רשיון תוגש לראש העיריה והוא רשאי לתתו, לסרב לתתו, לבטלו או להתלותו לתקופה, וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) תקופת תוקפו של רשיון היא שנה מיום נתינתו.

(ד) בעד רשיון לניהול מקום חניה פרטי ישלם המבקש אגרה כנקוב בתוספת השניה.

(ה) רשיון לנהל מקום חניה פרטי ברחוב או בחלק מרחוב לא יינתן אלא בהסכמת המפקח על התעבורה ולאחר התייעצות עם פקד המשטרה.

6. (א) לא יעמיד אדם ולא יחנה, ולא ירשה לאחר להעמיד או להחנות רכב במקום שהחניה נאסרה בו בידי ראש העיריה לפי סעיף 2 והאיסור מסומן בתמרור בהתאם להודעת התעבורה (קביעת תמרורים), התש"ל-1970 (להלן – הועדה), אלא לזמן הדרוש להעלאת נוסעים או להורדתם או לטעינה או לפריקה מיידית ובלתי פוסקת.

איסור חניה ברחוב

תיקון תשנ"ו-1996

(ב) לא יעמיד אדם, לא יחנה ולא ירשה לאחר להעמיד או להחנות רכב ברחוב במקום שבו החניה אסורה על פי תמרור שהוצב כדין.

תיקון תשנ"ו-1996

(ג) לא יעמיד אדם, לא יחנה ולא ירשה לאחר להעמיד או להחנות רכב במקום חניה אלא אם כן –

תיקון תשנ"ו-1996

(1) הרכב שייך לסוגים שחנייתם שם הותרה;

(2) החניה היא בתוך אחד מהשטחים המסומנים בקווי צבע או באופן אחר, אם יש שטחים מסומנים כאמור;

(3) החניה היא ביום ולמשך הזמן שהותרה במקום;

(4) מקום החניה אינו תפוס על ידי רכב במספר המותר לחניה בעת ובעונה אחת כנקוב בתמרור.

(ד) לא יעמיד אדם, ולא יחנה ולא ירשה לאחר להעמיד או להחנות רכב, באופן –

תיקון תשנ"ו-1996

(1) שיש בו כדי להפריע או לעכב את התנועה;

(2) שרכב מסתיר תמרור או חלק ממנו מעיני עוברי דרך.

(ה) לא יעמיד אדם, לא יחנה ולא ירשה לאחר להעמיד או להחנות רכב, באחד המקומות המפורטים להלן, אלא לשם מניעת תאונה או לשם מילוי אחר הוראה מהוראות חוק עזר זה או תקנות התעבורה או אם סומן בתמרור אחרת:

תיקון תשנ"ו-1996

(1) בצד שמאל של הרחוב, אלא אם כן הכביש הוא חד-סטרי או בניגוד לכיוון הנסיעה; לענין פסקה זו, לא יראו כביש חד-סטרי כביש שהוא חלק מרחוב המחולק על ידי שטח הפרדה;

(2) על שביל אופניים המסומן בתמרור;

(3) בתוך צומת או בתחום שנים עשר מטרים ממנו, פרט לקטע שסומן על ידי ראש העיריה או רשות התימרור המרכזית בתמרור או בסימון על אבני השפה, שמותר לחנות בו;

(4) במקום כניסה לשטח המיועד לכלי רכב, פרט להעלאת נוסעים והורדתם;

(5) בתחום חמישה מטרים מברז כיבוי (הידרנט), כאשר התחום מסומן בסימון על המדרכה או על שולי הכביש או על שניהם, כפי שקבעה רשות התימרור המרכזית;

(6) בתוך מעבר חציה או תחום שנים עשר מטרים לפניו;

(7) בתחום שנים עשר מטרים לפי קו עצירה;

(8) בתחום עשרים מטרים מהפס הקרוב ביותר של מפגש מסילת ברזל ובתחום עשרים מטרים אחרי המפגש;

(9) בכביש, לרבות שולי הרחוב, שבו קיים בכיוון הנסיעה נתיב אחד בלבד המסומן בקו הפרדה בלתי מרוסק;

(10) בצד רכב אחד העומד או חונה בצדה של הרחוב;

(11) על גשר או בתוך מנהרה;

(12) בתחום תחנת אוטובוס המוגדרת על ידי סימון על פני כביש; ובאין סימון כאמור – בתוך עשרים מטרים לפני תמרור "תחנת אוטובוסים" ועשרים מטרים אחריו, בשני צידי הרחוב; ובלבד שמותר להעמיד או להחנות רכב בצד הרחוב שממול לסימון על פני הכביש או ממול לתמרור אם רוחב הכביש באותו מקום הוא שנים עשר מטרים או יותר;

(13) בצד מעקה בטיחות להולכי רגל בשפת הכביש, אלא אם תמרור מורה אחרת;

(14) בתוך תחום תחנת מוניות המסומנת בתמרור שהוצב או סומן, פרט לעצירה לשם הורדת נוסעים;

(15) ליד תמרור המסמן תחנת הסעה לחיילים, אלא לשם העלאת חיילים והורדתם;

(16) ליד תמרור ג-43 המסמן מקום חניה לרכב של נכה משותק רגליים;

(17) על מדרכה, למעט במקום שהוסדר להעמדת רכב וחנייתו ובלבד שנותר מעבר להולכי רגל.

(ו) לא יחנה ולא יעמיד אדם ברחוב רכב המוצע למכירה או רכב שרשיונו פקע.

תיקון תשס"ה-2005

7. (א) רכב העומד או החונה במקום שהעמדתו אסורה על פי חיקוק, או בנסיבות שיש בהן כדי הפרת סדרי תנועה או שלדעת הפקח דרושה הרחקתו לשם הסדרת התנועה או לבטיחותה או לבטיחות הציבור, רשאי פקח להורות למי שהרכב ברשותו באותה שעה, להרחיקו או לגררו.

גרירת רכב ונעילתו

תיקון תשס"ז-2006

(ב) לא מילא מי שהרכב ברשותו אותה שעה אחר הוראת הפקח כאמור בסעיף קטן (א), או שאינו נמצא במקום, רשאי הפקח, בין בעצמו ובין על ידי גורר מורשה, להרחיק את הרכב, לגררו ולאחסנו, או לנעול את גלגליו או חלק מהם בנעלי חסימה המונעות את תנועת הרכב, ובלבד שינקוט אמצעי זהירות סבירים הדרושים כדי להבטיח את בטיחות הרכב.

(ג) בעד הרחקת הרכב והחסנתו או בעד שחרורו מנעילתו כאמור בסעיף קטן (ב), ישולמו אגרה או תשלום לגורר מורשה כמפורט בתוספת השלישית; אגרה או תשלום כאמור יהיו מוטלים על בעל הרכב הרשום ברישיון הרכב, זולת אם הוכיח שהרכב נלקח ממנו בלי ידיעתו ובלי הסכמתו; רכב שאגרה או תשלום מוטלים על בעלו כאמור, לא יוחזר ולא ישוחרר מנעילתו אלא אם כן שולמו האגרה או התשלום.

(ד) רכב שננעל כאמור בסעיף קטן (ב) –

(1) ישוחרר מנעילתו לא יאוחר מתום 48 שעות לאחר שבעל הרכב ביקש לשחררו ושילם את האגרה או התשלום החלים עליו; ואולם אם לאחר 24 השעות הראשונות מתחיל יום מנוחה, יום פגרה או שבתון על פי חיקוק (להלן - יום מנוחה), ישוחרר הרכב לפני כניסת יום המנוחה.

(2) ראש העיריה רשאי, מטעמים של ביטחון, בטיחות או סילוק מפגע, להורות על שחרורו של רכב מנעילתו גם אם לא נתקיימו התנאים האמורים בסעיף קטן זה

(ה) ראש העיריה יקבע, באישור ראש מחלקת התנועה של משטרת ישראל, את הגוררים המורשים שיורשו לבצע את הגרירה או הנעילה כאמור בסעיף קטן (ב), וגורר מורשה כאמור יבצע את הגרירה, הנעילה אוהשחרור של הרכב, בהתאם להוראות ראש העיריה או הפקח ולפי הוראות חוק עזר זה.

(ו) ראש העיריה רשאי למנות פקח לענין סעיף זה, שיאושר כדין.

8. לא יעמיד אדם ולא ירשה להעמיד ברחוב רכב שהתקלקל באופן המונע המשך הנסיעה, אלא בסמוך ככל האפשר לשפה הימינית של חלק הרחוב המיועד לתנועת רכב או לשם תיקונים הכרחיים להמשך הנסיעה שיש לעשותם במקום או עד שיועבר הרכב למקום תיקנו, ובלבד שהרכב יתוקן או יועבר ללא דיחוי.

הרחקת רכב שהתקלקל

9. (א) לא יחנה אדם ולא ירשה לאחר להחנות מונית לזמן העולה על הזמן הדרוש להעלאת נוסעים או להורדתם, למעט המתנת מונית לנוסע כאשר היא איננה מסומנת בהודעה "פנוי", אלא במקום חניה ועל פי היתר מאת ראש העיריה (להלן – ההיתר) ובהתאם לתנאי ההיתר.

מוניות

(ב) בקשה למתן היתר תוגש לראש העיריה, והוא רשאי לתתו, לסרב לתתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) היתר יהיה ערוך בטופס שקבע ראש העיריה, בהסכמת המפקח על התעבורה.

(ד) תוקפו של ההיתר כאמור יפוג ביום 31 בדצמבר שלאחר נתינתו.

(ה) בעד ההיתר ישלם המבקש לעיריה אגרה כמפורט בתוספת השניה.

(ו) נהג מונית שלגביה ניתן היתר יחזיקו במונית ויציגו בפני שוטר או פקח לפי דרישתו.

10. (א) לא יעמיד אדם ולא ירשה לאחר להעמיד אוטובוס ברחוב, אלא במקום שנקבע כמקום חניה לאוטובוסים והמסומן על ידי תמרור הנושא עליו את מספרו של קו האוטובוס או הודעה שהתחנה מיועדת להורדת נוסעים, תיירים או מטיילים או במקום אחר שנקבע כחניון לאוטובוסים.

אוטובוסים

(ב) לא יעמיד אדם ולא ירשה לאחר להעמיד אוטובוס במקום כאמור בסעיף קטן (א) לזמן העולה על הזמן הדרוש כדי להוריד או להעלות נוסעים; הוראה זו אינה חלה לגבי תחנה סופית.

(ג) לא יחנה אדם ולא ירשה לאחר להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה על ידי אוטובוסים במספר המותר לחניה בעת ובעונה אחת כנקוב בתמרור.

10א. (א) לא יעמיד אדם ולא ירשה לאחר להעמיד בלילה רכב מסחרי שמשקלו הכולל המותר עולה על 10,000 ק"ג, ולא יחנה אדם רכב כאמור באזור שרשות תמרור מקומית אסרה בו העמדת רכב וחנייתו.

רכב מסחרי

תיקון תשנ"ו-1996

(ב) לא יעמיד אדם ולא ירשה לאחר להעמיד בלילה רכב מסחרי שמשקלו הכולל המותר עולה על 10,000 ק"ג, ולא יחנה רכב כאמור באזור שרשות תמרור מקומית אסרה בו העמדת רכב וחנייתו אלא בחניון משאיות שנועד לכך והודעה על כך פורסמה בידי העיריה.

11. ראש העיריה יציין בתמרור כל מקום חניה וכן כל איסור, הגבלה או הסדר שנקבעו לפי סעיף 2.

תמרורים

12. (א) ראש העיריה רשאי לציין על גבי תמרור או בלוח שייקבע בסמוך לו, את מספרי הרישום וסימני הרישום של כלי הרכב שמותר להחנותו במקום חניה.

ריתוק רכב למקום חניה

(ב) ציין ראש העיריה פרטי רכב כאמור בסעיף קטן (א), לא יעמיד אדם, לא יחנה ולא ירשה לאחר להעמיד או להחנות באותו מקום חניה רכב שמספר הרישום שלו אינו מצויין כאמור.

13. (א) לא יעמיד אדם ולא יחנה ולא ירשה לאחר מטעמו להעמיד או להחנות רכב במקום חניה מוסדר, אלא אם כן שילם אגרת הסדר בהתאם לשיעורי האגרה הנקובים בתוספת השניה .

אגרת הסדר חניה ושימוש בכרטיס חניה

תיקון תשס"ז-2006

(ב) לא ישאיר אדם ולא ירשה לאחר מטעמו להשאיר רכב במקום חניה המוסדר באמצעות מדחנים או מכשירים מכניים או אלקטרוניים, מעבר לזמן החניה שבעדו שולמה אגרת הסדר חניה, אלא אם כן שילם מראש אגרה נוספת בעד זמן החניה הנוסף בהתאם לשיעורי האגרה הנקובים בתוספת השניה; משך החניה הכולל באמצעות מכשיר מכני או אלקטרוני יהיה בהתאם לאמור במכשיר ובתמרור המוצב במקום.

(ג) השאיר אדם רכב במקום חניה המוסדר על ידי סדרן מעבר לזמן החניה שבעדו שולמה אגרת הסדר חניה, לא יוציאו משם אלא לאחר ששילם אגרה נוספת בעד זמן החניה הנוסף בהתאם לשיעורי האגרה הנקובים בתוספת השניה; הוסדרה החניה באמצעות סדרן, תועבר אגרת הסדר חניה לידיו.

(ד) הוסדרה החניה באמצעות כרטיסי חניה, תשולם האגרה ברכישת כרטיס חניה והפעלתו והצגתו בהתאם לחוק עזר זה; לא ישתמש אדם בכרטיס חניה אלא בהתאם להוראות שעל כרטיס החניה וחייבהוא להוציא את רכבו ממקום החניה המוסדר לכל המאוחר עם תוםת קופת החניה המותרת כאמור בסעיף 3 או בהוראות שעל כרטיס החניה; אי-הפעלה או אי-הצגה של כרטיס החניה בהתאם להוראות חוק עזר זה, תהווה ראיה לכאורה לאי-תשלום האגרה כאמור.

14. הגיעה העיריה לידי הסכם עם רשות מקומית אחרת בדבר הכרה הדדית בכרטיסי חניה, יובא לאישור המועצה כרטיס חניה של אותה רשות מקומית; אישרה המעצה כרטיס חניה של אותה רשות מקומית, יראו אותו לענין חוק עזר זה ככרטיס חניה שהדפיסה והנפיקה העיריה.

כרטיסי חניה של רשות מקומית אחרת

15. (א) נעברה עבירה ברכב, רואים את בעל הרכב או את מחזיקו כמי שנהג ברכב אותה שעה, זולת אם הוכיח מי נהג ברכב באותה שעה או שהרכב נלקח ממנו בלי ידיעתו ובלי הסכמתו.

אחריות בעל רכב

(ב) נעברה עבירה ברכב שבבעלות חבר בני אדם, רואים לענין האמור בסעיף קטן (א) גם מנהל פעיל, שותף או עובד מינהלי בכיר אחראים לאותו רכב, כבעל הרכב או מחזיקו.

16. (א) פקח רשאי בכל עת להיכנס לכל מקום חניה, מקום חניה מוסדר או מקום חניה פרטי, כדי לברר אם קוימו הוראות חוק עזר זה.

סמכויות פקח

(ב) לא יפריע אדם לפקח ולא ימנע אותו מלהשתמש בסמכויותיו לפי סעיף קטן (א).

16א. (א) תעריפי האגרות הנקובים בתוספת השניה והשלישית, יעודכנו ב-1 בינואר בכל שנה (להלן – יום העדכון), לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד), שפורסםלאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

תיקון תשס"ז-2006

(ב) סכומי האגרות המעודכנים כאמור בסעיף קטן (א) יעוגלו לעשר האגורות הקרובות.

17. (בוטל).

תיקון חוק עזר הצמדה למדד

תיקון תשס"ז-2006

18. על אף האמור בסעיף 2 לחוק עזר לאשדוד (הצמדה למדד), התשמ"ד-1983, יעלו הסכומים הנקובים בתוספת השניה והשלישית לחוק עזר זה ב-1 בחודש שלאחר פרסומו (להלן – יום ההעלאה), לפי שיעור עליית המחירים לצרכן שפורסם לאחרונה לפני יום ההעלאה לעומת המדד שפורסם בחודש מאי 1990.

הוראת שעה

19. חוק עזר לאשדוד (העמדת רכב וחנייתו), התשכ"ד-1964 – בטל.

ביטול

תוספת ראשונה

(סעיף 4(ג))

בקשה למתן תווית

אני החתום מטה       נושא ת.ז. מס'       מען מגורי

בעל רכב מס'       מצהיר בזה כי הפרטים המפורטים בבקשה זאת נכונים.

אני מבקש להמציא לי תווית לפי סעיף 4 לחוק עזר לאשדוד (העמדת רכב וחנייתו), התשנ"א-1991, ומתחייב בזאת להשתמש בתווית בהתאם להוראות חוק העזר האמור.

תאריך \_\_\_\_\_\_\_\_\_\_\_\_\_\_

חתימה

תוספת שניה

(סעיפים 3(ב9, 5(ד), 9(ה) ו-13)

האגרה בשקלים חדשים

אגרת הסדר חניה –

1. אגרת הסדר חניה במקום חניה המוסדר בתשלום באמצעות כרטיס חניה, מדחן או אמצעי אחר, לכל שעה או לכל חלק ממנה 3.50

תיקון תשס"ז-2006

2. אגרת הסדר חניה במקום חניה המוסדר בתשלום באמצעות כרטיס חניה, מדחן או אמצעי אחר, לכל שעה או לכל חלק ממנה לאזרח ותיק, בעל תו תושב לאזרח ותיק, לכל שעה או חלק ממנה פטור

תיקון תשע"ד-2013

3. אגרת מקום חניה פרטי –

בעד כל 100 מ"ר או חלק מהם במקום חניה פרטי (לשנה) –

במבנה 50

בשטח פתוח 25

4. אגרת מקום חניה למוניות

לכל מונית שחנייתה הורשתה בהיתר – 80 שקלים חדשים לשנה ו-40 שקלים חדשים לחצי שנה.

5. אגרת חניה בחניונים מוסדרים הצמודים לחופי הרחצה המוסדרים לתושבי אשדוד, בעלי תו תושב פטור

תיקון תשע"ד-2013

תוספת שלישית

תיקון תשס"ז-2006

(סעיף 7(ג))

בעד גרירת רכב והחסנתו, או נעילת רכב ושחרורו, בכל שעה משעות היום או הלילה, תשולם בעת השחרור אגרה בשיעור של 250 שקלים חדשים.

ט"ז בטבת התשנ"א (2 בינואר 1991) צבי צילקר

ראש עיריית אשדוד

אני מסכים. אני מסכים.

אריה דרעי משה קצב

שר הפנים שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"א מס' 452](http://www.nevo.co.il/Law_word/law07/mekomi-0452.pdf) מיום 7.4.1991 עמ' 296.

   תוקן [ק"ת חש"ם תשנ"ו מס' 563](http://www.nevo.co.il/Law_word/law07/mekomi-0563.pdf) מיום 27.8.1996 עמ' 583 – תיקון תשנ"ו-1996.

   [ק"ת חש"ם תשס"ה מס' 688](http://www.nevo.co.il/Law_word/law07/mekomi-0688.pdf) מיום 2.10.2005 עמ' 108 – תיקון תשס"ה-2005.

   [ק"ת חש"ם תשס"ז מס' 696](http://www.nevo.co.il/Law_word/law07/mekomi-0696.pdf) מיום 18.10.2006 עמ' 2 – תיקון תשס"ז-2006.

   [ק"ת חש"ם תשע"ד מס' 796](http://www.nevo.co.il/Law_word/law07/MEKOMI-0796.pdf) מיום 31.10.2013 עמ' 80 – תיקון תשע"ד-2013. [↑](#footnote-ref-1)