חוק עזר לאשדוד (שמירת הנקיון ואיסור העישון), תשל"ג-1973

רשויות ומשפט מנהלי – רשויות מקומיות – חוקי עזר – שמירת הסדר והנקיון

חקלאות טבע וסביבה – איכות הסביבה – שמירת הניקיון

חקלאות טבע וסביבה – איכות הסביבה – פסולת ומיחזור

בריאות – עישון ומוצרי טבק – הגבלת ואיסור עישון

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | איסור עישון | [Go](#Seif2) | 2 |
| סעיף 3 | איסור מכירת גרעינים או פיצוחם | [Go](#Seif3) | 2 |
| סעיף 4 | איסור לכלוך וזריקת פסולת | [Go](#Seif4) | 2 |
| סעיף 4א | איסור השארת בעלי חיים ושמירה עליהם | [Go](#Seif10) | 2 |
| סעיף 5 | איסור הכנסת בקבוקים למקום ציבורי | [Go](#Seif5) | 2 |
| סעיף 7 | רשות כניסה | [Go](#Seif6) | 2 |
| סעיף 8 | עונשין | [Go](#Seif7) | 3 |
| סעיף 9 | ביטול | [Go](#Seif8) | 3 |
| סעיף 10 | השם | [Go](#Seif9) | 3 |

חוק עזר לאשדוד (שמירת הניקיון ואיסור העישון), תשל"ג-1973[[1]](#footnote-1)\*

בתוקף סמכותה לפי סעיפים 250, 251 ו-254 לפקודת העיריות, מתקינה מועצת עירית אשדוד חוק עזר זה:

פרק א': פרשנות

1. בחוק עזר זה –

הגדרות

"עיריה" – עירית אשדוד;

"ראש העיריה" – לרבות מי שהוא הסמיך בכתב לענין חוק עזר זה;

"בית עינוג" – מקום המשמש לצרכי עינוג;

"עינוג ציבורי" – הצגות תיאטרון, קונצרטים, הצגות קולנוע, אסיפות, הרצאות וכיוצא באלה;

"מקום ציבורי" – לרבות כביש, דרך, רחוב, מדרכה, שדרה, רחבה, שוק, גן ציבורי, גשר וכל מקום שלציבור יש גישה או זכות מעבר בו, וכן מקום פרטי הנשקף על פני מקום שלציבור יש גישה או זכות מעבר בו, וכל בנין ציבורי ובית עינוג, וכן כל בנין או מקום המשמש לאסיפה פומבית או כמקום התקהלות;

תיקון תשמ"א-1981

"מנהל" – מי שעל שמו ניתן הרשיון לעינוג הציבורי או מי שבהשגחתו, בפיקוחו או בהנהלתו מתקיים עינוג ציבורי, או מי שהוא בעליו או מחזיקו של מבנה או מקום שבו מתקיים עינוג ציבורי;

"פסולת" – אפר, סיגריות, קופסאות, קליפות ושאריות של גרעינים, של בטנים ושל פירות, נייר, עטיפות מזון, דברי מאכל וכיוצא באלה;

"מפקח" – אדם שראש העיריה מינהו בכתב למלא תפקיד של מפקח לצורך חוק עזר זה.

תיקון תשמ"א-1981

2. לא יעשן אדם בבית עינוג, למעט בית עינוג המתנהל תחת כיפת השמים, כשמתקיים בו עינוג לרבים.

איסור עישון

3. לא ימכור אדם ולא יפצח במקום ציבורי גרעינים, בטנים, וכיוצא באלה.

איסור מכירת גרעינים או פיצוחם

4. לא יזרוק אדם פסולת במקום ציבורי ולא ילכלכו.

איסור לכלוך וזריקת פסולת

4א. (א) לא ישאיר אדם ולא ירשה למי שפועל מטעמו להשאיר בעל חיים במקום ציבורי באופן שיש בו כדי להוות מכשול או לגרום נזק לאדם אחר; ולא ירשה אדם לבעל חיים שבבעלותו או בפיקוחו לשוטט במקום ציבורי, אלא כשהוא קשור לבטח בקולרו ותחת השגחה נאותה.

איסור השארת בעלי חיים ושמירה עליהם

תיקון תשנ"ט-1998

(ב) מי שכלב בבעלותו או בפיקוחו (להלן – מחזיק בכלב) יעפל כדי למנוע מכלבו לעשות את צרכיו במקום ציבורי שלא נקבע בידי ראש העיריה כבית שימוש לכלבים.

(ג) עשה כלב את צרכיו במקום ציבורי, למעט במקום שראש העיריה קבע כבית שימוש לכלבים, על אף האמור בסעיף קטן (ב), יאסוף מיד מחזיק בכלב את הגללים ויפנה אותם למקום אשפה; האמור בסעיף קטן זה לא יחול על עיוור.

5. לא יכניס אדם ומנהל לא ירשה להכניס בקבוק זכוכית למקום ציבורי כשמתקיים בו עינוג ציבורי.

איסור הכנסת בקבוקים למקום ציבורי

6. בעל מקום ציבורי יקבע בו, במקומות הנראים לעין, מודעות מוארות לענין חוק עזר זה, שאת תכנן, מספרן, גדלן וצורתן יקבע ראש העיריה.

מודעות

7. (א) המפקח רשאי בכל עת סבירה להיכנס, ללא תשלום, לכל מקום ציבורי ולעשות כל מעשה הדרוש לו כדי לברר אם קויימו הוראות חוק עזר זה.

רשות כניסה

(ב) לא יפריע אדם למפקח ולא ימנע בעדו מהלשתמש בסמכויותיו לפי סעיף קטן (א).

8. העובר על הוראה מהוראות חוק עזר זה, דינו – קנס חמש מאות לירות.

עונשין

9. חוק עזר לאשדוד (שמירת הנקיון ואיסור העישון), תשכ"ב-1961 – בטל.

ביטול

10. לחוק עזר זה ייקרא "חוק עזר לאשדוד (שמירת הנקיון ואיסור העישון), תשל"ג-1973.

השם

נתאשר.

כ"ד באדר א' תשל"ג (26 בפברואר 1973) צבי צילקר

ראש עיריית אשדוד

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ג מס' 2993](http://www.nevo.co.il/Law_word/law06/tak-2993.pdf) מיום 5.4.1973 עמ' 1131.

   תוקן [ק"ת חש"ם תשמ"א מס' 67](http://www.nevo.co.il/Law_word/law07/mekomi-0067.pdf) מיום 24.5.1981 עמ' 1119 – תיקון תשמ"א-1981.

   [ק"ת חש"ם תשנ"ט מס' 600](http://www.nevo.co.il/Law_word/law07/mekomi-0600.pdf) מיום 28.9.1998 עמ' 2 – תיקון תשנ"ט-1998. [↑](#footnote-ref-1)