חוק עזר לאשדוד (תיעול), תשס"ז-2007

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל תיעול | [Go](#Seif9) | 3 |
| סעיף 3 | החיוב בהיטל תיעול | [Go](#Seif2) | 3 |
| סעיף 4 | ההיטל ואופן תשלומו | [Go](#Seif3) | 4 |
| סעיף 5 | היטל תיעול לנכס מגורים | [Go](#Seif4) | 5 |
| סעיף 5א | היטל תיעול לנכס אחר | [Go](#Seif18) | 6 |
| סעיף 5ב | היטל תיעול לנכס מעורב | [Go](#Seif19) | 6 |
| סעיף 6 | שערוך חובות בפיגור | [Go](#Seif5) | 6 |
| סעיף 7 | טעות בחיוב | [Go](#Seif10) | 6 |
| סעיף 8 | טיפול בתעלה | [Go](#Seif6) | 6 |
| סעיף 9 | דרישה לביצוע עבודה | [Go](#Seif7) | 6 |
| סעיף 10 | ביצוע עבודות בידי המועצה | [Go](#Seif11) | 6 |
| סעיף 11 | ביצוע עבודות תיעול | [Go](#Seif8) | 6 |
| סעיף 12 | חיוב בעלים משותפים | [Go](#Seif12) | 7 |
| סעיף 13 | אדמה חקלאית | [Go](#Seif13) | 7 |
| סעיף 14 | מסירת הודעות | [Go](#Seif14) | 7 |
| סעיף 16 | מגבלת גבייה | [Go](#Seif15) | 7 |
| סעיף 17 | ביטול חוק עזר קודם | [Go](#Seif16) | 7 |
| סעיף 18 | הוראת שעה | [Go](#Seif17) | 7 |
|  | תוספת | [Go](#med0) | 7 |

חוק עזר לאשדוד (תיעול), תשס"ז-2007[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), מתקינה מועצת עיריית אשדוד חוק עזר זה:

1. בחוק עזר זה –

הגדרות

"אדמה חקלאית – כל קרקע שאינה בנין, שייעודה הוא לחקלאות על פי תכנית ואין משתמשים זה או שלא ניתן לגביה היתר לשימוש למטרה אחרת;

"אזור איסוף" – כל שטח הנמצא בתחום השיפוט של העיר אשדוד, שקבע המהנדס כאזור לאיסוף מי גשמים או מים עליונים;

"בניה חורגת" – הקמת בנין חדש בנכס או תוספת לבנין קיים הניצב בנכס בלא היתר בניה או בסטיה מהיתר;

"בנין" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, בין שהוא בנוי אבן ובין שהוא בנוי בטון, טיט, ברזל, עץ או חומר אחר, לרבות חלק של מבנה כאמור וכל המחובר אליו חיבור של קבע;

"בעל נכס" –

(1) בנכסים שאינם מקרקעי ציבור כהגדרתם בסעיף 107 לחוק המקרקעין, התשכ"ט-1969 (להלן - חוק המקרקעין) – הבעל הרשום של הנכס, ובהעדר רישום – בעלו של הנכס מכוח הסכם או מסמך מחייב אחר; בהעדרו מי שזכאי כדין להירשם כבעלו; בהעדרו - מי שזכאי להפיק הכנסה מהנכס או ליהנות מפירותיו של הנכס כבעלים;

(2) בנכסים שהם מקרקעי ציבור כאמור – החוכר לדורות כמשמעותו בחוק המקרקעין, ובהעדר חוכר לדורות מי שניתנה לו הרשאה להשתמש בנכס שניתן לראות בה מבחינת תוכנה כבעלות או כחכירה לדורות; בהעדר חוכר לדורות או בר–רשות כאמור - בעליו של הנכס;

"דמי השתתפות" – כמשמעותם בחוק עזר לאשדוד (סלילת רחובות), התשכ"ג-1962, וחוק עזר לאשדוד (סלילת רחובות) התשכ"ו-1965 (להלן - חוק העזר הקודם);

"היטל" או "היטל תיעול" – היטל המוטל לכיסוי הוצאות של התקנת מערכת תיעול לפי חוק עזר זה, כמשמעותו בסעיף 6(ד) לחוק העזר הקודם;

"היתר בניה", "סטיה מהיתר", "הקלה", "שימוש חורג", "טופס 4", "תעודת גמר למבנה" – כמשמעותם בחוק התכנון והבניה, התשכ"ה-1965 (להלן - חוק התכנון), ובתקנות שהותקנו לפיו;

"הפרשי הצמדה", "מדד", "תשלומי פיגורים" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980 (להלן – חוק הרשויות המקומיות);

"המהנדס" – מהנדס העיריה או עובד העיריה שהוסמך על ידו בכתב לענין חוק עזר זה;

"המועצה" – מועצת העיריה;

"מערכת תיעול" – המערכת המשמשת את העיריה לניקוז מי נגר עילי והמצויה בבעלותה,

בחזקתה, ברשותה או בשליטתה, לרבות כל תעלה ומיתקן המשמשים לתכלית זו ולהוציא תעלה פרטית;

"נכס" – כמשמעותו בסעיף 269 לפקודה, לרבות דרכי מעבר שאינן ציבוריות;

"נכס למגורים" – (נמחקה);

תיקון תשע"ח-2017

"נכס אחר" – (נמחקה);

תיקון תשע"ח-2017

"נכס מעורב" – (נמחקה);

תיקון תשע"ח-2017

"נפח בניין" – (נמחקה);

תיקון תשע"ח-2017

"עבודות תיעול" – עבודה להתקנה או לחפירה של תעלה וכל עבודה נלווית הנוגעת להתקנתה או לחפירתה שתכליתה ניקוז מי נגר עילי;

"העיריה" – עיריית אשדוד;

"קומה" – חלל המשתרע בין שתי רצפות סמוכות הנמצאות זו מעל זו, הנמדד לפי גובהו המזערי של אותו חלל, כקבוע בסעיף 2.03 לסימן ב', לחלק ב' לתוספת השניה לתקנות התכנון והבניה (בקשה להיתר, תנאיו ואגרות), התש"ל-1970, לרבות בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, יציעים, חדרי מעליות, עליית גג וכל שטח אחד בקומה, אך למעט שטח שנקבע בהיתר בניה כולו או חלקו כמרתף לחניה והמשמש בפועל לחניה;

"ראש העיריה" – לרבות עובד העיריה שראש העיריה הסמיכו בכתב לענין חוק עזר זה;

"שטח בנין" – הסכום במ"ר של שטחי כל הקומות בבנין;

"שטח קומה" – הסכום הכולל במ"ר של שטח, ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

"שטח קרקע" – שטחה הכולל של הקרקע בנכס לרבות שטח הקרקע שעליו בנוי בנין;

"תכנית" – כהגדרתה בחוק התכנון;

"תעודת העברה לרשם המקרקעין" – כאמור בסעיף 324 לפקודה;

"תעלה" – תעלה או אפיק ניקוז בין טבעי ובין מותקן או מוסדר, המיועד להולכתם ולניקוזם של מי נגר עילי, מי גשמים ומים אחרים למעט שפכים או מי קולחין, לרבות צינור, אבזר, תא ביקורת, תא איסוף, תא קיבול וכל מיתקן ואבזר אחר המהווה חלק מהתעלה או האפיק או הקשור בהם;

"תעלה פרטית" – תעלה המשמשת נכס פלוני, שאינו בבעלות העיריה;

"תעלה ציבורית" – תעלה שאינה תעלה פרטית;

"תעריף ההיטל המעודכן" – תעריף ההיטל שבתוספת לפי שיעורו המעודכן במועד הוצאת דרישת התשלום לפי חוק עזר זה;

"תעריף ההיטל שבתוקף" – תעריף ההיטל שבתוספת לפי שיעורו המעודכן ביום התשלום בפועל לקופת העיריה.

2. היטל תיעול נועד לכיסוי הוצאות העיריה בעד התקנת מערכת התיעול בתחומה בלא זיקה לעלות ביצוע עבודת תיעול המשמשת את נכס החייב או גובלת בו.

היטל תיעול

3. (א) היטל התיעול יוטל על בעל נכס בהתקיים אחד מאלה:

החיוב בהיטל תיעול

(1) ביצוע עבודות תיעול באזור האיסוף שבו מצוי הנכס; לענין זה, "ביצוע עבודות תיעול" - גמר תכניות לביצוען של עבודות תיעול באזור האיסוף שבו מצוי הנכס וכן אישור של המהנדס ולפיו בכוונת העיריה לצאת למכרז לביצוע עבודות התיעול או להתקשר כדין בדרך אחרת לבי

צוע עבודה כאמור, בתוך 12 חודשים ממועד מתן האישור;

(2) הוספת בניה או בניה חדשה בנכס; לא בוצעו עבודות תיעול באזור האיסוף שבו מצוי הנכס, עד לאישור בקשה להיתר בניה כמפורט להלן, יאשר המהנדס כי הליך תכנונן של עבודות תיעול כאמור מצוי בעיצומו ותחילת ביצוע העבודות צפויה בתוך 12 חודשים ממועד מתן האישור; לענין סעיף זה, "הוספת בניה" או "בניה חדשה" - אישור מוסד תכנון המוסמך לפי חוק התכנון לבקשה להיתר בניה בנכס וטרם מתן היתר הבניה;

(3) בניה חורגת;

(4) היטל שעילתו בניה חדשה, הוספת בניה או בניה חורגת, ישולם גם אם עבודת תיעול באזור האיסוף שבו מצוי הנכס בוצעה לפני תחילתו של חוק עזר זה;

4. (א) היטל תיעול יחושב בהתאם להוראות סעיף 5 והוא ישולם כאמור בחוק עזר זה.

ההיטל ואופן תשלומו

(ב) לצורך תשלום ההיטל, תמסור העיריה לחייב בתשלומו, דרישת תשלום שבה יפורט הסעיף בחוק העזר שמכוחו הוטל ההיטל, סכום ההיטל, מועד תשלומו, שטח הנכס ותעריפי ההיטל ששימשו יסוד לחיוב ודרכי תשלום ההיטל; דרישת תשלום תימסר בעת התגבשות אחת או יותר מעילות החיוב, כאמור בסעיף 3 לעיל.

תיקון תשע"ג-2013

תיקון תשע"ח-2017

(ג) היטל שעילתו קבועה בסעיף 3(א)( 1) לחוק עזר זה ישולם לפי תעריפי ההיטל המעודכנים; היטל שעילתו קבועה בסעיף 3(א)( 2) לחוק עזר זה ישולם לפי תעריפי ההיטל שבתוקף בעת מתן ההיתר; היטל שעילתו קבועה בסעיף 3(א)( 3) לחוק עזר זה, יחולו לגביו ההוראות הקבועות בסעיף קטן (ח) להלן.

(ד) לא נמסרה מסיבה כלשהי דרישת תשלום באחד מהמועדים כאמור, רשאית העיריה למסור את דרישת התשלום -

(1) עם הגשת בקשה למתן תעודת העברה לרשם המקרקעין או אישור לרשום בחברה משכנת;

(2) עם הגשת בקשה לאישור העיריה להעברת זכויות חכירה במינהל מקרקעי ישראל;

(3) עם קבלת תעודת גמר לפי חוק התכנון או התקנות על פיו;

היטל תיעול לפי סעיף זה ישולם לפי שיעור תעריף ההיטל שבתוקף.

(ה) פגם בדרישת תשלום אינו גורע מחובת בעל נכס לשלם לעיריה היטל תיעול לפי חוק עזר זה.

(ו) העיריה רשאית לסרב למתן תעודת העברה לרשם המקרקעין או מתן אישור לחברה המשכנת או היתרי בניה או תעודת גמר לפי חוק התכנון, אלא לאחר תשלום ההיטל לפי חוק עזר זה.

(ז) דרישת תשלום שנמסרה לפי סעיף קטן (ד)(1) תיפרע בתוך 30 ימים מיום מסירתה לבעל נכס; דרישת תשלום שנמסרה לפי סעיף קטן (ד)(2) ו-(3), תיפרע כתנאי להוצאת תעודה, היתר או אישור לפי הענין.

(ח) לענין בניה חורגת יחולו הכללים האלה:

(1) נבנתה בנכס בניה חורגת, ישלם בעל הנכס היטל תיעול לפי חוק עזר זה;

(2) לענין סעיף קטן זה יראו את יום תחילת הבניה החורגת כפי שנקבע על ידי המהנדס או את יום תחילת ביצוע עבודות התיעול באזור האיסוף שבו מצוי הנכס, לפי המועד המאוחר שבהם, כמועד שבו התגבש החיוב האמור (להלן - מועד התגבשות החיוב);

(3) היטל תיעול לפי סעיף קטן זה ישולם לאחר שנמסרה או נשלחה לבעל הנכס דרישת תשלום, והיא תיפרע בתוך 30 ימים מיום מסירתה;

(4) סכום ההיטל בשל בניה חורגת יהיה הסכום הגבוה מבין אלה:

(א) סכום המחושב לפי תעריפי ההיטל במועד התגבשות החיוב בתוספת תשלומי פיגורים;

(ב) אם הועלו תעריפי ההיטל במועד כלשהו לאחר מועד התגבשות החיוב (להלן - מועד ההעלאה) - סכום המחושב לפי תעריפי ההיטל המעודכנים בתוספת תשלומי פיגורים החל מהמועד המאוחר מבין אלה:

(1) מועד ההלאה;

(2) חמש שנים טרם המועד שבו התגלתה הבניה החורגת; לענין סעיף זה, "העלאת תעריפי ההיטל" – העלאת תעריפים באמצעות תיקונו של חוק העזר.

5. (א) היטל תיעול יחושב לפי שטח הקרקע ושטח הבנין שבנכס וסכומו יהיה הסכום המתקבל ממכפלת שטח הקרקע ושטח הבנין בנכס; ואלה השטחים שלפיהם יחושב ההיטל:

חישוב ההיטל

תיקון תשע"ג-2013

תיקון תשע"ח-2017

(1) שטחה הכולל של הקרקע בנכס, לרבות הקרקע שעליה ניצב בנין;

(2) שטחו הכולל של בנין בנכס, לרבות שטחם הכולל בפועל של בנין או תוספת לבנין שנבנו בנכס, בלא היתר בניה או בסטיה או בחריגה ממנו (להלן - שטח בנוי);

(3) שטחו של בנין או שטחה של תוספת לבנין העתידים להיבנות, שהוגשה לגביהם בקשה להיתר בניה, לפי השטח שאושר.

(ב) לענין נכס ששולמו בעדו היטל תיעול מכוח חוק עזר קודם או היטל כבישים עורקיים או דמי השתתפות לענין סלילת רחוב גובל, יחולו הכללים האלה:

(1) שולם בעד נכס היטל תיעול מכוח חוקי עזר קודמים הנוגעים לתיעול וכן היטל כבישים עורקיים וכן שולמו דמי השתתפות לסלילת רחוב גובל עם מרכיב ניקוז, לא ייכללו שטח הקרקע ושטח הבנין, שהיו בנכס בעת תשלום ההיטל, במנין השטחים כאמור בסעיף קטן (א), לצורך חישוב היטל התיעול בהתאם להוראות חוק עזר זה;

(2) שולם בעד נכס, היטל תיעול מכוח חוקי עזר קודמים הנוגעים לתיעול וכן שולם היטל כבישים עורקיים, ואולם לא שולמו דמי השתתפות בגין סלילת רחוב גובל, יחויב בעל הנכס בהיטל תיעול בשיעור 38% מתעריף ההיטל שבתוספת בהתאם להוראות חוק עזר זה;

(3) לא שולם בעד נכס היטל תיעול מכוח חוקי עזר קודמים הנוגעים לתיעול, ואולם שילם היטל כבישים עורקיים ודמי השתתפות בגין סלילת רחוב גובל עם מרכיב ניקוז, יחויב בעל הנכס בהיטל תיעול בשיעור 24% מתעריף ההיטל שבתוספת בהתאם להוראות חוק עזר זה;

(4) לא שולם בעד נכס היטל תיעול מכוח חוקי עזר קודמים הנוגעים לתיעול והיטל כבישים עורקיים, ואולם שולמו דמי השתתפות בגין סלילת רחוב גובל עם מרכיב ניקוז, יחויב בעל הנכס בהיטל תיעול בשיעור 62% מתעריף ההיטל שבתוספת בהתאם להוראות חוק עזר זה;

(5) לא שולם בעד נכס, היטל תיעול מכוח חוקי עזר קודמים הנוגעים לתיעול ולא שולמו דמי השתתפות בגין סלילת רחוב גובל, ואולם שולם היטל כבישים עורקיים, יחויב בעל הנכס בהיטל תיעול בשיעור 62% מתעריף ההיטל שבתוספת בהתאם להוראות חוק עזר זה;

(6) שולם בעד נכס היטל תיעול מכוח חוקי עזר קודמים הנוגעים לתיעול, ואולם לא שולמו דמי השתתפות בגין רחוב גובל והיטל כבישים עורקיים, יחויב בעל הנכס בהיטל תיעול בשיעור 76% מתעריף ההיטל שבתוספת בהתאם להוראות חוק עזר זה;

(7) על אף האמור בפסקה (4), שולמו בעד נכס דמי השתתפות בגין סלילת רחוב גובל אשר נקבע ככביש עורקי מכוח חוק העזר הקודם, ולא שולמו היטל סלילת רחובות עורקיים והיטל תיעול בעד הנכס, והנכס מצוי ברובע או אזור, אשר לפני כניסתו לתוקף של חוק עזר זה לא נסללו בו כבישים פנימיים, יחויב בעל הנכס בהיטל תיעול בשיעור 71.4% מתעריף ההיטל שבתוספת בהתאם להוראות חוק עזר זה.

תיקון תשע"ב-2012

(ג) לא שולם בעד נכס היטל תיעול, מכוח חוקי עזר קודמים הנוגעים לתיעול, וכן לא שולמו דמי השתתפות בגין סלילת רחוב גובל והיטל כבישים עורקיים, יחויב בעל הנכס בהיטל תיעול בשיעור 100% מתעריף ההיטל שבתוספת בהתאם להוראות חוק עזר זה.

(ד) שולם בעבר בגין נכס, היטל תיעול מכוח חוקי עזר קודמים הנוגעים לתיעול בשל שטח של בנין שהיה קיים בנכס בעת תשלום כאמור, ונהרס הבנין, כולו או מקצתו, יחושב ההיטל בשל בניה חדשה או תוספת בניה על בסיס שטח הבניה בניכוי שטח הבנין שנהרס כאמור.

(ה) בלי לגרוע מהאמור בחוק עזר זה ולמען הסר ספק, חויב בעל נכס בעבר, בתשלום היטל תיעול מכוח חוקי עזר קודמים הנוגעים לתיעול או היטל כבישים עורקיים או דמי השתתפות בגין סלילת רחוב גובל בעד הנכס עם מרכיב ניקוז (להלן - תשלום קודם), יחויב בתשלום היטל תיעול בהתאם להוראות חוק עזר זה בעד הבניה החדשה או תוספת בנין שנוספה לאחר גביית התשלום הקודם.

5א. (בוטל).

תיקון תשע"ח-2017

5ב. (בוטל).

תיקון תשע"ח-2017

6. לא שולם במועדו היטל תיעול שנמסרה לגביו דרישת תשלום לפי סעיף 3(א)( 1), יחושב סכום ההיטל לפי שיעורו בדרישת התשלום, בתוספת תשלומי פיגורים עד יום התשלום בפועל.

שערוך חובות בפיגור

7. (א) שולם לעיריה בטעות סכום נמוך או גבוה מהסכום המחושב לפי תעריפי ההיטל על פי

טעות בחיוב

חוק עזר זה, ישלם החייב בתשלום ההיטל או יוחזר לו, לפי הענין, את ההפרש שבין הסכום ששולם בפועל לבין סכום ההיטל המגיע לפי תעריף ההיטל שהיה בתוקף ביום התשלום.

(ב) על תשלום לפי סעיף קטן (א) יחולו הוראות חוק הרשויות המקומיות.

8. (א) לא יטפל אדם בתעלה, לא יחבר אליה צינור ולא ישתמש במים הזורמים בתוכה, אלא לפי היתר בכתב מאת ראש העיריה ובהתאם לתנאי ההיתר.

טיפול בתעלה

(ב) לא יטיל אדם לתעלה חפץ, מי שפכים, מים דלוחים, מי פסולת תעשיה או נוזל אחר.

(ג) לא יחסום אדם תעלה, לא יטה את מימיה ולא יעשה בהם פעולה אחרת שיש בה כדי לשבש את שימושה הסדיר.

9. (א) ראש העיריה רשאי לדרוש, בהודעה בכתב, ממי שעשה פעולה בניגוד להוראות סעיף 8, לבצע את העבודות הדרושות לשם החזרת התעלה למצב שבו היתה נתונה לפני שנעשה המעשה.

דרישה לביצוע עבודה

(ב) בהודעה יצוינו התנאים, הפרטים והדרכים לביצוע העבודות, וכן התקופה שבה יש לבצען.

(ג) מי שקיבל הודעה כאמור חייב למלא אחריה.

10. (א) לא מולאה דרישה לביצוע עבודה כאמור בסעיף 9, רשאית העיריה בכפוף לסעיף 256 לפקודה לבצע עבודה הדרושה לשם החזרת תעלה למצב שבו היתה נתונה לפני שנעשה מעשה בניגוד להוראות סעיף 8; בוצעה עבודה כאמור, רשאית העיריה לגבות ממי שהיה חייב בביצועה את ההוצאות שהיו כרוכות בכך.

ביצוע עבודות בידי המועצה

(ב) תעודה מאת המהנדס תשמש ראיה לכאורה לסכום ההוצאות כאמור בסעיף קטן (א).

11. (א) לא יבצע אדם עבודות תיעול אלא לפי היתר בכתב מאת ראש העיריה.

ביצוע עבודות תיעול

(ב) ראש העיריה רשאי לדרוש בהודעה בכתב מאת בעל הנכס או להתיר לו על פי בקשתו –

(1) לבצע עבודות תיעול לצורך התקנת תעלה פרטית לנכסו, שתחובר לתעלה הציבורית;

(2) לשנות או לתקן תעלה פרטית שבנכסו.

(ג) בעל נכס שקיבל הודעה כאמור בסעיף קטן (ב), חייב למלא אחריה; ההודעה תפרט את התנאים ואת אופן ביצוען של עבודות התיעול וכן את התקופה שבה יש לבצען.

12. היה נכס, שאינו בית משותף, בבעלות משותפת, תחול חובת ההיטל על כל אחד מהבעלים המשותפים בנכס, לפי חלקו היחסי בבעלות הנכס.

חיוב בעלים משותפים

13. (א) בעל נכס מסוג אדמה חקלאית לא ישלם בעדה היטל תיעול.

אדמה חקלאית

(ב) חדל נכס מלהיות אדמה חקלאית, מששונה ייעודו בתכנית, חייב בעליו בהיטל תיעול לפי הוראות חוק עזר זה.

(ג) חדל נכס מלהיות אדמה חקלאית, משניתן לגביו היתר לשימוש חורג, חייב בעליו בהיטל תיעול לפי הוראות חוק עזר זה וההיטל ישולם כנגד מתן ההיתר.

(ד) חדל נכס מלהיות אדמה חקלאית, בלי שניתן לגביו היתר כאמור בסעיף קטן (ג), יחולו

הוראות סעיף 4(ח), בשינויים המחויבים לפי הענין.

14. מסירת הודעה, לרבות דרישת תשלום, לפי חוק עזר זה תהיה בדרך של מסירה לידי האדם שאליו היא מכוונת או מסירה במקום מגוריו או עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או המועסק שם או משלוח במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים את המסירה כאמור, תהיה המסירה בדרך של הצגה במקום בולט לעין באחד המקומות האמורים או על הנכס שבו היא דנה.

מסירת הודעות

15. בתוספת לחוק עזר לאשדוד (הצמדה למדד) התשמ"ד-1983 (להלן - חוק עזר הצמדה למדד), במקום "חוק עזר לאשדוד (תיעול), התש"ן-1990" יבוא "חוק עזר לאשדוד (תיעול), התשס"ז-2007".

תיקון חוק עזר (הצמדה למדד)

16. מיום ה' באלול התשפ"ב (1 בספטמבר 2022), הטלת היטל לפי חוק עזר זה תהיה טעונה את אישורם של מליאת המועצה ושר הפנים או מי מטעמו.

מגבלת גבייה

תיקון תשע"ח-2017

17. חוק עזר לאשדוד (תיעול), התש"ן-1990 – בטל.

ביטול חוק עזר קודם

18. על אף האמור בחוק עזר הצמדה למדד, יעודכנו שיעורי ההיטל שנקבעו בתוספת לחוק עזר זה ב-1 בחודש שלאחר פרסומו של חוק עזר זה (להלן – יום העדכון הראשון), לפי שיעור שינוי מדד המחירים לצרכן (להלן – מדד), לפי שיעור שינוי המדד שפורסם לאחרונה לפני יום העדכון הראשון לעומת מדד חודש פברואר 2006.

הוראת שעה

תוספת

תיקון תשע"ח-2017

(סעיפים 4 ו-5)

שיעורי ההיטל

בשקלים חדשים

שטח קרקע, לכל מ"ר משטח הקרקע 19.08

שטח בניין, לכל מ"ר משטח הבניין 46.55

י"ט בשבט התשס"ז (7 בפברואר 2007) צבי צילקר

ראש עיריית אשדוד

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"ז מס' 703](http://www.nevo.co.il/Law_word/law07/mekomi-0703.pdf) מיום 10.5.2007 עמ' 304.

   תוקן [ק"ת חש"ם תשע"ב מס' 769](http://www.nevo.co.il/Law_word/law07/mekomi-0769.pdf) מיום 3.4.2012 עמ' 352 – תיקון תשע"ב-2012.

   [ק"ת חש"ם תשע"ג מס' 788](http://www.nevo.co.il/Law_word/law07/mekomi-0788.pdf) מיום 30.5.2013 עמ' 470 – תיקון תשע"ג-2013; ר' סעיף 5 לענין הוראת שעה.

   [ק"ת חש"ם תשע"ח מס' 898](http://www.nevo.co.il/Law_word/law07/mekomi-0898.pdf) מיום 20.12.2017 עמ' 272 – תיקון תשע"ח-2017; ר' סעיף 8 לענין הוראת שעה.

   8. על אף האמור בחוק עזר לאשדוד (הצמדה למדד), התשמ"ד-1983, יעודכנו שיעורי ההיטל שנקבעו בתוספת כנוסחה בסעיף 7 לחוק עזר זה ב-1 בחודש שלאחר פרסומו של חוק עזר זה (להלן – יום העדכון הראשון), לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד), שפורסם לאחרונה לפני יום עדכון הראשון לעומת מדד חודש ספטמבר 2017. [↑](#footnote-ref-1)