חוק עזר לאשקלון (אספקת מים), תשנ"א-1991

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מפעל מים פרטי | [Go](#Seif2) | 3 |
| סעיף 3 | חיבור למפעל מים | [Go](#Seif3) | 3 |
| סעיף 4 | היטל פיתוח מפעל מים | [Go](#Seif4) | 3 |
| סעיף 5 | רשת פרטית | [Go](#Seif5) | 4 |
| סעיף 6 | אספקת מים ומדי מים | [Go](#Seif6) | 4 |
| סעיף 7 | החזרת היטל ואגרות | [Go](#Seif7) | 5 |
| סעיף 7א | הנחה ליחיד מתשלומי חובה | [Go](#Seif26) | 5 |
| סעיף 7ב | בקשה למתן הנחה | [Go](#Seif27) | 5 |
| סעיף 7ג | חוות דעת מנהל אגף הרווחה | [Go](#Seif28) | 5 |
| סעיף 7ד | החלטת הוועדה המקצועית | [Go](#Seif29) | 5 |
| סעיף 7ה | ביטול ההנחה | [Go](#Seif30) | 5 |
| סעיף 7ו | פרסום | [Go](#Seif31) | 6 |
| סעיף 8 | אגרת מים | [Go](#Seif8) | 6 |
| סעיף 9 | פקדון | [Go](#Seif9) | 7 |
| סעיף 10 | חוזה מיוחד | [Go](#Seif10) | 7 |
| סעיף 11 | מועד התשלום | [Go](#Seif11) | 7 |
| סעיף 12 | חדילה | [Go](#Seif12) | 7 |
| סעיף 13 | חילופי צרכנים | [Go](#Seif24) | 7 |
| סעיף 14 | שימוש במים | [Go](#Seif13) | 7 |
| סעיף 15 | מכירת מים והעברתם | [Go](#Seif14) | 8 |
| סעיף 16 | שמירה בפני זיהום | [Go](#Seif15) | 8 |
| סעיף 17 | דרישת תיקונים ושינויים | [Go](#Seif16) | 8 |
| סעיף 18 | אישור סכום הוצאות | [Go](#Seif17) | 8 |
| סעיף 19 | ניתוק חיבור והפסקת מים | [Go](#Seif18) | 8 |
| סעיף 20 | חידוש חיבור | [Go](#Seif19) | 9 |
| סעיף 21 | רשות כניסה | [Go](#Seif20) | 9 |
| סעיף 22 | הוראות נוהל | [Go](#Seif23) | 9 |
| סעיף 23 | מסירת הודעה | [Go](#Seif25) | 9 |
| סעיף 24 | ביטול | [Go](#Seif22) | 9 |
| סעיף 25 | הוראת מעבר | [Go](#Seif21) | 9 |
|  | תוספת ראשונה | [Go](#med0) | 9 |
|  | תוספת שניה | [Go](#med1) | 10 |

חוק עזר לאשקלון (אספקת מים), תשנ"א-1991[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, מתקינה מועצת עירית אשקלון חוק עזר זה:

1. בחוק עזר זה –

הגדרות

"אבזר" – חלק וחלק לוואי, המשמש או המיועד לשמש מרכיב של רשת פרטית או של מפעל מים פרטי וכל מיתקן או מכשיר הקשור באספקת מים לנכס;

"ועדה מקצועית" – ועדה שחבריה הם שני חברי מועצה שימונו על ידי מועצת העיריה, המנהל הכללי של העיריה, היועץ המשפטי למעיריה או נציגו וגזבר העיריה או נציגו;

תיקון תשס"ח-2008

"זכות מקרקעין" – כהגדרתה בסעיף 1 לחוק מיסוי מקרקעין (שבח ורכישה), התשכ"ג-1963;

תיקון תשס"ח-2008

"חוק ביטוח" – חוק הביטוח הלאומי [נוסח משולב], התשנ"ה-1995;

תיקון תשס"ח-2008

"חיבור למפעל מים" – אבזר או אבזרים המקשרים בין מפעל מים לבין רשת פרטית;

"יחידת דיור צמודת קרקע" – יחידת דיור על מגרש שלפי ייעודו מיועד לבניית יחידת דיור או שתיים בלבד או יחידת דיור על מגרש שלפי ייעודו ניתן לבנות עליו 3 יחידות דיור לפחות בטור אופקי כשכל יחידה מחוברת ליחידה אחת נוספת לפחות ואשר מעל או מתחת כל אחת מהן אין יחידת דיור נוספת;

תיקון תשנ"ח-1998

"מבדקה" – מכון לבדיקת מדי מים ולכיולם, כמשמעותו בתקנות מדידת מים (מדי מים), התשמ"ח-1988 (להלן – תקנות מדידת מים);

"מד-מים" – מכשיר או מיתקן כמשמעותו בתקנות מדידת מים, המשמש למדידה וסיכום של כמויות מים המסופקים בצינורות;

"מד-מים נפרד" – מד-מים המשמש צרכן אחד לצרכי שימוש מכל סוג – מגורים, עסק, מלאכה, חקלאות, גינון, תעשיה, בניה וכיוצא באלה;

"מד-מים כללי" – מד-מים המשמש נכס אחד או יותר ושבהם קיים לפחות מד-מים נפרד אחד;

"המועצה" – מועצת העיריה;

"המנהל" – מנהל מפעל המים של העיריה וכן מי שהמנהל העביר אליו מסמכויותיו לפי חוק עזר זה;

"מפעל מים" – כל האבזרים, לרבות באר, קידוח, מבנה, וכל מיתקן או מכשיר המשמשים או המיועדים לשמש לשאיבת מים, לאגירתם, להעברתם, לאספקתם או לטיפול בהם בדרך אחרת, שבבעלות העיריה, למעט רשת פרטית;

"מפעל מים פרטי" – מפעל מים בבעלות פרטית;

"נכס" – כמשמעות נכסים ובנין בסעיף 269 לפקודת העיריות;

"צרכן" – מי שמחזיק ברשת פרטית או בחלק ממנה או בנכס שבו מצויה רשת פרטית, בין שהותקן בנכס ברז ובין שלא הותקן, או מי שהרשת הפרטית משמשת אותו או את הנכס שבו הוא מחזיק ומי שהתקשר עם העיריה לאספקת מים;

"צרכן חדש" – מי שהגיש בקשה בכתב למנהל לאספקת מים וצרכן הסכים בכתב להעביר לו את זכויותיו לאספקת מים;

תיקון תשנ"ח-1998

"העיריה" – עירית אשקלון;

"רשת פרטית" – האבזרים המצויים בנכס המשמשים או המיועדים לשמש לאספקת מים לנכס או לצריכתם, למעט מד-מים;

"שטח יחידה" – בבנין או ביחידת דיור – שטח הרצפה של כל החדרים, לרבות חדרי שירותים וכניסה, חדרי מכונות, מדרגות וכן הגזוזטראות והמרפסות וכולל השטח התפוס על-ידי קירות חיצוניים ופנימיים;

תיקון תשנ"ח-1998

"תשלומי חובה" – היטל פיתוח מפעל מים;

תיקון תשס"ח-2008

"תקנות ההנחה מארנונה" – תקנות ההסדרים במשק המדינה (הנחה מארנונה), התשנ"ג-1993.

תיקון תשס"ח-2008

2. (א) לא יקים אדם מפעל מים פרטי בתחום העיריה, לא ישתמש במפעל מים פרטי, לא יפעילו, לא יעביר זכויות בו, לא יספק מים, לא ישנה מפעל מים פרטי קיים, לא יסירנו, לא יחבר אליו דבר ולא יטפל בו בדרך אחרת, אלא באישור המנהל בכתב.

מפעל מים פרטי

(ב) בקשה לפי סעיף קטן (א) תוגש בכתב למנהל בצירוף תכנית של מפעל מים פרטי מוצע, או תכנית שינויים או הסרה או טיפול בדרך אחרת במפעל מים פרטי קיים, לפי העניין.

(ג) בכפוף לסעיפים קטנים (א) ו-(ב), הקמת מפעל פרטי, שינויו, הסרתו, או טיפול בו בדרך אחרת, ייעשו בידי המבקש ועל חשבונו.

3. (א) לא ייעשה חיבור למפעל מים, הרחבת חיבור, הצרתו, ניתוקו פירוקו או חידושו, אלא בידי המנהל.

חיבור למפעל מים

(ב) בעל נכס הרוצה בחיבור למפעל מים או בכל פעולה אחרת כאמור בסעיף קטן (א), יגיש הוא או המחזיק בנכס, באישור בכתב של בעל הנכס, בקשה על גבי טופס שקבע המנהל ויצרף, לפי דרישת המנהל, תכניות של הנכס ושל רשת פרטית קיימת או מוצעת בו, הכל לפי הענין.

(ג) בעל נכס שיש לו אספקת מים לנכס, העומד להקים בו בנין חדש או להוסיף בניה לבנין קיים או מי שעומד לבצע בפועל בניה בנכס כאמור, יגיש למנהל בזמן הגשת בקשה להיתר בניה בהתאם לחוק התכנון והבניה, התשכ"ה-1965 (להלן – חוק התכנון והבניה), בקשה לחיבור נוסף למפעל מים כאמור בסעיף קטן (ב); במקום לעשות חיבור נוסף רשאי המנהל להתקין מד-מים, או לאשר שימוש בחיבור קיים, לפי שיקול דעתו.

(ד) לא ייעשה חיבור למפעל מים כאמור בסעיף קטן (א), אלא אם כן הוצג בפני המנהל אישור הרשות המאשרת לפי סעיף 157א לחוק התכנון והבניה.

(ה) המנהל רשאי להתנות תנאים למתן חיבור למפעל מים או לכל פעולה אחרת כאמור בסעיף קטן (א) או להתלותם, לפי שיקול דעתו.

(ו) חיבור למפעל מים או כל פעולה אחרת כאמור בסעיף קטן (א) אינו הוכחה לאישור המנהל לגבי תכנון רשת פרטית, טיבה או תקינותה.

(ז) בעד חיבור למפעל מים, הרחבת חיבור, הצרתו, ניתוקו, פירוקו או חידושו לפי סעיף זה, ישלם המבקש מראש לעיריה אגרות בשיעורים שנקבעו בתוספת.

תיקון תשנ"ח-1998

(ח) ביקש בעל נכס חיבור למפעל מים כאמור בסעיף קטן (ב) ואין צינור מפעל מים קיים בקטע הגובל עם הנכס, רשאי המנהל לבצע חיבור כמבוקש באמצעות קו צינורות מים זמני.

(ט) בעל נכס שנכסו חובר למפעל מים באמצעות קו צינורות מים זמני כאמור בסעיף קטן (ח), יהא אחראי לכל נזק שייגרם לקו מים זמני המשמש אותו או לאבדנו או לאבדן מים הנובע מכך, לחוד או במשותף עם צרכן אחר, כפי שיקבע המנהל, אלא אם כן נגרם הנזק עקב רשלנותו של עובד מפעל המים בעת מילוי תפקידו.

(י) בעד הנחת קו צינורות מים זמני ישולמו לעיריה הוצאות מראש בהתאם לחשבון שהגיש המנהל.

4. (א) בעלו של נכס או המחזיק מטעמו, שלא מסופקים לו מים, ישלם לעיריה בעת הגשת בקשה להתחבר למפעל המים, פיתוח מפעל מים בשיעורים שנקבעו בתוספת.

היטל פיתוח מפעל מים

(ב) היטל פיתוח מפעל מים ישולם לעיריה לפני מתן היתר בניה שנתבקש בהתאם לחוק התכנון והבניה או בעת התשלום בעד חיבור למפעל מים לפי סעיף 3(ז), לפי המועד המוקדם יותר; לא שולם ההיטל במועד כאמור וקיים חיבור למפעל מים שנעשה ללא היתר, ישולם ההיטל בעת שיוודע למנהל דבר החיבור או בעת מתן תעודה לפי סעיף 324 לפקודת העיריות להעברת הנכס בלשכת רישום המקרקעין, לפי המועד המוקדם יותר.

תיקון תשנ"ח-1998

(ג) קיים חיבור למפעל מים והוגשה בקשה לתוספת בניה או לבניית בנין חדש בנכס, ישולם לעיריה, לפני מתן היתר בניה בהתאם לחוק, היטל פיתוח מפעל מים בשיעורים שנקבעו בתוספת לגבי הבניה שבעדה נתבקש ההיתר האמור.

(ד) מי שחייב בתשלום היטל פיתוח מפעל מים כאמור אשר חתם על הסכם פיתוח עם העיריה ולפיו יבצע בעצמו או באמצעות חברה לפיתוח, שאושרה מראש בידי העיריה, את תשתיות המים במיתחם – יהא פטור מתשלום של עד מחצית היטל הפיתוח כפוף להתחשבנות לפי המפורט בהסכם הפיתוח, הכל בכפוף להוראות סעיף קטן (ה).

תיקון תשנ"ח-1998

(ה) מי שחייב בתשלום היטל פיתוח מפעל מים שקיבל פטור כאמור בסעיף קטן (ד), ישלם אגרת חיבור למפעל מים בשיעורים שנקבעו בתוספת אם הסכם הפיתוח נחתם לפני 1 בינואר 1997.

תיקון תשנ"ח-1998

5. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לתיקונים דחופים הדרושים להזרמת מים סדירה או למניעת בזבוזם או זיהומם, אלא לאחר קבלת היתר בכתב מהמנהל ועל פי תנאיו; בעד היתר כאמור ישלם המבקש מראש לעיריה, אגרה בשיעור שנקבע בתוספת.

רשת פרטית

(ב) לא יחובר דבר שאינו אבזר לרשת פרטית.

(ג) התקנת רשת פרטית, שינויה, הסרתה, תיקונה או טיפול בה בדרך אחרת, ייעשו בידי בעל הנכס שבו מצויה או שבו תותקן הרשת הפרטית או בידי הצרכן, לפי הענין, ועל חשבונו, כפי שיקבע המנהל.

(ד) רשת פרטית תוחזק במצב תקין בידי הצרכן ועל חשבונו להנחת דעתו של המנהל.

(ה) (1) המנהל רשאי, בכפוף להוראות כל דין, להורות על החלפת אבזר בזמן שנקבע בהוראה, באבזר אחר שאת מידותיו, סוגו, טיבו וצורתו הוא יקבע; מי שקיבל הוראה כאמור חייב למלא אחריה;

(2) לא מילא אדם הוראה שניתנה לו לפי פסקה (1), רשאי המנהל לבצע את ההוראה ולגבות ממקבל ההוראה את ההוצאות שהוצאו בשל ביצועה;

(3) הורה המנהל על החלפת אבזר ולפני החלפתו נמצא שהאבזר במצב תקין ומתאים כדין, יחולו הוצאות ההחלפה על העיריה.

(ו) בעל נכס או צרכן שיש לו יסוד סביר להניח כי קיים ליקוי, קלקול או פגם ברשת פרטית או שטוען כי חיובו בעת אספקת מים גדל באופן בלתי סביר, רשאי הוא לבקש, בכתב, כי המנהל יערוך בדיקה של הרשת הפרטית; האמור בסעיף קטן זה לא יחול על בדיקת רשת פרטית המשמשת לחקלאות או להשקיה או הנמצאת באדמה חקלאית.

תיקון תשנ"ח-1998

(ז) הסכים המנהל לערוך בדיקה של רשת פרטית או חלק ממנה, כמבוקש בסעיף קטן (ו), ישלם המבקש לעיריה, מראש, אגרה בשיעור שנקבע בתוספת.

(ח) פעולה של המנהל לפי סעיף זה אינה הוכחה לאישורו לגבי תכנון רשת פרטית או חלק ממנה, טיבה או תקינותה.

6. (א) אדם הרוצה באספקת מים יגיש בקשה על גבי טופס שקבע המנהל.

אספקת מים ומדי-מים

(ב) מים יסופקו על ידי מפעל מים בלבד, זולת אם הורה המנהל אחרת.

(ג) לא יסופקו מים אלא אם כן הותקן מד-מים.

(ד) התקנת מד-מים, בדיקתו, תיקונו, העתקתו, החלפתו, שינויו, החזקתו, פירוקו או טיפול בו בדרך אחרת, לא ייעשו אלא בידי המנהל.

(ה) מיקום מד-המים, גדלו, סוגו וכל קביעה אחרת המתייחסת להתקנת מד-מים, ייקבעו בידי המנהל ולפי שיקול דעתו.

(ו) מד-מים הוא רכוש מפעל המים.

(ז) צרכן יחזיק את הסביבה שבה הותקן מד-מים במצב נקי ומסודר באופן שהגישה אל מד-המים תהיה בכל עת חופשית.

(ח) צרכן יהיה אחראי לכל נזק שייגרם למד-מים הנמצא בנכס המשמש אותו, או לאבדנו, לחוד או במשותף עם אחרים, כפי שיקבע המנהל, זולת אם הנזק נגרם עקב רשלנותו של עובד מפעל מים בעת מילוי תפקידו.

(ט) המבקש ישלם לעיריה אגרת מד-מים ואגרה בעד התקנת מד-מים בשיעורים שנקבעו בתוספת, לפני מתן היתר בניה לפי חוק התכנון והבניה או בעת הגשת בקשה לאספקת מים כאמור בסעיף קטן (א), לפי המועד המוקדם יותר.

תיקון תשנ"ח-1998

(י) צרכן רשאי לדרוש בדיקת מד-מים בידי מבדקה.

(יא) צרכן המבקש בדיקת מד-מים, ישלם מראש בעד הבדיקה כולל פירוקו והתקנתו מחדש, אגרה בשיעור שנקבע בתוספת; האגרה כאמור תוחזר באם העלתה הבדיקה כי מד-המים לא היה תקין בהתאם לתקנות מדידת מים.

(יב) בעד תיקון מד-מים, העתקתו, החלפתו או שינויו, ישולמו לעיריה, מראש, הוצאות בהתאם לחשבון שהגיש המנהל.

7. (א) בוטל או פקע היתר בניה בטרם הוחל בבניה, יחזיר המנהל למשלם, על פי בקשתו, את הסכום או הסכומים ששילם בשל היטל פיתוח מפעל מים, אגרת חיבור למפעל מים, אגרת מד-מים או אגרת התקנת מד-מים, לפי הענין, ללא תוספת ריבית או הפרשי הצמדה למדד או כל תוספת אחרת, ובניכוי כל הוצאה שנגרמה למפעל המים בעקבות בקשת המשלם למתן היתר בניה (להלן – התשלום).

החזרת היטל ואגרות

(ב) לא החל בעל היתר בבניה מסיבה כלשהי ולא ביקש החזרת התשלום עד פקיעת ההיתר, ישלם מבקש חידוש ההיתר לעיריה לפני חידושו כדין, היטל פיתוח מפעל מים והאגרות האמורות בסעיף קטן (א), לפי השיעורים שנקבעו בתוספת וכשיעורם בעת חידוש ההיתר, בניכוי הסכום או הסכומים ששילם וכשיעורם בעת התשלום.

7א. יחיד החב בתשלומי חובה בגין נכס (להלן בסעיף זה – הנכס), יהיה זכאי להנחה מתשלומי חובה אלו בתנאים ובשיעורים שיפורטו להלן:

הנחה ליחיד מתשלומי חובה

תיקון תשס"ח-2008

(1) הוא בעל הכנסה חודשית ממוצעת שפורטה בתוספת הראשונה לתקנות ההנחה מארנונה, לפי מספר הנפשות המתגוררות או שיתגוררו אתו בנכס – הנחה בשיעור שלא יעלה על השיעור שנקבע לפי טורי ההכנסה שבתוספת האמורה; בסעיף זה, "הכנסה", "הכנסה חודשית ממוצעת" – כהגדרתם בתקנה 2(א)(8)(ב) לתקנות ההנחה מארנונה;

(2) לא תינתן הנחה לפי פסקה (1) אלא אם כן למבקש ההנחה אין זכות במקרקעין בנכס נוסף מלבד הנכס.

7ב. (א) המבקש הנחה לפי סעיף 7א ימציא לעיריה בקשה חתומה לפי טופס 1 שבתוספת השניה.

בקשה למתן הנחה

תיקון תשס"ח-2008

(ב) המבקש ימציא פרטים או מסמכים נוספים לצורך דיון בבקשתו, לפי דרישת גזבר העיריה או מנהל אגף הרווה או הוועדה המקצועית לפי העניין.

7ג. טופס הבקשה יועבר למנהל אגף הרווחה בעיריה, והוא יעביר חוות דעת בכתב לגבי הבקשה.

חוות דעת מנהל אגף הרווחה

תיקון תשס"ח-2008

7ד. (א) הוועדה המקצועית תקבע את זכאותו של מבקש ההנחה ואת שיעור ההנחה בהתאם לסעיף 7א ובהסתמך על טופס הבקשה לחוות הדעת האמורה בסעיף 7ב.

החלטת הוועדה המקצועית

תיקון תשס"ח-2008

(ב) בקביעת שיעור ההנחה רשאית הוועדה המקצועית להתחשב במצבו הכלכלי או הרפואי של המבקש ולצורך זה אף לקבוע תנאים ומבחני משנה לזכאותו להנחה לפי סעיף 7א; התנאים ומבחני המשנה ייקבעו באישור המועצה ויתבססו על המבחנים שבתקנות 2(א)(1) עד (10) ותקנה 7 לתקנות ההנחה מארנונה.

(ג) הוועדה המקצועית תתן החלטה בכתב בצירוף נימוקים.

(ד) החלטות הוועדה המקצועית אינן טעונות את אישור המועצה אך יונחו על שולחנה.

7ה. זכאי להנחה שלא פרע במלואה את יתרת תשלומי החובה שהוטלה עליו במועד שנקבע לו תהיה ההנחה שנקבעה לו בטלה מאותו מועד ותיווסף ליתרת תשלומי החובה, ובלבד שהתראה על כך נמסרה לאותו אדם 30 ימים מראש.

ביטול ההנחה

תיקון תשס"ח-2008

7ו. בכל הודעת תשלום בדבר תשלומי החובה תיכלל הוראה בדבר קיום הוראות סעיפים 7א עד 7ה לעיל וכן התנאים ומבחני המשנה האמורים בסעיף 7ד(ב), ככל שנקבעו על ידי המועצה, והאפשרות לקבל הנחות על פיהם.

פרסום

תיקון תשס"ח-2008

8. (א) (1) הותקן מד-מים, ישלם הצרכן לעיריה בעד אספקת מים אגרת מים בשיעורים הקבועים בתקנות המים (תעריפי מים ברשויות המקומיות), התשמ"ז-1987 (להלן – התקנות), לפי כמות המים שמדד מד-המים, אך לא פחות מהאגרה המזערית או דמי שימוש הקבועים בתקנות;

אגרת מים

(2) ראה המנהל כי מד-מים לא היה תקין כדין בתקופה מסויימת אך מדד כמות מים, רשאי הוא לחייב את הצרכן בתשלום בעד כמות המים שנמדדה על ידי מד-המים בתוספת או בהפחתת ההפרש הנובע מאי תקינותו;

(3) ראה המנהל כי מד-מים לא מדד כמות מים בתקופה מסויימת, יעריך המנהל את כמות המים שהצרכן השתמש בה באותה תקופה, לפי התצרוכת של התקופה המקבילה בשנה שקדמה לה; לא היה מוצדק לדעתו להעריך את התצרוכת כאמור, יקבע המנהל את הצריכה לפי מיטב הערכתו.

(ב) משמש מד-מים אחד נכס המוחזק בידי צרכנים אחדים, המשתמשים בנכס למטרת מגורים בלבד, או לכל מטרה ייחודית אחרת, ישלם כל צרכן, באופן שווה, את חלקו באגרת מים בעד אספקת מים ובכל תשלום אחר המגיע לעיריה לפי חוק עזר זה, בשיעורים האמורים בסעיף קטן (א)(1); הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם להסכם.

(ג) משמש מד-מים אחד נכס המוחזק בידי צרכנים אחדים, המשתמשים בנכס למטרות שונות, יקבע המנהל, לפי מיטב הערכתו, את חלקו של כל צרכן בכמות המים שרשם מד-המים, והצרכן ישלם את חלקו בתשלום אגרת מים בעד אספקת מים וכל תשלום אחר המגיע לעיריה לפי חוק עזר זה.

(ד) (1) משמש מד-מים אחד אבזר המוחזק בידי צרכנים אחדים המשתמשים בו במשותף, יורה המנהל על עריכת חשבון כולל משותף לכל הצרכנים בשל אגרת מים וכל תשלום אחר המגיע לעיריה לפי חוק עזר זה;

(2) המנהל יחייב צרכנים משותפים כאמור בפסקה (1), להתקשר עמו ויקבע יחד עמם על מי מהם וכיצד תחול חובת תשלום אגרת המים ותשלומים אחרים לפי חוק עזר זה;

(3) לא התקשרו הצרכנים המשותפים או לא הגיעו להסכם בכתב עם המנהל כאמור בפסקה (2), יתרה בהם המנהל בכתב; לא שעו הצרכנים להתראה, רשאי המנהל, בתום שבעה ימים מיום מסירת ההתראה, להפסיק את אספקת המים לאבזר כאמור בפסקה (1).

(ה) משמש מד-מים אחד נכס המוחזק בידי צרכנים אחדים, ונתגלתה נזילה ברשת פרטית בחלק המוחזק בידי אחד או אחדים מהצרכנים, רשאי המנהל להעריך את כמות המים שנזלה ולתקן את החיובים בהתאם לכך.

(ו) הותקנו מד-מים נפרדים לכל הצרכנים בנכס וכן מד-מים כללי, והיה הפרש ברישום כמויות מים ביניהם, יחולק ההפרש באופן שווה בין כל הצרכנים וכל צרכן ישלם את חלקו באגרת המים בהתאם; הגיעו כל הצרכנים להסכם בכתב עם המנהל על אופן חלוקה אחר, רשאי המנהל להורות על חיוב כל צרכן בהתאם להסכם.

(ז) הורכבו מדי-מים נפרדים לחלק מהצרכנים בנכס וכן מד-מים כללי, יחולק הפרש רישום המים בין מד-המים הכללי לסך כל רישום מדי-המים הנפרדים כדלקמן:

(1) היו הצרכנים המשתמשים במד-המים הכללי, משתמשים בנכס למטרת מגורים בלבד או לכל מטרה ייחודית אחרת, יחולק ביניהם הפרש רישום המים כאמור באופן שווה;

(2) היו הצרכנים המשתמשים במד-המים הכללי משתמשים בנכס למטרות שונות, יקבע המנהל, לפי מיטב הערכתו, את חלקו של כל צרכן בנפרד.

(ח) המנהל רשאי, לפי שיקול דעתו, להפחית אגרת מים המגיעה לעיריה לפי חוק עזר זה, בשל קלקול, פגם או ליקוי ברשת הפרטית.

(ט) לא הותקן מד-מים, ישלם הצרכן לעיריה בעד שימוש במים לפי הכמות שקבע המנהל, לפי מיטב הערכתו, ובהתאם לשיעור הגבוה ביותר הקבוע בתקנות.

9. (א) המנהל רשאי לחייב מי שמבקש אספקת מים לצורך עבודות בניה, להפקיד בקופת העיריה פקדון בשיעורים שנקבעו בתוספת, להבטחת תשלום אגרות מים או הוצאות עקב נזק או אובדן מד-מים או קלקולו, שלא נגרמו מחמת פעולתו הרגילה, ולגבות ממנו, מבלי לפגוע בדרכי גביה אחרות, כל סכום המגיע מאת הצרכן כאגרה או כהוצאות.

פקדון

תיקון תשנ"ח-1998

(ב) ביקש בעל הפקדון להינתק מחיבור המים, יוחזר לו הפקדון ויראו את הפקדון כתשלום יתר ויחולו עליו הוראות סעיף 6 לחוק הרשויות המקומיות (ריבית והפרשי הצמדה על תשלומי חובה), התש"ם-1980, בשינויים המחוייבים לפי הענין, ובתנאי ששילם המגיע ממנו לפי חוק עזר זה.

10. (א) המנהל רשאי, באישור מועצת העיריה ושר הפנים, להתקשר עם צרכן בחוזה מיוחד לאספקת מים ולקבוע בו תנאים.

חוזה מיוחד

(ב) היתה סתירה בין תנאי החוזה ובין הוראות חוק עזר זה, יחולו תנאי החוזה.

11. כל תשלום, אגרה, או הוצאות שלא נקבע לגביהם אחרת בחוק עזר זה, ישולמו תוך 14 ימים מתאריך מסירת הדרישה מאת המנהל.

מועד התשלום

12. צרכן המבקש לחדול לקבל אספקת מים, יודיע על כך למנהל לפחות 15 יום מראש; בהעדר הודעה כזו בכתב או אם לא יאפשר הצרכן לקרוא את מד-המים ולהפסיק את אספקת המים או לנתק את החיבור למפעל המים או אם לא ישלם הצרכן את התשלום המגיע ממנו בשל אספקת המים, תמשיך חבות הצרכן בעד המים שייצרכו וכן לכל תשלום כדין הכרוך באספקתם, עד שהמנהל ינתק את החיבור למפעל המים או יפסיק את אספקת המים לרשת הפרטית שבהחזקתו.

חדילה

13. (א) צרכן הרוצה להעביר זכויותיו לאספקת מים לצרכן חדש לאחר שביקש מהמנהל רישום חילופי זכויות, ישלם את כל המגיע ממנו עד לתאריך החילופין, כפי שידרוש המנהל, וכן יגרום להגשת בקשה בכתב לאספקת מים, בטופס שקבע המנהל, חתומה בידי הצרכן והצרכן החדש.

חילופי צרכנים

תיקון תשנ"ח-1998

(ב) לא מולאו כל התנאים האמורים בסעיף קטן (א), תרשום העיריה את חילופי הזכויות והצרכן ישאר אחראי לתשלום לחוד וביחד עם הצרכן החדש בעד אספקת מים לנכס וכן לתשלום כל האגרות והתשלומים על-פי כל דין, שהצטברו עד לרישום חילופי הזכויות כדין.

(ג) הצרכן החדש יבקש מהמנהל רישום חילופי הזכויות 15 ימים לפחות לפני מועד העברת הזכויות.

(ד) החזיק הצרכן החדש בנכס בלי שביקש רישום חילופי הזכויות כדין, תחול על הצרכן החדש לחוד וביחד עם הצרכן הרשום האחריות לתשלום מלא של כל חוב בשל אספקת מים לנכס.

14. (א) לא יבזבז אדם מים ולא יגרום צרכן ולא ירשה לאחר לבזבז מים שברשותו; לענין חוק עזר זה יראו כבזבוז מים שימוש באבזר שלא אושר או הותקן כדין או בדרך שלא אושרה כדין וכן רישום מד-מים המשמש צרכן, צריכת יתר מעל הצריכה שאושרה לו על פי כל דין.

שימוש במים

(ב) לא ישתמש צרכן במים, לא יגרום ולא ירשה לאחר להשתמש במים שברשותו, אלא לצרכים ולמטרות שאישר לו המנהל.

(ג) לא ישתמש אדם במים לצרכי מיזוג אויר, אלא לפי היתר בכתב מאת המנהל ובהתאם לתנאי ההיתר.

(ד) לא ירחץ אדם במפעל מים או במפעל מים פרטי, לא יכבס במים שבהם ולא יכניס לתוכם או לתוך רשת פרטית, בעל חיים או חפץ או חומר כלשהם ולא יגרום או ירשה הכנסתם לתוכם ולא יעשה במים או בסמוך להם כל מעשה העלול לגרום לזיהום המים או להפריע את אספקתם הסדירה.

(ה) לא ינצל אדם את לחץ המים לפעולות הרמה, ערבול או כיוצא בהם, ולא יגביר או יקטין את לחץ המים, אלא לפי היתר בכתב מאת המנהל ובהתאם לתנאי ההיתר.

(ו) לא ישתמש צרכן במים לצרכי השקיה ולא יגרום או ירשה לאחר להשתמש במים שברשותו לצרכי השקיה, אלא בשעות שקבע המנהל בהודעה שפורסמה בתחום העיריה או בדרך של מסירת הודעה.

(ז) לא יפתח אדם, פרט לעובד העיריה במילוי תפקידו, שסתום המיועד להשקיית שטחים ציבוריים.

(ח) (1) לא יטפל אדם ולא יפגע בדרך כלשהי באבזר השייך למפעל מים או לעיריה, ולא יכנס לתחום מפעל המים, אלא אם כן קיבל היתר מאת המנהל;

(2) פגע אדם במפעל מים או בחלק ממנו, יודיע על כך מיד למנהל.

(ט) לא יפתח אדם, פרט למנהל, ברז לכיבוי שריפה, אלא לצורך כיבוי שריפה.

15. (א) לא ימכור אדם מים ולא יעביר מים לרשות אדם אחר, אלא לפי היתר בכתב מאת המנהל.

מכירת מים והעברתם

(ב) הוראת סעיף קטן (א) לא תחול במקרה שהופסקה לצרכן אספקת מים לפי סעיף 19(ד).

16. (א) אדם חייב להימנע, במישרין או בעקיפין, מפעולה המזהמת מים או העלולה לגרום לזיהום מים מיד או לאחר זמן.

שמירה בפני זיהום

(ב) לא יקים אדם ולא יחזיק כל מקור זיהום בסמוך למפעל מים או למפעל מים פרטי.

(ג) לא יחבר אדם רשת פרטית לביוב.

17. (א) המנהל רשאי, בדרישה בכתב, לחייב צרכן, בעל נכס או מחזיק בו, להתקין, לשנות, לתקן, להפריד או להתקין מחדש רשת פרטית או לטפל בה בדרך אחרת, בזמן שיקבע בדרישה, כדי לאפשר התקנתו או העתקתו של מד-מים או כדי לסלק מפגע או ליקוי העלולים להפריע לאספקת מים סדירה.

דרישת תיקונים ושינויים

(ב) מי שקיבל דרישה כאמור בסעיף קטן (א), חייב למלא אחריה על חשבונו.

(ג) מי שלא מילא אחר דרישת המנהל כאמור בסעיף קטן (א), רשאי המנהל לבצע העבודה ולגבות ממנו את הוצאות הביצוע.

18. אישור בכתב חתום ביד המנהל בדבר סכום ההוצאות המגיע לפי חוק עזר זה, ישמש ראיה להוצאות.

אישור סכום הוצאות

19. (א) צרכן שלא סילק במועד שנקבע את הסכומים שהוא חייב בהם לפי חוק עזר זה, רשאי המנהל, בתום שבעה ימים מיום מסירת התראה על כך לצרכן, להפסיק לו את אספקת המים.

ניתוק חיבור והפסקת מים

(ב) צרכן שלא החזיק את הסביבה שבה הותקן מד-מים במצב נקי ומסודר באופן שהגישה אליו תהא חפשית בכל עת, רשאי המנהל, בתום שבעה ימים מיום מסירת התראה על כך לצרכן, להפסיק לו את אספקת המים.

(ג) בזבז צרכן מים, זיהם אותם, לא נמנע מזיהומם, פגע בהם בכל דרך אחרת, השתמש בהם בניגוד להוראות חוק עזר זה או בניגוד להוראות כל דין בקשר למים, אספקתם והשימוש בהם, רשאי המנהל, בכל עת ובכפוף לאמור בסעיף 21, להפסיק את אספקת המים.

(ד) בשעת חירום או במקרה של ביצוע עבודה לפי סעיף 17 או לפי סעיף 5(ה)(2) או במקרה של צורך דחוף בתיקונים במפעל מים או ברשת פרטית, רשאי המנהל, בכל עת ובכפוף לאמור בסעיף 21, להפסיק את אספקת המים.

(ה) נעשה חיבור למפעל מים בניגוד לסעיף 3 או חודש חיבור למפעל מים או חודשה אספקת מים בניגוד לסעיף 20, רשאי המנהל, בכל עת ובכפוף לאמור בסעיף 21, לנתק את החיבור או להפסיק את אספקת המים.

(ו) חיבור שנותק או אספקת מים שהופסקה לא יחודשו, אלא לאחר תשלום כל הסכומים המגיעים מהצרכן או לאחר תיקון כל הטעון תיקון ולאחר אישור המנהל, לפי הענין; בעד חידוש חיבור למפעל מים שנותק או אספקת מים שהופסקה לפי סעיפים קטנים (א), (ב), (ג) ו-(ה), ישלם הצרכן מראש לעיריה, אגרה בשיעור שנקבע בתוספת.

(ז) חדלו הסיבות להפסקת אספקת מים כאמור בסעיף קטן (ד), ידחש המנהל מיד את אספקת המים ללא תשלום.

(ח) שימוש בסמכויות לפי סעיף זה אינו פוטר צרכן מתשלום האגרות והתשלומים האחרים שהוא חייב בהם לפי חוק עזר זה.

20. (א) חיבור למפעל מים שנותק או חידוש אספקת מים שהופסקה, לפי הוראות חוק עזר זה, לא ייעשו אלא בידי המנהל.

חידוש חיבור

(ב) רואים חיבור למפעל מים שנותק או חידוש אספקת מים שהופסקה, שלא נעשו בידי המנהל כאמור בסעיף קטן (א), כחיבור או חידוש אספקת מים שנעשו בידי הצרכן, אם לא הוכח ההיפך.

21. (א) המנהל רשאי להיכנס לכל נכס או לכל בנין או חלק ממנו בשעות שבין 8.00 ל-18.00, ובמקרה של צורך דחוף או בשעת חירום, בכל זמן סביר, כדי –

רשות כניסה

(1) לקרוא מד-מים, להתקין, לבדוק, לתקן, לשנות, להחליף, להעתיק או לפרק מד-מים או רשת פרטית או אבזר ולעשות כל מעשה אחר שנחוץ לעשותו כדי למנוע בזבוז מים, זיהום או פגיעה במים בכל דרך אחרת או שימוש במים בניגוד להוראות חוק עזר זה;

(2) לבדוק אם היה בזבוז, שימוש לרעה או זיהום של מים או פגיעה בהם בצורה אחרת או לברר את כמות המים שסופקו לצרכן;

(3) למסור כל חשבון או לגבות אגרה או תשלום אחר לפי חוק עזר זה;

(4) לנתק חיבור או להפסיק אספקת מים, לפי סעיף 19;

(5) לבדוק אם קויימו הוראות חוק עזר זה;

(6) לעשות כל מעשה אחר שהוא רשאי או שמותר לו לעשות לפי חוק עזר זה.

(ב) לא יעכב אדם ולא יפריע למנהל להשתמש בסמכויותיו לפי סעיף קטן (א).

22. המנהל יקבע הוראות נוהל למתן הודעה מוקדמת לצרכנים בדבר ביצוע עבודות יזומות במפעל המים שיש בהן כדי לגרום לשיבוש או הפסקת אספקת המים לצרכנים.

הוראות נוהל

23. מסירת הודעה, דרישה, הוראה, חשבון או מסמך אחר לפי חוק עזר זה, תהא כדין אם נמסרה לידי האדם שאליו היא מכוונת או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים, או לידי אדם בוגר העובד או מועסק שם, או נשלח בדואר במכתב רשום אל אותו אדם לפי מען מקום מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט לעין באחד המקומות האמורים או על הנכס שבו היא דנה, או פורסמה בשני עתונים יומיים הנפוצים בתחום העיריה, שאחד מהם לפחות בשפה העברית.

מסירת הודעה

24. חוק עזר לאשקלון (אספקת מים), התשכ"ו-1966 – בטל.

ביטול

25. על-אף האמור בחוק עזר לאשקלון (הצמדה למדד), התשמ"ד-1984, יעלו סכומי האגרה הנקובים בתוספת לחוק עזר זה ב-16 בחודש שלאחר פרסומו ברשומות, לפי שיעור עליית המדד שפורסם לאחרונה לפני מועד ההעלאה האמור לעומת המדד בחודש יוני 1990; לענין זה, "מדד" – מדד המחירים לצרכן שמפרסמת הלשכה המרכזית לסטטיסטיקה.

הוראת מעבר

**תוספת ראשונה**

תיקון תשנ"ח-1998

תיקון תשס"ח-2008

האגרה או התשלום

בשקלים חדשים

1. אגרת חיבור למפעל מים (סעיף 3(ז)) –

(א) (1) לכל יחידת דיור צמודת קרקע 812.00

(2) ליחידת דיור שאינה צמודת קרקע 433.00

(3) לכל יחידת עסק, משרד, מלאכה, או תעשיה –

ששטחה עד 60 מ"ר 974.00

לכל מ"ר נוסף 16.20

(ב) בעד הרחבת חיבור, הצרתו, ניתוקו פירוקו או חידושו – 430.04

2. אגרת חיבור למפעל מים (סעיף 4(ה)) –

(א) (1) לכל יחידת דיור צמודת קרקע 1,119.28

(2) ליחידת דיור שאיננ יחידת דיור צמודת קרקע 1,119.28

(3) לכל יחידת עסק, משרד, מלאכה או תעשיה –

ששטחה עד 60 מ"ר 1,225.00

לכל מ"ר נוסף 19.63

(ב) בעד הרחבת חיבור, הצרתו, ניתוקו פירוקו או חידושו 430.00

3. היטל פיתוח מפעל מים (סעיפים 4(א) ו-4(ג)) –

(א) בנכס שייעודו או שימושו למגורים –

(1) לכל מ"ר שטח מגרש 6.33

(2) לכל מ"ר שטח בניה 33.00

(ב) בנכס שייעודו או שימושו אינם למגורים –

(1) לכל מ"ר שטח מגרש 6.00

(2) לכל מ"ר שטח בניה 38.40

4. אגרה בעד היתר להתקנת רשת פרטית, שינויה, הסרתה או טיפול בה בדרך אחרת (סעיף 5(א)) 78.82

5. אגרה בעד בדיקת רשת פרטית (סעיף 5(ז)) –

(1) ליחידה אחת לדיור, עסק, משרד, מלאכה, תעשיה או אחרת 131.54

(2) לכל יחידה נוספת בבנין 32.74

6. אגרת מד-מים (סעיף 6(ט)) –

מחיר עלות מד-המים לעיריה בתוספת 15%

7. אגרה בעד התקנת מד-מים (סעיף 6(ט)) 91.61

8. אגרה בעד בדיקת מד-מים לפי דרישת הצרכן, כולל דמי פירוק, הובלה והתקנה מחדש (סעיף 6(יא)) 92.00

9. פקדון להבטחת תשלום מים לבניה (סעיף 9(א)) –

לכל מ"ר בניה מבוקשת – אגרה בשיעור אגרת המים, כאמור בסעיף 8(א)(1), המשולמת בעד צריכה של 1 מטר מעוקב מים

10. אגרה בעד חידוש חיבור או אספקת מים (סעיף 19(ו)) 62.00

תוספת שניה

תיקון תשס"ח-2008

טופס 1

(סעיף 7ב)

עיריית אשקלון

**בקשה לקבלת הנחה מתשלומי חובה ליחיד**

1. פרטי המבקש (מי שהגיש בקשה להיתר בניה)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מס' זהות | שם משפחה | שם פרטי | שם האב | תאריך הלידה | | | המין | המצב האישי |
| שנה | חודש | יום |
|  |  |  |  |  |  |  | זכר  נקבה | רווק  נשוי  גרוש  אלמן |

|  |  |  |  |  |  |  |  |
| --- | --- | --- | --- | --- | --- | --- | --- |
| המען | | | | | | טלפון | |
| היישוב | הרחוב | מס' הבית | מס' הגוש | מס' החלקה | מס' תת-חלקה | בית | עבודה |
|  |  |  |  |  |  |  |  |

2. פרטי הנכס שלגביו הוטלו תשלומי החובה

|  |  |  |  |  |
| --- | --- | --- | --- | --- |
| היישוב | הרחוב | הבית | מספר הבקשה להיתר בניה נשוא הנכס | שטח הבניה על פי הבקשה להיתר בניה |
|  |  |  |  |  |

3. מצב כלכלי (שכיר/עצמאי יש למלא טבלאות א ו-ב להלן)

א. הצהרה על המבקש והמתגוררים אתו בנכס והכנסותיהם בשלושת החודשים עובר להגשת הבקשה

לשימוש המשרד

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| קרבה | | שם משפחה | שם פרטי | גיל | מס' זהות | העיסוק | מקום עבודה | הכנסה חודשית ברוטו ממוצעת |
| 1 | המבקש/ת |  |  |  |  |  |  |  |
| 2 | בן/בת הזוג |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |
| שים לב: שכיר – יצרף תלושי משכורת לשלושת החודשים עובר להגשת הבקשה  עצמאי – יצרף שומת הכנסה שנתית אחרונה שבידו סך הכל | | | | | | | |  |

ב. מקורות הכנסה נוספים של המנויים בסעיף 3(א). יש לציין ממוצע חודשי לשלושת החודשים עובר להגשת הבקשה (אין למלא את ההכנסות שנכללו בהודעת השומה)

|  |  |  |  |  |  |
| --- | --- | --- | --- | --- | --- |
| מקור | | סכום בשקלים חדשים | מקור | | סכום בשקלים חדשים |
| 1 | ביטוח לאומי |  | 8 | תמיכת צה"ל |  |
| 2 | מענק זקנה |  | 9 | קצבת תשלומים בחו"ל |  |
| 3 | פנסיה ממקום העבודה |  | 10 | פיצויים |  |
| 4 | קצבת שארים |  | 11 | הבטחת הכנסה |  |
| 5 | קצבת נכות |  | 12 | השלמת הכנסה |  |
| 6 | שכר דירה |  | 13 | תמיכות |  |
| 7 | מלגות |  | 14 | אחר |  |
| סך הכל | | | | |  |

4. האם יש לך זכות במקרקעין בנכס נוסף מלבד הנכס האמור בסעיף 2?

5. הריני מצהיר בזה כי כל הפרטים הרשומים לעיל הם נכונים, וכי לא העלמתי פרט כלשהו מהפרטים שהתבקשתי למלא.

תאריך \_\_\_\_\_\_\_\_\_\_\_\_\_\_\_\_

חתימת המבקש

הנחיה: יש לצרף אישורים מתאימים להוכחת הזכאות; בקשות בלא אישורים מתאימים – לא יטופלו.

לשימוש המשרד

|  |  |  |  |  |  |  |
| --- | --- | --- | --- | --- | --- | --- |
| בדיקת הבקשה | | | | | פרטי פקיד בודק | |
| מספר הנימוק | מסמכים מצורפים | תאריך | | | שם משפחה | שם פרטי |
|  |  | שנה | חודש | יום |  |  |

חתימת הפקיד \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| אישור הבקשה | | פרטי המאשר | |
|  | נימוקי החלטה | שם משפחה | שם פרטי |
| דחיה |  |  |  |
| אישור | חתימה |

כ"ג בטבת התשנ"א (9 בינואר 1991) אלי דיין

ראש עירית אשקלון

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"א מס' 455](http://www.nevo.co.il/Law_word/law07/mekomi-0455.pdf) מיום 9.5.1991 עמ' 328.

   תוקן [ק"ת חש"ם תשנ"ח מס' 591](http://www.nevo.co.il/Law_word/law07/mekomi-0591.pdf) מיום 12.2.1998 עמ' 150 – תיקון תשנ"ח-1998; ר' סעיף 9 לענין הוראת שעה. $$$ 9. על אף האמור בחוק עזר לאשקלון (הצמדה למדד), התשמ"ד-1984, יעלו סכומי האגרות וההיטלים הנקובים בתוספת ב-16 בחודש שלאחר פרסומו של חוק עזר זה ברשומות (להלן – יום ההעלאה הראשון) לפי שיעור עליית המחירים לצרכן (להלן – מדד), שפורסם לאחרונה לפני יום ההעלאה הראשון לעומת מדד חודש דצמבר 1996. ###

   [ק"ת חש"ם תשס"ח מס' 725](http://www.nevo.co.il/Law_word/law07/mekomi-0725.pdf) מיום 28.9.2008 עמ' 522 – תיקון תשס"ח-2008. [↑](#footnote-ref-1)