חוק עזר לאשקלון (ביוב), תש"ס-2000

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הודעה על התקנת ביוב | [Go](#Seif2) | 3 |
| סעיף 3 | היטל ביוב | [Go](#Seif3) | 3 |
| סעיף 4 | שינויים לאחר מסירת ההודעה | [Go](#Seif4) | 4 |
| סעיף 5 | מועד תשלום ההיטל | [Go](#Seif5) | 4 |
| סעיף 6 | חישוב ההיטל | [Go](#Seif6) | 4 |
| סעיף 6א | הנחה ליחיד מתשלום היטל ביוב | [Go](#Seif23) | 4 |
| סעיף 6ב | בקשה למתן הנחה | [Go](#Seif24) | 4 |
| סעיף 6ג | חוות דעת מנהל אגף הרווחה | [Go](#Seif25) | 4 |
| סעיף 6ד | החלטת הוועדה המקצועית | [Go](#Seif26) | 4 |
| סעיף 6ה | ביטול ההנחה | [Go](#Seif27) | 5 |
| סעיף 6ו | פרסום | [Go](#Seif28) | 5 |
| סעיף 7 | תוספת מפעל | [Go](#Seif7) | 5 |
| סעיף 8 | חיבור ביב פרטי | [Go](#Seif8) | 5 |
| סעיף 9 | הוראות התחברות לביוב | [Go](#Seif11) | 5 |
| סעיף 10 | הסכם להתקנת ביוב | [Go](#Seif9) | 6 |
| סעיף 11 | אגרת ביוב | [Go](#Seif10) | 6 |
| סעיף 12 | מועד תשלום האגרה | [Go](#Seif12) | 6 |
| סעיף 13 | איסור פגיעה בביוב | [Go](#Seif13) | 6 |
| סעיף 14 | מיתקן לטיפול ראשוני בשפכים | [Go](#Seif14) | 6 |
| סעיף 15 | זכות כניסה | [Go](#Seif15) | 6 |
| סעיף 16 | איסור הפרעה | [Go](#Seif16) | 6 |
| סעיף 17 | ביטולים ושינויים | [Go](#Seif17) | 7 |
| סעיף 18 | אחריות הדדית של בעלים | [Go](#Seif18) | 7 |
| סעיף 19 | מסירת הודעה | [Go](#Seif19) | 7 |
| סעיף 21 | הוראת שעה | [Go](#Seif20) | 7 |
| סעיף 22 | שמירת דינים | [Go](#Seif21) | 7 |
| סעיף 23 | ביטול | [Go](#Seif22) | 7 |
|  | תוספת ראשונה | [Go](#med0) | 7 |
|  | תוספת שניה | [Go](#med1) | 8 |

חוק עזר לאשקלון (ביוב), תש"ס-2000[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות (להלן – הפקודה), וחוק הרשויות המקומיות (ביוב), התשכ"ב-1962 (להלן – החוק), מתקינה מועצת עיריית אשקלון חוק עזר זה:

1. בחוק עזר זה –

הגדרות

"אגרת ביוב" או "אגרה" – אגרה המוטלת לכיסוי הוצאות החזקת ביוב כאמור בסעיף 37 לחוק;

"ביוב", "ביב פרטי", "ביב ציבורי", "ביב מאסף", "שפכים" – כהגדרתם בסעיף 1 לחוק;

"בנין" – מבנה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או חומר אחר, לרבות חלק של מבנה כאמור וכל דבר המחובר אליו חיבור של קבע;

"בעל" – בעלו או חוכרו הרשום של נכס, ובהעדר רישום – בעלו או חוכרו של הנכס מכוח הסכם או מסמך מחייב אחר או מי שזכאי כדין להירשם כבעלו או כחוכרו, לרבות אדם המקבל או הזכאי לקבל הכנסה מנכס, או שהיה מקבלה או זכאי לקבלה אילו היה הנכס נותן הכנסה, או המשלם ארנונה לעיריה או מסי ממשלה ביחס לנכס, בין בזכותו הוא ובין כסוכן, כנאמן או כבא כוח, בין אם הוא מחזיק בנכס למעשה ובין אם לאו, כולל שוכר או שוכר משנה ששכר נכס לתקופה של מעל ארבע שנים, וכן מי שהגיש בקשה להיתר בניה;

"גורם מפתח" – אדם או גוף המתקשר בהסכם עם בעלי נכסים או רוכשי זכויות בהם, בקשר עם ביצוע עבודות פיתוח במקרקעין המהווים מיתחם פיתוח;

"דירה" – חדר או חדרים המשמשים יחידה נרדת למגורים, לעסק או לצורך אחר;

"דרישת תשלום" – כמשמעותה בסעיף 28 לחוק;

"ועדה" – ועדה שמינתה העיריה לענין הוראות חוק עזר זה;

"ועדה מקצועית" – ועדה שחבריה הם שני חברי מועצה שימונו על ידי מועצת העיריה, המנהל הכללי של העיריה, היועץ המשפטי לעיריה או נציגו וגזבר העיריה או נציגו;

תיקון תשס"ח-2008

"זכות מקרקעין" – כהגדרתה בסעיף 1 לחוק מיסוי מקרקעין (שבח ורכישה) התשכ"ג-1963;

תיקון תשס"ח-2008

"חוק ביטוח" – חוק הביטוח הלאומי [נוסח משולב], התשנ"ה-1995;

תיקון תשס"ח-2008

"היטל ביוב" או "היטל" – היטל המוטל לכיסוי כלל הוצאות העיריה להתקנת ביוב או קנייתו כאמור בסעיף 17 לחוק;

"היתר", "היתר בניה", "היתר לשימוש חורג" או "הקלה" – כמשמעותם בחוק התכנון והבניה, התשכ"ה-1965 (להלן – חוק התכנון והבניה);

"מועצה" – מועצת העיריה;

"עיריה" – עיריית אשקלון;

"הקצבה לגינון" – מים המיועדים לגינון ונוי, לפי תקנות המים (תעריפים למים ברשויות מקומיות), התשנ"ד-1994;

"זכויות ביוב בסיסיות" – כמות שפכים שנתית, המוזרמת מנכס לתעשיה, בשיעור של 1.46 מ"ק לכל מ"ר משטח הקרקע של הנכס;

"זכויות ביוב עודפות" – כמות השפכים השנתית המוזרמת מנכס, בניכוי זכויות ביוב בסיסיות של הנכס או זכויות הביוב שלו שנרכשו בעבר, לפי הכמות הגדולה מביניהן;

"זכויות ביוב שנרכשו בעבר" – כמות שפכים שנתית אחרונה שהוזרמה מנכס ושולמה בעדה תוספת מפעל;

"כמות שפכים שנתית" – כמות שפכים המוזרמת מנכס מדי שנה מ-1 בינואר עד 31 בדצמבר; חישוב הכמות האמורה ייעשה, לפי כמות המים שנצרכה בנכס באותה תקופה, כפי שנרשמה ונמדדה במד מים הקבוע בנכס, בניכוי הקצבה לגינון, או כפי שנמדדה במכשיר למדידת שפכים;

"מהנדס העיריה" או "מהנדס" – מהנדס שנתמנה למהנדס העיריה לפי הוראות סעיף 167(א) לפקודה, לרבות מי שהוא הסמיך לענין חוק עזר זה, כולו או מקצתו;

"מחזיק" – אדם המחזיק בפועל בנכס או בחלק ממנו, כבעל, כשוכר, כבר-רשות או בדרך אחרת;

"מכשיר למדידת שפכים" – מכשיר המודד את כמות השפכים המוזרמים מנכס למערכת הביוב, שהתקנתו אושרה בכתב בידי המהנדס;

"מפעל טעון היתר" – כהגדרתו בחוק עזר לדוגמה לרשויות מקומיות (הזרמת שפכי תעשיה למערכת ביוב), התשמ"ב-1981, שאימצה העיריה;

"מיתחם פיתוח" – אזור או שכונה בתחום העיריה, שיש כוונה לבצע בהם עבודות לפיתוח המקרקעין, הכוללות ביוב;

"נכס" – בנין, דירה, קרקע שניתן להקים עליה בנין לפי תכנית כמשמעה בחוק התכנון והבניה (להלן – תכנית) או חלק מבנין או מקרקע כאמור, המהווים יחידת רישום נפרדת או שניתן לרשמו כיחידת רישום נפרדת בספרי המקרקעין; הנעדר חלוקה ליחידות נפרדות כאמור, אך קיימת חלוקה פנימית בנכס לפי הסכם בכתב או בהתאם לתכנית, יראו כל חלק כנכס לפי חוק עזר זה;

"נכס לתעשיה" – נכס המשמש או המיועד לשמש לתעשיה או למלאכה;

"קרקע" – למעט "אדמה חקלאית" כמשמעה בסעיף 269 לפקודה;

"שטח בנין" – הסכום במ"ר של שטחי כל הקומות בבנין;

"שטח דירה" – לרבות חלק מהנכס המהווה רכוש משותף הצמוד לאותה דירה;

"שטח קומה" – כמשמעותו בסימן ב' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970;

"שטח קרקע" – לרבות שטח הקרקע שעליו בנוי הבנין;

"ראש העיריה" – לרבות מי שהוא הסמיך בכתב לענין הוראות חוק עזר זה, כולן או מקצתן;

"רכוש משותף" – כהגדרתו בחוק המקרקעין, התשכ"ט-1969, בין אם הבנין רשום כבית משותף ובין אם לאו;

"תעודה להעברת מקרקעין" – כאמור בסעיף 324 לפקודה;

"תקנות ההנחה מארנונה" – תקנות ההסדרים במשק המדינה (הנחה מארנונה), התשנ"ג-1993.

תיקון תשס"ח-2008

2. (א) החליטה העיריה להתקין ביוב או לקנותו, יודיע ראש העיריה על ההחלטה לבעלי הנכסים והמקרקעין שהביוב ישמש אותם (להלן – הודעה).

הודעה על התקנת ביוב

(ב) ההודעה יכול שתהיה על ידי פרסום ההחלטה בשני עיתונים יומיים הנפוצים בתחום העיריה, שאחד מהם לפחות הוא בשפה העברית ופרסום נוסף בעיתון מקומי בשפה העברית, המופיע לפחות אחת לשבוע.

3. (א) כלול נכס בהודעה, ישלם בעלו לעיריה היטל ביוב בשיעורים שנקבעו בתוספת, לכל שלב כאמור בסעיף 16 לחוק.

היטל ביוב

(ב) ידיעת בעל נכס על התקנת ביוב, דינה כדין הודעה שניתנה.

4. (א) נוספה בניה לנכס לאחר ההודעה ישלם בעלו היטל ביוב בעד הבניה הנוספת כאמור, בשיעורים שנקבעו בתוספת.

שינויים לאחר מסירת ההודעה

(ב) שונה יידוע מקרקעין לאחר מתן ההודעה, או ניתן לגביהם היתר באופן המאפשר להקים עליהם בנין, ייחשבו המקרקעין כנכס הכלול בהודעה.

5. (א) ההיטל ישולם לא יאוחר ממועד קבלת תעודה להעברת מקרקעין, היתר בניה, אישור לפי סעיף 8 בדבר מועד חיבור ביב פרטי לביוב או בתוך 3 חודשים לאחר מסירת דרישת תשלום, לפי המועד המוקדם מביניהם, ובלבד שחלפו 30 ימים מיום תחילת ביצוע העבודות נשוא ההיטל.

מועד תשלום ההיטל

(ב) בעל נכס חייב בהיטל, רשאי לבקש, בכל עת, כי תומצא לו דרישת תשלום והעיריה תמציא לו דרישת תשלום בתום 14 ימים מיום שביקש זאת.

6. (א) היטל ביוב יחושב לפי שטח הקרקע ושטח הבנין שבנכס, וסכומו יהיה הסכום המתקבל ממכפלת הסכום המצטבר של השטחים שלהלן, בשיעורם של תעריפי ההיטל שבתוספת, המעודכן ליום התשלום בפועל.

חישוב ההיטל

(ב) ואלה השטחים:

(1) שטחה הכולל של הקרקע בנכס;

(2) שטחו של בנין הנמצא בנכס בעת חישוב ההיטל, לרבות שטחו של בנין או תוספת לבנין, שנבנה בנכס בלא היתר או בסטיה ממנו;

(3) שטחו של בנין עתידי או שטחה של תוספת עתידית לבנין, שהוגשה לגביו בקשה להיתר בניה, לפי השטח בתכניות הבניה שצורפו לבקשה להיתר.

(ג) התברר לעיריה, עם גמר הבניה או לאחריה, כי שטח הבנין עולה על השטח שצוין בתכניות הבניה, שעל פיו שולם ההיטל, ישלם בעל הנכס היטל בעד השטח הנוסף כאמור, לפי תעריפי ההיטל שבתוספת מעודכנים ליום התשלום בפועל.

(ד) שילם בעל נכס בעבר היטל ביוב בעד שטח שבנכסו, לא ייכלל אותו שטח, לענין חישוב היטל ביוב לגבי השלב שעליו שולם, במנין השטחים כאמור בסעיף קטן (א).

(ה) בלי לגרוע מהאמור בחוק עזר זה, חויב בעל נכס בעבר בתשלום היטל ביוב בעד הנכס (להלן – היטל קודם), הוא יחויב פעם נוספת בתשלום היטל ביוב בהתאם להוראות חוק עזר זה, בעד בנין חדש או תוספת בנין, לפי הענין, שנבנה בנכס לאחר חישוב ההיטל הקודם.

6א. יחיד החב התשלום היטל ביוב בגין נכס (להלן בסעיף זה – הנכס), יהיה זכאי להנחה מההיטל בתנאים ובשיעורים שיפורטו להלן:

הנחה ליחיד מתשלום היטל ביוב

תיקון תשס"ח-2008

(1) הוא בעל הכנסה חודשית ממוצעת שפורטה בתוספת הראשונה לתקנות ההנחה מארנונה, לפי מספר הנפשות המתגוררות או שיתגוררו אתו בנכס – הנחה בשיעור שלא יעלה על השיעור שנקבע לפי טורי ההכנסות שבתוספת האמורה; בסעיף זה, "הכנסה", "הכנסה חודשית ממוצעת" – כהגדרתם בתקנה 2(א)(8)(ב) לתקנות ההנחה מארנונה;

(2) לא תינתן הנחה לפי פסקה (1) אלא אם כן למבקש ההנחה אין זכות במקרקעין בנכס נוסף מלבד הנכס.

6ב. (א) המבקש הנחה לפי סעיף 6א ימציא לעיריה בקשה חתומה לפי טופס 1 שבתוספת השניה.

בקשה למתן הנחה

תיקון תשס"ח-2008

(ב) המבקש ימציא פרטים או מסמכים נוספים לצורך דיון בבקשתו, לפי דרישת גזבר העיריה או מנהל אגף הרווחה או הוועדה המקצועית לפי העניין.

6ג. טופס הבקשה יועבר למנהל אגף הרווחה בעיריה, והוא יעביר חוות דעת בכתב לגבי הבקשה.

חוות דעת מנהל אגף הרווחה

תיקון תשס"ח-2008

6ד. (א) הוועדה המקצועית תקבע את זכאותו של מבקש ההנחה ואת שיעור ההנחה בהתאם לסעיף 6א ובהסתמך על טופס הבקשה וחוות הדעת האמורה בסעיף 6ב.

החלטת הוועדה המקצועית

תיקון תשס"ח-2008

(ב) בקביעת שיעור ההנחה רשאית הוועדה המקצועית להתחשב במצבו הכלכלי או הרפואי של המבקש ולצורך זה אף לקבוע תנאים ומבחני משנה לזכאותו להנחה לפי סעיף 6א; התנאים ומבחני המשנה ייקבעו באישור המועצה ויתבססו על המבחנים שבתקנות 2(א)(1) עד (10) ותקנה 7 לתקנות ההנחה מארנונה.

(ג) הוועדה המקצועית תתן החלטה בכתב בצירוף נימוקים.

(ד) החלטות הוועדה המקצועית אינן טעונות את אישור המועצה אך יונחו על שולחנה.

6ה. זכאי להנחה שלא פרע במלואה את יתרת תשלום היטל הביוב שהוטל עליו במועד שנקבע לו, תהיה ההנחה שנקבעה לו בטלה מאותו מועד ותיווסף ליתרת תשלום ההיטל, ובלבד שהתראה על כך נמסרה לאותו אדם 30 ימים מראש.

ביטול ההנחה

תיקון תשס"ח-2008

6ו. בכל הודעת תשלום בדבר תשלום היטל ביוב תיכלל הוראה בדבר קיום הוראות סעיפים 6א עד 6ה לעיל וכן התנאים ומבחני המשנה האמורים בסעיף 6ד(ב) לעיל, ככל שנקבעו על ידי המועצה, והאפשרות לקבלת הנחות על פיהם.

פרסום

תיקון תשס"ח-2008

7. (א) בעל נכס, למעט נכס המשמש אך ורק למגורים או למשרד, שכמות השפכים השנתית המוזרמת מנכסו עולה על זכויות הביוב הבסיסיות, ישלם לעיריה, בעד רשית זכויות ביוב עודפות, תוספת בשיעור שתקבע הועדה, נוסף על ההיטל לפי הוראות סעיף 6.

תוספת מפעל

(ב) (1) בעל נכס כאמור, שכמות השפכים השנתית המוזרמת מנכסו עולה על זכויות הביוב שנרכשו לנכס בעבר, ישלם לעיריה תוספת היטל, בעד רכישת זכויות ביוב עודפות, בשיעור שתקבע הועדה;

(2) חובת תשלום תוספת היטל בעד רכישת זכויות ביוב עודפות כאמור בפסקה (1), תחול על בעל נכס כל אימת שהתקיימו לגבי הנכס התנאים כאמור בה, בלא הגבלה במספר החיובים, בין אם חויב בעל הנכס בעבר בתשלום היטל ביוב או תוספת להיטל ביוב לפי חוק עזר זה או חוק עזר שקדם לו, ובין אם לאו.

(ג) בעל נכס כאמור בסעיף קטן (א), שסוג השפכים המוזרמים ממנו מחייב הוצאות יתר בהתקנת ביוב, ישלם לעיריה תוספת היטל, בשיעור שתקבע הועדה; תוספת ההיטל לא תעלה על הוצאות היתר הנגרמות בשל סוג השפכים כאמור; האמור בסעיף זה אינו בא לחייב את העיריה להתקין ביוב המתאים לכל סוג שפכים המוזרם מנכס פלוני.

(ד) בעל נכס יודיע לעיריה על כל עליה בכמות השפכים השנתית של הנכס לעומת זכויות הביוב הבסיסיות שלו או זכויות הביוב לו שנרכשו בעבר, לפי הענין, ועל כל שינוי בסוג השפכים המוזרמים מהנכס.

(ה) לענין האמור בסעיף זה תאמוד הועדה את סוג וכמות השפכים הנשפכים מנכס פלוני, לאחר שנתנה לבעל הנכס הזדמנות להביא בפניה את טענותיו לענין.

8. (א) בעל נכס או מחזיק בו המבקש לחבר ביב פרטי שבנכס לביוב, יגיש למהנדס בקשה בכתב בצירוף תכנית החיבור; היה הביוב בתחום שיפוטה של רשות מקומית אחרת, תצורף לבקשה הסכמת הרשות המקומית.

חיבור ביב פרטי

(ב) לא יחובר ביב פרטי לביוב אלא לאחר תשלום ההיטל וקבלת אישור מראש ובכתב מאת המהנדס.

(ג) המהנדס רשאי להתנות מתן אישור כאמור בסעיף קטן (ה), בתנאים שיקבע, ובקיום הוראות כל דין, לרבות חוק התכנון והבניה.

(ד) לא יחובר ביב פרטי לביוב אלא בידי העיריה, או בידי מי שניתן לו אישור בכתב מהמהנדס.

(ה) חובר ביב פרטי לביוב שלא על פי הוראות חוק עזר זה או בניגוד לכל דין, רשאי ראש העיריה להורות לבעל הנכס כי החיבור האמור יהרס בדרך ובתנאים שקבע המהנדס.

(ו) בעל נכס שקיבל הוראה כאמור, ימלא אחריה במועד שנקבע בה.

9. (א) ראש העיריה רשאי להורות, בהודעה בכתב, לבעל נכס, כי הביב הפרטי שבדירה או בבנין שבנכסו, יחובר לביב הציבורי, יתוקן, יוחלף או ישונה באופן ובמועד שיקבע.

הוראות התחברות לביוב

(ב) בעל נכס שקיבל הוראה כאמור, ימלא אחריה במועד שנקבע בה.

10. (א) כפוף להוראות כל דין, רשאי ראש העיריה להתקשר בהסכם עם בעל נכס, כדי שבעל הנכס יתקין ביוב במקום, באופן, במועדים ובתנאים שיוסכמו.

הסכם להתקנת ביוב

(ב) נקבעו סכומי ההיטל, סכומי הוצאות ההתקנה, סכומי הוצאות העיריה או תשלום אחר, בהסכם שבין העיריה לבין בעל נכס, בעל הנכס לעיריה את הסכומים שנקבעו בהסכם.

ת"ט תש"ס-2000

(ג) ראש העיריה רשאי להתקשר בהסכם עם גורם מפתח אשר יתקין ביוב בעבור העיריה (להלן – הסכם פיתוח).

(ד) שילם בעל נכס כספים בעבור התקנת ביוב לגורם מפתח, הוא יהא זכאי, כפוף לתנאי הסכם הפיתוח, לניכוי התשלום ששילם כאמור מסכומי ההיטל שהיה חייב בהם אלמלא הסכם הפיתוח.

11. (א) מחזיק בנכס המחובר לביוב, ישלם לעיריה אגרת ביוב; סכום האגרה יהיה הסכום המתקבל ממכפלת כמות המים שנצרכה, כפי שמדד מד מים בנכס, בניכוי הקצבה לגינון, בשיעורים של תעריפי האגרה הנקובים בטבלה בפרט 2 לתוספת, לפי הענין, המעודכנים ליום התשלום בפועל.

אגרת ביוב

(ב) על אף האמור בסעיף קטן (א), רשאי בעל נכס לתעשיה, אם קיבל לכך אישור מהמהנדס, להתקין בנכס, על חשבונו, מכשיר למדידת שפכים, במקום ובתנאים שקבע המהנדס; הותקן מכשיר כאמור, ישלם המחזיק אגרת ביוב, בסכום המתקבל ממכפלת כמות השפכים שהוזרמה בפועל למערכת הביוב, כפי שרשם מכשיר המדידה, בשיעורם של תעריפי האגרה הנקובים בטבלה בפרט 2 לתוספת, לפי הענין, המעודכנים ליום התשלום בפועל.

(ג) מחזיק של מפעל טעון היתר שרמת צריכת החמצן הכימית (צח"כ) בביוב המוזרם ממנו עולה על 1,000 מ"ג לליטר מים או שפכים, לפי הענין, כפי שנמדד לצורך תשלום אגרת ביוב או תוספת לאגרת ביוב או כמות המוצקים המרחפים (מ"מ) בביוב המוזרם ממנו עולה על 350 מ"ג לליטר מים או שפכים, לפי הענין, כפי שנמדד לצורך תשלום אגרת ביוב או תוספת לאגרת ביוב, ישלם תוספת לאגרת ביוב, לפי השיעורים הנקובים בטבלה בפרט 3 לתוספת, כשהם מעודכנים ליום התשלום הפועל, נוסף על אגרת הביוב לפי השיעורים הנקובים בטבלה בפרט 2 לתוספת.

(ד) החל ביום כ"ה באדר ב' התשס"ח (1 באפריל 2008), הטלת אגרה לפי פרט 2 לתוספת תהא טעונה את אישורם של המועצה ושר הפנים.

תיקון תשס"ה-2005

12. אגרת ביוב תשולם יחד עם אגרת מים לפי חוק עזר לאשקלון (אספקת מים), התשנ"א-1991, או חוק עזר שיחליפו.

מועד תשלום האגרה

13. (א) בעל נכס יחזיק את הביב הפרטי שבנכסו במצב תקין, ימנע גרימת מפגעים בו וימנע הזרמת מי גשמים או שפכים המעילים חומרים רעילים לביוב או חומרים העלולים לגרום לסתימתו או לתקלות בו או לזיהום סביבתי.

איסור פגיעה בביוב

(ב) לא יפגע אדם, לא יזיק ולא יפגום בביוב השייך לעיריה.

14. (א) בנכס שמצוי בו מפעל טעון היתר, רשאי ראש העיריה להורות לבעלו להתקין בנכס, על חשבון בעל הנכס, מיתקן לטיפול ראשוני בשפכים, לפי הנחיות המהנדס, כדי למנוע הזרמת שפכים המכילים חומרים שהזרמתם לביוב אסורה על פי כל דין.

מיתקן לטיפול ראשוני בשפכים

(ב) בעל נכס שיקבל דרישה כאמור ימלא אחריה בתוך המועד שנקבע בה.

15. (א) ראש העיריה רשאי להיכנס, בכל זמן סביר, לנכס, כדי להבטיח קיום הוראות חוק עזר זה, ובלבד שלא ייכנס לבנין או לדירה אלא בהסכמת בעליהם, או לאחר שנתן לבעל הנכס הודעה מוקדמת זמן סביר מראש, אלא אם כן דחיפות הענין מצריכה את כניסתו אף בלי הודעה מוקדמת.

זכות כניסה

(ב) לא מילא בעל נכס אחר הוראה שניתנה לו לפי חוק עזר זה, רשאי ראש העיריה או המהנדס לבצע את ההוראה ולגבות ממקבל ההוראה את הוצאות ביצועה, לרבות עלות העבודה וחומרים לפי חשבון מאת ראש העיריה.

16. לא יפריע אדם לראש העיריה במילוי תפקידו וסמכויותיו לפי הוראות חוק עזר זה, ולא ימנע בעדו מלבצע עבודה או פעולה שהוא רשאי לעשותה לפי הוראות חוק עזר זה.

איסור הפרעה

17. ראש העיריה רשאי לבטל היתר, הודעה או הוראה שמסר לפי הוראות חוק עזר זה, ורשאי הוא לשנותם ולהתנות בהם תנאים.

ביטולים ושינויים

18. מקום שבחוק עזר זה מוטלת חובה על בעל נכס, חייבים בקיומה, יחד ולחוד, כל אלה שהם בעלי הנכס.

אחריות הדדית של בעלים

19. (א) מתן הודעה לפי חוק עזר זה תהא כדין אם נמסרה לידי האדם שעליו היא מכוונת או אם נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או מועסק שם או אם נשלחה בדואר במכתב הרשום הערוך אל אותו אדם לפי מען מקום מגוריו או עסקיו הרגילים או הידועים לאחרונה או אם נמסרה במקום הנכס נשוא ההודעה או אם פורסמה בשני עיתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

(ב) הודעה או דרישה שיש למסרה על פי חוק עזר זה לבעל נכס או למחזיק בו, שהופנתה אליו כבעל או כמחזיק של אותו נכס, בלא שם או תואר נוסף, יראוה כהודעה שהופנתה כהלכה.

20. בחוק עזר לאשקלון (הצמדה למדד), התשמ"ד-1984 (להלן – חוק עזר להצמדה), בתוספת –

תיקון חוק עזר להצמדה

(1) במקום "חוק עזר לאשקלון (היטל ביוב), התשל"ו-1975" יבוא "חוק עזר לאשקלון (ביוב), התש"ס-2000";

(2) "חוק עזר לאשקלון (אגרת ביוב), התשכ"ח-1968" – יימחק.

21. על אף האמור בחוק עזר להצמדה, לעלו סכומי ושיעורי היטל ביוב, אגרת ביוב ותוספת לאגרת ביוב שנקבעו בתוספת, ב-1 בחודש שלאחר תחילתו של חוק עזר זה (להלן – יום ההעלאה הראשון), לפי שיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), שפורסם לאחרונה לפני יום ההעלאה הראשון לעומת מדד חודש נובמבר 1998.

הוראת שעה

22. האמור בחוק עזר זה אינו בא לגרוע מסמכות או סעד המוקנים לעיריה על פי דין או מעונש בשל עבירה על הוראות חוק עזר זה, לפי כל דין.

שמירת דינים

23. בטלים –

ביטול

חוק עזר לאשקלון (ביוב), התשל"ו-1975;

חוק עזר לאשקלון (אגרת ביוב), התשל"ו-1975.

תוספת ראשונה

תיקון תשס"ח-2008

1. היטל ביוב (סעיפים 3 ו-6) –

שיעור ההיטל בשקלים חדשים

מסחר, משרדים,

מגורים ומלונאות מוסדות ואחרים תעשיה ומלאכה

היטל למ"ר היטל למ"ר היטל למ"ר היטל למ"ר היטל למ"ר היטל למ"ר

בניה קרקע בניה קרקע בניה קרקע

ביב ציבורי 8.88 4.57 5.74 6.14 10.35 1.33

ביב מאסף 21.49 11.05 13.87 14.86 25.03 3.22

מכון טיהור 18.32 9.42 11.82 12.67 21.33 2.74

ת"ט תש"ס-2000

2. אגרת ביוב (סעיף 11(א) ו-(ב)) –

תיקון תשס"ה-2005

שיעורי האגרה בשקלים חדשים

שימוש שאינו מגורים

מגורים למעט תעשיה תעשיה

לכל מ"ק מים 1.72 2.16 2.16

לכל מ"ק ביוב - - 2.88

3. תוספת לאגרת ביוב (סעיף 11(ג)) –

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| שיעורי התוספת לאגרת ביוב בשקלים חדשים | | | | | | | | |
| מ"מ\* | 350 | 400 | 500 | 600 | 700 | 800 | 900 | 1,000 |
| צח"כ\* |
| 1,000 | - | 0.16 | 0.22 | 0.27 | 0.33 | 0.39 | 0.45 | 0.50 |
| 2,000 | 0.68 | 0.71 | 0.77 | 0.83 | 0.88 | 0.94 | 1.00 | 1.05 |
| 3,000 | 1.23 | 1.26 | 1.32 | 1.38 | 1.43 | 1.49 | 1.55 | 1.60 |
| 4,000 | 1.78 | 1.81 | 1.87 | 1.93 | 1.98 | 2.04 | 2.10 | 2.15 |
| 5,000 | 2.34 | 2.36 | 2.42 | 2.48 | 2.53 | 2.59 | 2.65 | 2.71 |
| 6,000 | 2.89 | 2.91 | 2.97 | 3.03 | 3.09 | 3.14 | 3.20 | 3.26 |
| 7,000 | 3.44 | 3.47 | 3.52 | 3.58 | 3.64 | 3.69 | 3.75 | 3.81 |
| 8,000 | 3.99 | 4.02 | 4.07 | 4.13 | 4.19 | 4.24 | 4.30 | 4.36 |

\* הסכומים שבטבלה מתייחסים לכל מ"ק מים או שפכים, לפי הענין, כפי שנמדד לצורך תשלום אגרת ביוב.

\* צח"כ – צריכת חמצן כימית בביוב המוזרם ממפעל טעון היתר.

\* מ"מ – כמות מוצקים מרחפים בביוב המוזרם ממפעל טעון היתר.

תוספת שניה

תיקון תשס"ח-2008

טופס 1

(סעיף 6ב)

עיריית אשקלון

**בקשה לקבלת הנחה מתשלומי חובה ליחיד**

1. פרטי המבקש (מי שהגיש בקשה להיתר בניה)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מס' זהות | שם משפחה | שם פרטי | שם האב | תאריך הלידה | | | המין | המצב האישי |
| שנה | חודש | יום |
|  |  |  |  |  |  |  | זכר  נקבה | רווק  נשוי  גרוש  אלמן |

|  |  |  |  |  |  |  |  |
| --- | --- | --- | --- | --- | --- | --- | --- |
| המען | | | | | | טלפון | |
| היישוב | הרחוב | מס' הבית | מס' הגוש | מס' החלקה | מס' התת-חלקה | בית | עבודה |
|  |  |  |  |  |  |  |  |

2. פרטי הנכס שלגביו הוטלו תשלומי החובה

|  |  |  |  |  |
| --- | --- | --- | --- | --- |
| היישוב | הרחוב | הבית | מספר הבקשה להיתר בניה נשוא הנכס | שטח הבניה על פי הבקשה להיתר בניה |
|  |  |  |  |  |

3. מצב כלכלי (שכיר/עצמאי יש למלא טבלאות א ו-ב להלן)

א. הצהרה של המבקש והמתגוררים אתו בנכס והכנסותיהם בשלושת החודשים עובר להגשת הבקשה

לשימוש המשרד

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| קרבה | | שם משפחה | שם פרטי | גיל | מס' זהות | העיסוק | מקום עבודה | הכנסה חודשית ברוטו ממוצעת |
| 1 | המבקש/ת |  |  |  |  |  |  |  |
| 2 | בן/בת הזוג |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |
| שים לב: שכיר – יצרף תלושי משכורת לשלושת החודשים עובר להגשת הבקשה  עצמאי – יצרף שומת הכנסה שנתית אחרונה שבידו סך הכל | | | | | | | |  |

ב. מקורות הכנסה נוספים של המנויים בסעיף 3(א). יש לציין ממוצע חודשי לשלושת החודשים עובר להגשת הבקשה (אין למלא את ההכנסות שנכללו בהודעת השומה)

|  |  |  |  |  |  |
| --- | --- | --- | --- | --- | --- |
| מקור | | סכום בשקלים חדשים | מקור | | סכום בשקלים חדשים |
| 1 | ביטוח לאומי |  | 8 | תמיכת צה"ל |  |
| 2 | מענק זקנה |  | 9 | קצבת תשלומים בחו"ל |  |
| 3 | פנסיה ממקום העבודה |  | 10 | פיצויים |  |
| 4 | קצבת שארים |  | 11 | הבטחת הכנסה |  |
| 5 | קצבת נכות |  | 12 | השלמת הכנסה |  |
| 6 | שכר דירה |  | 13 | תמיכות |  |
| 7 | מלגות |  | 14 | אחר |  |
| סך הכל | | | | |  |

4. האם יש לך זכות במקרקעין בנכס נוסף מלבד הנכס האמור בסעיף 2?

5. הריני מצהיר בזה כי כל הפרטים הרשומים לעיל הם נכונים, וכי לא העלמתי פרט כלשהו מהפרטים שהתבקשתי למלא.

תאריך \_\_\_\_\_\_\_\_\_\_\_\_\_\_\_\_

חתימת המבקש

הנחיה: יש לצרף אישורים מתאימים להוכחת הזכאות; בקשות בלא אישורים מתאימים – לא יטופלו.

לשימוש המשרד

|  |  |  |  |  |  |  |
| --- | --- | --- | --- | --- | --- | --- |
| בדיקת הבקשה | | | | | פרטי פקיד בודק | |
| מספר הנימוק | מסמכים מצורפים | תאריך | | | שם משפחה | שם פרטי |
|  |  | שנה | חודש | יום |  |  |

חתימת הפקיד \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| אישור הבקשה | | פרטי המאשר | |
|  | נימוקי החלטה | שם משפחה | השם הפרטי |
| דחיה |  |  |  |
| אישור | חתימה |

ה' בכסלו התש"ס (14 בנובמבר 1999) בני וקנין

ראש עיריית אשקלון

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תש"ס מס' 620](http://www.nevo.co.il/Law_word/law07/mekomi-0620.pdf) מיום 9.3.2000 עמ' 183.

   ת"ט \*\*\* [ק"ת חש"ם תש"ס מס' 624](http://www.nevo.co.il/Law_word/law07/mekomi-0624.pdf) מיום 25.5.2000 עמ' 350; תחילתה ביום 9.3.2000. ###

   תוקן [ק"ת חש"ם תשס"ה מס' 684](http://www.nevo.co.il/Law_word/law07/mekomi-0684.pdf) מיום 13.4.2005 עמ' 72 – תיקון תשס"ה-2005; ר' סעיף 3 לענין הוראת שעה. $$$ 3. על אף האמור בחוק עזר לאשקלון (הצמדה למדד), התשמ"ד-1984, יעלו הסכומים הנקובים בפרט 2 לתוספת לחוק העזר העיקרי, כנוסחו בחוק עזר זה, ב-1 בחודש שלאחר תחילתו של חוק עזר זה (להלן – יום ההעלאה הראשון), לפי שיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), שפורסם לאחרונה לפני יום ההעלאה הראשון לעומת מדד חודש דצמבר 2001.

   ###

   [ק"ת חש"ם תשס"ח מס' 725](http://www.nevo.co.il/Law_word/law07/mekomi-0725.pdf) מיום 28.9.2008 עמ' 525 – תיקון תשס"ח-2008. [↑](#footnote-ref-1)