חוק עזר לאשקלון (העמדת רכב וחנייתו), תשפ"א-2021

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הסדרי תנועה | [Go](#Seif2) | 3 |
| סעיף 3 | היוועצות ואישור | [Go](#Seif3) | 3 |
| סעיף 4 | תימרור, הסדרי תנועה ומקומות חניה מוסדרים | [Go](#Seif4) | 3 |
| סעיף 5 | תו חניה לאזרח ותיק | [Go](#Seif5) | 3 |
| סעיף 6 | מקום חניה בתשלום | [Go](#Seif6) | 4 |
| סעיף 7 | תו חניה אזורי | [Go](#Seif7) | 4 |
| סעיף 8 | תו תושב עירוני | [Go](#Seif8) | 4 |
| סעיף 9 | איסור עצירת רכב, העמדתו וחנייתו בדרך | [Go](#Seif9) | 5 |
| סעיף 10 | מוניות | [Go](#Seif10) | 5 |
| סעיף 11 | רכב כבד | [Go](#Seif11) | 5 |
| סעיף 12 | רכב שהתקלקל | [Go](#Seif12) | 6 |
| סעיף 13 | הרחקת רכב, גרירתו, אחסנתו או נעילת גלגליו | [Go](#Seif13) | 6 |
| סעיף 14 | סמכויות כניסה | [Go](#Seif14) | 6 |
| סעיף 15 | סמכויות פקח | [Go](#Seif15) | 6 |
| סעיף 16 | הצמדה למדד | [Go](#Seif16) | 6 |
| סעיף 17 | ביטול | [Go](#Seif17) | 6 |
|  | תוספת ראשונה | [Go](#med0) | 6 |
|  | תוספת שנייה | [Go](#med1) | 7 |
|  | תוספת שלישית | [Go](#med2) | 7 |
|  | תוספת רביעית | [Go](#med3) | 8 |
|  | תוספת חמישית | [Go](#med4) | 9 |
|  | תוספת שישית | [Go](#med5) | 9 |

חוק עזר לאשקלון (העמדת רכב וחנייתו), תשפ"א-2021[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, ולפי סעיף 77 לפקודת התעבורה (להלן – פקודת התעבורה), ובהסכמת שרת הפנים ושרת התחבורה והבטיחות בדרכים, מתקינה מועצת עיריית אשקלון חוק עזר זה:

1. (א) בחוק עזר זה –

הגדרות

"אזור" – חלק מן הדרך בתחום העירייה, אשר ייקבע בידי רשות התימרור המקומית ויסומן באמצעות מספר, אות או כל סימון מבחין אחר;

"אזרח ותיק" – כהגדרתו בחוק האזרחים הוותיקים, התש"ן-1989;

"אמצעי תשלום" – כל אמצעי שאושר בידי ראש העירייה לתשלום אגרת חניה, לרבות אמצעי מכני, חשמלי, אלקטרוני, נייד, מודפס, או אמצעי אחר, בין שהוא מיועד להצגה ברכב ובין שאינו מיועד לכך, המאפשר למדוד זמן חניה או לקצוב אותו בדרך כלשהי;

"בעל", "דרך", "מונית", "מפקח על התעבורה", "רכב פרטי", "רכב ציבורי", "רכב מסחרי" – כהגדרתם בפקודת התעבורה;

"בעל מונית", "הסדר תנועה", "חניה", "כביש", "מדרכה", "שביל", "שטח הפרדה", "קו עצירה", "לילה", "צומת", "קצין משטרה", "רשות תימרור מקומית", "רשות תימרור מרכזית", "תמרור" – כהגדרתם בתקנות התעבורה, התשכ"א-1961 (להלן – תקנות התעבורה);

"גורר מורשה" – כהגדרתו בסעיף 70א(ג) לפקודת התעבורה;

"הודעת התעבורה" – הודעת התעבורה (קביעת לוח תמרורים), התשע"א-2010;

"כלי צמ"ה (ציוד מכני הנדסי)" – כמשמעותם בתקנות רישום ציוד הנדסי, התשי"ט-1959;

"כרטיס חניה" – כל אחד מאלה:

(1) כרטיס חניה שהנפיקה העירייה;

(2) כרטיס חניה ארצי מטעם המרכז לשלטון מקומי או כל הסדר אחר שיבוא במקומו לפי סעיף 70ב לפקודת התעבורה;

(3) כרטיס חניה שהופק באמצעות מכשיר מכני או אלקטרוני או טלפון נייד שאושר בידי ראש העירייה או כל כרטיס אחר שאושר בידי ראש העירייה;

"מדד" – מדד המחירים לצרכן שמפרסמת הלשכה המרכזית לסטטיסטיקה;

"מדחן" – מכשיר אלקטרוני המותקן במקום שבו חלה חובת תשלום אגרת חניה, המודד את משך זמן החניה במקום חניה זה, ותשלום אגרת החניה מבוצע על ידי שלשול מטבעות לתוכו או על ידי כרטיס מגנטי או בכל דרך אחרת המפורטת על גבי המכשיר;

"מקום חניה" או "מקום חניה מוסדר" – מקום שהותרה בו החניה לרכב לפי כל דין;

"מקום חניה בתשלום" – כהגדרתו בסעיף 2(5);

"נכה", "תג נכה" – כהגדרתם בחוק חניה לנכים, התשנ"ד-1993;

"העירייה" – עיריית אשקלון;

"פקח" – עובד העירייה שמונה בידי ראש העירייה לפקח לעניין אכיפת הוראות חוק עזר זה;

"פקח גרירה" – עובד העירייה שמונה בידי ראש העירייה באישור המפקח הכללי של משטרת ישראל או מי שהוא הסמיך לכך, לפקח לעינין ביצוע סעיף 10(ב);

"ראש העירייה" – לרבות עובד העירייה שראש העירייה אצל לו מסמכויותיו לפי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה-1975, לעניין חוק עזר זה;

"רכב" – כהגדרתו בפקודת התעבורה, למעט אופניים;

"רכב כבד" – רכב שמשקלו הכולל המותר לפי רישיונו מעל 9,000 ק"ג;

"צו חניה לאזרח ותיק" – תו חניה המונפק לפי סעיף 5;

"תו חניה אזורי" – תו חניה המונפק לפי סעיף 7;

"תו תושב עירוני" – תו חניה המונפק לפי סעיף 8.

(ב) כל מונח אחר בחוק עזר זה יתפרש לפי פקודת התעבורה.

2. רשות תימרור מקומית רשאית לקבוע כלהלן:

הסדרי תנועה

(1) הסדרי תנועה בדבר היתר, איסור, הגבלה והסדרה של עצירתו, העמדתו או חנייתו של רכב בתחום העירייה, בין בתשלום ובין בדרך אחרת; הסדרי התנועה יכול שיחולו לגבי סוג מסוים של רכב או לגבי רכבים המשמשים קבוצות אוכלוסייה מסוימות;

(2) מקומות חניה שבהם מותרת החניה לסוג מסוים של כלי רכב, וכן לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום;

(3) מקומות חניה שבהם מותרת החניה לרכב מסוים המשמש נכה או לכלי רכב המשמשים נכים והנושאים תג נכה;

(4) מקומות חניה המיועדים לחניה על המדרכה או על חלק ממנה, ובלבד שנותר מעבר להולכי רגל ולעגלות ברוחב של 2 מטרים לפחות;

(5) מקומות חניה שבהם מותרת החניה, ובלבד שתשולם אגרה חניה (להלן – מקום חניה בתשלום) ששיעורה לא יעלה על התעריפים הקבועים בתוספת הראשונה, בהתאם לסוג הרכב ובהתאם לאבחנה בין תושב עם או בלי תו תושב עירוני.

3. הסדר תנועה לפי סעיף 2 ייקבע לאחר היוועצות בקצין משטרה ולאחר קבלת הסכמת רשות תימרור מרכזית או מקומית, אם הסכמה כזו דרושה לפי תקנה 18 לתקנות התעבורה.

היוועצות ואישור

4. (א) קבעה רשות תימרור מקומית הסדרי תנועה ומקומות חניה מוסדרים לפי סעיף 2, תסמנם בתמרור המתאים לפי הודעת התעבורה.

תימרור, הסדרי תנועה ומקומות חניה מוסדרים

(ב) בלי לגרוע מהאמור בסעיף קטן (א), נקבע מקום חניה בתשלום, תציב רשות התימרור המקומית לפני מקום החניה תמרור מספר 626 ומתחתיו תמרור מספר 439 להודעת התעבורה, ובו יצוין –

(1) "חניה בתשלום";

(2) אם ישנה הגבלה – משך הזמן המרבי לחניה רצופה;

(3) פירוט הימים והשעות שבהם חלה חובת התשלום;

(4) אמצעי התשלום שאושרו.

5. (א) נקבע באזור מקום חניה בתשלום, תותר החניה במקום בלא תשלום אגרת חניה לרכב הנושא תו חניה לאזרח ותיק בתוקף בהתאם לכללים אלה.

תו חניה לאזרח ותיק

(ב) לשם קבלת תו חניה לאזרח ותיק, יגיש המבקש בקשה לראש העירייה בנוסח הקבוע בתוספת השנייה לחוק עזר זה.

(ג) תו חניה לאזרח ותיק יהיה בצורה שאישר ראש העירייה, ויצוין עליו מספר הרכב או מדבקה.

(ד) תו חניה לאזרח ותיק יודבק על השמשה הקדמית של הרכב בצד ימין של הרכב מנקודת מבטו של הנהג, בפינה העליונה.

(ה) מי שקיבל תו חניה לאזרח ותיק אינו רשאי להעבירו לאחר.

(ו) זכות השימוש בתו חניה לאזרח ותיק תפקע בהתקיים אחד מאלה:

(1) העברת תו החניה לאזרח אחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום מגורים.

(ז) אירע מקרה מן המקרים המנויים בסעיף קטן (ו), יודיע על כך בעל הרכב לעירייה בתוך 7 ימים מיום התרחש המקרה, וכן יחזיר את תו החניה לאזרח ותיק לעירייה.

(ח) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ב), ושימוש בתו החניה לאזרח ותיק שלא בהתאם להוראות סעיפים קטנים (ה) עד (ז) מהווים עבירה על חוק עזר זה.

6. (א) נקבע מקום חניה בתשלום, חייב אדם המחנה את רכבו במקום החניה, להעמידו במקום המסומן בהתאם להוראות התמרור, ובין סימון – להעמידו כפי שמורות תקנות התעבורה, ובלבד ששילם אגרת הסדר חניה (להלן – אגרת חניה) בשיעור שנקבע לפי סעיף 2(5), באמצעות אחד מאמצעי התשלום התקפים למקום החניה.

מקום חניה בתשלום

(ב) העושה שימוש באמצעי תשלום לשם תשלום אגרת חניה, יפעל בהתאם לחוק עזר זה ולהוראות המפורטות על גבי אמצעי התשלום או המצורפות אליו, וכן על פי הקבוע בתמרור המוצב במקום החניה או בסמוך לו.

(ג) שילם אדם אגרת חניה באמצעות כרטיס חניה שהופק באמצעות מכשיר אלקטרוני או מכני אשר ניתן להציגו ברכב, יצמיד מייד עם העמדת הרכב את כרטיס החניה לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על כרטיס החניה.

7. (א) ככל שנקבע שבאזור מסוים מקום חניה בתשלום, תותר החניה במקום בלא תשלום אגרת חניה לרכב נושא תו חניה אזורי תקף שהונפק לפי סעיף קטן (ב) (להלן – תו חניה אזורי) התואם את אזור החניה, זולת אם הוגבלה הרשות האמורה וההגבלה סומנה בתמרור.

תו חניה אזורי

(ב) אדם המתגורר באזור שבו נקבע מקום חניה בתשלום, רשאי לקבל תו חניה אזורי בהתאם לכללים שקבעה העירייה לקבלת תו חניה אזורי בתוספת השלישית; רשימת האזורים ותחומם יועמדו לעיון הציבור במשרדי העירייה ויפורסמו באתר האינטרנט של העירייה.

(ג) לשם קבלת תו חניה אזורי, יגיש המבקש בקשה לראש העירייה בנוסח הקבוע בתוספת השלישית.

(ד) תו חניה אזורי יהיה בצורה שאישר ראש העירייה, ויצוין עליו מספר הרכב או מספר מדבקה וכן אזור החניה שבו הוא תקף.

(ה) תוקף צו החניה האזורי הוא שנה מיום הוצאת התו או לתקופה אחרת שתיקבע על ידי ראש העירייה והנקובה בתו.

(ו) תו החניה האזורי יודבק על השמשה הקדמית של הרכב בצד ימין של הרכב מנקודת מבטו של הנהג, בפינה העליונה.

(ז) מי שקיבל תו חניה אזורי אינו רשאי להעבירו לאחר.

(ח) זכות השימוש בתו חניה אזורי תפקע בהתקיים אחד מאלה:

(1) העברת תו החניה האזורי לאחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום מגורים.

(ט) אירע מקרה מן המקרים המנויים בסעיף קטן (ח), יודיע על כך בכל הרכב לעירייה בתוך 7 ימים מיום התרחש המקרה, וכן יחזיר את תו החניה האזורי לעירייה.

(י) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ג), ושימוש בתו החניה האזורי שלא בהתאם להוראות סעיפים קטנים (ח) עד (י) מהווים עבירה על חוק עזר זה.

8. (א) נקבע באזור מקום חניה בתשלום, תותר החניה בתשלום, כמפורט בתוספת הראשונה ובהתאם לכללים שבתוספת הרביעית, לרכב נושא תו תושב עירוני תקף.

תו תושב עירוני

(ב) לשם קבלת תו תושב עירוני, יגיש המבקש בקשה לראש העירייה או מי מטעמו בנוסח הקבוע בתוספת הרביעית.

(ג) תוקף תו התושב העירוני הוא שנה מיום הוצאת התו או לתקופה ארוכה יותר שתיקבע על ידי ראש העירייה והנקובה בתו.

(ד) תו התושב העירוני יודבק על השמשה הקדמית של הרכב בצד ימין של הרכב מנקודת מבטו של הנהג, בפינה העליונה.

(ה) מי שקיבל תו תושב עירוני אינו רשאי להעבירו לאחר.

(ו) זכות השימוש בתו התושב העירוני תפקע בהתקיים אחד מאלה:

(1) העברת התו לאחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום מגורים.

(ז) אירע מקרה מן המקרים המנויים בסעיף קטן (ו), יודיע על כך בעל הרכב לעירייה בתוך 7 ימים מיום התרחש המקרה, וכן יחזיר את תו התושב העירוני לעירייה.

(ח) בלי לגרוע מהוראות כל דין, מסירת פרטים כוזבים בעת הגשת הבקשה כאמור, ושימוש בתו החניה האזורי שלא בהתאם להוראות סעיפים קטנים (ה) עד (ז) מהווים עבירה על חוק עזר זה.

(ט) רכב אשר לא יישא תו תושב עירוני, תותר חנייתו באזור חניה בתשלום, ואולם יראוהו כרכב שאינו נושא תו תושב עירוני לעניין התעריפים הקבועים בתוספת הראשונה.

9. (א) לא יעצור אדם רכב בדרך, לא יעמידנו ולא יחנהו במקום, באופן ובתנאים הנוגדים את הוראות חוק עזר זה, את הוראות תמרור או הסדר תנועה שהוצב במקום או את הוראות תקנות התעבורה.

איסור עצירת רכב, העמדתו וחנייתו בדרך

(ב) מי שעצר, העמיד או החנה רכב בניגוד לאמור בסעיף קטן (א), יראוהו כמי שעבר עבירה לפי חוק עזר זה.

10. (א) לא יחנה אדם מונית במקום חניה שנקבע כתחנת מוניות המיועדת לשימוש של מוניות מסוימות בלבד, אלא לפי היתר מראש העירייה (להלן – היתר חניית מונית) ובהתאם לתנאי ההיתר.

מוניות

(ב) בקשה להיתר חניית מונית תוגש לראש העירייה, ותהיה ערוכה על פי טופס בקשה שיועמד לעיון הציבור במשרדי העירייה ויפורסם באתר האינטרט של העירייה.

(ג) ראש העירייה רשאי, לאחר התייעצות עם רשות התימרור המקומית, לתת היתר חניית מונית או לסרב לתיתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ד) להיתר חניית מונית יצורף תו חניה למונית שיודבק בידי בעל המונית על השמשה הקדמית של המונית בצד ימין של המונית מנקודת מבטו של הנהג, בפינה העליונה.

(ה) תוקפו של היתר חניית מונית הוא לחניה בתחנת המוניות הרשומה בו, והוא יפוג ביום 31 בדצמבר בשנה שלאחר נתינתו.

(ו) בעד היתר חניית מונית ישלם המבקש אגרה שנתית בשיעור הקבוע בתוספת החמישית.

(ז) נהג מונית שלגביה ניתן היתר חניית מונית, יחזיק את ההיתר במונית ויציגו לפני פקח לפי דרישתו.

11. (א) לא יעמיד אדם ולא ירשה לאחר להעמיד בין השעות 18:00 ו-08:00 למוחרת רכב כבד, ולא יחנה אדם רכב כאמור באזור שרשות תימרור מקומית אסרה בו העמדת רכב וחנייתו, אלא בחניון משאיות שנועד לכך או במקום אחר שעליו הסכים ראש העירייה, וההודעה על כך סומנה בתמרור באמצעות העירייה.

רכב כבד

(ב) לא יעמיד אדם ולא ירשה לאחר להעמיד בין השעות 18:00 ו-08:00 למוחרת כלי צמ"ה ולא יחנה אדם כלי צמ"ה כאמור באזור שרשות תימרור מקומית אסרה בו העמדת רכב וחנייתו, אלא בחניון משאיות שנועד לכך או במקום אחר שעליו הסכים ראש העירייה, וההודעה על כך סומנה בתמרור באמצעות העירייה.

12. (א) לא יעמיד אדם על פני הדרך רכב שהתקלקל קלקול המונע את המשך הנסיעה, אלא אם כן פעל כלהלן:

רכב שהתקלקל

(1) העמיד את הרכב בסמוך ככל האפשר לשפה הימנית של צד הדרך המיועד לתנועת רכב;

(2) הציב משולש אזהרה כאמור בתקנה 367 לתקנות התעבורה הנראה לעיני נהג רכב הבא מאחור ממרחק של 100 מטרים לפחות.

(ב) לא יעמיד אדם רכב כאמור בסעיף קטן (א) אלא באחד מן המקרים האלה:

(1) לשם ביצוע תיקונים הכרחיים שיש לעשותם בו-במקום כדי להביא את הרכב ליכולת נסיעה;

(2) כמקום חניה ארעי, עד שיועבר הרכב למקום תיקונו, ובלבד שהרכב יתוקן או יועבר כאמור בלא דיחוי.

13. (א) רכב, העומד או החונה, כולו או חלק ממנו, במקום שהעמדתו אסורה על פי חיקוק או בנסיבות שיש בהן כדי הפרת סדרי תנועה או בטיחותה, או שלדעת פקח דרושה הרחקתו לשם הסדרת תנועה או לשם שמירה על בטיחות התנועה או בטיחות הציבור, רשאי פקח להורות למי שהרכב ברשותו באותה שעה, להרחיקו או לגררו; מקבל הוראה כאמור חייב למלא אחריה.

הרחקת רכב, גרירתו, אחסנתו או נעילת גלגליו

(ב) לא מילא מי שהרכב ברשותו באותה שעה אחר הוראות פקח, או שהוא אינו נמצא במקום, רשאי פקח גרירה, בעצמו או באמצעות גורר מורשה כאמור בסעיף קטן (ה), להרחיק את הרכב, לגררו, לאחסנו או לנעול את גלגליו.

(ג) בעל הרכב הרשום ברישיון הרכב, חייב לשלם את התשלום או האגרה כפי שנקבעו בתוספת השישית בעד הרחקת הרכב, גרירתו, אחסנתו או שחרורו מנעילתו, זולת אם הוכיח שהרכב נלקח ממנו בלי ידיעתו ובלי הסכמתו.

(ד) רכב שאגרה או תשלום מוטלים על בעליו כאמור, לא ישוחרר ולא יוחזר לבעליו, אלא אם כן שולמו האגרה או התשלום.

(ה) ראש העירייה יקבע, באישור ראש מחלקת התנועה של משטרת ישראל, את הגוררים המורשים שיורשו לבצע את הגרירה כאמור בסעיף קטן (ב).

14. ראש העירייה ופקח רשאים להיכנס בכל עת לכל מקום חניה, מקום חניה מוסדר, בתחום העירייה, כדי לבדוק ולברר אם קוימו הוראות חוק עזר זה ולנקוט צעדים הדרושים לקיומן.

סמכויות כניסה

15. (א) לא יפריע אדם לפקח ולא ימנע אותו מלעשות שימוש בסמכויותיו כדי לברר אם קוימו הוראות חוק עזר זה.

סמכויות פקח

(ב) אדם המעמיד רכב בדרך חייב לציית להוראות הפקח בכל הנוגע להעמדת רכב וחנייתו.

16. (א) תעריפי האגרות הנקובים בחוק עזר זה, יעודכנו ב-1 בינואר בכל שנה שלאחר פרסום חוק עזר זה (להלן – יום העדכון), לפי שיעור שינוי המדד מן המדד שפורסם לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

(ב) סכומי האגרות כאמור בסעיף קטן (א) יעוגלו לסכום הקרוב שהוא מכפלה של 10 אגורות, וסכום של 5 אגורות יעוגל כלפי מטה.

17. חוק עזר לאשקלון (העמדת רכב וחנייתו), התשכ"ב-1962 – בטל.

ביטול

תוספת ראשונה

(סעיפים 2(5), 6 ו-8)

**אגרות חניה**

|  |  |
| --- | --- |
|  | שיעור אגרה חניה  בשקלים חדשים |
| (1) אגרת חניה במקום חניה מוסדר בתשלום לכל שעת חניה או חלק ממנה | התעריף המרבי בעבור חניה שנקבע על פי הסדר חניה ארצי אחיד כהגדרתו בסעיף 70ב לפקודת התעבורה |
| (2) אגרת חניה במקום חניה מוסדר בתשלום בעבור רכב הנושא תו תושב עירוני לכל שעת חניה או חלק ממנה החל בשעת החניה השנייה | 2.50 (התעריף יחושב באופן יחסי בהתאם לזמן החניה בפועל) |
| (3) אגרת חניה במקום חניה מוסדר בתשלום בסמוך לחופי הרחצה לכל שעת חניה או חלק ממנה | התעריף המרבי בעבור חניה שנקבע על פי הסדר חניה ארצי אחיד כהגדרתו בסעיף 70ב לפקודת התעבורה |
| (4) אגרת חניה במקום חניה מוסדר בתשלום בעבור רכב הנושא תו תושב עירוני בסמוך לחופי הרחצה לכל שעת חניה או חלק ממנה | 0 |

תוספת שנייה

(סעיף 5)

**תו חניה לאזרח ותיק**

אני החתום מטה,       מס' זהות       אשר מען מגוריי הוא ברחוב       מס'       שכונה       ביישוב       ואשר ברשותי רכב מסוג       מספר רישוי      , מצהיר כי כל הפרטים המפורטים בבקשה זו נכונים.

אבקש לקבל תו חניה לאזרח ותיק לפי סעיף 5 לחוק עזר לאשקלון (העמדת רכב וחנייתו), התשפ"א-2021, שאותו אדביק על שמשתו הקדמית של הרכב האמור בצידה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו ובהתאם לכללים הקבועים בחוק העזר. כמו כן אני מתחייב להודיע לעירייה, בתוך 7 ימים, על קרות מקרה מן המקרים המנויים להלן:

(1) תו החניה הועבר לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי אל מחוץ לתחומי הרשות;

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה תקף;

(3) תעודת זהות, לרבות ספח רישום הכתובת;

(4) חוזה שכירות (אם המבקש הוא שוכר דירה);

(5) אישור בעל הרכב על שימוש בלעדי של המבקש ברכב (אם הרכב אינו רשום על שם המבקש).

תאריך       חתימה \_\_\_\_\_\_\_\_\_\_\_\_\_\_\_\_\_\_

תוספת שלישית

(סעיף 7)

**תו חניה אזורי**

כללים לקבלת תו חניה אזורי:

1. זכאי לקבל תו חניה אזורי, בעל רכב פרטי אשר עונה לאחד מהקריטריונים האלה:

(1) בעל דירה בתחום אזור החניה שבעבורו מבוקש התו ומתגורר בפועל בדירתו זו;

(2) שוכר דירה בתחום אזור החניה שבעבורו מבוקש התו וזאת בתנאי שבעל הדירה עצמו לא קיבל תו תושב עירוני בעד אותה דירה;

(3) אם למבקש יש כמה דירות, המבקש יקבל תו חניה אזורי בהתאם לכתובת הכתובה בספח רישום הכתובת בתעודת הזהות;

(4) אם בבעלות המבקש כמה כלי רכב, זכאי המבקש לקבל תו חניה אזורי כמספר כלי הרכב שברשותו, אך לא יותר משניים אלא באישור מיוחד מאת ראש העירייה;

(5) אם רכב המבקש אינו בבעלותו, חייב המבקש להמציא אישור בעל הרכב, המוכיח כי הרכב נמצא בשימושו הבלעדי של המבקש.

2. המבקש לקבל תו חניה אזורי יגיש בקשה בנוסח שלהלן:

אני החתום מטה,       מס' זהות      , אשר מען מגוריי הוא ברחוב       מס'       שכונה      , ביישוב       ואשר ברשותי רכב מסוג       מס' רישוי      , מצהיר כי  לי חניה בחצר ביתי, וכן כי כל הפרטים המפורטים בבקשה זו נכונים.

אבקש לקבל תו חניה אזורי לפי סעיף 7 לחוק עזר לאשקלון (העמדת רכב וחנייתו), התשפ"א-2021, שאותו אדביק על שמשתו הקדמית של הרכב האמור בצידה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו ובהתאם לכללים הקבועים בחוק העזר. כמו כן אני מתחייב להודיע לעירייה, בתוך 7 ימים, על קרות מקרה מן המקרים המנויים להלן:

(1) תו החניה הועבר לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי אל מחוץ לתחומי הרשות;

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה תקף;

(3) תעודת זהות, לרבות ספח רישום הכתובת באזור שבו מבוקש תו החניה האזורי;

(4) חוזה שכירות (אם המבקש הוא שוכר דירה);

(5) אישור בעל רכב על שימוש בלעדי של המבקש ברכב (אם הרכב אינו רשום על שם המבקש).

תאריך       חתימה \_\_\_\_\_\_\_\_\_\_\_\_\_\_\_\_\_\_

תוספת רביעית

(סעיף 8)

**תו תושב עירוני**

כללים לקבלת תו תושב עירוני:

1. זכאי לקבל תו תושב עירוני, בעל רכב פרטי אשר עונה לאחד מהקריטריונים האלה:

(1) בעל דירה בתחום העירייה ומתגורר בפועל בדירתו זו;

(2) שוכר דירה בתחום העירייה וזאת בתנאי שבעל הדירה עצמו לא קיבל תו תושב עירוני בעד אותה דירה;

(3) אם למבקש יש כמה דירות בתחום העירייה או מחוצה לה, המבקש יקבל תו תושב עירוני בהתאם לכתובת הכתובה בספח רישום הכתובת בתעודת הזהות;

(4) אם בבעלות המבקש כמה כלי רכב, זכאי המבקש לקבל תו תושב עירוני כמספר כלי הרכב שברשותו;

(5) אם רכב המבקש אינו בבעלותו, חייב המבקש להמציא אישור בעל הרכב, המוכיח כי הרכב נמצא בשימושו הבלעדי של המבקש.

2. המבקש לקבל תו תושב עירוני יגיש בקשה בנוסח שלהלן:

אני החתום מטה,       מס' זהות      , אשר מען מגוריי הוא ברחוב       מס'       שכונה      , ביישוב       ואשר ברשותי רכב מסוג       מס' רישוי      , מצהיר כי כל הפרטים המפורטים בבקשה זו נכונים.

אבקש לקבל תו תושב עירוני לפי סעיף 8 לחוק עזר לאשקלון (העמדת רכב וחנייתו), התשפ"א-2021, שאותו אדביק על שמשתו הקדמית של הרכב האמור בצידה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו ובהתאם לכללים הקבועים בחוק העזר. כמו כן אני מתחייב להודיע לעירייה, בתוך 7 ימים, על קרות מקרה מן המקרים המנויים להלן:

(1) תו החניה הועבר לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי אל מחוץ לתחומי הרשות;

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה תקף;

(3) תעודת זהות, לרבות ספר רישום הכתובת;

(4) חוזה שכירות (אם המבקש הוא שוכר דירה);

(5) אישור בעל הרכב על שימוש בלעדי של המבקש ברכב (אם הרכב אינו רשום על שם המבקש).

תאריך       חתימה \_\_\_\_\_\_\_\_\_\_\_\_\_\_\_\_\_\_

תוספת חמישית

(סעיף 10(ו))

**אגרת היתר חניה למונית**

בעד מתן היתר חניה למונית ישלם המבקש אגרה שנתית בשיעור של 288 שקלים חדשים.

תוספת שישית

(סעיף 13(ג))

**תשלומים בעד הרחקה, גרירה, אחסנה או שחרור מנעילה**

בעל הרכב חייב בתשלום בגין הרחקת הרכב, גרירתו, אחסנתו או שחרור מנעילתו בהתאם לתעריפים שייקבעו מזמן לזמן על ידי העירייה ויועמדו לעיון הציבור במשרדי העירייה, באתר האינטרנט של העירייה, במשרדי הגורר המורשה, ויוצגו במקום בולט במקום אחסון הרכב; התעריף ייקבע בהתאם לתוצאות מכרז שתפרסם העירייה.

כ"א באלול התשפ"א (29 באוגוסט 2021) תומר גלאם

ראש עיריית אשקלון

אני מסכימה. אני מסכימה.

מרב מיכאלי איילת שקד

שרת התחבורה והבטיחות בדרכים שרת הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשפ"א מס' 1133](http://www.nevo.co.il/Law_word/law07/mekomi-1133.pdf) מיום 5.9.2021 עמ' 1180. [↑](#footnote-ref-1)