חוק עזר לאשקלון (מודעות ושלטים), תשנ"ז-1997

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: רשיון לשילוט | [Go](#med1) | 4 |
| סעיף 2 | רשיון ואגרה | [Go](#Seif2) | 4 |
| סעיף 2א | הנחה מיוחדת | [Go](#Seif29) | 4 |
| סעיף 3 | בקשה לרשיון | [Go](#Seif3) | 4 |
| סעיף 4 | רישוי | [Go](#Seif4) | 5 |
| סעיף 5 | הרשיון | [Go](#Seif5) | 5 |
| סעיף 6 | ציון פרטים | [Go](#Seif6) | 5 |
| סעיף 7 | עינוג ציבורי | [Go](#Seif7) | 5 |
| סעיף 8 | פטור מרשיון | [Go](#Seif8) | 5 |
| סעיף 9 | כלי רכב | [Go](#Seif11) | 6 |
|  | פרק שלישי: שלטים ומודעות אסורים | [Go](#med2) | 6 |
| סעיף 10 | שילוט אסור | [Go](#Seif12) | 6 |
| סעיף 11 | דרכי פרסום אסורות | [Go](#Seif9) | 6 |
|  | פרק שלישי 1 – הוועדה המקצועית לשילוט | [Go](#med3) | 6 |
| סעיף 11א | תפקידי הוועדה וסמכויותיה | [Go](#Seif30) | 6 |
| סעיף 11ב | גיבוש אמות מידה | [Go](#Seif31) | 6 |
|  | פרק שלישי 2 – שילוט בחירות | [Go](#med4) | 7 |
| סעיף 11ג | שילוט בחירות פטור | [Go](#Seif32) | 7 |
| סעיף 11ד | שילוט בחירות אסור | [Go](#Seif33) | 7 |
| סעיף 11ה | מטות בחירות | [Go](#Seif34) | 7 |
|  | פרק רביעי: הוראות שונות | [Go](#med5) | 7 |
| סעיף 12 | שילוט על עסק | [Go](#Seif10) | 7 |
| סעיף 14 | שילוט מואר | [Go](#Seif13) | 7 |
| סעיף 15 | שינוי שילוט | [Go](#Seif14) | 7 |
| סעיף 16 | אחזקה וחובת הסרה | [Go](#Seif15) | 7 |
| סעיף 17 | רשיון כניסה | [Go](#Seif16) | 7 |
| סעיף 18 | הסרת שילוט וביצוע עבודות | [Go](#Seif17) | 8 |
| סעיף 19 | אזור שילוט מיוחד | [Go](#Seif18) | 8 |
| סעיף 20 | מיתקן פרסום עירוני | [Go](#Seif19) | 8 |
| סעיף 21 | העתקים | [Go](#Seif20) | 8 |
| סעיף 22 | שמירת שילוט והדבקת מודעות | [Go](#Seif21) | 8 |
| סעיף 23 | חזקת אחריות | [Go](#Seif22) | 8 |
| סעיף 24 | הודעות | [Go](#Seif23) | 8 |
| סעיף 25 | שמירת דינים | [Go](#Seif24) | 9 |
| סעיף 26 | פטור מאגרה | [Go](#Seif25) | 9 |
| סעיף 27 | הוראת שעה | [Go](#Seif26) | 9 |
| סעיף 28 | הוראת מעבר | [Go](#Seif27) | 9 |
| סעיף 29 | ביטול | [Go](#Seif28) | 9 |
|  | תוספת | [Go](#med6) | 9 |

חוק עזר לאשקלון (מודעות ושלטים), תשנ"ז-1997[[1]](#footnote-1)\*

בתוקף סמכותה לפי סעיפים 246 ו-250 לפקודת העיריות, מתקינה מועצת עיריית אשקלון חוק זה:

**פרק ראשון: פרשנות**

1. בחוק עזר זה –

הגדרות

"בנין" – מבנה מחומר כלשהו לרבות –

(1) חלק של מבנה כאמור ודבר המחובר לו חיבור של קבע;

(2) קיר, סוללת עפר, גדר, וכיוצא בהם, הגודרים או תוחמים או מיועדים לגדור או לתחום שטח קרקע או חלל;

"בעל נכס" –

(1) הבעל הרשום;

(2) שוכר או אדם המחזיק בנכס, בין מחזיק כדין ובין מחזיק שלא כדין;

(3) אדם המקבל או הזכאי לקבל הכנסה מן הנכס, בין בזכותו הוא ובין כמורשה, כנאמן או כבא כוח;

(4) נציגות בית משותף כמשמעותה בחוק המקרקעין, התשכ"ט-1969, או נציגות אחרת הממונה על שמירת הנכס או אחזקתו;

"בעל שילוט" – מי שבעבורו פורסם שילוט;

תיקון תשע"ו-2016

"המועצה" – מועצת עיריית אשקלון;

"העיריה" – עיריית אשקלון;

"ועדה מקצועית לשילוט" – ועדה שמונתה לפי סעיף 11א;

תיקון תשע"ו-2016

"מודעה" – שילוט שאינו שלט;

"מקום ציבורי" –

(1) מקום שניתן להיכנס אליו או לעבור בו, ברכב או ברגל או באופן אחר, ללא קבלת הרשאה מפורשת מבעל הנכס, או מקום גלוי לעיני עוברים ושבים;

ת"ט תשנ"ז-1997

(2) מקום שהכניסה אליו בתשלום או בהזמנה והמיועד לציבור, לרבות מיתקני חינוך, תרבות, ספורט, עינוג ציבורי, וכיוצא בהם;

"מיתקן פרסום עירוני" – מיתקן או נכס בשטח ציבורי שבבעלות העיריה או בהחזקתה, המשמש לפרסום;

"מ"ר" – מטר רבוע או חלק ממנו;

"נכס" – בנין, מקרקעין, לרבות דבר המחובר אליהם או הנטוע בהם, מיטלטלין, כלי רכב, נגררים, קרונות ניידים או נייחים או מבנים יבילים;

"פרסום" – התקנה או הצגת שילוט במקום ציבורי, בדרך כלשהי ולמטרה כלשהי, בין מסחרית ובין אחרת;

"פרסום חוצות" – מודעה שתוכנה מתחלף מעת לעת, המתפרסמת על ידי גוף שעיסוקו בפרסום מסוג זה על גבי מיתקן המיועד לכך שהעירייה אישרה על נכס על ידי גוף שעיסוקו בפרסום מסוג זה;

תיקון תשע"ו-2016

"ראש העיריה" – לרבות אדם שהוא הסמיכו בכתב לענין הוראות חוק עזר זה, כולן או מקצתן;

"רישיון" – רישיון לשילוט שראש העירייה נתן לפי הוראות חוק עזר זה;

תיקון תשע"ו-2016

"שטח ציבורי" – שטח בבעלות העיריה או שטח המיועד להפקעה לפי תכנית מכוח חוק התכנון והבניה, התשכ"ה-1965 (להלן – חוק התכנון והבניה);

"שטח שילוט" – השטח שבתחום הקווים המחברים את קצות השילוט, כולל המסגרת; שילוט הנושא פרוסם משני צדיו, ושילוט רב צדדי, יחושב שטחו כאילו היה כל צד שילוט נפרד;

"שילוט" – הודעת דבר ברבים, במקום ציבורי, העשויה מחומר כלשהו, והמראה באמצעים כלשהם, מספרים או אותיות או מילים או איור או סמל או תבנית וכיוצא בהם או צירוף שלהם, לרבות מיתקן הנושא את ההודעה;

"שילוט דגל" – שילוט שהותקן שלא במקביל לקיר הבנין הבולט יותר מ-30 ס"מ מקיר הבנין;

"שילוט גג" – שילוט שהותקן על גג בנין, דופנותיו או מעקהו;

"שילוט רב צדדי" – מיתקן לשילוט, שניתן להציג באמצעותו מספר מודעות או שלטים, בזה אחר זה, לרבות שילוט פריזמה;

"שילוט אלקטרוני" – שילוט המתפרסם באמצעים אלקטרוניים או ממוחשבים, לרבות דרך הארה, הסרטה או הקרנה;

"שילוט בחירות" – שילוט לצורך תעמולת בחירות בהתאם להוראות חוק הבחירות (דרכי תעמולה), התשי"ט-1959;

תיקון תשע"ו-2016

"שלט" – שילוט המותקן במקום העסק או העיסוק במרחק שלא יעלה על 10 מטרים, המכיל את שמו של אדם, מקצועו, שמו או טיבו של עסק או מוסד, כתובתו או סמלו המסחרי של מצרך המשווק והמיוצר במקום או צירוף שלהם, שמחובר לבנין, לרבות מיתקן הנושא את ההודעה שאינו מחובר לבנין ומוצב בשטח המגרש שבו נמצא הבנין, למעט הודעה המכילה גם את שמו או סמלו של מוצר המשווק ואיננו מיוצר במקום או של חברה המייצרת או משווקת מוצר כאמור, שעסקה אינו מתנהל במקום שבו מותקן השלט;

תיקון תשע"ו-2016

"שנה" – שנה אזרחית או חלק ממנה.

**פרק שני: רשיון לשילוט**

2. (א) לא יציג, לא יתקין, לא יפרסם אדם שילוט, ולא ירשה למי שפועל מטעמו לפרסום שילוט, וולא יגרום לפרסום שילוט, אלא לפי רשיון שניתן כדין מאת ראש העיריה ובהתאם לתנאי הרשיון (להלן – רשיון), לאחר ששילם אגרת שילוט ודמי שימוש שנקבעו בתוספת.

רשיון ואגרה

(ב) ראש העיריה רשאי להפחית משיעור האגרה או לפטור מתשלומה, אם נתקיים אחד מתנאים אלה:

(1) מפרסם המודעה הוא רשות מקומית, מוסד ציבורי למטרות דת, צדקה, חינוך, תרבות, אומנות או ספורט או מוסד אחר, שלדעת ראש העיריה הוא בעל אופי ציבורי;

(2) המודעה מתפרסמת לטובת מוסד כאמור;

(3) השילוט הוא מרכזת שלטים באזור מסחר, תעשיה או מלאכה או בכניסה למבנין משרדים או מסחר, המוצגת בהתאם להוראות ועדה מקצועית לשילוט.

2א. ראש העיריה רשאי להפחית 50% משיעור האגרה, אם הותקן שלט בהתאם לכללי שילוט אחיד שייקבעו על ידי הועדה המקצועית לשילוט, ביחס לסוגי עסקים או אזורים; הנחה לפי סעיף זה תינתן למשך שנתיים.

הנחה מיוחדת

תיקון תשס"א-2001

3. (א) המבקש לפרסם שילוט, יגיש בקשה בכתב לראש העיריה, יפרט את שמו ומענו ויצרף לבקשתו –

בקשה לרשיון

תיקון תשע"ו-2016

(1) תצלום חזיתי של הנכס שעליו יוצב השלט;

(2) תרשים של השלט המוצע, מידותיו ומקום הצגתו על גבי הנכס;

תיקון תשע"ו-2016

(3) פירוט סוג השלט, צורתו, חומריו, צבעו והמסגרת שעליה יותקן או המיתקן שישא אותו;

(4) לגבי שילוט מואר, יצורף לתכנית אישור חשמלאי מוסמך, המעיד כי הוא אחראי לתקינות השילוט והמיתקן כולל ממסר פחת;

(5) אם המבקש אינו בעל הנכס שעליו יוצג השילוט, תצורף לבקשה הסכמת בעל הנכס;

(6) אם הנכס בבעלות משותפת של בני אדם אחדים, תצורף לבקשה הסכמת רוב הבעלים או הנציגות המוסמכת על פי כל דין.

(ב) אין בהוראות סעיף קטן (א) כדי להתנות על הוראות חוק התכנון והבנייה, התשכ"ה-1965, לעניין חובת היתר בנייה כדין; נדרש היתר בנייה לצורך הצגת שלט, יהיה תוקף רישיון השילוט לפי סעיף 4 לחוק עזר זה מותנה בקבלת היתר בנייה לשלט, לרבות לעמודים ולמיתקנים הנלווים לו.

תיקון תשע"ו-2016

4. (א) ראש העיריה רשאי לתת רשיון לשילוט, לסרב לתיתו, לבטלו, לשנותו, לכלול בו תנאים, להוסיף עליהם ולשנותם, ובין היתר, לקבוע הוראות בדבר מקום הצבתו, גודלו, צבעו, תוכנו וצורתו של השילוט, החומרים שמהם ייעשה, מועדי הצגתו, ותנאים בדבר מניעת רעש ומטרדים ושמירת הניקיון בסמוך לשילוט.

רישוי

(ב) לא יינתן רשיון לשילוט אם פרסומו או הצגתו מהווה לכאורה עבירה פלילית או אם, לדעת ראש העיריה, מהווה השילוט פגיעה בתקנת הציבור או ברגשותיו או אם השילוט מפרסם עסק או משרד או מוסד שאין לו רשיון כחוק או שהפעלתו נוגדת את הוראות חוק התכנון והבניה והתקנות שהותקנו לפיו.

5. (א) רשיון לשילוט יפקע ב-31 בדצמבר בשנה שבה ניתן, אלא אם כן צוין ברשיון מועד אחר.

הרשיון

(ב) הוגשה בקשה לרשיון לשילוט לאחר ה-1 ביולי בשנה פלונית, והשילוט לא הוצג לפני הוצאת הרשיון, ישולמו מחצית האגרה ודמי השימוש הנקובים בתוספת.

(ג) הסיר בעל שלט את השילוט, ימסור לעירייה הודעה על כך בכתב בדואר רשום או במסירה אישית, ויזוכה בעד החלק היחסי של האגרה ששולמה בעד התקופה שנותרה עד לתום השנה. אין האמור גורע מחובתו של המפרסם לשלם את האגרה בעד התקופה שלפני מסירת ההודעה.

תיקון תשע"ו-2016

(ד) הסיר בעל שלט את השילוט, ימסור לעירייה הודעה על כך בכתב בדואר רשום או במסירה אישית, כתנאי לזכאותו לתשלום האמור בסעיפים קטנים (ב) ו-(ג).

תיקון תשע"ו-2016

6. (א) לא יפרסם אדם שילוט, אלא אם כן צוין בו שמו ומענו של המפרסם או היצרן או בית הדפוס שבו הודפסה המודעה.

ציון פרטים

(ב) ראש העיריה רשאי לדרוש מיצרן שילוט או מבעל בית דפוס למסור את שמו ומענו של מזמין השילוט.

7. בקשה לפרסום סרטים או מחזות יכול שתתייחס לתמונות או למודעות, המשתנות מדי פעם לפי ההצגות או המופעים; על אף האמור בסעיף 3 לא יידרש מפרסם מודעות כאמור להגיש את התמונות לראש העיריה, ובלבד שהמועצה לביקורת סרטים ומחזות אישרה אותן לפי הוראות סעיף 5 לפקודת סרטי הראינוע.

עינוג ציבורי

8. (א) הוראות פרק זה לא יחולו על –

פטור מרשיון

(1) דגל המשמש כסמל של מדינה או ארגון בעל אופי ציבורי או דתי, ובלבד שהצגתו היא כדין ואינה משמשת לפרסומת מסחרית;

(2) שילוט המורה על כך שעסק או פעילות הועתק ממקום אחד למשנהו, ובלבד שמידות השילוט לא יעלו על 100 x 100 ס"מ, והשלט לא יוצג לתקופה העולה על תשעים ימים ממועד ההעתקה;

(3) שילוט של הממשלה, העיריה ובתי המשפט;

(4) מודעות אבל המתפרסמות מטעם משפחת נפטר;

(5) שילוט המוצג על דלת כניסה לבית מגורים.

תיקון תשע"ו-2016

(ב) על אף האמור בסעיף קטן (א), רשאי ראש העיריה להורות על מקום הצגתו של שילוט שפורט בו, והמציג יציגו בהתאם להוראות ראש העיריה.

9. לענין פרק זה, יראו שילוט שהוצג על גבי כלי רכב או נגרר החונה או נע במקום ציבורי בתחום שיפוט העיריה, כשילוט שהוצג ופורסם.

כלי רכב

**פרק שלישי: שלטים ומודעות אסורים**

10. לא יינתן רשיון לשילוט אם הוא –

שילוט אסור

(1) מותקן על גג בנין, אלא אם כן ניתן לכך אישורה של הועדה המקצועית לשילוט, מטעמים שיירשמו; האמור בסעיף קטן זה לא יחול על שילוט המוצג על גג בנין חד קומתי שגובהו לא עולה על 5 מטרים;

(2) מותקן שלא בצמוד ובמקביל לקיר הבנין, לרבות שילוט דגל, למעט שילוט שהוצג על פי תנאים שקבעה הוועדה המקצועית לשילוט;

תיקון תשע"ו-2016

(3) מוצג על מבנה המיועד לשמש למגורים בלבד, אלא אם כן שייך השילוט לאדם המנהל במבנה את עסקו כדין, השילוט מוצג בכניסה לבנין, והצגתו אושרה בידי הועדה המקצועית לשילוט, מטעמים שיירשמו; הוראות פסקה זו יחולו גם על הצגת שילוט בחלק המיועד למגורים במבנה בעל ייעוד משולב;

(4) גורם נזק או מטרד כלשהו, לרבות רעש, ריח, אור וכיוצא בהם או שהוא פוגע באיכות הסביבה;

(5) מפריע לתנועת כלי רכב או הולכי רגל;

(6) עשוי קרטון;

תיקון תשע"ו-2016

(7) חוסם דלת, חלון, יציאת חירום או פתח אחר, או מפריע למעבר בו;

(8) מוצג על מיתקן שאינו מיועד להצגת שילוט, כגון מדרגות חירום, מעלית, מזגן אויר, צינור, עמוד חשמל או טלפון, תמרור, מיתקן להפעלת רמזור, וכיוצא בהם;

(9) מתפרסם בשטח ציבורי, שלא על גבי מיתקן המיועד לכך שאושר על ידי ראש העיריה;

(10) מסתיר פרטים בעלי ייחוד או ערך ארכיטקטוני, קשתות או עמודים או פוגם במראהו החיצוני של המבנה.

11. (א) לא יפרסם אדם שילוט על ידי הארתו או הקרנתו אל שטח ציבורי או על ידי השמעת תוכן השילוט.

דרכי פרסום אסורות

(ב) לא יפרסם אדם שילוט על ידי נשיאה או הובלה של לוח, סרט וכיוצא בהם, בין שההודעה נישאת בידי אדם ובין באמצעים אחרים, אלא אם כן התיר ראש העיריה, מטעמים מיוחדים, לעשות כן.

**פרק שלישי 1 – הוועדה המקצועית לשילוט**

תיקון תשע"ו-2016

11א. (א) ראש העירייה ימנה ועדה מקצועית לשילוט שתהיה מורכבת משלושה חברים, הכוללים את מהנדס העירייה, גזבר העירייה, היועץ המשפטי לעירייה או נציגים מטעמם.

תפקידי הוועדה וסמכויותיה

תיקון תשע"ו-2016

(ב) הוועדה המקצועית לשילוט תייעץ לראש העירייה בכל נושא ובכל בקשה לרישיון שילוט או בכל מקרה אחר, שעניינו בביצועו של חוק עזר זה, אותו יביא ראש העירייה לפני הוועדה המקצועית לשילוט; סמכויות הוועדה בסעיף זה הן נוסף על כל סמכות אחרת הניתנת לוועדה לפי חוק עזר זה.

11ב. (א) הוועדה המקצועית לשילוט תקבע אמות מידה, קריטריונים וכללים בכל הנוגע להענקת רישיונות שילוט לפי חוק עזר זה לרבות לעניין מיקום השילוט, אופן הצבתו, צורתו, גודלו, צבעיו, סוג החומר שממנו עשוי ותוכנו וכל סוג שילוט המחייבים התייעצות עם הוועדה המקצועית לשילוט כאמור בסעיף 11א(א).

גיבוש אמות מידה

תיקון תשע"ו-2016

(ב) אמות המידה, הקריטריונים והכללים לפי סעיף קטן (א) יובאו לאישורו של ראש העירייה והוא ינהג על פיהם בעשותו שימוש בסמכויותיו על פי חוק עזר זה.

**פרק שלישי 2 – שילוט בחירות**

תיקון תשע"ו-2016

11ג. שילוט בחירות אשר יוצב בהתאם להוראות חוק הבחירות (דרכי תעמולה), התשי"ט-1959, ובהתאם להוראות פרק זה יהיה פטור מתשלום אגרה ורישיון.

שילוט בחירות פטור

תיקון תשע"ו-2016

11ד. (א) לא תותר הצבת שילוט לצורך תעמולת בחירות אם הוא מוצב באחד מהמקומות האלה:

שילוט בחירות אסור

תיקון תשע"ו-2016

(1) בשטחים ציבוריים, למעט על לוחות המודעות שהעירייה תקצה;

(2) בבתים משותפים על גבי הרכוש המשותף, למעט בקיר החיצוני או מעקה של דירת המפרסם ובגודל שלא יעלה על 1 מ' x 3 מ';

(3) במבנים המשמשים לעסקים, מסחר תעשייה ובניין משרדים, למעט משרדי מטות כמפורט בסעיף 11ה.

(ב) הוראות סעיף זה הן נוסף על ההגבלות המפורטות בחוק הבחירות (דרכי תעמולה), התשי"ט-1959.

11ה. (א) הוועדה המקצועית לשילוט תקבע את מספר האזורים בעיר וגבולות כל אזור.

מטות בחירות

תיקון תשע"ו-2016

(ב) בכל אזור יותר להציב שילוט בחירות במטה אחד לכל מפלגה.

(ג) פרסום מודעות יותר על קיר חיצוני של משרדי המטות בגודל שלא יעלה על 6 מ"ר ועל גג משרד המטה בגודל שלא יעלה על 1 מ' x 3 מ' ובכפוף לאמור בסעיף 11ד;

לעניין סעיף זה –

"מטה" – משרד המשמש אך ורק את ענייני הרשימה לבחירות ואשר אין בו משום שימוש בניגוד להוראות תכניות המיתאר המפורטות החלות עליו כמשמעותן בחוק התכנון והבנייה, התשכ"ה-1965.

**פרק רביעי: הוראות שונות**

12. (א) לעסק יהיה שילוט אחד בלבד, אלא אם כן התיר ראש העיריה הצגת שילוט נוסף לעסק.

שילוט על עסק

(ב) שילוט של עסק יוצג בחזית המבנה שבו מתנהל העסק, אלא אם כן התיר ראש העיריה אחרת.

(ג) אורכו המרבי של שילוט לא יעלה על אורך החזית של בית העסק, אלא אם כן התיר ראש העיריה אחרת.

13. (בוטל).

תיקון תשע"ו-2016

14. (א) לא יאיר אדם שילוט בחשמל ולא יציג שילוט אלקטרוני, אלא אם כן המיתקן מצויד במפסק פחת, צנרת החשמל מוסתרת, השילוט עבר ביקורת של חשמלאי מוסמך ואישור על כך מצוי בידי בעל העסק או המפרסם.

שילוט מואר

(ב) ראש העיריה רשאי לאסור על אדם להאיר או לגרום להארת שילוט אם, לדעתו, הדבר מהווה סכנה או מפריע לתושבי הסביבה, לתנועה או לעוברים ושבים, הודעה על כך תישלח 3 ימים לפחות לפני כניסתה לתוקף.

15. (א) לא ישנה אדם שילוט קיים, אלא אם כן קיבל רשיון לאותו שינוי (להלן – שינוי נוסף), ובהתאם לתנאי הרשיון הנוסף; האמור בסעיפים 2 עד 6 יחול גם על רשיון נוסף.

שינוי שילוט

(ב) שינה בעל רשיון, בתקופת תוקף הרשיון, את השילוט, צורתו, מידותיו, מיקומו או תוכנו, יפרע תוק, הרשיון.

16. (א) בעל רשיון שילוט יחזיק את השילוט בצורה נקיה ותקינה.

אחזקה וחובת הסרה

(ב) בעל רשיון שילוט אחראי להסרת השילוט, מיד עם תום השימוש בו או עם פקיעת הרשיון או ביטולו או עם חיסול העסק המתפרסם בשילוט או ביום שבעל העסק חדל למכור את המוצר או לספק את השירות נשוא השילוט או ביום שחלף האירוע שאותו פרסם השילוט.

17. (א) ראש העיריה רשאי, בכל עת סבירה, להיכנס לכל מקום כדי לברר אם קוימו הוראות חוק עזר זה, ולעשות מעשה הדרוש לביצוען.

רשיון כניסה

(ב) לא יפריע אדם לראש העיריה בביצוע סמכויותיו לפי סעיף קטן (א).

(ג) בעל רשיון יציגו לפי דרישת ראש העיריה.

18. (א) ראש העיריה רשאי, בהודעה בכתב, לדרוש מאדם שפרסם או הרשה לפרסם שילוט ללא רשיון או תוך הפרת תנאי הרשיון או בניגוד להוראה מהוראות חוק עזר זה, להסיר את השילוט או לבצע עבודות הדרושות לאחזקתו התקינה של השילוט או התאמתו לתנאי הרשיון, או להוראות חוק עזר זה, וכן לתקן, להסיר או להחליט שילוט שניזוק, הושחת או התבלה.

הסרת שילוט וביצוע עבודות

(ב) מקבל הודעה כאמור ימלא אחריה תוך התקופה שנקבעה בה.

(ג) לא מילא אדם אחר הוראה כאמור בסעיף קטן (א), רשאי ראש העיריה להסיר את השילוט ולהשמידו או לבצע עבודות הדרושות לצורך אחזקתו התקינה של השילוט, ולגבות מאותו אדם את ההוצאות שהוציאה העיריה בשל פעולות כאמור, ובלבד שראש העירייה התריע על כך בהודעה שניתנה כאמור לפי סעיף קטן (א).

תיקון תשע"ו-2016

(ד) ראש העיריה רשאי להורות כאמור בסעיף קטן (ג), אף ללא מסירת הודעה בכתב לפי סעיף קטן (א), אם השלט הוצג בשטח ציבורי או אם לא הצליח לאתר את אותו אדם מיד או אם נוכח לדעת שלא ניתן לדעת את שמו ומענו של בעל השיוט, מפרסמו או מי שהרשה לפרסמו.

תיקון תשע"ו-2016

(ה) האמור בסעיף זה אינו גורע מאחריותו הפלילית של אדם בשל הפרת הוראה מהוראות חוק עזר זה ואינו גורע מסמכויות ראש העיריה לפיהן.

(ו) העיריה או אדם מטעמה לא יהיו אחראים לנזק או הוצאה שייגרמו למפרסם, למתקין השלט או לבעל הנכס, כתוצאה ישירה או עקיפה מהסרתו של שילוט בהתאם להוראות חוק עזר זה.

19. ראש העיריה רשאי להכריז על אזור או על רחוב או על חלק ממנו, כעל אזור שילוט מיוחד שבו לא יוצגו שלטים; הכריזה העיריה כאמור, לא יינתן רשיון לשילוט באזור זה, אלא באישור ועדה מקצועית לשילוט, ועל פי כללי שילוט אחיד שתקבע; הכללים יכול שיהיו לגבי צורת השילוט, גודלו, צבעו, החומרים שמהם ייעשה, תוכנו ומקום הצגתו.

אזור שילוט מיוחד

20. העיריה רשאית, באישור ראש העיריה, להתקין מיתקני פרסום עירוניים.

מיתקן פרסום עירוני

21. מפרסם מודעה על מיתקן פרסום עירוני, ימסור לראש העיריה, לפי דרישתו, ללא תשלום, שלושה עותקים מכל מודעה המתפרסמת בהתאם להוראות חוק עזר זה.

העתקים

22. (א) לא יסיר אדם, לא יקרע, לא יטשטש, לא יקלקל ולא ילכלך, מודעה שפורסמה על גבי מיתקן פרסום עירוני או שילוט אחר שפורסם בהתאם להוראות חוק עזר זה, אלא אם כן הותרה הסרת השילוט לפי הוראות חוק עזר זה.

שמירת שילוט והדבקת מודעות

(ב) לא ידביק אדם, פרט לעובד העיריה, מודעה על מיתקן פרסום עירוני.

(ג) ניתן היתר לפרסום מודעה על מיתקן פרסום עירוני ושולמה האגרה שנקבעה בתוספת, תפרסם העיריה את המודעה על המיתקן.

23. לענין הוראות חוק עזר זה ולענין חיוב באגרה, יראו כל אחד מהמפורטים להלן כמי שפרסם או הציג את השילוט –

חזקת אחריות

(1) מי ששמו, עיסוקו או עניינו מתפרסם בשילוט;

(2) מי שהזמין את ייצור השילוט או שילם בעדו;

(3) בעל הנכס שעליו הוצג השילוט.

24. מסירת הודעה לפי חוק עזר זה תהיה כדין, אם נמסרה לידי האדם שאליו היא מכוונת או נמסרה במקום מגוריו או במקום עסקו הרגיל או הידוע לאחרונה או אם נמסרה לידי אדם בוגר העובד או מועסק שם או לאחד מבני משפחתו הבוגרים הגרים עמו או אם נשלחה ההודעה בדואר רשום לאותו אדם לפי מען מגוריו או עסקו הרגיל או הידוע לאחרונה או אם הוצגה בצורה הנראית לעין באחד מן המקומות כאמור או במקום שבו פורסם השילוט או על השילוט או אם פורסמה ההודעה בשני עיתונים הנפוצים בתחום העיריה.

הודעות

25. חוק עזר זה אינו בא לגרוע מהוראות כל דין אחר.

שמירת דינים

26. (א) מבקש רשיון לפי חוק עזר זה פטור מתשלום אגרה אם בידו רשיון בר תוקף שניתן לו לפי חוק עזר אשקלון (מודועת ושלטים), התשכ"ט-1969 (להלן – חוק העזר היוצא).

פטור מאגרה

(ב) בעל רשיון שהסיר, תוך 90 ימים מיום שנדרש מאת ראש העיריה, שילוט קיים שהוצג לפי הוראות חוק עזר זה או לפי הוראות חוק העזר היוצא והתקין במקומו שילוט אחר בהתאם להוראות חוק עזר זה ולהוראות ראש העיריה – פטור מתשלום אגרה בעד השילוט החדש למשך שנה אחת.

27. על אף האמור בחוק העזר לאשקלון (הצמדה למדד), התשמ"ד-1984, יעלו שיעורי האגרה ודמי השימוש שנקבעו בתוספת, ב-16 בחודש שלאחר פרסומו של חוק עזר זה ברשומות (להלן – יום ההעלאה הראשון) בשיעור עליית מדד המחירים לצרכן שפורסם לאחרונה לפני יום ההעלאה הראשון לעומת המדד כאמור בפורסם בחודש מרס 1996.

הוראת שעה

28. על אף האמור בחוק עזר זה, יינתן רשיון לתקופה שלא תעלה על שנתיים, גם לשילוט אשר אינו עונה על הוראות חוק עזר זה, אם הוצא לאותו שילוט רשיון כדין לשנת 1995 ושולמה בעדו אגרה כדין.

הוראת מעבר

29. חוק עזר לאשקלון (מודעות ושלטים), התשכ"ט-1969 – בטל.

ביטול

תוספת

(סעיפים 2, 5, 15, 22 ו-27)

**חלק א', אגרת שלטים**

1. (א) בעד שלט המותקן במקום העסק ישולמו, לשנה או לחלק ממנה, אגרות כלהלן:

שיעורי האגרה בשקלים חדשים, לכל מ"ר של השלט או חלק ממנו

שלט רגיל

שלט ראשון שלט נוסף שלט דגל

קומת קומות כל קומת קומות

שטח השלט קרקע אחרות הקומות קרקע אחרות

עד 10 מ"ר 79 119 119 269 403

עולה על 10 מ"ר 119 180 180 386 580

(ב) בעד שלט באזור שילוט מיוחד, שהוצג לפי הכללים שנקבעו לאזור זה או בעד שלט דגל שאושר כאמור בסעיף 10(2), תשולם אגרה בשיעור 75% מן האגרה הנקובה בפרט משנה (א);

(ג) (1) בעד שלט גג המוצג על גג בנין חד-קומתי שגובהו אינו עולה על 5 מטר, תשולם אגרה לפי תעריף שלט ראשון בקומת קרקע כאמור בפרט משנה (א);

(2) בעד שלט גג אחר, תשולם אגרה בסך 400 שקלים חדשים, לכל מ"ר או חלק ממנו;

(ד) בעד שלט אלקטרוני תשולם אגרה בשיעור 590 שקלים חדשים, לכל מ"ר או חלק ממנו.

**חלק ב': מודעות שאינן פרסום חוצות**

1. (א) בעד מודעות שאינן פרסום חוצות, המתפרסמות בשטח פרטי, ישולמו, לשנה או לחלק ממנה אגרות כלהלן:

אגרה בשקלים חדשים, לכל מ"ר משטח המודעה או חלק ממנו

מודעה רגילה מודעת דגל

שטח המודעה קומת קרקע קומות אחרות קומת קרקע קומות אחרות

עד 10 מ"ר 239 358 471 706

עולה על 10 מ"ר 358 537 706 1,060

(ב) בעד מודעה באזור שילוט מיוחד, שהוצגה לפי הכללים שנקבעו לאזור זה או בעד מודעת דגל שאושרה כאמור בסעיף 10(2), תשולם אגרה בשיעור 75% מן האגרה הנקובה בפרט משנה (א);

(ג) (1) בעד מודעת גג המוצגת על גג בנין חד קומתי שגובהו אינו עולה על 5 מטרים, תשולם אגרה לפי תעריף מודעה רגילה בקומת קרקע כאמור בפרט משנה (א);

(2) בעד מודעת גג אחרת, תשולם אגרה בסך 400 שקלים חדשים, לכל מ"ר או חלק ממנו;

(ד) בעד מודעה אלקטרונית, תשולם אגרה בשיעור 980 שקלים חדשים, לכל מ"ר או חלק ממנו.

2. (1) מודעה שאינה נשקפת לרחוב, בבריכת שחיה, מגרש, אולם, איצטדיון, תחנת רכבת או חניון, לכל מ"ר או לחלק ממנו, לשבוע – 15 שקלים חדשים;

(2) בעד מודעה כאמור בפרט משנה (1), המתחלפת או מוצגת באמצעים אלקטרוניים, לכל מ"ר או חלק ממנו, לשבוע – 23 שקלים חדשים.

3. בעד מודעה כאמור בחלק זה, המתפרסמת בשטח ציבורי ישלם המפרסם לעיריה, בנוסף לאגרה, דמי שימוש בשיעור 300 שקלים חדשים, לכל מ"ר משטח המודעה או חלק ממנו.

4. בעד מודעה לפרסום אירועים מיוחדים, המתפרסמת לתקופה של עד חודש, תשולם אגרה בשיעור 30% מהאגרה השנתית בעד מודעות כאמור בחלק זה.

**חלק ג': פרסום חוצות**

שיעורי האגרה

בשקלים חדשים

1. מודעה של פרסום חוצות המתפרסמת בשטח פרטי, לשנה או לחלק ממנה –

(1) למפרסם בתחום השיפוט של העיריה מודעות כאמור, ששטחן הכולל הוא עד 100 מ"ר –

לכל מ"ר או חלק ממנו, עד 10 מ"ר 205

לכל מ"ר נוסף או חלק ממנו, עד 75 מ"ר 155

לכל מ"ר נוסף או חלק ממנו, עד 200 מ"ר 103

לכל מ"ר נוסף או חלק ממנו 51

(2) למפרסם בתחום השיפוט של העיריה מודעות כאמור, ששטחן הכולל הוא מעל 100 מ"ר –

לכל מ"ר או חלק ממנו, עד 10 מ"ר 185

לכל מ"ר נוסף או חלק ממנו, עד 75 מ"ר 139

לכל מ"ר נוסף או חלק ממנו, עד 200 מ"ר 93

לכל מ"ר נוסף או חלק ממנו 46

2. בעד מודעה של פרסום חוצות המתפרסמת בשטח פרטי, באמצעים אלקטרוניים, או באמצעי טכנולוגי אחר, לשנה –

לכל מ"ר או חלק ממנו, עד 10 מ"ר 952

לכל מ"ר נוסף או חלק ממנו, עד 75 מ"ר 714

לכל מ"ר נוסף או חלק ממנו, עד 200 מ"ר 476

לכל מ"ר נוסף או חלק ממנו 238

3. בעד מודעה כאמור בחלק זה, המתפרסמת בשטח ציבורי או על גבי מיתקן פרסום עירוני, ישלם המפרסם לעיריה, בנוסף לאגרה שנקבעה בפרטים 1 ו-2, לפי הענין, דמי שימוש בשיעור שייקבע במכרז שתפרסם העיריה; לא פורסם מכרז, יהיו דמי השימוש, בשיעור כפול משיעורי האגרה שנקבעו בפרטים 1 ו-2, לפי הענין.

4. אגרה בעד שלט חוצות, לחלק משנה, תהא, בעד כל חודש מתקופת הפרסום, בשיעור עשירית מהשיעור השנתי.

**חלק ד': מודעות על כלי רכב ובתוכו ובאמצעות כלי טיס**

תיקון תשע"ו-2016

1. בעד מודעות על גבי חלקו החיצון של כלי רכב ציבורי, לכל כלי רכב, החונה או נע בתחום העיריה, ובלבד שנקודת מוצאו בתחום העירייה, לשנה או חלק ממנה 500

2. בעד מודעות בתוך כלי רכב ציבורי, לכל כלי רכב, הנע בתחום העיריה, ובלבד שנקודת מוצאו בתחום העירייה, לשנה או חלק ממנה 300

3. בעד יום פרסום באמצעות כלי טיס או כדור פורח, לכל יום או חלק ממנו 100

**חלק ה': אגרה בעד פרסום והדבקת מודעות על לוחות פרסום עירוניים**

1. (1) בעד פרסום מודעה המודבקת בידי העיריה למשך שבוע על סדרה של עד 50 לוחות פרסום עירוניים או חלק מהם –

שיעורי האגרה

גודל המודעה בשקלים חדשים

גליון שלם 338

חצי גליון 175

רבע גליון 106

(2) לכל יום נוסף – 12% משיעור האגרה כאמור בפרט משנה (1).

(3) לכל 5 לוחות נוספים או חלק מהם – 10% משיעור האגרה כאמור בפרט משנה (1).

2. מודעת אבל המתפרסמת מטעם משפחת הנפטר פטורה מתשלום אגרה.

ט"ז באדר א' התשנ"ז (23 בפברואר 1997) בני וקנין

ראש עיריית אשקלון

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ז מס' 580](http://www.nevo.co.il/Law_word/law07/mekomi-0580.pdf) מיום 30.6.1997 עמ' 402.

   ת"ט [ק"ת חש"ם תשנ"ז מס' 584](http://www.nevo.co.il/Law_word/law07/mekomi-0584.pdf) מיום 18.9.1997 עמ' 562.

   תוקן [ק"ת חש"ם תשס"א מס' 636](http://www.nevo.co.il/Law_word/law07/mekomi-0636.pdf) מיום 21.5.2001 עמ' 258 – תיקון תשס"א-2001.

   [ק"ת חש"ם תשע"ו מס' 855](http://www.nevo.co.il/Law_word/law07/MEKOMI-0855.pdf) מיום 7.8.2016 עמ' 414 – תיקון תשע"ו-2016 [↑](#footnote-ref-1)