חוק עזר לאשקלון (שמירת הסדר והנקיון), תשל"ט-1979

תוכן ענינים

|  |  |  |  |
| --- | --- | --- | --- |
|  | פרק א' – פרשנות | [Go](#med0) | 5 |
| סעיף 1 | הגדרות | [Go](#Seif1) | 5 |
|  | פרק ב' – ביעור קוצים | [Go](#med1) | 10 |
| סעיף 2 | ביעור קוצים | [Go](#Seif2) | 10 |
|  | פרק ג' – הדבקת מזיקים | [Go](#med2) | 10 |
| סעיף 3 | חובת הדברה | [Go](#Seif3) | 10 |
| סעיף 4 | הוראות להדברת מזיקים | [Go](#Seif4) | 10 |
| סעיף 5 | הדברה בידי העיריה | [Go](#Seif5) | 10 |
|  | פרק ד' – הוראות בענין מקום עינוג | [Go](#med3) | 10 |
| סעיף 6 | איסור עישון, פיצוח והכנסת בקבוקים | [Go](#Seif6) | 10 |
| סעיף 7 | מודעות | [Go](#Seif7) | 10 |
|  | פרק ה' – החזקת מקלטים | [Go](#med4) | 10 |
| סעיף 8 | נקיון ותקינות המקלט | [Go](#Seif8) | 10 |
|  | פרק ו' – פינוי אשפה (בוטל) | [Go](#med5) | 10 |
|  | פרק ז' – מניעת מפגעים וביעורם | [Go](#med6) | 12 |
| סעיף 20 | איסור גרימת מפגע | [Go](#Seif20) | 12 |
| סעיף 21 | אחריות לסילוק מפגע | [Go](#Seif21) | 12 |
| סעיף 22 | חובה יחד ולחוד | [Go](#Seif22) | 12 |
| סעיף 23 | סילוק מפגע | [Go](#Seif23) | 12 |
| סעיף 24 | החלטת המפקח | [Go](#Seif24) | 12 |
| סעיף 25 | איסור זריקת אשפה, ליכלוך או פסולת | [Go](#Seif25) | 12 |
| סעיף 26 | השקאת צמחים | [Go](#Seif26) | 12 |
| סעיף 27 | ניקוי, איבוק, ניעור, חביטה | [Go](#Seif27) | 12 |
| סעיף 28 | זיהום מקום ציבורי | [Go](#Seif28) | 13 |
| סעיף 29 | איסור פיזור מודעות | [Go](#Seif29) | 13 |
| סעיף 30 | החזקת בעלי חיים | [Go](#Seif30) | 13 |
| סעיף 31 | איסור שימוש ושפיכת מי שופכין | [Go](#Seif31) | 13 |
| סעיף 32 | איסור שפיכת נוזלים | [Go](#Seif32) | 13 |
| סעיף 33 | אחריות בעל נכס והמחזיק לנקיון הנכס | [Go](#Seif33) | 13 |
| סעיף 34 | גידור מגרש ובנין | [Go](#Seif34) | 13 |
| סעיף 35 | איסור השארת בעלי חיים במקום ציבורי | [Go](#Seif35) | 13 |
|  | פרק ח' – מניעת רעש | [Go](#med7) | 14 |
| סעיף 36 | איסור הקמת רעש | [Go](#Seif36) | 14 |
| סעיף 36א | הפעלת מערכת אזעקה | [Go](#Seif114) | 14 |
| סעיף 36ב | הגבלת מפלס הקול | [Go](#Seif115) | 14 |
| סעיף 36ג | שימוש במערכת הגברה או כלי נגינה חשמלי | [Go](#Seif116) | 14 |
| סעיף 36ד | מדידת מפלס הקול | [Go](#Seif117) | 15 |
| סעיף 36ה | פטור | [Go](#Seif118) | 15 |
| סעיף 36ו | סמכויות כניסה, ביקורת וסמכויות מפקח | [Go](#Seif119) | 15 |
| סעיף 36ז | מדידת רעש | [Go](#Seif120) | 15 |
|  | פרק ט' – ניקוי מדרכות | [Go](#med8) | 15 |
| סעיף 37 | חובת ניקוי | [Go](#Seif37) | 15 |
| סעיף 38 | דרישה לניקוי | [Go](#Seif38) | 15 |
| סעיף 39 | איסוף אשפה | [Go](#Seif39) | 15 |
|  | פרק י' – עקירת עצים | [Go](#med9) | 15 |
| סעיף 40 | עקירת עצים ועקירה ללא אישור מוקדם | [Go](#Seif40) | 15 |
| סעיף 41 | מתן היתר ותנאיו | [Go](#Seif41) | 15 |
| סעיף 42 | אגרת היתר | [Go](#Seif42) | 15 |
|  | פרק י"א – קביעת לוחיות-מספר בבנינים | [Go](#med10) | 16 |
| סעיף 43 | קביעת לוחית מספר | [Go](#Seif43) | 16 |
| סעיף 44 | איסור | [Go](#Seif44) | 16 |
| סעיף 45 | סמכויות ראש העיריה | [Go](#Seif45) | 16 |
|  | פרק י"ב – שימור רחובות | [Go](#med11) | 16 |
| סעיף 46 | מכשול ברחוב | [Go](#Seif46) | 16 |
| סעיף 47 | תליית כבסים | [Go](#Seif47) | 16 |
| סעיף 48 | היתר להעמיד כסאות | [Go](#Seif48) | 16 |
| סעיף 49 | פתיחת שוחות | [Go](#Seif49) | 16 |
| סעיף 50 | נזק לרחוב | [Go](#Seif50) | 16 |
| סעיף 51 | סילוק מכשול וביצוע עבודות | [Go](#Seif51) | 16 |
| סעיף 52 | מניעת הסגת גבול ברחוב | [Go](#Seif52) | 17 |
|  | פרק י"ג – שמירת הסדר והנקיון בגנים | [Go](#med12) | 17 |
| סעיף 53 | הימצאות בגן | [Go](#Seif53) | 17 |
| סעיף 54 | פגיעה בצמח בגן | [Go](#Seif54) | 17 |
| סעיף 55 | התנהגות בגן | [Go](#Seif55) | 17 |
| סעיף 56 | כלי רכב | [Go](#Seif56) | 17 |
| סעיף 57 | משחקים | [Go](#Seif57) | 17 |
| סעיף 58 | איסור הפרעה | [Go](#Seif58) | 17 |
| סעיף 59 | רעש | [Go](#Seif59) | 17 |
| סעיף 60 | חגיגות בגן | [Go](#Seif60) | 17 |
| סעיף 61 | הרחקת בני אדם מסויימים מגן | [Go](#Seif61) | 17 |
|  | פרק י"ד – שמירת חזיתות בתים ושיפוצם | [Go](#med13) | 17 |
| סעיף 62 | שמירת חזיתות הבית | [Go](#Seif62) | 17 |
| סעיף 63 | הודעה לשיפוץ | [Go](#Seif63) | 17 |
| סעיף 64 | שיפוץ על פי היתר | [Go](#Seif64) | 17 |
| סעיף 65 | שיפוץ בידי העיריה | [Go](#Seif65) | 17 |
| סעיף 66 | חלוקת הוצאות | [Go](#Seif66) | 18 |
| סעיף 67 | הוצאות שיפוץ מקומי | [Go](#Seif67) | 18 |
|  | פרק ט"ו – רוכלות, עסקים ושווקים | [Go](#med14) | 18 |
| סעיף 68 | רשיון | [Go](#Seif68) | 18 |
| סעיף 69 | רוכלות | [Go](#Seif69) | 18 |
| סעיף 70 | בקשה לרשיון | [Go](#Seif70) | 18 |
| סעיף 71 | נשיאת רשיון | [Go](#Seif71) | 18 |
| סעיף 72 | שטחים אסורים ברוכלות ובעסקים | [Go](#Seif72) | 18 |
| סעיף 73 | איסור להכריז על סחורה ואיסור פרסומת | [Go](#Seif73) | 18 |
| סעיף 74 | איסור ללכלך | [Go](#Seif74) | 18 |
| סעיף 75 | מקומות אסורים ברוכלות | [Go](#Seif75) | 18 |
| סעיף 76 | סידור סחורות ברכב ומכירתן | [Go](#Seif76) | 18 |
| סעיף 77 | שימוש בדוכנים ובעגלות | [Go](#Seif77) | 19 |
| סעיף 78 | סילוק רכב, חפצים וסחורה | [Go](#Seif78) | 19 |
| סעיף 79 | רוכלות ילדים | [Go](#Seif79) | 19 |
| סעיף 80 | תפיסת דברים וחילוטם | [Go](#Seif80) | 19 |
| סעיף 81 | עבודת ילדים | [Go](#Seif81) | 19 |
| סעיף 82 | מכירת טובין | [Go](#Seif82) | 19 |
| סעיף 82א | סככות | [Go](#Seif122) | 19 |
| סעיף 83 | רוכלות | [Go](#Seif83) | 19 |
| סעיף 84 | סידור הטובין | [Go](#Seif84) | 19 |
| סעיף 85 | מידות ומשקלות | [Go](#Seif85) | 19 |
| סעיף 86 | לוחית בתא | [Go](#Seif86) | 19 |
| סעיף 87 | היתר כניסה ומכירה | [Go](#Seif87) | 19 |
| סעיף 88 | איסור כניסה לחולים | [Go](#Seif88) | 19 |
| סעיף 89 | איסור הכנסת טובין מקולקלים והחזקתם | [Go](#Seif89) | 20 |
| סעיף 90 | הכנסת בעלי חיים ורכב | [Go](#Seif90) | 20 |
| סעיף 91 | עופות ודגים חיים | [Go](#Seif91) | 20 |
| סעיף 92 | איסור כניסה כשהשוק סגור | [Go](#Seif92) | 20 |
| סעיף 93 | העלאת אש | [Go](#Seif93) | 20 |
| סעיף 94 | מניעת ריחות ורעש | [Go](#Seif94) | 20 |
| סעיף 95 | מריטת נוצות | [Go](#Seif95) | 20 |
| סעיף 96 | העברת עופות שחוטים | [Go](#Seif96) | 20 |
| סעיף 97 | סילוק מפגע ומטרד | [Go](#Seif97) | 20 |
| סעיף 98 | כלי קיבול ואריזה | [Go](#Seif98) | 20 |
| סעיף 99 | שמירת הנקיון | [Go](#Seif99) | 20 |
| סעיף 100 | ימי השוק | [Go](#Seif100) | 20 |
| סעיף 101 | זכות כניסה למפקח | [Go](#Seif101) | 21 |
| סעיף 102 | פגיעה בשוק | [Go](#Seif102) | 21 |
| סעיף 103 | הרחקה מהשוק | [Go](#Seif103) | 21 |
| סעיף 104 | ציות להוראות | [Go](#Seif104) | 21 |
| סעיף 105 | הפרעה לשימוש בסמכויות | [Go](#Seif105) | 21 |
|  | פרק ט"ז – שונות | [Go](#med15) | 21 |
| סעיף 100 | איסור הפרעה | [Go](#Seif106) | 21 |
| סעיף 107 | איסור פגיעה | [Go](#Seif107) | 21 |
| סעיף 108 | ילדים | [Go](#Seif108) | 21 |
| סעיף 109 | מסירת הודעות | [Go](#Seif109) | 21 |
| סעיף 110 | סמכות כניסה | [Go](#Seif110) | 21 |
| סעיף 111 | ביצוע הודעה | [Go](#Seif111) | 21 |
| סעיף 113 | שמירת דינים | [Go](#Seif112) | 21 |
| סעיף 115 | ביטולים | [Go](#Seif113) | 22 |

חוק עזר לאשקלון (שמירת הסדר והנקיון), תשל"ט-1979[[1]](#footnote-1)\*

בתוקף סמכותה לפי סעיף 250 לפקודת העיריות, מתקינה הועדה למילוי תפקידי מועצת עירית אשקלון חוק עזר זה:

**פרק א' – פרשנות**

1. בחוק עזר זה –

הגדרות

"אולם" – כמשמעותו בפריט 99 לצו רישוי עסקים (עסקים טעוני רישוי), התשל"ג-1973 (להלן הצו), לרבות בית-קפה ומסעדה כמשמעותם בפריט 104 לתוספת לצו ודיסקוטק כמשמעותו בפריט 106 לתוספת לצו;

תיקון תשנ"ו-1995

"אשפה" – שיירי מזון, קליפות, נייר, בקבוקים, שברי זכוכית, תיבות, קופסאות, קרטונים, אריזות למיניהן, גרוטאות, פחים, חתיכות עץ, קרשים, סמרטוטים, שיירי מפעל, אפר, בדלי סיגריות, פסולת מכל הסוגים, הפרשות בעלי חיים ופסולת או מי שופכין של מכלאה, וכן כל דבר העלול לגרום אי נקיון או לסכן את הבריאות, למעט פסולת בנין;

תיקון תשנ"ב-1992

"אשפת צמחים" – צמח קטוף, כרות, תלוש או שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכים, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שופכים, תאי בדיקה או צינור להובלת מי שופכים;

"בית" – לרבות כל בנין ומבנה וכל חלק מהם, בין שהוא בנוי אבן, בטון, טיט, ברזל או עץ ובין כל חומר אחר, וכולל בית משותף, בית דירות, בית עסק ובנין ציבורי, בין שהם תפוסים ובין שאינם תפוסים, ולרבות שטח הקרקע שעיקר שימושו עם הבית כחצר או כגינה או לכל צורך אחר של אותו בית;

"ביתן אשפה" – בנין המיועד להחזקת כלי אשפה או להחזקת כלי אשפה לזבל או כלי אשפה לאשפה של בנין;

"בנין" – כל מבנה או גדר, בין שהם בנויים אבן ובין שהם בנויים בטון, טיט, ברזל, עץ או כל חומר אחר, בין קבועים ובין ארעיים, או כל חלק מהם, לרבות מיתקני תברואה;

"בעל מקום עינוג" – אחד או יותר מאחד מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עינוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"בעל נכס" – אחד או יותר מאחד מאלה:

(1) הבעל הרשום של הנכס;

(2) אדם המקבל או הזכאי לקבל הכנסה מנכס או שהיה מקבלה אילו היה הנכס נותן הכנסה, בין בזכותו ובין כמורשה, כנאמן או כבא כוח;

(3) שוכר, או שוכר משנה, ששכר את הנכס לתקופה שלמעלה מ-5 שנים או המחזיק בנכס באופן אחר, למעט אדם הגר בבית מלון או פנסיון;

(4) "בעל דירה" – כמשמעותו בחוק המקרקעין, תשכ"ט-1969;

"בעל עסק" – אחד או יותר מאחד מאלה:

(1) הבעל של עסק;

(2) מנהל עסק;

(3) מנהל עסק למעשה;

(4) האחראי לעסק;

(5) המחזיק בעסק;

(6) שותף פעיל בעסק;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"דוכן" – שולחן או כלי אחר המשמשים להחזקת טובין לשם מכירתם;

"זבל" – (נמחקה);

תיקון תשנ"ב-1992

"חזית" – כל חלק מבית הנשקף אל רחוב או גן;

"חפצים מיושנים" – חפצים שיצאו מכלל שימוש, או שנחזים כאילו יצאו מכלל שימוש, לרבות שלד וחלקי כלי רכב, מכונה וחלקיה, גרוטאות, תנור, מקרר, דוד, דוד שמש, אסלה, אמבטיה, רהיטים או כל חלק מהם;

תיקון תשמ"ט-1989

"חצר השוק" – (נמחקה);

תיקון תשמ"ט-1989

"טובין" – לרבות בעלי-חיים;

"יום השוק" – היום או הימים שנקבעו כימי השוק בסעיף 100 לחוק עזר זה;

תיקון תשנ"ב-1992

"ילד" – מי שלא מלאו לו 14 שנה;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה – תחילתם חצי שעה לפני שקיעת החמה בערב יום המנוחה וסופם עם צאת הכוכבים למחרת;

"כלי אשפה" – מבנה, מכל, מכולה, דחסן אשפה, עגלה, שקית או כלי קיבול המיועדים לעצירת אשפה, לרבות מיתקנים המורכבים על כלי אשפה, מחומר, צורה, גודל ואיכות כפי שיקבע מנהל מחלקת תברואה מזמן לזמן;

תיקון תשס"ז-2007

"כלי נגינה חשמלי" – כלי נגינה המופעל בעזרת חשמל;

תיקון תשנ"ו-1995

"כלי רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופנים, תלת אופן ועגלה כמשמעותם בסעיף 1 לפקודת התעבורה, ולמעט רכב בטחון כמשמעותו בתקנה 1 לתקנות התעבורה, תשכ"א-1961, ולמעט רכב של העיריה הנהוג בידי עובד העיריה במילוי תפקידו;

"מדביר חולדות" – מי שבידו רשיון לפי חוק רישוי עסקים, תשכ"ח-1968, המתיר לו להשמיד מכרסמים;

"מדרכה" – מקום המשמש למעבר הולכי רגל, לרבות המדרחוב, בין שהוא מרוצף או סלול ובין שאינו מרוצף או סלול;

תיקון תשנ"ב-1992

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"מוסיקה" – מוסיקה כלית, מכנית, קולית או מוקלטת, לרבות קולות ורעשים;

תיקון תשנ"ו-1995

"מועצה" – מועצת העיריה;

"מוכר" – בשוק או שוק פתוח, לרבות מי שנושא, מביא או מציג טובין למכירה, בין שמכרם ובין שלא מכרם, ולרבות מתווך, מחזיק בחנות או מחזיק במשטח;

תיקון תשמ"ט-1989

"מזבלה עירונית" – (נמחקה);

תיקון תשס"ז-2007

"מזיק" – כל אחד מאלה: חלזונות, עשבי בר, טוואי התהלוכה של האורן, קרציות, יתושים, זבובי בית, זבוב סוס, זבוב הים התיכון, חולדות, נברנים, עכברים, עכברושים, פרעושים וכינים;

תיקון תשס"ז-2007

"מחזיק" – אדם המחזיק למעשה בנכס או בחלק ממנו כבעלים, כשוכר או בכל אופן אחר, לרבות מי שהגיש בקשה להיתר בניה בנכס או קיבל היתר כאמור או ביקש אספקת מים או חשמל לפי סעיפים 157א(ב)2 ו-(ד)2 לחוק התכנון והבניה, התשכ"ה-1965, למעט אדם הגר בבית מלון או פנסיון;

תיקון תשס"ז-2007

"מי שופכין" – מי דלוחין, מי כביסה, מי שטיפת רצפות או כל מים מלוכלים או מזוהמים;

"מיתקן תברואה" – שרברבות סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מיתקן לחימום מים, מערכת אספקת מים, כמשמעותם בתקנות התכנון והבניה (בקשה להיתר, תנאיו ואגרות), תש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים, או כיוצא באלה, וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מנהל מחלקת תברואה" – מנהל מחלקת התברואה בעיריה;

תיקון תשס"ז-2007

"מפגע" – אחד או יותר מאחד מאלה:

(1) העדר בתי-כסא במספר מספיק, או קיום בית-כסא שאינו מדגם מאושר, בנכס המשמש למטרת מגורים או עסק או לכל מטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהנכס;

(4) צינור מי שופכין, פתח בור שפכים או כיוצא באלה, שבהם לא נקבע מכסה אטום או אין המכסה קבוע כהלכה;

(5) בור שפכים או צינור איורור או מרזב שהם סדוקים, שבורים, סתומים או לקויים באופן שאויר מסואב או נוזלים שבהם פורצים החוצה או מחלחלים מתוכם, או שחמרים עלולים ליפול לתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור של מיתקן תברואה, מערכת הסקה, מיתקן חימום, מיתקן מים או מכל דלק בלתי תקינים;

(8) מרזב או מגלש הקשור, במישרין או בעקיפין, עם כל ביב, צינור מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכין, הנמצא במצב הגורם או עלול לגרום לזיהום המים שבתוכו או לריבוי חרקים;

(10) שימוש במרכז כצינור מי שופכין, או שפיכת כל נוזל שאינו מי-גשם דרך מרזב;

(11) הצטברות כל חומר, בין בתוך בנין ובין בסביבתו, הגורם או עלול לגרום לרטיבות או לטחב בבנין או בסביבתו, או עלול להזיק לבריאות באופן אחר;

(12) שימוש בנכס בניגוד למטרה שלשמה נועד;

(13) פליטת עשן, גזים או פיח שלא דרך מעשנה תקינה או שלא דרך מעשנה בגובה מתאים;

(14) הימצאות חולדות או עכברים;

(15) הימצאות חרקים או שרצים העלולים לגרום נזק לבריאות;

(16) צמח הצומח בנכס המהווה או עלול להוות סכנה או לגרום הפרעה או אי-נוחות;

(17) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לכלי רכב;

(18) זחלי טוואי התהלוכה של האורן וקיניהם הנמצאים בעצי האורן שבנכס;

(19) מי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;

(20) קוצים או כל חומר אחר, הנמצאים בנכס והעלולים לגרום לשריפה או להתפשטותה, או העלולים לגרום להתרבותם של זחלים, חרקים ומזיקים למיניהם;

(21) כל נכס המצוי במצב העלול לעשותו מזיק, מסוכן או פוגע בבריאות;

(22) כל פגם בנכס הנובע ממצב החזקתו, המזיק לבריאות או העלול להזיק לבריאות;

(23) כל דבר אשר, לדעת ראש העיריה, עלול לסכן את חייו, בטחונו, רכושו או נוחיותו של אדם או להפריע לאדם או למנוע אותו מהשתמש בזכויותיו או להביאו לידי הרגזה או לידי פגיעה בחוש הראיה, הריח או השמיעה;

תיקון תשמ"א-1981

"מפלס רעש", "מצב מדידה" ו-"dB(A)" – כהגדרתם בתקנות למניעת מפגעים (רעש בלתי סביר), התש"ן-1990 (להלן – תקנות רעש בלתי סביר);

תיקון תשנ"ו-1995

"מעבר" – בשוק – כל מעבר לקהל בין החנויות והתאים, במרחק של 1.40 מטר מפתח החנות או התא לפי המסומן בו כמעבר;

תיקון תשמ"ט-1989

תיקון תשנ"ב-1992

"מפעל" – בית מלאכה, בית חרושת, מוסך, חנות, כל-בו, מרכול, בית-חולים, מרפאה, בית הגרלה, בית-מלון, בית נופש, מקום המשמש לאירועים, מרכז מסחרי פתוח או סגור, משתלה, שוק פרטי, מוסדות ציבור, וכן כל עסק או מקום המוציא, לדעת המפקח, פסולת או אריזות מחמרים שונים, בכמות העולה על נפח של 0.1 מ"ק ליומיים;

תיקון תשנ"ב-1992

תיקון תשס"ז-2007

"מפקח" – אדם שראש העיריה מינה אותו בכתב להיות מפקח לענין הוראות חוק עזר זה;

"מקום עינוג" – מקום המשמש לצרכי עינוג, לרבות תחת כיפת השמים ולמעט דירת מגורים;

תיקון תשמ"ט-1989

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מחסן, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג, וכן אוטובוס ציבורי או מונית כמשמעותם בתקנות התעבורה, תשכ"א-1961;

"מקלט" – מבנה או מקום אחר שהותקן לשמש מקלט, הכל לפי התכנית שהרשות המוסמכת אישרה אותה לפי חוק ההתגוננות האזרחית, תשי"א-1951;

"משטח" – כל אחד מהמתחמים המצויים בתוך השוק הפתוח ואשר שטחיהם וגבולותיהם מסומנים בפסי צבע או באופן אחר על רצפת השוק הפתוח;

תיקון תשמ"ט-1989

"נכס" – קרקע, בנין או חלק מהם, בין תפוס ובין שאינו תפוס;

"סחורה" – כל מצרך הדרוש לאדם או לבעל חיים;

"עינוג" – הצגת תאטרון, קולנוע, קונצרט, אסיפה, הרצאה, מופע מחול וריקודים, קרקס, משחק ספורט או כל עינוג כיוצא באלה, בין שהם בתמורה ובין שאינם בתמורה;

"עגלה" – כלי רכב הנגרר או נדחף בידי אדם או בעל חיים, למעט אופנים ועגלת ילדים שעה שילד מובל בה;

"העיריה" – עירית אשקלון;

"עסק" – בית אוכל, בית מלון, בית מרקחת, בית קפה, מחסן, מסעדה, מפעל, מקום למכירת כרטיסים, מקום עינוג, משרד, תחנת אוטובוסים, תחנת דלק, תחנת מוניות, קיוסק או מקום אחר שבו מתנהל עסק;

"עקירת עץ" – כריתת עץ, שבירתו, שריפתו או סילוקו;

"פסולת בנין" – פסולת או שיירי חומרים שמשתמשים בהם לבניה או במפעל לייצור מוצרים לבניה, או לתיקונים או לשינויים של בנין או בקשר עם אותן עבודות, לרבות שיירי הריסות בנין, אבנים, סלעים, אפר, אדמה, חול, מלט, בטון, ברזל וכיוצא באלה;

תיקון תשמ"ט-1989

"פסולת קשה" – מכונות ישנות וחלקיהן, לרבות מכונות כביסה, מקררים וכדומה, ופסולת שאינה אורגנית ואינה רעילה;

תיקון תשס"ז-2007

"פסולת תעשיתית" – (נמחקה);

תיקון תשנ"ב-1992

"צמח" – עץ, שתיל, שיח, עשב וכיוצא באלה;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רוכלות" – כמשמעותה בחוק רישוי עסקים, התשכ"ח-1968 (להלן – חוק רישוי עסקים);

תיקון תשמ"ט-1989

"רוכלות ניידת" – רוכלות הנעשית מתוך רכב שאינו עומד דרך קבע במקום אחד;

תיקון תשמ"ט-1989

"רשות הרישוי" – רשות הרישוי, כמשמעותה בחוק רישוי עסקים, בתחום שטח שיפוט העיר אשקלון;

תיקון תשמ"ט-1989

"רחוב" – דרך, נתיב להולכי רגל, מדרכה, כביש, מעבר המשמש או המכוון לשמש אמצעי גישה לבתים אחדים, תעלה, ביב, חפירה, רחבה, כיכר או גן, וכן כל מקום פתוח שהציבור משתמש בו או נוהג לעבור בו או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או נגררים כאמור, לרבות אופניים, תלת אופן ועגלה כמשמעותן בסעיף 1 לפקודת התעבורה, התשכ"א-1961, ולמעט רכב של העיריה הנהוג בידי עובד העיריה בשעת מילוי תפקידו;

תיקון תשמ"ב-1982

"שוק" – חלק 119 בגוש 1255;

תיקון תשנ"ב-1992

"שוק פתוח" – גוש 1254 חלקות 25-22, 27, 28, 41-31, 57, 138-132, 141, 164-143, 171-169, 197, 199, 200, 209-204, 217, 218, 225-220, 234-227, 249-246, 262, 266, 267, 282, 285, 286, 290, 296, 298, 299, 307, 308, 316, 317, 319, 331, 332; וחלקי חלקות 46-44, 49, 51, 62-60, 64, 131, 172, 193, 194, 216-211, 219, 260, 264, 265, 272, 279, 281,   
289-287, 291, 292, 295, 297, 315-313, 322-320;

תיקון תשמ"ט-1989

"שיפוץ" – לרבות כל תיקון, שיפור וחידוש של חזית הבית וכולל עבודות צביעה, טיח, סיוד, ניקוי, סתימה, מילוי, ציפוי, שינוי מקום צנרת חיצונית, ריצוף או תיקוני בניה, עבודות להגנה מפני חלודה, מפני רטיבות או מים, וכן הריסת כל דבר הפוגם במראה החזית, החלפתו או סילוקו;

"שיפוץ מקומי" – עבודות צביעה, טיח, סיוד, ניקוי, סתימה או מילוי, שינוי מקום צנרת חיצונית, עבודות להגנה מפני חלודה, מפני רטיבות או מים, וכן הריסה או סילוק של דבר הפוגם במראה החזית של חלק מהבית וקירות חיצוניים של אותו חלק;

"תא" – חנות בשוק שיוחדה למכירת טובין בהתאם לתכנית השוק, לרבות שטח שבשימוש המחזיק באותה חנות;

תיקון תשמ"ט-1989

תיקון תשנ"ב-1992

"תוצרת חקלאית" – גידולי קרקע וגידולי עץ;

"תעלת שופכין" – לרבות סעיפי תעלות שופכין, תאי בדיקה ונספחים אחרים.

**פרק ב' – ביעור קוצים**

2. לא יבעיר אדם קוצים, עצים או פסולת בשדה או תחת כיפת השמים, בשטח מגורים בנוי בתחום העיריה אלא על פי היתר בכתב מאת ראש העיריה.

ביעור קוצים

**פרק ג' – הדבקת מזיקים**

3. בעלים של נכס או המחזיק בו חייב להדביר את המזיקים שבנכסו.

חובת הדברה

4. (א) ראש העיריה רשאי לדרוש, בהודעה בכתב, מאת אדם שעבר על הוראות סעיף 3 להדביר את המזיקים שבנכסו ולבצע את כל העבודות הנחוצות לשם כך, בהתאם לפרטים ולתנאים הקבועים בהודעה, אולם לא ידביר אדם חולדות, נברנים ועכברים בחומרים רעילים אלא באמצעות מדביר חולדות.

הוראות להדברת מזיקים

(ב) ההודעה תפרט את התקופה שבה יש לבצע את ההדברה כאמור בסעיף קטן (א).

(ג) אדם שקיבל הודעה כאמור חייב למלא אחריה.

5. לא מילא אדם אחרי דרישת ראש העיריה לפי סעיף 3(א), או ביצע עבודה מהעבודות המפורטות בהודעה שלא לפי הפרטים והתנאים הקבועים בה, רשאית העיריה לבצע את העבודה הדרושה להדברת המזיקים ולגבות את הוצאות הביצוע מאותו אדם.

הדברה בידי העיריה

**פרק ד' – הוראות בענין מקום עינוג**

6. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון, פיצוח והכנסת בקבוקים

(1) לא יעשן אדם, למעט במקום שבו מתקיים משחק או מופע תחת כיפת השמים;

(2) לא ימכור אדם ולא יפצח גרעינים, בטנים וכיוצא באלה;

(3) לא יכניס אדם, לא יחזיק ולא ימכור, ולא ירשה לאחר להכניס או להחזיק או למכור בקבוקי זכוכית או חומרים העלולים להתפוצץ, להתלקח או לסכן את בטיחות הציבור, לרבות במקום שבו מתקיים משחק ספורט או מופע אחר תחת כיפת השמים.

תיקון תשמ"ט-1989

7. (א) בעל מקום עינוג יקבע בו, במקומות הנראים לעין, מודעות לענין חוק עזר זה שאת תכנן, מספרן, גדלן וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

**פרק ה' – החזקת מקלטים**

8. (א) בעלים של נכס יחזיק את המקלט המצוי ברשותו במצב נקי ותקין המאפשר שימוש בו בכל עת שיהיה צורך בכך.

נקיון ותקינות המקלט

(ב) בעלים של נכס יעשה כל תיקון ושינוי הנחוץ לשם מילוי החובה האמורה בסעיף קטן (א), כפי שיידרש בכתב, על פי סעיף 14 לחוק ההתגוננות האזרחית, תשי"א-1951.

**פרק ו' – פינוי אשפה**

9. עד 19א. (בוטלו).

תיקון תש"ף-2020

**פרק ז' – מניעת מפגעים וביעורם**

20. (א) מי שהוא בעל נכס או מחזיק בו חייב להחזיק נכס באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א) נכס שהוא דירה, חייב המחזיק בה להחזיקה באופן שלא יתקיים בה מפגע.

21. מי שהוא בעל נכס או מחזיק בו חייב להסיר, לתקן ולסלק מיד מפגע שנתגלה בנכס.

אחריות לסילוק מפגע

22. היו בעלים או מחזיקים אחדים בנכס חייבים להחזיקו באופן שלא יתקיים בו מפגע, או היו חייבים בתיקון או סילוק מפגע, חייבים הם כולם יחד וכל אחד מהם לחוד.

חובה יחד ולחוד

23. (א) המפקח רשאי בהודעה בכתב לדרוש מכל אדם החייב לסלק מפגע לפי הוראות חוק העזר הזה, לסלק את המפגע, וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

סילוק מפגע

תיקון תשנ"ב-1992

(ב) החייב בסילוק מפגע, שנמסרה לו הודעה כאמור, חייב למלא אחריה.

(ג) לא מילא מי שחייב לסלק מפגע אחר הודעת המפקח או מילא אחריה באורח חלקי בלבד, רשאי מי שהוסמך לכך בידי ראש העיריה ובאישורו, להיכנס לנכס ולעשות כל הדרוש לסילוק המפגע או תיקון הפגם, ולגבות את ההוצאות הכרוכות בכך מהחייב כאמור.

תיקון תשנ"ב-1992

24. החלטת המפקח בדבר קיומו של מפגע תהא ראיה לכאורה לקיום המפגע.

החלטת המפקח

25. (א) לא יזרוק אדם, לא ישאיר ולא יניח, ולא ירשה לזרוק או להשאיר אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

איסור זריקת אשפה, ליכלוך או פסולת

(ב) על אף האמור בסעיף קטן (א) לא יזרוק אדם, לא ישאיר ולא יניח אשפת בית או אשפת צמחים בכלי אשפה שהתקינה העיריה במקום ציבורי; לענין זה, "אשפת בית" אשפה המוצאת מנכס שאינו רחוב.

(ג) לא יניח אדם כלי אשפה ברחוב; הוראה זו לא תחול על עובדי העיריה בעת מילוי תפקידם ועל אדם שהמפקח הורה לו בכתב אחרת לפי סעיף 9(ג).

(ד) (1) לא יזרוק אדם, לא ישליך, לא ישאיר ולא ירשה לזרוק, להשליך, להשאיר או להניח, אשפה, פסולת בנין, זבל או אשפת צמחים במקום ציבורי או במקום פרטי אלא בהסכמת המפקח בכתב ובהתאם להוראותיו;

(2) נמצא כי מכלי רכב הושלכו, הושארו או נשפכו אשפה, לכלוך, פסולת בנין או אחרת, זבל או אשפת צמחים במקום ציבורי או במקום פרטי, רואים את בעל הרכב, את נהגו וכן מי שאחראי לרכב, כאילו הוא השאיר, השליך או שפך כאמור, זולת אם הוכיח אחרת.

(ה) (1) לא יזרוק אדם, לא ישאיר, לא יניח, לא יחזיק ולא ירשה לזרוק, להשאיר, להניח או להחזיק חפצים מיושנים במקום ציבורי או פרטי, אלא אם כן הדבר דרוש לשם העברתו או תיקונו של אותו חפץ מיושן, ובלבד שלא יעשה כן לפרק זמן העולה על הזמן הסביר הדרוש לכך;

תיקון תשמ"ט-1989

(2) כל אחד מן המפורטים להלן חייב בפינוי חפצים מיושנים המצויים במקום ציבורי או פרטי למקום איסוף שיקבע המפקח: בעל חפצים מיושנים, אדם המוכר או המרכיב או המספק חפצים, שמחליפים חפצים מיושנים.

תיקון תשס"ז-2007

26. לא ישקה אדם ולא ירשה להשקות צמחים באופן הגורם או העלול לגרום הפרעה לעוברים ושבים ברחוב, או לאנשים בנכס גובל פרט לגן.

השקאת צמחים

27. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב.

ניקוי, איבוק, ניעור, חביטה

(ב) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב בשעות שבין 14.00 לבין 16.00 ובין 19.00 לבין 07.00 למחרת.

28. (א) לא יעשה אדם צרכיו ברחוב.

זיהום מקום ציבורי

(ב) לא ילכלך ולא יזהם אדם מקום ציבורי.

29. (א) לא יפזר אדם ולא יחלק ולא ירשה לפזר או לחלק מודעות במקום ציבורי.

איסור פיזור מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ג) לענין סעיף זה, "מודעה" – כמשמעותה בחוק עזר לאשקלון (מודעות ושלטים), תשי"ח-1958.

30. (א) לא יחזיק אדם בעל-חיים באופן הגורם או העלול לגרום רעש בלתי סביר, לכלוך או ריחות רעים או מצחינים.

החזקת בעלי חיים

תיקון תשנ"א-1991

(ב) לא יחזיק אדם ולא ירשה להחזיק בתחום העיריה פרדות, כבשים, עזים, חמורים, סוסים, עופות ושאר בעלי חיים אשר אין מחזיקים אותם בדרך רגילה בתוך דירה, אלא לפי היתר מאת ראש העיריה ובהתאם לתנאי ההיתר.

תיקון תש"ן-1990

(ג) ראש העיריה רשאי להורות על תפיסתו או השמדתו של בעל-חיים המוחזק שלא לפי הוראות סעיף קטן (ב).

תיקון תשנ"א-1991

(ד) נתפס בעל-חיים אשר הוחזק בניגוד להוראות סעיף קטן (ב) רשאי ראש העיריה להורות להעבירו ולהחזיקו במקום שהוא יקבע, ורשאי הוא לא להתיר את שחרורו אלא לאחר ששולמו לעיריה הוצאות העברתו והחזקתו.

תיקון תשנ"א-1991

(ה) נתפס בעל-חיים כאמור בסעיף קטן (ד) ולא שוחרר בידי בעלו תוך 48 שעות מעת התפיסה, רשאי ראש העיריה להורות על מכירתו לפני או אחרי שחיטתו, ועל תשלום התמורה לבעלים לאחר ניכוי הוצאות השחיטה, ההעברה וההחזקה.

תיקון תשנ"א-1991

31. (א) לא ישתמש אדם ולא ירשה להשתמש במי שופכין להשקאה.

איסור שימוש ושפיכת מי שופכין

(ב) לא ישפוך אדם, ולא ירשה לשפוך מי שופכין למקום ציבורי או למקום פרטי שלא לתוך בור שופכין או שלא באמצעות אבזרים שאישר המפקח.

32. (א) לא ישפוך אדם, ולא ירשה לשפוך מים או נוזל אחר שאינו מי גשם למקום ציבורי, שלא לצורך ניקוי רחוב או השקאת גן.

איסור שפיכת נוזלים

(ב) לא ירחץ אדם כלי רכב ברחוב באופן שישארו במקום הרחיצה שלולית או מים עומדים.

33. בעל נכס או המחזיק בו חייב לשמור באופן מתמיד על נקיונם של החצר, הכניסה לנכס, מקום חניה, חדר מדרגות, הגג, המחסן, המקלט וכל מקום המשמש את דיירי הנכס, למעט דירות מגורים, לנקותם ולטאטאם, לשטוף את המדרגות, חדר הכניסה והמדרכות בתחום החצר.

אחריות בעל נכס והמחזיק לנקיון הנכס

34. (א) מחזיק במגרש, וכשאין המגרש תפוס – בעל המגרש, חייב לשמור על נקיון המגרש, ולנקותו, וכן חייב הוא לגדרו או להקים בו קיר, הכל בהתאם לדרישת המפקח ולהנחת דעתו.

גידור מגרש ובנין

תיקון תש"ן-1990

(ב) סבר המפקח כי הדבר דרוש לשם מניעת מפגע או סכנה לציבור, חייב המחזיק בבנין או בעל בנין לגדרו בהתאם לדרישת המפקח ולהנחת דעתו.

35. (א) לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות או לגרום נזק או מפגע, ולא ירשה לבעל החיים שבבעלותו או שבפיקוחו לשוטט במקום ציבורי.

איסור השארת בעלי חיים במקום ציבורי

(ב) לא יעביר אדם עדר צאן במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) לא ירשה אדם, לא יאפשר ולא יתיר לכלב שבבעלותו או בפיקוחו להמצא במקום ציבורי אלא כשהוא קשור בקולרו ונמצא בהשגחה נאותה.

**פרק ח' – מניעת רעש**

36. (א) לא יקים אדם בתחום העיריה ולא יגרום שיוקם רעש חזק או חוזר ונשנה, שיש בו משום הפרעה לאדם הגר, העובד או המצוי בקרבת מקום, או לעוברים ושבים, בין שהרעש נעשה בכלי רכב, בכלי עבודה, בכלי נגינה, ברמקול, בצפירה, בקריאות או בהקשות וכיוצא באלה, ובין שהוא נעשה בכל אופן אחר –

איסור הקמת רעש

(1) בין השעות 23.00 ו-06.00 ובין השעות 14.00 ו-16.00, בימים א', ב', ג', ד' וה' בשבוע;

(2) בערבי ימי מנוחה בין השעות 14.00 ובין 16.00 וכן בערב יום מנוחה משעה 24.00 עד לשעה 08.00 ביום המנוחה.

(ב) ימי מנוחה הנמשכים יותר מיום אחד ינהגו בהם כאילו היו ערב יום מנוחה ביום הראשון והיום שלאחריו יום מנוחה, ויום המנוחה עצמו ייחשב כאילו היה ערב יום המנוחה, לגבי יום המנוחה שבא מיד למחרתו.

(ג) הוראות סעיף קטן (א) לא יחולו על עובדיהם של מפעלים, של בתי עסק ומקומות שהותר להם לעסוק בבניה, בעסק או במלאכה, כשהם מקימים רעש לצורך ביצוע העבודה באותו מפעל, בית עסק, או מקום, ובלבד שהרעש לא יהיה יתר על הדרוש לשם ביצוע העבודה כאמור.

(ד) מי שילד או בעל-חיים נמצא בפיקוחו חייב למנעו מהקמת רעש כאמור בסעיף קטן (א).

36א. (א) במקום שבו מותקנת אזעקה, לא יעשה שימוש אלא בצופר בלבד ובכפוף לתנאים אלה:

הפעלת מערכת אזעקה

תיקון תשמ"ט-1989

(1) הפעלת המערכת תגרום להפעלה מבוקרת של הצופר –

(א) באיזור מגורים – למשך לא יותר מ-8 דקות;

(ב) באיזור שאינו איזור מגורים – למשך לא יותר מ-15 דקות;

(2) לאחר פרקי זמן הקבועים בפסקה (1) על הצופר לחדול אוטומטית מלפעול ולא יפעיל אותו אדם שנית;

(3) צליל הצופר יהיה מקוטע עם הפעלה לסירוגין במשך 30 שניות בלבד;

(4) בזמן הפעלת האזעקה, עצמת הסירנות המותרת היא –

(א) באיזור מגורים – עד 70dB;

(ב) באיזור שאינו מגורים – עד 90dB;

(5) בעל עסק שבו מותקנת מערכת אזעקה, אחראי לתקינותה והוא חייב לדאוג לכוננות לשם תיקון מערכת האזעקה שהתקלקלה, לפי קריאה טלפונית כמפורט בפסקה (6) מיד לאחר ההודעה על קלקול;

(6) (א) בעל עסק יתקין ליד דלת הכניסה לעסקו שלט בכתב ברור, המפרט את שם בעל העסק או מנהלו ומספר טלפון שלו וכן את שם האחראי לאחזקת מערכת האזעקה ומספר הטלפון שלו, כדי לאפשר פניה אליהם להפסקת פעולת הצופר במקרה של קלקול;

(ב) בפסקה זו, "האחראי לאחזקת מערכת האזעקה" – מי שבעל העסק התקשר עמו בחוזה לשם דאגה לתקינות המערכת כאמור בפסקה (5) ולהפסקת פעולת הצופר במקרה של קלקול כאמור בפסקה זו;

(7) מתח החשמל של מערכת האזעקה יהיה 12 או 24 וולט.

(ב) לא הופסקה פעולת הצופר כאמור פרקי הזמן האמורים בסעיף קטן (א)(1), רשאי ראש העיריה לנקוט בכל האמצעים הדרושים להפסקת פעולת הצופר ורשאי הוא לגבול מבעל הצופר את ההוצאות הכרוכות בפעולה האמורה.

36ב. מפלס הקול של מוסיקה, המושמעת באולם באמצעות מערכת הגבלה לא יעלה על 90dB(A) בכל מקום שבו עשויים להימצא אנשים.

הגבלת מפלס הקול

תיקון תשנ"ו-1995

36ג. (א) לא ישמיע אדם מוסיקה באולם ולא יניח להשמיעה בו באמצעות מערכת הגברה או כלי נגינה חשמלי, אלא אם כן הם חוברו לזרם החשמל באמצעות מיתקן הפסקת זרם (בסעיף זה – מיתקן) כשהוא מופעל באורח תקין ובהתאם להוראות חוק עזר זה.

שימוש במערכת הגברה או כלי נגינה חשמלי

תיקון תשנ"ו-1995

(ב) בסעיף זה, "מיתקן הפועל באורח תקין" – מיתקן המפסיק לשלוש שניות רצופות לפחות את זרם החשמל שאליו מחוברים כלי הנגינה או מערכת ההגברה, כל אימת שמפלס הקול באולם בכל מקום שבו עשויים להימצא אנשים, עולה על 90dB(A), בהתאם להוראות ראש העיריה.

(ג) בכל מיתקן יהיה מיקרופון לקליטת המוסיקה המושמעת באולם; המיקרופון יחובר לתקרה באופן קבוע במרחק ובמקום שיקבע ראש העיריה, בין בהוראה כללית ובין לגבי אולם מסויים.

(ד) במיתקן או מחוצה לו תיקבע נורת ביקורת נראית לעין שתדלוק כל אימת שהמיתקן מופעל.

36ד. מפלס הקול באולם, שלפיו יכוון המיתקן כאמור בסעיף 36ג, יימדד, עד לקביעת תקן ישראלי למכשירי מדידה, במכשיר העונה על דרישות התקן הבינלאומי לאלקטרוניקה שקבעה הועדה הבינלאומית לאלקטרוניקה בחוברת 651 מ-1979, כשהמכשיר מכוון למצב "איטי" (slow).

מדידת מפלס הקול

תיקון תשנ"ו-1995

36ה. ראש העיריה רשאי לפטור בעל אולם ממילוי אחר הוראות סעיפים 36ב ו-36ג, כולן או חלקן, לתקופה שיקבע ושלא תעלה על 3 חודשים.

פטור

תיקון תשנ"ו-1995

36ו. מפקח רשאי להורות לאדם העובר על הוראה מהוראות פרק זה, כי יפסיק את הפעולה הגורמת לרעש; לא ביצע האדם את הוראות המפקח או לא ניתן למצוא את האדם כאמור תוך זמן סביר, רשאי המפקח להפסיק את הרעש בעצמו או לנקוט אמצעי אחר כדי למנוע רעש בלתי סביר.

סמכויות כניסה, ביקורת וסמכויות מפקח

תיקון תשנ"ו-1995

36ז. מדידת מפלס הרעש וקביעתו, לענין פרק זה, תיעשה בהתאם להוראות תקנות רעש בלתי סביר, למעט לענין קביעת המרחק של מדידת רעש מערכת אזעקה ומדידה וקביעה שלגביהן נקבעו הוראות אחרות בפרק זה.

מדידת רעש

תיקון תשנ"ו-1995

**פרק ט' – ניקוי מדרכות**

37. בעל עסק חייב בימים שבהם פתוח העסק לנקות את המדרכה הגובלת בעסקו, להנחת דעתו של המפקח, בתנאים המפורטים בתוספת השלישית.

חובת ניקוי

38. בנוסף לחובת הניקוי שבסעיף 37, רשאי המפקח לדרוש בהודעה בכתב מבעל עסק שהמדרכה הגובלת בעסקו אינה נקיה, לנקות אותה בכל זמן אחר, באופן ובנוסף ובהתאם לפרטים, לתנאים ולמועדים הקבועים בהודעה, ובלבד שהניקוי יהיה בשעות שהעסק פתוח.

דרישה לניקוי

39. בעל עסק החייב בניקוי המדרכה לפי סעיפים 37 או 38 יאסוף את האשפה לתוך כלי אשפה שיוחזק בעסק או בחצר בהתאם להוראות המפקח.

איסוף אשפה

**פרק י' – עקירת עצים**

40. (א) לא יעקור אדם עץ אלא לפי היתר מראש העיריה ובהתאם לתנאי ההיתר.

עקירת עצים ועקירה ללא אישור מוקדם

(ב) על אף האמור בסעיף קטן (א) מותר לעקור עץ ללא תשלום אגרה, אך באישור מהנדס העיר, במקרים אלה:

(1) העץ נמצא בקמילה;

(2) העץ מהווה מטרד.

מהנדס העיר יקבע אם נתמלאו התנאים הנזכרים בפסקאות (1) ו-(2).

(ג) נמצא העץ בחצר בנין שגרים בו – מותר למחזיק לעקרו ללא תשלום אגרה, בהתמלא התנאים הנזכרים בפסקאות (1) ו-(2), שלא באישורו המוקדם של המהנדס.

(ד) הוראות סעיף קטן (א) לא יחולו על עץ מוגן כמשמעותו בפקודת היערות.

41. ראש העיריה רשאי לתת היתר לעקירת עץ במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

מתן היתר ותנאיו

42. בעד היתר לעקירת עץ תשולם אגרה בשיעור שנקבע בתוספת הרביעית.

אגרת היתר

**פרק י"א – קביעת לוחיות-מספר בבנינים**

43. (א) ראש העיריה רשאי לדרוש, בהודעה בכתב מבעל נכס, לקבוע על גבי הנכס לוחית-מספר, או להחליף לוחית-מספר מקולקלת או מטושטשת הקבועה עליו, ובעל הנכס חייב למלא אחר הדרישה תוך חודש ימים מיום מסירת ההודעה.

קביעת לוחית-מספר

(ב) ראש העיריה יקבע את צורת לוחיות המספר והן יותקנו בהתאם להוראותיו.

44. לא יקבע אדם לוחית-מספר על גבי בנין, לא יסירנה ולא יחליפנה, אלא ברשות בכתב מאת ראש העיריה.

איסור

45. לא מילא בעלים של בנין אחרי הדרישה או אחרי ההוראות שנתנו לו לפי סעיפים קטנים (א) או (ב) לסעיף 43, או עבר על הוראות סעיף 44, רשאי ראש העיריה לקבוע על גבי בנינו של אותו בעל בנין את לוחית-המספר, להסירה או להחליפה ולגבות מבעל הבנין כל הוצאה בקשר לעבודות אלה.

סמכויות ראש העיריה

**פרק י"ב – שימור רחובות**

46. (א) (1) לא יניח אדם, לא ישאיר, לא יקים, לא יתלה ולא יטיל ברחוב, לא יבליט מעל לרחוב, כל דבר, אלא אם דרוש לעשות כן לטעינת הדבר או לפריקתו ותוך כדי פריקתו או טעינתו ולא יותר מן הזמן הסביר הדרוש לכך, אלא אם ניתן לכך היתר בכתב מאת ראש העיריה ובהתאם לתנאי ההיתר;

מכשול ברחוב

(2) לא יניח אדם, לא יתלה, ולא ירשה להניח או לתלות בכל נכס הפונה לרחוב כל דבר העלול ליפול לרחוב.

47. לא יתלה אדם ולא ירשה לתלות כבסים ברחוב, במרפסת, בחלון או בכל מקום אחר הפונה לרחוב, אלא אם קבע ראש העיריה שלא ניתן לקיים איסור זה והתיר תליית כבסים במקום ובתנאים שפירט.

תליית כבסים

48. (א) ראש העיריה רשאי לתת היתר, להתנותו או לבטלו, להעמיד ברחוב כסאות או שולחנות לצרכי מסעדה או בית-קפה, שמשיות, מאזניים אוטומטיים, מכונה לייצור גלידה או למכירת משקאות או כל מכונה או מכשיר אחרים כיוצא בהם.

היתר להעמיד כסאות

תיקון תשנ"ב-1992

(ב) בעד היתר כאמור בסעיף קטן (א) תשולם אגרה בשיעור שנקבע בתוספת החמישית.

(ג) היתר שניתן לפי סעיף זה יפקע ביום 31 בדצמבר שלאחר נתינתו.

(ד) מי שניתן לו היתר חייב למלא אחר התנאים שבו.

49. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

50. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א) חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

51. ראש העיריה רשאי באמצעות כל אדם לסלק כל דבר הנמצא ברחוב בניגוד לסעיף 46 ולבצע כל עבודה המנויה בסעיפים 49, 50; סולק דבר כאמור או בוצעה עבודה כאמור, רשאית העיריה לגבות מהאדם החייב בסילוק הדבר או בביצוע העבודה את הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

52. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שנראה לו.

מניעת הסגת גבול ברחוב

**פרק י"ג – שמירת הסדר והנקיון בגנים**

53. לא יימצא אדם בגן בשעות האסורות והמפורטות בהתאם להוראות ראש העיריה בהודעה המוצגת בגן או בכניסה אליו.

הימצאות בגן

54. לא יקטוף אדם, לא יעקור, לא יגדע ולא ישחית כל צמח בגן אלא אם הרשהו לכך ראש העיריה ובהתאם לתנאי ההרשאה.

פגיעה בצמח בגן

55. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך הגן או הגודרים אותו.

(ג) לא ישבור אדם, לא ישחית ולא ירשה לשבור או להשחית גדר, משוכה, שער או סורג שבתוך הגן.

56. לא יכניס אדם, לא ינהג ולא ישאיר אדם כלי רכב בגן ללא היתר מראש העיריה.

כלי רכב

57. לא ישחק אדם בגן אלא במשחקים, בתנאים ובמקומות שנקבעו לכך; סוגי המשחקים, התנאים והמקומות ייקבעו בידי ראש העיריה בהודעה שתוצג בגן.

משחקים

58. לא יעשה אדם כל מעשה שיש בו כדי לגרום סכנה, מפגע, הפרעה, אי-נוחות או נזק לכל אדם, או שיש בו כדי להפר את הסדר בגן.

איסור הפרעה

59. לא יקים אדם רעש חזק או ממושך או חוזר ונשנה בגן.

רעש

60. לא יקיים אדם בגן חגיגה, טכס, מופע או כיוצא באלה אלא על פי היתר בכתב מראש העיריה ובהתאם לתנאי ההיתר.

חגיגות בגן

61. מפקח רשאי להרחיק מגן כל אדם העובר עבירה לפי הוראות חוק עזר זה ובלבד שהתרה בו תחילה.

הרחקת בני אדם מסויימים מגן

**פרק י"ד – שמירת חזיתות בתים ושיפוצם**

62. הבעל והמחזיק של בית חייבים לשמור על המצב התקין והמראה הנאה של חזית הבית.

שמירת חזיתות הבית

63. (א) ראש העיריה רשאי לדרוש מבעל הבית, בהודעה בכתב, לבצע בחזית הבית עבודות שיפוץ כמפורט בהודעה.

הודעה לשיפוץ

(ב) ראש העיריה רשאי לדרוש ממחזיק בבית, בהודעה בכתב, לבצע בחזית הבית או בחזית החלק שבו הוא מחזיק, עבודות שיפוץ מקומי, כמפורט בהודעה.

(ג) בהודעה לפי סעיפים קטנים (א) או (ב) רשאי ראש העיריה לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחמרים, לצבעים ולאופן ביצוע העבודות.

64. לא ישפץ אדם חזית בית אלא על פי הודעת שיפוץ כאמור בסעיף 63 או לפי היתר מאת ראש העיריה ובהתאם לתנאים ולהוראות שנקבעו בהם.

שיפוץ על פי היתר

65. (א) נדרש אדם בהודעה לבצע עבודות שיפוץ או שיפוץ מקומי, ולא ביצען, או לא השלימן תוך התקופה שנקבעה בהודעה, או ביצע עבודות ללא היתר או ביצע עבודות שיפוץ הפוגמות בצורה החיצונית האחידה של הבית, או שיפץ חזית בית שלא לפי התנאים וההוראות שנקבעו בהודעה או בהיתר, רשאי ראש העיריה לבצע את העבודות או להרוס, לשנות או לתקן את העבודות שנעשו, הכל לפי הענין, ולגבות מאותו אדם את ההוצאות שהוציאה העיריה לשם כך.

שיפוץ בידי העיריה

(ב) ביצע ראש העיריה עבודות שיפוץ בחזית בית משותף, רשאי הוא לגבות את ההוצאות מנציגות הבית או מבעלי הדירות בשיעור המוטל עליהם לפי הוראות חוק עזר זה.

(ג) תעודה מאת ראש העיריה על סכום הוצאות הביצוע תהווה ראיה לכאורה לדבר.

66. בהוצאות שיפוץ לפי חוק עזר זה ישאו –

חלוקת הוצאות

(1) בבית משותף – בעלי הדירות, לפי גודל שטח הרצפה של דירותיהם וכן החלק היחסי של השטח המשותף;

(2) בבית אחר – בעל הבית.

67. בהוצאות שיפוץ מקומי כאמור בסעיף 63(ב) ישא המחזיק.

הוצאות שיפוץ מקומי

**פרק ט"ו – רוכלות, עסקים ושווקים**

תיקון תשנ"ב-1992

68. לא יעסוק אדם ברוכלות אלא לפי רשיון שניתן לפי חוק רישוי עסקים (להלן – הרישיון) ובהתאם לתנאיו.

רשיון

תיקון תשמ"ט-1989

69. (א) לא יעסוק אדם ברוכלות מתוך רכב, אלא אם כן הרכב הוא בעל 4 גלגלים לפחות והוא בעל מראה נאה וצורתו ומתקניו אושרו על-ידי רשות הרישוי כמתאימים לרוכלות ניידת.

רוכלות

תיקון תשמ"ט-1989

(ב) רכב המשמש לרוכלות יהיה בעל מתקנים תקינים המתאימים ליעודים ובעלי מראה נאה, שיש בהם כדי להבטיח מכירת סחורה באיכות סבירה.

(ג) מבלי לגרוע מהוראות סעיפים קטנים (א) ו-(ב), לא תאושר לאדם בקשה לרשיון לרוכלות ניידת במזון, לא ינהל אדם עסק כאמור ולא יעסוק בו, אלא אם כן נתקיימו התנאים הקבועים בתקנות רישוי עסקים (תנאי תברואה נאותים ברוכלות מזון), התשל"ד-1973.

70. בקשה לרשיון תוגש בכתב לרשות הרישוי, ואם בעל הבקשה מבקש להתיר לו רוכלות ניידת – יצרף לבקשה צילוני הרכב וכן תרשימים הנדסיים של תנוחה וחתך של כלי הרכב בקנה מידה של 1:10 שצויינו בהם רוחבו, אורכו, גובהו, שטחו, מתקניו ויעודו של כל הציוד המשמש לצרכי רוכלות.

בקשה לרשיון

תיקון תשמ"ט-1989

71. העוסק ברוכלות ישא את רשיונו עמו בכל שעה שהוא עוסק בעסקו ויציגו למפקח או לשוטר בכל עת שיידרש לכך.

נשיאת רשיון

72. (א) לא יעסוק אדם ברוכלות במקום ציבורי או פרטי, באופן המהווה מכשול ברשות הרבים.

שטחים אסורים ברוכלות ובעסקים

תיקון תשנ"ב-1992

(ב) לא יעסוק אדם ברוכלות בבית-מלון, במסעדה, בבית-קפה, בכניסה לבנין או במעבר בתוך בנין או בין בנינים; לענין סעיף קטן זה, "רוכלות" – לרבות עיסוק במכירת טובין או בהצעת שירותים או מלאכה לציבור, במבנה קבע, ובלבד שהעיסוק מלווה בהצעת טובין או הצגתם תוך כדי לשימוש בדוכן ברחוב.

(ג) לא יעסוק אדם ברוכלות בכל חלק מתחומי העיריה, שרשות הרישוי אסרה או הגבילה לרכלות או לרוכלות ניידת לפי חוק רישוי עסקים.

(ד) לא יוציא, לא יעמיד ולא יציג בעלו, מנהלו, מפעילו או מחזיקו של עסק, כל דוכן, חפץ או טובין לרחוב, אלא בהיתר לפי סעיף 48.

73. לא יכריז העוסק ברוכלות על סחורתו, לא ישמיע קולות או מוסיקה ולא יקים רעש בשעת עיסוקו, לא יתלה מעל רכבו, תבניתו, מגשו או חפץ אחר המשמש אותו בעסקו כל דבר פרסום או פרסומת, אולם רשאי העוסק ברוכלות ניידת לציין על גבי רכבו את סוג הסחורה שהוא מוכר, אם רשות הרישוי התירה לו זאת באישור שנתנה לרכב לפי סעיף 69.

איסור להכריז על סחורה ואיסור פרסומת

תיקון תשמ"ט-1989

74. לא ילכלך העוסק ברוכלות ולא ירשה לאחר ללכלך את השטח שבו הוא עוסק ברוכלות וברדיוס של 10 מטרים סביב שטח זה.

איסור ללכלך

תיקון תשמ"ט-1989

75. (א) לא יעסוק אדם ברוכלות ולא יעמיד כל מטלטלין או רכב המשמשים אותו בעסקו או טובין הנמכרים על-ידו בתחום של 20 מטרים מגן-ילדים, מבית-ספר, ממגרש משחקים או מגן ציבורי.

מקומות אסורים ברוכלות

תיקון תשמ"ט-1989

(ב) חניית רכב לצורך עיסוק ברוכלות מותרת רק באיזור שהותר לעוסק ברוכלות בהתאם לרשיון ולתנאיו.

76. (א) הסחורות ברכב המשמש לרוכלות או לרוכלות ניידת יסודרו באופן שימנע בליטתן מקצות הרכב.

סידור סחורות ברכב ומכירתן

תיקון תשמ"ט-1989

(ב) לא יעסוק אדם ברוכלות ליד או מבעד דופן הרכב הפונה לדרך המיועדת לתנועת כלי רכב.

77. (א) לא ישתמש רוכל בעגלה או בדוכן לצורך עסקו, אלא לפי רשיון.

שימוש בדוכנים ובעגלות

תיקון תשמ"ט-1989

(ב) במקום ציבורי לא יעמיד ולא יניח רוכל ולא ירשה ולא יגרום להעמדה או להנחה של דוכן, תבנית, מגש, או כל חפץ או טובין המשמשים אותו בעסקו שלא בשעת עיסוקו או כשאיננו נמצא במקום.

(ג) לא יקשור רוכל או יחבר בכל אופן שהוא, עגלה, דוכן, תבנית, מגש או כל חפץ המשמש בעסקו, בכל צורה שהיא לבנין, לגדר, לעמוד או למבנה אחר.

תיקון תשס"ז-2007

78. ראש העיריה, מפקח או שוטר, רשאי לצוות על העוסק ברוכלות לסלק את רכבו, עגלתו, דוכנו, תבניתו, מגשו או סחורתו ממקום שבו הם נמצאים בניגוד להוראות חוק עזר זה; לא ציית העוסק ברוכלות להוראות כאמור, רשאי ראש העיריה, מפקח או שוטר לסלק מהמקום את הרכב, העגלה, הדוכן, התבנית, המגש או הסחורה, בין בעצמו ובין בידי אחרים.

סילוק רכב, חפצים וסחורה

תיקון תשמ"ט-1989

79. לא יעסוק ילד ולא יעסיק אדם ילד ברוכלות או ברוכלות ניידת.

רוכלות ילדים

תיקון תשמ"ט-1989

80. ראש העיריה או מפקח רשאים לתפוס ולחלט כל עגלת יד, דוכן, תבנית, או מגש של רוכל שאין לו רשיון להשתמש בהם בקשר למכירת טובין.

תפיסת דברים וחילוטם

81. (א) לא יעסוק ילד בשוק או בשוק פתוח ברוכלות, בסבלות, בפרסום או בכל עבודה או עסק אחר.

עבודת ילדים

תיקון תשמ"ט-1989

(ב) לא יכניס אדם ילד לשוק או לשוק פתוח לצורך עבודה כאמור, לא יעסיקו, לא ישתמש בשירותו ולא ירשה כניסתו לשוק או לשוק פתוח כאמור, העסקתו או שימוש בשירותו, אלא אם ניתן לו היתר על פי חיקוק.

82. (א) לא ימכור אדם טובין בשוק אלא בתא ובהתאם לתנאי הרישיון שניתן לו.

מכירת טובין

תיקון תשס"ז-2007

(ב) לא ימכור אדם טובין בשוק הפתוח אלא במשטח ובהתאם לתנאי היתר שניתן לו.

82א. (א) לא יכניס אדם לשוק הפתוח ולא יקים בו כל סוכך, סככה, אוהל, מכולה או מבנה כלשהו, זמני או קבוע.

סככות

תיקון תשס"ז-2007

(ב) על אף האמור בסעיף קטן (א) רשאי ראש העיריה לתת היתר להציב סוכך או סככה למי שקיבל היתר לעסוק במכירת טובין בשוק הפתוח, ולקבוע התנאים להצבתם ולהסרתם.

83. לא יעסוק אדם ברוכלות בשוק או בשוק פתוח ובתחום של 500 מטר ממנו.

רוכלות

תיקון תשמ"ט-1989

84. כל מוכר בשוק או בשוק הפתוח יסדר הטובין וחפציו באופן שימנע את בליטתם ויתאפשרו ניקוי ושמירת הנקיון בתא או במשטח, לפי הענין.

סידור הטובין

תיקון תשס"ז-2007

85. כל מוכר בשוק או בשוק פתוח המציע טובין למכירה במשקל או במידה, יחזיק את כל המאזניים, המידות והמשקלות במקום פתוח ובולט ובאופן שתהא אפשרות למפקח לראותם ללא קושי ולראות את השקילה או המדידה ממקום עמדם ברשות הרבים.

מידות ומשקלות

תיקון תשמ"ט-1989

86. כל המחזיק בתא חייב לקבוע בתאו, במקום נראה לעין, לוחית שעלי המצויינים שמו, תעודת הזיהוי, מענו והמען של המחזיק במפתחות התא או הדוכן.

לוחית בתא

87. (א) לא ייכנס מוכר לשוק או לשוק פתוח ולא ימכור בו אלא לפי היתר מאת ראש העיריה ובהתאם לתנאי ההיתר; לענין זה, "מוכר" – למעט המחזיק כדין בתא.

היתר כניסה ומכירה

תיקון תשמ"ט-1989

(ב) היתר שיינתן למוכר אחד יהיה בר-תוקף לשימוש בדוכן אחד או שניים לכל היותר ובמשטח הצמוד לאותו דוכן.

תיקון תשמ"ט-1989

(ג) תוקף ההיתר ליום נתינתו בלבד זולת אם נאמר בו אחרת.

(ד) תמורת שימוש בדוכן בשוק הפתוח ישלם מוכר דמי שימוש בסכום כפי שיקבע ראש העיריה.

תיקון תשמ"ט-1989

88. (א) לא ייכנס לשוק או לשוק פתוח אדם החולה במחלה מידבקת או שהמפקח חושד כי הוא נגוע במחלה מידבקת.

איסור כניסה לחולים

תיקון תשמ"ט-1989

(ב) לא יכניס אדם לשוק או לשוק פתוח בעל חיים חולה או שהמפקח חושד כי הוא חולה.

89. (א) לא יכניס אדם לשוק או לשוק פתוח ולא יחזיק בתוכו טובין רקובים, מקולקלים, מורכלים או מושחתים בכל דרך אחרת או החשודים על כך בעיני המפקח.

איסור הכנסת טובין מקולקלים והחזקתם

תיקון תשמ"ט-1989

(ב) הושחתו טובין כאמור, יסלקם מחזיקם מיד מן השוק או ישליכם למקום שיועד לכך בשוק או למקום שיורה עליו המפקח.

90. לא יכניס אדם לשוק או לשוק פתוח בעל חיים או רכב אלא במקום שיועד לכך, למשך הזמן שקבע לכך המפקח ובהתאם לתנאים שקבעו ראש העיריה או המפקח.

הכנסת בעלי חיים ורכב

תיקון תשמ"ט-1989

91. לא יחזיק ולא יניח אדם עופות חיים או דגים בשוק או בשוק פתוח, אלא אם קיבל לכך מראש היתר בכתב מראש העיריה ובהתאם לתנאי ההיתר, או אם קנה אותם בשוק או בשוק פתוח לצרכיו.

עופות ודגים חיים

תיקון תשמ"ט-1989

92. לא יכנס אדם לשוק או לשוק פתוח ולא יימצא בו בימים ובשעות שבהם הוא סגור, אלא לפי היתר מראש העיריה.

איסור כניסה כשהשוק סגור

תיקון תשמ"ט-1989

93. לא יבעיר אדם אש בשוק או בשוק פתוח, בין לבישול ובין לחימום, לשריפת פסולת או לכל מטרה אחרת, אלא במקום ובתנאים שקבע המפקח, ולאחר שנקט בכל האמצעים הדרושים למניעת דליקה.

העלאת אש

תיקון תשמ"ט-1989

94. לא יגרום אדם לריח או לרעש חזקים או בלתי סבירים בשוק או בשוק פתוח, ואם עשה כן יפסיקם מיד לדרישת המפקח.

מניעת ריחות ורעש

תיקון תשמ"ט-1989

95. לא ימרוט אדם נוצות בשוק או בשוק פתוח אלא במקום ובתנאים שאישרם ראש העיריה מראש.

מריטת נוצות

תיקון תשמ"ט-1989

96. לא יעביר אדם ממקום למקום בתחום השוק או שוק פתוח עוף שחוט אלא בתוך כלוב אטום תחתית או כשהעוף נתון בשקית פלסטיק או ארוז בדרך אחרת להנחת דעתו של המפקח.

העברת עופות שחוטים

תיקון תשמ"ט-1989

97. (א) לא יגרום אדם למפגע או מטרד בשוק או בשוק פתוח.

סילוק מפגע ומטרד

תיקון תשמ"ט-1989

(ב) גרם אדם מפגע או מטרד כאמור בסעיף קטן (א) או שרכושו מעורב בו, יסלקו לפי דרישת המפקח בכתב תוך הזמן שקבע המפקח בדרישתו.

98. לא יחזיק אדם שלא בתוך התא או בתחום משטח ארגזים, תיבות, סלים, חביות, שקים, או כלי קיבול אחרים, ריקים או מלאים, ולא יניחם במעברי השוק, על יד תא או בכל מקום אחר אלא אם כן המפקח ייחדו למטרה זו.

כלי קיבול ואריזה

99. (א) לא ילכלך אדם את השוק או שוק פתוח.

שמירת הנקיון

תיקון תשמ"ט-1989

(ב) מוכר ינקה מדי יום ביומו את המקום בשוק או בשוק פתוח שבו הוא מחזיק, מציג או הציג את סחורתו, ויחזיקו נקי להנחת דעתו של המפקח.

(ג) לא יעשה אדם צרכיו בשוק או בשוק פתוח אלא במקום שיועד לכך.

100. (א) ימי השוק יהיו כל ימות השבוע, פרט לימי מנוחה, בשעות שבין 04.00 ובין 20.00.

ימי השוק

(ב) המכירה בשוק הפתוח תהיה בימי שני, רביעי וחמישי בלבד; המכירה בימי שני תהיה של פירות וירקות בסיטונות בלבד והמכירה בימי רביעי וחמישי תהיה בקמעונות ובסטונות; בשאר ימות השבוע יהיה השוק הפתוח סגור והכניסה אליו אסורה.

תיקון תשמ"ט-1989

תיקון תש"ן-1990

תיקון תשס"ז-2007

(ג) בימי שני תותר כניסת רוכלים ומוכרים לשוק הפתוח משעה 06.00 עד שעה 08.00, והמכירה לקהל תותר משעה 06.00 עד שעה 13.00; בימי רביעי תותר כניסת רוכלים ומוכרים לשוק הפתוח משעה 06.00 עד שעה 08.00, והמכירה לקהל תותר משעה 06.00 עד שעה 21.00; בימי חמישי תותר כניסת רוכלים ומוכרים לשוק הפתוח משעה 05.30 עד שעה 08.00 והמכירה לקהל תותר משעה 06.00 עד שעה 21.00.

תיקון תש"ן-1990

תיקון תשס"ז-2007

כניסת רוכלים ומוכרים לשוק הפתוח ומכירה בו שלא בשעות ובתנאים הנ"ל – אסורה.

(ד) בימי המכירה בשוק הפתוח יסגר וינעל השוק הפתוח בשעה 22.00, ועד לשעה זו על כל רוכל לפנות את השוק הפתוח.

תיקון תשמ"ט-1989

101. המפקח רשאי להיכנס לכל תא, משטח או מקום אחר בשוק או בשוק הפתוח לשם ביקורת ופיקוח על קיום הוראות חוק עזר זה.

זכות כניסה למפקח

תיקון תשמ"ט-1989

102. (א) לא יפגע אדם בשוק או בשוק הפתוח, במיתקן ממיתקניו או בכל חלק ממנו.

פגיעה בשוק

תיקון תשמ"ט-1989

(ב) פגע אדם פגיעה כאמור או נודע לו עליה, יודיע על כך מיד למפקח.

103. מפקד רשאי להרחיק מן השוק או מהשוק הפתוח כל אדם או טובין הנמצאים, לדעתו, בשוק בניגוד להוראות חוק עזר זה.

הרחקה מהשוק

תיקון תשמ"ט-1989

104. כל אדם בשוק או בשוק הפתוח חייב לציית להוראות המפקח בכל האמור בחוק עזר זה וכן לנוהלים שיוציא ראש העיריה בכתב, ובכל הנוגע לשמירת הסדר והנקיון או למניעת תקלות במהלך העבודה בשוק או בשוק הפתוח.

ציות להוראות

תיקון תשמ"ט-1989

תיקון תש"ן-1990

105. לא יפריע אדם למפקח להשתמש בסמכויותיו לפי חוק עזר זה.

הפרעה לשימוש בסמכויות

**פרק ט"ז – שונות**

100. לא יפריע אדם לראש העיריה או למפקח במילוי תפקידם לפי חוק עזר זה.

איסור הפרעה

107. לא יסיר אדם ולא ישחית, לא ישבור ולא יקלקל כל בנין, מיתקן או חפץ שנקבע או הוקם על ידי העיריה או באישורה.

איסור פגיעה

108. הממונה או האפוטרופוס על אדם שהוא למטה מגיל 14 ימנעהו מלעשות מעשה האסור לפי חוק עזר זה.

ילדים

109. מסירת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי כל אדם בוגר העובד או המועסק שם, או שנשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעות

110. ראש העיריה או המפקח רשאי להכנס בכל עת סבירה לנכס או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קויימו הוראות חוק עזר זה ולנקוט את כל הצעדים הדרושים לקיומן.

סמכות כניסה

111. (א) הודעה לפי חוק עזר זה תכלול התנאים, הפרטים, והאופן לביצוע ההודעה ואת התקופה שיש לבצעה.

ביצוע הודעה

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח. תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום ביד ראש העיריה וחשבון הוצאות בהתאם לתוספות לחוק עזר זה יהוו הוכחה לכאורה בדבר גובה ההוצאה.

(ה) בסעיף זה, "הודעה" – לרבות דרישה.

(ו) אגרות, הוצאות או תשלומים אחרים לפי חוק עזר זה ישולמו תוך 14 ימים מיום מסירת הדרישה לתשלומם.

תיקון תש"ן-1990

112. (בוטל).

תיקון תשנ"ב-1992

113. האמור בחוק עזר זה אינו פוטר מהחובה המוטלת על הבעל או על המחזיק בנכס או על כל אדם אחר על פי כל חיקוק אחר.

שמירת דינים

114. (בוטל).

תיקון תשנ"ב-1992

115. בטלים –

ביטולים

(1) חוק עזר לאשקלון (ביעור קוצים), תשי"ח-1958;

(2) חוק עזר לאשקלון (הגנה על הצומח), תשי"ד-1954;

(3) חוק עזר לאשקלון (הדבקת מזיקים), תשל"ב-1972;

(4) חוק עזר לאשקלון (הוצאת אשפה), תשי"ח-1958;

(5) חוק עזר לאשקלון (החזקת מקלטים), תשל"ז-1976;

(6) חוק עזר לאשקלון (מניעת מפגעים), תשי"ג-1953;

(7) חוק עזר לאשקלון (מפגעי תברואה), תשכ"ט-1969;

(8) חוק עזר לאשקלון (ניקוי בורות שופכין), תשי"ג-1953;

(9) חוק עזר לאשקלון (ניקוי חצרות), תשי"ח-1958;

(10) חוק עזר לאשקלון (ניקוי מדרכות), תשל"ד-1974;

(11) חוק עזר לאשקלון (עקירת עצים), תש"ך-1960;

(12) חוק עזר לאשקלון (קביעת לוחיות-מספר בבנינים), תשי"ח-1958;

(13) חוק עזר לאשקלון (רוכלים), תשכ"ט-1969;

(14) חוק עזר לאשקלון (שווקים), תשל"ח-1978;

(15) חוק עזר לאשקלון (שימור רחובות), תשי"ח-1958;

(16) חוק עזר לאשקלון (שמירת הנקיון ואיסור העישון), תשי"ח-1958.

**תוספת ראשונה**

תיקון תש"ף-2020

(בוטלה)

**תוספת שניה**

תיקון תש"ף-2020

(בוטלה)

**תוספת שלישית**

(סעיף 37)

א. בעלי העסקים המפורטים להלן חייבים לנקות את המדרכות בימים שהעסק פתוח. הניקוי ייעשה בשעה שבין 09.00 ובין 10.00 ובשעה שבין 15.30 ובין 16.30 או בין 18.30 לבין 19.00, ובמוצאי שבת ובמוצאי חג בשעות שבין 20.00 ובין 21.00;

ב. קיוסק, בית-קפה, בית-אוכל, מסעדה, מקום עינוג, תחנת דלק, משרד למכירת כרטיסים, חנות למימכר גלידה או שלגונים, גרעינים או פירות יבשים, ממתקים, ירקות או פירות.

ב. בעל עסק שלא פורט בסעיף א' והגובל מדרכה חייב בניקוי המדרכה הגובלת את העסק בצהרי כל יום שבו העסק פתוח וגם לפני סגירת העסק.

**תוספת רביעית**

(סעיף 42)

האגרה בלירות

בעד היתר כאמור בסעיף 42 –

(1) עץ שכילו עד 5 שנים ועד בכלל 75

(2) עץ שגילו מעל 5 שנים ועד 15 שנים ועד בכלל 150

(3) עץ שגילו מעל 15 שנה 250

**תוספת חמישית**

(סעיף 48(ב))

1. בעד היתר להעמיד שולחנות וכסאות על המדרכה, לכל שולחן + 4 כסאות או חלק מהם 200

2. בעד היתר להעמיד מכונות לייצור גלידה או למכירת מיצים, לכל מכונה 400

3. בעד היתר להעמיד מאזניים אוטומטיים או כל מכונה או מכשיר אחר, לכל מכונה או מכשיר 200

**תוספת שישית**

תיקון תשמ"ט-1989

(בוטלה)

**תוספת שביעית**

תיקון תשמ"ט-1989

(בוטלה)

נתאשר.

כ"ב בשבט תשל"ט (19 בפברואר 1979) יצחק ורדימון

יושב ראש הועדה למילוי תפקידי  
 מועצת עירית אשקלון

יוסף בורג

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ט מס' 3955](http://www.nevo.co.il/Law_word/law06/TAK-3955.pdf) מיום 11.3.1979 עמ' 822.

   תוקן [ק"ת תש"ם מס' 4052](http://www.nevo.co.il/Law_word/law06/TAK-4052.pdf) מיום 22.11.1979 עמ' 264 – תיקון תש"ם-1979.

   [ק"ת חש"ם תשמ"א מס' 60](http://www.nevo.co.il/Law_word/law07/mekomi-0060.pdf) מיום 12.5.1981 עמ' 1017 – תיקון תשמ"א-1981.

   [ק"ת חש"ם תשמ"ב מס' 133](http://www.nevo.co.il/Law_word/law07/mekomi-0133.pdf) מיום 18.6.1982 עמ' 746 – תיקון תשמ"ב-1982.

   [ק"ת חש"ם תשמ"ה מס' 286](http://www.nevo.co.il/Law_word/law07/mekomi-0286.pdf) מיום 25.8.1985 עמ' 466 – תיקון תשמ"ה-1985 בסעיף 1(14) לחוק עזר לאשקלון (תיקון חוקי עזר), תשמ"ה-1985.

   [ק"ת חש"ם תשמ"ו מס' 291](http://www.nevo.co.il/Law_word/law07/mekomi-0291.pdf) מיום 15.10.1985 עמ' 9 – תיקון תשמ"ו-1985.

   [ק"ת חש"ם תשמ"ו מס' 296](http://www.nevo.co.il/Law_word/law07/mekomi-0296.pdf) מיום 4.2.1986 עמ' 43 – תיקון (מס' 2) תשמ"ו-1986 בסעיף 1(14) לחוק עזר לאשקלון (תיקון חוקי עזר), תשמ"ו-1986.

   [ק"ת חש"ם תשמ"ט מס' 401](http://www.nevo.co.il/Law_word/law07/mekomi-0401.pdf) מיום 4.5.1989 עמ' 314 – תיקון תשמ"ט-1989.

   [ק"ת חש"ם תש"ן מס' 421](http://www.nevo.co.il/Law_word/law07/mekomi-0421.pdf) מיום 5.4.1990 עמ' 187 – תיקון תש"ן-1990.

   [ק"ת חש"ם תשנ"א מס' 454](http://www.nevo.co.il/Law_word/law07/mekomi-0454.pdf) מיום 25.4.1991 עמ' 321 – תיקון תשנ"א-1991.

   [ק"ת חש"ם תשנ"ב מס' 487](http://www.nevo.co.il/Law_word/law07/mekomi-0487.pdf) מיום 28.7.1992 עמ' 507 – תיקון תשנ"ב-1992.

   [ק"ת חש"ם תשנ"ג מס' 498](http://www.nevo.co.il/Law_word/law07/mekomi-0498.pdf) מיום 2.2.1993 עמ' 120 – תיקון תשנ"ג-1993; ר' סעיף 2 לענין הוראת שעה.

   2. על אף האמור בחוק עזר לאשקלון (הצמדה למדד), התשמ"ד-1984, יעלו סכומי האגרה הנקובים בסעיף 1 ב-16 בחודש שלאחר פרסומו של חוק עזר זה (להלן – יום ההעלאה), בשיעור עליית המדד שפורסם לאחרונה לפני יום ההעלאה לעומת מדד חודש ספטמבר 1992; לענין זה, "מדד" – מדד המחירים לצרכן שמפרסמת הלשכה המרכזית לסטטיסטיקה.

   [ק"ת חש"ם תשנ"ו מס' 546](http://www.nevo.co.il/Law_word/law07/mekomi-0546.pdf) מיום 16.11.1995 עמ' 58 – תיקון תשנ"ו-1995; ר' סעיף 3 לענין תחילה.

   3. תחילתו של סעיף 2 שלושה חודשים מיום פרסומו של חוק עזר זה.

   [ק"ת חש"ם תשס"ז מס' 699](http://www.nevo.co.il/Law_word/law07/mekomi-0699.pdf) מיום 11.1.2007 עמ' 154 – תיקון תשס"ז-2007.

   [ק"ת חש"ם תש"ף מס' 1010](http://www.nevo.co.il/Law_word/law07/mekomi-1010.pdf) מיום 13.5.2020 עמ' 552 – תיקון תש"ף-2020. [↑](#footnote-ref-1)