חוק עזר לאשקלון (תיעול), תשע"ג-2013

רשויות ומשפט מנהלי – רשויות מקומיות – חוקי עזר – תיעול

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל תיעול | [Go](#Seif11) | 4 |
| סעיף 3 | אופן חישוב ההיטל | [Go](#Seif2) | 4 |
| סעיף 4 | היטל בשל בנייה חורגת | [Go](#Seif10) | 5 |
| סעיף 5 | היטל תיעול בעבור אדמה חקלאית | [Go](#Seif3) | 5 |
| סעיף 6 | חיוב בהיטל בשל שטח המיועד להפקעה | [Go](#Seif4) | 5 |
| סעיף 7 | דרישה לתשלום ההיטל | [Go](#Seif5) | 5 |
| סעיף 8 | שערוך חיובים וחובות | [Go](#Seif6) | 6 |
| סעיף 9 | טיפול בתעלה | [Go](#Seif7) | 6 |
| סעיף 10 | התקנת תעלה בידי בעל נכס | [Go](#Seif8) | 6 |
| סעיף 11 | חיוב בעלים משותפים | [Go](#Seif9) | 6 |
| סעיף 12 | הנחה מהיטל תיעול | [Go](#Seif12) | 6 |
| סעיף 13 | הטלת חיובים מכוח חוקי עזר קודמים | [Go](#Seif13) | 7 |
| סעיף 14 | מסירת הודעות | [Go](#Seif14) | 7 |
| סעיף 15 | הצמדה למדד | [Go](#Seif15) | 7 |
| סעיף 16 | מגבלת גבייה | [Go](#Seif16) | 7 |
| סעיף 17 | ביטול | [Go](#Seif17) | 8 |
| סעיף 18 | הוראת שעה | [Go](#Seif18) | 8 |
| סעיף 19 | תחולה | [Go](#Seif19) | 8 |
|  | תוספת ראשונה | [Go](#med0) | 8 |
|  | תוספת שנייה | [Go](#med1) | 8 |

חוק עזר לאשקלון (תיעול), תשע"ג-2013[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות (להלן – הפקודה), מתקינה עיריית אשקלון חוק עזר זה:

1. בחוק עזר זה –

הגדרות

"אדמה חקלאית" – כל קרקע שאינה בניין, שייעודה לחקלאות על פי תכנית, ושאין משתמשים בה, או שלא ניתן לגביה היתר לשימוש למטרה שאינה חקלאית;

"אזור איסוף" – שטח שעבודות התיעול שיבוצעו בו מיועדות לשמש במישרין או בעקיפין את הנכסים שבו;

"אישור בנייה חדשה" – אישור בתנאים מאת מוסד תכנון המוסמך לפי חוק התכנון והבנייה, התשכ"ה-1965 (להלן – חוק התכנון והבנייה), לבקשה להיתר בנייה להקמת בנייה חדשה;

"בנייה חדשה" – הקמת בניין חדש בנכס או תוספת לבניין קיים בנכס;

"בניין" – מבנה בתחום העירייה, בין שהוא ארעי ובין קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או חומר אחר, לרבות חלק של מבנה כאמור, וכל המחובר אליו חיבור של קבע;

"בנייה חורגת" – בנייה בנכס שהוקמה בלא היתר או בסטייה מהיתר;

"בעל נכס" – כל אחד מאלה:

(1) בנכסים שאינם מקרקעי ציבור כהגדרתם בסעיף 107 לחוק המקרקעין, התשכ"ט-1969 (להלן – חוק המקרקעין) – הבעלים הרשום של הנכס, ובהעדר רישום – בעליו של הנכס מכוח הסכם או מסמך מחייב אחר, ובהעדרו – מי שזכאי כדין להירשם כבעל הנכס, ובהעדרו – מי שזכאי להפיק הכנסה מהנכס או ליהנות מפירותיו של הנכס כבעלים;

(2) בנכסים שהם מקרקעי ציבור כאמור – החוכר לדורות, כמשמעותו בחוק המקרקעין, בין שנרשמה זכותו ובין אם לאו, ובהעדר חוכר לדורות – מי שניתנה לו הרשאה להשתמש בנכס, שניתן לראות בה מבחינת תוכנה כבעלות או כחכירה לדורות, ובהעדר חוכר או בר-רשות כאמור – בעליו הרשום של הנכס;

"דמי פיתוח" – דמי פיתוח ששולמו למינהל מקרקעי ישראל או לגוף מפתח מטעמו בעד התקנת מערכת תיעול, ובלבד שסכומם אושר על ידי מינהל מקרקעי ישראל;

"היטל" או "היטל תיעול" – היטל המוטל לכיסוי הוצאות התקנת מערכת התיעול העירונית לפי חוק עזר זה;

"היטל קודם" – היטל תיעול לפי חוק עזר קודם;

"היתר בנייה", "סטייה מהיתר", "שימוש חורג" – כמשמעותם בחוק התכנון והבנייה;

"הפרשי הצמדה", "מדד", "תשלומי פיגורים" – כהגדרתם לפי חוק הרשויות המקומיות (ריבית והפרשי הצמדה על תשלומי חובה), התש"ם-1980;

"חוק עזר קודם" – חוק עזר לאשקלון (תיעול), התשל"ה-1975, או חוק עזר לאשקלון (תיעול), התשנ"ט-1999;

"המהנדס" – מהנדס עיריית אשקלון או עובד עירייה שסמכויות מהנדס העירייה נאצלו לו לפי סעיף 6 לחוק הרשויות המקומיות (מהנדס רשות מקומית), התשנ"ב-1991;

"המועצה" – מועצת עיריית אשקלון;

"העירייה" – עיריית אשקלון;

"מערכת תיעול" – מערכת המשמשת את העירייה לניקוז מי נגר עילי והמצויה בבעלותה, בחזקתה, ברשותה או בשליטתה, לרבות כל תעלה ומיתקן המשמשים לתכלית זו ולהוציא תעלה פרטית;

"מרפסת" – חלק חיצון של בניין, אשר –

(1) רצפתו קשורה לרצפת פנים הבניין ודלת מעבר ביניהם;

(2) לא יותר משלושת רבעי היקף רצפתו מוקפים בקירות;

(3) לאורך שאר שוליו ניצב מעקה, שגובהו אינו עולה על 1.10 מטר מהמפלס של רצפתו;

"מרתף" – חלק מבניין, שהחלל בין רצפתו ותחתית תקרתו נמצא כולו או רובו מתחת למפלס פני הקרקע המקיפה אותו, או מתחת למפלס כביש או מדרכה הנמצאים במרחק אשר אינו עולה על 1.50 מטר ממישור הקיר החיצון שלו; לעניין זה, "מפלס פני הקרקע" וכן "מפלס כביש או מדרכה" – הגובה של כל אחד מהם במרכז מישור הקיר החיצון כאמור, ולגבי קיר שיש בו תפרי התפשטות – גובהו של כל אחד מהם במרכז שבין כל שני תפרי ההתפשטות האמורים, או במרכז שבין תפר ההתפשטות הסמוך לקצה הבניין ובין קצה הבניין;

"נכס" – כמשמעותו בסעיף 269 לפקודה, לרבות דרכי מעבר שאינן ציבוריות;

"נכס למגורים" – נכס המיועד או המשמש בפועל למגורים לפי תכנית או לפי היתר לשימוש חורג;

"נכס אחר" – נכס שאינו נכס למגורים;

"עבודת תיעול" – התקנה או חפירת תעלה וכל עבודה ומטלה נלווית הנוגעת להתקנתה או לחפירתה שתכליתה ניקוז מי נגר עילי, מי גשמים ומים אחרים למעט שפכים או מי קולחין, וכן תכנון, תיאום או פיקוח של העירייה בקשר לעבודות כאמור

"ראש העירייה" – לרבות עובד העירייה שהוסמך על ידו בכתב לעניין חוק עזר זה בהתאם לסעיף 17 לחוק הרשויות המקומיות (בחירת ראש הרשות, סגניו וכהונתם), התשל"ה-1975;

"שטח בניין" – כל אלה במצטבר:

(1) השטח הכולל שהותר לבנייה בנכס (להלן – השטח הכולל שהותר לבנייה), כמשמעותו בפרט 1.00.2 בתוספת השלישית לתקנות התכנון והבנייה (בקשה להיתר, תנאיו ואגרות), התש"ל-1970 (להלן – תקנות היתר בנייה), על פי היתר בנייה שניתן לו;

(2) שטחו של בניין או שטחה של תוספת לבניין העתידים להיבנות, לפי השטח הכולל שהותר לבנייה באישור בנייה חדשה;

(3) שטחה של בנייה חורגת;

"שטח המיועד להפקעה" – שטח המיעוד לצורכי ציבור ואשר הוועדה המקומית לתכנון ולבנייה הודיעה כי בכוונתה להפקיעו בהתאם לסעיפים 5 ו-7 לפקודת הקרקעות (רכישה לצורכי ציבור), 1943 (להלן – פקודת הקרקעות);

"שטח המיועד לצורכי ציבור" – שטח קרקע או בניין המיועד בתכנית לצורכי ציבור;

"שטח מיתקן" – כמשמעותו בפרט 1.00.3 בתוספת השלישית לתקנות היתר בנייה;

"שטח קרקע" – שטחה הכולל של הקרקע שבנכס, לרבות הקרקע שעליה ניצב הבניין;

"תכנית" – כהגדרתה בחוק התכנון והבנייה;

"תעודת העברה לרשם המקרקעין" – כמשמעותה בסעיף 324 לפקודה;

"תעלה" – אפיק ניקוז בין טבעי, ובין מותקן או מוסדר, המיועד להולכתם ולניקוזם של מי נגר עילי, מי גשמים ומים אחרים למעט שפכים או מי קולחין, לרבות צינור מוביל, מוביל יצוק, אבזר, תא ביקורת, תא איסוף, תא קיבול, מכון שאיבה, מיתקן להחדרת מים למי תהום, וכל מיתקן ואבזר אחרים המשמשים להולכה וניקוז של מים;

"תעלה פרטית", בנכס – תעלה המצויה בתחומו או בשימושו של נכס פלוני שאינו בבעלות העירייה;

"תעלה ציבורית" – תעלה שאינה תעלה פרטית;

"תעריפי ההיטל המעודכנים" – תעריפי ההיטל שבתוספת הראשונה לחוק עזר זה (להלן – התוספת הראשונה), בשיעורם המעודכן בעת הוצאת דרישת התשלום לפי חוק עזר זה;

"תעריפי ההיטל שבתוקף" – תעריפי ההיטל שבתוספת הראשונה בשיעורם המעודכן ביום התשלום לקופת העירייה.

2. (א) היטל תיעול נועד לכיסוי הוצאות העירייה בשל הקמת מערכת תיעול בתחומה, בלא זיקה לעלות ביצוע עבודות תיעול המשמשת את נכס החייב או הגובלת בו.

היטל תיעול

(ב) החליט המהנדס על קביעת שטח כאזור איסוף, תונח החלטתו במשרד המהנדס, ותהיה פתוחה לעיון הציבור; הודעה על החלטת המהנדס תפורסם בעיתונות בדרך הקבועה בסעיף 1א לחוק התכנון והבנייה.

(ג) היטל תיעול יוטל על בעל נכס בהתקיים אחד מאלה:

(1) תחילת ביצוע עבודות תיעול באזור האיסוף שבו מצוי הנכס נושא החיוב; לעניין זה, "תחילת ביצוע עבודות תיעול" – לרבות גמר עריכת תכניות לביצוען של עבודות תיעול באזור האיסוף שבו מצוי הנכס, אשר ניתן עליהן אישור של העירייה, בנוסח שבטופס 1 לתוספת השנייה לחוק עזר זה (להלן – התוספת השנייה), ולפיו בכוונתה לצאת למכרז לביצוע עבודות התיעול או להתקשר כדין בדרך אחרת לביצוע עבודות כאמור, בתוך 12 חודשים ממועד מתן האישור;

(2) אישור בנייה חדשה; לא בוצעה עבודת התיעול באזור האיסוף שבו מצוי הנכס, עד למועד אישור הבנייה החדשה כאמור, תאשר העירייה, לפי הנוסח של טופס 2 לתוספת השנייה, כי הליך תכנונן של עבודות תיעול כאמור מצוי בעיצומו ותחילת ביצוע העבודות צפויה בתוך 12 חודשים ממועד מתן האישור;

(3) בנייה חורגת בנכס.

(ד) היטל שעילתו אישור בנייה חדשה או בנייה חורגת ישולם גם אם בוצעה עבודת תיעול המשמשת את הנכס, במישרין או בעקיפין, לפני תחילתו של חוק עזר זה.

3. (א) היטל תיעול יחושב לפי שטח הקרקע ושטח הבניין או שטח המיתקן שבנכס, וסכומו יהיה הסכום המתקבל ממכפלת שטח הקרקע ושטח הבניין או שטח המיתקן בנכס, בתעריפי ההיטל שבתוספת הראשונה, לפיל סוג הנכס.

אופן חישוב ההיטל

(ב) היטל שעילתו לפי סעיפים 2(ג)(1), 5(ב)(1) או (3) ישולם לפי תעריפי ההיטל המעודכנים; היטל שעילתו לפי סעיפים 2(ג)(2) או 5(ב)(2) ישולם לפי תעריפי ההיטל שבתוקף.

(ג) שולמו בעד נכס, בשל ביצוע עבודות תיעול, היטל תיעול, היטל קודם או דמי פיתוח (להלן – חיוב ראשון) לא ייכללו שטח הקרקע ושטח הבניין או שטח המיתקן בנכס, בעת הטלתו של החיוב הראשון, במניין השטחים לפי סעיף קטן (א), לצורך חישוב ההיטל לפי חוק עזר זה.

(ד) שולם בעד נכס חיוב ראשון, יחויב בעל הנכס פעם נוספת בתשלום היטל תיעול בעד בנייה חדשה שאושרה לאחר ששולם החיוב הראשון.

(ה) אושרה בנייה חדשה תחת בניין שנהרס ושולם בעדו חיוב ראשון, יחושב ההיטל בשל הבנייה החדשה על בסיס שטחה בניכוי שטח הבניין שנהרס כאמור.

(ו) אושרה בנייה חדשה כתוספת לבניין קיים בהיתר בנייה שניתן עובר ליום 23 בינואר 1975, יחושב ההיטל בשל הבנייה החדשה על בסיס שטח הבנייה החדשה בלבד, בניכוי שטח הבניין הקיים בהיתר כאמור.

(ז) נוכחה העירייה לדעת, לאחר גמר בנייתו של בניין, כי השטח הבנוי בפועל אינו זהה לשטח הבניין שלגביו ניתן אישור בנייה חדשה ושעל פיו שולם היטל תיעול, תשיב לבעל הנכס, או תגבה ממנו, לפי העניין, ובהתאם להוראות כל דין, את סכום ההפרש הנובע מפער השטחים שהתגלה; סכום ההפרש כאמור יחושב על בסיס תעריפי ההיטל שהיו בתוקף בעת תשלום ההיטל, בתוספת הפרשי הצמדה.

4. (א) בעל נכס חייב בתשלום היטל תיעול בשל בנייה חורגת שנבנתה בנכס, בין שנבנתה טרם תחילתו של חוק עזר זה ובין לאחריה.

היטל בשל בנייה חורגת

(ב) לעניין סעיף קטן (א), יראו את יום תחילת הבנייה החורגת, כפי שייקבע בידי המהנדס, או את יום תחילת ביצוע עבודות התיעול באזור האיסוף שבו מצוי הנכס, לפי המועד המאוחר שבהם, כמועד שבו התגבש החיוב בהיטל תיעול (להלן – מועד התגבשות החיוב).

(ג) לצורך תשלום ההיטל לפי סעיף זה, תמסור העירייה לחייב דרישת תשלום.

(ד) סכום החיוב בהיטל בשל הבנייה החורגת יהיה הסכום הגבוה מבין אלה:

(1) סכום המחושב לפי תעריפי ההיטל במועד התגבשות החיוב בתוספת תשלומי פיגורים;

(2) אם הועלו תעריפי ההיטל לאחר מועד התגבשות החיוב (להלן – מועד ההעלאה) – סכום המחושב לפי תעריפי ההיטל המעודכנים, בתוספת תשלומי פיגורים החל ממועד ההעלאה;

לעניין סעיף קטן זה, "העלאת תעריפי ההיטל" – העלאת תעריפים באמצעות תיקונו של חוק העזר.

(ה) שולם ההיטל ונהרס בניין המהווה בנייה חורגת בתוך 5 שנים מיום תחילת הבנייה, תשיב העירייה לבעל הנכס את ההיטל ששילם בשל הבנייה החורגת, בניכוי 20% משיעור ההיטל בגין כל שנה או חלק ממנה, בצירוף הפרשי הצמדה מיום התשלום עד יום ההשבה.

5. (א) לא יוטל חיוב בהיטל תיעול בעד אדמה חקלאית.

היטל תיעול בעבור אדמה חקלאית

(ב) חדל נכס מלהיות אדמה חקלאית –

(1) מששונה ייעודו בתכנית, חייב בעליו בתשלום היטל תיעול לפי הוראות חוק עזר זה;

(2) משניתן לגביו היתר לשימוש חורג, חייב בעליו בתשלום היטל תיעול לפי הוראות חוק עזר זה, וההיטל ישולם כנגד מתן ההיתר;

(3) בלי שניתן לגביו היתר כאמור בפסקה (2) ובלי ששונה ייעודו בתכנית, יחולו הוראות סעיף 4 בשינויים המחויבים לפי העניין.

6. (א) לא יוטל חיוב בהיטל תיעול בעד שטח המיועד להפקעה.

חיוב בהיטל בשל שטח המיועד להפקעה

(ב) שילם בעל נכס היטל בעבור נכס, ובמהלך חמש השנים שממועד תשלום ההיטל הוחל בהליך הפקעה, וניתנה הודעה לפי סעיפים 5 ו-7 לפקודת הקרקעות, תשיב העירייה לבעל הנכס את ההיטל ששילם בניכוי 20% מסכום ההיטל בעבור כל שנה או חלק ממנה, בצירוף הפרשי הצמדה מיום התשלום ועד יום ההשבה.

(ג) הוחל בהליך ההפקעה כאמור בסעיף קטן (ב) לגבי חלק מהנכס, יחולו הוראות סעיף קטן (ב) על חלקו היחסי של ההיטל ששולם, בהתאם לחלקו היחסי של השטח שהופקע בשטח הנכס.

7. (א) לצורך תשלום ההיטל, תמסור העירייה לחייב דרישת תשלום, שבה יפורטו הסעיף בחוק העזר שמכוחו הוטל ההיטל, סכום ההיטל, המועד לתשלומו, שטח הנכס, תעריפי ההיטל המעודכנים אשר שימשו בסיס לחישוב סכום ההיטל ודרכי תשלום ההיטל.

דרישה לתשלום ההיטל

(ב) דרישת התשלום תימסר בעת התגבשות עילות החיוב כאמור בסעיפים 2(ג), 4 ו-5.

(ג) לא נמסרה מסיבה כלשהי דרישת תשלום באחד מהמועדים הנזכרים בסעיף קטן (ב) (להלן – מועד החיוב המקורי), רשאית העירייה למסור את דרישת התשלום טרם מתן תעודת העברה לרשם המקרקעין או טרם מתן אישורה לצורך העברת זכויות חכירה במינהל מקרקעי ישראל; במקרה זה ייקבע סכום החיוב על בסיס תעריפי ההיטל כפי שהיו בתוקפם במועד החיוב המקורי, בתוספת הפרשי הצמדה.

(ד) אין בפגם שנפל בדרישת תשלום כדי לגרוע מחובת בעל נכס לשלם היטל תיעול.

(ה) דרישת תשלום שנמסרה לפי –

(1) סעיפים 2(ג)(1), 4, 5(ב)(1) או (3) תיפרע בתוך 30 ימים מיום מסירתה לבעל הנכס;

(2) סעיפים 2(ג)(2), 5(ב)(2) או 7(ג), תיפרע בתוך 7 ימים מיום מסירתה, ובכל מקרה עובר למתן ההיתר או התעודה המבוקשים.

8. (א) לא שולם במועדו היטל תיעול שנמסרה לגביו דרישת תשלום לפי סעיף 2(ג)(1), 4, 5(ב)(1) או 5(ב)(3), ייווספו לסכום המצוין בדרישת התשלום תשלומי פיגורים, החל במועד שנקבע לתשלומו בחוק עזר זה עד למועד התשלום בפועל.

שערוך חיובים וחובות

(ב) לא שולם במועדו היטל תיעול שנמסרה לגביו דרישת תשלום לפי סעיפים 2(ג)(2), 5(ב)(2) או 7(ג) תפקע דרישת התשלום; כל דרישת תשלום חדשה שתימסר לחייב בטרם הוצאו ההיתר, התעודה או האישור נושא הסעיפים האמורים, לפי העניין, תהיה בהתאם לתעריפי ההיטל המעודכנים ותעמוד בתוקפה למשך 7 ימים מיום מסירתה לבעל הנכס.

(ג) על אף האמור בסעיף קטן (ב), אם ניתנו ההיתרים או האישורים נושא הסעיפים האמורים בלא ששולם ההיטל כולו או חלקו, אזי ייווספו לסכום שלא שולם תשלומי פיגורים, החל במועד שנקבע לתשלומו בחוק עזר זה עד למועד התשלום בפועל.

9. (א) לא יטפל אדם בתעלה, לא יחבר אליה צינור ולא ישתמש במים הזורמים בתוכה, אלא על פי היתר בכתב מאת המהנדס בהתאם לתנאי ההיתר.

טיפול בתעלה

(ב) לא יטיל אדם לתעלה חפץ, מי שפכים, מים דלוחים, מי פסולת תעשייה או כל נוזל אחר.

(ג) לא יחסום אדם תעלה, לא יטה מימיה ולא יעשה בהם פעולה אחרת שיש בה כדי לשבש את שימושה הסדיר.

(ד) המהנדס רשאי לדרוש בהודעה בכתב ממי שעשה מעשה בניגוד להוראות סעיף קטן (א), (ב) או (ג) לבצע את העבודות הדרושות לשם החזרת התעלה למצב שבו היתה נתונה לפני שנעשה המעשה; בהודעה יצוינו התנאים, הפרטים והדרכים לביצוע העבודות, וכן התקופה שבה יש לבצען.

(ה) מי שקיבל הודעה כאמור בסעיף קטן (ד) חייב למלא אחריה.

10. (א) ראש העירייה רשאי, בהודעה בכתב, לדרוש מבעל הנכס, או להתיר לו, לבקשתו, לבצע עבודות תיעול לצורך התקנת תעלה פרטית בנכסו, שתחובר לתעלה ציבורית, או לשנות או לתקן תעלה פרטית שבנכסו; ההודעה תפרט את התנאים ואת אופן ביצוען של עבודות התיעול, וכן את משך הזמן שבו יש לסיימן.

התקנת תעלה בידי בעל נכס

(ב) עבודות תיעול לפי היתר או דרישה כאמור בסעיף קטן (א) יבוצעו בהתאם לתנאים שפורטו בהודעה, לפי תכנית ביצוע ומפרטים שאישר המהנדס.

11. היה נכס בבעלות משותפת, תחול חובת ההיטל על כל אחד מהבעלים המשותפים בנכס לפי חלקם היחסי בבעלות בנכס.

חיוב בעלים משותפים

12. (א) בסעיף זה –

הנחה מהיטל תיעול

"זכות במקרקעין" – כהגדרתה בסעיף 1 לחוק מיסוי מקרקעין (שבח ורכישה), התשכ"ג-1963;

"חוק ביטוח" – חוק הביטוח הלאומי [נוסח משולב], התשנ"ה-1995;

"תקנות ההנחה מארנונה" – תקנות הסדרים במשק המדינה (הנחה מארנונה), התשנ"ג-1993.

(ב) המועצה תמנה ועדה לצורך מתן הנחה מהיטל תיעול לפי סעיף זה (בסעיף זה – ועדת הנחות), ואלה חבריה:

(1) המנהל הכללי של העירייה, והוא יהיה היושב ראש;

(2) היועץ המשפטי לעירייה או נציגו;

(3) גזבר העירייה או עובד בכיר מטעמו.

(ג) יחיד החב בהיטל תיעול בעד נכס (להלן בסעיף זה – הנכס), יהיה זכאי להנחה מההיטל בתנאים ובשיעורים שיפורטו להלן:

(1) הוא בעל הכנסה חודשית ממוצעת שפורטה בתוספת הראשונה לתקנות ההנחה מארנונה, לפי מספר הנפשות המתגוררות או שיתגוררו אתו בנכס – הנחה בשיעור שלא יעלה על השיעור שנקבע לפי טורי ההכנסה שבתוספת האמורה; בסעיף זה, "הכנסה", "הכנסה חודשית ממוצעת" – כהגדרתם בתקנה 2(א)(8)(ב) לתקנות ההנחה מארנונה;

(2) לא תינתן הנחה לפי פסקה (1) אלא אם כן למבקש ההנחה אין זכות במקרקעין בנכס נוסף מלבד הנכס נושא החיוב.

(ד) המבקש הנחה לפי סעיף קטן (ג) ימציא לוועדת ההנחות בקשה חתומה לפי טופס 3 שבתוספת השנייה (להלן – טופס הבקשה) וכן ימציא פרטים או מסמכים נוספים לצורך הדיון בבקשתו, לפי דרישת גזבר העירייה או מנהל אגף הרווחה בעירייה או ועדת ההנחות, לפי העניין.

(ה) טופס הבקשה יועבר למנהל אגף הרווחה בעירייה, שיעביר לוועדת ההנחות את טופס הבקשה, בצירוף חוות דעתו בכתב לגבי הבקשה.

(ו) ועדת ההנחות תקבע את זכאותו של מבקש ההנחה, ואת שיעור ההנחה בהתאם לסעיף קטן (ב) ובהסתמך על טופס הבקשה וחוות הדעת האמורה בסעיף קטן (ד); בקביעת שיעור ההנחה רשאית ועדת ההנחות להתחשב בחומרת מצבו החומרי או הרפואי של המבקש ולצורך זה אף לקבוע תנאים ומבחני משנה לזכאותו להנחה לפי סעיף קטן (ב); התנאים ומבחני המשנה ייקבעו על בסיס המבחנים שבתקנה 2(א)(1) עד (12) ותקנה 7 לתקנות ההנחה מארנונה, באישור המועצה, ויועמדו לעיון הציבור במשרדי העירייה ובאתר האינטרנט של העירייה.

(ז) ועדת ההנחות תיתן החלטתה בכתב בצירוף נימוקים.

(ח) החלטות ועדת ההנחות אינן טעונות את אישור המועצה אך יונחו על שולחנה.

(ט) זכאי להנחה שלא פרע במלואה את יתרת תשלום היטל התיעול שהוטל עליו במועד שנקבע לו, תהיה ההנחה שנקבעה לו בטלה מאותו מועד, ותיווסף ליתרת תשלום ההיטל, ובלבד שהתראה על כך נמסרה לאותו אדם 30 ימים מראש.

(י) בכל הודעת תשלום בדבר תשלום היטל תיעול תיכלל הוראה בדבר קיום הוראות סעיפים קטנים (ב) עד (ט) לעיל וכן התנאים ומבחני המשנה האמורים בסעיף קטן (ו), אם נקבעו על ידי המועצה, והאפשרות לקבל הנחות על פיהם.

13. (א) היתה העירייה מוסמכת לחייב בעל נכס בתשלום היטל קודם (להלן – החיוב הקודם) וזה לא נדרש על ידה, ישלם בעל הנכס לעירייה, לפי דרישתה, את החיוב הקודם, וזאת בהתאם להוראות חוק העזר הקודם שמכוחו היתה העירייה מוסמכת להטילו ובכפוף להוראות סעיף קטן (ב).

הטלת חיובים מכוח חוקי עזר קודמים

(ב) סכום ההיטל הקודם שאותו ישלם בעל נכס כאמור בסעיף קטן (א), ייקבע לפי תעריפי ההיטל הקודם; לעניין זה, "תעריפי ההיטל הקודם" – התעריפים שהיו תקפים בעת היווצרות החיוב הקודם בתוספת הפרשי הצמדה מאותו מועד עד למועד התשלום בפועל.

(ג) הוראת סעיף קטן (א) תחול ביחס לשטח הקרקע ושטח הבניין כפי שהיו במועד היווצרותו של החיוב הקודם; אין בתשלום היטל קודם כאמור בסעיף קטן (א) כדי לגרוע מחובתו של בעל נכס לשלם היטל בעבור בנייה חדשה שנבנתה בנכס או שנתבקשה בנייתה לאחר מועד היווצרות החיוב הקודם, בהתאם לקבוע בחוק עזר זה.

14. מסירת דרישת תשלום לפי חוק עזר זה תהיה בדרך של מסירה לידי האדם שאליו היא מכוונת או מסירה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או מועסק שם או משלוח במכתב הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים את המסירה כאמור, תהיה המסירה בדרך של הצגה במקום בולט לעין באחד המקומות האמורים או על הנכס שבו היא דנה.

מסירת הודעות

15. תעריפי ההיטל שנקבעו בחוק עזר זה, יעודכנו, החל ממועד פרסומו ברשומות של חוק עזר זה ב-16 בכל חודש (להלן – יום העדכון) לפי שיעור שינוי המדד שפורסם לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

16. מיום י"ג בחשוון התשפ"ד (28 באוקטובר 2023), הטלת היטל לפי חוק עזר זה תהיה טעונה אישור של מועצת העירייה ושל שר הפנים או מי מטעמו.

מגבלת גבייה

תיקון תש"ף-2019

17. חוק עזר לאשקלון (תיעול), התשנ"ט-1999 – בטל.

ביטול

18. על אף האמור בסעיף 15, יעודכנו תעריפי ההיטל שבתוספת הראשונה במועד פרסומו של חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש אוקטובר 2005.

הוראת שעה

19. חוק עזר זה יחול על תחום שיפוט העיר אשקלון.

תחולה

תיקון תש"ף-2019

תוספת ראשונה

תיקון תש"ף-2019

(סעיפים 2 עד 5)

סוג הנכס בשקלים חדשים

נכס למגורים –

לכל מ"ר קרקע 16.79

לכל מ"ר שטח בניין או שטח מיתקן 33.18

נכס אחר –

לכל מ"ר קרקע 16.79

לכל מ"ר שטח בניין או שטח מיתקן 33.18

מרתף בנכס למגורים או בנכס אחר –

לכל מ"ר שטח המשמש לחניה 16.59

תוספת שנייה

(סעיף 2(ג)(1) ו-(2) ו-12(ד))

טופס 1

לכל מאן דבעי

הח"מ, מהנדס עיריית אשקלון, מאשר בזה כי התכניות לביצוע עבודות תיעול       מצויות בשלבי גמר, וכי בכוונת העירייה לצאת למכרז לביצוע עבודות התיעול האמורות / להתקשר כדין בדרך של       לביצוע עבודות התיעול האמורות (מחק את המיותר), וזאת לא יאוחר מיום      .

\_\_\_\_\_\_\_\_\_\_\_\_\_\_\_

מהנדס עיריית אשקלון

טופס 2

לכל מאן דבעי

הח"מ, מהנדס עיריית אשקלון, מאשר בזה כי הליך תכנון עבודות התיעול       מצוי בעיצומו, וכי תחילת עבודות התיעול צפויה להתקיים לא יאוחר מיום      .

\_\_\_\_\_\_\_\_\_\_\_\_\_\_\_

מהנדס עיריית אשקלון

טופס 3

עיריית אשקלון

**בקשה לקבלת הנחה מתשלומי חובה ליחיד**

1. פרטי המבקש

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מס' זהות | שם משפחה | שם פרטי | שם האב | תאריך הלידה | | | המין | המצב האישי |
| שנה | חודש | יום |
|  |  |  |  |  |  |  | זכר  נקבה | רווק  נשוי  גרוש  אלמן |

|  |  |  |  |  |  |  |  |
| --- | --- | --- | --- | --- | --- | --- | --- |
| המען | | | | | | טלפון | |
| היישוב | הרחוב | מס' הבית | הגוש | החלקה | התת-חלקה | בית | עבודה |
|  |  |  |  |  |  |  |  |

2. פרטי הנכס שלגביו הוטלו תשלומי החובה

|  |  |  |  |  |
| --- | --- | --- | --- | --- |
| היישוב | הרחוב | הבית | מספר הבקשה להיתר בנייה נשוא הנכס (אם הוגשה) | שטח הבנייה על פי הבקשה להיתר בנייה (ימולא רק אם הוגשה בקשה להיתר קודם להגשת הבקשה להנחה) |
|  |  |  |  |  |

3. מצב כלכלי (שכיר/עצמאי יש למלא טבלאות א ו-ב להלן)

א. הצהרה על המבקש והמתגוררים אתו בנכס והכנסותיהם בשלושת החודשים עובר להגשת הבקשה

לשימוש המשרד

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| קרבה | | שם משפחה | שם פרטי | גיל | מס' זהות | העיסוק | מקום עבודה | הכנסה חודשית ברוטו ממוצעת |
| 1 | המבקש/ת |  |  |  |  |  |  |  |
| 2 | בן/בת הזוג |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |
| שים לב: שכיר – יצרף תלושי משכורת לשלושת החודשים עובר להגשת הבקשה  עצמאי – יצרף שומת הכנסה שנתית אחרונה שבידו סך הכל | | | | | | | |  |

ב. מקורות הכנסה נוספים של המנויים בסעיף 3(א); יש לציין ממוצע חודשי לשלושת החודשים שלפני הגשת הבקשה (אין למלא את ההכנסות שנכללו בהודעת השומה)

|  |  |  |  |  |  |
| --- | --- | --- | --- | --- | --- |
| מקור | | סכום בשקלים חדשים | מקור | | סכום בשקלים חדשים |
| 1 | ביטוח לאומי |  | 8 | תמיכת צה"ל |  |
| 2 | מענק זקנה |  | 9 | קצבת תשלומים בחו"ל |  |
| 3 | פנסיה ממקום העבודה |  | 10 | פיצויים |  |
| 4 | קצבת שארים |  | 11 | הבטחת הכנסה |  |
| 5 | קצבת נכות |  | 12 | השלמת הכנסה |  |
| 6 | שכר דירה |  | 13 | תמיכות |  |
| 7 | מלגות |  | 14 | אחר |  |
| סך הכל | | | | |  |

4. האם יש לך זכות במקרקעין בנכס נוסף מלבד הנכס האמור בסעיף 2?

5. אני מצהיר בזה כי כל הפרטים הרשומים לעיל נכונים, וכי לא העלמתי פרט כלשהו מהפרטים שהתבקשתי למלא.

תאריך \_\_\_\_\_\_\_\_\_\_\_\_\_\_\_\_

חתימת המבקש

הנחיה: יש לצרף אישורים מתאימים להוכחת הזכאות; בקשות בלא אישורים מתאימים – לא יטופלו.

לשימוש המשרד

|  |  |  |  |  |  |  |
| --- | --- | --- | --- | --- | --- | --- |
| בדיקת הבקשה | | | | | פרטי פקיד בודק | |
| מספר הנימוק | מסמכים מצורפים | תאריך | | | שם משפחה | שם פרטי |
|  |  | שנה | חודש | יום |  |  |

חתימת הפקיד \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| אישור הבקשה | | פרטי המאשר | |
|  | נימוקי החלטה | שם משפחה | שם פרטי |
| דחיה |  |  |  |
| אישור | חתימה |

ט' בניסן התשע"ג (20 במרס 2013) בני וקנין

ראש עיריית אשקלון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשע"ג מס' 789](http://www.nevo.co.il/Law_word/law07/mekomi-0789.pdf) מיום 24.6.2013 עמ' 536.

   תוקן [ק"ת חש"ם תש"ף מס' 974](http://www.nevo.co.il/Law_word/law07/mekomi-0974.pdf) מיום 28.10.2019 עמ' 39 – תיקון תש"ף-2019; ר' סעיף 4 לענין הוראות שעה.

   4. על אף האמור בסעיף 15 לחוק העזר העיקרי, יעודכנו תעריפי ההיטל שבתוספת הראשונה כנוסחה בחוק עזר זה במועד פרסומו של חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש מאי 2017. [↑](#footnote-ref-1)