חוק עזר לבאר שבע (איכות הסביבה), תשנ"א-1991

רשויות ומשפט מנהלי – רשויות מקומיות – חוקי עזר – שונות

חקלאות טבע וסביבה – איכות הסביבה

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 6 |
| סעיף 1 | הגדרות | [Go](#Seif1) | 6 |
|  | פרק ב': שמירת הנקיון | [Go](#med1) | 11 |
| סעיף 2 | איסור לכלוך והשלכת פסולת | [Go](#Seif2) | 11 |
| סעיף 3 | אחריות לגבי קטינים ברכב | [Go](#Seif3) | 12 |
| סעיף 4 | חזקות לענין השלכת פסולת ופסולת בנין מתוך רכב | [Go](#Seif19) | 12 |
| סעיף 5 | חזקה לענין גרוטות רכב | [Go](#Seif4) | 12 |
| סעיף 5א | חזקת אחריות לענין לכלוך מקום ציבורי | [Go](#Seif153) | 12 |
| סעיף 6 | חובת שילוט ברכב | [Go](#Seif5) | 12 |
| סעיף 7 | ניקוי וגידור מגרש | [Go](#Seif20) | 12 |
| סעיף 8 | סייג לניקוי וניעור ברחוב | [Go](#Seif6) | 12 |
| סעיף 9 | איסור זיהום מקום ציבורי | [Go](#Seif7) | 12 |
| סעיף 10 | אחראיות בעל נכס לנקיון | [Go](#Seif8) | 13 |
|  | פרק ג': ניקוי מדרכות | [Go](#med2) | 13 |
| סעיף 11 | חובת ניקוי מדרכה | [Go](#Seif9) | 13 |
| סעיף 12 | דרישה לניקוי | [Go](#Seif10) | 13 |
| סעיף 13 | איסוף פסולת | [Go](#Seif11) | 13 |
|  | פרק ד': ביעור קוצים | [Go](#med3) | 13 |
| סעיף 14 | איסור ביעור קוצים | [Go](#Seif12) | 13 |
|  | פרק ה': הדברת מזיקים | [Go](#med4) | 13 |
| סעיף 15 | חובת הדברת מזיקים | [Go](#Seif13) | 13 |
| סעיף 16 | הוראות להדביר מזיקים | [Go](#Seif14) | 13 |
|  | פרק ו': הוראות בענין מקום עינוג | [Go](#med5) | 13 |
| סעיף 17 | איסור עישון ופיצוח | [Go](#Seif15) | 13 |
| סעיף 18 | איסור הכנסת בקבוקי זכוכית וחפצים מסוכנים | [Go](#Seif16) | 13 |
| סעיף 19 | מודעות | [Go](#Seif17) | 13 |
| סעיף 20 | חובת התראה | [Go](#Seif18) | 13 |
|  | פרק ז': פינוי וסילוק פסולת וזבל | [Go](#med6) | 14 |
| סעיף 21 | עמדת אשפה מכלים ואחזקתם | [Go](#Seif21) | 14 |
| סעיף 22 | כלי קיבול | [Go](#Seif22) | 14 |
| סעיף 23 | התקנת עמדת אשפה | [Go](#Seif23) | 14 |
| סעיף 24 | היתר לסילוק אשפה מנכס | [Go](#Seif24) | 14 |
| סעיף 24א | פינוי פסולת למיחזור | [Go](#Seif154) | 15 |
| סעיף 25 | סמכות מפקח להסדיר פינוי פסולת | [Go](#Seif25) | 15 |
| סעיף 26 | פינוי פסולת בנין | [Go](#Seif26) | 15 |
| סעיף 27 | פינוי פסולת גינה | [Go](#Seif27) | 15 |
| סעיף 28 | רכוש העיריה | [Go](#Seif28) | 15 |
| סעיף 28א | אגרות | [Go](#Seif155) | 15 |
| סעיף 29 | זכות כניסה | [Go](#Seif29) | 15 |
| סעיף 30 | אגרת סילוק ואחזקה | [Go](#Seif30) | 16 |
| סעיף 31 | אגרת פינוי פסולת מפעל | [Go](#Seif31) | 16 |
| סעיף 32 | חזקה | [Go](#Seif32) | 16 |
|  | פרק ח': מניעת מפגעים וביעורם | [Go](#med7) | 16 |
| סעיף 33 | איסור גרימת מפגע | [Go](#Seif33) | 16 |
| סעיף 34 | אחריות לסילוק מפגע | [Go](#Seif34) | 16 |
| סעיף 35 | חובת אחזקה יחד ולחוד | [Go](#Seif35) | 16 |
| סעיף 36 | הודעה לסילוק מפגע | [Go](#Seif36) | 16 |
| סעיף 37 | החלטת תברואן | [Go](#Seif37) | 16 |
| סעיף 38 | סמכויות תברואן | [Go](#Seif38) | 16 |
| סעיף 39 | אחריות לסילוק מפגע | [Go](#Seif39) | 16 |
| סעיף 40 | חובות | [Go](#Seif40) | 17 |
|  | פרק ט': עקירת עצים | [Go](#med8) | 17 |
| סעיף 41 | הגדרה | [Go](#Seif41) | 17 |
| סעיף 42 | עקירת עצים | [Go](#Seif42) | 17 |
|  | פרק י': שמירת הסדר והנקיון בגנים ובמקום ציבורי והגנה על הצומח | [Go](#med9) | 17 |
| סעיף 44 | סייג להימצאות בגן | [Go](#Seif43) | 17 |
| סעיף 45 | איסור פגיעה בצמח בגן | [Go](#Seif44) | 17 |
| סעיף 46 | התנהגות בגן | [Go](#Seif45) | 17 |
| סעיף 47 | כלי רכב | [Go](#Seif46) | 17 |
| סעיף 48 | משחקים בגן | [Go](#Seif47) | 17 |
| סעיף 49 | משחקים ברחוב | [Go](#Seif48) | 18 |
| סעיף 50 | איסור הפרעה | [Go](#Seif49) | 18 |
| סעיף 51 | רעש | [Go](#Seif50) | 18 |
| סעיף 52 | חגיגות בגן | [Go](#Seif51) | 18 |
| סעיף 53 | טיפוס על עצים בגן | [Go](#Seif52) | 18 |
| סעיף 54 | קשירת בעלי חיים בגן | [Go](#Seif53) | 18 |
| סעיף 55 | הכנסת בעלי חיים לגן | [Go](#Seif54) | 18 |
| סעיף 56 | נהיגת בעלי חיים בתחום העיריה | [Go](#Seif55) | 18 |
| סעיף 57 | הרחקת אדם | [Go](#Seif56) | 18 |
| סעיף 57א | איסור לינה במקום ציבורי או בגן | [Go](#Seif160) | 18 |
| סעיף 57ב | איסור הבערת אש במקום ציבורי או בגן | [Go](#Seif161) | 18 |
| סעיף 57ג | איסור הקמת אמצעי מחסה במקום ציבורי או בגן | [Go](#Seif162) | 18 |
| סעיף 57ד | איסור צריכת אלכוהול במקום ציבורי | [Go](#Seif163) | 19 |
|  | פרק י"א: גדר חיה ועצים | [Go](#med10) | 19 |
| סעיף 58 | חובת גיזום | [Go](#Seif57) | 19 |
| סעיף 59 | הודעה על צורך במניעת סכנה | [Go](#Seif58) | 19 |
|  | פרק י"ב: פינוי חפצים מיושנים | [Go](#med11) | 19 |
| סעיף 60 | איסור השלכת חפצים מיושנים | [Go](#Seif59) | 19 |
| סעיף 61 | חובת פינוי חפצים מיושנים | [Go](#Seif60) | 19 |
|  | פרק י"ג: צעצועים מסוכנים | [Go](#med12) | 19 |
| סעיף 62 | איסור ייצור צעצועים מסוכנים ושיווקם | [Go](#Seif61) | 19 |
| סעיף 63 | סמכויות שוטר | [Go](#Seif62) | 19 |
|  | פרק י"ד: ניקוי מגרשים, חצרות וכניסות לבנינים | [Go](#med13) | 20 |
| סעיף 64 | דרישה לניקוי | [Go](#Seif63) | 20 |
|  | פרק ט"ו: שימור רחובות | [Go](#med14) | 20 |
| סעיף 65 | מכשול ברחוב | [Go](#Seif64) | 20 |
| סעיף 66 | היתר להעמיד כסאות | [Go](#Seif65) | 20 |
| סעיף 67 | שינויים ברחוב | [Go](#Seif66) | 20 |
| סעיף 68 | פתיחת שוחות | [Go](#Seif67) | 20 |
| סעיף 69 | דרכי זהירות בכריית שוחה | [Go](#Seif68) | 20 |
| סעיף 70 | היתר | [Go](#Seif69) | 20 |
| סעיף 71 | נזק לרחוב | [Go](#Seif70) | 20 |
| סעיף 72 | הודעות | [Go](#Seif71) | 20 |
| סעיף 73 | סילוק מכשול וביצוע עבודה | [Go](#Seif72) | 20 |
|  | פרק ט"ז: שמות לרחובות ולוחיות-מספר לבנינים | [Go](#med15) | 21 |
| סעיף 74 | שלטים לציון שמות רחובות | [Go](#Seif73) | 21 |
| סעיף 75 | מספרים לבנינים | [Go](#Seif74) | 21 |
| סעיף 76 | חובה להאיר | [Go](#Seif75) | 21 |
| סעיף 77 | החזקה תקינה של שלטים לוחיות מספר ומספרים מוארים | [Go](#Seif76) | 21 |
| סעיף 78 | איסור פגיעה בשלטים, לוחיות מספר ומספרים מוארים | [Go](#Seif77) | 21 |
| סעיף 79 | דרישה להתקין לוחית מספר ומספרים מוארים | [Go](#Seif78) | 21 |
|  | פרק י"ז: החזקת מקלטים | [Go](#med16) | 21 |
| סעיף 80 | הגדרות | [Go](#Seif79) | 21 |
| סעיף 81 | נקיון ותקינות מקלטים | [Go](#Seif80) | 21 |
|  | פרק י"ח: מניעת רעש | [Go](#med17) | 22 |
| סעיף 82 | איסור רעש מרכב והפעלת צופרים | [Go](#Seif81) | 22 |
| סעיף 83 | איסור הקמת רעש | [Go](#Seif82) | 22 |
| סעיף 84 | תיקונים ושיפוצים | [Go](#Seif83) | 22 |
| סעיף 85 | בניה | [Go](#Seif84) | 22 |
| סעיף 86 | טלטול מכלים | [Go](#Seif85) | 22 |
| סעיף 87 | פרסומת והודעות | [Go](#Seif86) | 22 |
| סעיף 88 | משתיקי קול | [Go](#Seif87) | 22 |
| סעיף 89 | הפעלת מערכות אזעקה | [Go](#Seif88) | 23 |
| סעיף 89א | הגבלת מפלס הקול | [Go](#Seif156) | 23 |
| סעיף 89ב | שימוש במערכת הגברה או כלי נגינה חשמלי | [Go](#Seif157) | 23 |
| סעיף 89ג | מדידת מפלס הקול | [Go](#Seif158) | 24 |
| סעיף 89ד | פטור | [Go](#Seif159) | 24 |
| סעיף 90 | סייג לתחולה | [Go](#Seif89) | 24 |
| סעיף 91 | סמכויות כניסה, ביקורת וסמכויות מפקח | [Go](#Seif90) | 24 |
| סעיף 92 | מדידת רעש | [Go](#Seif91) | 24 |
| סעיף 93 | גרימת רעש מחוץ לאזור מגורים | [Go](#Seif92) | 24 |
|  | פרק י"ט: שווקים | [Go](#med18) | 24 |
| סעיף 94 | הגדרות | [Go](#Seif93) | 24 |
| סעיף 95 | מכירת טובין | [Go](#Seif94) | 24 |
| סעיף 96 | עבודת ילדים | [Go](#Seif95) | 24 |
| סעיף 97 | אישור מוכר מורשה | [Go](#Seif96) | 25 |
| סעיף 98 | היתר כניסה ושימוש | [Go](#Seif97) | 25 |
| סעיף 99 | ימי שוק נוספים | [Go](#Seif98) | 25 |
| סעיף 100 | איסור מכירת מוצרים מסויימים | [Go](#Seif99) | 25 |
| סעיף 101 | מכירת טובין | [Go](#Seif100) | 25 |
| סעיף 102 | העדפה | [Go](#Seif101) | 25 |
| סעיף 103 | איסור כניסה | [Go](#Seif102) | 25 |
| סעיף 104 | רוכלות | [Go](#Seif103) | 25 |
| סעיף 105 | סידור הטובין | [Go](#Seif104) | 25 |
| סעיף 106 | מידות ומשקלות | [Go](#Seif105) | 25 |
| סעיף 107 | לוחית בתא | [Go](#Seif106) | 26 |
| סעיף 108 | לבוש המוכר | [Go](#Seif107) | 26 |
| סעיף 109 | נגיעה במצרכי מזון | [Go](#Seif108) | 26 |
| סעיף 110 | היתר כניסה | [Go](#Seif109) | 26 |
| סעיף 111 | איסור השכרת משנה במשטח | [Go](#Seif110) | 26 |
| סעיף 112 | איסור כניסה לחולים | [Go](#Seif111) | 26 |
| סעיף 113 | איסור הכנסת טובין מקולקלים והחזקתם | [Go](#Seif112) | 26 |
| סעיף 114 | הכנסת בעלי חיים ורכב | [Go](#Seif113) | 26 |
| סעיף 115 | דגים ועופות חיים | [Go](#Seif114) | 26 |
| סעיף 116 | איסור כניסה כשהשוק סגור | [Go](#Seif115) | 26 |
| סעיף 117 | העלאת אש | [Go](#Seif116) | 26 |
| סעיף 118 | מניעת ריחות ורעש | [Go](#Seif117) | 26 |
| סעיף 119 | מניעת שופכין | [Go](#Seif118) | 26 |
| סעיף 120 | מריטת נוצות | [Go](#Seif119) | 26 |
| סעיף 121 | העברת עופות שחוטים | [Go](#Seif120) | 26 |
| סעיף 122 | סילוק מפגע ומטרד | [Go](#Seif121) | 27 |
| סעיף 123 | פסולת | [Go](#Seif122) | 27 |
| סעיף 124 | כלי קיבול ואריזה | [Go](#Seif123) | 27 |
| סעיף 125 | נקיון | [Go](#Seif124) | 27 |
| סעיף 126 | פריצת תא נעול | [Go](#Seif125) | 27 |
| סעיף 127 | פגיעה בשוק | [Go](#Seif126) | 27 |
| סעיף 128 | הרחקה מהשוק | [Go](#Seif127) | 27 |
| סעיף 129 | ציות להוראות | [Go](#Seif128) | 28 |
|  | פרק כ': הזרמת שפכי תעשיה למערכת ביוב | [Go](#med19) | 28 |
| סעיף 130 | הגדרות | [Go](#Seif129) | 28 |
| סעיף 131 | איסור הזרמת שפכים מזיקים | [Go](#Seif130) | 28 |
| סעיף 132 | דרישות למתן היתר | [Go](#Seif131) | 28 |
| סעיף 133 | עריכת בדיקות שפכים והגשת תוצאותיהן | [Go](#Seif132) | 28 |
| סעיף 134 | עריכת בדיקות שפכים | [Go](#Seif133) | 28 |
| סעיף 135 | שינוי מפעל מבוקר למפעל טעון היתר | [Go](#Seif134) | 28 |
| סעיף 136 | אגרה בשל הזרמת שפכי תעשיה | [Go](#Seif135) | 29 |
| סעיף 137 | הודעה בדבר שינוי | [Go](#Seif136) | 29 |
| סעיף 138 | שינוי היתר או הודעה | [Go](#Seif137) | 29 |
|  | פרק כ"א: הגשת דין וחשבון לענין הגנת איכות הסביבה | [Go](#med20) | 29 |
| סעיף 139 | חובת הגשת דו"ח | [Go](#Seif138) | 29 |
| סעיף 140 | סמכויות ראש העיריה | [Go](#Seif139) | 29 |
| סעיף 141 | חובת מסירת ידיעות נוספות | [Go](#Seif140) | 29 |
| סעיף 142 | איסור מסירת מידע כוזב | [Go](#Seif141) | 29 |
|  | פרק כ"ב: שונות | [Go](#med21) | 29 |
| סעיף 143 | איסור הפרעה | [Go](#Seif142) | 29 |
| סעיף 144 | איסור פגיעה | [Go](#Seif143) | 29 |
| סעיף 145 | ילדים | [Go](#Seif144) | 29 |
| סעיף 146 | מסירת הודעות | [Go](#Seif145) | 29 |
| סעיף 147 | סמכות כניסה | [Go](#Seif146) | 29 |
| סעיף 148 | ביצוע הודעה | [Go](#Seif147) | 29 |
| סעיף 149 | אחריות תאגיד | [Go](#Seif148) | 30 |
| סעיף 149א | היתר | [Go](#Seif164) | 30 |
| סעיף 150 | שמירת דינים | [Go](#Seif149) | 30 |
| סעיף 151 | הצמדה למדד | [Go](#Seif150) | 30 |
| סעיף 152 | הוראת שעה | [Go](#Seif151) | 30 |
| סעיף 153 | ביטולים | [Go](#Seif152) | 30 |
|  | תוספת ראשונה | [Go](#med22) | 31 |
|  | תוספת שניה | [Go](#med23) | 31 |
|  | תוספת שלישית | [Go](#med24) | 32 |
|  | תוספת רביעית | [Go](#med25) | 32 |
|  | תוספת חמישית | [Go](#med26) | 32 |
|  | תוספת שישית | [Go](#med27) | 33 |

חוק עזר לבאר שבע (איכות הסביבה), תשנ"א-1991[[1]](#footnote-1)\*

בתוקף סמכותה לפי סעיף 250 לפקודת העיריות, סעיף 6 לחוק מניעת מפגעים, התשכ"א-1961, ובאישור השר לאיכות הסביבה, וסעיף 19 לחוק שמירת הנקיון, התשמ"ד-1984 וסעיף 2 לחוק איסוף ופינוי פסולת למיחזור, התשנ"ג-1993, ובהתחשב בתנאים המיוחדים של באר-שבע ותושביה, מתקינה מועצת עירית באר-שבע חוק עזר זה:

תיקון תשנ"ה-1995

פרק א': פרשנות

1. בחוק עזר זה –

הגדרות

"אולם" – כמשמעותו בפריט 99 לצו רישוי עסקים (עסקים טעוני רישוי), התשל"ג-1973 (להלן – הצו), לרבות בית קפה ומסעדה כמשמעותם בפריט 104 לצו ודיסקוטק כמשמעותו בפריט 106 לצו;

תיקון תשנ"ג-1993

"אזור מגורים" – לרבות אזור שהוגדר כאזור מגורים או אזור מגורים מעורב בתכנית כמשמעותה בחוק התכנון והבניה, התשכ"ה-1965 (להלן – חוק התכנון והבניה), בין שקיבלה תוקף ובין שהופקדה, בהתאם לכל חיקוק הדן בתכנון ובניה;

"בהמות" – כמשמעותן בתוספת הראשונה לפקודת מחלות בעלי חיים [נוסח חדש], התשמ"ה-1985;

"ביב פרטי" – ביב המשמש לניקוזו של בנין או של מגרש אחד, או לניקוזם של קבוצה של בנינים הנמצאים בתחומי מגרש אחד, או לניקוזם של שני מגרשים סמוכים ושל מבנים שעליהם, לשם העברת מי הניקוז אל מיתקן שפכים או אל ביב ציבורי, לרבות אבזרי הביוב, מחסומים ותאי בקרה וכל חלקיהם;

"ביב ציבורי" – ביב שאינו ביב פרטי, המשמש להעברת צואה, דלוחים, שפכים או כל פסולת של נוזלים אחרים, רבות אבזרי הביוב, מחסומים ותאי בקרה וכל חלקיהם;

"בית" – לרבות כל בנין וכל חלק ממנו, בין שהוא בנוי אבן, בטון, טיט, ברזל או עץ ובין כל חומר אחר, וכולל בית משותף, בית דירות, בית עסק ובנין ציבורי, בין שהם תפוסים ובין שאינם תפוסים, ולרבות שטח הקרקע שעיקר שימושו עם הבית כחצר או כגינה או לכל צורך אחר של אותו בית;

"בנין" – כל מבנה או גדר, בין שהם בנויים אבן ובין שהם בנויים בטון, טיט, ברזל, עץ או כל חומר אחר, בין קבועים ובין ארעיים, או כל חלק מהם, לרבות מיתקני תברואה;

"בעל דירה" – כמשמעותו בחוק המקרקעין, התשכ"ט-1969;

"בעל מקום עינוג" – אחד או יותר מאלה:

(1) הבעלים של מקום עינוג;

(2) המחזיק של מקום עינוג;

(3) אדם המנהל מקום עינוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"בעל עסק" – אחד או יותר מאלה:

(1) הבעלים של עסק;

(2) מנהל עסק;

(3) מנהל עסק למעשה;

(4) האחראי לעסק;

(5) המחזיק בעסק;

(6) שותף פעיל בעסק;

"בעל" או "בעלים" – לרבות אדם המקבל, או הזכאי לקבל, הכנסה מנכס, או שהיה מקבלה אילו היה הנכס נותן הכנסה, בין בזכותו ובין כמורשה, כנאמן או כבא כוח; בין שהוא הבעלים הרשום ובין שאינו הבעלים הרשום וכולל שוכר או שוכר משנה, ששכר את הנכס לתקופה שלמעלה משלוש שנים ובבית משותף – גם נציגות הבית;

"גדר חיה" – כל צמח הגדל על הגבול או בסמוך לו שבין קרקע שיש לה בעלים לבין רחוב;

"גיזום" – גדיעת כל חלק מגדר חיה, בין שורש ובין ענף, החורג מגבול הקרקע שעליה היא גדלה;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"גרוטות רכב" – כמשמעותן בחוק שמירת הנקיון, התשמ"ד-1984;

"דוכן" – שולחן או כלי אחר המשמשים להחזקת טובין לשם מכירתם;

"המהנדס" – מהנדס העיריה, סגנו או מהנדס הוועדה המקומית לתכנון ובניה בבאר-שבע, לרבות מי שהמהנדס אצל לו בכתב מסמכויותיו לפי חוק עזר זה, כולן או מקצתן;

"העיריה" – עירית באר-שבע;

"השלכה" – לרבות זריקה, שפיכה, נטישה, השארה או גרימת לכלוך באופן אחר;

"זבל" – לרבות הפרשת בעלי חיים ופסולת או מי שופכין של מכלאה;

"חזית" – כל חלק מבית המשקיף אל רחוב או גן;

"חפצים מיושנים" – חפצים שיצאו מכלל שימוש, לרבות שלד כלי רכב וחלקיו, מכונה וחלקיה, גרוטאה, תנור, מקרר, דוד מכל סוג לרבות דוד שמש, אסלה, אמבטיה, כיור, רהיטים או כל חלק מהם;

"ילד" – אדם שלא מלאו לו 14 שנים;

"ימי מנוחה" – כמשמעותם בסעיף 18א(א) לפקודת סדרי השלטון והמשפט, התש"ח-1948;

"כלי נגינה חשמלי" – כלי נגינה המופעל בעזרת חשמל;

תיקון תשנ"ג-1993

"כלי רכב" – רכב הנע בכוח מכני או נגרר או נדחף על ידי רכב או על ידי בהמה, וכן מכונה או מיתקן הנעים, הנגררים או הנדחפים כאמור, לרבות אופניים, תלת אופן ועגלה כמשמעותם בסעיף 1 לפקודת התעבורה [נוסח חדש], למעט רכב בטחון כמשמעותו בתקנה 1 לתקנות התעבורה, התשכ"א-1961 (להלן – תקנות התעבורה), ולמעט רכב של העיריה הנהוג בידי עובד העיריה במילוי תפקידו;

"ליקוי" – פגם, בין אם היה קיים מלכתחילה ובין אם התהווה לאחר זמן;

"מאושר" – מאושר על ידי ראש העיריה, המשרד לאיכות הסביבה או משרד הבריאות;

"מדביר מוסמך" – מי שבידו רשיון לפי חוק רישוי עסקים, התשכ"ח-1968, המתיר לו להשמיד מזיקים;

"מדרכה" – חלק מרחוב המיועד למעבר הולכי רגל, בין שהוא מרוצף או סלול ובין שאינו מרוצף או סלול, לרבות אבני שפה, קיר, משען, מדרגות או קירות תומכים;

"מדרכה הגובלת בעסק" – כל רוחב המדרכה שלאורך רחוב הגובל בעסק, הנמצאת בין הקווים הניצבים לפינותיו הקיצוניות של העסק;

"מוסיקה" – מוסיקה כלית, מכנית, קולית או מוקלטת, לרבות קולות ורעשים;

תיקון תשנ"ג-1993

"מזיק" – לרבות חלזונות, עשבי בר, זחלי טוואי התהלוכה של האורן וקניהם, תיקנים, קרציות, נמלים, יתושים, זבובי בית, זבוב סוס, זבוב הים התיכון, חולדות, נברנים או עכברים;

"מחזיק" – אדם המחזיק למעשה בנכס או בחלק ממנו כבעלים, כשוכר או בכל אופן אחר, למעט אדם הגר בבית מלון או פנסיון;

"מי שופכין" – מי דלוחין, מי כביסה, מי שטיפת רצפות או כל מים מלוכלכים או מזוהמים;

"מיחזור", "מיתקן מיחזור", "מכל יעודי", "מרכז מיחזור" ו"פסולת למיחזור" – כהגדרתם בחוק איסוף ופינוי פסולת למיחזור, התשנ"ג-1993;

תיקון תשנ"ה-1995

"מיתקן שפכים" – כל מבנה או מיתקן, בין מעל לקרקע ובין מתחתיה, שנועד להעברתם, לקיבולם או לאגירתם של מי שפכים, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שפכים, תאי בדיקה או צינור להובלת מי שפכים;

"מיתקן תברואה" – שרברבות סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מיתקן לחימום מים, מערכת הספקת מים, כמשמעותם בתקנות התכנון והבניה (בקשה להיתר, תנאיו ואגרות), התש"ל-1970, לרבות חיבור למיתקן תברואה;

"מכל אשפה" – מבנה, מכל, שקית או כלי קיבול המיועדים לאצירת פסולת מחומר, צורה, גודל, ואיכות כפי שיקבע המפקח מזמן לזמן;

"מכל למשקה" – כלי קיבול לשימוש חד-פעמי עשוי מתכת, זכוכית, פלסטיק, נייר או חומר אחר, שמשווקים בו משקה, למכט חלב ומוצריו, בין שהוא ריק ובין שהוא מלא;

"מכלאה" – רפת, לול, דיר, אורווה, שובך יונים, או כיוצא באלה, וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מפגע" – אחד או יותר מאלה:

(1) בעדר בתי-עסא וכיורים במספר מספיק ומדגם מאושר, או קיום בית-כסא שאינו מדגם מאושר בנכס המשמש למטרת מגורים או עסק או כל מטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר בור או העדר מיתקן שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקה תקינה של מי שופכין מהנכס;

(4) צינור מי שופכין, פתח בור שפכים אוטם או כיוצא באלה, שלא נקבע בהם מכסה אטום או שאינו קבוע כהלכה;

(5) חוקן שפכים או צינור אוורור או מרזב שהם סדוקים, שבורים, סתומים או לקויים באופן שגורמים ריחות רעים או נוזלים שבהם פורצים החוצה או מחלחלים מתוכם או שחמרים עלולים ליפול לתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור בלתי תקינים של מיתקן תברואה, מערכת הסקה, מיתקן חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור מי שופכין או תעלת שופכין;

(9) כל מקום המשמש או ששימש מערכת מים על כל חלקיה, הנמצא במצב הגורם או עלול לגרום לזיהום המים או לריבוי חרקים;

(10) שימוש במרכז כצינור מי שופכין, או שפיכת כל נוזל שאינו מי גשם דרך מרזב;

(11) הצטברות כל חומר, בין בתוך בנין ובין בסביבתו, הגורם או עלול לגרום לרטיבות או לטחב בבנין או בסביבתו, או עלול להזיק לבריאות או לסביבה באופן אחר;

(12) שימוש בנכס בניגוד למטרה שלמה נועד;

(13) פליטת עשן, גזים או פיח שלא דרך מעשנה תקינה או שלא דרך מעשנה בגובה מתאים;

(14) הימצאות חולדות או עכברים;

(15) הימצאות חרקים או שרצים העלולים לגרום נזק לבריאות;

(16) צמח הצומח בנכס המהווה או עלול להוות סכנה או לגרום הפרעה או אי נוחות, או סכנה לבריאות;

(17) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לכלי רכב;

(18) זחלי טוואי התהלוכה של האורן וקניהם הנמצאים בעצי האורן שבנכס;

(19) צינור דלק העשוי להזנת מכל דלק של הסקה מרכזית או דירתית או של מפעל כלשהו, המסתיים במרחק של פחות משבעים וחמישה סנטימטרים מהצד הפנימי של גבול הנכס;

(20) קוצים או כל חומר אחר, הנמצאים בנכס והעלולים לגרום לשריפה או להתפשטותה, או העלולים לגרום להתרבותם של זחלים, חרקים ומזיקים למיניהם;

(21) כל נכס המצוי במצב העלול לעשותו מזיק, מסוכן או פוגע בבריאות או בסביבה;

(22) כל ליקוי בנכס הנובע ממצב החזקתו, המזיק או עלול להזיק לבריאות או לסביבה;

(23) העדר מספר מספיק של מכלי אשפה מאושרים בנכסים המשמשים למטרת מגורים, לעסק או למטרה ציבורית;

(24) גג, תקרה או קיר, מעקה, ארובה, תריס, חלון, אשנב, דלת או מפתן, מזחילה, ביב, תעלה, מרזב, צינור, מיתקן תברואה, שהוא לקוי בכללו או בחלקו באופן המאפשר למים, רטיבות, טחב, או רוח לחדור דרכם במידה, שלדעת התברואן, עלולה להזיק לבריאות, באותו בנין או בבנין סמוך;

(25) החזקת נכס באופן, שלדעתו של התברואן, מזיק או עלול להזיק לבריאות;

(26) העדר מיתקן שפכים בנכס, או אם נמצא בו מיתקן שפכים, שלדעתו של התברואן הוא לקוי, אינו מתאים לתכליתו או אינו מספיק לניקוזם היעיל של הנכסים, וכן ביב או מיתקן תברואה או חלק ממנו, שהוקמו ללא היתר, או בניגוד לחוק התכנון והבניה או בניגוד לתנאי ההיתר, ולדעתו של תברואן, הינם לקויים או אינם מתאימים לתכליתם;

(27) כל אסלה או קבועה אחרת במיתקן תברואה שאינה מצויידת במחסום או שלדעת תברואן מחסומה אינו מאושר או אינו קבוע כהלכה;

(28) כל סעיף או צינור שפכים, צואה או דלוחים, שנקבע בתוך בנין או מחוצה לו מבלי שיהא חסום במחסום מאושר;

(29) בריכה, חפירה, מזחילה, תעלה, בור מים, מכל מים, בית-כסא, אסלה, משתנה, בור שפכים, ביב, בור פסולת, פח אשפה, גן, גג, סככה או חצר, שלדעת תברואן הם במצב מזוהם או עלולים להזיק לבריאות;

(30) באר, בור מים, מכל מים וכל מקום המשמש לאגירת מים, שלדעתו של תברואן, עלולים לגרום לזיהום המים שבתוכם או להתפתחות יתושים בהם;

(31) תא בקרה של מיתקן שפכים שאינו מצויד במכסה ברזל או בטון מאושר ובלתי תדיר, העלול לגרום לדעת תברואן להתפתחות יתושים בו;

(32) צינור שפכים, צינור דלוחים, צינור אוורור, בור שפכים, תא בקרה, כוך או ביב שהם לקויים, סדוקים, שבורים, סתומים או פגומים באופן שגזים או נוזלים שבהם עלולים לפרוץ החוצה או לחלחל מתוכם;

(33) החזקת בלי חיים באופן המזיק או העלול לדעת תברואן להזיק לבריאות;

(34) מבנה בגורם או עלול לגרום לשריצת חולדות, עכברים או חרקים ושרצים אחרים או להתפתחותם בו;

(35) שטח אדמה שאינו גדור במידה מספקת ולדעת תברואן עלול לשמש להצטברות פסולת;

(36) עצים שענפיהם בולטים או מתפשטים לעבר רחוב וגורמים או עלולים לגרום לתקלה לעוברים ושבים;

(37) גרימת רעש, גזים, ריחות או עשן העלולים, לדעת תברואן, להזיק לבריאות;

(38) הפרעה לשימוש במיתקן תברואה או במיתקני הספקת מים, או הפרעה להחזקתו היעילה של נכס מבחינה תברואתית או מכל בחינה אחרת;

(39) שימוש במי שופכין להשקאה;

(40) מחבר או חיבור לקוי של ביב, צינור שפכים, צינור דלוחים, אסלה או צינור מחסום במיתקן תברואה;

(41) שימוש בצינור גשם כצינור שפכים או דלוחים או שפיכת נוזל אחר דרך צינור גשם;

(42) צינור גשם, מרזב או מגלש הקשור, במישרין או בעקיפין, עם כל ביב, צינור שפכים, צינור דלוחים או תעלת שפכים;

(43) הצטברות חומר כלשהו בין בתוך בנין ובין בסביבתו, שלדעתו של תברואן, גורמת או עלולה לגרום לרטיבות או לטחב בבנין או בבנין סמוך;

(44) הצטברות של עפר, אבנים, עצים, גרוטאות של מתכת, חלקים של כלי רכב, זבל, נוצות או פסולת אחרת, שלדעתו של תברואן, מזיקים או עלולים להזיק לבריאות;

(45) העדר מעשנה, שלדעת תברואן יש צורך בה בבנין, או שיש בו מעשנה שבורה או לקויה, או שאינה גבוהה למדי או שהיא פולטת עשן באופן שלדעת תברואן גורם נזק לבריאות;

(46) ניקוי, ניעור או חביטה של מרבד, שטיח או כלי מיטה ברשות הרבים או בחצר, מכל קומה, בנין או דירה באופן שלדעת תברואן מזיק לבריאות;

(47) כל מפגע משמעותו בחלק ו' לפקודת בריאות העם, 1940;

"מפלס רעש" "מצב מדידה" ו-"dB(A)" – כהגדרתם בתקנות למניעת מפגעים (רעש בלתי סביר), התש"ן-1990 (להלן – תקנות רעש בלתי סביר);

תיקון תשנ"ג-1993

"מפעל" – חנות, בית מלאכה, בית חרושת, מוסך, עסק סיטוני, מחסן סיטוני, מעבדה, מקום להימור או להגרלה, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל בו, סופרמקרט, וכן כל עסק, משרד או מקום המוציא, לדעת המפקח, כמות גדולה של פסולת נייר או אריזות מחמרים שונים, ולענין פרק כ"א, לרבות כל מקום שבו מייצרים טובין, עושים מלאכה או מספקים שירות;

תיקון תשנ"ג-1993

"מפקח" – אדם שראש העיריה מינה בכתב להיות מפקח לענין הוראות חוק עזר זה, כולן או מקצתן;

"מקום עינוג" – מקום המשמש לצרכי עינוג, למעט דירת מגורים;

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מחסן, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג, וכן אוטובוס ציבורי או מונית, כמשמעותם בתקנות התעבורה;

"נכס" – קרקע, בנין, או חלק מהם, בין תפוס ובין שאינו תפוס, לרבות מפעל;

תיקון תשנ"ג-1993

"עוצמה העלולה לגרום מטרד" – רעש בלתי סביר כמשמעותו בתקנות רעש בלתי סביר;

תיקון תשנ"ג-1993

"עינוג" – הצגת תיאטרון, קולנוע, קונצרט, אסיפה, הרצאה, מופע מחול וריקודים, קרקס, משחק ספורט וכיוצא באלה, בין שהם בתמורה ובין שאינם בתמורה;

"עמדת אשפה" – בנין המיועד להחזקת מכלי אשפה או להחזקת מכלי אשפה לזבל או מכלי אשפה לפסולת בנין;

"עסק" – בית אוכל, בית מלון, בית מרקחת, בית קפה, מחסן, מסעדה, מפעל, מקום למכירת כרטיסים, מקום עינוג, משרד, תחנת אוטובוסים, תחנת דלק, תחנת מוניות, קיוסק או מקום אחר שבו מתנהל עסק;

"עץ" – לרבות שיח וכל חלק מהם;

"עקירת עץ" – לרבות כריתת עץ, גדיעתו, שבירתו, שריפתו, סילוקו או השחתתו בכל דרך אחרת;

תיקון תשנ"ה-1995

"פסולת" – לרבות שיירי מזון, קליפות, ניירות, בקבוקים, שברי זכוכית, תיבות, קופסאות, קרטונים, אריזות למיניהן, גרוטאות, פחים, גזרי עץ, קרשים, סמרטוטים, שיירי מפעל, אפר, פסולת גינה, בדלי סיגריות, וכן כל דבר אחר העלול לגרום אי נקיון או אי סדר, או נזק לסביבה או העלול לסכן את הבריאות, למעט פסולת בנין וגרוטות רכב;

"פסולת בנין" – חמרים או שיירי חמרים המשמשים לבניה או שמשתמשים בהם בקשר לעבודות בניה, או לתיקונים, לשיפוץ או לשינויים של בנין או בקשר עם אותן עבודות, לרבות שיירי הריסה של בנין, אדמה, ערימות אדמה, אבנים, סלעים, אפר וכיוצא באלה;

"פסולת גינה" – צמח קטוף, כרות, תלוש או שנשר, לרבות ענפים וכיוצא באלה;

"צמח" – עץ, שתיל, עשב, דשא וכיוצא באלה;

"צעצוע מסוכן" – צעצוע, כלי או דבר אחר, המשמש לצרכי משחק או בידור, שאפשר לירות בו כדור, קליע, פגז, פצצה, פקק או כיוצא באלה או שאפשר לפוצץ בו חומר נפץ, בין שהוא בצורת כלי נזק ובין שהוא בכל צורה אחרת, לרבות אבזריהם וכן אורים, זיקוקין די-נור וכל חומר מתלקח כיוצא באלה;

"ראש העיריה" – לרבות אדם שראש העיריה אצל לו בכתב מסמכויותיו לפי חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, שדרה, סמטה, משעול לרוכבים או לרגלים, חצר, טיילת, מבוי, מעבר המשמש או המכוון לשמש אמצעי גישה לבתים אחדים, תעלה, ביב, חפירה, רחבה, ככר או גן, וכן מקום שהציבור רשאי להשתמש בו או לעבור בו או להיכנס אליו, בין שהם מפולשים ובין שאינם מפולשים;

"רכב" ו"רכב מנועי" – כמשמעותם בפקודת התעבורה;

"שוק" – שטח מוגדר למטרה זו על ידי מועצת העיריה, לרבות שוק בדואי והמקומות המפורטים בתוספת הראשונה;

"שוק בדואי" – השטח שיועד לשוק בדואי והמתוחם בנקודות ציון המפורטות בתוספת השניה וכן שטח אחר, שראש העיריה, לאחר התייעצות עם ועדת המשנה לתכנון ולבניה באר-שבע, יעד לשוק הבדואי;

תיקון תשנ"ה-1995

"שיפוץ" – לרבות תיקון, שיפור וחידוש של חזית הבית וכולל עבודות צביעה, טיח, סיוד, ניקוי, סתימה, מילוי, ציפוי, שינוי מקום צנרת חיצונית, ריצוף, עבודות להגנה מפני חלודה, מפני רטיבות או מים, וכן הריסת כל דבר הפוגם במראה החזית, החלפתו או סילוקו;

"תא" – חנות בשוק שיוחדה למכירת טובין בהתאם לתכנית השוק, לרבות שטח שבשימוש בחזיתה;

"תברואן" – רופא העיריה, מנהל מחלקת התברואה של העיריה, מהנדס תברואה של העיריה, מפקח או פקיד אחר של העיריה שראש העיריה מינה למלא תפקיד של תברואן;

"תעלת שופכין" – לרבות סעיפי תעלות שופכין, תאי בקרה ונספחים אחרים וכן ביב שאינו ביב פרטי או ביב ציבורי.

פרק ב': שמירת הנקיון

2. (א) לא ישליך אדם ולא ירשה להשליך פסולת, פסולת בנין, לכלוך או גרוטות רכב במקום ציבורי שלא במכלי אשפה שנועדו לכך או ממקום ציבורי למקום פרטי או לרשות היחיד, ולא ילכלך מקום ציבורי.

איסור לכלוך והשלכת פסולת

(ב) לא ישליך אדם ולא ירשה להשליך פסולת, פסולת בנין, או גרוטות רכב במקום ציבורי או במקום פרטי.

(ג) בעלו של מקום ציבורי או סדרן העובד בו או מפקח יתרה בכל אדם באותו מקום העובר על הוראות סעיף זה.

3. כל מי שבידו השגחה על קטין שטרם מלאו לו שלוש עשרה שנים, הנמצא עמו ברכב, לא יניח לקטין להשליך פסולת מהרכב.

אחריות לגבי קטינים ברכב

4. (א) הוכח כי פסולת או פסולת בנין הושלכו מתוך רכב, רואים, לענין סעיף 2, את בעל הרכב או את האדם האחראי לרכב, כאילו הוא השליך את הפסולת או את פסולת הבנין, זולת אם הוכיח שלא הוא עשה כן ואת זהותו של האדם שהרכב היה ברשותו בעת ההשלכה, או שהרכב נלקח ממנו ללא הסכמתו.

חזקות לענין השלכת פסולת ופסולת בנין מתוך רכב

(ב) הוכח כי פסולת או פסולת בנין הושלכו מתוך רכב, רואים, לענין סעיף 2, את מי שנהג בו אותה עת כאילו הוא השליך את הפסולת או את פסולת הבנין, זולת אם הוכיח שלא הוא עשה כן ואת זהותו של המשליך; הוראה זו לא תחול לגבי מי שנוהג באוטובוס או ברכב ציבורי, למעט מונית, וכן לא תחול על מי שנוהג ברכב מסחרי בלתי אחוד כאשר הפסולת הושלכה מתוך החלק הנפרד מתא הנהג.

5. הושלכה גרוטת רכב, רואים, לענין סעיף 2, את בעלה כאילו הוא שהשליכה, זולת אם הוכיח שלא הוא עשה כן וברשות מי היתה גרוטת הרכב אותה עת, או שגרוטת הרכב נלקחה ללא הסכמתו.

חזקה לענין גרוטות רכב

5א. (א) הכותב, מצייר, משרטט או חורט על מקרקעין של זולתו שלא כדין, או מדביק, תולה, מניח או קובע עליהם, שלא כדין, כל כתב, מודעה או שלט, רואים אותו, לענין סעיף 2(א), כמלכלך מקום ציבורי.

חזקת אחריות לענין לכלוך מקום ציבורי

תיקון תשנ"ב-1992

(ב) הודבקו או הנבעו כתב, מודעה או שלט כאמור בסעיף קטן (א), רואים לענין סעיף 2(א) כמי שמלכלך מקום ציבורי גם את מי שתכנם של הכתב, המודעה או השלט מצביע עליו כעל מי שהזמין את הכנתם או הדבקתם או הורה על כך, זולת אם הוכיח כי לא הוא עשה כן וכי המעשה נעשה שלא בידיעתו והוא נקט את כל האמצעים הסבירים למנוע את ביצוע המעשה.

(ג) תקופת ההתיישנות של עבירה לפי סעיף זה תהיה שנה אחת.

(ד) בסעיף זה, "כתב" – לרבות ציור, שרטוט או חריטה.

6. באוטובוס, ברכב ציבורי וברכב מסחרי בלתי אחוד בחלק הנפרד מתא הנהג, יקבע בעל הרכב או נהגו, בצורה גלויה לעין, שלטים המורים על איסור השלכת פסולת מהרכב.

חובת שילוט ברכב

7. בעלו של מגרש או המחזיק בו חייבים לשמור על נקיון המגרש, לנקותו וכן לגדרו, בהתאם לדרישת מפקח ולהנחת דעתו.

ניקוי וגידור מגרש

8. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב.

סייג לניקוי וניעור ברחוב

(ב) לא ינקה אדם, לא ינער, לא יחבוט ולא יאבד מרבד, כלי מיטה או כל דבר אחר דרך פתח שאינו פונה לרחוב בשעות שבין 14.00 לבין 16.00 ובין 19.00 לבין 07.00 למחרת.

9. (א) לא יעשה אדם צרכיו במקום ציבורי או במקום פרטי, במקום שאינו מיועד לכך.

איסור זיהום מקום ציבורי

(ב) לא ילכלך אדם ולא יזהם מקום ציבורי או מקום פרטי.

(ג) לא ישליך אדם ולא יתיר להשליך שפכים או מי דלוחים בכלי קיבול המיועד לפסולת.

(ד) לא יניח אדם כלי קיבול המיועד לפסולת ברחוב; הוראה זו לא תחול על עובדי העיריה בעת מילוי תפקידם ועל אדם שהמפקח התיר או הורה לו בכתב אחרת לפי פרק ז'.

(ה) לא יירק אדם במקום ציבורי.

(ו) לא ישפוך אדם מים או נוזל אחר שאינו מי גשם במקום ציבורי, וינקוט אמצעים הדרושים למניעת נזילתם מרשותו למקום ציבורי או למקום פרטי, שלא לצורך ניקוי רחוב או השקיית גן.

(ז) לא ישליך אדם ולא יתיר להשליך נבלות בעלי חיים או חלקיהן במקום ציבורי או במקום פרטי.

(ח) לא ירחץ אדם כלי רכב ברחוב באופן שישארו במקום הרחיצה שלולית או מים עומדים.

(ט) לא ישקה אדם ולא ירשה להשקות צמחים באופן הגורם או העלול לגרום הפרעה לעוברים ושבים ברחוב או לאנשים בנכס גובל.

10. בעליו של נכס או המחזיק בו חייב לשמור באופן מתמיד על נקיונם של החצר, הכניסה לנכס, מקום חניה, חדר מדרגות, הגג, המחסן, המקלט וכל מקום המשמש את דיירי הנכס, למעט דירות מגורים, והוא אחראי לניקוים, טיטואם ושטיפתם של המדרגות, חדר הכניסה, והמדרגות בתחום החצר.

אחראיות בעל נכס לנקיון

פרק ג': ניקוי מדרכות

11. (א) בעל עסק הגובל רחוב חייב לטאטא היטב את המדרכה שבחזית העסק בימים שהעסק פתוח בשעה שבין 09.00 ובין 10.00 ובשעה שבין 15.30 ובין 16.30 או בין 18.30 לבין 19.30, במוצאי שבת ובמוצאי חג בשעה שבין 21.00 לבין 22.00, להנחת דעתו של המפקח; בסעיף זה, "עסק" – קיוסק, בית-קפה, בית-אוכל, מסעדה, מזנון, מקום עינוג ציבורי, תחנת דלק, משרד למכירת כרטיסים, חנות, דוכן או קיוסק לממכר גלידה או שלגונים, גרעינים או פירות יבשים, פלאפל, ממתקים, ירקות או פירות.

חובת ניקוי מדרכה

(ב) בעל עסק שסעיף קטן (א) לא חל עליו, הגובל רחוב, חייב לטאטא היטב את המדרכה שבחזית העסק בצהרי כל יום שבו העסק פתוח ולפני סגירתו.

12. רשאי מפקח לדרוש בהודעה בכתב מבעל עסק שהמדרכה הגובלת בעסקו אינה נקיה, לנקותה בכל זמן, בנוסף לחובת הניקוי שבסעיף 11, בהתאם לפרטים, לתנאים ולמועדים הקבועים בהודעה, ובלבד שהניקוי יהיה בשעות שהעסק פתוח.

דרישה לניקוי

13. בעל עסק כאמור בסעיפים 11 ו-12 יאסוף את הפסולת לתוך מכלי אשפה שיוחזקו בעסק או בחצר, בהתאם להוראות חוק עזר זה ובהתאם להוראות המפקח.

איסוף פסולת

פרק ד': ביעור קוצים

14. לא יבעיר אדם קוצים, עצים או פסולת, בשדה או תחת כיפת השמים או בשטח בנוי, בתחום העיריה, אלא על פי היתר בכתב מאת ראש העיריה.

איסור ביעור קוצים

פרק ה': הדברת מזיקים

15. בעלו של נכס או המחזיק בו חייב להדביר את המזיקים שבנכסים.

חובת הדברת מזיקים

16. ראש העיריה רשאי לדרוש, בהודעה בכתב, מאדם שעבר על הוראות סעיף 15, להדביר את המזיקים שבנכסו בתכשירי הדברה ביתיים מאושירם ולבצע את כל העבודות הנחוצות לשם כך בהתאם לפרטים, לתקופה ולתנאים הקבועים בהודעה, אולם אל ידביר אדם מזיקים בחומרים רעילים שאינם תכשירי הדברה ביתיים מאושרים, אלא באמצעות מדביר מוסמך.

הוראות להדביר מזיקים

פרק ו': הוראות בענין מקום עינוג

17. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון ופיצוח

(1) לא יעשן אדם, למעט במקום שבו מתקיים משחק או מופע תחת כיפת השמיים;

(2) לא ימכור אדם ולא יפצח גרעינים, בוטנים וכיוצא באלה.

18. (א) במקום ציבורי, כשמתקיים בו עינוג לרבים לא יכניס אדם ולא יחזיק, ולא ירשה להכניס או להחזיק בקבוק זכוכית, או כל חפץ העלול לסכן את שלום הציבור.

איסור הכנסת בקבוקי זכוכית וחפצים מסוכנים

(ב) איסור הכנסה והחזקה של בקבוקי זכוכית לפי סעיף קטן (א) לא יחול במקום עסק שבו נמכרים או מוגשים משקאות משכרים על פי רשיון בר-תוקף.

19. בעל מקום עינוג יקבע בו, במקומות הנראים לעין, מודעות, לרבות מודעות מוארות, לענין פרק זה, בהתאם לקביעת ראש העיריה.

מודעות

20. בעלו של מקום ציבורי, סדרן העובד בו או מפקח, יתרו באדם שנמצא בו ועובר על הוראות סעיפים 17 או 18.

חובת התראה

פרק ז': פינוי וסילוק פסולת וזבל

21. (א) בעלו של נכס או המחזיק בו, יתקין ויציב עמדת אשפה, מכלי אשפה, מרכז מיחזור, מכלים יעודיים ומיתקני מיחזור, במספר, באופן, במקומות ובתנאים שיקבע מפקח ובהתאם להוראותיו, לרבות לענין צורה גודל וחומר, יתקנם או יחליפם באחרים בהתאם לדרישת המפקח ויחזיקם במצב תקין ונקי.

עמדת אשפה מכלים ואחזקתם

תיקון תשנ"ה-1995

(ב) מפקח רשאי, במסירת הודעה לבעלו של נכס או למחזיק בו, להסדיר פינוי פסולת באמצעות שקיות פלסטיק, שקיות מחומר אחר או מכל מסוג שהוא יקבע.

(ג) לא יניח אדם ולא ישליך פסולת אלא בתוך מכל או שקית שהותקנו כאמור בסעיף זה ובכפוף לאמור בסעיף זה.

(ד) לא ישליך אדם פסולת שאינה פסולת למיחזור למכל יעודי או למיתקן מיחזור; הותקן מכל יעודי או מיתקן מיחזור בסמוך למקום מגורים של אדם, לא ישליך אדם פסולת למיחזור אלא לתוכו ובהתאם לסוג הפסולת שנקבע לאותו מכל או מיתקן מיחזור.

(ה) בעל עסק שבתחום עסקו או בקשר לעסקו או בלעו של בית שבתחומו הותקן מכל יעודי או מיתקן מיחזור, לא ישליך ולא ירשה לאחר להשליך פסולת למיחזור אלא לתוכו ובהתאם לסוג הפסולת שנקבע לאותו מכל או מיתקן.

(ו) לא ישליך אדם ולא יפנה פסולת למיחזור אלא למקום ובאפון שנקבעו בידי מפקח.

(ז) לא יניח אדם ולא ישליך לתוך מכל אשפה, מכל יעודי או מיתקן מיחזור שהותקנו כאמור בסעיף קטן (א) או לתוך שקית כאמור בסעיף קטן (ב), זבל, מי שופכין, פסולת של מפעל או פסולת בנין.

(ח) לא יכתוב אדם, לא יצייר ולא יחרוט על מכל אשפה, מכל יעודי או מיתקן מיחזור, ולא ידביק, לא יתלה, לא יניח ולא יקבע עליהם, כתב מודעה או שלט – למעט מתקין המכל או מי שהוא הסמיך או ברשותם.

(ט) בעל עסק יודיע בכתב לראש העיריה על כל שינוי שחל בסוג, בכמות, בטיב או באיכות הפסולת למיחזור הנוצרת באותו עסק, אם יש בשינוי כדי להשפיע על סוגיהם או גודלם של המכלים היעודיים או מיתקני המיחזור או על אופן או תדיקות פינוי הפסולת למיחזור.

(י) ראש העיריה רשאי לפטור, בהודעה מנומקת בכתב ולאחר התייעצות עם מנהל האגף לשיפור פני העיר בעיריה, בעל עסק או בעלי סוגי עסקים, מחובת מיחזור, לאחר ששקל את העלות החלה על בעל העסק וכן את העלות והתועלת לעיריה, בכל בהתאם לכדאיות הפעלת דרכים אחרות לסילוק פסולת שאינה פסולת למיחזור והשימוש בה.

22. (א) בעלים או מחזיק של מכלאה, תא או מפעל חייב להתקין, בנוסף למכלי אשפה, כלי קיבול נפרדים מיוחדים לזבל או פסולת של מפעל, מכלאה או תא, לפי הענין, במספר, באופן, במקומות ובתנאים לרבות צורה, גודל וחומר, שיקבע המפקח ובהתאם להוראותיו, להחזיקם במצב נקי ותקין, לתקנם או להחליפם באחרים בהתאם לדרישות המפקח ובמועד שיקבע.

כלי קיבול

(ב) לא יניח אדם ולא ישליך פסולת כאמור בסעיף קטן (א), לרבות פסולת בנין, אלא לתוך כלי קיבול שהותקן כאמור בסעיף קטן (א) ולא ישאיר פסולת כאמור, לרבות פסולת בנין, מחוץ לכלי קיבול.

(ג) לא יניח אדם ולא ישליך פסולת, למעט פסולת של מפעל וזבל, לתוך כלי קיבול שהותקן כאמור בסעיף קטן (א).

23. מפקח רשאי לדרוש מבעליו של נכס להתקין עמדת אשפה; ורשאי הוא לדרוש בהודעה בכתב שיותקן בה או בסמוך לה ברז מחובר לרשת המים של הבית ומתחתיו תעלת ניקוז מחוברת לרשת הביוב של הנכס.

התקנת עמדת אשפה

24. (א) לא יסלק אדם, למעט עובדי העיריה, ומפקח או מי שיפעל מטעמו או ברשותו, לא יפנה, לא יוביל ולא יעביר פסולת או זבל מנכס, אלא לפי היתר או דרישה מאת ראש העיריה ובהתאם לתנאי ההיתר או הדרישה.

היתר לסילוק אשפה מנכס

(ב) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ג) בעד היתר כאמור בסעיף זה ישלם המבקש אגרה בשיעור שנקבע בתוספת השלישית.

(ד) מבלי לפגוע בכלליות האמור בסעיף קטן (ב), רשאי ראש העיריה לקבוע בכל היתר את –

(1) השעות שבהן מותר להוציא או להוביל פסולת או זבל;

(2) המקומות שאליהם יובלו ויורקו הפסולת והזבל;

(3) דרכי ההוצאה וההובלה וכן אמצעי ההובלה, צורתם, גודלם ומבנם;

(4) תקופת ההיתר.

24א. (א) לא יפנה אדם, לא יוציא מחצרו לרחוב, לא יוביל ולא יעביר פסולת למיחזור, אלא על פי היתר או דרישה מאת ראש העיריה למפעל שעיסוקו מיחזור פסולת.

פינוי פסולת למיחזור

תיקון תשנ"ה-1995

(ב) מפקח רשאי לקבוע את אופן פינוי הפסולת למיחזור ולתת כל הוראה אחרת הדרושה להסדרת הפינוי כאמור.

(ג) פסולת למיחזור שסולקה בידי עובד העיריה או מטעמה, תובל למקום ובאופן שיורה ראש העיריה.

(ד) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, לרבות מועד תוקפו, להוסיף עליהם או לשנותם; מבלי לגרוע מכלליות האמור בסעיף קטן זה, בהיתר כאמור ניתן לקבוע גם את השעות שבהן מותר להוציא או להוביל פסולת למיחזור, את המקום שאליו תובל ובו תסולק פסולת למיחזור, את דרכי הפינוי והובלת פסולת למיחזור וכן את אמצעי ההובלה, צורתם, גודלם ומבנם.

(ה) בעד היתר כאמור בסעיף זה ישלם המבקש אגרה בשיעור שנקבע בתוספת השלישית.

25. על אף האמור בסעיף 24(א) רשאי מפקח, מזמן לזמן, להסדיר פינוי פסולת מנכס באמצעות מכלי אשפה או כלי קיבול שיקבע וכן רשאי הוא לקבוע את אופן פינוי הפסולת והזבל, מועדי הפינוי וכל הוראת אחרת הדרושים להסדרת הפינוי כאמור.

סמכות מפקח להסדיר פינוי פסולת

26. (א) בעלו של נכס, מחזיקו, האחראי לביצוע עבודות הבניה, ההריסה או השיפוץ, כולם או מקצתם, חייבים בפינוי פסולת בנין, ובלבד שפינוי פסולת בנין ייעשה על פי היתר מאת ראש העיריה ובהתאם לתנאי ההיתר.

פינוי פסולת בנין

(ב) בעד היתר לפינוי פסולת בנין ישלם המבקש אגרה כמפורט בתוספת השלישית.

27. (א) בעלו של נכס או המחזיק בו חייב בהוצאת פסולת גינה מתוך נכסו אל המקומות ובמועדים שיקבע ראש העיריה או המפקח, מזמן לזמן.

פינוי פסולת גינה

(ב) פינוי פסולת גינה ייעשה בידי עובדי העיריה או אדם אחר מטעמה, אלא אם כן קיבל בעליו של הנכס או המחזיק בו היתר כאמור בסעיף 24 והפינוי כאמור ייעשה בהתאם לתנאי ההיתר.

28. פסולת, זבל או פסולת בנין שפונו בהתאם לפרק זה, יהיו רכושה של העיריה, זולת אם נקבע אחרת בהיתרים שניתנו לפי פרק זה.

רכוש העיריה

28א. (א) בעל עסק או בעל בנין, לפי הענין, ישלם אגרה שנתית לפינוי מכלים יעודיים מבתי עסק, בשיעור שייקבע; מבלי לגרוע מהחובה לתשלום אגרה כאמור, ישלם בעל בנין, הפטור על פי דין או מכוח הסכם או התחייבות מתשלום ארנונה, אגרה שנתית לפינוי מכלי אשפה, בשיעור הקובע בתוספת השלישית.

אגרות

תיקון תשנ"ה-1995

(ב) ראש העיריה, לאחר התייעצות עם גזבר העיריה, רשאי להפחית בהודעה מנומקת בכתב, אגרת פינוי לפי סעיף קטן (א), בהתחשב במצבו החומרי של החייב בה.

(ג) לענין סעיף זה, "אגרה שנתית" לתקופה שבין 1 בינואר ל-31 בדצמבר בכל שנה או חלק ממנה, שמועד תשלומה יחול במועד שנקבע לתשלום הארנונה לפי סעיף 274ג לפקודת העיריות.

29. (א) עובדי העיריה או שליחיה וכל אדם המועסק מטעם העיריה או עבורה בפינוי פסולת או פסולת בנין, רשאים להיכנס לכל נכס כדי לפנותם בהתאם להוראות חוק עזר זה.

זכות כניסה

(ב) בעלו של נכס או המחזיק בו, יאפשר לעובד עיריה או אדם כאמור בסעיף קטן (א) גישה חופשית ללא הפרעה למכלי אשפה או כלי קיבול שנקבעו לצורך הוצאת פסולת, זבל, פסולת בנין או פסולת גינה.

30. (א) בעד פינוי פסולת, ניקוי מחומר הנוסע מסחף, הדברת מזיקים וניכוש עשבים על ידי עובד העיריה או מטעמה, ישלם מחזיקו של מגרש ריק או של מגרש שעליו בנה בנין או חלק מבנין שעדיין לא חובר לרשת החשמל ואינו דירת מגורים שבנייתה נסתיימה כמשמעותה בסעיף 1 לחוק מס שבח מקרקעין, התשכ"ג-1963, אגרה שנתית בשיעור שנקבע בתוספת השלישית.

אגרת סילוק ואחזקה

(ב) לעניין סעיף זה, "אגרה שנתית" משמעותה לתקופה שבין 1 בינואר ל-31 בדצמבר באותה שנה או לכל חלק ממנה, ומועד תשלומה יחול במועד שנקבע לתשלום הארנונה לפי סעיף 274ג לפקודת העיריות.

תיקון (מס' 2) תשנ"ג-1993

31. בעלי של מפעל או המחזיק בו ישלם לעיריה בעד פינוי פסולת המפעל אגרה בשיעור שנקבע בתוספת השלישית.

אגרת פינוי פסולת מפעל

32. נמצא אדם מוביל פסולת בכלי רכב מכל סוג שהוא, או נמצא מוביל פסולת בנין או פסולת גינה מבלי שיהיה בידיו היתר מתאים לפי פרק זה, רואים אותו או בעל הרכב או מי שהרכב היה בשליטתו באותה עת כאחראי להובלה ללא היתר, זולת אם הוכיח שהוא הוביל כאמור או שהרכב נלקח שלא בהסכמתו, או שהרכב היה ברשות אחר באותה עת, ובלבד שנתן את שמו וזהותו של אותו אדם אחר.

חזקה

פרק ח': מניעת מפגעים וביעורם

33. (א) בעלו של נכס או המחזיק בו, חייבים להחזיקו באופן שלא יגרום למפגע.

איסור גרימת מפגע

(ב) מחזיק בנכס שהוא דירת מגורים חייב להחזיקה באופן שלא יתקיים בה מפגע.

34. בעלו של נכס או המחזיק בו, חייב להסיר, לתקן ולסלק מיד מפגע שנתגלה בנכס.

אחריות לסילוק מפגע

35. היו בעלים או מחזיקים אחדים בנכס החייבים להחזיקו באופן שלא יתקיים בו מפגע או לתקנו או לסלק ממנו מפגע, חייבים הם באחזקה תיקון או סילוק כאמור כולם יחד וכל אחד מהם לחוד.

חובת אחזקה יחד ולחוד

36. ראש העיריה רשאי לדרוש בהודעה בכתב מאדם החייב לסלק מפגע לפי חוק עזר זה, לסלק את המפגע; ורשאי הוא לדרוש מאותו אדם לבצע כל עבודות הדרושות לסילוק המפגע ולמניעת הישנותו.

הודעה לסילוק מפגע

37. החלטתו של תברואן או מפקח בדבר קיומו של מפגע, מקורו, מהותו, או בדבר העבודות והחומרים הדרושים לסילוקו ולמניעת הישנותו, תהא ראיה לכאורה לדבר.

החלטת תברואן

38. (א) תברואן רשאי להיכנס לכל נכס בשעות שבין זריחת החמה ובין שקיעתה לשם סילוק מפגע ולביצוע הוראות חוק עזר זה.

סמכויות תברואן

(ב) תברואן רשאי לבדוק ביב, צינור, או מיתקן תברואה אחר, ורשאי הוא לגלות ביב או מיתקן תברואה אחר, אם בעצמו או על ידי עובדי העיריה לאחר מתן הודעה בכתב לבעל הנכס או למחזיק בו, לפחות 24 שעות לפני ביצוע בדיקה או גילוי כאמור, ובתנאי שאם לא ימצא פגם בביב, בצינור או במיתקן התברואה, עליו לכסות מחדש את החפירה על חשבון העיריה; כל נזק שייגרם כתוצאה מפעולת התברואן האמורה יתוקן על ידי העיריה ועל חשבונה. נמצא פגם כלשהו בביב, בצינור או במיתקן תברואה אחר יתרה התברואן בכתב בבכל הנכס או במחזיק בו וידרוש בהתראה תיקון הפגם במועד שיקבע.

39. (א) על אף האמור בחוזה שכירות ומבלי לפגוע בזכותו לדרוש סעד חוקי נגד אדם אחר, חייב המחזיק בנכס לסלק כל מפגע מאותו נכס; אם אי אפשר למצוא את המחזיק, חייב בעל הנכס, לאחר דרישה לכך מאת התברואן, לסלק את המפגע.

אחריות לסילוק מפגע

(ב) מפגע שלדעתו של תברואן, נובע מליקוי במבנה הנכס עצמו, במיתקני התברואה שבו או מדבר כלשהו בנכס או בסביבתו שמשתמשים בו או נהנים ממנו רוב דיירי הנכס, חייב בעלו של הנכס עצמו לסלקו; נעדר בעל הנכס מן הארץ או אי אפשר למצאו או למצוא את בא כוחו, חייב המחזיק בנכס, לאחר דרישה בכתב מאת התברואן, לסלק את המפגע.

(ג) היו לנכס בעלים או מחזיקים אחדים או בעל ומחזיק או יותר, חייבים כולם יחד וכל אחד מהם לחוד, לסלק את המפגע; ויראו מסירת הודעה על חובת סילוק המפגע לאחד מהם כמסירה לכולם.

40. (א) בעל בנין שיש בו דירות אחדות, חייב, לכשיידרש לכך על ידי תברואן, להדביק ולהחזיק במקום נראה לעין בבנין העתר מחוק עזר זה או חלק ממנו.

חובות

(ב) בעלו של נכס והמחזיק בו חייבים לשמור על נקיונו ונקיון סביבתו, להנחת דעתו של התברואן, וכן לנקות ולסלק כל זוהמה, פסולת, זבל, או כיוצא באלה שנצטברו בנכסים או בסביבתם.

(ג) אדם המעסיק עובדים לעבודות בניה, חפירה, חציבה וכיוצא באלה, חייב להקים בית כסא ארעי לשימוש העובדים, לפי שרטוט דוגמה של משרד הבריאות, במקום שיקבע תברואן, לתקופת ביצוע העבודות, וכן חייב הוא לאחר גמר העבודות, לבער ולסלק את כל הזוהמה והלכלוך שנטצברו ולפרק את בית הכסא הארעי, להנחת דעתו של התברואן.

פרק ט': עקירת עצים

41. בפרק זה, "עץ" – למעט שיח.

הגדרה

42. (א) לא יעקור אדם עץ במקום ציבורי, אלא לפי היתר מראש העיריה ובהתאם לתנאי ההיתר.

עקירת עצים

(ב) בעד היתר לעקירת עץ תשולם אגרה בשיעור הקבוע בתוספת השלישית.

תיקון תשנ"ה-1995

(ג) בהיתר כאמור בסעיף קטן (א), רשאי ראש העיריה להתנות תנאים לשם הגברת הבטיחות או מניעת מפגע; ורשאי הוא גם להתנות את ההיתר בשתילת עץ אחר או עצים אחרים במקום העץ שנעקר.

תיקון תשנ"ה-1995

(ד) מבלי לגרוע מהאמור בסעיף קטן (א) ועל אף האמור בסעיף קטן (ב), מותר לעקור עץ ללא תשלום אגרה אם העץ נמצא במצב של קמילה או שניתנה לגביו הודעה לפי סעיף 59(ב); ראש העיריה יקבע אם מתמלאים התנאים הנזכרים בסעיף קטן זה.

תיקון תשנ"ה-1995

(ה) החליט ראש העיריה על מתן היתר אך נמצא כי העץ מתאים להעברה לגן או שטח של העיריה או בהחזקתה, רשאי הוא להורות על העברה כאמור ולקבוע את מועד ביצועה; ההכנות להעברת העץ וביצוע עבודות לפי סעיף זה ייעשו בידי העיריה או מטעמה, אך בעל העץ ישלם לעיריה בעד העברת העץ דמי השתתפות בגובה הסכום שהיה משלם בעד עקירתו כפי שיעריך המהנדס, במקום האגרה לפי סעיף קטן (ב).

תיקון תשנ"ה-1995

(ו) מבלי לגרוע מהאמור בסעיף קטן (ב), סומן עץ במפה מצבית שהוגשה בצירוף לבקשה להיתר בניה לפי חוק התכנון והבניה וניתן היתר בניה, רואים את ההיתר גם כהיתר לעקירת העץ זולת אם המהנדס הורה אחרת.

תיקון תשנ"ה-1995

43. (בוטל).

תיקון תשנ"ה-1995

פרק י': שמירת הסדר והנקיון בגנים ובמקום ציבורי והגנה על הצומח

תיקון תשע"ב-2012

44. לא יימצא אדם בגן בשעות האסורות שפורטו בהתאם להוראות ראש העיריה, בהודעה המוצגת בגן או בכניסה אליו.

סייג להימצאות בגן

45. לא יקטוף אדם צמח בגן, לא יעקרו, לא יגדעו, לא ישחיתו, ולא יזיקו לו, אלא אם הרשהו לכך ראש העיריה ובהתאם לתנאי ההרשאה.

איסור פגיעה בצמח בגן

46. (א) לא ידרוך אדם, לא יטפס, ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס, ולא ירשה לדרוך או לטפס על גדר, משוכה, שער או סורג שבתוך הגן או הגודרים אותו.

47. לא יכניס אדם, לא ינהג, ולא ישאיר אדם כלי רכב בגן ללא היתר מראש העיריה.

כלי רכב

48. לא ישחק אדם בגן אלא במשחקים, בתנאים ובמקומות שנקבעו לכך; סוגי המשחקים, התנאים והמקומות ייקבעו בידי ראש העיריה בהודעה שתוצג בגן.

משחקים בגן

49. לא ישחק אדם בכדור משחק ברחוב, אלא במקומות שאין צמחים העלולים להיפגע מכדור המשחק.

משחקים ברחוב

50. לא יעשה אדם כל מעשה העלול לגרום סכנה, מפגע, הפרעה, אי נוחות או נזק לכל אדם או שיש בו כדי להפר את הסדר בגן.

איסור הפרעה

51. לא יקים אדם רעש בלתי סביר, חזק, ממושך או חוזר ונשנה בגן.

רעש

52. לא יקיים אדם בגן חגיגה, מופע או כיוצא באלה, אלא על פי היתר בכתב מראש העיריה ובהתאם לתנאי ההיתר.

חגיגות בגן

53. לא יטפס אדם על עץ, שיח, גדר, משוכה, שער או סורג שבגן, או על אף שברחוב, או על גדר, משוכה או סורג, שהוקמו לשם הגנה על צמח שברחוב, לא ישחיתם ולא ישמידם, אלא ברשות ראש העיריה ולפי הוראותיו.

טיפוס על עצים בגן

54. לא יקשור אדם בעל חיים העלול לפגוע בצמח, אל צמח או גדר, משוכה, שער או סורג שהוקמו בגן או שהוקמו ברחוב לשם הגנה על צמח; ולא יעמיד על ידם בעל חיים כאמור.

קשירת בעלי-חיים בגן

55. לא יכניס אדם בעל חיים לתוך גן, פרט לכלב כשהוא קשור היטב וכשעל פיו מחסום.

הכנסת בעלי-חיים לגן

56. בהמות העובדות בתחום העיריה, ימנע אותן האדם ששמירתן עליו מלפגוע בצמח.

נהיגת בעלי-חיים בתחום העיריה

57. מפקח רשאי להרחיק מגן כל אדם שלדעתו עובר עבירה לפי הוראות חוק עזר זה, ובלבד שהיתרה בו תחילה.

הרחקת אדם

57א. (א) לא ילון אדם במקום ציבורי או בגן, למעט במקומות לינה מוסדרים שבהם ראש העירייה התיר בכתב את הלינה (להלן – ההיתר) ובהתאם לתנאי ההיתר.

איסור לינה במקום ציבורי או בגן

תיקון תשע"ב-2012

(ב) מקומות לינה מוסדרים כאמור בסעיף קטן (א) יסומנו על ידי העירייה בשלטים במקום הציבורי או בגן ויפורסמו באתר האינטרנט של העירייה.

57ב. (א) לא יבעיר אדם אש במקום ציבורי או בגן, אלא במקומות שבהם הותרה הבערת אש כאמור על ידי ראש העירייה ובהתאם לתנאים שקבע.

איסור הבערת אש במקום ציבורי או בגן

תיקון תשע"ב-2012

(ב) המקומות המותרים בהבערת אש יסומנו על ידי העירייה בשלטים במקום הציבורי או בגן ויועמדו לעיון הציבור במשרדי העירייה ובאתר האינטרנט של העירייה.

(ג) לעניין סעיף זה, "הבערת אש" – הדלקת אש או העברתה ממקור קיים, בין הבערה על גבי קרקע, בין בתוך מיתקן סגור או פתוח, ובכלל זה הבערת מדורות או אש בכל דרך שהיא, לרבות לצורך צליית בשר או הכנת דברי מאכל אחרים, או לצורך תאורה או חימום של הגוף או של חפץ כלשהו או לצורך עישון נרגילה או כל כלי אחר המשמש לעישון, למעט סיגריה.

תיקון (מס' 2) תשע"ד-2013

57ג. (א) לא יקים אדם ולא יציב במקום ציבורי או בגן אמצעי מחסה ולא יעשה שימוש בהם, למעט במקומות שבהם התיר ראש העירייה בכתב הקמה, הצבה או שימוש באמצעי מחסה (להלן – היתר מחסה) ובהתאם לתנאי היתר מחסה; לעניין סעיף זה, "מחסה" – סככה, גגון, צריף, סוכה, אוהל וכיוצא באלה.

איסור הקמת אמצעי מחסה במקום ציבורי או בגן

תיקון תשע"ב-2012

(ב) מקומות שיותרו להקמה או הצבה של מחסה כאמור בסעיף קטן (א) יסומנו על ידי העירייה בשלטים במקום ציבורי או בגן.

(ג) הוראות סעיף קטן (א) לא יחול על הקמת סוכת אבלים בסמוך למקום מגורי הנפטר או בסמוך למגורי האבלים, או על הקמת סוכה לשם שימוש בחג הסוכות (להלן – סוכת החג) לתקופה שלא תעלה על 12 ימים, בסמוך למקום מגוריו של מי שהסוכה נועדה לשימושו.

(ד) על בעל הסוכה לדאוג לכך שהסוכה לא תהווה מכשול לציבור המשתמש במדרכה, ובכל מקרה הרוחב שיוותר מהמדרכה לצורכי מעבר חופשי לאחר הקמת הסוכה לא יפחת מ-1.2 מטרים; לעניין סעיף קטן זה, "סוכה" – לרבות סוכת אבלים וסוכות החג.

(ה) בלי לגרוע מהאמור בסעיף קטן (ד), ראש העירייה רשאי לקבוע הנחיות לעניין הקמת סוכת אבלים וסוכת החג כדי להבטיח את הסדר הציבורי ובטיחות הציבור; הנחיות אלה יועמדו לעיון במשרדי העירייה ויפורסמו באתר האינטרנט של העירייה.

(ו) ראש העירייה או המפקח רשאי להסיר, לקחת, לסלק, להוביל ולהוציא אמצעי מחסה שהוקם או הוצב במקום ציבורי או בגן בניגוד לחוק עזר זה, לאחר שמקים המחסה או אדם העושה בו שימוש התבקש בהודעה בכתב להסירו אך לא פעל כאמור.

57ד. (א) לא יכניס אדם, לא יחזיק ולא ישתה במקום ציבורי משקה משכר בכל יום בין השעות 21:00 ל-06:00.

איסור החזקה ושתייה של משקה משכר במקום ציבורי

תיקון תשע"ד-2013

(ב) ראש העירייה רשאי לקבוע מקומות ציבוריים שבהם סעיף קטן (א) לא יחול על מי שגילו מעל 21 שנה.

(ג) לעניין סעיף זה –

"מקום ציבורי" – כהגדרתו בחוק המאבק בתופעת השכרות (הוראת שעה ותיקון חקיקה), התש"ע-2010;

"משקה משכר" – כהגדרתו בסעיף 2(ב) לחוק רישוי עסקים, התשכ"ח-1968, לרבות משקה שעל פי ריחו, הכלי המשמש לקיבולו או נסיבות העניין, ניתן להניח כי הוא משקה משכר.

פרק י"א: גדר חיה ועצים

תיקון תשנ"ה-1995

58. בעלים של קרקע או המחזיק בה חייב לגזום גדר חיה הבולטת מתחום אותה קרקע.

חובת גיזום

59. (א) ראש העיריה רשאי לדרוש בהודעה בכתב מאת אדם שלא קיים את הוראות סעיף 58 לגזום גדר חיה.

הודעה על צורך במניעת סכנה

(ב) נוכח ראש העיריה שעץ בולט לרחוב ומהווה מטרד לציבור או מסכן רכוש או עלול ליפול ולסכן חיי אדם או בריאותו, רשאי הוא, בהודעה בכתב לבעליו של הנכס שהעץ נמצא בתחומו, לדרוש ממנו לגדעו, לגזמו או לנקוט אמצעים אחרים הדרושים, לדעת ראש העיריה, למניעת הסכנה או המטרד.

(ג) היו לקרקע יותר מבעלים אחד או מחזיק אחד, רואים את ההודעה שנמסרה לאחד מהם כהודעה שנמסרה לכולם.

פרק י"ב: פינוי חפצים מיושנים

60. לא ישליך אדם, לא יניח, לא יחזיק ולא ירשה להשליך, להניח או להחזיק, חפצים מיושנים במקום ציבורי או פרטי, אלא אם דרוש לעשות כן להעברתו או לתיקונו של אותו חפת מיושן, ולמשך הזמן שלא יעלה על הזמן הסביר הדרוש לכך.

איסור השלכת חפצים מיושנים

61. כל אחד מאלה חייב בפינוי חפצים מיושנים ממקום ציבורי או פרטי למקום שקבע ראש העיריה ושצוין בהודעתו:

חובת פינוי חפצים מיושנים

(1) מוכר, מרכיב, או מספק חפצים שמחליפים חפצים מיושנים;

(2) בעליו של חפץ מיושן;

(3) מי שברשותו חפץ מיושן.

פרק י"ג: צעצועים מסוכנים

62. (א) לא יעסוק אדם בייצור צעצועים מסוכנים או בשיווקם, בין כעסק ובין כחלק מעסק אחר, אלא לפי היתר מראש העיריה ובהתאם לתנאי ההיתר.

איסור ייצור צעצועים מסוכנים ושיווקם

(ב) בקשה למתן היתר תוגש לראש העיריה, והוא רשאי לתיתו או לסרב לתיתו, לבטלו או להתלותו לתקופה מסויימת, וכן לקבוע בו תנאים, להוסיף עליהם, לגרוע מהם, לשנותם או לבטלם, והכל לפי שיקול דעתו.

(ג) תקפו של היתר כאמור יפוג ביום 31 בדצמבר לאחר נתינתו, אלא אם קבע ראש העיריה תקופה קצרה יותר.

(ד) בעד מתן היתר כאמור ישלם המבקש אגרה בשיעור שנקבע בתוספת הרביעית.

63. כל סמכות שניתנה למפקח לפי חוק עזר זה נתונה גם לשוטר לענין פרק זה.

סמכויות שוטר

פרק י"ד: ניקוי מגרשים, חצרות וכניסות לבנינים

64. ראש העיריה רשאי לדרוש בהודעה בכתב, מאת בעלו של מגרש, לנקות את המגרש ומאת בעלו של בנין או המחזיק בו, לנקות חצר או כניסה של אותו בנין.

דרישה לניקוי

פרק ט"ו: שימור רחובות

65. (א) לא יניח אדם ברחוב, לא ישאיר ולא יבליט מעל רחוב כל דבר העלול לגרום נזק לרחוב או להפריע לניקויו או לתנועת הציבור בו, אלא אם דרוש לעשות כן לטעינתו או לפריקתו של אותו דבר ולא יותר מן הזמן הסביר הדרוש לכך.

מכשול ברחוב

(ב) לא יניח אדם ולא יתלה בחלון, במעקה, בגזוזטרה, בגג או מעל רחוב, כל דבר בצורה שיש בה סכנה שיפול לרחוב.

(ג) לא יכסה ולא יחסום אדם תעלה, שוחה או תא ביקורת ברחוב.

(ד) על אף האמור בסעיף זה, מותרת בניה ארעית ברחוב לרגל צורך מיוחד, לפי היתר בכתב מאת ראש העיריה ובהתאם לתנאי ההיתר.

(ה) בפרק זה, "רחוב" – לרבות תמרורים, סימני דרך, מיתקני תאורה, עצים ומיתקני אשפה.

66. (א) ראש העיריה רשאי לתת היתר להעמיד ברחוב כסאות ושולחנות לצרכי מסעדה או בית קפה, פרגודים, סוככי שמש, שמשיות, מאזניים אוטומטיים, מכונות לייצור גלידה או למכירת מיצים או כל מכונה אחרת או מכשיר אחר כיוצא באלה, להתנותו, להתלותו או לבטלו.

היתר להעמיד כסאות

(ב) בעד היתר כאמור בסעיף קטן (א) ישלם המבקש אגרה בשיעור שנקבע בתוספת החמישית.

(ג) היתר שניתן לפי סעיף זה יפקע ביום 31 בדצמבר שלאחר נתינתו, אם לא נקבעה לו תקופה קצרה יותר.

(ד) מי שניתן לו היתר חייב למלא אחר תנאיו.

(ה) לא יעמיד אדם ברחוב חפץ מן החפצים המצוינים בסעיף קטן (א) בלא היתר תקף או בניגוד לתנאיו.

תיקון תשפ"ב-2022

67. לא ישנה אדם רחוב אלא על פי היתר בכתב מאת המהנדס ובהתאם לתנאי ההיתר.

שינויים ברחוב

68. לא יכרה אדם שוחה ברחוב אלא על פי היתר בכתב מאת המהנדס ובהתאם לתנאי ההיתר.

פתיחת שוחות

69. אדם הכורה שוחה ברחוב חייב –

דרכי זהירות בכריית שוחה

(1) להחזיק את מקום השוחה גדול ולציינו בשלטי אזהרה וכן בדגלים אדומים ביום ובאורות אדומים בלילה או באופן אחר אם יאשר המהנדס;

(2) לסתום את השוחה ולהחזיר את הרחוב למצבו הקודם עם גמר העבודה או עם פקיעת ההיתר, הכל לפי התאריך המוקדם יותר.

70. (א) המהנדס רשאי לתת היתר לפי סעיפים 67 או 68, לסרב לתיתו, לבטל היתר שניתן או להתלותו, וכן לכלול בו תנאים, להוסיף עליהם, לגרוע מהם, לשנותם או לבטלם.

היתר

(ב) בעד מתן היתר כאמור בסעיף קטן (א) ישלם המבקש אגרה בשיעור שנקבע בתוספת החמישית.

71. (א) לא יגרום אדם נזק לרחוב.

נזק לרחוב

(ב) אדם שעבר על הוראות סעיף קטן (א) חייב לתקן את הנזק, להנחת דעתו של המהנדס.

(ג) ניזוק רחוב לרגל חפירה בקרקע הסמוכה לאותו רחוב, חייבים הן החופש והן בעל הקרקע לתקן את הנזק.

72. ראש העיריה רשאי לדרוש בהודעה בכתב –

הודעות

(1) מהאנשים שהניחו מכשול ברחוב בניגוד להוראות סעיף 65 לסלק את המכשול;

(2) מהאנשים החייבים לעשות את העבודות המנויות בסעיפים 69 ו-71, לבצע את העבודות האמורות.

73. ראש העיריה רשאי לסלק כל מכשול ברחוב ולבצע כל עבודה שנעשתה בהפרת סעיפים 65, 67, 68, 69 או 71, בין אם נמסרה הודעה לפי סעיף 72 ובין אם לאו, ולהיכנס לשם כך בכל עת סבירה לכל מקום; סילק ראש העיריה מכשול או ביצע עבודה כאמור, רשאית העיריה לגבות מהאדם החייב בסילוק המכשול או בביצוע העבודה את הוצאות הסילוק או הביצוע.

סילוק מכשול וביצוע עבודה

פרק ט"ז: שמות לרחובות ולוחיות-מספר לבנינים

74. (א) ראש העיריה רשאי להתקין שלטים על כל בנין לציון שם רחוב או מספרי בנינים בקטע רחוב או להסברת שם של רחוב, בהתאם לתכנית שקבעה מועצת העיריה או ועדה שמונתה לענין זה.

שלטים לציון שמות רחובות

(ב) שלטים שהותקנו כאמור, רשאי ראש העיריה לתקנם, להסירם, לשנותם, להחליפם או להעבירם למקום מתאים אחר.

75. (א) בעלי של בנין יתקין על הבנין לוחית-מספר, ואם הוא מחובר לרשת החשמל גם מספר מואר בחשמל, לפי התנאים והפרטים שקבע ראש העיריה ובהתאם לתכנית המספרים לבנינים שקבע ראש העיריה, מועצת העיריה, או ועדת שמונתה לענין זה.

מספרים לבנינים

תיקון (מס' 2)   
תשנ"ג-1993

(ב) נסתיימה בנייתו של בנין לאחר י' באייר התשנ"ג (1 במאי 1993), יתקין עליו בעלו של הבנין, אם הוא מחובר לרשת החשמל, נוסף לאמור בסעיף קטן (א), גם שם רחוב מואר, לפי התנאים והפרטים שקבע ראש העיריה ובהתאם לתכנית שקבעה מועצת העיריה או ועדת שמונתה לענין זה.

תיקון (מס' 2) תשנ"ג-1993

76. בעל בנין שבבניינו הותקן מספר מואר, יאיר – באמצעות מספק זרם או מכשיר מיכני – את המספר מדי ערב בערב, משקיעת החמה ועד זריחתה, במנורה שכוח תאורתה לא יפחת מ-15 ואט לשעה; הותקן על בנין שם רחוב מואר, יחולו הוראות סעיף זה גם על שם הרחוב המואר.

חובה להאיר

תיקון (מס' 2)   
תשנ"ג-1993

77. בעל בנין חייב להחזיק במצב תקין כל שלט, לוחית-מספר או מספר מואר שהותקנו על בנין, לא יטשטשם ולא יסתירם מעיני רואים, ולא יגרום ולא ירשה ששלט, לוחית-מספר או מספר מואר ייפגעו, יטושטשו או יוסתרו.

החזקה תקינה של שלטים לוחיות-מספר ומספרים מוארים

78. לא יפגע אדם בשלט, בלוחית-מספר או במספר מואר שהותקנו על בנין, לא יטשטשם ולא יסתירם מעיני רואים, ולא יגרום ולא ירשה ששלט, לוחית-מספר או מספר מואר ייפגעו, יטושטשו או יוסתרו.

איסור פגיעה בשלטים,   
לוחיות-מספר ומספרים מוארים

79. (א) ראש העיריה רשאי לדרוש, בהודעה בכתב, מבעלים של בנין לבצע את העבודות המפורטות להלן, כולן או מקצתן, בהתאם לתכנית שנקבעה כאמור בסעיף 75:

דרישה להתקין לוחית-מספר ומספרים מוארים

(1) להתקין לוחית-מספר על גבי בנין;

(2) להתקין מספר מואר בחשמל על גבי בנין המחובר לרשת חשמל;

(2א) להתקין שם רחוב מואר בחשמל על גבי בנין המחובר לרשת החשמל;

תיקון (מס' 2) תשנ"ג-1993

(3) לגבי בנין שאין אפשרות להתקין עליו מספר מואר ושם רחוב מואר בחשמל הנראה ברור ממקום ציבורי – להתקין מיתקן הנושא עליו מספר מואר ושם רחוב מואר בחשמל במקום ובגובה שקבע ראש העיריה;

תיקון (מס' 2) תשנ"ג-1993

(4) לתקן, לשנות, להסיר או להחליף לוחית-מספר, מספר מואר ושם רחוב מואר או מיתקן כאמור.

תיקון (מס' 2) תשנ"ג-1993

(ב) לא יבצע אדם עבודה מהעבודות המנויות בסעיף קטן (א) אלא בשני אלה:

(1) כשהוא ממלא אחר דרישות ראש העיריה;

(2) לפי התנאים והפרטים שנכללו בהודעה.

פרק י"ז: החזקת מקלטים

80. בפרק זה –

הגדרות

"מקלט" – מבנה או מקום אחר שהותקן לשמש מקלט, הכל לפי תכנית שהרשות המוסמכת אישרה אותה לפי חוק ההתגוננות האזרחית, התשי"א-1951 (להלן – חוק ההתגוננות האזרחית).

81. (א) בעלו של נכס יחזיק את המקלט המצוי ברשותו במצב נקי ותקין המאפשר שימוש בו בכל עת שיהיה צורך בכך.

נקיון ותקינות מקלטים

(ב) בעלו של נכס יעשה כל תיקון ושינוי הנחוצים לשם מילוי החובה האמורה בסעיף קטן (א), כפי שיידרש בכתב לפי סעיף 14(ו) לחוק ההתגוננות האזרחית.

תיקון תשע"ה-2014

פרק י"ח: מניעת רעש

82. (א) לא יגרום אדם לרעש חזק מרכב אלא במידה הדרושה להפעלה יעילה של הרכב.

איסור רעש מרכב והפעלת צופרים

תיקון תשנ"ג-1993

(ב) לא יפעיל אדם ברכב, בתחום העיריה, צופר, פעמון, אות או אמצעי אזהרה כיוצא בהם, אלא אם כן התקיים אחד או יותר מאלה:

(1) הדבר הדרוש לשם אזהרה מסכנה קרובה שאין למנעה בדרך אחרת;

(2) הפעלת הצופר, הפעמון, האות או אמצעי האזהרה כאמור אינם נמשכים או אינם חוזרים מעל הדרוש על פי הנסיבות.

82א. לא ישתמש בעל נכס או בעל כלי רכב במערכת אזעקה שהצופר שלה עלול להטעות באופן שהוא יישמע כצופר של אמבולנס, של רכב כיבוי או של רכב משטרתי.

איסור הפעלת צופר מטעה

תיקון (מס' 2)   
תשע"ד-2013

83. (א) לא ישיר אדם, לא יקים צעקה ולא יפעיל כלי נגינה, מקלט רדיו, טלויזיה, וידאו, פטיפון, רשם קול, מגביר קול או מכשיר כיוצא באלה, בין השעות 14.00 ל-16.00 ובין השעות 23.00 ל-07.00 למחרת; ובימי מנוחה, באחד ממקומות אלה:

איסור הקמת רעש

תיקון תשנ"ג-1993

(1) תחת כיפת השמים;

(2) במקום שאינו תחת כיפת השמים, אולם אינו סגור בכל צדדיו כלפי חוץ, או שדלתותיו, חלונותיו או פתחיו האחרים אינם סגורים כולם;

(3) בנין המשמש בעיקר למגורים או שיש בו יחידות מגורים (להלן – בנין מגורים), בעוצמה העלולה לגרום מטרד או הפרעה למנוחת השכנים.

תיקון תשנ"ג-1993

(ב) הוראות סעיף קטן (א) לא יחולו על פעולה המבוצעת אגב חגיגה או שמחה באחד המועדים הבאים:

(1) ליל יום העצמאות;

(2) ליל פורים;

תיקון תשנ"ג-1993

(3) ערב יום מנוחה ומוצאי יום מנוחה – עד חצות;

תיקון תשנ"ג-1993

(4) אירוע ציבורי שראש העיר אישר מראש ובכתב, אשר יתקיים עד השעה 01:00, ולא יותר מתשעה אירועים בשנה נוסף על האירועים הנקובים בפסקאות (1) עד (3); לעניין סעיף זה, "אירוע ציבורי" – אירוע המיועד לפעילויות חינוך, תרבות, ספורט או דת.

תיקון (מס' 2) תשע"ד-2013

(ג) לא יפעיל אדם ולא ירשה לאחר להפעיל מזגן, מדחס או מכשיר כיוצא באלה –

תיקון תשנ"ג-1993

(1) במקום כמפורט בסעיף קטן (א)(1) עד (3), באופן הגורם לרעש חזק המפריע או עלול להפריע לשכנים;

(2) במקום ובאופן הגורם או עלול לגרום לרעש בלתי סביר כמשמעותו בתקנה 2 לתקנות רעש בלתי סביר.

84. לא יבצע אדם בימי חול, בין השעות 22.00 ל-07.00 למחרת ובימי מנוחה, עבודות תיקון או שיפוץ בבנין מגורים, ולא יתקין בו מיתקנים במשך השעות האמורות ובימי מנוחה, זולת אם הפעולה דרושה באופן דחוף לשם מניעת סכנה תכופה לבטחון הדיירים בו או להסרת סכנה כאמור.

תיקונים ושיפוצים

תיקון תשנ"ג-1993

85. לא יפעיל אדם באזור מגורים, בימי חול, בין השעות 19.00 ל-06.00 למחרת ובימי מנוחה, מכונה המונעת בכח מכני, לצרכי חפירה, בניה, או כיוצא באלה, זולת אם הפעלת המכונה דרושה באופן דחוף לשם מניעת סכנה או הפרעה בלתי סבירה לבטחון הציבור, בריאותו או בטיחותו, או להסרת סכנה או הפרעה כאמור, או לשם ביצוע עבודה שראש העיריה אישר לגביה בכתב כי חשיבותה הציבורית מחייבת את ביצועה במועדים כאמור.

בניה

תיקון תשנ"ג-1993

86. לא יטלטל אדם באזור מגורים, בימי חול, בין השעות 22.00 ל-06.00 למחרת, ובימי מנוחה, פחי אשפה, מכלים, חביות, כדי חלב, בלוני גז וכלים וכיוצא באלה, בדרך הגורמת רעש.

טלטול מכלים

תיקון תשנ"ג-1993

87. לא יפעיל אדם ולא ירשה לאחר להפעיל באזור מגורים בכל שעות היממה מגביר קול או מכשיר כיוצא בזה, כדי להפנות את תשומת הלב למכירת טובין, לאספקת שירותים, להופעה, לעינוג, להצגה או לשם מתן הודעה או פרסומת, באזור שאינו אזור מגורים, לא יופעל מגביר קול לצרכי פרסומת בעוצמה העלולה לגרום מטרד לעוברי אורח ולעסקים הסמוכים.

פרסומת והודעות תיקון תשנ"ג-1993

88. לא ינהג אדם ברכב מנועי, אלא אם כן מותקן במפלט של הרכב משתיק קול, או מיתקן אחר המונע ביעילות רעש או קולות נפץ.

משתיקי קול

89. (א) לא יתקין אדם ולא יפעיל, בין בעצמו ובין על ידי אחר, מערכת אזעקה בנכס, אלא בהתאם להוראות אלה:

הפעלת מערכות אזעקה

תיקון תשנ"ג-1993

(1) הפעלת מערכת האזעקה תגרום להפעלה מבוקרת למשך לא יותר מ-6 דקות של הצופר בלבד, ולאחר פרק זמן זה יחדל הצופר לפעול מעצמו ולא יופעל שנית אלא לאחר שנדרך מחדש באורח ידני או אוטומטי;

(2) הפעלת מערכת האזעקה לא תגרום לרעש שמפלסו, במרחק של מטר אחד ממקור הרעש והמדידה נעשית במצב מדידה "מהיר", יעלה על –

(1) dB(A) 87 – באזור מגורים;

(2) dB(A) 95 – באזור שאינו אזור מגורים.

(ב) בעל הנכס אחראי לתקינות מערכת האזעקה ולהפסקה מיידית של פעולתה במקרה של קלקול או תקלה.

(ג) בעל הנכס יתקין באופן ובמקום בולט לעין ויחזיק במצב תקין וקריא בכל עת, ליד דלת הכניסה לנכס, שלט המפרט בכתב ברור וקריא את השם ומספר הטלפון של אדם המוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר; היה הנכס עסק, יתקין בעל העסק את השלט ויוסיף בו גם את השם ומספר הטלפון של בעל העסק או מנהלו, כדי לאפשר פניה אליהם להפסקת פעולת הצופר במקרה של קלקול.

(ד) לא יתקין אדם ולא יפעיל, בין בעצמו ובין על ידי אחר, מערכת אזעקה ברכב, אלא בהתאם להוראות אלה:

(1) הפעלת מערכת האזעקה תגרום להפעלה מכוונת של הצופר בלבד למשך לא יותר מדקה אחת בכל פעם ולא יותר משלוש דקות מצטברות בפרק זמן של חמש דקות; אחרי פרק זמן זה יחדל הצופר לפעול מעצמו, ולא יופעל שנית אלא לאחר שנדרך מחדש באורח ידני או אוטומטי;

(2) מערכת האזעקה תהיה ניתנת להפעלה רק באחד או יותר מאלה: שבירת חלון הרכב, פתיחת מכסה המנוע או מכסה תא המטען או אחת מדלתות הרכב;

(3) הצופר לא יחל בפעולה אלא 15 שניות אחרי שבירת חלון הרכב, פתיחת אחת מדלתות הרכב או תא המטען או מכסה המנוע;

(4) הפעלת מערכת האזעקה לא תגרום לרעש שמפלסו, במרחק של מטר אחד ממקור הרעש עולה על dB(A) 87 כאשר המדידה נעשית במצב "מהיר".

(ה) בעל הרכב יהא אחראי לתקינות מערכת האזעקה ברכבו ולהפסקה מיידית של פעולתה במקרה של קלקול או תקלה.

(ו) בעל רכב שברכבו מותקנת ומופעלת מערכת אזעקה, יקבע במקום נראה לעין ויחזיק במצב תקין וקריא בכל עת, באחד מחלונות הרכב, שלט המפרט, בכתב ברור וקריא, את השם ומספר הטלפון של מי שמוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר, כדי לאפשר פניה אליו להפסקת פעולת הצופר במקרה של קלקול; לענין סעיף קטן זה, "שלט" – לרבות מדבקה.

(ז) מי שנקרא להפסיק רעש הבוקע מצופר שפועל בניגוד להוראות סעיפים קטנים (א) או (ד), יגרום להפסקתו בהקדם האפשרי ובפרק זמן שלא יעלה על 30 דקות, בין בכל שעה משעות היממה ובין בכל יום מימי השנה.

(ח) לא הופסקה פעולת צופר כעבור פרקי הזמן האמורים בסעיפים קטנים (א)(1), (ד)(1) או (ז), רשאי ראש העיריה, מבלי לגרוע מן האמור בסעיפים 91 ו-147, לנקוט כל צעד הדרוש להפסקת פעולות הצופר, והעיריה תהיה רשאית לגבות מבעל הנכס או בעל הרכב, לפי הענין, את ההוצאות הכרוכות בפעולה האמורה.

89א. מפלס הקול של מוסיקה, המושמעת באולם באמצעות מערכת הגברה לא יעלה על dB(A) 90 בכל מקום בו עשויים להימצא אנשים.

הגבלת מפלס הקול

תיקון תשנ"ג-1993

89ב. (א) לא ישמיע אדם מוסיקה באולם ולא יניח להשמיעה בו באמצעות מערכת הגברה או כלי נגינה חשמלי, אלא אם כן חוברו לזרם החשמל באמצעות מיתקן הפסקת זרם (בסעיף זה – מיתקן), כשהוא פועל באורח תקין ובהתאם לחוק עזר זה.

שימוש במערכת הגברה או כלי נגינה חשמלי

תיקון תשנ"ג-1993

(ב) בסעיף זה, "מיתקן הפועל באורח תקין" – מיתקן המפסיק לשלוש שניות רצופות לפחות את זרם החשמל שאליו מחוברים כלי הנגינה או מערכת ההגברה, כל אימת שמפלס הקול באולם, בכל מקום בו עשויים להימצא אנשים, עולה על dB(A) 90, בהתאם להוראות ראש העיריה.

(ג) בכל מיתקן יהיה מיקרופון לקליטת המוסיקה המושמעת באולם; המיקרופון יחובר לתקרה באורח קבוע, במרחק ובמקום שיקבע ראש העיריה, בין בהוראה כללית ובין לגבי אולם מסויים.

(ד) במיתקן או מחוצה לי תיקבע נורת ביקורת נראית לעין שתידלוק כל אימת שהמיתקן מופעל.

89ג. מפלס הקול באולם, שלפיו יכוון המיתקן כאמור יימדד, עד לקביעת תקן ישראלי למכשיר מדידה, במכשיר העונה על דרישות התקן הבינלאומי לאלקטרוניקה שקבעה הועדה הבינלאומית לאלקטרוניקה בחוברת 651 מ-1979, כשהמכשיר מכוון למצב "איטי" (Slow).

מדידת מפלס הקול

תיקון תשנ"ג-1993

89ד. ראש העיריה רשאי לפטור בעל אולם ממילוי אחר הוראות סעיפים 89א ו-89ב, כולן או חלקן, לתקופה שיקבע.

פטור

תיקון תשנ"ג-1993

90. הוראות פרק זה לא יחולו על הקמת רעש שאינו נשמע מחוץ לתחום רשות היחיד של הגורם לו.

סייג לתחולה

91. מפקח רשאי להורות לאדם העובר על הרואה מהוראות פרק זה, כי יפסיק את הפעולה הגורמת לרעש; לא ביצע האדם את הוראות המפקח או לא ניתן למצוא את האדם כאמור תוך זמן סביר, רשאי המפקח להפסיק את הרעש בעצמו או לנקוט אמצעי אחר כדי למנוע רעש בלתי סביר.

סמכויות כניסה, ביקורת וסמכויות מפקח

92. מדידת מפלס הרעש וקביעתה, לענין פרק זה, תיעשה בהתאם להוראות תקנות רעש בלתי סביר, למעט לענין קביעת המרחק של מדידת רעש מערכת אזעקה ומדידה וקביעה שלגביהן נקבעו הוראות אחרות בפרק זה.

מדידת רעש

תיקון תשנ"ג-1993

93. הוראות פרק זה המטילות איסור על גרימת רעש באזור מגורים, יחולו גם על גרימת רעש מחוץ לאזור מגורים אם אותו רעש גורם או עלול לגרום מטרד או הפרעה באזור מגורים.

גרימת רעש מחוץ לאזור מגורים

פרק י"ט: שווקים

94. בפרק זה –

הגדרות

"טובין" – לרבות בעל-חיים;

"יום השוק הבדואי" – יום חמישי בשבוע, או בשבוע שבו חל יום מנוחה ביום חמישי – יום שני בשבוע, אלא אם קבע ראש העיריה יום אחר והודיע עליו לציבור על לוחות המודעות של העיריה ובכניסות לשוק הבדואי;

"מוכר" – לרבות נושא, מביא או מציג טובין למכירה, בין שמכרם ובין שלא מכרם, לרבות מתווך, מחזיק בתא, בחנות או במשטח;

"מוכר מורשה" – מי שקיבל אישור מראש העיריה לפי סעיף 97;

"משטח" – כל תחום בשוק שיוחד למכירת טובין או להצגתם, בין על קרקע, בין על שולחן, על דוכן, יריעת בד, עץ וכיוצא באלה.

95. (א) לא ימכור אדם טובין אלא בשוק, בתחום שיוחד לאותו אדם.

מכירת טובין

(ב) הוראות סעיף קטן (א) לא יחולו על מכירת טובין בחנויות או על ידי רוכלים בעלי היתר לפי חוק עזר לבאר-שבע (רוכלים), התשמ"ב-1981, המוכרים טובין על פי תנאי אותו היתר שלא בתחומי השוק.

(ג) לא ימכור אדם בהמה אלא בשוק.

96. (א) לא יעסוק ילד בשוק ברוכלות, סבלות, בפרסום או בכל עבודה או עסק אחר.

עבודת ילדים

(ב) לא יכניס אדם ילד לשוק לצורך עבודה כאמור, לא יעסיקו ולא ישתמש בשירותו ואל ירשה להכניסו לשוק כאמור, להעסיקו או להשתמש בשירותו, אלא אם ניתן לו היתר על פי חיקוק.

97. (א) לא יכנס לשוק הבדואי אדם המציע טובין למכירה ולא ימכור בו טובין, למעט סוחר בהמות, אלא אם הוא מוכר מורשה.

אישור מוכר מורשה

(ב) ראש העיריה רשאי לתת למוכר שהוא מעל גיל 18 שנים אישור מוכר מורשה, לסרב לתיתו, לתקנו, לשנותו, להתלותו, לבטלו וכן להתנות בו תנאים.

(ג) אישור כאמור יפקע ביום 31 בדצמבר שלאחר נתינתו, אלא אם קבע ראש העיריה מועד מוקדם יותר.

(ד) בעד אישור כאמור בסעיף קטן (ב) ישלם המבקש אגרה בשיעור הנקוב בתוספת הששית; ניתן ההיתר לאחר 30 ביוני, תשולם מחצית האגרה בלבד.

(ה) האישור ייערך לפי הטופס שבתוספת השביעית וייחתם ביד ראש העיריה.

(ו) האישור יוחזק בידי מוכר מורשה ויוצג לפי דרישת מפקח.

(ז) עותק של אישור כאמור יישמר במשרדי העיריה.

98. (א) לא יכנס מוכר מורשה או סוחר בהמות לשוק הבדואי, אלא לפי היתר כניסה מאת ראש העיריה ובהתאם לתנאי ההיתר.

היתר כניסה ושימוש

(ב) תוקף היתר כניסה כאמור בסעיף קטן (א) יהא ליום נתינתו בלבד, אלא אם נאמר בו אחרת.

(ג) ראש העיריה רשאי לתת היתר כניסה, לסרב לתיתו, להתלותו, לבטלו, להגבילו, לכלול בו תנאים, להוסיף עליהם או לשנותם.

(ד) בעד מתן היתר כניסה ושימוש במשטח ישלם המבקש לעיריה אגרה בשיעור הנקוב בתוספת השישית.

(ה) לא יוצאו היתרי כניסה ושימוש בשוק הבדואי לפי הוראות פרק זה בכמות העולה על מספר המשטחים.

(ו) ראש העיריה יקבע את מספר המשטחים בהתאם לגדלו של השוק הבדואי ומספר המעברים בו, והוא רשאי בכל עת לשנות את מספר המשטחים, את גודלם, סידורם, סימונם וצורתם.

99. (א) ראש העיריה רשאי להתיר בתחומי השוק הבדואי ימי שוק נוספים על יום השוק הבדואי, למטרות שייראו לו.

ימי שוק נוספים

(ב) ראש העיריה רשאי לתת היתר כניסה לשוק הבדואי לימי השוק הנוספים, לסרב לתיתו, להתלותו, לבטלו, להגבילו, לכלול בו תנאים, להוסיף עליהם או לשנותם.

(ג) בעד מתן היתר כניסה כאמור בסעיף קטן (ב) ישלם המבקש אגרת משטח בשיעור הנקוב בתוספת השישית.

100. ראש העיריה רשאי לאסור או להגביל מכירת מצרכי מזון בשוק הבדואי וכן מכירת טובין אחרים שאין, לדעתו, להתיר מכירתם בשוק הבדואי.

איסור מכירת מוצרים מסויימים

101. לא ימכור מוכר מורשה טובין בשוק הבדואי, אלא במשטח שיועד לו.

מכירת טובין

102. ראש העיריה רשאי להעדיף תושבי באר-שבע בהתאם להנחיות שיקבע, מטעמים של שיקום, רווחה או מצב כלכלי, לענין מתן אישורי מוכר מורשה לפי הוראות פרק זה, ובלבד שלא יפגע באופיו התיירותי והפולקלורי של השוק.

העדפה

103. לא ייכנס אדם לשוק הבדואי ולא יימצא בו ולא ירשה לאחר להיכנס אליו או להימצא בו, אלא בימים ובשעות שבהם השוק הבדואי פתוח בהתאם להוראות פרק זה.

איסור כניסה

104. לא יעסוק אדם ברוכלות בשוק ובתחום של 300 מטר ממנו.

רוכלות

105. כל מוכר יסדר טוביו וחפציו באופן שיתאפשרו שמירת הנקיון וניקוי התא או המשטח, לפי הענין.

סידור הטובין

106. כל מוכר בשוק המציע טובין למכירה במשקל או במידה יחזיק את כל המאזניים, המידות והמשקלות במקום גלוי ובולט באופן שללא קושי תהא אפשרות ללקוחות ולמפקח ממקום עמדם לראותם לרבות את השקילה או המדידה.

מידות ומשקלות

107. כל מחזיק בתא חייב לקבוע בתאו, במקום נראה לעין, לוחית שעלי המצויינים שמו ומענו והמען של המחזיק במפתחות התא.

לוחית בתא

108. (א) כל המוכר מצרכי מזון בשוק חייב, כל זמן שהוא נמצא בשוק, ללבוש סינר בד נקי ולחבוש כובע בד נקי.

לבוש המוכר

(ב) ראש העיריה רשאי לפטור מוכר סוגי מצרכים מסויימים מהוראות סעיף זה.

109. (א) לא יגע קונה בידיו במזון לפני שיקנה אותו ולא ירשה מוכר לקונה לגעת במזון בשוק לפני שאותו מזון נמכר לאותו קונה.

נגיעה במצרכי מזון

(ב) ידי מוכר תהיינה נקיות בכל עת עבודתו בשוק.

110. (א) לא ייכנס מוכר לשוק למעט לשוק הבדואי, אלא לפי היתר מאת ראש העיריה ובהתאם לתנאי ההיתר; לענין זה, "מוכר" – למעט המחזיק כדין בתא.

היתר כניסה

(ב) תוקף היתר ליום נתינתו בלבד אלא אם נאמר בו אחרת.

(ג) ראש העיריה רשאי לתת היתר, לסרב לתתו, להתלותו, לבטלו, להגבילו, ולכלול בו תנאים, להוסיף עליהם או לשנותם.

111. לא ישכור אדם משטח בשוק, לא ישכירנו ולא ירשה שימוש בו, אלא על פי היתר בכתב מראש העיריה; ראש העיריה רשאי לתת היתר כאמור, לסרב לתיתו, להתלותו, לבטלו, להגבילו, להתנות בו תנאים, לרבות בדבר גובה דמי ההשכרה, שמירת הנקיון, מניעת מפגעים וצפיפות.

איסור השכרת משנה במשטח

112. (א) לא ייכנס לשוק אדם החולה במחלה מידברת או החשוד על כך בעיני המפקח.

איסור כניסה לחולים

(ב) לא יכניס אדם לשוק בעל-חיים חולה או החשוד על כך בעיני המפקח.

(ג) בסעיף זה, "מחלה מידבקת", כמשמעותה בסעיף 11 לפקודת בריאות העם, 1940.

113. (א) לא יכניס אדם לשוק ולא יחזיק בתוכו טובין רקובים, מקולקלים, מורעלים או מושחתים בכל דרך אחרת או החשודים על כך בעיני המפקח.

איסור הכנסת טובין מקולקלים והחזקתם

(ב) הושחתו טובין כאמור, יסלקם מחזיקם מיד מן השוק או ישליכם למקום שיועד לכך בשוק או למקום שיורה עליו המפקח.

114. (א) לא יכניס אדם לשוק בעל-חיים או כלי רכב, אלא למקום שיועד לכך, למשך הזמן שנקבע לכך על ידי המפקח ובהתאם לתנאים שקבעו ראש העיריה או המפקח.

הכנסת בעלי חיים ורכב

(ב) בסעיף זה, "כלי רכב" – למעט אופניים.

115. לא יחזיק ולא יניח אדם עופות חיים או דגים בשוק, אלא אם קיבל היתר לכך מראש מאת ראש העיריה ובהתאם לתנאי ההיתר או אם קנה אותם בשוק לצרכיו.

דגים ועופות חיים

116. לא ייכנס אדם לשוק ולא יימצא בו בימים ובשעות שבהם הוא סגור, אלא לפי היתר מראש העיריה.

איסור כניסה כשהשוק סגור

117. לא יבעיר אש בשוק, בין לבישול בין לחימום, בין לשריפת פסולת ובין לכל מטרה אחרת, אלא במקום ובתנאים שקבע המפקח, ולאחר שנקט את כל האמצעים הדרושים להבטחה מפני דליקה.

העלאת אש

118. לא יגרום אדם לריחות או לרעש חזקים או בלתי סבירים בשוק, ואם עשה כן יפסיקם מיד עם דרישת המפקח.

מניעת ריחות ורעש

119. מבלי לגרוע מכלליות האמור בסעיף 9 לא ישפוך אדם שופכין, מים או כל נוזל בשוק אלא במקום, באופן ובמידה שאישרם המפקח.

מניעת שופכין

120. לא ימרוט אדם נוצות בשוק אלא במקום ובתנאים שאישרם ראש העיריה מראש.

מריטת נוצות

121. לא יעביר אדם ממקום למקום בתחום השוק עוף שחוט אלא בתוך כלום אטום תחתית או כשהעוף נתון בשקית פלסטית או ארוז בדרך אחרת, להנחת דעתו של המפקח.

העברת עופות שחוטים

122. (א) לא יגרום אדם למפגע או מטרד בשוק.

סילוק מפגע ומטרד

(ב) גרם אדם מפגע או מטרד כאמור בסעיף קטן (א) או שרכושו מעורב בהם, יסלקו לפי דרישת המפקח בכתב תוך הזמן שקבע המפקח בדרישתו.

123. (א) המחזיק בתא בשוק יניח וישליך את כל הפסולת לתוך כלי קיבול בהתאם לסעיף 22, וירוקן את הכלי לתוך מכלי האשפה הכלליים המותקנים לכך, ובלבד שיש עוד מקום לפסולת באותם מכלי אשפה כלליים.

פסולת

(ב) לא ישליך אדם פסולת, אלא למכלי אשפה כאמור בסעיף זה.

124. (א) לא יחזיק אדם בשוק ארגזים, תיבות, סלים, חביות, שקים או כלי קיבול אחרים, ריקים או מלאים, שלא בתוך תא ולא יניחם במעברות השוק, על גג תא או בכל מקום אחר שהמפקח לא ייחדו למטרה זו.

כלי קיבול ואריזה

(ב) בסעיף זה, "שוק" – למעט השוק הבדואי.

125. (א) מוכר ינקה מדי יום ביומו את המקום בשוק שבו הוא מחזיק, מציג או הציג את סחורתו, ויחזיקו נקי, להנחת דעתו של מפקח.

נקיון

(ב) מוכר מורשה וסוחר בהמות ינקו את המקום בשוק הבדואי שבו הם מציעים את סחורתם ויזיקוהו נקי, להנחת דעתו של מפקח.

126. (א) מפקח רשאי לפרוץ בכוח כל תא נעול בכל אחד או יותר מאלה:

פריצת תא נעול

(1) עולים מהתא ריחות סרחון או צחנה;

(2) יש למפקח יסוד לחשוב שהתא מכיל מזון או חומר אחר שנתקלקל ומשמש או עלול לשמש מפגע לציבור כמשמעותו בכל דין למניעת מפגעים הנוהג מזמן לזמן;

(3) לכיבוי או למניעת דלקה;

(4) לעצירת שטפון או למניעתו;

(5) לכל צורך דחוף אחר.

(ב) לא ייפרץ תא כאמור בסעיף קטן (א) אלא –

(1) אם אין די זמן לדעת המפקח להזעיק את המחזיק במפתחות התא אשר מענו ידוע או אם לא הגיע תוך זמן סביר, לדעת המפקח, מזמן שהוזעק;

(2) לאחר שננקטו כל האמצעים הסבירים לנעילת התא מיד לאחר הפריצה; למחזיק בתא תימסר הודעה, אם לביצוע ואם על ידי השארת מודעה בתא באופן שניתן יהא לראותה מבחוץ, שתציין היכן המפתחות לנעילה החדשה;

(3) לאחר שננקטו כל האמצעים למניעת נזק מיותר עקב הפריצה;

(4) בנוכחות אדם נוסף אחד לפחות ששמו ומענו יירשמו, אלא אם כן מצא המפקח שהצוךר בפריצה דחוף מכדי שיובא אדם כאמור או שאין אפשרות סבירה למצוא אדם כאמור.

(ג) על כל פריצה יודיע המפקח מיד ככל האפשר למחזיק התא ולתחנת המשטרה הקרובה.

(ד) המפקח יערוך מיד לאחר הפריצה דין וחשבון בכתב על הטובין אשר בתא וימציא העתק ממנו לתחנת המשטרה הקרובה.

(ה) לענין סעיף זה –

"תא" – לרבות כל כלי קיבול;

"מפקח" – לרבות שומר.

127. (א) לא יפגע אדם בשוק במיתקן ממיתקניו או בכל חלק ממנו.

פגיעה בשוק

(ב) פגע אדם פגיעה כאמור או נודע לו עליה יודיע על כך מיד למפקח.

128. מפקח רשאי להרחיק מן השוק כל אדם או טובין הנמצאים לדעתו בשוק בניגוד להוראות פרק זה או הפועלים בניגוד להוראותיו.

הרחקה מהשוק

129. מבלי לגרוע מכל הוראה בחוק עזר זה, חייב כל אדם בשוק לציית להוראות מפקח בכל האמור בפרק זה ובכל הנוגע לשמירת הסדר והנקיון או למניעת תקלות במהלך העבודה בשוק.

ציות להוראות

פרק כ': הזרמת שפכי תעשיה למערכת ביוב

130. בפרק זה –

הגדרות

"ביוב" – כמשמעותו בחוק הרשויות המקומיות (ביוב), התשכ"ב-1962;

"היתר" – היתר שנתי להזרמת שפכי תעשיה, שנתן ראש העיריה בכתב לענין פרק זה;

"הזרמת שפכים" או "הזרמה" – הרחקת פסולת ממפעל תעשיה אל מערכת הביוב או באמצעותה;

"מערכת ביוב" – ביוב, לרבות קווי ביבים, מאספים ומערכות שאיבה, טיהור וסילוק;

"מפעל תעישה" – כל מקום שבו עושים מלאכה או מייצרים מצרכים וחמרים, לרבות כל מקום המשמש לעיבוד, להחסנה, לניקוי, לבדיקה וכיוצא באלה;

"מפעל טעון היתר" – מפעל תעשיה הצורך יותר מ-5000 מטרים מעוקבים מים לשנה, או מפעל תעישה הצורך פחות מ-5000 מטרים מעוקבים מים לשנה אשר ראש העיריה קבע בהודעה בכתב כי הוא טעון היתר;

"מפעל מבוקר" – מפעל תעשיה הצורך פחות מ-5000 מטרים מעוקבים מים לשנה, שלדעת ראש העיריה תהליכי הייצור או החמרים שבו עלולים לגרום להזרמת שפכי תעשיה בניגוד להוראות פרק זה;

"שפכי תעשיה" – פסולת המורחקת ממפעל תעשיה על ידי הזרמה.

131. הבעל או המחזיק של מפעל תעשיה לא יזרים לביוב, ולא ירשה לאחר להזרים ממפעלו לביוב, שפכי תעשיה –

איסור הזרמת שפכים מזיקים

(1) באופן, בכמות או באיכות הכלולים לגרום נזק למערכת הביוב או לפעולת הזרמת הביוב או לתהליכי הטיפול בו;

(2) בטיב ובאופן העלולים להוות מטרד או לגרום סכנה לציבור;

(3) ללא היתר או שלא בהתאם לתנאי ההיתר – אם היה המפעל טעון היתר – או בניגוד להוראות אחרות בחוק עזר זה.

132. בלי לגרוע מן האמור בסעיף 131, לא יינתן היתר להזרמת שפכי תעשיה למערכת ביוב אם לא התמלאו הדרישות והתנאים כמפורט בתוספת השמינית.

דרישות למתן היתר

133. (א) מחזיק מפעל תעשיה הטעון היתר יגיש לראש העיריה, אחת לשנה לצורך קבלת ההיתר, תוצאות בדיקות של שפכי התעשיה המוזרמים ממפעלו.

עריכת בדיקות שפכים והגשת תוצאותיהן

(ב) בלי לגרוע מן האמור בסעיף קטן (א), יגיש מחזיק מפעל טעון היתר או מחזיק מפעל מבוקר לראש העיריה תוצאות בדיקות של שפכי התעשיה המוזרמים ממפעלו, בכל עת שיידרש בכתב מאת ראש העיריה לערוך בדיקות אלה ולהגיש תוצאותיהן.

(ג) עריכת הבדיקות של שפכי התעשיה והגשת תוצאותיהן תיעשה באופן ובתנאים שיקבע ראש העיריה.

(ד) אין האמור בסעיף זה גורע מסמכויותיהם של ראש העיריה ומפקח כמפורט בסעיף 134.

134. (א) ראש העיריה רשאי, אם ראה שהנסיבות מצדיקות זאת, להורות על ביצוע בדיקות של דגימות שפכי תעשיה שניטלו כאמור בסעיף קטן (ב), ורשאי הוא בהודעה בכתב לחייב את מחזיק המפעל לשאת בהוצאות ביצוע הבדיקות.

עריכת בדיקות שפכים

(ב) מפקח רשאי בכל עת סבירה להיכנס למפעל תעשיה כדי ליטול דגימות של שפכי התעשיה שבמפעל לצורך ביצוע בדיקות וכדי להבטיח קיום הוראות חוק עזר זה.

135. ראש העיריה רשאי לקבוע, על פי תוצאות בדיקות שפכי תעשיה שהוגשו לו או שבוצעו מטעמו, כי מפעל מבוקר יהיה מפעל טעון היתר; משקבע כן – יודיע על כך בכתב למחזיק המפעל, ויחולו לגבי המפעל ההוראות לענין מפעל טעון היתר.

שינוי מפעל מבוקר למפעל טעון היתר

136. (א) מחזיק מפעל טעון היתר ישלם לעיריה אגרה בשל הזרמת שפכי תעשיה (להלן – אגרה).

אגרה בשל הזרמת שפכי תעשיה

(ב) את שיעור האגרה ואופן התשלום תקבע מועצת העיריה.

137. מחזיק מפעל תעשיה יודיע מיד לראש העיריה על כל שינוי שחל בכמות, בטיב או באיכות של שפכי התעשיה המוזרמים ממפעלו או באופן הזרמתם, אם השינוי עלול לגרום להזרמת השפכים בניגוד להוראות חוק עזר זה.

הודעה בדבר שינוי

138. נתן ראש העיריה היתר או הודעה בכתב, בתוקף סמכויותיו לפי פרק זה, רשאי הוא לבטלם, לשנותם ולהתנות בהם תנאים.

שינוי היתר או הודעה

פרק כ"א: הגשת דין וחשבון לענין הגנת איכות הסביבה

139. בעל מפעל יגיש לעיריה אחת לשנה דין וחשבון בדבר הפעלתו של המפעל, המזהמים שבו ופליטת הזיהום ממנו; את הדין וחשבון יגיש בעל המפעל לא יאוחר מיום 31 במרס של כל שנה על גבי הטופס כמפורט בתוספת התשיעית.

חובת הגשת דו"ח

140. (א) ראש העיריה רשאי להיכנס בכל עת סבירה לכל מפעל בתחום העיריה כדי לבדוק את הפרטים המפורטים בדין וחשבון.

סמכויות ראש העיריה

(ב) ראש העיריה רשאי, באישור מועצת העיריה, לפטור בהודעה סוגי מפעלים מחובת הגשת דין וחשבון לענין פרק זה.

141. בעל מפעל ימסור לראש העיריה, לפי דרישתו בכתב, כל הודעה, ידיעה ומסמך הדרושים לו בקשר לדין וחשבון.

חובת מסירת ידיעות נוספות

142. לא ימסור אדם הודעה, ידיעה או מסמך אחר לפי פרק זה כשהוא יודע או יש לו יסוד סביר להאמין כי ההודעה, הידיעה או המסמך הם כוזבים.

איסור מסירת מידע כוזב

פרק כ"ב: שונות

143. לא יפריע אדם לראש העיריה, למפקח או לתברואן, לשוטר או לכל בעל סמכות, במילוי תפקידם לפי חוק עזר זה.

איסור הפרעה

144. לא יסיר אדם ולא ישחית, לא ישבור ולא יקלקל בנין, מיתקן או חפץ, שנקבע או הוקם על ידי העיריה או באישורה.

איסור פגיעה

145. הממונה או האפוטרופוס על ידלד ימנעהו מעשיית מעשה האסור לפי חוק עזר זה.

ילדים

146. מסירת הודעה או דרישה לפי חוק עזר זה תהא כדין אם נמסרה לאדם שאליו היא מכוונת, או במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום לאותו אדם לפי מען מגוריו או עסקיו הרגילים או הידועים לאחרונה, או הוצגה במקום בולט באחד המקומות האמורים, או בחצרים אליהם היא מתייחסת, או הוכנסה לתיבת הדואר הנושאת את שמו של האדם או של עסקו, או פורסמה בשני עתונים יומיים הנפוצים בתחום העיריה שאחד מהם לפחות הוא בשפה העברית.

מסירת הודעות

תיקון תשנ"ג-1993

147. ראש העיריה, מהנדס, מפקח ותברואן רשאים להיכנס בכל עת סבירה לנכס או למקום אחר בתחום העיריה כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קויימו הוראות חוק עזר זה ולנקוט צעדים הדרושים לקיומן.

סמכות כניסה

148. (א) הודעה לפי חוק עזר זה תכלול תנאים, פרטים, ואופן ביצוע האמור בה ואת מועד ביצועה.

ביצוע הודעה

(ב) מי שנמסרה לו הודעה חייב לקיימה לכל פרטיה, להנחת דעתו של ראש העיריה, תברואן או מפקח; תקפה של הודעה כאמור הוא עד למילויה.

(ג) לא קיים אדם את הודעת ראש העיריה, מפקח או תברואן או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של מפקח או תברואן, רשאי ראש העיריה לבצע את המפורט בהודעה באמצעות עובדי העיריה ובאמצעות אחרים, ולגבות את הוצאות הביצוע מהאדם או מהאנשים שנמסרה להם הודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום ביד ראש העיריה או גזבר העיריה וחשבון הוצאות בהתאם לתוספות לחוק עזר זה יהוו הוכחה לכאורה בדבר גובה ההוצאה.

(ה) בסעיף זה –

"הודעה" – לרבות דרישה;

"הוצאות ביצוע" – לרבות הוצאות נלוות לצורך הביצוע.

149. עבר תאגיד על הוראות חוק עזר זה יראו כאשם בעבירה גם כל אדם אשר בשעת ביצוע העבירה היה מנהל פעיל, שותף – למעט שותף מוגבל – או פקיד בכיר באותו תאגיד, אם לא הוכיחו שהעבירה נעברה שלא בידיעתם או שנקטו את כל האמצעים הסבירים להבטחת מניעת העבירה.

אחריות תאגיד

149א. ראש העירייה רשאי ליתן היתר לפי חוק עזר זה, לסרב לתתו, להתלותו או לבטלו, לכלול בו תנאים, להוסיף עליהם, לגרוע מהם, לשנותם או לבטלם.

היתר

תיקון תשע"ב-2012

150. סמכות לפי חוק עזר זה איננה גורעת מסמכות לפי חיקוק אחר, וקיום חובה לפי חוק עזר זה אינו פוטר מקיום חובה לפי חיקוק אחר; קיום חובה לפי חיקוק אחר אינו פוטר מקיום חובה או מאיסור הפרה של כל הוראה לפי חוק עזר זה.

שמירת דינים

151. (א) סכומי האגרות, ההיטלים והתשלומים האחרים, לפי הענין, שהוטלו בחוק עזר זה יועלו ב-1 בכל חודש (להלן – יום ההעלאה) לפי שיעור עליית המדד מן המדד שפורסם לאחרונה לפני יום ההעלאה הקודם עד המדד שפורסם לאחרונה לפני יום ההעלאה.

הצמדה למדד

(ב) סכומים מוגדלים כאמור בסעיף קטן (א) יעוגלו לשקל החדש השלם הקרוב.

(ג) ראש העיריה יפרסם בתחום העיריה הודעה בדבר שיעורי האגרות, ההיטלים והתשלומים האחרים כפי שהם מוגדלים עקב עליית המדד ועותקים של ההודעה יופקדו במשרד מינהל המחוז ובמשרד הפנים בירושלים.

(ד) בסעיף זה, "מדד" – מדד המחירים לצרכן שפרסמה הלשכה המרכזית לסטטיסטיקה (להלן – מדד).

152. על אף האמור בסעיף 151(א) יועלו סכומי האגרות, ההיטלים והתשלומים האחרים, לפי הענין, ב-1 בחודש שלאחר פרסום חוק עזר זה בשיעור עליית המדד שפורסם לאחרונה לפני פרסומו לעומת המדד שפורסם בחודש יוני 1990.

הוראת שעה

153. בטלים –

ביטולים

(1) חוק עזר לבאר-שבע (צעצועים מסוכנים), התשט"ז-1956;

(2) חוק עזר לבאר-שבע (הגנה על הצומח), התשי"ז-1956;

(3) חוק עזר לבאר-שבע (שמירת הנקיון ואיסור העישון), התשכ"ב-1962;

(4) חוק עזר לבאר-שבע (מפגעי תברואה), התשכ"ד-1964;

(5) חוק עזר לבאר-שבע (ניקוי מגרשים, חצרות וכניסות לבנינים), התשכ"ד-1964;

(6) חוק עזר לבאר-שבע (שימור רחובות), התשכ"ט-1969;

(7) חוק עזר לדוגמה לעיריות (ניקוי מדרכות), התשל"ד-1974, שאימצה עירית באר-שבע;

(8) חוק עזר לבאר-שבע (פינוי חפצים מיושנים), התשמ"ב-1982;

(9) חוק עזר לבאר-שבע (הדברת טוואי התהלוכה של האורן), התשמ"ד-1984;

(10) חוק עזר לבאר-שבע (הסדרת גדר חיה), התשמ"ו-1986;

(11) חוק עזר לבאר-שבע (עצים מסוכנים), התשמ"ז-1986;

(12) חוק עזר לבאר-שבע (הדברת מזיקים), התשמ"ז-1987;

(13) חוק עזר לבאר-שבע (פינוי אשפה, פסולת וזבל), התשמ"ז-1987;

(14) חוק עזר לבאר-שבע (שמות לרחובות ולוחיות-מספר בבנינים), התשל"א-1970;

(15) חוק עזר לדוגמה לעיריות (החזקת מקלטים), התשל"ו-1975, שאימצה עירית באר-שבע;

(16) חוק עזר לבאר-שבע (מניעת רעש), התשמ"ט-1989;

(17) חוק עזר לבאר-שבע (שווקים), התש"ל-1970;

(18) חוק עזר לבאר-שבע (השוק הבדואי), התשמ"ד-1983;

(19) חוק עזר לדוגמה לרשויות מקומיות (הזרמת שפכי תעשיה למערכת ביוב), התשמ"ב-1981, שאימצה עירית באר-שבע;

(20) חוק עזר לבאר-שבע (הגנת איכות הסביבה) (הגשת דין וחשבון), התשל"ז-1976.

תוספת ראשונה

(סעיף 1)

המקום המתוחם בקווים ישרים העוברים בין נקודות הציון המפורטות להלן הוא שוק:

מנ"צ 072157 130435

לנ"צ 072221 130610 וממנה

לנ"צ 071963 130473 וממנה

לנ"צ 072050 130710 וממנה חזרה

לנ"צ 072157 130435

מנ"צ 71980.00 130690.00

לנ"צ 71940.00 130550.00 וממנה

לנ"צ 71870.00 130550.00 וממנה חזרה

לנ"צ 71870.00 130740.00 וממנה חזרה

לנ"צ 71980.00 130690.00

מנ"צ 71614.00 130791.00

לנ"צ 71641.00 130873.00 וממנה

לנ"צ 71500.00 130994.00 וממנה

לנ"צ 71452.00 130940.00 וממנה

לנ"צ 71479.00 130917.00 וממנה

לנ"צ 71493.00 130775.00 וממנה חזרה

לנ"צ 71614.00 130791.00

תוספת שניה

(סעיף 1)

המקום המתוחם בקווים ישרים העוברים בין נקודות הציון המפורטות להלן הוא השוק הבדואי:

מנ"צ 71614.00 130791.00

לנ"צ 71641.00 130873.00 וממנה

לנ"צ 71500.00 130994.00 וממנה

לנ"צ 71452.00 130940.00 וממנה

לנ"צ 71479.00 130917.00 וממנה

לנ"צ 71493.00 130775.00 וממנה חזרה

לנ"צ 71614.00 130791.00

תוספת שלישית

תיקון תשנ"ה-1995

(סעיפים 24(ג), 24(ה), 26(ב), 28א(א), 30(א), 31, 42(ב))

האגרה בשקלים חדשים

1. בעד היתר כאמור בסעיף 24 או בסעיף 24א 49

תיקון תשנ"ה-1995

2. בעד היתר כאמור בסעיף 26 33

2א. (נמחק)

תיקון תשנ"ז-1997

3. בעד מתן שירותים כאמור בסעיף 30(א) –

למגרש עד 350 מ"ר 750

לכל 50 מ"ר נוספים או חלק מהם באותו מגרש 56

4. בעד פינוי של כל מעל אשפה לפי סעיף 28א(א) ושל פסולת של מפעל כאמור בסעיף 31, בין שהוא מלא ובין שאינו מלא –

תיקון תשנ"ז-1997

(1) עגלה שנפחה –

עד 360 ליטר 5.90

מעל 360 עד 600 ליטר 11.06

מעל 600 עד 1100 ליטר 17.20

מעל 1100 ליטר 24.57

(2) מכולה שנפחה –

עד 6000 ליטר בדחיסה 50.37

מ-8000 ליטר עד 12000 ליטר 84.73

מעל 12000 ליטר 141.28

(3) דחסן שנפחו –

עד 16,000 ליטר 411.55

מעל 16,000 עד 20,000 ליטר 454.54

מעל 20,000 ליטר 798.50

5. בעד היתר כאמור בסעיף 42(ב) לעקירת עץ שגילו –

עד 10 שנים 500

מעל 10 שנים עד 20 שנים 625

מעל 20 שנים 750

תוספת רביעית

(סעיף 62(ד))

האגרה בשקלים חדשים

בעד מתן היתר כאמור בסעיף 62 12

תוספת חמישית

(סעיף 66(ב), 70(ב))

האגרה בשקלים חדשים

1. בעד היתר להעמיד כסאות ושולחנות כאמור בסעיף 66 –

(א) בעד 10 מ"ר ראשונים שניתן לגביהם היתר, או חלק מהם 254

(ב) לכל מ"ר נוסף 43

2. בעד היתר להעמיד פריטים כמפורט בסעיף 66(א) שאינם כסאות או שולחנות 127

3. על אף האמור בפריט 2, מי שקיבל היתר להעמיד כסאות ושולחנות, ישלם בעד היתר להעמדת פרגוד אגרה נוספת לאגרה ששילם לפי פריט 1, ששיעורה כשיעור האגרה ששילם בעד ההיתר להעמדת כסאות ושולחנות

4. בעד היתר כאמור בסעיף 70 11

תוספת שישית

(סעיפים 97(ד), 98(ד), 99(ג))

בתוספת זו, "מטר" – לרבות כל חלק ממנו

האגרה בשקלים חדשים

1. בעד אישור מוכר מורשה 72

2. (א) בעד היתר להכנסת בעל חים לשוק, בין אם נמכר ובין לאו, תשולם האגרה מראש:

(1) לכל גמל, סוס, פרד או בן בקר 13

(2) לכל עז, כבש, חמור או בעל חיים אחר 6

(ב) בעד כל משטח שגדלו אינו עולה על 3x2 מטרים 32

בעד כל משטח שגדלו עולה על 3x2 מטרים ואינו עולה על 6x2 מטרים 62

בעד כל משטח שגדלו עולה על 6x2 מטרים ואינו עולה על 9x2 מטרים 92

בעד משטח שגדלו עולה על 9x2 מטרים 123

3. בעד היתר לימי שוק נוספים, בעד כל משטח 14

**תוספת שביעית**

(סעיף 97(ה))

עירית באר-שבע

אגף איכות הסביבה והפיקוח

**אישור מוכר מורשה מס'**

השם

שם האב

מס' ת"ז       תמונה

שנת הלידה

המען

תנאי האישור:

1. בעד האישור רשאי למכור בתחומי השוק הבדואי בימים שלגביהם ייתנן לו היתר כניסה ושימוש לפי הוראות סעיף 98 לחוק עזר לבאר-שבע (איכות הסביבה), התשנ"א-1991.

2. סוגי הטובין שבעל האישור רשאי למכור בשוק הבדואי הם:

3. בעל האישור מתחייב להודיע למנהל מחלקת הפיקוח של עירית באר-שבע על כל שינוי בפרטיו האישיים.

4. האישור אישי ואינו ניתן להעברה.

5. הערות מיוחדות

6. תקפו של האישור יפקע ביום 31 בדצמבר

תאריך \_\_\_\_\_\_\_\_\_\_\_\_\_\_

ראש עירית באר-שבע

**תוספת שמינית**

(סעיף 132)

**תנאים מחייבם לענין שפכי תעשיה המוזרמים למערכת ביוב**

שפכי תעשיה לא יכילו:

(א) בנזין, בנזן (C6H6), נפט, ממיסים כגון פחמן טטרא-כלורי, כלורופורים, מתילן כלורי, טרי-כלורו-אתילן, אתנים הלוגניים ודומיהם, וכן שמן בעירה או כל נוזל, מוצק או גז העלול לגרום להתהוות תנאי בעירה או פיצוץ במערכת הביוב;

(ב) פסולת נוזלית בעלת הגנה (pH) הנמוכה מ-6.0 או הגבוהה מ-9.0;

(ג) מוצקים או חומר צמיג בגודל ובכמות העשויים שלא להיגרף ועל ידי כך לגרום להפרה בתקינות תהליך הטיהור, כגון: שאריות "עוגת סינון", אספלט, פגרי בעלי חיים, גבבה, אפר, חול, בוץ, קש, שארית עיבוד שבבי בתעשיה, שארית גזם נוי, חלקי מתכת, זכוכית, סמרטוטים, נוצות, פלסטיקה, עץ, דם מלא, תוכן קיבת בהמות, עצמות, שיער ושאריות עור, קרביים, צלחות מנייר ופלסטיק, שקיות לחלב, או מוצרים דומים מנייר ופלסטיק, שלמים, וגם כאלה שעברו ריסוק או קיצוץ;

(ד) מים שמקורם בגשם, מי נגר עילי, מי תהום, ניקוז תת קרקעי, ניקוז גגות, חצרות או בריכות, אלא על פי אישור מיוחד;

(ה) מים שהוספו למטרת דילול פסולת נוזלית, אלא על פי אישור מיוחד;

(ו) שמני מאכל, בריכוז כולל העולה על 100 מילגרם/ליטר ("מיצוי הקסן"), שומנים וחומר דמוי גריז כגון: שומן מהחי, חלב, שמן צמחי וכל סוג של שמן מינרלי; וכן שפכים המכילים כמות נמוכה מ-100 מילגרם/ליטר העלולים לגרום נזק למערכת הביוב;

(ז) שומן מינרלי או שמנים על בסיס מינרלי, למכונות חיתוך כלים, המכונים "שמן-מסיס" היוצרים תרחיפים יציבים במים, או כל סוג שמן אחר שאינו עובר פירוק ביולוגי או תזקיקים אחרים המהווים מוצרי שמן אדמה בריכוז העולה על 20 מילגרם/ליטר;

(ח) ציאנידים כ-CN ותרכובת ציאונוגן העשויים ליצור מימן-ציאניד, בסביבה חומצית, בריכוז מעל 0.2 מילגרם/ליטר;

(ט) כלל מוצקים אנאורגניים ומינרלים מומסים ולא מומסים, בריכוז העולה על 3500 מילגרם/ליטר; וכן שפכים המכילים ריכוז נמוך מ-3500 מילגרם/ליטר העלולים לגרום נזק למערכת הביוב;

(י) כלל מוצקים מרחפים בריכוז העולה על 1000 מילגרם/ליטר;

(יא) צריכת חמצן כימית (צח"כ) העולה על 2000 מיליגרם/ליטר;

(יב) חמרים העשויים לגרום לריח חריף;

(יג) סולפידים מומסים בריכוז העולה על 0.1 מילגרם/ליטר;

(יד) פסולת נוזלית שהטמפרטורה שלה בכניסה למערכת הביוב עולה על º45 צלסיוס;

(טו) פסולת העלולה לשקוע ולהפוך למוצקה או לצמיגה בטמפרטורות שבין º20 צלסיוס ל-º40 צלסיוס;

(טז) תרכובת פחמימנים כלוריים או תרכובות זרחן אורגניות בריכוז העולה על 0.02 מיליגרם/ליטר;

(יז) כלור או הלוגן פעיל אחר בריכוז העולה על 3.0 מיליגרם/ליטר;

(יח) מוצקים שאינם עוברים פתח של 10 מ"מ;

(יט) סולפטים בריכוז העולה ב-200 מיליגרם/ליטר כ-SO4 מעל ריכוזם במים המסופקים למפעל, ובכל מקרה לא יעלה ריכוז הסולפטים על 500 מיליגרם/ליטר כ-SO4;

(כ) כלורידים בריכוז העולה ב-200 מיליגרם/ליטר כ-Cl מעל ריכוזם במים המסופקים למפעל;

(כא) פלואורידים בריכוז העולה על 1.0 מיליגרם/ליטר;

(כב) דטרגנטים המכונים "קשים" בריכוז העולה על 1 מיליגרם/ליטר ודטרגנטים המכונים "רכים" בריכוז העולה על 40 מיליגרם/ליטר;

(כג) פנולים וקרזולים בריכוז העולה על 3 מיליגרם/ליטר;

(כד) מי קירור מוחזרים או תימלחות;

(כה) בנוסף לאמור לעיל לא יכילו שפכים חמרים כמפורט להלן בריכוזים העולים על הריכוזים הרשומים לצידם:

מילגרם/ליטר

אבץ 5.0 כ-Zn

ארסן 0.25 כ-As

בורון 3.0 כ-B

בריליום 0.50 כ-Be

ונדיום 0.50 כ-V

חמרן 25.0 כ-Al

כסף 0.05 כ-Ag

כספית 0.005 כ-Hg

כרום 0.25 כ-Cr

ליטיום 0.3 כ-Li

מוליבדן 0.05 ב-Mo

מנגן 1.0 כ-Mg

נחושת 1.0 כ-Cu

ניקל 1.0 כ-Ni

סלניום 0.05 כ-Se

עופרת 0.25 כ-Pb

קדמיום 0.05 כ-Cd

קובלט 0.25 כ-Co

**תוספת תשיעית**

(סעיף 193)

**דו"ח על נתונים סביבתיים בתקופה**

1. פרטים כלליים:

1.1 שם המפעל:

שם בעל המפעל:

שם מנהל המפעל:

שם האדם האחראי בנושא איכות הסביבה ותפקידו:

מען המפעל:

גוש:       חלקה:

מען למשלוח דברי הדואר:

מס' טלפון:

1.2 סוג המפעל ותוצרתו:

שעות העבודה:       מספר המשמרות:

מספר ימי העבודה –

בשבוע:

בחודש:

בשנה:

רציפות הייצור: האם המפעל פועל בכל חודשי השנה; אם לא, באילו חדשים הוא פועל:

1.3 כוח אדם: סך-הכל עובדים:

עובדי ייצור:

עובדי תחזוקה ואקדמאים:

1.4 תאריך תחילת הייצור במקום הנוכחי:

1.5 מקורות זיהום האויר במפעל:

2. החסנת החמרים במפעל:

2.1 נא לציין את צורת ההחסנה של כל החמרים הנדיפים, הרעילים, הנפיצים והרדיואקטיביים המצויים במפעל (ברשימה זו יש לכלול את החמרים הרעילים המפורטים בצו הרוקחים (סיווג רעלים, רישומם ואחזקתם), התשל"ג-1972, בתוספת הראשונה לפקודת הרוקחים [נוסח חדש], התשמ"א-1981, ובחוק ההתגוננותה אזרחית, התשי"א-1951 ובתקנות ובצווים שניתנו על פיו).

|  |  |  |  |
| --- | --- | --- | --- |
| מס' סד' | החומר (כולל נוסחה כימית) | צורת החסנתו | הכמות המרבית המאוחסנת (בטונות) |
|  |  |  |  |
|  |  |  |  |

3. פרטים על תהליכי הייצור:

3.1 תהליכי הייצור: פירוט תהליכי הייצור הנעשים בכל מחלקה תוך פירוט כמויות החמרים הנכנסים לתהליך, המוצרים המיוצרים בכל תהליך והמיתקנים המשמשים בכל תהליך (תיאור סכמטי מפורט ככל האפשר):

3.2 נתוני ייצור: פרטים על המוצרים שהמפעל מייצר או מעבד:

|  |  |  |  |  |  |
| --- | --- | --- | --- | --- | --- |
| מס' סד' | שם המוצר (או החומר המעובד) בצירוף נוסחה כימית | יחידת חישוב | כמות הייצור בשנה האחרונה | | |
| ביממה | בחודש | בשנה |
|  |  |  |  |  |  |
|  |  |  |  |  |  |

אם קיים שינוי בכמויות הייצור בחדשי השנה, נא לציין כמות הייצור בכל חודש וחודש. פרט:

4. חמרי גלם:

|  |  |  |  |  |  |  |
| --- | --- | --- | --- | --- | --- | --- |
| מס' סד' | שם החומר (כולל נוסחה כימית) | לאיזו תכלית משמש | יחידת חישוב | תצרוכת | | |
| ביממה | בחודש | בשנה |
|  |  |  |  |  |  |  |
|  |  |  |  |  |  |  |

אם קיימים שינויים בתצרוכת בחדשי השנה, נא לציין את התצרוכת בכל חודש:

5. מיתקני הייצור:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| מס' סד' | שם המיתקן | התהליך המבוצע בו | התוצר | מספר השנים שהוא בשימוש | מספר המשמרות שהוא עובד | יח' חישוב | תפוקה | | | נפח גזי הפליטה ביום |
| ביממה | בחודש | בשנה |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

אם קיימים שינויים בתפוקה בחדשי השנה, נא לציין את תפוקת המיתקן בכל חודש:

6. פרטים על השימוש בדלק:

6.1 תצרוכת הדלקים –

|  |  |  |  |  |  |  |
| --- | --- | --- | --- | --- | --- | --- |
| מס' סד' | סוג הדלק | יחידת חישוב | הכמות הנצרכת | | | |
| ליממה | לשבוע | לחודש | לשנה |
| 1. | נפט גולמי |  |  |  |  |  |
| 2. | מזוט כבד במיוחד |  |  |  |  |  |
| 3. | מזוט כבד |  |  |  |  |  |
| 4. | מזוט קל |  |  |  |  |  |
| 5. | מזוט קל במיוחד |  |  |  |  |  |
| 6. | דלק דיזל |  |  |  |  |  |
| 7. | סולר |  |  |  |  |  |
| 8. | מפט |  |  |  |  |  |
| 9. | בנזין |  |  |  |  |  |
| 10. | גז בישול (גפ"מ) |  |  |  |  |  |
| 11. | גז טבעי |  |  |  |  |  |
| 12. | פחם |  |  |  |  |  |
| 13. | אחר |  |  |  |  |  |

6.2 המיתקנים לשריפת דלק:

|  |  |  |  |  |  |  |  |
| --- | --- | --- | --- | --- | --- | --- | --- |
| מס' סד' | שם המיתקן והייצור | שנת הייצור | סוג הדלק | הכמות הנשרפת בק"ג ליום | תפוקת החום | ציוד למניעת זיהום אויר | נפח גזי הפליטה ביום |
|  |  |  |  |  |  |  |  |
|  |  |  |  |  |  |  |  |

7. פסולת מוצקה:

7.1 כמויות הפסולת ושיטות חלוקה:

|  |  |  |  |  |  |
| --- | --- | --- | --- | --- | --- |
| מס' סד' | סוג הפסולת | כמות הפסולת הנוצרת ביחידת זמן | יחידת החישוב | שיטת סילוק הפסולת | אתר הסילוק ובבעלות מי נמצא |
|  |  |  |  |  |  |
|  |  |  |  |  |  |

7.2 אם בבעלות המפעל מיתקנים לשריפת פסולת, נא למלא את הטבלה הבאה:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מס' סד' | סוג המיתקן | שנת הייצור | כמות הפסולת הנשרפת | | | יחידת חישוב | אמצעים למניעת זיהום אויר | יעילותם המשוערת |
| ביממה | בחודש | בשנה |
|  |  |  |  |  |  |  |  |  |
|  |  |  |  |  |  |  |  |  |

8. זיהום אויר:

8.1 פירוט כל נקודות הפליטה של זרמי גז ואויר, כולל מאווררים ומפוחים לגביהם, בצירוף שמות המיתקנים שאליהם הם מחוברים (הנתונים יכללו: טמפרטורות גז הפליטה, נפח הגזים הנפלטים, יחידת זמן, מהירות הפליטה במטר לשניה וקוטר נקודת היציאה):

8.2 נתוני פליטה יסודיים למפעלים בעלי ארובות:

זמן פעולות המפעל:

טמפרטורת גזי הפליטה בנקודות היציאה       מעלות צלזיוס

נפח גזי הפליטה       ליטר שעה

גובה הארובה       מטרים

קוטר היציאה       ס"מ

קוטר הבסיס       ס"מ

ריכוז CO2

ריכוז גפרית דו-חמצנית

ריכוז תחמוצת חנקן

ריכוז גזי שריפה אחרים (פרט)

טמפרטורת הכניסה לארובה       מעלות צלזיוס

8.3 ציוד מניעה לפליטת זיהום אויר הקיים או העתיד להיות מותקן:

|  |  |  |  |  |  |  |
| --- | --- | --- | --- | --- | --- | --- |
| מס' סד' | ציוד מניעה | יעילותו ב-% | המיתקן שאליו הוא קשור | נפח גזי הפליטה ביחידת זמן | יחידת החישוב | שנת ההתקנה |
|  |  |  |  |  |  |  |
|  |  |  |  |  |  |  |

9. שימוש במים:

|  |  |  |  |  |  |
| --- | --- | --- | --- | --- | --- |
| מס' סד' | התהליך שבו משתמשים במים | צריכה במ"ק | | | שינויים עונתיים |
| ביממה | בחודש | בשנה |
|  |  |  |  |  |  |
|  |  |  |  |  |  |

10. שפכים תעשייתיים:

10.1 מקורות החיבור לביוב (מספור לפי הממצאים):

|  |  |  |  |  |  |
| --- | --- | --- | --- | --- | --- |
| מס' סד' | מוצא השפכים (רשת עירונית, ואדי וכו') | מקורות יצירת השפכים | כמויות במ"ק ליום | אומדן תכולת מזהמים | איפיון השפכים |
|  |  |  |  |  |  |
|  |  |  |  |  |  |

10.2 המיתקנים הפולטים שפכים:

אומדן תכולת המזהמים השונים בכל זרם שפכים מכל מיתקן או תהליך:

נא להוסיף (אם יש) דו"ח מעבדה על תכולת שפכים.

תיאור מיתקני הטיפול בשפכים, הקיימים או המתוכננים:

אומדן הרכב השפכים לאחר הטיפול במיתקנים האמורים, בפירוט לכל מיתקן או שלב בתהליך הטיהור:

המפעל ממוקם באזור: : לפי תכנית בנין מאושרת. מרחק המפעל מן המבנה הסמוך ביותר:

סוג המבנה       שטח המפעל:

11. רעש:

11.1 פירוט מקורות הרעש השונים המפעל:

11.2 מפלסי הרעש המדודים (אם נערכו מדידות) במרחק נקוב ממקורות הרעש:

11.3 שעות הפעולה של כל אחד מהמקורות במשך היממה ובמשך השבוע:

11.4 פירוט האמצעים המיועדים להפחית רעש:

12. אישור: הריני מצהיר בזאת כי כל הפרטים שנמסרו לעיל נכונים ומדוייקים.

תאריך שם ותפקיד בהנהלת המפעל \_\_\_\_\_\_\_\_\_\_\_\_\_\_\_

חתימה

א' בכסלו התשנ"א (18 בנובמבר 1990) יצחק רגר

ראש עירית באר-שבע

אני מאשר.

יצחק שמיר

ראש הממשלה והשר לאיכות הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסם [ק"ת חש"ם תשנ"א מס' 450](http://www.nevo.co.il/Law_word/law07/mekomi-0450.pdf) מיום 17.3.1991 עמ' 208.

   תוקן [ק"ת חש"ם תשנ"ב מס' 490](http://www.nevo.co.il/Law_word/law07/mekomi-0490.pdf) מיום 8.9.1992 עמ' 554 – תיקון תשנ"ב-1992.

   [ק"ת חש"ם תשנ"ג מס' 506](http://www.nevo.co.il/Law_word/law07/mekomi-0506.pdf) מיום 8.7.1993 עמ' 328 – תיקון תשנ"ג-1993; ר' סעיפים 12, 13 לענין תחילה והוראות מעבר.

   12. בעל מפעל הצריך להגיד דין וחשבון לפי סעיף 139 לחוק העזר העיקרי ואשר לא היה צריך להגישו לפני תחילתו של חוק עזר זה, יגיש את הדין וחשבון הראשון לא יאוחר מתום 30 ימים מתחילתו של חוק עזר זה, ודין וחשבון נוסף לא יאוחר מיום 31 במרס לאחר תחילתו של חוק עזר זה. מנהל היחידה לייעוץ סביבתי של העיריה רשאי להאריך את מועד הגשת הדין וחשבון הראשון עד שלושים ימים נוספים.

   13. תחילתו של סעיף 9 שלושה חודשים מיום פרסומו.

   [ק"ת חש"ם תשנ"ג מס' 508](http://www.nevo.co.il/Law_word/law07/mekomi-0508.pdf) מיום 19.8.1993 עמ' 408 – תיקון (מס' 2) תשנ"ג-1993.

   [ק"ת חש"ם תשנ"ה מס' 534](http://www.nevo.co.il/Law_word/law07/mekomi-0534.pdf) מיום 27.4.1995 עמ' 192 – תיקון תשנ"ה-1995; ר' סעיף 10 לענין הוראת שעה.

   10. על אף האמור בסעיף 151 יעלו סכומי האגרות והתשלומים האחרים, לפי הענין, שנקבעו בחוק עזר זה ב-1 בחודש שלאחר פרסומו, בשיעור עליית המדד שפורסם לאחרונה לפני יום פרסומו לעומת מדד חודש אפריל 1994.

   [ק"ת חש"ם תשנ"ז מס' 573](http://www.nevo.co.il/Law_word/law07/mekomi-0573.pdf) מיום 13.2.1997 עמ' 214 – תיקון תשנ"ז-1997; ר' סעיף 2 לענין הוראת מעבר.

   2. על אף האמור בסעיף 151 לחוק העזר העיקרי, יעלו סכומי האגרות והתשלומים לפי הענין, שנקבעו בחוק עזר זה ב-1 בחודש שלאחר פרסומו, בשיעור עליית המדד שפורסם לאחרונה לפני יום פרסומו לעומת מדד חודש יוני 1996.

   [ק"ת חש"ם תשע"ב מס' 767](http://www.nevo.co.il/Law_word/law07/mekomi-0767.pdf) מיום 27.2.2012 עמ' 252 – תיקון תשע"ב-2012. ת"ט [ק"ת חש"ם תשע"ב מס' 769](http://www.nevo.co.il/Law_word/law07/mekomi-0769.pdf) מיום 3.4.2012 עמ' 352.

   [ק"ת חש"ם תשע"ד מס' 796](http://www.nevo.co.il/Law_word/law07/MEKOMI-0796.pdf) מיום 31.10.2013 עמ' 81 – תיקון תשע"ד-2013.

   [ק"ת חש"ם תשע"ד מס' 796](http://www.nevo.co.il/Law_word/law07/MEKOMI-0796.pdf) מיום 31.10.2013 עמ' 82 – תיקון (מס' 2) תשע"ד-2013.

   [ק"ת חש"ם תשע"ה מס' 815](http://www.nevo.co.il/Law_word/law07/MEKOMI-0815.pdf) מיום 25.12.2014 עמ' 93 – תיקון תשע"ה-2014.

   [ק"ת חש"ם תשפ"א מס' 1099](http://www.nevo.co.il/Law_word/law07/MEKOMI-1099.pdf) מיום 3.5.2021 עמ' 688 – הוראת שעה תשפ"א-2021; תוקפה מיום 1.1.2020 עד יום 31.12.2020.

   [ק"ת חש"ם תשפ"ב מס' 1197](http://www.nevo.co.il/Law_word/law07/MEKOMI-1097.pdf) מיום 8.3.2022 עמ' 554 – תיקון תשפ"ב-2022; תחילתו 90 ימים מיום פרסומו. [↑](#footnote-ref-1)