חוק עזר לבאר שבע (אספקת מים), תשס"א-2001

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר – אספקת מים

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': רשת פרטית | [Go](#med1) | 4 |
| סעיף 2 | הגדרות | [Go](#Seif2) | 4 |
| סעיף 3 | חיבור רשת פרטית למפעל מים | [Go](#Seif3) | 4 |
| סעיף 4 | אגרת חיבור ואגרת התקנת ברז כיבוי | [Go](#Seif4) | 4 |
| סעיף 5 | אגרת בדיקת רשת פרטית | [Go](#Seif5) | 5 |
| סעיף 6 | אגרת הרחבת חיבור או פירוקו | [Go](#Seif6) | 5 |
| סעיף 7 | אגרת הנחת קו מים זמני | [Go](#Seif31) | 5 |
| סעיף 8 | רשת פרטית | [Go](#Seif7) | 5 |
|  | פרק ג': מפעל מים | [Go](#med2) | 5 |
| סעיף 9 | היטל הנחת צינורות | [Go](#Seif8) | 5 |
| סעיף 10 | תשלום ההיטל | [Go](#Seif9) | 6 |
| סעיף 11 | היטל הנחת צינורות לנכס למגורים | [Go](#Seif10) | 6 |
| סעיף 12 | היטל הנחת צינורות לנכס אחר | [Go](#Seif11) | 7 |
| סעיף 13 | היטל הנחת צינורות באדמה חקלאית | [Go](#Seif12) | 7 |
|  | פרק ד': צריכת מים בנכס | [Go](#med3) | 8 |
| סעיף 14 | אספקת מים | [Go](#Seif13) | 8 |
| סעיף 15 | התקנת מד מים ואחזקתו | [Go](#Seif14) | 8 |
| סעיף 16 | אגרת צריכת מים | [Go](#Seif15) | 8 |
| סעיף 17 | אגרת צריכת מים לנכס בבניה | [Go](#Seif16) | 8 |
| סעיף 18 | הפחתת אגרת צריכת מים | [Go](#Seif32) | 8 |
| סעיף 19 | אספקת מים לפי חוזה | [Go](#Seif17) | 9 |
|  | פרק ה': חיוב בתשלום וגביה | [Go](#med4) | 9 |
| סעיף 20 | גביית אגרת צריכת מים | [Go](#Seif18) | 9 |
| סעיף 21 | שערוך | [Go](#Seif19) | 9 |
| סעיף 22 | טעות בחיוב וסופיות שומה | [Go](#Seif33) | 9 |
| סעיף 23 | חיוב בעלים וצרכנים במשותף | [Go](#Seif20) | 9 |
| סעיף 24 | פיקדון | [Go](#Seif41) | 9 |
| סעיף 25 | אישור המנהל על הוצאות | [Go](#Seif38) | 10 |
|  | פרק ו': איסורים | [Go](#med5) | 10 |
| סעיף 26 | שימוש במים | [Go](#Seif34) | 10 |
| סעיף 27 | שמירה מפני זיהום | [Go](#Seif21) | 10 |
| סעיף 28 | מכירת מים והעברתם | [Go](#Seif22) | 10 |
|  | פרק ז': הפסקת אספקת מים | [Go](#med6) | 10 |
| סעיף 29 | ניתוק חיבור למפעל מים | [Go](#Seif23) | 10 |
| סעיף 30 | הפסקת אספקת מים בעת הצורך | [Go](#Seif24) | 11 |
| סעיף 31 | חידוש חיבור שנותק | [Go](#Seif25) | 11 |
|  | פרק ח': סמכויות | [Go](#med7) | 11 |
| סעיף 32 | רשות כניסה | [Go](#Seif26) | 11 |
| סעיף 33 | דרישה לסילוק מפגע | [Go](#Seif39) | 11 |
|  | פרק ט': שונות | [Go](#med8) | 11 |
| סעיף 34 | ביצוע עבודות לפי הסכם | [Go](#Seif27) | 11 |
| סעיף 35 | ביטול | [Go](#Seif28) | 12 |
| סעיף 35 | הוראת מעבר | [Go](#Seif29) | 12 |
| סעיף 35 | מסירת הודעה | [Go](#Seif35) | 12 |
| סעיף 36 | הצמדה למדד | [Go](#Seif30) | 12 |
| סעיף 37 | הוראת שעה | [Go](#Seif36) | 12 |
| סעיף 38 | שמירת דינים | [Go](#Seif37) | 12 |
| סעיף 35 | ביטול | [Go](#Seif40) | 12 |
|  | תוספת | [Go](#med9) | 12 |
|  | פרק א': רשת פרטית | [Go](#med10) | 12 |
|  | פרק ב': מפעל מים | [Go](#med11) | 12 |
|  | פרק ג': אגרות אחרות | [Go](#med12) | 13 |

חוק עזר לבאר שבע (אספקת מים), תשס"א-2001[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), מתקינה מועצת עיריית באר שבע חוק עזר זה:

**פרק א': פרשנות**

1. בחוק עזר זה –

הגדרות

"אבזרים" – כל חלק או מרכיב של מפעל המים, לרבות ברזים, צינורות, מגופים, שסתומים, מסננים, תעלות, סכרים או תאי ביקורת;

"אדמה חקלאית" – כמשמעותה בסעיף 269 לפקודה ובלבד שייעודה הוא לחקלאות על פי תכנית שבתוקף, ולרבות בנין שעל אדמה כאמור ובלבד שאין משתמשים בה למטרה אחרת; לענין זה, תכנית – כמשמעותה לפי חוק התכנון והבניה, התשכ"ה-1965 (להלן – חוק התכנון);

"בנין" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוו אבן, בטון, טיט, ברזל, עץ או כל חומר אחר, לרבות חלק של מבנה כאמור, וכל המחובר אליו חיבור קבע;

"בעל נכס" –

(1) בנכסים שאינם מקרקעי ציבור כמשמעותם בחוק המקרקעין, התשכ"ט-1969 (להלן – חוק המקרקעין) – הבעלים הרשום של הנכס, ובהעדר רישום, בעלו של הנכס מכוח הסכם או מסמך מחייב אחר או מי שזכאי כדין להירשם כבעלו; ובהעדר בעלים- המחזיק כמשמעותו בסעיף 1 לפקודה;

(2) בנכסים שהם מקרקעי ציבור כמשמעותם בחוק המקרקעין – החוכר לדורות כמשמעותו בחוק המקרקעין, בין שבדין ובין שביושר, לרבות מי שניתנה לו הרשאה להשתמש בנכס, שניתן לראותה מבחינת תוכנה כבעלות או כחכירה לדורות; בהעדר חוכר או בר רשות כאמור – בעלו של הנכס;

"דמי השתתפות" – דמי השתתפות לפי חוק העזר לבאר שבע (אספקת מיס), התשי"ט-1958, או חוק עזר שקדם לו;

"היטל קודם" – אגרת הנחת צינורות לפי חוק העזר לבאר שבע (אספקת מים), התשכ"ה-1965, או חוק עזר שקדם לו;

"היתר בניה", "הקלה", "סטיה מהיתר", "שימוש חורג" – כמשמעותם לפי חוק התכנון והבניה;

"הפרשי הצמדה", "ריבית" – לפי חוק הרשויות המקומיות (ריבית והפרשי הצמדה על תשלומי חובה), התש"ם-1980;

"יחידה" – חדר, תא או מערכת חדרים או תאים, שנועדו לשמש יחידה שלמה ונפרדת למגורים, לעסק, למלאכה, לחקלאות או לצורך אחר, על פי היתר בניה או בהתאם לשימוש בפועל;

"יציע", "מרתף", "עליית גג", "מרפסת" – כמשמעותם בסעיף 1.00.1 לסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה);

"מד-מים" – מכשיר המודד את כיפות המים המסופקת לנכס, לרבות מד המים הראשי המשרהט למדידת כמות המים הכוללת המסופקת לנכס, מגוף וצינור הדרוש להתקנתו, וכן מד המים המשני המשמש למדידת כמות המים המסופקת ליחידת משנה בנכס;

"מפעל מים" – באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה, וכן כל מבנה, מיתקן או ציוד אחר, המשמש או נועד לשמש לשאיבת מים, לאגירתם, להעברתם, לאספקתם או להסדרתם, למעט רשת פרטית;

"המנהל" – מנהל מפעל המים העירוני, לרבות אדם אחר שמינה ראש העיריה למלא את תפקידי המנהל לענין הוראות חוק עזר זה, כולן או מקצתן;

"מרתף", "חניה" – על פי גובהם המיערי הקבוע בסעיף 2.03 לסימן ב' לחלק ב' לתוספת\* הראשונה לתקנות היתר בניה;

"נכס" – כמשמעותו בסעיף 269 לפקודה, לרבות דרכי מעבר שאינן ציבוריות;

"נכס למגורים" – נכס המשמש או המיועד לשמש למגורים;

"נכס אחר" – נכס המשמש או המיועד לשמש למטרה שאינה מגורים, לרבות נכס שנמצא בו בנין המשמש או המיועד לשמש למטרה כאמור ולמעט אדמה חקלאית;

"העיריה" – עיריית באר שבע על אורגניה המוסמכים;

"צרכן" – אדם המחזיק ברשת פרטית, כולה או מקצתה;

"קומה" – חלל המשתרע בין שתי רצפות סמוכות הנמצאות זו מעל זו, על פי גובהו המזערי של אותו חלל כקבוע בסעיף 2.03 לסימן ב' לחלק ב' לתוספת השניה לתקנות היתר בניה, ולרבות בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, מרתפי חניה, חניות מקורות, יציעים, חדרי מעליות, עליות גג וכל שטח אחר בקומה;

"ראש העיריה" – לרבות מי שהוא הסמיך בכתב לענין הוראות חוק עזר זה, כולן או מקצתן;

"רשת פרטית" – כל אבזר הממוקם בנכס, ומשמש או מירעד לשמש לאספקת מים לנכס, למעט מד מים;

"שטח בנין" – הסכום במ"ר של שטחי כל הקומות בבנין;

"שטח קומה" – כמשמעותו בסעיף 1.00.6 לסימן ב' לתוספת השלישית לתקנות היתר בניה, כולל שטחם של שטחי שירות, מרתפים, מרפסות מקורות ופתוחות, שטחי אחסנה, חדרי מדרגות, מעברים, מרתפי חניה, חניות מקורות, חדרי מעליות 'וכל שטח אחר בקומה;

"תעודת העברה לרשם המקרקעין" – כאמור בסעיף 324 לפקודה;

"תעריף ההיטל או האגרה שבתוקף" – תעריף ההיטל או האגרה שבתוספת, לפי שיעורו המעודכן ביום התשלום בפועל לקופת העיריה.

**פרק ב': רשת פרטית**

2. בפרק זה –

הגדרות

"חיבור רשת פרטית למפעל מים" – לרבות הרחבת החיבור, פירוקו או התקנתו מחדש.

3. (א) לא תחובר רשת פרטית למפעל מים (להלן – חיבור) אלא בידי המנהל; המנהל יקבע את מקום חיבור הרשת הפרטית למפעל המים.

חיבור רשת פרטית למפעל מים

(ב) בעל נכס הרוצה בחיבור רשת פרטית למפעל מים, יגיש למנהל בקשה בכתב בצירוף תכנית של הרשת הפרטית בנכס (להלן – בקשת החיבור).

(ג) העיריה רשאית להתנות את חיבורה של רשת פרטית למפעל המים בפירעון התשלומים, לפי חוק עזר זה במלואם קודם לחיבור.

4. (א) בעל הנכס ישלם בעת הגשת בקשת חיבור אגרה בעד חיבור רשת פרטית למפעל מים (להלן – אגרת החיבור); אגרת החיבור מיועדת למימון ההוצאות והתקורה של מפעל המים ולמימון הפעלתו.

אגרת חיבור ואגרת התקנת ברז כיבוי

(ב) שיעורה של אגרת החיבור יהא על פי תעריף האגרה שבתוקף, בהתאם לפריט 1 בסימן א' לפרק א' לתוספת.

(ג) היה בעל נכס פטור, בין לחלוטין ובין לשיעורין, או שזכה להנחה מתשלום היטל הנחת צינורות, לא יפטור הדבר את בעל הנכס מתשלום אגרת חיבור.

5. (א) ביקשה העיריה לבדוק רשת פרטית, או הוגשה בקשה כאמור על ידי בעל נכס, ישלם בעל הנכס לעיריה אגרת בדיקת רשת פרטית, עובר לבדיקה (להלן – אגרת בדיקה).

אגרת בדיקת רשת פרטית

(ב) אגרת בדיקה מיועדת לכיסוי הוצאות העיריה בשל בדיקת הרשת הפרטית.

(ג) אגרת בדיקה תשולם לפי תעריפי אגרת הבדיקה שבתוקף, בהתאם לפריט 2 בסימן א' בפרק א' לתוספת.

(ד) בעבור כל בדיקה נוספת של רשת פרטית, ישלם בעל הנכס אגרת בדיקה נוספת, עובר לבדיקה, ותחול הוראת סעיף קטן (ג); אלא שאם נתבקשה הבדיקה הנוספת על ידי העיריה, תשולם מחצית האגרה בלבד.

6. בעד הרחבה או פירוק של חיבור רשת פרטית למפעל מים, ישלם בעל נכס לעיריה, עובר לביצוע הפעולה, אגרה לפי תעריף האגרה שבתוקף, בהתאם לפרטים 1 בסימן ב' בפרק א' לתוספת.

אגרת הרחבת חיבור או פירוקו

7. בעד הנחת קו מים זמני ישלם בעל נכס לעיריה, עובר לביצוע הפעולה, אגרה לפי תעריף האגרה שבתוקף, בהתאם לפריט 2 בסימן ב' בפרק א' לתוספת.

אגרת הנחת קו מים זמני

8. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל.

רשת פרטית

(ב) בקשה למיתר לפי סעיף קטן (א) תוגש בכתב בצירוף תכניות הרשת הפרטית המוצעת או תכנית השינוי או התיקון, הכל לפי הענין; בעד ההיתר, אך למעט בעד היתר להתקננו רשת פרטית, ושלם בעל נכס מראש לעיריה אגרה לפי תעריף האגרה שבתוקף, בהתאם לפריט 3 בסימן ב' בפרק א' לתוספת.

(ג) רשת פרטית תהא באחריותו המלאה של בעל הנכס; התקנת רשת פרטית, אחזקתה, תיקונה או שינויה ייעשו בידי בעל הנכס ועל חשבונו.

(ד) צרכן יחזיק על חשבונו רשת פרטית במצב תקין, להנחת דעתו של המנהל.

(ה) (1) לא ישתמש אדם לצורך התקנת רשת פרטית, תיקונה או שינויה, אלא באבזרים שמידותיהם, סוגם וטיבם הם בהתאם לדין, לתקן הישראלי ולתכניות התקנה, שינוי או תיקון לרשת פרטית שהותרו על ידי המנהל;

(2) המנהל רשאי להורות לבעל נכס ולצרכן לפעול ככל שיידרש כדי לתקן רשת פרטית או להתאימה לדרישות על פי דין, לפי התקן הישראלי או לפי תכניות התקנה, שינוי או תיקון לרשת הפרטית, כפי שאושרו על ידו או על ידיכל רשות מוסמכת, ורשאי המנהל להורות על החלפת האבזרים שנקבעו בפסקה (1) באבזרים אחרים; הורה המנהל כאמור, לא יחולו הוצאות החלפת האבזרים על הצרכן, אלא אם כן אבזר שהוחלף כאמור לא עמד בדרישות התקן הישראלי, או בדרישות על פי דין או שלא התאים לתכניות כאמור או שלא היה במצב תקין או שמנע את פעולתו התקינה של מד המים או שגרם להפרעות באספקת מים, לבזבוזם או לזיהומם.

(ו) בלי לגרוע מהאמור בסעיף זה, ישלם הצרכן לעיריה בעד שירות שניתן מאת המנהל לרשת פרטית לפי בקשתו, שהוא שירות נוסף על השירותים המנויים בפרק זה, בהתאם לחשבון הוצאות שהגיש לו המנהל.

**פרק ג': מפעל מים**

9. (א) היטל הנחת צינורות נועד לכסות את הוצאות העיריה בשל פיתוח מפעל מים בתחומה, בלא זיקה לעלות ביצוע עבודת הנחת צינורות המשמשת את הנכס החייב דווקא.

היטל הנחת צינורות

(ב) היטל הנחת צינורות יוטל על בעל נכס –

(1) בעקבות הנחת צונורות, או קבלת החלטה על הנחת צינורות למפעל מים, המשמשים את נכסו; לענין זה, "החלטה על הנחת צינורות" – לרבות אישור תכנית פיתוח או תקציב, שבמסגרתם נכללת הנחת הצינורות, "משמשים את הנכס" – אם בתום הנחתם של הצינורות לא תידרש פעולה זולת חיבור הרשת הפרטית למפעל מים;

(2) בשל חיבור רשת פרטית שבנכסו למפעל מים;

(3) בשל הוספת בניה או בניה חרשה בנכס;

(4) בשל שינוי ייעודה של אדמה חקלאות או שימוש חורג באדמה חקלאית.

(ג) היטל שעילתו בניה שהוספה לנכס, בניה חדשה בנכס, שינוי ייעודה של אדמה חקלאית או שימוש חורג באדמה חקלאית, ישולם גם אם הצינורות המשמשים את הנכסהונחו לפני תחילתו של חוק עזר זה.

10. (א) היטל הנחת צינורות יחושב על פי שטח הקרקע בנכס, בצירוף שטחו של בנין תשלום ההיטל שבו, לפי הענין כאמור בסעיפים 11 עד 13, והוא ישולם לפי שיעורם של תעריפי ההיטל שבתוקף.

תשלום ההיטל

(ב) לצורך תשלום ההיטל, תמסור העיריה לחייב דרישת תשלום, ובה יפורט סכום ההיטל, הפרטים ששימשו יסוד לחישובו ומועד לתשלומו; דרישת התשלום תימסר –

(1) בעקבות הנחת צינורות, או קבלת החלטה על הגחת צינורות למפעל מים, המשמשים את נכס החייב;

(2) עם הגשת בקשה לחיבור רשת פרטית למפעל מים;

(3) עם הגשת בקשה למתן היתר בניה בנכס;

(4) עם הגשת בקשה לשינוי ייעודה של אדמה חקלאית לייעוד אחר או הגשת בקשה למתן היתר לשימוש חורג באדמה חקלאית.

ואולם לא נמסרה מסיבה כלשהי דרישת תשלום באחד המועדים הנזכרים לעיל, רשאית העיריה למסור את דרישת התשלום –

(5) עם הגשת בקשה למתן תעודת העברה לרשם המקרקעין;

(6) עם הגשת בקשה לאישור העיריה לצורך העברת זכויות חכירה על ידי מינהל מקרקעי ישראל.

(ג) אין פגם שנפל בדרישת תשלום כדי לגרוע מחובת בעל נכס בתשלום היטל הנחת צינורות לפי חוק עזר זה.

(ד) דרישת תשלום שנמסרה לפי סעיף קטן (ב)(1), תיפרע בתוך 30 ימים מיום מסירת דרישת התשלום לבעל הנכס; דרישת תשלום שנמסרה לפי סעיפים קטנים (ב)(2)-(ב)(6), תיפרע טרם היענות לבקשה מהבקשות המפורטות בסעיפים קטנים אלה.

(ה) (1) חוברה רשת פרטית למפעל מים שלא כדין בידי בעל הנכס, יראו את יום החיבור, כפי שייקבע על ידי העיריה, כמועד שבו קמה החבות בתשלום היטל הנחת צינורות.

(2) נבנה בנין בנכס או הוספה בניה לנכס או נעשה שימוש חורג באדמה חקלאית, בלא היתר או בסטיה או בחריגה ממנו יראו את יום התחלת הבניה או השימוש החורג, כפי שייקבע על ידי העיריה, כמועד שבו קמה החבות בתשלום היטל הנחת צינורות.

(3) תשלום היטל הנחת צינורות לפי סעיף קטן זה ייעשה לאחר שנמסרה או נשלחה לבעל נכס דרישת תשלום, ואולם הסכום לתשלום יותאם למועד לפי סעיפים קטנים (1) ו-(2), ובענין זה יחול סעיף 21.

(ו) ניתקה העיריה אספקת מים לנכס שחובר למפעל מים שלא כדין, או שסירבה לחברו מנימוקים שבדין, לא יגרע הדבר מחובתו של בעל הנכס לשלם היטל הנחת צינורות.

11. (א) היטל הנחת צינורות לנכס המשמש או שייעודו למגורים, יחושב לפי שטח הקרקע ושטח הבנין שבנכס, וסכומו יהיה הסכום המתקבל ממכפלת שטח הקרקע ושטח הבנין בנכס, לפי מדידת העיריה, בשיעורם של תעריפי ההיטל שבתוקף בהתאם לסימן א' בפרק ב' לתוספת; ואלה השטחים שלפיהם יחושב ההיטל:

היטל הנחת צינורות לנכס למגורים

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) שטחו הכולל של בנין הנמצא בנכס, לרבות שטחם הכולל בפועל של כל בנין או כל תוספת לבנין, שנבנו בנכס בלא היתר בניה או בסטיה או בחריגה ממנו;

(3) שטחו של בנין או שטחה של תוספת לבנין העתידים להיבנות (להלן – בניה עתידית), שהוגשה לגביהם בקשה להיתר בניה – לפי שטחם בתכניות הבניה שצורפו לבקשה.

(ב) שולמו בעבר –

(1) דמי השתתפות על ידי בעל הנכס בעד הנחת צינורות, לא ייכלל שטח הקרקע ושטח הבנין בנכס בעת תשלום דמי השתתפות במנין השטחים לפי סעיף קטן (א) לצורך חישוב היטל הנחת צינורות לפי חוק זה;

(2) דמי פיתוח למנהל מקרקעי ישראל על ידי בעל הנכס בעד הנחת צינורות, לא יכלל שטח הקרקע ושטח הבנין בנכס בעת תשלום דמי הפיתוח למנהל מקרקעי ישראל במנין השטחים לפי סעיף קטן (א) לצורך חישוב היטל הנחת צינורות לפי חוק עזר זה;

(3) היטל קודם בעד שטח קרקע או שטח בנין בנכס, לא יכללו אותם שטחים במנים השטחים לפי סעיף קטן (א) לצורך חישוב היטל הנחת צינורות לפי חוק עזר זה;

על אף האמור בפסקאות (1)-(3), אין בתשלום דמי השתתפות, היטל קודם או דמי פיתוח למינהל מקרקעי ישראל, בעד שטח בנין שהיה קיים בשעת התשלום ונהרס, כדי לגרוע מחובת בעל נכס בתשלום היטל הנחת צינורות לפי חוק עזר זה על כל בניה חדשה או תוספת בנין שהוסיף לנכס.

(ג) הסתיימה הבניה ונוכחה העיריה לדעת כי בפועל קטן שטח הבנין מהשטח בתכניות הבניה, שעל פיהן שולם היטל הנחת צינורות, תשיב לבעל הנכס, על פי דרישתו ובהתאם להוראות כל דין, את ההפרש שבין הסכום ששולם בפועל לבין הסכום המתחשב לפי תעריפי ההיטל שהיו בתוקף ביום התשלום; לא יוחזר סכום ששולם ביתר לפי סעיף קטן זה, שהשבתו התבקשה לאחר תום שנת הכספים שבה שולם אותו סכום.

(ד) בלי לגרוע מהאמור בחוק עזר זה, חויב בעל נכס בשל נכסו בתשלום היטל הנחת צינורות לפי חוק עזר זה (להלן – ההיטל הראשון), יחויב הוא פעם נוספת בתשלום היטל הנחת צינורות בהתאם להוראות חוק עזר זה, בעד בנין חדש או תוספת בניה, לפי הענין, שנבננו בנכס לאחר גביית ההיטל הראשון.

12. (א) היטל הנחת צינורות לנכס אחר, יחושב לפי שטח הקרקע ושטח הבנין בנכס, וסכומו יהיה הסכום המתקבל ממכפלת שטח הקרקע ושטח הבנין בנכס, לפי מדידת העיריה, בשיעורם של תעריפי ההיטל שבתוקף בהתאם לסימן ב' בפרק ב' לתוספת;

היטל הנחת צינורות לנכס אחר

ואלה השטחים והנפחים שלפיהם יחושב ההיטל:

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) שטחו הכולל של בנין הנמצא בנכס, לרבות שטחו הכולל של בנין או תוספת לבנין, שנבנו בנכס בלא היתר בניה או בסטיה או בחריגה ממנו, לפי מדידות וחישובי העיריה;

(3) שטחה של בניה עתידית, שהוגשה לגביה בקשה להיתר בניה – לפי שטחה כפי שחושב על פי תכניות הבניה שצורפו לבקשה.

(ב) הוראות סעיף 11(ב) עד (ד) יחולו, בשינויים המחויבים לפי הענין, גם על חישוב היטל הנחת צינורות לנכס אחר.

13. (א) בעלים באדמה חקלאית חב בתשלום היטל הנחת צינורות בשיעור של 20% מההיטל שמשלם בעלים בנכס לפי סעיף 12.

היטל הנחת צינורות באדמה חקלאית

(ב) הוראות סעיף 12(א) וסעיף 11(ב) עד (ד) יחולו, בשינויים המחויבים לפי הענין, גם על חישוב היטל הנחת צינורות לאדמה חקלאית.

(ג) שונה ייעודה של אדמה חקלאית או שהותר בה, בכולה או במקצתה, שימוש חורג, חייב בעלה בתשלום היטל הנחת צינורות בהתאם לייעוד או לשימוש החדש, בשיעור של תעריף ההיטל שבתוקף בהתאם לתעריפים שבתוספת.

(ד) שולם כבר לגבי אדמה חקלאית כאמור בסעיף קטן (ג), היטל הנחת צינורות לפי סעיף קטן (א), ישלם בעליה בעת שינוי הייעוד או במועד מתן ההיתר לשימוש חורג, לפי הענין, היטל הנחת צינורות נוסף על שיעור של 80% מסכום ההיטל שלפי סעיף קטן (ג).

**פרק ד': צריכת מים בנכס**

14. אדם ירכוש מים לצריכה שוטפת בנכס ויצרוך מים כאמור מהעיריה בלבד, אלא אם כן קיבל אישור בכתב ומראש מאת העיריה לנהוג אחרת.

אספקת מים

15. (א) מד-מים הוא רכוש העיריה.

התקנת מד-מים ואחזקתו

(ב) (1) בעל נכס יכין את אבזרי הרשת הפרטית הדרושים להתקנת מד-מים ראשי או משני לנכס;

(2) בעלי נכסים בנכס שנצרכת בו צריכת מים משותפת, יכינו את אבזרי הרשת הפרטית הדרושים להתקנת מר-מים משני למרידת הצריכה המשותפת;

(3) בעל נכס שלא עמד בחובותיו לפי סעיף קטן זה, יראו אותו כמי שחייב בתיקון מפגע, ויחולו הוראות סעיף 33 לחוק עזר זה.

(ג) המנהל רשאי להתקין מד-מים בנכס שמספקים או שיספקו לו מים, ורשאי המנהל, בשעת הצורך, לבדוק את מד-המים, לתקנו, להחליפו או להסירו.

(ד) בעד התקנת מד-מים בנכס ישלם צרכן מראש לעיריה אגרה, לפי תעריף האגרה שבתוקף, בהתאם לפרט 1 בפרק ג' לתוספת.

(ה) צרכן יישא באחריות לאובדן מד-מים ולכל נזק שייגרם על ידו למד-המים.

(ו) כל אימת שהתעוררה מחלוקת בין העיריה לבין צרכן לגבי תקינות מד-המים, יועבר מר-המים לבדיקה במכון בדיקה מורשה מטעם נציבות המים. לא יהיה ערעור על תוצאות הבדיקה והן יחייבו את הצדדים; בעד בדיקת מד-מים כאמור לרבות בדיקת מנגנון המותקן בו, ולרבות החלפתו או החלפת מנגנון המותקן בו, במקרה הצורך.

תיקון תשס"ו-2006

16. (א) בעד אספקת מים לנכס המחובר למפעל מים ישלם צרכן לעיריה אגרת צריכת מים לפי השיעורים שנקבעו בתקנות המים (תעריפים למים ברשויות מקומיות), התשנ"ד-1994 (להלן – תקנות המים (תעריפים)); האגרה תשולם לפי כמות המים שסופקה ונרשמה על ידי מד-המים, ובלבד שלא תפחת מהשיעור המינימלי שנקבע בכל דין.

אגרת צריכת מים

(ב) הותקן מד-מים ראשי לנכס ומדי-מים ליחידות משנה בנכס, והתגלה ביניהם הפרש ברישום צריכת המים לנכס כולו, תהא כמות הצריכה שלפיה יחושבו סכומי האגרות לפי הכמות הגדולה מביניהם; הפרש כמות הצריכה כאמור יחולק בהתאם לכללים הקבועים בתקנה 4(5) לתקנות המים (תעריפים), בשינויים המחויבים לפי הענין.

(ג) הותקנו מדי מים לחלק מיחידות המשנה בנכס ומד מים ראשי לנכס, יחולק הפרש הצריכה, בין הצריכה לפי מד המים הראשי לבין הצריכה לפי סך מדי המים המשניים, בין הצרכנים שאינם מחזיקים מר מים משני, על פי הכללים הקבועים בתקנה 4(5) לתקנות המים (תעריפים), בשינויים המחויבים לפי הענין.

(ד) משמש מד-מים אחר נכס המוחזק בידי צרכנים אחדים, רשאי המנהל – מיזמתו הוא, וחייב הוא לפי בקשת אחד הצרכנים, להורות על חלוקה בין הצרכנים של האגרות או תשלום אחר המגיע לפי הוראות חוק עזר זה, לפי היחס שבין שטח הנכס שבחזקתו לבין שטחו הכולל של הנכס, ובלבד ששיעור האגרות או התשלום כאמור לא יפחת מהשיעור המינימלי שנקבע בדין; ורשאי המנהל לתת תוקף לחלוקה אחרת של התשלומים בין הצרכנים לפי הסכם בין כל הצרכנים.

(ה) משמש מד-מים אחד בנכס המוחזק בידי צרכנים אחדים, שחלקם משתמשים בו למגורים וחלקם לצרכים אחרים, רשאי המנהל להעריך את חלקו של כל אחד מהצרכנים בכמות המים שנרשמה במד-המים ולקבוע את סכום האגרה שצרכן ישלם לפי כמות מים שהוערכה כאמור ולפי השימוש שעשה בחלק הנכס שהוא מחזיק; כל צרכן ישלם אגרתצריכת מים לפי סכום שקבע המנהל, ובלבד שסכום התשלום לא יפחת מהשיעור המינימלי שנקבע על פי כל דין.

17. בעד צריכת מים לנכס בבניה ישלם צרכן לעיריה אגרה לפי תקנות המים (תעריפים), בהתאם לסוג המבנה הנבנה בנכס.

אגרת צריכת מים לנכס בבניה

18. תוקם ועדה לחריגי מים, שתדון בבקשות להפחתת אגרת צריכת מים, בהרכב כדלהלן:

הפחתת אגרת צריכת מים

(1) שלושה חברי מועצה שאחד מהם לפחות אינו חבר הנהלת העיריה;

(2) גזבר העיריה;

(3) מנהל מחלקת הרווחה של העיריה;

(4) מנהל מחלקת הגביה של העיריה;

(5) מנהל מפעל המים;

(6) היועץ המשפטי של העיריה.

(ב) מועצת העיריה רשאית להפחית חיוב באגרת צריכת מים לפי המלצות ועדה לחריגי מים.

(ג) הועדה לחריגי מים תקבע אמות מידה למתן הנחות באגרת צריכת מים, אשר יובאו לאישור מועצת העיריה.

(ד) הועדה לחריגי מים תדון בכל בקשה להפחתת אגרת צריכת מים ותקבע, לגבי כל בקשה, את המלצתה למועצת העיריה (להלן – המלצה); מועצת העיריה רשאית, לפי שיקול דעתה, לקבל או לדחות כל אחת מהמלצות הועדה לחריגי מים, והיא תקבע את סכום האגרה.

(ה) סכום אגרת צריכת המים יופחת באישור מועצת העיריה ובשיעור שתקבע.

19. (א) העיריה רשאית, באישור שר הפנים, להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה כאמור לבין הוראות חוק עזר זה, יחולו תנאי החוזה.

**פרק ה': חיוב בתשלום וגביה**

20. (א) חויב צרכן בתשלום אגרת צריכת מים, תשלח או תמסור לו העיריה דרישת תשלום; אי משלוח או אי מסירת דרישת תשלום אינו גורע מחובת תשלום החוב המגיע לעיריה.

גביית אגרת צריכת מים

(ב) האגרה או התשלום כאמור ישולמו עד המועד שנקבע בדרישת התשלום.

(ג) סכומו של החיוב לתשלום יהיה הסכום שחושב לפי התעריף שבתוקף ביום משלוח דרישת התשלום.

(ד) לא נפרע החיוב לתשלום עד המועד שנקבע בדרישת התשלום, יחושב סכום החיוב לפי תעריף האגרה שבתוקף או לפי הסכום שנקבע בדרישות התשלום בתוספת הפרשי הצמדה וריבית, לפי הגבוה מביניהם.

21. (א) לא שולם במועדו היטל הנחת צינורות שנמסרה לגביו דרישת תשלום לפי סעיף 10(ב)(1) או סעיף 10(ה)(3), יחושב סכום ההיטל לפי שיעורו בדרישת התשלום, בתוספת הפרשי הצמדה וריבית עד יום התשלום בפועל;

שערוך

(ב) כל אגרה, היטל, או תשלום חובה אחר לפי חוק עזר זה, למעט תשלום לפי סעיף קטן (א) ותשלום אגרת צריכת מים, ישולם לפי שיעור תעריף ההיטל או האגרה שבתוקף.

22. (א) שולם לעיריה בטעות סכום נמוך או גבוה מהסכום המתחשב לפי תעריפי ההיטל או האגרה שבתוקף, ישלם החייב או יושב לו לפי דרישתו, לפי הענין, ההפרש שבין הסכום ששולם בפועל לבין סכום ההיטל או האגרה לפי תעריפי ההיטל או האגרה שהיו בתוקף ביום התשלום;

טעות בחיוב וסופיות שומה

(ב) על תשלום או השבה לפי סעיף קטן (א) ייתוספו הפרשי הצמדה וריבית.

(ג) על אף האמור בסעיף קטן (א) לא יושב סכום ששולם בטעות שהשבתו נדרשה לאחר תום שנת הכספים שבה שולם אותו סכום.

23. (א) היה נכס שאינו בית משותף, בבעלות משותפת, או שהיה לו יותר מצרכן אחד, רשאית העיריה לגבות תשלומים המגיעים לה לפי חוק עזר זה, מכולם יחד או מכל אחד מהם לחוד.

חיוב בעלים וצרכנים במשותף

(ב) אין בהסכם בין הצרכן לבעלים או בהסכם שיתוף בין שותפים במקרקעין, כמשמעותו בחוק המקרקעין, התשכ"ט-1969 בין שנרשם ובין שלא נרשם, כדי לגרוע מהאמור בסעיף קטן (א).

24. (א) ראש העיריה, באישור מועצת העיריה, רשאי לחייב צרכן להפקיד בקופת העיריה פיקדון בסכום שקבע, להבטחת תשלום האגרות לפי הוראות חוק עזר זה או תשלום דמי נזק בשל אובדן או קלקול מד מים (להלן – הפיקדון)

פיקדון

(ב) העיריה רשאית לחלט את הפיקדון, כולו או מקצתו, ולגבות מתוכו סכום המגיע לה; האמור בסעיף זה אינו בא לגרוע מסמכות העיריה לנקוט נגד הצרכן אמצעים אחרים כדין לגביית סכום המגיע לה.

25. נתעוררה מחלוקת בדבר סכום ההוצאות המגיע לעיריה לפי הוראות חוק עזר זה, יכריע בענין המנהל, בהחלטה בכתב; אישור או חשבון מאת המנהל בדבר סכום הוצאות שהוציאה העיריה לביצוע עבודה לפי הוראות חוק עזר זה, ישמש ראיה לכאורה לנכונות הסכום הנקוב בו.

אישור המנהל על הוצאות

**פרק ו': איסורים**

26. (א) לא יבזבז אדם ולא יגרום או ירשה לאחר לבזבז מים שברשותו ולא ישטוף כלי רכב בעזרת צינור, למעט מיתקני רחיצה.

שימוש במים

(ב) לא ישתמש אדם במים ולא יגרום או ירשה לאחר להשתמש במים שברשותו, אלא לצורכי בית או למטרה אחרת שקבע המנהל; לענין סעיף קטן זה, "צורכי בית" – תצרוכת בני אדם, כביסה, שטיפה, ניקוי ומשק בית, למעט הצרכים שאינם בגדר צורכי בית לפי סעיף 16 לפקודת העיריות (אספקת מים), 1936.

(ג) לא ישתמש אדם במים לצורכי מיזוג אוויר, אלא לפי היתר מאת המנהל ובהתאם לתנאי ההיתר.

(ד) לא ינצל אדם את לחץ המים לפעולות הרמה, ערבול או כיוצא בהם, אלא ברשות המנהל.

(ה) לא ישתמש אדם במים לצורכי השקיה, לא יגרום ולא ירשה לאחר להשתמש במים שברשותו לצורכי השקיה, אלא בשעות שקבע המנהל בהודעה שפורסמה בתחום העיריה.

(ו) לא ישתמש אדם במים המיועדים להשקיה לצרכים אחרים.

(ז) לא יטפל אדם באבזר השייך למפעל המים, לא יעשה בו שימוש כלשהו, לא יפתח, לא יסגור ולא יפרק אבזר כאמור.

(ח) לא יפתח אדם ברז שריפה, אלא לצורך כיבוי שריפה.

(ט) לא יפתח אדם, זולת עובד העיריה במילוי תפקידו, ברז המיועד להשקיית נטיעות ציבוריות.

27. (א) לא יחפור אדם ולא יתקין בור שפכים, בור זבל או מקום מזוהם אחר אלא במרחק סביר ממפעל המים.

שמירה מפני זיהום

(ב) לא ירחץ אדם במפעל מים ולא ייכנס לתוכו, לא יכניס לתוכו ולא יגרום שאחר יכניס לתוכו בעל חיים או חפץ ולא יעשה בו מעשה העלול לגרום לזוהמה או להפרעה באספקת מים.

(ג) לא יחבר אדם מערכת מי שתיה למערכות מים דלוחים, מי שופכין, מי תעשיה כימית או כיוצא בהם.

28. לא ימכור אדם מים ולא יעבירם לרשות אדם אחר או ליחידת משנה למגורים, אלא לפי היתר מאת המנהל ובהתאם לתנאי ההיתר.

מכירת מים והעברתם

**פרק ז': הפסקת אספקת מים**

29. (א) לא סילק בעל נכס או צרכן במועד הקבוע את הסכומים שהוא חייב בהם לפי הוראות חוק עזר זה או בזבז מים, השתמש בהם לרעה, זיהם או פגע בהם בצורה אחרת או פגע במד-מים או עבר על הוראות סעיפים 26 ו-27, יתרה בו המנהל בכתב.

ניתוק חיבור למפעל מים

(ב) לא שעה בעל הנכס או הצרכן להתראה, רשאי המנהל, בתום חמישה ימים מיום מסירת ההתראה, לנתק את חיבור הרשת הפרטית למפעל המים או לנתק מיתר חלקי הרשת הפרטית או ממפעל המים את אותו חלק של הרשת הפרטית שבבעלותו של בעל הנכס או בהחזקתו של הצרכן.

(ג) האמור בסעיף זה אינו בא לגרוע מסמכות העיריה שלא להתיר חיבור רשת פרטית למפעל מים עד לתשלום כל האגרות והתשלומים שהוטלו על בעל הנכס לפי הוראות חוק עזר זה.

(ד) חוברה רשת פרטית למפעל מים בניגוד להוראות סעיף 3 או חודש חיבורה בניגוד להוראות סעיף קטן (ב), רשאי המנהל, בכל עת, לנתק את החיבור.

(ה) נותק חיבור לפי הוראות סעיפים קטנים (ב) או (ד), הוא לא יחודש אלא לאחר תשלום כל הסכומים המגיעים מבעל הנכס או מהצרכן או לאחר תיקון הדבר הטעון תיקוןכדי למנוע פגיעה במים או במר-מים, לפי הענין; בעד חידוש חיבור שנותק לפי הוראות סעיפים קטנים (ב) ו-(ד), ישלם אדם מראש לעיריה אגדת חידוש חיבור לפי שיעור האגרה שבתוקף, בהתאם לפריט 3 בפרק ג' בתוספת.

(ו) האמור בסעיפים קטנים (א) עד (ה) אינו בא לגרוע מכל סמכות, סעד או תרופה המוקנים לעיריה כלפי בעל הנכס או הצרכן לפי כל דין, אלא להוסיף עליהם.

30. (א) בשעת חירום או בעת צורך דחוף בתיקונים במפעל המים או ברשת הפרטית, רשאי המנהל, לפי הצורך, לנתק, לעכב או להפסיק אספקת מים, כולה או מקצתה; המנהל יודיע על כך לצרכן ככל האפשר.

הפסקת אספקת מים בעת הצורך

(ב) שימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב בהם לפי הוראות חוק עזר זה.

(ג) חלפה הסיבה לניתוק, לעיכוב או להפסקת אספקת מים כאמור בסעיף קטן (א), יחבר המנהל מיד את הרשת הפרטית שנותקה או יחדש מיד את אספקת המים לנכס, הכל בלא תשלום.

31. (א) חיבור של רשת פרטית שנותק לפי הוראות חוק עזר זה, לא יחודש אלא על ידי המנהל או לפי היתר בכתב ממנו.

חידוש חיבור שנותק

(ב) חודש חיבור של רשת פרטית בלא היתר מאת המנהל כאמור בסעיף קטן (א), יראוהו כאילו חודש בידי הצרכן, כל עוד לא הוכח ההיפך.

**פרק ח': סמכויות**

32. (א) המנהל או מי שהוא הרשה לכך רשאי להיכנס לכל נכס, בשעות שבין 8.00 לבין 17.00, ובשעות חירום בכל זמן סביר, כדי –

רשות כניסה

(1) להתקין, לבדוק, לתקן, לשנות, להחליף, למסור או למדור מד-מים או אבזרים או לעשות מעשה אחר הדרוש לפי הנסיבות;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור חשבון או לגבות אגרה או תשלום אחר לפי הוראות חוק עזר זה;

(4) לנתק חיבור או לנתק, לעכב או להפסיק אספקת מים לפי הוראות סעיפים 29 ו-30;

(5) לבדוק אם קוימו הוראות חוק עזר זה;

(6) לעשות כל מעשה אחר שהוא רשאי לעשותו לפי הוראות חוק עזר זה.

(ב) המנהל או מי שהוא הרשה לכך רשאי לדרוש מבעל נכס או מצרכן למסור לו או לשליחיו כל ידיעה שברשותו ולהראות לו או לשליחיו כל מסמך שברשותו, הדרוש לו בקשר לתפקידיו.

(ג) לא יעכב אדם, לא יפריע ולא ימנע מהמנהל או ממי שהוא הירשה לכך להשתמש בסמכויותיו לפי הוראות סעיפים קטנים (א) ו-(ב).

33. (א) ראש העיריה רשאי לחייב צרכן או בעל נכס, בתוך הזמן שנקבע בדרישה בכתב, לתקן או לסלק מפגע העלול לפגוע באספקת מים סדירה; לענין זה, "מפגע" - לרבות רשת פרטית שלא טופלה על פי דרישות המנהל.

דרישה לסילוק מפגע

(ב) צרכן או בעל נכס שקיבל דרישה כאמור בסעיף קטן (א), ימלא אחריה.

(ג) לא מילא צרכן או בעל נכס אחר דרישת ראש העיריה כאמור בסעיף קטן (א), רשאית העיריה לבצע את העבודה במקומו ולגבות ממנו את הוצאות ביצוע העבודה.

**פרק ט': שונות**

34. בלי לגרוע מזכות העיריה לגבות היטל הנחת צינורות לפי הוראות חוק עזר זה, רשאית העיריה, נוסף לזכותה כאמור, לבצע עבודות לצורך אספקת מים, כולל הקמת מפעל מים, לפי הסכם עם בעל נכס גובל, אחר או יותר, ורשאית העיריה לגבות מהם תמורה בגין העבודה שביצעה.

ביצוע עבודות לפי הסכם

35. מסירת הודעה לפי חוק עזר זה תהא בדרך של מסירה לידי האדם שאליו היא מכוונת מסירת הודעה או מסירה במקום מגוריו או במקום עסקיו הרגילים או הידועים לאחרונה לידי בני משפחתו הבוגרים או לידי אדם בוגר העובד או מועסק שם או בדרך של משלוח בדואר במכתב רשום הממוען אל אותו אדם לפי מקום מגוריו או עסקיו הרגילים או הידועים לאחרונה; אם איאפשר לקיים את המסירה כאמור, תהא המסירה בדרך של הצגת ההודעה במקום בולט באחד המקומות האמורים או בדרך של הדבקה על גבי הנכס נשוא ההודעה או בדרך של פרסומה בשני עיתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

הוראת מעבר

ביטול

36. בתוספת לחוק עזר לבאר שבע (הצמדה למדד), התשמ"ד-1984, במקום "חוק עזר לבאר שבע (אספקת מים), התשכ"ה-1965" יבוא "חוק עזר לבאר שבע (אספקת מים), התשס"א-2001".

הצמדה למדד

37. על אף האמור בסעיף 36, יעודכנו סכומי האגרות וההיטלים הנקובים בתוספת במועד פרסומו של חוק עזר זה ברשומות (להלן – יום העדכון הראשון), לפי שיעור שינוי מדד המחירים הכללי לצרכן שמפרסמת הלשכה המרכזית לסטטיסטיקה (להלן – המדד) מן מדד חודש אוקטובר 1999 עד המדד שפורסם לאחרונה לפני יום העדכון הראשון.

הוראת שעה

38. האמור בחוק עזר זה אינו בא לגרוע מסמכות, סעד ותרופה המוקנים לעיריה על פי דין, אלא להוסיף עליהם.

שמירת דינים

35. חוק עזר לבאר שבע (אספקת מים), התשכ"ה-1965 – בטל.

ביטול

**תוספת**

שיעור האגרות וההיטלים

בשקלים חדשים

**פרק א': רשת פרטית**

**סימן א'** – **אגרות רשת פרטית**

1. אגרת חיבור רשת פרטית (סעיף 4(ב)) –

בנכס למגורים –

יחידה ששטחה עד 100 מ"ר 769.89

יחידה ששטחה מעל 100 מ"ר 1,201.97

בנכס אחר 1,201.97

2. בעד בדיקת רשת פרטית (סעיף 5(ג)) 49.88

**סימן ב'** – **אגרות אחרות**

1. בעד הרחבת חיבור או פירוקו (סעיף 6)

עד "2 366.50

מעל "2 על פי חשבון

שיגיש המנהל

2. בעד הנחת קו מים זמני (סעיף 7) על פי חשבון

שיגיש המנהל

**פרק ב': מפעל מים**

**סימן א'** – **היטל הנחת צינורות על נכס למגורים** (סעיף 11(א))

1. לכל מ"ר משטח הקרקע (לרבות קרקע שעליה ניצב בנין) 11.43

2. לכל מ"ר משטח בנין 39.83

**סימן ב'** – **היטל הנחת צינורות על נכס אחר** (סעיף 12(א))

1. לכל מ"ר משטח הקרקע (לרבות קרקע שעליה ניצב בנין) 11.43

2. לכל מ"ק משטח בנין 45.41

**פרק ג': אגרות אחרות**

1. אגרת התקנת מד מים (סעיף 15(ד)) –

מד מים שקוטרו אינו עולה על "¾ 285.80

למד מים שקוטרו עולה על "¾ ועד "1 485.75

למד מים שקוטרו עולה על "1 ועד "½1 844.70

למד מים שקוטרו עולה על "½1 ועד "2 1,115.25

למד מים שקוטרו עולה על "2 על פי חשבון

שיגיש המנהל

2. אגרת בדיקת מד-מים (סעיף 15(ו) –

תיקון תשס"ו-2006

מד-מים בקוטר "¾ 61.4

מד-מים בקוטר "1 73.7

מד-מים בקוטר "½1 110.6

מד-מים בקוטר "2 147.4

מנגנון מודד "3 208.9

מנגנון "4 270.3

מנגנון "6 405.5

מודד משולב "3 356.3

מודד משולב "4 454.6

מודד משולב "6 749.5

3. אגרת חידוש חיבור למפעל המים (סעיף 29(ה)) – 110.99

י' באב התשס"א (30 ביולי 2001) יעקב טרנר

ראש עיריית באר שבע

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"א מס' 640](http://www.nevo.co.il/Law_word/law07/mekomi-0640.pdf) מיום 27.8.2001 עמ' 350.

   תוקן [ק"ת חש"ם תשס"ו מס' 693](http://www.nevo.co.il/Law_word/law07/mekomi-0693.pdf) מיום 27.3.2006 עמ' 126 – תיקון תשס"ו-2006; ר' סעיף 3 לענין הוראת שעה. $$$ 3. על אף האמור בחוק עזר לבאר שבע (הצמדה למדד), התשמ"ד-1984, יעודכנו תעריפי האגרה הנקובים בפרט 2 לפרק ג' לתוספת של חוק העזר העיקרי, כנוסחו בחוק עזר זה, במועד פרסומו של חוק עזר זה ברשומות (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש דצמבר 2004. ### [↑](#footnote-ref-1)