חוק עזר לבאר שבע (ביוב), תשס"ב-2002

רשויות ומשפט מנהלי – רשויות מקומיות – חוקי עזר – ביוב

רשויות ומשפט מנהלי – רשויות מקומיות – ביוב

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 3 | [Go](#Seif1) | היטל ביוב | סעיף 2 |
| 3 | [Go](#Seif2) | אופן תשלום ההיטל | סעיף 3 |
| 4 | [Go](#Seif3) | חישוב היטל לנכס מגורים | סעיף 4 |
| 4 | [Go](#Seif4) | חישוב היטל ביוב לנכס אחר | סעיף 5 |
| 4 | [Go](#Seif5) | אדמה חקלאית | סעיף 6 |
| 4 | [Go](#Seif6) | חיבור ביב פרטי | סעיף 7 |
| 5 | [Go](#Seif7) | התקנת ביב פרטי | סעיף 8 |
| 5 | [Go](#Seif8) | ביצוע עבודות לפי הסכם | סעיף 9 |
| 5 | [Go](#Seif9) | אגרת ביוב | סעיף 10 |
| 5 | [Go](#Seif21) | חיוב חלקי באגרות מכון הטיהור | סעיף 10א |
| 5 | [Go](#Seif10) | ועדה להפחתת אגרת ביוב | סעיף 11 |
| 6 | [Go](#Seif11) | מועד תשלום האגרה | סעיף 12 |
| 6 | [Go](#Seif12) | שערוך חיובים וחובות | סעיף 13 |
| 6 | [Go](#Seif13) | טעות בחיוב | סעיף 14 |
| 6 | [Go](#Seif14) | חיוב בעלים במשותף | סעיף 15 |
| 6 | [Go](#Seif15) | איסור פגיעה בביוב | סעיף 16 |
| 6 | [Go](#Seif16) | מסירת הודעה | סעיף 17 |
| 6 | [Go](#Seif17) | תיקון חוק עזר הצמדה למדד | סעיף 18 |
| 6 | [Go](#Seif18) | שמירת הדינים | סעיף 19 |
| 6 | [Go](#Seif19) | ביטול | סעיף 20 |
| 6 | [Go](#Seif20) | הוראת שעה | סעיף 21 |
| 6 | [Go](#med1) | תוספת |  |

חוק עזר לבאר שבע (ביוב), תשס"ב-2002[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), וחוק הרשויות המקומיות (ביוב), התשכ"ב-1962 (להלן - חוק הביוב), מתקינה מועצת עיריית באר שבע חוק עזר זה:

1. בחוק עזר זה –

הגדרות

"אגרת ביוב" או "אגרה" – אגרה המוטלת לכיסוי הוצאות החזקת ביוב כאמור בסעיף 37 לחוק הביוב;

"אדמה חקלאית" – כמשמעותה בסעיף 269 לפקודה ובלבד שייעודה לחקלאות על פי תכנית שבתוקף, ואין משתמשים בה למטרה אחרת; לענין זה, "תכנית" – כמשמעה לפי חוק התכנון והבניה, התשכ"ה-1965 (להלן - חוק התכנון);

"ביוב", "ביב פרטי", "ביב ציבורי", "ביב מאסף", "נכס", "בעל" ו"מחזיק" של נכס – כהגדרתם בסעיף 1 לחוק הביוב;

"בנין" – מבנה בתחום העיריה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או כל חומר אחר, לרבות חלק של מבנה כאמור וכל דבר המחובר לו חיבור של קבע;

"החזקת ביוב" – במשמעה בסעיף 10 לחוק הביוב, ולרבות כל פעולה הדרושה לאחזקתה ולשמירתה התקינה של מערכת הביוב העירונית;

"היטל ביוב" או "היטל" – היטל המוטל לכיסוי הוצאות של התקנת ביוב או של קנייתו לפי סעיף 17 לחוק הביוב;

"היתר בניה", "סטיה מהיתר", "שימוש חורג" – כמשמעותם לפי חוק התכנון;

"המהנדס" – מהנדס העיר, לרבות מי שהוא הסמיך בכתב לענין הוראות חוק עזר זה, כולן או מקצתן;

"הפרשי הצמדה", "מדד", "תשלומי פיגורים" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

"התקנת ביוב" - כמשמעה בסעיף 3 לחוק הביוב ולרבות –

(1) עריכתה של תכנית ביוב;

(2) התקנת מיתקני ביוב וביצוע פעולות הדרושות להתקנת מערכת הביוב העירונית;

(3) פיקוח והשגחה על התקנת מערכת הביוב העירונית;

"מערכת ביוב" – כהגדרתה בחוק עזר לדוגמה לרשויות מקומיות (הזרמת שפכי תעשיה למערכת ביוב), התשמ"ב-1981;

"יציע, מרפסת, מרתף, עליית גג" - כמשמעותם בסעיף 1.00.1 לסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה);

"נכס למגורים" – נכס המשמש או המיועד לשמש למגורים;

"נכס אחר" – נכס המשמש או המיועד לשמש למטרה שאינה מגורים, לרבות נכס שנמצא בו בנין המשמש או מיועד לשמש למטרה כאמור, ולמעט אדמה חקלאית;

"נפח בנין" – הסכום במ"ק של שטחי כל הקומות בבנין, המוכפלים כל אחד מהם בגובהה של הקומה הנמדד במטרים, לפי כללי המדידה שבסעיף 1.00.8 לסימן ב' לתוספת השלישית לתקנות היתר בניה;

"העיריה" – עיריית באר שבע על אורגניה המוסנוכים;

"ראש העיריה" – לרבלת מי שהוא הסמיך בכתב לענין הוראות חוק עזר זה, כולן או מקצתן;

"קומה" – חלל המשתרע בין שתי רצפות סמוכות הנמצאות זו מעל זו, על פי גובהו המזערי של אותו חלל כקבוע בתקנות היתר בניה, ולרבות בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, מרתפי חניה, חניות מקורות, יציעים, חדרי מעליות, עליות גג וכל שטח אחר בקומה;

"שטח בנין" – הסכום במ"ר של שטחי כל הקומות בבנין;

"שטח קומה" – כמשמעותו בסעיף 1.00.6 לסימן ב' לתוספת השלישית לתקנות היתר בניה, כולל שטחם של שטחי שירות, מרתפים, מרפסות מקורות ופתוחות, שטחי אחסנה, חדרי מדרגות, מעברים, מרתפי חניה, חניות מקורות, יציעים, חדרי מעליות, עליות גג וכל שטח אחר בקומה;

"שטח קרקע" – שטחה הכולל של הקרקע בנכס, לרבות קרקע שעליה ניצב בנין;

"שלב ביוב" – ביב ציבורי, ביב מאסף, מכון טיהור שאינו מיועד לייצור מי שתיה או מיתקנים אחרים כמשמעותם לפי חוק הביוב ולפי חוק עזר זה;

"תעודת העברה לרשם המקרקעין" – כאמור בסעיף 324 לפקודה;

"תעריף האגרה שבתוקף", "תעריף ההיטל שבתוקף" – תעריף האגרה או ההיטל שבתוספת, לפי שיעורו המעודכן ביום התשלום בפועל לקופת העיריה.

2. (א) היטל ביוב נועד לכיסוי הוצאות התקנת כלל הביוב העירוני או קנייתו, בלא זיקה לעלות ההתקנה או הקניה של שלבי ביוב המשמשים את נכס החייב דווקא.

היטל ביוב

(ב) היטל ביוב יוטל על בעל נכס –

(1) בעקבות התקנה או קניה או קבלת החלטה על התקנה או קניה, של שלב ביוב אשר ישמש את נכסו במישרין או בעקיפין;

(2) בשל הוספת בניה או בניה חדשה בנכס;

(3) בשל שינוי ייעודה של אדמה חקלאית או שימוש חורג באדמה חקלאית.

3. (א) היטל ביוב יחושב על פי שטח הקרקע בנכס, וכן על פי שטחו או נפחו של בנין שבו, לפי הענין, כאמור בסעיפים 4 ו-5, והוא ישולם לפי שיעורם של תעריפי ההיטל שבתוקף.

אופן תשלום ההיטל

(ב) לצורך תשלום ההיטל, תמסור העיריה לחייב דרישת תשלום כאמור בסעיף 28לחוק הביוב; דרישת התשלום תימסר –

(1) בעקבות התקנה או קניה, או קבלת החלטה על התקנה או קניה של שלב ביוב אשר ישמש את נכס החייב במישרין או בעקיפין.

(2) עם הגשת בקשה למתן היתר בניה בנכס;

(3) עם הגשת בקשה לחיבור ביב פרטי לביוב;

(4) עם הגשת בקשה לשינוי ייעודה של אדמה חקלאית לייעוד אחר או הגשת בקשה למתן היתר לשימוש חורג באדמה חקלאית;

(5) עם הגשת בקשה למתן תעודת העברה לרשם המקרקעין;

(6) עם הגשת בקשה לאישור העיריה לצורך העברת זכויות חכירה על ידי מינהל מקרקעי ישראל.

(ג) אין בפגם שנפל בדרישת תשלום כדי לגרוע מחובת בעל נכס בתשלום היטל ביוב לפי חוק עזר זה.

(ד) דרישת תשלום תיפרע כאמור בסעיף 33 לחוק הביוב, ובטרם היענות לבקשה מהבקשות המפורטות בסעיף קטן (ב)(2) עד (6).

(ה) חובר ביב פרטי לביוב בידי בעל הנכס שלא כדין - יראו את יום החיבור, לפי קביעת המהנדס, כמועד שבו קמה החבות בהיטל הביוב; נבנה בנין בנכס, הוספה בניה לנכס או נעשה שימוש חורג באדמה חקלאית, בלא היתר או בסטיה או בחריגה ממנו - יראו את יום התחלת הבניה או השימוש החורג, לפי קביעת המהנדס, כמועד שבו קמה החבות בתשלום היטל הביוב.

(ו) תשלום היטל ביוב לפי סעיף קטן (ה) ייעשה לאחר שנמסרה או נשלחה לבעל נכס דרישת תשלום, ואולם הסכום לתשלום יותאם למועך שבו קמה החבות בהיטל ביוב לפי סעיף קטן (ה), ובענין זה יחול סעיף 13 (א).

(ז) לא התאפשר חיבורו של נכס למערכת הביוב, רשאי המהנדס לדחות את תשלום ההיטל בעד אותו נכס, ובלבד שמועד תשלום ההיטל יחול לא מאוחר מהיום שבו ניתן לחבר את הנכס למערכת הביוב, לפי קביעת המהנדס

4. (א) היטל ביוב לנכס המשמש למגורים או שייעודו למגורים, יחושב לפי שטח הקרקע ושטח הבנין שבנכס, וסכומו יהיה הסכום המתקבל ממכפלת שטח הקרקע ושטח הבנין בנכס, לפי מדידת העיריה, בשיעורם של תעריפי ההיטל שבתוקף; ואלה השטחים שלפיהם יחושב ההיטל:

חישוב היטל לנכס מגורים

(1) שטח הקרקע בנכס;

(2) שטח בנין שבנכס, לרבות שטחם הכולל בפועל של בנין או תוספת לבנין, שנבנו בנכס בלא היתר בניה או בסטיה או בחריגה ממנו – לפי מדירות וחישובי העיריה;

(3) שטח בנין או שטחה של תוספת לבנין, העתידים להיבנות בנכס, שהוגשה לגביהם בקשה להיתר בניה – לפי שטחם בתכניות הבניה שצורפו לבקשה.

(ב) שילם בעבר בעלו של נכס היטל ביוב או דמי פיתוח למנהל מקרקעי ישראל, בשל קנייתו או התקנתו של שלב ביוב פלוני בעד שטח בנכסו, לא ייכלל אותו שטח, לענין חישוב היטל ביוב בעד שלב ביוב זה, במנין השטחים כאמור בסעיף קטן (א); אין באמור בסעיף קטן זה כדי לגרוע מחובת בעל נכס בתשלום היטל ביוב בעד שלב ביוב אחר המשמש את הנכס, שנקנה או הותקן או שהוחלט על קנייתו או על התקנתו לאחר ששולמו כבר היטל ביוב או דמי פיתוח למנהל מקרקעי ישראל בעד הנכס בעבר.

(ג) חויב בעל נכס בעבר בהיטל ביוב או שילם בעבר דמי פיתוח למינהל מקרקעי ישראל בשל שלב ביוב פלוני בעד הנכס (להלן – תשלום קודם), יחויב הוא פעם נוספת בתשלום היטל ביוב בשל אותו שלב ביוב לגבי בנין חדש או תוספת בנין, לפי הענין, שנבנו בנכס לאחר ששולם התשלום הקודם, לפי שטח הבנין החדש או תוספת הבניה, כשיעורם בתכניות הבניה שצורפו לבקשה; החבות בהיטל מכוח סעיף קטן זה תחול גם על מי שאת הנכס שבבעלותו משמש שלב ביוב, שהותקן או נקנה, או שהוחלט על התקנתו או על קנייתו, לפני כניסתו לתוקף של חוק עזר זה.

(ד) מצאה העיריה לאחר גמר הבניה כי שטח הבנין בפועל קטן מהשטח בתכניות הבניה שעל פיהן שולם ההיטל, תשיב לבעל הנכס, לפי דרישתו ובכפוף להוראות כל דין, את ההפרש שבין הסכום ששולם בפועל לבין הסכום המתחשב לפי תעריפי ההיטל שהיו בתוקף ביום התשלום בתוספת הפרשי הצמדה.

5. (א) היטל ביוב לנכס אחר יחושב לפי שטח הקרקע ונפח הבנין שבנכס, וסכומו יהיה הסכום המתקבל ממכפלת שטח הקרקע ונפח הבנין בנכס, לפי מדידת העיריה, בשיעורם של תעריפי ההיטל שבתוקף; ואלה השטחים והנפחים שלפיהם יחושב ההיטל:

חישוב היטל ביוב לנכס אחר

(1) שטחה הכולל של הקרקע בנכס, כולל שטח הקרקע שעליה ניצב בנין;

(2) נפחו הכולל של בנין הנמצא בנכס, לרבות נפחם של בנין או תוספת לבנין שנבנו בנכס בלא היתר בניה או בסטיה או בחריגה ממנו, לפי מדידות וחישובי העיריה;

(3) נפחו של בנין או נפחה של תוספת לבנין שהוגשה לגביהם בקשה להיתר בניה – לפי נפחם כפי שיחושב על פי תכניות הבניה שצורפו לבקשה;

(4) נפחה של בניה עתידית, שהוגשה לגביה בקשה להיתר בניה – כפי שיחושב על פי תכניות הבניה שצורפו לבקשה.

(ב) הוראות סעיף 4 (ב) עד (ד) יחולו, בשינויים המחויבים לפי העגין, גם על חישוב היטל ביוב לנכס אחר.

6. (א) בעל אדמה חקלאית, פטור מתשלום היטל ביוב בעדה.

אדמה חקלאית

(ב) אין באמור בסעיף קטן (א), כדי לגרוע מהוראות סעיף 3 (ב)(4) ו-(ה) לחוק עזר זה, ואין בו כדי לגרוע מחבותו של בעל נכס בתשלום היטל ביוב בעד בנין הניצב על אדמה חקלאית.

7. (א) לא יחובר ביב פרטי לביוב, אלא בידי העיריה, או לאחר מתן אישור מראש ובכתב מאת המהנדס.

חיבור ביב פרטי

(ב) בעל נכס או מחזיק בנכס המבקש לחבר ביב פרטי שבנכס לביוב, יגיש למהנדס בקשה בכרנב בצירוף תכנית החיבור; היה הביוב בתחום שיפוטה של רשות מקומית אחרת, תצורף לבקשה הסכמת אותה רשות מקומית.

(ג) המהנדס רשאי להתנות מתן אישור כאמור בסעיף קטן (א), בקיום הוראות חוק עזר זה, וכן בקיומו של כל דין העוסק בהתקנת ביוב, לרבות חוק התכנון.

8. (א) בכפוף להוראות כל דין, רשאי ראש העיריה להורות לבעל נכס, בהודעה בכתב, לבצע עבודות להתקנת ביב פרטי; בהודעה יפורטו תנאי ההתקנה, אופן ההתקנה ותקופת ביצועה.

התקנת ביב פרטי

(ב) לא יתקין אדם ביב פרטי, אלא אם כן הורה לו ראש העיריהלהתקינו כאמור בסעיף קטן (א), ובהתאם לתנאים שפורטו בהודעה.

(ג) לא יבצע אדם עבודות להתקנתו של ביב פרטי לפי הודעה או אישור כאמור בסעיפים קטנים (א), אלא לפי תכנית ביצוע, מפרטים וכתבי כמויות שאישר המהנדס וכן על פי אומדן תקציבי שאישרו המהנדס וגזבר העיריה.

(ד) ביצע אדם עבודות להתקנתו של ביב פרטי שלא לפי דרישת ראש העיריה או שלא לפי התנאים שפורטו בהודעתו כאמור בסעיף קטן (א) או שלא לפי תכנית, מפרטים וכתבי כמויות כאמור בסעיף קטן (ג), רשאית העיריה לשנות או להרוס את הביב הפרטי, לבצע בעצמה את עבודות התקנתו של הביב מחדש, ולגבות מאותו אדם את ההוצאות שהוציאה לשינוי אותו ביב פרטי או להריסתו ולהתקנתו מחדש.

9. בלי לגרוע מזכות העיריה לגבות היטל ביוב לפי הוראות חוק עזר זה, רשאית העיריה, לפי הסכם נוסף על זכותה כאמור, להתקין שלבי ביוב לפי הסכם עם בעלי נכסים, אחד או יותר, כולם או מקצתם, ורשאית העיריה לגבות מהם תמורה בעד העבודה שביצעה..

ביצוע עבודות לפי הסכם

10. (א) מחזיק בנכס ישלם לעיריה אגרת ביוב; סכום האגרה יהיה הסכום המתקבל ממכפלת כמות המים שנצרכה בידי המחזיק כפי שנמדד במד המים בנכס, למעט מים שנצרכו לגינון נוי, בשיעורם של תעריפי האגרה שבתוקף הנקובים בפרטים 3 ו-4 לתוספת; לענין זה, "מים לגינון נוי" – כמשמעותם ועל פי הכללים שנקבעו לגביהם בתקנות המים (תעריפים למים ברשויות מקומיות), התשנ"ד-1194.

אגרת ביוב

(ב) אין בתשלום האגרה לפי סעיף קטן (א) משום היתר להזרמתם למערכת הביוב העירונית של מי ביוב שרמת צריכת החמצן הכימית בהם עולה על 501 מ"ג לליטר.

10א. (א) על אף האמור בסעיף 10 תגבה העיריה סכום השווה ל-55% מתעריפי האגרות הנקובים בטורים ג' ו-ד' בפרטים 3 ו-4 לתוספת, כל עוד לא משרת מכון הטיהור את כלל אזורי העיר; לענין סעיף זה, ייחשב המכון כמשרת את כלל אזורי העיר בהתקיים מצב שבו יהיה ניתן לחבר אליו באמצעות הביב המאסף והביב הציבורי כל ביב פרטי בתחום שיפוטה של העיריה.

חיוב חלקי באגרות מכון הטיהור

תיקון תשס"ג-2002

(ב) החל המכון לשרת את כלל אזורי העיר, תודיע על כך העיריה בפומבי לציבור תושביה, וזאת באחת או יותר מדרכים אלה:

(1) פרסום בשני עיתונים, האחד - עיתון יומי, השני - עיתון מקומי המתפרסם ומופץ בתחום שיפוטה של העיריה;

(2) פרסום במקומות ציבוריים בדרך שנקבעה בדין לפרסום צו להטלת ארנונה כללית.

11. (א) העיריה תמנה ועדה, אשר תדון בבקשות להפחתת סכום אגרת ביוב, שהוגשו לה בידי בעלו או מחזיקו של מפעל או בית עסק (להלן – הועדה).

ועדה להפחתת אגרת ביוב

(ב) בועדה יכהנו מהנדס העיר, גזבר העיריה, מנהל ממחלקת הביוב והיועץ המשפטי לעיריה.

(ג) אמות המידה לקביעת אגרת הביוב יהיו כאמור בסעיף 39(ב) לחוק הביוב, וכן אמות מידה נוספות שקבעה מועצת העיריה, והיא תהא רשאית להחליט לפיהם אם להפחית משיעור האגרה בה חויב בעל הנכס או מחזיקו, לפי הענין, וכן לקבוע את שיעור ההפחתה.

(ד) בהחלטתה תהא רשאית הועדה להתחשב בכמות המים המשולבת במוצר שהמפעל מפיק או בכמות המים שאינה מוזרמת למערכת הביוב העירונית, לקבוע אם להפחיתה מכמות המים הנצרכת, ואם החליטה בחיוב – לקבוע את שיעור ההפחתה.

12. אגרת ביוב תשולם יחד עם אגרת צריכת מים לפי חוק עזר לבאר שבע (אספקת מים), התשכ"ה-1965.

מועד תשלום האגרה

13. (א) לא שולם במועדם, היטל ביוב שנמסרה לגביו דרישת תשלום לפי סעיף 3(ב)(1) או סעיף 3(ו), או אגרת ביוב לפי סעיפים 10 עד 12 (להלן – חובות שבפיגור), ישולמו החובות שבפיגור, בתוספת תשלומי פיגורים.

שערוך חיובים וחובות

(ב) היטל שנמסרה לגביו דרישת תשלום לפי סעיף 3(ב)(2) עד (6) או סעיף 3(ז), ישולם לפי תעריפי ההיטל שבתוקף ביום התשלום.

14. (א) שולם לעיריה בטעות סכום נמוך או גבוה מהסכום המתחשב לפי תעריפי ההיטל שבתוקף, ישלם החייב או יוחזר לו לפי דרישתו, לפי הענין, ההפרש שבין הסכוםששולם בפועל לבין סכום ההיטל שלפי תעריפי ההיטל שהיו בתוקף ביום התשלום.

טעות בחיוב

(ב) על תשלום או השבה לפי סעיף קטן (א) ייווספו הפרשי הצמדה וריבית.

(ג) אין באמור בסעיף זה כדי לגרוע מהוראות סעיף 4 (ד).

15. (א) היה נכס, שאינו בית משותף, בבעלות משותפת, רשאית העיריה לגבות תשלומים המגיעים לה מהבעלים לפי חוק עזר זה, מכולם יחד או מכל אחד מהם לחוד.

חיוב בעלים במשותף

(ב) אין בהסכם שיתוף בין שותפים במקרקעין, כמשמעותו בחוק המקרקעין, התשכ"ט-1969, בין שנרשם הבין שלא נרשם, כדי לגרוע מהאמור בסעיף קטן (א).

16. לא יעשה אדם מעשה העלול לפגוע או להזיק לביוב.

איסור פגיעה בביוב

17. מסירת הודעה לפי חוק עזר זה, לרבות דרישת תשלום, תהא בדרך של מסירה לידי האדם שאליו היא מכוונת או מסירה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בגיר העובד או מועסק שם, או בדרך של משלוח בדואר במכתב רשום הממוען אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה בדרך של הצגת ההודעה במקום בולט באחד המקומות האמורים או פרסומה בשני עיתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

18. בחוק עזר לבאר שבע (הצמדה למדד), התשמ"ד-1984, בתוספת, בסופה יבוא "חוק עזר לבאר שבע (ביוב), התשס"ב-2002".

תיקון חוק עזר הצמדה למדד

19. האמור בחוק עזר זה אינו בא לגרוע מסמכות, סעד ותרופה המוקנים לעיריה על פי דין, אלא להוסיף עליהם.

שמירת הדינים

20. חוק עזר לבאר שבע (ביוב), התנ"ב-1992 – בטל.

ביטול

21. על אף האמור בסעיף 18, יעודכנו סכומי האגרות וההיטלים הנקובים בתוספת במועד פרסומו של חוק עזר זה ברשומות (להלן – יום העדכון הראשון) לפי שיעור המדד שפורסם לאחרונה לפני יום העדכון הראשון לעומת מדד חודש אפריל 1999.

הוראת שעה

**תוספת**

תיקון תשס"ג-2002

**היטל ביוב**

(סעיפים 2 עד 5)

ההיטל בשקלים חדשים

טור א' טור ב' טור ג'

ביב ציבורי ביב מאסף מיתקנים אחרים סך הכל

1. (א) לכל מ"ר משטח הקרקע של נכס למגורים (לרבות קרקע שעליה ניצב בנין) 7.79 8.35 2.72 18.86

(ב) לכל מ"ר משטח הקרקע של נכס אחר (לרבות קרקע שעליה ניצב בנין) 7.79 8.35 2.72 18.86

2. (א) לכל מ"ר משטח בנין שהוא נכס למגורים 17.03 18.24 5.94 41.21

(ב) לכל מ"ק מנפח בנין שהוא נכס אחר 3.78 4.05 1.32 9.16

**אגרת ביוב**

(סעיף 10)

האגרה בשקלים חדשים

טור א'

אגרת טור ב' טור ג' טור ד'

תפעול אגרה בעד אגרה בעד אגרה בעד

מערכות פחת תפעול מכון הקמת מכון

ביוב מערכות הביוב הטיהור הטיהור סך הכל

3. כל נכס שאינו כלול בפרט 4, לכל מ"ק מים הנצרכים בנכס 0.505 0.526 0.49 0.98 2.5

4. נכסים המשמשים מפעלי תעשיה ומלאכה, לכל מ"ק מים הנצרכים בנכס 0.757 0.789 0.74 1.47 3.76

ו' בשבט התשס"א (30 בינואר 2001) יעקב טרנר

ראש עיריית באר שבע

גפני

1. \* פורסם [ק"ת חש"ם תשס"ב מס' 651](http://www.nevo.co.il/Law_word/law07/mekomi-0651.pdf) מיום 8.5.2002 עמ' 258.

   תוקן [ק"ת חש"מ תשס"ג מס' 660](http://www.nevo.co.il/Law_word/law07/tak-mekomi-660.pdf) מיום 28.10.2002 עמ' 47 – תיקון תשס"ג-2002; ר' סעיפים 3, 4 לענין תחילה והוראת שעה. $$$ 3. תחילתם של שיעורי האגרות הקבועים בטורים ג' ו-ד' בפרטים 3 ו-4 לתוספת לחוק העזר העיקרי, כנוסחה בחוק עזר זה, ביום י"ז באדר התשס"ב (1 במרס 2002).

   4. סכומי ההיטלים והאגרות הנקובים בתוספת לחוק העזר העיקרי, כנוסחה בחוק עזר זה, יעודכנו במועד פרסומו של חוק עזר זה ברשומות (להלן - יום העדכון הראשון) לפי שיעור השינוי שחל במדד שפורסם לאחרונה לפני יום העדכון הראשון לעומת מדד חודש אפריל 2002. ### [↑](#footnote-ref-1)