חוק עזר לבאר-שבע (העמדת רכב וחנייתו), תשנ"א-1991

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות להסדיר חנית רכב | [Go](#Seif2) | 3 |
| סעיף 3 | מקום חניה מוסדר | [Go](#Seif3) | 3 |
| סעיף 4 | חניה לתושבי אזור במקום חניה מסודר | [Go](#Seif18) | 3 |
| סעיף 6 | איסור חניה | [Go](#Seif4) | 4 |
| סעיף 7 | חניה על מדרכה | [Go](#Seif19) | 5 |
| סעיף 8 | גרירת רכב ונעילתו | [Go](#Seif5) | 5 |
| סעיף 9 | רכב שנתקלקל | [Go](#Seif6) | 6 |
| סעיף 10 | מוניות | [Go](#Seif7) | 6 |
| סעיף 11 | אוטובוסים | [Go](#Seif8) | 6 |
| סעיף 11א | רכב מסחרי ורכב עבודה | [Go](#Seif20) | 6 |
| סעיף 12 | תמרורים | [Go](#Seif9) | 7 |
| סעיף 13 | רכב מותר בחניה | [Go](#Seif10) | 7 |
| סעיף 14 | אגרת הסדר חניה ושימוש בכרטיסי חניה | [Go](#Seif11) | 7 |
| סעיף 15 | כרטיס חניה של רשות מקומית אחרת | [Go](#Seif12) | 7 |
| סעיף 16 | סמכויות כניסה | [Go](#Seif13) | 7 |
| סעיף 17 | איסור הפרעה | [Go](#Seif14) | 7 |
| סעיף 18 | שמירת דינים | [Go](#Seif15) | 7 |
| סעיף 19 | הצמדה למדד | [Go](#Seif16) | 7 |
| סעיף 20 | ביטול | [Go](#Seif17) | 7 |
|  | תוספת ראשונה | [Go](#med0) | 7 |
|  | תוספת שנייה | [Go](#med1) | 8 |
|  | תוספת שלישית | [Go](#med2) | 8 |
|  | תוספת רביעית | [Go](#med3) | 8 |
|  | תוספת חמישית | [Go](#med4) | 8 |
|  | בעד גרירת רכב, החסנתו ובעד שחרורו מנעילה ישולמו אגרה או תשלום לגורר מורשה כמפורט בתוספת החמישית לתקנות התעבורה. | [Go](#med5) | 8 |
|  | תוספת שישית | [Go](#med6) | 9 |
|  | לכל מונית שחנייתה תורה בהיתר – 120 שקלים חדשים לתקופה שבין ששה חודשים לשנה, ו-60 שקלים חדשים לתקופה שאינה עולה על ששה חודשים. | [Go](#med7) | 9 |

חוק עזר לבאר-שבע (העמדת רכב וחנייתו), התשנ"א-1991[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות, וסעיף 77 לפקודת התעבורה (להלן – פקודת התעבורה), מתקינה מועצת עיריית באר-שבע חוק עזר זה:

1. בחוק עזר זה –

הגדרות

"אוטובוס" – כמשמעותו בתקנות התעבורה, התשכ"א-1961 (להלן – תקנות התעבורה);

"אזור" – אזור חניה שקבע ראש העירייה;

"דרך" – כמשמעותה בפקודת התעבורה, לרבות;

"הובלת חומר מסוכן" – הובלה ברכב של חומר מסוכן, בין נוזלים, בין גזים, ובין מוצקים, לרבות בתפזורת, בצובר או באריזות;

"העיריה" – עירית באר-שבע;

"הצו" – צו הפיקוח על מצרכים ושירותים (שירותי הובלה ושירותי גרורים), התשל"ט-1978;

"חומר מסוכן" – כמשמעותו בצו, בכמות האסורה בהובלה ללא היתר, לפי החומר המסוכן המובל, בהתאם לחלק ב' לתוספת הראשונה של הצו;

"כביש", "כביש חד סטרי", "מעבר חציה", "מפגש מסילת ברזל", "צומת", "קו עצירה", "שביל", "שטח הפרדה" ו"תמרור" – כמשמעותם בתקנות התעבורה;

"כרטיס חניה" – כל אחד מאלה:

תיקון תשע"ח-2018

(1) כרטיס חניה שהנפיקה העירייה;

(2) כרטיס חניה ארצי מטעם המרכז לשלטון מקומי או כל הסדר אחר שיבוא במקומו לפי סעיף 70ב לפקודת התעבורה;

(3) כרטיס חניה שהופק באמצעות מכשיר מכני או אלקטרוני שראש העירייה אישר או כל כרטיס אחר שראש העירייה אישר;

"מדד" – מדד המחירים לצרכן שמפרסמת הלשכה המרכזית לסטטיסטיקה;

תיקון תשע"ח-2018

"מפקד המשטרה" – מפקד המשטרה של המחוז שהעיריה נמצאת בתחומו, לרבות מי שמפקד המשטרה אצל לו את סמכויותיו לפי חוק עזר זה, כולן או מקצתן;

"פקח" – אדם שראש העיריה מינהו בכתב להיות מפקח לענין חוק עזר זה, כולו או מקצתו;

ת"ט תשנ"א-1991

"מקום חניה" – מקום שהחניה בו הותרה לפי סעיף 2 או לפי דין אחר;

"מקום חניה מוסדר" – מקום חניה שנקבע כמקום חניה מוסדר לפי סעיף 3(א);

"מקום חניה פרטי" – מקום חניה המתנהל על ידי אדם, פרט לעיריה, לשם הפקת רווח;

"ראש העיריה" – לרבות אדם שראש העיריה אצל לו מסמכויותיו לפי חוק עזר זה, כולן או מקצתן;

"רכב" – כמשמעותו כפקודת התעבורה, למעט אופניים;

"רכב פרטי", "רכב ציבורי" ו"מונית" - כמשמעותם בפקודת התעבורה;

"רכב מסחרי" – רכב המשמש, או המיועד לשמש, להובלת משא, בין בשכר ובין בקשר לעסקו או למסחרו של בעל הרכב;

תיקון תשע"ז-2016

"רכב עבודה" – רכב שציוד עבודה מורכב עליו באפן קבוע, או שמבנהו עשוי לביצוע עבודה, ואינו מיועד להובלת משא או להסעת נוסעים;

תיקון תשע"ז-2016

"רשות תימרור מקומית", "רשות תימרור מרכזית" – כהגדרתם בתקנות התעבורה;

תיקון תשע"ח-2018

"צו חנייה אזורי" – תו חניה שהעירייה הנפיקה לפי סעיף 4;

תיקון תשע"ח-2018

"תושב העיר" – כל הרשום במרשם האוכלוסין כמי שמענו העיר באר שבע.

תיקון תשע"ח-2018

2. רשות תימרור מקומית רשאית לאחר התייעצות עם מפקד המשטרה ובהסכמת רשות התימרור המרכזית, אם הסכמה כזו דרושה לפי תקנה 18 לתקנות התעבורה, לאסור, להגביל ולהסדיר את העמדת רכב או סוג מסויים של רכב בתחום העיריה, בדרך, באזור או בכל מקום אחר, ורשאית היא לקבוע אזור כמקום חניה שבו מותרת החניה לרכב או לסוג מסויים של רכב בלבד, לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו המקום.

סמכות להסדיר חנית רכב

תיקון תשע"ח-2018

3. (א) קבעה רשות תימרור מקומית מקום חניה מוסדר כאמור בסעיף 2, תסמנם בתמרור המתאים לפי הודעת התעבורה.

מקום חניה מוסדר

תיקון תשע"ח-2018

(ב) (1) בלי לגרוע מהאמור בסעיף קטן (א), מקום חניה מוסדר ייקבע ויסומן באמצעות התמרורים 626 ו-439 כסימונם בלוח התמרורים, בהם יפורטו הסדרי החניה; אופן העמדת הרכב במקום חניה המוסדר ייקבע ויסומן באמצעות תמרור 819 או בתמרור 817 כסימונם; באין מדרכה או במקרה שבו שפת המדרכה אינה ניתנת לסימון, ייקבע ויסומן באמצעות תמרור 819 בלבד; האמור בפסקה זו אינו גורע מסמכות על פי דין לסמן מקום חניה מוסדר בתמרור אחר לפי תקנות התעבורה.

תיקון תשע"ח-2018

(2) לא יעמיד אדם, לא יחנה ולא ירשה לאחר להעמיד או להחנות רכב ליד מדרכה כאמור או במקום המסומן לחניה מוסדרת, אלא אם כן שילם אגרת הסדר חניה כאמור בסעיף קטן (ג).

(3) נקבע מקום חניה מוסדר באזור לפי החלטת רשות התימרור המקומית כאמור בסעיף 2, רשאית רשות התימרור המקומית לקבוע את אותו אזור, כולו או חלקו, כמקום חניה מוסדר על ידי סדרן והמחנה בו רכב יציית להוראותיו וישלם אגרת הסדר חניה כמפורט בתוספת הראשונה ולא יחולו על אותו מקום הוראות סעיפים קטנים (ג) ו-(ד).

תיקון תשע"ח-2018

(ג) אדם המעמיד רכב במקום חניה מוסדר –

(1) יעמידו בתוך אחד מהשטחים הפנויים, המסומנים בקווי צבע או באופן אחר, אם השטחים סומנו כאמור;

(2) יצמיד, מיד עם העמדת הרכב, כרטיס חניה בר-תוקף שהעיריה הנפיקה והנמכר לציבור (להלן – כרטיס חניה), לשימשה הקדמית או לחלון הדלת הקדמית של הרכב, בצד הפנימי הקרוב למדרכה, כאשר בכרטיס החניה מסומנים התאריך, היום בשבוע ושעת החניה; כרטיס החניה יוצמד כך, שאדם העומד מחוץ לרכב יוכל להבחין בכרטיס בשעת ההניה ביום בהודש וביום בשבוע;

(3) ימלא אחר כל ההוראות הנוגעות להסדרת החניה והמפורטות על כרטיס החניה, על כריכת אוגדן כרטיסי החניה ועל התמרור שבשטח החניה;

(4) יציית להוראות הפקח, אם ניתנו, בכל הנוגע להעמדת הרכב וחנייתו.

ת"ט תשנ"א-1991

(ד) בין השעות 08.00 לבין 19.00 לא יחנה אדם רכב במקום חניה מוסדר ולא ישאירו בו לזמן העולה על שעה אחת, אלא אם כן נקבע אחרת בתמרור.

4. (א) תושב העיר המתגורר באזור שנקבע כמקום חניה מוסדר, יהא רשאי להחנות את רככו במקום שנקבע בו כמקום חניה מוסדר, ללא תשלום ומבלי להשתמש בכרטיסי חניה, ובלבד שהרכב נושא תווית שאישר ראש העיריה ושצויין עליה מספר הרכב והאזור שבו מותרת החניה לבעל הרכב(להלן - התווית).

חניה לתושבי אזור במקום חניה מסודר

תיקון תשע"ח-2018

(ב) המבקש לקבל תווית יגיש לראש העיריה בקשה בנוסח שבתוספת השניה וימציא רשיון רכב, תעודת זוהות ומסמך אחר, אם יידרש לכך; למבקש שמילא אחר דרישות סעיף זה יינתנו עד שלושה תווים לכל בית אב; לעניין סעיף זה, "בית אב" – נכס המשמש על פי טיבו וטבעו לטובת מגוריה של יחידה משפחתית אחת ומעודכן ככזה בספרי העירייה.

תיקון תשע"ח-2018

(ג) לענין סעיף זה יראו אדם כבעליו של רכב אם הוכיח במסמכים, להנחת דעתו של ראש העיריה, כי הרכב הועמד לרשותו הבלעדית על ידי מעבידו או על ידי תאגיד שלפחות שליש השליטה בו בידיו ואין בשימושו הפרטי רכב אחר.

(ד) מי שקיבל תווית אינו רשאי להעבירה לאחר.

(ה) תוקפה של תווית יפקע בתום התקופה שנרשמה בה ואם לא נרשמה בה תקופה – ביום 31 בדצמבר בשנה שלאחר נתינתה.

תיקון תשע"ח-2018

(ו) על אף האמור בסעיף קטן (ה) יפקע תקפה של תווית לפני המועד כאמור בו אם התקיים אחד מאלה:

(1) התווית הועברה לאחר;

(2) הרכב שלגביו ניתנה התווית נמכר;

(3) בעל התווית העתיק את מקום מגוריו;

(4) הנסיבות המפורטות בסעיף קטן (ג) שבעטין ניתנה התווית חדלו להתקיים, כולן או חלקן;

(5) בעל הרכב חדל להשתמש בו.

(ז) התווית תודבק בפינה העליונה על השימשה הקדמית של הרכב, בצדה הימני.

(ח) העביר בעל רכב שניתנה לו תווית את בעלותו ברכב או העתיק את מקום מגוריו או הפסיק להשתמש ברכב או חדלו להתקיים הנסיבות המפורטות בסעיף קטן (ג) שבעטין ניתנה התווית, כולן או חלקן, יודיע על כך לראש העיריה תזך 7 ימים מיום שאירע אחד הדברים שפורטו בסעיף קטן זה ויחזיר את התווית לראש העיריה.

(ט) (בוטל).

תיקון תשע"ח-2018

(י) לא ימסור אדם פרטים כוזבים לצורך קבלת תווית.

(יא) לא ישתמש אדם ולא יתיר לאחר להשתמש בתווית שלא בהתאם לאמור בחוק עזר זה.

(יב) האמור בסעיפים קטנים (י) ו-(יא) אינם גורעים מהוראות דין אחר.

5. (בוטל).

תיקון תשע"ח-2018

6. (א) לא יעמיד אדם רכב, ולא יחנהו ולא ירשה לאחר להעמיד או להחנותו –

איסור חניה

(1) במקום בו החניה אסורה לפי סעיף 2 והאיסור מסומן בתמרור או שהחניה בו אסורה בהתאם לתמרור שהוצב כדין;

(2) במקום בו החניה אסורה לפי תקנות התעבורה והאיסור סומן בהתאם לחוק עזר זה או לפי תקנות התעבורה.

(ב) לא יעמיד אדם רכב, לא יחנהו ולא ירשה לאחר להעמידו או להחנותו במקום חניה, אלא אם כן –

(1) הרכב שייך לסוגים שחנייתם הותרה בו;

(2) החניה היא בזמן ולתקופה המותרים;

(3) מקום החניה אינו תפוס על ידי רכב אחר וממפר כלי הרכב החונים במקום אינך עולה על המסטר שהותר לחניה בעת ובעונה אחת.

(ג) לא יעמיד אדם רכב, לא יחנהו ולא ירשה לאחר להעמידו או להחנותו באופן –

(1) שיש בו כדי להפריע או לעכב את התנועה;

(2) שהוא מסתיר תמרור או חלק ממנו מעיני עוברי דרך.

(ד) לא יעמיד אדם רכב, לא יחנהו ולא ירשה לאחר להעמידו או להחנותו באחד המקומות או באופן במפורט להלן, אלא לשם מניעת תאונה או לשם מילוי אחר הוראה מהוראות חוק עזר זה, או תקנות התעבורה, או אם סומן בתמרור אחרת –

(1) בצד שמאל של הדרך אם הכביש אינו חד-סטרי; לענין פסקה זו לא יראו בכביש חד-סטרי כביש הוא חלק מרחוב המחולק על ידי שטח הפרדה;

(2) בניגוד לכיוון הנסיעה;

(3) על שביל אופניים מסומן בתמרור;

(4) בתוך צומת או בתחום שנים עשר מטרים ממנו;

(5) במקום כניסה לשטח המיועד לכלי רכב, פרט להעלאת נוסעים והורדתם;

(6) בתחום שני מטרים מברז כיבוי (הידרנט), כאשר התחום מסומן בסימון על המדרכה או על שולי הכביש או על שניהם;

(7) בתוך מעבר חציה או בתחום שנים עשר מטרים לפניו;

(8) בתחום שנים עשר מטרים לפני קו עצירה;

(9) בתחום עשרים מטרים מהפס הקרוב ביותר של מפגש מסילת ברזל ובתחום עשרים מטרים אחרי המפגש;

(10) בכביש, לרבות שולי הרחוב, שבו קיים בכיוון הנסיעה נתיב אחד בלבד המסומן בקו הפרדה בלתי מרוסק;

(11) בצד רכב אחר העומד או חונה בצדה של הדרך;

(12) על גשר או בתוך מנהרה;

(13) בתחום תחנת אוטובוסים המוגדרת על ידי סימון על פני כביש ובאין סימון כאמור – בתוך עשרים מטרים לפני תמרור "תחנת אוטובוסים" ועשרים מטרים אחריו, בשני צדי הדרך; ובלבד שמותר להעמיד או להחנות רכב בצד הרחוב שממול לסימון על פני הכביש או ממול לתמרור אם רוחב הכביש באותו מקום הוא שנים עשר מטרים או יותר;

(14) בצד מעקה בסיחות להולכי רגל בשפת הכביש, אלא אם כן תמרור מורה אחרת;

(15) בתוך תחום תחנת מוניות המסומנת בתמרור שהוצב או סומן, פרט לעצירה לשם הורדת נוסעים;

(16) ליד תמרור המסמן תחנת הסעה לחיילים, אלא לשם העלאת חיילים והורדתם;

(17) ליד תמרור ג-43 המסמן מקום חניה לרכב נכה משותק רגליים.

(18) על מדרכה.

(ה) לא יעמיד אדם רכב, לא יחנהו ולא ירשה לאחר להעמידו או להחנותו בדרך במקום שהחניה בו נאסרה בידי ראש העיריה לפי סעיף 2 והאיסור סומן בתמרור, אלא לזמן הדרוש להעלאת נוסעים או להורדתם, או לטעינה או פריקה מיידיות ובלחי פוסקות.

(ו) בכפוף לאמור בסעיף קטן (ה), לא יעמיד אדם בדרך רכב, לא יחנהו ולא ירשה לאחר להעמידו או להחנותו אם רחבו עולה על 2.50 מטרים, למעט רכב של צה"ל שנעצר לשם מילו תפקיד צבאי.

(ז) לא יעמיד אדם רכב, לא יחנהו ולא ירשה לאחר להעמידו או להחנותו אם הרכב מוביל חומר מסוכן בדרך; ולא ישאיר רכב כאמור כמרחק פחות מ-50 מטרים ממבנה, אלא בעת הספקה לצרכן בלבד או במקום שיועד ואושר בידי ראש העיריה לחניית רכב כאמור.

7. על אף האמור בסעיף 6(ז)(18), רשאי ראש העיריה, בהתייעצות עם מפקד המשטרה, לקבוע חלק ממדרכה בדרך לחניה של רכב מסוג שנקבע, ובלבד שבאותה מדרכה ישאר מעבר סביר להולכי רגל; המקום שנקבע כאמור יסומן בתמרור, והחניה בו תהא בהתאם להוראות התמרור.

חניה על מדרכה

8. (א) רכב העומד במקום שהעמדתו אסורה על פי חיקוק, או שלדעת פקח דרושה הרחקתו לשם הסדרת תנועה או לבטיחותה או לבטיחות הציבור, רשאי הוא להורות למי שהרכב ברשותו אותה שעה (להלן – המחזיק), להרחיקו או לגררו.

גרירת רכב ונעילתו

(ב) לא מילא המחזיק אחר הוראת פקח או שהמחזיק אינו נמצא במקום, רשאי הפקח, בין בעצמו ובין בידי מי שאישר לכך ראש מחלקת התנועה במשטרת ישראל, להרחיק את הרכב, לגררו ולהחסינו או לנעול את גלגליו או חלק מהם, בנעלי חסימה המונעות את תנועת הרכב (להלן – גורר מורשה), ובלכד שינקוט אמצעי זהירות סבירים הדרושים כדי להבטיח את בטיחות הרכב.

(ג) בעד הרחקת רכב והחסנתו או שחרורו מנעילתו, ישולמו אגרה או תשלום לגורר מורשה כמפורט בתוספת החמישית.

(ד) אגרה או תשלום כאמור בסעיף קטן (ג) יהיו מוטלים על בעל הרכב הרשום ברשיון הרכב, זולת אם הוכיח שהרכב נלקח ממנו ללא ידיעתו או ללא הסכמתו: רכב שאגרה או תשלום מוטלים על בעלו כאמור, לא יוחזר ולא ישוחרר מנעילתו אלא לאחר ששולמו האגרה או התשלום.

(ה) רכב שננעל או אוחסן כאמור בסעיף קטן (ב) –

תיקון תשע"ח-2018

(1) ישוחרר מנעילתו לא יאוחר מתום 48 שעות לאחר שבעל הרכב ביקש את השחרור ושילם את האגרות או התשלומים החלים עליו כאמור בסעיף קטן (ג); ואולם אם לאחר 24 השעות הראשונות חל יום מנוחה, יום פגרה או שבתון על פי חיקוק (להלן – יום מנוחה) ישוחרר לפני כניסת יום המנוחה;

תיקון תשע"ח-2018

(2) ראש העיריה רשאי, מטעמים של בטחון, בטיחות, שמירה על בריאות או סילוק מפגע, להורות על שחרורו של רכב מנעילתו אף אם לא נתקיימו התנאים האמורים בסעיף קטן זה.

(ו) ראש העיריה יקבע, באישור ראש מחלקת התנועה של משטרת ישראל, גוררים מורשים שיבצעו את הגרירה, הנעילה או השחרור של הרכב, בהתאם להוראות ראש העיריה או הפקח ולפי חוק עזר זה.

(ז) ראש העיריה ימנה כפקח לענין סעיף זה את מי שאישר לכך המפקח הכללי של משטרת ישראל או מי שהוא הסמיך לענין אישור כאמור.

ת"ט תשנ"א-1991

9. לא יעמיד אדם ולא ירשה לאחר להעמיד בדרך רכב שנתקלקל קלקול המונע המשכת נסיעה, אלא בסמוך ככל האפשר לשפה הימנית של חלק הדרך המיועד לתנועת רכב ולצורך תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקונו, ובלבד שהרכב יתוקן או יועבר ללא דיחוי.

רכב שנתקלקל

10. (א) לא יחנה אדם מונית ולא ירשה לאחר להחנותה לזמן העולה על הדרוש להעלאת נוסעים או להורדתם, למעט המתנת מונית לנוסע, אלא במקום חניה למוניות ועל פי היתר מאת ראש העיריה (להלן – היתר) ובהתאם לתנאי ההיתר.

מוניות

(ב) בקשה למתן היתר תוגש לראש העיריה, והוא רשאי לתיתו, לסרב לתיתו, לבטלו, להתלותו, לקבוע בו תנאים, להוסיף עליהם, לגרוע מהם, לשנותם או לבטלם.

(ג) ההיתר יהיה ערוך בטופס שקבע ראש העיריה.

(ד) תקפו של היתר יפוג ביום 31 בדצמבר שלאחר נתינתו.

(ה) בעד היתר ישלם המבקש לעיריה אגרה כמפורט בתוספת הששית.

(ו) נהג מונית שלגביה ניתן היתר יחזיקו במונית ויציגו בפני שוטר או פקח לפי דרישתו.

11. (א) לא יעמיד אדם ולא ירשה לאחר להעמיד אוטובוס בדרך, אלא במקום שנקבע כמקום חניה לאוטובוסים והמסומן בתמרור הנושא עליו את מספרו של קו האוטובוס או ההודעה שהתחנה מיועדת להורדת נוסעים או להסעת תיירים או מטיילים או במקום אחר שנקבע כחניון לאוטובוסים.

אוטובוסים

(ב) לא יעמיד אדם ולא ירשה לאחר להעמיד אוטובוס במקום כאמור בסעיף קטן (א) לזמן העולה על הזמן הדרוש כדי להוריד או להעלות נוסעים; הוראה זו אינה חלה לגבי תחנה סופית.

(ג) לא יחנה אדם ולא ירשה לאחר להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה על ידי אוטובוסים במספרם הכולל הוא כמספר המרבי שהותר בתמרור.

11א. לא יעמיד אדם ולא יחנה רכב מסחרי או רכב עבודה, שמשקלם הכולל המותר עולה על 10,000 ק"ג, מהשעה 18:00 ועד השעה 7:00 למחרת, באזור שנאסרה בו החניה בידי העירייה.

רכב מסחרי ורכב עבודה

תיקון תשע"ז-2016

12. ראש העיריה יציין בתמרור כל מקום חניה, וכן כל איסור, הגבלה או הסדר שנקבעו לפי סעיף 2.

תמרורים

13. (א) ראש העיריה רשאי לציין על גבי תמרור, או בלוח שייקבע בסמוך לו, את מספרי הרישום וסימני הרישום של כלי הרכב שמותר להחנותו במקום פלוני.

רכב מותר בחניה

(ב) ציין ראש העיריה פרטי רכב כאמור בסעיף קטן (א), לא יעמיד אדם, ולא יחנה ולא ירשה לאחר להעמיד או להחנות באותו מקום חניה רכב שמספר הרישום וסימן הרישום שלו אינם מצויינים כאמור.

14. (א) לא ישתמש אדם בכרטיס חניה אלא בהתאם להוראות החניה וחייב הוא להוציא את רכבו ממקום החניה המוסדר לא יאוחר מתום תקופת החניה המותרת כאמור בסעיף 3 או לפי הוראות החניה.

אגרת הסדר חניה ושימוש בכרטיסי חניה

(ב) אי הצגת כרטיס חניה במקום כאמור כסעיף 3(ג)(2), תהווה ראיה לאי תשלום אגרת הסדר חניה כל עוד לא יוכח היפוכו של דבר.

(ג) לא ישתמש אדם בכרטיס חניה שלא הנפיקה העיריה, למעט כרטיס חניה שאושר כאמור בסעיף 15.

(ד) לא ישתמש אדם ביותר משני כרטיסי חניה בעת חניה אחת.

(ה) ראש העיריה רשאי לפטור אדם מאגרת הסדר חניה, כולה או מקצתה, בתנאים שייראו לו, אם סבר שקיימות נסיבות מיוחדות המצדיקות מתן הפטור בהתחשב בצרכי החניה.

(ו) אישר ראש העיריה פטור כאמור יתן לבעל הפטור אישור מתאים שיציגו במקום בולט מאחורי השימשה הקדמית של הרכב בעת הניתו.

15. הגיע ראש העיריה להסכם עם רשות מקומית אחרת בדבר הכרה הדדית בכרטיסי החניה, יראו לענין חוק עזר זה כרטיס חניה של אותה רשות מקומית שראש העיריה אישרו, ככרטיס חניה שהנפיקה העיריה.

כרטיס חניה של רשות מקומית אחרת

16. ראש העיריה ופקח רשאים להיכנס בכל עת לכל מקום חניה, מקום חניה מוסדר או מקום חניה פרסי, בתחום העיריה, כדי לבדוק ולברר אם קויימו הוראות חוק עזר זה ולנקוט צעדים הדרושים לקיומן.

סמכויות כניסה

17. לא יפריע אדם לראש העיריה או לפקח במילוי תפקידם לפי חוק עזר זה.

איסור הפרעה

18. סמכות שניתנה לפי חוק עזר זה אינה גורעת מסמכות שניתנה לפי חיקוק אחר; קיום חובה לפי חוק עזר אינו פוטר מקיום חובה לפי חיקוק אחר; קיום חובה לפי חיקוק אחר אינו פוטר מקיום חובה או מאיסור הפרת הוראה לפי חוק עזר זה.

שמירת דינים

19. (א) תעריפי האגרות הנקובים בחוק עזר זה, יעודכנו ב-1 בינואר בכל שנה שלאחר פרסום חוק עזר זה (להלן – יום העדכון), לפי שיעור שינוי המדד מן המדד שפורסם לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

תיקון תשע"ח-2018

(ב) סכומי האגרות כאמור בסעיף קטן (א) יעוגלו לסכום הקרוב שהוא מכפלה של עשר האגורות, וסכום של 5 אגורות יעוגל כלפי מטה.

20. חוק עזר לבאר-שבע (העמדת רכב וחנייתו), התשמ"ג-1982– בטל.

ביטול

תוספת ראשונה

תיקון תשע"ח-2018

(סעיף 3(ב))

**אגרת הסדר חניה**

|  |  |
| --- | --- |
|  | שיעור אגרת חניה  בשקלים חדשים |
| 1. תעריף לשעה לרכב | 5.70 |
| 2. תעריף לשעה לרכב כבד | פי שלושה מהסכום הנקוב בפרט 1 |

תוספת שנייה

תיקון תשע"ח-2018

(סעיף 4(ב))

**בקשה למתן תו חניה אזורי**

אני החתום מטה,       ת"ז      , אשר מען מגוריי הוא רחוב       מס'       שכונה       ביישוב      , ואשר ברשותי רכב מסוג       מספר רישוי      ;

מצהיר כי כל הפרטים המפורטים בבקשה זו נכונים.

יש לי חניה בחצר ביתי  אין לי חניה בחצר ביתי (סמן x במשבצת המתאימה)

אבקש לקבל תווית חניה על פי סעיף 6 לחוק העזר לבאר שבע (העמדת רכב וחנייתו), התשע"ח-2018, שאותו אדביק על שמשתו הקדמית של הרכב האמור בצדה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו, כמו כן אני מתחייב להודיע לעירייה, בתוך 7 ימים, על קרוב מקרה מן המקרים המנויים להלן:

(1) תווית החניה הועברה לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי;

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה בתוקף;

(3) תעודת זהות, לרבות ספר רישום הכתובת באזור שבו מבוקש התו האיזורי;

(4) אישור בעל הרכב על שימוש בלעדי של המבקש ברכב (אם הרכב אינו רשום על שם המבקש);

תאריך       חתימה \_\_\_\_\_\_\_\_\_\_\_\_\_\_\_\_\_\_\_

תוספת שלישית

תיקון תשע"ח-2018

(בוטלה)

תוספת רביעית

(סעיף 5(ד))

**אגרת רשיון לניהול מקום חניה פרטי**

|  |  |
| --- | --- |
|  | האגרה  בשקלים חדשים |
| בעד כל 100 מ"ר או חלק מהם של מקום חניה פרטי – |  |
| במבנה, לשנה או לחלק ממנה | 120 |
| בשטח פתוח, לשנה או לחלק ממנה | 60 |

תוספת חמישית

(סעיף 8(ג))

**אגרה או תשלום לגורר מורשה בעד גרירת רכב, החסנתו, חסימתו ושיחרורו**

בעד גרירת רכב, החסנתו ובעד שחרורו מנעילה ישולמו אגרה או תשלום לגורר מורשה כמפורט בתוספת החמישית לתקנות התעבורה.

תוספת שישית

(סעיף 10(ה))

לכל מונית שחנייתה תורה בהיתר – 120 שקלים חדשים לתקופה שבין ששה חודשים לשנה, ו-60 שקלים חדשים לתקופה שאינה עולה על ששה חודשים.

כ"ו בכסלו התשנ"א (13 בדצמבר 1990) יצחק רגר

ראש עיריית באר שבע

אני מסכים.

אריה דרעי משה קצב

שר הפנים שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"א מס' 448](http://www.nevo.co.il/Law_word/law07/mekomi-0448.pdf) מיום 15.2.1991 עמ' 180.

   ת"ט [ק"ת חש"ם תשנ"א מס' 450](http://www.nevo.co.il/Law_word/law07/mekomi-0450.pdf) מיום 17.3.1991 עמ' 246.

   תוקן [ק"ת חש"ם תשע"ז מס' 862](http://www.nevo.co.il/Law_word/law07/mekomi-0862.pdf) מיום 15.12.2016 עמ' 93 – תיקון תשע"ז-2016.

   [ק"ת חש"ם תשע"ח מס' 904](http://www.nevo.co.il/law_word/law07/mekomi-0904.pdf) מיום 5.2.2018 עמ' 363 – תיקון תשע"ח-2018; ר' סעיף 11 לענין הוראת שעה.

   11. על אף האמור בסעיף 19 לחוק העזר העיקרי, יעודכנו תעריפי ההיטל שנקבעו בתוספת הראשונה כנוסחה בסעיף 8 לחוק עזר זה, במועד פרסומו של חוק עזר זה ברשומות (להלן – יום העדכון הראשון), לפי שיעור שינוי המדד מן המדד שפורסם לאחרונה לפני יום העדכון הראשון לעומת מדד חודש אוקטובר 2015. [↑](#footnote-ref-1)