חוק עזר לבאר-שבע (פיקוח על בעלי חיים והחזקתם), תשנ"ב-1991

רשויות ומשפט מנהלי – רשויות מקומיות – חוקי עזר

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': פיקוח על חיות | [Go](#med1) | 3 |
| סעיף 2 | חובת רישוי וסימון אלקטרוני | [Go](#Seif2) | 3 |
| סעיף 3 | החזקת כלב במקום ציבורי | [Go](#Seif3) | 3 |
| סעיף 4 | בקשה לרשיון ותקפו | [Go](#Seif6) | 3 |
| סעיף 5 | סירוב לתת רשיון לרשות לביטול רשיון | [Go](#Seif4) | 3 |
| סעיף 6 | מסירה למאורות בידוד | [Go](#Seif5) | 3 |
| סעיף 7 | השמדת כלב או חיה ומסירתם | [Go](#Seif7) | 4 |
| סעיף 8 | השמדת חתול | [Go](#Seif8) | 4 |
|  | פרק ג': החזקת בעלי חיים | [Go](#med2) | 4 |
| סעיף 9 | היתר להחזקת בעלי חיים | [Go](#Seif9) | 4 |
| סעיף 10 | איסור מרעה | [Go](#Seif10) | 5 |
| סעיף 11 | מניעת מטרד ואיסור שוטטות | [Go](#Seif11) | 5 |
| סעיף 11א | איסוף גללים | [Go](#Seif23) | 5 |
| סעיף 11ב | קבורת בעלי חיים | [Go](#Seif24) | 5 |
| סעיף 12 | דרישת ביצוע מאת הבעל | [Go](#Seif12) | 5 |
| סעיף 13 | ביצוע בידי הרופא הוטרינר | [Go](#Seif13) | 6 |
| סעיף 14 | אישור על סכום ההוצאות | [Go](#Seif14) | 6 |
| סעיף 15 | החזקת בעלי חיים מסוכנים | [Go](#Seif15) | 6 |
|  | פרק ד': שונות | [Go](#med3) | 6 |
| סעיף 16 | פיצויים | [Go](#Seif16) | 6 |
| סעיף 17 | איסור הפרעה | [Go](#Seif17) | 6 |
| סעיף 18 | סמכות כניסה | [Go](#Seif18) | 6 |
| סעיף 19 | שמירת דינים | [Go](#Seif19) | 6 |
| סעיף 20 | הצמדה למדד | [Go](#Seif20) | 6 |
| סעיף 21 | הוראת שעה | [Go](#Seif21) | 7 |
| סעיף 22 | ביטול | [Go](#Seif22) | 7 |

חוק עזר לבאר-שבע (פיקוח על בעלי חיים והחזקתם), תשנ"ב-1991[[1]](#footnote-1)\*

בתוקף סמכותה לפי סעיף 250 לפקודת העיריות, מתקינה מועצת עירית באר-שבע חוק עזר זה:

פרק א': פרשנות

1. "בעל" – לענין בעלי חיים – אדם שהוא –

הגדרות

(1) בעלם, בשלמות או חלקית, או המציג עצמו כך;

(2) שלוחו של אדם כאמור;

(3) מחזיק בהם או מי שיש לו טובת הנאה בהם, שליטה, סמכות או פיקוח עליהם;

(4) מתיר להם לחיות בחצריו או להיות או להישאר בהם, לפי הענין;

(5) נוהג כלי רכב שבהם הם נמצאים, אלא אם כן הוכיח כי אדם אחר הוא בעלם;

(6) זכאי לקבל פירות או הכנסה מהם או שהיה מקבלה אילו היו נותנים הכנסה;

והכל למעט רופא וטרינר או הפועלים בתוקף סמכותם לפי הוראותיו או לפי הוראות חוק עזר זה;

"בעל חיים" – כמשמעותו בפקודת מחלות בעלי חיים [נוסח חדש], התשמ"ה-1985, למעט דגים;

"חיה" – כלב, חתול או קוף;

"לוחית-מספר" – לוחית-מספר שניתנה לבעל כלב בידי הרופא הוטרינר;

"מאורות בידוד" או "מכלאות" – מאורות בידוד או מכלאות בהן משתמשת העיריה;

"מפקח" – אדם שראש העיריה מינהו בכתב למפקח לענין הוראות חוק זה, כולן או מקצתן;

"מקום עינוג" – כמשמעות "עינוג ציבורי" בחוק רישוי עסקים, התשכ"ח-1968, למעט דירת מגורים;

"מקום ציבורי" – רחוב או מקום עינוג, וכן אוטובוס ציבורי כמשמעותו בתקנות התעבורה, התשכ"א-1961;

"סימון אלקטרוני" – סימון תת-עורי על ידי שבב אלקטרוני זעיר המוזרק לצוואר הכלב;

תיקון תשס"א-2001

"העיריה" – עירית באר-שבע;

"רחוב" – דרך, נתיב להולכי רגל, מדרכה, כביש, סמטה, מדרך, משעול לרוכבים או לרגליים, חצר, טיילת, מבוי, מעבר המשמש או מכוון לשמש אמצעי גישה לבתים אחדים, תעלה, ביב, חפירה, רחבה, ככר או גן, וכן מקום שהציבור רשאי להשתמש בו או לעבור בו או להיכנס אליו, בין שהם מפולשים ובין שאינם מפולשים;

"ראש העיריה" – לרבות מי שראש העיריה אצל לו בכתב מסמכויותיו לפי חוק עזר זה, כולן או מקצתן;

"רופא וטרינר" – הרופא הוטרינר של העיריה לרבות מי שהוא אצל לו בכתב מסמכויותיו לפי חוק עזר זה, כולן או מקצתן;

"רשיון" – רשיון להחזקת כלב בתחום העיריה.

פרק ב': פיקוח על חיות

2. (א) לא יחזיק אדם כלב בתחום העיריה, אלא אם כן ניתן לגביו רישיון מאת הרופא הוטרינר ובהתאם לתנאי הרישיון, כולל סימונו האלקטרוני של הכלב.

חובת רישוי וסימון אלקטרוני

(ב) אדם השוהה זמנית בתחום העיריה ומחזיק כלב ברשותו, וכן תושב המחזיק כלב בפיקוח זמני, לא יהיה חייב ברישיון לכלב מאת הרופא הוטרינר ובסימון אלקטרוני, ובלבד שברשותו רישיון בר תוקף מאת רשות מקומית אחרת לגבי הכלב, וכן שתקופת החזקתו של הכלב בתחום העיריה לא תעלה על 30 יום.

(ג) כלב עד גיל 3 חודשים אינו חייב ברישיון, בחיסון ובסימון אלקטרוני.

(ד) חיסון כלב שבוצע בתחום רשות מקומית אחרת אינו פוטר את בעלו או מחזיקו מחובת קבלת רישיון להחזקת כלב, בתחום העיריה, מגיל שלושה חודשים.

(ה) לא יחזיק אדם בתחום העיריה חתול, אלא אם כן תלה בצווארו של החתול קולר בצבע בולט.

3. לא יחזיק אדם ולא ירשה לאחר להחזיק בכלבו במקום ציבורי, אלא כאשר הכלב קשור היטב ולפיו זמם.

החזקת כלב במקום ציבורי

4. (א) בקשה למתן רשיון תוגש לרופא וטרינר; הרופא הוטרינר רשאי לתת רשיון או לסרב לתיתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם, לפי שיקול דעתו.

בקשה לרשיון ותקפו

(ב) בעד רשיון וסימון אלקטרוני ישלם המבקש בעת הגשת בקשה לקבלתו, אגרות בשיעורים שנקבעו בתוספת הראשונה.

תיקון תשס"א-2001

(ג) אישר הרופא הוטרינר את הבקשה, בין בתנאים ובין בלעדיהם, יתן לבעל הכלב רשיון ולוחית-מספר; לא מלאו לכלב שלושה חודשים, רשאי הרופא הוטרינר לתת לבעל הכלב רשיון זמני, שתקפו עד שימלאו לכלב שלושה חדשים או עד לתאריך אחר שינקוב ברשיון הזמני, לפי המועד המוקדם.

(ד) על אף האמור בסעיף קטן (ב), לא תשולם אגרה בעד בקשה לרשיון זמני ובעד רשיון לגבי כלב המשמש מורה דרך לעיוור.

(ה) הרופא הוטרינר ינהל פנקס שיירשמו בו פרטים מלאים על כל כלב שניתנו לגביו רשיון ולוחית-מספר, וכן שמו ושם משפחתו, וכן מספר תעודת זהות ומענו של בעלו; בעל הכלב יתן את כל הפרטים האמורים לרופא הוטרינר, לפי דרישתו.

(ו) תקפו של רשיון הוא שנה מתאריך הוצאתו.

(ז) בעד כלבה מעוקרת או כלב מסורס תשולם מחצית מאגרת רישיון.

תיקון תשס"א-2001

5. (א) מבלי לגרוע מכלליות האמור בסעיף 4(א), רשאי הרופא הוטרינר לסרב לתת רשיון, ורשאי הוא לבטל רשיון, בהתקיים לדעתו אחד מאלה:

סירוב לתת רשיון לרשות לביטול רשיון

תיקון תשס"א-2001

(1) הכלב הוא בעל מזג פראי;

(2) הכלב מהווה סכנה לבטחון הציבור או לבריאותו;

(3) הכלב מקים רעש שהוא מפגע לשכנים;

(4) בעל הכלב הורשע יותר מפעם אחת על עבירה לפי סעיף 495 לחוק העונשין, התשל"ז-1977, או על החזקת כלב בתנאים המסכנים את בריאות הציבור;

(5) הכלב, אם מלאו לו שלושה חדשים, לא קיבל זריקת חיסון נגד כלבת לפי תקנות הכלבת (חיסון), התשל"ד-1974.

(ב) הרופא הוטרינר רשאי להגביל את מספר הכלבים או החתולים שבהחזקת אדם אחד אם הם מהווים מטרד, מפגע תברואי או סיכון לציבור.

תיקון תשס"א-2001

6. (א) בעל כלב שסירבו ליתן לגבי כלבו רשיון או שהרשיון שניתן לגבי כלבו בוטל, ימסור את הכלב, תוך 48 שעות, למאורת בידוד.

מסירה למאורות בידוד

(ב) כלב שאין לגביו רשיון או שאין על צוארו לוחית-מספר, יתפסהו רופא וטרינר וימסרהו למאורת בידוד; אם אי אפשר או מסוכן לתפסו, לפי שיקול דעתו של רופא וטרינר, רשאי הוא להשמידו או להורות להשמידו.

(ג) חיה שנשכה אדם או בעל חיים וכן חיה שהתעורר לגביה חשד שהיא נגועה בכלבת, חייב בעלה להביאה למאורת הבידוד הקרובה תוך 24 שעות ממועד הנשיכה; לא הביא הבעל את החיב למאורת בידוד כאמור, רשאי רופא וטרינר להביאה למאורת בידוד על חשבון הבעל.

7. (א) בכפוף לאמור להלן, רשאי רופא וטרינר להשמיד חיה המצויה במאורת בידוד או למוסרה למוסד מדעי; היתה החיה כלב, רשאי הוא גם למוסרו לגוף בטחוני ואם הכלב הוא בעל ערך או אינו מתאים לצרכי מחקר או בטחון, רשאי הרופא הוטרינר למוסרו למי שיתחייב והוא מסוגל, לדעת הרופא הוטרינר, לטפל בו כיאות; הרופא הוטרינר ירשום בספרו כל חיה שנמסרה כאמור.

השמדת כלב או חיה ומסירתם

(ב) הגיש בעלו של כלב שנמסר למאורת בידוד לפי סעיף 6(א), תוך 72 שעות ממועד מסירתו כאמור בקשה לבית המשפט המוסמך נגד השמדת הכלב, מסירתו לפי סעיף קטן (א) או החזקתו במאורת בידוד, והודיע על כך תוך המועד האמור בכתב לרופא הוטרינר, לא יימסר הכלב לפי סעיף קטן (א) ולא יושמד, אלא אם כן בית המשפט החליט אחרת.

(ג) הוראות סעיף קטן (ב) לא יחולו, אלא על כלב –

(1) שבעלו שילם אגרת החזקה לעיריה בשיעור שנקבע בתוספת השניה תוך 72 שעות כאמור, או

(2) שהחזקת הכלב במאורת בידוד עד להחלטת בית המשפט עלתה על 21 ימים ובעלו שילם מראש לעיריה אגרת החזקה כאמור בעד כל תקופה נוספת של 21 ימים או חלק ממנה.

(ד) כלב שנמסר למאורת בידוד לפי סעיף 6(ב), לא יימסר לפי סעיף קטן (א) ולא יושמד, אלא אם כן לא נמצאו לו דורשים תוך 48 שעות ממועד מסירתו למאורת בידוד; הרופא הוטרינר רשאי להאריך את התקופה האמורה עד שבעה ימים אם הוא סבור שהכלב הוא בעל ערך; נמצא לכלב דורש הוא יוכל לקבלו רק לאחר שימציא לגביו רשיון תוך תקופת החזקתו במאורת הבידוד ולאחר ששילם לעיריה אגרת החזקה לכל ימי החזקתו במאורת הבידוד וכן אגרת הובלה בשיעורים שנקבעו בתוספת השלישית.

(ה) חיה שהובאה למאורת בידוד לפי סעיף 6(ג), תוחזק בה עד 10 ימים מיום שהובאה ובתום תקופה זו רשאי הבעל להוציאה ממנה, אלא אם כן מתה או הושמדה כדין לפני תום אותה התקופה; חיה כאמור לא תושמד ולא תימסר למוסד מדעי אם בעלה הוציאה כאמור ממאורת הבידוד לשילם לעיריה אגרת החזקה ואגרת הובלה בשיעורים שנקבעו בתוספת הרביעית.

(ו) חובת תשלום אגרות ההחזקה וההובלה כאמור בסעיף קטן (ה) תחול על בעל החיה כאמור בו אף אם לא הוציאה מסיבה כלשהי ממאורת הבידוד.

8. נמצא חתול משוטט בתחום העיריה ללא קולר בצבע בולט רשאי רופא וטרינר לתפסו ולהעבירו למאורת בידוד או למכלאה; אם אי אפשר או מסוכן לתפסו, לפי שיקול דעתו של רופא וטרינר, רשאי הוא להשמידו או להורות להשמידו.

השמדת חתול

תיקון תשס"א-2001

פרק ג': החזקת בעלי חיים

9. (א) לא יחזיק אדם בעל חיים בתחום העירייה, אלא אם כן –

היתר להחזקת בעלי חיים

תיקון תשע"ב-2012

(1) ניתן לגביו היתר מאת רופא וטרינר ובעל החיים מסומן אם נדרש הדבר על ידי רופא וטרינר;

(2) רופא וטרינר קבע שהחזקתו אינה מותנית בקבלת היתר, וקביעה זו פורסמה בלוחות המודעות של העירייה או בדרך אחרת לפי החלטת רופא וטרינר, וניתן לעיין בה בשעות הפעילות המקובלות ובאתר האינטרנט של העירייה;

(3) בעל החיים משמש לצרכים חקלאיים.

(א1) אדם השוהה זמנית בתחום העירייה ומחזיק בעל חיים ברשותו, או תושב העירייה המחזיק בעל חיים בפיקוח זמני, לא יהיה חייב בהוצאת היתר וסימון בהתאם, ובלבד שברשותו היתר בר-תוקף מרשות מקומית אחרת לגבי בעל החיים והוא מסומן בהתאם להיתר, וכן שתקופת החזקתו של בעל החיים בתחום העירייה לא תעלה על 30 ימים;

תיקון תשע"ב-2012

ת"ט תשע"ב-2012

בסעיף זה, "בעל חיים" – למעט כלב וחתול.

(ב) בקשה להיתר או לחידושו תוגש לרופא הוטרינר בכתב, ואליה יצורפו מסמכים שידרוש הרופא הוטרינר.

(ג) הרופא הוטרינר רשאי לתת היתר, לחדשו, לסרב לתיתו, לתקנו, לשנותו, להתלותו או לבטלו וכן להתנות בו תנאים.

(ד) תוקפו של היתר הוא לשנה אחת מיום הוצאתו, אם לא נקבעה בו תקופה קצרה יותר.

(ה) בעת הגשת בקשה למתן היתר ישלם המבקש אגרה בשיעור שנקבע בתוספת החמישית.

(ו) היתר ייערך לפי הטופס שבתוספת השישית, ייחתם בידי הרופא הוטרינר, יוחזק בידי בעלו ויוצג לפי בקשת הרופא הוטרינר או מפקח; עותק של ההיתר יישמר במשרדי העיריה.

10. (א) לא ירעה אדם ולא יוליך בעל חיים בתחום העירייה ולא ירשה לאחר מטעמו לעשות כן, אלא על פי היתר מראש העירייה ובכפוף לתנאי ההיתר, ובלבד שמלאו לרועה 16 שנים לפחות.

איסור מרעה

תיקון תשע"ב-2012

(ב) הרועה בעלי חיים בתחום העירייה או מעבירם ידאג לשמור על ניקיון שביבתם באופן שלא ייגרם מטרד או פגיעה בבריאותו ובביטחונו של הציבור וימנע את פלישתם של בעלי החיים למקרקעין.

(ג) רופא וטרינר רשאי לקבוע, לשם מניעת התפשטות מחלה או נגע או למניעת הפרעות לתנועה, הוראות בדבר איסור או הגבלה של מרעה או של תנועת בעלי חיים במקום מסוים בתחום העירייה; הוראות כאמור יוצבו בכניסה לאותו מקום ויפורסמו באתר האינטרנט של העירייה; הרועה בעל חיים או מוליכם בתחום העירייה חייב למלא אחר ההוראות.

(ד) רעה אדם או הוליך בעלי חיים בתחום העירייה בלא היתר מראש העירייה, או בניגוד לתנאי ההיתר, רשאי ראש העירייה, בהודעה בכתב, לדרוש מהמחזיק לסלק את בעלי החיים מתחום העירייה או להעבירם למקום המותר בהחזקתם, בהתאם לתנאים ולמועדים הקבועים בהודעה.

11. (א) בעלו של בעל חיים שבתחום העיריה, יחזיקו בתוך חצר מגודרת באופן שלא יהווה מפגע, מטרד או סכנה לציבור.

מניעת מטרד ואיסור שוטטות

(ב) בעלו של בעל חיים ישמור על נקיונו ועל נקיון מקום החזקתו וימנע הופעת מחלות או נגעים והתפשטותם.

(ג) בעלו של בעל חיים אחראי לכך שבעל חיים לא יצא משליטתו ולא ישוטט חופשי בתחום העיריה אלא בתנאים הקבועים בסעיף 10.

תיקון תשע"ב-2012

(ד) נמצא בעל חיים בתחום העיריה בניגוד להוראות סעיף 10 או כשהוא אינו בשליטת בעלו או כשהוא משוטט חופשי בתחום העיריה, רשאי הרופא הוטרינר לתפסו לאלתר בכל מקום שיימצא, להעבירו למכלאה, לאכסנו או למוכרו, לפי שיקול דעתו, ויחולו לגבי האמור בסעיף קטן זה הוראות סעיף 13.

(ה) (נמחק).

תיקון תשע"ב-2012

11א. עשה בעל חיים את צרכיו בהטלת גללים במקום ציבורי, יאסוף המחזיק בבעל החיים את הגללים, ישים אותם בשקית וישליך אותה כשהיא סגורה לכלי אצירה לפסולת המצוי במקום ציבורי והמיוחד לקליטת פסולת המושלכת בידי הציבור; סעיף זה לא יחול על עיוורים בעלי כלבי נחייה.

איסוף גללים

תיקון תשע"ב-2012

11ב. (א) רופא וטרינר רשאי להסדיר קבורת בעלי חיים.

קבורת בעלי חיים

תיקון תשע"ב-2012

(ב) המחזיק בבעל החיים חייב לסלק את הפגר של בעל החיים.

(ג) הודעה בדבר ההסדרים והמקומות אשר יותרו לקבורת בעלי חיים תוצג במשרדי העירייה באופן שלציבור תהיה גישה חופשית אליה ותפורסם באתר האינטרנט של העירייה.

12. (א) הרופא הוטרינר רשאי, בהודעה בכתב, לדרוש מאת בעלו של בעל חיים לבצע עבודה או לעשות פעולה הדרושה לדעתו למניעתו של מפגע, מטרד או סכנה לציבור או לסילוקם, וכן לתת הוראות בדבר החזקת בעלי חיים, בדבר סידורים להבטחת הנקיון והבריאות ולמניעת ריחות רעים או הוראות בדבר המבנה, המיתקנים והחצר המשמשים להחזקת בעלי חיים והסידורים הכרוכים בכך.

דרישת ביצוע מאת הבעל

(ב) הודעה כאמור תכלול את המועד לביצוע האסור בה.

(ג) מי שנמסרה לו הודעה כאמור חייב לקיימה לכל פרטיה, להנחת דעתו של הרופא הוטרינר; תוקפה של הודעה כאמור היא עד למילוייה.

13. לא קיים אדם הודעה כאמור בסעיף 12 או ביצע את המפורט בה שלא לפי התנאים, הפרטים והאופן המפורטים בה, להנחת דעתו של הרופא הוטרינר, או אם ראה הרופא הוטרינר כי בעל חיים מוחזק בתחומי העיריה ללא היתר או בניגוד לתנאי ההיתר או בניגוד להוראות חוק עזר זה, רשאי הרופא הוטרינר, בנוסף לכל סמכות והוראה שבחוק עזר זה –

ביצוע בידי הרופא הוטרינר

(1) לבצע את המפורט בהודעה כאמור באמצעות עובדי העיריה ובאמצעות אחרים;

(2) לתפוס או להורות לתפוס את בעל החיים, להעבירו או להורות להעבירו למכלאה, לאכסנו או להורות לאכסנו או למוכרו, לפי שיקול דעתו של הרופא הוטרינר, ולשם כך להיכנס לאלתר לחצרי בעלו;

(3) לגבות את הוצאות הביצוע, לרבות הוצאות נלוות לצורך הביצוע מבעלו של בעל החיים, ואם היו מספר בעלים לגבות את ההוצאות מכולם יחד או מכל אחד מהם לחוד; נמכר בעל החיים בידי העיריה ינוכו ההוצאות כאמור מהתמורה שנתקבלה.

14. חשבון ההוצאות חתום בידי הרופא הוטרינר או גזבר העיריה יהיה ראיה בדבר שיעורם.

אישור על סכום ההוצאות

15. ראש העיריה רשאי לאסור, להתנות או להגביל את החזקתם של קופים, נחשים ובעלי חיים מסוכנים אחרים, לפי המלצתו של הרופא הוטרינר.

החזקת בעלי חיים מסוכנים

פרק ד': שונות

16.[[2]](#footnote-2) (א) לא תהיה עילת תביעה נגד העיריה או נגד עובד מעובדיה על מעשה שנעשה בתום לב לפי הוראות חוק עזר זה או לפי הוראות ביצוע מכוחו.

פיצויים

(ב) בעלו של בעל חיים שהובא למאורת בידוד או למכלאה, או שהושמד או נמסר למקום או לאדם אחר, לפי הוראות חוק עזר זה, אינו זכאי לפיצויים.

17. לא יפריע אדם לראש העיריה, לרופא וטרינר, למפקח, לשוטר או לבעל סמכות אחר במילוי תפקידם לפי הוראות חוק עזר זה.

איסור הפרעה

18. ראש העיריה, הרופא הוטרינר ומפקח רשאים להיכנס בכל עת לנכס או למקום אחר בתחום העיריה, כדי לבדוק, לעשות ולבצע את הדרוש על מנת לברר אם קוימו הוראות חוק עזר זה ולפי שיקול דעתם, לנקוט צעדים הדרושים לקיומן.

סמכות כניסה

19. סמכות לפי חוק עזר זה איננה גורעת מסמכות לפי חיקוק אחר, וקיום חובה לפי חוק עזר זה אינו פוטר מקיום חובה לפי חיקוק אחר; קיום חובה לפי חיקוק אחר אינו פוטר מקיום חובה או מאיסור הפרה של כל הוראה לפי חוק עזר זה.

שמירת דינים

20. (א) סכומי האגרות, ההיטלים והתשלומים האחרים, לפי הענין, שהוטלו בחוק עזר זה, יעלו ב-1 בכל חודש (להלן – יום ההעלאה) לפי שיעור עליית המדד מן המדד שפורסם לאחרונה לפני יום ההעלאה הקודם עד המדד שפורסם לאחרונה לפני יום ההעלאה.

הצמדה למדד

(ב) סכומים מוגדלים כאמור בסעיף קטן (א) יעוגלו לשקל החדש השלם הקרוב.

(ג) ראש העיריה יפרסם בתחום העיריה הודעה בדבר שיעורי האגרות, ההיטלים והתשלומים האחרים כפי שהם מוגדלים עקב עליית המדד ועותקים של ההודעה יופקדו במשרד הממונה על המחוז ובמשרד הפנים בירושלים.

(ד) בסעיף זה "מדד" – מדד המחירים לצרכן שפרסמה הלשכה המרכזית לסטטיסטיקה (להלן – מדד).

21. (א) על אף האמור בסעיף 20(א) יעלו סכומי האגרות, ההיטלים והתשלומים האחרים שנקבעו בתוספת הראשונה, בתוספת השניה, בתוספת השלישית, בתוספת הרביעית ובתוספת החמישית, לפי הענין, ב-1 בחודש שלאחר פרסום חוק עזר זה בשיעור עליית המדד שפורסם לאחרונה לפני פרסומו לעומת המדד שפורסם בחודש אפריל 1991.

הוראת שעה

תיקון תשנ"ד-1994

ת"ט תשנ"ה-1994

(ב) על אף האמור בסעיף 20(ב) לחוק העזר העיקרי ובסעיף קטן (א) לסעיף זה, יעלו שיעורי האגרות שנקבעו בפריט (1) לתוספת הראשונה ובתוספת הרביעית, לפי שיעור עליית המדד שפורסם לאחרונה לפני פרסום חוק עזר זה ברשומות לעומת המדד שפורסם בחודש אוקטובר 1995, ויחולו לגבי עליית שיעורי האגרות לפי סעיף קטן זה הוראות תקנה 1(א) עד (ג) לתקנות אגרות חקלאיות (הצמדה למדד), התשמ"א-1981, שפורסמו בקובץ התקנות, התשמ"א, עמ' 1564.

תיקון תשנ"ד-1994

ת"ט תשנ"ה-1994

22. בטלים –

ביטול

(1) חוק עזר לבאר-שבע (פיקוח על כלבים), התשל"ג-1973;

(2) חוק עזר לבאר-שבע (החזקת בעלי חיים), התשמ"ז-1986.

**תוספת ראשונה**

תיקון תשנ"ד-1994

תיקון תשס"א-2001

(סעיף 4)

שיעורי האגרה בשקלים חדשים

(1) בעד רשיון

(א) ללא חיסון נגד מחלת הכלבת 34.50

לכלב מעוקר, ללא חיסון נגד מחלת הכלבת 17.25

(ב) כולל חיסון נגד מחלת הכלבת 47.00

לכלב מעוקר, כולל חיסון נגד מחלת הכלבת 24.00

(2) בעד סימון אלקטרוני 55

**תוספת שניה**

(סעיף 7(ג))

האגרה בשקלים חדשים

בעד החזקה לתקופה של 21 יום או חלק ממנה 270

**תוספת שלישית**

(סעיף 7(ד))

האגרה בשקלים חדשים

(1) בעד החזקה ליום 13

(2) בעד הובלה 25

**תוספת רביעית**

תיקון תשנ"ד-1994

(סעיף 7(ה))

שיעורי האגרה בשקלים חדשים

(1) בעד החזקה, לכל יום 25

(2) בעד הובלה 35

**תוספת חמישית**

(סעיף 9(ה))

האגרה בשקלים חדשים

בעד היתר 22

**תוספת שישית**

(סעיף 9(ו))

**עירית באר-שבע**

היתר מס'       תיק מס'

בעל ההיתר       מס' ת"ז

מס' בעלי החיים

תנאי ההיתר

תוקפו של היתר זה יפקע ביום

תאריך \_\_\_\_\_\_\_\_\_\_\_\_\_\_\_\_

חתימת הרופא הוטרינר

כ"ב בסיון התשנ"א (4 ביוני 1991) יצחק רגר

ראש עירית באר-שבע

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ב מס' 466](http://www.nevo.co.il/Law_word/law07/mekomi-0466.pdf) מיום 10.10.1991 עמ' 2.

   ת"ט [ק"ת חש"ם תשנ"ב מס' 470](http://www.nevo.co.il/Law_word/law07/mekomi-0470.pdf) מיום 21.11.1991 עמ' 144.

   תוקן [ק"ת חש"ם תשנ"ד מס' 526](http://www.nevo.co.il/Law_word/law07/mekomi-0526.pdf) מיום 25.8.1994 עמ' 315 – תיקון תשנ"ד-1994 (ת"ט [ק"ת חש"ם תשנ"ה מס' 528](http://www.nevo.co.il/Law_word/law07/mekomi-0528.pdf) מיום 17.11.1994 עמ' 66).

   [ק"ת חש"ם תשס"א מס' 640](http://www.nevo.co.il/Law_word/law07/mekomi-0640.pdf) מיום 27.8.2001 עמ' 363 – תיקון תשס"א-2001.

   [ק"ת חש"ם תשע"ב: מס' 772](http://www.nevo.co.il/Law_word/law07/mekomi-0772.pdf) מיום 6.6.2012 עמ' 448 – תיקון תשע"ב-2012 (ת"ט [מס' 773](http://www.nevo.co.il/Law_word/law07/MEKOMI-0773.pdf) מיום 10.7.2012 עמ' 513). [↑](#footnote-ref-1)
2. ר' ת"א (שלום כ"ס) 2116-12-09 בנימין נ' עיריית רעננה (פורסם בנבו) לענין אי חוקיות ההוראה במקרה הנדון. [↑](#footnote-ref-2)