חוק עזר לבית שמש (מודעות ושלטים), תשט"ו-1955

רשויות ומשפט מנהלי – רשויות מקומיות – חוקי עזר – שילוט

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מודעות ושלט טעונים רשיון | [Go](#Seif2) | 2 |
| סעיף 2א | תחולת הסעיפים 3 עד 9 לחוק עזר לטבעון | [Go](#Seif10) | 2 |
| סעיף 3 | אגרות | [Go](#Seif11) | 2 |
| סעיף 4 | תחולה | [Go](#Seif3) | 2 |
| סעיף 5 | שמירת מודעות | [Go](#Seif4) | 3 |
| סעיף 6 | דרכי פרסום אסורות | [Go](#Seif5) | 3 |
| סעיף 7 | סמכויות ראש המועצה | [Go](#Seif6) | 3 |
| סעיף 8 | פרסום על לוח מודעות | [Go](#Seif7) | 3 |
| סעיף 9 | ענשים | [Go](#Seif8) | 3 |
| סעיף 10 | השם | [Go](#Seif9) | 3 |
|  | תוספת ראשונה | [Go](#med0) | 3 |
|  | מידת מודעות המתפרסמות על ידי הדבקה בלוח מודעות | [Go](#med1) | 3 |

חוק עזר לבית שמש (מודעות ושלטים), תשט"ו-1955[[1]](#footnote-1)\*

בתוקף סמכותה לפי סעיף 9 לפקודת המועצות המקומיות, 1941, מתקינה המועצה המקומית בית שמש חוק עזר זה:

1. בחוק עזר זה –

הגדרות

"חוק עזר לטבעון" – חוק עזר לטבעון (מודעות ושלטים), תשי"א-1951;

"מועצה", "ראש המועצה", "פרסום", "מודעה", "שלט", "הצגה", "לוח מודעות" – כמשמעותן בחוק עזר לטבעון, ובלבד שבכל מקום שבו נאמר "טבעון" יראו כאילו נאמר בו "בית שמש".

2. (א) לא יפרסם אדם מודעה ולא יציג שלט ולא ירשה לאחר לפרסם מודעה או להציג שלט באזור שיפוטה של המועצה, אלא לפי רשיון מאת המועצה ובהתאם להוראותיה ואלא אם המודעה או השלט:

מודעות ושלט טעונים רשיון

(1) כתובים עברית;

(2) וכשהם כתובים לועזית – העברית תופסת לא פחות משני שלישים משטחם ואת החלק העליון מהשטח והאותיות העבריות גדולות מהאותיות הלועזיות.

(ב) המועצה רשאית לתת רשיון, לסרב לתתו, לבטלו ולכלול בו תנאים, להוסיף עליהם וכן לשנותם.

(ג) מודעה תפורסם במקום ובצורה שנקבעו ברשיון.

(ד) מכל מודעה רשאית המועצה לקבל חמישה העתקים ללא תשלום.

(ה) מודעה המתפרסמת דרך הדבקה בלוח מודעות תהא במידה ובצורה שנקבעו בתוספת הראשונה.

(ו) תקפו של רשיון להצגת שלט הוא עד תום שנת הכספים.

2א. הסעיפים 3 עד 9 לחוק עזר לטבעון כנוסחם ביום פרסומו ברשומות יהיו סעיפים 3 עד 9 גם לחוק עזר זה, ובלבד שהביטויים "תוספת ראשונה" ו"תוספת שניה" יתייחסו לתוספת ראשונה ותוספת שניה לחוק עזר זה.

תחולת הסעיפים 3 עד 9 לחוק עזר לטבעון

3. (א) המועצה תגבה אגרה בשיעור הנקוב בתוספת השניה.

אגרות

(ב) אגרת מודעה תשולם על ידי מפרסם המודעה או על ידי מי שגרם לפרסומה.

(ג) אגרת מודעה דרך הסרטה בקולנוע תשולם על ידי בעל הקולנוע או מנהלו.

(ד) אגרת שלט תשולם על ידי מציג השלט או על ידי מי שגרם להצגתו.

(ה) המועצה רשאית לפטור אדם או מוסד מתשלום האגרה, מכולה או ממקצתה.

4. הוראות חוק עזר זה אינן חלות על –

תחולה

(א) מודעות ושלטים של הממשלה, של בתי המשפט או של המועצה;

(ב) מודעות המתפרסמות לפי היתר על פי פקודת העתונות;

(ג) שלט המוצג על דלת הכניסה לדירה או המצוייר על שמשות או על חלונות ראווה.

5. לא יסיר אדם, לא יקרע, לא יפגום, לא ישבור, לא יטשטש, לא יקלקל ולא ילכלך מודעה, שלט או לוח-מודעות.

שמירת מודעות

6. (א) לא יפרסם אדם מודעה ולא יציג שלט באופן שהם עלולים להיות מפגע לרבים.

דרכי פרסום אסורות

(ב) לא יפרסם אדם מודעה על ידי מתיחת סרט לרחבם של רחוב או של מדרכה או על ידי נושאי-מודעות, בין שהם הולכי רגל ובין שהם מוסעים.

7. (א) ראש המועצה רשאי לדרוש בכתב מאת אדם, שפרסם מודעה או שהציג שלט ללא רשיון או בניגוד לתנאי הרשיון, להסיר את המודעה או את השלט.

סמכויות ראש המועצה

(ב) לא מילא אדם אחרי דרישת ראש המועצה לפי סעיף קטן (א), רשאי ראש המועצה – לאחר שעברו 3 ימים מיום מסירת הדרישה – להורות על הסרת המודעה או השלט או על הריסתם, ולגבות את הוצאות ההסרה או ההריסה מאותו אדם.

(ג) נשלחה הדרישה הנזכרת בסעיף קטן (א) בדואר רשום אל מקום עסקו של העבריין או אל מקום מגוריו הידוע לאחרונה, רואים אותה כאילו נתקבלה על ידי העבריין כעבור 48 שעות אחרי מסירתה בדואר.

(ד) ראה ראש המועצה שאין לדעת שמו וכתבתו של העבריין, רשאי הוא להורות לפי סעיף קטן (ב) ללא מסירת דרישה בכתב.

8. (א) לא יפרסם אדם – חוץ מהמועצה – מודעה על לוח המודעות.

פרסום על לוח מודעות

(ב) המועצה תפרסם מודעה על לוח המודעות לאחר שנמסרו לה הטפסים ושולמה לה אגרה בשיעור הנקוב בתוספת השניה ואגרה נוספת של 250 פרוטה בעד כל טופס מודעה.

9. העובר על הוראה מהוראות חוק עזר זה, דינו – קנס עד 200 שקלים חדשים, ואם היתה העבירה נמשכת – דינו – קנס נוסף עד 8 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש המועצה או אחרי הרשעתו בדין.

ענשים

תיקון תשמ"ו-1986

10. לחוק עזר זה ייקרא "חוק עזר לבית שמש (מודעות ושלטים), תשט"ו-1955".

השם

תוספת ראשונה

(סעיף 2(ה))

**מידת מודעות המתפרסמות על ידי הדבקה בלוח מודעות**

מידת המודעה אורך בס"מ רוחב בס"מ

גדולה 93 62

בינונית 46 62

קטנה 46 31

זעירה 23 31

**תוספת שניה**

תיקון תש"ס-2000

(סעיף 3(א))

שיעורי האגרה

בשקלים חדשים

מודעה באמצעות מכשיר אופטי או חשמלי על בד קולנוע או במקום אחר – לכל שבוע או חלק ממנו, לכל מקום פרסום 35

מודעה מוארת בחשמל או בניאון או באופן אחר – בעד כל מ"ר או חלק ממנו, לכל שנה או חלק ממנה 105

מודעות על גבי לוחות מודעות של העיריה או במקום אחר, לכל 3 ימים או חלק מהם –

מודעה גדולה – גיליון שלם 340

מודעה בינונית – חצי גיליון 216

מודעה קטנה – רבע גיליון 120

מודעה זעירה – שמינית גיליון 80

שלט ששטחו –

עד 2 מ"ר 182

מעל 2 מ"ר עד 3 מ"ר 271

מעל 3 מ"ר, לכל מ"ר או חלק ממנו 130

לכל שלט נוסף או כתובת על חלון ראווה – כפל התעריפים כאמור

נתאשר.

כ"ב באב תשט"ו (10 באוגוסט 1955) מנחם נוימן

ראש המועצה המקומית בית שמש

משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשט"ו מס' 546](http://www.nevo.co.il/Law_word/law06/tak-0546.pdf) מיום 8.9.1955 עמ' 1414.

   תוקן [ק"ת תשי"ז מס' 705](http://www.nevo.co.il/Law_word/law06/tak-0705.pdf) מיום 7.6.1957 עמ' 1452 – תיקון תשי"ז-1957.

   [ק"ת תשל"ו מס' 3445](http://www.nevo.co.il/Law_word/law06/tak-3445.pdf) מיום 11.12.1975 עמ' 668 – תיקון תשל"ו-1975.

   [ק"ת תשל"ט: מס' 3955](http://www.nevo.co.il/Law_word/law06/tak-3955.pdf) מיום 11.3.1979 עמ' 844 – תיקון תשל"ט-1979 בסעיף 1 לחוק עזר לבית שמש (תיקון חוקי עזר), תשל"ט-1979. [מס' 4011](http://www.nevo.co.il/Law_word/law06/tak-4011.pdf) מיום 2.8.1979 עמ' 1679 – תיקון (מס' 2) תשל"ט-1979.

   [ק"ת חש"ם תשמ"א מס' 62](http://www.nevo.co.il/Law_word/law07/mekomi-0062.pdf) מיום 15.5.1981 עמ' 1054 – תיקון תשמ"א-1981.

   [ק"ת חש"ם תשמ"ד מס' 248](http://www.nevo.co.il/Law_word/law07/mekomi-0248.pdf) מיום 26.9.1984 עמ' 851 – תיקון תשמ"ד-1984.

   [ק"ת חש"ם תשמ"ו מס' 299](http://www.nevo.co.il/Law_word/law07/mekomi-0299.pdf) מיום 23.3.1986 עמ' 63 – תיקון תשמ"ו-1986 בסעיף 1 לחוק עזר לבית שמש (תיקון חוקי עזר), תשמ"ו-1986.

   [ק"ת חש"ם תש"ס מס' 618](http://www.nevo.co.il/Law_word/law07/mekomi-0618.pdf) מיום 15.2.2000 עמ' 122 – תיקון תש"ס-2000. [↑](#footnote-ref-1)