חוק עזר לבני ברק (ביוב), תשס"ח-2008

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל ביוב | [Go](#Seif2) | 3 |
| סעיף 3 | איפן חישוב ההיטל | [Go](#Seif3) | 4 |
| סעיף 4 | היטל בשל בניה חורגת | [Go](#Seif4) | 4 |
| סעיף 5 | פטור לאדמה חקלאית | [Go](#Seif5) | 4 |
| סעיף 6 | חיוב בהיטל בשל שטח המיועד להפקעה | [Go](#Seif6) | 5 |
| סעיף 7 | דרישה לתשלום ההיטל | [Go](#Seif7) | 5 |
| סעיף 8 | חיבור ביב פרטי | [Go](#Seif8) | 5 |
| סעיף 9 | התקנת ביב פרטי | [Go](#Seif11) | 5 |
| סעיף 10 | פגיעה בביוב | [Go](#Seif9) | 5 |
| סעיף 11 | אגרת ביוב | [Go](#Seif10) | 5 |
| סעיף 12 | ועדת להפחתות אגרת ביוב | [Go](#Seif12) | 6 |
| סעיף 13 | דרישה לתשלום האגרה | [Go](#Seif13) | 6 |
| סעיף 14 | שערוך חיובים וחובות | [Go](#Seif14) | 6 |
| סעיף 15 | הטלת חיובים מכח חוקי עזר קודמים | [Go](#Seif15) | 7 |
| סעיף 16 | מסירת הודעות | [Go](#Seif16) | 7 |
| סעיף 18 | ביטול | [Go](#Seif17) | 7 |
| סעיף 19 | מגבלת גביה | [Go](#Seif18) | 7 |
| סעיף 20 | הוראת שעה | [Go](#Seif19) | 7 |
|  | תוספת | [Go](#med0) | 7 |
|  | היטל ביוב | [Go](#med1) | 7 |
|  | אגרת ביוב | [Go](#med2) | 8 |

חוק עזר לבני ברק (ביוב), תשס"ח-2008[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות (להלן – הפקודה), וחוק הרשויות המקומיות (ביוב), התשכ"ב-1962 (להלן – חוק הביוב), מתקינה מועצת עיריית בני ברק חוק עזר זה:

1. בחוק עזר זה –

הגדרות

"אגרת ביוב" או "אגרה" – אגרה המוטלת לכיסוי הוצאות החזקת ביוב כאמור בסעיף 37 לחוק הביוב;

"אדמה חקלאית" – כל קרקע שאינה בניין שייעודה לחקלאות על פי תכנית ואין משתמשים בה או שלא ניתן לגביה היתר לשימוש למטרה אחרת;

"אישור בניה חדשה" – אישור מוסד תכנון לבקשה להיתר בניה להקמת בניה חדשה כהגדרתה להלן וטרם מתן היתר בניה;

"אישור בקשה להיתר בניה" – אישור בקשה למתן היתר בניה בידי מוסד תכנון מוסמך כמשמעותו בחוק התכנון והבניה, התשכ"ה-1965 (להלן – חוק התכנון והבניה);

"ביוב", "ביב פרטי", "ביב ציבורי", "ביב מאסף", "נכס", "בעל" ו"מחזיק" של נכס – כהגדרתם בסעיף 1 לחוק הביוב;

"בניין" – מבנה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או כל חומר אחר, לרבות חלק של מבנה כאמור וכל דבר המחובר לבניין חיבור של קבע;

"בניה חדשה" – הקמת בניין חדש על גבי נכס או תוספת לבניין קיים הניצב בנכס;

"בניה חורגת" – בניה חדשה שנבנתה בלא היתר בניה או בסטייה מהיתר;

"דמי השתתפות" – דמי השתתפות לפי חוקי עזר קודמים לעיריה וכמשמעותם בחוקי עזר אלה;

"דמי פיתוח" – דמי פיתוח ששולמו למינהל מקרקעי ישראל או למי מטעמו בעבור מימון עלות התקנתה של מערכת ביוב או פיתוח מערכת הביוב ובלבד שסכומם אושר בידי מינהל מקרקעי ישראל;

"היטל ביוב" או "היטל" – היטל המוטל לכיסוי הוצאות של התקנת ביוב או של קנייתו לפי סעיף 17 לחוק הביוב ובהתאם לחוק עזר זה;

"היטל קודם" – היטלי ביוב לפי חוקי עזר קודמים לעיריה;

"חיבור חורג" – חיבור של ביב פרטי לביוב בלא היתר מטעם המהנדס כקבוע בסעיף 8 בחוק עזר זה או בחריגה מהיתר כאמור;

"היתר בניה", "סטייה מהיתר", "שימוש חורג" – כמשמעותם בחוק התכנון והבניה;

"הפרשי הצמדה", "מדד", "תשלומי פיגורים" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

"המהנדס" – מהנדס העיריה, לרבות עובד העיריה שהוא העביר אליו בכתב את סמכויותיו לפי חוק עזר זה;

"חוק עזר קודם" – אחד מחוקי עזר לעיריה בדבר ביוב שקדמו לחוק עזר זה;

"מערכת ביוב" – כהגדרת "ביוב" בחוק הביוב";

"יציע", "עליית גג" – כהגדרתם בפרט 1.00.1 לסימן א' לתוספת השלישית לתקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות היתר בניה);

"מרפסת" – חלק חיצון של בניין אשר –

(1) רצפתו קשורה לרצפת פנים הבניין ודלת מעבר ביניהן;

(2) לא יותר משלושת רבעי היקף רצפתו מוקפים קירות;

(3) לאורך שאר שוליו ניצב מעקה שגובהו אינו עולה על 1.10 מ' מהמפלס של רצפתו;

"מרתף" – חלק מבניין שחללו בין רצפתו ותחתית תקרתו נמצא כולו או רובו מתחת למפלס פני הקרקע המקיפה אותו, או מתחת למפלס כביש או מדרכה הנמצאים במרחק אשר אינו עולה על 1.50 מ' ממישור הקיר החיצון שלו; לעניין זה, "מפלס פני הקרקע" וכן "מפלס כביש או מדרכה" – הגובה של כל אחד מהם במרכז מישור הקיר החיצון כאמור, ולגבי קיר שיש בו תפרי התפשטות – גובהו של כל אחד מהם במרכז שבין כל שני תפרי ההתפשטות האמורים או במרכז תפר התפשטות הסמוך לקצה הבניין ובין קצה הבניין;

"נכס לתעשיה" – נכס אחר המיועד על פי תכנית או היתר לשימוש חורג לשמש לתעשיה או המשמש לתכלית כזו בפועל;

"עבודות ביוב" – עבודות הנדרשות להתקנתו או קנייתו של ביוב, או שלב משלביו לרבות כל עבודה או מטלה הנדרשת לצורך אלה;

"העיריה" – עיריית בני ברק;

"קומה" – חלל המשתרע בין שתי רצפות סמוכות הנמצאות זו מעל זו, על פי גובהו המזערי של אותו חלל כקבוע בפרט 2.03 לסימן ב' לחלק ב' לתוספת השניה לתקנות היתר בניה, ככל שנקבע כזה, ולרבות בנייני עזר, מרתפים, מרפסות, מחסנים, חדרי מדרגות, מעברים, גבליות, מרתפי חניה, חניות מקורות, יציעים, חדרי מעליות, עליות גג וכל שטח אחר בקומה;

"ראש העיריה" – ראש העיריה, לרבות עובד העיריה שראש העיריה הסמיכו לעניין חוק עזר זה;

"שטח בניין" – הסכום במ"ר של שטחי כל הקומות בבניין ולרבות:

(1) בניה חורגת;

(2) שטחו של בניין או שטחה של תוספת לבניין העתידים להיבנות שאושרה לגביהם בקשה להיתר בניה על ידי מוסד תכנון לפי שטחם בתכנית הבניה שבהיתר;

"שטח קומה" – סכום המ"ר הכולל של שטח ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

"שטח קרקע" – שטחה הכולל של הקרקע שבנכס לרבות הקרקע שעליה ניצב הבניין;

"שטח המיועד לצורכי ציבור" – שטח קרקע או בניין המיועד בתכנית לצורכי ציבור;

"שטח המיועד להפקעה" – שטח המיועד לצורכי ציבור לפי תכנית שבתוקף ואשר הוועדה המקומית הודיעה כי בכוונתה להפקיעו בהתאם לסעיפים 5 ו-7 לפקודת הקרקעות (רכישה לצורכי ציבור), 1943 (להלן – פקודת הקרקעות);

"שלב ביוב" – כמשמעותו בסעיף 16 לחוק הביוב;

"תכנית" – כמשמעה בחוק התכנון והבניה;

"תעודת העברה לרשם המקרקעין" – כאמור בסעיף 324 לפקודה;

"תעריפי ההיטל המעודכנים", "תעריפי האגרה המעודכנים" – תעריפי ההיטל או האגרה שבתוספת בשיעורם המעודכן במועד הוצאת דרישת התשלום;

"תעריפי ההיטל שבתוקף", "תעריפי האגרה שבתוקף" – תעריפי ההיטל או האגרה שבתוספת לפי שיעורם המעודכן ביום התשלום לקופת העיריה.

2. (א) היטל ביוב נועד לכיסוי הוצאות העיריה בשל התקנת מערכת הביוב או קנייתה, בלא זיקה לעלות התקנת או קניית שלבי ביוב המשמשים את נכס החייב דווקא.

היטל ביוב

(ב) היטל ביוב יוטל על בעל נכס בהתקיים אחד מהתנאים האלה:

(1) תחילת ביצוע עבודות להתקנת מערכת ביוב או שלב ביוב אשר ישמשו את הנכס נושא החיוב במישרין, או בעקיפין או רכישתם של מערכת ביוב או שלב ביוב כאמור; תעודת המהנדס תשמש ראיה לדבר;

(2) אישור בניה חדשה בנכס ובלבד שקיימת מערכת ביוב או שלב ביוב המשמשים או מיועדים לשמש את הנכס נושא החיוב במישרין או בעקיפין, בין שהותקנה טרם תחילתו של חוק עזר זה ובין לאחריה, או שהחלו העבודות להתקנתה כאמור;

(3) חיבור ביב פרטי לביוב;

(4) בניה חורגת או חיבור חורג – בהתאם לקבוע בסעיף 4 ובמועד התגבשות החיוב הקבוע בו.

3. (א) היטל ביוב יחושב לפי שטח הקרקע ושטח הבניין שבנכס וסכומו יהא הסכום המתקבל ממכפלת שטח הקרקע ושטח הבניין שבנכס בתעריפי ההיטל שבתוספת.

איפן חישוב ההיטל

(ב) היטל שעילתו היא לפי סעיף 2(ב)(1) ו-5 ישולם לפי תעריפי ההיטל המעודכנים; היטל שעילתו היא לפי סעיף 2(ב)(2) ישולם לפי תעריפי ההיטל שבתוקף בעת מתן ההיתר.

(ג) שולמו בעבור נכס דמי השתתפות, דמי פיתוח, היטל קודם או היטל ביוב (להלן – חיוב ראשון), בעבור שלב ביוב, לא ייכללו שטח הקרקע ושטח הבניין בנכס, בעת הטלתו של החיוב הראשון ואשר בעבורם שולם אותו חיוב, במניין השטחים לפי סעיף קטן (א), לצורך חישוב ההיטל הביוב בעבור אותו שלב ביוב.

(ד) שולם בעבור נכס, בשל שלב ביוב, חיוב ראשון, יחויב בעל נכס בעבור אותו שלב ביוב, בתשלום היטל ביוב בעד בניה חדשה שאושרה בנכס לאחר ששולם החיוב הראשון.

(ה) אושרה בניה חדשה תחת בניין שנהרס ושולם בעדו חיוב ראשון, יחושב ההיטל בשל הבניה החדשה על בסיס שטחה בניכוי שטח הבניין שנהרס כאמור.

(ו) נוכחה העיריה לדעת, לאחר גמר בנייתו של בניין, כי השטח הבנוי בפועל קטן מהשטח שאושר בתכניות הבניה שעל פיהן שולם היטל ביוב או גדול ממנו, תשחב לבעל הנכס, או תגבה ממנו לפי העניין, בהתאם להוראות כל דין, את סכום ההפרש הנובע מפער השטחים שהתגלה; סכום ההפרש כאמור יחושב על בסיס תעריפי ההיטל שהיו בתוקף בעת תשלום ההיטל, בתוספת הפרשי הצמדה.

4. (א) בשל בניה חורגת ובשל חיבור חורג חייב בעל נכס בתשלום היטל ביוב.

היטל בשל בניה חורגת

(ב) לעניין סעיף קטן (א) יראו את יום התחלת הבניה החורגת או החיבור החורג, כפי שייקבע על ידי המהנדס, או את יום תחילתו של חוק עזר זה, המאוחר מבין אלה, כמועד שבו התגבש מועד החיוב בהתאם לסעיף 2(ב)(3) ו-(4) – בהתאמה (להלן – מועד התגבשות החיוב).

(ג) סכום החיוב בהיטל בשל הבניה החורגת או בשל החיבור החורג יהא הסכום הגבוה מבין אלה:

(1) סכום המחושב לפי תעריפי ההיטל במועד התגבשות החיוב בתוספת תשלומי פיגורים;

(2) אם הועלו תעריפי ההיטל במועד כלשהו לאחר מועד התגבשות החיוב (להלן – מועד ההעלאה) – סכום המחושב לפי תעריפי ההיטל המעודכנים בתוספת תשלומי פיגורים החל מהמועד המאוחר מבין אלה:

(א) מועד ההעלאה;

(ב) חמש שנים טרם המועד שבו התגלו הבניה החורגת או החיבור החורג; לעניין סעיף זה, "הועלו תעריפי ההיטל" – העלאת תעריפים באמצעות תיקונו של חוק העזר.

(ד) שולם ההיטל ונהרס בניין המהווה בניה חורגת בתוך 5 שנים מיום תחילת הבניה, תשיב העיריה לבעל הנכס את ההיטל ששילם בגין הבניה החורגת, בניכוי 20% משיעור ההיטל בגין כל שנה או חלק ממנה, בצירוף הפרשי הצמדה מיום התשלום ועד יום ההשבה.

5. (א) לא יוטל היטל על אדמה חקלאית.

פטור לאדמה חקלאית

(ב) חדל נכס מלהיות אדמה חקלאית, יחויב בעליו בהיטל ביוב; על חיוב כאמור יחולו ההוראות האלה:

(1) ההיטל יוטל בכפוף לקיומה או תחילת העבודות להתקנתה של מערכת ביוב המשמשת או מיועדת לשמש את הנכס במישרין או בעקיפין, בין טרם תחילתו של חוק עזר זה ובין לאחריה;

(2) חיוב כאמור בסעיף קטן (ב)(1) אשר יוטל בעקבות שינוי ייעודה של אדמה חקלאית לייעוד אחר, יחושב לפי תעריפי ההיטל המעודכנים;

(3) חיוב כאמור בסעיף קטן (ב)(1) אשר יוטל בעקבות מתן היתר לשימוש חורג, יחושב לפי תעריפי ההיטל שבתוקף.

(ג) על תשלום ההיטל לפי סעיף קטן (ב) יחולו הוראות חוק עזר זה בהתאמה ולפי העניין.

6. (א) לא יוטל חיוב בהיטל ביוב בשל שטח המיועד להפקעה.

חיוב בהיטל בשל שטח המיועד להפקעה

(ב) שילם בעל נכס היטל בעבור נכס ובמהלך 5 השנים שממועד תשלום ההיטל הוחל בהליך הפקעה וניתנה הודעה בהתאם לסעיפים 5 ו-7 לפקודת הקרקעות (רכישה לצורכי ציבור), 1943, תשיב העיריה לבעל הנכס את ההיטל ששילם בניכוי 20% מסכום ההיטל בעבור כל שנה או חלק ממנה, בצירוף הפרשי הצמדה מיום התשלום ועד יום ההשבה.

7. (א) לצורך תשלום ההיטל, תמסור העיריה לחייב דרישת תשלום כאמור בסעיף 28 לחוק הביוב.

דרישה לתשלום ההיטל

(ב) דרישת התשלום תימסר בעת התגבשות עילת החיוב כקבוע בסעיפים 2(ב) ו-5(ב).

(ג) לא נמסרה מסיבה כלשהי דרישת תשלום באחד מהמועדים הנקובים בסעיף קטן (ב) (להלן – מועד החיוב המקורי), רשאית העיריה למסור את דרישת התשלום טרם מתן תעודת העברה לרשם המקרקעין או טרם מתן אישורה לצורך העברת זכויות חכירה במינהל מקרקעי ישראל; במקרה זה ייקבע סכום החיוב על בסיס תעריפי ההיטל כפי שהיו בתוקפם במועד החיוב המקורי בתוספת הפרשי הצמדה.

(ד) אין בפגם שנפל בדרישת תשלום או באי-מסירתה במועדים הנקובים בסעיף קטן (ב) כלשעצמם כדי לגרוע מחובת בעל נכס בתשלום היטל ביוב.

(ה) דרישת תשלום שנמסרה לפי –

(1) סעיפים קטנים 2(ב)(1) ו-(3) או סעיפים 5(ב)(1) ו-(3) תיפרע בתוך חודש ממועד הוצאתה;

(2) סעיפים קטנים 2(ב)(2) ו-(4) וסעיפים 5(ב)(2), 7(ג) לעיל תיפרע בתוך 7 ימים ממסירתה לבעל הנכס ובכל מקרה כנגד הוצאת היתר הבניה או תעודת ההעברה וכתנאי להוצאתם.

8. (א) לא יחובר ביב פרטי לביוב אלא בידי העיריה, או לאחר מתן אישור מראש ובכתב מאת המהנדס ובכפוך לתשלום היטל ביוב או היטל קודם לפי הוראות חוק עזר זה, או אם נקבע הסדר לתשלום ההיטל – בכפוף לתנאי ההסדר.

חיבור ביב פרטי

(ב) בעל נכס או מחזיק בנכס המבקש לחבר ביב פרטי שבנכס לביוב, יגיש למהנדס בקשה בכתב בצירוף תכנית החיבור.

(ג) המהנדס לא יאשר חיבור כאמור בסעיף קטן (א) אלא בכפוף לקיום הוראות חוק עזר זה, וכן כל דין העוסק בהתקנת ביוב ולרבות חוק התכנון והבניה.

(ד) על אף האמור בסעיף קטן (א) רשאית העיריה להורות על חיבור בלא התניה כאמור בטרם שולם היטל בהתקיים נסיבות מיוחדות שעניינן שיקולי מניעות נזק סביבתי על פי קביעת המהנדס.

(ה) לא התאפשר חיבורו של נכס למערכת הביוב, רשאי המהנדס לדחות את תשלום ההיטל בעד אותו נכס, ובלבד שמועד תשלום ההיטל יחול לא יאוחר מהיום שבו ניתן לחבר את הנכס למערכת הביוב, לפי קביעת המהנדס.

9. לא יבצע אדם עבודות להתקנתו של ביב פרטי, אלא לפי תכנית ביצוע שאושרה בידי המהנדס; לעניין סעיף זה, "התקנת ביב פרטי" – ביצוע עבודות בביב פרטי בהתאם לסעיף 40 לחוק הביוב.

התקנת ביב פרטי

10. לא יעשה אדם מעשה העלול לפגוע או להזיק לביוב השייך לעיריה.

פגיעה בביוב

11. (א) מחזיק בנכס ישלם לעיריה אגרת ביוב; סכום האגרה יהיה הסכום המתקבל ממכפלת כמות המים שנצרכה בידי המחזיק בתעריפי האגרה הנקובים בפרטים 3 ו-4 לתוספת לפי שיעורי האגרה המעודכנים; לעניין זה –

אגרת ביוב

"כמות המים שנצרכה" – כמות המים כפי שנמדדה במד-המים המותקן בנכס בניכוי כמות המים לגינון נוי ובהעדר מד-מים שהותקן בידי העיריה – כמות המים שבעדה מחויב הצרכן בתשלום אגרת צריכת מים;

"מים לגינון נוי" – המים המשמשים לגינון נוי כהגדרת מונח זה בתקנות המים (תעריפים למים ברשויות המקומיות), התשנ"ד-1994, וזאת עד למכסה המוקצבת על פי התקנות האמורות שבעבורה זכאי צרכן לתעריף המופחת שייקבע לגבי שימוש זה.

(ב) העיריה תקיים ותנהל קרן פחת ייעודית (להלן – הקרן) וזאת בהתאם לכללים האלה:

(1) הקרן תנוהל במסגרת חשבון בנק נפרד שתפתח העיריה למטרה זו;

(2) בקרן יופקד החלק היחסי מההכנסות שיתקבלו מאגרת הביוב המיועד לשיקום ולהחלפה של ביוב; לגבי אגרה הנגבית בשל נכס אחר יהא החלק שיופקד בקרן תגמולים – אגרת פחת;

(3) לא ייעשה כל שימוש בכספים הציבוריים בקרן אלא לטובת שיקום והחלפת ביוב או מרכיבים בו.

12. העיריה רשאית להפחית את אגרת הביוב לנכס המשמש כמפעל או כבית עסק, במקרה שבו פחתה באופן משמעותי כמות המים המוזרמת למערכת הביוב לעומת כמות המים שנצרכה כהגדרתה בסעיף 11 (להלן – הפרש כמות); עצם ההפחתה וסכומה ייקבעו בהתאם לכללי האלה:

ועדת להפחתות אגרת ביוב

(1) העיריה תמנה ועדה, אשר תדון בבקשות להפחתת סכום אגרת הביוב, בשל הפרש כמות (להלן – הוועדה);

(2) בוועדה יכהנו מהנדס העיריה, גזבר העיריה, מנהל מחלקת הביוב ויועץ משפטי לעיריה;

(3) הוועדה תגבש עמות מידה שעל פיהן תיבחן ותידון הבקשה להפחתה באגרה; אמות המידה יכללו גם את אלה:

(א) הפרש הכמויות;

(ב) השפעת ההפחתה בסכום האגרה על הכנסותיה של העיריה ויכולתה לממן את הוצאות אחזקת מערכת הביוב;

(ג) טיב השפכים המוזרמים למערכת הביוב והשפעתם עליה;

(4) אמות המידה שתגבש הוועדה טעונות את אישור העיריה; העיריה רשאית לשנות ולתקן את אמות המידה וכן להוסיף עליהן;

(5) הוועדה תקבע את נוהלי הגשת הבקשה ואת אופן הגשתה על ידי המחזיקים, לרבות ניסוח טופסי בקשה וקביעת הוראות ודרישות של המצאת ראיות, אסמכתאות ומסמכים נדרשים וכיוצא באלה;

(6) הוועדה תדון בבקשה להפחתה ותבחן אותן על יסוד אמות המידה שאושרו בידי העיריה ועל פי הנהלים שקבעה.

13. (א) אגרת הביוב תשולם כתוספת לאגרת המים, ודינה לעניין פיגור בתשלום כדין אגרת המים.

דרישה לתשלום האגרה

(ב) דרישת תשלום למחזיק בנכס שאינו חב באגרה בעד אספקת מים, תשוגר בדרך שבה תבחר העיריה ותיפרע במועד שייקבע בדרישה, ויכול שדרישה זו תצורף לדרישת התשלום של החיוב בארנונה הכללית המוטלת בשל אותו נכס.

14. (א) לא שולם במועדו היטל ביוב שנמסרה לגביו דרישת תשלום לפי סעיפים קטנים 2(ב)(1) ו-(3), או 5(ב)(1) ו-(3) יתווספו לסכום המצוין בדרישת התשלום תשלומי פיגורים החל מהמועד שנקבע לתשלומו בחוק עזר זה עד למועד התשלום בפועל.

שערוך חיובים וחובות

(ב) לא שולם במועדו היטל ביוב שנמסרה לגביו דרישת תשלום לפי סעיפים קטנים 2(ב)(2) ו-(4) וסעיפים 5(ב)(2), 7(ג) תפקע דרישת התשלום; כל דרישת תשלום חדשה שתימסר בטרם הוצא ההיתר, התעודה או האישור נושא הסעיפים האמורים, לפי העניין, תהיה בהתאם לתעריפי ההיטל המעודכנים ותעמוד בתוקפה ל-7 ימים ממסירתה לבעל הנכס.

(ג) על אף האמור בסעיף קטן (ב), אם ניתנו ההיתר, התעודה או האישור נושא הסעיפים האמורים בלא ששולם ההיטל או חלק ממנו, ייווספו לסכום שלא שולם תשלומי פיגורים, החל מהמועד שנקבע לתשלומו בחוק עזר זה ועד למועד התשלום בפועל.

15. (א) היתה העיריה מוסמכת לחייב בעל נכס בתשלום היטל או אגרה על פי חוקי עזר קודמים (להלן – החיוב הקודם), וזה לא נדרש על ידה ישלם בעל הנכס לעיריה, לפי דרישתה, את החיוב הקודם, וזאת בהתאם להוראות חוק העזר הקודם שמכוחו היתה העיריה מוסמכת להטיל את החיוב הקודם, ובכפוף להוראות סעיפים קטנים (ב) או (ג).

הטלת חיובים מכח חוקי עזר קודמים

(ב) סכום החיוב הקודם שישלם בעל נכס, כאמור בסעיף קטן (א), ייקבע לפי תעריפי החיוב הקודם; לעניין זה, "תעריפי החיוב הקודם" – התעריפים התקפים בעת היווצרות החיוב הקודם או באגרה קודמת ובתוספת הפרשי הצמדה החל מאותו מועד ועד למועד התשלום בפועל.

(ג) הוראת סעיף קטן (א) תחול ביחס לשטח הקרקע ושטח הבניין כפי שהיו במועד היווצרות החיוב הקודם; אין בתשלום היטל קודם כאמור בסעיף קטן (א) כדי לגרוע מחובתו של בעל נכס בתשלום היטל בעבור בניה חדשה שנבנתה בנכס או שנתבקשה בנייתה לאחר מועד היווצרות החיוב הקודם.

16. מסירת דרישת תשלום לפי חוק עזר זה תהא בדרך של מסירה לידי האדם שאליו היא מכוונת או מסירה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או מועסק שם או משלוח במכתב הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים את המסירה כאמור, תהא המסירה בדרך של הצגה במקום בולט לעין באחד המקומות האמורים או על הנכס שבו היא דנה.

מסירת הודעות

17. בתוספת לחוק עזר לבני ברק (הצמדה למדד), התשמ"ג-1983 (להלן – חוק עזר הצמדה למדד), בסופה יבוא "חוק עזר לבני ברק (ביוב), התשס"ח-2008".

תיקון חוק עזר (הצמדה למדד)

18. בטלים –

ביטול

(1) חוק עזר לבני ברק (ביוב), התשל"ו-1975;

(2) חוק עזר לבני ברק (אגרת ביוב), התש"ם-1980.

19. החל ביום ט"ו בטבת התש"ע (1 בינואר 2010), הטלת היטל או אגרה בשיעור המעודכן לפי חוק עזר זה תהא טעונה את אישורם של מועצת העיריה ושר הפנים או מי מטעמו.

מגבלת גביה

20. על אף האמור בסעיף 2 לחוק עזר הצמדה למדד, יעודכנו סכומי ההיטלים והאגרות הנקובים בתוספת, במועד פרסומו של חוק עזר זה ברשומות (להלן – יום העדכון הראשון), לפי שיעור השינוי שחל במדד המחירים לצרכן שפורסם לאחרונה לפני יום העדכון הראשון, לעומת מדד חודש יולי 2007.

הוראת שעה

תוספת

היטל ביוב

**(סעיפים 2 עד 5 לחוק העזר)**

שיעורי ההיטל בשקלים חדשים

ביב ציבורי ביב מאסף סך הכל

**חיוב בשל קרקע**

שטח הקרקע בנכס (לרבות קרקע שעליה ניצב בניין), לכל מ"ר 0.96 1.63 2.59

**חיוב בשל בניין**

שטח בניין שבנכס, לכל מ"ר 12.47 21.24 33.71

אגרת ביוב

**(סעיף 11 לחוק העזר)**

שיעורי האגרה בשקלים חדשים

כל נכס שאינו נכס

נכס לתעשיה לתעשיה

אגרה לאחזקתו השוטפת של הביוב, לכל מ"ק 0.59 0.56

אגרת פחת לשיקום מערכת הביוב, לכל מ"ק 0.26 0.24

י"ז באייר התשס"ח (22 במאי 2008) ישכר פרנקנטהל

ראש עיריית בני ברק

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"ח מס' 725](http://www.nevo.co.il/Law_word/law07/mekomi-0725.pdf) מיום 28.9.2008 עמ' 536. [↑](#footnote-ref-1)