חוק עזר לבני-ברק (רוכלים), תשכ"ו-1966

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שטחים אסורים ברוכלות | [Go](#Seif2) | 2 |
| סעיף 3 | איסור חניה | [Go](#Seif3) | 2 |
| סעיף 4 | איסור חניה שלא בשעת התעסקות | [Go](#Seif6) | 2 |
| סעיף 5 | איסור לקשור במבנה | [Go](#Seif22) | 2 |
| סעיף 6 | מקום החזקת עגלה | [Go](#Seif23) | 2 |
| סעיף 7 | איסור רעש | [Go](#Seif4) | 2 |
| סעיף 8 | נקיון | [Go](#Seif5) | 2 |
| סעיף 9 | שעות הרוכלות | [Go](#Seif7) | 2 |
| סעיף 10 | היתר התעסוקה | [Go](#Seif8) | 2 |
| סעיף 11 | ימי רוכלות | [Go](#Seif9) | 2 |
| סעיף 12 | רשיון לשימוש בעגלה | [Go](#Seif10) | 3 |
| סעיף 13 | תוקף הרשיון | [Go](#Seif11) | 3 |
| סעיף 14 | אגרת רשיון | [Go](#Seif12) | 3 |
| סעיף 15 | תחולה | [Go](#Seif13) | 3 |
| סעיף 16 | רשיונות | [Go](#Seif14) | 3 |
| סעיף 17 | תבניתן של עגלות | [Go](#Seif15) | 3 |
| סעיף 18 | לוחית מספר לעגלה | [Go](#Seif24) | 3 |
| סעיף 19 | סידור טובין של עגלה | [Go](#Seif16) | 3 |
| סעיף 20 | דרישה לסלק עגלות | [Go](#Seif17) | 3 |
| סעיף 21 | סילוק עגלות | [Go](#Seif18) | 3 |
| סעיף 21א | תפיסת כלים והחרמתם | [Go](#Seif25) | 3 |
| סעיף 22 | איסור הפרעה | [Go](#Seif19) | 3 |
| סעיף 23 | ענשים | [Go](#Seif20) | 3 |
| סעיף 24 | השם | [Go](#Seif21) | 3 |

חוק עזר לבני-ברק (רוכלים), תשכ"ו-1966[[1]](#footnote-1)\*

בתוקף סמכותה לפי הסעיפים 250, 251 ו-254 לפקודת העיריות, מתקינה מועצת עירית בני-ברק חוק עזר זה:

1. בחוק עזר זה –

הגדרות

"דוכן" – שולחן או כלי אחר המשמשים להחזקת טובין לשם מכירתם;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה – תחילתם חצי שעה לפני שקיעת החמה בערבי ימי מנוחה וסופם במוצאי ימי מנוחה עם צאת הכוכבים;

"המפקח" – מי שמועצת העיריה הרשתהו בכתב לפקח על מילוי הוראות חוק עזר זה;

"עגלה" – כל כלי הובלה, הנסחב או הנדחף בכוח מיכני, בכוח אדם או בכוח בעל-חיים;

"עיריה" – עירית בני-ברק;

"ראש העיריה" – לרבות מי שראש העיריה העביר אליו את סמכויותיו לפי חוק עזר זה, כולן או מקצתן.

2. לא יעסוק רוכל בעסקו בין באמצעות עגלה ובין בצורה אחרת –

שטחים אסורים ברוכלות

(1) ברחוב או במקום ציבורי, באופן שהתעסקותו מהווה מכשול לרבים;

(2) בכניסה לבנין או במעבר בין בנינים.

3. לא יעמיד רוכל ולא יניח, ולא ירשה ולא יגרום להעמיד או להניח עגלה, דוכן, תבנית, מגש או טובין בתחומי 20 מטר מגן ילדים, מבית-ספר, ממגרש משחקים, מגינה או מגן.

איסור חניה

4. לא יעמיד רוכל ולא יניח, ולא ירשה ולא יגרום להעמיד או להניח, ברחוב או במקום ציבורי, עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

5. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד או למבנה אחר.

איסור לקשור במבנה

6. רוכל יחזיק את עגלתו בצדו הימני של הרחוב קרוב לשפתה של המדרכה הימנית.

מקום החזקת עגלה

7. לא יכריז רוכל על טובין או על אומנותו באופן הגורם לרעש.

איסור רעש

8. לא ילכלך רוכל ולא יגרום שילכלכו את השטח ליד מקום עסקו.

נקיון

9. לא יעסוק רוכל בעסקו אלא בשעות שבין 06 לבין 20.

שעות הרוכלות

10. ראש העיריה רשאי, לפי שיקול דעתו ובתנאים שיקבע, להתיר לרוכל לעסוק בעסקו גם לאחר השעה 20.00.

היתר התעסוקה

11. לא יעסוק רוכל בעסקו בימי מנוחה.

ימי רוכלות

12. לא ישתמש רוכל בעגלה לצורך עסקו, אלא על פי רשיון.

רשיון לשימוש בעגלה

13. תקפו של רשיון לעגלה הוא עד 31 במרס שלאחר נתינתו.

תוקף הרשיון

14. בעד מתן רשיון לעגלה ישלם המבקש לקופת העיריה אגרה בשיעור של שתי לירות, אולם אם ניתן הרשיון אחרי 30 בספטמבר תהיה האגרה לירה אחת בלבד.

אגרת רשיון

15. הוראת סעיף 12 לא תחול על רוכל המשתמש בעגלה שלגביה ניתן רשיון על פי סעיף 2 לפקודת התעבורה.

תחולה

16. (א) בקשת רשיון לעגלה תוגש בכתב לראש העיריה.

רשיונות

(ב) ראש העיריה רשאי ליתן רשיון, להתנותו או לבטלו, וכן רשאי הוא לכלול ברשיון תנאים, להוסיף עליהם, לגרוע מהם, לשנותם או לבטלם.

17. אם אין הוראה אחרת בפקודת התעבורה או בתקנות שהותקנו על פיה, רשאי ראש העיריה לדרוש שכל עגלה תתאים לתבנית שאושרה על ידיו ושהוצגה במשרדי העיריה.

תבניתן של עגלות

18. (א) רוכל המשתמש בעגלה לצורך עסקו יקבע על צדה האחורי, במקום נראה לעין, לוחית-מספר שיתן לו ראש העיריה; הלוחית תכלול נוסף למספר, את שמו הפרטי ושם משפחתו של הרוכל, מענו ומספר הרישום שבתעודת הזהות שלו.

לוחית-מספר לעגלה

(ב) בעד כל לוחית-מספר תשולם למועצה אגרה בסכום השווה להוצאות הכנתה, לפי חשבון שיגיש ראש העיריה.

19. רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.

סידור טובין של עגלה

20. ראש העיריה, המפקח או שוטר, רשאים לצוות על רוכל לסלק את עגלתו, דוכנו, תבניתו, מגשו או הטובין במקום בו הם נמצאים בניגוד להוראות חוק עזר זה.

דרישה לסלק עגלות

21. לא סילק רוכל את עגלתו, או דוכנו, או תבניתו, או מגשו או הטובין, לאחר שנצטווה לכך בהתאם לסעיף 20, רשאי ראש העיריה או המפקח לסלק את העגלה, הדוכן, המגש או הטובין, בין בעצמו ובין על ידי אחרים.

סילוק עגלות

21א. ראש העיריה או המפקח רשאי לתפוס ולהחרים כל עגלה, עגלת יד, דוכן, מגש או כל כלי קיבול אחר שרוכל שאין לו רשיון משתמש בהם בקשר למכירת טובין ולעכב תחת ידו עד שבית המשפט יורה מה ייעשה בהם.

תפיסת כלים והחרמתם

תיקון תשכ"ט-1969

22. לא יפריע אדם לראש העיריה או למפקח ולא ימנע בעדם מלהשתמש בסמכויותיו לפי חוק עזר זה.

איסור הפרעה

23. העובר על הוראה מהוראות חוק עזר זה, דינו – קנס 600 שקלים חדשים ובמקרה של עבירה נמשכת, דינו – קנס נוסף 24 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש העיריה או לאחר שחוייב בדין.

ענשים

תיקון תשמ"ח-1988

24. לחוק עזר זה ייקרא "חוק עזר לבני-ברק (רוכלים), תשכ"ו-1966".

השם

נתאשר.

כ"ב בכסלו תשכ"ו (16 בדצמבר 1965) משה בגנו

ממלא מקום ראש עירית בני-ברק

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ו מס' 1830](http://www.nevo.co.il/law_word/law06/tak-1830.pdf) מיום 27.1.1966 עמ' 758.

   תוקן [ק"ת תשכ"ט מס' 2340](http://www.nevo.co.il/law_word/law06/tak-2340.pdf) מיום 23.1.1969 עמ' 766 – תיקון תשכ"ט-1969.

   [ק"ת תשל"ז מס' 3630](http://www.nevo.co.il/law_word/law06/tak-3630.pdf) מיום 9.12.1976 עמ' 488 – תיקון תשל"ז-1976 בסעיף 1(21) לחוק עזר לבני-ברק (תיקון חוקי עזר), תשל"ז-1976.

   [ק"ת חש"ם תשמ"ב מס' 115](http://www.nevo.co.il/Law_word/law07/mekomi-0115.pdf) מיום 11.2.1982 עמ' 419 – תיקון תשמ"ב-1982 בסעיף 1(19) לחוק עזר לבני-ברק (תיקון חוקי עזר), תשמ"ב-1982.

   [ק"ת חש"ם תשמ"ג מס' 158](http://www.nevo.co.il/Law_word/law07/mekomi-0158.pdf) מיום 20.1.1983 עמ' 199 – תיקון תשמ"ג-1983 בסעיף 1(19) לחוק עזר לבני-ברק (תיקון חוקי עזר), תשמ"ג-1983.

   [ק"ת חש"ם תשמ"ו מס' 300](http://www.nevo.co.il/Law_word/law07/mekomi-0300.pdf) מיום 20.4.1986 עמ' 79 – תיקון תשמ"ו-1986 בסעיף 1(21) לחוק עזר לבני-ברק (תיקון חוקי עזר) (תיקון), תשמ"ו-1986.

   [ק"ת חש"ם תשמ"ח מס' 378](http://www.nevo.co.il/Law_word/law07/mekomi-0378.pdf) מיום 11.8.1988 עמ' 659 – תיקון תשמ"ח-1988 בסעיף 1(21) לחוק עזר לבני-ברק (תיקון חוקי עזר) (תיקון מס' 3), תשמ"ח-1988. [↑](#footnote-ref-1)