חוק עזר לבת ים (העמדת רכב וחנייתו), תש"ף-2020

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הסדרי תנועה ומקומות חניה | [Go](#Seif2) | 2 |
| סעיף 3 | היוועצות ואישור | [Go](#Seif3) | 3 |
| סעיף 4 | תימרור, הסדרי תנועה ומקומות חניה מוסדרים | [Go](#Seif4) | 3 |
| סעיף 5 | מקום חניה בתשלום | [Go](#Seif5) | 3 |
| סעיף 6 | תו חניה אזורי | [Go](#Seif14) | 3 |
| סעיף 7 | איסור עצירת רכב, העמדתו וחנייתו בדרך | [Go](#Seif6) | 4 |
| סעיף 8 | מוניות | [Go](#Seif7) | 4 |
| סעיף 9 | רכב שהתקלקל | [Go](#Seif8) | 4 |
| סעיף 10 | הרחקת רכב, גרירתו, אחסנתו או נעילת גלגליו | [Go](#Seif9) | 5 |
| סעיף 11 | סמכויות פקח | [Go](#Seif10) | 5 |
| סעיף 12 | הצמדה למדד | [Go](#Seif11) | 5 |
| סעיף 13 | הוראת שעה | [Go](#Seif12) | 5 |
| סעיף 14 | ביטול | [Go](#Seif13) | 5 |
| סעיף 15 | הוראת מעבר | [Go](#Seif15) | 5 |
|  | תוספת ראשונה | [Go](#med0) | 5 |
|  | אגרת חניה | [Go](#med1) | 5 |
|  | תוספת שנייה | [Go](#med2) | 5 |
|  | בקשה למתן תו חניה אזורי | [Go](#med3) | 5 |
|  | תוספת שלישית | [Go](#med4) | 6 |
|  | אגרת היתר חניה למונית | [Go](#med5) | 6 |
|  | תוספת רביעית | [Go](#med6) | 6 |
|  | תשלומים בעד הרחקת רכב, גרירה, אחסנה או שחרור מנעילה | [Go](#med7) | 6 |

חוק עזר לבת ים (העמדת רכב וחנייתו), תש"ף-2020[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות, וסעיף 77 לפקודת התעבורה (להלן – פקודת התעבורה), ובהסכמת שר הפנים ושר התחבורה והבטיחות בדרכים, מתקינה בזה מועצת עיריית בת ים חוק עזר זה:

1. בחוק עזר זה –

הגדרות

"אגרת חניה" – אגרה לפי התוספת הראשונה לפי סוג הרכב;

"אזור" – חלק מתחום העירייה, לרבות דרך או מדרכה או כל חלק מאלה, אשר ייקבע על ידי רשות התימרור המקומית ויסומן באמצעות מספר, אות או כל סימון מבחין אחר;

"אמצעי תשלום" – כל אמצעי שראש העירייה אישר לתשלום אגרת חניה, לרבות אמצעי מכני, חשמלי, אלקטרוני, נייד, מודפס, או אמצעי אחר, בין שהוא מיועד להצגה ברכב ובין שאינו מיועד לכך, המאפשר למדוד זמן חניה או לקצוב אותו בדרך כלשהי;

"בעל", "דרך", "מונית", "מפקח על התעבורה", "אוטובוס" – כהגדרתם בפקודת התעבורה;

"בעל מונית", "הסדר תנועה", "חניה", "כביש", "מדרכה", "קצין משטרה", "רשות תימרור מקומית", "רשות תימרור מרכזית", "תמרור" – כהגדרתם בתקנות התעבורה, התשכ"א-1961 (להלן – תקנות התעבורה);

"גורר מורשה" – כהגדרתו בסעיף 70א לפקודת התעבורה;

"הודעת התעבורה" – הודעת התעבורה (קביעת לוח תמרורים), התשע"א-2010;

"העירייה" – עיריית בת ים;

"כרטיס חניה" – כל אחד מאלה:

(1) כרטיס חניה שהנפיקה העירייה;

(2) כרטיס חניה ארצי מטעם המרכז לשלטון מקומי או כל הסדר אחר שיבוא במקומו לפי סעיף 70ב לפקודת התעבורה;

(3) כרטיס חניה שהופק באמצעות מכשיר מכני או אלקטרוני שראש העירייה אישר או כל כרטיס אחר שראש העירייה אישר;

"מדד" – מדד המחירים לצרכן שמפרסמת הלשכה המרכזית לסטטיסטיקה;

"מקום חניה" או "מקום חניה מוסדר" – מקום שהותרה בו החניה לרכב על פי כל דין;

"מקום חניה בתשלום" – כהגדרתו בסעיף 2(5) לחוק עזר זה;

"נכה", "תג נכה" – כהגדרתם בחוק חניה לנכים, התשנ"ד-1993;

"פקח" – עובד עירייה שראש העירייה מינה לפקח לעניין אכיפת הוראות חוק עזר זה;

"פקח גרירה" – עובד העירייה שראש העירייה, באישור המפקח הכללי של משטרת ישראל או מי שהוא הסמיך לכך, מינה לפקח לעניין ביצוע סעיף 10(ב);

"ראש העירייה" – ראש העירייה, לרבות עובד העירייה שראש העירייה העביר אצל לו מסמכויותיו לפי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה-1975, לעניין חוק עזר זה;

"רכב" – כהגדרתו בפקודת התעבורה, למעט אופניים;

"רכב כבד" – רכש שמשקלו הכולל המותר מעל 10,000 קילוגרם;

"תו חניה" – תו חניה אזורי שהונפק בידי העירייה לפי סעיף 6.

2. רשות תימרור מקומית רשאית לקבוע כלהלן:

הסדרי תנועה ומקומות חניה

(1) הסדרי תנועה בדבר איסור, היתר, הגבלה והסדרת עצירתו, העמדתו או חנייתו של רכב בתחום העירייה בין בתשלום ובין בדרך אחרת; הסדרי התנועה יכול שיחולו לגבי סוג מסוים של רכב או לגבי רכבים המשמשים קבוצות אוכלוסייה מסוימות;

(2) מקומות חניה שבהם מותרת החניה לסוג מסוים של כלי רכב, וכן לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום;

(3) מקומות חניה שבהם מותרת החניה לרכב מסוים המשמש נכה או לכלי רכב המשמשים נכים והנושאים תג נכה;

(4) מקום חניה המיועד לחניה על המדרכה או על חלק ממנה, ובלבד שנותר מעבר להולכי רגל ולעגלות ברוחב של 2 מטר לפחות;

(5) מקומות חניה שבהם מותרת החניה ובלבד שתשולם אגרת חניה (להלן – מקום חניה בתשלום) ששיעורה לא יעלה על התעריף המרבי הקבוע בתוספתה ראשונה, בהתאם לסוג הרכב.

3. הסדר תנועה לפי סעיף 2 ייקבע לאחר היוועצות בקצין משטרה, ולאחר קבלת הסכמת רשות תימרור מרכזית, אם הסכמה כזו דרושה לפי תקנה 18 לתקנות התעבורה.

היוועצות ואישור

4. (א) קבעה רשות תימרור מקומית הסדרי תנועה ומקומות חניה מוסדרים לפי סעיף 2, תסמנם בתמרור המתאים לפי הודעת התעבורה.

תימרור, הסדרי תנועה ומקומות חניה מוסדרים

(ב) בלי לגרוע מהאמור בסעיף קטן (א), נקבע מקום חניה בתשלום, תציב רשות התימרור המקומית לפני מקום החניה תמרור מספר 626 ומתחתיו תמרור מספר 439 להודעת התעבורה ובו יצוין:

(1) "חניה בתשלום";

(2) אם ישנה הגבלה – משך הזמן המרבי לחניה רצופה;

(3) פירוט הימים והשעות שבהם חלה חובת התשלום.

5. (א) נקבע מקום חניה בתשלום, חייב אדם המחנה את רכבו במקום החניה, להעמידו במקום המסומן בהתאם להוראות התמרור, ובאין סימון, להעמידו כפי שמורות תקנות התעבורה, ובלבד ששילם אגרת הסדר חניה (להלן – אגרת חניה) בשיעור שנקבע לפי התוספת ראשונה, באמצעות אחד מאמצעי התשלום התקפים למקום החניה.

מקום חניה בתשלום

(ב) העושה שימוש באמצעי תשלום לשם תשלום אגרת חניה, יפעל בהתאם לחוק עזר זה ולהוראות המפורטות על גבי אמצעי התשלום או המצורפות אליו, וכן על פי הקבוע בתמרור המוצב במקום החניה או בסמוך לו.

(ג) שילם אדם אגרת חניה באמצעות כרטיס חניה, יצמיד מיד עם העמדת הרכב את כרטיס החניה לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על כרטיס החניה.

(ד) שילם אדם אגרת חניה באמצעות מכשיר אלקטרוני או באמצעות אמצעי תשלום אחר שניתן להציגו ברכב, יצמיד מיד עם העמדת הרכב את אמצעי התשלום לשמשה הקדמית או לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על אמצעי התשלום.

6. (א) נקבע באזור מקום חניה בתשלום, יהיו רשאים מי שגרים באותו אזור להחנות את רכבם במקום שנקבע כמקום חניה מוסדר באזור מגוריהם, בלא תשלום אגרת חניה, זולת אם הוגבלה הרשות האמורה וההגבלה סומנה בתמרור ובלבד שרכבם נושא תו חניה שבתוקף (להלן – תו חניה) באותו אזור.

תו חניה אזורי

(ב) אדם המתגורר באזור שבו נקבע מקום חניה בתשלום, רשאי לקבל תו חניה אזורי בהתאם להוראות אלה; רשימת האזורים ותחומם יועמדו לעיון הציבור במשרדי העירייה ויפורסמו באתר האינטרנט של העירייה.

(ג) לשם קבלת תו חניה יגיש המבקש בקשה לראש העירייה בנוסח הקבוע בתוספת השנייה.

(ד) תו חניה יהיה בצורה שאישר ראש העירייה, ויצוין עליו מספר הרכב ואזור החניה שבו הוא תקף.

(ה) תוקף תו חניה הוא למשך שנתיים מהיום שבו הוא ניתן.

(ו) תו החניה יודבק על השמשה הקדמית של הרכב בצד ימין של הרכב מנקודת מבטו של הנהג, בפינה העליונה.

(ז) מי שקיבל תו חניה אינו רשאי להעבירו לאחר.

(ח) זכות השימוש בתו החניה תפקע בהתקיים אחד מאלה:

(1) העברת תו החניה לאחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום מגורים.

(ט) אירע מקרה מן המקרים המנויים בסעיף קטן (ח), יודיע על כך בעל הרכב לעירייה בתוך 7 ימים מיום התרחש המקרה, וכן יחזיר את תו החניה לעירייה.

(י) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ג), ושימוש בתו חניה שלא בהתאם להוראות סעיף קטן (ח) מהווים עבירה על חוק עזר זה.

7. לא יעצור אדם רכב בדרך, לא יעמידנו ולא יחנהו במקום, באופן ובתנאים הנוגדים את הוראות חוק עזר זה, הוראות תמרור או הסדר תנועה שהוצב במקום או את הוראות תקנות התעבורה.

איסור עצירת רכב, העמדתו וחנייתו בדרך

8. (א) לא יחנה אדם ולא ירשה לאחר להחנות רכב או מונית במקום חניה שנקבע כתחנת מוניות המיועדת לשימוש של מוניות מסוימות בלבד, אלא לפי היתר מראש העירייה (להלן – היתר חניית מוניות); לצורך קבלת היתר תוגש בקשה מתאימה לראש העירייה ותהיה ערוכה על פי טופס בקשה שיועמד לעיון הציבור במשרדי העירייה ויפורסם באתר האינטרנט של העירייה.

מוניות

(ב) ראש העירייה רשאי, לאחר התייעצות עם רשות התימרור המקומית, לתת היתר חניית מונית או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) להיתר חניית מונית יצורף תו חניה למונית והוא יודבק בידי בעל המונית על השמשה הקדמית של המונית בצד ימין של המונית מנקודת מבטו של הנהג, בפינה העליונה.

(ד) תוקפו של היתר חניית מונית הוא לחניה בתחנת המוניות הרשומה בו, והוא יפוג בתום שנה מיום נתינתו.

(ה) בעד היתר חניית מונית ישלם המבקש אגרה שנתית, או חצי שנתית אם ניתן ההיתר לאחר יום 30 ביוני בשנה שבה הוגש ההיתר. האגרות בשיעורים הקבועים בתוספת השלישית.

(ו) נהג מונית, שלגביה ניתן היתר חניית מונית, יחזיק את ההיתר במונית ויציגו לפני פקח לפי דרישתו.

9. (א) לא יעמיד אדם על פני הדרך רכב שהתקלקל קלקול המונע את המשך הנסיעה, אלא אם כן פעל כלהלן:

רכב שהתקלקל

(1) העמיד את הרכב בסמוך ככל האפשר לשפה הימנית של צד הדרך המיועד לתנועת רכב;

(2) הציב משולש אזהרה כאמור בתקנה 367 לתקנות התעבורה הנראה לעיני נהג רכב הבא מאחור ממרחק של 100 מטרים לפחות.

(ב) לא יעמיד אדם רכב כאמור בסעיף קטן (א) אלא באחד מן המקרים האלה:

(1) לשם ביצוע תיקונים הכרחיים שיש לעשותם בו במקום כדי להביא את הרכב ליכולת נסיעה;

(2) כמקום חניה ארעי, עד שיועבר הרכב למקום תיקונו, ובלבד שהרכב יתוקן או יועבר כאמור בלא דיחוי.

10. (א) רכב העומד או החונה, כולו או חלק ממנו, במקום שהעמדתו אסורה על פי חיקוק או בנסיבות שיש בהן כדי הפרת סדרי תנועה או בטיחותה, או שלדעת פקח דרושה הרחקתו לשם הסדרת תנועה או לשם שמירה על בטיחות התנועה או בטיחות הציבור, רשאי פקח להורות למי שהרכב ברשותו באותה שעה להרחיקו או לגררו; מקבל הוראה כאמור חייב למלא אחריה.

הרחקת רכב, גרירתו, אחסנתו או נעילת גלגליו

(ב) לא מילא מי שהרכב ברשותו באותה שעה אחר הוראות פקח כאמור בסעיף קטן (א), או שהוא אינו נמצא במקום, רשאי הפקח, באמצעות גורר מורשה כאמור בסעיף קטן (ה), להרחיק את הרכב, לגררו, לאחסנו או לנעול את גלגליו.

(ג) בעל הרכב הרשום ברישיון הרכב, חייב לשלם את התשלומים כפי שנקבעו בתוספת הרביעית בעד הרחקת הרכב, גרירתו, אחסנתו או שחרורו מנעילתו, זולת אם הוכיח שהרכב נלקח ממנו שלא בידיעתו ושלא בהסכמתו.

(ד) רכב שתשלום מוטל על בעליו כאמור, לא ישוחרר ולא יוחזר לבעליו, אלא אם כן שולמו התשלומים.

(ה) ראש העירייה יקבע, באישור ראש מחלקת התנועה של משטרת ישראל, את הגוררים המורשים שיורשו לבצע את הגרירה כאמור בסעיף קטן (ב).

11. (א) לא יפריע אדם לפקח ולא ימנע אותו מלעשות שימוש בסמכויותיו כדי לברר אם קוימו הוראות חוק עזר זה.

סמכויות פקח

(ב) אדם המעמיד רכב בדרך חייב לציית להוראות הפקח בכל הנוגע להעמדת רכב וחנייתו.

12. בתוספת לחוק עזר לבת ים (הצמדה למדד), התשמ"ד-1984 (להלן – חוק העזר הצמדה למדד), במקום "חוק עזר לבת ים (העמדת רכב וחנייתו), התשנ"ד-1994", יבוא "חוק עזר לבת ים (העמדת רכב וחנייתו), התש"ף-2020".

הצמדה למדד

13. על אף האמור בחוק העזר הצמדה למדד, תעריפי האגרות שנקבעו בתוספת יעודכנו במועד פרסומו של חוק עזר זה (להלן – יום העדכון הראשון) לפי שיעור שינוי המדד לעומת מדד חודש פברואר 2019 לפני יום העדכון הראשון.

הוראת שעה

14. חוק עזר לבת ים (העמדת רכב וחנייתו), התשנ"ד-1994 (להלן – חוק העזר הקודם) – בטל.

ביטול

15. היתר או תווית חניה שניתנו כדין לפני תחילתו של חוק עזר זה, בהתאם לחוק העזר הקודם, דינם כדין היתר או תווית שניתנו לפי חוק עזר זה.

הוראת מעבר

תוספת ראשונה

(סעיפים 2(5), ו-5)

**אגרת חניה**

שיעור אגרת חניה בשקלים חדשים

(1) תעריף לשעה, לרכב התעריף בעבור חניה שנקבע על פי

הסדר החניה הארצי האחיד כהגדרתו

בסעיף 70ב לפקודת התעבורה

(2) תעריף לשעה, לרכב רכב סכום פי שלושה מהתעריף לשעה

הקבוע בפרט 1

תוספת שנייה

(סעיף 6(ג))

**בקשה למתן תו חניה אזורי**

אני, החתום מטה,       מס' זהות      , אשר מען מגוריי הוא ברחוב       מס'       שכונה       בבת ים, ואשר ברשותי רכב מסוג       מספר רישוי      , מצהיר כי כל הפרטים המפורטים בבקשה זו נכונים.

אבקש לקבל תו חניה אזורי לפי סעיף 6 לחוק עזר לבת ים (העמדת רכב וחנייתו), התש"ף-2020, ואותו אדביק על שמשתו הקדמית של הרכב האמור בצדה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו ובהתאם לכללים שקבעה העירייה; כמו כן אני מתחייב להודיע לעירייה, בתוך 7 ימים, על קרות מקרה מן המקרים המנויים להלן:

(1) תו החניה הועבר לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי.

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה תקף;

(3) תעודת זהות, לרבות ספח רישום הכתובת;

(4) חוזה שכירות (אם המבקש הוא שוכר דירה;

(5) אישור בעל רכב על שימוש בלעדי של המבקש ברכב (אם הרכב אינו רשום על שם המבקש).

חתימה \_\_\_\_\_\_\_\_\_\_\_\_\_\_\_\_\_\_\_ תאריך

תוספת שלישית

(סעיף 9(ה))

**אגרת היתר חניה למונית**

בעד מתן היתר חניה שנתית למונית ישלם המבקש אגרה שנתית בשיעור של 335 שקלים חדשים.

תוספת רביעית

(סעיף 10(ג))

**תשלומים בעד הרחקת רכב, גרירה, אחסנה או שחרור מנעילה**

בעל הרכב חייב בתשלום בעד הרחקת הרכב, גרירתו, אחסנתו או שחרור מנעילתו בהתאם לתעריפים שייקבעו מזמן לזמן על ידי העירייה לפי מכרז ויועמדו לעיון הציבור במשרדי העירייה, באתר האינטרנט של העירייה, במשרדי הגורר המורשה ויוצגו במקום בולט במקום אחסון הרכב.

ד' בטבת התש"ף (1 בינואר 2020) צביקה ברוט

ראש עיריית בת ים

נתאשר. נתאשר.

בצלאל סמוטריץ אריה מכלוף דרעי

שר התחבורה שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תש"ף מס' 994](http://www.nevo.co.il/Law_word/law07/mekomi-0994.pdf) מיום 21.1.2020 עמ' 398. [↑](#footnote-ref-1)