חוק עזר לבת ים (שילוט), תש"ס-2000

רשויות ומשפט מנהלי – רשויות מקומיות – חוקי עזר – שילוט

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: רישוי שלטים | [Go](#med1) | 4 |
| סעיף 2 | הצגת שלט | [Go](#Seif2) | 4 |
| סעיף 3 | בקשה לקבל רשיון | [Go](#Seif3) | 4 |
| סעיף 4 | תוקף רשיון וחידושו | [Go](#Seif4) | 5 |
| סעיף 5 | אגרת שלטים | [Go](#Seif5) | 5 |
| סעיף 6 | סייג לתחולה | [Go](#Seif6) | 5 |
| סעיף 7 | אזור שילוט מיוחד | [Go](#Seif7) | 6 |
| סעיף 8 | הסרת שלט | [Go](#Seif8) | 6 |
| סעיף 9 | חזקת אחריות | [Go](#Seif9) | 6 |
|  | פרק שלישי: מודעה | [Go](#med2) | 6 |
| סעיף 10 | פרסום מודעה | [Go](#Seif18) | 6 |
| סעיף 11 | היתר | [Go](#Seif19) | 6 |
| סעיף 12 | אגרת פרסום | [Go](#Seif20) | 6 |
| סעיף 13 | מסירת פרטים | [Go](#Seif21) | 6 |
| סעיף 14 | שינוי פרטים | [Go](#Seif10) | 6 |
| סעיף 15 | דרכי פרסום חריגות הטעונות היתר מיוחד | [Go](#Seif11) | 6 |
| סעיף 16 | חזקת אחריות | [Go](#Seif12) | 7 |
| סעיף 17 | פטור | [Go](#Seif13) | 7 |
|  | פרק רביעי: שילוט אסור | [Go](#med3) | 7 |
| סעיף 18 | שילוט אסור | [Go](#Seif14) | 7 |
| סעיף 19 | שלט של עסק | [Go](#Seif15) | 7 |
| סעיף 20 | שלט מואר | [Go](#Seif16) | 7 |
|  | פרק חמישי: הוראות שונות | [Go](#med4) | 7 |
| סעיף 21 | רשות כניסה והצגת רשיון | [Go](#Seif17) | 7 |
| סעיף 22 | הודעה בדבר הסרת שילוט או ביצוע עבודות | [Go](#Seif22) | 8 |
| סעיף 23 | הדבקת מודעות על מיתקן עירוני | [Go](#Seif23) | 8 |
| סעיף 24 | שימוש בשפות | [Go](#Seif24) | 8 |
| סעיף 25 | שמירת שלטים, מודעות, מקומות פרסום ואבזרי תאורה | [Go](#Seif25) | 8 |
| סעיף 26 | אחזקה תקינה של שלטים ומודעות | [Go](#Seif26) | 8 |
| סעיף 27 | פיקוח של נושא משרה בחבר בני אדם | [Go](#Seif27) | 8 |
| סעיף 28 | סמכויות נלוות לבית המשפט | [Go](#Seif28) | 8 |
| סעיף 29 | מסירת הודעה | [Go](#Seif29) | 9 |
| סעיף 30 | הוראות שעה | [Go](#Seif30) | 9 |
| סעיף 31 | שמירת דינים | [Go](#Seif31) | 9 |
| סעיף 32 | ביטול | [Go](#Seif32) | 9 |
| סעיף 33 | תחילה | [Go](#Seif33) | 9 |
| סעיף 34 | הוראות מעבר | [Go](#Seif34) | 9 |
|  | תוספת ראשונה | [Go](#med5) | 9 |

חוק עזר לבת ים (שילוט), תש"ס-2000[[1]](#footnote-1)\*

בתוקף סמכותה לפי סעיף 250 לפקודת העיריות, מתקינה מועצת עיריית בת ים חוק עזר זה:

פרק ראשון: פרשנות

1. בחוק עזר זה –

הגדרות

"בנין" – מבנה, בין שהוא קבוע ובין שאינו קבוע, בין שהוא בנוי אבן ובין שהוא בנוי בטון, טיט, ברזל או חומר אחר לרבות –

(1) חלק של מבנה כאמור ודבר המחובר אליו חיבור של קבע;

(2) קיר, סוללת עפר, גדר וכיוצא בהם, הגודרים או התוחמים או המיועדים לגדור או לתחום שטח קרקע או חלל;

(3) ארגז ראווה – ארגז או ארון או מיתקן אחר בעל נפח, שהותקן במקום ציבורי ואפשר להציג בו סחורה או מיתקן לפרסום מודעות, העשוי עץ, מתכת, חומר פלסטי, זכוכית או חומר אחר;

"בעל" – אחד או יותר מאלה:

(1) בעל או חוכר רשום של נכס;

(2) אדם המקבל או הזכאי לקבל הכנסה מנכס או שהיה מקבלה אילו הנכס היה נותן הכנסה, בין בזכותו הוא ובין כמורשה, כנאמן או כבא כוח;

(3) שוכר או שוכר משנה או המחזיק בנכס באופן אחר;

(4) בעל דירה כמשמעותו בחוק המקרקעין, התשכ"ט-1969 (להלן – חוק המקרקעין);

(5) נציגות בית משותף כמשמעותה בחוק המקרקעין;

"עיריה" – עיריית בת ים;

"הצגה" – הצגה בדרך או אמצעי כלשהם, במקום שבתחום העיריה, לרבות קביעה או התקנה, וכן השארה לאחר קביעה או התקנה;

"כלי רכב" – רכב פרטי, מסחרי או ציבורי, כמשמעותו בפקודת התעבורה;

"מודעה" – הודעה, תמונה, כרזה, צילום, תחריט, ציור על נייר, בד, עת, מתכת, כתובת, סמל, תבנית, אות או כיוצא בהם, העשויים מחומר כלשהו, או המוצגים באמצעות אור, עשן או גז והמיועדים לפרסומת, וכן הודעה הנמסרת בכל בדרך, לרבות דרך הפצה, הדבקה, הארה, הסרטה, צביעה או חריטה או באמצעות פטיפון, רשמקול, רמקול, מגפון, שידור, כדור פורח, כלי טיס או אמצעי אחר, לרבות העתק מהודעה כאמור, ולרבות הודעה המתפרסמת באמצעות מכשיר אופטי או חשמלי על בד קולנוע או במקום ציבורי או על ארגז ראווה, ושלא נועדו להיות מוצגים דרך קבע;

"מחזיק" – אדם המחזיק בנכס למעשה כבעל או כשוכר או באופן אחר;

"מיתקן פרסום עירוני" – מיתקן שבבעלות העיריה ושראש העיריה ייעד אותו להיות מיתקן לפרסום מודעות;

"מציג שלט" – אדם המציג שלט, בין בעצמו ובין על ידי אחרים, או אדם ששמו או כינויו או מקצועו או שם עסקו או כינוי עסקו או מהות עסקו מופיעים בשלט, או בעל שלט, או אדם המחזיק במקום שבו מוצג שלט או בעלו של מקום כאמור;

"מ"ר" – מטר רבוע;

"מקום ציבורי" – רחוב, לרבות מדרכה, שדרה, פסג', כניסה או מעבר במרכז מסחרי או בבית משרדים, סמטה, משעול לרוכבים או לרוכבי אופניים, נתיב להולכי רגל, כיכר, רחבה, חצר במגרש ספורט, טיילת, גשר, גינה, מפלש וכל מקום פתוח שהציבור משתמש בו, נוהג לעבור בו או שהציבור נכנס אליו או רשאי להיכנס אליו, בין שהוא בבעלות פרטית ובין שהוא בבעלות ציבורית, רצועת הים לאורך החוף הנמצאת בתחום העיריה וחלל האוויר שמעל לאזור האמור, מקום עינוג ציבורי, מסעדה, בית קפה, בית מלון או חניון;

"נכס" – בנין או מקרקעין או חלק מהם, בין תפוסים ובין שאינם תפוסים, לרבות דבר המחובר אליהם או הנטוע בהם, וכן מיטלטלין;

"ס"מ" – סנטימטר;

"עינוג ציבורי" – כמשמעותו בחוק רישוי עסקים, התשכ"ח-1968;

"פרסום" – הודעת דבר במקום ציבורי בדרך כלשהי, לרבות דרך הפצה, הדבקה, הצגה, הארה, הסרטה, צביעה, חריטה, שידור, הקלטה, עשן או תנועה או כיוצא בהם, על ידי מסירת תוכנו בכתב, בדפוס, בתמונה, בציור או באופן אחר; ומוצג חזותי אחר או אמצעי שמיעתי, העשויים להעלות מילים, צלילים או רעיונות, בין לבדם ובין בעזרת אמצעי אחר כלשהו;

"פרסום חוצות" – מודעה מתחלפת המתפרסמת על מיתקן פרסום שנועד לכך ומתופעל בידי גוף שעיסוקו פרסום;

"פרסומת כללית" – לרבות פרסום של דבר או ענין כלשהו, פרסום של מוצר, עסק, שירות או פעילות אחרת;

"קו הגג" – הקצה העליון של קיר או מרפסת מסביב לבנין;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רשיון" – רשיון שנתן ראש העיריה לפי הוראות חוק עזר זה;

"שבוע" – שבעה ימים או פחות;

"שטח שילוט" – השטח יחושב לפי המידות של השלט או המודעה, כולל המסגרת; שטח הישלוט של ארגז ראווה יחושב לפי מידות הדופן הגדולה;

"שילוט" – שלט או מודעה;

"שלט" – הודעה שנועדה להיות מוצגת דרך קבע או לזמן ממושך, המכילה את שמו או כינויו של אדם או מקצועו או מהותו או טיבו של עסק או שירות או של פעילות אחרת או של מוצר או של תוצר או צירוף שלהם, המראה או כולל מילים, אותיות, מספרים, תמונות, ציורים, בין אם הוא מחובר לנכס או למיתקן או לכלי רכב או נתמך בו ובין שאינו מחובר אליו או נתמך בו, בין שהוא יצוק או חרוט בקיר הנכס ובין שהשלט מואר ובין שאינו מואר או שהוא מואר לסירוגין או שהוא הודעה אלקטרונית, לרבות אבזרים ומיתקנים הנושאים אותו;

"שלט בולט" – שלט שהותקן שלא במקביל לבנין ונטוי מקיר הבנין בצורה כלשהי או שלט המותקן על גג או על מעקה גג של מבנה;

"שלט שאינו במקום העסק" – שלט הכולל את שמו או סמלו של מוצר שאינו מיוצר במקום שבו מותקן השלט, או שלט של מי שמייצר או משווק מוצר שעסקו אינו מתנהל במקום שבו הוא מותקן;

"שנה" – שנת כספים כאמור בסעיף 205 לפקודת העיריות או חלק ממנה.

פרק שני: רישוי שלטים

2. (א) לא יציג אדם שלט, לא ירשה למי שפועל מטעמו להציגו ולא יגרום להצגת שלט, אלא לפי רשיון מאת ראש העיריה ובהתאם לתנאי הרשיון ולאחר ששילם אגרת שלטים שנקבעה בתוספת הראשונה.

הצגת שלט

(ב) ראש העיריה יהיה רשאי לתת רשיון, לסרב לתיתו, לבטלו, לשנותו, לכלול בו תנאים, להוסיף עליהם ולשנותם, ובין היתר, לקבוע הוראות בדבר מקום הצבתו של שלט, גודלו, צורתו וסוגי החומרים שמהם ייעשה.

3. (א) הרוצה להציג שלט יגיש לראש העיריה בקשה בכתב, בטופס בקשה לרשיון להצגת שלט הנהוג בעיריה, יפרט את שמו ומענו, ויצרף לבקשתו תרשים ובו תכנית המראה את הסוג, הצורה, המידות, הנוסח, החומר שממנו עשוי השלט שבדעתו להציג, וכן את המסגרת שעליה יוצב השלט או המיתקן הנושא אותו, עם המפרט הטכני שלהם, תצלום המקום שבו יוצג השלט וסביבתו; אם השלט מואר, יצורף לתכנית אישור של חשמלאי מוסמך המעיד כי הוא אחראי לתקינות המיתקן וכי המיתקן כולל מפסק פחת.

בקשה לקבל רשיון

(ב) האמור בסעיף קטן (א) לא יחול על אלה:

(1) בקשה לרשיון שהתרשים שצורף לה הוכן בידי אדריכל של בנין שנבנה לפי היתר בניה כדין, שבו יוצג השלט ומיקומו אושר כחלק מהיתר הבניה;

(2) בקשה לחידוש רשיון אם אין שינוי בשלט שניתן לגביו רשיון לפי חוק עזר זה.

4. (א) תוקפו של רשיון הוא עד 31 בדצמבר בשנה שבה ניתן.

תוקף רשיון וחידושו

(ב) בעל רשיון יודיע בכתב לעיריה על הסרת שלט בתוך 7 ימים מיום הסרתו.

(ג) שינה בעל רשיון בתוך תקופת תוקפו את תוכן השלט או את צורתו או מידותיו או סוגו או מקומו או את החומר שממנו הוא עשוי, יפקע תוקף הרשיון וחידושו טעון הגשת בקשה לרשיון חדש.

5. (א) בעד מתן רשיון לשלט או בעד חידושו, תשולם לעיריה אגרת שלטים, בשיעורים הנקובים בתוספת הראשונה.

אגרת שלטים

(ב) בעל רשיון ישלם לעיריה אגרה לכל שנה שבה מוצג שלט במקומו; הסיר בעל שלט את השלט לפני 1 ביולי בשנה פלונית, ישלם מחצית האגרה הנקובה בתוספת הראשונה בעבור אותה שנה.

(ג) על אף האמור בסעיף קטן (א) הותקן והוצג לראשונה שלט מהשלטים המפורטים בתוספת הראשונה אחרי 30 ביוני בשנה פלונית, ישולם בעד הרשיון להצגת השלט באותה שנה מחצית מסכום האגרה הנקוב בתוספת הראשונה.

(ד) על אף האמור בסעיף 4(א) ובסעיף קטן (ג) לסעיף זה, הוצג שלט לראשונה אחרי 31 באוקטובר בשנה פלונית, יהיה תוקפו של הרשיון שניתן בעבורו עד 31 בדצמבר בשנה שלאחריה ותשולם בעבורו אגרה הנקובה בתוספת הראשונה לשנה אחת.

(ה) ראש העיריה רשאי לפטור מציג שלט מתשלום אגרה, כולה או מקצתה, בשל צביונו הציבורי של השלט או מסיבה אחרת.

6. (א) הוראות פרק זה לא יחולו על –

סייג לתחולה

(1) שלטים המוצגים בידי העיריה;

(2) שלט המכיל את שמו של אדם ומותקן על דלת כניסה לדירת מגורים;

(3) שלט אחד בלבד המוצג באתר בניה שמטרתו לזהות את בעלי המקצוע העוסקים בבנייתו, ובלבד –

(א) שעל השלט יחולו הוראות תקנות רישום קבלנים לעבודות הנדסה בנאיות (הצבת שלטים על ידי קבלנים רשומים) (מס' 2), התשל"ו-1976 (להלן – תקנות רישום קבלנים);

(ב) שהשלט ישולב עם השלטים המוצגים לפי תקנות רישום קבלנים;

(ג) ששטחו של השלט לא יעלה על 4 מ"ר;

(ד) שהשלט יוסר לא יאוחר משלושים ימים מעת אכלוס הבנין כולו או חלקו;

(4) שלט המורה על כך שעסק, שירות או פעילות עברו ממקום אחד למקום אחר, ובלבד שמידותיו לא יעלו על 35 ס"מ x 60 ס"מ, והשלט לא יוצג לתקופה העולה על תשעים ימים ממועד ההעברה;

(5) שלט שהוצג לפי דרישת רשות מוסמכת מכוח סמכותה כדין, ובלבד שמידותיו לא יעלו על 35 ס"מ x 60 ס"מ.

(ב) על אף האמור בסעיף קטן (א), רשאי ראש העיריה להורות על מקום הצגתו של שלט כאמור בו; הורה ראש העיריה כאמור, יציגו מציג השלט בהתאם להוראות ראש העיריה.

7. העיריה רשאית להכריז על רחוב או על חלק ממנו כעל אזור שילוט מיוחד (להלן – אזור שילוט מיוחד); לא יינתן רשיון לשלט באזור שילוט מיוחד, אלא בהתאם לכללים שקבעה העיריה.

אזור שילוט מיוחד

8. בעל רשיון יסיר שלט ממקום הצגתו בהתקיים אחד מאלה:

הסרת שלט

(1) הוא הפסיק למכור את המוצר נשוא השלט או לספק את השירות נשוא השלט או לקיים את הפעילות נשוא השלט או שהעסק נשוא השלט אינו מתקיים עוד במקום או מסיבה אחרת שבעטיה אין השלט ממלא עוד אחר ייעודו; השלט יוסר לא יאוחר משלושים ימים לאחר שאירע אירוע כאמור;

(2) פקע תוקף הרשיון לשלט.

9. (א) הוצג שלא שלא בהתאם להוראות חוק עזר זה, וצוין בו שמו, כינויו של אדם או מקצועו או שמו או כינויו או מהותו של עסק או של מוסד או של מוצר או תוצר, יראו גם את מזמין השלט וכן אדם ששמו או כינויו מצוינים בשלט או אדם שהוא בעל או מנהל פעיל או עובד מינהלי בכיר האחראי לאותו תחום בעסק או במוסד, לפי הענין, כאילו הוא הציג את השלט כאמור, זולת אם הוכיח שהעבירה נעברה שלא בידיעתו וכי נקט אמצעים סבירים למניעתה.

חזקת אחריות

(ב) הוצג שלט שלא בהתאם להוראות חוק עזר זה, רואים גם את המחזיק במקום שבו הוצב השלט או את בעל המקום, כאילו הוא הציג את השלט כאמור, זולת אם הוא הוכיח שהעבירה נעברה שלא בידיעתו וכי נקט אמצעים סבירים למניעתה.

פרק שלישי: מודעה

10. לא יפרסם אדם מודעה ולא ירשה למי שפועל מטעמו לפרסמה ולא יגרום לפרסומה, אלא במקומות שקבע ראש העיריה, לפי היתר מאת ראש העיריה ובהתאם לתנאי ההיתר.

פרסום מודעה

11. (א) הרוצה בהיתר יגיש בקשה לראש העיריה, לא יאוחר מהמועד הנקוב בתוספת השניה; המבקש יצרף לבקשתו דוגמה או עותק של המודעה.

היתר

(ב) ראש העיריה רשאי –

(1) לכלול תנאים בהיתר בעת נתינתו, להוסיף עליהם או לשנותם;

(2) לסרב לתת היתר ולבטל היתר שניתן, אם שוכנע שפרסום המודעה מהווה לכאורה כבירה על הוראות חוק עזר זה או דין אחר או אם שוכנע שתוכן המודעה בפוגע בתקנת הציבור או ברגשותיו;

(3) לקבוע את סדר הפרסום של מודעה ואת מועדו.

12. (א) מגיש בקשה להיתר, ישלם לעיריה אגרת פרסום, בשיעורים הנקובים בתוספת השלישית.

אגרת פרסום

(ב) ראש העיריה רשאי לפטור מתשלום אגרה בעד פרסום מודעה על מיתקן פרסום עירוני או להפחיתה בהתקיים שני אלה:

(1) מפרסם המודעה הוא עיריה או מוסד ציבורי לצורכי דת, צדקה, רווחה, חינוך, תרבות, אמנות, בריאות הציבור או ספורט;

(2) המודעה מתפרסמת לטובת מוסד כאמור בפסקה (1).

13. (א) לא יפרסם אדם מודעה, אלא אם כן צוין בה שמו ומענו של המפרסם ושל בעל בית הדפוס שבו הודפסה המודעה.

מסירת פרטים

(ב) ראש העיריה רשאי לדרוש מבעל בית הדפוס שבו הודפסה המודעה או מיצרן שייצר אותה, למסור את שמו ואת מענו של האדם שהזמין את המודעה.

14. ביקש בעל היתר במשך תקופת תוקפו לשנות את השם או פרט אחר הרשום במודעה, יגיש בקשה חדשה להיתר וישלם אגרת פרסום כמפורט בתוספת.

שינוי פרטים

15. לא יפרסם אדם מודעה בדרך מהדרכים המפורטות להלן, אלא אם כן ניתן לו היתר מיוחד מאת ראש העיריה ובהתאם לתנאי ההיתר:

דרכי פרסום חריגות הטעונות היתר מיוחד

(1) העברת מודעה על רשות הרבים וממנה, על ידי הארה לסירוגין בחשמל או באופן אחר או על ידי רשמקול, רדיו, רמקול, מגפון או מכשיר אחר, כדור פורח או כלי טיס;

(2) מתיחת סרט ברחוב.

16. פורסמה מודעה שלא בהתאם להוראות חוק עזר זה, וצוין בה שמו או כינויו של אדם או שמו או כינויו או מהותו של עסק או מוסד, יראו את מזמין המודעה וכן אדם ששמו או כינויו מצוינים במודעה, לרבות מפרסם המודעה או אדם אחר שהוא בעל או מנהל פעיל או עובד מינהלי בכיר האחראי לאותו תחום בעסק או במוסד, לפי הענין, כאילו הוא פרסם את המודעה כאמור, זולת אם הוכיח שהעבירה נעברה שלא בידיעתו וכי נקט אמצעים סבירים כדי למנעה.

חזקת אחריות

17. הוראות פרק זה לא יחולו על מודעה המפורסמת במהלך הפגנה או תהלוכה שאישרה משטרת ישראל לפי פקודת המשטרה [נוסח חדש], התשל"א-1971.

פטור

פרק רביעי: שילוט אסור

18. לא יציג אדם שלט, לא יפרסם מודעה ולא יגרום להצגתו או לפרסומו של שילוט שנתקיימו לגביו אלה:

שילוט אסור

(1) הוא עלול להפריע לתנועת כלי רכב או להולכי רגל;

(2) הוא מרעיש או מפיץ ריח רע;

(3) הוא מוצב על כלי רכב או על מיתקן הנגרר על ידיו בין אם הרכב בחניה ובין אם הוא בתנועה, או שהוא מוצג על גרוטת רכב, למעט שילוט שנצבע או שהודבר על רכב מסחרי או ציבורי או שילוט שחובה להציגו לפי כל דין;

(4) הוא חוסם דלת, חלון, תריס, יציאת חירום או פתח אחר או מפריע למעבר בהם;

(5) הוא מוצג על מדרגות חירום, מדרגות נעות, מעליות, מזגן אוויר, צינור ביוב, צינור אוויר, עמוד חשמל, מיתקן טלפון, מיתקן להפעלת רמזור, אנטנה, עמוד צופרים, תמרור, או במקום שנועד לציוד או למיתקנים לכיבוי שריפות, למעט עמודי תאורה עירוניים שאישר ראש העיריה להצגת שילוט;

(6) הוא מסתיר פרטים בעלי ייחוד ארכיטקטוני, קשתות, עמודים או פרט בעל ערך ארכיטקטוני או שהוא פוגע במראה האסטטי של מבנה או מהווה מטרד;

(7) הוא מתפרסם במקום ציבורי ואינו מותקן על גבי מיתקן המיועד לכך שאישר ראש העיריה;

(8) הוא עשוי מבד, למעט דגל.

19. (א) שלט של עסק לא יוצג אלא בחזית הצמודה לאותו חלק של המבנה שבו מתנהל העסק, זולת אם ראש העיריה התיר הצגתו שלא בחזית המבנה שבו מתנהל העסק.

שלט של עסק

(ב) אורכו המרבי של שלט של עסק כאמור בסעיף קטן (א), לא יעלה על אורך החזית של בית העסק, אלא אם כן התיר ראש העיריה להציג שלט גדול יותר מטעמים מיוחדים שיירשמו.

20. (א) לא יתיר אדם להציג ולא יציג שלט המואר בחשמל, אלא אם כן השלט מצויד במפסק פחת, הצנר מספקת חשמל לשילוט מוסתרת, והם עברו ביקורת של חשמלאי מוסמך שאישר כי מערכת החשמל של השלט תקינה ואין ולא צפויה ממנה סכנה; אישור כאמור יצרף מבקש רשיון לבקשתו לקבלת רשיון לשילוט.

שלט מואר

(ב) לא יואר שלט אלא באמצעות גוף תאורה המותקן בתוך השלט.

(ג) ראש העיריה רשאי, בהודעה שתישלח 3 ימים לפחות לפני כניסתה לתוקף, לאסור על אדם להאיר או לגרום להארת שילוט על ידי גופי תאורה הנמצאים בתוך הבנין או מבחוץ, אם לדעתו הארה כאמור עלולה להפריע לתושבי הסביבה שבה ממוקם הבנין או לעוברים ושבים או להוות סכנה או הפרעה לתנועה; ובעל השילוט יציית להוראות ראש העיריה בתוך הזמן שנקבע בהודעה.

פרק חמישי: הוראות שונות

21. (א) ראש העיריה רשאי, בכל עת סבירה, להיכנס למקום, כדי לברר אם קוימו הוראות חוק עזר זה, ולעשות מעשה הדרוש לביצוע הוראותיו.

רשות כניסה והצגת רשיון

(ב) לא יפריע אדם לראש העיריה, לשליחיו או לפועליו ולא ימנע בעדם מלבצע את סמכויותיהם או תפקידיהם כאמור בסעיף קטן (א).

(ג) בעל רשיון יראה ויציג את רשיונו בפני ראש העיריה לפי דרישתו.

22. (א) ראש העיריה רשאי, בהודעה בכתב, לדרוש מאדם שהציג או פרסם שילוט או שהרשה למי שפועל מטעמו להציגו או לפרסמו, להסיר שילוט שאין לגביו רשיון או שהוצג תוך הפרת תנאי הרשיון או הוראה מהוראות חוק עזר זה, וכן לדרוש לבצע את העבודות הדרושות לאחזקתו התקינה של השילוט והתאמתו לרשיון ולהוראות חוק עזר זה.

הודעה בדבר הסרת שילוט או ביצוע עבודות

(ב) מי שנמסרה לו הודעה כאמור ימלא אחריה בתוך התקופה שקבע ראש העיריה.

(ג) לא מילא אדם אחר הודעה כאמור בסעיף קטן (א), רשאי ראש העיריה להורות על הסרת השילוט או לבצע את העבודה הנחוצה לאחזקתו התקינה או עבודה הדרושה למילוי הוראות חוק עזר זה, ולגבות מאותו אדם את הוצאות העיריה בפעולות כאמור.

(ד) חשבון הוצאות חתום בידי ראש העיריה יהווה הוכחה לכאורה לדבר.

(ה) האמור בסעיף זה אינו בא לגרוע מאחריותו הפלילית של אדם על הפרת הוראה מהוראות חוק עזר זה ואינו בא לגרוע מסמכויות ראש העיריה לפי סעיף 21(א).

(ו) העיריה או אדם מטעמה, לא יהיו אחראים לנזק או להוצאה שייגרמו למפרסם, למתקין שלט או לבעל נכס כתוצאה ישירה או עקיפה מהסרתו של שילוט בהתאם להוראות חוק עזר זה.

23. לא ידביק אדם ולא יגרום להדבקת מודעות על מיתקן פרסום עירוני, זולת מי שהסמיך לכך ראש העיריה.

הדבקת מודעות על מיתקן עירוני

24. (א) לא יציג אדם שלט ולא יגרום להצגת שלט, אלא אם כן נתמלא לגבי השלט אחד מאלה:

שימוש בשפות

(1) הוא כתוב בשפה העברית;

(2) השפה העברית תופסת לא פחות ממחצית שטחו אם הוא כתוב גם בשפה אחרת.

(ב) הוראות סעיף זה לא יחולו על שילוט שמפרסם או שמציג מוסד רשמי של מדינה זרה או מוסד דת.

25. לא יסלק אדם, לא יסיר, לא יהרוס, לא ישבור, לא יקרע מודעות, לא יטשטש, לא יסתיר, לא יקלקל, לא ילכלך, לא יכסה פרסום ואבזרים ולא יפגע בצורה אחרת בשלט, מודעה, לוח, עמוד או מקום תאורה אחר, שנקבע בידי ראש העיריה לפרסום מודעות, אבזרי תאורה או אמצעיה או דבר הנלווה אליהם או הקשור בהם, שהוצגו, פורסמו או הותקנו בהתאם להוראות חוק עזר זה, ולא יגרום לסילוקם, הסרתם, הריסתם, שבירתם, קריעתם, טשטושם, קלקולם, לכלוכם, כיסוים או לפגיעה בהם בצורה אחרת.

שמירת שלטים, מודעות, מקומות פרסום ואבזרי תאורה

26. (א) בעל רשיון להצגת שלט ובעל היתר לפרסום מודעה בנכס או בתוך כלי או מיתקן ציבורי או מסחרי או עליהם או אדם שעל בנינו או על הבנין שבו הוא מחזיק הותקן שלט, יחזיקו שלט ומודעה במצב תקין, ולפי דרישת ראש העיריה, יתקנו, יסירו או יחליפו שלט או מודעה שניזוקו, הושחתו או התבלו.

אחזקה תקינה של שלטים ומודעות

(ב) בעל רשיון שילוט אחראי להסרת השילוט על מיתקניו ועמודיו, בתום השימוש בו, או עם פקיעת תוקף הרשיון לגבי השילוט, עם ביטולו, או אם העסק שהשילוט מפרסם נסגר או אם האירוע שהשילוט מפרסם חלף.

27. (א) נושא משרה בחבר בני אדם יפקח וינקוט אמצעים סבירים כדי למנוע שחבר בני אדם או עובד מטעמו יעבור עבירה על הוראות חוק עזר זה; לענין סעיף זה, "נושא משרה" – מנהל פעיל, שותף, למעט שותף מוגבל, או עובד מינהלי בכיר האחראי לאותו תחום.

פיקוח של נושא משרה בחבר בני אדם

(ב) נעברה עבירה לפי חוק עזר זה, בידי חבר בני אדם או בידי עובד מעובדיו, תהא חזקה שבדין כי נושא המשרה הפר חובתו לפי סעיף קטן (א), אלא אם כן הוכיח כי עשה את הדרוש כדי למלא את חובתו כאמור.

28. (א) הורשע אדם בעבירה על הוראות חוק עזר זה, רשאי בית המשפט בעת גזר הדין, נוסף על הטלת קנס, לצוות עליו לבצע עבודה הדרושה לקיום הוראות חוק עזר זה, לרבות הסרת שלט, הסרת מודעה, אבזרי תאורה, וכן דבר הנלווה אליהם או הקשור בהם.

סמכויות נלוות לבית המשפט

(ב) האמור בסעיף קטן (א) אינו בא לגרוע מהוראות סעיף 21.

29. מסירת הודעה לפי חוק עזר תהא כדין אם נמסרה לידי האדם שאליו היא מכוונת או אם נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או המועסק שם או אם נשלחה בדואר במכתב רשום לאותו אדם, לפי מען מגוריו או עסקיו הרגילים או הידועים לאחרונה או אם הוצגה ההודעה במקום בולט באחד המקומות האמורים או הוכנסה לתיבת הדואר הנושאת את שמו של האדם שאליו היא מכוונת או שם עסקיו או אם פורסמה באחד העיתונים הנפוצים בתחום העיריה.

מסירת הודעה

30. על אף האמור בחוק עזר לבת ים (הצמדה למדד), התשמ"ד-1984, יעלו סכומי האגרות והתשלומים האחרים שנקבעו בתוספת הראשונה ובתוספת השלישית, ב-1 בחודש שלאחר פרסומו של חוק עזר זה ברשומות (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – המדד), מן המדד שפורסם בחודש יולי 1997 עד המדד שפורסם לאחרונה לפני יום ההעלאה הראשון.

הוראות שעה

31. חוק עזר זה אינו בא לגרוע מהוראותיו של כל דין.

שמירת דינים

32. (א) חוק עזר לבת ים (מודעות ושלטים), התשכ"ב-1962, למעט התוספת השניה שלו – בטל ביום תחילתו של חוק עזר זה.

ביטול

(ב) התוספת השניה לחוק עזר לבת ים (מודעות ושלטים), התשכ"ב-1962, בטלה ביום תחילתן של התוספת הראשונה והתוספת השלישית לחוק עזר זה.

33. (א) תחילתו של חוק עזר זה, למעט התוספת הראשונה והתוספת השלישית, שישה חודשים מיום פרסומו.

תחילה

(ב) תחילתן של התוספת הראשונה והתוספת השלישית ביום פרסומו של חוק עזר זה.

34. ניתן רשיון לפי הוראות חוק עזר לבת ים (מודעות ושלטים), התשכ"ב-1962, יהיה הרישון בר תוקף עד שיפוג תוקפו לפי הוראות חוק העזר האמור או עד תחילתו של חוק עזר זה, לפי המאוחר מביניהם.

הוראות מעבר

תוספת ראשונה

(סעיף 2(א))

האגרה בשקלים חדשים

שלטים ששטחם שלטים ששטחם

תיאור סוג השלט עד 10 מ"ר מעל 10 מ"ר

שלט במקום העסק או העיסוק, לכל ½ מ"ר או חלק ממנו –

בקומת הקרקע (כולל שלט על חלון ראווה) 30.00 45.00

מעל קומת קרקע 60.00 90.00

שלט נוסף בקומת קרקע (לא כולל שלט על חלון ראווה) 90.00 135.00

שלט נוסף מעל קומת הקרקע 120.00 180.00

שלט נוסף על הגג 210.00 315.00

שלט בולט בקומת קרקע 150.00 225.00

שלט בולט מעל קומת קרקע (כולל שלט על גג) 180.00 270.00

שלט מואר 70% מהסכום מלוא הסכום

שנקבע לשלט שנקבע לשלט

לא מואר מאותו לא מואר מאותו

סוג וגודל סוג וגודל

שלט שלא במקום העסק או העיסוק, לכל ½ מ"ר או חלק ממנו (אם לא מצוין אחרת) –

ארגז ראווה 150.00 225.00

במקום ציבורי 500.00 750.00

באתר בניה 150.00 225.00

בקומת הקרקע 90.00 135.00

מעל לקומת הקרקע 180.00 270.00

שלט שולט בקומת הקרקע 250.00 375.00

שלט בולט מעל קומת קרקע (כולל שלט על גג) 500.00 750.00

שלט על מיתקן פרסום עירוני (למעט מודעות כמפורט בתוספת השלישית), לכל 1 מ"ר או חלק ממנו 200.00 200.00

שלט על מיתקן לפרסום חוצות (למעט מודעות כמפורט בתוספת השלישית), לכל 1 מ"ר או חלק ממנו 500.00 500.00

שלט במגרש ספורט ושעשועים, באצטדיון, באולם ספורט ושעשועים, בבריכת שחיה ובמבנה המשמש לחניון רכב, שאינו נשקף לרחוב, לכל ½ מ"ר או חלק ממנו 30.00 45.00

**תוספת שניה**

(סעיף 11(א))

מועד להגשת בקשה למתן היתר –

(1) לפרסום מודעה, למעט מודעת פרסום חוצות ומודעת אבל – 7 ימים לפני הפרסום;

(2) למודעת פרסום חוצות – 14 ימים לפני הפרסום;

(3) למודעת אבל – 6 שעות לפחות לפני הפרסום.

**תוספת שלישית**

(סעיף 12(א))

1. בעד פרסום מודעות על גבי לוחות המודעות של העיריה, בסדרה של עד 80 לוחות מודעות או חלק מהם, תשולם אגרת פרסום –

שיעורי האגרה

בשקלים חדשים

(א) לשבעה ימים ראשונים או לחלק מהם –

בעד גיליון שלם 400

בעד חצי גיליון 200

בעד רבע גיליון 125

בעד שמינית גיליון 125

(ב) לכל 10 לוחות נוספים – 1/8 מסכום האגרה שנקבעה בפרט (א);

(ג) לכל יום פרסום נוסף – 1/3 מסכום האגרה שנקבעה בפרט (א);

2. נוסף על האגרה שנקבעה בפרט 1, ישלם בעל מודעה אגרת הדבקת מודעות –

(א) לסדרה של עד 80 לוחות מודעות או לחלק מהם –

בעד גיליון שלם 300

בעד חצי גיליון 150

בעד רבע גיליון 100

בעד שמינית גיליון 100

(ב) לכל 10 לוחות נוספים – 1/8 מסכום האגרה שנקבעה בפרט (א).

3. בעד פרסום על כל לוח מודעות שהעמידה העיריה לרשות המפרסם, לשבוע או לחלק ממנו, לכל 1 מ"ר או לחלק ממנו 75

4. מודעות פרסום חוצות, לכל 1 מ"ר או לחלק ממנו –

(א) לשנה –

מודעה על מיתקן מואר במבואות העיר 200

מודעה על סככות בתחנת אוטובוסים 200

מודעה על מכווני תנועה 200

מודעה על מיתקן הכולל את מפת העיר 200

מודעה על מיתקן הכולל שמות של רחובות 200

מודעה על מיתקן פרסום עירוני אחר 200

מודעה על גדר באתר בניה 300

מודעה על מיתקן פרסום חוצות אחר 500

(ב) שיעורי האגרה לפי פרק זה לשבועיים – 1/15 מסכום האגרה שנקבעה בפרט (א).

5. לכל פרסום בדרך של הקרנה על בד קולנוע, לשבוע או לחלק ממנו, לכל קולנוע 25

6. מודעה בבנין בית קולנוע המוצגת בידי בעלו ונוגעת לבית הקולנוע, לכל 1 מ"ר, לשנה 30

7. מודעה על כלי רכב פרטי או מסחרי, לשנה או לחלק ממנה, לכל כלי רכב 60

8. מודעה בתוך כלי רכב ציבורי, לשנה או לחלק ממנה, לכל מודעה 30

שיעור האגרה לפי פרק זה, לחודש – 1/10 מסכום האגרה

9. מודעה על גבי חלק חיצון של כלי רכב ציבורי, לשנה או לחלק ממנה, לכל מ"ר 90

שיעור האגרה לפי פרט זה, לחודש – 1/10 מסכום האגרה

10. פרסום באמצעות כלי טיס או כדור פורח נייד, לכל מודעה, ליום 200

11. פרסום באמצעות כדור פורח המחובר לקרקע או למבנה, לכל מודעה, ליום 60

ז' בחשון התש"ס (17 באוקטובר 1999) יהושע שגיא

ראש עיריית בת ים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תש"ס מס' 622](http://www.nevo.co.il/Law_word/law07/mekomi-0622.pdf) מיום 11.4.2000 עמ' 254. [↑](#footnote-ref-1)