חוק עזר לבת ים (שמירת הסדר והניקיון), תשמ"ד-1984

רשויות ומשפט מנהלי – רשויות מקומיות – חוקי עזר – שמירת הסדר והנקיון

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': מניעת מפגעים וביעורם | [Go](#med1) | 6 |
| סעיף 2 | איסור גרימת מפגע | [Go](#Seif2) | 6 |
| סעיף 3 | אחריות לסילוק מפגע | [Go](#Seif3) | 6 |
| סעיף 4 | חובה יחד ולחוד | [Go](#Seif4) | 6 |
| סעיף 5 | הודעה לסילוק מפגע | [Go](#Seif5) | 6 |
| סעיף 6 | החלט המפקח | [Go](#Seif6) | 6 |
| סעיף 7 | איסור זריקת אשפה או לכלוך | [Go](#Seif7) | 6 |
| סעיף 8 | השקאת צמחים | [Go](#Seif8) | 6 |
| סעיף 9 | ניקוי, איבוק, ניעור, חביטה | [Go](#Seif9) | 6 |
| סעיף 10 | זיהום מקום ציבורי | [Go](#Seif18) | 7 |
| סעיף 11 | איסור לפזר מודעות | [Go](#Seif19) | 7 |
| סעיף 12 | החזקת בעלי חיים | [Go](#Seif20) | 7 |
| סעיף 13 | איסור שימוש ושפיכת מי שופכין | [Go](#Seif21) | 7 |
| סעיף 14 | איסור שפיכת נוזל | [Go](#Seif10) | 7 |
| סעיף 15 | אחריות בעל נכס והמחזיק לניקיון הנכס | [Go](#Seif11) | 7 |
| סעיף 16 | דרישה לניקוי וגידור | [Go](#Seif12) | 7 |
| סעיף 17 | איסור השארת בעלי חיים ושמירה עליהם במקום ציבורי | [Go](#Seif13) | 7 |
|  | פרק ג': פינוי אשפה | [Go](#med2) | 7 |
| סעיף 18 | כלים לפינוי אשפה | [Go](#Seif14) | 7 |
| סעיף 19 | כלי אשפה לאשפת מכלאה ולפסולת של מפעל | [Go](#Seif15) | 8 |
| סעיף 20 | התקנת ביתן אשפה | [Go](#Seif16) | 8 |
| סעיף 21 | החזקת ביתן אשפה | [Go](#Seif17) | 8 |
| סעיף 22 | פינוי אשפה | [Go](#Seif22) | 8 |
| סעיף 23 | פינוי פסולת בנין | [Go](#Seif23) | 8 |
| סעיף 24 | פינוי אשפת גן | [Go](#Seif24) | 8 |
| סעיף 25 | רכוש העיריה | [Go](#Seif25) | 8 |
| סעיף 26 | זכות כניסה לפינוי אשפה | [Go](#Seif26) | 8 |
| סעיף 27 | אגרת פינוי אשפה | [Go](#Seif27) | 8 |
| סעיף 28 | אגרת פינוי אשפת מפעל | [Go](#Seif28) | 8 |
|  | פרק ד': פינוי חפצים ישנים | [Go](#med3) | 8 |
| סעיף 29 | אישור השארת חפצים מיושנים | [Go](#Seif61) | 8 |
| סעיף 30 | פינוי חפצים מיושנים | [Go](#Seif62) | 9 |
|  | פרק ה': שמירת הסדר והנקיון בגנים | [Go](#med4) | 9 |
| סעיף 31 | הימצאות בגן | [Go](#Seif29) | 9 |
| סעיף 32 | פגיעה בצמח בגן | [Go](#Seif30) | 9 |
| סעיף 33 | התנהגות בגן | [Go](#Seif31) | 9 |
| סעיף 34 | כלי רכב | [Go](#Seif32) | 9 |
| סעיף 35 | רוכלות | [Go](#Seif33) | 9 |
| סעיף 36 | משחקים | [Go](#Seif34) | 9 |
| סעיף 37 | איסור הפרעה | [Go](#Seif35) | 9 |
| סעיף 38 | רעש | [Go](#Seif36) | 9 |
| סעיף 39 | חגיגות בגן | [Go](#Seif37) | 9 |
| סעיף 40 | הרחקת בני אדם מסויימים מגן | [Go](#Seif60) | 9 |
|  | פרק ו': שימור רחובות | [Go](#med5) | 9 |
| סעיף 41 | מכשול ברחוב | [Go](#Seif38) | 9 |
| סעיף 42 | תליית כביסה | [Go](#Seif39) | 9 |
| סעיף 43 | היתר להעמיד כסאות, שולחנות וחפצים ברחוב | [Go](#Seif40) | 9 |
| סעיף 44 | פתיחת שוחות | [Go](#Seif41) | 10 |
| סעיף 45 | נזק לרחוב | [Go](#Seif42) | 10 |
| סעיף 46 | סילוק מכשול וביצוע עבודות | [Go](#Seif43) | 10 |
| סעיף 47 | מניעת הסגת גבול ברחוב | [Go](#Seif44) | 10 |
|  | פרק ז': הוראות בענין מקום עינוג | [Go](#med6) | 10 |
| סעיף 48 | איסור עישון, פיצוח והכנסת בקבוקים | [Go](#Seif45) | 10 |
| סעיף 49 | מודעות | [Go](#Seif46) | 11 |
|  | פרק ח': ניקוי מדרכות | [Go](#med7) | 11 |
| סעיף 50 | הגדרות | [Go](#Seif47) | 11 |
| סעיף 51 | חובת הניקוי ודרישה לניקוי | [Go](#Seif48) | 11 |
| סעיף 52 | איסוף אשפה | [Go](#Seif49) | 11 |
|  | פרק ט': שמירת חזיתות בתים ושיפוצם | [Go](#med8) | 11 |
|  | פרק י': שונות | [Go](#med9) | 11 |
| סעיף 59 | איסור הפרעה | [Go](#Seif50) | 11 |
| סעיף 60 | איסור פגיעה | [Go](#Seif51) | 11 |
| סעיף 61 | ילדים | [Go](#Seif52) | 11 |
| סעיף 62 | מסירת הודעות | [Go](#Seif53) | 12 |
| סעיף 63 | סמכות כניסה | [Go](#Seif54) | 12 |
| סעיף 64 | ביצוע הודעה | [Go](#Seif55) | 12 |
| סעיף 66 | שמירת דינים | [Go](#Seif56) | 12 |
| סעיף 67 | תחילה | [Go](#Seif57) | 12 |
| סעיף 68 | הוראות מעבר | [Go](#Seif58) | 12 |
| סעיף 70 | ביטולים | [Go](#Seif59) | 12 |
|  | תוספת | [Go](#med10) | 13 |

חוק עזר לבת ים (שמירת הסדר והניקיון), תשמ"ד-1984[[1]](#footnote-1)\*

בתוקף סמכותה לפי סעיף 250 לפקודת העיריות, מתקינה מועצת עיריית בת-ים חוק עזר זה:

פרק א': פרשנות

1. בחוק עזר זה –

הגדרות

"אשפה" – שיירי מזון, קליפות, נייר, בקבוקים, שברי זכוכית, תיבות, קופסאות, קרטונים, אריזות למיניהן, גרוטאות, פחים, חתיכות עץ, קרשים, סמרטוטים, שיירי מפעל, אפר, בדלי סיגריות, פסולת מכל הסוגים, וכן כל דבר העלול לגרום אי נקיון או אי סדר או העלול לסכן את הבריאות, למעט זבל ופסולת בנין;

"אשפת צמחים" – צמח קטוף, תלוש או שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שופכין, תאי בדיקה או צינור להובלת מי שופכין;

"ביתן אשפה" – בנין המיועד להחזקת כלי אשפה או להחזקת כלי אשפה לזבל או כלי אשפה לאשפה של מפעל;

"בנין" – כל מבנה או גדר, בין שהם בנויים אבן ובין שהם בנויים בטון, טיט, ברזל, עץ, או כל חומר אחר, בין קבועים ובין ארעיים, או כל חלק מהם, לרבות מיתקני תברואה ולרבות מיתקן המשמש למכירת סחורה;

"בעל מקום עינוג" – אחד או יותר מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עינוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"בעל נכס" – אחד או יותר מאלה:

(1) הבעל הרשום של הנכס;

(2) אדם המקבל או הזכאי לקבל הכנסה, או שהיה מקבלה אילו הנכס היה נותן הכנסה, בין בזכותו ובין כמורשה, כסוכן, כנאמן או כבא כוח;

(3) שוכר או שוכר משנה ששכר את הנכס לתקופה שלמעלה מחמש שנים;

(4) בעל דירה כמשמעותו בחוק המקרקעין, תשכ"ט-1969;

(5) מי שבהשגחתו, בפיקוחו או בהנהלתו מתקיים עינוג;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"זבל" – לרבות הפרשת בעלי חיים ופסולת או מי שופכין של מכלאה;

"חפצים מיושנים" – חפצים שיצאו מכלל שימוש, לרבות שלד כלי רכב וחלקיו, מכונה וחלקיה, גרוטאות, תנור, מקרר, מקרר חשמלי, דוד, דוד שמש, אסלה, אמבטיה, רהיטים או כל חלק מהם;

"כלי אשפה" – מבנה, מכל, שקית או כלי קיבול המיועדים לאצירת אשפה מחומר, צורה, גודל ואיכות כפי שקבע המפקח מזמן לזמן;

"מועצה" – מועצת העיריה;

"מחזיק" – אדם המחזיק למעשה בנכס או בחלק ממנו כבעלים או כשוכר או בכל אופן אחר, למעט אדם הגר בבית מלון או בפנסיון;

"מי שופכין" – מים דלוחים, מי כביסה, מי שטיפת רצפות או כל מים מלוכלכים או מזוהמים;

"מיתקן תברואה" – אינסטלציה סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מתקן לחימום מים, מערכת אספקת מים, כמשמעותם בהוראות למיתקני תברואה (הל"ת), תש"ל-1970, שאושרו על פי תקנות התכנון והבניה (בקשה להיתר, תנאיו ואגרות), תש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים או כיוצא באלה וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מפגע" – אחד או יותר מאלה:

(1) העדר בתי כסא במספר מספיק, או הימצאות בית כסא שאינו מדגם מאושר, בנכס המשמש למטרת מגורים או עסק או לכל מטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהכנס;

(4) צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה;

(5) בור שופכים או צינור איוורור או מרזב שהם סדוקים, שבורים, סתומים או לקויים באופן שהאויר מסואב או נוזלים שבהם פורצים החוצה או מחלחלים מתוכם או שחמרים עלולים ליפול מתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה, מערכת הסקה, מיתקן קירור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכין, הנמצא במצב שגורם או עלול לגרום לזיהום המים שבתוכו או לריבוי חרקים;

(10) שימוש במרזב כצינור מי שופכין, או שפיכת כל נוזל שאינו מי גשם דרך מרזב;

(11) הצטברות כל חומר, בין בתוך בנין ובין בסביבתו, הגורם או העלול לגרום לרטיבות או טחב בבנין או בסביבתו, או עלול להזיק לבריאות באופן אחר;

(12) שימוש בנכס בבניגוד למטרה שלשמה נועד;

(13) פליטת עשן, גזים או שלא דרך מעשנה תקינה או שלא דרך מעשנה בגובה מתאים;

(14) הימצאות חולדות או עכברים;

(15) הימצאות חרקים או שרצים העלולים לגרום נזק לבריאות;

(16) הימצאות זבוב ים התיכון בנכס;

(17) צמח הצומח בנכס המהווה או עלול להוות סכנה או לגרום הפרעה או אי נוחות;

(18) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לרכב;

(19) זחלי טוואי התהלוכה של האורן וקיניהם הנמצאים בעצי האורן שבנכס;

(20) פי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;

(21) הימצאות צמחיה בלתי תרבותית שלא טופחה בידי בעל או מחזיק בנכס, כולל קוצים, ברקנים, דרדרים וכיוצא בהם, או שהיא עלולה לגרום לשריפה או להתפשטות שריפה או להתרבות של זחלים, חרקים ומזיקים למיניהם;

(22) כל נכס המצוי במצב העלול לעשותו מזיק, מסוכן או פוגע בבריאות;

(23) כל פגם בנכס הנובע ממצב החזקתו והמזיק לבריאות או העלול להזיק לבריאות;

"מפעל" – חנות, בית מלאכה, בית חרושת, עסק סיטוני, מעבדה, מקום להימורים או להגרלות, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל בו, סופרמרקט, וכן כל עסק, משרד או מקום המוציא, לדעת המפקח, כמות גדולה של פסולת נייר או אריזות מחמרים שונים;

"מפקח" – אדם שראש העיריה מינה אותו בכתב להיות מפקח לענין חוק עזר זה;

"מקום עינוג" – מקום המשמש לצרכי עינוג, למעט דירה פרטית;

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג וכן אוטובוס ציבורי או מונית כמשמעותם בתקנות התעבורה, תשכ"א-1961;

"נכס" – קרקע, בית או בנין או חלק מהם, בין תפוסים ובין שאינם תפוסים;

"עינוג" – הצגת תיאטרון, קולנוע, קונצרט, אסיפה, הרצאה, מופע מחול וריקודים, קרקס, משחק, ספורט, או כל עינוג כיוצא באלה, בין שהם בתמורה ובין שאינם בתמורה;

"העיריה" – עירית בת-ים;

"פסולת בנין" – פסולת או שיירי חמרים שמשתמשים בהם לבניה או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, סלעים, עפר, אדמה, וכיוצא באלה;

"צמח" – עץ, שתיל, שיח, עשב או חלק מהם;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, גשר, מעבר המשמש או המכוון לשמש אמצעי גישה לבתים אחדים, תעלה, ביב, חפירה, רחבה, כיכר או גן, וכן כל מקום פתוח שהציבור משתמש בו או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופן ועגלה כמשמעותם בסעיף 1 לפקודת התעבורה, למעט רכב בטחון כמשמעותו בתקנה 1 לתקנות התעבורה, תשכ"א-1961, ולמעט רכב של העיריה הנהוג בידי עובד עיריה במילוי תפקידו;

"תעלת שופכין" – לרבות סעיפי תעלות שופכין, תאי בדיקה ונספחים אחרים.

פרק ב': מניעת מפגעים וביעורם

2. (א) מי שהוא בעל נכס או מחזיק בו חייב להחזיק נכס באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א), נכס שהוא דירת מגורים, חייב המחזיק להחזיקה באופן שלא יתקיים בה מפגע.

3. מי שהוא בעל נכס או מחזיק בו חייב להסיר, לתקן, לסלק מיד מפגע שנתגלה בנכס.

אחריות לסילוק מפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

חובה יחד ולחוד

5. (א) המפקח רשאי בהודעה בכתב לדרוש מכל אדם החייב לסלק מפגע לפי הוראות חוק עזר זה, לסלק את המפגע, וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

הודעה לסילוק מפגע

(ב) החייב בסילוק מפגע שנמסרה לו הודעה כאמור חייב למלא אחריה.

6. דעתו של המפקח בדבר קיומו של מפגע תהא ראיה לכאורה לדבר.

החלט המפקח

7. (א) לא יזרוק אדם, לא ישאיר ולא יניח, ולא ירשה לזרוק, להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

איסור זריקת אשפה או לכלוך

(ב) על אף האמור סעיף קטן (א), לא יזרוק אדם, לא ישאיר ולא יניח אשפת בית או אשפת צמחים בכלי אשפה שהתקינה העיריה במקום ציבורי; לענין זה, "אשפת בית" – אשפה המוצאת מנכס שאינו רחוב.

(ג) לא יניח אדם כלי אשפה ברחוב, למעט עובדי עיריה או פועלים בעת מילוי תפקידם, ולמעט אדם שהמפקח הורה לו בכתב אחרת לפי סעיף 18(ג).

(ד) (1) לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל או אשפת צמחים במקום ציבורי או פרטי, אלא בהסכמת המפקח בכתב, ובהתאם להוראותיו;

(2) נמצא כי מרכב הונחו, נזרקו, הושלכו, נשפכו, או הושארו אשפה, פסולת בנין, זבל או אשפת צמחים במקום ציבורי או במקום פרטי, רואים את בעל הרכב, את נהגו וכן אדם אחר האחראי לרכב, כאילו הוא הניח, זרק, השליך, שפך או השאיר כאמור, זולת אם הוכיח שלא הוא עשה כן וכן ברשות מי היה הרכב אותה שעה, או שהרכב נלקח ללא הסכמתו.

8. לא ישקה אדם ולא ירשה להשקות צמחים באופן הגורם או העלול לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

9. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק, ניעור, חביטה

(ב) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 14.00 לבין 16.00 ובין 19.00 לבין 07.00 למחרת.

10. (א) לא יעשה אדם צרכיו ברחוב.

זיהום מקום ציבורי

(ב) לא ילכלך אדם ולא יזהם מקום ציבורי.

11. (א) לא יפזר אדם ולא יחלק ירשה לפזר או לחלק מדעות במקום ציבורי.

איסור לפזר מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם. לענין סעיף זה, "מודעה" – כמשמעותה בחוק עזר לבת-ים (מודעות ושלטים), התשכ"ב-1962.

12. (א) לא יחזיק אדם בעל חיים באופן הגורם או העלול לגרום רעש בלתי סביר, לכלוך או ריחות רעים או מזיקים.

החזקת בעלי חיים

(ב) לא יחזיק אדם ולא ירשה להחזיק בתוך דירה פרדות, עזים, חמורים, סוסים ושאר בעלי חיים אשר אין מחזיקים אותם כך למעשה או בדרך רגילה, אלא לפי היתר מאת ראש העיריה ובהתאם לתנאי ההיתר.

13. (א) לא ישתמש אדם ולא ירשה להשתמש במי שופכין להשקאה.

איסור שימוש ושפיכת מי שופכין

(ב) לא ישפוך אדם ולא ירשה לשפוך מי שופכין למקום ציבורי או למקום פרטי.

(ג) לא יוביל אדם ולא ירשה להוביל מי שופכין במקום ציבורי או במקום פרטי שלא לתוך בור שופכין או שלא באמצעות אבזרים שאישר המפקח.

14. (א) לא ישפוך אדם, לא יאפשר ולא ירשה לשפוך מים או נוזל אחר שאינו מי גשם למקום ציבורי, שלא לצורך ניקוי רחוב או השקאת גן.

איסור שפיכת נוזל

(ב) לא ירחץ אדם רכב ברחוב באופן שנשארים במקום הרחיצה שלולית או מים עומדים.

15. מי שהוא בעל הנכס או המחזיק בו חייב לשמור באופן מתמיד על נקיונם של החצר, המבוא לבית, מקום חניה, חדר המדרגות, הגג, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות חדר הכניסה והמדרכות בתחום החצר.

אחריות בעל נכס והמחזיק לניקיון הנכס

16. (א) מחזיק במגרש, וכשאין המגרש תפוס – בעל המגרש, חייב לשמור על נקיון המגרש, ולנקותו בהתאם לדרישת המפקח ולהנחת דעתו.

דרישה לניקוי וגידור

(ב) כל מחזיק במגרש, וכשאין המגרש תפוס – בעל המגרש, חייב לגדרו או להקים בו קיר בהתאם לדרישת המפקח ולהנחת דעתו.

(ג) מחזיק בבנין או בעל בנין חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

17. (א) לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי.

איסור השארת   
בעלי-חיים ושמירה עליהם במקום ציבורי

(ב) (1) עשה כלב את צרכיו על ידי הטלת גללים במקום ציבורי, חייב בעלו או מי שהפיקוח על הכלב בידיו, לאסוף מיד את הגללים.

תיקון תש"ן-1990

(2) האמור בסעיף קטן זה לא יחול אם הכלב עושה את צרכיו במקום שקבע לכך ראש העיריה.

פרק ג': פינוי אשפה

18. (א) בעל נכס, למעט בעל מכלאה או מפעל, חייב להתקין כלי אשפה במספר, באופן ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע ולהחזיקם במצב נקי.

כלים לפינוי אשפה

(ב) המפקח רשאי, במסירת הודעה לבעל הנכס או למחזיק בו, להסדיר פינוי אשפה באמצעות שקיות פלסטיק או שקיות מכל חומר אחר, או באמצעות כל מכל אחר.

(ג) בהודעה כאמור בסעיף קטן (ב) רשאי המפקח לקבוע את אופן פינוי האשפה, את מועדיו וכל הוראה אחרת הדרושה להסדרת פינוי האשפה.

(ד) לא ישים אדם ולא ישאיר כל אשפה אלא בתוך כלי אשפה, שקית או מכל שהותקנו כאמור בסעיף קטן (א) או (ב).

(ה) לא ישים אדם לתוך כלי אשפה שהותקן כאמור בסעיף קטן (א) או לתוך שקית או מכל כאמור בסעיף קטן (ב), זבל, מי שופכין, פסולת של מפעל או פסולת בנין.

19. (א) המחזיק במכלאה או במפעל חייב להתקין כלי אשפה נפרדים ומיוחדים לזבל או לאשפה של מפעל, לפי הענין, במספר ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע ולהחזיקם במצב נקי.

כלי אשפה לאשפת מכלאה ולפסולת של מפעל

(ב) הוראות סעיף 18(ב) ו-(ג) יחולו על זבל ועל אשפה של מפעל, לפי הענין.

20. (א) מפקח רשאי לדרוש בהודעה, מבעל נכס שיתקין ביתן אשפה או יתקנו.

התקנת ביתן אשפה

(ב) בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה ובמקום שיקבע המפקח ובהתאם להוראות ובתוך הזמן שיקבע, הכל כאמור בהודעה.

21. (א) בעל נכס או מחזיק בו חייב להחזיק ביתן אשפה במצב נקי ותקין להנחת דעתו של המפקח.

החזקת ביתן אשפה

(ב) מפקח רשאי לדרוש בהודעה, שיותקן בביתן אשפה או בסמוך לו ברז המחובר לרשת המים של הבית ומתחתיו בריכה המחוברת לרשת הביוב של הבית.

22. (א) לא יפנה אדם, פרט לעובד עיריה, לא יעביר ולא יוביל אשפה או זבל מכל נכס, אלא לפי היתר מאת ראש העיריה ובהתאם לתנאי ההיתר.

פינוי אשפה

(ב) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

23. (א) אחד או יותר מאלה: בעל נכס, מחזיקו, האחראי לביצוע עבודות הבניה או ההריסה, חייבים בפינוי פסולת בנין.

פינוי פסולת בנין

(ב) פינוי פסולת בבנין ייעשה על פי היתר ראש העיריה ובהתאם לתנאים שיקבע.

24. מי שהוא בעל נכס או מחזיק בו חייב בהוצאת אשפת צמחים על פי אישור של המפקח ובהתאם לתנאים שנקבעו בו.

פינוי אשפת גן

25. אשפה, זבל, פסולת בנין ואשפת צמחים שפונו בהתאם לסעיפים 22, 23 ו-24 יהיו רכושה של העיריה, זולת אם נקבע אחרת בהיתר או באישור על פי הסעיפים האמורים.

רכוש העיריה

26. (א) אדם שהעיריה מעסיקה בפינוי אשפה, זבל, פסולת בנין או אשפת צמחים רשאי להכנס לכל נכס כדי לפנותם בהתאם להוראות חוק עזר זה.

זכות כניסה לפינוי אשפה

(ב) בעל נכס המחזיק בו או המנהל אותו, יאפשר לעובד העיריה או מי שפועל מטעמה גישה חופשית ותקינה ללא הפרעה לכלי אשפה שנקבעו לצורך הוצאת אשפה, זבל, פסולת בנין או אשפת צמחים.

27. (א) בעד פינוי אשפה בידי עובדי העיריה, ישלם מחזיק ששוחרר או קיבל פטור על פי דין מתשלום ארנונה כללית, לקופת העיריה אגרה שנתית בשיעור ⅓ מסכום הארנונה הכללית שהיה חייב בתשלומה אלמלא השחרור או הפטור כאמור; "מחזיק" ו"ארנונה כללית" – כמשמעותם בפקודת העיריות.

אגרת פינוי אשפה

(ב) המועצה רשאית להפחית אגרה או לוותר עליה מחמת עניו של האדם המשוחרר מארנונה.

28. בעד פינוי אשפה של מפעל ישלם המחזיק במפעל לעיריה בנוסף לאגרת פינוי אשפה לפי סעיף 27 אגרה בשיעור 485 שקלים לכל מכל של 1500 ליטרים או חלק ממנו שפינתה העיריה.

אגרת פינוי אשפת מפעל

תיקון תשמ"ה-1984

פרק ד': פינוי חפצים ישנים

29. לא יזרוק אדם, לא ישאיר, לא יניח, לא יחזיק, ולא ירשה לזרוק, להשאיר, להניח או להחזיק חפצים מיושנים במקום ציבורי או פרטי, אלא אם כן הדבר דרוש לשם העברתו או תיקונו של חפץ, ובלבד שלא יעשה כן לפרק זמן העולה על הזמן הסביר הדרוש לכך.

אישור השארת חפצים מיושנים

30. כל אחד מאלה חייב הפינוי החפצים המיושנים המצויים במקום ציבורי או פרטי למקום שקבע ראש העיריה ואשר צויין בהודעתו:

פינוי חפצים מיושנים

(1) אדם המוכר, המרכיב או המספק חפצים שמחליפים חפצים מיושנים;

(2) הבעל של חפצים מיושנים;

(3) כל מי שברשותו חפצים מיושנים.

פרק ה': שמירת הסדר והנקיון בגנים

31. לא יימצא אדם בגן בשעות האסורות והמפורטות בהתאם להוראות ראש העיריה בהודעה המוצגת בגן או בכניסה אליו.

הימצאות בגן

32. לא יקטוף אדם, לא יעקור, לא יגדע ולא ישחית צמח בגן, אלא אם כן הרשהו לכך ראש העיריה ובהתאם לתנאי ההרשאה.

פגיעה בצמח בגן

33. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך גן או הגודרים אותו.

(ג) לא ישבור אדם, לא ישחית ולא ירשה לשבור או להשחית מיתקן, גדר, משוכה, שער או סורג בתוך הגן.

34. לא יכניס אדם רכב לגן, לא ינהג ולא ישאיר רכב בגן ללא היתר מראש העיריה.

כלי רכב

35. לא יעסוק אדם ברוכלות בגן אלא אם הדבר הותר לו מפורשות ברשיון הרוכלות שניתן לו כחוק.

רוכלות

36. לא ישחק אדם בגן אלא במשחקים, בתנאים ובמקומות שנקבעו לכך; סוגי המשחקים, התנאים והמקומות ייקבעו בידי ראש העיריה בהודעה שתוצג בגן.

משחקים

37. לא יעשה אדם כל מעשה בגן שיש בו כדי לגרום סכנה, מפגע, הפרעה, אי-נוחות או נזק לכל אדם, או שיש בו כדי להפר את הסדר בגן.

איסור הפרעה

38. לא יקים אדם רעש חזק או ממושך או חוזר ונשנה בגן.

רעש

39. לא יקיים אדם בגן חגיגה, טכס, מופע או כיוצא באלה, אלא על פי היתר כתב מאת ראש העיריה ובהתאם לתנאי ההיתר.

חגיגות בגן

40. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מסויימים מגן

פרק ו': שימור רחובות

41. (א) (1) לא יניח אדם, לא ישאיר, לא יקים, לא יתלה ולא יטיל ברחוב, לא יבליט מעל לרחוב, ולא ירשה להניח, להשאיר, להקים, לתלות או להטיל ברחוב או להבליט מעל לרחוב, כל דבר, אלא אם כן דרוש לעשות כן לטעינת הדבר או לפריקתו ותוך כדי פריקתו או טעינתו ולא יותר מן הזמן הסביר הדרוש לכך ואלא אם כן ניתן לכך היתר בכתב מאת ראש העיריה ובהתאם לתנאי ההיתר;

מכשול ברחוב

(2) לא יניח אדם, לא יתלה ולא ירשה להניח או לתלות, בכל נכס הפונה לרחוב, כל דבר העלול ליפול לרחוב.

(ב) ראש העיריה רשאי לדרוש בהודעה בכתב מאדם שעשה או שהרשה או שגרם לעשות דבר האסור לפי סעיף קטן (א), לסלק את מה שנעשה כך.

42. לא יתלה אדם ולא ירשה לתלות כבסים ברחוב, במרפסת, בחלון או בכל מקום אחר הפונה לרחוב, אלא אם כן קבע ראש העיריה שלא ניתן לקיים איסור זה והתיר תליית כבסים במקום ובתנאים שפירט.

תליית כביסה

43. (א) ראש העיריה רשאי לתת היתר להעמיד ברחוב כסאות, שולחנות או פרגודים לצרכי מסעדה או בית קפה, שמשיות, מאזניים אוטומטיים, מכונות לייצור גלידה או למכירת מיצים או כל מכונה אחרת או מכשיר כיוצא באלה; היתר כאמור רשאי ראש העיריה להתנות, לשנות, להתלות או לבטל.

היתר להעמיד כסאות, שולחנות וחפצים ברחוב

תיקון תשמ"ו-1986

(א1) ראש העיריה רשאי לתת היתר לבעל עסק להציג סחורה על המדרכה הצמודה לחזית עסקו; ראש העיריה יקבע כללים למתן היתר להצגת סחורה על המדרכה לעניין הבטחת מעבר חופשי לציבור, מניעת מטרדים וסוגי עסקים להם תותר הוצאת הסחורה; נקבעו כללים כאמור, יקבע ראש העיריה מקום להצגתם לעיון הציבור.

תיקון תשס"ט-2009

(ב) ראש העיריה, מפקח או שוטר רשאים לצוות על בעל מסעדה או בית קפה או עסק אחר לסלק כסאות ושולחנות או כל חפץ אחר המוצגים על המדרכה בניגוד להוראות חוק עזר זה.

(ג) לא סילק בעל המסעדה או בית הקפה או העסק את היכסאות והשולחנות או סחורה או כל חפץ אחר שהניח על המדרכה, לאחר שנצטווה לכך בהתאם לסעיף קטן (ב), רשאי ראש העיריה מפקח או שוטר לסלק את הכיסאות או השולחנות או הסחורה או כל חפץ אחר, בין בעצמו ובין על ידי אחרים.

תיקון תשס"ט-2009

(ד) ראש העיריה או מפקח רשאים לתפוס ולחלט כסאות ושולחנות או כל חפץ אחר שהועמדו על המדרכה בניגוד להוראות חוק עזר זה.

(ה) בעד מתן היתר לפי סעיף קטן (א) תשולם לקופת העיריה אגרה כמפורט בתוספת.

(ה1) ניתן היתר לפי סעיפים קטנים (א) או (א1) אחרי 1 במרס, תשולם אגרה חלקית יחסית למספר החודשים שנותרו עד 31 בדצמבר.

תיקון תשס"ט-2009

(ה2) הועמדו ברחוב או על המדרכה כיסאות שולחנות פרגודים או סחורה כאמור בסעיפים קטנים (א) או (א1) בלא היתר, וניתן היתר לאחר מועד העמדתם, ישלם מקבל ההיתר אגרה כאמור גם בעבור התקופה ממועד העמדתם בפועל כפי שייקבע בידי המנהל הכללי של העיריה.

תיקון תשס"ט-2009

(ו) היתר שניתן לפי סעיף זה יפקע ביום 31 בדצמבר שלאחר תאריך נתינתו אלא אם צויין בו תאריך אחר.

(ז) מי שניתן לו היתר חייב למלא אחר התנאים שבו..

44. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

45. (א) לא ישנה אדם רחוב ולא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א) חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

46. ראש העיריה רשאי, באמצעות כל אדם, לסלק כל דבר הנמצא ברחוב בניגוד לסעיף 41 ולבצע כל עבודה המנויה בסעיפים 44 ו-45; סולק דבר כאמור או בוצעה עבודה כאמור, רשאית העיריה לגבות מהאדם החייב בסילוק הדבר או בביצוע העבודה את הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

47. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שיראה לו.

מניעת הסגת גבול ברחוב

פרק ז': הוראות בענין מקום עינוג

48. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון, פיצוח והכנסת בקבוקים

(1) לא יעשן אדם, למעט עישון במקום שבו מתקיים משחק או מופע תחת כיפת השמים.

(2) לא ימכור אדם ולא יפצח גרעינים, בטנים וכיוצא באלה;

(3) לא יכניס אדם, לא ימכור ולא יחזיק או ירשה להכניס או להחזיק או למכור בקבוק זכוכית.

49. (א) בעל מקום עינוג יקבע בו, במקומות הנראים לעין, מדעות לענין חוק עזר זה שאת תכנן, מספרן, גדלן, וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

פרק ח': ניקוי מדרכות

50. בפרק זה –

הגדרות

"בעל עסק" – אחד או יותר מאלה:

(1) בעל עסק;

(2) מנהל העסק;

(3) מנהל העסק למעשה;

(4) האחראי לעסק;

(5) המחזיק בעסק;

(6) שותף פעיל בעסק;

"מדרכה" – מקום המשמש למעבר הולכי רגל, בין שהוא מרוצף או סלול ובין שאינו מרוצף או סלול;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"עסק" – בית אוכל, בית מלון, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק או מקום אחר שבו מתנהל עסק;

"תחנת אוטובוסים" – תחנה שממנה יותא או שבה מסתיים קו אוטובוסים.

51. (א) בעל עסק חייב לטאטא את המדרכה הגובלת בעסקו, כך שלא תימצא עליה אשפה, ותהיה נקיה לחלוטין.

חובת הניקוי ודרישה לניקוי

(ב) לא תחול חובת טאטוא על בעל עסק כשאין אשפה על המדרכה הגובלת בעסקו, והיא נקיה לחלוטין.

(ג) מצא מפקח שמדרכה הגובלת בעסק אינה נקיה, לדעתו, יהיה רשאי לדרוש נבעל העסק בכתב לטאטא את המדרכה הגובלת בעסקו תוך שעוה מעת מסירת הדרישה, כך שתהיה נקיה, ועל בעל העסק יהיה למלא אחר הדרישה.

52. בעל עסק החייב בניקוי המדרכה לפי סעיף 51 יאסוף את האשפה לתוך כלי אשפה שיוחזק בעסק או בחצר בהתאם להוראות המפקח.

איסוף אשפה

פרק ט': שמירת חזיתות בתים ושיפוצם

53. עד 58. (בוטלו).

תיקון תשע"ג-2012

פרק י': שונות

59. לא יפריע אדם לראש העיריה או למפקח במילוי תפקידם לפי חוק עזר זה.

איסור הפרעה

60. (א) לא יסיר אדם ולא ישחית, לא ישבור ולא יקלקל כל בנין, מיתקן או חפץ שקבעה או הקימה העיריה או באישורה הקמתם.

איסור פגיעה

(ב) האמור בסעיף קטן (א) אינו חל על ראש העיריה או מי שפועל על פי הוראותיו.

61. הממונה או האפוטרופוס על אדם שהוא למטה מגיל 13 ימנעהו מלעשות מעשה האסור לפי חוק עזר זה.

ילדים

62. מסידרת הודעה או דרישה לפי חוק עזר זה תהא כדין אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר המכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעות

63. ראש העיריה או המפקח רשאי להיכנס בכל עת סבירה לנכס או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן.

סמכות כניסה

64. (א) כל הודעה לפי חוק עזר זה תכלול את התנאים, הפרטים והאופן לביצוע ההודעה ואת התקופה שבה יש לבצעה.

ביצוע הודעה

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח; תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום בידי ראש העיריה וחשבון אגרות בהתאם לחוק עזר זה יהוו הוכחה לכאורה בדבר גובה ההוצאה והאגרות.

(ה) בסעיף זה, "הודעה" – לרבות דרישה.

65. (בוטל).

תיקון תשס"ט-2009

66. האמור בחוק עזר זה אינו פוטר מהחובה המוטלה על הבעל או על המחזיק בנכס או על כל אדם אחר על פי כל חיקוק אחר.

שמירת דינים

67. תחילתו של חוק עזר זה בתום ארבעה חדשים מיום פרסומו ברשומות.

תחילה

68. דרישות או הודעות שנמסרו לפי חוק העזר המפורטים בסעיף 70 יראו אותן כאילו נמסרו כדין לפי חוק עזר זה.

הוראות מעבר

69. (בוטל).

תיקון תשמ"ה-1984

70. בטלים –

ביטולים

(1) חוקי עזר לבת-ים (מפגעי תברואה), התשכ"ט-1969;

(2) חוקי עזר לבת-ים (הוצאת אשפה), התשל"ז-1977;

(3) חוקי עזר לבת-ים (שימור רחובות), התשכ"ג-1963;

(4) חוק עזר לבת-ים (שמירת הניקיון ואיסור העישון), התשי"ח-1958;

(5) אימוץ חוק עזר לדוגמה לעיריות (ניקוי מדרכות), התשל"ד-1974;

(6) חוק עזר לבת-ים (ניקוי מגרשים, חצרות וכניסות לבנינים), התשכ"ט-1969;

(7) חוק עזר לבת-ים (הדברת טוואי התהלוכה של האורן), התשכ"א-1961;

(8) חוק עזר לבת-ים (הדברת עשבי בר), תשי"ח-1958;

1. חוק עזר לבת-ים (הדברת זבוב הים התיכון), התשכ"א-1961;
2. חוק עזר לבת-ים (חזיתות בתים וחדרי מדרגות), התשי"ז-1956.

תוספת

תיקון תשנ"א-1991

(סעיף 43(ב))

(1) בעד היתר להעמיד כיסאות ושולחנות לצרכי מסעדה או בית-קפה בשטח המדרכה –

האגרה בשקלים חדשים

(א) בעד 10 מ"ר ראשונים או חלק מהם, שניתן לגביהם היתר 360

(ב) לכל מ"ר נוסף 43.5

(ג) על אף האמור בפריטי משנה (א) ו-(ב) לפריט זה, בעד היתר ל-3 שולחנות או פחות 146.5

(2) בעד היתר להעמיד פרגודים לצרכי מסעדה או בית קפה בשטח המדרכה –

האגרה בשקלים חדשים

(א) בעד 10 מ"ר ראשונים או חלק מהם, שניתן לגביהם היתר 376.5

(ב) לכל מ"ר נוסף 43.5

(3) בעד היתר להצגת סחורה על המדרכה בחזית העסק –

תיקון תשס"ט-2009

האגרה בשקלים חדשים

(א) בעד 3 מטר אורך הראשונים או חלק מהם 810

(ב) לכל מטר אורך נוסף 270

(ג) בעד היתר לתקופה של עד 30 ימים 270

נתאשר.

י"ג בניסן התשמ"ד (15 באפריל 1984) מנחם רוטשילד

ראש עיריית בת-ים

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ד מס' 235](http://www.nevo.co.il/Law_word/law07/mekomi-0235.pdf) מיום 19.6.1984 עמ' 670.

   תוקן [ק"ת חש"ם תשמ"ה מס' 251](http://www.nevo.co.il/Law_word/law07/mekomi-0251.pdf) מיום 25.10.1984 עמ' 26 – תיקון תשמ"ה-1984; ר' סעיף 4 לענין הוראת שעה. $$$ 4. על אף האמור בחוק עזר לבת-ים (הצמדה למדד), התשמ"ה-1984, סכומי האגרות המפורטים בסעיפים 1 ו-2 יעלו ב-1 בחודש שלאחר פרסום חוק עזר זה בשיעור עליית המדד שיפורסם בחודש אוקטובר 1984 לעומת המדד שפורסם בחודש יולי 1984. ###

   [ק"ת חש"ם תשמ"ה מס' 283](http://www.nevo.co.il/Law_word/law07/mekomi-0283.pdf) מיום 30.6.1985 עמ' 418 – תיקון (מס' 2) תשמ"ה-1985; ר' סעיף 2 לענין הוראת שעה. $$$ 2. על אף האמור בחוק עזר לבת-ים (הצמדה למדד), התשמ"ד-1984, יעלו הסכומים המפורטים בסעיף 1, ב-1 לחודש שלאחר פרסום חוק עזר זה, בשיעור עליית המדד שפורסם לאחרונה לפני המועד האמור לעומת המדד שפורסם בחודש ספטמבר 1984. ###

   [ק"ת חש"ם תשמ"ו מס' 311](http://www.nevo.co.il/Law_word/law07/mekomi-0311.pdf) מיום 14.9.1986 עמ' 206 – תיקון תשמ"ו-1986.

   [ק"ת חש"ם תשמ"ז מס' 335](http://www.nevo.co.il/Law_word/law07/mekomi-0335.pdf) מיום 16.7.1987 עמ' 349 – תיקון תשמ"ז-1987; ר' סעיף 2 לענין הוראת שעה. $$$ 2. על אף האמור בחוק עזר לבת-ים (הצמדה למדד), התשמ"ד-1984, יעלו הסכומים בסעיף 1 ב-1 לחודש שלאחר פרסום חוק עזר זה בשיעור עליית המדד שפורסם לאחרונה לפני המועד האמור לעומת המדד שפורסם בחודש נובמבר 1985. ###

   [ק"ת חש"ם תש"ן מס' 417](http://www.nevo.co.il/Law_word/law07/mekomi-0417.pdf) מיום 25.1.1990 עמ' 124 – תיקון תש"ן-1990.

   [ק"ת חש"ם תשנ"א מס' 446](http://www.nevo.co.il/Law_word/law07/mekomi-0446.pdf) מיום 1.2.1991 עמ' 148 – תיקון תשנ"א-1991; ר' סעיף 2 לענין הוראת שעה. $$$ 2. על אף האמור בחוק עזר לבת-ים (הצמדה למדד), התשמ"ד-1984, יועלו סכומי האגרות הנקובים בסעיף 1 לחוק עזר זה ב-1 בחודש שלאחר פרסומו בשיעור עליית המדד שפורסם לאחרונה לפני המועד האמור לעומת המדד שפורסם בחודש אוגוסט 1990. ###

   [ק"ת חש"ם תשס"ט מס' 733](http://www.nevo.co.il/Law_word/law07/mekomi-0733.pdf) מיום 9.6.2009 עמ' 236 – תיקון תשס"ט-2009; ר' סעיף 4 לענין הוראת שעה. $$$ 4. על אף האמור בסעיף 2 לחוק עזר לבת ים (הצמדה למדד), התשמ"ד-1984, יעודכנו סכומי האגרות הנקובים בסעיף 2 לחוק עזר זה ב-1 בחודש שלאחר פרסומו של חוק עזר זה (להלן – יום העדכון הראשון) לפי שיעור שינוי המדד שפורסם לאחרונה לפני יום בעדכון הראשון לעומת המדד שפורסם בחודש דצמבר 2007. ###

   [ק"ת חש"ם תשס"ט מס' 778](http://www.nevo.co.il/Law_word/law07/mekomi-0778.pdf) מיום 21.11.2012 עמ' 60 – תיקון תשע"ג-2012. [↑](#footnote-ref-1)