חוק עזר לבת-ים (רוכלים), תשמ"ג-1983

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | איסור לעסוק ברוכלות | [Go](#Seif2) | 2 |
| סעיף 3 | תוקף הרשיון | [Go](#Seif3) | 2 |
| סעיף 4 | אגרת רשיון | [Go](#Seif6) | 2 |
| סעיף 5 | איסור העברת רשיון לרוכלות | [Go](#Seif28) | 2 |
| סעיף 6 | הצגת רשיון לרוכלות | [Go](#Seif29) | 2 |
| סעיף 7 | מתן רשיון או סירוב לתיתו | [Go](#Seif4) | 2 |
| סעיף 8 | שטחים אסורים ברוכלות | [Go](#Seif5) | 3 |
| סעיף 9 | איסור חניה | [Go](#Seif7) | 3 |
| סעיף 10 | איסור חניה שלא בשעת התעסקות | [Go](#Seif8) | 3 |
| סעיף 11 | איסור קשירה למבנה | [Go](#Seif9) | 3 |
| סעיף 12 | מקום החזקת עגלה | [Go](#Seif10) | 3 |
| סעיף 13 | איסור להכריז על טובין | [Go](#Seif11) | 3 |
| סעיף 14 | שמירת נקיון | [Go](#Seif12) | 3 |
| סעיף 15 | ימי רוכלות | [Go](#Seif13) | 3 |
| סעיף 16 | שעות רוכלות | [Go](#Seif14) | 3 |
| סעיף 17 | היתר התעסקות | [Go](#Seif15) | 3 |
| סעיף 18 | רשיון לשימוש בעגלות | [Go](#Seif30) | 3 |
| סעיף 19 | תבניתן של עגלות | [Go](#Seif16) | 3 |
| סעיף 20 | לוחית | [Go](#Seif17) | 3 |
| סעיף 21 | סידור טובין על עגלה | [Go](#Seif18) | 3 |
| סעיף 22 | דרישה לסילוק כלים או טובין | [Go](#Seif19) | 3 |
| סעיף 23 | סילוק כלים או טובין | [Go](#Seif20) | 3 |
| סעיף 24 | תפיסת כלים | [Go](#Seif21) | 3 |
| סעיף 25 | מועד לאישום רוכל שחפציו נתפסו | [Go](#Seif22) | 4 |
| סעיף 26 | בקשה לביטול תפיסה | [Go](#Seif23) | 4 |
| סעיף 27 | דין חפצי הרוכל | [Go](#Seif24) | 4 |
| סעיף 28 | איסור הפרעה | [Go](#Seif25) | 4 |
| סעיף 29 | עונשים | [Go](#Seif26) | 4 |
| סעיף 30 | ביטול | [Go](#Seif27) | 4 |

חוק עזר לבת-ים (רוכלים), תשמ"ג-1983[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, ולפי סעיף 11ג לחוק רישוי עסקים, התשכ"ח-1968 (להלן – חוק רישוי עסקים), מתקינה מועצת עירית בת-ים חוק עזר זה:

1. בחוק עזר זה –

הגדרות

"רוכלות" –

(1) מכירה או הצעה למכירה של טובין ברחוב, במקום ציבורי אחר, או במגרש שהוא בבעלות פרטית, שלא במבנה של קבע;

(2) הליכה או הובלה ממקום למקום או חיזור על בתיהם של בני אדם תוך נשיאת טובין למכירה;

(3) הצעת שירותים או מלאכה לציבור שלא בתוך מבנה של קבע;

"רוכל" – בעל רשיון רוכלות שניתן לפי חוק עזר זה;

"דוכן" – שולחן או כלי עזר אחר המשמשים להחזקת טובין או למכירתם;

"ימי מנוחה" – הימים שנקבעו בפקודת ימי מנוחה, התש"ח-1948, כימי מנוחה – תחילתם כחצי שעה לפני שקיעת החמה בערבי ימי מנוחה וסופם במוצאי ימי מנוחה עם צאת הכוכבים;

"המפקח" – מי שראש העיריה הרשהו בכתב לפקח על מילוי הוראות חוק עזר זה;

"עגלה" – כלי הובלה, הנסחב או הנדחף בכוח מיכני, בכוח אדם או בכוח בעל חיים, לרבות תלת-אופניים;

"עיריה" – עירית בת-ים;

"ראש העיריה" – לרבות מי שראש העיריה העביר אליו את סמכויותיו לפי חוק עזר זה.

2. (א) לא יעסוק אדם ברוכלות ללא רשיון כחוק.

איסור לעסוק ברוכלות

(ב) לא יעסוק רוכל ברוכלות בכל צורה שהיא במקום האסור על פי החוק ועל פי תנאי הרשיון אשר לו.

3. תוקפו של רשיון לרוכלות הוא עד 31 בדצמבר שלאחר נתינתו.

תוקף הרשיון

4. בעד מתן רשיון לרוכלות ישלם המבקש לקופת העיריה אגרה בשיעור הקבוע בתקנות רישוי עסקים (תקופת תקפם של רשיונות, חידושם ואגרות), התשל"ה-1974, או בכל חיקוק שיבוא במקומן.

אגרת רשיון

5. רשיון לרוכלות אינו ניתן להעברה והוא יפקע עם הפסקת העיסוק ברוכלות או עם פטירת בעל הרשיון.

איסור העברת רשיון לרוכלות

6. המחזיק ברשיון לרוכלות ישאנו עמו בשעת עיסוקו ויציגו בפני המפקח או שוטר או בפני כל מי שהוסמך לפקח על ביצוע הוראות חוק עזר זה.

הצגת רשיון לרוכלות

7. (א) בקשת רשיון לרוכלות תוגש בכתב לראש העיריה בכתב.

מתן רשיון או סירוב לתיתו

(ב) ראש העיריה רשאי ליתן את הרשיון, לסרב לתתו או לבטלו, וכן רשאי הוא לכלול בו תנאים, להוסיף עליהם, לגרוע מהם, לשנותם או לבטלם.

8. לא יעסוק רוכל ברוכלות, בין באמצעות עגלה ובין בדרך אחרת – ברחוב, במקום ציבורי, בבית מלון, מסעדה או בבית קפה, במעבר בין בנינים או בכניסה לבנין – באופן שעיסוקו מהווה מטרד או מכשול לרבים.

שטחים אסורים ברוכלות

9. לא יעמיד רוכל ולא יניח ולא ירשה ולא יגרום להעמיד או להניח עגלה, דוכן, תבנית, מגש או טובין בתחומי 20 מטרים מגן ילדים, מבית ספר, ממגרש משחקים, מגינה או מגן, או בתחומי 30 מטרים מפינת רחוב.

איסור חניה

10. לא יעמיד רוכל ולא יניח ולא ירשה ולא יגרום להעמיד או להניח ברחוב או במקום ציבורי עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

11. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד או למבנה אחר.

איסור קשירה למבנה

12. רוכל יחזיק את עגלתו בצדו הימני של הרחוב, קרוב לשפתה של המדרכה הימנית.

מקום החזקת עגלה

13. לא יכריז רוכל על טובין שלו או על אומנותו, לא יקים רעש בשעת עיסוקו ולא יתלה על עגלתו, דוכנו, תבניתו או מגשו כל דבר פרסומת.

איסור להכריז על טובין

14. לא ילכלך רוכל ולא יגרום שילכלכו את השטח שליד מקום עיסוקו.

שמירת נקיון

15. לא יעסוק רוכל בעסקו בימי מנוחה, בערב יום הזכרון לשואה ולגבורה כמשמעותו בחוק יום הזכרון לשואה ולגבורה, התשי"ט-1959, ובערב יום הזכרון לחללי מלחמת הקוממיות וצבא הגנה לישראל, כמשמעותו בחוק יום הזכרון לחללי מלחמת הקוממיות וצבא הגנה לישראל, התשכ"ג-1963.

ימי רוכלות

16. לא יעסוק רוכל בעסקו כל ימות השבוע, שאינם ימי מנוחה אלא בשעות שבין 06.00 ו-14.00 ובין 16.00 ו-21.00.

שעות רוכלות

17. ראש העיריה רשאי, לפי שיקול דעתו ובתנאים שיקבע, להתיר לרוכל לעסוק בעסקו לאחר השעה 21.00.

היתר התעסקות

18. (א) לא יעסוק אדם ברוכלות באמצעות עגלה אלא על פי רשיון שניתן לו לפי חוק עזר זה.

רשיון לשימוש בעגלות

(ב) בקשה לרשיון לעגלה תוגש בכתב לראש העיריה.

(ג) ראש העיריה רשאי ליתן רשיון, לסרב לתיתו, להתלותו או לבטלו וכן רשאי הוא לכלול ברשיון תנאים, להוסיף עליהם או לגרוע מהם, לשנותם או לבטלם.

19. ראש העיריה רשאי לדרוש שכל עגלה תתאים, אם אין הוראה אחרת בפקודת התעבורה או בתקנות שהותקנה על פיה, לתבנית שהוא אישר ושהוצגה במשרדי העיריה.

תבניתן של עגלות

20. רוכל המשתמש בעגלה לצורך עסקו יקבע על צידה האחורי, במקום הנראה לעין, לוחית מספר שתהיה בהתאם לדוגמא שיתן לו ראש העיריה; הלוחית תכלול, בנוסף למספר, את שמו הפרטי ושם משפחתו של הרוכל, מענו ומספר תעודת הזהות שלו.

לוחית

21. רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.

סידור טובין על עגלה

22. ראש העיריה, מפקח או שוטר רשאים לצוות על רוכל לסלק את עגלתו, דוכנו, תבניתו, מגשו או הטובין ממקום שבו הם נמצאים בניגוד להוראות חוק עזר זה.

דרישה לסילוק כלים או טובין

23. לא סילק רוכל את עגלתו, דוכנו, תבניתו או מגשו או את הטובין לאחר שנצטווה לכך בהתאם לסעיף 22, רשאים ראש העיריה, מפקח או שוטר לסלק את העגלה, הדוכן, התבנית או המגש או את הטובין, בין בעצמם ובין על ידי אחרים.

סילוק כלים או טובין

24. (א) היה לראש העיריה, מפקח או שוטר יסוד סביר להניח כי רוכל עבר עבירה על חוק עזר זה או על חוק רישוי עסקים, רשאי הוא –

תפיסת כלים

(1) אם הרוכל אינו מזדהה בתעודת זהות כאמור בחוק מרשם האוכלוסין, התשכ"ה-1965 – לעצרו ולהביאו לתחנת המשטרה לשם זיהויו;

(2) לתפוס את המרכולת שבידי הרוכל וכן כל כלי ואבזר המשמש את הרוכל בעיסוקו, לרבות כל כלי ואמצעי המשמש להובלת המרכולת, לנשיאתה, להצגתה לראוה או להחסנה (להלן – חפצי רוכל); נתפסו חפצי רוכל כאמור, ימסור לרוכל מי שביצע את התפיסה הודעה בכתב, חתומה בידו, על התפיסה, המציינת את מהות העבירה שעבר הרוכל לדעת מבצע התפיסה והמפרטת ככל האפשר בנסיבות הענין את החפצים שנתפסו.

(ב) המפעיל את סמכותו לפי סעיף זה רשאי להשתמש לשם כך במידה סבירה של כח אם הרוכל מתנגד למעצר או תפיסת חפציו.

(ג) המבקש להפעיל את סמכותו לפי סעיף זה מכוח הסמכה לפי סעיף קטן (א), לא יעשה כן אלא לאחר שהציג את כתב הסמכתו אם נדרש לכך.

25. לא הוגש לבית המשפט, תוך 30 ימים מיום שנתפסו חפצי הרוכל, כתב אישום נגד הרוכל על העבירה ששימשה עילה לתפיסה, יוחזרו לרוכל חפציו שנתפסו.

מועד לאישום רוכל שחפציו נתפסו

26. רוכל הרואה עצמו נפגע בשל תפיסת חפציו וטרם הוגש נגדו כתב אישום, רשאי לבקש מבית המשפט המוסמך לדון בעבירה שבשלה נתפסו החפצים, לבטל את התפיסה; הוגש כתב האישום, רשאי הרוכל לבקש את ביטול התפיסה מבית המשפט שאליו הוגש כתב האישום; בית המשפט רשאי לבטל את התפיסה או לאשרה, עם או בלי שינויים.

בקשה לביטול תפיסה

27. (א) חפצי רוכל שנתפסו יישמרו בידי העיריה על חשבון הרוכל, עד אשר יקבע בית המשפט מה ייעשה בהם; לעיריה זכות עכבון בחפצים כערובה לתשלום הוצאות התפיסה והשמירה, כשהיא זכאית להן על פי קביעתו של בית המשפט.

דין חפצי הרוכל

(ב) הורשע הרוכל בעבירה שבשלה נתפסו החפצים, רשאי בית המשפט, בנוסף לכל עונש אחר שיטיל, לצוות על חילוט החפצים, כולם או חלקם; זוכה הרוכל בפסק דין שאין עליו עוד ערעור או בוטל כתב האישום, יוחזרו לו החפצים.

(ג) נתפסו חפצים פסידים של רוכל, רשאית העיריה או מי שהיא הסמיכה לכך למכרם במכירה פומבית או במחיר המקובל ביום המכירה; דמי המכר, בניכוי הוצאות התפיסה, השמירה והמכירה, יבואו, לכל ענין, במקום החפצים.

28. לא יפריע אדם לראש העיריה או למפקח ולא ימנע בעדם מלהשתמש בסמכויותיהם לפי חוק עזר זה.

איסור הפרעה

29. (בוטל).

תיקון תשע"ג-2013

30. חוק עזר לבת-ים (רוכלים), התשכ"ב-1962 – בטל.

ביטול

נתאשר.

כ"ב בניסן התשמ"ג (5 באפריל 1983) מנחם רוטשילד

ראש עירית בת-ים

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ג מס' 186](http://www.nevo.co.il/Law_word/law07/mekomi-0186.pdf) מיום 20.7.1983 עמ' 570.

   תוקן [ק"ת חש"ם תשמ"ד מס' 246](http://www.nevo.co.il/Law_word/law07/mekomi-0246.pdf) מיום 18.9.1984 עמ' 818 – תיקון תשמ"ד-1984 בסעיף 1(25) לחוק עזר לבת-ים (תיקון חוקי עזר) (מס' 2), תשמ"ד-1984.

   [ק"ת חש"ם תשמ"ה: מס' 274](http://www.nevo.co.il/Law_word/law07/mekomi-0274.pdf) מיום 9.5.1985 עמ' 290 – תיקון תשמ"ה-1985 בסעיף 1(18) לחוק עזר לבת-ים (תיקון חוקי עזר), תשמ"ה-1985. [מס' 287](http://www.nevo.co.il/Law_word/law07/mekomi-0287.pdf) מיום 29.8.1985 עמ' 483 – תיקון (מס' 2) תשמ"ה-1985 בסעיף 1(18) לחוק עזר לבת-ים (תיקון חוקי עזר) (מס' 2), תשמ"ה-1985.

   [ק"ת חש"ם תשמ"ז מס' 321](http://www.nevo.co.il/Law_word/law07/mekomi-0321.pdf) מיום 15.1.1987 עמ' 127 – תיקון תשמ"ז-1987 בסעיף 1(18) לחוק עזר לבת-ים (תיקון חוקי עזר), תשמ"ז-1987.

   [ק"ת חש"ם תשמ"ח מס' 346](http://www.nevo.co.il/Law_word/law07/mekomi-0346.pdf) מיום 10.11.1987 עמ' 43 – תיקון תשמ"ח-1987 בסעיף 1(18) לחוק עזר לבת-ים (תיקון חוקי עזר), תשמ"ח-1987.

   [ק"ת חש"ם תשע"ג מס' 792](http://www.nevo.co.il/Law_word/law07/mekomi-0792.pdf) מיום 21.8.2013 עמ' 679 – תיקון תשע"ג-2013 בסעיף 1(12) לחוק עזר לבת ים (ביטול סעיפי עונשין), תשע"ג-2013. [↑](#footnote-ref-1)