חוק עזר לגבעתיים (אספקת מים), תשכ"ז-1967

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חיבור למפעל מים | [Go](#Seif2) | 3 |
| סעיף 3 | רשת פרטית | [Go](#Seif21) | 3 |
| סעיף 4 | אגרת הנחת צינורות | [Go](#Seif3) | 4 |
| סעיף 5 | התקנת מד מים | [Go](#Seif4) | 4 |
| סעיף 6 | אגרת מים | [Go](#Seif20) | 4 |
| סעיף 7 | אספקת מים לפי חוזה | [Go](#Seif5) | 5 |
| סעיף 8 | פקדונות | [Go](#Seif6) | 5 |
| סעיף 9 | מועד התשלום | [Go](#Seif7) | 5 |
| סעיף 10 | אישור סכום ההוצאות | [Go](#Seif8) | 5 |
| סעיף 11 | ניתוק החיבור | [Go](#Seif22) | 5 |
| סעיף 12 | הפסקת אספקת מים | [Go](#Seif9) | 5 |
| סעיף 13 | רשות כניסה | [Go](#Seif10) | 5 |
| סעיף 14 | שימוש במים | [Go](#Seif19) | 6 |
| סעיף 15 | מכירת מים והעברתם | [Go](#Seif11) | 6 |
| סעיף 16 | חידוש חיבור שנותק | [Go](#Seif12) | 6 |
| סעיף 17 | שמירה בפני זיהום | [Go](#Seif13) | 6 |
| סעיף 18 | דרישת תיקונים | [Go](#Seif14) | 6 |
| סעיף 19 | מסירת הודעות | [Go](#Seif15) | 6 |
| סעיף 20 | ענשים | [Go](#Seif16) | 7 |
| סעיף 21 | ביטול | [Go](#Seif17) | 7 |
| סעיף 22 | השם | [Go](#Seif18) | 7 |
|  | תוספת | [Go](#med0) | 7 |

חוק עזר לגבעתיים (אספקת מים), תשכ"ז-1967[[1]](#footnote-1)\*

בתוקף סמכותה לפי סעיפים 250, 251 ו-254 לפקודת העיריות, מתקינה מועצת עירית גבעתיים חוק עזר זה:

1. בחוק עזר זה –

הגדרות

"אבזרים" – ברזים, צינורות, מגופים, שסתומים, מסננים, תעלות, סכרים ותאי בקורת;

"חדר" – בבנין מגורים – חדר כרשום בלוח השומה; ובבנין אחר – חדר ששטח רצפתו אינו עולה על 30 מטר מרובע; שטח נוסף של 30 מטר מרובע או חלק מזה, דינו כדין חדר נוסף;

"לוח השומה" – לוח השומה העומד בתקפו לפי הפקודה;

"מד-מים" – מכשיר שהותקן ברשת פרטית לשם מדידתה או קביעתה של כמות מים המסופקים לנכס;

"מועצה" – מועצת העיריה;

"המנהל" – מנהל מפעל המים של העיריה, לרבות אדם אחר שנתמנה לענין חוק עזר זה על ידי העיריה למלא את תפקידי המנהל, כולם או מקצתם;

"מפעל המים" – באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה וכן כל מבנה, מיתקן או ציוד אחר המשמשים או המיועדים לשמש לשאיבת מים, לאגירתם, להעברתם, לאספקתם או להסדרתם, למעט רשת פרטית;

"נכס" – ו-"בנין", כמשמעותם בסעיף 269 לפקודה;

"עיריה" – עירית גבעתיים;

"צרכי בית" – תצרוכת בני אדם, כביסה במשק בית, שטיפה וניקוי של בית מגורים או משרד, בין שהותקן בו ברז ובין שלא הותקן, למעט הצרכים שאינם בגדר צרכי בית לפי סעיף 16 לפקודת העיריות (אספקת מים), 1936;

"צרכן" – אדם המחזיק ברשת פרטית, בכולה או במקצתה;

"רשת פרטית" – אבזר, דוד אגירה, מיתקן להגברת לחץ, לוויסות, לחימום או לפיזור וכן כל מיתקן או מכשיר אחר המצוי בנכס והמשמש או המיועד לשמש לאספקת מים לנכס, למעט מד-מים;

"נפח בנין" – החלל שבתחומו שטחם החיצוני של קירות הבנין והשטח העליון של רצפת קומתו הנמוכה ביותר, ושטחו העליון של הגג בבנין שגגו שטוח, ובבנין שככו משופע – צדו התחתון של תקרת הבנין העליונה ביותר או אם אין לו תקרה משטחו התחתון של הגג; ואם אין בבנין או בחלק קירות מכל הצדדים או גג, החלל התפוס על ידי הבנין או על ידי החלק האמור; ואם הגג אינו נשען על קירות – החלל שבין הגג והרצפה שמתחתיו;

"צרכי עסק" – צרכי ייצור או עיסוק בסחורה.

2. (א) חיבור רשת פרטית למפעל מים, הרחבת החיבור, פירוקו או התקנתו מחדש לא ייעשו אלא על ידי המנהל.

חיבור למפעל מים

(ב) בעל נכס הרוצה בחיבור רשת פרטית למפעל מים, הרחבת החיבור, פירוקו או התקנתו מחדש יגיש למנהל בקשה בכתב בצירוף תכנית של אותה רשת.

(ג) בעד חיבור, הרחבת חיבור, פירוקו או התקנתו מחדש לפי סעיף זה, ישלם המבקש לעיריה מראש:

(1) אגרה בשיעור שנקבע בתוספת, וכן

(2) הוצאות לפי חשבון שהגיש המנהל.

(ד) בעד הנחת קו מים זמני ישלם המבקש לעיריה מראש הוצאות לפי חשבון שהגיש המנהל.

3. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל.

רשת פרטית

(ב) בקשה להיתר לפי סעיף קטן (א) תוגש בכתב בצירוף תכניות הרשת המוצעת או תכנית השינוי או התיקון, הכל לפי הענין; בעד ההיתר, פרט להיתר להתקנת רשת פרטית, תשולם לעיריה אגרה בשיעור שנקבע בתוספת.

(ג) התקנת הרשת הפרטית, שינויה או תיקונה ייעשו על ידי בעל הנכס ועל חשבונו.

(ד) הרשת הפרטית תוחזק במצב תקין על ידי הצרכן ועל חשבונו, להנחת דעתו של המנהל.

(ה) לאחר התקנת הרשת הפרטית או שינויה רשאי בעל הנכס או הצרכן לבקש בכתב מאת המנהל כי תיערך בדיקה של התאמת הרשת הפרטית, לדרישות ההיתר; המנהל ימלא אחר בקשה זו; בעד בדיקה כאמור תשולם לעיריה אגרה בשיעור שנקבע בתוספת.

תיקון תש"ן-1989

(ו) לא ישתמש אדם לצורך התקנת רשת פרטית, תיקונה או שינוייה אלא באבזרים שמידותיהם, סוגיהם וטיבם נקבעו על ידי המנהל.

(ז) המנהל רשאי להורות על החלפת האבזרים שנקבעו על ידיו כאמור בסעיף קטן (ו) באבזרים אחרים. הורה המנהל כאמור, לא יחולו הוצאות ההחלפה על הצרכן אלא אם כן האבזר שיש להחליפו לא היה במצב תקין, או מנע את פעולתו התקינה של מד-מים או אבזר או גרם להפרעות באספקת המים, לבזבוזם או לזיהומם.

(ח) נתן המנהל שירות בקשר לרשת פרטית, על פי בקשת הצרכן, ישלם הצרכן את ההוצאות לפי חשבון שהגיש המנהל.

4. (א) בעל נכס הגובל קטע רחוב שבו הניחה העיריה צינור מים, ישלם לעיריה אגרת הנחת צינורות בשיעור שנקבע בתוספת.

אגרת הנחת צינורות

תיקון תש"ן-1989

(ב) אגרת הנחת צינורות מים תשולם עם הגשת הבקשה לפי סעיף 3(ב).

(ג) בעל נכס, שבו קיימת כבר רשת פרטית מחוברת למפעל מים שהגיש בקשה להגדלת נפח או שטח הבנין, ישלם לפני מתן ההיתר לפי חוק התכנון והבניה, תשכ"ה-1965, אגרת הנחת צינורות מים בשיעור שנקבע בתוספת לגבי הבניה שבעדה ניתן ההיתר כאמור.

תיקון תש"ן-1989

5. (א) המנהל רשאי להתקין מד-מים בכל נכס שלו מספקים או עומדים לספק מים, ובשעת הצורך רשאי הוא לבדקו, לתקנו, להחליפו או להסירו.

התקנת מד-מים

(ב) מד-המים או רכוש העיריה.

(ג) לא יותקן מד-מים, לא ייבדק, לא יתוקן, לא יוחלף ולא יוסר אלא על ידי המנהל.

(ד) צרכן ישלם לעיריה אגרת מד-מים ואגרת התקנת מד-מים בשיעורים שנקבעו בתוספת.

(ה) צרכן יהיה אחראי לכל נזק שייגרם למד-מים או לאבדנו, מלבד אם נגרם הנזק באשמתו של אדם מעובדי העיריה בעת מילוי תפקידו.

(ו) צרכן שיש לו יסוד לחשוש שמד המים אינו פועל כהלכה רשאי לדרוש שמד-המים ייבדק על ידי המנהל; בעד בדיקת מד-מים כאמור, ישלם הצרכן לעיריה מראש אגרת בדיקה בשיעור שנקבע בתוספת. האגרה תוחזר אם העלתה הבדיקה שמד-המים היה פגום.

(ז) במקום תשלום אגרת מד-מים, רשאי צרכן להביא למנהל תוך 30 יום מיום פרסום חוק עזר זה ברשומות מד-מים מהדגם שאושר על ידי המנהל ולבקשו להתקינו ברשתו הפרטית.

ת"ט תשל"ב-1972

(ח) הביא צרכן מד-מים לפי סעיף קטן (ז) ישלם לעיריה אגרת התקנת מד-מים בלבד.

ת"ט תשל"ב-1972

(ט) היה מד-המים כאמור בסעיף קטן (ז) מותקן ברשתו הפרטית של הצרכן יהא פטור גם מאגרת התקנת מד-מים.

ת"ט תשל"ב-1972

(י) המנהל רשאי להורות על החזרת אגרת מד מים לצרכן כאשר הרשת הפרטית נהרסה או נותקה לחלוטין מרשת המים.

תיקון תשל"ב-1972

6. (א) בעד אספקת מים לנכס המחובר למפעל מים ישלם צרכן לעיריה אגרת מים לפי כמות שנרשמה על ידי מד המים, ובלבד שלא תפחת מהשיעור המינימלי שנקבע בתוספת.

אגרת מים

תיקון תשמ"ח-1988

(ב) מצא המנהל כי מד-המים לא פעל כהלכה במשך תקופה מסויימת או שהוצא לרגל תיקונים או מסיבה סבירה אחרת מהרשת, רשאי הוא לחייב או לזכות את הצרכן בתשלום בעד כמות המים שנקבעה לפי התצרוכת הממוצעת במשך שני החדשים שקדמו לאותה תקופה ובמשך שני החדשים שלאחריה, או לפי התצרוכת של התקופה המקבילה בשנה הקודמת, כפי שימצא לנכון.

(ג) מצא המנהל כי מד-המים אינו מדייק ברישום כמות המים, רשאי הוא לפי מיטב הערכתו לחייב את הצרכן בתשלום בעד כמות המים, שמד-המים רשם אותה, בתוספת או בהפחתת ההפרש הנובע מאי דיוקו.

(ד) משמש מד-מים אחד נכס המוחזק על ידי צרכנים אחדים, רשאי המנהל מיזמתו הוא, וחייב הוא לפי בקשת אחד הצרכנים, להורות על חלוקת האגרות או כל תשלום אחר המגיע לפי חוק עזר זה או כל דין אחר בקשר למים, אספקתם והשימוש בהם בין אותם הצרכנים, באופן שכל צרכן ישלם אותו חלק מהאגרות והתשלומים האמורים בהתאם ליחס שבין החדרים המוחזקים על ידו ובין המספר הכולל של החדרים שמד-המים משמש אותם, ובלבד שלא יפחתו מהשיעורים המינימליים שנקבעו בתוספת. כן רשאי המנהל להורות על חלוקה אחרת של התשלומים בין הצרכנים על פי הסכם בכתב של כל הצרכנים.

תיקון תשמ"ח-1988

(ה) משמש מד-מים אחד נכס המוחזק על ידי צרכנים אחדים, המשתמשים בו מקצתם למגורים ומקצתם לצרכים אחרים, רשאי המנהל להעריך את חלקו של כל אחד מהצרכנים בכמות המים, שנרשמה על ידי מד-המים, ואגרת המים תשולם על ידי כל צרכן כזה בהתאם לכך, ובלבד שלא יפחתו מהשיעורים המינימליים שנקבעו בתוספת.

(ו) משמש מד-מים אחד נכס המוחזק על ידי צרכנים אחדים, ונתגלתה נזילה ברשת הפרטית בחלק המוחזק על ידי אחד או אחדים מהצרכנים, רשאי המנהל להעריך את כמות המים שנזלו ואגרה בעד כמות מים זו תשולם על ידי אותו צרכן או אותם צרכנים.

(ז) הורכבו מדי-מים דירתיים לכל הצרכנים וכן מד-מים כללי לכל הנכס, והיה הפרש ברישום ביניהם, יחולק ההפרש באופן שווה בין כל הצרכנים, זולת אם הגיעו כל הצרכנים להסכם בכתב עם המנהל על אופן חלוקה אחר.

(ח) לא הותקן מד-מים ישלם הצרכן לעיריה בעד אספקת מים אגרות מים בשיעור שנקבע בתוספת.

7. (א) העיריה רשאית, באישור שר הפנים, להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה האמור ובין הוראות חוק עזר זה, יחולו תנאי החוזה.

8. באישור המועצה רשאי ראש העיריה לחייב צרכן להפקיד בקופת העיריה פקדון כפי שיקבע, להבטחת תשלום אגרות מים לפי חוק עזר זה או דמי נזק עקב אבדן מד-המים או קלקולו ולגבות מתוכו – בלי לפגוע בדרכי גביה אחרות – כל סכום המגיע מאת הצרכן כאגרה או כדמי נזק כאמור.

פקדונות

9. (א) אגרת מים תשולם תוך 14 יום מתאריך מסירת הדרישה לכך מאת העיריה.

מועד התשלום

(ב) האגרות או התשלומים האחרים שלא נקבע להם בסעיף זה מועד לשילומם, ישולמו תוך 14 יום מתאריך מסירת הדרישה לכך מאת העיריה.

10. נתעוררה שאלה בדבר סכום הוצאות המגיע לפי חוק עזר זה, יכריע המנהל באישור בכתב. אישור המנהל על גובה ההוצאות ישמש ראיה לכאורה לכך.

אישור סכום ההוצאות

11. (א) צרכן שלא סילק במועד הקבוע את הסכומים שהוא חייב בהם לפי חוק עזר זה או לפי כל דין בקשר למים, אספקתם והשימוש בהם, או שבזבז מים, השתמש בהם לרעה, זיהמם או פגע בהם בצורה אחרת, או שפגע במד-מים, רשאי המנהל להתרות בו בכתב.

ניתוק החיבור

תיקון תשמ"ח-1988

(ב) לא שעה הצרכן להתראה, רשאי המנהל, כתום 5 ימים מיום מסירת ההתראה, לנתק את החיבור בין אותו חלק של הרשת הפרטית אשר בהחזקתו של הצרכן ובין יתר חלקי הרשת הפרטית או מפעל המים.

(ג) רשת פרטית שחוברה למפעל מים בניגוד לסעיף 2 או שחיבורה חודש בניגוד לסעיף 16, רשאי המנהל בכל עת לנתק את החיבור.

(ד) חיבור שנותק לפי סעיף קטן (ב) או (ג), לא יחודש אלא לאחר תשלום כל הסכומים המגיעים מהצרכן כאמור, או לאחר תיקון הדברים הטעונים תיקון, כדי למנוע פגיעה במים או במד-מים כאמור, הכל לפי הענין. בעד חידוש חיבור שנותק לפי סעיף קטן (ב), תשולם אגרת חידוש חיבור בשיעור שנקבע בתוספת.

12. (א) בשעת חירום או במקרה של צורך דחוף בתיקונים במפעל המים או ברשת הפרטית, רשאי המנהל במידת הצורך, לנתק, לעכב או להפסיק את אספקת המים כולה או מקצתה.

הפסקת אספקת מים

(ב) השימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב לפי חוק עזר זה.

(ג) חלפה הסיבה לניתוק, לעיכוב או להפסקת אספקת המים כאמור בסעיף קטן (א) חייב המנהל לבצע מיד את חיבור הרשת הפרטית שנותק, ללא תשלום.

13. (א) המנהל או כל מי שהורשה על ידיו, רשאי להיכנס לכל נכס בשעות שבין 8.00 ל-17.00 ובשעת חירום בכל זמן סביר, על מנת –

רשות כניסה

(1) להתקין, לבדוק, לתקן, לשנות, להחליף, למסור או למדוד מד-מים, צינור, או אבזרים, או כיוצא בהם, או לעשות כל מעשה אחר שבנסיבות נחוץ לעשותו;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור כל חשבון או לגבות כל אגרה או תשלום אחר לפי חוק עזר זה;

(4) לנתק חיבור או לנתק, לעכב ולהפסיק אספקת המים לפי סעיפים 11 או 12;

(5) לבדוק אם קויימו הוראות חוק עזר זה;

(6) לעשות כל מעשה אחר שהוא רשאי לעשותו לפי חוק עזר זה.

(ב) לא יעכב אדם ולא יפריע למנהל או למי שהורשה על ידיו מהשתמש בסמכויותיו לפי סעיף קטן (א).

14. (א) לא יבזבז אדם ולא יגרום או ירשה שאחר יבזבז מים שברשותו, ולא ישטוף כלי רכב בעזרת צינור, פרט למיתקני רחיצה.

שימוש במים

(ב) לא ישתמש אדם במים ולא יגרום או ירשה שאחר ישתמש במים שברשותו אלא לצרכי בית או למטרה אחרת שקבע המנהל.

(ג) לא ישתמש אדם במים לצרכי מיזוג אויר אלא לפי היתר מאת המנהל ובהתאם לתנאי ההיתר.

(ד) לא ירחץ אדם במפעל מים ולא יכנס בו, לא יכניס לתוכו ולא יגרום להכניס לתוכו בעל חיים או חפץ ולא יעשה בו כל מעשה העלול לגרום לזוהמה או להפרעה באספקת המים.

(ה) לא יחבר אדם מערכת מי שתיה למערכות של מים דלוחים, מי שופכין, מי תעשיה כימית או כיוצא בזה.

(ו) לא ינצל אדם את לחץ המים לפעולות הרמה, ערבול או כיוצא בזה, אלא ברשות המנהל.

(ז) לא ישתמש אדם במים לצרכי השקאה ולא יגרום ולא ירשה שאחר ישתמש במים שברשותו לצרכי השקאה אלא בשעות שייקבעו על ידי המנהל בהודעה שתפורסם בתחום העיריה.

(ח) לא ישתמש אדם במים המיועדים להשקאה לצרכים אחרים.

(ט) לא יפתח אדם ולא יסגור שלא כדין, כל אביזר השייך למפעל המים.

(י) לא יפתח אדם ברז שריפה אלא לצורך כיבוי שריפה.

(יא) לא יפתח אדם – פרט לעובד העיריה במילוי תפקידו – ברז המיועד להשקאת נטיעות ציבוריות.

(יב) לא יפגע אדם בכל דרך שהיא במפעל מים או באבזרים של מפעל מים ולא יגרום להם נזק כלשהו.

תיקון תשל"א-1971

15. לא ימכור אדם מים ולא יעביר אותם לרשות אדם אחר, פרט לאדם שנותקה, עוכבה או הופסקה לו אספקת המים לפי סעיף 11, אלא לפי היתר בכתב מאת המנהל.

מכירת מים והעברתם

16. (א) חיבור של רשת פרטית שנותק לפי הוראות חוק עזר זה לא יחודש אלא לפי היתר בכתב מאת המנהל.

חידוש חיבור שנותק

(ב) חיבור של רשת פרטית שחודש ללא היתר מאת המנהל כאמור בסעיף קטן (א), רואים אותו כמחודש על ידי הצרכן כל עוד לא הוכח ההיפך.

17. לא יפתח אדם ולא יקיים בור שופכין, בור זבל או מקום מזוהם אחר אלא במרחק סביר ממפעל המים.

שמירה בפני זיהום

18. (א) ראש העיריה או מי שהוסמך על ידיו (להלן – ראש העיריה) רשאי לחייב בדרישה בכתב כל צרכן או בעל רשת פרטית או בעל חלק ממנה, או כל בעל או מחזיק של נכס, תוך זמן שנקבע בדרישה, לתקן או לסלק כל מפגע העלול לפגוע באספקת מים סדירה.

דרישת תיקונים

(ב) מי שקיבל דרישה כאמור חייב למלא אחריה.

(ג) לא מילא מי שנדרש לכך אחרי דרישת ראש העיריה כאמור בסעיף קטן (א), רשאית העיריה לבצע את העבודה במקומו ולגבות ממנו את הוצאות הביצוע.

19. מסירת הודעה, דרישה, חשבון או מסמך אחר לפי חוק עזר זה יניו כדין, אם נמסרו לידי האדם שאליו הם מכוונים, או נמסרו במקום מגוריו או במקום עסקו הרגילים או הידועים לאחרונה, לידי אחד מבני משפחתו הבוגרים, או לידי כל אדם בוגר העובד או המועסק שם, או נשלחו בדואר במכתב רשום הערוך אל אותו אדם לפי מענו במקום מגוריו או עסקו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגו במקום בולט באחד המקומות האמורים, או על הנכס שבו הם דנים או נתפרסמו בשני עתונים הנפוצים בתחום העיריה, שאחד מהם לפחות הוא בשפה העברית.

מסירת הודעות

20. העובר על הוראה מהוראות חוק עזר, דינו – קנס של 600 שקלים חדשים, ובעבירה נמשכת – סכום נוסף של 24 שקלים חדשים בעד כל יום שבו נמשכת העבירה לאחר מתן הודעה עליה בכתב מאת ראש העיריה או לאחר הרשעתו.

ענשים

תיקון תשמ"ז-1987

21. חוק עזר לגבעתיים (אספקת מים), תש"ך-1960 – בטל.

ביטול

22. לחוק עזר זה ייקרא "חוק עזר לגבעתיים (אספקת מים), תשכ"ז-1967".

השם

**תוספת**

תיקון תש"ן-1989

האגרה בשקלים חדשים

1. אגרת חיבור רשת פרטית (סעיף (ג)(1))

(1) לכל יחידת דיור, עסק או משרד 897

תיקון תשנ"א-1991

ת"ט תשנ"א-1991

ונוסף על כך, לכל 500 מ"ק צריכה שנתית או חלק מהם באופן יחסי, כזכויות מים 1,438

(2) לכל יחידת מלאכה או תעשיה שגובהה עד 3 מטרים –

תיקון תשנ"א-1991

ת"ט תשנ"א-1991

(א) עד שטח של 100 מ"ר 1,438

ונוסף על כך, לכל 500 מ"ק צריכה שנתית או חלק מהם באופן יחסי, כזכויות מים 1,438

(ב) לכל 100 מ"ר נוספים או חלק מהם, באופן יחסי 1,438

ונוסף על כך, לכל 500 מ"ק צריכה שנתית או חלק מהם באופן יחסי, כזכויות מים 1,438

(3) לכל יחידת מלאכה או תעשיה שגובהה מעל 3 מטרים –

תיקון תשנ"א-1991

ת"ט תשנ"א-1991

(א) עד נפח של 400 מ"ק 1,438

ונוסף על כך, לכל 500 מ"ק צריכה שנתית או חלק מהם באופן יחסי, כזכויות מים 1,438

(ב) לכל 400 מ"ק נוספים או חלק מהם, באופן יחסי 1,438

ונוסף על כך, לכל 500 מ"ק צריכה שנתית או חלק מהם באופן יחסי, כזכויות מים 1,438

(3) הרחבת החיבור, פירוק החיבור או התקנתו מחדש לפי דרישת הצרכן –

עד "2 104

למעלה מ-"2 לפי החשבון שהגיש המנהל

2. אגרה בעד היתר לשינויה או להסרתה של רשת פרטית (סעיף 3(ב)) 86

3. אגרת בדיקה של רשת פרטית (סעיף 3(ה)) –

ליחידה 34

לבנין 94

4. אגרת הנחת צינורות (סעיף 4) –

לכל מ"ר של שטח הנכס 8

ובנוסף לזה:

בבנין מגורים, לכל מ"ר של שטח הבניה בכל קומה 17

בבנין שאינו למגורים, לכל מ"ק של נפח הבניה 8

5. אגרת ברז שריפה "3 2,597

6. (1) אגרת מד-מים (סעיף 5(ד)), המחיר שנקבע ליצרן על פי חוק הפיקוח על מצרכים ושירותים, התשי"ח-1957, בתוספת 25%

(2) אגרת התקנת מד מים (סעיף 5(ד)) –

כשיש מיתקן כשאין מיתקן

מוכן להתקנת מוכן להתקנת

מד מים מד מים

האגרה בשקלים חדשים

מד מים שקטרו –

3-5 71 לפי

"1 85 החשבון

"½1 120 שהגיש

"2 140 המנהל

עולה על "2 לפי החשבון

שהגיש המנהל

7. אגרת בדיקת מד מים, כולל דמי פירוק, הובלה והתקנה מחדש (סעיף 5(ו)) 80

8. אגרת חידוש חיבור (סעיף 11(ד)) 104

נתאשר.

ח' באדר ב' תשכ"ז (20 במרס 1967) קובא קרייזמן

ראש עירית גבעתיים

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ז מס' 2081](http://www.nevo.co.il/law_word/law06/tak-2081.pdf) מיום 27.7.1967 עמ' 2904.

   ת"ט [ק"ת תשל"ב מס' 2809](http://www.nevo.co.il/law_word/law06/tak-2809.pdf) מיום 17.2.1972 עמ' 672.

   תוקן [ק"ת תשל"א מס' 2663](http://www.nevo.co.il/law_word/law06/tak-2663.pdf) מיום 11.2.1971 עמ' 555 – תיקון תשל"א-1971.

   [ק"ת תשל"ב מס' 2809](http://www.nevo.co.il/law_word/law06/tak-2809.pdf) מיום 17.2.1972 עמ' 671 – תיקון תשל"ב-1972.

   [ק"ת תשל"ד: מס' 3124](http://www.nevo.co.il/law_word/law06/tak-3124.pdf) מיום 31.1.1974 עמ' 616 – תיקון תשל"ד-1974. [מס' 3197](http://www.nevo.co.il/law_word/law06/tak-3197.pdf) מיום 11.7.1974 עמ' 1500 – תיקון (מס' 2) תשל"ד-1974.

   [ק"ת תשל"ה מס' 3323](http://www.nevo.co.il/law_word/law06/tak-3323.pdf) מיום 17.4.1975 עמ' 1404 – תיקון תשל"ה-1975.

   [ק"ת תשל"ו מס' 3573](http://www.nevo.co.il/law_word/law06/tak-3573.pdf) מיום 9.8.1976 עמ' 2344 – תיקון תשל"ו-1976.

   [ק"ת תשל"ז מס' 3717](http://www.nevo.co.il/law_word/law06/tak-3717.pdf) מיום 29.5.1977 עמ' 1803 – תיקון תשל"ז-1977 בסעיף 1 לחוק עזר לגבעתיים (תיקון חוקי עזר), תשל"ז-1977.

   [ק"ת תשל"ח מס' 3825](http://www.nevo.co.il/law_word/law06/tak-3825.pdf) מיום 13.3.1978 עמ' 855 – תיקון תשל"ח-1978.

   [ק"ת תשל"ט מס' 4021](http://www.nevo.co.il/law_word/law06/tak-4021.pdf) מיום 30.8.1979 עמ' 1801 – תיקון תשל"ט-1979.

   [ק"ת תש"ם מס' 4097](http://www.nevo.co.il/law_word/law06/tak-4097.pdf) מיום 28.2.1980 עמ' 1109 – תיקון תש"ם-1980.

   [ק"ת חש"ם תשמ"א: מס' 9](http://www.nevo.co.il/Law_word/law07/mekomi-0009.pdf) מיום 31.10.1980 עמ' 135 – תיקון תשמ"א-1980 בסעיף 1 לחוק עזר לגבעתיים (תיקון חוקי עזר), תשמ"א-1980. [מס' 16](http://www.nevo.co.il/Law_word/law07/mekomi-0016.pdf) מיום 4.12.1980 עמ' 250 – תיקון (מס' 2) תשמ"א-1980. [מס' 48](http://www.nevo.co.il/Law_word/law07/mekomi-0048.pdf) מיום 31.3.1981 עמ' 819 – תיקון (מס' 3) תשמ"א-1981. [מס' 60](http://www.nevo.co.il/Law_word/law07/mekomi-0060.pdf) מיום 12.5.1981 עמ' 1019 – תיקון (מס' 4) תשמ"א-1981.

   [ק"ת חש"ם תשמ"ב מס' 115](http://www.nevo.co.il/Law_word/law07/mekomi-0115.pdf) מיום 11.2.1982 עמ' 422 – תיקון תשמ"ב-1982.

   [ק"ת חש"ם תשמ"ג: מס' 164](http://www.nevo.co.il/Law_word/law07/mekomi-0164.pdf) מיום 3.3.1983 עמ' 278 – תיקון תשמ"ג-1983. [מס' 172](http://www.nevo.co.il/Law_word/law07/mekomi-0172.pdf) מיום 21.4.1983 עמ' 398 – תיקון (מס' 2) תשמ"ג-1983. [מס' 176](http://www.nevo.co.il/Law_word/law07/mekomi-0176.pdf) מיום 12.5.1983 עמ' 464 – תיקון (מס' 3) תשמ"ג-1983 בסעיף 1 לחוק עזר לגבעתיים (תיקון חוקי עזר), תשמ"ג-1983.

   [ק"ת חש"ם תשמ"ד: מס' 208](http://www.nevo.co.il/Law_word/law07/mekomi-0208.pdf) מיום 30.12.1983 עמ' 207 – תיקון תשמ"ד-1983. [מס' 224](http://www.nevo.co.il/Law_word/law07/mekomi-0224.pdf) מיום 15.5.1984 עמ' 486 – תיקון (מס' 2) תשמ"ד-1984 בסעיף 1 לחוק עזר לגבעתיים (תיקון חוקי עזר), תשמ"ד-1984.

   [ק"ת חש"ם תשמ"ה: מס' 268](http://www.nevo.co.il/Law_word/law07/mekomi-0268.pdf) מיום 29.3.1985 עמ' 210 – תיקון תשמ"ה-1985 בסעיף 1 לחוק עזר לגבעתיים (תיקון חוקי עזר), תשמ"ה-1985.

   [ק"ת חש"ם תשמ"ו מס' 298](http://www.nevo.co.il/Law_word/law07/mekomi-0298.pdf) מיום 2.3.1986 עמ' 59 – תיקון תשמ"ו-1986 בסעיף 1 לחוק עזר לגבעתיים (תיקון חוקי עזר), תשמ"ו-1986.

   [ק"ת חש"ם תשמ"ז מס' 339](http://www.nevo.co.il/Law_word/law07/mekomi-0339.pdf) מיום 27.8.1987 עמ' 402 – תיקון תשמ"ז-1987 בסעיף 1 לחוק עזר לגבעתיים (תיקון חוקי עזר), תשמ"ז-1987.

   [ק"ת חש"ם תשמ"ח מס' 364](http://www.nevo.co.il/Law_word/law07/mekomi-0364.pdf) מיום 2.6.1988 עמ' 331 – תיקון תשמ"ח-1988.

   [ק"ת חש"ם תש"ן מס' 415](http://www.nevo.co.il/Law_word/law07/mekomi-0415.pdf) מיום 14.12.1989 עמ' 99 – תיקון תש"ן-1989; ר' סעיף 4 לענין הוראת שעה.

   [ק"ת חש"ם תשנ"א מס' 453](http://www.nevo.co.il/Law_word/law07/mekomi-0453.pdf) מיום 16.4.1991 עמ' 312 – תיקון תשנ"א-1991; ר' סעיף 2 לענין הוראת שעה (ת"ט [מס' 458](http://www.nevo.co.il/Law_word/law07/mekomi-0458.pdf) מיום 11.6.1991 עמ' 390). [↑](#footnote-ref-1)