חוק עזר לגנים לאומיים ושמורות טבע, תשכ"ז–1967

חקלאות טבע וסביבה – גנים שמורות ואתרים

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: כללי התנהגות בגן לאומי | [Go](#med1) | 4 |
| סעיף 2 | כניסה ושהיה | [Go](#Seif2) | 4 |
| סעיף 3 | איסור הוצאת רכוש | [Go](#Seif3) | 4 |
| סעיף 4 | איסור רחצה | [Go](#Seif4) | 4 |
| סעיף 5 | בגדי רחצה | [Go](#Seif5) | 4 |
| סעיף 6 | מצילים | [Go](#Seif6) | 4 |
| סעיף 7 | איסור לקרוא לעזרה ללא צורך | [Go](#Seif7) | 4 |
| סעיף 8 | סיכון חיים | [Go](#Seif8) | 4 |
| סעיף 9 | לכלוך | [Go](#Seif9) | 4 |
| סעיף 10 | מחסה | [Go](#Seif10) | 4 |
|  | פרק שלישי: מפגעים | [Go](#med2) | 4 |
| סעיף 11 | מפגע | [Go](#Seif11) | 4 |
| סעיף 12 | בעלי חיים | [Go](#Seif12) | 4 |
| סעיף 13 | רעש | [Go](#Seif13) | 4 |
| סעיף 14 | איסור לגרום נזק | [Go](#Seif14) | 5 |
| סעיף 15 | איסור לכלוך וזריקת פסולת | [Go](#Seif15) | 5 |
| סעיף 16 | השחתת צמחים | [Go](#Seif16) | 5 |
| סעיף 17 | משחקים | [Go](#Seif17) | 5 |
| סעיף 18 | אש | [Go](#Seif18) | 5 |
| סעיף 19 | טיפוס על עצים | [Go](#Seif19) | 5 |
|  | פרק רביעי: ציד ודיג | [Go](#med3) | 5 |
| סעיף 20 | רשיונות | [Go](#Seif20) | 5 |
| סעיף 21 | סמכות המנהל | [Go](#Seif21) | 5 |
|  | פרק חמישי: פקחים | [Go](#med4) | 5 |
| סעיף 22 | הפרעה לפקח | [Go](#Seif22) | 5 |
| סעיף 23 | משמעת | [Go](#Seif23) | 5 |
|  | פרק ששי: אגרות כניסה | [Go](#med5) | 5 |
| סעיף 24 | אגרות | [Go](#Seif24) | 5 |
| סעיף 25 | פטור | [Go](#Seif25) | 5 |
|  | פרק שביעי: כללי | [Go](#med6) | 5 |
| סעיף 26 | אחריות בעד ילד | [Go](#Seif26) | 5 |
| סעיף 26א | הצמדה למדד | [Go](#Seif27) | 5 |
| סעיף 27 | השם | [Go](#Seif28) | 5 |
|  | תוספת ראשונה | [Go](#med7) | 6 |
|  | תוספת שניה | [Go](#med8) | 6 |
|  | תוספת שלישית | [Go](#med9) | 6 |

חוק עזר לגנים לאומיים ושמורות טבע, תשכ"ז–1967(14)

פרק ראשון: פרשנות

בתוקף סמכותה לפי סעיפים 20 ו-21 לחוק גנים לאומיים ושמורות טבע, תשכ"ג–1963, אחרי התייעצות עם הרשויות המקומיות שהגנים הלאומיים נמצאים בשטחן ובאישור מועצת גנים לאומיים ושמורות טבע, מתקינה רשות הגנים הלאומיים חוק עזר זה:

1. בחוק עזר זה —

הגדרות

"ממונה על ילד" — אדם שילד בגיל פחות מ-14 שנה נמצא בפיקוחו או בהשגחתו;

------------

(14) פורסם ק"ת מס' 2079 מיום י"ב בתמוז תשכ"ז (20.7.1967) עמ' 2863.

תוקן ק"ת מס' 2159 מיום כ"ו בכסלו תשכ"ח (28.12.1967) עמ' 546.

ק"ת מס' 2497 מיום ט"ז בטבת תש"ל (25.12.1969) עמ' 642.

ק"ת מס' 2777 מיום ז' בכסלו תשל"ב (25.11.1971) עמ' 294.

ק"ת מס' 2806 מיום כ"ה בשבט תשל"ב (10.2.1972) עמ' 638.

ק"ת מס' 3161 מיום כ"ט בניסן תשל"ד (21.4.1974) עמ' 1011.

ק"ת מס' 3227 מיום כ"ה באלול תשל"ד (12.9.1974) עמ' 1945.

ק"ת מס' 3296 מיום י"ב באדר תשל"ה (23.2.1975) עמ' 944.

ק"ת מס' 3484 מיום כ"ה באדר א' תשל"ו (26.2.1976) עמ' 1036.

ק"ת תשל"ז מס' 3678 מיום 17.3.1977 עמ' 1191.

ק"ת תשל"ח מס' 3808 מיום 1.2.1978 עמ' 602.

ק"ת תשל"ט מס' 3943 מיום 11.2.1979 עמ' 677.

ק"'ת תש"ם: מס' 4029 מיום 27.9.1979 עמ' 4; מס' 4073 מיום 1.1.1980 עמ' 700; מס' 4106 מיום 28.3.1980 עמ' 1246 — תק' (מס' 2) תש"ם–1980; מס' 4143 מיום 10.7.1980 עמ' 2038 — תק' (מס' 3) תש"ם–1980.

ק"ת תשמ"א: מס' 4174 מיום 28.10.1980 עמ' 105 — תק' תשמ"א–1980.

מס' 4194 מיום 1.1.1981 עמ' 358 — תק' תשמ"א–1981.

מס' 4233 מיום 11.5.1981 עמ' 980 — תק' (מס' 2) תשמ"א–1981.

מס' 4255 מיום 30.7.1981 עמ' 1251 — תק' (מס' 4) תשמ"א–1981.

מס' 4274 מיום 28.9.1981 עמ' 1574 — תק' (מס' 5) תשמ"א–1981.

ק"ת תשמ"ג מס' 4411 מיום 23.9.1982 עמ' 40.

ק"ת תשמ"ד מס' 4535 מיום 30.9.1983 עמ' 142.

ק"ת תשמ"ד מס' 4574 מיום 5.1.1984 עמ' 702 — תק' (מס' 2) תשמ"ד–1984.

ק"ת תשמ"ה מס' 4823 מיום 25.6.1985 עמ' 1526.

ק"ת תשמ"ו: מס' 4923 מיום 10.4.1986 עמ' 786 — תק' (מס' 2) תשמ"ו–1986.

מס' 4961 מיום 26.8.1986 עמ' 1339 — תק' (מס' 3) תשמ"ו–1986.

ק"ת תשמ"ז מס' 5033 מיום 19.5.1987 עמ' 960 — תק' (מס' 4) תשמ"ז–1987.

ק"ת תשמ"ט מס' 5156 מיום 1.1.1989 עמ' 300 — תחילת התיקון ביום 1.1.1989.

"מפגע" — כל דבר העלול לסכן את חייו, בטחונו, בריאותו, רכושו או נוחיותו של אדם או כל דבר העלול להפריע לאדם או למנוע אותו מהשתמש בזכויותיו או להביא לידי הרגזה או לידי פגיעה בחוש הראיה, הריח או השמיעה;

"פסולת" — בדלי סיגריות, קופסאות, קליפות ושאריות של גרעינים, בטנים, עטיפות מזון, דברי מאכל וכיוצא באלה;

"המנהל" — מנהל רשות הגנים שנתמנה לפי סעיף 13 לחוק;

"פקח" — אדם שנתמנה בכתב על ידי המנהל להיות פקח;

"צמח" — עץ, שתיל, שיח, ניצן, פריחה, פרי, פרח או עשב הנטועים או צומחים בגן לאומי;

"מציל" — מציל אחראי, מציל משנה או מציל עוזר שמונה על ידי המנהל ושבידו תעודה מאת שר העבודה המעידה על סיווג בדרגה לפי חוק שירות התעסוקה, תשי"ט–1959;

"בגד רחצה" — בגד רחצה או צירוף של בגדים שיש בהם כדי למנוע חשיפת גופו של המתרחץ בצורה בלתי צנועה;

"רכב מנועי" — כמשמעותו בפקודת התעבורה, למעט רכב של רשות הגנים הלאומיים או כל רכב שאושר על-ידי מנהל הרשות;

"עגלה" — כל עגלה שאינה רכב מנועי, למעט עגלת ילדים;

"גן לאומי" — כל אחד מהגנים הלאומיים המפורטים בתוספת הראשונה.

פרק שני: כללי התנהגות בגן לאומי

2. (א) לא יכנס אדם לגן לאומי ולא ישהה בו אלא בימים ובשעות שנקבעו לכך על ידי המנהל בהודעות שהוצבו על לוחות מודעות ליד הכניסה ובתוך הגן הלאומי.

כניסה ושהיה

(ב) לא ייכנס אדם לגן לאומי לעסוק בעסקים, במלאכה או בתעשיה, אלא אם ניתן לו רשיון לפי סעיף 19 לחוק.

3. לא יוציא אדם חפץ מגן לאומי ולא יעבירו ממקומו, אלא ברשות המנהל ולפי הוראותיו.

איסור הוצאת רכוש

4. לא יתרחץ אדם בגן לאומי אלא בבריכה או במקום אחר המיועד לכך (להלן — בריכה), ואלא בשעה שנמצא מציל במקום.

איסור רחצה

5. לא יתרחץ אדם בבריכה אלא כשהוא לבוש בגד רחצה ולא יתלבש אדם ולא יתפשט בשטח גן לאומי אלא במקומות שיוחדו לכך על ידי המנהל.

בגדי רחצה

6. כל אדם חייב לציית לאות, להוראה או להתראה שניתנה על ידי מציל לשם בטחונו של אדם.

מצילים

7. לא יעמיד אדם פנים בבריכה, אם בצעקות ואם באופן אחר, כנתון בסכנה, ולא יתנהג באופן העלול להמריץ אנשים לחשוב כי הוא נתון בסכנה וקורא לעזרה שעה שאין הדבר כן.

איסור לקרוא לעזרה ללא צורך

8. לא ישחה אדם ולא יצלול בבריכה באופן העלול לסכן את חייו או לפגוע בגופו או לסכן את חייהם של אחרים או לפגוע בגופם.

סיכון חיים

9. (א) לא ייכנס אדם לבריכה בגן לאומי אלא לאחר שהתקלח במקום המיועד לכך.

לכלוך

(ב) לא ילכלך אדם בריכה בגן לאומי.

10. לא יעמיד אדם בשטח גן לאומי כסא מרגוע, אוהל או מחסה אחר, אלא במקומות שנקבעו לכך על ידי המנהל.

מחסה

פרק שלישי: מפגעים

11. לא יעשה אדם דבר בגן לאומי שיש בו משום מפגע.

מפגע

12. לא יביא אדם לגן לאומי ללא רשות מהמנהל בעל-חיים, רכב מנועי או עגלה, אולם מותר —

בעלי-חיים

(1) להעמיד רכב במקומות המיועדים לכך;

(2) להוביל ביד אופניים ולהעמידם במקום המיועד לכך;

(3) להכניס כלב לגן לאומי כשהוא קשור היטב וכשעל פיו מחסום.

13. לא יקים אדם רעש בגן לאומי, בין בצעקות ובין בפעמון או בכלי הרעשה אחר.

רעש

14. לא יגרום אדם נזק לרכוש ולא יקלקל ולא יסיר כל שלט או מודעה.

איסור לגרום נזק

15. (א) לא יזרוק אדם פסולת בגן לאומי.

איסור לכלוך

וזריקת פסולת

(ב) לא ילכלך אדם בגן לאומי.

16. לא יעקור אדם צמח בגן לאומי, לא ישחיתו, לא יגדעו, לא ישרשו, לא ישמידו ולא יסיר ממנו את קליפתו ולא יזיקנו באופן אחר, אלא ברשות המנהל ולפי הוראותיו.

השחתת צמחים

17. לא ישחק אדם בכדור או בכל משחק אחר בגן לאומי אלא במקומות שנקבעו לכך על ידי המנהל.

משחקים

18. (א) לא יבעיר אדם אש בגן לאומי אלא במקומות שנקבעו לכך על ידי המנהל.

אש

(ב) לא יעזוב אדם מקום בגן לאומי בו הבעיר אש אלא אם כיבה את האש ואסף את הפסולת לפי הוראות המנהל או פקח.

(ג) האמור בסעיף קטן (ב) בא להוסיף על הוראות חוק למניעת שריפות בשדות, תש"י–1950.

19. לא יטפס אדם על עץ, שיח, משוכה, שער, סורג או כל מבנה בגן לאומי, ולא ייכנס לשום מקום גדור הנמצא בגן לאומי.

טיפוס על עצים

פרק רביעי: ציד ודיג

20. לא יצוד אדם בעלי-חיים ולא ידוג בשטח של גן לאומי בכל כלי או מכשיר אלא בהסכמת המנהל.

רשיונות

21. המנהל רשאי להתנות את הסכמתו לפי סעיף 20 בתנאים שהוא יקבע; והוא רשאי לבטל תנאים ולהוסיף עליהם ולהתלותם.

סמכות המנהל

פרק חמישי: פקחים

22. לא יפריע אדם לפקח ולא ימנע אותו מהשתמש בסמכויותיו לפי חוק עזר זה.

הפרעה לפקח

23. כל אדם חייב להישמע להוראות של פקח שניתנו על ידיו למטרות חוק עזר זה.

משמעת

פרק ששי: אגרות כניסה

24. בעד כניסה לגן לאומי תשולם לרשות הגנים הלאומיים אגרה בשיעור המפורט בתוספת השניה.

אגרות

25. האנשים המפורטים בתוספת השלישית פטורים מאגרת-כניסה לגן לאומי.

פטור

תק' תשל"ב–1972

פרק שביעי: כללי

26. הממונה על ילד ימנעהו מעשות מעשה האסור לפי הוראות חוק עזר זה.

אחריות בעד ילד

26א. (א) בסעיף זה, "מדד" — מדד המחירים לצרכן שפרסמה הלשכה המרכזית לסטטיסטיקה.

הצמדה למדד

תק' (מס' 4)

תשמ"א–1981

תק' (מס' 2)

תשמ"ד–1984\*

(ב) סכומי אגרות הכניסה בהתאם לתוספת השניה יועלו ב-1 בכל חודש לפי שיעור עליית המדד שפורסם לחודש שקדם בחדשיים לחודש האמור, שיראו אותו כמדד החדש, לעומת המדד שפורסם לחודש שלפניו, שיראו אותו כמדד היסודי.

(ג) סכום מוגדל כאמור בסעיף קטן (ב) יעוגל לשקל השלם הקרוב.

(ד) יושב ראש רשות הגנים הלאומיים יפרסם בכניסות לגנים הלאומיים הודעה בדבר שיעורי האגרות כפי שהם מוגדלים עקב עליית המדד ועותק של ההודעה יופקד במשרד הפנים, ירושלים.

27. לחוק עזר זה ייקרא "חוק עזר לגנים לאומיים ושמורות טבע,  תשכ"ז–1967".

השם

------------

\* תק' (מס' 2) תשמ"ד–1984 פורסמו ק"ת תשמ"ד מס' 4574 מיום 5.1.1984 עמ' 702.

תוספת ראשונה

תק' תשל"ד–1974

תק' תשמ"ה–1985

(סעיף 1)

אלה הגנים הלאומיים לצורך חוק עזר זה:

אכזיב, אשקלון, בית הכנסת בית אלפא בחפצי-בה, בית-שאן, ברעם, גן השלושה (סחנה), הכרמל, הרי-יהודה, חורשת-טל, חמת טבריה, חצור, יחיעם, כוכב הירדן (בלבואר), כפר נחום, מגידו, מונטפורט, ממשית (כורנוב), מעיין-חרוד, מצדה, סביב חומות ירושלים העתיקה — אתר העופל, סוסיתא, סידני עלי, עבדת, עין-הבשור, עין-חמד (אקווה בלה), עין עבדת, קיסריה, שבטה ושדה עמודים.

תוספת שניה

תק' (מס' 4)

תשמ"א–1981

תק' תשמ"ג–1982

תק' תשמ"ד–1983

תק' תשמ"ה–1985

תק' (מס' 2)

תשמ"ו–1986

תק' (מס' 4)

תשמ"ז–1987

תק'תשמ"ט–1989\*

(סעיף 24)

א. אגרות כניסה רגילות (בשקלים חדשים): (הושמטו מן המהדורה).

ב. אגרות כניסה מיוחדות

1. האנשים והקבוצות המפורטים להלן ישלמו בגנים הלאומיים (למעט בפארקים) 75% מדמי הכניסה למבוגר:

(א) קשישים — נשים מעל 60 וגברים מעל 65.

(ב) סטודנטים.

(ג) חברי החברה להגנת הטבע וחברי ארגון אכסניות הנוער.

2. בגנים לאומיים, שניהולם משותף עם הרשויות המקומיות שבתחומן, אכזיב, אפק, אשכול, אשקלון, גן-השלושה (סחנה) ומעיין חרוד, ייהנו תושבי הישוב הסמוך להם מהנחות מיוחדות בכניסה אליהם, על סמך סידורים מיוחדים שייעשו בין רשות הגנים הלאומיים ובין הרשויות המקומיות והישובים, כאמור.

ג. כרטיס אישי

כרטיס אישי ששם המבקר רשום עליו אינו ניתן להעברה ולשימוש אדם אחר; מחיר הכרטיס — 22 שקלים חדשים. הכרטיס ניתן לרכישה במשרדנו בתל-אביב. הכרטיס מקנה זכות לבקר בכל הגנים הלאומיים תוך 14 יום מהביקור הראשון, או תוך 21 יום מהביקור בגן הראשון לקבוצות תיירים מחוץ-לארץ והמגיעים לתקופה ארוכה יותר מ-14 יום, וזאת לפי אישור מיוחד של רשות הגנים הלאומיים.

------------

\* תחילת התיקון ביום 1.1.1989.

ד. שיעור תשלום יחסי

קבוצות שמספר אנשיהן עולה על 40 מבקרים, אגרת הכניסה לכל מבקר שמעל ל-40 תהיה בשיעור המתאים באופן יחסי לדמי הכניסה של מבקר בודד בקבוצה בת 40 מבקרים.

תוספת שלישית

תק'תשמ"ט–1989\*

(סעיף 25)

ה. פטורים מאגרות כניסה

1. בעלי אישור כניסה מטעם רשות הגנים הלאומיים.

2. עובדי המדינה ועובדי רשויות מקומיות, לשם מילוי תפקידם (פרט לשבתות וחגים).

3. עתונאים וצלמים של העתונות והטלויזיה, לשם מילוי תפקידם — בתיאום מראש.

4. מדריכי תיירים הנושאים תעודת מדריך מוסמך בת תוקף בעת מילוי תפקידם.

5. חיילים בשירות חובה.

6. נכים או נכים ממתנדבי היישוב שחוק הנכים (תגמולים  ושיקום), תשי"ט–1959 [נוסח משולב], או חוק נכי המלחמה בנאצים, תשי"ד–1954, חלים עליהם.

7. שוטרים נכים שחוק המשטרה (נכים ונספים), תשט"ו–1955, חל עליהם.

8. סטודנטים לארכיאולוגיה המציגים תעודת סטודנט  לארכיאולוגיה, פרט לגנים הלאומיים אכזיב, אפק, אשכול, אשקלון, גן-השלושה (סחנה), חורשת טל, מעיין חרוד, ועין-חמד.

9. ילדים מתחת לגיל 5.

כ"ה בחשון תשכ"ז (8 בנובמבר 1966)

חיים משה שפירא יעקב ינאי

שר הפנים ממלא מקום יושב ראש

רשות הגנים הלאומיים

------------

\* תחילת התיקון ביום 1.1.1989.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)