חוק עזר להרצליה (העמדת רכב וחנייתו), תשע"ה-2014

רשויות ומשפט מנהלי – תעבורה – רכב – העמדת רכב וחנייתו

רשויות ומשפט מנהלי – רשויות מקומיות – חוקי עזר – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הסדרי תנועה ומקומות חניה | [Go](#Seif2) | 2 |
| סעיף 3 | היוועצות ואישור | [Go](#Seif3) | 3 |
| סעיף 4 | תימרור, הסדרי תנועה ומקומות חניה מוסדרים | [Go](#Seif4) | 3 |
| סעיף 5 | מקום חניה בתשלום | [Go](#Seif5) | 3 |
| סעיף 6 | תו חניה אזורי | [Go](#Seif6) | 3 |
| סעיף 7 | איסור עצירת רכב, העמדתו וחנייתו בדרך | [Go](#Seif7) | 4 |
| סעיף 8 | מוניות | [Go](#Seif8) | 4 |
| סעיף 9 | רכב שהתקלקל | [Go](#Seif9) | 4 |
| סעיף 10 | הרחקת רכב, גרירתו, אחסנתו או נעילת גלגליו | [Go](#Seif10) | 5 |
| סעיף 11 | סמכויות פקח | [Go](#Seif11) | 5 |
| סעיף 12 | הצמדה למדד | [Go](#Seif12) | 5 |
| סעיף 13 | ביטול | [Go](#Seif13) | 5 |
|  | תוספת ראשונה | [Go](#med0) | 5 |
|  | תוספת שנייה | [Go](#med1) | 5 |
|  | תוספת שלישית | [Go](#med2) | 6 |
|  | תוספת רביעית | [Go](#med3) | 6 |

חוק עזר להרצליה (העמדת רכב וחנייתו), תשע"ה-2014[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, וסעיף 77 לפקודת התעבורה (להלן – פקודת התעבורה), ובהסכמת שר הפנים ושר התחבורה והבטיחות בדרכים, מתקינה מועצת עיריית הרצליה חוק עזר זה:

1. (א) בחוק עזר זה –

הגדרות

"בעל", "גורר מורשה", "דרך", "מונית" – כהגדרתם בפקודת התעבורה;

"בעל מונית", "הסדר תנועה", "חניה", "כביש", "מדרכה", "קצין משטרה", "רשות תימרור מקומית", "רשות תימרור מרכזית", "תמרור" – כהגדרתם בתקנות התעבורה, התשכ"א-1961 (להלן – תקנות התעבורה);

"אזור" – חלק מן הדרך בתחום העירייה אשר ייקבע על ידי רשות התימרור המקומית ויסומן באמצעות מספר, אות או כל סימון מבחין אחר;

"אמצעי תשלום" – כל אמצעי שאושר בידי ראש העירייה לתשלום אגרת חניה, לרבות אמצעי מכני, חשמלי, אלקטרוני, נייד, מודפס, או אמצעי אחר בין שהוא מיועד להצגה ברכב ובין שאינו מיועד לכך, המאפשר למדוד זמן חניה או לקצוב אותו בדרך כלשהי;

"הודעת התעבורה" – הודעת התעבורה (קביעת לוח תמרורים), התשע"א-2010;

"כרטיס חניה" – כל אחד מאלה:

(1) כרטיס חניה שהנפיקה העירייה;

(2) כרטיס חניה ארצי מטעם המרכז לשלטון מקומי או כל הסדר אחר שיבוא במקומו לפי סעיף 70ב לפקודת התעבורה;

(3) כרטיס חניה שהופק באמצעות מכשיר מכני או אלקטרוני שאושר בידי ראש העירייה או כל כרטיס אחר שאושר בידי ראש העירייה;

"מדד" – מדד המחירים לצרכן שמפרסמת הלשכה המרכזית לסטטיסטיקה;

"מדחן" – מכשיר אלקטרוני או מכני המותקן במקום שבו חלה חובת תשלום אגרת חניה, המודד את משך זמן החניה במקום חניה זה, ותשלום אגרת החניה מבוצע על ידי שלשול מטבעות לתוכו או על ידי כרטיס מגנטי או בכל דרך אחרת המפורטת על גבי המכשיר;

"מקום חניה" או "מקום חניה מוסדר" – מקום שהותרה בו החניה לרכב לפי כל דין;

"מקום חניה בתשלום" – כהגדרתו בסעיף 2(5);

"נכה", "תג נכה" – כהגדרתם בחוק חניה לנכים, התשנ"ד-1993;

"העירייה" – עיריית הרצליה;

"פקח" – עובד עירייה שראש העירייה מינה באישור המפקח הכללי של משטרת ישראל או מי שהוא הסמיך לכך, כפקח לעניין ביצוע סעיף 10(ב);

"ראש העירייה" – ראש העירייה לרבות עובד עירייה שראש העירייה אצל לו מסמכויותיו לפי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה-1975, לעניין חוק עזר זה;

"רחוב" – כמשמעות "דרך" בפקודת התעבורה, הנמצאת בתחום העירייה, לרבות חלק מרחוב;

"רכב" – כהגדרתו בפקודת התעבורה, למעט אופניים;

"תו חניה אזורי" – תו חניה שהנפיקה העירייה לפי סעיף 6.

(ב) כל מונח אחר בחוק עזר זה יתפרש לפי פקודת התעבורה ותקנותיה.

2. רשות תימרור מקומית רשאית לקבוע כדלקמן:

הסדרי תנועה ומקומות חניה

(1) הסדרי תנועה בדבר היתר, איסור, הגבלה והסדרת עצירתו, עמידתו או חנייתו של רכב בתחום העירייה, בין בתשלום ובין בדרך אחרת; הסדרי התנועה יכול שיחולו לגבי סוג מסוים של רכב או לגבי רכבים המשמשים קבוצות אוכלוסייה מסוימות;

(2) מקומות חניה שבהם מותרת החניה לסוג מסוים של כלי רכב, וכן לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום;

(3) מקומות חניה שבהם מותרת החניה לרכב מסוים המשמש נכה או לכלי רכב המשמשים נכים והנושאים תג נכה;

(4) מקומות חניה המיועדים לחניה על המדרכה או על חלק ממנה, ובלבד שנותר מעבר להולכי רגל ולעגלות ברוחב של 2.0 מטרים לפחות;

(5) מקומות חניה שבהם מותרת החניה ובלבד שתשולם אגרת חניה (להלן – מקום חניה בתשלום) ששיעורה לא יעלה על התעריף המרבי הקבוע בתוספת הראשונה.

3. הסדר תנועה לפי סעיף 2 ייקבע לאחר היוועצות בקצין משטרה, ולאחר קבלת הסכמת רשות תימרור מרכזית, אם הסכמה כזו דרושה לפי תקנה 18 לתקנות התעבורה.

היוועצות ואישור

4. (א) קבעה רשות תימרור מקומית הסדרי תנועה ומקומות חניה מוסדרים לפי סעיף 2, תסמנם בתמרור המתאים לפי הודעת התעבורה.

תימרור, הסדרי תנועה ומקומות חניה מוסדרים

(ב) בלי לגרוע מהאמור בסעיף קטן (א), נקבע מקום חניה בתשלום, תציב רשות התימרור המקומית לפני מקום החניה תמרור מספר 626 ומתחתיו תמרור מספר 439 להודעת התעבורה שבו יצוין:

(1) "חניה בתשלום";

(2) אם יש הגבלה – משך הזמן המרבי לחניה רצופה;

(3) פירוט הימים והשעות שבהם חלה חובת התשלום.

5. (א) נקבע מקום חניה בתשלום, חייב אדם המחנה את רכבו במקום החניה, להעמידו במקום המסומן בהתאם להוראות התמרור, ובאין סימון, להעמידו כפי שמורות תקנות התעבורה, ובלבד ששילם אגרת הסדר חניה (להלן – אגרת חניה) בשיעור שנקבע לפי סעיף 2(5), באמצעות אחד מאמצעי התשלום התקפים למקום החניה.

מקום חניה בתשלום

(ב) העושה שימוש באמצעי תשלום לשם תשלום אגרת חניה, יפעל בהתאם לחוק עזר זה ולהוראות המפורטות על גבי אמצעי התשלום או מצורפות אליו, וכן על פי הקבוע בתמרור המוצב במקום החניה או בסמוך לו.

(ג) שילם אדם אגרת חניה באמצעות כרטיס חניה, יצמיד מיד עם העמדת הרכב את כרטיס החניה לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על כרטיס החניה.

(ד) שילם אדם אגרת חניה באמצעות מכשיר אלקטרוני או באמצעות אמצעי תשלום אחר שניתן להציגו ברכב, יצמיד מיד עם העמדת הרכב את אמצעי התשלום לשמשה הקדמית או לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על אמצעי התשלום.

6. (א) נקבע אזור חניה או חלק ממנו כמקום חניה מוסדר, יהיו רשאים מי שגרים באותו אזור להחנות את רכבם במקום שנקבע במקום חניה מוסדר באזור מגוריהם בלא תשלום אגרה, ובלי להשתמש בכרטיסי חניה או במדחן, זולת אם הוגבלה הרשות האמורה וההגבלה סומנה בתמרור.

תו חניה אזורי

(ב) נקבע אזור חניה או חלק ממנו כאזור חניה מוסדר, יהיו רשאים מי שגרים בשטח העירייה להחנות את רכבם במקום שנקבע כמקום חניה מוסדר שאינו באזור מגוריהם בלא תשלום אגרה, ובלי להשתמש בכרטיסי חניה או במדחן, אם הרשות האמורה סומנה בתמרור, ובהתאם לאמור בו.

(ג) חניה כאמור בסעיף קטן (א) מותרת רק לרכב הנושא תו חניה אזורי תקף (להלן – תו חניה אזורי) שאישר ראש העירייה ואשר צוינו עליו מספר הרכב ואזור החניה שבו מותרת החניה; חניה כאמור בסעיף קטן (ב) מותרת לכל רכב הנושא תו חניה אזורי או תו חניה עירוני שאישר ראש העירייה ואשר צוין עליה מספר הרכב (להלן – תו חניה עירוני), בלא קשר לאזור החניה המצוין בה.

(ד) מי שמתגורר בשטח העירייה רשאי לקבל תו חניה אזורי או תו חניה עירוני, לאחר שהגיש לראש העירייה בקשה בנוסח שבתוספת השנייה ולאחר שהמציא רישיון רכב, תעודת זהות, או כל מסמך אחר, אם יידרש לכך, להוכחת בעלותו על הרכב ומען מגוריו.

(ה) תוקף צו החניה האזורי או תו החניה העירוני יהיה לתקופה של שנתיים, זולת אם נקבע בו תקופה אחרת שננקבה על גבי תו החניה האזורי או תו החניה העירוני או בהודעה חתומה בידי ראש העירייה שפורסמה בתחום העירייה.

(ו) תו החניה האזורי או תו החניה העירוני יודבק על השמשה הקדמית של הרכב בצד ימים של הרכב מנקודת מבטו של הנהג, בפינה העליונה.

(ז) מי שקיבל תו חניה אזורי אינו רשאי להעבירו לאחר.

(ח) זכות השימוש בתו החניה האזורי תפקע בהתקיים אחד מאלה:

(1) העברת תו החניה האזורי לאחר;

(2) העברת הבעלות ברכב לאחר;

(3) הפסקת השימוש הקבוע ברכב;

(4) העתקת מקום מגורים.

(ט) אירע מקרה מן המקרים המנויים בסעיף קטן (ח), יודיע על כך בעל הרכב לעירייה בתוך 7 ימים מיום התרחש המקרה, וכן יחזיר את תו החניה האזורי לעירייה.

(י) בלי לגרוע מהוראות כל דין, מסירת פרטים כוזבים בעת הגשת הבקשה כאמור בסעיף קטן (ג), ושימוש בתו החניה האזורי שלא בהתאם להוראות סעיפים קטנים (ז) עד (ט) מהווים עבירה על חוק עזר זה.

(יא) לעניין סעיף זה, "רכב" – רכב פרטי ורכב מסחרי שמשקלו הכולל המותר אינו עולה על 4 טון.

7. (א) לא יעצור אדם רכב בדרך, לא יעמידנו ולא יחנהו במקום, באופן ובתנאים הנוגדים את הוראות חוק עזר זה, הוראות תמרור או הסדר תנועה שהוצב במקום או את הוראות תקנות התעבורה.

איסור עצירת רכב, העמדתו וחנייתו בדרך

(ב) מי שעצר, העמיד או החנה רכב בניגוד לאמור בסעיף קטן (א), יראוהו כמי שעבר עבירה לפי חוק עזר זה.

8. (א) לא יחנה אדם מונית במקום חניה שנקבע כתחנת מוניות המיועדת לשימוש של מוניות מסוימות בלבד, אלא לפי היתר מראש העירייה (להלן – היתר חניית מונית) ובהתאם לתנאי ההיתר.

מוניות

(ב) בקשה להיתר חניית מונית תוגש לראש העירייה, ותהיה ערוכה על פי טופס בקשה שיועמד לעיון הציבור במשרדי העירייה ויפורסם באתר האינטרנט של העירייה.

(ג) ראש העירייה רשאי, לאחר התייעצות עם רשות התימרור המקומית, לתת היתר חניית מונית או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ד) להיתר חניית מונית יצורף תו חניה למונית שיודבר בידי בעל המונית על השמשה הקדמית של המונית בצד ימין של המונית מנקודת מבטו של הנהג, בפינה העליונה.

(ה) תוקפו של היתר חניית מונית הוא לחניה בתחנת המוניות הרשומה בו, והוא יפוג ביום 31 בדצמבר בשנה שלאחר נתינתו.

(ו) בעד היתר חניית מונית ישלם המבקש אגרה שנתית בשיעור הקבוע בתוספת השלישית.

(ז) נהג מונית, שלגביה ניתן היתר חניית מונית, יחזיר את ההיתר במונית ויציגו לפני פקח לפי דרישתו.

9. (א) לא יעמיד אדם על פני הדרך רכב שהתקלקל קלקול המונע את המשך הנסיעה, אלא אם כן פעל כדלקמן:

רכב שהתקלקל

(1) העמיד את הרכב סמוך ככל האפשר לשפה הימנית של צד הדרך המיועד לתנועת רכב;

(2) הציב משולש אזהרה כאמור בתקנה 367 לתקנות התעבורה הנראה לעיני נהג רכב הבא מאחור ממרחק של 100 מטרים לפחות.

(ב) לא יעמיד אדם רכב כאמור בסעיף קטן (א) אלא באחד מן המקרים האלה:

(1) לשם ביצוע תיקונים הכרחיים שיש לעשותם בו במקום כדי להביא את הרכב ליכולת נסיעה;

(2) כמקום חניה ארעי, עד שיועבר הרכב למקום תיקונו, ובלבד שהרכב יתוקן או יועבר כאמור בלא דיחוי.

10. (א) רכב, העומד או חונה, כולו או חלק ממנו, במקום שהעמדתו אסורה על פי חיקוק או בנסיבות שיש בהן כדי הפרת סדרי תנועה או בטיחותה, או שלדעת פקח דרושה הרחקתו לשם הסדרת תנועה או לשם שמירה על בטיחות התנועה או בטיחות הציבור, רשאי פקח להורות למי שהרכב ברשותו אותה שעה, להרחיקו או לגררו; מקבל הוראה כאמור חייב למלא אחריה.

הרחקת רכב, גרירתו, אחסנתו או נעילת גלגליו

(ב) לא מילר מי שהרכב ברשותו אותה שעה אחר הוראות פקח, או שהוא אינו נמצא במקום, רשאי פקח גרירה, בעצמו או באמצעות גורר מורשה כאמור בסעיף קטן (ה), להרחיק את הרכב, לגררו, לאחסנו או לנעול את גלגליו.

(ג) בעל הרכב הרשום ברישיון הרכב, חייב לשלם את התשלומים כפי שנקבעו בתוספת הרביעית בעד הרחקת הרכב, גרירתו, אחסנתו או שחרורו מנעילתו, זולת אם הוכיח שהרכב נלקח ממנו בלי ידיעתו ובלי הסכמתו.

(ד) רכב שאגרה או תשלום מוטלים על בעליו כאמור, לא ישוחרר ולא יוחזר לבעליו, אלא אם כן שולמו האגרה או התשלום.

(ה) ראש העירייה יקבע באישור ראש מחלקת התנועה של מטרת ישראל את הגוררים המורשים שיורשו לבצע את הגרירה כאמור בסעיף קטן (ב).

11. (א) לא יפריע אדם לפקח ולא ימנע אותו מלעשות שימוש בסמכויותיו כדי לברר אם קוימו הוראות חוק עזר זה.

סמכויות פקח

(ב) אדם המעמיד רכב בדרך חייב לציית להוראות הפקח בכל הנוגע להעמדת רכב וחנייתו.

12. (א) תעריפי האגרות הנקובים בחוק עזר זה יעודכנו ב-1 בינואר בכל שנה שלאחר פרסום חוק עזר זה (להלן – יום העדכון), לפי שיעור שינוי המדד, מן המדד שפורסם לאחרונה לפי יום העדכון לעומת המדד שפורסם לאחרונה לפני יום העדכון שקדם לו.

הצמדה למדד

(ב) סכומי האגרות כאמור בסעיף קטן (א) יעוגלו לסכום הקרוב שהוא מכפלה של 10 אגורות, וסכום של 5 אגורות יעוגל כלפי מטה.

13. חוק עזר להרצליה (העמדת רכב וחנייתו), התשל"ח-1978 – בטל.

ביטול

תוספת ראשונה

(סעיפים 2(5) ו-5)

**אגרת חניה**

שיעור אגרת חניה

בשקלים חדשים

תעריף מרבי לשעה לרכב התעריף המרבי בעבור חניה שנקבע

על פי הסדר החניה הארצי האחיד

כהגדרתו בסעיף 70ב לפקודת התעבורה

תוספת שנייה

(סעיף 6(ג))

**בקשה למתן צו חניה אזורי או תו חניה עירוני**

אני החתום מטה,       מס' זהות      , אשר מען מגוריי הוא ברחוב       מס'       שכונה       בהרצליה, ואשר ברשותי רכב מסוג       מספר רישוי      , מצהיר כי כל הפרטים המפורטים בבקשה זו נכונים.

אבקש לקבל צו חניה אזורי או תו חניה עירוני לפי סעיף 6 לחוק עזר להרצליה (העמדת רכב וחנייתו), התשע"ה-2014, שאותו אדביק על שמשתו הקדמית של הרכב האמור בצדה הימני העליון.

אני מתחייב להשתמש בתו בהתאם להוראות חוק העזר האמור וכמובהר על גבי בקשה זו, ובהתאם לכללים שקבעה העירייה. כמו כן אני מתחייב להודיע לעירייה, בתוך 7 ימים, על קרות מקרה מן המקרים המנויים להלן:

(1) תו החניה הועבר לרשותו של אחר;

(2) הבעלות ברכב הועברה לרשותו של אחר;

(3) הופסק השימוש הקבוע ברכב;

(4) הועתק מקום מגוריי;

לבקשתי מצורפים העתקי המסמכים האלה:

(1) רישיון רכב תקף;

(2) רישיון נהיגה תקף;

(3) תעודת זהות, לרבות ספח רישום הכתובת;

(4) חוזה שכירות (אם המבקש הוא שוכר דירה);

(5) אישור בעל רכב על שימוש בלעדי של המבקש ברכב (אם הרכב אינו רשום על שם המבקש).

חתימה \_\_\_\_\_\_\_\_\_\_\_\_\_\_\_\_\_\_\_ תאריך

תוספת שלישית

(סעיף 8(ו))

**אגרת היתר חניה למונית**

בעד מתן היתר חניה למונית ישלם המבקש אגרה שנתית בשיעור של 375.51 שקלים חדשים.

תוספת רביעית

(סעיף 10(ג))

**תשלומים בעד הרחקה, גרירה, אחסנה או שחרור מנעילה**

בעל הרכב חייב בתשלום בעד הרחקת הרכב, גרירתו, אחסנתו או שחרור מנעילתו בהתאם לתעריפים שייקבעו מעת לעת על ידי העירייה ויומעדו לעיון הציבור במשרדי העירייה, באתר האינטרנט של העירייה, במשרדי הגורר המורשה ויוצגו במקום בולט במקום אחסון הרכב.

כ"ח בתשרי התשע"ד (22 באוקטובר 2014) משה פדלון

ראש עיריית הרצליה

אני מסכים. אני מסכים.

גדעון סער ישראל כ"ץ

שר הפנים שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשע"ה מס' 814](http://www.nevo.co.il/Law_word/law07/MEKOMI-0814.pdf) מיום 2.12.2014 עמ' 82. [↑](#footnote-ref-1)