חוק עזר לחדרה (פיקוח על כלבים), תשמ"ח-1988

רשויות ומשפט מנהלי – רשויות מקומיות – חוקי עזר

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת רישיון וסימון במשדר אלקטרוני | [Go](#Seif2) | 2 |
| סעיף 3 | רשיון | [Go](#Seif3) | 2 |
| סעיף 4 | אגרות | [Go](#Seif6) | 3 |
| סעיף 5 | חובת חיסון | [Go](#Seif4) | 3 |
| סעיף 6 | הסגרת כלב למלונות | [Go](#Seif5) | 3 |
| סעיף 7 | השמדת כלב שהוסגר | [Go](#Seif7) | 3 |
| סעיף 8 | ערר | [Go](#Seif8) | 3 |
| סעיף 9 | החזקת כלב | [Go](#Seif9) | 3 |
| סעיף 10 | בידודו של כלב במלונות | [Go](#Seif10) | 3 |
| סעיף 11 | תשלום בעד מלונות העיריה | [Go](#Seif11) | 4 |
| סעיף 12 | סמכויות כניסה למקרקעין | [Go](#Seif12) | 4 |
| סעיף 14 | פיצויים | [Go](#Seif13) | 4 |
| סעיף 15 | אצילת סמכויות | [Go](#Seif14) | 4 |
| סעיף 16 | ביטול | [Go](#Seif15) | 4 |

חוק עזר לחדרה (פיקוח על כלבים), תשמ"ח-1988[[1]](#footnote-1)\*

בתוקף סמכותה לפי סעיפים 250, 251 ו-254 לפקודת העיריות, מתקינה מועצת עירית חדרה חוק עזר זה:

1. בחוק עזר זה –

הגדרות

"כלב" – כלב או חתול, או קוף;

"בעל כלב" – אדם שכלב, חתול או קוף נמצא ברשותו או בפיקוחו;

"המועצה" – מועצת העיריה;

"מלונות העיריה" – מלונה, כלוב וכל מקום או מיתקן שקבע המנהל להחזקת כלב בידי העיריה;

"מפקח" – מי שראש העיריה מינה אותו להיות מפקח לענין חוק עזר זה;

"סימון במשדר אלקטרוני" – סימון בצוואר הכלב על ידי הזרקה תת עורית במשדר מיניאטורי;

תיקון תשס"ד-2003

"עיריה" – עירית חדרה;

"פקודה" – פקודת כלבת, 1934;

"ראש העיריה" – לרבות מי שראש העיריה העביר אליו בכתב את סמכויותיו לפי חוק עזר זה, כולן או מקצתן;

"המנהל" – מי שמועצת העיריה מינתה אותו להיות מנהל השירותים הוטרינריים העירוני;

"רשיון" – רשיון להחזקת כלב בתחום שיפוט העיריה.

2. (א) לא יחזיק אדם כלב בתחום העיריה, אלא אם כן ניתן לגביו רישיון מאת המנהל ובהתאם לתנאי הרישיון, ובלבד שהכלב סומן במשדר אלקטרוני.

חובת רישיון וסימון במשדר אלקטרוני

תיקון תשס"ד-2003

(ב) אדם השוהה זמנית בתחום העיריה ומחזיק כלב ברשותו, וכן תושב העיריה המחזיק כלב בפיקוח זמני, לא יהיה חייב ברישיון ובסימון במשדר אלקטרוני, ובלבד שברשותו רישיון בר תוקף מרשות מקומית אחרת לגבי הכלב, לפי הענין, וכן שתקופת החזקתו של הכלב בתחום העיריה לא תעלה על חמישה עשר ימים.

(ג) חיסון כלב ברשות מקומית אחרת אינו פוטר את בעלו מחובת קבלת רישיון כאמור בסעיף קטן (א).

(ד) כלב עד גיל שלושה חודשים אינו חייב ברישיון ובסימון במשדר אלקטרוני.

3. (א) בקשה לקבלת רשיון תוגש למנהל, לפי טופס שיקבע המנהל.

רשיון

(ב) המנהל רשאי ליתן רשיון, לקבוע תנאי הרשיון, ובנוסף על כל תנאי שיקבע, רשאי הוא להורות בדבר אופן החזקת כלב, מקום החזקתו או בידי מי יוחזק וכן רשאי הוא להורות בדבר בדיקת הכלב על ידי רופא וטרינרי ומתן טיפול לכלב בתנאים ובמועדים שיקבעו.

(ג) המנהל רשאי לסרב ליתן רשיון או לבטל רשיון שניתן, מכל טעם סביר הנראה לו, ובין היתר מטעמים אלה[[2]](#footnote-2):

(1) הכלב הוא בעל מזג פראי;

(2) הכלב מהווה סכנה לבטחון הציבור;

(3) הכלב מקים רעש שהוא מפגע לשכנים;

(4) בעל הכלב הורשע יותר מפעם אחת על עבירה לפי סעיף 495 לחוק העונשין, התשל"ז-1977;

(5) אופן החזקת הכלב גורם או עלול לגרום למפגע תברואתי;

(6) הכלב נשך אדם ולא הוסגר למלונות העיריה תוך 24 שעות מעת הנשיכה;

(7) הכלב נשך אדם יותר מפעמיים בתקופה של שנתיים.

(ד) אישר המנהל מתן רישיון, ייתן אותו למבקש ויבצע את הסימון במשדר אלקטרוני, לאחר תשלום האגרות שנקבעו בסעיף 4.

תיקון תשס"ד-2003

(ה) תקפו של רשיון יהיה לשנה אחת מיום הוצאתו.

(ו) בעל כלב חייב להודיע למנהל על כל שינוי שחל בפרטים הכלולים ברשיון תוך 30 יום מיום השינוי.

4. (א) בעד רשיון תשולם לקופת העיריה אגרת רשיון בסך 25 שקלים חדשים.

אגרות

תיקון תשס"ד-2003

(ב) בעד סימון כלב במשדר אלקטרוני תשולם לקופת העיריה אגרה בשיעור של 50 שקלים חדשים.

תיקון תשס"ד-2003

(ג) עיוור פטור מתשלום אגרת רשיון בעד כלב המשמש לו מורה דרך.

תיקון תשס"ד-2003

(ד) המנהל רשאי לפטור מתשלום אגרת רשיון, כולה או מקצתה, בעד אחזקת כלב המשמש לשמירה חיונית.

תיקון תשס"ד-2003

5. בעל כלב חייב להביאו לחיסון נגד כלבת במועד ובמקום שיקבע המנהל.

חובת חיסון

6. (א) בעל כלב שסירבו ליתן לו רשיון או שהרשיון שניתן לו בוטל, ימסור את כלבו למלונות העיריה תוך 4 ימים מיום קבלת הודעה על הסירוב או הביטול.

הסגרת כלב למלונות

(ב) כלב שאין רשיון להחזקתו, או שאינו מסומן במשדר אלקטרוני, יתפסהו שוטר, מפקח או פקיד העיריה וימסרו למלונות העיריה, ואם אי אפשר לתפסו רשאי השוטר, המפקח או פקיד העיריה, להשמידו.

תיקון תשס"ד-2003

(ג) המנהל רשאי להורות על תפיסת כלב שלא קויימו תנאי הרשיון לגביו ועל הסגרתו למלונות העיריה.

(ד) כלב שהוסגר למלונות העיריה, רשאי המנהל לאפשר את שחרורו בתנאים שיקבע.

7. (א) הוסגר כלב למלונות העיריה ולא הוגשה בקשה להחזרתו תוך 10 ימים מעת הסגרתו, רשאי המנהל למסור את הכלב למי שיראה או להורות על השמדתו.

השמדת כלב שהוסגר

(ב) הוסגר כלב למלונות העיריה והמנהל סירב לבקשת בעליו להחזירו אליו, רשאי המנהל להורות על מסירתו או השמדתו בתוך 14 יום מיום מסירת ההודעה לבעל הכלב בדבר הסירוב האמור אלא אם הודיעוהו בכתב, תוך המועד האמור, על הגשת ערר לראש העיריה בדבר הסירוב להחזירו.

(ג) כל כלב שנמסר למלונות העיריה לפי סעיף 6(ב) מותר למסרו או להשמידו אם לא נמצא לו תובעים תוך 48 שעות מעת תפיסתו.

8. הרואה עצמו נפגע על ידי החלטת המנהל לפי סעיף 3(ג), (6)(ג) או 7(ב), רשאי לערער עליה תוך 5 ימים לפני ראש העיריה, והחלטתו של ראש העיריה תהיה סופית.

ערר

9. (א) בעל הכלב חייב לקשור את כלבו בחצרו או בביתו באופן שלא תהיה לכלב גישה חופשית לרשות הרבים או למעבר עוברי אורח.

החזקת כלב

(ב) בעל הכלב חייב למנוע את הכלב מלצאת מחוץ לתחום חצרו או ביתו אלא אם הכלב מוחזק בידי אדם והוא קשור ברצועה ולפיו זמם.

(ג) המנהל רשאי להורות להשמיד מיד כל כלב המוחזק שלא לפי ההוראות כאמור או שאין רשיון להחזקתו.

10. (א) נשך כלב אדם, חייב בעל הכלב, תוך 24 שעות מעת היוודע לו הדבר, להודיע על כך למנהל וחובה עליו להביא את כלבו למלונות העיריה למשך 10 ימים.

בידודו של כלב במלונות

(ב) המלונות ותחנת ההסגר ישרתו את תחום העיריה והרשויות המקומיות השכנות.

(ג) כלב שבעל חיים נשך אותו וכן כלב שלגביו התעורר חשש שהוא נגוע במחלת הכלבת, חייב בעליו להודיע על כך למנהל תוך 24 שעות ולמסרו לבידוד למלונות העיריה לפי דרישת המנהל.

11. (א) כלב שהוחזק במלונות העיריה לא ישוחרר ולא יוחזר לבעליו אלא לאחר שישולם לקופת העיריה עבור תקופת שהותו במלונות העיריה סך 40 שקלים חדשים בעד 10 ימים, ולכל יום נוסף – 6 שקלים חדשים, אולם רשאי המנהל לפטור מתשלום בעד החזקת כלב לפי סעיף 10(ג) מסיבות שייראו לו.

תשלום בעד מלונות העיריה

(ב) לא שילם בעל כלב את התשלום הנדרש בעד החזקת הכלב במלונות העיריה תוך 7 ימים מיום הדרישה, יראו את הכלב כמי שאין לו תובעים ויחולו לגביו ההוראות המפורטות בסעיף 7(ג).

(ג) במקרים מיוחדים שכלי רכב של התחנה יוביל את הכלב שנשך למלונות, ישלם בעל הכלב אגרה בסך 13 שקלים חדשים.

12. המנהל או המפקח וכן פקיד העיריה המסייע בידם, רשאים להיכנס בכל עת סבירה לכל מקרקעין לצורך קיום חוק עזר זה, למעט למקום המשמש למגורים בלבד.

סמכויות כניסה למקרקעין

13. (בוטל).

תיקון תשס"ד-2003

14. בעל הכלב אינו רשאי לתבוע פיצויים בעד פעולה שעשה ראש העיריה, המנהל, המפקח או מי שפועל בשמם ומטעמם בהתאם להוראות חוק עזר זה.

פיצויים

15. המנהל רשאי באישור המועצה לאצול סמכויותיו לפי חוק עזר זה.

אצילת סמכויות

16. חוק עזר לחדרה (פיקוח על כלבים), התש"ך-1960 – בטל.

ביטול

נתאשר.

כ"ז בתשרי התשמ"ז (30 באוקטובר 1987) יחיאל כהנא

ראש עירית חדרה

יצחק פרץ

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ח מס' 353](http://www.nevo.co.il/Law_word/law07/mekomi-0353.pdf) מיום 7.1.1988 עמ' 154.

   תוקן [ק"ת חש"ם תשס"ד מס' 673](http://www.nevo.co.il/Law_word/law07/mekomi-0673.pdf) מיום 31.12.2003 עמ' 4 – תיקון תשס"ד-2003; ר' סעיף 7 לענין הוראת מעבר. [↑](#footnote-ref-1)
2. ר' עת"מ (ת"א) 1060-09 פוזנר נ' מועצה מקומית גן יבנה לעניין היקף הסמכות. [↑](#footnote-ref-2)