חוק עזר לחולון (אספקת מים), תשס"ג-2002

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': חיבור רשת פרטית למפעל המים | [Go](#med1) | 4 |
| סעיף 2 | חיבור רשת פרטית למפעל מים | [Go](#Seif2) | 4 |
| סעיף 4 | אגרת בדיקת רשת פרטית ת"ט תשס"ד 2004 | [Go](#Seif3) | 4 |
| סעיף 5 | אגרת הרחבת חיבור, פירוקו או התקנתו מחדש | [Go](#Seif4) | 4 |
| סעיף 6 | אגרת הנחת קו מים זמני | [Go](#Seif5) | 4 |
| סעיף 7 | רשת פרטית | [Go](#Seif6) | 5 |
| סעיף 8 | היטל צנרת | [Go](#Seif7) | 5 |
| סעיף 9 | חישוב היטל צנרת לנכס | [Go](#Seif8) | 5 |
| סעיף 10 | הנחת צנרת בידי בעל נכס | [Go](#Seif9) | 6 |
|  | פרק ג': צריכת מים בנכס | [Go](#med2) | 6 |
| סעיף 11 | היטל הנחת צינורות לנכס אחר | [Go](#Seif10) | 6 |
| סעיף 12 | התקנת מד מים ואחזקתו | [Go](#Seif11) | 6 |
| סעיף 13 | תניקות מד מים | [Go](#Seif12) | 6 |
| סעיף 14 | אגרת מים | [Go](#Seif13) | 7 |
| סעיף 15 | צריכה משותפת | [Go](#Seif14) | 7 |
| סעיף 16 | נזילה סמויה | [Go](#Seif15) | 7 |
| סעיף 17 | אגרת מים לנכס בבניה | [Go](#Seif16) | 7 |
| סעיף 18 | אספקת מים לפי חוזה | [Go](#Seif17) | 7 |
|  | פרק ד': חיוב בתשלום וגביה | [Go](#med3) | 7 |
| סעיף 19 | הודעת חיוב ומועד תשלום | [Go](#Seif18) | 7 |
| סעיף 20 | שימוש במים | [Go](#Seif19) | 7 |
| סעיף 20 | חיוב לפי תעריף מעודכן | [Go](#Seif20) | 7 |
| סעיף 21 | חיוב בעלים וצרכנים במשותף | [Go](#Seif33) | 8 |
| סעיף 22 | פיקדון | [Go](#Seif28) | 8 |
| סעיף 23 | אישור המנהל על הוצאות | [Go](#Seif21) | 8 |
|  | פרק ה': איסורים | [Go](#med4) | 8 |
| סעיף 24 | שימוש במים | [Go](#Seif22) | 8 |
| סעיף 25 | שמירה מפני זיהום | [Go](#Seif23) | 8 |
| סעיף 26 | מכירת מים והעברתם | [Go](#Seif24) | 8 |
|  | פרק ו': הפסקת אספקת מים | [Go](#med5) | 9 |
| סעיף 27 | ניתוק חיבור למפעל מים | [Go](#Seif25) | 9 |
| סעיף 28 | הפסקת אספקת מים בעת הצורך | [Go](#Seif29) | 9 |
| סעיף 29 | חידוש חיבור שנותק | [Go](#Seif30) | 9 |
|  | פרק ז': סמכויות | [Go](#med6) | 9 |
| סעיף 30 | רשות כניסה | [Go](#Seif31) | 9 |
| סעיף 31 | דרישה לסילוק מפגע | [Go](#Seif34) | 10 |
|  | פרק ח': שונות | [Go](#med7) | 10 |
| סעיף 32 | ביצוע עבודות לפי הסכם | [Go](#Seif35) | 10 |
| סעיף 33 | מסירת הודעה | [Go](#Seif26) | 10 |
| סעיף 35 | שמירת דינים | [Go](#Seif36) | 10 |
| סעיף 36 | ביטול | [Go](#Seif32) | 10 |
| סעיף 37 | הוראת שעה | [Go](#Seif27) | 10 |
|  | תוספת | [Go](#med8) | 10 |

חוק עזר לחולון (אספקת מים), תשס"ג-2002[[1]](#footnote-1)\*

בתוקף סמכותה לפי סעיפים 250 ו**-**251 לפקודת העיריות (להלן – הפקודה), מתקינה מועצת עיריית חולון חוק עזר זה:

**פרק א': פרשנות**

1. בחוק עזר זה –

הגדרות

"אבזרים" – כל חלק או מרכיב של מפעל המים, לרבות ברזים, צינורות, מגופים, שסתומים, מסננים, תעלות, סכרים או תאי ביקורת;

"בית עסק" – נכס המשמש או שייעודו לשמש למטרה שאינה מגורים או תעשיה, לרבות נכס שנמצא בו בנין המשמש או המיועד לשמש למטרה כאמור;

"בנין" – כל מבנה בתחום העיריה, או חלק ממנו, בין אם הוא ארעי ובין אם הוא קבוע, בין שבנייתו הושלמה ובין אם לאו;

"בעל" – אחד מאלה:

(1) אדם הרשום בפנקס המקרקעין, המתנהל לפי כל חיקוק כבעל, כחוכר לדורות או כחוכר של נכס, בין שהוא רשום כבעל יחיד ובין בשיתוף עם אחרים;

(2) אדם הזכאי להירשם בפנקס המקרקעין המתנהל על פי כל חיקוק כבעל, כחוכר לדורות או כחוכר של נכס, אף אם אינו רשום כאמור בפסקה ז, בין שהוא זכאי להירשם כאמור כבעל יחיד בנכס ובין בשיתוף עם אחרים;

(3) אדם שהוא שוכר או שוכר משנה, לרבות אדם המקבל, או הזכאי לקבל הכנסה מנכס, או שהיה מקבלה אילו היה הנכס נותן הכנסה, בין בזכותו הוא ובין כבא כוח או כנאמן, בין שהוא מחזיק למעשה בנכס ובין אם לאו;

לענין הגדרה זו, "חוכר" – שוכר לתקופה העולה על חמש שנים; "חוכר לדורות" – שוכר לתקופה העולה על עשרים שנים: "שוכר" או "שוכר משנה" – אדם המחזיק בקרקע שלא לצמיתות, בשכירות לתקופה העולה על שלוש שנים;

"היתר בניה" – היתר לבניה שניתן לפי כל חיקוק שבתוקף בעת נתינתו;

"יחידת משנה" – חדר, תא או מערכת חדרים או תאים המיועדים לשמש יחידה שלמה ונפרדת למגורים, לעסק או לתעשיה;

"המנהל" – מי שנתמנה בידי ראש העיריה למלא את תפקיר המנהל לענין הודאות חוק עזר זה, כולן או מקצתן;

"חיבור" – לרבות הרחבת החיבור, פירוקו או התקנתו מחדש;

"חיבור ראשי" – חיבור מד המים הראשי בנקודת המפגש בין הרשת הפרטית לבין מפעל המים;

"חיבור משנה" – חיבוי מד מים משני ליחידת משנה בנכס;

"מד מים" – מכשיר שהותקן ברשת פרטית למדידה או לקביעה של כמות המיט המסופקת לנכס, לרבות מד המים הראשי המשמש לנזדידת כמות המים הכוללת המסופקת לנכס, וכן מד המים המשני המשמש למדידת כמות המים המסופקת ליחידת משנה בנכס;

"המועצה" – מועצת עיריית חולון;

"מפעל מים" – באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה, וכן מבנה, מיתקן או ציוד אחר, המשמש או המיועד לשמש לשאיבת מים, לאגירתם, להעברתם, לאספקתם או להסדרתם, למעט רשת פרטית;

"נכס" –

(1) קרקע או חלק ממנה, או בנין או חלק מבנין, המהווים יחידת רישום נפרדת בפנקסי המקרקעין המתנהלים לפי כל חיקוק, למעט רחוב, המשמשים או המיועדים לשמש למגורים, לעסקים או לכל צורך אחר;

(2) כאשר אין רישום חלוקה ליחידות נפרדות של כל נכס כאמור בפסקה (1), אך יש חלוקה של הנכס בפועל, בין מכוח הסכם בין הבעלים ובין בהתאם לתכנית מאושרת לפי כל דין, ובין בהתאם לפרק ו' לחוק המקרקעין, התשכ"ט-1969 (להלן – חוק המקרקעין), יראו כל יחידה כאמור כנכס לענין חוק עזר זה; תעודת מהנדס בדבר חלוקה כזו תהווה ראיה לדבר;

"נכס לתעשיה" – נכס המשמש או המיועד לשמש לתעשיה, לרבות נכס שבנין שבו משמשאו מיועד לשמש לתעשיה;

"העיריה" – עיריית חולון;

"צרכן" – אדם המחזיק ברשת פרטית, כולה או מקצתה;

"ראש העיריה" – ראש עיריית חולון, לרבות מי שהוא העביר אליו, בכתב, את סמכויותיו לפי חוק עזר זה, כולן או מקצתן;

"רשת פרטית" – כל אבזר או מיתקן שהותקן ברשת אספקת המים בתחום הנכס, המשמש או המיועד לשמש לאספקת מים לנכס, למעט מר מים;

"שטח בנין" – השטח הכולל בבנין פלוני, כפי שהוא מבוקש בבקשה להיתר בניה, כשהוא מחושב על פי תקנות התכנון והבניה (חישוב שטחים ואחוזי בניה בתכניות ובהיתרים), התשנ"ב-1992, או השטח הבנוי בפועל, לפי הגדול מביניהם;

"תעודה"- כמשמעותה בסעיף 324(א) לפקודה;

"שטח קרקע" – שטח הקרקע בנכס, לרבות השטח שמתחת לבנינים הנמצאים בנכס;

"פרסום בעיתון" – כמשמעו בסעיף 1א לחוק התכנון והבניה, התשכ"ה-1965;

"מדד" – מדד המחירים לצרכן שמפרסמת הלשכה המיכזית לסטטיסטיקה.

**פרק ב': חיבור רשת פרטית למפעל המים**

2. (א) לא תחובר רשת פרטית למפעל מים אלא על פי אישור המנהל; המנהל יקבע את חיבור הרשת הפרטית למפעל המים.

חיבור רשת פרטית למפעל מים

(ב) בעל נכס הרוצה בחיבור רשת פרטית למפעל מים או נדרש להרחיב, לפרק או להתקין מחדש רשת פרטית, יגיש למנהל תכנית של הרשת הפרטית בנכס שאותה הוא מבקש לחבר למפעל המים (להלן – בקשת חיבור).

(ג) בנכס הכולל שתי יחידות משנה או יותר יותקן מד מים ראשי וכן מדי מים משניים נפרדים לכל אחת מיחידות המשנה בנכס.

(ד) העיריה רשאית להתנות את חיבורה של רשת פרטית למפעל המים בתשלום האגרות והתשלומים האחרים שנקבעו בחוק עזר זה במלואם קודם לחיבור.

3. (א) בעל נכס ישלם לעיריה, מראש, בעד חיבור רשת פרטית למפעל מים, אגרות לפי התעריפים שבפרט 1 לתוספת על פי שיעורם המעודכן במועד התשלום בפועל.

חישוב אגרת חיבור

(ב) נוספו יחידות משנה בנכס, ישלם בעל הנכס תוספת אגרת חיבור לפי מספר יחידות המשנה שנוספו בנכס לפי התעריפים שבפרט 1 לתוספת על פי שיעורם המעודכן במועד התשלום בפועל.

4. בעת הגשת בקשת חיבור ישלם המבקש לעיריה, מראש, אגרה בעד בדיקת הרשת הפרטית לפי חשבון שיגיש המנהל; היקף הבדיקה ומהותה ייקבע על פי שיקול דעת המנהל.

אגרת בדיקת רשת פרטית

ת"ט תשס"ד-2004

5. בעד הרחבת חיבור רשת פרטית למפעל מים, פירוקו או התקנתו מחדש, ישלם בעל נכס לעיריה אגרה לפי חשבון שיגיש המנהל.

אגרת הרחבת חיבור, פירוקו או התקנתו מחדש

6. בעד הנחת צינור לקו מים זמני ישלם בעל נכס לעיריה, מראש, אגרה בהתאם לחשבון שיגיש המנהל.

אגרת הנחת קו מים זמני

7. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר, בכתב, מאת המנהל.

רשת פרטית

(ב) בקשה להיתר לפי סעיף קטן (א) תוגש בכתב בצירוף תכניות הרשת המוצעת או תכנית השינוי או התיקון, הלל לפי הענין; בעד ההיתר, פרט להיתר להתקנת רשת פרטית, תשולם לעיריה אגרה לפי התעריף בפרט 2 לתוספת, על פי שיעורו המעודכן ליום התשלום בפועל.

(ג) רשת פרטית תהיה באחריותו המלאה של בעל הנכס; התקנת רשת פרטית, אחזקתה, תיקונה או שינויה יועשו בידי בעל הנכס ועל חשבונו.

(ד) צרכן יחזיק את הרשת הפרטית, על חשבונו, במצב תקין, להנחת דעתו של המנהל.

(ה) לא ישתמש אדם, לצורך התקנת רשת פרטית, תיקונה או שינויה, אלא באבזרים שמידותיהם, סוגם וטיבם הם בהתאם לדין, לתקן ישראלי ולתכניות שאישר המנהל.

(ו) המנהל רשאי להורות לבעל נכס לפעול ככל שיידרש כדי להחזיק את הרשת הפרטית במצב תקין או להתאימה לדרישות על פי הדין, לפי תקן ישראלי או לתכנית בניה, ורשאי המנהל להורות על החלפת האבזרים באבזרים אחרים.

(ז) לא פעל בעל הנכס על פי דרישת המנהל, יהיה המנהל רשאי לבצע את כל הפעולות הדרושות לתיקון הרשת הפרטית והוצאות פעולות אלה יחולו על בעל הנכס על פי חשבון שיוגש לו על ידי המנהל.

(ח) בלי לגרוע מהאמור בסעיף זה, ישלם הצרכן לעיריה בעד שירות שניתן על ידי המנהל לרשת פרטית, לפי בקשתו, בהתאם לחשבון שהגיש לו המנהל.

8. (א) בעל נכס אשר מבקש לחבר רשת פרטית בנכס למפעל מים או שנכסו גובל במפעל מים שאליו ניתן לחברו, ישלם לעיריה היטל צנרת לכיסוי הוצאות העיריה בהקמת מפעל המים.

היטל צנרת

(ב) היטל צנרת יחושב על פי האמור בסעיף 9 וישולם לפי התעריפים בפרט 3 לתוספת על פי שיעורם המעודכן ליום התשלום בפועל.

(ג) היטל צנרת ישולם באחד מאלה:

(1) חוברה רשת פרטית למפעל מים – סמוך ולפני מועד החיבור;

(2) חוברה רשת פרטית למפעל מים בניגוד לסעיף 2 – במועד החיבור לפי קביעת המנהל;

(3) הוגשה בקשה לקבל היתר בניה בנכס – בעת הגשת הבקשה;

(4) נבנה בנין בנכס או נבנתה תוספת בניה בלא היתר בניה או בסטיה ממנו - במועד התחלת הבניה לפי קביעת המנהל;

(5) נתבקשה תעודה – בעת הגשת הבקשה.

(ד) ניתקה העיריה אספקת מים לנכס שחובר למפעל מים שלא כדין או שסירבה לחברו מנימוקים שבדין, לא יגרע הדבר מחובתו של בעל הנכס לשלם היטל צנרת.

9. (א) היטל צנרת לבנין הכולל יחידות משנה למגורים, בתי עסק או תעשיה, יחושב לפי שטח הקרקע ולפי שטח הבנין ועל פי שיעורם של תעריפי ההיטל בפרט 3 לתוספת לפי שיעורם המעודכן ליום התשלום בפועל; ההיטל יחושב על פי השטחים המפורטים להלן:

חישוב היטל צנרת לנכס

(1) שטח הקרקע, לרבות השטח שעליו ניצב הבנין;

(2) שטח הבנין, לרבות שטח של כל תוספת לבנין ולרבות שטח שנבנה בנכס בלא היתר בניה או בסטיה ממנו, כפי שנמדד וחושב בידי העיריה;

(3) שטח של בנין עתידי או שטחה של תוספת לבנין שהוגשה לגביהם בקשה להיתר בניה – לפי שטחם בתכניות הבניה שצורפו לבקשה להיתר בניה, כפי שנמדד וחושב בידי העיריה.

(ב) התברר לעיריה, עם גמר הבניה או לאחריה, כי שטח הבנין בפועל עולה על השטח שצוין בתכניות הבניה, שעל פיו שולם היטל צנרת, יחויב בעל הנכס בתשלום היטל צנרת בעד השטח הנוסף כאמור, וזאת לפי שיעורם של תעריפי ההיטל בפרט 3 לתוספת כשהם מעודכנים ליום התשלום בפועל.

(ג) שילם בעבר בעל נכס היטל צנרת או השתתפות בהנחת צנרת בעד שטח קרקע או שטח בנין שבנכסו, לא ייכלל אותו שטח בלבד, לענין חישוב היטל צנרת, במנין השטחים לפי סעיף קטן (א), וחישוב היטל צנרת ייעשה רק על פי תוספת הבניה.

10. (א) בכפוף להוראות כל דין, רשאי ראש העיריה למסור, בהודעה בכתב לבעל נכס, את ביצוע עבודות הנחת צנרת מים לרבות הנחת צינור לקו מים זמני; בהודעה יפורטו התנאים, האופן והתקופה לביצוע העבודות.

הנחת צנרת בידי בעל נכס

(ב) לא יבצע אדם עבודות הנחת צנרת, אלא אם כן קיבל הודעה כאמור בסעיף קטן (א), ובהתאם לתנאים שפורטו בה.

(ג) עבודות הנחת צנרת לפי הודעה כאמור בסעיף קטן (א), יבוצעו לפי תכנית ביצוע, מפרטים וכתבי כמויות שאישר המנהל, וכן על פי אמדן תקציבי שאישרו המנהל וגזבר העיריה.

(ד) ביצע אדם עבודות הנחת צנרת שלא לפי הודעה מאת ראש העיריה או שלא לפי התנאים שפורטו בה כאמור בסעיפים קטנים (א) ו-(ב) או שלא על פי תכנית, מפרטים וכתבי כמויות כאמור בסעיף קטן (ג), רשאית העיריה לשנות או להרוס את שנעשה ולבצע את העבודות בעצמה, וכן רשאית היא לגבות מאותו אדם הוצאות שהוציאה לשם שינוי או הריסה כאמור וביצוען של העבודות מחדש; תשלום הוצאות לעיריה מאת אדם כאמור בסעיף קטן זה אינו גורע מחובתו לשלם לעיריה את סכום היטל הצנרת במלואו.

(ה) לא מילא בעל נכס אחר הודעת ראש העיריה כאמור בסעיף זה, הוא יחויב בתשלום היטל צנרת בהתאם להוראות חוק עזר זה.

(ו) ביצע בעל נכס עבודות הנחת צנרת כאמור בסעיף קטן (א), יקוזזו הוצאות הביצוע מסכום היטל צנרת לפי הוראות חוק עזר זה; מהוצאות הביצוע ינוכו הוצאות העיריה בשל ניהול, פיקוח ופעולות כיוצא בהם שעשתה העיריה לצורך ביצוע הנחת הצנרת; סכום הוצאות הביצוע והוצאות העיריה ייקבע בידי המנהל.

**פרק ג': צריכת מים בנכס**

11. (א) לא ירכוש אדם מים לצריכה שוטפת בנכס ולא יצרוך מים כאמור, אלא מהעיריה.

היטל הנחת צינורות לנכס אחר

(ב) על אף האמור בסעיף קטן (א), יהיה אדם רשאי לרכוש מים לצריכה שוטפת בנכס מגורם שאינו העיריה אם קיבל לכך אישור בכתב ומראש מאת המנהל.

12. (א) המנהל בלבד רשאי להתקין מד-מים בנכס שמספקים או שייספקו לו מים, לבדוק את מד-המים, לתקנו, להחליפו או להסירו.

התקנת מד-מים ואחזקתו

(ב) המנהל יהיה רשאי לדרוש מבעל נכס להתקין מרי מים נפרדים ליחידות המשנה שבנכס, ולשם כך לבצע את העבודות הדרושות על פי תכניות ביצוע ומפרט שיקבע המנהל; לא מילא בעל נכס אחר הוראת המנהל, יהיה המנהל רשאי לבצע את העבודות הדרושות להתקנת מדי מים נפרדים ליחידות המשנה, ולחייב את בעל הנכס בהוצאות ביצוע העבודות האמורות לפי חשבון שיוגש על ידי המנהל.

(ג) מד-מים הוא רכוש העיריה.

(ד) בעד התקנת מד מים בנכס ישלם צרכן לעיריה אגרה בשיעור שנקבע בפרט 4 לתוספת, מעודכן ליום התשלום בפועל.

(ה) בעד אחזקת מד מים, ישלם צרכן לעיריה אגרה חודשית בשיעור שנקבע בפרט 5 לתוספת, כשהיא מעודכנת ליום התשלום בפועל; האגרה תשולם יחד עם אגרת המים.

(ו) צרכן יישא באחריות לכל נזק שייגרם למד-מים או לאבדנו, אלא אם כן הנזק נגרם כתוצאה מבלאי סביר או אם אחד מעובדי העיריה גרם ברשלנותו לאותו נזק בעת מילוי תפקידו.

13. (א) צרכן, שיש לו יסוד להניח שמד-מים המודד את כמות המים המסופקת לו אינו פועל כראוי, רשאי לבקש שמד-המים ייבדק בידי המנהל; בעד בדיקת מד-מים כאמור ישלם הצרכן מראש לעיריה אגרת בדיקה בשיעור שנקבע בפרט 6 לתוספת, מעודכן ליום התשלום בפועל; אגרה, כאמור, תוחזר לצרכן אם הבדיקה העלתה שמד המים היה פגום.

תניקות מד-מים

(ב) כל אימת שהתעוררה מחלוקת בין העיריה לבין צרכן לגבי תקינות מר המים, יועבר מד המים לבדיקה במכון בדיקה מורשה מטעם נציבות המים; תוצאות הבדיקה יהיו סופיות ויחייבו את הצדדים בלא זכות ערעור.

(ג) מצא המנהל כי מד המים לא פעל כהלכה במשך תקופה מסוימת או שהוצא מהרשת בגלל תיקונים או מסיבה אחרת, רשאי הוא לחייב או לזכות את הצרכן, לפי הענין, בעד כמות מים שתיקבע לפי צריכת המים הממוצעת בנכס במשך שני החודשים שקדמולאותה תקופה ובמשך שני החודשים שלאחריה או לפי צריכת המים הממוצעת בתקופה המקבילה בשנה שקדמה לאותה תקופה, הכל לפי שיקול דעת המנהל, ובלבד שמדידתצריכת המים היתה תקינה בתקופה ששימשה לקביעת כמות המים שנצרכה.

14. (א) בעד אספקת מים לנכס המחובר למפעל מים ישלם צרכן לעיריה אגרת מים לפי אגרת מים השיעורים שנקבעו בתקנות המים (תעריפים למים ברשויות מקומיות), התשנ"ד-1994 (להלן - תקנות המים); האגרה תשולם לפי כמות המים שסופקה ונרשמה על ירי מד המים, ובלבד שלא תפחת מהשיעור המינימלי שנקבע בכל דין.

אגרת מים

(ב) בכל מקרה שבו משמש מד-מים אחד צרכנים אחדים, רשאי המנהל מיזמתו הוא, וחייב הוא לפי בקשת אחד הצרכנים, להורות על חלוקה בין הצרכנים של האגרות או תשלום אחר לפי חוק עיר זה, לפי היחס שבין שטח יחידת המשנה שבחזקת כל צרכן לבין שטחו הכולל של הנכס, או במקרה של שימושים שונים ביחידות המשנה, להעריך את חלקו של כל צרכן בכמות המים שנצרכה, ובלבד ששיעור האגרות או התשלום, כאמור, לא יפחת מהשיעור המינימלי שנקבע בדין; המנהל רשאי להורות על חלוקה אחרת לפי הסכם בין הצרכנים.

15. הותקנו מד-מים ליחידות משנה בנכס ומד-מים ראשי לנכס והתגלה ביניהם הפרש צריכה משותפת ברישום צריכת המים לנכס כולו, תהיה כמות הצריכה שלפיה יחושבו סכומי האגרות לפיהכמות הגדולה מביניהם; הפרש כמות הצריכה כאמור יחולק באופן שווה בין כל הצרכנים, זולת אם הגיעו כל הצרכנים להסכם בכתב עם המנהל על אופן חלוקה אחר.

צריכה משותפת

16. נתגלתה בנכס נזילה סמויה של מים ברשת הפרטית של הנכס, רשאי המנהל להעריך את הצריכה הממוצעת בנכס בתקופה המקבילה בשנה הקודמת או במשך השנה השוטפת על פי שיקול דעתו (להלן - הצריבה הממוצעת); בעבור הצריכה הממוצעת ישולמו התעריפים כמפורט בתקנות המים; בעבור מים שלא נעשה בהם שימוש, כתוצאה מהנזילה הסמויה, מעבר לצריכה הממוצעת, ישולם תעריף מקביל לתעריף המשולם בעד 8 מ"ק הראשונים לצורכי בית כמפורט בתקנות המים.

נזילה סמויה

17. (א) בעד צריכת מים לבניה ישלם צרכן לעיריה אגרה לפי תקנות המים.

אגרת מים לנכס בבניה

(ב) העיריה רשאית לגבות מצרכן אגרה מראש בעד צריכת מים בנכס שבבניה, בשיעור הקבוע בתקנות המים, לפי שיעורו המעודכן במועד התשלום בפועל.

(ג) בגמר עבודות הבניה בנכס תיבדק צריכת המים בפועל; מצא המנהל, לפי נתוני הבדיקה, כי צריכת המים בפועל עולה על הצריכה שלפיה חושבה האגרה ששולמה מראש, ישלם הצרכן לעיריה תוספת אגרה בעד צריכה עודפת בפועל לפי התעריף שנקבע בתקנות המים; נמצא כי צריכת המים בפועל נמוכה מהצריכה שלפיה חושבה האגרה ששילמה מראש, תשיב העיריה לצרכן את ההפרש.

(ד) האמור בסעיף זה אינו בא לגרוע מסמכויות העיריה על פי כל דין ומסמכויות המנהל לפי סעיף 12.

18. (א) העיריה רשאית להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה כאמור לבין הוראות חוק עזר זה, יחולו תנאי החוזה.

**פרק ד': חיוב בתשלום וגביה**

19. (א) כל אימת שצרכן חויב בתשלום אגרה או בתשלום אחר לפי הוראות חוק עזר זה, תשלח לו העיריה או תמסור לו הודעוו תשלום; אי-משלוח או אי-מסירת הודעת תשלום אינו גורע מחובת תשלום החוב המגיע לעיריה.

הודעת חיוב ומועד תשלום

(ב) האגרה או התשלום כאמור ישולמו עד המועד שנקבע בהודעת התשלום.

20. (א) סכומו של חיוב לתשלום לפי הוראות חוק עזר זה יהיה הסכום שחושב לפי התעריף המעודכן ביום משלוח הודעת התשלום.

חיוב לפי תעריף מעודכן

שימוש במים

(ב) לא נפרע החיוב לתשלום עד המועד שנקבע בהודעת התשלום, יחושב סכום החיוב לפי שיעורו המעודכן של התעריף ביום התשלום בפועל או לפי הסכום לתשלום הקבוע בהודעת התשלום בתוספת תשלומי פיגורים כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980 (להלן – חוק הריבית), לפי הגבוה מביניהם.

(ג) נפלה טעות בחישוב העירוה שבעטיה שולם לעיריה סכום נמוך מהסכום המגיע לה לפי הוראות חוק עזר זה, תגבה העיריה את הפרש הסכום לפי האמור בסעיפים קטנים (א) ו-(ב).

(ד) נפלה טעות בחישיכ הערריה שבעטיה שולם לעיריה סכום גבוה מהסכום המגיע לה לפי הוראות חוק עזר זה, תשיב העיריה את הפרש הסכום בהתאם להוראות סעיף 6 לחוק הריבית.

21. היו לנכס יותר מבעל או צרכן אחד, רשאית העיריה לגבות תשלומים המגיעים לה מהבעלים או מהצרכנים לפי חוק עזר זה, מכולם יחד או מכל אחד מהם לחוד.

חיוב בעלים וצרכנים במשותף

22. (א) ראש העיריה רשאי לחייב צרכן להפקיד בקופת העיריה פיקדון בסכום שקבע, להבטחת תשלום האגרות לפי הוראות חוק עזר זה או תשלום דמי נזק בשל אבדן או קלקול מד-מים (להלן - פיקדון).

פיקדון

(ב) העיריה רשאית לחלט את הפיקדון, כולו או מקצתו, ולגבות מתוכו סכום המגיע לה; האמור בסעיף זה אינו בא לגרוע מסמכות העיריה לנקוט נגד הצרכן אמצעים אחרים כדין לגביית סכום המגיע לה.

23. (א) נתעוררה מחלוקת בדבר סכום וכהוצאות המגיע לעיריה לפי הוראות חוק עזר זה, יכריע בענין המנהל, בהחלטה בכתב; אישור או חשבון מאת המנהל בדבר סכום הוצאות שהוציאה העיריה לביצוע עבודה לפי הוראות חוק עזר זה, ישמש ראיה לכאורה לנכונות הסכום הנקוב בו.

אישור המנהל על הוצאות

**פרק ה': איסורים**

24. (א) לא יבזבז אדם ולא יגרום או ירשה לאחר לבזבז מים שברשותו ולא ישטוף כלי רכב בעזרת צינור היתר.

שימוש במים

(ב) לא ישתמש אדם במים ולא יגרום או ירשה לאחר להשתמש במים שברשותו, אלא לצורכי בית או למטרה אחרת שקבע המנהל; לענין סעיף קטן זה, "צורכי בית" – תצרוכת בני אדם, כביסה, שטיפה, ניקוי ומשק בית, למעט הצרכים שאינם בגדר צורכי בית לפי סעיף 16 לפקודת העיריות (אספקת מים), 1936.

(ג) לא ישתמש אדם במים לצורכי מיזוג אוויר, אלא לפי היתר מאת המנהל ובהתאם לתנאי ההיתר.

(ד) לא ינצל אדם את לחץ המים לפעולוה הרמה, ערבול או כיוצא בהם, אלא ברשות המנהל.

(ה) לא ישתמש אדם במים המיועדים להשקיה לצרכים אחרים.

(ו) לא יטפל אדם באבזר השייך למפעל הבזים, לא ישתמש בו בשימוש כלשהו, לא יפתח, ולא יסגור ולא יפרק אבזר כאמור.

(ז) לא יפתח אדם ברז שריפה, אלא לצורר כיבוי שריפה.

(ח) לא יפתח אדם, זולת עובד העיריה במילוי תפקידו, ברז המיועד להשקיית נטיעות ציבוריות.

(ט) לא יחבר אדם רשת פרטית שנותקה על פי הוראות חוק עזר זה, אלא בהתאם להוראות סעיף 29.

25. (א) לא יפתח אדם ולא יתקין בור שפכים, בור זבל או מקום מזוהם אחר, אלא במרחק סביר ממפעל המים.

שמירה מפני זיהום

(ב) לא ירחץ אדם במפעל מים ולא ייכנס לתוכו, לא יכניס לתוכו ולא יגרום שאחר יכניס לתוכו בעל חיים או חפץ ולא יעשה בו מעשה העלול לגרום לזוהמה או להפרעה באספקת מים.

ת"ט תשס"ד-2004

(ג) לא יחבר אדם מערכת מי שתיה למערכות מים דלוחים, מי שפכים, מי תעשיה כימית או כיוצא בהם.

26. לא ימכור אדם מים ולא יעבירם לרשות אדם אחר או ליחידת משנה אחרת אלא לפי היתר מאת המנהל ובהתאם לתנאי ההיתר.

מכירת מים והעברתם

**פרק ו': הפסקת אספקת מים**

27. (א) לא סילק בעל נכס או צרכן במועד הקבוע בהודעת התשלום את הסכומים שהוא חייב בהם לפי הוראות חוק עזר זה או גרם לבזבוז מים, השתמש בהם לרעה, זיהם או פגע בהם בצורה אחרת או פגע במד-מים, רשאי המנהל להתרות בו בכתב.

ניתוק חיבור למפעל מים

(ב) לא שעה בעל הנכס או הצרכן להתראה, רשאי המנהל, בתום חמישה ימים מיום מסירת ההתראה, לנתק את חיבור הרשת הפרטית למפעל המים או לנתק משאר חלקי הרשת הפרטית או ממפעל המים את אותו חלק של הרשות הפרטית שבבעלותו של בעל הנכס או בהחזקתו של הצרכן.

(ג) האמור בסעיף זה אינו בא לגרוע מסמכות העיריה שלא להתיר חיבור רשת פרטית למפעל מים עד לתשלום כל האגרות והתשלומים שהוטלו על בעל הנכס לפי הוראות חוק עזר זה.

ת"ט תשס"ד-2004

(ד) חוברה רשת פרטית למפעל מים בניגוד להוראות סעיף 2 או חודש חיבורה בניגוד להוראות סעיף קטן (ב), רשאי המנהל, בכל עת, לנתק את החיבור.

(ה) נותק חיבור לפי הוראות סעיף קטן (ב) או (ד), הוא לא יחודש אלא לאחר תשלום כל הסכומים המגיעים מבעל הנכס או מהצרכן או לאחר תיקון הדבר הטעון תיקון כדי למנוע פגיעה במים או במד-מים, לפי הענין; בעד חידוש חיבור שנותק לפי הוראות סעיפים (ב) ו-(ד) תשולם אגרת חידוש חיבור בשיעור שנקבע בפרט 7 לתוספת על פי שיעורה המעודכן ליום התשלום בפועל.

(ו) האמור בסעיפים קטנים (א) עד (ה) אינו בא לגרוע מכל סמכות, סעד או תרופה המוקנים לעיריה כלפי בעל הנכס או הצרכן לפי כל דין, אלא להוסיף עליהם.

28. (א) בשעת חירום או בעת צורך דחוף בתיקונים במפעל המים רשאי המנהל, לפי הצורך, לנתק, לעכב או להפסיק אספקת מים, כולה או מקצתה; המנהל יודיע על כך לצרכן ככל האפשר.

הפסקת אספקת מים בעת הצורך

(ב) שימוש בסמכויות לפי סעיף קטן (א) אינו פוטר צרכן מתשלום האגרות והתשלומים האחרים שהוא חייב בהם לפי הוראות חוק עזר זה.

(ג) חלפה הסיבה לניתוק, לעיכוב או להפסקת אספקת מים, כאמור בסעיף קטן (א), יחבר המנהל את הרשת הפרטית שנותקה או יחדש את אספקת המים לנכס, הכל בלא תשלום.

29. (א) חיבור של רשת פרטית שנותק לפי הוראת חוק עזר זה, לא יחודש אלא על ידי המנהל או לפי היתר בכתב ממנו.

חידוש חיבור שנותק

(ב) חודש חיבור של רשת פרטית בלא היתר מאת המנהל כאמור בסעיף קטן (א), יראוהו כאילו חודש בידי הצרכן כל עוד לא הוכח אחרת.

**פרק ז': סמכויות**

30. (א) המנהל או מי שהוא הרשה, רשאי להיכנס לכל נכס בשעות שבין 8.00 ל-22.00, ובשעות חירום בכל זמן סביר, כדי –

רשות כניסה

(1) להתקין, לבדוק, לתקן, לשנות, להחליף אבזרים או לקרוא את מד המים או לעשות מעשה אחר הדרוש לפי הנסיבות;

(2) לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;

(3) למסור חשבון לפי הוראות חוק עזר זה;

(4) לנתק חיבור או לנתק, לעכב או להפסיק אספקת מים לפי הוראות סעיפים 27 ו-28;

(5) לבדוק אם קוימו הוראות חוק עזר זה;

(6) לעשות כל מעשה אחר שהוא רשאי לעשותו לפי הוראות חוק עזר זה.

(ב) המנהל או מי שהוא הרשה לכך רשאי לדרוש מבעל נכס א, מצרכן למסור לו או לשליחיו כל ידיעה שברשותו ולהראות לו או לשליחיו כל מסמך שברשותו, הדרוש לו בקשר לתפקידיו.

(ג) לא יעכב אדם, לא יפריע ולא ימנע מהמנהל או ממי שהוא הרשה לכך, להשתמש בסמכויותיו לפי הוראות סעיפים קטנים (א) ו-(ב).

31. (א) המנהל רשאי לחייב צרכן או בעל נכס, בתוך הזמן שנקבע בדרישה בכתב, לתקן או לסלק מפגע העלול לפגוע באספקת מים סדירה.

דרישה לסילוק מפגע

(ב) צרכן או בעל נכס שקיבל דרישה כאמור בסעיף קטן (א), ימלא אחריה.

(ג) לא מילא צרכן או בעל נכס אחר דרישת המנהל כאמור בסעיף קטן (א), רשאית העיריה לבצע את העבודה במקומו ולגבות ממנו את הוצאות ביצוע העבודה.

**פרק ח': שונות**

32. בלי לגרוע מזכות העיריה לגבות היטל צנרת לפי הוראות חוק עזר זה, רשאית העיריה, נוסף לזכותה כאמור, לבצע עבודות לצורך אספת מים, כולל הקמת מפעל מים, בדיקת רשת מים פרטית וזאת, לפי הסכם כם בעל נכס, אחד או יותר, כולם או מקצתם, ושראית העיריה, לגבות מהם את הוצאות העבודות שביצעה.

ביצוע עבודות לפי הסכם

33. מסירת הודעה לפי חוק עזר זה תהיה כדין אם היא נמסרה לידי האדם שאליו היא מכוונת או לבני משפחתו הבוגרים או לידי אדם בוגר העובד או המועסק שם או אם נשלחה אל אותו אדם לפי כתובת מקום מגוריו או עסקיו הרגילים או הידועים לאחרונה, או אם הוצגה באחד מהמקומות האמורים או על נכס שבו היא דנה או אם פורסמה בעיתון.

מסירת הודעה

34. בתוספת לחוק עזר לחולון (הצמדה למדד), תשמ"א-1981, במקום "חוק עזר לחולון (אספקת מים), תשכ"א-1961" יבוא "חוק עזר לחולון (אספקת מים), התשס"ג-2002".

תיקון חוק עזר הצמדה למדד

35. האמור בחוק עזר זה אינו בא לגרוע מסמכות, סעד ותרופה המוקנים לעיריה על פי דין, אלא להוסיף עליהם; בלי לגרוע מכלליות האמור בסעיף זה, אין הוראות חוק עזר זה באות להתנות או לגרוע מכל חובה המוטלת על בעל נכס לפי כל דין.

שמירת דינים

36. חוק עזר לחולון (אספקת מים), התשכ"א-1961 – בטל.

ביטול

37. על אף האמור בסעיף 34, יעודכנו סכומי האגרות וההיטלים שבתוספת, במועד פרסומו של חוק עזר זה ברשומות (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש נובמבר 1997.

הוראת שעה

**תוספת**

בשקלים חדשים

1. אגרת חיבור רשת פרטית (סעיף 3) –

(1) לכל חיבור משנה לנכס למגורים, לבית עסקאו לנכס לתעשיה 1,411.69

(2) לכל חיבור ראשי לרשת המים –

לנכס למגורים ולבית עסק, עד "2 3,210.72

לנכס לתעשיה, עד "2 2,027.74

(3) לכל חיבור ראשי לרשת המים, מעל "2 לפי החשבון שהגיש המנהל

2. אגרה בעד היתר לשינויה או להסרתה של רשת פרטית (סעיף 7(ב)) 179.98

3. היטל צנרת (סעיפים 8 עד 10) –

(1) בנכס למגורים – לכל מ"ר משטח הקרקע ונוסף על כך לכל מ"ר משטח הבנין 20.54

(2) בנכס לבית עסק – לכל מ"ר משטח הקרקע ונוסף על כך לכל מ"ר משטח הבנין 53.92

(3) לנכס לתעשיה – בתנאי של צריכה של לא יותר מ-750 מ"ק מים לשנה לדונם שטח קרקע, לכל מ"ר של שטח הקרקע 20.54

(4) בכל מקרה שהצריכה עולה על 750 מ"ק לשנה לדונם שטח קרקע, לכל 1,000 מ"ק נוספים 4,580.80

(5) לכל מ"ר של תוספת בניה 53.92

4. אגרת מד-מים (סעיף 12(ד) –

(1) כשקיים מיתקן מוכן להתקנת מד-המים לפי המחיר למד-המים

שנקבע ליצרן לפי חוק

הפיקוח על מצרכים ושירותים,

התשי"ח-1957 בתוספת 25%

(2) כשאין מיתקן מוכן להתקנת מד-מים לפי חשבון שיגיש המנהל

5. אגרת אחזקת מד-מים לחודש (סעיף 12(ה) 2.29

6. אגרת בדיקת מד-מים, כולל דמי פירוק, הובלה והתקנה (סעיף 13(א)) 179.98

7. אגרת חידוש חיבור (סעיף 27(ה)) 103.57

ט"ו באדר ב' התש"ס (22 במרס 2000) מוטי ששון

ראש עיריית חולון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת חש"ם תשס"ג מס' 661](http://www.nevo.co.il/Law_word/law07/mekomi-0661.pdf) מיום 28.11.2002 עמ' 74.

   ת"ט [ק"ת חש"ם תשס"ד מס' 676](http://www.nevo.co.il/Law_word/law07/mekomi-0676.pdf) מיום 22.4.2004 עמ' 56. [↑](#footnote-ref-1)