חוק עזר לחולון (מניעת מפגעים ושמירת הסדר והניקיון), תשמ"ב-1982

רשויות ומשפט מנהלי – רשויות מקומיות – חוקי עזר

חקלאות טבע וסביבה – איכות הסביבה – מניעת מפגעים

חקלאות טבע וסביבה – איכות הסביבה – שמירת הניקיון

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 5 |
| סעיף 1 | הגדרות | [Go](#Seif1) | 5 |
|  | פרק ב': מניעת מפגעים וביעורם | [Go](#med1) | 9 |
| סעיף 2 | איסור גרימת מפגע | [Go](#Seif2) | 9 |
| סעיף 3 | אחריות לסילוק מפגע | [Go](#Seif3) | 9 |
| סעיף 4 | חובה יחד ולחוד | [Go](#Seif4) | 9 |
| סעיף 5 | הודעה לסילוק מפגע | [Go](#Seif5) | 9 |
| סעיף 6 | החלטת המפקח | [Go](#Seif6) | 10 |
| סעיף 7 | איסור זריקת אשפה או לכלוך | [Go](#Seif7) | 10 |
| סעיף 8 | שפיכת חומר והשלכת חפצים מרכב לרחוב | [Go](#Seif59) | 10 |
| סעיף 9 | אחראים לעבירה | [Go](#Seif60) | 10 |
| סעיף 10 | השקאת צמחים | [Go](#Seif8) | 10 |
| סעיף 11 | ניקוי, איבוק, ניעור, חביטה | [Go](#Seif9) | 10 |
| סעיף 12 | זיהום מקום ציבורי | [Go](#Seif18) | 10 |
| סעיף 13 | איסור לפזר מודעות | [Go](#Seif19) | 10 |
| סעיף 14 | החזקת בעלי חיים | [Go](#Seif20) | 11 |
| סעיף 15 | איסור שימוש ושפיכת מי שופכין | [Go](#Seif21) | 11 |
| סעיף 16 | איסור שפיכת נוזל | [Go](#Seif10) | 11 |
| סעיף 17 | איסור ביעור קוצים | [Go](#Seif61) | 11 |
| סעיף 18 | אחריות בעל נכס והמחזיק לניקיון הנכס | [Go](#Seif11) | 11 |
| סעיף 19 | דרישה לניקוי וגידור | [Go](#Seif12) | 11 |
| סעיף 20 | איסור השארת בעלי חיים ושמירה עליהם | [Go](#Seif13) | 11 |
| סעיף 20א | הדברת מזיקים | [Go](#Seif88) | 11 |
| סעיף 20ב | הדברה בידי העיריה | [Go](#Seif89) | 11 |
|  | פרק ג': ניקוי מגרשים, חצרות וכניסות לבנינים | [Go](#med2) | 12 |
| סעיף 21 | שמירה על הניקיון | [Go](#Seif62) | 12 |
| סעיף 22 | חובת ניקוי וגידור מגרש | [Go](#Seif63) | 12 |
| סעיף 23 | דרישה לניקוי מגרש | [Go](#Seif64) | 12 |
| סעיף 24 | חובה למלא אחר הודעה | [Go](#Seif65) | 12 |
| סעיף 25 | ניקוי בידי העיריה | [Go](#Seif66) | 12 |
| סעיף 26 | אגרת ניקוי | [Go](#Seif67) | 12 |
| סעיף 27 | רשות כניסה | [Go](#Seif68) | 12 |
|  | פרק ד': פינוי אשפה | [Go](#med3) | 12 |
| סעיף 28 | כלים לפינוי אשפה | [Go](#Seif14) | 12 |
| סעיף 29 | כלי אשפה לזבל ולפסולת מפעל | [Go](#Seif15) | 13 |
| סעיף 30 | התקנת ביתן אשפה | [Go](#Seif16) | 13 |
| סעיף 31 | החזקת ביתן אשפה | [Go](#Seif17) | 13 |
| סעיף 32 | פינוי אשפה | [Go](#Seif22) | 13 |
| סעיף 33 | פינוי אשפת גן | [Go](#Seif23) | 13 |
| סעיף 34 | רכוש העיריה | [Go](#Seif24) | 13 |
| סעיף 35 | זכות כניסה לפינוי אשפה | [Go](#Seif25) | 13 |
| סעיף 36 | פינוי פסולת בנין | [Go](#Seif69) | 13 |
| סעיף 37 | אגרת פינוי אשפה | [Go](#Seif26) | 13 |
| סעיף 38 | אגרת פינוי אשפה של מפעל | [Go](#Seif27) | 14 |
| סעיף 38א | אגרת פינוי אשפת צמחים | [Go](#Seif90) | 17 |
| סעיף 38ב | הובלת פסולת תעשייתית | [Go](#Seif91) | 17 |
|  | פרק ה': פינוי חפצים מיושנים | [Go](#med4) | 17 |
| סעיף 39 | איסור השארת חפצים מיושנים | [Go](#Seif70) | 17 |
| סעיף 40 | פינוי חפצים מיושנים | [Go](#Seif71) | 17 |
|  | פרק ו': שמירת הסדר והנקיון בגנים | [Go](#med5) | 18 |
| סעיף 41 | הגדרות | [Go](#Seif72) | 18 |
| סעיף 42 | הימצאות בגן | [Go](#Seif28) | 18 |
| סעיף 43 | איסור כניסה | [Go](#Seif73) | 18 |
| סעיף 44 | איסור פגיעה בבעלי חיים | [Go](#Seif74) | 18 |
| סעיף 45 | פגיעה בצמח בגן | [Go](#Seif29) | 18 |
| סעיף 46 | התנהגות בגן | [Go](#Seif30) | 18 |
| סעיף 47 | כלי רכב | [Go](#Seif31) | 18 |
| סעיף 48 | רוכלות | [Go](#Seif32) | 18 |
| סעיף 49 | משחקים | [Go](#Seif33) | 18 |
| סעיף 50 | איסור הפרעה | [Go](#Seif34) | 18 |
| סעיף 51 | רעש | [Go](#Seif35) | 18 |
| סעיף 52 | השגחה על בעלי חיים | [Go](#Seif36) | 18 |
| סעיף 53 | קשירת בעלי חיים | [Go](#Seif75) | 18 |
| סעיף 54 | מרעה | [Go](#Seif76) | 18 |
| סעיף 55 | שמירה על מיקווי מים | [Go](#Seif77) | 18 |
| סעיף 56 | שמירת נקיון | [Go](#Seif78) | 18 |
| סעיף 58 | קיום אסיפות | [Go](#Seif79) | 19 |
| סעיף 58 | הרחקת בני אדם מגן | [Go](#Seif37) | 19 |
|  | פרק ה': שימור רחובות | [Go](#med6) | 19 |
| סעיף 59 | מכשול ברחוב | [Go](#Seif38) | 19 |
| סעיף 60 | תליית כביסה | [Go](#Seif39) | 19 |
| סעיף 61 | חסימת תעלה | [Go](#Seif80) | 19 |
| סעיף 62 | בניה ארעית | [Go](#Seif81) | 19 |
| סעיף 63 | שינויים ברחוב | [Go](#Seif82) | 19 |
| סעיף 64 | היתר להעמיד כסאות וכו' | [Go](#Seif40) | 19 |
| סעיף 65 | פתיחת שוחות | [Go](#Seif41) | 20 |
| סעיף 66 | נזק לרחוב | [Go](#Seif42) | 20 |
| סעיף 67 | סילוק מכשול וביצוע עבודות | [Go](#Seif43) | 20 |
| סעיף 68 | פעולה דחופה | [Go](#Seif83) | 20 |
| סעיף 69 | מניעת הסגת גבול ברחוב | [Go](#Seif44) | 20 |
|  | פרק ח': בעלי חיים משוטטים | [Go](#med7) | 20 |
| סעיף 70 | שוטטות בעלי חיים | [Go](#Seif84) | 20 |
|  | פרק ט': הוראות מיוחדות בענין מקום עינוג | [Go](#med8) | 21 |
| סעיף 71 | איסור עישון, פיצוח, הכנסת בקבוקים וגרימת לכלוך | [Go](#Seif45) | 21 |
| סעיף 72 | מודעות | [Go](#Seif46) | 21 |
|  | פרק י': ניקוי מדרכות | [Go](#med9) | 21 |
| סעיף 73 | הגדרות | [Go](#Seif47) | 21 |
| סעיף 74 | חובת הניקוי | [Go](#Seif48) | 21 |
| סעיף 75 | דרישה לניקוי | [Go](#Seif49) | 21 |
| סעיף 76 | איסוף אשפה | [Go](#Seif50) | 21 |
| סעיף 77 | איסוף השלכת אשפה | [Go](#Seif85) | 21 |
|  | פרק י"א: | [Go](#med10) | 22 |
|  | פרק י"ב: רכוש ציבורי | [Go](#med11) | 22 |
| סעיף 85א | איסור הפרעה | [Go](#Seif110) | 22 |
| סעיף 86 | איסור פגיעה או השחתת רכוש ציבורי | [Go](#Seif86) | 22 |
|  | פרק י"ג: מניעת רעש | [Go](#med12) | 22 |
| סעיף 86א | הגדרות | [Go](#Seif92) | 22 |
| סעיף 86ב | הפעלת צופרים | [Go](#Seif93) | 22 |
| סעיף 86ג | הקמת רעש | [Go](#Seif94) | 22 |
| סעיף 86ד | תיקונים ושיפוצים | [Go](#Seif95) | 23 |
| סעיף 86ה | בניה | [Go](#Seif96) | 23 |
| סעיף 86ו | כלי קיבול ממתכת | [Go](#Seif97) | 23 |
| סעיף 86ז | פרסומת והודעות | [Go](#Seif98) | 23 |
| סעיף 86ח | משתיקי קול | [Go](#Seif99) | 23 |
| סעיף 86ט | הפעלת מערכות אזעקה בעסק | [Go](#Seif100) | 23 |
| סעיף 86י | סייג לתחולה | [Go](#Seif101) | 23 |
| סעיף 86יא | מדידת רעש | [Go](#Seif102) | 23 |
| סעיף 86יב | רעש הנשמע באזור מגורים | [Go](#Seif103) | 23 |
| סעיף 86יג | סמכויות מפקח | [Go](#Seif104) | 23 |
| סעיף 86יד | ראיות | [Go](#Seif105) | 24 |
|  | פרק י"ז: עקירת עצים | [Go](#med13) | 24 |
| סעיף 86טו | הגדרות | [Go](#Seif106) | 24 |
| סעיף 86טז | עקירת עצים | [Go](#Seif107) | 24 |
| סעיף 86יז | מתן היתר ותנאיו | [Go](#Seif108) | 24 |
| סעיף 86יח | אגרת עקירה | [Go](#Seif109) | 24 |
|  | פרק י"ז: שונות | [Go](#med14) | 24 |
| סעיף 87 | איסור הפרעה | [Go](#Seif51) | 24 |
| סעיף 88 | ילדים | [Go](#Seif87) | 24 |
| סעיף 89 | מסירת הודעות | [Go](#Seif52) | 24 |
| סעיף 90 | סמכות כניסה | [Go](#Seif53) | 24 |
| סעיף 91 | הודעה לביצוע | [Go](#Seif54) | 24 |
| סעיף 93 | שמירת דינים | [Go](#Seif55) | 25 |
| סעיף 94 | תחילה | [Go](#Seif56) | 25 |
| סעיף 95 | הוראות מעבר | [Go](#Seif57) | 25 |
| סעיף 96 | ביטולים | [Go](#Seif58) | 25 |
|  | תוספת ראשונה | [Go](#med15) | 25 |
|  | תוספת שניה | [Go](#med16) | 26 |
|  | תוספת שלישית | [Go](#med17) | 26 |
|  | תוספת רביעית | [Go](#med18) | 27 |
|  | תוספת חמישית | [Go](#med19) | 27 |
|  | תוספת שישית | [Go](#med20) | 27 |
|  | תוספת שביעית | [Go](#med21) | 27 |
|  | תוספת שמינית | [Go](#med22) | 27 |
|  | תוספת תשיעית | [Go](#med23) | 28 |

חוק עזר לחולון (מניעת מפגעים ושמירת הסדר והניקיון), תשמ"ב-1982[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, מתקינה מועצת עיריית חולון חוק עזר זה:

פרק א': פרשנות

1. בחוק עזר זה –

הגדרות

"אשפה" – שיירי מזון ומטבח, קליפות, נייר, בקבוקים, שברי זכוכית, תיבות, קופסאות, קרטונים, סמרטוטים, שיירי מפעל, אפר, בדלי סיגריות, שאריות של גרעינים, בוטנים, פסולת מכל הסוגים, אריזות למיניהן, גרוטאות, פחים, חתיכות עץ, קרשים וכן כל דבר העלול לגרום אי סדר או העלול לסכן את הבריאות, למעט זבל ופסולת בנין;

"אשפת צמחים" – צמח קטוף, תלוש או צמח שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור חלחול, ביוב, תעלה להובלת שופכין, תאי בדיקה או צינור להובלת מי שופכין;

"ביתן אשפה" – בנין או מיתקן המיועד להחזקת כלי אשפה או להחזקת כלי אשפה לזבל או כלי אשפה לאפשה של מפעל;

"בנין" – כל מבנה, בין קבוע ובין ארעי, בין שהוא בנוי בחלקו או בשלמותו מאבן, מבטון, מחימר, מטיט, מברזל, מעץ, מפלסטיק, מבד או מכל חומר אחר, לרבות כל יסוד, קיר, גג, ארובה, מרפסת, גזוזטרה, כרכוב, בליטה או חלק של בנין או כל דבר המחובר אליו, וכן כותל, סוללת עפר, אוהל, צריף, סככה, גדר או מבנה אחר המקיף או הגודר, או המכוון להקיף או לגדור כל אדמה או שטח, וכולל את שטח הקרקע שמשתמשים בה או שמחזיקים בה יחד עם המבנה כחצר או גינה או לכל צורך אחר של אותו מבנה, לרבות מיתקני תברואה ולרבות מיתקן המשמש למכירת סחורות;

"בעלי חיים" – לרבות פר, שור, פרה, עגל, סוס, סיח, פרד, חמור, אתון, גמל, כבש, עז, חזיר, כלב, חתול, הם וולדותיהם, ולרבות תרנגולים, ברווזים, תרנגולי הודו וכיוצא בזה;

"בעל מקום עינוג" – אחד או יותר מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עיגוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג.

"בעל נכס" – אחד או יותר מאלה:

(1) הבעל הרשום של הנכס;

(2) אדם המקבל או הזכאי לקבל הכנסה, או שהיה מקבלה אילו הנכס היה נותן הכנסה, בין בזכותו ובין כמורשה, כסוכן, כנאמן או כבא כוח;

(3) שוכר או שוכר משנה;

(4) בעל דירה כמשמעותו בחוק המקרקעין, תשכ"ט-1969;

(5) נציגות בית משותף כמשמעותה בחוק המקרקעין, תשכ"ט-1969;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור, אגם או בריכה שברשות הרבים או בתחום שטח המוגדר בתכנית בנין ערים כשטר ציבורי פתוח;

"גרוטאות כלי רכב" – כלי רכב המצוי ברחוב, במקום ציבורי או בתחום שטח פרטי, שלפי סימניו החיצוניים נראה כי אינו בשימוש מאחר שאינו במצב כשיר לנסיעה, וכי לא הוזז פרק זמן סביר;

תיקון תשמ"ד-1984

"זבל" – לרבות הפרשת בעלי חיים ופסולת או מי שופכים של מכלאה;

"חפצים מיושנים" – חפצים שיצאו מכלל שימוש, לרבות שלד כלי רכב וחלקיו, מכונה וחלקיה, תנור, מקרר, מקרר חשמלי, בוילר, דוד, דוד שמש, אסלה, אמבטיה, רהיטים או כל חלק מהם;

"כביש" – חלק מרחוב המיועד לתנועת כלי רכב;

"כלי אשפה" – מכל, שקית או כלי קיבול המיועדים לאצירת אשפה מחומר, צורה, גודל ואיכות כפי שקבע המפקח מזמן לזמן;

"מגרש" – קרקע שאין עליה בנין;

"מדביר חולדות" – מי שבידו רשיון לפי חוק רישוי עסקים, התשכ"ה-1968, המתיר לו להשמיד מכרסמים;

תיקון תשמ"ד-1984

"מהנדס" – אדם שהעיריה מינתה אותו להיות מהנדס העיריה, לרבות אדם שהמהנדס העביר אליו בכתב את סמכויותיו לפי חוק עזר זה, כולן או מקצתן;

"מועצה" – מועצת העיריה;

"מזיק" – כל אחד מאלה: חלזונות, עשבי בר, טוואי התהלוכה של האורן, כינת היונה, קרציות, יתושים, זבובי בית, זבוב סוס, זבוב הים התיכון, חולדות, נברנים ועכברים;

תיקון תשמ"ד-1984

"מחזיק" – אדם המחזיק למעשה בנכס או בחלק ממנו כבעל או כשוכר או בכל אופן אחר, למעט אדם הגר בבית מלון או בפנסיון;

"מי שופכין" – מי דלוחים, מי כביסה, מי שטיפת רצפות או כל מים מלוכלכים או מזוהמים;

"מיתקן תברואה" – צנרת תברואתית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מתקן לחימום בנין, מתקן לחימום מים, מערכת אספקת מים, כמשמעותם בהוראות למיתקני תברואה (הל"ת), התש"ל-1970, שאושרו על פי תקנות התכנון והבניה (בקשה להיתר, תנאיו ואגרות), תש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים או כיוצא באלה וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מפגע" – אחד או יותר מאלה:

(1) העדר בתי כסא במספר מספיק או קיום בית כסא שאינו מדגם מאושר בנכס המשמש למטרת מגורים או עסק או לכל מטרה אחרת, או בית כסא שאינו מוחזק במצב נקי ותקין לפי קביעת המפקח;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, וכן קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהכנס;

(4) צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה;

(5) בור שופכין או צינור איורור או מרזב, שהם סדוקים, שבורים, או לקויים באופן שהאויר מסואב או נוזלים שבהם פורצים החוצה או מחלחלים מתוכם או שחמרים עלולים ליפול מתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה או ביב, מערכת הסקה, מיתקן קירור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכין, הנמצא במצב שגורם או עלול לגרום לזיהום המים שבתוכו, או לריבוי חרקים;

(10) שימוש במרזב כצינור מי שופכין, או שפיכת כל נוזל שאינו מי גשם דרך מרזב;

(11) שימוש במערכת הביוב לסילוק מי גשמים בין על ידי חיבור מרזבים לרשת הביוב ובין על ידי פתיחת שוחות ביוב לניקוז המים;

(12) הצטברות כל חומר, בין בתוך בנין ובין בסביבתו, הגורם או עלול לגרום לרטיבות או טחב בבנין או בסביבתו, או עלול להזיק לבריאות באופן אחר;

(13) הצטברות של עפר, אבנים, עצים, גרוטאות של מתכת, חלקי כלי רכב, זבל וכיוצא בזה, חפצים, רהיטים, כלים או כל חומר אחר העלול להזיק לבריאות או להוות, לדעת המפקח, מפגע לשכנים או לסביבה;

(14) אי התקנת מעשנה בנכס, שלדעת המפקח יש צורך להתקינה, או החזקת מעשנה בנכס במצב לקוי או שאינו תקין או בגובה שאינו מספיק לדעת המפקח, או שהיא פולטת עשן, גזים או פיח העלול לגרום נזק לבריאות או מטרד לשכניב או לסביבה;

(15) צריף או מבנה שמחמת העדר נוחיות סניטרית או מכל סיבה אחרת שוררים בו תנאים אשר לדעת המפקח הם מזיקים לבריאות או מהווים מטרד לסביבה;

(16) החזקת נכס בצורה או באופן שהם לדעת המפקח מזיקים או עלולים למהזיק לבריאות או הגורמים מטרד לסביבה;

(17) כל נכס המצוי במצב העלול לעשותו מזיק, מסוכן או פוגע בבריאות או מהווה מטרד לסביבה;

(18) כסאות, שולחנות, ארגזים, חפצים, כלים או חומר אחר המוחזקים ברחוב;

(19) שטח אדמה שאינו גדור במידה מספקת, לדעת המפקח, העלול לשמש כמקום להצטברות אשפה או פסולת;

(20) שימוש בנכס בניגוד למטרה שלשמה נועד;

(21) תנור, אח, קמין או כבשן, בין שהוא משמש למלאכה ובין לתכלית אחרת, אשר לדעת המפקח אינו מאכל כראוי את חמר הדלק בתוכו וגורם על ידי כך לפליטת עשן או גזים במידה המזיקה או העלולה להזיק לבריאות, או להוות לטרד לשכנים או לסביבה;

(22) בית חרושת, בית מלאכה, מקום עבודה או מחסן מכל סוג שהוא שאינם מוחזקים במצב נקי, או שהצפיפות בהם עלולה לגרום, לדעה המפקח, נזק לבריאות או למטרד לשכנים או לסביבה;

(23) כל אבק או פסולת הנוצרים במהלך ההפעלה של בית הרושת, בית מלאכה או במקום עבודה מכל סוג שהוא, הגורמים או העלולים לגרום לדעת המפקה נזק לבריאות או למטרד לשכנים או לסביבה;

(24) ניקוי, ניעור או חיבוט של מרבד, שטיה או כלי מיטה ברשות הרבים, בחצר, בכל קומת בנין או בדירה, באופז המזיק לדעת המפקח לבריאות;

(25) הפרעת השימוש במיתקן תברואה או במיתקני אספקת מים, או הפרעה כלשהי להחזקתו היעילה של נכס מבחינה תברואית או מבחינה אחרת;

(26) שימוש בשפכים, בדלוחים או במי פסולת אחרים בלתי מטוהרים להשקאה;

(27) כל דבר אשר לדעת ראש העיריה או המפקח עלול לסכן אח חייו, בטחונו, בריאותו או העלול, לדעת המפקח, להוות מטרד לשכנים או לסביבה;

(28) פי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;

(29) מפעל המוציא, לדעת המפקח, כמות גדולה של פסולת נייר או אריזות מחמרים שונים;

(30) הימצאות חולדות או עכברים או עקבות של חולדות או עכברים;

(31) הימצאות חרקים או שרצים העלולים לגרום נזק לבריאות או מפגע לשכנים או לסביבה;

(32) צמה הצומה בנכס המהווה או עלול להוות סכנה או לגרום הפרעה או אי נוהות;

(33) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לרכב;

(34) זחלי טוואי התהלוכה של האורן וקניהם הנמצאים בעצי האורן שבנכס;

(35) הימצאות זבוב ים התיכון בנכס;

(36) הימצאות צמחיה בלתי תרבותית שלא טופחה בידי אדם בנכס, כולל קוצים, ברקנים, דרדרים וכיוצא בהם;

(37) נדידת חול מנכס לרחוב;

(38) קוצים או כל חומר אחר, הנמצאים בנכס והעלולים לגרום לשריפה או להתפשטותה, או העלולים לגרום להתרבותם של זחלים, חרקים ומזיקים למיניהם;

(39) החזקת בעלי היים באופן המזיק או עלול, לדעת המפקח, להזיק לבריאות או להוות מטרד לשכנים או לסביבה;

(40) כל חפץ, כולל גרוטאות כלי רכב, המצוי ברחוב במקום ציבורי או בתחום שטח פרטי, העשוי לדעת המפקח להיות מזיק, מסוכן או פוגע בבריאות או סכנה לציבור, או מהווה מיטרד לסביבה.

תיקון תשמ"ד-1984

"מפעל" – חנות, בית מלאכה, בית חרושת, עסק סיטוני, מעבדה, מקום להימור או להגרלה, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל-בו, סופרמרקט וכיוצא באלה;

"מפקח" – אדם שראש העיריה מינהו בכתב להיות מפקח לענין חוק עזר זה, כולו או מקצתו, או לגבי תחום המוגדר במינוי;

"מקום עינוג" – מקום המשמש לצרכי עינוג, למעט דירה פרטית;

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – שטח המוגדר בתכנית בנין ערים כשטח ציבורי פתוח או כשטח לבנין ציבורי, רחוב, שדרה, חורשה, גן או גינה, מקום עינוג, אוטובוס ציבורי או מונית כמשמעותם בתקנות התעבורה, תשכ"א-1961, כל מקום המיועד לשמש את הציבור, כל מקום שנתאספו בו יותר מעשרים איש למטרה ציבורית, למעט בית מגורים וכן כל מקום שהציבור רשאי להתשמש בו, או משתמש בו או עובר בו למעשה;

"נכס" – מגרש או קרקע, בית או בנין או חלק מהם, בין תפוס ובין שאינו תפוס;

"עינוג" – הצגת תיאטרון, קולנוע, קונצרט, אסיפה, הרצאה, מופע מחול וריקודים, קרקס, משחק, ספורט, או כל עינוג כיוצא באלה, בין שהם בתמורה ובין שאינם בתמורה;

"העיריה" – עירית חולון;

"פסולת בנין" – פסולת או שיירי חמרים שמשתמשים בהם לבניה או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, סלעים, אפר, אדמה וכיוצא באלה;

"צמח" – עץ, שתיל, שיח, ענף, ניצן, תפרחת, פרי, פרח או כל חלק מהם הנטוע או הצומח;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – כולל דרך, נתיב להולכי רגל, מדרכה, כביש, גשר, מעבר המשמש או המכוון לשמש אמצעי גישה לבית או לבתים, תעלה, ביב, חפירה, רחבה, כיכר, גינה או גן, וכן כל מקום פתוח הנועד לשימוש הציבור או שהציבור נוהג לעבור בו או להשתמש בו או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופן ועגלה כמשמעותם בסעיף 1 לפקודת התעבורה, התשכ"א-1961, ולמעט רכב של העיריה הנהוג בידי עובד עיריה במילוי תפקידו;

"שטח ציבורי" – כולל שטח הרשום על שם הרשות המקומית, שטח המיועד, בהתאם לתכנית בנין עירם החלה עליו, לשמש כשטח ציבורי פתוח או שטח לבנין ציבורי, רחוב, שדרה, חורשה, גן, גינה, פסי ירק, אגם, בריכה וכן כל שטח המיועד לשמש את הציבור;

"תעלת שופכין" – לרבות סעיפי תעלות שופכין, בורות שופכין, תאי בדיקה ונספחים אחרים.

פרק ב': מניעת מפגעים וביעורם

2. (א) מי שהוא בעל נכס או מחזיק בו חייב להחזיק את הנכס באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א), נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

3. מי שהוא בעל נכס או מחזיק בו חייב מיד להסיר, לתקן ולסלק מפגע שנתגלה בנכס.

אחריות לסילוק מפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

חובה יחד ולחוד

5. (א) המפקח רשאי בהודעה בכתב לדרוש מכל אדם החייב לסלק מפגע לפי הוראות חוק עזר זה, לסלק את המפגע וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

הודעה לסילוק מפגע

תיקון תשמ"ד-1984

(ב) החייב בסילוק מפגע שנמסרה לו הודעה כאמור חייב למלא אחריה.

(ג) לא קיים אדם דרישת המפקח, רשאית העיריה לסלק את המפגע ולגבות את הוצאות סילוק המפגע מאת בעליו או המחזיק בו; תעודה מאת ראש העיאריה על סכום ההוצאות תשמש ראיה חותכת לתכנה.

6. קביעתו של המפקח בדבר קיומו של מפגע תהא ראיה לכאורה לדבר.

החלטת המפקח

7. (א) לא ישים אדם דבר בכלי אשפה, פרט לאשפה יבשה.

איסור זריקת אשפה או לכלוך

(ב) לא יזרוק אדם, לא ישאיר ולא יניח, ולא ירשה לזרוק, להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

(ג) על אף האמור סעיף קטן (א), לא יזרוק אדם, לא ישאיר ולא יניח אשפת בית או אשפת צמחים בכלי אשפה שהתקינה העיריה במקום ציבורי; לענין זה, "אשפת בית" – אשפה המוצאת מנכס שאינו רחוב.

(ד) לא יניח אדם כלי אשפה ברחוב, למעט עובדי העיריה או פועלים בעת מילוי תפקידם, ולמעט אדם שהמפקח הורה לו בכתב אחרת.

(ה) לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל, נייר, ארגז, ריהוט או חפץ אחר או אשפת צמחים בכל קרקע, בין פרטית ובין ציבורית, אלא בהסכמת המפקח בכתב ובהתאם להוראותיו.

(ו) לא ישים אדם ברחוב גרוטאות כלי רכב או חומר בניה כלשהו.

תיקון תשמ"ד-1984

(ז) לא ישים ולא יזרוק אדם ברחוב נבלות בעלי חיים או חלקיהן או פסולת כלשהי.

תיקון תשמ"ד-1984

(ח) לא ינבור אדם בתוך פחי אשפה, או כלי קיבול אחרים לאשפה, ולא יברור, לא ימיין ולא יחטט בהם.

תיקון תשמ"ד-1984

8. (א) לא יזפוך אדם חומר מרכב לרחוב ולא ינהג אדם ברכב אשר נשפך ממנו חומר לרחוב.

שפיכת חומר והשלכת חפצים מרכב לרחוב

(ב) לא ישליך אדם אשפה, פסולת או כל חפץ אחר מתוך רכב לרחוב.

9. השתמשו ברכב במצב או באופן שיש בהם הפרת הוראות סעיף 8 או שנעשה בקשר עמו מעשה או מחדל העלולים לגרום נזק לרחוב, אשמים בעבירה –

אחראים לעבירה

(1) הנוהג ברכב בשעת העבירה;

(2) בעל הרכב או האדם האחראי לרכב, אלא אם הוכיח שהרכב לא היה אותה שעה ברשותו או שהרכב נלקח שלא בהסכמתו.

10. לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

11. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק, ניעור, חביטה

(ב) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 14.00 לבין 16.00 ובין 19.00 לבין 07.00 למחרת.

12. (א) לא יעשה אדם צרכיו ברחוב, באולם ציבורי, בחדר המתנה ציבורי, במקום עינוג או בכל מקום אחר אשר לציבור רשות כניסה אליו ולא יירק בהם ולא יזהם אותם בצורה אחרת ולא ירשה אדם לבעל-חיים שבחזקתו לעשות צרכיו בתחומי רחוב, מדרכה, או שטח ציבורי כלשהו.

זיהום מקום ציבורי

(ב) עשה בעל חיים את צרכיו על ידי הטלת גללים במקום ציבורי, חייב הבעל שלו או מי שהפיקוח עליו בידיו לאסוף מיד את הגללים.

תיקון תשמ"ד-1984

(ג) האמור בסעיף קטן (ב) לא יחול אם בעל חיים עושה את צרכיו במקום שקבע לכך ראש העיריה.

תיקון תשמ"ד-1984

(ד) לא ילכלך אדם ולא יזהם מקום ציבורי.

13. (א) לא יפזר אדם ולא יחלק ולא ירשה לפזר או לחלק מודעות במקום ציבורי, אלא בהיתר המאת ראש העיריה.

איסור לפזר מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם; לענין סעיף זה, "מודעה" – כמשמעותה בחוק עזר לחולון (מודעות ושלטים), התשכ"ב-1962.

(ג) נמצא כי נעברה עבירה על סעיף קטן (ב) רואים את מי שהמודעה נועדה לפרסם אותו או את עסקו או את דבריו כאילו הוא הדביק, תלה, צייר, פיזר או חילק את המודעה או דבר הפרסום או התעמולה או כאילו הרשה לאחר לנהוג כאמור, זולת אם הוכיח אחרת.

תיקון תשמ"ד-1984

14. (א) לא יחזיק אדם בעל חיים באופן הגורם או העלול לגרום רעש בלתי סביר, לכלוך או ריחות רעים או מזיקים או באופן שהוא לדעת המפקח מזיק לבריאות.

החזקת בעלי חיים

תיקון תשמ"ד-1984

(ב) לא יחזיק אדם ולא ירשה להחזיק בתוך בנין או דירה בעלי חיים אשר אין מחזיקים אותם כך למעשה או בדרך רגילה, אלא לפי היתר מאת ראש העיריה ובהתאם לתנאי ההיתר.

תיקון תשמ"ד-1984

(ג) לא יאכיל אדם בעלי חיים ברחוב באופן שיש בו כדי לזהם את הרחוב.

(ד) לא יחלוב אדם בעלי חיים ברחוב או במקום ציבורי.

(ה) לא ישאיר אדם בעל חיים ברחוב באופן ולמשך זמן שבהם הוא עלול לזהם את הרחוב.

תיקון תשמ"ד-1984

15. (א) לא ישתמש אדם ולא ירשה להשתמש במי שופכין להשקאה.

איסור שימוש ושפיכת מי שופכין

(ב) לא ישפוך אדם ולא ירשה לשפוך מי שופכין למקום ציבורי או למקום פרטי.

(ג) לא יוביל אדם ולא ירשה להוביל מי שופכין במקום ציבורי או במקום פרטי שלא לתוך בור שופכין או שלא באמצעות אבזרים שאישר המפקח.

16. (א) לא ישפוך אדם, לא יאפשר ולא ירשה לשפוך למקום ציבורי, מים או נוזל אחר שאינו מי גשם, שלא לצורך ניקוי רחוב או השקאת גן.

איסור שפיכת נוזל

(ב) לא ירחץ אדם רכב ברחוב, באופן שנשארים במקום הרחיצה שלולית או מים עומדים.

17. לא יבעיר אדם קוצים, עצים, צמחים, אשפה, פסולת בנין, אשפ צמחים או חומר אחר כלשהו בגן, במקום ציבורי, במקום פרטי, בשדה או תחת כיפת השמים בשטח מגורים בנוי בתחום העיריה, אלא לפי היתר בכתב מאת ראש העיריה.

איסור ביעור קוצים

18. מי שהוא בעל הנכס או המחזיק בו חייב לשמור באופן מתמיד על נקיונם של החצר, המבוא לבית, מקום חניה, חדר המדרגות, הגג, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות חדר הכניסה והמדרכות בתחום החצר.

אחריות בעל נכס והמחזיק לניקיון הנכס

19. מי שהוא מחזיק בבנין או בעל בנין חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

דרישה לניקוי וגידור

20. (א) לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי.

איסור השארת   
בעלי-חיים ושמירה עליהם

(ב) לא יעביר אדם עדר כבשים או עזים במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) לא ירשה אדם, לא יאפשר ולא יתיר לכלב שבבעלותו או בפיקוחו להימצא במקום ציבורי אלא כשהוא קשור לבטח בקולרו, לפיו מחסום והוא נמצא בהשגחה נאותה.

20א. (א) בעל נכס או המחזיק בו חייב להדביר את המזיקים שבנכסו.

הדברת מזיקים

תיקון תשמ"ד-1984

(ב) המפקח רשאי בהודעה בכתב, לדרוש מאדם שעבר של הוראות סעיף קאן (א) להדביר את המזיקים שבנכסו ולבצע את כל העבודות הנחוצות לשם כך, בהתאם לפרטים ולתנאים הקבועים בהודעה, אולם לא ידביר אדם חולדות, נברנים ועכברים בחמרים רעילים אלא באמצעות מדביר חולדות.

(ג) ההודעה תפרט את התקופה שבה יש לבצע את ההשברה כאמור בסעיף קטן (א).

(ד) אדם שקיבל הודעה כאמור חייב למלא אחריה.

20ב. (א) העיריה רשאית לבצע עולות הדברה של מזיקים ועשבי בר בין פעולה מונעת ובין לאחר קיום המפגע, לפי שיקול דעתה.

הדברה בידי העיריה

תיקון תשמ"ד-1984

(ב) בעד ביצוע הדברה על ידי העיריה ישלם בעל הנכס לעיריה אגרה כאמור בתוספת השביעית. האגרה תשולם תוך 15 ימים מיום שנמסרה הודעה על כך מאת העיריה.

פרק ג': ניקוי מגרשים, חצרות וכניסות לבנינים

21. (א) המחזיק בנכס או בעל הנכס, כשאין אדם אחר מחזיק בו, חייב לשמור על הנקיון בנכס ובסביבתו באופן המניח את דעת המפקח וכן לנקות ולסלק כל מרבץ של זוהמה, פסולת, דומן או אשפה אחרת שבנכס ובסביבתו.

שמירה על

הניקיון

(ב) אדם המעסיק עיבדים לעבודות בניה, חפירה חציבה וכיוצא באלה חייב להבטיח במקום העבודה אותה הנוחיות הסניטרית הארעית הנחוצה לעובדים במקום, בהתאם לדרישות המפקח, למשך זמן ביצוע העבודות וכן חייב הוא לאחר גמר העבודות לבער ולסלק את כל הזוהמה והלכלוך שנצטברו ולנקות את המקום להנחת דעת המפקח.

22. (א) כל מחזיק במגרש, וכשאין המגרש תפוס – כל בעל של המגרש, חייב לשמור על נקיון המגרש, ולנקותו בהתאם לדרישת המפקח ולהנחת דעתו.

חובת ניקוי וגידור מגרש

(ב) כל מחזיק במגרש, וכשאין המגרש תפוס – כל בעל של המגרש, חייב לגדרו או להקים בו קיר בהתאם לדרישת המפקה ולהנחת דעתו.

23. (א) ראש העיריה או המפקה רשאי, בהודעה בכתב, לדרוש מכל מחזיק או בעל מגרש, לנקות את המגרש או את שטה הקרקע שמשתמשים בה או מחזיקים בה יהד עם הבנין כחצר או כגינה, או לכל צורך אחר של אותו בנין, וכן את הכניסות לבנין.

דרישה לניקוי מגרש

(ב) ההודעה תכלול את התנאים, הפרטים ואופן ביצוע הניקוי ואת התקופה שבה יש לבצעו.

24. בעל הנכס או המחזיק בו שקיבל הודעה כאמוי בסעיף 23 חייב למלא אחריה.

חובה למלא אחר הודעה

25. לא מילא בעל נכס או המחזיק בו אחר הודעת ראש העיריה או המפקח כאמור בסעיף 23 או ביצע את הניקוי שלא לפי התנאים, הפרטים והאופן המפורטים בהודעה, רשאית העיריה לבצע את הניקוי ולגבות את ההוצאות של הניקוי מאת בעל הנכס או המחזיק בו.

ניקוי בידי העיריה

26. (א) אגרת ניקוי בידי העיריה תהיה בשיעור שנקבע בתוספת וכראשונה האגרה תשולם תוך 15 ימים מיום שנמסרה הודעה על כך מאת העיריה.

אגרת ניקוי

תיקון תשמ"ד-1984

(ב) האגרה בעד ניקוי מגרש תשולם בידי בעל המגרש, ואילו האגרה בעד ניקוי חצר תשולם בידי בעל הבנין בשיעור של 1/3 והמחזיקים בו בשיעור 2/3, שיחולקו בין המחזיקים לפי מספר החדרים התפוסים בידיהם; לצרכי החלוקה האמורה יראו את המחזיק בחנות כמחזיק בשני חדרים.

27. המפקה רשאי להיכנס, מזריחת החמה ועד שקיעתה, לכל מגרש או שטח קרקע שמשתמשים בו או שמחזיקים בו יחד עם הבנין כחצר או גינה או לכל צורך אחר של אותו בנין, וכן לכניסות של בנין, לברר את מצב הנקיון בהם ואם נתמלאו דרישות ראש העיריה כאמור בסעיף 23.

רשות כניסה

פרק ד': פינוי אשפה

28. (א) המחזיק בנכס חייב להתקין בבנין או בחצרו כלי אשפה לפי הוראות המפקח בנוגע לצורה, לגודל, לחומר, למספר ולשאר התנאים שיקבע המפקח, וחייב הוא להחזיקם במצב תקין, לחקנם או להחליפם באחרים, הכל לפי דרישת המפקח ובתוך הזמן שיקבע.

כלים לפינוי אשפה

(ב) לא ישים אדם אשפה אלא בתוך שקית ניילון, אשר המפקח קבע את גדלן וצורתן; שם אדם אשפה בשקיות ניילון, יסגרו היטב ויעבירן לכלי אשפה.

(ג) המפקח רשאי, במסירת הודעה לבעל הנכס או למחזיק בו, להסדיר פינוי אשפה באמצעות שקיות פלסטיק או שקיות מכל חומר אחר, או באמצעות כל מכל אחר.

(ד) בהודעה כאמור בסעיף קטן (ג) רשאי המפקח לקבוע את אופן פינוי האשפה, את מועדיו וכל הוראה אחרת הדרושה להסדרת פינוי האשפה.

(ה) לא ישים אדם ולא ישאיר כל אשפה אלא בתוך כלי אשפה, שקית או מכל שהותקנו כאמור בסעיפים קטנים (א), (ב) או (ג), ולא ישאיר אשפה מחוץ לכלי אשפה.

(ו) לא ישים אדם לתוך כלי אשפה שהותקן כאמור בסעיף קטן (א) או לתוך שקית או מכל כאמור בסעיפים קטנים (ב) או (ג), זבל, מי שופכין, פסולת של מפעל או פסולת בנין, חמרים נוזלים, דליקים, חתיכות ברזל או אבנים העלולות לקרוע או להשחית את כלי הקיבול.

29. (א) המחזיק במכלאה או במפעל חייב להתקין כלי אשפה נפרדים ומיוחדים לזבל או לאשפה של מפעל, לפי הענין, במספר ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע, ולהחזיקם במצב נקי.

כלי אשפה לזבל ולפסולת מפעל

(ב) הוראות סעיף 28(ג) ו-(ד) יחולו על זבל ועל אשפה של מפעל, לפי הענין.

30. (א) מפקח רשאי, בהודעה, לדרוש מבעל נכס שיתקין ביתן אשפה או יתקנו.

התקנת ביתן אשפה

(ב) בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה ובמקום שיקבע המפקח ובהתאם להוראות ובתוך הזמן שיקבע, הכל כאמור בהודעה.

31. (א) בעל נכס או המחזיק בו חייב להחזיק ביתן אשפה במצב נקי ותקין להנחת דעתו של המפקח.

החזקת ביתן אשפה

(ב) מפקח רשאי לדרוש בהודעה, שיותקן בביתן אשפה או בסמוך לו ברז המחובר לרשת המים של הבית ומתחתיו בריכה המחוברת לרשת הביוב של הבית.

32. (א) לא יפנה אדם, פרט לעובד עיריה, או מי שמינתה העיריה לעשות כן, לא יעביר ולא יוביל אשפה או זבל מכל נכס, אלא לפי היתר מאת ראש העיריה ובהתאם לתנאי ההיתר.

פינוי אשפה

(ב) בהיתר שניתן לפי סעיף קטן (א) ייקבעו –

(1) השעות שבהן מותר להוציא או להוביל אשפה או זבל;

(2) המקומות שאילהם יובלו ויורקו אשפה או זבל;

(3) דרכי ההוצאה וההובלה וכן אמצעי ההובלה, צורתם, גדלם ומבנם;

(4) תקופת ההיתר.

(ג) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ד) בעד היתר כאמור בסעיף זה תשולם אגרה בשיעור שנקבע בתוספת השניה.

(ה) נמצא רכב מוביל ללא היתר, כאמור בסעיף קטן (א), אשפה או זבל מנכס לכל מקום אחר, רואים את בעל הרכב או מי שהרכב בשליטתו כאחראי אלא אם הוכיח שהוא לא הוביל כאמור, ויודיע ברשות מי היה הרכב באותה שעה או שהרכב נלקח ללא הסכמתו.

33. בעל נכס או מחזיק בו חייב בהוצאת אשפת צמחים לפי אישור המפקח ובהתאם לתנאים שקבע בו כפי שיקבע במודעה שתפורסם בלוח המודעות של העיריה לגבי ימי ואופן הפינוי.

פינוי אשפת גן

34. אשפה, פסולת בנין ואשפת צמחים שפונו בהתאם לסעיפים 32, 33 ו-36 יהיו רכושה של העיריה, זולת אם נקבע אחרת בהיתר או באישור שניתנו על פי הסעיפים האמורים.

רכוש העיריה

35. (א) עובד עיריה או אדם שהעיריה מעסיקה לפינוי אשפה, זבל, פסולת בנין או אשפת צמחים, רשאי להיכנס לכל נכס כדי לפנותם בהתאם להוראות חוק עזר זה.

זכות כניסה לפינוי אשפה

(ב) בעל נכס, המחזיק בו, או המנהל אותו, יאפשר לעובד העיריה או מי שפועל מטעמה, גישה חופשית ותקינה ללא הפרעה לכלי אשפה שנקבעו לצורך הוצאת אשפה, זבל, פסולת בנין או אשפת צמחים.

36. (א) אחד או יותר מאלה: בעל נכס, מחזיקו, האחראי לביצוע עבודות הבניה או ההריסה, חייבים בפינוי פסולת בנין.

פינוי פסולת בנין

(ב) פינוי פסול בנין ייעשה על פי אישור ראש העיריה או המפקח בהתאם לתנאים שקבע.

37. (א) בעד פינוי אשפה על ידי העיריה, ישלם מחזיק ששוחרר או קיבל פטור על פי דין מתשלום ארנונה כללית, לעיריה אגרה שנתית בשיעור 1/3 מסכום הארנונה הכללית שהיה חייב בתשלומה אלמלא השחרור או הפטור כאמור; לענין זה, "מחזיק" ו"ארנונה כללית" – כמשמעותם בפקודת העיריות.

אגרת פינוי אשפה

תיקון תשע"ו-2016

תיקון תשע"ט-2018

(ב) המועצה רשאית להפחית אגרה או לוותר עליה מחמת עניו של האדם המשוחרר מארנונה.

38. (א) בעד פינוי אשפה של מפעל, ישלם המחזיק במפעל לעירייה אגרה בשיעור שנקבע בתוספת השלישית (בסעיף זה – אגרה).

אגרת פינוי אשפה של מפעל

תק' תשע"ט-2018

(ב) מחזיק במפעל המשתמש בכלי אשפה יחד עם אחרים ישלם חלק יחסי מהאגרה, המשקף במידת האפשר את חלקו היחסי בניצול כלי האשפה, כפי שיורה המפקח.

(ג) על אף האמור בסעיף קטן (ב) –

(1) בעד פינוי כלי אשפה פרטי שהוא בבעלות מפעל יחיד ישלם המחזיק באותו מפעל את מלוא האגרה, גם אם קיימים משתמשים נוספים בכלי האשפה;

(2) בעד פינוי כלי אשפה פרטי שמפעל שותף בבעלות עליו יחד עם אחרים, ישלם המחזיק באותו מפעל חלק יחסי מהאגרה לפי הסכם בינו לבין שאר הבעלים של כלי האשפה; באין הסכם כאמור תחולק מלוא האגרה בין בעלי כלי האשפה בלבד, גם אם קיימים משתמשים נוספים בכלי האשפה, ולגבי החלק שמנוצל על ידי משתתפים שאינם בעלים, העלות תושת על הבעלים של כלי האשפה לפי החלק היחסי שנקבע לפי סעיף קטן (ב);

(3) בעד פינוי כלי אשפה המשמש קניון, מרכז מסחרי, בית משרדים וכיוצא באלה, תשלם חברת הניהול את מלוא האגרה, ובאין חברת ניהול כאמור או אם חברת הניהול לא סילקה את חיובה, יחולו הוראות סעיף קטן (ב) או פסקה (5), לפי העניין;

(4) על אף האמור בפסקה (3), רשאי המפקח להחליט כי מפעל הממוקם בבית משרדים, שפעילותו אינה משרדית בעיקרה והוא מייצר פסולת רבה השונה במאפייניה או בכמותה מפסולת משרדית רגילה, ישלם חלק יחסי מהאגרה לפי סעיף קטן (ב), וחלקה היחסי של חברת הניהול בניצול כלי האשפה ייקבע בהתאם;

(5) מחזיק במפעל המשתמש בכלי אשפה ציבורי רב-משתמשים, אשר המפקח החליט כי אין דרך סבירה לאמוד את חלקו היחסי בניצול כלי האשפה, ישלם אגרה בשיעור שנקבע בתוספת השלישית ל"פינוי כלי אשפה רב-משתמשים".

(ד) על אף האמור בסעיפים קטנים (א) עד (ג), מחזיק במפעל יהיה פטור, מדי שנת כספים, מתשלום אגרה בעד פינוי פסולת בסיסית.

(ה) לעניין חישוב מספר העובדים במפעל יחולו הוראות אלה:

(1) מספר העובדים הקבועים במפעל יהיה כפי שיורה המפקח, והוא יהיה רשאי להסתמך בעניין זה על בדיקותיו, על נתונים הקיימים בידי העירייה ועל הצהרות שיגישו לו המחזיק במפעל וכל עסק נוסף במתחם המפעל;

(2) להצהרה יצורף טופס 126 שהגיש המפעל לרשות המסים לפי סעיף 166 לפקודת מס הכנסה לגבי שנת הכספים שקדמה להצהרה, ואם מדובר בעסק חדש – טופס 102 שהגיש המפעל למוסד לביטוח לאומי לגבי החודשיים שקדמו להצהרה, והחותמים על ההצהרה, לרבות החותמים מטעם תאגיד, יציינו ליד חתימתם את שמו המלא של כל חותם ואת מספר הזהות שלו, ויאשרו בה כי על פי הידוע להם, הפרטים שמסרו בהצהרה ושצירפו לה הם אמת; ההצהרה תאומת על ידי עורך דין או רואה חשבון;

(3) מחזיק במפעל ימסור לעירייה הצהרה מדי שנה, בתוך 90 ימים מעת שהעירייה דרשה ממנו לעשות, ובאין דרישה כאמור – עד ל-31 במרס של כל שנה, וכן ימסור לעירייה הצהרה עדכנית בעקבות שינוי מהותי שחל במספר העובדים הקבועים במפעל לעומת האמור בהצהרה קודמת שהגיש בתוך 30 ימים מקרות השינוי; לעניין זה, "שינוי מהותי" – גידול או קיטון של 25% או יותר במספר העובדים הקבועים במפעל ביחס לאמור בהצהרה הקודמת; פעל עסק נוסף במתחם המפעל, יצרף המחזיק במפעל להצהרתו גם הצהרה מטעם העסק הנוסף כאמור;

(4) מספר העובדים הקבועים במפעל ביחס לכל מחזיק במפעל או עסק נוסף במתחם המפעל שלא מסרו הצהרה בניגוד לאמור בפסקה (3) יהיה על בסיס בדיקות המפקח ונתונים כאמור בפסקה (1), ובהעדר נתונים או ממצאים מתאימים יהיה על יסוד אומדן לפי שיקול דעתו של המפקח; מצא המפקח כי אין אפשרות סבירה להחליט או לאמוד את מספר העובדים הקבועים במפעל שלא מסר הצהרה כאמור, יהיה מספרם אחד;

(5) לא הוגשה הצהרה ומספר העובדים הקבועים במפעל הוחלט כאמור בפסקאות (1) או (4), יודיע המפקח למפעל על מספר העובדים הקבועים במפעל שהוחלט כאמור, והמפעל רשאי להשיג על ההחלטה בתוך 60 ימים מקבלת ההודעה על ידי הגשת הצהרה מטעמו ומטעם כל עסק נוסף הפועל במתחם המפעל;

(6) הוגשה הצהרה כאמור בפסקה (3) או (5) והמפקח שוקל להחליט על מספר עובדים קבועים במפעל שלא לפי ההצהרה, יודיע על כך למפעל ויאפשר לו להעלות את טענותיו בטרם תתקבל החלטה כאמור;

(7) בחישוב מספר העובדים הקבועים במפעל יימנו עובדים במשרה חלקית תוך צבירה של חלקי משרה, באופן שכל 100% משרה צבורים של עובדים קבועים במפעל ייחשבו יחד לעובד קבוע אחד במפעל.

(ו) על אגרה לעניין סעיף זה יחולו הוראות אלה:

(1) האגרה, בניכוי הסכום הפטור לפי סעיף קטן (ד), תשולם לפי חישוב שנתי, לפי חשבון שתציג העירייה למפעל בתום שנת הכספים הנוגעת לעניין, שבו יצוינו סוג כלי האשפה ונפחו, כמות הפינויים וסוגם, התעריף לכל פינוי, מקדם ההתאמה לעסקים ומקדם עידוד המיחזור שנקבעו למפעל וכן סכום האגרה הפטור לפי סעיף קטן (ד) ודרך חישובו;

(2) על אף האמור בפסקה (1), העירייה רשאית לגבות את האגרה לפי חשבונות תקופתיים לחודש או לחודשיים, ויכול שהחשבונות התקופתיים ייערכו לפי אומדן, ובלבד שבמקרה של אומדן כאמור, ייערך בתום שנת כספים חשבון סופי כאמור בפסקה (1), שבמסגרתו יזוכה או יחויב המפעל בהפרשים, לפי העניין.

(ז) לעניין החלטה על מקדם ההתאמה לעסקים שיחול על מפעל יחולו הוראות אלה:

(1) המפקח יחליט על מקדם ההתאמה לעסקים שיחול על מפעל, לפי סיווג הנכס לצורכי ארנונה כללית הנוגע למרכז הכובד של פעילות המפעל;

(2) מפעל רשאי להשיג לפני המפקח על מקדם ההתאמה לעסקים שנקבע לו בתוך 30 ימים מקבלת הודעת המפקח על החלטתו כאמור בפסקה (1), אם סבר שההחלטה התקבלה שלא לפי סיווג הארנונה הנוגע למרכז הכובד של פעילות המפעל, והמפקח ישיב להשגה בתוך 30 ימים.

(ח) לעניין החלטה על מקדם עידוד המיחזור למפעל יחולו הוראות אלה:

(1) המפקח יחליט על מקדם עידוד המיחזור למפעל לפי היקף המיחזור של המפעל כמפורט בפסקה (2), והוא רשאי להסתמך בעניין זה על בדיקותיו, על נתונים הקיימים בידי העירייה ועל הצהרת מיחזור שיגיש לו המחזיק במפעל;

(2) מפעל ממחזר ייחשב מפעל שמתקיימים בו כל המפורטים להלן:

(א) במפעל מתבצעת הפרדה של כל פסולת האריזות המצטברת בו מפסולת אחרת;

(ב) במפעל מתבצע פינוי של פסולת האריזות לפי סעיפים 25(א) או 26 לחוק האריזות;

(ג) במפעל מתבצעת הפרדה של כל פסולת הציוד והסוללות שאינה מהמגזר הביתי המצטברת בו מפסולת אחרת, וכן מתבצע פינוי של פסולת הציוד והסוללות לפי סעיף 34 לחוק הציוד והסוללות;

(ד) במפעל מתבצעת הפרדה והשלכה של כל פסולת הציוד והסוללות מהמגזר הביתי המצטברת בו, לפי סדרי ההפרדה שהורתה העירייה ולפי סעיפים 28 ו-32 לחוק הציוד והסוללות;

(3) מפעל שהתבקש להגיש לעירייה הצהרת מיחזור ולא עשה כן בתוך 90 ימים, או שלא נענה לבקשת המפקח להיכנס לחצריו לשם בדיקת התקיימות התנאים שבסעיף קטן (ח)(2), ייחשב כמפעל שאינו ממחזר;

(4) מפעל רשאי להשיג לפני המפקח על מקדם עידוד המיחזור שהוחלט לגביו בתוך 30 ימים מקבלת הודעת המפקח על החלטתו כאמור בפסקה (1), אם סבר שמתקיימים בו כל התנאים הקבועים בפסקה (2) או שלא חל עליו האמור בפסקה (3), והמפקח ישיב להשגה בתוך 30 ימים.

(ט) בעירייה תפעל ועדת חריגים, שתהיה רשאית לדון ולהחליט בכל אלה:

(1) מפעל שהוחלט לגביו על מקדם עידוד מיחזור 0.1 רשאי לפנות לוועדת חריגים בבקשה להגדיל את מקדם עידוד המיחזור שלו, וועדת החריגים רשאית לאשר את בקשתו באופן מלא או חלקי אם מצאה שאי העמידה של המפעל בתנאי סעיף קטן ח(2) היא חלקית בלבד ונובעת מסיבות שאינן בשליטת המפעל, או אם מצאה שהמפעל ממחזר פסולת בהיקפים גדולים במיוחד הראויים לציון, ובלבד שלא יוחלט על מקדם עידוד מיחזור הגדול מ-1; מקדם מוגדל כאמור יהיה בדילוגים של 0.1; נימוקי הוועדה יירשמו בהחלטתה;

(2) מפעל שהוחלט לגביו על מקדם התאמה לעסקים 1.5 או מקדם עידוד מיחזור הקטן מ-1 רשאי לפנות לוועדת חריגים בבקשה להגדיל את מקדם ההתאמה לעסקים שהוחלט לגביו או את מקדם עידוד המיחזור שהוחלט לגביו או את שניהם, וועדת החריגים רשאית לאשר את בקשתו באופן מלא או חלקי אם הדבר דרוש לדעת הוועדה כדי למנוע עיוות נוכח מאפייניו המיוחדים של העסק, שאינם מקבלים מענה בחוק עזר זה, ובלבד שלא יוחלט על מקדם התאמה לעסקים הגדול מ-2 ולא יוחלט על מקדם עידוד מיחזור הגדול מ-1; מקדמים מוגדלים כאמור יהיו בדילוגים של 0.1; נימוקי הוועדה יירשמו בהחלטתה.

(י) בסעיף זה ובתוספת השלישית –

"דחסן" – כלי אשפה הכולל מנגנון מכני לדחיסת פסולת;

"העלות התקנית לעובד" – העלות התקנית לעובד לשנה הקבועה בתוספת השלישית, אשר חושבה כמכפלה של גורמים אלה: כמות הפסולת התואמת שימוש ביתי לעובד, כפול 365 וכפול העלות הממוצעת לפינוי ק"ג פסולת של מפעלים;

"הצהרה" – הצהרת מחזיק במפעל על מספר העובדים הקבועים במפעל;

"הצהרת מיחזור" – הצהרת מחזיק במפעל כי מתבצעים במפעל הפרדה ופינוי של פסולת אריזות ושל פסולת ציוד וסוללות בהתאם לאמור בסעיף משנה ח(2);

"ועדת חריגים" – ועדה שחבריה יהיו מנהל מערך תברואה וסביבה בעירייה, מנהל אגף ההכנסות בעירייה והיועץ המשפטי לעירייה או נציגיהם;

"חוק האריזות" – חוק להסדרת הטיפול באריזות, התשע"א-2011;

"חוק ציוד וסוללות" – חוק לטיפול סביבתי בציוד חשמלי ואלקטרוני ובסוללות, התשע"ב-2012;

"כמות הפסולת התואמת שימוש ביתי לעובד" – כמות הפסולת התואמת שימוש ביתי לעובד הנקובה בתוספת השלישית (a), בק"ג ליום לעובד, אשר חושבה לפי הנוסחה הזו:



כאשר –

w – כמות שנתית של פסולת ביתית עירונית מעורבת למעט פסולת גושית וגזם עירוני, חלקי 365;

o – החלק היחסי של הפסולת האורגנית, שהוא 44% בהתאם לסקר הרכב הפסולת הארצי 2012-2013;

t – מתאם פסולת לזמן שהות בעבודה, שהוא 62.5%;

n – מספר התושבים ברשות המקומית;

"מספר העובדים הקבועים במפעל" – מספר העובדים המועסקים באופן קבוע בשטח המפעל במישרין על ידי המפעל או על ידי עסק נוסף במתחם המפעל, לפי סעיף קטן (ה);

"מפעל ממחזר" – מפעל שמתקיימים בו כל התנאים המפורטים בסעיף קטן (ח)(2);

"מקדם ההתאמה לעסקים" – בתעשייה ומלאכה – 1.5 או מקדם מוגדל שקבעה ועדת חריגים לעניין זה לפי סעיף קטן (ט)(2), ובמסחר, משרדים וכל סוגי העסקים האחרים – 2;

"מקדם עידוד המיחזור" – במפעל ממחזר – 1, ובמפעל שאינו מפעל ממחזר – 0.1 או מקדם מוגדל שקבעה ועדת חריגים לעניין זה לפיל סעיפים קטנים (ט)(1) או (ט)(2);

"עסק נוסף במתחם המפעל" – עסק הפועל במתחם המפעל, שהפסולת שלו מסולקת באמצעות כלי האשפה של המפעל יחד עם פסולת המחזיק במפעל, ואשר המחזיק במפעל נושא בעלויות פינוי הפסולת שלו;

"פינוי אשפה של מפעל" – לרבות פינוי עצמי לתחנת מעבר עירונית;

"פינוי פסולת בסיסית" – פינויים שהאגרה המצטברת בעדם שווה למכפלת גורמים אלה: מספר העובדים הקבועים במפעל, מוכפל בעלות התקנית לעובד, מוכפל במקדם ההתאמה לעסקים, ומוכפל במקדם עידוד המיחזור; הועסקו העובדים הקבועים במפעל או אילו מהם חלק יחסי משנת כספים או בוצע החישוב ביחס לחלק משנת כספים, יחול בהתאמה חלק יחסי מהפטור;

"פסולת אריזות" – כהגדרתה בחוק האריזות;

"פסולת ציוד וסוללות" – כהגדרתה בחוק ציוד וסוללות;

"פרטי" – שאינו ציבורי;

"ציבורי" – בבעלות העירייה או מי מטעמה;

"רב-משתמשים" – שמשתמשים בו עשרה עסקים או יותר, בין שהם מפעלים ובין שאינם מפעלים;

"תחנת מעבר עירונית" – תחנה לטיפול או מיון או שינוע אשפה, המתופעלת על ידי העירייה או מי מטעמה.

38א. (א) בעד פינוי אשפת צמחים ישלם המחזיק בנכס לעיריה אגרה בשיעור שנקבע בתוספת השמינית.

אגרת פינוי אשפת צמחים

תיקון תשמ"ד-1984

(ב) האגרה תשולם תוך 15 ימים מיום שנמסרה הודעה על כך מאת העיריה.

38ב. (א) לא יוביל אדם פסולת תעשיתית אלא בהיתר מאת ראש העיריה ובהתאם לתנאיו.

הובלת פסולת תעשייתית

תיקון תשמ"ד-1984

(ב) בהיתר ייקבע:

(1) סוג הרכב שבו מותר להוציא ולהוביל את הפסולת;

(2) השעות שבהן מותר להוביל את הפסולת;

(3) המקום אליו תובל הפסולת;

(4) תקופת ההיתר.

פרק ה': פינוי חפצים מיושנים

39. לא יזרוק אדם, לא ישאיר, לא יניח, לא יחזיק ולא ירשה לזרוק, להשאיר, להניח או להחזיק חפצים מיושנים או גרוטאות רכב במקום ציבורי או פרטי, אלא אם דרוש לעשת כן להעברתו או לתיקונו של אותו הפץ מיושן, ולא יותר מן הזמן הסביר הדרוש לכך.

איסור השארת חפצים מיושנים

תיקון תשמ"ד-1984

40. (א) המפקח רשאי בהודעה בכתב לדרוש מכל אדם החייב בפינוי חפצים מיושנים לפנות החפצים המיושנים למקום שיצויין בהודעה ובתוך המועד שנקבע בהודעה.

פינוי חפצים מיושנים

תיקון תשמ"ד-1984

(ב) החייב בפינוי חפצים מיושנים שנמסרה לו הודעה כאמור חייב למלא אחריה.

(ג) לא קיים אדם דרישת המפקח, רשאית העיריה לסלק את החפץ המיושן ולגבות את הוצאות סילוקו מאת בעליו או המחזיק בהם: תעודה מאת ראש העיריה על סכום ההוצאות תשמש ראיה חותכת לתכנה.

(ד) כל אחד מאלה חייב בפינוי חפצים מיושנים ממקום ציבורי או פרטי למקום שיצויין בהודעה:

(1) אדם המוכר, המרכיב או המספק חפצים שמחליפים חפצים ישנים;

(2) בעל של חפצים מיושנים;

(3) כל מי שברשותו חפצים מיושנים.

פרק ו': שמירת הסדר והנקיון בגנים

41. בפרק זה, "מפקח" – לרבות מי שראש העיריה מינהו להיות שומר בגן.

הגדרות

42. לא יימצא אדם בגן בשעות שהכניסה לגן נאסרה, כמפורט בהודעה המוצגת בגן או בכניסה אליו.

הימצאות בגן

43. לא ייכנס אדם למקום נטיעות גדור הנמצא בגן, אלא ברשות ראש העיריה או המפקח ובהתאם להוראותיו.

איסור כניסה

44. לא יפריע אדם לבעלי חיים שאינם בבעלותו או שהם בבעלות העיריה מלהלך, לעוף או לשוט בגן. לא יטריד אדם בעל חיים, לא יקח ולא ינסה לקחת אותו או את ביציו ולא ישים אדם מלכודת לבעל חיים.

איסור פגיעה בבעלי חיים

45. לא יקטוף אדם, לא יעקור, לא יגדע ולא ישחית כל צמח בגן, אלא אם הרשהו לכך ראש העיריה או המפקח ובהתאם לתנאי ההרשאה.

פגיעה בצמח בגן

46. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך גן או הגודרים אותו.

(ג) לא ישבור אדם, לא ישחית ולא ירשה לשבור או להשחית גדר, משוכה, שער או סורג בתוך הגן.

(ד) לא יהלך אדם בגן אלא בשבילים או בשטחים שנקבעו לכך.

47. לא יכניס אדם, לא ינהג אדם ולא ישאיר אדם רכב בגן ללא היתר מראש העיריה או המפקח.

כלי רכב

48. לא יעסוק אדם ברוכלות בגן אלא אם הדבר הותר לו מפורשות ברשיון הרוכלות שניתן לו על פי חוק עזר לחולון (רוכלים), התשל"ט-1978.

רוכלות

49. לא ישחק אדם בגן אלא במשחקים, בתנאים ובמקומות שנקבעו לכך. סוגי המשחקים, התנאים והמקומות ייקבעו בידי ראש העיריה בהודעה שתוצג בגן.

משחקים

50. לא יעשה אדם כל מעשה בגן שיש בו כדי לגרום סכנה, מפגע, הפרעה, אי נוחות או נזק לכל אדם, או שיש בו כדי להפר את הסדר בגן.

איסור הפרעה

51. לא יקים אדם רעש חזק או ממושך או חוזר ונשנה בגן.

רעש

52. (א) לא יכניס אדם בעל-חיים לתוך גז ולא יניחו להיכנס לתוכו, אלא אם הותר הדבר בהודעה שפורסמה בגן בידי ראש העיריה.

השגחה על בעלי חיים

(ב) הותרה כניסת בעל-חיים לגן כאמור בסעיף קטן (א), לא יניח אותו האדם ששמירתו עליו, להלך בלי השגחה וימנע אותו מלהפריע לאדם, לבעל-חיים או לצמח או לפגוע בהם.

53. לא יקשור אדם בעל-חיים העלול לפגוע בצמח אל צמח, גדר, משוכה שער או סורג שהוקמו בגן או ברחוב לשם הגנה על הצמח, לא יעמיד לידם בעל חיים ולא יניחו לעמוד לידם

קשירת בעלי חיים

54. לא ירעה אדם בעל-חיים בגן אלא במקומות שקבע לכך ראש העיריה או המפקח ולפי הסדר שקבע.

מרעה

55. לא יתרחץ אדם בבריכה, אגם, מעין או מזרקה בגן, לא יכבס בהם כל כביסה, ולא ירחץ בהם בעלי-חיים או חפץ אחר אלא ברשות ראש העיריה או המפקח ולפי הוראותיו.

שמירה על מיקווי מים

56. (א) לא ישים אדם, לא יזרוק ולא יגרום ולא ירשה שאחר ישים או יזרוק בגן כל אשפה אלא בפחי האשפה שסיפקה לכך העיריה.

שמירת נקיון

(ב) לא יחבוט ולא ינער אדם מרבד, שטיה או דבר אחר בגן ולא ישטה בו בגדים או דברים אחרים לשם ייבושם או ניקוים.

58. (א) לא יקיים אדם בגן חגיגה, טכס, מופע, אסיפה כמשמעותה בחוק הבטיחות במקומות ציבוריים, התשכ"ג-1962, וכיוצא באלה, אלא על פי היחר מראש ובכתב מאת ראש העיריה ובהתאם לתנאי ההיתר.

קיום אסיפות

(ב) לא יתן ראש העיריה היתר כאמור אלא אם מבקש ההיתר קיבל כל רשיונות, היתרים ואישורים הדרושים לקיום האסיפה.

58. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מגן

פרק ה': שימור רחובות

59. (א) (1) לא יעמיד אדם, לא יחנה ולא יתיר לאחר להעמיד או להחנות רכב אלא בכביש, למעט מקום שנאסר לחנות בו והאיסור מסומן על ידי תמרור בהתאם להודעת תעבורה (קביעת תמרורים), התש"ל-1970;

מכשול ברחוב

תיקון תשמ"ד-1984

תיקון תשמ"ה-1985

(2) לא יחנה ולא יעמיד אדם במקום ציבורי או במקום פרטי – ללא הסכמת בעל הנכס – רכב שהתבלה, שהתקלקל או שרשיונו פקע או גרוטאת כלי רכב, לפרק זמן העולה על שבעים ושתים שעות;

(3) נמצא רכב חונה או עומד בנסיבות שיש בהן עבירה על פסקה (1) או (2), רואים את בעלו כאילו העמידו כאמור, זולת אם הוכיח שהרכב הוצא מחזקתו ללא הסכמתו;

(4) לא יניח אדם, לא ישאיר, לא יקים, לא יתלה, לא יטיל ברחוב ולא יבליט מעל לרחוב, כל דבר העלול לגרום נזק לרחוב או להפריע לנקיון או לתנועת הציבור בו, אלא אם דרוש לעשות כן לטעינת הדבר או לפריקתו ותוך כדי פריקתו או טעינתו ולא יותר מן הזמן הסביר הדרוש לכך, ואלא אם ניתן לכך היתר בכתב מאת ראש העיריה ובהתאם לתנאי ההיתר;

תיקון תשמ"ה-1985

תיקון תשמ"ו-1986

(5) לא יניח אדם, לא יתלה ולא ירשה להניח או לתלות בכל נכס כל דבר באופן שיש בו סכנה שיפול.

(ב) ראש העיריה רשאי לדרוש בהודעה בכתב מאדם שעשה או שהרשה או שגרם לעשות דבר האסור לפי סעיפים קטנים (א) ו-(ב), לסלק את מה שנעשה כך.

60. (א) לא יתלה אדם ולא ירשה לתלות כבסים ברחוב, במרפסת, בחלון או בכל מקום אחר הפונה לרחוב, אלא במקום שנקבע וסומן בהיתר בניה, או אם קבע ראש העיריה או המפקח שלא ניתן לקיים איסור זה והתיר תליית כביסה במקום ובתנאים שפירט.

תליית כביסה

(ב) נמצאו כבסים או חפצים תלויים או מונחים בחזית בית רואים את המחזיק כאילו תלה או הניח את הכבסים או החפצים.

61. לא יכסה אדם, לא יחסום, לא יגרום ולא יתיר לכסות או לחסום תעלה, שוחה או תא בקרה ברחוב, ולא ירשה לאחר לכסותם או לחסמם.

חסימת תעלה

62. על אף האמור בסעיפים 59 ו-61 מותרת בניה ארעית לרגל חגיגות, טקסים או כל צורך מיוחד, לפי הרשאה בכתב מאת ראש העיריה, ובהתאם לתנאים בהרשאה.

בניה ארעית

63. לא ישנה אדם רחוב ולא ירשה לאחר לשנותו אלא על פי היתר בכתב מאת המהנדס ובהתאם לתנאי ההרשאה.

שינויים ברחוב

64. (א) ראש העיריה רשאי לתת היתר להעמיד ברחוב כסאות, שולחנות או פרגודים לצרכי מסעדה או בית קפה, שמשיות, מאזניים אוטומטיים, מצלמה אוטומטית, מכונה לייצור או מכירת גלידה או מיצים או כל מכונה אחרת או מכשיר אחר, וכן להצגת או העמדת עציצים, אדניות או פרחים ברחוב בחזית חנות פרחים. מתן ההיתר או סירוב לתיתו, קביעת תנאי נתינתו, התלייתו וביטולו נתונים לשיקול דעתו של ראש העיריה.

היתר להעמיד כסאות וכו'

(ב) בעד היתר כאמור בסעיף קטן (א) תשולם אגרה בשיעור שנקבע בתוספת הרביעית האגרה תשולם תוך 15 ימים מיום שנמסרה הודעה על כך מאת העיריה.

תיקון תשמ"ד-1984

(ג) היתר שניתן לפי סעיף זה יפקע ביום 31 בדצמבר שלאחר נתינתו.

(ה) מי שניתן לו היתר חייב למלא אחר התנאים שבו.

65. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

(ג) בעד היתר כאמור בסעיף קטן (א) תשולם אגרה בשיעור שנקבע בתוספת החמישית.

66. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א), חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

67. ראש העיריה או המפקח רשאי באמצעות כל אדם לסלק כל דבר הנמצא ברחוב בניגוד לסעיף 59 ולבצע כל עבודה המנויה בסעיפים 65 ו-66. סולק דבר כאמור או בוצעה עבודה כאמור רשאית העיריה לגבות מהאדם החייב בסילוק הדבר או בביצוע העבודה, את הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

68. (א) ראש העיריה או המפקח רשאי, לפי שיקול דעתו, בכל מקרה הנראה לו כדחוף, לסלק כל מכשול ברחוב ולהרחיקו מהרחוב לכל מקום שייראה לו וכן לבצע כל עבודה הדרושה על מנת לסלק המכשול מהרחוב, לכל מקום שייראה לו בין אם נמסרה הודעה לפי סעיף זה ובין אם לאו, ולהיכנס לשם כך בכל עת סבירה לכל מקום.

פעולה דחופה

(ב) סילק ראש העיריה מכשול מרחוב או ביצע עבודה כאמור בסעיף קטן (א), רשאית העיריה לגבות מהאדם החייב בסילוק המכשול או בביצוע העבודה את הוצאות הסילוק או הביצוע.

69. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שיראה לו.

מניעת הסגת גבול ברחוב

פרק ח': בעלי חיים משוטטים

70. (א) לא יניח אדם לבעל חיים שבחוקתו להלך ברהוב ללא השגחה.

שוטטות בעלי חיים

(ב) מצא ראש העיריה או מפקח בעל חיים ללא השגחה ברחוב או בגן רשאי הוא לשים את ידו עליו ולהחזיקו במקום שהועיד לכך ראש העיריה וחייב להודיע על כך לבעליו לשם החזרתו לידיו.

(ג) בעל חיים שראש העיריה או מפקח שם את ידו עליו ומחזיק בו לפי סעיף קטן (א), לא יוחזר לידי בעליו אלא לאחר שישולמו לעיריה הוצאות החזקתו בשיעור של 10 שקלים לכל יום שהוא מוחזק.

(ד) לא יכניס אדם ולא יניח לבעל חיים, למעט כלב הנחיה, להיכנס לתוך בית קפה, מקום עינוג או לכלי רכב ציבורי.

פרק ט': הוראות מיוחדות בענין מקום עינוג

71. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון, פיצוח, הכנסת בקבוקים וגרימת לכלוך

(1) לא יעשן אדם, למעט עישון במקום שבו מתקיים משחק או מופע תחת כיפת המים;

(2) לא ימכור אדם ולא יפצח גרעינים, בוטנים וכיוצא באלה;

(3) לא יזרוק אשפה ולא ילכלכו;

(4) לא יכניס אדם ולא יחזיק או ירשה להכניס או להחזיק בקבוקי זכוכית.

72. (א) בעל מקום עינוג יקבע בו, במקומות הנראים לעין, מדעות לענין חוק עזר זה שאת תכנן, מספרן, גדלן, וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

פרק י': ניקוי מדרכות

73. בפרק זה –

הגדרות

"בעל עסק" – אחד או יותר מאלה:

(1) בעל עסק;

(2) מנהל העסק;

(3) מנהל העסק למעשה;

(4) האחראי לעסק;

(5) המחזיק בעסק;

(6) שותף פעיל בעסק;

"מדרכה" – מקום המשמש למעבר הולכי רגל, בין שהוא מרוצף או סלול ובין שאינו מרוצף או סלול;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"עסק" – בית אוכל, בית מלון, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק או מקום אחר שבו מתנהל עסק;

"תחנת אוטובוסים" – תחנה שממנה יוצא או שבה מסתיים קו אוטובוסים, וכן מקום המשמש לעליה וירידה של נוסעים אל האוטובוס וממנו.

74. (א) בעל עסק חייב לטאטא את המדרכה הגובלת בעסקו, כך שלא תימצא עליה אשפה ותהיה נקיה לחלוטין.

חובת הניקוי

(ב) לא תחול חובת טאטוא על בעל עסק כשאין אשפה על המדרכה הגובלת בעסקו והיא נקיה לחלוטין.

(ג) חובת טאטוא המדרכה, כאמור בסעיף קטן (א), תחול על בעל עסק בימים שבהם העסק פתוח ובשעות הנקובות בתוספת השישית, ובלבד שהעסק היה פתוח לפחות 15 דקות לפי תחילת מועד הטאטוא, כנקוב בתוספת השישית.

75. מצא המפקח לאחר השעות הנקובות בתוספת הששית שהמדרכה הגובלת בעסק אינה נקיה, רשאי הוא לדרוש מבעל העסק לנקות אותה, בתנאי שזמן הניקוי יהיה תוך השעה שלאחר שעות סיום הניקוי הנקובות בתוכפת הששית ובשעות אלה העסק פתוח.

דרישה לניקוי

76. בעל עסק החייב בניקוי המדרכה לפי סעיפים 74 או 75 יאסוף את האשפה לתוך כלי אשפה שיוחזק בעסק או בחצר בהתאם להוראות המפקח.

איסוף אשפה

77. בעל עסק החייב בניקוי המדרכה לא ישליך ולא יפזר לרחוב את האשפה שהוא אסף ולא ירשה להשליך או לפזר האשפה כאמור.

איסוף השלכת אשפה

פרק י"א: **(בוטל)**

78. עד 85. (בוטלו).

(תיקון)

תשנ"ז-1997

פרק י"ב: רכוש ציבורי

85א. לא יעשה אדם כל מעשה בגן, ברחוב או במקום ציבורי או במקום שיש לציבור גישה אליו, שיש בו כדי לגרום סכנה, מפגעי הפרעה, אי נוחות או נזק לכל אדם, או שיש בו כדי להפר את הסדר במקומות אלה.

איסור הפרעה

תיקון תשמ"ד-1984

86. (א) לא יסיר אדם, לא ישחית, לא ילכלך, לא ישבור ולא יקלקל כל בנין, מיתקן, רכוש או חפץ השייך לעיריה או שהוקם על ידי העיריה או באישורה.

איסור פגיעה או השחתת רכוש ציבורי

(ב) האמור בסעיף קטן (א) אינו חל על ראש העיריה או מי שפועל על פי הוראותיו.

פרק י"ג: מניעת רעש

תיקון תשמ"ד-1984

86א. בפרק זה –

הגדרות

תיקון תשמ"ד-1984

"רכב" ו"רכב מנועי" – כמשמעותם בפקודת התעבורה;

"אזור מגורים" – לרבות אזור שהוגדר כאזור מגורים בתכנית כמשמעותה בחוק התכנון והבניה, התשכ"ה-1965, בין שקיבלה תוקף ובין שהופקדה, בהתאם לכל חיקוק הדן בתכנון ובבניה;

"ימי מנוחה" – הימים שנקבעו בסעיף 18א לפקודת סדרי השלטון והמשפט, התש"ח-1948.

86ב. לא יפעיל אדם בתחום העיריה, צופר או אמצעי אזהרה כיוצא בזה מרכב, אלא בשני תנאים אלה:

הפעלת צופרים

תיקון תשמ"ד-1984

(1) הדבר דרוש לשם אזהרה, למניעת סכנה קרובה שאין למנוע אותה אחרת;

(2) הפעלת צופר או אמצעי אזהרה האמורים אינה נמשכת וחוזרת יותר מן הדרוש לפי הנסיבות.

86ג. (א) לא ישיר אדם, לא יקים צעקה ולא יפעיל כלי נגינה, מקלט רדיו, טלוויזיה, תקליט, רשם-קול, מגבר קול או מכשיר כיוצא באלה בין השעות 14.00 ו-16.00 ובים השעות 23.00 או 8.00 ביום מנוחה באזור מגוירם באחד ממקומות אלה:

הקמת רעש

תיקון תשמ"ד-1984

(1) תחת כיפת השמים;

(2) במקום שאינו תחת כיפת השמים אולם אינו סגור מכל צדדיו כלפי חוץ או שדלתותיו, חלונותיו או פתחיו האחרים אינם סגורים כולם;

(3) בבנין המשמש בעיקר למגורים, בעצמה העשויה לגרום מטרד או הפרעה למנוחת השנים; לענין זה רואים עצמת רעש העולה על DB 40 בחדר, כגורמת למטרד או הפרעה כאמור.

(ב) הוראות סעיף קטן (א) לא יחולו על פעולה המבוצעת אגב חגיגה או שמחה באחד המועדים האלה, ובלבד שעצמת הרעש לא תעלה בשום מקרה על DB 80:

(1) ליל שבת – עד חצות;

(2) מוצאי שבת – עד חצות;

(3) ליל יום העצמאות;

(4) מוצאי יום העצמאות – עד חצות;

(5) ליל פורים וליל שושן-פורים;

(6) מוצאי שושן פורים עד חצות;

(7) ליל שמיני עצרת עד חצות ומוצאי שמיני עצרת;

(8) ליל ל"ג בעומר.

86ד. לא יבצע אדם באזר מגורים בימי חול בין השעוץ 22.00 ו-6.00 למחרת ובימי מנוחה, עבודות תיקונים או שיפוץ בבנין המשמש בעיקר למגורים ולא יתקין בו מיתקנים משך שעות אלה, זולת אם הפעולה דרושה באופן דחוף לשם מניעת סכנה לבטחון הציבור או להסרת סכנה כאמור.

תיקונים ושיפוצים

תיקון תשמ"ד-1984

86ה. לא יפעיל אדם בין השעות 16.00 ו-6.00 למחרת ובימי מנוחה באזור מגורים מכונה המונעת מכוח מכני לצרכי חפירה, בניה, ביצוע עבודות וכיוא באלה, זולת אם הפעלת המכונה דרושה באופן דחוף לשם מניעת סכנה לבטחון הציבור או להסרת סכנה כאמור, או לשם ביצוע עבודה שראש העיריה אישר לגביה בכתב כי חשיבותה הציבורית מחייבת את ביצועה במועדים כאמור.

בניה

תיקון תשמ"ד-1984

86ו. לא יטלטל אדם באזור מגורים בין השעות 22.00 ו-6.00 למחרת ובימי מנוחה פחי אשפה, מכלים, חביות, כדי-חלב, וכלי קיבול ממתכת כיוצא באלה בדרך העשויה לגרום רעש: הוראה זו אינה חלה על ינוי מכלים או מכולות בידי עובדי העיריה במילוי תפקידם.

כלי קיבול ממתכת

תיקון תשמ"ד-1984

86ז. לא יפעיל אדם באזור מגורים מגביר קול או מכשיר כיוצא בזה כדי להפנות את תשומת הלב למכירת טובין, לאספקת שירותים, להופעה, להצגה או לשם מתן הודעה או לפרסומת.

פרסומת והודעות

תיקון תשמ"ד-1984

86ח. לא ינהג אדם ברכב מנועי זולת אם הותקן במפלט של הרכב משתיק קול או מיתקן אחר המונע ביעילות רעש או קולות נפץ.

משתיקי קול

תיקון תשמ"ד-1984

86ט. במקום שבו מותקנת מערכת אזעקה, לא ייעשה שימוש אלא בצופר בלבד ובכפוף לתנאים כלהלן:

הפעלת מערכות אזעקה בעסק

תיקון תשמ"ד-1984

(1) הפעלת המערכת תגרום להפעלה מבוקרת של הצופר כלהלן:

(א) באזור מגורים – למשך לא יותר מ-8 דקות;

(ב) באזור שאינו אזור מגורים – למשך לא יותר מ-15 דקות.

(2) לאחר פרקי הזמן הקבועים בפסקה (1) על הצופר לחדול אוטומטית מלפעול ולא יפעיל אותו אדם שנית;

(3) צליל הצופר יהיה מקוטע עם הפעלה לסירוגין במשך 30 שניות בלבד;

(4) בזמן הפעלת האזעקה, עצמת הסירנות המותרת היא:

(א) באזור מגורים עד DB 80;

(ב) באזור שאינו מגורים עד DB 120.

(5) בעל עסק שבו מותקנת מערכת אזעקה אחראי לתקינותה והוא חייב לדאוג לכוננות לשם תיקון מערכת האזעקה שהתקלקלה, לפי קריאה טלפונית, כמפורט בפסקה (6) מיד לאחר קבלת ההודעה על הקלקול.

(6) (א) בעל העסק יתקים ליד דלת הכניסה לעסקו שלט בכתב ברור, המפרט את שם העסק או מנהלו ומספר טלפון שלו וכן את שם האחראי לאחזקת מערכת האזעקה ומספר הטלפון שלו, כדי לאפשר פניה אליהם להפסקת פעולת הצופר במקרה של קלקול;

(ב) בפסקה זו, "האחראי על מערכת האזעקה" – מי שבעל העסק התקשר עמו בחוזה לשם דאגה לתקינות המערכת כאמור בפסקה (5).

(7) מתח החשמל של מערכת האזעקה יהיה 12 או 24 וולט.

86י. הוראות פרק זה לא יחולו על הקמת רעש שאינו נשמע מחוץ לתחום רשות היחיד של הגורם לו.

סייג לתחולה

תיקון תשמ"ד-1984

86יא. מדידת רעש לפי לרק זה תיעשה באופן ובמכשירים שנקבעו בתקנות 4 ו-5 לתקנות מניעת מפגעים (רעש בלתי סביר), התשל"ז-1977.

מדידת רעש

תיקון תשמ"ד-1984

86יב. האיסור המוטל על פי פרק זה על גרימת רעש באזור מגורים, יחול גם על גרימת רעש מחוץ לאזור מגורים, אם אותו רעש גורם מטרד או הפרעה באזור מגורים.

רעש הנשמע באזור מגורים

תיקון תשמ"ד-1984

86יג. (א) מפקח רשאי בכל עת להיכנס למקום בו יש לו חשד סביר להניח כי נעברת עבירה על פי פרק זה, ולעשות כל מעשה כדי לברר אם קוימו הוראות פרק זה.

סמכויות מפקח

תיקון תשמ"ד-1984

(ב) מפקח רשאי להורות לאדם העובר על הוראה מהוראות פרק זה כי יפסיק את הפעולה הקודמת לרעש. לא ביצע האדם את הוראת המפקח, רשאי המפקח להפסיק את הרעש בעצמו, או לנקוט אמצעי אחר כדי למנוע רעש בלתי סביר.

86יד. בכל הליך משפטי לפי הוראות פרק זה יראו את הפעולה המבוצעת כעשויה לגרום להפרעה לאדם המצוי ברקבת מקום, כל עוד לא הוכח היפוכו.

ראיות

תיקון תשמ"ד-1984

פרק י"ז: עקירת עצים

תיקון תשמ"ד-1984

86טו. בפרק זה –

הגדרות

תיקון תשמ"ד-1984

"עקירת עצים" – כריתת עץ, שבירתו או סילוקו;

"המנהל" – מנהל המחלקה לגנים ונוף בעיריה;

86טז. (א) לא יעקור אדם עץ במקום ציבורי אלא לפי היתר מראש העיריה ובהתאם לתנאי ההיתר.

עקירת עצים

תיקון תשמ"ד-1984

(ב) על אף האמור בסעיף קטם (א) מותר לעקור עץ האישור מהמנהל באחת מאלה:

(1) העץ נמצא בקמילה;

(2) העץ מהווה מטרד.

המנהל יקבע אם נתמלאו התנאים הנזכרים בפסקאות (1) ו-(2).

(ג) נמצא העץ בחצר בנין שרגים בו, מותר לבעל הנכס לעקרו ללא היתר בהתמלא התנאים הנזכרים בסעיף קטן (ב), אף ללא אישור המנהל.

(ד) הוראות סעיף זה לא יחולו על עץ מוגן כמשמעותו בפקודת היערות.

86יז. ראש העיריה רשאי לתת היתר לעקירת עץ במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

מתן היתר ותנאיו

תיקון תשמ"ד-1984

86יח. בעד היתר לעקירת עץ תשולם לעיריה אגרה בשיעור שנקבע בתוספת התשיעית; האגרה תשולם תוך 15 ימים מיום שמסרה הודעה על כך מאת העירה.

אגרת עקירה

תיקון תשמ"ד-1984

פרק י"ז: שונות

87. לא יפריע אדם לראש העיריה, למהנדס או למפקח במילוי תפקידם לפי חוק עזר זה.

איסור הפרעה

88. הממונה או האפוטרופוס על אדם שהוא למטה מגיל 13, ימנעהו מלעשות מעשה האסור לפי חוק עזר זה.

ילדים

89. מסידרת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר, במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה, או הוכנסה לתיבת דואר הנושאת את שמו של האדם שאליו היא מכוונת, או פורסמה באחד העתונים הנפוצים בתחום העיריה.

מסירת הודעות

90. ראש העיריה, המהנדס, או מפקח רשאי להיכנס בכל עת סבירה לנכס או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן.

סמכות כניסה

91. (א) כל הודעה לפי חוק עזר זה תכלול את התנאים, הפרטים והאופן לביצוע העבודה ואת המועד שבו יש לבצעה.

הודעה לביצוע

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח; תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד, או לפי כל חלוקה אחרת שיקבע.

(ד) חשבון הוצאות חתום בידי ראש העיריה או בידי המהנדס וחשבון אגרות בהתאם לתוספות לחוק עזר זה יהוו הוכחה לכאורה בדבר גובה ההוצאות והאגרות.

(ה) בסעיף זה, "הודעה" – לרבות דרישה.

92. (בוטל).

תיקון תשס"ט-2008

93. האמור בחוק עזר זה אינו פוטר מהחובה המוטלה על הבעל או על המחזיק בנכס או על כל אדם אחר על פי כל חיקוק אחר.

שמירת דינים

94. תחילתו של חוק עזר זה בתום ארבעה חדשים מיום פרסומו ברשומות.

תחילה

95. דרישות או הודעות שנמסרו לפי חוק העזר המפורטים בסעיף 96 יראו אותן כאילו נמסרו כדין לפי חוק עזר זה.

הוראות מעבר

96. בטלים –

ביטולים

חוק עזר לחולון (הוצאת אשפה), התשי"ט-1959;

חוק עזר לחולון (מפגעי תברואה), התשי"ט-1959;

חוק עזר לחולון (שמירת שטחים ציבוריים), התשל"ח-1977;

חוק עזר לחולון (שימור רחובות), התשל"ה-1974;

חוק עזר לחולון (שמירת הניקיון ואיסור העישון), התשי"ח-1958;

חוק עזר לחולון (ניקוי מדרכות), התשל"ט-1978;

חוק עזר לחולון (עקירת עצים), התשל"ו-1976;

חוק עזר לחולון (ביעור קוצים), התשט"ז-1956;

חוק עזר לחולון (שמירה ושיפוץ של חזיתות בתים וחדרי מדרגות), התשל"ט-1978;

חוק עזר לחולון (הדברת עשבי בר), התשי"ח-1958;

חוק עזר לחולון (הדברת טואי התהלוכה של האורן), התשכ"א-1960;

חוק עזר לחולון (הדברת זבוב ים התיכון), התשכ"א-1961;

חוק עזר לחולון (הדברת חולדות), התש"ל-1970;

חוק עזר לחולון (הסדרת גדר חיה), התשל"ח-1978;

חוק עזר לחולון (מניעת הנדידה של חול מנכס לרחוב), התשכ"א-1961;

חוק עזר לחולון (ניקוי בורות שופכין), התשי"ז-1956;

חוק עזר לחולון (ניקוי מגרשים, חצרות וכניסות לבנינים), התשל"ה-1975;

חוק עזר לחולון (פינוי חפצים מיושנים), התשמ"א-1981;

חוק עזר לחולון (מניעת רעש), התש"ם-1980.

תיקון תשמ"ד-1984

תוספת ראשונה

(סעיף 26(א))

אגרת ניקוי האגרה בשקלים

1. בעד ניקוי מגרש – לכל 500 מ"ר או חלק מהם 605

2. בעד ניקוי חצר – לכל 500 מ"ר או חלק מהם 400

3. בעד ניקוי מגרש– לכל 500 מ"ר או חלק מהם, כשיש צורך להשתמש בטרקטור 810

4. בעל סילוק פסולת על ידי משאית – לכל משאית 810

5. בעד ניקוי חצר של מפעל, בית מלאכה או חנות – לכל 1 מ"ר, לחודש או חלק ממנו 1.20

תוספת שניה

היתר פינוי אשפה

בעד היתר כאמור בסעיף 32(ד) 105

תוספת שלישית

תיקון תשע"ט-2018

(סעיף 38)

**א. אגרה בעד פינוי פסולת של מפעל**

שיעורי האגרה בשקלים חדשים

1. מכלים, לכל פינוי החל מהפינוי הראשון, ובלבד שמספר הפינויים הממוצע בשבוע הוא 4 או יותר –

מכל בנפח עד 0.3 מ"ק (כולל) 6.56

מכל בנפח שבין 0.3 מ"ק ל-0.6 מ"ק (כולל) 9.83

מכל בנפח שבין 0.6 מ"ק ל-0.9 מ"ק (כולל) 18.03

מכל בנפח שבין 0.9 מ"ק ל-1.2 מ"ק (כולל) 30.03

מכל בנפח שבין 1.2 מ"ק ל-3 מ"ק (כולל) 54.62

פינוי יום פינוי לילה

בין 6:00 ל-18:00 בין 18:00 ל-6:00

2. מכולות (לרבות כל כלי אשפה שנפחו גדול מ-3 מ"ק, אך למעט דחסנים), לכל פינוי –

מכולה בנפח קטן מ-8 מ"ק 333.35 285.57

מכולה בנפח 8 מ"ק ועד 14 מ"ק (כולל) 496.08 448.31

מכולה בנפח גדול מ-14 מ"ק 872.49 699.95

3. דחסנים, לכל פינוי –

דחסן בנפח קטן מ-13 מ"ק 2,274.53

דחסן בנפח 13 מ"ק ועד 19 מ"ק (כולל) 2,669.24

דחסן בנפח גדול מ-19 מ"ק 3,724.09

4. פינוי כלי אשפה ציבורי רב-משתתפים, לכל מפעל לכל פינוי –

בעד פינוי כלי אשפה רב-משתתפים 10% מתעריף הפינוי הרלוונטי,

אלא אם כן הוכיח המפעל להנחת דעת המפקח כי חלקו בניצול כלי האשפה אינו עולה על 5%, שאז יעמוד החיוב על 5% מתעריף הפינוי הנוגע לעניין

5. פינוי עצמי לתחנת מעבר, לכל ק"ג אשפה –

פינוי עצמי לתחנת מעבר עירונית 0.36

**ב. פטור מאגרה**

1. שיעור העלות התקנית לעובד לשנה, 69.36 שקלים חדשים

2. כמות הפסולת התואמת שימוש ביתי לעובד (a) – 0.38 ק"ג ליום.

תוספת רביעית

(סעיף 64(ב))

שיעור האגרה

בשקלים חדשים

1. להעמיד שולחנות וכסאות לצרכי מסעדה או בית קפה בשטח המדרכה – לכל 10 מ"ר או כל חלק מהם מהשטח הכלול בהיתר, לשנה 270

תיקון תשמ"ט-1989

2. להעמיד מכונות לייצור גלידה, או למכירת מיצים, לכל מכונה 605

3. להעמיד מאזניים אוטומטיים או כל מכונה או מכשיר אחר, לכל מכונה או מכשיר 605

4. להצגת או העמדת עציצים, אדניות או פרחים ברחוב בחזית החנות לפרחים 295

תוספת חמישית

(סעיף 65(ג))

האגרה בשקלים

בעד היתר לפתיחת שוחות 147

תוספת שישית

(סעיף 74(ג))

א. בעלי העסקים המפורטים להלן חייבים לנקות את המדרכה בימים שהעסק פתוח בשעות שבין 11.00 ו-11.30, 16.00 ו-16.30, 19.00 ו-19.30 וכן לפני סגירת העסק:

קיוסק, בית-קפה, בית אוכל, מסעדה, מזנון, מקום עינוג ציבורי, תחנת דלק, משרד למכירת כרטיסים, חנות לממכר גלידה או שלגונים, גרעינים או פירות יבשים, פלאפל, ממתקים, ירקות ופירות.

ב. בעל עסק שלא פורט בסעיף א' והגובל במדרכה, חייב בניקוי המדרכה שבחזית העסק בימים שהעסק פתוח בשעות שבין 11.00 ו-11.30 ובין 16.00 ו-16.30.

ג. בעלו של עסק הפתוח בערב שבת או במוצאי שבת או בערב חג או במוצאי חג חייב הניקוי המדרכה שבחזית עסקו בשעות שבין 20.00 ו-20.30 וכן לפני סגירת העסק.

ד. בעלו של עסק הפתוח ביום שבת או חג חייב בניקוי המדרכה שבחזית עסקו בכל עת שהמדרכה מלוכלכת.

תוספת שביעית

תיקון תשמ"ד-1984

(סעיף 20ב)

האגרה בשקלים

בעד הדברת מזיקים ועשבי בר, לכל חצי דונם או חלק ממנו 400

תוספת שמינית

תיקון תשמ"ד-1984

(סעיף 38א(א))

אגרה בעד פינוי אשפת צמחים –

(א) עד רבע מכונית פטור

(ב) רבע מכונית עד חצי מכונית 300

(ג) עלה על חצי מכונית 500

תוספת תשיעית

תיקון תשמ"ד-1984

(סעיף 86יח)

כשהעץ שהיה צריך לעקרו גילו עד 5 שנים 750

למעלה מ-5 שנים ועד 15 שנים 1500

למעלה מ-15 שנים ועד 20 שנים 2250

נתאשר.

כ"ח באדר התשמ"ב (23 במרס 1982) פנחס אילון

ראש עיריית חולון

יוסף בורג

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ב מס' 142](http://www.nevo.co.il/Law_word/law07/mekomi-0142.pdf) מיום 17.8.1982 עמ' 902.

   תוקן [ק"ת חש"ם תשמ"ד מס' 218](http://www.nevo.co.il/Law_word/law07/mekomi-0218.pdf) מיום 27.3.1984 עמ' 377 – תיקון תשמ"ד-1984; ר' סעיף 20 לענין הוראת מעבר.

   20. על אף האמור בחוק עזר לחולון (הצמדה למדד), התשמ"א-1980, יועלו הסכומים הנקובים בתוספות השביעית, השמינית והתשיעית לחוק עזר זה ב-1 בחודש שלאחר פרסום חוק עזר זה (להלן – יום ההעלאה), לפי שיעור עליית המדד מן המדד שפורסם בחודש אפריל 1983 עד המדד שפורסם לאחרונה לפני יום ההעלאה.

   [ק"ת חש"ם תשמ"ה מס' 267](http://www.nevo.co.il/Law_word/law07/mekomi-0267.pdf) מיום 24.3.1985 עמ' 203 – תיקון תשמ"ה-1985.

   [ק"ת חש"ם תשמ"ו מס' 296](http://www.nevo.co.il/Law_word/law07/mekomi-0296.pdf) מיום 4.2.1986 עמ' 46 – תיקון תשמ"ו-1986.

   [ק"ת חש"ם תשמ"ט מס' 399](http://www.nevo.co.il/Law_word/law07/mekomi-0399.pdf) מיום 31.3.1989 עמ' 292 – תיקון תשמ"ט-1989; ר' סעיף 2 לענין הוראת שעה.

   2. על אף האמור בחוק עזר לחולון (הצמדה למדד), התשמ"א-1980, יעלו הסכומים הנקובים בסעיף 1 ב-1לחודש שלאחר פרסום חוק עזר זה בשעור עליית המדד שפורסם לאחרונה לפני המועד האמור לעומת המדד שפורסם בחודש אוקטובר 1988.

   [ק"ת חש"ם תשנ"ז מס' 582](http://www.nevo.co.il/Law_word/law07/mekomi-0582.pdf) מיום 6.8.1997 עמ' 475 – תיקון תשנ"ז-1997 בסעיף 14 לחוק עזר לחולון (שמירה ושיפוץ של חזיתות נכסים וחדרי מדרגות), תשנ"ז-1997.

   [ק"ת חש"ם תשס"ט מס' 726](http://www.nevo.co.il/Law_word/law07/mekomi-0726.pdf) מיום 9.11.2008 עמ' 15 – תיקון תשס"ט-2008 בחוק עזר לחולון (ביטול סעיפי העונשין), תשס"ט-2008.

   [ק"ת חש"ם תשע"ו מס' 848](http://www.nevo.co.il/Law_word/law07/mekomi-0848.pdf) מיום 3.5.2016 עמ' 242 – תיקון תשע"ו-2016; תוקפה עד יום 13.12.2018 ור' סעיף 3 לענין הוראת מעבר. תוקן [ק"ת חש"ם תשע"ז מס' 864](http://www.nevo.co.il/Law_word/law07/mekomi-0864.pdf) מיום 29.12.2016 עמ' 195 – תיקון תשע"ו-2016 (תיקון) תשע"ז-2016. [ק"ת חש"ם תשע"ז מס' 882](http://www.nevo.co.il/Law_word/law07/mekomi-0882.pdf) מיום 22.6.2017 עמ' 617 – תיקון תשע"ו-2016 (תיקון מס' 2) תשע"ז-2017. [ק"ת חש"ם תשע"ח מס' 896](http://www.nevo.co.il/Law_word/law07/mekomi-0896.pdf) מיום 18.12.2017 עמ' 246 – תיקון תשע"ו-2016 (תיקון מס' 3) תשע"ח-2017. [ק"ת חש"ם תשע"ח מס' 907](https://www.nevo.co.il/law_word/law07/mekomi-0907.pdf) מיום 28.3.2018 עמ' 458 – תיקון תשע"ו-2016 (תיקון מס' 4) תשע"ח-2018. ק"ת [חש"ם תשע"ח מס' 914](https://www.nevo.co.il/law_word/law07/mekomi-0914.pdf) מיום 19.6.2018 עמ' 616 – תיקון תשע"ו-2016 (תיקון מס' 5) תשע"ח-2018. בוטל [ק"ת חש"ם תשע"ט מס' 933](https://www.nevo.co.il/law_word/law07/mekomi-0933.pdf) מיום 17.12.2018 עמ' 188 בסעיף 5 לתיקון תשע"ט-2018.

   [ק"ת חש"ם תשע"ט מס' 933](https://www.nevo.co.il/law_word/law07/mekomi-0933.pdf) מיום 17.12.2018 עמ' 181 – תיקון תשע"ט-2018; תחילתו ביום 1.1.2019 ור' סעיפים 3, 4 לענין הוראות מעבר. תוקן [ק"ת חש"ם תשפ"ב מס' 1227](http://www.nevo.co.il/Law_word/law07/mekomi-1227.pdf) מיום 23.6.2022 עמ' 884 – תיקון תשע"ט-2018 (תיקון) תשפ"ב-2022.

   [ק"ת חש"ם תשפ"ג מס' 1278](https://www.nevo.co.il/law_word/law07/mekomi-1278.pdf) מיום 29.12.2022 עמ' 190 – (הוראת שעה) תשפ"ג-2022. [↑](#footnote-ref-1)