חוק עזר לחיפה (שילוט), תשנ"ו-1995

רשויות ומשפט מנהלי – רשויות מקומיות – חוקי עזר – שילוט

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: רישוי שלטים | [Go](#med1) | 5 |
| סעיף 2 | הצגת שלט | [Go](#Seif2) | 5 |
| סעיף 3 | בקשה לרשיון | [Go](#Seif3) | 5 |
| סעיף 4 | תוקף הרשיון וחידושו | [Go](#Seif4) | 5 |
| סעיף 5 | אגרת שלטים | [Go](#Seif5) | 5 |
| סעיף 6 | פטור | [Go](#Seif6) | 5 |
| סעיף 7 | אזור שילוט מיוחד | [Go](#Seif7) | 6 |
| סעיף 8 | הסרת שלט | [Go](#Seif8) | 6 |
| סעיף 9 | חזקת אחריות | [Go](#Seif9) | 6 |
|  | פרק שלישי: פרסום מודעות | [Go](#med2) | 6 |
| סעיף 10 | פרסום מודעה | [Go](#Seif18) | 6 |
| סעיף 11 | היתר | [Go](#Seif19) | 6 |
| סעיף 12 | אגרת פרסום | [Go](#Seif20) | 6 |
| סעיף 13 | מסירת פרטים | [Go](#Seif21) | 7 |
| סעיף 14 | שינוי פרטים | [Go](#Seif10) | 7 |
| סעיף 15 | פרסום לעינוג ציבורי | [Go](#Seif11) | 7 |
| סעיף 16 | דרכי פרסום לפי היתר מיוחד | [Go](#Seif12) | 7 |
| סעיף 17 | חזקת אחריות | [Go](#Seif13) | 7 |
| סעיף 18 | הדבקת כרזות | [Go](#Seif14) | 7 |
| סעיף 19 | פטור | [Go](#Seif15) | 7 |
|  | פרק רביעי: שלטים ומודעות אסורים | [Go](#med3) | 7 |
| סעיף 20 | שילוט אסור | [Go](#Seif16) | 7 |
| סעיף 21 | שלט של עסק | [Go](#Seif17) | 8 |
| סעיף 22 | שלט מואר | [Go](#Seif22) | 8 |
| סעיף 23 | דרכי פרסום אסורות | [Go](#Seif23) | 8 |
|  | פרק חמישי: הוראות כלליות והוראות שונות | [Go](#med4) | 8 |
| סעיף 24 | רשות כניסה והצגת רשיון | [Go](#Seif24) | 8 |
| סעיף 25 | הודעות בדבר הסרת שילוט או ביצוע עבודות | [Go](#Seif25) | 9 |
| סעיף 26 | הדבקת מודעות על מיתקן פרסום עירוני | [Go](#Seif26) | 9 |
| סעיף 27 | שימוש בשפות | [Go](#Seif27) | 9 |
| סעיף 28 | שמירת שלטים, מודעות, מקומות פרסום ואבזרי תאורה | [Go](#Seif28) | 9 |
| סעיף 29 | אחזקה תקינה של שלטים ומודעות | [Go](#Seif29) | 9 |
| סעיף 30 | אחריותו של חבר בני אדם | [Go](#Seif30) | 9 |
| סעיף 31 | סמכויות נלוות לבית משפט | [Go](#Seif31) | 9 |
| סעיף 32 | מסירת הודעות | [Go](#Seif32) | 10 |
| סעיף 33 | הוראות שעה | [Go](#Seif33) | 10 |
| סעיף 34 | שמירת דינים | [Go](#Seif34) | 10 |
| סעיף 35 | ביטול | [Go](#Seif35) | 10 |
| סעיף 36 | הוראות מעבר | [Go](#Seif36) | 10 |
| סעיף 37 | תחילה | [Go](#Seif37) | 10 |
|  | תוספת ראשונה | [Go](#med5) | 10 |

חוק עזר לחיפה (שילוט), תשנ"ו-1995[[1]](#footnote-1)\*

בתוקף סמכותה לפי סעיף 250 לפקודת העיריות, מתקינה מועצת עיריית חיפה חוק עזר זה:

פרק ראשון: פרשנות

1. בחוק עזר זה –

הגדרות

"בנין" – כל מבנה, בין שהוא קבוע ובין שאינו קבוע, בין שהוא בנוי אבן ובין שהוא בנוי בטון, טיט, ברזל או חומר אחר לרבות –

(1) כל חלק של מבנה כאמור וכל דבר המחובר אליו חיבור של קבע;

(2) קיר, סוללת עפר, גדר וכיוצא באלה, הגודרים או תוחמים או מיועדים לגדור או לתחום שטח קרקע או חלל;

(3) ארגז ראווה – ארגז או ארון או מיתקן אחר בעל נפח, שהותקן במקום ציבורי ואפשר להציג בו סחורה או מיתקן לפרסום מודעות, שהותקן במקום ציבורי, העשוי עץ, מתכת, חומר פלסטי, זכוכית או חומר אחר;

"בעל" – אחד או יותר מאלה:

(1) בעל או חוכר רשום של נכס;

(2) אדם המקבל או הזכאי לקבל הכנסה מנכס או שהיה מקבלה אילו הנכס היה נותן הכנסה, בין בזכותו הוא ובין כמורשה, כנאמן או כבא-כוח;

(3) שוכר או שוכר משנה או המחזיק בנכס באופן אחר;

(4) בעל דירה כמשמעותו בחוק המקרקעין, התשכ"ט-1969 (להלן – חוק המקרקעין);

(5) נציגות בית משותף כמשמעותה בחוק המקרקעין;

"המועצה" – מועצת העיריה;

"העיריה" – עיריית חיפה;

"הצגה" – הצגה בדרך או אמצעי כלשהם, בכל מקום בתחום העיריה, לרבות קביעה או התקנה וכן השארה לאחר קביעה או התקנה;

"ועדה מקצועית" – ועדה מייעצת שימנה ראש העיריה ושתהיה מורכבת משלושה חברים והם: מהנדס העיר או נציגו, היועץ המשפטי של העיריה או נציגו וגזבר העיריה או נציגו;

"כלי רכב" – רכב פרטי, מסחרי או ציבורי כמשמעותו בפקודת התעבורה;

"כרזה" – מודעה על נייר, בד או חומר אחר כיוצא באלה;

"מודעה" – הודעה, תמונה, כרוז, צילום, תחריט, ציור על נייר, בד, עץ, מתכת, כתובת, סמל, תבנית, אות או כיוצא באלה, העשויים מחומר כלשהו, או המוצגים באמצעות אור, עשן או גז והמיועדים לפרסומת, וכן הודעה הנמסרת בכל דרך, לרבות דרך הפצה, הדבקה, הארה, הסרטה, צביעה או חריטה או באמצעות פטיפון, רשמקול, רמקול, מגפון, שידור, כדור פורח, כלי טיס או אמצעי אחר, לרבות כל העתק מהודעה כאמור, ולרבות הודעה המתפרסמת באמצעות מכשיר אופטי או חשמלי על בד קולנוע או במקום ציבורי, ארגז ראווה, ושלא נועדו להיות מוצגים בדרך קבע, ולמעט שלט ובכלל זה, שלט אלקטרוני, שלט בולט, שלט במקום העסק, שלט במקום העסק שאינו מחובר לבניין, שלט הכוונה, שלט זמני, שלט חוצות, שלט חוצות אלקטרוני, שלט מתחלף, שלט רגיל ושלט תלת-ממדי כהגדרתם בחוק עזר זה;

תיקון תשע"ח-2017

"מחזיק" – אדם המחזיק בנכס למעשה כבעל או כשוכר או באופן אחר;

"מיתקן פרסום" – מיתקן קבוע המיועד להצגת שלטים או מודעות, בין שהוא מחובר לבניין, ובין שאינו מחובר לבניין;

תיקון תשע"ח-2017

"מיתקן פרסום עירוני" – מיתקן קבוע המיועד להצגת שלטים או מודעות, בין שהוא מחובר לבניין, ובין שאינו מחובר לבניין;

תיקון תשע"ח-2017

"מציג השלט" – אדם המציג שלט, בין בעצמו ובין על ידי אחרים, או אדם ששמו או כינויו או מקצועו או שם עסקו או כינוי עסקו או מהות עסקו מופיעים בשלט, או בעל השלט, או כל אדם המחזיק במקום שבו מוצג השלט או בעלו של מקום כאמור;

"מ"ר" – מטר מרובע;

"מקום ציבורי" – רחוב, לרבות מדרכה, שדרה, פסג', כניסה או מעבר של מרכז מסחרי או של בית משרדים, סמטה, משעול לרוכבים או לרוכבי אופניים, נתיב להולכי רגל, כיכר, רחבה, חצר, מגרש ספורט, טיילת, גשר, גינה, מפלש וכל מקום פתוח שהציבור משתמש בו או נוהג לעבור בו או שהציבור נכנס אליו או רשאי להיכנס אליו, בין שהוא בבעלות פרטית ובין שהוא בבעלות ציבורית, וכן כל מקום פרטי הגובל רחוב או הנשקף אל רחוב, וכן רצועת הים לאורך החוף הנמצאת בתחום העיריה וחלל האויר שמעל לאזור האמור וכן כל מקום עינוג ציבורי, מסעדה, בית קפה, בית מלון או חניון;

"נכס" – בנין או מקרקעין או כל חלק מהם, בין תפוסים ובין שאינם תפוסים, לרבות כל דבר המחובר אליהם או הנטוע בהם וכן מיטלטלין;

"ס"מ" – סנטימטר;

"עינוג ציבורי" – כמשמעותו בחוק רישוי עסקים, התשכ"ח-1968;

"פרסום" – הודעת דבר במקום ציבורי בדרך כלשהי, לרבות דרך הפצה, הדבקה, הצגה, הארה, הסרטה, צביעה, חריטה, שידור, הקלטה, עשן או תנועה או כיוצא באלה, על ידי מסירת תוכנו בכתב, בדפוס, בתמונה, בציור או באופן אחר; וכל מוצג חזותי אחר או כל אמצעי שמיעתי, העשויים להעלות מילים, צלילים או רעיונות, בין לבדם ובין בעזרת אמצעי אחר כלשהו;

"פרסומת כללית" – (נמחקה);

תיקון תשע"ח-2017

"קו הגג" – (נמחקה);

תיקון תש"ס-2000

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רשיון" – רשיון שנתן ראש העיריה לפי הוראות חוק עזר זה;

"שבוע" – שבעה ימים או פחות;

"שילוט" – שלט או מודעה;

"שלט" – הודעה שנועדה להיות מוצגת דרך קבע או לזמן ממושך, המכילה את שמו או כינויו של אדם או מקצועו או שמו או כינויו או מהותו או טיבו של עסק או של שירות או של כל פעילות אחרת או של מוצר או של תוצר או כל צירוף של אלה המראה או כוללת מלים, אותיות, מספרים, תמונות, ציורים, בין אם היא מחוברת או נתמכת לנכס או למיתקן או לכלי-רכב ובין שאיננה מחוברת או נתמכת אליו בין שהיא יצוקה או חרוטה בקיר הנכס, בין שההודעה מוארת ובין שאיננה מוארת או שהיא מוארת לסרוגין או שהיא הודעה אלקטרונית, לרבות כל אבזרים ומיתקנים הנושאים את ההודעה;

"שלט אלקטרוני" – שלט אשר הפרסום שבו מוצג באמצעים אלקטרוניים;

תיקון תשע"ח-2017

"שלט בולט" – שלט המותקן על גבי קיר של בניין ובולט ממנו, לרבות שלט דגל;

תיקון תשע"ח-2017

"שלט במקום העסק" – שלט המוצב במקום שבו מתנהל עסק לצורך פרסום אותו העסק;

תיקון תשע"ח-2017

"שלט במקום העסק שאינו מחובר לבניין" – שלט במקום העסק העומד בכוחות עצמו ואינו מחובר לבניין העסק;

תיקון תשע"ח-2017

"שלט הכוונה" – שלט במקום העסק שגודלו אינו עולה על 2 מ"ר, שאינו מחובר לקיר מבנה העסק ותכליתו, להורות על מקום העסק;

תיקון תשע"ח-2017

"שלט זמני" – שלט המוצב לתקופה שאינה עולה על שלושה חודשים והבא לפרסם אירוע מיוחד הקשור לעסק;

תיקון תשע"ח-2017

"שלט חוצות" – שלט המותקן על מיתקן פרסום, אשר תוכן הפרסום שבו מתחלף מזמן לזמן, לרבות שלט חוצות המשולב במיתקן פרסום עירוני;

תיקון תשע"ח-2017

"שלט חוצות אלקטרוני" – שלט המותקן על מיתקן פרסום אשר תוכן הפרסום שבו מתחל, מזמן לזמן אשר הפרסום בו מוצג באמצעים אלקטרוניים;

תיקון תשע"ח-2017

"שלט רגיל" – שלט שאינו אחד מהשלטים המפורטים להלן: שלט אלקטרוני, שלט בולט, שלט במקום העסק, שלט במקום העסק שאינו מחבור לבניין, שלט הכוונה, שלט זמני, שלט חוצות ושלט אלקטרוני;

תיקון תשע"ח-2017

"שלט תלת-ממדי" – שלט בעל יותר משתי חזיתות פרסום או בעל נפח לרבות ארגז ראווה ומבנה;

תיקון תשע"ח-2017

"שנה" – שנת כספים כמשמעותה בפקודת העיריות או חלק ממנה.

פרק שני: רישוי שלטים

2. (א) לא יציג אדם שלט ולא ירשה ולא יגרום להצגת שלט, אלא לפי רשיון מאת ראש העיריה ובהתאם לתנאי הרשיון ולאחר ששילם אגרת שלטים כמפורט בתוספת הראשונה.

הצגת שלט

(ב) ראש העיריה רשאי לתת רשיון, לסרב לתיתו, לבטלו, לשנותו, לכלול בו תנאים, להוסיף עליהם ולשנותם, ובין היתר, לקבוע הוראות בדבר מקום הצבתו של השלט, גודלו, צורתו וסוגי החומרים מהם ייעשה.

3. (א) הרוצה להציג שלט יגיש בקשה בכתב לראש העיריה, בטופס בקשה לרשיון להצגת שלט הנהוג בעיריה, יפרט את שמו ומענו ויצרף לבקשתו תרשים ובו תכנית המראה את הסוג, הצורה, המידות, התוכן, החומר ממנו עשוי השלט שיש בדעתו להציג, וכן המסגרת שעליה יוצב השלט או המיתקן הנושא את השלט עם המפרט הטכני שלהם, והמקום שבו יוצג השלט וסביבת המקום האמור; אם השלט מואר, יצורף לתכנית אישור של חשמלאי מוסמך המעיד כי הוא אחראי לתקינות המיתקן וכי המיתקן כולל מפסק פחת, וכן יגיש צילום המקום שבו מיועד השלט להיטות מוצג ויצרף הסכמת בעל הנכס שבו יותקן השלט.

בקשה לרשיון

(ב) כל בקשה לרשיון תובא לדיון בפני הועדה המקצועית, למעט –

(1) בקשה לרשיון שהתרשים שצורף לה הוכן על ידי אדריכל של בנין שנבנה לפי היתר בניה כדין ובאותו בנין מבקשים להציג את השלט ומיקום השלט אושר כחלק מהיתר הבניה;

(2) בקשה לחידוש רשיון אם אין שינוי בשלט הקיים שניתן עליו רשיון לפי חוק עזר זה;

(3) בקשה אחרת שהועדה המקצועית סבורה שאין צורך שהיא תדון בה.

(ג) הועדה המקצועית תהא מוסמכת להמליץ בפני ראש העיריה לתת רשיון, לסרב לתיתו, לבטלו, לשנותו, להתנותו בתנאים, להוסיף עליהם ולשנותם, וכן היא תהא מוסמכת להמליץ בפני ראש העיריה לפטור שלט מתשלום אגרה, כולה או מקצתה.

(ד) הועדה המקצועית תהיה רשאית, אם תמצא לנכון, להזמין לדיוניה את נציג ארגון הגג של הגופים הציבוריים שעניינם שמירת איכות הסביבה או את אגודת הגרפיקאים.

4. (א) תוקף הרשיון הוא עד ה-31 בדצמבר של השנה שבה ניתן.

תוקף הרשיון וחידושו

(ב) על בעל רשיון להודיע בכתב לעיריה על הסרת שלט, תוך 7 ימים מיום הסרתו.

(ג) שינה בעל רשיון, תוך תקופת הרשיון, את תוכן השלט או הצורה או המידה או הסוג או המקום של השלט או החומר שממנו עשוי השלט, יפקע תוקף הרשיון, ועליו להגיש בקשה לרשיון חדש.

5. (א) בעד מתן רשיון לשלט או בעד חידושו, תשולם לעיריה אגרת שלטים, בשיעורים הנקובים בתוספת הראשונה.

אגרת שלטים

(ב) על בעל רשיון לשלם אגרה מיום הצבתו של השלט.

תיקון תשע"ח-2017

(ג) על אף האמור בסעיף קטן (א), הותקן והוצג לראשונה שלט במהלך שנה תחושב האגרה בשיעור מצטבר של 1/12 מגובה האגרה השנתית הנקובה בתוספת הראשונה לחוק עזר זה לכול חודש או חלק ממנו, בהתאם למספר החודשים ממועד ההצבה ועד ה-31 בדצמבר של אותה שנה.

תיקון תשע"ח-2017

(ג1) הוסר שלט במהלך השנה ונמסרה על כך הודעה בכתב לפי סעיף 4(ב) – יוחזר חלקה היחסי של האגרה ששולמה בעד התקופה שבין ה-1 בחודש שלאחר מסירת ההודעה לבין 31 בדצמבר של אותה שנה.

תיקון תשע"ח-2017

(ד) ראש העיריה רשאי לפטור מציג שלט מתשלום אגרה, כולה או מקצתה, בגלל אופיו הציבורי של השלט או מסיבה אחרת, לפי המלצת הועדה המקצועית.

(ה) פורסם שלט בלא רישיון בניגוד להוראות חוק עזר זה לא יגרע הדבר מחובת מציג השלט לשלם את האגרות בהתאם לחוק עזר זה.

תיקון תשע"ו-2016

6. (א) הוראות פרק זה לא יחולו על –

פטור

(1) שלטים המוצגים בידי העיריה, שהועדה המקצועית אישרה את הצבתם;

(2) שלט המכיל את שמו של אדם ומותקן על דלת כניסה לדירת מגורים;

(3) שלט אחד המוצג באתר בניה שמטרתו לזהות את הדיירים העתידים לגור בבנין או את בעלי המקצוע העוסקים בבנייתו, ובלבד –

(א) שעל השלט יחולו הוראות תקנות רישום קבלנים לעבודות הנדסה בנאיות (הצבת שלטים על ידי קבלנים רשומים) (מס' 2), התשל"ו-1976;

(ב) שהשלט ישולב עם השלטים המוצגים לפי התקנות כאמור בפרט משנה (א);

(ג) ששטחו של השלט לא יעלה על 4 מ"ר;

(ד) שהשלט יוסר לא יאוחר משלושים ימים מעת איכלוס הבנין, כולו או חלקו;

(4) שלט המורה על כך שעסק, שירות או פעילות עברו ממקום אחד למקום אחר, ובלבד שמידות השלט לא יעלו על 35 ס"מ x 60 ס"מ, והשלט לא יוצג לתקופה העולה על תשעים ימים ממועד ההעברה;

(5) שלט בתוך רכב או מחוץ לו, האוסר השלכת פסולת מתוך רכב ומורה על שמירת נקיון או איסור עישון.

(ב) על אף האמור בסעיף קטן (א), רשאי ראש העיריה להורות על מקום הצגתו של שלט כאמור בו. הורה ראש העיריה כאמור, יציגו מציג השלט בהתאם להוראות ראש העיריה.

7. המועצה רשאית להכריז על רחוב או חלק ממנו או על כמה רחובות או חלק מהם, כעל אזור שילוט מיוחד שבו יוצגו שלטים, בהתאם לתכנית שילוט שאישרה העיריה ובתנאים שהיא קבעה בלבד (להלן – התכנית); הכריזה המועצה כאמור, לא יינתן רשיון לשילוט שלא בהתאם לתכנית, אלא מטעמים מיוחדים, לפי המלצת הועדה המקצועית ובאישור ראש העיריה.

אזור שילוט מיוחד

תיקון תש"ס-2000

8. בעל רשיון יסיר שלט ממקום הצגתו בהתקיים אחד מאלה:

הסרת שלט

(1) הוא הפסיק למכור את המוצר נשוא השלט או לספק את השירות נשוא השלט או לקיים את הפעילות נשוא השלט או שהעסק נשוא השלט אינו מתקיים עוד במקום, או מסיבה אחרת שבעטיה אין השלט ממלא עוד אחרי ייעודו; השלט יוסר לא יאוחר משלושים ימים לאחר קרות אחד הדברים כאמור;

(2) פקע תוקף הרשיון לשלט.

9. (א) הוצג שלט שלא בהתאם להוראות חוק עזר זה, וצויין בו שמו, כינויו של אדם או מקצועו או שמו או כינויו או מהותו של עסק או של מוסד או של מוצר או תוצר, יראו גם את מזמין השלט וכן כל אדם ששמו או כינויו מצויינים כשלט או כל אדם שהוא בעל או מנהל פעיל או עובד מינהלי בכיר האחראי לאותו תחום בעסק או במוסד, הכל לפי הענין, כאילו הוא הציג את השלט כאמור, זולת אם הוא הוכיח שהעבירה נעברה שלא בידיעתו, וכי נקט אמצעים סבירים למניעתה.

חזקת אחריות

(ב) הוצג שלט שלא בהתאם להוראות חוק עזר זה, רואים גם את המחזיק במקום שבו הוצג השלט או את בעל המקום, כאילו הוא הציג את השלט כאמור, זולת אם הוא הוכיח שהעבירה נעברה שלא בידיעתו וכי נקט אמצעים סבירים למניעתה.

פרק שלישי: פרסום מודעות

10. לא יפרסם אדם מודעה ולא ירשה ולא יגרום לפרסומה, אלא במקומות שקבע ראש העיריה, לפי היתר מאת ראש העיריה ובהתאם לתנאי ההיתר.

פרסום מודעה

11. (א) הרוצה בהיתר יגיש בקשה לראש העיריה, לא יאוחר מהמועד הנקוב בתוספת השניה.

היתר

(ב) ראש העיריה רשאי –

(1) לכלול תנאים בהיתר בעת נתינתו, להוסיף עליהם או לשנותם;

(2) לסרב לתת היתר, וכן לבטל היתר שניתן, ובלבד שלא ינהג כאמור, זולת אם יש בפרסום המודעה משום עבירה על הוראות חוק עזר זה או דין אחר או אם, לדעת ראש העיריה, תוכן המודעה פוגע בתקנת הציבור או ברגשותיו;

(3) לקבוע את סדר הפרסום של מודעה ואת מועדו.

12. (א) מגיש בקשה להיתר, ישלם לעיריה אגרת פרסום, בשיעורים הנקובים בתוספת השלישית.

אגרת פרסום

(ב) ראש העיריה רשאי לפטור מתשלום אגרה בעד פרסום מודעה על מיתקן פרסום עירוני או להפחיתה בהתקיים שני תנאים אלה:

(1) מפרסם המודעה הוא עיריה או ממוסד ציבורי לצרכי דת, צדקה, רווחה, חינוך, תרבות, אמנות, בריאות הציבור או ספורט;

(2) המודעה מתפרסמת לטובת מוסד כאמור בפסקה (1).

13. (א) לא יפרסם אדם מודעה, אלא אם כן צויין בה שמו ומענו של המפרסם ושל בעל בית הדפוס שבו הודפסה המודעה.

מסירת פרטים

(ב) ראש העיריה רשאי לדרוש מבעל בית הדפוס שבו הודפסה המודעה או מיצרן שיצר אותה, למסור את שמו ואת מענו של האדם שהזמין את המודעה.

14. ביקש בעל היתר, במשך תקופת תוקף ההיתר, לשנות את השם או כל פרט אחר הרשום במודעה, יגיש בקשה חדשה להיתר וישלם אגרת פרסום כמפורט בתוספת.

שינוי פרטים

15. על אף האמור בסעיף 14, בקשה לפרסום של עינוג ציבורי, יכול שתתייחס לתמונות או למודעות אחרות המשתנות מדי פעם, לפי ההצגות או המופעים; על אף האמור בסעיף 3(א) לא יידרש מפרסם מודעות להצגות או למופעים להגיש תמונות לראש העיריה, ובלבד שמועצת הביקורת אישרה וסימנה אותן לפי סעיף 5 לפקודת סרטי הראינוע.

פרסום לעינוג ציבורי

16. לא יפרסם אדם מודעה בכל דרך מהדרכים המפורטות להלן בסעיף זה, אלא אם כן ניתן לו היתר מיוחד מאת ראש העיריה ובהתאם לתנאי ההיתר:

דרכי פרסום לפי היתר מיוחד

(1) העברת מודעה אל רשות הרבים וממנה, על ידי הארה לסרוגין בחשמל או באופן אחר או על ידי פטיפון, רשמקול, רדיו, רמקול, מגפון או על ידי מכשיר אחר או על ידי כדור פורח או כלי טיס;

(2) מתיחת סרט לרוחב רחוב;

(3) נשיאת מודעה על מוט, לוח או סרט וכיוצא באלה.

17. (א) פורסמה מודעה שלא בהתאם להוראות חוק עזר זה, וצויין בה שמו או כינויו של אדם או שמו או כינויו או מהותו של עסק או של מוסד, יראו את מזמין המודעה וכן כל אדם ששמו או כינויו מצויינים במודעה, לרבות מפרסם המודעה ובעל בית הדפוס שבו הודפסה המודעה או כל אדם אחר שהוא בעל או מנהל פעיל או עובד מינהלי בכיר, האחראי לאותו תחום בעסק או במוסד, הכל לפי הענין, כאילו הוא פרסם את המודעה כאמור, זולת אם הוא הוכיח שהעבירה נעברה שלא בידיעתו וכי נקט אמצעים סבירים למונעה.

חזקת אחריות

(ב) פורסמה מודעה שלא בהתאם להוראות חוק עזר זה, רואים את מחזיק המקום שבו פורסמה המודעה או את בעל המקום, כאילו הוא פרסם את אותה המודעה, זולת אם הוא הוכיח שהעבירה נעברה שלא בידיעתו וכי נקט אמצעים סבירים כדי למונעה.

18. (א) לא תודבק כרזה על מיתקן, לוח, עמוד או נכס אחר השייך לעיריה והמיועד להדבקת כרזות אלא בידי העיריה באמצעות עובדיה שהורשו לכך.

הדבקת כרזות

(ב) לא תודבק כרזה בידי העיריה כאמור, אלא אם כן מידות הכרזה הן בכפולות של שמינית גליון שאורכה 31 ס"מ ורוחבה 23 ס"מ.

(ג) לא תודבק כרזה בידי העיריה אלא לאחר ששולם לעיריה, נוסף על אגרת פרסום כאמור בסעיף 12(א), שכר עבודה בעד הדבקה, בשיעורים הנקובים בתוספת השלישית.

19. הוראות פרק זה לא יחולו על מודעה המפורסמת במהלך הפגנה או תעלוכה, שאישרה משטרת ישראל על פי פקודות משטרת ישראל כהגדרתן בפקודת המשטרה [נוסח חדש], התשל"א-1971.

פטור

פרק רביעי: שלטים ומודעות אסורים

20. לא יציג אדם שלט, לא יפרסם מודעה ולא יגרום להצגתו או לפרסומו של שילוט שנתקיימו לגביו אלה:

שילוט אסור

(1) הוא עלול להפריע לתנועת כלי רכב או להולכי רגל;

(2) הוא מרעיש או מפיץ ריח;

(3) (נמחקה);

תיקון תשע"ח-2017

(4) הוא חוסם דלת, חלון, תריס, יצירת חירום או פתח אחר באופן המפריע למעבר בהם;

תיקון תשע"ח-2017

(5) הוא מוצג על מדרגות חירום, מדרגות נעות, מעליות, מזגן אויר, צינור ביוב, צינור אויר, עמוד חשמל, מיתקן טלפון, מיתקן להפעלת רמזור, אנטנה, עמוד צופרים, תמרור, או במקום שנועד לציוד או למיתקנים לכיבוי שריפות, למעט עמודי תאורה עירוניים שאישרה הועדה להצגת שילוט, למעט שילוט המוצג באמצעות הדבקת מדבקות על מעקות של מדרגות נעות;

תיקון תשע"ח-2017

(6) הוא מסתיר פרטים בעלי יחוד ארכיטקטוני, קשתות, עמודים או כל פרט בעל ערך ארכיטקטוני, או אם הוא פוגע במראה האסטטי של מבנה או מהווה מטרד;

(7) הוא מתפרסם בשטח ציבורי ואינו מותקן על גבי מיתקן המיועד לכך שאישר ראש העיריה;

(8) הוא מוצג על מבנה המשמש למגורים בלבד, אלא אם כן השילוט הוא של אדם המנהל במבנה את משרדו כדין;

(9) (נמחקה);

תיקון תשע"ח-2017

(9א) פרסומו או הצגתו פוגעים לדעת ראש העירייה בתקנת הציבור או ברגשותיו;

תיקון תשע"ח-2017

(10) הוא משנה או פוגע בקו הרקיע, לפי קביעת הועדה המקצועית;

(11) פרסומו או הצגתו מהווים עבירה על הוראות חוק עזר זה או דין אחר או אם המודעה או השלט מתייחס לעסק או למוסד או למשרד, שאין לו רשיון הדרוש לפי כל דין או שהפעלתו נוגדת את דיני התכנון והבניה.

21. (א) לכל עסק יהיה שלט אחד בלבד, אלא אם כן התיר ראש העיריה הצגת שלט נוסף לעסק.

שלט של עסק

תיקון תש"ס-2000

(ב) שלט של עסק לא יוצג אלא בחזית הצמודה לאותו חלק של המבנה שבו מתנהל העסק, זולת אם ראש העיריה, בהמלצת הועדה המקצועית, התיר הצגתו שלא בחזית המבנה שבו מתנהל העסק.

תיקון תש"ס-2000

(ג) אורכו המרבי של שלט של עסק, לא יעלה על אורך החזית של בית העסק, אלא אם כן התיר ראש העיריה, בהמלצת הועדה המקצועית, הצגת שלט גדול יותר, מטעמים מיוחדים שיירשמו.

תיקון תש"ס-2000

22. (א) לא יאיר אדם שילוט על ידי חשמל, אלא אם כן השלט מצוייד במפסק פחת, הצנרת המספקת חשמל לשילוט מוסתרת, והם עברו ביקורת של חשמלאי מוסמך שהאישור שלו בכתב מצוי בידי בעל השילוט.

שלט מואר

(ב) ראש העיריה רשאי, בהודעה שתישלח 3 ימים לפחות לפני כניסתה לתוקף, לאסור על אדם להאיר או לגרום להארת שילוט על ידי גופי תאורה הנמצאים בתוך הבנין או חיצוניים לו, אם, לדעת ראש העיריה, הארה כאמור עלולה להפריע לתושבי הסביבה שבה ממוקם הבנין או לעוברים ושבים או להוות סכנה או הפרעה לתנועה; בעל השילוט יציית להוראות ראש העיריה תוך הזמן שנקבע בהודעה.

23. מבלי לגרוע מהאמור בסעיף 16, לא יקרין אדם שילוט על מקום ציבורי על ידי הארה בחשמל או באמצעים אלקטרוניים או על ידי השמעת תוכן השילוט ברמקול, אלא אם כן ראש העיריה התיר זאת מטעמים מיוחדים.

דרכי פרסום אסורות

פרק חמישי: הוראות כלליות והוראות שונות

24. (א) ראש העיריה רשאי, בכל עת סבירה, להיכנס לכל מקום על מנת לברר אם קויימו הוראות חוק עזר זה ולעשות כל מעשה הדרוש לביצוע הוראות חוק עזר זה.

רשות כניסה והצגת רשיון

(ב) לא יפריע אדם לראש העיריה, לשליחיו או לפועליו ולא ימנע בעדם מלבצע סמכויותיהם או תפקידיהם כאמור בסעיף קטן (א).

(ג) בעל רשיון לפי חוק עזר זה, יראה ויציג את רשיונו לראש העיריה לפי דרישתו.

25. (א) ראש העיריה רשאי, בהודעה בכתב, לדרוש מאדם שהציג או פרסם שילוט או הרשה להציגו או לפרסמו, להסיר שילוט שאין לגביו רשיון או שהוצג תוך הפרת תנאי הרשיון או הוראה מהוראות חוק עזר זה, וכן לדרוש לבצע את העבודות הנחוצות לאחזקתו התקינה של השילוט או התאמתו לרשיון או להוראות חוק עזר זה.

הודעות בדבר הסרת שילוט או ביצוע עבודות

(ב) מי שנמסרה לו הודעה כאמור, חייב למלא אחריה תוך התקופה שקבע לכך ראש העיריה.

(ג) לא מילא אדם אחר הודעה כאמור בסעיף קטן (א), רשאי ראש העיריה להורות על הסרת השילוט או לבצע את העבודה הנחוצה לאחזקתו התקינה או כל עבודה הדרושה לשם מילוי הוראות חוק עזר זה ולגבות מאותו אדם את הוצאות העיריה בפעולות אלה.

(ד) ראש העיריה רשאי לתפוס שלט שהוסר בידי העיריה, על מיתקניו, ולהחזיקם במחסני העיריה עד שמציג השלט ישלם לעיריה, בתוך שישים ימים ממועד ההסרה (להלן – מועד), את הוצאותיה בשל כך; לא שולמו ההוצאות במועד וכפוף לאמור בסעיף קטן (ה), רשאי ראש העיריה להשמיד את השלט על מיתקניו.

תיקון תש"ס-2000

(ה) לא יוחזר שלט למציגו אלא אם כן חתם המציג על התחייבות כלפי העיריה שלא יציגו בלא רשיון כדין.

תיקון תש"ס-2000

(ו) חשבון הוצאות חתום בידי ראש העיריה יהווה הוכחה לכאורה בדבר גובה ההוצאות.

תיקון תש"ס-2000

(ז) האמור בסעיף זה אינו בא לגרוע מאחריותו הפלילית של אדם על הפרת הוראה מהוראות חוק עזר זה, ואין הוא בא לגרוע מסמכות ראש העיריה לפי סעיף 21(ב).

תיקון תש"ס-2000

26. לא ידביק אדם ולא יגרום להדבקת מודעה על מיתקן פרסום עירוני, זולת עובד עיריה שהוסמך לכך או מי שהעיריה תמנה לכך.

הדבקת מודעות על מיתקן פרסום עירוני

תיקון תש"ס-2000

27. (א) לא יציג אדם שלט ולא יגרום להצגת שלט, אלא אם כן נתמלא לגביו אחד מאלה:

שימוש בשפות

(1) הוא כתוב בשפה העברית;

(2) השפה העברית תופסת לא פחות ממחצית שטחו – אם הוא כתוב גם בשפה אחרת.

(ב) הוראות סעיף זה לא יחולו על שילוט שמפרסם או מציג מוסד רשמי של מדינה זרה או מוסד דת.

28. לא יסלק אדם, לא יסיר, לא יהרוס, לא ישבור, לא יקרע, לא יטשטש, לא יסתיר, לא יקלקל, לא ילכלך, לא יכסה ולא יפגע בצורה אחרת בשלט, מודעה, לוח, עמוד או מקום אחר שנקבע בידי ראש העיריה לפרסום מודעות, אבזרי תאורה או אמצעיה או כל דבר הנלווה אליהם או הקשור בהם, שהוצגו, פורסמו או הותקנו בהתאם להוראות חוק עזר זה, ולא יגרום לסילוקם, להסרתם, להריסתם, לשבירתם, לקריעתם, לטשטושם, להסרתם, לקלקולם, ללכלוכם, לכיסוים או לפגיעה בהם בצורה אחרת.

שמירת שלטים, מודעות, מקומות פרסום ואבזרי תאורה

29. (א) בעל רשיון לשלט ובעל היתר לפרסום מודעה בנכס או בתוך כלי רכב ציבורי או מסחרי או עליהם, או אדם שעל בניינו או על הבניין שבו הוא מחזיק, הותקן שלט, חייבים להחזיק כל שלט ומודעה, במצב תקין וגלוי לעין, ולפי דרישת ראש העיריה, לתקן, להסיר או להחליף כל שלט, או מודעה שניזוקו, הושחתו או התבלו.

אחזקה תקינה של שלטים ומודעות

(ב) בעל רשיון שילוט אחראי להסרת השילוט על מיתקניו ועמודיו, בתום השימוש בו, או עם פקיעת תוקף הרשיון לגבי השילוט, עם ביטולו, או אם העסק שהשילוט מפרסם נסגר או אם האירוע שהשילוט מפרסם חלף.

30. נעברה עבירה לפי חוק עזר זה, בידי חבר בני אדם, ייאשם בעבירה גם כל אדם אשר בשעת ביצוע העבירה היה באותו חבר בני אדם, מנהל פעיל, שותף – למעט שותף מוגבל – או עובד מינהלי בכיר האחראי לאותו תחום, זולת אם הוכיחו שהעבירה נעברה שלא בידיעתם וכי נקט את כל האמצעים הסבירים כדי למנעה.

אחריותו של חבר בני אדם

31. (א) הורשע אדם בעבירה על הוראות חוק עזר זה, רשאי בית המשפט בשעת כזר הדין, בנוסף להטלת קנס, לצוות עליו לבצע עבודה הדרושה לקיום הוראות חוק עזר זה, לרבות הסרת שלט, הסרת מודעה, אבזרי תאורה, וכן דבר הנלווה אליהם או הקשור בהם.

סמכויות נלוות לבית משפט

(ב) האמור בסעיף קטן (א) אינו בא לגרוע מהוראות סעיף 24.

32. מסירת הודעה לפי חוק עזר תהא כדין, אם נמסרה לידי האדם שאליו היא מכוונת או נמסרה במקום מגוריו או במקום עסקו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או מועסק שם, או אם נשלחה בדואר במכתב רשום לאותו אדם, לפי מען מגוריו או עסקו הרגילים או הידועים לאחרונה, או אם הוצגה ההודעה במקום בולט באחד המקומות האמורים או הוכנסה לתיבת דואר הנושאת את שמו של האדם שאליו היא מכוונת או שם עסקו, או אם פורסמה באחד העתונים הנפוצים בתחום העיריה.

מסירת הודעות

33. על אף האמור בחוק עזר לחיפה (הצמדה למדד), התשמ"ב-1981, יעלו סכומי האגרות והתשלומים האחרים שנקבעו בתוספת הראשונה ובתוספתה שלישית, ב-1 בחודש שלאחר פרסומו של חוק עזר זה ברשומות (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), מן המדד שפורסם בחודש דצמבר 1994 עד המדד שפורסם לאחרונה לפני יום ההעלאה הראשון.

הוראות שעה

34. חוק עזר זה אינו בא לגרוע מהוראותיו של כל דין אחר.

שמירת דינים

35. (א) חוק עזר לחיפה (מודעות ושלטים), התשכ"ה-1965, למעט התוספת השניה שלו – בטל ביום תחילתו של חוק עזר זה.

ביטול

(ב) התוספת השניה לחוק עזר לחיפה (מודעות ושלטים), התשכ"ה-1965 – בטלה ביום תחילתן של התוספת הראשונה והתוספת השלישית לחוק עזר זה.

36. (א) ניתן רשיון לפי הוראות חוק עזר לחיפה (מודעות ושלטים), התשכ"ה-1965, יהיה הרשיון בר תוקף עד שיפוג תוקפו לפי הוראות חוק העזר האמור או עד תחילתו של חוק עזר זה, לפי המאוחר מביניהם.

הוראות מעבר

(ב) על אף האמור בסעיף קטן (א), ניתן רשיון לשלט לפי הוראות חוק עזר לחיפה (מודעות ושלטים), התשכ"ה-1965, ובעל הרשיון נדרש להתקין במקומו שלט אחר לפי הוראות חוק עזר זה, יחולו הוראות אלה:

(1) בעל רשיון, המבקש רשיון לפי הוראות חוק עזר זה לשלט שגודלו עד 3.50 מ"ר, יהיה פטור מתשלום האגרה שנקבעה בתוספת הראשונה לתקופה של שנתיים ממועד פקיעת תוקף הרשיון כאמור בסעיף קטן (א);

(2) בעל רשיון, המבקש רשיון לפי הוראות חוק עזר זה לשלט שגודלו מעל 3.50 מ"ר, יהיה פטור מתשלום האגרה שנקבעה בתוספת הראשונה לתקופה של שלוש שנים ממועד פקיעת תוקף הרשיון כאמור בסעיף קטן (א).

37. (א) תחילתו של חוק עזר זה, למעט התוספת הראשונה והתוספת השלישית, ששה חודשים לאחר פרסומו.

תחילה

(ב) תחילתן של התוספת הראשונה והתוספת השלישית ביום פרסומו של חוק עזר זה.

תוספת ראשונה

תיקון תשע"ח-2017

(סעיף 5)

א. שלט שהוצג במקום העסק או העיסוק, לכל מ"ר לשנה

שיעורי האגרה

בשקלים חדשים

1. שלט רגיל יחיד בקומת הקרקע ששטחו אינו עולה על חמישה מ"ר 130

2. שלט זמני (מחיר לחודש למ"ר) 130

3. שלט בולט (לפי סכום כל צדי הפרסום) 520

4. שלט תלת-ממדי (לפי סכום כל צדי הפרסום) 520

5. שלט רגיל שאינו בקומת הקרקע המוצב בצמוד מתחת לשפתו העליונה של הבניין 650

6. שלט הכוונה 650

7. שלט אלקטרוני 1,041

8. שלט בולט במקום העסק שאינו מחובר לבניין למעט שלט הכוונה 1,041

9. שלט מעל הגג 1,301

10. שלט במקום העסק שאינו מהמפורטים בפרטים 1 עד 9 260

ב. שלט שהוצג שלא במקום העסק לכל מ"ר לשנה

שיעורי האגרה

בשקלים חדשים

1. שלט על מיתקן הכוונה עירוני 520

2. שלט רגיל שלא במקום העסק 650

3. שלט חוצות 685

4. שלט חוצות מעל הגג 1,350

5. שלט חוצות אלקטרוני 2,666

6. שלט שלא במקום העסק שאינו אחד מהמפורטים בפרטים 1 עד 4 685

ג. אגרה מינימלית – בעבור שלט ששטחו הכולל קטן ממטר רבוע אחד (1 מ"ר) תשולם אגרה לפי סוג השלט, כאמור לעיל, בשיעור הקבוע בעבור 1 מ"ר.

תוספת שניה

(סעיף 11א)

**מועד להגשת בקשות למתן היתר** –

(1) כל מודעה, למעט מודעת אבל – 7 ימים לפני הפרסום.

(2) מודעת אבל – 6 שעות לפחות לפני הפרסום.

תוספת שלישית

תיקון תשע"ח-2017

(סעיף 12)

**אגרות פרסום והדבקה**

שיעורי האגרה

בשקלים חדשים

1. בעד פרסום מודעות על גבי לוחות מודעות של העירייה בסדרה של 40 לוחות מודעות או חלק מהם לשלושה ימים ראשונים או חלק מהם –

בעד גיליון שלם 416

בעד חצי גיליון 207

בעד רבע גיליון 104

בעד שמינית גיליון 51

2. דמי הדבקת מודעות, בסדרה של 40 לוחות מודעות או חלק מהם –

בעד גיליון שלם 222

בעד חצי גיליון 209

בעד רבע גיליון 67

בעד שמינית גיליון 47

על לוח מיוחד לשבוע 101

לסדרת מודעות אבל 81

3. על לוח מודעות שהעירייה העמידה לרשות המפרסם, לשבוע או חלק ממנו 209

4. מודעות אחרות, לשנה –

מודעות על סככות בתחנות אוטובוס 493

מודעה על מכווני תנועה 493

מודעה על מיתקן הכולל מפת עיר 493

על מיתקן הכולל שמות רחובות 493

שיעורי האגרה לפי פרט זה, לשבועיים – 1/15 מהשיעור לשנה.

ט' באדר א' התשנ"ה (9 בפברואר 1995) עמרם מצנע

ראש עיריית חיפה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסם [ק"ת חש"ם תשנ"ו מס' 548](http://www.nevo.co.il/Law_word/law07/mekomi-0548.pdf) מיום 7.12.1995 עמ' 130.

   תוקן [ק"ת חש"ם תש"ס מס' 626](http://www.nevo.co.il/Law_word/law07/mekomi-0626.pdf) מיום 13.7.2000 עמ' 391 – תיקון תש"ס-2000; ר' סעיף 7 לענין הוראת שעה. ת"ט [ק"ת חש"ם תשס"א מס' 628](http://www.nevo.co.il/Law_word/law07/mekomi-0628.pdf) מיום 24.10.2000 עמ' 35.

   7. על אף האמור בחוק עזר לחיפה (הצמדה למדד), התש"ן-1990, יעלו סכומי האגרות והתשלומים האחרים שנקבעו בחוק עזר זה ב-1 בחודש שלאחר פרסומו (להלן – יום ההעלאה הראשון), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – מדד), מן המדד שפורסם בחודש נובמבר 1999 עד המדד שפורסם לאחרונה לפני יום ההעלאה הראשון.

   [ק"ת חש"ם תשס"ג מס' 659](http://www.nevo.co.il/Law_word/law07/mekomi-0659.pdf) מיום 7.10.2002 עמ' 9 – תיקון תשס"ג-2002; ר' סעיף 3 לענין הוראת שעה.

   3. על אף האמור בחוק עזר לחיפה (הצמדה למדד), התש״ן-1990, יעודכנו סכומי האגרות והתשלומים האחרים שנקבעו בחוק עזר זה ב-1 בחודש שלאחר פרסומו (להלן – יום העדכון הראשון), לפי שיעור שינוי מדד המתירים לצרכן שמפרסמת הלשכה המרכזית לסטטיסטיקה (להלן – המדד), שפורסם לאחרונה לפני יום העדכון הראשון לעומת המדד שפורסם בחודש אוקטובר 2001.

   [ק"ת חש"ם תשע"ו מס' 855](http://www.nevo.co.il/Law_word/law07/MEKOMI-0855.pdf) מיום 7.8.2016 עמ' 436 – תיקון תשע"ו-2016.

   [ק"ת חש"ם תשע"ח מס' 889](http://www.nevo.co.il/Law_word/law07/mekomi-0889.pdf) מיום 3.10.2017 עמ' 5 – תיקון תשע"ח-2017; ר' סעיף 6 לענין הוראת שעה.

   6. על אף האמור בחוק עזר לחיפה (הצמדה למדד), התש"ן-1990, סכומי האגרות שנקבעו בחוק עזר זה, יעודכנו ב-1 בחודש שלאחר פרסומו של חוק עזר זה ברשומות (להלן – יום העדכון הראשון), בשיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – מדד), מן המדד שפורסם בחוק דצמבר 2014 עד המדד שפורסם לאחרונה לפני יום העדכון הראשון. [↑](#footnote-ref-1)