חוק עזר לחיפה (שמירת הסדר והניקיון), תשמ"ב-1981

תוכן ענינים

|  |  |  |  |
| --- | --- | --- | --- |
| 5 | [Go](#med0) | פרק א: פרשנות |  |
| 5 | [Go](#Seif0) | הגדרות | סעיף 1 |
| 10 | [Go](#med1) | פרק ב: מניעת מפגעים וביעורם |  |
| 10 | [Go](#Seif1) | איסור גרימת מפגע | סעיף 2 |
| 10 | [Go](#Seif2) | אחריות לסילוק מפגע | סעיף 3 |
| 10 | [Go](#Seif3) | חובה יחד ולחוד | סעיף 4 |
| 10 | [Go](#Seif4) | הודעה לסילוק מפגע | סעיף 5 |
| 10 | [Go](#Seif5) | דעת המפקח ראיה | סעיף 6 |
| 10 | [Go](#Seif6) | איסור זריקת אשפה או לכלוך | סעיף 7 |
| 10 | [Go](#Seif7) | השקאת צמחים | סעיף 8 |
| 10 | [Go](#Seif8) | ניקוי, איבוק, ניעור, חביטה | סעיף 9 |
| 10 | [Go](#Seif17) | זיהום מקום ציבורי | סעיף 10 |
| 11 | [Go](#Seif18) | איסור הדבקה, פיזור וחלוקת מודעות | סעיף 11 |
| 11 | [Go](#Seif19) | החזקת בעלי חיים | סעיף 12 |
| 11 | [Go](#Seif20) | איסור שימוש ושפיכת מי שופכין | סעיף 13 |
| 11 | [Go](#Seif9) | איסור שפיכת נוזל | סעיף 14 |
| 11 | [Go](#Seif10) | אחריות בעל נכס והמחזיק לנקיון הנכס | סעיף 15 |
| 11 | [Go](#Seif11) | דרישה לניקוי וגידור | סעיף 16 |
| 12 | [Go](#Seif12) | איסור השארת בעלי-חיים ושמירה עליהם | סעיף 16א |
| 12 |  | איסור הבערת אש לצורכי צלייה ובישול | סעיף 16ב |
| 12 | [Go](#Seif103) | חובה להדביר עשבי בר | סעיף 17ב |
| 12 | [Go](#Seif105) | הוראות להדברת עשבי בר | סעיף 17ג |
| 12 | [Go](#Seif107) | סילוק מפגעים על ידי העיריה | סעיף 17ד |
| 12 | [Go](#med2) | פרק ג: פינוי אשפה |  |
| 14 | [Go](#med3) | פרק ד: שמירת הסדר והנקיון בגנים |  |
| 14 | [Go](#Seif28) | הימצאות בגן | סעיף 29 |
| 14 | [Go](#Seif73) | איסור כניסה | סעיף 29א |
| 14 | [Go](#Seif75) | איסור פגיעה בבעלי חיים | סעיף 29ב |
| 14 | [Go](#Seif29) | פגיעה בצמח בגן | סעיף 30 |
| 15 | [Go](#Seif30) | התנהגות בגן | סעיף 31 |
| 15 | [Go](#Seif31) | כלי רכב | סעיף 32 |
| 15 | [Go](#Seif32) | רוכלות | סעיף 33 |
| 15 | [Go](#Seif33) | משחקים | סעיף 34 |
| 15 | [Go](#Seif34) | איסור הפרעה | סעיף 35 |
| 15 | [Go](#Seif35) | רעש | סעיף 36 |
| 15 | [Go](#Seif36) | קיום אסיפות וחגיגות בגן | סעיף 37 |
| 15 | [Go](#Seif78) | השגחה על בעלי חיים | סעיף 37א |
| 15 | [Go](#Seif80) | קשירת בעלי חיים | סעיף 37ב |
| 15 | [Go](#Seif82) | מרעה | סעיף 37ג |
| 15 | [Go](#Seif84) | שמירת נקיון | סעיף 37ד |
| 15 | [Go](#Seif37) | הרחקת בני אדם מסויימים מגן | סעיף 38 |
| 15 | [Go](#med4) | פרק ה: שימור רחובות |  |
| 15 | [Go](#Seif38) | מכשול ברחוב | סעיף 39 |
| 16 | [Go](#Seif39) | תליית כביסה | סעיף 40 |
| 16 | [Go](#Seif88) | חסימת תעלה | סעיף 40א |
| 16 | [Go](#Seif90) | בניה ארעית | סעיף 40ב |
| 16 | [Go](#Seif92) | שינויים ברחוב | סעיף 40ג |
| 16 | [Go](#Seif40) | היתר להעמיד כיסאות וכו | סעיף 41 |
| 16 | [Go](#Seif41) | כריית שוחות | סעיף 42 |
| 17 | [Go](#Seif42) | נזק לרחוב | סעיף 43 |
| 17 | [Go](#Seif43) | סילוק מכשול וביצוע עבודות | סעיף 44 |
| 17 | [Go](#Seif44) | מניעת הסגת גבול ברחוב | סעיף 45 |
| 17 | [Go](#Seif94) | פעולה דחופה | סעיף 45א |
| 17 | [Go](#med5) | פרק ו: הוראות בענין מקום עינוג |  |
| 17 | [Go](#Seif45) | איסור עישון, פיצוח והכנסת בקבוקים | סעיף 46 |
| 17 | [Go](#Seif46) | מודעות | סעיף 47 |
| 17 | [Go](#med6) | פרק ז: ניקוי מדרכות |  |
| 17 | [Go](#Seif47) | הגדרות | סעיף 48 |
| 18 | [Go](#Seif48) | חובת ניקוי | סעיף 49 |
| 18 | [Go](#Seif49) | דרישה לניקוי | סעיף 50 |
| 18 | [Go](#Seif50) | איסוף אשפה | סעיף 51 |
| 18 | [Go](#Seif96) | איסור השלכת אשפה | סעיף 51א |
| 18 | [Go](#med7) | פרק ח: שמירת חזיתות בתים ושיפוצם |  |
| 18 | [Go](#Seif51) | הגדרות | סעיף 52 |
| 18 | [Go](#Seif52) | שמירת חזיתות הבית | סעיף 53 |
| 19 | [Go](#Seif53) | הודעה לשיפוץ | סעיף 54 |
| 19 |  | שיפוץ על פי היתר | סעיף 55 |
| 19 | [Go](#Seif54) | שיפוץ בידי העיריה | סעיף 56 |
| 19 | [Go](#Seif55) | חלוקת הוצאות | סעיף 57 |
| 19 | [Go](#med8) | פרק ט: בעלי חיים משוטטים |  |
| 19 | [Go](#Seif98) | שוטטות בעלי חיים | סעיף 57א |
| 19 | [Go](#med9) | פרק י: פינוי חפצים מיושנים |  |
| 19 | [Go](#Seif115) | איסור השארת חפצים מיושנים | סעיף 57ב |
| 19 | [Go](#Seif116) | פינוי חפצים מיושנים | סעיף 57ג |
| 19 | [Go](#med10) | פרק יא: הוראות בענין בריכת שחיה |  |
| 19 | [Go](#Seif117) | כללי התנהגות בבריכת שחיה | סעיף 57ד |
| 20 | [Go](#med11) | פרק יב: החזקת מקלטים |  |
| 20 | [Go](#Seif118) | נקיון ותקינות המקלט | סעיף 57ה |
| 20 | [Go](#Seif119) | החובה למלא אחר דרישה | סעיף 57ו |
| 20 | [Go](#med12) | פרק יג: הדברת מזיקים |  |
| 20 | [Go](#Seif120) | חובת הדברת מזיקים | סעיף 57ז |
| 20 | [Go](#Seif121) | הוראות להדברת מזיקים | סעיף 57ח |
| 20 | [Go](#Seif122) | הדברת מזיקים בידי העיריה | סעיף 57ט |
| 21 | [Go](#med13) | פרק יד: שונות |  |
| 21 | [Go](#Seif56) | איסור הפרעה | סעיף 58 |
| 21 | [Go](#Seif123) | מניעת סכנה, מפגע, הפרעה וכדומה | סעיף 58א |
|  |  | איסור צריכת אלכוהול במקום ציבורי | סעיף 58ב |
| 21 | [Go](#Seif57) | איסור פגיעה | סעיף 59 |
| 21 | [Go](#Seif58) | ילדים | סעיף 60 |
| 21 | [Go](#Seif59) | מסירת הודעות | סעיף 61 |
| 21 | [Go](#Seif124) | חובה להישמע להוראות | סעיף 61א |
| 21 | [Go](#Seif60) | סמכות כניסה | סעיף 62 |
| 21 | [Go](#Seif61) | ביצוע הודעה | סעיף 63 |
| 21 | [Go](#Seif63) | שמירת דינים | סעיף 65 |
| 21 | [Go](#Seif64) | תחילה | סעיף 66 |
| 21 | [Go](#Seif65) | הוראות מעבר | סעיף 67 |
| 22 | [Go](#Seif66) | ביטולים | סעיף 68 |
| 22 |  | תוספת ראשונה |  |
| 22 | [Go](#med16) | תוספת שניה |  |
| 23 | [Go](#med19) | תוספת שלישית |  |

חוק עזר לחיפה (שמירת הסדר והניקיון), התשמ"ב-1981[[1]](#footnote-1)\*

בתוקף סמכותה לפי סעיפים 250 לפקודת העיריות, מתקינה מועצת עירית חיפה חוק עזר זה:

פרק א': פרשנות

1. בחוק עזר זה –

הגדרות

"אשפה" – שיירי מזון, קליפות, נייר, בקבוקים, שברי זכוכית, תיבות, קופסאות, קרטונים, אריזות למיניהן, פחים, חתיכות עץ, קרשים, סמרטוטים, אפר, בדלי סיגריות, פסולת מכל הסוגים, וכן כל דבר העלול לגרום אי נקיון או אי סדר או העלול לסכן את הבריאות, למעט זבל, פסולת בנין ופסולת מפעל;

תיקון תשמ"ה-1984

"אשפת צמחים" – צמח קטוף, תלוש, כרות, גזום או שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שופכין, תאי בדיקה או צינור להובלת מי שופכין;

"ביתן אשפה" – בנין המיועד להחזקת כלי אשפה או להחזקת כלי לזבל או כלים לפסולת מפעל;

"בנין" – כל מבנה, לרבות מבנה הגובל ביער או חורשה הנמצאים במרחק שאינו עולה על 25 מטרים מגבול המגרש, בין קבוע ובין ארעי, בין שהוא בנוי בחלקו או בשלמותו מאבן, מבטון, מחימר, מטיט, מברזל, מעץ, מפלסטיק, מבד או מכל חומר אחר, לרבות כל יסוד, קיר, גג, ארובה, מרפסת, גזוזטרה, כרכוב, בליטה או חלק של בנין או כל דבר המחובר אליו, וכן כותל, סוללת עפר, אוהל, צריף, סככה, גדר או מבנה אחר המקיף או הגודר, או המכוון להקיף או לגדור כל אדמה או שטח, וכולל את שטח הקרקע שמשתמשים בה או שמחזיקים בה יחד עם המבנה כחצר או גינה לכל צורך אחר של אותו מבנה, לרבות מיתקני תברואה ולרבות מיתקן המשמש למכירת סחורות;

תיקון תשמ"ג-1983

תיקון (מס' 2)

תשמ"ו-1986

"בעלי חיים" – לרבות פר, שור, פרה, עגל, סוס, סיח, פרד, חמור, אתון, גמל, כבש, עז, חזיר, כלב, חתול, חיית טרף, הם וולדותיהם, ולרבות תרנגולים, ברווזים, תרנגולי הודו, יונים וכיוצא באלה;

תיקון תשמ"ג-1983

"בעל מקום עינוג" – אחד או יותר מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עיגוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"בעל נכס" – אחד או יותר מאלה:

(1) הבעל הרשום של הנכס, או הזכאי על פי הסכם בכתב להירשם כבעל;

(2) אדם המקבל או הזכאי לקבל הכנסה, או שהיה מקבלה אילו הנכס היה נותן הכנסה, בין בזכותו הוא ובין כמורשה, כסוכן, כנאמן או כבא כוח;

(3) שוכר או שוכר משנה ששכר את הנכס לתקופה שלמעלה מחמש שנים, או המחזיק בנכס באופן אחר, למעט אדם הגר בבית מלון או פנסיון;

(4) בעל דירה כמשמעותו בחוק המקרקעין, התשכ"ט-1969;

(5) נציגות בית משותף כמשמעותה בחוק המקרקעין, התשכ"ט-1969;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"גרוטות רכב" – רכב שיצא מכלל שימוש מחמת שהתיישן, שפורק או שנקבע כרכב באובדן גמור, וכן שלד של רכב או חלקים ממנו;

תיקון תשמ"ה-1984

"הדברה" – השמדת מזיקים לרבות ריסוס, ביעור, ניקוז, סתימה, שאיבה או כל פעולה אחרת הנחוצה כדי למנוע קיומם או התרבותם של מזיקים;

תיקון תשמ"ה-1984

"זבל" – לרבות הפרשת בעלי חיים ופסולת או מי שופכין של מכלאה;

"חורשה או חורש" – שטח קרקע אשר עליו גדלים לפחות עשרה עצים או שיחים;

תיקון (מס' 2)

תשמ"ו-1986

"חזית" – כל חלק מבנין הנשקף אל רחוב או גן;

תיקון תשמ"ה-1984

"חפצים מיושנים" – חפצים שיצאו מכלל שימוש לרבות גרוטות רכב, מכונה וחלקיה, תנור, מקרר, מקרר חשמלי, בוילר, דוד, דוד שמש, אסלה, כיור, אמבטיה, רהיטים, תריסים, או כל חלק מהם, גרוטאות או גרוטות רכב;

תיקון תשמ"ה-1984

"חצר" – שטח הקרקע הנמצא בחזיתו של כל בנין, או מאחוריו או לצידו, וכולל את שטח הקרקע שמשתמשים בו או שמחזיקים בו יחד עם המבנה כחצר או גינה או לכל צורך אחר של אותו מבנה, לרבות בריכה או דשא;

תיקון תשמ"ה-1984

"כלי אשפה" – פח אשפה, עגלת אשפה, מכולה, מבנה, מכל, שקית או כלי קיבול המיועדים לאצירת אשפה, זבל או פסולת מפעל, מחומר, צורה, גודל ואיכות כפי שיקבע המפקח מזמן לזמן;

"כביש" – חלק מרחוב המיועד לתנועת כלי רכב;

תיקון תשמ"ג-1983

"מגרש" – קרקע שאין עליה בנין;

תיקון תשמ"ג-1983

"מדביר חולדות" – מי שבידו רשיון מדביר לפי חוק רישוי עסקים, התשכ"ח-1968;

תיקון תשמ"ה-1984

"מזיק" – כל אחד מאלה: חלזונות, עשבי בר, טוואי התהלוכה של האורן, קרציות, יתושים, זבובי בית, זבובי סוס, פרעושים, פשפשים, זבובי הים התיכון, חולדות, נברנים, עכברים;

תיקון תשמ"ה-1984

"המועצה" – מועצת העיריה;

"מחזיק" – אדם המחזיק למעשה בנכס או בחלק ממנו, במפעל או במכלאה כבעל או כשוכר או בכל אופן אחר, למעט אדם הגר בבית מלון או בפנסיון;

"מי שופכין" – מי דלוחין, מי כביסה, מי שטיפת רצפות או כל מים מלוכלכים או מזוהמים;

"מיתקן תברואה" – אינסטלציה סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מיתקן לחימום מים, מערכת אספקת מים, כמשמעותם בהוראות למיתקני תברואה (הל"ת), התש"ל-1970, שאושרו על פי תקנות התכנון והבניה (בקשה להיתר, תנאיו ואגרות), התש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים או כיוצא באלה, וכן כל מקום גדור או בלתי גדור, מקורה או בלתי מקורה, שמחזיקים בו בהמה או עוף;

"מפגע" – אחד או יותר מאלה:

(1) העדר בתי-כסא במספר מספיק, או קיום בית-כסא שאינו מדגם מאושר בנכס המשמש למטרת מגורים או עסק או לכל מטרה אחרת או שאינו מוחזק במצב נקי ותקין לפי קביעת המפקח;

תיקון תשמ"ג-1983

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, או קיום בור שופכין או ביב פרטי שהוא לקוי או אינו מתאים לתכליתו או אינו מספיק להרחקת מי שופכין תקינה מהנכס;

תיקון תשמ"ג-1983

(4) צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה;

(5) בור שפכים או צינור איוורור או מרזב שהם סדוקים, שבורים, סתומים או לקויים באופן שאויר מסואב או נוזלים שבהם פורצים החוצה או מחלחלים מתוכם או שחמרים עלולים ליפול מתוכם;

(6) מיתקן תברואה לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה, מערכת הסקה, מיתקן קירור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכין, לרבות בריכה, חפירה, מחילה, תעלה, מקוה מים, מכל מים, הנמצא במצב שגורם או עלול לגרום לזיהום המים שבתוכו, או לריבוי חרקים;

(10) שימוש במרזב כצינור מי שופכין, או שפיכת כל נוזל שאינו מי גשם דרך מרזב;

(11) הצטברות כל חומר, בין בתוך בנין ובין בסביבתו, הגורם או עלול לגרום לרטיבות או לטחב בבנין או בסביבתו, או עלול להזיק לבריאות באופן אחר;

(12) צפיפות מרובה בנכס העלולה להזיק לבריאות, או שימוש בנכס בצורה העלולה להזיק לבריאות, או בניגוד למטרה שלשמה נועד;

(13) אי התקנת מעשנה בנכס, שלדעת המפקח יש צורך להתקינה או החזקת מעשנה בנכס במצב לקוי או במצב שאינו תקין או בגובה שאינו מספיק, לדעת המפקח, או שהיא פולטת עשן, גזים או פיח העלולים לגרום נזק לבריאות או מיטרד לשכנים או לסביבה וכן פליטת עשן, גזים או פיח הנובעים משריפת ענפים, עלים וגזומת בחצרות הבתים או במקום ציבורי;

תיקון תשמ"ג-1983

(14) הימצאות חולדות או עכברים או עקבות של חולדות או עכברים;

תיקון תשמ"ג-1983

(15) הימצאות חרקים או שרצים העלולים לגרום נזק לבריאות או מיפגע לשכנים או לסביבה;

תיקון תשמ"ג-1983

(16) צמח הצומח בנכס המהווה או עלול להוות סכנה או לגרום הפרעה או אי-נוחות, לרבות צמח הפוגע במיתקן תברואה או המונע טיפול בו;

(17) צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לרכב;

(18) זחלי טוואי התהלוכה של האורן וקיניהם הנמצאים בעצי האורן שבנכס;

(19) פי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;

(20) הימצאות צמחיה בלתי תרבותית שלא טופחה בידי בעל או מחזיק בנכס, כולל קוצים, ברקנים, דרדרים וכיוצא בהם, או שהיא עלולה לגרום לשריפה או להתפשטות שריפה או להתרבות של זחלים, חרקים ומזיקים למיניהם;

תיקון תשמ"ג-1983

(21) כל נכס המצוי במצב העלול לעשותו מזיק, מסוכן או פוגע בבריאות או הגורם מפגע לסביבה;

תיקון תשמ"ג-1983

(22) כל פגם בנכס הנובע ממצב החזקתו, המזיק לבריאות או העלול להזיק לבריאות;

(23) הצטברות של עפר, אבנים, עצים, גרוטאות של מתכת, חלקי כלי רכב, זבל וכיוצא באלה, וכן חפצים, רהיטים, כלים או כל חומר אחר העלול להזיק לבריאות או להוות, לדעת המפקח, מיפגע לשכנים או לסביבה;

תיקון תשמ"ג-1983

(24) צריף או מבנה שמחמת העדר נוחיות סניטרית או מכל סיבה אחרת שוררים בו תנאים אשר, לדעת המפקח, הם מזיקים לבריאות או מהווים מטרד לסביבה;

תיקון תשמ"ג-1983

(25) כסאות, שולחנות, ארגזים, חפצים, כלים או חומר אחר המוחזקים ברחוב;

תיקון תשמ"ג-1983

(26) שטח אדמה שלדעת המפקח אינו גדור במידה מספקת והעלול לשמש כמקום להצטברות אשפה או פסולת;

תיקון תשמ"ג-1983

(27) תנור, אח, קמין או כבשן, בין שהוא משמש למלאכה ובין לתכלית אחרת, אשר לדעת המפקח אינו מאכל כראוי את חומר הדלק שבתוכו וגורם על ידי כך לפליטת עשן או גזים במידה המזיקה או העלולה להזיק לבריאות, או להוות מטרד לשכנים או לסביבה;

תיקון תשמ"ג-1983

(28) בית חרושת, בית מלאכה, מקום עבודה או מחסן מכל סוג שהוא שאינם מוחזקים במצב נקי, או שהצפיפות בהם עלולה לגרום, לדעת המפקח, נזק לבריאות או למטרד לשכנים או לסביבה;

תיקון תשמ"ג-1983

(29) כל אבק או פסולת הנוצרים במהלך ההפעלה של בית חרושת, בית מלאכה או במקום עבודה מכל סוג שהוא, הגורמים או העלולים לגרום, לדעת המפקח, נזק לבריאות או למטרד לשכנים או לסביבה;

תיקון תשמ"ג-1983

(30) ניקוי, ניעור או חיבוט של מרבד, שטיח או כלי מיטה ברשות הרבים, בחצר, בכל קומת בנין או בדירה, באופן המזיק, לדעת המפקח, לבריאות;

תיקון תשמ"ג-1983

(31) הפרעת השימוש במיתקן תברואה או במיתקני אספקת מים, או הפרעה כלשהי להחזקתו היעילה של נכס מבחינה תברואתית או מבחינה אחרת;

תיקון תשמ"ג-1983

(32) שימוש בשפכים, בדלוחים או במי פסולת אחרים שאינם מטוהרים להשקאה;

תיקון תשמ"ג-1983

(33) כל דבר אשר לדעת ראש העיריה או המפקח עלול לסכן את חייו, בטחונו, בריאותו, רכושו או נוחיותו של אדם או להפריע לאדם או למנוע אותו מהשתמש בזכויותיו או העלול, לדעת המפקח, להוות מטרד לשכנים או לסביבה;

תיקון תשמ"ג-1983

(תיקון)

תשנ"ב-1982

(34) פליטה, הוצאה, הזרמה, הובלה בכל דרך שהיא של אשפה, פסולת מפעל, פסולת בנין, זבל, נוזלים, כימיקלים, או חמרים רעליים;

תיקון תשמ"ג-1983

(35) הימצאות זבוב ים התיכון בנכס;

תיקון תשמ"ג-1983

(36) החזקת בעלי חיים באופן המזיק או עלול, לדעת המפקח, להזיק לבריאות או להוות מטרד לשכנים או לסביבה;

תיקון תשמ"ג-1983

(37) כל חפץ, לרבות גרוטות רכב, המצוי ברחוב, במקום ציבורי או בשטח פרטי, העשוי לדעתו של המפקח להיות מזיק, מסוכן, פוגע בבריאות, מסוכן לציבור או מהווה מטרד לסביבה;

תיקון תשמ"ה-1984

(38) המצאות צמחיה בנכס הגובל יער או בחורשה, מסוג, בכמות, באופן ובמקומות שלדעת המפקח מונעים התאמתה לשמש פס בידוד למניעת דליקות;

תיקון (מס' 2) תשמ"ו-1986

(39) (בוטל);

תיקון תשס"ג-2003

"מפעל" – בית מלאכה, בית חרושת, מוסך, מעבדה, עסק סיטונאי, מחסן סיטונאי, סופר-סל, סופרמרקט, חנות כל-בו, חנות שק"ם או כל חנות המוציאה לדעת המפקח, כמות גדולה של פסולת נייר או אריזות מחמרים שונים, בית הארחה, בית מלון, בית חולים, בית הבראה, מסעדה, אוניברסיטה, טכניון, מקום לעינוג ציבורי, מפעל לעיבוד נתונים, משרד להנהלת חשבונות ממוכנת, וכל מקום אחר שאינו משמש למגורים שמופקת ממנו פסולת עקב ניהול עסק או תהליך ייצור;

תיקון תשמ"ג-1983

"מפקח" – אדם שראש העיריה מינה אותו בכתב להיות מפקח לענין חוק עזר זה, כולו או מקצתו;

תיקון תשמ"ג-1983

"מקום עינוג" – מקום המשמש לצרכי עינוג, למעט דירה פרטית;

"מקום פרטי" – חצר, מגרש, מבוא לבית, מדרגות המשמשות מבוא או כניסה לבית, גג, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג או שפת הים, בריכת שחיה, כל מקום שהציבור רשאי להשתמש בו, לעבור בו, או שהוא משתמש או עובר בו למעשה, וכן אוטובוס ציבורי או מונית כמשמעותם בתקנות התעבורה, התשכ"א-1961;

תיקון תשמ"ה-1984

"מקלט" – מבנה או מקום אחר שהותקן לשמש מקלט, הכל לפי התכנית שהרשות המוסמכת אישרה לפי חוק ההתגוננות האזרחית, התשי"א-1951;

תיקון תשמ"ה-1984

"נכס" – קרקע, בנין, חצר, גינה, מגרש, או חלק מהם, בין תפוס ובין פנוי, בין ציבורי ובין שאינו ציבורי;

תיקון תשמ"ה-1984

"עינוג" – הצגת תיאטרון, קולנוע, קונצרט, אסיפה, הרצאה, מופע מחול וריקודים, קרקס, משחק, ספורט או כל עינוג כיוצא באלה, בין שהם בתמורה ובין שאינם בתמורה;

"העיריה" – עירית חיפה;

"עשבי בר" – צמחיה בלתי תרבותית שלא טופחה בידי אדם במיוחד לשיפור הנוף או למטרה מועילה אחרת, כולל קוצים, ברקנים, דרדרים וכיוצא בהם;

תיקון תשמ"ה-1984

"פסולת בנין" – פסולת או שיירי חמרים שמשתמשים בהם לבנייה או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, סלעים, חול, חצץ, עפר, אדמה, או כל חומר מחצבי אחר וכיוצא באלה;

"פסולת מפעל" – אשפה מכל מקום שאינו משמש למגורים, שיירי מפעל, פסולת מכל הסוגים המתקבלים מתהליך הייצור או העיסוק של מפעל לרבות פסולת בנין המתקבלת מתהליך כאמור;

תיקון תשמ"ה-1984

תיקון תש"ס-2000

"ציוד כיבוי אש" – (בוטלה);

תיקון תשס"ג-2003

"צמח" – עץ, שתיל, שיח, ענף, ניצן, תפרחת, פרי, פרח, קליפה, או כל חלק מהם הנטוע או הצומח;

תיקון תשמ"ג-1983

תיקון תשמ"ה-1984

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, גשר, מעבר המשמש או המכוון לשמש אמצעי גישה לבתים אחדים, תעלה, ביב, חפירה, רחבה, כיכר או גן, וכן כל מקום פתוח שהציבור משתמש בו או נוהג לעבור בו, או שהציבור נכנס אליו או רשאי להיכנס אליו, בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופן ועגלה כמשמעותם בסעיף 1 לפקודת התעבורה, למעט רכב בטחון כמשמעותו בתקנה 1 לתקנות התעבורה, התשכ"א-1961, ולמעט רכב של העיריה הנהוג בידי עובד עיריה במילוי תפקידו;

"שטח ציבורי" – לרבות שטח הרשום על שם הרשות המקומית, שטח המיועד, בהתאם לתכנית בנין ערים החלה עליו, לשמש כשטח ציבורי פתוח או שטח לבנין ציבורי, רחוב, שדרה, חורשה, גן, גינה, פסי ירק, אגם, בריכה וכן כל שטח המיועד לשמש את הציבור;

תיקון תשמ"ג-1983

"שילוט" – כל שלט או מודעה שנקבעו מטעם העיריה בשטח ציבורי או בכניסה אליו;

תיקון (מס' 2)

תשמ"ו-1986

"תעלת שופכין" – לרבות סעיפי תעלות שופכין, בורות שופכין, תאי בקרה ונספחים אחרים.

פרק ב': מניעת מפגעים וביעורם

2. (א) מי שהוא בעל נכס או מחזיק בו חייב להחזיקו באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א) נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

3. מי שהוא בעל נכס או מחזיק בו חייב להסיר, לתקן לסלק מיד מפגע שנתגלה בנכס.

אחריות לסילוק מפגע

4. היו לנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

חובה יחד ולחוד

5. (א) המפקח רשאי בהודעה בכתב לדרוש מכל אדם החייב לסלק מפגע לפי הוראות חוק עזר זה, לסלק את המפגע, וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

הודעה לסילוק מפגע

(ב) החייב בסילוק מפגע שנמסרה לו הודעה כאמור חייב למלא אחריה.

תיקון תשמ"ה-1984

6. דעתו של המפקח בדבר קיומו של מפגע תהא ראיה לכאורה לדבר.

דעת המפקח – ראיה

7. (א) לא יזרוק אדם, לא ישאיר ולא יניח, ולא ירשה לזרוק, להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

איסור זריקת אשפה או לכלוך

(ב) על אף האמור סעיף קטן (א), לא יזרוק אדם, לא ישאיר ולא יניח אשפת בית או פסולת צמחים וגזם, או פסולת בנין או פסולת מפעל בכלי אשפה שהתקינה העיריה במקום ציבורי; לענין זה, "אשפת בית" – אשפה המוצאת מנכס שאינו רחוב.

תיקון תשמ"ה-1984

(ג) לא יניח אדם כלי אשפה ברחוב, למעט עובדי העיריה או פועלים בעת מילוי תפקידם, ולמעט אדם שהמפקח הורה לו בכתב אחרת לפי סעיף 18(ג).

(ד) (1) לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל, פסולת מפעל או פסולת צמחים וגזם במקום ציבורי או פרטי, אלא בהסכמת המפקח בכתב ובהתאם להוראותיו;

תיקון תשמ"ה-1984

(2) נמצא כי מרכב הונחו, נזרקו, הושלכו, נשפכו או הושארו אשפה, פסולת בנין, זבל, פסולת מפעל או פסולת צמחים וגזם במקום ציבורי או במקום פרטי, רואים את בעל הרכב, את נהגו וכן אדם אחר האחראי לרכב, כאילו הוא הניח, זרק, השליך, שפך או השאיר כאמור, זולת אם הוכיח שלא הוא עשה כן וכן ברשות מי היה הרכב אותה שעה, או שהרכב נלקח ללא הסכמתו;

תיקון תשמ"ה-1984

(3) לא יניח אדם, לא יחזיק, לא ישים או ירשה להניח, להחזיק או לשים במקומות ציבוריים כל מכונה שיצאה מכלל שימוש, גרוטאות ברזל וחפצים אחרים, או לאחר שנשלחה אליו הודעה בכתב מאת ראש העיריה, הדורשת ממנו להרחיק את הדברים הללו, לא ישאיר אותם מונחים בכל מקום פרטי בנסיבות המזיקות לנוחיות השכנים.

8. לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

9. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק, ניעור, חביטה

(ב) לא ינקה אדם, לא ינער, לא יחבוט, ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 14.00 לבין 16.00 ובין 19.00 לבין 07.00 למחרת.

10. (א) לא יעשה אדם צרכיו ברחוב, באולם ציבורי, בחדר המתנה ציבורי, בחדר מדרגות, במקום עינוג או בכל מקום אחר אשר לציבור רשות כניסה אליו, אלא במקום המיועד לכך, וכן לא יירק בהם ולא יזהם אותם בצורה אחרת.

זיהום מקום ציבורי

תיקון תשמ"ג-1983

(ב) לא ילכלך אדם ולא יזהם מקום ציבורי.

11. (א) לא ידביק אדם במקום ציבורי מודעה, דבר פרסומת או תעמולה וכל דבר דומה אחר על קירות, עמודים, עצים וכדומה, לא יתלם ולא יציירם ולא ירשה שפעולות אלה ייעשו בידי אחר.

איסור הדבקה, פיזור וחלוקת מודעות

תיקון תשמ"ה-1984

(ב) לא יפזר אדם ולא ירשה לפזר מדעות במקום ציבורי.

(ג) לא יחלק אדם ולא ירשה לחלק מודעות במקום ציבורי, אלא בהיתר מאת ראש העיריה.

(ד) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ה) נמצא כי נעברה עבירה בניגוד לסעיפים קטנים (א), (ב) או (ג), רואים את מי שהמודעה באה לפרסם אותו או את דבריו, וכן את האמרגן או את מי ששילם לעיריה את אגרות הפרסום, כאילו הוא הדביק, תלה, צייר, פיזר או חילק את המודעה או דבר הפרסום, או כאילו הרשה לאחר לנהוג כאמור, זולת אם הוכיח אחרת.

(ו) בסעיף זה –

"מודעה" – הודעת דבר שפורסמה לרבים במסירת תכנו בכתב או בדפוס, דרך הדבקה, פיזור, חלוקה, צביעה, חריטה או כיוצא באלה, לרבות כרוזים, פתקאות או כיוצא באלה;

"פרסום", "לוח מודעות" – כמשמעותם בחוק עזר לחיפה (מודעות ושלטים), התשכ"ה-1965.

(ז) הוראות סעיף זה לא יחולו על פעולות כאמור שנעשו כדין על לוחות מודעות שהעיריה קבעה, ועל חלוקת מודעות ותכנן שאינם אסורים על פי כל דין אחר.

12. (א) לא יחזיק אדם ולא ירשה להחזיק חזיר, סוס, חמור, פרד, פר, כבש, גמל, קוף, חיית טרף או כל בעל חיים מסוכן אחר, אלא בהיתר מאת ראש העיריה ובהתאם לתנאי ההיתר.

החזקת בעלי חיים

תיקון תשמ"ג-1983

(ב) לא יחזיק אדם ולא ירשה להחזיק בעל חיים בין שהחזקתו טעונה היתר לפי סעיף קטן (א) ובין שאינה טעונה היתר כאמור, באופן הגורם או העלול לגרום רעש בלתי סביר, לכלוך, או ריחות רעים או מזיקים, או באופן הגורם סכנה לחייו או לבריאותו של אדם (להלן בסעיף זה – מפגע לשכנים ולסביבה), אלא אם כן נקט בכל האמצעים הסבירים כדי למנוע מפגע לשכנים ולסביבה.

(ג) לא יאכיל אדם בעל חיים ברחוב באופן שיש בו כדי לזהם את הרחוב.

13. (א) לא ישתמש אדם ולא ירשה להשתמש במי שופכין להשקאה.

איסור שימוש ושפיכת מי שופכין

(ב) לא ישפוך אדם ולא ירשה לשפוך מי שופכין למקום ציבורי או למקום פרטי.

(ג) לא יוביל אדם ולא ירשה להוביל מי שופכין במקום ציבורי או במקום פרטי, שלא לתוך בור שופכין או שלא באמצעות אבזרים שאישר המפקח.

14. (א) לא ישפוך אדם, לא יאפשר ולא ירשה לשפוך מים או נוזל אחר שאינו מי גשם למקום ציבורי, שלא לצורך ניקוי רחוב או השקאת גן.

איסור שפיכת נוזל

(ב) לא ירחץ אדם רכב ברחוב באופן שנשארים במקום הרחיצה מים עומדים.

15. מי שהוא בעל נכס או המחזיק בו חייב לשמור באופן מתמיד על נקיונם של החצר, המבוא לבית, מקום החניה, חדר המדרגות, הגג, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות, חדר הכניסה והמדרכות בתחום החצר.

אחריות בעל נכס והמחזיק לנקיון הנכס

16. (א) כל מחזיק במגרש, וכשאין המגרש תפוס – כל בעל של המגרש, חייב לשמור על נקיון המגרש, ולנקותו בהתאם לדרישת המפקח ולהנחת דעתו.

דרישה לניקוי וגידור

(ב) כל מחזיק במגרש, וכשאין המגרש תפוס – כל בעל של המגרש, חייב לגדרו או להקים בו קיר בהתאם לדרישת המפקח ולהנחת דעתו.

(ג) מי שהוא מחזיק בבנין או בעל בנין חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

16א. (א) לא ישאיר אדם ולא ירשה להשאיר בעל-חיים במקום ציבורי באופן המהווה או עלול להוות מכשול או לגרום נזק, ולא ירשה לבעל-חיים שבבעלותו או שבפיקוחו לשוטט במקום ציבורי.

איסור השארת   
בעלי-חיים ושמירה עליהם

תיקון (מס' 2)   
תשמ"ו-1986

(ב) לא יעביר אדם עדר כבשים או עזים במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) (1) לא ירשה ולא יאפשר אדם לבעל חיים שבבעלותו או שבפיקוחו לעשות את צרכיו במקום ציבורי, בחדר מדרגות משותף, בגן משותף, בגינה משותפת, או בחצר משותפת (להלן בסעיף זה – המקומות האסורים); וכמו כן חייב הוא לנקוט בכל האמצעים הסבירים כדי למנוע מלעשות את צרכיו במקומות האסורים;

תיקון תשמ"ג-1983

(2) עשה בעל חיים את צרכיו על ידי הטלת גללים במקומות האסורים, חייב בעלו, או מי שבעל החיים בפיקוחו, לאסוף מיד את הגללים;

(3) האמור בסעיף קטן זה לא יחול אם בעל חיים עשה את צרכיו במקום שקבע לכך ראש העיריה;

(4) לענין סעיף זה, "משותף" – מקום שכל אחד מבלי הדירות בבית-הדירות רשאים להשתמש בו במשותף.

(ד) לא ירשה אדם, לא יאפשר ולא יתיר לכלב שבבעלותו או בפיקוחו להימצא במקום ציבורי אלא כשהוא קשור לבטח בקולרו ונמצא בהשגחה נאותה.

16ב. (א) לא יבעיר אדם כירה ניידת, מיתקן גריל, אסכלה, מצלה או כל מכשיר צלייה או בישול אחר במקום ציבורי אלא לפי היתר בכתב מאת ראש העיר ובהתאם לתנאיו.

איסור הבערת אש לצורכי צלייה ובישול

תיקון תש"ע-2010

(ב) על אף האמור בסעיף (א) ראש העיר רשאי לקבוע מקומות מותרים להבערה בכפוף לכללים שייקבעו על ידו; המקומות המותרים והכללים יצוינו בשלטים מתאימים שיוצבו על ידי העיריה.

17. (בוטל).

תיקון תשס"ג-2003

17א. (בוטל).

תיקון תשס"ג-2003

17ב. בעל נכס או המחזיק בו חייב להדביר עשבי בר הנמצאים בנכסו.

חובה להדביר עשבי בר

תיקון תשמ"ה-1984

17ג. ראש העיריה רשאי לדרוש בהודעה בכתב מאת אדם שעבר על הוראות סעיף 17ב להדביר עשבי בר ולבצע את כל העבודות הנחוצות לשם כך בהתאם לפרטים ולתנאים הקבועים בהודעה.

הוראות להדברת עשבי בר

תיקון תשמ"ה-1984

17ד. ראש העיריה או מי שהוא הסמיך רשאים לסלק כל מפגע הנמצא בתחום העיריה; סולק מפגע כאמור רשאית העיריה לגבות מהאדם החייב בסילוק המפגע את הוצאות הסילוק; תעודה מאת ראש העיריה על סכום ההוצאות תשמש ראיה לתכנה.

סילוק מפגעים על ידי העיריה

תיקון תשמ"ה-1984

פרק ג': פינוי אשפה

תיקון תשע"ט-2019

(בוטל)

18. עד 28ב. (בוטלו).

תיקון תשע"ט-2019

פרק ד': שמירת הסדר והנקיון בגנים

29. לא יימצא אדם בגן בשעות האסורות והמפורטות בהתאם להוראות ראש העיריה בהודעה המוצגת בגן או בכניסה אליו.

הימצאות בגן

29א. לא ייכנס אדם למקום נטיעות גדור הנמצא בגן, אלא ברשות ראש העיריה או המפקח ובהתאם להוראותיו.

איסור כניסה

תיקון תשמ"ג-1983

29ב. לא יפריע אדם לבעלי חיים שאינם בבעלותו או שהם בבעלות העיריה מלהלך, לעוף או לשוט בגן, לא יטריד אדם בעל חיים, לא יקח ולא ינסה לקחת אותו או את ביציו ולא ישים מלכודת לבעל חיים.

איסור פגיעה בבעלי חיים

תיקון תשמ"ג-1983

30. לא יקטוף אדם, לא יעקור, לא יגדע, לא ישרש, לא ישמיד ולא ישחית צמח בגן, או חלק ממנו, לא יזיק לצמח בכל אופן אחר, לא יתקע כל חפץ בכל חלק מחלקי הצמח, ולא ירשה שפעולות אלו ייעשו בידי אחר, אלא אם כן הרשהו לכך ראש העיריה ובהתאם לתנאי ההרשאה.

פגיעה בצמח בגן

תיקון תשמ"ה-1984

31. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך גן או הגודרים אותו.

(ג) לא ישבור אדם, לא ישחית ולא ירשה לשבור או להשחית גדר, משוכה, שער או סורג שבתוך גן.

(ד) לא יהלך אדם בגן אלא בשבילים או בשטחים שנקבעו לכך.

תיקון תשמ"ג-1983

32. לא יכניס אדם, לא ינהג ולא ישאיר רכב בגן ללא היתר מראש העיריה.

כלי רכב

33. לא יעסוק אדם ברוכלות בגן אלא אם הדבר הותר לו ברשיון הרוכלות שניתן לו על פי חוק עזר לחיפה (רוכלים), התש"ם-1980.

רוכלות

34. לא ישחק אדם בגן אלא במשחקים, בתנאים ובמקומות שנקבעו לכך; את סוגי המשחקים, התנאים והמקומות יקבע ראש העיריה בהודעה שתוצג בגן.

משחקים

35. לא יעשה אדם כל מעשה בגן שיש בו כדי לגרום סכנה, מפגע, הפרעה, אי-נוחות או נזק לכל אדם, או שיש בו כדי להפר את הסדר בגן.

איסור הפרעה

36. לא יקים אדם רעש חזק או ממושך או חוזר ונשנה בגן.

רעש

37. (א) לא יקיים אדם בגן חגיגה, טכס, מופע או אסיפה כמשמעותה בחוק הבטיחות במקומות ציבוריים, התשכ"ג-1962, וכיוצא באלה, אלא על פי היתר מראש ובכתב מאת ראש העיריה ובהתאם לתנאי ההיתר.

קיום אסיפות וחגיגות בגן

תיקון תשמ"ג-1983

(ב) לא יתן ראש העיריה היתר כאמור אלא אם מבקש ההיתר קיבל כל הרשיונות, היתרים ואישורים הדרושים לקיום האסיפה.

37א. (1) לא יכניס אדם בעל חיים לתוך גן ולא יניחו להיכנס לתוכו, אלא אם הותר הדבר בהודעה שפורסמה בגן בידי ראש העיריה;

השגחה על בעלי חיים

תיקון תשמ"ג-1983

(2) הותרה כניסת בעל חיים לגן כאמור בסעיף קטן (א), לא יניח האדם שהכניס בעל חיים לגן, לבעל החיים להלך בלי השגחה וימנע אותו מלהפריע לאדם או לבעל חיים או לפגוע בהם.

37ב. לא יקשור אדם בעל חיים העלול לפגוע בצמח אל צמח, גדר, משוכה, שער או סורג שהוקמו בגן או ברחוב לשם הגנה על צמח, לא יעמיד לידם בעל חיים ולא יניחנו לעמוד לידם.

קשירת בעלי חיים

תיקון תשמ"ג-1983

37ג. לא ירעה אדם בעל חיים בגן אלא במקומות שקבע לכך ראש העיריה או המפקח ולפי הסדר שקבע.

מרעה

תיקון תשמ"ג-1983

37ד. (1) לא ישים אדם, לא יזרוק ולא יגרום ולא ירשה שאחר ישים או יזרוק בגן כל אשפה אלא לפחי אשפה שסיפקה לכך העיריה;

שמירת נקיון

תיקון תשמ"ג-1983

(2) לא יחבוט ולא ינער אדם מרבד, שטיח או דבר אחר בגן ולא ישטח בו בגדים או דברים אחרים לשם ייבושם או ניקויים.

38. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מסויימים מגן

פרק ה': שימור רחובות

39. (א) (1) לא יחנה ולא יעמיד אדם במקום ציבורי או במקום פרטי ללא הסכמת בעל הנכס, רכב שהתבלה, שהתקלקל, שהוא בלתי שימושי או שרשיונו פקע, לפרק זמן העולה על שלושה ימים;

מכשול ברחוב

תיקון תשמ"ג-1983

תיקון תשנ"ה-1994

(2) נמצא רכב חונה או עומד בנסיבות שיש בהן עבירה על פסקה (1), רואים את בעלו כאילו העמידו כאמור, זולת אם הוכיח שהרכב הוצא מחזקתו ללא הסכמתו;

תיקון תשמ"ה-1984

תיקון תשנ"ה-1994

(3) לא יניח אדם כל דבר ברחוב, לא יציבו, לא ישאירו, לא יקימו, לא יתלהו, לא יטילו ברחוב, לא יבליטו, לא יציגו מעל לרחוב ולא ירשה שפעולות אלה ייעשו בידי אחר, אלא אם כן דרוש לעשות כך לטעינת הדבר או לפריקתו, תוך כדי פריקתו או טעינתו ולא יותר מן הזמן הסביר הדרוש לכך, ואלא אם ניתן לכך היתר בכתב ומראש מאת ראש העיריה ובהתאם לתנאי ההיתר;

תיקון תשנ"ה-1994

(תיקון)

תשנ”ה-1994

(4) לא יניח אדם, לא יתלה ולא ירשה להניח או לתלות בכל נכס, כל דבר באופן שיש בו סכנה שיפול לרחוב.

תיקון תשנ"ה-1994

(ב) ראש העיריה או המפקח רשאי בהודעה בכתב, לדרוש מאדם שעשה או שהרשה או שגרם לעשות דבר האסור לפי סעיף קטן (א), לסלק את מה שנעשה כך.

40. (א) לא יתלה אדם ולא ירשה לתלות כבסים ברחוב, במרפסת, בחלון או בכל מקום אחר הפונה לרחוב, אלא במקום שנקבע וסומן בהיתר הבניה, או אם קבע ראש העיריה או המפקח שלא ניתן לקיים איסור זה והתיר תליית כבסים במקום ובתנאים שפירט.

תליית כבסים

תיקון תשמ"ג-1983

(ב) נמצאו כבסים תלויים או מונחים בחזית בית רואים את המחזיק כאילו תלה או הניח את הכבסים.

40א. לא יכסה אדם, לא יחסום, לא יגרום ולא יתיר לכסות או לחסום תעלה, שוחה או תא בקרה ברחוב, ולא ירשה לאחר לכסותם או לחסמם.

חסימת תעלה

תיקון תשמ"ג-1983

40ב. על אף האמור בסעיף 39 מותרת בניה ארעית לרגל חגיגות, טקסים או כל צורך מיוחד, לפי הרשאה בכתב מאת ראש העיריה, ובהתאם לתנאים בהרשאה.

בניה ארעית

תיקון תשמ"ג-1983

40ג. לא ישנה אדם רחוב ולא ירשה לאחר לשנותו אלא על פי היתר בכתב מאת המהנדס ובהתאם לתנאי ההרשאה.

שינויים ברחוב

תיקון תשמ"ג-1983

41. (א) ראש העיריה רשאי לתת היתר להעמיד ברחוב כסאות, שולחנות, פרגודים או שמשיות לצרכי מסעדה, בית קפה או מזנון, ורשאי הוא להתנות תנאים בהיתר, לשנותו, להתלותו או לבטלו.

היתר להעמיד כיסאות וכו'

(ב) ראש העיריה רשאי לתת היתר להעמיד ברחוב מאזניים אוטומטיים, מכונות לייצור גלידה או למכירת מיצים או כל מכונה אחרת או מכשיר אחר כיוצא באלה, ורשאי הוא להתנות תנאים בהיתר, לשנותו, להתלותו או לבטלו.

(ג) בעד היתר כאמור בסעיף קטן (א) תשולם אגרה בסך 210 שקלים חדשים, לשנה או לחלק ממנה, בעד כל מ"ר או חלק ממנו, של השטח הכלול בהיתר.

תיקון תשמ"ז-1986

תיקון תשס"ו-2006

(ג1) בעד היתר כאמור בסעיף קטן (ב) תשולם אגרה בסך של 2.80 שקלים חדשים לשנה לכל מכונה או מכשיר.

תיקון תשס"ו-2006

(ד) היתר שניתן לפי סעיף זה יפקע ביום 31 בדצמבר שלאחר נתינתו.

(ה) מי שניתן לו היתר חייב למלא אחרי התנאים שבו.

42. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

כריית שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

(ג) בעד היתר כאמור בסעיף קטן (א) תשולם אגרה של 1440 שקלים.

תיקון תשמ"ה-1984

43. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א) חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

44. ראש העיריה רשאי, באמצעות כל אדם, לסלק כל דבר הנמצא ברחוב בניגוד לסעיף 39 ולבצע כל עבודה המנויה בסעיפים 42 ו-43; סולק דבר כאמור או בוצעה עבודה כאמור, רשאית העיריה לגבות מהאדם החייב בסילוק הדבר או בביצוע העבודה את הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

45. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שיראה לו.

מניעת הסגת גבול ברחוב

45א. (1) ראש העיריה או המפקח רשאי, לפי שיקול דעתו, בכל מקרה הנראה לו דחוף, לסלק כל מכשול ברחוב ולהרחיקו מהרחוב לכל מקום שייראה לו וכן לבצע כל עבודה הדרושה כדי לסלק את המכשול מהרחוב, לכל מקום שייראה לו בין אם נמסרה הודעה על כך ובין אם לאו, ולהיכנס לשם כך בכל עת סבירה לכל מקום;

פעולה דחופה

תיקון תשמ"ג-1983

(2) סילק ראש העיריה מכשול ברחוב או ביצע עבודה כאמור בסעיף קטן (א), רשאית העיריה לגבות מהאדם החייב בסילוק המכשול או בביצוע העבודה את הוצאות הסילוק או הביצוע.

פרק ו': הוראות בענין מקום עינוג

46. במקום עינוג, באותו חלק שבו מתקיים העינוג, לרבות בשעת ההפסקה –

איסור עישון, פיצוח והכנסת בקבוקים

(1) לא יעשן אדם, למעט עישון במקום שבו מתקיים משחק או מופע תחת כיפת השמים;

(2) לא ימכור אדם ולא יפצח גרעינים, בטנים וכיוצא באלה;

(3) לא ימכור אדם, לא יכניס, לא יחזיק, ולא ירשה למכור, להכניס או להחזיק סיגריות, משקאות או דברי מאכל;

תיקון תשמ"ו-1986

(4) לא יזרוק אדם בדלי סיגריות, קופסאות, קליפות משאריות של גרעינים, בטנים, פירות, ניר, עטיפות מזון, דברי-מאכל וכיוצא באלה.

47. (א) בעל מקום עינוג יקבע בו, במקומות הנראים לעין, מודעות לענין חוק עזר זה שאת תכנן, מספרן, גדלן וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

פרק ז': ניקוי מדרכות

48. בפרק זה –

הגדרות

"בעל עסק" – אחד או יותר מאלה:

(1) בעל עסק;

(2) מנהל העסק;

(3) מנהל העסק למעשה;

(4) האחראי לעסק;

(5) המחזיק בעסק;

(6) שותף פעיל בעסק;

"מדרכה" – מקום המשמש למעבר הולכי רגל, בין שהוא מרוצף או סלול ובין שאינו מרוצף או סלול;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"עסק" – בית אוכל, בית מלון, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק או מקום אחר שבו מתנהל עסק.

49. (א) בעל עסק חייב לטאטא את המדרכה הגובלת בעסקו, כך שלא תימצא עליה אשפה, ותהיה נקיה לחלוטין.

חובת ניקוי

(ב) לא תחול חובת טאטוא על בעל עסק כשאין אשפה על המדרכה הגובלת בעסקו, והיא נקיה לחלוטין.

(ג) חובת טאטוא המדרכה, כאמור בסעיף קטן (א), תחול על בעל עסק בימים שבהם העסק פתוח ובשעות הנקובות בתוספת ובלבד שהעסק היה פתוח לפחות 15 דקות לפני תחילת המועד לטאטוא, כנקוב בתוספת השניה.

תיקון תשמ"ג-1983

50. בנוסף לחובת הניקוי בסעיף 49, רשאי המפקח לדרוש בהודעה בכתב מבעל עסק שהמדרכה הגובלת בעסקו אינה נקיה, לנקות אותה בכל זמן אחר, באופן ובהתאם לפרטים, לתנאים ולמועדים הקבועים בהודעה, ובלבד שהניקוי יהיה בשעות שהעסק פתוח.

דרישה לניקוי

51. בעל עסק החייב בניקוי המדרכה לפי סעיפים 49 או 50 יאסוף את האשפה לתוך כלי אשפה שיוחזק בעסק או בחצר בהתאם להוראות המפקח, ולא ישתמש בפחיות האשפה שהציבה העיריה על המדרכה לשימוש עוברים ושבים.

איסוף אשפה

51א. בעל עסק החייב בניקוי מדרכה לא ישליך ולא יפזר לרחוב את האשפה שאסף ולא ירשה להשליך או לפזר אשפה כאמור.

איסור השלכת אשפה

תיקון תשמ"ג-1983

פרק ח': שמירת חזיתות בתים ושיפוצם

52. בפרק זה –

הגדרות

"בית" – לרבות כל בנין ומבנה וכל חלק מהם, בין שהוא בנוי אבן, בטון, טיט, ברזל או עץ, ובין כל חומר אחר, וכולל בית משותף, בית דירה, בית עסק ובנין ציבורי, בין שהם תפוסים ובין שאינם תפוסים, ולרבות שטח הקרקע שעיקר שימושו עם הבית כחצר או כגינה או לכל צורך אחר של אותו בית;

"שיפוץ" – לרבות כל תיקון, שיפור וחידוש של חזית הבית וכולל עבודת צביעה, טיח, סיוד, ניקוי, סתימה, מילוי, ציפוי, שינוי מקום צנרת חיצונית, ריצוף או תיקוני בניה, עבודות להגנה מפני חלודה, מפני רטיבות או מים, וכן הריסת כל דבר הפוגם במראה החזית, החלפתו או סילוקו, לרבות הסרת מרזב המותקן על גבי קיר או על גבי חלק אחר של הבית הנשקפים אל רחוב או גינה;

"שיפוץ מקומי" – עבודת צביעה, טיח, סיוד, ניקוי, סתימה או מילוי, שינוי מקום צנרת חיצונית, עבודות להגנה מפני חלודה, מפני רטיבות או מים, וכן הריסה או סילוק כל דבר הפוגם במראה החזית של חלק מהבית וקירות חיצוניים של אותו חלק, לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה, וכל עבודה אחרת הקשורה בתיקון הרכוש המשותף של בית או בשיפור חיצוניותו;

"חזית" – כל חלק מבית הנשקף אל רחוב או גינה.

53. (א) הבעל והמחזיק של בית חייבים לשמור על המצב התקין והמראה הנאה של חזית הבית.

שמירת חזיתות הבית

(ב) הבעל או המחזיק בבית לא יתקין מרזב על גבי קיר או חלק אחר של הבית הנשקפים אל רחוב או גינה (להלן – קיר חזית), אולם מותר להתקין מרזב על גג הבית ובלבד שהמים יזרמו כלפי מטה ולא על קיר חזית.

54. (א) ראש העיריה רשאי לדרוש מבעל בית, בהודעה בכתב, לבצע בחזית הבית עבודות שיפוץ כמפורט בהודעה.

הודעה לשיפוץ

(ב) ראש העיריה רשאי לדרוש ממחזיק הבית, בהודעה בכתב, לבצע בחזית הבית או בחזית החלק שבו הוא מחזיק, עבודות שיפוץ מקומי, כמפורט בהודעה.

(ג) בהודעה לפי סעיפים קטנים (א) או (ב), רשאי ראש העיריה לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחמרים, לצבעים ולאופן ביצוע העבודות.

55. לא ישפץ אדם בית אלא על פי הודעת שיפוץ כאמור בסעיף 54 או לפי היתר מאת ראש העיריה ובהתאם לתנאים ולהוראות שנקבעו בהם.

שיפוץ על פי היתר

56. (א) נדרש אדם בהודעה לבצע עבודות שיפוץ או שיפוץ מקומי ולא ביצען, או לא השלימן תוך התקופה שנקבעה בהודעה, או ביצע עבודות ללא היתר, או ביצע עבודות שיפוץ הפוגמות בצורה החיצונית האחידה של הבית, או עבודות שיפוץ חזית בית שלא לפי התנאים וההוראות שנקבעו בהודעה או בהיתר, רשאי ראש העיריה לבצע את העבודות או להרוס, לשנות או לתקן את העבודות שנעשו, הכל לפי הענין, ולגבות מאת אותו אדם את ההוצאות שהוציאה העיריה לשם כך.

שיפוץ בידי העיריה

(ב) ביצע ראש העיריה עבודות שיפוץ בחזית בית משותף, רשאי הוא לגבות את ההוצאות מנציגות הבית או מבעלי הדירות בהתאם לשיעור המוטל עליהם לפי הוראות חוק עזר זה.

(ג) תעודה מאת ראש העיריה על סכום הוצאות הביצוע תהווה ראיה לכאורה לדבר.

57. (א) בהוצאות השיפוץ לפי חוק עזר זה ישאו –

חלוקת הוצאות

(1) בבית משותף – בעלי הדירות לפי גודל שטח הרצפה של דירותיהם;

(2) בבית אחר – בעל הבית.

(ב) בהוצאות שיפוץ מקומי כאמור בסעיף 54(ב) ישא המחזיק.

פרק ט': בעלי חיים משוטטים

תיקון תשמ"ג-1983

57א. (א) לא יניח אדם לבעל חיים שבחזקתו להלך ברחוב ללא השגחה.

שוטטות בעלי חיים

תיקון תשמ"ג-1983

(ב) מצא ראש העיריה או מפקח בעל חיים ללא השגחה ברחוב או בגן רשאי הוא לשים את ידו עליו ולהחזיקו במקום שהועיד לכך ראש העיריה וחייב הוא להודיע על כך לבעלו לשם החזרתו לידיו.

(ג) בעל חיים שראש העיריה או מפקח שם את ידו עליו ומחזיק בו לפי סעיף (א), לא יוחזר לידי בעלו אלא לאחר שישולמו לעיריה הוצאות החזקתו בשיעור של 10 שקלים לכל יום שהוא מוחזק.

(ד) לא יכניס אדם ולא יניח לבעל חיים, למעט כלב הנחיה, להיכנס לתוך בית קפה, מקום עינוג או לכלי רכב ציבורי.

פרק י': פינוי חפצים מיושנים

תיקון תשמ"ה-1984

57ב. לא יזרוק אדם, לא ישאיר, לא יניח, לא יחזיק, ולא ירשה לזרוק, להשאיר, להניח או להחזיק חפצים מיושנים במקום ציבורי או פרטי, אלא אם דרוש לעשות כן לשם העברתו או תיקונו של אותו חפץ מיושן, ולא יותר מן הזמן הסביר הדרוש לכך.

איסור השארת חפצים מיושנים

תיקון תשמ"ה-1984

57ג. כל אחד מאלה חייב בפינוי החפצים המיושנים ממקום ציבורי או פרטי למקום שנקבע בידי ראש העיריה, ושצויין בהודעת ראש העיריה:

פינוי חפצים מיושנים

תיקון תשמ"ה-1984

(1) אדם המוכר, המרכיב, או המספק חפצים שמחליפים חפצים מיושנים;

(2) בעלים של חפצים מיושנים;

(3) כל מי שברשותו חפצים מיושנים.

פרק י"א: הוראות בענין בריכת שחיה

תיקון תשמ"ה-1984

57ד. (א) בבריכת שחיה עירונית ובחצריה (להלן – בריכה) –

כללי התנהגות בבריכת שחיה

תיקון תשמ"ה-1984

(1) לא יכנס לבריכה אדם החולה במחלת עור, פצעים מוגלתיים או מחלות מדבקות אחרות;

(2) לא יכניס אדם לבריכה בעלי חיים;

(3) לא ידחוף אדם לבריכה אדם אחר ולא יטביעו;

(4) לא ישחק אדם במשחקים אלא בתנאים ובמקומות שקבע בעל הבריכה;

(5) לא יעשה אדם כל מעשה שיש בו כדי לגרום סכנה, מפגע, הפרעה, אי נוחות או נזק לכל אדם, או שיש בו כדי להפר את הסדר;

(6) לא ימכור אדם בבריכה, לא יכניס אליה, לא יחזיק ולא ירשה לאחר למכור בה, להכניס אליה או להחזיק בה בקבוקי זכוכית, מכלי זכוכית או כלי קיבול אחר מזכוכית או פחיות, בין שיש בהם משקה או כל דבר אחר ובין שאין בהם משקה או כל דבר אחר;

(7) לא יזרוק אדם בבריכה בדלי סיגריות, קופסאות, קליפות של גרעינים, בוטנים, פירות, ניר, עטיפות מזון, דברי מאכל וכיוצא באלה;

(8) יישמע כל אדם להוראות המציל או הסדרן שניתנו לפי הוראות חוק עזר זה או לפי תקנות רישוי עסקים (תנאי תברואה נאותים לבריכת שחיה), התשל"ג-1973.

(ב) המפקח רשאי להרחיק מבריכה כל אדם העובר על הוראות סעיף קטן (א) ובלבד שהתרה בו תחילה.

(ג) בעל בריכה או המחזיק בה יקבע בחצריה, במקומות הנראים לעין, מודעות לענין הוראות סעיף קטן (א).

פרק י"ב: החזקת מקלטים

תיקון תשמ"ה-1984

57ה. (א) בעל נכס או המחזיק בו יחזיק את המקלט שלו במצב נקי ותקין המאפשר שימוש בו בכל עת שיהיה צורך בכך.

נקיון ותקינות המקלט

תיקון תשמ"ה-1984

(ב) בעל נכס יעשה כל תיקון ושינוי הנחוץ לשם מילוי החובה האמורה בסעיף קטן (א) כפי שיידרש בכתב בידי ראש העיריה ולפי סעיף 14(ו) לחוק ההתגוננות האזרחית, התשי"א-1951.

57ו. (א) בעל נכס שנמסרה לו דרישה לפי סעיף קטן (ב) חייב למלא אחריה לכל פרטיה, להנחת דעתו של ראש העיריה, תוך הזמן שקבע.

החובה למלא אחר דרישה

תיקון תשמ"ה-1984

(ב) לא קיים בעל נכס את הדרישה לפי סעיף קטן (ב) או ביצע את המפורט בה שלא לפי התנאים, הפרטים והאופן המפורטים בה, רשאי ראש העיריה לבצע את המפורט בהודעה ולגבות את הוצאות הביצוע בהתאם להוראות הפרק השלישי לחוק ההתגוננות האזרחית, התשי"א-1951. ביצוע כאמור לא יגרע מאחריותו של בעל הנכס לפי סעיף קטן (א).

פרק י"ג: הדברת מזיקים

תיקון תשמ"ה-1984

57ז. בעל נכס או המחזיק בו חייב להדביר את המזיקים שבנכסו וימנע את קיומם או התרבותם, בהתאם לדרישת המפקח.

חובת הדברת מזיקים

תיקון תשמ"ה-1984

57ח. המפקח רשאי, בהודעה בכתב, לדרוש ממי שעבר על הוראות סעיף 57ז להדביר את המזיקים שבנכסו ולבצע את כל העבודות הנחוצות לשם כך, בהתאם לפרטים, לתנאים, לאופן הביצוע ובתוך הזמן הסביר שיקבע בהודעה; אולם לא ידביר אדם חולדות, נברנים ועכברים בחמרים רעילים אלא באמצעות מדביר חולדות.

הוראות להדברת מזיקים

תיקון תשמ"ה-1984

57ט. (א) המפקח רשאי לפי שיקול דעתו, לבצע פעולות הדברה של מזיקים ועשבי בר, בין פעולה מונעת ובין לאחר קיום המפגע.

הדברת מזיקים בידי העיריה

תיקון תשמ"ה-1984

(ב) לא קיים מי שנדרש כאמור בסעיף 57ח את הדרישה שבהודעה, או ביצע את העבודות לא לפי הפרטים, התנאים, הצורה והאופן המפורטים בהודעה, או לא השלים את העבודות תוך התקופה שנקבעה בה, רשאית העיריה לבצע את העבודות כמפורט בהודעה ולגבות את הוצאות הביצוע ממי שנמסרה לו ההודעה לפי סעיף 57ח.

(ג) אישור מאת המפקח על סכום ההוצאות ישמש ראיה לכאורה בדבר גובה ההוצאות.

(ד) ביצוע כאמור בסעיפים קטנים (א) ו-(ב) לא יגרע מאחריותו של בעל הנכס או המחזיק בו לפי סעיף 57ז.

פרק י"ד: שונות

תיקון תשמ"ג-1983

תיקון תשמ"ה-1984

ת"ט תשמ"ה-1985

58. לא יפריע אדם לראש העיריה או למפקח במילוי תפקידם לפי חוק עזר זה.

איסור הפרעה

58א. לא יעשה אדם בגן, ברחוב, במקום ציבורי, או במקום שיש לציבור גישה אליו כל מעשה שיש בו כדי לגרום סכנה, מפגע, הפרעה, אי נוחות או שיש בו כדי להפר את הסדר במקומות אלה.

מניעת סכנה, מפגע, הפרעה וכדומה

תיקון תשמ"ה-1984

58ב. (א) לעניין סעיף זה, "משקה משכר" – כהגדרתו בסעיף 2(ב) לחוק רישוי עסקים, התשכ"ח-1968, לרבות משקה שעל פי ריחו, הכלי המשמש לקיבולו או נסיבות העניין ניתן להניח כי הוא משקה משכר.

איסור צריכת אלכוהול במקום ציבורי

תיקון תשע"ה-2015

(ב) לא יצרוך אדם משקה משכר במקום ציבורי בין השעות 21:00 ל-6:00, אלא אם כן ניתן היתר בכתב מראש העירייה והכול במקום שהותר לכך, בתנאים ובזמנים שנקבעו בהיתר.

(ג) בלי לגרוע מן האמור בסעיף קטן (ב), ראש העיר רשאי לקבוע מקומות ציבוריים שבהם סעיף קטן (ב) לא יחול על מי שגילו מעל 18 שנים.

(ד) במקומות שבהם נאסרה צריכת משקאות משכרים כאמור בסעיף קטן (ב), תציב העירייה שילוט המורה על האיסור.

59. (א) לא יסיר אדם ולא ישחית, לא ישבור ולא יקלקל כל בנין, מיתקן או חפץ שנקבע או הוקם על ידי העיריה או באישורה.

איסור פגיעה

(ב) האמור בסעיף קטן (א) אינו חל על ראש העיריה או מי שפועל על פי הוראותיו.

60. הממונה או האפוטרופוס על אדם שהוא למטה מגיל 13 ימנעהו מלעשות מעשה האסור לפי חוק עזר זה.

ילדים

61. מסירת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעות

61א. חייב אדם להישמע להוראות ראש העיריה או מפקח אשר ניתנו כדי לאכוף חוק עזר זה.

חובה להישמע להוראות

תיקון תשמ"ה-1984

62. ראש העיריה או המפקח רשאי להיכנס בכל עת סבירה לנכס או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן.

סמכות כניסה

63. (א) כל הודעה לפי חוק עזר זה תכלול את התנאים, הפרטים והאופן לביצוע ההודעה ואת התקופה שבה יש לבצעה.

ביצוע הודעה

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח; תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום בידי ראש העיריה או בהתאם להחלטת המועצה, וכן חשבון שיגיש המפקח וחשבון אגרות בהתאם לחוק עזר זה, יהוו הוכחה לכאורה בדבר גובה ההוצאה והתשלומים.

תיקון תשמ"ה-1984

(ה) בסעיף זה, "הודעה" – לרבות דרישה.

64. (בוטל).

תיקון תשנ"א-1991

65. האמור בחוק עזר זה אינו פוטר מהחובה המוטלה על הבעל או על המחזיק בנכס או על כל אדם אחר על פי כל חיקוק אחר.

שמירת דינים

66. תחילתו של חוק עזר זה בתום ארבעה חדשים מיום פרסומו ברשומות.

תחילה

67. דרישות או הודעות שנמסרו לפי חוקי העזר המפורטים בסעיף 68 יראו אותן כאילו נמסרו כדין לפי חוק עזר זה.

הוראות מעבר

68. בטלים –

ביטולים

(1) חוקי עזר למועצת עירית חיפה, 1935 (שמירת הנקיון בדרכים ומניעת לכלוך);

(2) חוקי עזר לחיפה (הגנה על הצומח), 1939;

(3) חוקי עזר לחיפה (המעטת מטרדים), 1946;

(4) חוק עזר לחיפה (שימור רחובות), התשי"ג-1952;

(5) חוק עזר לחיפה (חזיתות בתים), התשי"ד-1954;

(6) חוק עזר לחיפה (שמירת הנקיון ואיסור העישון), התשי"ז-1957;

(7) חוק עזר לחיפה (הוצאת אשפה), התשי"ח-1958;

(8) חוק עזר לחיפה (ניקוי מדרכות), התשל"ה-1974;

(9) חוקי עזר לחיפה (הקמת קירות וגדרות), 1940;

(10) חוק עזר לחיפה (ניקוי מגרשים, חצרות וכניסות לבתים וגינות), התשי"ב-1952;

תיקון תשמ"ה-1984

(11) חוק עזר לחיפה (הדברת עשבי בר), התשכ"ב-1961;

תיקון תשמ"ה-1984

(12) חוק עזר לדוגמה לעיריות (החזקת מקלטים), התשל"ו-1975;

תיקון תשמ"ה-1984

(13) חוק עזר לחיפה (פינוי חפצים מיושנים), התשל"ח-1978.

תיקון תשמ"ה-1984

תוספת ראשונה

תיקון תש"ס-2000

(סעיפים 24, 28 ו-28ב)

|  |  |
| --- | --- |
|  | שיעורי האגרה  בשקלים חדשים |
| 1. בעד פינוי פסולת במכולה באמצעות רמוביל –  תיקון תשס"ב-2002 |  |
| (1) מכולה מושאלת בנפח 6 מ"ק | 152.00 |
| (2) מכולה מושאלת בנפח 8 מ"ק | 199.10 |
| (3) מכולה מושאלת בנפח 15 מ"ק | 261.90 |
| (4) מכולה שבבעלות המחזיק, בנפח 8 מ"ק | 174.40 |
| (5) מכולה שבבעלות המחזיק, בנפח 15 מ"ק | 236.70 |
| 2. בעד פינוי פסולת באמצעות דחסן – |  |
| (1) (נמחקה)  תיקון תשס"ב-2002 |  |
| (2) עגלה בנפח 400 ליטר | 18.70 |
| (3) עגלה בנפח 1,100 ליטר | 27.40 |
| 3. בעד פינוי פסולת באמצעות דחסניות שבבעלות המחזיק |  |
| (1) דחסנית בנפח 6 מ"ק | 265.40 |
| (2) דחסנית בנפח 8 מ"ק | 286.40 |
| (3) דחסנית בנפח 10 מ"ק | 307.40 |
| (4) דחסנית בנפח 12 מ"ק | 328.60 |

תוספת שניה

תיקון תשמ"ג-1983

(סעיף 49)

1. בעלי העסקים המפורטים להלן חייבים לנקות את המדרכה בימים שהעסק פתוח בשעה שבין 10.00 ובין 11.00 ובשעה שבין 16.00 ובין 17.00, ובמוצאי שבת ובמוצאי חג – בשעה שבין 20.00 ובין 21.00:

קיוסק, בית קפה, בית אוכל, מסעדה, מזנון, מקום עינוג ציבורי, תחנת דלק, משרד למכירת כרטיסים, חנות לממכר גלידה או שלגונים, גרעינים או פירות יבשים, פלאפל, ממתקים, דוכנים למכירת פרחים.

2. בעל עסק שלא פורט בסעיף א' והגובל במדרכה, חייב בניקוי המדרכה הגובלת את העסק בצהרי כל יום שבו העסק פתוח וגם לפני סגירת העסק.

תוספת שלישית

תיקון תשס"ג-2003

(בוטלה)

נתאשר.

י"ד בחשון התשמ"ב (11 בנובמבר 1981) אריה גוראל

ראש עירית חיפה

יוסף בורג

שר הפנים

גפני

1. \* פורסם [ק"ת חש"ם תשמ"ב מס' 106](http://www.nevo.co.il/Law_word/law07/mekomi-0106.pdf) מיום 17.12.1981 עמ' 212.

   תוקן [ק"ת חש"ם תשמ"ג מס' 175](http://www.nevo.co.il/Law_word/law07/mekomi-0175.pdf) מיום 5.5.1983 עמ' 448 – תיקון תשמ"ג-1983.

   [ק"ת חש"ם תשמ"ד מס' 201](http://www.nevo.co.il/Law_word/law07/mekomi-0201.pdf) מיום 23.10.1983 עמ' 93 – תיקון תשמ"ד-1983.

   [ק"ת חש"ם תשמ"ה מס' 251](http://www.nevo.co.il/Law_word/law07/mekomi-0251.pdf) מיום 25.10.1984 עמ' 27 – תיקון תשמ"ה-1984. ת"ט [ק"ת חש"ם תשמ"ה מס' 287](http://www.nevo.co.il/Law_word/law07/mekomi-0287.pdf) מיום 29.8.1985 עמ' 488.

   [ק"ת חש"ם תשמ"ו מס' 296](http://www.nevo.co.il/Law_word/law07/mekomi-0296.pdf) מיום 4.2.1986 עמ' 47 – תיקון תשמ"ו-1986 [במקור תיקון מס' 2].

   [ק"ת חש"ם תשמ"ו מס' 297](http://www.nevo.co.il/Law_word/law07/mekomi-0297.pdf) מיום 16.2.1986 עמ' 50 – תיקון (מס' 2) תשמ"ו-1986 [במקור תיקון מס' 3].

   [ק"ת חש"ם תשמ"ז מס' 320](http://www.nevo.co.il/Law_word/law07/mekomi-0320.pdf) מיום 26.12.1986 עמ' 122 – תיקון תשמ"ז-1986; ר' סעיף 2 לענין הוראת שעה.

   2. על אף האמור בחוק עזר לחיפה (הצמדה למדד), התשמ"ב-191, יעלו סכומי האגרות המפורטים בחוק עזר זה ב-1 בחודש שלאחר פרסומו לפי שיעור עליית המדד שפורסם לאחרונה לפני המועד האמור לעומת המדד שפורסם בחודש יוני 1985.

   [ק"ת חש"ם תשמ"ז מס' 320](http://www.nevo.co.il/Law_word/law07/mekomi-0320.pdf) מיום 26.12.1986 עמ' 122 – תיקון (מס' 2) תשמ"ז-1986.

   [ק"ת חש"ם תשנ"א מס' 458](http://www.nevo.co.il/Law_word/law07/mekomi-0458.pdf) מיום 11.6.1991 עמ' 380 – תיקון תשנ"א-1991 בסעיף 1 לחוק עזר לחיפה (ביטול סעיפי העונשין), תשנ"א-1991.

   [ק"ת חש"ם תשנ"ב מס' 476](http://www.nevo.co.il/Law_word/law07/mekomi-0476.pdf) מיום 11.2.1992 עמ' 254 – תיקון תשנ"ב-1992.

   [ק"ת חש"ם תשנ"ד מס' 516](http://www.nevo.co.il/Law_word/law07/mekomi-0516.pdf) מיום 8.2.1994 עמ' 46 – תיקון תשנ"ד-1994; ר' סעיף 3 לעניין הוראת מעבר.

   3. על אף האמור בחוק עזר לחיפה (הצמדה למדד), התש"ן-1990, יעלו סכומי האגרות לי חוק עזר זה ב-1 בחודש שלאחר פרסומו (להלן – יום ההעלאה), לפי שיעור עליית המדד שפורסם לאחרונה לפני יום ההעאלה לעומת המדד שפורסם בחודש נובמבר 1992.

   [ק"ת חש"ם תשנ"ה מס' 534](http://www.nevo.co.il/Law_word/law07/mekomi-0534.pdf) מיום 27.4.1995 עמ' 196 – תיקון תשנ"ה-1995. ת"ט [ק"ת חש"ם תשנ"ה מס' 537](http://www.nevo.co.il/Law_word/law07/mekomi-0537.pdf) מיום 25.5.1995 עמ' 366.

   [ק"ת חש"ם תש"ס מס' 620](http://www.nevo.co.il/Law_word/law07/mekomi-0620.pdf) מיום 9.3.2000 עמ' 179 – תיקון תש"ס-2000; ר' סעיף 5 לעניין הוראת שעה.

   5. על אף האמור בחוק עזר לחיפה (הצמדה למדד), התש"ן-1990, יעלו סכומי האגרות שנקבעו בתוספת הראשונה, ב-1 בחודש שלאחר פרסום חוק עזר זה (להלן – יום ההעלאה הראשון), לפי שיעור עליית מדד המחירים לצרכן (להלן – מדד), שפורסם לאחרונה לפני יום ההעלאה הראשון לעומת מדד חודש אוקטובר 1996.

   [ק"ת חש"ם תשס"ב מס' 657](http://www.nevo.co.il/Law_word/law07/mekomi-0657.pdf) מיום 13.8.2002 עמ' 461 – תיקון תשס"ב-2002; ר' סעיף 2 לעניין הוראת שעה.

   2. על אף האמור בחוק עזר לחיפה (הצמדה למדד), התש"ן-1990, יעודכן שיעור האגרה לפי חוק עזר זה ב-1 בחודש שלאחר פרסומו (להלן – יום העדכון הראשון) לפי שיעור שינוי המדד שפורסם לאחרונה לפני יום העדכון הראשון לעומת המדד שפורסם בחודש יוני 2001.

   [ק"ת חש"ם תשס"ג מס' 669](http://www.nevo.co.il/Law_word/law07/mekomi-0669.pdf) מיום 15.6.2003 עמ' 432 – תיקון תשס"ג-2003 בסעיף 5 לחוק עזר לחיפה (מניעת דליקות), תשס"ג-2003.

   [ק"ת חש"ם תשס"ו מס' 693](http://www.nevo.co.il/Law_word/law07/mekomi-0693.pdf) מיום 27.3.2006 עמ' 128 – תיקון תשס"ו-2006; ר' סעיף 2 לעניין הוראת שעה.

   2. על אף האמור בחוק עזר לחיפה (הצמדה למדד), התש"ן-1990, יעודכן סכום האגרה שנקבע בסעיף 41(ג) לחוק העזר העיקרי, כנוסחו בחוק עזר זה, ב-1 בחודש שלאחר פרסומו של חוק עזר זה ברשומות (להלן – יום העדכון הראשון), לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד), שפורסם לאחרונה לפני יום העדכון הראשון, לעומת המדד שפורסם בחודש אוגוסט 2004.

   [ק"ת חש"ם תש"ע מס' 743](http://www.nevo.co.il/law_word/law07/mekomi-0743.pdf) מיום 26.5.2010 עמ' 195 – תיקון תש"ע-2010.

   [ק"ת חש"ם תשע"ה מס' 817](http://www.nevo.co.il/Law_word/law07/MEKOMI-0817.pdf) מיום 28.1.2015 עמ' 155 – תיקון תשע"ה-2015.

   [ק"ת חש"ם תשע"ט מס' 939](http://www.nevo.co.il/Law_word/law07/mekomi-0939.pdf) מיום 28.1.2019 עמ' 268 – תיקון תשע"ט-2019. ת"ט [ק"ת חש"ם תשע"ט מס' 952](http://www.nevo.co.il/Law_word/law07/mekomi-0952.pdf) מיום 1.4.2019 עמ' 432. [↑](#footnote-ref-1)