חוק עזר לירושלים (אספקת מים), תשכ"א-1960

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – חוקי עזר – אספקת מים

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 3 |
| סעיף 2 | מפעלי מים | [Go](#Seif2) | 3 |
| סעיף 3 | חיבור למפעל מים | [Go](#Seif21) | 3 |
| סעיף 3א | אגרת פיתוח מערכת מים | [Go](#Seif24) | 4 |
| סעיף 4 | רשת פרטית | [Go](#Seif3) | 4 |
| סעיף 5 | התקנת מד מים | [Go](#Seif4) | 4 |
| סעיף 6 | אגרות מים | [Go](#Seif5) | 5 |
| סעיף 7 | אספקת מים לפי חוזה | [Go](#Seif6) | 5 |
| סעיף 8 | פקדונות תיקון | [Go](#Seif7) | 5 |
| סעיף 9 | מועד התשלום | [Go](#Seif8) | 6 |
| סעיף 10 | אישור סכום ההוצאות | [Go](#Seif9) | 6 |
| סעיף 11 | הנחות מתשלומים | [Go](#Seif10) | 6 |
| סעיף 12 | ניתוק החיבור | [Go](#Seif22) | 6 |
| סעיף 13 | הפסקת מים | [Go](#Seif11) | 6 |
| סעיף 14 | רשות כניסה | [Go](#Seif16) | 6 |
| סעיף 15 | שימוש במים | [Go](#Seif12) | 7 |
| סעיף 15א | מיתקנים לחסכון במים | [Go](#Seif25) | 7 |
| סעיף 16 | מכירת מים והעברתם | [Go](#Seif13) | 7 |
| סעיף 17 | חידוש חיבור שנותק | [Go](#Seif14) | 7 |
| סעיף 18 | שמירה מפני זיהם | [Go](#Seif17) | 7 |
| סעיף 19 | דרישת תיקונים | [Go](#Seif15) | 7 |
| סעיף 20 | פגיעה במפעל המים תיקון | [Go](#Seif23) | 7 |
| סעיף 21 | מסירת מסמכים | [Go](#Seif19) | 8 |
| סעיף 23 | ביטול | [Go](#Seif18) | 8 |
| סעיף 24 | השם | [Go](#Seif20) | 8 |
|  | תוספת | [Go](#med0) | 8 |
| סעיף 5 | תיקון | [Go](#Seif26) | 8 |
| סעיף 7 | תיקון | [Go](#Seif27) | 8 |
| סעיף 9 | תיקון | [Go](#Seif28) | 9 |

חוק עזר לירושלים (אספקת מים), תשכ"א-1960[[1]](#footnote-1)\*

בתוקף סמכותה לפי סעיף 99 לפקודת העיריות, 1934, מתקינה מועצת עירית ירושלים חוק עזר זה:

1. בחוק עזר זה –

הגדרות

"אביזרים" – ברזים, צינורות, מגופים, שסתומים, מסננים, תעלות, סכרים ותאי בקורת;

"מדד" – מדד המחירים לצרכן המתפרסם מדי פעם מטעם הלשכה המרכזית לסטטיסטיקה;

תיקון (מס' 2) תשמ"א-1980

"בית-מלאכה" – (נמחקה);

תיקון (מס' 2) תשמ"א-1980

"מועצה" – מועצת העיריה;

"עיריה" – עירית ירושלים;

"מד-מים" – מכשיר שהותקן לשם מדידתה או קביעתה של כמות המים המסופקים לנכס;

"מנהל" – מנהל מחלקת הספקת המים של העיריה, לרבות אדם אחר, שנתמנתה לענין חוק עזר זה על ידי המועצה למלא את תפקידי המנהל, כולם או מקצתם;

"מפעל-מים" – באר, בריכה, מינהרה, תעלה, סכר, קידוח, מוביל, צינור, מנוע, משאבה, וכן כל מבנה, מיתקן או ציוד אחר המשמשים או המיועדים לשמש לשאיבת מים, לאגירתם, להעברתם, לאספקתם או להסדרתם, למעט רשת פרטית;

"מ"ק" – מטר מעוקב;

תיקון תש"ם-1979

"מ"ר" – מטר מרובע;

תיקון תש"ם-1979

"מיתקן לחסכון במים" – לרבות מכשיר, אבזר, ציוד והתקן אחר שמטרתם לגרום לחסכון או לויסות של שימוש במים באופן שיגרום להקטנת צריכתם;

תיקון תשנ"א-1991

"מפעל-תעשייתי" – (נמחקה);

תיקון תשכ"ה-1965

"נכס" – בנין או קרקע תפוסה או פנויה;

תיקון (מס' 2) תשמ"א-1980

"צרכן" – אדם המחזיק בנכס או בחלק ממנו, שבו מותקנת רשת פרטית, או אדם שרשת פרטית משמשת אותו או את הנכס שבו הוא מחזיק וכן אדם שחתם על חוזה או על בקשה להספקת מים מהעיריה;

תיקון תש"ם-1979

תיקון (מס' 2) תשמ"א-1980

"ראש העיריה" – לרבות אדם שהוסמך לענין חוק עזר זה, כולו או מקצתו, על ידי ראש העיריה;

"רשיון שרברב" – (נמחקה);

תיקון תשכ"ה-1965

"רשת פרטית" – אביזר, דוד אגירה, מיתקן להגברת לחץ, לוויסות, לחימום או לפיזור וכן כל מיתקן או מכשיר אחר, למעט מד-מים, המצוי בנכס והמשמש או המיועד לשמש לאספקת מים לנכס;

"שטח בנין" – השטח המחושב כשטח בניה לקביעת אגרות למתן היתר לפי תקנות התכנון והבניה (בקשה להיתר, תנאים ואגרות), התש"ל-1970 (להלן – תקנות התכנון והבניה);

תיקון (מס' 3) תשמ"ח-1988

"שטח מגרש" – שטח הקרקע כולל שטח הקרקע שעליה עומד הבנין;

תיקון תש"ם-1979

"שטחי עזר" – חלקים משטח בנין כמשמעותו של "בנין עזר" בתקנות התכנון והבניה.

תיקון (מס' 3) תשמ"ח-1988

2. לא יקים אדם בתחום העיריה מפעל מים ולא ישתמש במפעל מים קיים, אלא לפי רשיון מאת ראש העיריה ובהתאם לתנאי הרשיון.

מפעלי מים

3. (א) חיבור רשת פרטית למפעל מים, הרחבת החיבור, פירוקו או התקנתו מחדש לא ייעשו אלא על ידי המנהל.

חיבור למפעל מים

(ב) בעל נכס, או המחזיק בו, הרוצה בחיבור רשת פרטית למפעל מים, הרחבת החיבור, פירוקו או התקנתו מחדש, יגיש למנהל בקשה בכתב בצירוף תכנית של אותה רשת.

(ג) הבקשה תוגש על טופס שיקבע המנהל.

תיקון (מס' 3) תשמ"ח-1988

(ד) בעד חיבור רשת פרטית למפעל מים באמצעות מד מים רב סילוני, ישלם המבקש לעיריה אגרת חיבור רשת פרטית בשיעורים שנקבעו בתוספת, במועד תשלום אגרת פיתוח מערכת מים לפי סעיף 3א.

תיקון (מס' 3) תשמ"ח-1988

(ה) בעד חיבור רשת פרטית למפעל מים שלא באמצעות מד מים רב סילוני לפי קביעת המנהל, וכן בעד הרחבת חיבור, פירוקו או התקנתו מחדש, ישלם המבקש לעיריה מראש הוצאות לפי חשבון שהגיש המנהל.

תיקון (מס' 3) תשמ"ח-1988

(ו) בעד ניתוק רשת פרטית ממד מים המשותף למספר צרכנים וחיבורה באמצעות מד מים נפרד, ישלם המבקש לעיריה מראש אגרת הפרדת מדידה בשיעור שנקבע בתוספת.

תיקון (מס' 3) תשמ"ח-1988

(ז) בעד הנחת קו מים זמני ישלם המבקש לעיריה מראש הוצאות לפי חשבון שהגיש המנהל.

תיקון (מס' 3) תשמ"ח-1988

3א. (א) בעל נכס, או המחזיק בו, המבקש לחבר את הנכס למפעל מים, או הבונה בניה חדשה בנכס שאינו מחובר למפעל מים, ישלם לעיריה אגרת פיתוח מערכת מים בשיעורים שנקבעו בתוספת לגבי שטח המגרש ולגבי שטח הבניה.

אגרת פיתוח מערכת מים

תיקון תש"ם-1979

(ב) בעל נכס, או המחזיק בו, הבונה בניה חדשה או תוספת בניה בנכס המחובר למפעל מים, ישלם לעיריה אגרת פיתוח מערכת מים בשיעורים שנקבעו בתוספת לגבי שטח הבניה.

(ג) האגרות לפי סעיף זה ישולמו עם הגשת בקשה לפי סעיף 3(ב) או עם קבלת היתר בניה לבניה בנכס או עם התחלת הבניה בנכס, הכל לפי המועד המוקדם יותר.

3ב. (בוטל).

תיקון תש"ם-1979

4. (א) לא יתקין אדם רשת פרטית, לא ישנה רשת פרטית קיימת, לא יסירנה ולא יטפל בה בדרך אחרת, פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל.

רשת פרטית

(ב) בקשה להיתר לפי סעיף קטן (א) תוגש בכתב בצירוף תכניות הרשת המוצעת, או תכנית השינוי או התיקון, הכל לפי הענין. בעד ההיתר, פרט להיתר להתקנת רשת פרטית, תשולם לעיריה אגרה בשיעור שנקבע בתוספת.

(ג) התקנת הרשת הפרטית, שינויה או תיקונה ייעשו על ידי מבקש ההיתר ועל חשבונו.

(ד) הרשת הפרטית תוחזק במצב תקין על ידי הצרכן ועל חשבונו, כדי הנחת דעתו של המנהל.

(ה) בעל נכס או צרכן רשאי לבקש בכתב מאת המנהל כי תיערך בדיקה של הרשת הפרטית, כולה או מקצתה, שהותקנה בנכס, והמנהל ימלא בקשה זו. המבקש ישלם לעיריה אגרת בדיקת רשת פרטית בשיעורים שנקבעו בתוספת.

תיקון תשל"ו-1976

(ו) לא ישתמש אדם לצורך התקנת רשת פרטית, תיקונה או שינויה, אלא באביזרים שמידותיהם, סוגיהם וטיבם נקבעו על ידי המנהל.

(ז) המנהל רשאי להורות על החלפת האביזרים שנקבעו על ידיו כאמור בסעיף קטן (ו) באביזרים אחרים. הורה המנהל כאמור, לא יחולו הוצאות ההחלפה על הצרכן אלא אם כן האביזר שיש להחליפו לא היה במצב תקין או מנע את פעולתו התקינה של מד-מים או אביזר, או גרם להפרעות באספקת המים, לבזבוזם או לזיהומם.

5. (א) המנהל רשאי להתקין מדי-מים עבור כל נכס שלו מספקים או עומדים לספק מים, ובשעת הצורך רשאי הוא לבדקם, לתקנם, להחליפם או להסירם.

התקנת מד-מים

(ב) מד-המים הוא רכוש העיריה.

(ג) לא יותקן מד-מים, לא ייבדק, לא יתוקן, לא יוחלף ולא יוסר אלא על ידי המנהל.

(ד) צרכן ישלם לעיריה אגרת מד-מים הכוללת את הוצאות מד-המים והתקנתו בשיעורים שנקבעו בתוספת.

(ה) (בוטל).

תיקון תשכ"ה-1965

(ו) צרכן יהיה אחראי לכל נזק שייגרם למד-המים או לאבדנו, מלבד אם נגרם הנזק באשמתו של אחד מפקידי העיריה או מפועליה בשעת מילוי תפקידם.

(ז) צרכן שיש לו יסוד לחשוש שמד-המים אינו פועל כהלכה, רשאי לדרוש שמד-המים ייבדק על ידי המנהל; בעד בדיקת מד-המים כאמור, ישלם הצרכן לעיריה אגרת בדיקה בשיעור שנקבע בתוספת, זולת אם הבדיקה העלתה שמד-המים פגום.

6. (א) בעד אספקת-מים לנכס ישלם צרכן לעיריה אגרת מים בשיעור שנקבע בתוספת.

אגרות מים

(ב) מצא המנהל כי מד-המים לא פעל במשך תקופה מסויימת, רשאי הוא לחייב או לזכות את הצרכן בעד כמות המים שיקבענה לפי התצרוכת הממוצעת במשך שני החדשים שקדמו לאותה תקופה או לפי התצרוכת של התקופה המקבילה בשנה הקודמת, כפי שימצא לנכון.

תיקון (מס' 2) תשמ"א-1980

(ג) מצא המנהל כי מד-המים אינו מדייק ברישום כמות המים, רשאי הוא לפי מיטב הערכתו לחייב את הצרכן בתשלום בעד כמות המים שמד-המים רשם אותה, בתוספת או בהפחתת ההפרש הנובע מאי-דיוקו.

(ד) בעד אספקת מים לגינת נוי שמנהל אישר אותה לצורך זה, ישלם המחזיק אגרת מים בשיעור הנקוב בתוספת, ובלבד שהמחזיק ימציא למחלקת הספקת המים במשך חודש מרס של כל שנה, הצהרה בדבר גודל גינתו וטיבה.

תיקון תשכ"ה-1965

(ה) משמש מד-מים אחד צרכנים אחדים, ישלם כל צרכן חלקו באגרת המים, דמי השימוש, והוצאות התקנת מד-המים ואגרת התקנתו, ובכל תשלום אחר המגיע לפי חוק עזר זה, את החלק המתאים ליחס שבין מספר החדרים המוחזקים על ידיו לבין המספר הכולל של החדרים שמד-המים משמש אותם, ובלבד שחדרי שירות המשמשים את החדרים המוחזקים על ידי הצרכן ייחשבו כחדר אחד לצרכי חישוב האגרה, ובלבד שלא יפחתו מהשיעורים המינימליים שנקבעו בתוספת. רשאי המנהל להורות על חלוקה אחרת של התשלומים בין הצרכנים, על פי הסכמת כולם.

(ו) (1) צרכן שסופקו לו מים וטרם חוייב בתשלום אגרת מים עבורם ישלם לעיריה מקדמה על חשבון החיוב;

תיקון תשמ"ב-1981

(2) מקדמה תחושב על פי אמדן צריכת מים בנכס שיקבע המנהל בהתחשב במדידת כמות מים שסופקה לנכס בתקופות קודמות;

(3) מכל מקדמה יופחת סכום המקדמה ששולם עבור תקופת צריכה קודמת באותו נכס;

(4) דין מקדמה כדין אגרת מים לכל דבר וענין.

(ז) אגרת מים תשולם לא יאוחר מן המועד הנקוב בחשבון לתשלומה.

תיקון תשמ"ב-1981

(ח) הותקן מד-מים ראשי בנכס, בנוסף על מדי-המים המשמשים כל צרכן בנפרד, ונמצא כי כמות המים שרשם במועד פלוני מד-המים הראשי עולה על הכמות הכוללת של המים שרשמו באותו מועד מדי-המים הנפרדים בנכס, ישלם כל צרכן כאמור אגרת מים בעד חלקו בהפרש שבין שני הרישומים האמורים לפי אחת מהחלוקות הבאות שיקבע המנהל:

תיקון תשנ"ג-1993

(1) בנכס המשמש למגורים בלבד – לפי חלוקה שווה בין יחידות הדיור או לפי האמור בפסקה (3);

(2) בנכס אחר – לפי היחס שבין כמות המים שרשם מד-המים המשמש כל צרכן בנפרד, לבין הכמות הכוללת של המים שרשמו מדי-המים הנפרדים או לפי האמור בפסקה (3);

(3) לפי חלוקה אחרת שיורה המנהל בכתב, בהסכמת כל הצרכנים בנכס, ובאין הסכמה כאמור – לפי חלוקה שיורה המנהל בכתב לאחר ששוכנע שראוי להורות עליה בנסיבות הענין.

7. (א) המנהל רשאי באישור המועצה ושר הפנים להתקשר עם צרכן בחוזה מיוחד לאספקת מים ולקבוע בו תנאים.

אספקת מים לפי חוזה

(ב) היתה סתירה בין תנאי החוזה ובין הוראות חוק עזר זה, יחולו תנאי החוזה.

8. (א) צרכן יפקיד בקופת העיריה פקדון בשיעור הנקוב בתוספת להבטחת תשלום אגרת מים, אגרת מד-מים, דמי שימוש במד מים או דמי נזק עקב אבדן מד המים או קלקולו, והמנהל רשאי לגבות מתוכו בלי לפגוע בדרכי גביה אחרות, כל סכום המגיע מאת הצרכן כאגרה, כדמי שימוש או כדמי נזק כאמור.

פקדונות

תיקון (מס' 2) תשמ"א-1980

(ב) עלה סכום הפקדון על 1000 שקלים, רשאי המנהל, לבקשת הצרכן, להורות על החלפת הפקדון בערבות בנקאית בתנאים ולתקופה שיקבעם.

(ג) ביקש צרכן שתופסק לו אספקת המים, תחזיר לו העיריה את הפקדון בשיעור הפקדון שבתוקף ביום ההחזרה.

תיקון (מס' 2) תשמ"ח-1988

(ד) ביקש צרכן שהפקיד פקדון שתופסק לו אספקת המים ויסופקו לו מים בנכס אחר למטרת אותו שימוש, לא יוחזר לו הפקדון והוא לא יחוייב בהפקדת פקדון חדש; הוראה זו לא תחול על צרכן שביקש אספקת מים למטרת בניה.

9. (א) אגרת מים וכן כל יתר התשלומים והאגרות שלא נקבע להן בחוק עזר זה או בחשבון מועד לתשלום, ישולמו תוך ארבעה עשר יום מתאריך מסירת הדרישה לכך מאת העיריה.

מועד התשלום

תיקון תשל"ו-1976

תיקון (מס' 2) תשמ"א-1980

(ב) מי שנדרש לשלם אגרה לפי סעיף 3א לחוק עזר זה ולא שילם אותה תוך ארבעה עשר יום מתאריך מסירת הדרישה לכך מאת העיריה – יהיו הדרישה והחשבון בטלים וייערך לו חשבון חדש לפי השיעורים הקבועים בתוספת.

תיקון תשל"ו-1976

תיקון תש"ם-1979

10. נתעוררה שאלה בדבר סכום ההוצאות המגיע לפי חוק עזר זה, יכריע המנהל באישור בכתב.

אישור סכום ההוצאות

11. המועצה רשאית להפחית כל אגרה או תשלום אחר המגיעים לפי חוק עזר זה או לוותר עליהם מתוך התחשבות במצבו החמרי של החייב בהם, או אם החייב בהם הוא מוסד לצדקה, לדת, לחינוך, לתרבות לאמנות או לספורט.

הנחות מתשלומים

12. (א) צרכן שלא סילק במועד הקבוע את הסכומים שהוא חייב בהם לפי חוק עזר זה, או שבזבז מים, השתמש בהם לרעה, זיהמם או פגע בהם בצורה אחרת, או שפגע במד-מים, רשאי המנהל להתרות בו בכתב.

ניתוק החיבור

(ב) לא שעה הצרכן לאתראה, רשאי המנהל, כתום חמישה ימים מיום מסירת האתראה, לנתק את החיבור בין אותו חלק של הרשת הפרטית אשר בחזקתו של הצרכן ובין יתר חלקי הרשת הפרטית או מפעל המים.

(ג) רשת פרטית שחוברה למפעל מים בניגוד לסעיף 3, או שחיבורה חודש בניגוד לסעיף 17, רשאי המנהל בכל עת לנתק את החיבור.

(ד) חיבור שנותק לפי סעיף קטן (ב) או (ג) לא יחודש אלא לאחר תשלום כל הסכומים המגיעים מהצרכן כאמור, או לאחר תיקון הדברים הטעונים תיקון, כדי למנוע פגיעה במים או במד-מים כאמור, הכל לפי הענין. בעד חידוש חיבור שנותק לפי סעיף קטן (ב) תשולם אגרת חידוש חיבור בשיעור שנקבע בתוספת.

(ה) על אף האמור בסעיף קטן (ד) רשאי המנהל בנסיבות מיוחדות להתיר חידוש חיבור שנותק לפי סעיף קטן (ב), אף שלא בשעות העבודה הרגילות של העיריה ואף אם יש ספק בדבר קיומו של חוב של הצרכן לפי חוק עזר זה; התברר כי הניתוק נעשה בעקבות חוב שלא שולם, תשולם אגרת חידוש מיוחד בשיעור שנקבע בתוספת.

תיקון (מס' 2) תשמ"ה-1985

13. (א) בשעת חירום, או במקרה של צורך דחוף בתיקונים במפעל המים או ברשת הפרטית, רשאי המנהל, במידת הצורך, לנתק, לעכב או להפסיק את אספקת המים, כולה או מקצתה.

הפסקת מים

(ב) השימוש בסמכויות ליפ סעיף קטן (א) אינו פוטר צרכן מתשלום האגרות והתשלומים האחרים שהוא חייב בהם לפי חוק עזר זה.

(ג) חלפה הסיבה לניתק, לעיכוב או להפסקת אספקת המים כאמור בסעיף קטן (א), חייב המנהל לבצע מיד את חיבור הרשת הפרטית שנותק.

14. (א) המנהל, או כל מי שהורשה על ידיו, רשאי להיכנס לכל נכס בשעות שבין 8.00 ו-19.00, ובשעת חירום בכל זמן סביר, על מנת –

רשות כניסה

תיקון תשנ"א-1991

(1) להתקין, לבדוק, לתקן, לשנות, להחליף, למסור או למדוד מד-מים, צינור, או אביזרים או מיתקן לחסכון במים או כיוצא בהם או לעשות כל מעשה אחר שבנסיבות נחוץ לעשותו;

תיקון תשנ"א-1991

(2) לבדוק אם היה בזבוז, שימוש לרעה או זיהום של מים, או פגיעה במים, או לברר את כמות המים שסופקה לצרכן;

(3) למסור כל חשבון או לגבות כל אגרה או תשלום אחר לפי חוק עזר זה;

(4) לנתק חיבור או לנתק, לעכב או להפסיק אספקת המים לפי סעיף 12 או 13;

(5) לבדוק אם קויימו הוראות חוק עזר זה;

(6) לעשות כל מעשה אחר שהוא רשאי לעשותו לפי חוק עזר זה.

(ב) לא יעכב אדם ולא יפריע למנהל, או למי שהורשה על ידיו, מהשתמש בסמכויותיו לפי סעיף קטן (א).

15. (א) לא יבזבז אדם ולא יגרום או ירשה שאחר יבזבז מים שברשותו.

שימוש במים

(ב) לא ישתמש אדם במים ולא יגרום או ירשה שאחר ישתמש במים שברשותו אלא לצרכים לפיהם משתלמת אגרת המים, או שלמענם אושרה אספקת המים ע"י המנהל.

(ג) לא ישתמש אדם במים לצרכי מיזוג אוויר, אלא לפי היתר מאת המנהל ובהתאם לתנאי ההיתר.

(ד) לא ירחץ אדם במפעל מים ולא יכבס בו, לא יכניס לתוכו ולא יגרום או ירשה להכניס לתוכו בעל חיים או חפץ ולא יעשה בו כל מעשה העלול לגרום לזוהמה או להפרעה לאספקת המים.

(ה) לא יחבר אדם מערכת מי שתיה למערכות מים דלוחים, מי שופכין, מי תעשיה כימית או כיוצא בזה.

(ו) לא ינצל אדם את לחץ המים לפעולות הרמה, ערבול, או כיוצא בזה.

(ז) לא ישתמש אדם במים לצרכי השקאה ולא יגרום או ירשה שאחר ישתמש במים שברשותו לצרכי השקאה, אלא בשעות שייקבעו על ידי המנהל בהודעה שתפורסם בתחום העיריה.

(ח) לא יפתח אדם ולא יסגור, שלא כדין, כל אביזר השייך למפעל המים.

(ט) לא יפתח אדם ברז שריפה, אלא לצורך כיבוי שריפה.

(י) לא יפתח אדם, פרט לעובד עיריה במילוי תפקידו, ברז המיועד להשקאת נטיעות ציבוריות.

15א. (א) המנהל רשאי, בדרישה בכתב, לחייב צרכן להתקין מיתקן לחסכון במים בנכס המשמש אותו או המוחזק על ידו.

מיתקנים לחסכון במים

תיקון תשנ"א-1991

(ב) בדרישה לפי סעיף קטן (א) רשאי המנהל לקבוע את סוגם ומספרם של המיתקנים לחסכון במים וכן את המקום, האופן והמועד להתקנתם.

(ג) צרכן שקיבל דרישה לפי סעיף קטן (א) חייב למלא אחריה.

16. לא ימכור אדם מים ולא יעביר אותם לרשות אדם אחר, פרט לאדם שנותקה, עוכבה או הופסקה לו אספקת המים לפי סעיף 13, אלא לפי היתר בכתב מאת המנהל.

מכירת מים והעברתם

17. (א) חיבור של רשת פרטית, שנותק לפי הוראות חוק עזר זה, לא יחודש אלא לפי היתר בכתב מאת המנהל.

חידוש חיבור שנותק

(ב) חיבור של רשת פרטית שחודש ללא היתר מאת המנהל כאמור בסעיף קטן (א), רואים אותו כמחודש על ידי הצרכן כל עוד לא הוכח ההיפך.

18. לא יפתח אדם ולא יקיים בור שופכין, בור זבל או מקום זיהום אחר סמוך למפעל מים.

שמירה מפני זיהם

19. (א) ראש העיריה רשאי לחייב, בדרישה בכתב, כל צרכן או בעל רשת פרטית או בעל חלק ממנה, או כל בעל או מחזיק של נכס, תוך זמן שנקבע בדרישה, לתקן או לסלק כל מפגע העלול לפגוע באספקת מים סדירה.

דרישת תיקונים

(ב) מי שקיבל דרישה כאמור, חייב למלא אחריה.

(ג) לא מילא מי שנדרש לכך אחרי דרישת ראש העיריה כאמור בסעיף קטן (א), רשאית העיריה לבצע את העבודה במקומו ולגבות ממנו את הוצאות הביצוע.

20. (א) לא יפגע אדם במפעל מים ולא יגרום לו נזק.

פגיעה במפעל המים

תיקון (מס' 2) תשמ"ה-1985

(ב) פגע אדם במפעל מים, יודיע על כך מיד למנהל.

(ג) פגע אדם במפעל מים, ישלם לעיריה –

(1) כל הוצאות שהוציאה העיריה לתיקון הנזק;

(2) אגרת מים בעד כמות המים שאבדה כתוצאה מן הפגיעה לפי הערכה שיקבע המנהל.

21. מסירת הודעה, דרישה, חשבון או מסמך אחר לפי חוק עזר זה, תהא כדין, אם נמסרו לידי האדם שאליו הם מכוונים או נמסרו במקום מגוריו או במקום עסקו הרגילים או הידועים לאחרונה לידי אחד מבני משפחתו הבוגרים, או לידי אדם בוגר העובד או המועסק שם, או נשלחו בדואר במכתב רשום הערוך אל אותו אדם לפי מענו במקום מגוריו או במקום עסקו הרגילים או הידועים לאחרונה, או הוצגו במקום בולט על הנכס הנדון במסמך.

מסירת מסמכים

22. (בוטל).

תיקון תשע"ו-2016

23. חוק עזר לירושלים (אספקת מים), תשט"ו-1955 – בטל.

ביטול

24. לחוק עזר זה ייקרא "חוק עזר לירושלים (אספקת מים), תשכ"א-1960".

השם

**תוספת**

תיקון (מס' 2) תשמ"א-1980

בשקלים

האגרה בשקלים חדשים, החל ביום –

1.2.2000 1.1.2001 1.1.2002

1. אגרת פיתוח מערכת מים (סעיף 3א) – לכל מ"ר של שטח המגרש 7.38 7.54 7.69

תיקון תש"ס-2000

ונוסף על כך –

(1) למגורים, לכל מ"ר של שטח הבנין 52.65 56.81 60.96

(2) לכל שימוש אחר, לכל מ"ר של שטח הבנין 63.99 68.50 73.00

2. אגרת בדיקת רשת פרטית (סעיף 4(ה)) –

תיקון תשמ"ב-1981

(1) לבדיקה ראשונה 150

(2) לכל בדיקה חוזרת 300

3. אגרת מד מים (סעיף 5(ד)) –

תיקון תשמ"ב-1981

המחיר שנקבע בהתאם לחוק הפיקוח על מצרכים ושירותים, התשי"ח-1957, בתוספת של 25%.

4. אגרת בדיקת מד מים (סעיף 5(ז)) 100

תיקון תשמ"ב-1981

5. אגרת מים (סעיף 6) –

תיקון (מס' 2) תשמ"ג-1983

התעריפים שנקבעו בתקנות המים (תעריפי מים ברשויות מקומיות) (מס' 2), התשמ"ג-1983, או בתקנות שיבואו במקומן.

6. פקדונות (סעיף 8) –

תיקון תשמ"ב-1981

תיקון תשמ"ז-1987

(1) (נמחק)

תיקון תשנ"ג-1993

(2) למלאכה ולתעשיה זעירה, למוסדות חינוך, לחנויות דגים, למכבסות, למקוואות ולבתי מרחץ 1200

(3) לתעשיה, לבתי הארחה, לבתי מלון, לבתי חולים, לבריכות שחיה, למתקני תחבורה ולמוסדות ציבור 6000

(4) לדירות מגורים שיש בהן למעלה מ-2 חדרים או שיש בהן משפחה המונה למעלה מ-4 נפשות 300

(5) לדירות מגורים אחרות, לגינות נוי עם מד מים נפרד 200

(6) לכל שימוש אחר 300

7. אגרת חידוש חיבור (סעיף 12) –

תיקון (מס' 2) תשמ"ה-1985

(1) חידוש חיבור רגיל (סעיף 12(ד)) 5,500

(2) חידוש מיוחד (סעיף 12(ה)) 16,500

8. אגרת חיבור רשת פרטית (סעיף 3(ד)) –

תיקון תש"ס-2000

(1) 15% משיעור אגרת פיתוח מערכת מים כאמור בפרט 1;

(2) תשלום אגרת פיתוח מערכת מים כאמור בפרט משנה (1), יחול גם על מי שפטור מתשלום אותה האגרה, כולה או מקצתה, לפי סעיף 11 לחוק העזר העיקרי.

9. אגרת הפרדת מדידה (סעיף 3(ו)) 500

תיקון (מס' 3) תשמ"ח-1988

י' באב התשס"א (30 ביולי 2001) יעקב טרנר

ראש עיריית באר שבע

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"א מס' 1054](http://www.nevo.co.il/Law_word/law06/tak-1054.pdf) מיום 29.9.1960 עמ' 10.

   תוקן [ק"ת תשכ"ב מס' 1355](http://www.nevo.co.il/Law_word/law06/tak-1355.pdf) מיום 30.8.1962 עמ' 2541 – תיקון תשכ"ב-1962.

   [ק"ת תשכ"ה מס' 1719](http://www.nevo.co.il/Law_word/law06/tak-1719.pdf) מיום 29.4.1965 עמ' 1918 – תיקון תשכ"ה-1965; $$$ תחילתו ביום 1.4.1965 (ת"ט \*\*\*

   [ק"ת תשכ"ה מס' 1743](http://www.nevo.co.il/Law_word/law06/tak-1743.pdf) מיום 8.7.1965 עמ' 2341). ### ###

   [ק"ת תשכ"ז מס' 1978](http://www.nevo.co.il/Law_word/law06/tak-1978.pdf) מיום 29.12.1966 עמ' 1106 – תיקון תשכ"ז-1966; $$$ תחילתו ביום 1.11.1966. ###

   [ק"ת תשכ"ז מס' 2074](http://www.nevo.co.il/Law_word/law06/tak-2074.pdf) מיום 13.7.1967 עמ' 2790 – תיקון (מס' 2) תשכ"ז-1967.

   [ק"ת תשכ"ח מס' 2234](http://www.nevo.co.il/Law_word/law06/tak-2234.pdf) מיום 30.5.1968 עמ' 1646 – תיקון תשכ"ח-1968.

   [ק"ת תש"ל מס' 2546](http://www.nevo.co.il/Law_word/law06/tak-2546.pdf) מיום 9.4.1970 עמ' 1458 – תיקון תש"ל-1970.

   [ק"ת תשל"א מס' 2728](http://www.nevo.co.il/Law_word/law06/tak-2728.pdf) מיום 12.8.1971 עמ' 1476 – תיקון תשל"א-1971.

   [ק"ת תשל"ד מס' 3107](http://www.nevo.co.il/Law_word/law06/tak-3107.pdf) מיום 27.12.1973 עמ' 468 – תיקון תשל"ד-1973.

   [ק"ת תשל"ד מס' 3187](http://www.nevo.co.il/Law_word/law06/tak-3187.pdf) מיום 20.6.1974 עמ' 1364 – תיקון ( מס' 2) תשל"ד-1974.

   [ק"ת תשל"ה מס' 3365](http://www.nevo.co.il/Law_word/law06/tak-3365.pdf) מיום 10.7.1975 עמ' 2187 – תיקון תשל"ה-1975.

   [ק"ת תשל"ו מס' 3589](http://www.nevo.co.il/Law_word/law06/tak-3589.pdf) מיום 16.9.1976 עמ' 2686 – תיקון תשל"ו-1976.

   [ק"ת תשל"ט מס' 3948](http://www.nevo.co.il/Law_word/law06/tak-3948.pdf) מיום 25.2.1979 עמ' 748 – תיקון תשל"ט-1979.

   [ק"ת תש"ם מס' 4048](http://www.nevo.co.il/Law_word/law06/tak-4048.pdf) מיום 15.11.1979 עמ' 219 – תיקון תש"ם-1979.

   [ק"ת תש"ם מס' 4140](http://www.nevo.co.il/Law_word/law06/tak-4140.pdf) מיום 27.6.1980 עמ' 1943 – תיקון (מס' 2) תש"ם-1980.

   [ק"ת חש"ם תשמ"א מס' 11](http://www.nevo.co.il/Law_word/law07/mekomi-0011.pdf) מיום 9.11.1980 עמ' 165 – תיקון תשמ"א-1980 בסעיף 1 לחוק עזר לירושלים (תיקון חוקי עזר), תשמ"א-1980.

   [ק"ת חש"ם תשמ"א מס' 18](http://www.nevo.co.il/Law_word/law07/MEKOMI-0018.pdf) מיום 14.12.1980 עמ' 282 – תיקון (מס' 2) תשמ"א-1980.

   [ק"ת חש"ם תשמ"ב מס' 99](http://www.nevo.co.il/Law_word/law07/mekomi-0099.pdf) מיום 16.11.1981 עמ' 94 – תיקון תשמ"ב-1981.

   [ק"ת חש"ם תשמ"ג מס' 168](http://www.nevo.co.il/Law_word/law07/mekomi-0168.pdf) מיום 24.3.1983 עמ' 345 – תיקון תשמ"ג-1983 בסעיף 1 לחוק עזר לירושלים (תיקון חוקי עזר), תשמ"ג-1983.

   [ק"ת חש"ם תשמ"ג מס' 193](http://www.nevo.co.il/Law_word/law07/mekomi-0193.pdf) מיום 1.12.1983 עמ' 683 – תיקון (מס' 2) תשמ"ג-1983.

   [ק"ת חש"ם תשמ"ד מס' 209](http://www.nevo.co.il/Law_word/law07/mekomi-0209.pdf) מיום 8.1.1984 עמ' 227 – תיקון תשמ"ד-1984 בסעיף 1 לחוק עזר לירושלים (תיקון חוקי עזר), תשמ"ד-1984.

   [ק"ת חש"ם תשמ"ה מס' 254](http://www.nevo.co.il/Law_word/law07/mekomi-0254.pdf) מיום 18.11.1984 עמ' 78 – תיקון תשמ"ה-1984 בסעיף 1 לחוק עזר לירושלים (תיקון חוקי עזר), תשמ"ה-1984.

   [ק"ת חש"ם תשמ"ה מס' 271](http://www.nevo.co.il/Law_word/law07/mekomi-0271.pdf) מיום 28.4.1985 עמ' 251 – תיקון (מס' 2) תשמ"ה-1985.

   [ק"ת חש"ם תשמ"ו מס' 299](http://www.nevo.co.il/Law_word/law07/mekomi-0299.pdf) מיום 23.3.1986 עמ' 61 – תיקון תשמ"ו-1986 בסעיף 1 לחוק עזר לירושלים (תיקון חוקי עזר), תשמ"ו-1986.

   [ק"ת חש"ם תשמ"ז מס' 332](http://www.nevo.co.il/Law_word/law07/mekomi-0332.pdf) מיום 25.6.1987 עמ' 298 – תיקון תשמ"ז-1987.

   [ק"ת חש"ם תשמ"ח מס' 359](http://www.nevo.co.il/Law_word/law07/mekomi-0359.pdf) מיום 17.4.1988 עמ' 243 – תיקון תשמ"ח-1988 בסעיף 1 לחוק עזר לירושלים (תיקון חוקי עזר), תשמ"ח-1988.

   [ק"ת חש"ם תשמ"ח מס' 360](http://www.nevo.co.il/Law_word/law07/mekomi-0360.pdf) מיום 5.5.1988 עמ' 261 – תיקון (מס' 2) תשמ"ח-1988 [חוזר על תיקון תשמ"ז-1987].

   [ק"ת חש"ם תשמ"ח מס' 371](http://www.nevo.co.il/Law_word/law07/mekomi-0371.pdf) מיום 14.7.1988 עמ' 514 – תיקון (מס' 3) תשמ"ח-1988.

   [ק"ת חש"ם תשנ"א מס' 464](http://www.nevo.co.il/Law_word/law07/mekomi-0464.pdf) מיום 13.8.1991 עמ' 480 – תיקון תשנ"א-1991.

   [ק"ת חש"ם תשנ"ג מס' 509](http://www.nevo.co.il/Law_word/law07/mekomi-0509.pdf) מיום 9.9.1993 עמ' 442 – תיקון תשנ"ג-1993.

   [ק"ת חש"ם תש"ס מס' 619](http://www.nevo.co.il/Law_word/law07/mekomi-0619.pdf) מיום 29.2.2000 עמ' 154 – תיקון תש"ס-2000; $$$ ר' סעיף 2 לענין הוראת שעה.

   2. על אף האמור בחוק עזר לירושלים (הצמדה למדד), התשמ"ד-1984, יעלו הסכומים שנקבעו בסעיף 1 לחוק עזר זה, ב-1 בחודש שלאחר תחילתו (להלן – יום ההעלאה הראשון), בשיעור עליית המדד שפורסם לאחרונה לפני יום ההעלאה הראשון לעומת מדד חודש מרס 1999. ###

   [ק"ת חש"ם תשע"ו מס' 842](http://www.nevo.co.il/Law_word/law07/mekomi-0842.pdf) מיום 14.1.2016 עמ' 82 – תיקון תשע"ו-2016 בסעיף 1(2) לחוק עזר לירושלים (ביטול סעיפי העונשין), תשע"ו-2016. [↑](#footnote-ref-1)