חוק עזר לירושלים (העמדת רכב וחנייתו), תשכ"א-1960

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 3 |
| סעיף 2 | הסדרי תנועה | [Go](#Seif2) | 5 |
| סעיף 2א | תימרור, הסדרי תנועה ומקומות חניה מוסדרים | [Go](#Seif24) | 5 |
| סעיף 3 | מקום חניה בתשלום | [Go](#Seif3) | 5 |
| סעיף 4 | מקום חניה פרטי | [Go](#Seif4) | 6 |
| סעיף 4א | מקום חניה לפי החלטת רשות רישוי או בהיתר בניה תיקון | [Go](#Seif18) | 6 |
| סעיף 5 | איסור עצירת רכב, העמדתו וחנייתו בדרך | [Go](#Seif5) | 6 |
| סעיף 5א | גרירת רכב ונעילתו תיקון | [Go](#Seif20) | 6 |
| סעיף 6 | רכב שנתקלקל | [Go](#Seif6) | 7 |
| סעיף 7 | מוניות | [Go](#Seif7) | 7 |
| סעיף 8 | אוטובוסים | [Go](#Seif8) | 7 |
| סעיף 8א | מכליות דלק וגז | [Go](#Seif22) | 7 |
| סעיף 9 | תמרורים | [Go](#Seif9) | 8 |
| סעיף 10 | ריתוק רכב למקום חניה | [Go](#Seif10) | 8 |
| סעיף 11 | אגרת הסדרה | [Go](#Seif11) | 8 |
| סעיף 11א | פטור מאגרת הסדר | [Go](#Seif19) | 8 |
| סעיף 11ב | חניה לתושבי אזור שנקבע כמקום חניה מוסדר | [Go](#Seif21) | 8 |
| סעיף 12 | טיפול במכשיר במקום חניה מוסדר | [Go](#Seif12) | 9 |
| סעיף 12א | כרטיס חניה | [Go](#Seif17) | 9 |
| סעיף 13 | סמכויות מפקח | [Go](#Seif13) | 9 |
| סעיף 14 | תיקון | [Go](#Seif14) | 9 |
| סעיף 15 | ביטול | [Go](#Seif15) | 9 |
| סעיף 16 | השם | [Go](#Seif16) | 9 |
|  | תוספת ראשונה | [Go](#med0) | 9 |
| סעיף 1א | תיקון | [Go](#Seif23) | 9 |
|  | תוספת שניה | [Go](#med1) | 10 |
|  | תוספת שלישית | [Go](#med2) | 10 |
|  | תוספת רביעית | [Go](#med3) | 10 |

חוק עזר לירושלים (העמדת רכב וחנייתו), תשכ"א-1960[[1]](#footnote-1)\*

בתוקף סמכותה לפי סעיף 99 לפקודת העיריות, 1934, וסעיף 25 לפקודת התעבורה, מתקינה מועצת עירית ירושלים, חוק עזר זה:

1. בחוק עזר זה –

הגדרות

"אוטובוס" – כמשמעות אוטובוס ציבורי המופעל בקווי שירות כאמור בתקנות התעבורה (שירותי הולכה), תשי"ד-1954;

"אזור" – חלק מן הדרך בתחום העירייה, אשר ייקבע על ידי רשות התימרור המקומית ויסומן באמצעות מספר, אות או כל סימון מבחין אחר;

תיקון תשע"ט-2019

"אמצעי תשלום" – כל אמצעי שראש העירייה אישר לתשלום אגרת חניה, לרבות אמצעי מכני, חשמלי, אלקטרוני, נייד, מודפס, טלפון סלולרי, יישומון או אמצעי אחר בין שהוא מיועד להצגה ברכב ובין שאינו מיועד לכך, המאפשר למדוד זמן חניה או לקצוב אותו בדרך כלשהי;

תיקון תשע"ט-2019

"בעל" – לרבות אדם המקבל או הזכאי לקבל הכנסה ממקום או מחלק ממנו, בין בזכותו הוא ובין כבא כח או כנאמן, בין שהוא הבעל הרשום של המקום ובין שאיננו הבעל הרשום, ולרבות מחזיק;

תיקון (מס' 2) תשל"ט-1979

"גורר" – כמשמעותו בתקנות התעבורה;

תיקון תשמ"ז-1987

"גרור" – כמשמעותו בתקנות התעבורה;

תיקון תשמ"ז-1987

"הודעת התעבורה" – הודעת התעבורה (קביעת לוח תמרורים), התשע"א-2010;

תיקון תשע"ט-2019

"היתר בניה" – היתר בניה שניתן לפי חוק התכנון והבניה, תשכ"ה-1965;

תיקון (מס' 2) תשל"ט-1979

"חניה סלולרית" – חנייה באמצעות טלפון סלולרי או יישומון;

(הוראת שעה) תש"ף-2019

"חניון חנה וסע" – חניון בסמוך לתחנת רכבת מקומית קלה;

תיקון תשע"ח-2018

"כביש" – כמשמעותו בתקנות התעבורה;

תיקון (מס' 5) תשמ"ה-1985

תיקון תשמ"ז-1987

"כביש חד-סטרי" – כמשמעותו בתקנות התעבורה;

תיקון (מס' 5) תשמ"ה-1985

"כרטיס חניה" – כל אחד מאלה:

תיקון תשע"ט-2019

(1) כרטיס חניה שהעירייה הנפיקה;

(2) כרטיס חניה ארצי מטעם המרכז לשלטון מקומי או כל הסדר חניה אחר שיבוא במקומו לפי סעיף 70ב לפקודת התעבורה;

(3) כרטיס חניה שהופק באמצעות מכשיר מכני או אלקטרוני שראש העירייה אישר או כל כרטיס אחר שראש העירייה אישר;

"מדרכה" – כמשמעותה בתקנות התעבורה;

תיקון (מס' 5) תשמ"ה-1985

"מונית" – רכב ציבורי שאיננו אוטובוס;

"מחזיק" – אדם המחזיק למעשה במקום או בחלק ממנו כבעל או בכל אופן אחר;

תיקון (מס' 2) תשל"ט-1979

"מעבר חציה" – כמשמעותו בתקנות התעבורה;

תיקון (מס' 5) תשמ"ה-1985

"מפגש מסילת ברזל" – כמשמעותו בתקנות התעבורה;

תיקון (מס' 5) תשמ"ה-1985

"מפקד המשטרה" – (נמחקה);

תיקון תשמ"ז-1987

"מפקח על התעבורה" – לרבות אדם שמפקח על התעבורה העביר אליו את סמכויותיו לפי חוק עזר זה, כולו או מקצתן;

"מקום חניה" או "מקום חניה מוסדר" – מקום חניה שהותרה בו החניה לרכב לפי כל דין;

תיקון תשע"ט-2019

"מקום חניה מוסדר" – (נמחקה);

תיקון תשע"ט-2019

"מקום חניה בתשלום" – כהגדרתו בסעיף 2(ה);

תיקון תשע"ט-2019

"מקום חניה פרטי" – מקום חניה המתנהל על ידי אדם – פרט למועצת העיריה – לשם הפקת רווחים;

"עיריה" – עירית ירושלים;

"מפקח" – עובד עירייה שמונה בידי ראש העיריה להיות מפקח לענין חוק עזר זה;

תיקון תשע"ט-2019

"עובר דרך" – כמשמעותו בתקנות התעבורה;

תיקון (מס' 5) תשמ"ה-1985

"צומת" – כמשמעותו בתקנות התעבורה;

תיקון (מס' 5) תשמ"ה-1985

"קו עצירה" – כמשמעותו בתקנות התעבורה;

תיקון (מס' 5) תשמ"ה-1985

"קווי שירות" – כהגדרתם בפקודת התעבורה;

תיקון תשע"ח-2018

"קצין משטרה" – כמשמעותו בתקנות התעבורה, לרבות אדם שקצין משטרה העביר אליו את סמכויותיו לפי חוק עזר זה, כולן או מקצתן;

תיקון תשמ"ז-1987

"ראש העירייה" – לרבות עובד העירייה שהוסמך על ידו על פי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה-1975, לעניין חוק עזר זה;

תיקון תשע"ט-2019

"רחוב" – דרך כמשמעותה בפקודת התעבורה, והנמצאת בתחום העיריה, לרבות חלק מרחוב;

"רכב" – כמשמעותו בסעיף 2(1) לפקודת התעבורה, למעט אופניים;

"רכב כבד" – רכב שמשקלו הכולל המותר לפי רישיונו מעל 10,000 ק"ג;

תיקון תשע"ג-2013

"רכב מסחרי", "רכב פרטי" ו"רכב ציבורי" – כמשמעותם בפקודת התעבורה;

תיקון תשמ"ז-1987

"רשות רישוי" – מוסד תכנון כמשמעותו בחוק התכנון והבניה, תשכ"ה-1965, או רשות רישוי לפי חוק רישוי עסקים, תשכ"ח-1968;

תיקון (מס' 2) תשל"ט-1979

"רשות תימרור מקומית" – כמשמעותה בפקודת התעבורה;

תיקון תשמ"ז-1987

"רשות תימרור מרכזית" – כמשמעותה בתקנות התעבורה;

תיקון (מס' 5) תשמ"ה-1985

"שביל" – כמשמעותו בתקנות התעבורה;

תיקון (מס' 5) תשמ"ה-1985

"שטח הפרדה" – כמשמעותו בתקנות התעבורה;

תיקון (מס' 5) תשמ"ה-1985

"תו תושב עירוני" – תו המונפק לתושב ירושלים, בעל כרטיס תושב;

תיקון (מס' 2) תשס"ח-2008

"תחנת מוניות" – מקום שרשות התמרור המקומית, בהתייעצות עם רשות התמרור המרכזית, קבעה כתחנת מוניות מכוח סמכותה לפי סעיף 18 לתקנות התעבורה;

תיקון תשס"ז-2007

"תמרור" – כמשמעותו בתקנות התעבורה (סדרי תנועה), תשי"ג-1953;

"תקנות התעבורה" – תקנות התעבורה, התשכ"א-1961.

תיקון תשמ"ז-1987

2. רשות תימרור מקומית רשאית לקבוע הסדרי תנועה כדלהלן, לאחר היוועצות בקצין משטרה, ולאחר קבלת הסכמת רשות תימרור מרכזית, אם הסכמה כזאת דרושה לפי תקנה 18 לתקנות התעבורה:

הסדרי תנועה

תק' תשע"ט-2019

(א) הסדרי תנועה בדבר היתר, איסור, הגבלה והסדרת עצירתו, העמדתו או חנייתו של רכב בתחום העירייה, בין בתשלום ובין בדרך אחרת; הסדרי התנועה יכול שיחולו לגבי סוג מסוים של רכב או לגבי כלי רכב המשמשים קבוצות אוכלוסייה מסוימות;

(ב) מקומות חניה שבהם מותרת החניה לסוג מסוים של כלי רכב, וכן לקבוע את הימים, השעות והתקופות שבהם מותרת החניה ואת מספר כלי הרכב שמותר להחנות בעת ובעונה אחת באותו מקום;

(ג) מקומות חניה שבהם מותרת החניה לרכב מסוים המשמש נכה או לכלי רכב המשמשים נכים והנושאים תג נכה;

(ד) מקומות חניה המיועדים לחניה על המדרכה או על חלק ממנה, ובלבד שנותר מעבר להולכי רגל ולעגלות ברוחב של 2 מטרים לפחות;

(ה) מקומות חניה שבהם מותרת החניה ובלבד שתשולם אגרת חניה (להלן – מקום חניה בתשלום) ששיעורה לא יעלה על התעריף המרבי הקבוע בתוספת הראשונה, בהתאם לסוג הרכב.

2א. (א) קבעה רשות תימרור מקומית הסדרי תנועה ומקומות חניה מוסדרים לפי סעיף 2, תסמנם בתמרור המתאים לפי הודעת התעבורה.

תימרור, הסדרי תנועה ומקומות חניה מוסדרים

תק' תשע"ט-2019

(ב) בלי לגרוע מהאמור בסעיף קטן (א), נקבע מקום חניה בתשלום, תציב רשות התימרור המקומית לפני מקום החניה תמרור מספר 626 ומתחתיו תמרור מספר 439 להודעת התעבורה שבו יצוין:

(1) "חניה בתשלום";

(2) אם ישנה הגבלה – משך הזמן המרבי לחניה רצופה;

(3) פירוט הימים והשעות שבהם חלה חובת תשלום.

3. (א) נקבע מקום חניה בתשלום, חייב אדם המחנה את רכבו במקום החניה, להעמידו במקום המסומן בהתאם להוראות התמרור, ובאין סימון, להעמידו כפי שמורות תקנות התעבורה, ובלבד ששילם אגרת הסדר חניה (להלן – אגרת חניה), בשיעור שנקבע לפי סעיף 2(ה), באמצעות אחד מאמצעי התשלום התקפים למקום החניה.

מקום חניה בתשלום

תיקון תשע"ט-2019

(ב) העושה שימוש באמצעי תשלום לשם תשלום אגרת חניה, יפעל בהתאם לחוק עזר זה ולהוראות המפורטות על גבי אמצעי התשלום או מצורפות אליו, וכן על פי הקבוע בתמרור המוצב במקום החניה או בסמוך לו.

(ג) שילם אדם אגרת חניה באמצעות כרטיס חניה, יצמיד עם העמדת הרכב את כרטיס החניה לשמשת הדלת הקדמית של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על כרטיס החניה.

(ד) שילם אדם אגרת חניה באמצעות מכשיר אלקטרוני או באמצעות אמצעי תשלום אחר שניתן להציגו ברכב, יצמיד מיד עם העמדת הרכב את אמצעי התשלום לשמשה הקדמית או לשמשת הדלת של הרכב הקרובה למדרכה, באופן שאדם העומד מחוץ לרכב יוכל להבחין בפרטים המופיעים על אמצעי התשלום.

4. (א) לא ינהל אדם ולא ירשה לאחר לנהל מקום חניה פרטי, אלא לפי רשיון מאת ראש העיריה ובהתאם לתנאי הרישיון.

מקום חניה פרטי

(ב) הרוצה ברשיון יגיש בקשה לראש העיריה והוא רשאי לתתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) תקופת הרשיון לא תעלה על שנה אחת מיום נתינתו.

(ד) משהוחלט לתת רשיון, ישלם המבקש לעיריה, לפני קבלתו, אגרה בשיעור –

תיקון (מס' 3) תשמ"ד-1984

(1) 120 שקלים בעד כל מקום חניה פתוח המיועד להחניית או להעמדת רכב אחד;

(2) 180 שקלים בעד כל מקום חניה מקורה המיועד להחניית או להעמדת רכב אחד.

(ה) ראש העיריה רשאי לפטור מבקש רשיון מתשלום האגרה, כולה או מקצתה.

(ו) רשיון לנהל מקום חניה פרטי ברחוב יינתן רק בהסכמת המפקח על התעבורה ולאחר התייעצות עם מפקד המשטרה.

4א. מבלי לגרוע מהאמור בסעיף 4, מקום שנקבע כמקום המיועד לחניה לפי החלטת רשות רישוי או לפי אישורה או בהיתר בניה –

מקום חניה לפי החלטת רשות רישוי או בהיתר בניה

תיקון (מס' 2)   
תשל"ט-1979

(1) חייב בעליו של אותו מקום לעשות כל פעולה הדרושה כדי לאפשר את השימוש באותו מקום לצרכי חניה;

(2) לא יעשה אדם מעשה שיש בו כדי למנוע את החניה באותו מקום, כפי שנקבע כאמור;

(3) ראש העיריה רשאי לדרוש מבעליו של אותו מקום לעשות כל פעולה הדרושה כדי לאפשר את השימוש באותו מקום לצרכי חניה, וכן להורות לכל אדם להמנע מעשיית מעשה המפריע לשימוש האמור;

(4) ראש העיריה רשאי לסרב ליתן רשיון לפי סעיף 4 או להתנות מתן הרשיון בקביעת מחירים מירביים לחניה או בקביעת סידורי חניה, הכל לפי שיקול דעתו.

5. (א) לא יעצור אדם רכב בדרך, לא יעמידנו ולא יחנהו במקום, באופן ובתנאים הנוגדים את הוראות תקנות התעבורה.

איסור עצירת רכב, העמדתו וחנייתו בדרך

תיקון תשע"ג-2013

(ב) מי שעצר, העמיד או החנה רכב בניגוד לאמור בסעיף קטן (א), יראוהו כמי שעבר עבירה לפי חוק עזר זה.

5א. (א) רכב העומד במקום שהעמדתו אסורה על פי חיקוק או בנסיבות שיש בהן כדי הפרת סדרי תנועה או בטיחותה, או שלדעת מפקח דרושה הרחקתו לשם הסדרת תנועה או לבטיחותה או לבטיחות הציבור, רשאי מפקח להורות למי שהרכב ברשותו אותה שעה להרחיקו או לגררו.

גרירת רכב ונעילתו

תיקון (מס' 3) תשמ"ה-1985

(ב) לא מילא מי שהרכב ברשותו אותה שעה אחרי הוראת מפקח כאמור בסעיף קטן (א) או אחרי הוראת שוטר לפי סעיף 70א(ב) לפקודת התעבורה, או אינו נמצא במקום, רשאי מפקח בין בעצמו ובין על ידי מי שאישר אותו ראש מחלקת התנועה במשטרת ישראל (להלן – גורר מורשה), להרחיק את הרכב, לגררו ולהחסינו או לנעול את כלכליו או חלק מהם בנעלי חסימה המונעות את תנועת הרכב, ובלבד שינקוט באמצעי הזהירות הסבירים הדרושים כדי להבטיח את בטיחות הרכב.

(ג) בעד הרחקת רכב, גרירתו, החסנתו או שחרורו מנעילה תשולם אגרה, או תשלום לגורר מורשה, כמפורט בתוספת השניה; אגרות או תשלומים כאמור יהיו מוטלים על בעל הרכב הרשום ברשיון הרכב, זולת אם הוכיח שהרכב נלקח ממנו בלי ידיעתו ובלי הסכמתו; רכב שאגרות או תשלומים מוטלים על בעלו כאמור, לא יוחזר ולא ישוחרר מנעילתו אלא אם כן שולמו האגרות, או התשלומים.

(ד) רכב שננעל כאמור בסעיף קטן (ב) –

(1) ישוחרר מנעילתו לא יאוחר מתום 48 שעות לאחר שבעל הרכב ביקש את השחרור ושילם את האגרות או התשלומים החלים עליו; אולם אם לאחר 24 השעות הראשונות מתחיל יום מנוחה, פגרה או שבתון על פי חיקוק (להלן – יום מנוחה) – ישוחרר לפני כניסת יום המנוחה;

(2) ראש העיריה רשאי, מטעמים של בטחון, בטיחות או סילוק מפגע, להורות על שחרורו של רכב מנעילתו גם אם לא נתקיימו התנאים האמורים בסעיף קטן זה.

(ה) ראש העיריה יקבע, באישור ראש מחלקת התנועה של משטרת ישראל, את הגוררים המורשים שיורשו לבצע את הגרירה או הנעילה כאמור בסעיף קטן (ב), וגורר מורשה כאמור יבצע את הגרירה, הנעילה או השחרור של הרכב, בהתאם להוראות ראש העיריה או המפקח שינתנו לפי חוק עזר זה.

(ו) ראש העיריה ימנה כמפקח לענין סעיף קטן (ב) רק מי שאושר לכך בידי המפקח הכללי של משטרת ישראל או מי שהוא הסמיך.

(ז) לא יוציא אדם רכב ממקום החסנתו ולא ישחררו מנעילתו לפני ששולמו האגרות או התשלומים כאמור בסעיף קטן (ג).

6. לא יעמיד אדם ולא ירשה לאחר להעמיד, ברחוב רכב שנתקלקל קלקול המונע המשכת הנסיעה, אלא סמוך, ככל האפשר, לשפה הימנית של צד הרחוב המיועד לתנועת רכב ואלא לשם תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקונו, ובלבד שהרכב יתוקן או יועבר ללא דיחוי.

רכב שנתקלקל

7. (א) לא יחנה אדם, ולא ירשה לאחר להחנות, מונית במקום חניה שנקבע כתחנת מוניות, אלא על פי היתר מאת ראש העיריה ובהתאם לתנאי ההיתר.

מוניות

(ב) הרוצה בהיתר יגיש בקשה לראש העיריה והוא רשאי לתתו או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) היתר כאמור יהיה ערוך בטופס שייקבע על ידי ראש העיריה בהסכמת המפקח על התעבורה.

(ד) היתר כאמור יפקע ביום 31 בדצמבר שלאחר נתינתו.

(ה) משהוחלט לתת היתר, ישלם המבקש לעיריה, לפני קבלתו, אגרה כמפורט בתוספת הרביעית. ניתן ההיתר לאחר 30 ביוני, תשולם מחצית האגרה בלבד.

תיקון תשס"ז-2007

(ו) נהג מונית שלגביה ניתן היתר כאמור יחזיק את ההיתר במונית ויראהו לשוטר או לפקח לפי דרישתו.

(ז) לא יעמיד אדם ולא יחנה, ולא ירשה לאחר להעמיד או להחנות מונית ברחוב לזמן העולה על הזמן הדרוש להעלאת נוסעים או להורדתם, אלא –

(1) אם המונית מוזמנת על ידי נוסע ועומדת לרשותו, והעמדתה או החנייתה היא לשם המתנה לאותו נוסע, או

(2) אם לא הוצעה הולכה במונית והיא לא מסומנת בשלט "לא פנוי".

8. (א) לא יעמיד אדם, ולא ירשה לאחר להעמיד, אוטובוס ברחוב אלא במקום שנקבע כתחנת אוטובוסים והמסומן על ידי תמרור כפי שנקבע בהודעה, הנושא עליו את מספרו של קו האוטובוס או ההודעה שהתחנה מיועדת להורדת נוסעים בלבד.

אוטובוסים

(ב) לא יעמיד אדם ולא ירשה לאחר להעמיד, אוטובוס במקום האמור לזמן העולה על הזמן הדרוש כדי להוריד או להעלות נוסעים. הוראה זו אינה חלה לגבי תחנה סופית.

(ג) לא יחנה אדם ולא ירשה לאחר להחנות אוטובוס בתחנה סופית למעלה מהזמן הנקוב בתמרור וכל עוד היא תפוסה על ידי מספר האוטובוסים הנקוב בתמרור.

8א. (א) לא יחנה אדם ולא ירשה למי שפועל מטעמו להחנות ברחוב בשעות הלילה, מכלית דלק או גז, אלא במקום שקבע לכך ראש העיריה.

מכליות דלק וגז

תיקון תשנ"ח-1998

(ב) לענין סעיף זה-

"מכלית דלק או גז" – כלי רכב המכיל או הנועד להכיל דלק או גז לאספקה לצרכנים או להעברה ממקום למקום;

"שעות הלילה" – השעות שבין 20.00 לבין 06.00 למחרת.

9. ראש העיריה יציין כל מקום חניה וכן כל איסור, הגבלה או הסדר שנקבעו לפי סעיף 2, על ידי תמרור מתאים שנקבע בהודעה.

תמרורים

10. (א) ראש העיריה רשאי לציין על גבי תמרור, או בלוח שייקבע סמוך לו, את מספרי הרישום וסימני הרישום של הרכב המותרים לעמוד במקום חניה מסויים.

ריתוק רכב למקום חניה

(ב) ציין ראש העיריה כאמור בסעיף קטן (א), לא יעמיד אדם ולא יחנה ולא ירשה לאחר להעמיד או להחנות, באותו מקום חניה, רכב שמספר הרישום וסימן הרישום שלו אינם מצויינים כאמור.

11. (א) לא יעמיד אדם ולא יחנה ולא ירשה לאחר להעמיד או להחנות רכב במקום חניה בתשלום, אלא אם כן שילם אגרת חניה בהתאם לשיעורי האגרה הקבועים בתוספת הראשונה.

אגרת הסדרה

תיקון תשע"ט-2019

(ב) ראש העירייה רשאי לקבוע כי בחניונים שאינם במרכז העיר, אשר נקבעו כמקום חניה בתשלום, ואשר הותרה בהם חניה למשך יום שלם, בהתאם לחוק עזר זה, יתאפשר תשלום אגרת חניה על פי תעריף יומי, בשיעור הקבוע בתוספת הראשונה.

(ג) קביעת תשלום אגרת הסדר חניה על פי תעריף יומי, לא יהיה בה כדי לגרוע מאפשרות תשלום אגרת הסדר חניה לפי שעה, כמפורט בתוספת הראשונה.

(ד) על אף האמור בסעיפים 3(א) ו-11(א), אדם המחנה את רכבו בחניון חנה וסע ונוסע ברכבת המקומית הקלה או בקווי השירות, השירות, אינו חייב בתשלום אגרת הסדר חניה כאמור בפרט 5 לתוספת הראשונה ביום שבו נסע כאמור.

(הוראת שעה) תש"ף-2019

(ה) על אף האמור בסעיפים 3(א) ו-11(א), אדם שהסדיר את רישום רכבו בעירייה לאחר שהמציא רישיון רכב, תעודת זהות וכל מסמך אחר אשר יידרש להוכחת בעלותו על הרכב ומען מגוריו, המפעיל חניה סלולרית ובמועד ההפעלה, הבעל הרשום של הרכב או הבעל המשותף כפי שרשום במשרד הרישוי, לרבות בעל רכב כמשמעו בסעיף 11ב(ג)(2), מקום מגוריו בירושלים רשום כמענו במרשם האוכלוסין – אינו חייב בתשלום אגרת הסדר חניה למשך 60 דקות חניה ביום במצטבר.

(הוראת שעה) תש"ף-2019

(ו) תושב ירושלים שהוא ניצול שואה, הנוסע ברכב שבבעלותו, אינו חייב בתשלום בעבור אגרת הסדר חנייה; לעניין סעיף זה, "ניצול שואה" – הוא אחד מהמפורטים להלן:

תיקון תש"ף-2020

(1) מקבל תגמול לפי חוק נכי רדיפות הנאצים, התשי"ז-1957;

(2) מקבל תגמול או מענק לפי חוק הטבות לניצולי שואה, התשס"ז-2007;

(3) מקבל קצבה ממדינת חוץ בשל נרדפותו על ידי הנאצים;

(4) מקבל תגמול לפי חוק נכי המלחמה בנאצים, התשי"ד-1954;

(5) מקבל מענק שנתי ליוצאי עיראק, מרוקו ואלג'יריה בהתאם להחלטה מינהלית של שר האוצר מיום 3.12.2015.

11א. ראש העיריה רשאי לפטור אדם מתשלום אגרת הסדר, כולה או מקצתה, ובתנאים שייראו לו, אם סבר שקיימות נסיבות מיוחדות המצדיקות מתן פטור כאמור בהתחשב בצרכי החניה.

פטור מאגרת הסדר

תיקון תשמ"ב-1981

11ב. (א) נקבע אזור כמקום חניה מוסדר, יהיו רשאים מי שגרים באותו אזור להחנות את רכבם במקום שנקבע כמקום חניה באזור מגוריהם, ללא תשלום אגרה ומבלי להשתמש בכרטיסי חניה.

חניה לתושבי אזור שנקבע כמקום חניה מוסדר

תיקון תשמ"ז-1987

(ב) חניה כאמור בסעיף קטן (א) מותרת רק לרכב הנושא תווית שאישר ראש העיריה ואשר עליה צויין מספר הרכב והאזור שבו מותרת החניה לבעל הרכב הגר באותו אזור (להלן – תווית).

(ג) (1) מי שמתגורר באזור שנקבע כמקום חניה מוסדר ואין לו מקום חניה פרטי בחצר ביתו, רשאי לקבל תווית לאחר שהגיש לראש העיריה בקשה בנוסח שבתוספת השלישית ולאחר שהמציא רשיון רכב, תעודת זהות וכל מסמך אחר אשר יידרש להוכחת בעלותו כל הרכב ומען מגוריו;

(2) לענין סעיף זה –

(א) יראו אדם כאילו הוא בעלו של רכב אם אין בשימושו הפרטי אלא אותו רכב בלבד ואם הוכיח על ידי מסמכים מהימנים, לשביעות רצון ראש העיריה, כי הרכב הועמד לרשותו הבלעדית בידי מעבידו או בידי תאגיד שלפחות שליש השליטה בו בידו;

(ב) "רכב" – רכב פרטי, רכב פרטי דו-שימושי (Double Purpose), רחב מסחרי בלתי אחוד (Pick Up) או מונית, כמשמעותם בפקודת התעבורה ובתקנות התעבורה, ובלבד שמשקלם הכולל המותר אינו עולה על 4000 קילוגרם;

(3) (א) לאדם כאמור בפסקה (1) לא תינתן יותר מתווית לרכב אחד;

(ב) בשום מקרה לא תינתן יותר מתווית אחת לרכב אחד;

(4) (א) תוקף התווית לתקופה שנרשמה בה, ואם לא נרשמה בה תקופה – מיום הוצאתה ועד תום השנה בה ניתנה;

(ב) ראש העיריה רשאי להאריך תקופת תוקפה של תווית שניתנה, לתקופה נוספת, בהודעה שתפורסם באחד העיתונים הנפוצים בתחום העיריה.

(ד) מי שקיבל תווית אינו רשאי להעבירה לאחר וזכות השימוש בה תפקע בהתקיים אחד מאלה:

(1) העברת התווית לאחר;

(2) מכירת הרכב;

(3) העתקת מקום מגורים;

(4) הנסיבות כמפורט בסעיף קטן (ג)(2)(א) חדלו מלהתקיים;

(5) הוברר כי התווית ניתנה עקב מסירת פרטים כוזבים.

(ה) (1) העביר בעל רכב שבידו תווית את בעלותו ברכב או העתיק מקום מגוריו, יודיע על כך לראש העיריה תוך 7 ימים מיום העברת הבעלות ברכב או העתקת מקום מגוריו, לפי הענין, וכן יחזיר את התווית לראש העיריה;

(2) הוברר כי אדם השיג תווית עקב מסירת פרטים כוזבים, עליו להחזירה מיד לראש העיריה.

(ו) התווית תודבר אל השמשה הקדמית של הרכב בצדה הימני בפינה העליונה.

(ז) מבלי לגרוע מהוראות כל דין אחר, המוסר פרטים כוזבים בעת הגשת הבקשה בהתאם לסעיף קטן (ג) או המשתמש או הנוהג בתווית שלא בהתאם לאמור בסעיפים קטנים (ד), (ה) או (ו), עובר עבירה לפי חוק עזר זה.

12. לא יקלקל אדם מכשיר מיכני או אלקטרוני שהועמד במקום חניה מוסדר ולא יטפל בו שלא בהתאם למטרתו.

טיפול במכשיר במקום חניה מוסדר

תיקון תשמ"ז-1987

12א. (א) לא ישתמש אדם בכרטיס חניה אלא בהתאם להוראות חוק עזר זה ולהוראות המפורטות על גבי כרטיס החניה או המצורפות אליו או למספר כרטיסי חניה.

כרטיס חניה

תיקון תשל"ו-1976

תיקון (מס' 3)   
תשמ"ב-1982

(ב) לא ישתמש אדם בכרטיס חניה שלא הודפס או לא אושר כדין על ידי מועצת העיריה.

תיקון תשמ"ד-1983

(ג) לא ישתמש אדם בכרטיס חניה ליותר מאשר חניה אחת.

(ד) משך החניה באמצעות כרטיס החניה, יהיה בהתאם לאמור בכרטיס החניה ובתמרור המוצב במקום.

תיקון תשמ"ז-1987

(ה) בכרטיס חניה שאינו כרטיס חניה אלקטרוני –

תיקון תשמ"ז-1987

(1) לא ישתמש אדם ביותר מכרטיס חניה אחד בעד חניה אחת, אולם אם זמן החניה שהותר במקום חניה עולה על שעה ואינו עולה על 8 שעות, רשאי אדם להשתמש במספר כרטיסי חניה לזמן החניה, ובלבד שלא יחנה מעל משך הזמן המותר לחניה באותו מקום ושהסימנים שייעשו בכרטיסי החניה יורו על משך חניה רצוף;

(2) לא יסמן אדם בכרטיס חניה, בעת החניית הרכב, וכל עוד נמשכת החניה, יותר מסימן אחד המורה את משך החניה.

13. (א) מפקח רשאי בכל עת להיכנס לכל מקום חניה מוסדר או מקום חניה פרטי כדי לברר אם קויימו הוראות חוק עזר זה.

סמכויות מפקח

(ב) לא יפריע אדם למפקח ולא ימנע אותו מהשתמש בסמכויותיו לפי סעיף קטן (א).

14. (בוטל).

תיקון (מס' 2) תשע"א-2011

15. חוקי עזר לאזור עירית ירושלים (מרכבות עומדות), 1935 – בטלים.

ביטול

16. לחוק עזר זה ייקרא "חוק עזר לירושלים (העמדת רכב וחנייתו), תשכ"א-1960".

השם

תוספת ראשונה

(הוראת שעה) תש"ף-2019

(סעיף 11)

**אגרת הסדר חניה**

|  |  |
| --- | --- |
|  | האגרה בשקלים חדשים |
| (1) במקום חניה מוסדר באמצעות אמצעי תשלום, לכל רכב שאינו עומד בתנאי סעיף 11(ה) לחוק עזר זה | המחיר המרבי בעבור החניה, על פי הסדר החניה הארצי האחיד כהגדרתו בסעיף 70ב לפקודת התעבורה |
| (2) במקום חניה מוסדר באמצעות אמצעי תשלום, לכל רכב העומד בתנאי סעיף 11(ה) לחוק עזר זה – מהדקה ה-61 באותו היום | 0.5 שקלים חדשים פחות המחיר המרבי בעבור החניה, על פי הסדר החניה הארצי האחיד כהגדרתו בסעיף 70ב לפקודת התעבורה |
| (3) לרכב של בעל כרטיס ההטבות שהנפיקה עיריית ירושלים – "ירושלמי" שהסדיר את רישום רכבו במסגרת כרטיס ההטבות ומשלם באמצעות חניה סלולרית | 20% פחות מהתעריף הקבוע בפרט 1 או בפרט 2 |
| (4) תעריף יומי | שלוש פעמים הסכום הנקוב בפרט 1 או בפרט 2 |
| (5) תעריף לחניון חנה וסע | 10 פעמים הסכום הנקוב בפרט 1 או בפרט 2 |
| (6) תעריף מרבי לשעה לרכב כבד | שלוש פעמים הסכום הנקוב בפרט 1 או בפרט 2 |

תוספת ראשונה

תיקון (מס' 3) תשמ"ה-1985

תיקון (מס' 4) תשמ"ה-1985

(סעיף 11)

**אגרת הסדר חניה**

האגרה בשקלים

1. במקום חניה מוסדר באמצעות אמצעי תשלום, 0.5 פחות מהמחיר המרבי בעבור

תיקון תשס"ט-2009

תיקון תשע"ט-2019

לכל רכב, לכל שעה או חלק ממנה החניה, על פי הסדר החניה הארצי האחיד

כהגדרתו בסעיף 70ב לפקודת התעבורה

1א. לרכב הנושא תו תושב עירוני והתשלום בוצע באחד 20% פחות מהתעריף

תיקון (מס' 2) תשס"ח-2008

האמצעים המפורטים בתקנות "כרטיס תושב" הקבוע בפרט 1

2. **תעריף יומי** שלוש פעמים הסכום הנקוב בפרט 1 או בפרט 1א.

תיקון תשע"ג-2013

2א. תעריף לחניון חנה וסע 10 פעמים הסכום הנקוב

תיקון תשע"ח-2018

בפרט 1 או בפרט 1א

3. **תעריף מרבי לשעה לרכב כבד** שלוש פעמים הסכום הנקוב בפרט 1 או בפרט 1א.

תיקון תשע"ג-2013

תוספת שניה

תיקון תשס"ב-2002

(סעיף 5א(ג))

**אגרות ותשלומים בעד הרחקת רכב והחסנתו או שחרורו מנעילתו**

שיעור האגרה או

התשלום בשקלים חדשים

1. בעד הרחקת רכב, גרירתו, החסנתו או שחרורו מנעילתו 300

תיקון תשע"ב-2012

2. בעד החסנת רכב שהורחק, מהיום השמיני לפינוי, לכל יום 40

תוספת שלישית

תיקון תשמ"ז-1987

(סעיף 11ב)

**בקשה למתן תווית חניה**

לכבוד

עירית ירושלים

אני הח"מ, שם משפחה       שם פרטי       מס' זהות

בעל רכב מס'       מסוג       מס' חשבון ארנונה

מען מגורים       ירושלים

מבקש בזה לתת לי תווית חניה לפי סעיף 11ב לחוק עזר לירושלים (העמדת רכב וחנייתו), התשכ"א-1960, ומתחייב בזאת להשתמש בתווית ולנהוג בה בהתאם להוראות חוק העזר האמור.

אם אמכור את הרכב או אעתיק את מען מגורי, אחזיר את התווית לעיריה, כמפורט בחוק העזר האמור.

אין לי מקום חניה פרטי בחצר ביתי.

אני מצהיר בזה כי הפרטים המפורטים בבקשתי זאת נכונים, וניתנו לשם קבלת תווית חניה.

תאריך       חתימה \_\_\_\_\_\_\_\_\_\_\_\_\_\_\_\_

תוספת רביעית

תיקון תשס"ז-2007

**אגרת מקום חניה למונית**

(סעיף 7(ה))

1. בעבור כל מקום חניה למונית שאושר לפי סעיף 7, תשולם אגרה שנתית כדלהלן:

(א) באזור א' – 8,893 שקלים חדשים;

(ב) באזור ב' – 4,866 שקלים חדשים;

(ג) באזור ג' – 1,946 שקלים חדשים.

2. לענין פרט 1 –

"אזור א'" – אזור המע"ר הפנימי המתוחם בצבע תכלת בתרשים המופקד במשרדי העיריה;

"אזור ב'" – אזור סובב המע"ר המתוחם בצבע ירוק זית בתרשים המופקד במשרדי העיריה, וכן כל מקום באזור ג' הגובל במקום חניה מוסדר;

"אזור ג'" – שאר חלקי העיר.

נתאשר.

י"א בכסלו תשכ"א (30 בנובמבר 1960) מרדכי איש-שלום

ראש עירית ירושלים

אני מסכים.

חיים משה שפירא יצחק בן-אהרן

שר הפנים שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסם [ק"ת תשכ"א מס' 1075](http://www.nevo.co.il/Law_word/law06/tak-1075.pdf) מיום 8.12.1960 עמ' 445.

   תוקן [ק"ת תשכ"א מס' 1155](http://www.nevo.co.il/Law_word/law06/tak-1155.pdf) מיום 1.6.1961 עמ' 1875 – תיקון תשכ"א-1961.

   [ק"ת תשכ"ג מס' 1371](http://www.nevo.co.il/Law_word/law06/tak-1371.pdf) מיום 11.10.1962 עמ' 45 – תיקון תשכ"ג-1962.

   [ק"ת תשכ"ג מס' 1484](http://www.nevo.co.il/Law_word/law06/tak-1484.pdf) מיום 22.8.1963 עמ' 2026 – תיקון (מס' 2) תשכ"ג-1963.

   [ק"ת תשכ"ו מס' 1878](http://www.nevo.co.il/Law_word/law06/tak-1878.pdf) מיום 5.5.1966 עמ' 1908 – תיקון תשכ"ו-1966.

   [ק"ת תשל"ג מס' 2923](http://www.nevo.co.il/Law_word/law06/tak-2923.pdf) מיום 19.10.1972 עמ' 164 – תיקון תשל"ג-1972.

   [ק"ת תשל"ג מס' 3052](http://www.nevo.co.il/Law_word/law06/tak-3052.pdf) מיום 3.9.1973 עמ' 1872 – תיקון (מס' 2) תשל"ג-1973.

   [ק"ת תשל"ו מס' 3459](http://www.nevo.co.il/Law_word/law06/tak-3459.pdf) מיום 8.1.1976 עמ' 800 – תיקון תשל"ו-1976.

   [ק"ת תשל"ז מס' 3700](http://www.nevo.co.il/Law_word/law06/tak-3700.pdf) מיום 24.4.1977 עמ' 1474 – תיקון תשל"ז-1977.

   [ק"ת תשל"ח מס' 3860](http://www.nevo.co.il/Law_word/law06/tak-3860.pdf) מיום 18.6.1978 עמ' 1515 – תיקון תשל"ח-1978.

   [ק"ת תשל"ט מס' 3898](http://www.nevo.co.il/Law_word/law06/tak-3898.pdf) מיום 5.10.1978 עמ' 19 – תיקון תשל"ט-1978; ר' סעיף 2 לענין הוראות מעבר.

   2. על אף האמור בתוספת לחוק עזר העיקרי, מי שברשותו כרטיס חניה שהתעריפים הנקובים בו הם 1 לירה לכל שעה או לחלק ממנה, 2 לירות לכל שעתיים או לחלק מהן ו-4 לירות לכל ארבע שעות או לחלק מהן, רשאי להשתמש בו עד תום 60 יום מיום פרסום חוק עזר זה ברשומות.

   [ק"ת תשל"ט מס' 3942](http://www.nevo.co.il/Law_word/law06/tak-3942.pdf) מיום 8.2.1979 עמ' 664 – תיקון (מס' 2) תשל"ט-1979.

   [ק"ת תש"ם מס' 4091](http://www.nevo.co.il/Law_word/law06/tak-4091.pdf) מיום 14.2.1980 עמ' 1016 – תיקון תש"ם-1980; ר' סעיף 4 לענין הוראת מעבר.

   4. על אף האמור בתוספת לחוק עזר העיקרי, מי שברשותו כרטיס חניה שהתעריפים הנקובים בו הם 2 לירות לכל שעה או לחלק ממנה, או 4 לירות לכל שעתיים או לחלק מהן ו-8 לירות לכל ארבע שעות או לחלק מהן, רשאי להשתמש בהם עד תום 60 יום מיום פרסום חוק עזר זה.

   [ק"ת חש"ם תשמ"א מס' 15](http://www.nevo.co.il/Law_word/law07/mekomi-0015.pdf) מיום 1.12.1980 עמ' 230 – תיקון תשמ"א-1980; ר' סעיף 2 לענין הוראות מעבר.

   2. על אף האמור בתוספת לחוק עזר העיקרי, מי שברשותו כרטיסי חניה שהתעריפים הנקובים בהם 2 לירות לכל שעה או לחלק ממנה, או 4 לירות לכל שעה או לחלק ממנה, רשאי להשתמש בהם עד תום 30 ימים מיום פרסום חוק עזר זה ברשומות.

   [ק"ת חש"ם תשמ"א מס' 50](http://www.nevo.co.il/Law_word/law07/mekomi-0050.pdf) מיום 12.4.1981 עמ' 862 – תיקון (מס' 2) תשמ"א-1981.

   [ק"ת חש"ם תשמ"א מס' 72](http://www.nevo.co.il/Law_word/law07/mekomi-0072.pdf) מיום 15.6.1981 עמ' 1224 – תיקון (מס' 3) תשמ"א-1981.

   [ק"ת חש"ם תשמ"ב מס' 108](http://www.nevo.co.il/Law_word/law07/mekomi-0108.pdf) מיום 31.12.1981 עמ' 267 – תיקון תשמ"ב-1981.

   [ק"ת חש"ם תשמ"ב מס' 109](http://www.nevo.co.il/Law_word/law07/mekomi-0109.pdf) מיום 14.1.1982 עמ' 301 – תיקון (מס' 2) תשמ"ב-1982; ר' סעיף 2 לענין הוראת מעבר.

   2. על אף האמור בתוספת לחוק עזר העיקרי, מי שברשותו כרטיסי חניה שהתעריפים הנקובים בהם 1.20 שקלים לכל שעה או לחלק ממנה, או 0.60 שקלים לכל שעה או לחלק ממנה, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ב מס' 128](http://www.nevo.co.il/Law_word/law07/mekomi-0128.pdf) מיום 9.5.1982 עמ' 651 – תיקון (מס' 3) תשמ"ב-1982.

   [ק"ת חש"ם תשמ"ב מס' 145](http://www.nevo.co.il/Law_word/law07/mekomi-0145.pdf) מיום 12.9.1982 עמ' 960 – תיקון (מס' 4) תשמ"ב-1982; ר' סעיף 2 לענין הוראת מעבר.

   2. על אף האמור בתוספת לחוק עזר העיקרי, מי שברשותו כרטיסי חניה שהתעריפים הנקובים בהם 2.00 שקלים לכל שעה או לחלק ממנה, או 1.00 שקל לכל שעה או לחלק ממנה, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ג מס' 155](http://www.nevo.co.il/Law_word/law07/mekomi-0155.pdf) מיום 23.12.1982 עמ' 145 – תיקון תשמ"ג-1982; ר' סעיף 2 לענין הוראת מעבר.

   2. על אף האמור בתוספת לחוק עזר העיקרי, מי שברשותו כרטיסי חניה שהתעריפים הנקובים בהם 3.00 שקלים לכל שעה או לחלק ממנה, או 1.50 שקלים לכל שעה או לחלק ממנה, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ג מס' 178](http://www.nevo.co.il/Law_word/law07/mekomi-0178.pdf) מיום 31.5.1983 עמ' 462 – תיקון (מס' 2) תשמ"ג-1983.

   [ק"ת חש"ם תשמ"ג מס' 178](http://www.nevo.co.il/Law_word/law07/mekomi-0178.pdf) מיום 31.5.1983 עמ' 463 – תיקון (מס' 3) תשמ"ג-1983; ר' סעיף 2 לענין הוראת מעבר.

   2. על אף האמור בתוספת לחוק העזר העיקרי מי שברשותו כרטיסי חניה שהתעריך הנקוב בהם הוא 5.00 שקלים לכל שעה או לחלק ממנה, או 2.50 שקלים לכל שעה או לחלק ממנה, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ד מס' 200](http://www.nevo.co.il/Law_word/law07/mekomi-0200.pdf) מיום 13.10.1983 עמ' 78 – תיקון תשמ"ד-1983; ר' סעיף 4 לענין הוראת מעבר.

   4. על אף האמור בתוספת לחוק העזר העיקרי, מי שברשותו כרטיסי חניה שהתעריף הנקוב בהם הוא 10 שקלים לכל שעה או לחלק ממנה, או 5 שקלים לכל שעה או לחלק ממנה במגרש חניה מסודר באמצעות כרטיסי חניה, למעט במגרש החניה שברחוב יוסף ריבלין פינת רחוב יפו, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ד מס' 212](http://www.nevo.co.il/Law_word/law07/mekomi-0212.pdf) מיום 31.1.1984 עמ' 280 – תיקון (מס' 2) תשמ"ד-1984; ר' סעיף 2 לענין הוראת מעבר.

   2. על אף האמור בתוספת לחוק העזר העיקרי, מי שברשותו כרטיסי חניה שהתעריף הנקוב בהם הוא 15 שקלים לכל שעה או לחלק ממנה, או 7.50 שקלים לכל שעה או לחלק ממנה, רשאי להשתמש בהם עד תום 60 ימים מיום תחילתו של חוק עזר זה.

   [ק"ת חש"ם תשמ"ד מס' 227](http://www.nevo.co.il/Law_word/law07/mekomi-0227.pdf) מיום 27.5.1984 עמ' 535 – תיקון (מס' 3) תשמ"ד-1984; ר' סעיף 4 לענין הוראת מעבר.

   4. על אף האמור בסעיף 3 לחוק עזר זה, מי שברשותו כרטיס חניה שהתעריף הנקוב בהם הוא 20 שקלים לכל שעה או לחלק ממנה, או 10 שקלים לכל שעה או לחלק ממנה במגרש חניה מוסדר באמצעות כרטיסי חניה, למעט במגרש החניה שברחוב יוסף ריבלין פינת רחוב יפו, רשאי להשתמש בהם עד תום 60 ימים מיום פרסום חוק עזר זה ברשומות.

   [ק"ת חש"ם תשמ"ה מס' 249](http://www.nevo.co.il/Law_word/law07/mekomi-0249.pdf) מיום 4.10.1984 עמ' 5 – תיקון תשמ"ה-1984.

   [ק"ת חש"ם תשמ"ה מס' 250](http://www.nevo.co.il/Law_word/law07/mekomi-0250.pdf) מיום 17.10.1984 עמ' 20 – תיקון (מס' 2) תשמ"ה-1984; ר' סעיף 2 לענין הוראת מעבר.

   2. על אף האמור בסעיף 1, מי שברשותו כרטיס חניה שהתעריף הנקוב בהם הוא 40 שקלים לכל שעה או לחלק ממנה, או 20 שקלים לכל שעה או לחלק ממנה במגרש חניה מוסדר באמצעות כרטיסי חניה, למעט במגרש החניה שברחוב יוסף ריבלין פינת רחוב יפו, רשאי להשתמש בהם עד תום 60 ימים מיום תחילתו של חוק עזר זה.

   [ק"ת חש"ם תשמ"ה מס' 257](http://www.nevo.co.il/Law_word/law07/mekomi-0257.pdf) מיום 1.1.1985 עמ' 114 – תיקון (מס' 3) תשמ"ה-1985.

   [ק"ת חש"ם תשמ"ה מס' 269](http://www.nevo.co.il/Law_word/law07/mekomi-0269.pdf) מיום 31.3.1985 עמ' 227 – תיקון (מס' 4) תשמ"ה-1985.

   [ק"ת חש"ם תשמ"ה מס' 287](http://www.nevo.co.il/Law_word/law07/mekomi-0287.pdf) מיום 29.8.1985 עמ' 484 – תיקון (מס' 5) תשמ"ה-1985.

   [ק"ת חש"ם תשמ"ז מס' 335](http://www.nevo.co.il/Law_word/law07/mekomi-0335.pdf) מיום 16.7.1987 עמ' 350 – תיקון תשמ"ז-1987.

   [ק"ת חש"ם תשנ"ג מס' 500](http://www.nevo.co.il/Law_word/law07/mekomi-0500.pdf) מיום 18.2.1993 עמ' 160 – תיקון תשנ"ג-1993.

   [ק"ת חש"ם תשנ"ח מס' 593](http://www.nevo.co.il/Law_word/law07/mekomi-0593.pdf) מיום 26.3.1998 עמ' 224 – תיקון תשנ"ח-1998.

   [ק"ת חש"ם תשס"ב מס' 656](http://www.nevo.co.il/Law_word/law07/mekomi-0656.pdf) מיום 25.7.2002 עמ' 435 – תיקון תשס"ב-2002.

   [ק"ת חש"ם תשס"ז מס' 702](http://www.nevo.co.il/Law_word/law07/mekomi-0702.pdf) מיום 28.3.2007 עמ' 266 – תיקון תשס"ז-2007.

   [ק"ת חש"ם תשס"ח מס' 720](http://www.nevo.co.il/Law_word/law07/mekomi-0720.pdf) מיום 17.6.2008 עמ' 320 – תיקון תשס"ח-2008.

   [ק"ת חש"ם תשס"ח מס' 723](http://www.nevo.co.il/Law_word/law07/mekomi-0723.pdf) מיום 10.9.2008 עמ' 477 – תיקון (מס' 2) תשס"ח-2008.

   [ק"ת חש"ם תשס"ט מס' 730](http://www.nevo.co.il/Law_word/law07/mekomi-0730.pdf) מיום 4.3.2009 עמ' 122 – תיקון תשס"ט-2009.

   [ק"ת חש"ם תשע"א מס' 758](http://www.nevo.co.il/Law_word/law07/mekomi-0758.pdf) מיום 28.7.2011 עמ' 442 – תיקון תשע"א-2011.

   [ק"ת חש"ם תשע"א מס' 759](http://www.nevo.co.il/law_html/law07/mekomi-0759.pdf) מיום 15.8.2011 עמ' 488 – תיקון (מס' 2) תשע"א-2011.

   [ק"ת חש"ם תשע"ב מס' 764](http://www.nevo.co.il/Law_word/law07/mekomi-0764.pdf) מיום 26.1.2012 עמ' 118 – תיקון תשע"ב-2012.

   [ק"ת חש"ם תשע"ג מס' 790](http://www.nevo.co.il/Law_word/law07/mekomi-0790.pdf) מיום 7.7.2013 עמ' 596 – תיקון תשע"ג-2013.

   [ק"ת חש"ם תשע"ח מס' 911](http://www.nevo.co.il/Law_word/law07/mekomi-0911.pdf) מיום 3.5.2018 עמ' 524 – תיקון תשע"ח-2018.

   [ק"ת חש"ם תשע"ט מס' 948](http://www.nevo.co.il/Law_word/law07/mekomi-0948.pdf) מיום 7.3.2019 עמ' 364 – תיקון תשע"ט-2019.

   [ק"ת חש"ם תש"ף מס' 981](http://www.nevo.co.il/Law_word/law07/mekomi-0981.pdf) מיום 25.11.2019 עמ' 166 – הוראת שעה תש"ף-2019; תוקפה עד יום 31.12.2023.

   [ק"ת חש"ם תש"ף מס' 1024](http://www.nevo.co.il/Law_word/law07/mekomi-1024.pdf) מיום 28.6.2020 עמ' 658 – תיקון תש"ף-2020. [↑](#footnote-ref-1)