חוק עזר לירושלים (פיקוח על כלבים וחתולים), תשל"ח-1978

רשויות ומשפט מנהלי – רשויות מקומיות – חוקי עזר

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת רשיון | [Go](#Seif2) | 3 |
| סעיף 3 | רשיון | [Go](#Seif3) | 3 |
| סעיף 4 | אגרת רשיון | [Go](#Seif6) | 3 |
| סעיף 5 | חיסון וטיפול | [Go](#Seif4) | 3 |
| סעיף 6 | הסגרת כלב למלונות העיריה | [Go](#Seif5) | 4 |
| סעיף 7 | השמדת כלב שהוסגר | [Go](#Seif7) | 4 |
| סעיף 8 | ערר | [Go](#Seif8) | 4 |
| סעיף 9 | אופן החזקת כלב | [Go](#Seif9) | 4 |
| סעיף 9א | שטח מיוחד לפעילות כלבים | [Go](#Seif20) | 4 |
| סעיף 9ב | אחזקת כלב ברחוב | [Go](#Seif17) | 4 |
| סעיף 10 | בידודו של כלב חשוד | [Go](#Seif10) | 4 |
| סעיף 11 | תשלום בעד מלונות העיריה | [Go](#Seif11) | 5 |
| סעיף 11א | אכסון כלב לפי בקשת בעלו | [Go](#Seif18) | 5 |
| סעיף 11ב | אחזקת חתול | [Go](#Seif19) | 5 |
| סעיף 12 | סמכויות כניסה למקרקעין תיקון | [Go](#Seif12) | 5 |
| סעיף 14 | פיצויים | [Go](#Seif13) | 5 |
| סעיף 15 | האצלת סמכויות | [Go](#Seif14) | 5 |
| סעיף 16 | ביטול | [Go](#Seif15) | 5 |
| סעיף 17 | השם | [Go](#Seif16) | 5 |

חוק עזר לירושלים (פיקוח על כלבים וחתולים), תשל"ח-1978[[1]](#footnote-1)\*

תיקון תשמ"ז-1987

בתוקף סמכותה לפי סעיפים 247(א), 250 ו**-**251 לפקודת העיריות, מתקינה מועצת עירית ירושלים חוק עזר זה:

1. בחוק עזר זה –

הגדרות

"בעל כלב" – אדם שכלב נמצא ברשותו או בפיקוחו;

"המועצה" – מועצת העיריה;

"לוחית מספר" – לוחית-מספר ממתכת שניתנה לבעל כלב מאת ראש העיריה;

"מלונות העיריה" – מלונה, כלוב וכל מקום או מיתקן שקבע המנהל להחזקת כלבים בידי העיריה;

"מפקח" – מי שראש העיריה מינה אותו להיות מפקח לענין חוק עזר זה;

"מפגע" – לכלוך, זוהמה, הצטברות שאריות מזון או כתמי שומן, או כל הפרעה למעבר עוברי אורח;

תיקון תשס"ג-2003

"סימון במשדר אלקטרוני" – סימון הכלב במשדר אלקטרוני מיניאטורי על ידי הזרקה תת עורית של משדר כאמור לצווארו;

תיקון תשנ"ו-1996

"עיריה" – עירית ירושלים;

"פקודת הכלבת" – (נמחקה);

תיקון תשנ"ט-1998

"ראש העיריה" – לרבות מי שראש העיריה העביר אליו בכתב את סמכויותיו לפי חוק עזר זה, כולן או מקצתן;

"המנהל" – מי שמועצת העיריה מינתה אותו להיות רופא וטרינרי עירוני;

תיקון (מס' 2) תשמ"א-1981

"רשיון" – רשיון להחזקת כלב בתחום העיריה;

"רחוב" – כל מקום שהציבור משתמש בו או נוהג לעבור בו, ולרבות רכוש משותף כהגדרתו בחוק המקרקעין, התשכ"ט-1969.

תיקון תשמ"ז-1987

2. (א) (1) בכפוף לאמור בפסקה (2), לא יחזיק אדם בתחום העיריה כלב אלא אם כן ניתן לגביו רשיון מאת המנהל ובהתאם לתנאי הרשיון ועל צווארו קשורה לוחית מספר והכלב סומן במשדר אלקטרוני;

חובת רשיון

תיקון תשנ"ו-1996

(2) כלב עד גיל שלושה חודשים אינו חייב בסימון במשדר אלקטרוני.

(ב) אדם השוהה זמנית בתחום העיריה ומחזיק כלב ברשותו, וכן תושב העיר המחזיק כלב לפיקוח זמני, לא יהא חייב ברשיון מאת המנהל ובלוחית מספר, אם יש לו רשיון בר תוקף מאת רשות מוסמכת אחרת שמחוץ לתחום העיריה להחזקת אותו כלב ותקופת ההחזקה לא תעלה על 30 יום.

3. (א) בקשה לקבלת רשיון תוגש למנהל, לפי טופס שיקבע המנהל.

רשיון

(ב) המנהל רשאי ליתן רשיון, ולקבוע תנאי הרשיון, ובנוסף על כל תנאי שייקבע, רשאי הוא להורות בדבר אופן החזקת הכלב, מקום החזקתו או בידי מי יוחזק, וכן רשאי הוא להורות בדבר בדיקת הכלב על ידי רופא וטרינרי ומתן טיפול לכלב בתנאים ובמועדים שיקבע.

(ג) המנהל רשאי לסרב ליתן רשיון או לבטל רשיון שניתן, מכל טעם סביר הנראה לו, ובין היתר מהטעמים הבאים[[2]](#footnote-2):

(1) הכלב בעל מזג פראי;

(2) הכלב מהווה סכנה לבטחון הציבור;

(3) הכלב מקים רעש שהוא מפגע לשכנים;

(4) בעל הכלב הורשע על עבירה לפי סעיפים 2 או 3 לחוק צער בעלי חיים, התשנ"ד-1994;

תיקון תשנ"ו-1996

(5) החזקת הכלב גורם למפגע תברואי;

תיקון תשנ"ו-1996

(6) הכלב נשך אדם ולא הוסגר למלונות העיריה תוך 24 שעות מעת הנשיכה;

(7) הכלב נשך אדם יותר מפעמיים בתקופה של שנתיים;

(8) הכלב לא חוסן נגד כלבת או לא קיבל טיפול שהמנהל הורה לבצעו;

תיקון תשמ"ז-1987

(9) בעל הכלב לא קיים הוראה מהוראות חוק עזר זה או תנאי מתנאי הרשיון על אף שהותרה על ידי המנהל לקיימו.

תיקון תשמ"ז-1987

(ד) אישר המנהל מתן רשיון, יתן למבקש, לאחר תשלום האגרה שנקבעה בסעיף 4, רשיון ולוחית-מספר.

(ה) תקפו של רשיון יהא למשך שנה אחת מיום הוצאתו.

(ו) בעל כלב חייב להודיע למנהל על כל שינוי שחל בפרטים הכלולים ברשיון, תוך 30 יום מיום השינוי.

(ז) בקשה לקבלת רשיון תוגש רק על ידי מי שגילו מעל 18 שנה.

תיקון תשמ"ז-1987

(ח) המנהל רשאי להגביל את מספר הכלבים שבהחזקת אדם אחד; אם הכלבים מהווים מטרד, מפגע תברואי או סיכון לציבור.

תיקון תשמ"ז-1987

תיקון תשנ"ו-1996

4. (א) בעד רשיון להחזקת כלב ובעד סימון כלב במשדר אלקטרוני ישולמו לקופת העיריה אגרות בשיעורים שנקבעו בתוספת.

אגרת רשיון

תיקון תשנ"ו-1996

(ב) עיוור פטור מתשלום אגרת רשיון בעד כלב המשמש לו מורה דרך.

(ג) המנהל רשאי לפטור מתשלום אגרת רשיון, כולה או מקצתה, בעד החזקת כלב המשמש לשמירה חיונית.

5. (א) בעל כלב חייב לדאוג לחיסון הכלב מפני מחלת הכלבת, אחת לשנה.

חיסון וטיפול

תיקון תשמ"ז-1987

(ב) המנהל רשאי להורות לבעל כלב ליתן לכלב חיסון או טיפול הדרושים למען בריאות הציבור.

(ג) בעל כלב שקיבל הוראה כאמור בסעיף קטן (ב), חייב למלא אחריה.

(ד) המנהל רשאי לקבוע סדרי חיסון או טיפול לכלב לרבות עיקור, שיינתן על ידי המנהל.

(ה) בעד חיסון או טיפול לכלב שניתן על ידי המנהל ישלם בעל הכלב דמי חיסון או טיפול בשיעור כפי שייקבע בתוספת.

6. (א) בעל כלב שסירבו ליתן לו רשיון, או שהרשיון שניתן לו בוטל, ימסור את הכלב למלונות העיריה תוך 4 ימים מיום קבלת הודעה על הסירוב או הביטול.

הסגרת כלב למלונות העיריה

(ב) כלב שאין רשיון להחזקתו או שאינו נושא על צווארו לוחית מספר, יתפסוהו שוטר, מפקח או פקיד העיריה וימסרוהו למלונות העיריה; ואם אי אפשר לתופסו תוך זמן סביר ובמאמצים סבירים, רשאי השוטר, המפקח או פקיד העיריה להשמידו.

תיקון תשנ"ו-1996

(ג) המנהל רשאי להורות על תפיסת כלב שלא קויימו תנאי הרשיון לגביו ועל הסגרתו למלונות העיריה.

(ד) כלב שהוסגר למלונות העיריה, רשאי המנהל לאפשר את שחרורו בתנאים שיקבע.

7. (א) הוסגר כלב למלונות העיריה ולא הוגשה בקשה להחזרתו תוך 10 ימים מעת הסגרתו, רשאי המנהל למסור את הכלב למי שיורה, או להורות על השמדתו.

השמדת כלב שהוסגר

(ב) הוסגר כלב למלונות העיריה והמנהל סירב לבקשת בעלו להחזירו אליו, רשאי המנהל להורות על מסירתו או השמדתו בתוך 14 יום מיום מסירת ההודעה לבעל הכלב בדבר הסירוב האמור, אלא אם הודיעוהו בכתב, תוך המועד האמור, על הגשת ערר לראש העיריה בדבר הסירוב להחזירו.

(ג) כלב שנמסר למלונות העיריה לפי סעיף 6(ב), מותר למסרו או להשמידו אם לא נמצאו לו תובעים תוך 10 ימים מעת תפיסתו.

תיקון תשנ"ו-1996

8. הרואה עצמו נפגע על ידי החלטת המנהל לפי סעיף 3(ג), 6(ג) או 7(ב), רשאי לערער עליה, בתוך 5 ימים, לפני ראש העיריה, והחלטתו של ראש העיריה תהא סופית.

ערר

9. (א) בעל כלב חייב לקשור את כלבו לביתו באופן שלא תהא לכלב גישה חפשית לרשות הרבים או למעבר עוברי אורח.

אופן החזקת כלב

תיקון תשנ"ט-1998

תיקון תש"ס-2000

(ב) בעל כלב חייב למנוע את הכלב מלצאת מחוץ לתחום ביתו, אלא אם הכלב מוחזק בידי אדם והוא קשור ברצועה ולפיו זמם.

(ג) המנהל רשאי להורות להשמיד כלב המוחזק שלא לפי הוראות סעיפים קטנים (א) ו-(ב).

תיקון תש"ס-2000

(ד) (נמחק).

תיקון תש"ס-2000

9א. (א) על אף האמור בסעיף 9, מותר לבעל כלב לשחרר את כלבו במקום שקבע המנהל כשטח לפעילות כלבים, ובלבד שהכלב אינו מסוכן לאדם או לכלבים אחרים ובעלו נמצא בסביבה הקרובה של הכלב ומשגיח על פעילותו.

שטח מיוחד לפעילות כלבים

תיקון תש"ס-2000

(ב) נמצא כלב בשטח לפעילות כלבים, אולם הוראות סעיף קטן (א), כולן או מקצתן, אינן מתקיימות לגבי הכלב או לגבי בעלו, לפי הענין, רשאי המנהל או המפקח לתפוס את הכלב ולהעבירו למלונות העיריה; אם אי אפשר לתפוס את הכלב, רשאי המנהל או המפקח להשמידו.

9ב. (א) לא יאכיל אדם כלב ברחוב באופן הגורם למפגע.

אחזקת כלב ברחוב

תיקון תשמ"ז-1987

תיקון תש"ס-2000

תיקון תשס"ג-2003

(ב) בעל כלב חייב לפנות מיד לכלי אשפה צואה שהטיל הכלב ברחוב.

10. (א) נשך כלב אדם, חייב בעל הכלב תוך 24 שעות מעת היוודע לו הדבר –

בידודו של כלב חשוד

(1) להודיע על כך למנהל;

(2) להביאו לבידוד למלונות העיריה למשך 10 ימים.

(ב) כלב שבעל חיים נשך אותו וכן כלב שלגביו התעורר חשש שהוא נגוע במחלת הכלבת, חייב בעלו להודיע על כך למנהל תוך 24 שעות, ולמסרו לבידוד למלונות העיריה לפי דרישת המנהל.

(ג) בסעיף זה, "נשך" – לרבות חשד לנשיכה, ולרבות גרימת שריטה אשר לדעת המנהל מחייבת מסירת הכלב לבידוד במלונות העיריה.

תיקון (מס' 2) תשמ"א-1981

11. (א) כלב שהוחזק במלונות העיריה לא ישוחרר ולא יוחזר לבעלו אלא לאחר שתשולם לקופת העיריה אגרה בשיעור שנקבע בתוספת, ואולם רשאי המנהל לפטור מתשלום בעד החזקת כלב, לפי סעיף 10(ב) מסיבות שייראו לו.

תשלום בעד מלונות העיריה

תיקון תשל"ט-1979

תיקון תשמ"ד-1983

(ב) לא שילם בעל כלב את התשלום הנדרש בעד החזקת הכלב במלונות העיריה תוך 7 ימים מיום הדרישה, יראו את הכלב כמי שאין לו תובעים ויחולו לגביו ההוראות המפורטות בסעיף 7(ג).

11א. (א) המנהל רשאי לאכסן במלונות העיריה כלב, לפי בקשת בעלו, בתנאים ולמשך התקופה שיקבעם.

אכסון כלב לפי בקשת בעלו

תיקון תשמ"ז-1987

(ב) בעד אכסון כלב במלונות העיריה לפי סעיף קטן (א) ישלם בעלו מראש אגרה בשיעור שנקבע בתוספת.

(ג) לא בא בעל הכלב לשחררו לאחר תום התקופה שהוסכמה מראש – רשאי המנהל לפעול כקבוע בסעיף 7(א).

11ב. (א) הוראות סעיפים 3(ח), 5, 9ב, 11 ו-11א יחולו גם על חתולים, ובכל מקום בסעיפים אלה בהם מדובר על כלב, גם חתול במשמע.

אחזקת חתול

תיקון תשמ"ז-1987

תיקון תשנ"ו-1996

תיקון תשס"ג-2003

(ב) נמצא חתול משוטט בתחום העיריה, רשאי המנהל או המפקח לתפסו ולהעבירו למכלאה, ואם אי אפשר לתפסו – רשאי המנהל או המפקח להשמידו.

(ג) לא יחזיק אדם בתחום העיריה חתול אלא אם כן תלה בצווארו של החתול קולר בצבע בולט.

תיקון תשנ"ו-1996

12. (א) ראש העיריה, המנהל, מפקח וכן כל אדם המסייע בידם רשאים בכל עת סבירה להיכנס לכל מקום על מנת לברר אם קויימו הוראות חוק עזר זה ולעשות כל מעשה הדרוש לביצוע הוראות חוק עזר זה.

סמכויות כניסה למקרקעין

תיקון (מס' 2) תשמ"א-1981

(ב) לא יפריע אדם לראש העיריה, למנהל, למפקח ולכל אדם המסייע בידם ולא ימנע בעדם לבצע סמכויותיהם או תפקידיהם לפי חוק עזר זה.

13. (בוטל).

תיקון תשע"ו-2016

14. בעל כלב או חתול אינו זכאי לקבל פיצויים בשל מעשה או מחדל שעשתה העיריה כדין או בתום לב או שעשה כדין או בתום לב פקיד מפקידיה או אדם אחר המורשה לבצע הוראות חוק עזר זה או הוראות שניתנו לפיו, כולן או מקצתן, או מי שפועל בשמם ומטעמים בהתאם להוראות חוק עזר זה.

פיצויים

תיקון תשנ"ו-1996

15. המנהל רשאי, באישור המועצה, לאצול סמכויותיו לפי חוק עזר זה לאחר.

האצלת סמכויות

16. חוק עזר לירושלים (פיקוח על כלבים), תשט"ו-1955 – בטל.

ביטול

17. לחוק עזר זה ייקרא "חוק עזר לירושלים (פיקוח על כלבים), תשל"ח-1978".

השם

**תוספת**

תיקון תשמ"ז-1987

תיקון תשנ"ו-1996

האגרה בשקלים חדשים

1. אגרת רשיון וסימון במשדר אלקטרוני (סעיף 4(א)) –

(1) רשיון להחזקת כלב שאינו מעוקר 54.40

(2) רשיון להחזקת כלב מעוקר 27.20

(3) סימון כלב במשדר אלקטרוני 33.00

2. אגרה בעד החזקת כלב או חתול במלונות העיריה (סעיפים 11 ו-11א) –

(א) בעד כל יום החזקה במלונות העיריה –

(1) עד ליום ה-10 מעת התפיסה או ההסגרה 4

(2) לאחר היום ה-10 מעת התפיסה או ההסגרה 8

(ב) בעד הובלה למלונות העיריה 11

(ג) בעד אכסון במלונות העיריה לפי בקשת בעל הכלב או החתול –

(1) לכל יום בתוך תקופת האכסון שהוסכמה מראש 8

(2) לכל יום שלאחר תום תקופת האכסון שהוסכמה מראש 16

נתאשר.

כ"א בשבט תשל"ח (29 בינואר 1978) טדי קולק

ראש עירית ירושלים

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ח מס' 3825](http://www.nevo.co.il/law_word/law06/tak-3825.pdf) מיום 13.3.1978 עמ' 852.

   תוקן [ק"ת תשל"ט מס' 3986](http://www.nevo.co.il/law_word/law06/tak-3986.pdf) מיום 29.5.1979 עמ' 1302 – תיקון תשל"ט-1979.

   [ק"ת תש"ם מס' 4096](http://www.nevo.co.il/law_word/law06/tak-4096.pdf) מיום 26.2.1980 עמ' 1090 – תיקון תש"ם-1980.

   [ק"ת חש"ם תשמ"א: מס' 11](http://www.nevo.co.il/Law_word/law07/mekomi-0011.pdf) מיום 9.11.1980 עמ' 166 – תיקון תשמ"א-1980 בסעיף 1 לחוק עזר לירושלים (תיקון חוקי עזר), תש"א-1980. [מס' 25](http://www.nevo.co.il/Law_word/law07/mekomi-0025.pdf) מיום 3.2.1981 עמ' 410 – תיקון (מס' 2) תשמ"א-1981. [מס' 71](http://www.nevo.co.il/Law_word/law07/mekomi-0071.pdf) מיום 9.6.1981 עמ' 1216 – תיקון (מס' 3) תשמ"א-1981.

   [ק"ת חש"ם תשמ"ג מס' 168](http://www.nevo.co.il/Law_word/law07/mekomi-0168.pdf) מיום 24.3.1983 עמ' 346 – תיקון תשמ"ג-1983 בסעיף 1 לחוק עזר לירושלים (תיקון חוקי עזר), תשמ"ג-1983.

   [ק"ת חש"ם תשמ"ד: מס' 200](http://www.nevo.co.il/Law_word/law07/mekomi-0200.pdf) מיום 13.10.1983 עמ' 77 – תיקון תשמ"ד-1983. [מס' 209](http://www.nevo.co.il/Law_word/law07/mekomi-0209.pdf) מיום 8.1.1984 עמ' 228 – תיקון (מס' 2) תשמ"ד-1984 בסעיף 1 לחוק עזר לירושלים (תיקון חוקי עזר), תשמ"ד-1984.

   [ק"ת חש"ם תשמ"ה מס' 254](http://www.nevo.co.il/Law_word/law07/mekomi-0254.pdf) מיום 18.11.1984 עמ' 79 – תיקון תשמ"ה-1984 בסעיף 1 לחוק עזר לירושלים (תיקון חוקי עזר), תשמ"ה-1984.

   [ק"ת חש"ם תשמ"ז מס' 338](http://www.nevo.co.il/Law_word/law07/mekomi-0338.pdf) מיום 21.8.1987 עמ' 389 – תיקון תשמ"ז-1987.

   [ק"ת חש"ם תש"ן מס' 415](http://www.nevo.co.il/Law_word/law07/mekomi-0415.pdf) מיום 14.12.1989 עמ' 98 – תיקון תש"ן-1990.

   [ק"ת חש"ם תשנ"ו מס' 550](http://www.nevo.co.il/Law_word/law07/mekomi-0550.pdf) מיום 16.1.1996 עמ' 205 – תיקון תשנ"ו-1996.

   [ק"ת חש"ם תשנ"ט מס' 603](http://www.nevo.co.il/Law_word/law07/mekomi-0603.pdf) מיום 24.12.1998 עמ' 80 – תיקון תשנ"ט-1998.

   [ק"ת חש"ם תש"ס מס' 619](http://www.nevo.co.il/Law_word/law07/mekomi-0619.pdf) מיום 29.2.2000 עמ' 154 – תיקון תש"ס-2000.

   [ק"ת חש"ם תשס"ג מס' 663](http://www.nevo.co.il/Law_word/law07/mekomi-0663.pdf) מיום 6.1.2003 עמ' 157 – תיקון תשס"ג-2003.

   [ק"ת חש"ם תשע"ו מס' 842](http://www.nevo.co.il/Law_word/law07/mekomi-0842.pdf) מיום 14.1.2016 עמ' 83 – תיקון תשע"ו-2016 בסעיף 1(14) לחוק עזר לירושלים (ביטול סעיפי העונשין), תשע"ו-2016. [↑](#footnote-ref-1)
2. ר' עת"מ (ת"א) 1060-09 פוזנר נ' מועצה מקומית גן יבנה לעניין היקף הסמכות. [↑](#footnote-ref-2)