חוק עזר לירושלים (תיעול), תש"ם-1980

רשויות ומשפט מנהלי – רשויות מקומיות – חוקי עזר – תיעול

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הודעה על החלטה להתקין תיעול | [Go](#Seif2) | 3 |
| סעיף 3 | אגרת תיעול | [Go](#Seif3) | 3 |
| סעיף 4 | סמכויות מיוחדות בהתקנת תיעול | [Go](#Seif4) | 3 |
| סעיף 5 | רשות כניסה | [Go](#Seif5) | 3 |
| סעיף 6 | היטל תיעול באדמה חקלאית | [Go](#Seif6) | 4 |
| סעיף 7 | דרישה לביצוע עבודות להחזרת התעלה לקדמותה | [Go](#Seif7) | 4 |
| סעיף 8 | ביצעו עבודות על ידי העיריה | [Go](#Seif8) | 4 |
| סעיף 9 | מסירת הודעה | [Go](#Seif9) | 4 |
| סעיף 9א | מגבלת גבייה | [Go](#Seif10) | 4 |
|  | תוספת | [Go](#med0) | 4 |
|  | אגרת תיעול | [Go](#med1) | 4 |

חוק עזר לירושלים (תיעול), תש"ם-1980[[1]](#footnote-1)\*

בתוקף סמכותה לפי סעיפים 250, 251, 252 ו**-**254 לפקודת העיריות, מתקינה מועצת עיריית ירושלים חוק עזר זה:

1. בחוק עזר זה –

הגדרות

"אזור איסוף" – שטח שממנו נקווים המים העליונים אל תעלה או אל צינורות תיעול וניקוז, שנקבע על ידי המהנדס כאזור לאיסוף מי גשמים או מים עליונים;

"בעל נכס" – אחד או יותר מאחד מאלה:

(1) הבעל הרשום של הנכס;

(2) אדם המקבל או הזכאי לקבל הכנסה מנכס או שהיה מקבלה אילו היה הנכס נותן הכנסה, בין בזכותו ובין כמורשה, כנאמן או כבא-כוח;

(3) שוכר או שוכר משנה ששכר את הנכס לתקופה שלמעלה מחמש שנים;

(4) בעל דירה כמשמעותו בחוק המקרקעין, תשכ"ט-1969 (להלן – חוק המקרקעין);

(5) נציגות בית משותף כמשמעותה בחוק המקרקעין;

"התקנת תיעול" – התקנת צינורות תיעול וניקוז לאזור אחד או לאזורי איסוף אחדים, לרבות עבודות ופעולות אלה:

(1) חפירה, מילוי, פילוס, סילוק עמודי חשמל, טלגרף או טלפון, הקמתם מחדש, עקירת עצים, הריסת קירות, גדרות או מבנים אחרים, בנייתם מחדש, בנייתם ושינוים של קירות תומכים או אבני שפה, גשרים, גשרונים, מעבירי מים, הקמתם, בנייתם מחדש ושינוים, הנחת צינורות, בניית תאי קיבול למי גשמים או רשתות, כיסוי תעלות, ייבוש אדמות וביצות, הסדר זרימה של מי גשמים ותיקון נזקים שנגרמו לנכסים כתוצאה מביצוע עבודות תיעול;

(2) הכנת תכניות התיעול והניקוז וההשגחה על ביצוע העבודות;

(3) כל עבודה או פעולה אחרת הדרושה להתקנת התיעול או הכרוכה בה;

"המהנדס" – אדם שמינתה המועצה למלא את תפקידי המהנדס, כולם או מקצתם;

"מועצה" – מועצת העיריה;

"מנהל" – אדם שמינתה המועצה למלא את תפקידי המנהל, כולם או מקצתם;

"נכס" – כל בנין וכל קרקע וכל חלק מבנין וכן חלק מקרקע המהווים יחידת רישום נפרדת בספרי רישום המקרקעין, למעט רחובות, הנמצאים בתחום העיריה; בהעדר חלוקה אך כאשר יש חלוקה פנימית של הנכס, מכוח הסכם בין הבעלים או בהתאם לתכנית בנין עיר, יראו כל חלק לפי חלוקה כאמור, כנכס כמשמעותו בחוק עזר זה;

"דירה" – חדר או חדרים שנועדו לשמש יחידה נפרדת למגורים, לעסק או לכל צורך אחר;

"בית דירות" – בית שיש בו יותר מדירה אחת;

"שטח דירה" – לפי הבנוי למעשה והמחושב בהתאם לסימן ב' לתוספת השלישית לתקנות התכנון והבניה (בקשה להיתר, תנאיו ואגרות), תש"ל-1970 (להלן – תקנות התכנון והבניה);

"שטח דירה בבית דירות" – שטח דירה לרבות חלק יחסי מן השטח הבנוי, שהוא רכוש משותף כמשמעותו בחוק המקרקעין, בין אם הבית רשום כבית משותף ובין אם אינו רשום כך, ושיעורו כיחס שבין שטח הדירה והשטח של כל הדירות בבית;

"שטח קרקע בבית דירות" – חלק יחסי משטח הקרקע שהוא רכוש משותף כמשמעותו בחוק המקרקעין, בין אם הבית רשום כבית משותף ובין אם אינו רשום כך, וכשיעורו כיחס שבין שטח הדירה והשטח של כל הדירות בבית;

"שטח קומה" – לפי הבנוי למעשה והמחושב בהתאם לתקנות התכנון והבניה;

"שטח בנין" – הסכם במ"ר של שטחי כל הקומות שבבנין;

"עיריה" – עירית ירושלים;

"ראש העיריה" – לרבות מי שראש העיריה העביר אליו בכתב את סמכויותיו לפי חוק עזר זה, כולן או מקצתן;

"תעלה" – תעלת ניקוז המיועדת להעברת מי גשמים ומלם עליונים לרבות צינור, מוביל, אבזר, תא בקורת, תא איסוף, תא קיבול וכל דבר אחר המהווה חלק מהתעלה או הקשור בה.

2. החליטה המועצה על התקנת תיעול, יודיע ראש העיריה בכתב על ההחלטה לבעלי הנכסים הנמצאים באותו אזור איסוף או יפרסם הודעה על כך בשני עיתונים יומיים הנפוצים בתחום העיריה.

הודעה על החלטה להתקין תיעול

3. (א) בעל של נכס הנמצא באזור האיסוף שביחס אליו במסרה הודעה כאמור בסעיפים 2 עד 8 ישלם לעיריה אגרת תיעול בשיעורים שנקבעו בתוספות.

אגרת תיעול

(ב) האגרה תשולם לעיריה תוך שלושים יום מיום שנמסרה לבעל הנכס הודעה על סכום האגרה המגיע ממנו או תוך שלושים יום מיום תחילת עבודת התקנת התיעול, הכל לפי המועד המאוחר יותר; תעודה מאת המהנדס בדבר מועד תחילת העבודה תשמש ראיה לדבר.

תיקון תשמ"ה-1985

(ג) נוספה בניה לנכס או חלק ממנו שאין עליו בנין אחרי שנמסרה או פורסמה הודעה כאמור בסעיף 2, ישלם בעליו, בשעת נוספת הבניה, או בעת מתן היתר בניה מאת הועדה המקומית לתכנון ולבניה, אגרת תיעול נוספת לכל מטר מרובע משטח הבנין הנוסף, בשיעור שבקבע בתוספת.

(ד) על אף האמור בסעיף קטן (ב), בכל מקרה שבעל נכס מבקש מהעיריה תעודה לפי סעיף 324 לפקודת העיריות, או כל אישור אחר על סילוק חובותיו לעיריה לצורך העברת זכויות בנכס, יוקדם מועד התשלום למועד מתן התעודה כאמור, ובלבד שהוחל עד לאותו המועד בעבודות התיעול.

4. בהתקנת תיעול רשאית העיריה –

סמכויות מיוחדות בהתקנת תיעול

(1) להניח מעלות מתחת לכל רחוב;

(2) לבצע כל עבודה במבנה או במיתקן שמתחת לרחוב, לרבות הריסתם, הכל במידה הדרושה להסרת מכשולים להתקנת התיעול;

(3) להניח צינורות המחברים נכס לתעלה ולהעביר את התעלה דרך כל נכס או מתחתיו, לאחר מתן הודעה על כ לבעלי הנכסים.

5. (א) ראש העיריה, שליחיו ופועליו רשאים להיכנס בכל עת סבירה לכל נכס, כדי לברר אם ממלאים אחר הוראות חוק עזר זה, או כדי לבצע פעולה שהמועצה רשאית לבצע לפיו.

רשות כניסה

(ב) לא יפריע אדם לראש העיריה, לשליחיו או לפועליו, ולא ימנע אותם מלהשתמש בסמכויותיהם לפי סעיף קטן (א).

6. (א) לא יטפל אדם בתעלה, לא יחבר אליה צינור ולא ישתמש במים הזורמים בתוכה, אלא על פי היתר בכתב מאת ראש העיריה ובהתאם לתנאי ההיתר.

היטל תיעול באדמה חקלאית

(ב) לא יטיל אדם לתעלה חפץ, מי שופכין, מים דלוחים, מי פסולת תעשיה או כל נוזל אחר.

7. (א) ראש העיריה רשאי לדרוש בכתב ממי שעשה מעשה בניגוד להוראות סעיף 6, לבצע את העבודות הדרושות לשם החזרת התעלה למצב שבו היתה נתונה לפני שנעשה המעשה.

דרישה לביצוע עבודות להחזרת התעלה לקדמותה

(ב) בהודעה יצויינו התנאים, הפרטים והדרכים לביצוע העבודות וכן התקופה שבה יש לבצען.

(ג) מי שקיבל הודעה כאמור, חייב למלא אחריה.

8. ראש העיריה רשאי באמצעות שליחיו ופועליו לבצע כל עבודה הדרושה לשם החזרת התעלה למצב שבו היתה נתונה לפני שנעשה מעשה בניגוד להוראות סעיף 6; בוצעה העבודה כאמור, רשאית העיריה לגבות ממי שהיה חייב בביצועה את הוצאות הכרוכות בכך; תעודה מאת ראש העיריה על סכום ההוצאות תשמש כראיה לכאורה לדבר.

ביצעו עבודות על ידי העיריה

9. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו המבוגרים, או לידי אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מגוריו או מקום עסקיו הרגילים או הידועים לאחרונה; אן אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או על הנכס שבו היא דנה, או פורסמה בשני עיתונים יומיים הנפוצים בתחום העיריה שאחד מהם לפחות הוא בשפה העברית.

מסירת הודעה

9א. החל ביום ח' בטבת התשפ"ג (1 בינואר 2023), הטלת אגרה לפי חוק עזר זה טעונה את אישורם של מועצת העירייה ושל שר הפנים או מי מטעמו.

מגבלת גבייה

תיקון תשע"ב-2012

תיקון תשע"ח-2017

10. (בוטל).

תיקון תשע"ו-2016

תוספת

תיקון תשע"ח-2017

(סעיף 3)

**אגרת תיעול**

שיעורי האגרה

בשקלים חדשים

1. שטח קרקע, לכל מ"ר משטח הקרקע 19.29

2. שטח בניין, לכל מ"ר משטח הבניין 35.64

נתאשר.

כ"ט בסיון תש"ם (3 ביוני 1980) טדי קולק

ראש עיריית ירושלים

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תש"ם מס' 4141](http://www.nevo.co.il/Law_word/law06/tak-4141.pdf) מיום 30.6.1980 עמ' 1984.

   תוקן [ק"ת חש"ם תשמ"א מס' 71](http://www.nevo.co.il/Law_word/law07/mekomi-0071.pdf) מיום 9.6.1981 עמ' 1217 – תיקון תשמ"א-1981.

   [ק"ת חש"ם תשמ"ד מס' 209](http://www.nevo.co.il/Law_word/law07/mekomi-0209.pdf) מיום 8.1.1984 עמ' 227 – תיקון תשמ"ד-1984.

   [ק"ת חש"ם תשמ"ה מס' 271](http://www.nevo.co.il/Law_word/law07/mekomi-0271.pdf) מיום 28.4.1985 עמ' 251 – תיקון תשמ"ה-1985.

   [ק"ת חש"ם תשע"ב מס' 769](http://www.nevo.co.il/Law_word/law07/mekomi-0769.pdf) מיום 3.4.2012 עמ' 327 – תיקון תשע"ב-2012; ר' סעיף 3 לענין הוראת שעה.

   3. על אף האמור בסעיף 2 לחוק עזר לירושלים (הצמדה למדד), התשמ"ד-1984, יעודכנו תעריפי האגרה שנקבעו בתוספת לחוק העבר העיקרי כנוסחם בחוק עזר זה במועד פרסומנו של חוק עזר זה (להלן – יום העדכון הראשון), לפי שיעור השינוי שיחול במדד, מן המדד שפורסם לאחרונה לפני יום העדכון הראשון לעומת מדד חודש דצמבר 2009.

   [ק"ת חש"ם תשע"ו מס' 842](http://www.nevo.co.il/Law_word/law07/mekomi-0842.pdf) מיום 14.1.2016 עמ' 83 – תיקון תשע"ו-2016 בסעיף 1(24) לחוק עזר לירושלים (ביטול סעיפי העונשין), תשע"ו-2016.

   [ק"ת חש"ם תשע"ח מס' 896](http://www.nevo.co.il/Law_word/law07/mekomi-0896.pdf) מיום 18.12.2017 עמ' 247 – תיקון תשע"ח-2017; ר' סעיף 3 לענין הוראת שעה.

   3. על אף האמור בסעיף 2 לחוק עזר לירושלים (הצמדה למדד), התשמ"ד-1984 יעודכנו תעריפי האגרה הנקובים בתוספת במועד פרסומו של חוק עזר זה ברשומות (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון, לעומת מדד חודש יולי 2017. [↑](#footnote-ref-1)