חוק עזר לכפר סבא (העמדת רכב וחנייתו), תשנ"ז-1997

רשויות ומשפט מנהלי – תעבורה – רכב – העמדת רכב וחנייתו

רשויות ומשפט מנהלי – רשויות מקומיות – חוקי עזר – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות להסדיר חניית רכב | [Go](#Seif2) | 2 |
| סעיף 3 | מקום חניה מוסדר | [Go](#Seif3) | 2 |
| סעיף 4 | חניה לתושבי אזור במקום חניה | [Go](#Seif4) | 3 |
| סעיף 5 | מקום לחניה קצרת מועד | [Go](#Seif5) | 4 |
| סעיף 6 | איסור חניה | [Go](#Seif6) | 4 |
| סעיף 7 | חניה על מדרכה | [Go](#Seif7) | 5 |
| סעיף 8 | רכב שהתקלקל | [Go](#Seif8) | 5 |
| סעיף 9 | מונית | [Go](#Seif9) | 5 |
| סעיף 10 | אוטובוס | [Go](#Seif10) | 5 |
| סעיף 11 | ריתוק רכב למקום חניה | [Go](#Seif11) | 6 |
| סעיף 12 | אגרת חניה מוסדרת | [Go](#Seif12) | 6 |
| סעיף 13 | כרטיס חניה של רשות מקומית אחרת | [Go](#Seif13) | 6 |
| סעיף 14 | תמרורים | [Go](#Seif15) | 6 |
| סעיף 15 | סמכויות פיקוח | [Go](#Seif14) | 6 |
| סעיף 16 | אחריות לחניה | [Go](#Seif16) | 6 |
| סעיף 17 | הצמדה למדד | [Go](#Seif17) | 6 |
| סעיף 18 | ביטול | [Go](#Seif18) | 6 |

חוק עזר לכפר סבא (העמדת רכב וחנייתו), תשנ"ז-1997[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, וסעיף 77 לפקודת התעבורה, מתקינה מועצת עיריית כפר סבא חוק עזר זה:

1. (א) בחוק עזר זה –

הגדרות

"אוטובוס" – כמשמעות אוטובוס ציבורי בתקנות התעבורה, התשכ"א-1961 (להלן – תקנות התעבורה);

"מונית" – רכב ציבורי שאיננו אוטובוס;

"רכב" – כמשמעותו בפקודת התעבורה, למעט אופניים;

"רכב פרטי", "רכב ציבורי" – כמשמעותם בפקודת התעבורה;

"כרטיס חניה" – כרטיס נייר או כרטיס מכשיר אלקטרוני (מדח"ן) או מיתקן אחר, המשמש לסימון מועד החניה ומשכה, שהוכן והונפק בהתאם להוראות העיריה ובאישורה למכירה לציבור;

"רחוב" – דרך כמשמעותה בפקודת התעבורה, הנמצאת בתחום העיריה, לרבות חלק מרחוב;

"אזור" – אזור חניה שקבע ראש העיריה ושפורסם במפת אזורי החניה המופקדת במשרדי העיריה לעיון הציבור בשעות העבודה הרגילות;

"עיריה" – עיריית כפר סבא;

"ראש העיריה" – לרבות מי שראש העיריה העביר לו בכתב סמכויותיו לפי חוק עזר זה, כולן או מקצתן;

"מפקד המשטרה" – מפקד המשטרה של המחוז שהעיריה נמצאת בתחומו, לרבות מי שמפקד המשטרה העביר לו בכתב את סמכויותיו לפי חוק עזר זה, כולן או מקצתן;

"מפקח על התעבורה" – לרבות מי שהמפקח על התעבורה העביר לו בכתב את סמכויותיו לפי חוק עזר זה, כולן או מקצתן;

"פקח" – אדם שראש העיריה מינהו בכתב לפקח לענין חוק עזר זה;

"מקום חניה" – מקום שהותרה בו חניה לרכב לפי סעיף 2;

"מקום חניה מוסדר" – מקום חניה שנקבע כמקום חניה מוסדר לפי סעיף 3(א), לרבות לצדי מדרכה או ברחוב או במפרץ חניה או בחניון שהוכרז כך לענין הוראות חוק עזר זה;

"מקום לחניה קצרת מועד" – מקום חניה לזמן קצוב מראש כמפורט בסעיף 5;

"תמרור" – כמשמעותו בתקנות התעבורה.

(ב) כל מונח בחוק עזר זה שלא נקבעה לו הגדרה, יראוהו כמשמעותו בפקודת התעבורה ובתקנות התעבורה.

2. בהסכמת המפקח על התעבורה, ולאחר התייעצות עם מפקח המשטרה, רשאי ראש העיריה לאסור, להגביל ולהסדיר את העמדתו של רכב או סוג מסוים של רכב, בתחום העיר כולה או ברחוב, לקבוע רחוב או מקום אחר כמקום חניה שבו מותרת החניה לרכב או לסוג מסוים של רכב, לקבוע אזורי חניה, וכן לקבוע את הימים, השעות והתקופות שבהם מותרת החניה ואת מספר כלי הרכב המותר לחניה בעת ובעונה אחת באותו מקום.

סמכות להסדיר חניית רכב

3. (א) ראש העיריה רשאי, לאחר התייעצות עם מפקד המשטרה, לקבוע מקום חניה או אזור או חלק ממנו כמקום חניה ולהגבילו לחניית תושבי האזור בלבד תווי חניה או לקבוע מקום חניה מוסדר, ולהסדיר את החניה בהם על ידי סדרן או על ידי שלט או על ידי תמרור או על ידי סימון או באמצעות מדחן או באמצעות כרטיסי חניה.

מקום חניה מוסדר

(ב) ראש העיר רשאי לשנות, מזמן לזמן את המקומות שנקבעו בסעיף קטן (א), להוסיף עליהם ולגרוע מהם.

(ג) סודרה החניה על ידי סדרן, יציית אדם המעמיד רכב במקום חניה, בכל ענין הקשור בחניה, להוראות הסדרן.

(ד) סודרה החניה באמצעות כרטיס חניה, ינקוט אדם המעמיד רכב במקום החניה צעדים אלה:

(1) יעמידו בתוך אחד מהשטחים הפנויים, המסומנים בקווי צבע או באופן אחר – אם ישנם שטחים מסומנים;

(2) יתלוש או ינקוב או יקיש, על גבי כרטיסי החניה, את התאריך, הזמן ומשך החניה, מיד עם החניית הרכב, הכל בהתאם להוראות שעל גבי כרטיס החניה והמכשיר או על סימון אחר;

(3) להצמיד את כרטיס החניה לחלון הדלת הקדמית של הרכב בצד הקרוב למדרכה, באופן שסימון משך החניה והתאריך ייראו מבחוץ;

(4) לציית ולמלא אחר ההוראות המפורטות על התמרור או על התמרורים המוצבים בשטח המיועד לחניה, בנוגע למקום החניה, זמני החניה המותרים, משך החניה, וענין אחר הקשור בהסדרת החניה.

4. (א) ראש העיריה רשאי לקבוע ולסמן מקומות חניה או מקומות חניה מוסדרים או אזורי חניה, שבהם יהיה רשאי תושב הגר במקום בעל תווית חניה שאישר ראש העיריה (להלן – תווית או תווית חניה), להחנות את רכבו בשעות ובימים שאישר ראש העיריה.

חניה לתושבי אזור במקום חניה

(ב) על תווית חניה יצוין שם בעל הרכב הנושא את התווית, מספר הרכב והאזור שבו מותרת חניה ללא כרטיס חניה.

(ג) מי שמתגורר באזור שנקבע כמקום חניה מוסדר רשאי לקבל תווית חניה אחת לדירה, לאחר שיגיש לראש העיריה בקשה בנוסח שבתוספת הראשונה ולאחר שימציא רשיון רכב ותעודת זהות או מסמך אחר שיידרש לכך, להוכחת בעלותו על הרכב ומען מגוריו.

(ד) ראש העיריה רשאי לתת תווית או לסרב לתיתה, לבטלה, לקבוע בה תנאים, ורשאי הוא לקבוע אמות מידה למתן התווית.

(ה) לענין סעיף זה, יראו אדם כבעלו של רכב גם אם הוכיח במסמכים, להנחת דעתו של ראש העיריה, כי הרכב הועמד לרשותו בידי מעבידו או בידי תאגיד, ששליש השליטה בו לפחות נמצא בידו ואין בשימושו רכב אחר שהוגשה לגביו בקשה לקבלת תווית.

(ו) תווית תימסר לבעל הרכב לאחר תשלום האגרה הנקובה בתוספת השניה.

(ז) תוקפה של תווית יפקע בתום התקופה שנרשמה עליה; אם לא נרשמה בה תקופה – בתום שנתיים ממועד הוצאתה או לתקופה קצרה יותר, הכל בהתאם להודעה שפורסמה בתחום העיריה בחתימת ראש העיריה.

(ח) על אף האמור בסעיף קטן (ז) יפקע תוקפה של תווית לפני המועד האמור בו בהתקיים אחד מאלה:

(1) התווית הועברה לאחר;

(2) הרכב נמכר;

(3) בעל הרכב העתיק את מקום מגוריו;

(4) הנסיבות המפורטות בסעיף קטן (ג) שבעטין ניתנה התווית חדלו להתקיים.

(ט) העביר בעל רכב שבידו תווית את בעלותו ברכב או העתיק את מקום מגוריו או אם חדלו להתקיים הסיבות המפורטות בסעיף קטן (ג), יודיע על כך לעיריה או ישמיד את התווית, תוך 7 ימים מיום העברת הבעלות ברכב או העתקת מקום המגורים, וכן יחזיר את התווית לעיריה.

(י) התווית תודבק על השימשה הקדמית של הרכב, בצד ימין של הרכב בפינה העליונה, בכפוף להוראות משרד התחבורה.

(יא) מבלי לגרוע מהוראות כל דין מהווים מסירת פרטים כוזבים בעת הגשת הבקשה כאמור בסעיף קטן (ג) ושימוש בתווית בניגוד לאמור בסעיפים קטנים (ז), (ח) ו-(ט), עבירה על חוק עזר זה.

5. (א) ראש העיריה רשאי, לאחר התייעצות עם המפקח על התעבורה ועם מפקד המשטרה, לקבוע מקום חניה לחניה קצרת מועד, לזמן קצוב.

מקום לחניה קצרת מועד

(ב) חניה במקום כאמור תוסדר באמצעות כרטיס חניה או סדרן או שלט, הכל כפי שפורט בתמרור שהוצב במקום או על גבי כרטיס חניה או על גבי השלט.

(ג) לענין סעיף זה יחולו הוראות סעיף 3(ד), בשינויים המחויבים.

6. (א) לא יעמיד אדם ולא יחנה ולא ירשה למי שפועל מטעמו להעמיד או להחנות רכב במקום –

איסור חניה

(1) שהחניה נאסרה בו בידי ראש העיריה לפי הוראות סעיף 2 והאיסור מסומן על ידי תמרור, או

(2) שהחניה בו אסורה על פי תמרור שהוצב כדין, אף אם האיסור אינו מאת ראש העיריה.

(ב) לא יעמיד אדם, ולא יחנה ולא ירשה למי שפועל מטעמו להעמיד או להחנות רכב במקום חניה, אלא אם כן –

(1) הרכב שייך לסוגים שחנייתם שם הותרה;

(2) החניה היא בתוך אחד מהשטחים המסומנים בקווי צבע או באופן אחר – אם יש שטחים מסומנים כאמור;

(3) ההעמדה או החניה היא לזמן ולמשך התקופה שבהם הותרה החניה במקום;

(4) מקום החניה אינו תפוס על ידי רכב במספר שנקבע כמותר לחניה בעת ובעונה אחת.

(ג) לא יעמיד אדם, לא יחנה ולא ירשה למי שפועל מטעמו להעמיד או להחנות רכב באופן –

(1) שיש בו כדי להפריע או לעכב את התנועה;

(2) שהוא מסתיר תמרור או חלק ממנו מעיני עוברי דרך.

(ד) לא יעמיד אדם, לא יחנה ולא ירשה למי שפועל מטעמו להעמיד או להחנות רכב באחד המקומות המנויים להלן, אלא לשם מניעת תאונה או לשם מילוי אחר הוראה מהוראות חוק עזר זה או תקנות התעבורה או אם סומן בתמרור אחרת:

(1) בצד שמאל של הרחוב, אלא אם כן הכביש הוא חד סטרי או בניגוד לכיוון הנסיעה; לענין פסקה זו, לא יראו כביש חד סטרי כביש שהוא חלק מרחוב המחולק על ידי שטח הפרדה;

(2) על שביל אופניים מסומן בתמרור;

(3) על מדרכה, למעט במקום שנקבעה בו חניה על חלק מהמדרכה כמפורט בסעיף 7, ובלבד שנותר מעבר להולכי רגל;

(4) בתוך צומת או בתחום 12 מטרים ממנו;

(5) במקום כניסה לשטח המיועד להחניית כלי רכב או במקום שבו מונע כלי רכב אחר את התנועה בשטח חניה כאמור, פרט להעלאת נוסעים והורדתם;

(6) בתחום שני מטרים מברז כיבוי (הידרנט), כאשר התחום מסומן בסימון על המדרכה או על שולי הכביש או על שניהם;

(7) בתוך מעבר חציה או בתחום שנים עשר מטרים לפניו;

(8) בתחום שנים עשר מטרים לפני קו עצירה;

(9) בתחום עשרים מטרים מהפס הקרוב ביותר של מפגש מסילת ברזל ובתחום עשרים מטרים אחרי המפגש;

(10) בכביש, לרבות שולי רחוב, שבו קיים בכיוון הנסיעה נתיב אחד בלבד המסומן בקו הפרדה בלתי מרוסק;

(11) בצד רכב אחר העומד או חונה בצדו של רחוב;

(12) על גשר או בתוך מנהרה;

(13) בתחום תחנת אוטובוסים המוגדרת בסימון על פני כביש, ובאין סימון כאמור – בתוך עשרים מטרים לפני תמרור "תחנת אוטובוסים" ועשרים מטרים אחריו, בשני צדי רחוב, ובלבד שמותר להעמיד או להחנות רכב בצד הרחוב שממול לסימון על פני כביש או ממול תמרור אם רוחב הכביש באותו מקום הוא שנים עשר מטרים או יותר;

(14) בצד מעקה בטיחות להולכי רגל בשפת הכביש, אלא אם כן תמרור מורה אחרת;

(15) בתוך תחום תחנת מוניות המסומנת בתמרור שהוצב או סומן, פרט לעצירה לשם הורדת נוסעים;

(16) ליד תמרור המסמן תחנת הסעה לחיילים, אלא לשם העלאת חיילים או הורדתם;

(17) ליד תמרור המסמן מקום חניה לרכב נכה.

(ה) לא יחנה אדם רכב או מכלית אם משקל הרכב או המכלית עולה על 10,000 ק"ג, לא ישאיר רכב או מכלית כאמור עומדים ברחוב במרחק פחות מ-50 מטרים ממבנה, אלא בעת הספקת סחורה או פריקה וטעינה בלבד ואלא במקום שיועד לחניית רכב כאמור.

7. ראש העיריה בהתייעצות עם מפקד המשטרה ובהסכמת המפקח על התעבורה, רשאי לקבוע חלק ממדרכה ברחוב כמיועד לחניה של רכב מהסוג שהוא קבע, ובלבד שבאותה מדרכה יהיה מעבר סביר להולכי רגל; המקום שנקבע כאמור יסומן בתמרור ולא יחול על חניה בחלק האמור של המדרכה איסור חניה לפי חוק עזר זה, ובלבד שהחניה היא בהתאם להוראה בתמרור או על פיה.

חניה על מדרכה

8. לא יעמיד אדם ולא ירשה למי שפועל מטעמו להעמיד ברחוב רכב שנתקלקל קלקול המונע המשכת הנסיעה, אלא סמוך, ככל האפשר, לשפה הימנית של צד הרחוב המיועד לתנועת רכב ואלא לשם תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקונו, ובלבד שהרכב יתוקן או יועבר ללא דיחוי.

רכב שהתקלקל

9. (א) לא יחנה אדם ולא ירשה למי שפועל מטעמו להחנות מונית, אלא במקום חניה שנקבע כתחנת מוניות או כמקום חניה למוניות, על פי היתר מאת ראש העיריה ובהתאם לתנאי ההיתר (להלן – היתר).

מונית

(ב) מבקש היתר יגיש בקשה לראש העיריה והוא רשאי לתיתו או לסרב לתיתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) היתר יהיה ערוך בטופס שיקבע ראש העיריה, בהסכמת המפקח על התעבורה.

(ד) היתר יפקע ביום 31 בדצמבר שלאחר נתינתו.

(ה) הוחלט לתת היתר, ישלם המבקש לעיריה, לפני קבלתו, אגרה שנקבעה בתוספת השניה, לכל מונית שחנייתה מותרת לפי ההיתר; ניתן ההיתר לאחר ה-30 ביוני, תופחת האגרה למחצית הסכום.

(ו) נהג מונית שלגביו ניתן היתר, יחזיק את ההיתר במונית ויראהו לשוטר או לפקח, לפי דרישתו.

(ז) לא יעמיד אדם ולא יחנה ולא ירשה למי שפועל מטעמו להעמיד או להחנות מונית ברחוב לזמן שמעל הדרוש להעלאת נוסעים או להורדתם, אלא באחת מאלה:

(1) אם המונית מוזמנת מאת נוסע ועומדת לרשותו, והעמדתה או חנייתה היא לשם המתנה לאותו נוסע;

(2) אם לא הוצעה הולכה במונית והיא איננה מסומנת "פנוי".

10. (א) לא יעמיד אדם ולא ירשה למי שפועל מטעמו להעמיד אוטובוס ברחוב, אף במקום שבו מותר להעמיד רכב או להחנותו, אלא אם כן המקום נקבע כתחנת אוטובוסים ומסומן על ידי תמרור כפי שנקבע בהודעה, הנושא עליו את מספרו של קו האוטובוס או הודעה שהתחנה מיועדת להורדת נוסעים או להסעת תיירים או מטיילים או במקום שנקבע כחניון לאוטובוסים.

אוטובוס

(ב) לא יעמיד אדם ולא ירשה למי שפועל מטעמו להעמיד אוטובוס במקום כאמור בסעיף קטן (א) לזמן שמעל הדרוש להורדה או להעלאה של נוסעים; הוראה זו אינה חלה לגבי תחנה סופית.

(ג) לא יחנה אדם ולא ירשה למי שפועל מטעמו להחנות אוטובוס בתחנה סופית לזמן העולה על הזמן הנקוב בתמרור, וכל עוד היא תפוסה באוטובוסים שמספרם נקוב בתמרור.

(ד) לענין סעיף זה, "אוטובוס" – אוטובוס המיועד להסיע עשרים נוסעים או יותר בדרכו.

11. (א) ראש העיריה רשאי לציין, בכפוף להוראות כל דין, על גבי תמרור או בלוח שייקבע סמוך לו, את מספרי הרישום וסימני הרישום של כלי הרכב המותרים לעמוד במקום חניה מסוים.

ריתוק רכב למקום חניה

(ב) ציין ראש העיריה כאמור בסעיף קטן (א), לא יעמיד אדם ולא יחנה, ולא ירשה למי שפועל מטעמו להעמיד או להחנות, באותו מקום חניה, רכב שמספר הרישום וסימן הרישום שלו לא צוינו כאמור.

12. (א) לא יעמיד אדם ולא יחנה ולא ירשה למי שפועל מטעמו להעמיד או להחנות רכב, במקום חניה מוסדר, אלא אם כן שילם אגרת הסדר חניה בהתאם לשיעור שנקבע בתוספת.

אגרת חניה מוסדרת

(ב) אי הצגת כרטיס חניה במקום המיועד לכך כאמור בסעיף 3ד(3), תהווה ראיה לאי תשלום אגרת הסדר חניה, כל עוד לא הוכח אחרת.

(ג) השאיר אדם רכב במקום חניה מוסדר למעלה מזמן החניה ששולם בעדו ובתוך התקופה המותרת לחניה באותו מקום, לא יוציאו משם אלא לאחר ששילם אגרה נוספת בעד זמן החניה הנוסף.

(ד) לא ישתמש אדם בכרטיס חניה אלא בהתאם להוראות החניה, ויוציא את רכבו ממקום החניה המוסדר לכל המאוחר עם תום תקופת החניה המותרת בהתאם להוראות שצוינו בתמרור או בשלט או על גבי כרטיס החניה או המכשיר.

(ה) סודרה החניה על ידי סדרן, תשולם האגרה לידיו תמורת תו או תווים או באופן אחר שקבע ראש העיריה.

13. הגיעה העיריה לידי הסכם עם רשות מקומית אחרת או עם מספר רשויות מקומיות אחרות בדבר הכרה הדדית בכרטיסי חניה, יובא לאישור המועצה כרטיס החניה של אותה רשות מקומית או רשויות מקומיות אחרות; אושר כרטיס החניה כאמור בידי העיריה, יראו אותו ככרטיס חניה שהוכן והונפק בהתאם להוראות העיריה ואישורה, והשימוש בו ייעשה בהתאם להוראות חוק עזר זה.

כרטיס חניה של רשות מקומית אחרת

14. ראש העיריה יציין כל מקום חניה וכן כל איסור, הגבלה או הסדר שנקבעו לפי סעיף 2, על ידי תמרור מתאים שנקבע בהודעה.

תמרורים

15. (א) פקח רשאי, בכל עת, להיכנס למקום חניה מוסדר, כדי לברר אם קויימו הוראות חוק עזר זה.

סמכויות פיקוח

(ב) לא יפריע אדם לפקח ולא ימנע אותו מלהשתמש בסמכויותיו לפי סעיף קטן (א).

16. נמצא רכב עומד במקום שהעמדתו אסורה על פי הוראות חוק עזר זה, רואים את בעל הרכב, את נהגו וכן אדם אחר האחראי לרכב, כאילו העמידו כאמור, זולת אם הוכיח שהוא לא העמיד את הרכב באותו מקום וכן ברשות מי היה הרכב באותה שעה או שהוכיח שהרכב נלקח ללא הסכמתו.

אחריות לחניה

17. סכומי האגרות הנקובים בתוספת השניה, יעלו ב-1 בינואר בכל שנה (להלן – יום ההעלאה), לפי שיעור עליית מדד המחירים לצרכן שפרסמה הלשכה המרכזית לסטטיסטיקה (להלן – המדד) שפורסם לאחרונה לפני יום ההעלאה לעומת המדד שפורסם לאחרונה לפני יום ההעלאה שקדם לו.

הצמדה למדד

18. חוק עזר לכפר-סבא (העמדת רכב וחנייתו), התשל"ח-1978 – בטל.

ביטול

**תוספת ראשונה**

תיקון

(סעיף 4)

**בקשה למתן תווית**

אני החתום מטה בעל ת"ז מספר       מען מגורי

בעל רכב מספר       מסוג      , מבקש להמציא לי תווית לפי סעיף 4 לחוק עזר לכפר סבא (העמדת רכב וחנייתו), התשנ"ז-1997

אני מתחייב בזאת להשתמש בתווית בהתאם להוראות חוק העזר האמור.

הנני מאשר כי הפרטים המפורטים בבקשה זו הם נכונים.

תאריך חתימה \_\_\_\_\_\_\_\_\_\_\_\_\_\_\_\_

**תוספת שניה**

תיקון תשס"ז-2007

(סעיפים 4(ו), 9(ה) ו-12)

**אגרות**

שיעורי האגרה בשקלים חדשים

(1) אגרה בעד תווית חניה לתושב לשנתיים 20

(2) אגרה בעד ניהול מקום חניה פרטי, לכל דונם 100

(3) (א) אגרת הסדר חניה, לכל שעה או חלק ממנה 0.4 שקלים חדשים פחות

תיקון תשפ"ג-2022

מהתעריף בעבור חניה שנקבע על פי הסדר החניה הארצי האחיד כהגדרתו בסעיף 70ב לפקודת התעבורה

(ב) אגרת הסדר חניה, לכל שעה או חלק ממנה לתושב כפר סבא, בעל תווית כאמור בסעיף 4(א), לכל שעה או חלק ממנה מחצית הסכום שנקבע

בפסקה (א)

(ג) על אף האמור בפרטי משנה (א) ו-(ב), אם הסכום האמור בפרטי משנה (א)

תיקון תשע"א-2011

התשלום נעשה באמצעות אמצעי תשלום ו-(ב), כשהוא מחושב באופן

המאפשרים תשלום בעבור חלקי שעה יחסי לזמן החניה המבוקש

(4) אגרה במקום חניה למונית, לכל מונית שחנייתה תורשה בהיתר 50

כ"ח בסיון התשנ"ז (4 ביוני 1997) יצחק ולד

ראש עיריית כפר סבא

אני מסכים. אני מסכים.

יצחק לוי אליהו סויסה

שר התחבורה שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשנ"ז מס' 582](http://www.nevo.co.il/Law_word/law07/mekomi-0582.pdf) מיום 6.8.1997 עמ' 475.

   תוקן [ק"ת חש"ם תשס"ז מס' 704](http://www.nevo.co.il/Law_word/law07/mekomi-0704.pdf) מיום 14.6.2007 עמ' 347 – תיקון תשס"ז-2007.

   [ק"ת חש"ם תשע"א מס' 759](http://www.nevo.co.il/law_html/law07/mekomi-0759.pdf) מיום 15.8.2011 עמ' 489 – תיקון תשע"א-2011.

   [ק"ת חש"ם תשפ"ג מס' 1258](http://www.nevo.co.il/law_html/law07/mekomi-1258.pdf) מיום 20.10.2022 עמ' 32 – תיקון תשפ"ג-2022. [↑](#footnote-ref-1)