חוק עזר לכפר סבא (שמירה על איכות הסביבה ומניעת מפגעים), תשס"ח-2008

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 4 |
| סעיף 1 | הגדרות | [Go](#Seif1) | 4 |
|  | פרק ב': מניעת מפגעים וביעורם | [Go](#med1) | 9 |
| סעיף 2 | איסור גרימת מפגע | [Go](#Seif2) | 9 |
| סעיף 3 | סילוק מפגע | [Go](#Seif3) | 9 |
| סעיף 4 | מחזיקים משותפים | [Go](#Seif4) | 9 |
| סעיף 5 | דרישה לסילוק מפגע | [Go](#Seif5) | 9 |
| סעיף 6 | איסור השלכת פסולת | [Go](#Seif6) | 10 |
| סעיף 7 | איסור השלכת פסולת מרכב | [Go](#Seif7) | 10 |
| סעיף 8 | נזק לרחוב כתוצאה מהשלכת פסולת מרכב | [Go](#Seif8) | 10 |
| סעיף 9 | רחיצה וניקוי של כלי רכב | [Go](#Seif79) | 10 |
| סעיף 10 | איסור השקיית צמחים | [Go](#Seif9) | 10 |
| סעיף 11 | איסור עשיית צרכים ברשות הרבים | [Go](#Seif10) | 10 |
| סעיף 12 | ניקוי, איבוק, ניעור וחיבוט | [Go](#Seif11) | 10 |
| סעיף 13 | מי שפכים | [Go](#Seif12) | 10 |
| סעיף 14 | הבערת קוצים | [Go](#Seif13) | 11 |
|  | פרק ג': שמירת חזיתות, ניקוי מגרשים, חצרות כניסות חדרי מדרגות ומקלטים | [Go](#med2) | 11 |
| סעיף 15 | הגדרות | [Go](#Seif14) | 11 |
| סעיף 16 | שמירת ניקיון נכסים | [Go](#Seif15) | 11 |
| סעיף 17 | דרישה לנקות נכס | [Go](#Seif16) | 11 |
| סעיף 18 | גידור נכס | [Go](#Seif17) | 11 |
| סעיף 19 | ניקיון מקלטים ותקינותם | [Go](#Seif18) | 11 |
| סעיף 20 | התקנת תריסי גליליה ופח בעסק | [Go](#Seif19) | 12 |
| סעיף 21 | איסור תלייה והנחה של כבסים וחפצים ושמירת חזיתות | [Go](#Seif78) | 12 |
| סעיף 22 | הודעה לשיפוץ | [Go](#Seif20) | 12 |
| סעיף 23 | שיפוץ בידי העיריה | [Go](#Seif21) | 12 |
| סעיף 24 | חלוקת הוצאות השיפוץ | [Go](#Seif22) | 12 |
|  | פרק ד': פינוי פסולת | [Go](#med3) | 12 |
| סעיף 25 | הגדרות | [Go](#Seif23) | 12 |
| סעיף 26 | שמירת הניקיון | [Go](#Seif24) | 13 |
| סעיף 27 | הצבת מכולות ומיתקנים לטיפול בפסולת | [Go](#Seif25) | 13 |
| סעיף 28 | הנחת כלי אצירה והשימוש בו | [Go](#Seif26) | 13 |
| סעיף 29 | ניקיון כלי אצירה | [Go](#Seif27) | 13 |
| סעיף 30 | התקנת מיתקני מיחזור | [Go](#Seif28) | 13 |
| סעיף 31 | השלכת פסולת למיחזור | [Go](#Seif29) | 13 |
| סעיף 32 | כלי אצירה בבית מלאכה מפעל או מכלאה | [Go](#Seif30) | 14 |
| סעיף 33 | הקטנת נפחם של חומרי אריזה | [Go](#Seif31) | 14 |
| סעיף 34 | פינוי פסולת ביתית | [Go](#Seif32) | 14 |
| סעיף 35 | פינוי פסולת בניין | [Go](#Seif33) | 14 |
| סעיף 36 | פינוי אשפת מפעל, תעשיה, חרושת מכלאה או מלאכה | [Go](#Seif34) | 15 |
| סעיף 37 | פינוי פסולת צמחים | [Go](#Seif35) | 15 |
| סעיף 38 | צווי דרישה לפינוי פסולת, אשפת מפעל, מלאכה או תעשיה, פסולת בניין ופסולת צמחים | [Go](#Seif80) | 15 |
| סעיף 39 | שריפת פסולת | [Go](#Seif36) | 15 |
| סעיף 40 | קניין העיריה | [Go](#Seif77) | 15 |
|  | פרק ה': פינוי חפצים מיושנים | [Go](#med4) | 15 |
| סעיף 41 | איסור השארת חפצים מיושנים | [Go](#Seif37) | 15 |
| סעיף 42 | פינוי חפצים מיושנים | [Go](#Seif38) | 15 |
| סעיף 43 | גרוטות רכב | [Go](#Seif39) | 16 |
| סעיף 44 | רכב שהושאר ברשות הרבים | [Go](#Seif40) | 16 |
| סעיף 45 | מכירת רכב שנגרר או החזרתו לבעליו | [Go](#Seif41) | 16 |
|  | פרק ו': עקירת עצים והסדרת גדר חיה | [Go](#med5) | 16 |
| סעיף 46 | הגדרות | [Go](#Seif42) | 16 |
| סעיף 47 | חובת גיזום גדר חיה | [Go](#Seif43) | 16 |
| סעיף 48 | חובת טיפול בעץ למניעת סכנה או מפגע | [Go](#Seif44) | 16 |
| סעיף 49 | איסור עקירת עצים | [Go](#Seif45) | 16 |
|  | פרק ז': שמירת הסדר והניקיון בגנים ציבוריים | [Go](#med6) | 17 |
| סעיף 50 | הגדרה | [Go](#Seif46) | 17 |
| סעיף 51 | כניסה לגן | [Go](#Seif81) | 17 |
| סעיף 52 | איסור הפרעה | [Go](#Seif47) | 17 |
| סעיף 53 | פגיעה בצמח בגן | [Go](#Seif48) | 17 |
| סעיף 54 | התנהגות בגן | [Go](#Seif49) | 17 |
| סעיף 55 | כלי רכב בגן | [Go](#Seif50) | 17 |
| סעיף 56 | רוכלות | [Go](#Seif51) | 17 |
| סעיף 57 | משחקים בגן | [Go](#Seif52) | 17 |
| סעיף 58 | איסור הפרעת הסדר בגן | [Go](#Seif53) | 17 |
| סעיף 59 | הכנסת בעלי חיים לגן | [Go](#Seif54) | 17 |
| סעיף 60 | קיום אסיפה בגן | [Go](#Seif55) | 17 |
| סעיף 61 | שמירה על מקווי מים | [Go](#Seif56) | 18 |
| סעיף 62 | הרחקה מגן | [Go](#Seif57) | 18 |
|  | פרק ח': שמירת הסדר והניקיון ברשות הרבים | [Go](#med7) | 18 |
| סעיף 63 | מכשול ברשות הרבים | [Go](#Seif58) | 18 |
| סעיף 64 | בניה ארעית | [Go](#Seif59) | 18 |
| סעיף 65 | איסור חסימת תעלה | [Go](#Seif60) | 18 |
| סעיף 66 | כריית שוחות | [Go](#Seif61) | 18 |
| סעיף 67 | נזק לרחוב | [Go](#Seif62) | 18 |
| סעיף 68 | סילוק מכשול וביצוע עבודות | [Go](#Seif63) | 18 |
| סעיף 69 | היתר להעמדת כיסאות ושולחנות | [Go](#Seif64) | 19 |
| סעיף 70 | סגירת חורף | [Go](#Seif65) | 19 |
| סעיף 71 | הקמת דוכנים | [Go](#Seif66) | 19 |
|  | פרק ט': ניקוי מדרכות | [Go](#med8) | 19 |
| סעיף 72 | חובת ניקוי | [Go](#Seif67) | 19 |
| סעיף 73 | איסור השלכת פסולת | [Go](#Seif68) | 19 |
|  | פרק י': הוראות לעניין מקום עינוג | [Go](#med9) | 19 |
| סעיף 74 | איסור הכנסת בקבוקים וגרימת לכלוך | [Go](#Seif69) | 19 |
| סעיף 75 | מודעות | [Go](#Seif70) | 20 |
|  | פרק י"א: התקנת מיתקנים למזגני אוויר | [Go](#med10) | 20 |
| סעיף 76 | דרישה להתקין מיתקן | [Go](#Seif71) | 20 |
| סעיף 77 | רעש מזגנים מדחסים וגנרטורים | [Go](#Seif72) | 20 |
|  | פרק י"ב: החזקת בעלי חיים | [Go](#med11) | 20 |
| סעיף 78 | החזקת בעלי חיים | [Go](#Seif73) | 20 |
| סעיף 79 | הימצאות בעלי חיים ברשות הרבים | [Go](#Seif74) | 20 |
| סעיף 80 | מניעת שוטטות בעלי חיים על ידי העיריה | [Go](#Seif75) | 20 |
|  | פרק י"ג: צעצועים מסוכנים | [Go](#med12) | 21 |
| סעיף 81 | הגדרות | [Go](#Seif76) | 21 |
| סעיף 82 | סייג לייצור צעצועים מסוכנים, מכירתם והשכרתם | [Go](#Seif82) | 21 |
| סעיף 83 | סייג להפעלת צעצועים מסוכנים | [Go](#Seif83) | 21 |
|  | פרק י"ד: רכוש ציבורי | [Go](#med13) | 21 |
| סעיף 84 | איסור פגיעה או השחתה של רכוש ציבורי | [Go](#Seif84) | 21 |
|  | פרק ט"ו: מניעת רעש | [Go](#med14) | 21 |
| סעיף 85 | הגדרות | [Go](#Seif85) | 21 |
| סעיף 86 | גרימת רעש מרכב | [Go](#Seif86) | 22 |
| סעיף 87 | הפעלת צופרים | [Go](#Seif87) | 22 |
| סעיף 88 | הקמת רעש | [Go](#Seif88) | 22 |
| סעיף 89 | הגבלת מפלס הקול של מוסיקה בבית עסק | [Go](#Seif89) | 23 |
| סעיף 90 | תיקונים ושיפוצים | [Go](#Seif90) | 23 |
| סעיף 91 | בניה בימי חול ובערבי שבת וחג | [Go](#Seif91) | 23 |
| סעיף 92 | טלטול מכלים | [Go](#Seif92) | 23 |
| סעיף 93 | פרסומת והודעות | [Go](#Seif93) | 23 |
| סעיף 94 | הפעלת מערכת אזעקה | [Go](#Seif94) | 23 |
| סעיף 95 | מערכת אזעקה ברכב | [Go](#Seif95) | 24 |
| סעיף 96 | הפסקת רעש על ידי העיריה | [Go](#Seif96) | 24 |
| סעיף 97 | סייג לתחולה | [Go](#Seif97) | 24 |
| סעיף 98 | מדידת רעש | [Go](#Seif98) | 24 |
| סעיף 99 | רעש הנשמע מחוץ לאזור מגורים | [Go](#Seif99) | 24 |
|  | פרק ט"ז: שונות | [Go](#med15) | 24 |
| סעיף 100 | איסור הפרעה | [Go](#Seif100) | 24 |
| סעיף 101 | אחריות תאגיד | [Go](#Seif101) | 24 |
| סעיף 102 | הודעה לביצוע | [Go](#Seif102) | 25 |
| סעיף 103 | סמכות ביצוע וחיוב בהוצאות | [Go](#Seif103) | 25 |
| סעיף 104 | מסירת הודעות | [Go](#Seif104) | 25 |
| סעיף 105 | גביית האגרות ושיעורן | [Go](#Seif105) | 25 |
| סעיף 106 | שמירת דינים | [Go](#Seif106) | 25 |
| סעיף 107 | הצמדה למדד | [Go](#Seif107) | 25 |
| סעיף 108 | ביטול | [Go](#Seif108) | 25 |
| סעיף 109 | תחילה | [Go](#Seif109) | 26 |
| סעיף 110 | הוראות מעבר | [Go](#Seif110) | 26 |
| סעיף 111 | הוראת שעה | [Go](#Seif111) | 26 |

חוק עזר לכפר סבא (שמירה על איכות הסביבה ומניעת מפגעים),   
תשס"ח-2008[[1]](#footnote-1)\*

בתוקף סמכותה לפי סעיפים 250, 254 ו-259 לפקודת העיריות (להלן – פקודת העיריות); לפי סעיף 6 לחוק למניעת מפגעים, התשכ"א-1961 (להלן – החוק למניעת מפגעים); לפי סעיפים 2 ו-15 לחוק איסוף ופינוי פסולת למיחזור, התשנ"ג (להלן – חוק איסוף ופינוי פסולת למיחזור); ולפי סעיף 19 לחוק שמירת הניקיון, התשמ"ד-1984 (להלן – חוק שמירת ניקיון), ובאישור השר להגנת הסביבה לעניין פרקים י"א, י"ג, ט"ו, ופרק ב' לעניין החוק למניעת מפגעים ולעניין סעיפים 12, 36 ו-78 לחוק העזר, מתקינה מועצת עיריית כפר סבא חוק עזר זה:

**פרק א': פרשנות**

1. בחוק עזר זה –

הגדרות

"בור שפכים" – מבנה או מיתקן, בין מעל לקרקע ובין מתחתיה, שנועד לקיבולם או לאגירתם של צואים, דלוחים, מי שפכים, פסולת חקלאית או פסולת של נוזלים אחרים, וכן כל סוג של בור רקב, בור חלחול, ביוב, תעלה להובלת שפכים, תאי בדיקה או צינור להובלת מי שפכים;

"ביובית" – רכב המכיל מכל לאיסוף מי שפכים;

"ביב פרטי" – ביב המשמש נכס אחד, על חיבוריו;

"ביב ציבורי" – ביב המשמש כמה נכסים ושהשפכים נזרמים אליו מביבים פרטיים בלבד;

"ביתן פסולת" – מבנה או מיתקן, או כל חלק מהם, המיועד לאחסון כלי אצירה;

"בניין" – כל מבנה, בין שהוא בנוי אבן ובין שהוא בנוי בטון, טיט, ברזל, עץ או כל חומר אחר, לרבות כל חלק של מבנה כאמור וכל דבר המחובר לו חיבור של קבע;

"בעל חיים" – כל בעל חיים לרבות שור, פרה, עגל, סוס, סייח, פרד, חמור, תרנגולים, ברווזים, תרנגולי הודו יונים וכיוצא בהם;

"בעל נכס" – אחד או יותר מאלה:

(1) הבעל הרשום של נכס, או מי שזכאי להירשם כבעל נכס בפנקסי רישום המקרקעין, לרבות בעל זכות חכירה של נכס;

(2) אדם המקבל או הזכאי לקבל הכנסה או שהיה מקבלה אילו הנכס היה נותן הכנסה, בין בזכות ובין כמורשה, כנאמן או כבא כוח;

(3) שוכר או שוכר משנה, ששכר את הנכס; לרבות דייר מוגן כמשמעותו בפרק א' של חלק ב' לחוק הגנת הדייר [נוסח משולב], התשל"ב-1972 (להלן – חוק הגנת הדייר);

(4) המחזיק בנכס;

(5) בעל דירה כמשמעותו בסעיף 52 לחוק המקרקעין, התשכ"ט-1969 (להלן – חוק המקרקעין);

(6) נציגות בית משותף כמשמעותה בסעיף 65 לחוק המקרקעין;

"בעל בית עסק" – אחד או יותר מאלה:

(1) המנהל את בית העסק;

(2) המחזיק של בית העסק;

(3) בעל היתר או רישיון הדרושים לפי כל דין להפעלה או לניהול של בית העסק או לעיסוק בעסק, או מי שעליו מוטלת חובה לקבל היתר או רישיון כאמור;

(4) מי שבהשגחתו או בפיקוחו פועל בית העסק;

"גדר חיה" – שיח, מטפס, עץ, וכל צמח אחר הגדלים על הגבול או בסמוך לגבול, שבין קרקע שיש לה בעלים, ובין דרך, או קרקע ציבורית, או קרקע המשמשת לצורכי ציבור, או קרקע שבחזקת העיריה;

"גן" – גן ציבורי, חורשה או שדרה או שטח ירוק, וכן מקום אחר ברשות הרבים, שצמחים צומחים בו, בין שהוא מגודר ובין שאינו מגודר, אגם או בריכה או מקום שבו מותקנים מיתקני שעשוע לילדים;

"גרוטות רכב" – כהגדרתן בחוק שמירת הניקיון;

"המועצה" – מועצת העיר כפר סבא;

"השלכה" – לרבות זריקה, שפיכה, נטישה, השארה או גרימת לכלוך באופן אחר;

"חומרי אריזה" – אריזות ותיבות ריקות מקרטון או מחומרים אחרים;

"חומר מסוכן" – כהגדרתו בחוק החומרים המסוכנים, התשנ"ג-1993 (להלן – חוק החומרים המסוכנים);

"חזית" – כל חלק מבניין הנשקף אל רחוב או גן, לרבות חלון, מרפסת, גדר, קיר תומך וקיר אחר;

"חפצים מיושנים" – חפצים או מיטלטלין שיצאו מכלל שימוש, לרבות מכונה וחלקיה, תנור, מקרר, דוד חימום, אסכלה, אבזרי אמבט וסניטציה, רהיטים או חלק מהם;

"חצר" – קרקע שמשתמשים בה או שמחזיקים בה יחד עם בניין, לרבות גינה או דשא;

"כביש" – חלק הדרך המיועד לתנועת כלי רכב, או שנסלל או שופר לשם כך, או שתנועת כלי רכב נוהגת לעבור בו;

"כלי אצירה" – מכל, שקית או כלי קיבול המיועדים לאצירת פסולת ביתית, מחומר, צורה, גודל ואיכות כפי שקבע המפקח מזמן לזמן, לרבות עגלות אשפה, מכולות פסולת, דחסן פסולת וכיוצא באלה;

"ליקוי מבנה" – פגם במבנה, בין אם היה קיים מלכתחילה ובין אם נתהווה לאחר זמן;

"מאושר" – מאושר על ידי העיריה, משרד הבריאות או המשרד לאיכות הסביבה או על פי כל דין בהתאם לצורך ולתוכן;

"מדרכה" – חלק מרוחבה של דרך שאינו כביש, המצוי בצד הכביש, ומיועד להולכי רגל בין אם הוא נמצא במפלס אחד עם הכביש ובין אם לאו;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים בפינותיו הקיצוניות של העסק;

"מדביר" – מי שמחזיק בידו רישיון הדברה לפי חוק רישוי עסקים, התשכ"ח-1968 (להלן – חוק רישוי עסקים), והיתר לפי תקנה 30 לתקנות רישוי עסקים (הדברת מזיקים), התשל"ה-1975;

"מהנדס" – אדם שמשמש כמהנדס הרשות, לרבות עובד עיריה שהמהנדס העביר אליו בכתב את סמכויותיו לפי הוראות חוק עזר זה, כולן או מקצתן;

"מזיק" – חלזונות, עשבי בר, טוואי התהלוכה של האורן, מקקים, נמלים, קרציות, יתושים, זבובים, פרעושים, פשפשים, חולדות, נברנים, עכברים, צרעות, דבורי בר;

"מחזיק" – אדם המחזיק למעשה בנכס או בחלק ממנו כבעל או כשוכר או כבר רשות או באופן אחר, למעט אדם הגר בבית מלון;

"מי שפכים" – מים דלוחים, מי כביסה, מי שטיפת רצפות, מים מלוכלכים או מזוהמים, צואים, מי ביוב וכל פסולת אחרת המורחקת בהזרמה לרבות בוצה ומוצקים בתרחיף;

"מיתקן טיפול בשפכים" – מיתקן שהוקם כדין, המשמש או המיועד לשמש להקטנת ריכוז המזהמים שבשפכים על פי חוק;

"מיתקן תברואה" – צנרת תברואתית, לרבות אסלה או תחליף לאסלה, מחסום, סעיף, אבזר, מגלש, מכל מים, בור שפכים, מיתקן לחימום בניין, מיתקן לחימום מים, מערכת אספקת מים כמשמעותם בהוראות למיתקני תברואה (הל"ת), התש"ל-1970, שאושרו על פי תקנות התכנון והבניה (בקשה להיתר, תנאיו ואגרות), התש"ל-1970 (להלן – תקנות התכנון והבניה (בקשה להיתר תנאיו ואגרות)), לרבות חיבור למיתקן תברואה;

"מכלאה" – רפת, לול, דיר, אורווה, שובך יונים, או כיוצא באלה, וכן מקום מגודר או בלתי מגודר, מקורה או בלתי מקורה שמחזיקים בו בעל חיים;

"מפגע" – אחד או יותר מאלה:

(1) רעש, ריח, או זיהום אוויר חזקים או כמשמעותם בחוק למניעת מפגעים;

(2) כל דבר שלדעת ראש העיריה, התברואן או מי שהוסמך מטעמו לפי חוק זה, עלול לסכן את חייו, ביטחונו, בריאותו או רכושו של אדם;

(3) העדר בתי כיסא במספר מספיק או קיום בית כיסא שאינו מדגם מאושר, המשמש למטרת מגורים או עסק או למטרה אחרת או בית כיסא שאינו מוחזק במצב נקי ותקין, לפי קביעת התברואן;

(4) העדר ביב פרטי במקום שבו נדרשת הקמתו של ביב כאמור וקיים חיבור לרשת הביוב הציבורי, או קיום בור שפכים שהוא לקוי או אינו מתאים לדעת התברואן לתכליתו או אינו מספיק להרחקה תקינה מהנכס של מי שפכים;

(5) בניין שהוא לדעת התברואן לקוי בחלקו או בכללו, באופן שעלולים לחדור אליו או דרכו מים, רטיבות, טחב, רוח או עשן;

(6) צינור מי שפכים, פתח בור שפכים או כיוצא באלה בין בתוך בניין ובין מחוצה לו, שלא נקבע בהם מכסה אטום או שהמכסה אינו קבוע כהלכה;

(7) בור שפכים או צינור אוורור או מרזב, שהם סדוקים, שבורים, או לקויים באופן שאוויר מסואב או נוזלים שבהם פורצים החוצה או מחלחלים מתוכם או שחומרים עלולים ליפול לתוכם;

(8) מיתקן תברואה לקוי שלא הוחזק כראוי או שאינו פועל כראוי;

(9) כל אסלה או קבועה אחרת במיתקן תברואה שאינה מצוידת במחסום, או שמחסומה אינו מטיפוס מאושר או שאינו קבוע כהלכה לדעת התברואן;

(10) חיבור או קישור לקוי של מיתקן תברואה או ביב פרטי, מערכת הסקה, מיתקן קירור או חימום, מיתקן מים או מכל דלק;

(11) מרזב מי ניקוז או מגלש הקשור, במישרין או בעקיפין, עם ביב פרטי או ציבורי, צינור שפכים, צינור דלוחים, אסלה או כל צינור או מחסום במיתקן תברואה, מי שפכים או תעלת שפכים;

(12) מקום המשמש או ששימש לאגירת מים או לאגירת מי שפכים לרבות תא בקרה של בור שפכים של ביב פרטי, הנמצא לדעת התברואן במצב הגורם או העלול לגרום לזיהום המים שבתוכו או לריבוי חרקים, או שאינו מכוסה במכסה ברזל או בטון לא חדיר מטיפוס מאושר;

(13) שימוש במרזב כצינור מי שפכים או שפיכת נוזל שאינו מי גשם דרך מרזב;

(14) שימוש במערכת ביוב לסילוק מי גשמים, בין על ידי חיבור מרזבים לרשת הביוב ובין על ידי פתיחת שוחות ביוב לניקוז המים;

(15) שימוש במערכת ביוב לסילוק שמנים, בין על ידי חיבור צינורות ניקוז השמן לרשת הביוב ובין על ידי פתיחת שוחות ביוב לניקוז שמן;

(16) הצטברות חומר, בין בתוך בניין ובין בסביבתו, הגורם או עלול לגרום, לדעת התברואן, לרטיבות או טחב בבניין או בסביבתו, או עלול להזיק לבריאות;

(17) אכסון של חומר בניין ברשות הרבים או בחצרות העלול לגרום, לדעת המפקח או התברואן, למפגע בריאותי, סביבתי או בטיחותי;

(18) הצטברות עפר, אבנים, עצים, גרוטאות מתכת, חלקי כלי רכב, פסולת חקלאית וכיוצא בהם, חפצים, רהיטים, כלים או כל חומר אחר העלול להזיק לבריאות או להוות, לדעת תברואן, מפגע לשכנים או לסביבה;

(19) אי-התקנת מעשנה בנכס, שלדעת תברואן, יש צורך להתקינה, או החזקת מעשנה בנכס במצב לקוי או שאינו תקין או בגובה שאינו מספיק, לדעת התברואן, או שהיא פולטת עשן, גזים או פיח, העלולים לגרום נזק לבריאות או מטרד לשכנים או לסביבה;

(20) צריף או מבנה שמחמת העדר נוחיות סניטרית או מסיבה אחרת שוררים בו תנאים, שלדעת המפקח, מזיקים לבריאות או מהווים מטרד לסביבה;

(22) באר, בור מים, מכל מים, וכל מקום המשמש לאגירת מים אשר, לדעת התברואן, נמצאים במצב העלול לגרום לזיהום המים שבתוכם או להתפתחות יתושים;

(23) כיסאות, שולחנות, ארגזים, חפצים, כלים או חומר אחר המוחזקים ברשות הציבור ואשר יש בהם כדי לגרום למפגע;

(24) שטח אדמה, שלדעת המפקח, אינו מגודר במידה מספקת, העלול לשמש כמקום להצטברות פסולת ביתית או פסולת;

(25) שימוש בנכס בניגוד למטרה שלשמה נועד על פי כל דין;

(26) תנור, אח, קמין או כבשן, בין שהוא משמש למלאכה או לחימום ובין לתכלית אחרת, שלדעת התברואן, אינו מכיל כראוי את חומר הדלק בתוכו וגורם בכך לפליטת עשן או גזים במידה המזיקה או העלולה להזיק לבריאות או להוות מטרד לשכנים או לסביבה;

(27) בית חרושת, בית מלאכה, בית אוכל, מקום עבודה או מחסן מסוג כלשהו, שאינו מוחזק במצב נקי או שעלול לגרום, לדעת התברואן, נזק לבריאות או מטרד לשכנים או לסביבה;

(28) אבק או פסולת הנוצר במהלך הפעלת בית חרושת, בית מלאכה, אתר בניה, או במקום עבודה מסוג כלשהו הגורם או העלול לגרום, לדעת התברואן, נזק לבריאות או מטרד לשכנים או לסביבה;

(29) הפרעה לשימוש במיתקן תברואה או במיתקני אספקת מים או הפרעה כלשהי להחזקתו היעילה של נכס מבחינה תברואתית או אחרת;

(30) שימוש בשפכים, בדלוחים או במי פסולת בלתי מטוהרים להשקיה;

(31) העדר כלי אצירה לפסולת ביתית במספר מספיק ומטיפוס מאושר בנכסים;

(32) פי צינור דלק העשוי להזנת מכל דלק של הסקה מרכזית או דירתית או של מפעל כלשהו, המסתיים במרחק של פחות משבעים וחמישה סנטימטרים מהצד הפנימי של גבול הנכס;

(33) הימצאות מזיקים בנכס או עקבותיהם, העלולים לגרום נזק לבריאות או מפגע לשכנים או לסביבה;

(34) צמח הצומח בנכס המהווה או עלול להוות סכנה או לגרום הפרעה או אי-נוחות לשכנים או לסביבה;

(35) צמח או ענפי עץ הבולטים או מתפשטים לעבר רשות הרבים, המפריעים או העלולים להפריע לעוברים ושבים או לרכב;

(36) הימצאות צמחיה בלתי תרבותית שלא טופחה בידי אדם, בנכס, כולל קוצים, דרדרים וכיוצא בהם;

(37) נדידת חול, עפר, חצץ, אדמה או נוזלים מנכס לרחוב;

(38) קוצים או חומר אחר הנמצאים בנכס, העלולים לגרום לשריפה או להתפשטותה או העלולים לגרום להתרבותם של זחלים, חרקים ומזיקים למיניהם;

(39) החזקה בנכס של בעלי חיים באופן המזיק או העלול, לדעת התברואן, להזיק לבריאות או להוות מטרד לשכנים או לסביבה;

(40) החזקה בנכס של חפצים או מיטלטלין שיצאו מכלל שימוש לרבות כלי רכב וחלקיו, מכונה וחלקיה, גרוטאות, תנור, מקרר חשמלי, דוד שמש, אסלה, אמבטיה, רהיטים או חלק מהם;

(41) גרוטות רכב המוחזקות בנכס;

(42) אחסנת דברי אוכל או דבר אחר, בצורה העלולה, לדעת התברואן, לסכן את בריאותם של המשתמשים באותו דבר מאכל, משקה או חומר אחר, לרבות אחזקת מוצרי מזון שפג תוקפם;

(43) הכנת מזון ומכירתו בלא בגדי עבודה וכיסוי ראש;

(44) אחסנת דברי אוכל, משקה, או ירקות, בצורה המאפשרת לחרקים, שרצים, חולדות, עכברים או בעל חיים אחר או אבק ולכלוך להגיע אליהם, או אחסון שלא בקירור מתאים של דברי מאכל, לרבות דגים, עופות ובשר וחלקים שיש לשמרם בקירור;

(45) התקנת אנטנות או שילוט או דוד שמש בצורה גלויה, העלולה לסכן עוברים ושבים או המכערת את פני המקרקעין;

(46) העמדת מכל או כלי אכסון אחר של דלק או חומר מסוכן אחר באופן העלול לגרום לזיהום הקרקע ובטיחות הסביבה, או בניגוד להוראות חוק החומרים המסוכנים והתקנות שהותקנו על פיו;

(47) העדר מפריד שומן בבתי עסק שבהם יש להחזיק מפריד שומן על פי חוק, או החזקה לקויה של מפריד שומן כאמור;

(48) העברת שפכים בתעלת שפכים שאינה סגורה ומוצנעת;

"מפקח" – אדם שראש העיריה מינהו בכתב למפקח לעניין הוראות חוק עזר זה, כולן או מקצתן, או לגבי תחום המוגדר במינוי;

"מפקח אזורי" – אדם הפועל במסגרת היחידה האזורית לאיכות הסביבה ומונה בכתב על ידי ראש העיריה כמפקח לעניין הוראות חוק עזר זה;

"מקום עינוג" – כל מקום שבו מתקיים עינוג ציבורי כהגדרתו בסעיף 3(ב) לחוק רישוי עסקים, למעט דירה פרטית;

"מקלט" – מבנה או מקום אחר שהותקן לשמש מקלט, לפי תכנית שהרשות המוסמכת אישרה לפי חוק ההתגוננות האזרחית, התשי"א-1951 (להלן – חוק ההתגוננות האזרחית);

"נכס" – קרקע, בניין או חלק מהם, בין תפוס ובין שאינו תפוס;

"עינוג ציבורי" – כהגדרתו בסעיף 3(ב) לחוק רישוי עסקים;

"עיריה" – עיריית כפר סבא;

"עסק" – כל מקום המתנהל בו עסק לרבות בית אוכל, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק, חנות, בית מלאכה, בית חרושת, עסק סיטונאי, מעבדה, מקום להימור או להגרלה, מפעל לעיבוד נתונים, משרד להנהלת חשבונות ממוכנת, משרד להעתקות, חנות כל-בו, סופרמרקט, בנקים, דואר, מרפאות, בית חולים, בית אבות, עסקים בבתי מגורים ומקום אשר מתנהל בו עסק מכל סוג ומין, וכיוצא באלה;

"עקירת עץ" – כריתת עץ, שבירתו, שריפתו או סילוקו;

"פסולת" – פסולת ביתית, פסולת מפעל, פסולת בניין, פסולת צמחים, פסולת מעורבת, פסולת יבשה, זבל, לרבות שיירי מזון, קליפות, ניירות, בקבוקים, תיבות, קופסאות, קרטונים, אריזות למיניהן, גרוטאות, פסדים, צמיגים, גזם, עץ, קרשים, סמרטוטים, בדלי סיגריות, גרוטות רכב, וכן כל דבר אחר העלול לגרום אי-ניקיון או אי-סדר או סכנה לבריאות;

"פסולת ביתית" – פסולת המצטברת במקום מגורים או במהלך פעילות רגילה של בני אדם, שאינה פסולת בניין או פסולת חקלאית, או פסולת צמחים או פסולת תעשייתית;

"פסולת בניין" – פסולת או שיירי חומרים המשמשים לבניה או לתיקונים או לשינויים של בניין או בקשר עם אותן עבודות או לשם ביצוע עבודות פיתוח מסביב לבניין, לרבות ערימות אדמה, חלקי מתכת וחלקי הריסות של מבנים;

"פסולת חקלאית" – לרבות הפרשת בעלי חיים, וכן פסולת או מי שפכים שמקורם במכלאה;

"פסולת צמחים" – צמח קטוף, גזום, תלוש או צמח שנשר, לרבות ענפים, עלים, עשב, דשא וכיוצא באלה;

"פסולת תעשייתית" – פסולת ביתית, פסולת חקלאית או גרוטאה, הנוצרים או נפלטים או יוצאים מבית מלאכה, בית חרושת, מפעל או מקום אחר המשמש לייצור תוצרת, הרכבתה, אריזתה או שלב אחר בטיפול בה;

"צמח" – עץ, שתיל, דשא, שיח, ענף, ניצן, תפרחת, פרי, פרח או חלק מהם, נטוע או צומח;

"ראש העיריה" – לרבות עובד העיריה שראש העיריה העביר לו בכתב את סמכויותיו לפי חוק עזר זה כולן או מקצתן;

"רחוב" – לרבות דרך, נתיב להולכי רגל, מדרכה, כביש, גשר, מעבר המשמש רחוב או מיועד לשמש אמצעי גישה לבתים בין פרטי ובין ציבורי, תעלה, ביב, חפירה, רחבה, כיכר, גינה או גן, וכן מקום פתוח לשימוש ציבורי או שהציבור נוהג לעבור בו או שהציבור נכנס אליו או רשאי להשתמש בו או להיכנס אליו, בין שהם מפולשים ובין שאינם מפולשים;

"רחוב הגובל בעסק" – רחוב או קטע רחוב הגובל בעסק, בין אם יש גישה אל העסק מאותו רחוב ובין אם אין גישה כאמור, וכולל עסק שיש גישה אליו מאותו רחוב או קטע רחוב דרך נכס אחר או דרך מדרכה, לרבות עסק שבינו ובין אותו רחוב או קטע רחוב נמצאים תעלה, ביוב, חפירה, רצועת ירק, נטיעות, שדרה או כיוצא בהם, או שטח המיועד, לפי תכנית שאושרה, בהתאם לחוק התכנון והבניה, התשכ"ה-1965 (להלן – חוק התכנון והבניה), לרצועת ירק, נטיעות או שדרה;

"רכב" – רכב הנע מכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות רכב מנועי, אופניים, תלת-אופן ועגלה כהגדרתם בפקודת התעבורה, התשכ"א-1961 (להלן – פקודת התעבורה), למעט רכב של העיריה הנהוג בידי עובד עיריה בעת מילוי תפקידו;

"רשות היחיד" – מקום שאיננו ברשות הרבים;

"רשות הרבים" – כל מקום שהציבור רשאי להשתמש בו או לעבור בו או שהציבור משתמש או עובר בו למעשה;

"שטח ציבורי" – לרבות שטח הרשום על שם הרשות המקומית, שטח המיועד, בהתאם לתכנית בניין ערים החלה עליו, לשמש כשטח ציבורי פתוח או שטח לבניין ציבורי, רחוב, שדרה, חורשה, גן, גינה, פסי ירק, אגם, בריכה, וכן שטח המיועד לשמש את הציבור;

"תברואן" – מנהל המחלקה לתברואה של העיריה, מהנדס התברואה של העיריה, רופא העיריה, הנדסאי איכות הסביבה או כל פקיד מקצועי שמועצת העיריה הסמיכה לכך בכתב לצורך חוק עזר זה, כולו או מקצתו;

"תחנת אוטובוסים" – תחנה שבה מתחיל או מסתיים קו אוטובוס, וכן מקום המשמש לעליה וירידה של נוסעים לאוטובוס וממנו;

"תעלת שפכים" – לרבות סעיפי תעלות שפכים, תאי בדיקה ונספחים אחרים.

**פרק ב': מניעת מפגעים וביעורם**

2. (א) לא יגרום אדם מפגע ולא ירשה לאחר לגרום מפגע.

איסור גרימת מפגע

(ב) בעל נכס או מחזיק בו חייב להחזיק את הנכס באופן שלא יתקיים בו מפגע וחייב לשמור על הניקיון בנכס ובסביבתו ולנקוט את כל האמצעים הדרושים למניעת מפגע בנכס.

(ג) נמצא מפגע בנכס יראו את בעל הנכס או המחזיק בו כאדם שעבר על הוראות חוק זה, אלא אם כן הוכיח אחרת.

3. בעל נכס או מחזיק בו חייב להסיר מיד, לתקן ולסלק מפגע שנתגלה בנכס.

סילוק מפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כל אחד מהם.

מחזיקים משותפים

5. (א) ראש העיריה, המפקח או התברואן, רשאי, בהודעה בכתב, לדרוש מכל אדם לסלק מפגע לפי הוראות חוק עזר זה, וכן רשאי הוא לדרוש מאותו אדם לבצע עבודות הנחוצות לשם סילוק המפגע ולמניעת הישנותו, בהתאם לפרטים, לאופן הביצוע, לתנאים ולמועדים הקבועים בהודעה.

דרישה לסילוק מפגע

(ב) ראש העיריה, המפקח או התברואן, רשאי, בהודעה בכתב, לדרוש מבעל נכס או מחזיק שבנכסו נמצאו מזיקים, להדביר את המזיקים שבנכסו ולבצע את העבודות הדרושות לשם כך, בהתאם לפרטים, ולתנאים ולמועדים הקבועים בהודעה; ואולם לא ידביר אדם חולדות, נברנים ועכברושים בחומרים רעילים, אלא באמצעות מדביר.

(ג) מי שחייב בסילוק מפגע שנמסרה לו הודעה כאמור, חייב למלא אחריה.

6. (א) לא ישליך אדם, לא ישאיר ולא יניח, ולא ירשה לאחר מטעמו להשליך, להשאיר או להניח, פסולת ברשות הרבים או ברשות היחיד, אלא בהתאם להוראת חוק עזר זה.

איסור השלכת פסולת

(ב) לא ישליך אדם ולא ישאיר, יניח או ישים, ולא ירשה לאחר מטעמו להשליך, לשים להשאיר או להניח דבר בכלי אצירה מלבד פסולת ביתית.

(ג) לא ישליך אדם ולא ישאיר, יניח או ישים, ולא ירשה לאחר מטעמו להשליך, לשים להשאיר או להניח פסולת ביתית ברשות הרבים או ברשות היחיד, אלא בכלי אצירה שהותקן ובהתאם להוראות חוק עזר זה.

(ד) לא יניח או ישים אדם, ולא ירשה לאחר מטעמו לשים או להניח כלי אצירה ברשות הרבים, למעט עובדי העיריה או מי מטעמם בעת מילוי תפקידם, ולמעט אדם שראש העיריה או המפקח הורה לו בכתב אחרת.

7. (א) לא ישליך אדם פסולת מרכב לרשות הרבים, לרבות חומר כלשהו או כל חפץ אחר.

איסור השלכת פסולת מרכב

(ב) לעניין סעיף זה רואים כמי שהשליך את הפסולת מרכב:

(1) מי שרשום כבעל הרכב זולת אם הוכיח כי בשעת ביצוע העבירה הוא לא נהג ברכב;

(2) מי שנהג ברכב בשעת העבירה זולת אם הוכיח אחרת.

8. נגרם נזק לרחוב כתוצאה מהשלכת פסולת מרכב כאמור בסעיף 7, יראו כאחראי על הנזק –

נזק לרחוב כתוצאה מהשלכת פסולת מרכב

(1) מי שרשום כבעל הרכב זולת אם הוכיח כי בשעת ביצוע העבירה הוא לא נהג ברכב;

(2) מי שנהג ברכב בשעת העבירה זולת אם הוכיח אחרת.

9. (א) לא ישתמש אדם בקילוח של מים זורמים לניקוי כלי רכב, למעט ניקיון רכב במכון רכב מורשה.

רחיצה וניקוי של כלי רכב

(ב) לא ירחץ אדם רכב ברשות הרבים, באופן שבמקום הרחיצה יישארו שלולית או מים עומדים.

10. לא יפעיל אדם ממטרה או מכשיר אחר להשקיית צמחים, ולא ירשה לאחר מטעמו להפעיל מכשיר כאמור בנכסו, באופן הגורם או עלול לגרום להפרעה לעוברים ושבים ברשות הרבים, או לאנשים בנכס גובל.

איסור השקיית צמחים

11. (א) לא יעשה אדם את צרכיו ברשות הרבים אלא בשירותים בלבד, וכן לא יזהם או ילכלך את רשות הרבים בצורה אחרת.

איסור עשיית צרכים ברשות הרבים

(ב) עשה בעל חיים את צרכיו בהטל גללים ברשות הרבים, חייב בעליו או מי שהפיקוח על בעל החיים בידו, לאסוף מיד את הגללים ולפנותם.

12. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או דבר אחר ברשות הרבים או דרך פתח הפונה אל רשות הרבים.

ניקוי, איבוק, ניעור וחיבוט

(ב) לא ינקה אדם, לא ינער, לא יחבוט ולא יאבק, מרבד, שטיח, כלי מיטה או דבר אחר, באופן הגורם למטרד או לרעש בלתי סביר, אף אם אינו ברשות הרבים או דרך פתח שאינו פונה לרשות הרבים, בשעות שבין 14:00 לבין 16:00 ובין 19:00 לבין 07:00 למחרת.

13. (א) לא ישתמש אדם ולא ירשה לאחר מטעמו להשתמש במי שפכים להשקיה.

מי שפכים

(ב) לא יזרים אדם, ולא ירשה להזרים, מי שפכים לרשות הרבים או לרשות היחיד.

(ג) לא יוביל אדם ולא ירשה לאחר מטעמו להוביל מי שפכים ברשות הרבים או ברשות היחיד, שלא לתוך בור מי שפכים או שלא באמצעות אבזרים שאישר ראש העיריה או המפקח.

(ד) לא יוביל אדם ולא יאסוף, יעביר, או ישפוך מי שפכים מבור שפכים או מביב פרטי, אלא באמצעות ביובית המטפלת בפינוי מי שפכים למכון מאושר לטיפול בשפכים.

14. לא יבעיר אדם קוצים, עצים, צמחים, פסולת ביתית, פסולת בניין, פסולת צמחים או חומר אחר כלשהו בגן, ברשות הרבים, ברשות היחיד, בשדה או בשטח מגורים בנוי בתחום העיריה או בכל מקום אחר תחת כיפת השמים אלא לפי היתר בכתב מאת ראש העיריה ובהתאם לאתרים המפורטים בהיתר.

הבערת קוצים

**פרק ג': שמירת חזיתות, ניקוי מגרשים, חצרות כניסות חדרי מדרגות ומקלטים**

15. בפרק זה –

הגדרות

"בעל נכס" – לרבות בעל בית עסק כהגדרתם בחוק זה;

"חפצים" – פריט זר, המצוי בחזיתו של בית, בין אם הוא צמוד, תלוי או מונח על החזית ובין אם לאו, לרבות מרזבים חיצוניים, מזגנים, דודי שמש, מכלים, אנטנות תקשורת, צנרת לסוגיה, מתלי כביסה, סורגים, יריעות בד, יוטה או חומר אחר;

"שיפוץ" – לרבות תיקון, שיפור וחידוש של בניין או חלק ממנו וכולל עבודת צביעה, טיח, סיוד, סתימה או מילוי, שינוי מקום צנרת חיצונית, עבודות להגנה מפני חלודה, מפני רטיבות או מים, וכן הריסה או סילוק דבר הפוגע במראה של חלק מהבניין וקירותיו החיצוניים של אותו חלק או בתקינותם, לרבות הסרת מרזב המותקן על גבי קיר או חלק אחר של הבניין הנשקפים אל רחוב או גינה, וכן ניקיון ותקינות המקלט.

16. (א) בעל ומחזיק נכס חייב לשמור באופן מתמיד על ניקיונם של החצר, המבוא לבית, מקום חניה, חדר מדרגות, הגג, המקלט, כל שטח פרטי או משותף אחר אם קיים, וכל מקום המשמש את דיירי הנכס, פרט לדירות הפרטיות, לנקותם ולשמרם להנחת דעתו של ראש העיריה המפקח או תברואן, לסלק כל פסולת ביתית פסולת חקלאית, או פסולת בניין, וכן לנקות את מדרגות חדר הכניסה והמדרכות בתחום החצר.

שמירת ניקיון נכסים

(ב) אדם המעסיק עובדים לעבודות בניה, חפירה, חציבה וכיוצא באלה, חייב להבטיח במקום העבודה נוחיות סניטרית כדרוש לעובדים במקום, למשך זמן ביצוע העבודות, וכן חייב הוא, לאחר גמר העבודה, לבער את כל הזוהמה והלכלוך שנצטברו ולנקות את המקום, להנחת דעת ראש העיריה המפקח או התברואן.

17. ראש העיריה המפקח או התברואן רשאי, בהודעה בכתב, לדרוש מבעל נכס, לנקות את הנכס או כל חלק ממנו לרבות המקלט הצמוד לנכס, חזית הנכס, חדר המדרגות, שטח הקרקע שמשתמשים בו או מחזיקים בו יחד עם הנכס כחצר או כגינה או לצורך אחר של אותו נכס, וכן את הכניסות לנכס, או לעשות כל עבודה אחרת הדרושה, לדעת ראש העיריה המפקח או התברואן, לניקיון הנכס; ההודעה תכלול תנאים ופרטים בדבר האופן שבו יש לבצע את הניקיון או העבודה והמועד שבו יש לבצעם; בעל נכס חייב למלא אחרי דרישת ראש העיריה, התברואן או המפקח.

דרישה לנקות נכס

18. ככל שהדבר דרוש לשם מניעת מפגע או סכנה לציבור, חייב בעל הנכס לגדר את הנכס או להקים בו קיר הפרדה בהתאם לדרישת ראש העיריה המהנדס או המפקח ולהנחת דעתו.

גידור נכס

19. (א) בעל נכס יחזיק את המקלט המצוי ברשותו במצב נקי ותקין המאפשר שימוש בו בכל עת שיהיה צורך בכך.

ניקיון מקלטים ותקינותם

(ב) בעל נכס יערוך כל תיקון ושינוי הדרושים לשם מילוי החובה האמורה בסעיף קטן (א), כפי שיידרש בכתב, בהתאם להוראות סעיף 14 לחוק ההתגוננות האזרחית.

(ג) מפקח או מי מטעמו רשאי בכל עת לנקות, לפנות, לתקן או להתאים מקלט לצורכי אותה עת, וזאת לאחר שניתנה הודעה בכתב לבעל המקלט, כי אם לא יעמיד את המקלט במצב הכן כמשמעותו בפרק החמישי לחוק ההתגוננות האזרחית, בתוך 5 ימים, או לא ימלא אחר דרישות אחרות שיפורטו בהודעה, בתוך 15 ימים, רשאית העיריה או מי מטעמה לבצע את האמור בהודעה על חשבונו.

(ד) מפקח או מי מטעמו יערוך רשימה של הפריטים אשר פונו מהמקלט, והודעה על פינוים תישלח בכתב, בצירוף הרשימה אל בעל הנכס.

(ה) העיריה רשאית למכור כל פרט או חפץ אשר פונה מהמקלט, אם לא נדרש על ידי בעל המקלט בתוך 30 ימים מיום שנמסרה לבעל המקלט הודעה כאמור בסעיף קטן (ד) ולפרוע את הוצאות הפינוי מתמורת המכירה.

(ו) תמורת המכירה לאחר ניקוי הוצאות הפינוי האחסון והמכירה תושב לבעל הנכס.

20. לא יתקין בעל עסק תריס גלילה או פח בפתח עסקו למעט סורג הגנה שאינו אטום.

התקנת תריסי גליליה ופח בעסק

21. (א) בעליו ומחזיקו של נכס חייבים לשמור על תקינות חזות הנכס כלפי הרחוב.

איסור תלייה והנחה של כבסים וחפצים ושמירת חזיתות

(ב) לא יתלה אדם, לא יצמיד ולא יניח, ולא ירשה לאחר מטעמו לתלות, להצמיד או להניח כבסים וחפצים אחרים בחזית הנכס הפוגעים בחזיתו או המהווים או עלולים להוות סכנה לציבור, אלא לפי הנחיות המהנדס; נמצאו חפצים מונחים, תלויים או מוצמדים בחזית נכס, יראו את המחזיק בנכס כאחראי לתלייתם, הנחתם או הצמדתם של החפצים.

(ג) בעליו או מחזיקו של בית ימלאו אחר דרישות ראש העיריה או המפקח, בכל הנוגע לסילוק כבסים או חפצים התלויים או המונחים בחזית הנכס בתוך הזמן הנקוב בהודעה וכן לדרישות המהנדס בכל הנוגע להתקנת מסתורי כביסה, דודי שמש, אנטנות וצלחות תקשורת, מסתורים לבלוני גז, מקומות להתקנתם של מזגנים ומרזבים, שמירת ניקיונם ומראם הנאות והכל כפוף להוראות כל דין.

22. (א) ראש העיריה או המהנדס רשאי לדרוש מבעל נכס, בהודעה בכתב, לבצע בנכס, או בחזית הנכס עבודות שיפוץ כמפורט בהודעה; בעל נכס שקיבל הודעה כאמור חייב למלא אחריה.

הודעה לשיפוץ

(ב) בהודעה לפי סעיף קטן (א), רשאי ראש העיריה או המהנדס לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחומרים, לצבעים ולאופן ביצוע העבודות.

(ג) לא ישפץ אדם בניין אלא על פי הודעת שיפוץ כאמור בסעיף זה או לפי היתר מאת ראש העיריה או המהנדס, ובהתאם לתנאים ולהוראות שנקבעו בהם.

23. נדרש אדם בהודעה בכתב לבצע עבודות שיפוץ ולא ביצען או לא השלימן בתוך התקופה שנקבעו בהודעה או ביצע עבודות בלא היתר או ביצע עבודות שיפוץ הפוגמות בצורה החיצונית האחידה של הבניין או שיפץ חזית בניין שלא לפי התנאים וההוראות שנקבעו בהודעה או בהיתר, רשאי ראש העיריה או המהנדס לבצע את עבודות השיפוץ או להרוס או לתקן את העבודות שנעשו, לפי העניין, ולגבות מאת אותו אדם את ההוצאות שהוציאה העיריה לשם כך, ובלבד שהתראה על ביצוע העבודות על חשבון אותו אדם, נמסרה לו זמן סביר מראש.

שיפוץ בידי העיריה

24. (א) בהוצאות השיפוץ לפי פרק זה יישאו –

חלוקת הוצאות השיפוץ

(1) בנכס שהוא בית משותף – נציגות הבית המשותף או בעלי הדירות בו או המחזיקים בדירות; בעליה של כל דירה או המחזיק בדירה יחויב לפי שטחה היחסי של רצפת הדירה שלו לעומת השטח הכולל של רצפת כלל הדירות בבניין; הכל זולת אם נקבע שיעור אחר בתקנון הבית המשותף כמשמעותו בסימן ג' לפרק ו' בחוק המקרקעין;

(2) בנכס אחר – בעלו של הנכס או המחזיק בנכס.

(ב) דמי השתתפות החלים על בעלי נכסים או מחזיקים לפי סעיף קטן (א) ישולמו לעיריה מידי כל אחד מהם מיד עם השלמת השיפוץ לפי חשבון שיישלח אליהם מאת המהנדס, ואולם אם בוצע השיפוץ בשלבים רשאית העיריה לגבות מכל אחד מבעלי הנכסים או מהמחזיקים, מיד עם השלמת כל שלב, את סכום השתתפותו בהוצאות אותו שלב או אותם שלבים שהושלמו לפניו, לפי חשבון שיישלח אליהם כאמור.

(ג) דמי ההשתתפות ישולמו בתוך 3 חודשים ממועד הודעת ראש העיריה או המהנדס לבעל הנכס או למחזיק על השלמת השיפוץ או השלמת שלב משלבי השיפוץ בצירוף חשבון דמי השתתפות.

**פרק ד': פינוי פסולת**

25. בפרק זה –

הגדרות

"בעל נכס" – לרבות בעל בית עסק כהגדרתם בחוק זה;

"מיתקן טיפול בפסולת" – דחסן, מכבש, מיתקן או אמצעי אחר, המיועדים לטיפול בפסולת ובכלל זה להקטנת נפחה;

"מיתקן מיחזור" – כלי או אמצעי לאצירה, דחיסה, כבישה גריסה, קשירה, וכיוצא באלה המשמש לאיסוף, מיון, טיפול או הקטנת נפח של פסולת למיחזור;

"פינוי" – לרבות הובלה, העברה והורקה;

"תחנת מעבר" – שטח בתחום העיריה, המשמש או מיועד לשמש כתחנת ביניים לצורך הקטנת נפחה של פסולת והפרדתה.

26. לא ישליך אדם ולא יניח, יזרוק, או ישאיר פסולת ביתית מחוץ לכלי לאצירה, ואף לא ישליך פסולת ביתית מרשות היחיד לרשות הרבים, ולא ילכלך את רשות הרבים.

שמירת הניקיון

27. (א) העיריה רשאית להתקין בתחומה מכולות לאיסוף ופינוי פסולת, ובכלל זה, לאיסוף ופינוי פסולת מאתרי בניין שבתחום העיריה, ולהורות על השימוש בהם.

הצבת מכולות ומיתקנים לטיפול בפסולת

(ב) המפקח רשאי להורות לבעל נכס ולמחזיק להתקין ולהחזיק בנכס מיתקן לטיפול בפסולת; ורשאי הוא להורות כאמור בדבר סוג המיתקן, מספר המיתקנים, מקום הצבתם בנכס, תיקונם או החלפתם.

28. (א) בעל או מחזיק נכס חייב להתקין בבניין או בחצרו כלי אצירה לפי הוראות ראש העיריה או המפקח לעניין הצורה, הגודל, החומר, המספר ושאר התנאים שייקבעו על ידי ראש העיריה או המפקח, וחייב הוא להחזיקם במצב תקין ונקי, לתקנם או להחליפם באחרים, הכל לפי דרישת ראש העיריה או המפקח ובזמן שיקבע.

הנחת כלי אצירה והשימוש בו

(ב) לא יניח בעל או מחזיק נכס כל כלי אצירה ברחוב או בכל רשות הרבים אחרת, אלא על פי היתר מיוחד לכך מאת המפקח.

(ג) לא יניח, ישליך, יזרוק ישאיר או ישים אדם פסולת ביתית בכלי אצירה אלא בתוך שקית סגורה היטב.

(ד) לא יניח, ישליך, יזרוק, ישאיר או ישים אדם בתוך כלי אצירה שהותקן כאמור בסעיף קטן (א) פסולת חקלאית, מי שפכים, פסולת מפעל או מפסולת בניין, חומרים נוזלים, דליקים, חתיכות ברזל או אבנים העלולים לקרוע או להשחית את כלי האצירה או להקשות על פינוי הפסולת הביתית מתוכו.

(ה) בעל נכס או כל אדם אחר מטעמו ישתמש בכלי אצירה אך ורק לצורך הטמנת פסולת ביתית, ולא יעשה בו כל שימוש אחר, או יסב אותו לצורך שימוש אחר.

29. (א) בעל נכס ישמור על ניקיון ותקינות כלי האצירה להנחת דעתו של ראש העיריה או המפקח, וידאג לתיקונו, החלפתו, צביעתו או נקיטת כל אמצעי אחר הנדרש לשם אחזקתו התקינה.

ניקיון כלי אצירה

(ב) ראש העיריה או המפקח, רשאי, בהודעה בכתב, לדרוש מבעל נכס שיתקין, יתקן או יחליף, יצבע, את כלי האצירה בנכס, בחצרו, או שנועד לשימוש הנכס, לרבות התקנת ברז המחובר לרשת המים של הבית ומתחתיו בריכה המחוברת לרשת הביוב של הבית; אדם שקיבל הודעה כאמור מראש העיריה או מהמפקח חייב למלא אחריה.

30. (א) העיריה רשאית להקצות בתחומה מקומות להקמת מיתקני מיחזור, ולהתקין, בין בעצמה ובין בידי אחרים, מיתקני מיחזור בשטח שיפוטה.

התקנת מיתקני מיחזור

(ב) בעל עסק ובעל בית מגורים, יתקינו, על פי דרישת המפקח, ובהתאם לתנאים שפורטו בדרישה, מיתקן מיחזור אחד או יותר, אשר יהיו נפרדים מכלי האצירה, ישמרו על תקינותם, ניקיונם וניקיון סביבתם, וינקטו אמצעים סבירים לבל יגרמו מטרד או מפגע סביבתו או תברואתי.

(ג) המפקח רשאי להורות על סוגם, מספרם, ייעודם, מקום הצבתם, תיקונם או החלפתם של מיתקני מיחזור.

(ד) בעל בית עסק ובעל בית מגורים יקצו, לפי דרישת המפקח ובהתאם לתנאים שפורטו בדרישה, מקום מתאים שעליו יוקם מיתקן מיחזור.

31. (א) לא ישליך אדם למיתקן מיחזור אלא פסולת למיחזור, בהתאם לסוג הפסולת למיחזור שנקבע לאותו מיתקן.

השלכת פסולת למיחזור

(ב) הותקן מיתקן מיחזור שלא בידי בעל עסק, סמוך למקום מגוריו של אדם, לא ישליך אדם פסולת למיחזור אלא לתוכו, בהתאם לסוג הפסולת שנקבע לאותו מיתקן.

(ג) בעל עסק שבתחום עסקו או בקשר לעסקו, או בעל נכס אשר בשטח נכסו הותקן מיתקן מיחזור, לא ישליך ולא ירשה למי שפועל מטעמו להשליך פסולת למיחזור אלא לתוכו, בהתאם לסוג הפסולת שנקבע לאותו מיתקן.

(ד) לא ישליך אדם למיתקן מיחזור, פסולת ביתית, פסולת צמחים, פסולת בניין, פסולת מכלאה, חומרים מסוכנים, פסולת רפואית או כל דבר אחר העלול לגרום למטרד או למפגע סביבתי או תברואתי או לנזק למיתקן המיחזור או העלולים להקשות על פינוי של פסולת המיחזור.

32. (א) מחזיק בבית מלאכה, בית חרושה, במכלאה, במחסן או במפעל (להלן בפרק זה – בעל מפעל) חייב להתקין כלי קיבול נפרדים ומיוחדים לפסולת תעשייתית או פסולת חקלאית של בית מלאכה, מפעל, או מכלאה לפי העניין, הכל לפי הוראות המפקח בנוגע לצורה, גודל, מספר, מקום ולשאר התנאים שקבע המפקח, והוא חייב להחזיקם במצב תקין ונקי, לתקנם או להחליפם באחרים, הכל לפי דרישת המפקח ובתוך הזמן שיקבע.

כלי אצירה בבית מלאכה מפעל או מכלאה

(ב) ראש העיריה או המפקח, רשאי, בהודעה בכתב, לדרוש מבעל מפעל שיתקין, יתקן או יחליף, יצבע, כלי האצירה בשטח המפעל, או שנועד לשימוש המפעל, לרבות התקנת ברז המחובר לרשת המים של המפעל ומתחתיו בריכה המחוברת לרשת הביוב של המפעל.

33. (א) לא ישליך אדם לתוך כלי אצירה או מיתקן מיחזור חומרי אריזה בעלי נפח גדול שניתן להקטין נפחם על ידי פירוק, קיפול, קריעה דחיסה, אלא לאחר שקופלו, פורקו, נקרעו, או נדחסו.

הקטנת נפחם של חומרי אריזה

(ב) ראש העיריה או המפקח רשאי לחייב מחזיק בנכס, להתקין בנכסו מיתקן מיוחד לדחיסת חומרי אריזה, או לאצירת חומרי אריזה.

34. (א) לא יפנה אדם, לא יוביל, ולא יעביר ולא יטמין פסולת ביתית, פרט לעובד העיריה או מי שפועל מטעמה או מי שקיבל הרשאה כאמור לעשות כן, והכל לפי היתר מאת ראש העיריה וכפוף לתנאי ההיתר.

פינוי פסולת ביתית

(ב) בהיתר שניתן לפי סעיף קטן (א) ייקבעו –

(1) השעות שבהן מותר להוציא או להוביל פסולת ביתית;

(2) המקומות שאליהם תובל או תורק פסולת ביתית;

(3) דרכי ההוצאה וההובלה, וכן אמצעי ההובלה, צורתם, גודלם ומבנם;

(4) תקופת ההיתר.

(ג) ראש העיריה או המפקח רשאי לתת היתר לפי סעיף קטן (א) או לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ד) נמצא רכב מוביל בלא היתר כאמור בסעיף קטן (א), פסולת ביתית או פסולת חקלאית מנכס למקום אחר, רואים את בעל הרכב או מי שהרכב בשליטתו כאחראי להפרת הוראות חוק זה, אלא אם כן הוכיח כי לא הוא הוביל כאמור, ויודיע ברשות מי היה הרכב באותה שעה או שהרכב נלקח בלא הסכמתו.

35. (א) בעל נכס חייב בפינוי פסולת בניין מהנכס, מאתר הבניה או מקום השיפוץ.

פינוי פסולת בניין

(ב) בעל נכס יציב ברשות הרבים מכולה לאחסנה, הוצאה, פינוי או העברה של פסולת בניין על פי היתר מראש ובכתב מאת המפקח, ובהתאם לתנאי ההיתר.

(ג) פסולת בניין תפונה במהלך תקופת ביצוע העבודות, במועדים, ובתדירות שיקבע המפקח ובהתאם להנחיותיו.

(ד) ראש העיריה או המפקח רשאי על פי שיקול דעתו לדרוש מבעל נכס להניח, לתקן, להחליף או לכסות את המכולה לאיסוף פסולת הבניין המוצבת בנכס, בחצר הנכס או ברשות הרבים.

(ה) בעל נכס אשר קיבל הודעה או הנחיה כאמור בסעיף קטן (ג) או (ד) חייב למלא אחריה בתוך 24 שעות.

(ו) בעל הנכס יסיים את פינוי פסולת הבניין ויותיר אחריו את אתר הבניה וסביבתו נקיים לחלוטין, לא יאוחר ממועד הגשת בקשה לתעודת גמר כאמור בתקנה 21(ג) לתקנות התכנון והבניה (בקשה להיתר, תנאיו ואגרות).

(ז) לעניין סעיף זה, "בעל נכס" – בעל נכס, מחזיקו או האחראי לביצוע עבודות הבניה, ההריסה או השיפוץ, או מבצע עבודות הבניה, בין בעצמו ובין בידי אחרים.

36. (א) בעל נכס חייב בפינוי פסולת תעשייתית מהנכס.

פינוי אשפת מפעל, תעשיה, חרושת מכלאה או מלאכה

(ב) ראש העיריה או המפקח רשאי על פי שיקול דעתו לדרוש מבעל נכס להניח, לתקן, להחליף או לכסות את מכלי קיבול הפסולת התעשייתית המוצבים בנכס או בחצר הנכס.

(ג) פינוי הפסולת התעשייתית מן הנכס ייעשה על פי אישור ראש העיריה או המפקח, לאתרי הטמנת פסולת תעשייתית מאושרים, ובהתאם לתנאים שיקבעו ראש העיריה או המפקח.

(ד) לעניין סעיף זה –

"נכס" – מפעל, תעשיה, בית חרושת, מכלאה, בית חולים או בית מלאכה;

"בעל נכס" – בעל נכס, מחזיקו או בעל השליטה במפעל, תעשיה, חרושה, מכלאה או מלאכה;

"פסולת תעשייתית" – פסולת מפעל, תעשיה, חרושה, מלאכה, בית חולים או מכלאה אשר מחמת סוגה, גודלה, ממדיה, ריחה, רעילותה, היותה מסוכנת לבריאות הציבור, היותה דליקה, היותה מזהמת וכיוצא בזה, לדעת המפקח אי-אפשר לפנותה באמצעות שירותי הפינוי הרגילים המופעלים על ידי העיריה.

37. (א) בעל נכס או המחזיק בו לא יוציא פסולת צמחים וגזם מחצרו לכל רשות הרבים, לרבות המדרכה או הרחוב הסמוכים לנכסו, אלא בימים, בשעות ובתנאים שקבע המפקח ופרסם על כך הודעה בכתב ברבים.

פינוי פסולת צמחים

(ב) פינוי פסולת צמחים שלא על ידי העיריה, תיעשה רק על פי היתר מאת ראש העיריה או המפקח, לאתרי פינוי פסולת צמחים וגזם מאושרים, ובהתאם לתנאים שייקבעו על ידי ראש העיריה או המפקח.

38. (א) ראש העיריה או המפקח רשאי, בהודעה בכתב, לצוות על בעל נכס לפנות פסולת ביתית, פסולת בניין, פסולת תעשייתית, פסולת חקלאית, או פסולת צמחים המצויה בנכס, בחצר הנכס, או ברשות הרבים לאחר שהוצאה מתוך שטח הנכס, המהווה או עלולה להוות מפגע לדעת המפקח, וכן לנקות לכלוך שנוצר כתוצאה מהשלכת פסולת כאמור ברשות הרבים.

צווי דרישה לפינוי פסולת, אשפת מפעל, מלאכה או תעשיה, פסולת בניין ופסולת צמחים

(ב) בעל נכס אשר קיבל הודעה כאמור בסעיף קטן (א) חייב למלא אחריה בתוך 24 שעות.

39. לא ישרוף אדם אדם פסולת מכל מין וסוג שהוא, אלא לפי היתר בכתב שנתן לו המפקח, ובהתאם לתנאי ההיתר.

שריפת פסולת

40. כל פסולת בניין, פסולת צמחים פסולת חקלאית או כל פסולת אחרת שסולקה או פונתה על ידי עובדי העיריה או שליחיה, יובלו על ידם לאתרי הטמנה מאושרים, בהתאם להחלטת ראש העיריה או המפקח, ויהיו לרכושה של העיריה מעת פינויה.

קניין העיריה

**פרק ה': פינוי חפצים מיושנים**

41. לא יזרוק אדם, לא ישאיר, לא יניח, לא יחזיק ולא ירשה לאחר מטעמו לזרוק, להשאיר, להניח או להחזיק חפצים מיושנים ברשות הרבים או ברשות היחיד, אלא אם כן דרוש לעשות כן להעברתו או לתיקונו של אותו חפץ מיושן, ולא יותר מן הזמן הסביר הדרוש לכך.

איסור השארת חפצים מיושנים

42. (א) ראש העיריה או המפקח רשאי, בהודעה בכתב, לדרוש את פינוים של חפצים מיושנים למקום שציין בהודעה, ובתוך המועד שנקבע בהודעה.

פינוי חפצים מיושנים

(ב) כל אחד מאלה חייב בפינוי החפצים המיושנים מרשות הרבים או רשות היחיד למקום שקבע ראש העיריה או המפקח וצוין בהודעת ראש העיריה או המפקח:

(1) אדם המוכר, מרכיב, מספק חפצים שמחליפים חפצים ישנים;

(2) בעלם של חפצים ישנים;

(3) מי שברשותו, בהחזקתו או בשליטתו חפצים מיושנים.

(ג) החייב בפינוי חפצים מיושנים שנמסרה לו הודעה כאמור חייב למלא אחריה בתוך 24 שעות.

43. (א) לא יעמיד אדם גרוטות רכב ברשות הרבים.

גרוטות רכב

(ב) לא יעמיד ולא ישאיר אדם גרוטות רכב ברשות היחיד, אלא אם כן גרוטות הרכב מצויות בחצריו של אדם המחזיק בהן כדין או מנהל בהן כדין עסק של גרוטות רכב.

(ג) נמצאו גרוטות רכב ברשות הרבים או ברשות היחיד, בניגוד להוראת סעיפים קטנים (א) ו-(ב), רשאי ראש העיריה או המפקח לדרוש מבעל הגרוטות או ממחזיקן לסלקן, במועד שיקבע בדרישה, לאתר סילוק פסולת שקבע ראש העיריה כאמור בסעיף 7 לחוק שמירת הניקיון (להלן – אתר סילוק פסולת).

(ד) לא סולקו גרוטות הרכב במועד שנקבע בדרישה, רשאי ראש העיריה או המפקח, לסלקן באמצעות כל אדם, לאתר סילוק פסולת, לאחר שהודעה בדבר כוונת העיריה לסלק את הגרוטות על חשבון בעליהן הודבקה עליהן 48 שעות לפחות לפני סילוקן, במקום הנראה לעין.

(ה) לא זוהה בעליהן של גרוטות רכב, רשאי ראש העיריה או המפקח לסלקן כאמור בסעיף קטן (ד) אם הן נמצאות באותו מקום חדוש ימים לפחות ואם בנסיבות העניין סביר להניח כי בעליהן ויתר עליהן.

(ו) הושלכו גרוטות רכב לרשות הרבים, רואים, לעניין סעיף זה, את בעליהן, כאילו הוא שהשליכן, זולת אם הוכיח שלא הוא עשה כן, או שגרוטות הרכב נלקחו בלא הסכמתו.

(ז) גרוטות רכב אשר פונו או נגררו כאמור בסעיף זה, יהיו לקניינה של העיריה.

44. (א) הושאר רכב ברשות הרבים במקום אחד, במשך תקופה העולה על שישים ימים, רשאית העיריה להורות על גרירתו מהמקום.

רכב שהושאר ברשות הרבים

(ב) העיריה לא תורה על גרירת הרכב כאמור בסעיף קטן (א), אלא לאחר שדרשה מבעל הרכב לפנותו בתוך תקופה שתקבע בדרישה, והודיעה לו כי אם לא יעשה כן, בכוונתה לגרור את הרכב ולהעמידו במקום שיפורט בהודעה.

(ג) הודעה כאמור בסעיף קטן (ב) תודבק על הרכב במקום הנראה לעין ותישלח בדואר רשום לבעל הרשום של הרכב, אם ניתן לזהותו, ארבעה עשר ימים לפחות לפני הגרירה.

45. נגרר רכב לפי האמור בסעיף 44, ובעליו לא בא לקבלו בתוך חודשיים מהיום שבו נמסרה לו הודעה כאמור בסעיף 44(ג), תהא העיריה מוסמכת למכור את הרכב, ולכסות את הוצאותיה בגין הוצאת הרכב מרשות הרבים מהוצאות המכירה.

מכירת רכב שנגרר או החזרתו לבעליו

**פרק ו': עקירת עצים והסדרת גדר חיה**

46. בפרק זה, "גיזום" – גדיעת כל חלק מעץ שיח או צמח מטפס אחר, בין שורש ובין ענף, החורג מגבול בעל הקרקע שעליה הוא גדל.

הגדרות

47. (א) בעל נכס חייב לגזום את הגדר החיב הצומחת בתחום נכסו והגולשת מתחום נכסו לשטח ציבורי או לרשות הרבים.

חובת גיזום גדר חיה

(ב) ראש העיריה או המפקח רשאי לדרוש, בהודעה בכתב, מבעל נכס, לגזום את הגדר החיה הגולשת מתחום נכסו לשטח ציבורי או לרשות הרבים, ורשאי לפרט בהודעה או את המועד, התנאים ואופן ביצוע הדרישה.

48. (א) בעל נכס חייב לטפל בעץ אשר בשטח נכסו, ולדאוג כי העץ לא יהווה סכנה או מפגע לציבור.

חובת טיפול בעץ למניעת סכנה או מפגע

(ב) נוכח ראש העיריה או המפקח שעץ הנמצא ברשות היחיד גורם, או עלול לגרום סכנה לציבור רשאי לדרוש, בהודעה בכתב, מבעל נכס, לגדוע את העץ, לגזמו או לנקוט את כל האמצעים האחרים הדרושים, לדעת ראש העיריה או המפקח, למניעת הסכנה או המפגע, ורשאי הוא לפרט בהודעה זו את המועד, התנאים ואופן ביצוע הדרישה.

49. (א) לא יעקור אדם ולא יסלק, יכרות, ישרוף, יחתוך, ישחית או ישבור עץ הנמצא בשטח או ברשות הרבים.

איסור עקירת עצים

(ב) בלי לגרוע מהאמור בסעיף קטן (א), לא יעקור אדם, ולא יסלק, יכרות, ישרוף, יחתוך, ישחית או ישבור עץ מוגן כמשמעותו בסעיפים 14 ו-15 לפקודת היערות, 1936, הנמצא ברשות היחיד.

**פרק ז': שמירת הסדר והניקיון בגנים ציבוריים**

50. בפרק זה, "מפקח" – לרבות מי שראש העיריה מינהו בכתב להיות שומר בגן.

הגדרה

51. לא יימצא אדם בגן בשעות שהכניסה לגן נאסרה בהוראת ראש העיריה כמפורט בהודעה המוצגת בגן או בכניסה אליו; לא הוצג כל שלט כאמור, יראו את הכניסה כמותרת בכל שעות היממה.

כניסה לגן

52. לא יפריע אדם לבעלי חיים שאינם בבעלותו או שהם בבעלות העיריה מלהלך, לעוף, או לשוטט בגן; לא יטריד אדם בעל חיים, לא ייקח ולא ינסה לקחת אותו, את ביציו או כל חלק ממנו, ולא ישים אדם מלכודת לבעל חיים ברחבי הגן.

איסור הפרעה

53. לא יקטוף אדם, לא יעקור, לא יגדע ולא ישחית צמח בגן, אלא אם כן ראש העיריה או המפקח נתן הרשאה לכך ובהתאם לתנאי ההרשאה.

פגיעה בצמח בגן

54. (א) לא ידרוך אדם, לא יטפס, לא ישבור, לא ישחית, ולא ירשה לאחר מטעמו לדרוך, לטפל, לטפס, לשבור או להשחית, לדרוך או לטפס על דשא, צמח, מקום נטיעות, גדר, משוכה, שער או סורג אלא בהתאם להוראות ראש העיריה שנקבעו בהודעה המוצגת במקום, ולא יהלך אדם בגן אלא בשבילים או בשטחים שנקבעו לכך.

התנהגות בגן

(ב) לא ילון אדם בגן ולא יקים בו אוהל אלא במקומות שראש העיריה התיר לכך.

(ג) לא יבעיר אדם אש בגן, לרבות העברת אש לצורכי בישול טיגון צלייה או אפייה, אלא באזורים ובגנים המיועדים לכך.

(ד) לא ישים אדם, לא יזרוק ולא יגרום, ולא ירשה לאחר מטעמו לשים או לזרוק פסולת בגן אלא בכלי האצירה המפוזרים ברחבי הגן; האמור ברישה לסעיף קטן זה אינו בא לגרוע מהוראות סעיף 7.

55. לא יכניס אדם רכב לגן, לא ינהג בו ולא ישאירו בלא היתר מראש העיריה או המפקח.

כלי רכב בגן

56. לא יעסוק אדם ברוכלות בגן, אלא אם כן הדבר הותר לו במפורש ברישיון רוכלות שניתן לו.

רוכלות

57. לא ישחק אדם בגן במשחקים, אלא בתנאים ובמקומות שהותר המשחק בהם, כפי שיקבע ראש העיריה בהודעה שתפורסם ושתוצג בגן.

משחקים בגן

58. לא יעשה אדם מעשה בגן שיש בו כדי לגרום לסכנה, הפרעה, אי-נוחות, או נזק לאדם, או שיש בו כדי להפר את הסדר בגן, לרבות הרמת רעש חזק, ממושך או חוזר ונשנה.

איסור הפרעת הסדר בגן

59. (א) לא יכניס אדם בעל חיים לתוך גן ולא יניחו להיכנס לתוכו, אם הדבר נאסר בהודעת ראש העיריה שפורסמה בגן.

הכנסת בעלי חיים לגן

(ב) הותרה כניסת בעלי חיים לגן כאמור בסעיף קטן (א), לא יניח אדם לבעל החיים ששמירתו עליו, להלך בלי השגחה וימנע אותו מלהפריע לאדם, לבעל חיים, או לצמח, או לפגוע בהם.

(ג) לא יקשור אדם בעל חיים לצמח, גדר משוכה שער או סורג שהוקמו בגן או ברשות הרבים לשם הגנה על הצמח, לא יעמיד לידם בעל חיים ולא יניח לבעל החיים לעמוד לידם.

(ד) לא ירעה אדם בעל חיים בגן אלא במקומות שקבע לכך ראש העיריה או המפקח ולפי ההסדר שקבע.

60. (א) לא יקיים אדם בגן עינוג ציבורי או אסיפה כהגדרתה בחוק הבטיחות במקומות ציבוריים, התשכ"ג-1962, אלא על פי היתר מראש ובכתב מראש העיריה או המפקח, ובהתאם לתנאי ההיתר.

קיום אסיפה בגן

(ב) לא ייתן ראש העיריה היתר כאמור אלא אם כן מבקש ההיתר קיבל את הרישיונות, ההיתרים והאישורים הדרושים לקיום האסיפה כאמור.

61. לא יתרחץ אדם בבריכה, אגם, מעיין, או מזרקה בגן, לא יכבס בהם כל כביסה, ולא ירחץ בהם בעלי חיים או חפץ אחר, אלא ברשות ראש העיריה או המפקח ולפי הוראותיו.

שמירה על מקווי מים

62. מפקח רשאי להרחיק מגן אדם העובר עבירה לפי הוראות חוק עזר זה, ובלבד שהתרה בו תחילה.

הרחקה מגן

**פרק ח': שמירת הסדר והניקיון ברשות הרבים**

63. (א) לא יניח אדם, לא ישאיר, לא יקים, לא יתלה ולא יטיל ברשות הרבים או ברשות היחיד שנועד למעבר, לא יבליט מעל לשטח ציבורי או ברשות היחיד שנועד למעבר ולא ירשה לאחר מטעמו להניח, להשאיר להקים, לתלות או להטיל כל דבר, לרבות כלי רכב, העלול לגרום נזק לרחוב או מטרד לעוברים ושבים, להפריע לניקיון או לתנועת הציבור בו, אלא אם כן דרוש לעשות כן לטעינת הדבר או לפריקתו, ותוך כדי טעינתו או פריקתו ולא יותר מן הזמן הסביר הדרוש לכך או אם ניתן לכך היתר בכתב מאת ראש העיריה או המפקח, ובהתאם לתנאי ההיתר.

מכשול ברשות הרבים

(ב) לא יניח אדם, לא יתלה ולא ירשה לאחר מטעמו להניח או לתלות בחזית כל נכס לרבות בית עסק, בחלון, במעקה, בגזוזטרה, בגג או מעל לרחוב או הפונה לרחוב דבר העלול ליפול לרחוב.

(ג) לא יוציא אדם ולא יבליט לרחוב סחורה, דוכן או כל מיתקן אחר השייך או הקשור לנכסו או לבית העסק שברשותו.

(ד) ראש העיריה או המפקח רשאי לדרוש, בהודעה בכתב, מאדם שעשה או שהרשה לעשות דבר האסור לפי סעיפים קטנים (א) עד (ד), לסלק את הדבר שנעשה כך.

64. (א) על אף האמור בסעיפים בפרק זה, מותרת בניה ארעית לרגל חגיגות, טקסים, או לצורך מיוחד, לפי היתר בכתב מאת ראש העיריה ובהתאם לתנאים שקבע המהנדס ובכפוף לאישורים ולהוראות כל דין.

בניה ארעית

(ב) הוראות פרק זה לא יחולו על בניית סוכה ברשות היחיד לצורכי חג הסוכות.

65. לא יכסה אדם, לא יחסום, לא יגרום ולא יתיר לאחר לכסות או לחסום תעלה, שוחה או תא בקרה ברשות הרבים.

איסור חסימת תעלה

66. (א) לא יכרה אדם ולא ירשה לאחר מטעמו לכרות שוחה ברשות הרבים אלא על פי היתר בכתב מאת ראש העיריה או המהנדס ובהתאם לתנאי ההיתר.

כריית שוחות

(ב) אדם הכורה שוחה ברשות הרבים חייב –

(1) להחזיק את מקום השוחה גדור ולציינו בשלטי אזהרה, וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם יותר.

(ג) אדם שעבר על הוראות סעיף קטן (א) חייב לתקן מיד את הנזק שנגרם לרחוב באופן ובתנאים שיקבע ראש העיריה או המהנדס.

(ד) כרה אדם שוחה ברשות הרבים שלא על פי תנאי ההיתר שניתן לו כאמור בסעיף קטן (א), חייב הכורה לתקן כל נזק שנגרם כתוצאה ממעשיו.

67. (א) לא יגרום אדם, ולא ירשה לאחר מטעמו לגרום נזק לרחוב, לרבות לגרום לקיום מפגע בו.

נזק לרחוב

(ב) אדם שעבר על הוראות סעיף קטן (א) חייב לתקן מיד את הנזק שנגרם לרחוב באופן ובתנאים שיקבע ראש העיריה או המהנדס.

(ג) נגרם נזק לרחוב עקב חפירה בקרקע סמוכה לרחוב, חייב החופר או בעל הקרקע, שניהם יחד או כל אחד מהם לחוד, לתקן את הנזק על חשבונם.

68. (א) ראש העיריה, המהנדס או המפקח רשאי באמצעות כל אדם, לסלק מכשול הנמצא ברשות הרבים בניגוד לסעיפים 63 ו-65, ולבצע כל עבודה המנויה בסעיפים 63 ו-65 עד 67 ובלבד שנמסרה הודעה על כך לחייב בסילוק או בביצוע העבודה לפי סעיפים אלה, זמן סביר מראש.

סילוק מכשול וביצוע עבודות

(ב) על אף האמור בסעיף קטן (א), בכל מקרה הנראה לו דחוף מטעמים של סכנה לשלום הציבור או בריאותו, רשאי ראש העיריה או המפקח לסלק מכשול מהרחוב או לבצע כל עבודה המנויה בסעיפים 63 ו-65 עד 67; במקרה דחוף כאמור, העיריה תהא רשאית לגבות מהאדם החייב בסילוק המכשול או בביצוע העבודה, את הוצאות הסילוק או הביצוע כאמור, בהתאם לסעיף 103 לחוק העזר, בין אם נמסרה הודעה או דרישה לפי סעיפים אלה ובין אם לאו.

69. (א) לא יעמיד אדם, ולא יניח, יציב, יוציא או ישאיר ברשות הרבים, כיסאות ושולחנות, צלונית, שמשיה, מאזניים אוטומטיים, מכונות לייצור גלידה או למכירת מיצים, או כל מכונה אוטומטית אחרת, או מכשיר כיוצא בזה, אלא אם כן קיבל היתר לכך מאת ראש העיריה או מי מטעמו.

היתר להעמדת כיסאות ושולחנות

(ב) ראש העיריה או מי מטעמו רשאי ליתן היתר להעמדת כיסאות ושולחנות ברשות הרבים או ברחוב או להציב מעל לרשות הרבים כיסוי לצורכי עסק, שמשיה, מאזניים אוטומטיים, מכונות לייצור גלידה או למכירת מיצים או מכונה אחרת או מכשיר כיוצא באלה, ורשאי ראש העיריה או המפקח להתנות, לשנות, להתלות או לבטל היתר כאמור.

(ג) ראש העיריה או מי מטעמו רשאי להורות לבעל מסעדה או בית קפה או עסק אחר לסלק כיסאות ושולחנות או חפץ אחר המוצבים ברשות הרבים או ברחוב בניגוד להוראות חוק עזר זה; מי שקיבל הוראה כאמור מראש העיריה או מי מטעמו חייב למלא אחריה.

(ד) ראש העיריה או מי מטעמו רשאי לתפוס ולחלט כיסאות ושולחנות או כל חפץ אחר שהועמדו ברשות הרבים בניגוד להוראות חוק עזר זה.

(ה) היתר שניתן לפי סעיף זה יפקע ביום 31 בדצמבר בשנה שבה הוא ניתן אלא אם כן צוין בו תאריך אחר.

(ו) בעד היתר כאמור בסעיף זה תשולם אגרה בשיעור שנקבע בתוספת הראשונה.

70. (א) לא יתקין בעל עסק, לא יתלה, ולא יקים פרגודים, סככות, מכסים מכל סוג ומין שהוא לצורכי סגירת חורף, אלא לפי היתר בכתב מאת הוועדה המקומית לתכנון ולבניה, וכפוף להוראות כל דין.

סגירת חורף

(ב) בעד היתר כאמור בסעיף קטן (א) תשולם אגרה בשיעור שנקבע בתוספת הראשונה.

71. (א) לא יקים אדם, ולא יעמיד או יציב או יניח, בין ברשות הרבים ובין ברשות היחיד, מכונה חשמלית לממכר או השכרה של מוצר כלשהו או דוכן לצורכי הסברה, עריכת סקרים, מכירה או כל דוכן אחר, בלא קבלת היתר לכך מאת ראש העיריה או מי מטעמו.

הקמת דוכנים

(ב) בעד הצבת מכונה חשמלית או הקמת דוכן כאמור ישלם המקים אגרה כמפורט בתוספת הראשונה.

**פרק ט': ניקוי מדרכות**

72. (א) בעל עסק חייב לטאטא את המדרכה הגובלת בעסקו עד לשפת הכביש, באופן שלא תימצא עליה פסולת ביתית ותהיה נקיה.

חובת ניקוי

(ב) חובת טאטוא המדרכה כאמור בסעיף הקטן (א) תחול על בעל עסק בימים ובשעות שבהם העסק פתוח.

(ג) בעל עסק אינו רשאי להשתמש במים זורמים לשם ניקוי המדרכה.

(ד) נוכח ראש העיריה או המפקח, כי המדרכה הגובלת בעסק אינה נקיה, רשאי הוא לדרוש מבעל העסק לנקותה ובעל העסק יטאטא את המדרכה בתוך שעה ממועד הדרישה; דרישת המפקח יכול שתהיה בהוראה בעל פה או בכתב.

73. בעל עסק החייב בניקוי המדרכה, לא ישליך ולא יפזר לרחוב או לאשפתון הרחוב את הפסולת שהוא אסף ולא ירשה לאחר מטעמו להשליך או לפזר את הפסולת כאמור.

איסור השלכת פסולת

**פרק י': הוראות לעניין מקום עינוג**

74. במקום עינוג, בחלק שבו מתקיים עינוג ציבורי, לרבות בשעת ההפסקה –

איסור הכנסת בקבוקים וגרימת לכלוך

(1) לא ישליך אדם פסולת אלא במקום המיועד לכך, ולא ילכלך את המקום;

(2) לא יכניס אדם ולא יחזיק ולא ירשה להכניס או להחזיק בקבוקי זכוכית;

(3) לא יכניס אדם מאכל או משקה;

(4) לא יפריע אדם למהלכו התקין של העינוג הציבורי.

75. בעל מקום עינוג יקבע בו, במקומות נראים לעין, מודעות לעניין הוראות חוק עזר זה, שאת תוכנן, מספרן, גודלן וצורתן יקבע ראש העיריה או המפקח בהודעה בכתב; לעניין סעיף זה, "מודעות" – לרבות מודעות מוארות.

מודעות

**פרק י"א: התקנת מיתקנים למזגני אוויר**

76. (א) אדם המתקין, המחזיק או המפעיל מזגן אוויר הנמצא בחלק הבניין הפונה למדרכה, לרחוב או לרשות הרבים, חייב להתקין מיתקן לקליטה וניקוז נוזלים ולמניעת טפטוף הנוזלים על המדרכה, על הרחוב או לרשות הרבים (להלן בפרק זה – מיתקן).

דרישה להתקין מיתקן

(ב) צורת המיתקן, מיקומו ואופן התקנתו, ייקבעו בידי מהנדס העיריה.

(ג) המפקח רשאי לדרוש, בהודעה בכתב, מכל אדם להתקין מיתקן למזגן ולקבוע את מועד ההתקנה וכן להורות כל הוראה בדבר נקיטת אמצעים למניעת טפטוף הנוזלים על המדרכה.

(ד) מי שנמסרה לו הודעה לפי סעיף קטן (ג), חייב למלא אחריה לפרטיה, להנחת דעתו של המפקח ובזמן שהוא קבע.

77. לא יתקין או יפעיל אדם מזגן ולא ירשה לאחר מטעמו להתקין או להפעיל מזגן, מדחס, גנרטור, או מכשיר כיוצא באלה בבניין מגורים, במקום ובאופן הגורם או עלול לגרום לרעש כמשמעותו בתקנה 11 לתקנות מניעת מפגעים (מניעת רעש), התשנ"ג-1992 (להלן – תקנות למניעת מפגעים (מניעת רעש)).

רעש מזגנים מדחסים וגנרטורים

**פרק י"ב: החזקת בעלי חיים**

78. (א) לא יחזיק אדם ולא ירשה לאחר מטעמו להחזיק בעל חיים, אלא אם כן הוא נוקט אמצעים סבירים כדי למנוע מבעל החיים לגרום סכנה לחייו או לבריאותו של אדם, ולא יחזיקו באופן הגורם או העלול לגרום לפסולת או ריחות רעים, רעש, לכלוך, או הטרדה לשכנים או לעוברי אורח.

החזקת בעלי חיים

(ב) לא יחזיק אדם ולא ירשה לאחר מטעמו להחזיק בנכס בעל חיים אשר אין מחזיקים אותו למעשה או בדרך רגילה, אלא לפי היתר מאת ראש העיריה ובהתאם לתנאי ההיתר; בסעיף קטן זה, "בעל חיים" – למעט כלב.

(ג) לא יאכיל אדם בעל חיים ברשות הרבים באופן שיש בו כדי לזהם אותה.

79. (א) לא יניח אדם לבעל חיים שבהחזקתו להלך ברשות הרבים בלא השגחה, ולא ישאיר אדם ולא ירשה לאחר מטעמו להשאיר בעל חיים ברשות הרבים באופן המהווה או עלול להוות מכשול, לגרום נזק, לגרום אי-נוחות או להפחיד בני אדם.

הימצאות בעלי חיים ברשות הרבים

(ב) לא יעביר אדם עדר כבשים או עזים ברשות הרבים או ברשות היחיד בלא היתר מאת ראש העיריה ובהתאם לתנאי ההיתר.

(ג) לא יכניס אדם ולא יניח לבעל חיים, למעט כלב נחיה, להיכנס למקום עינוג או לרכב ציבורי, כהגדרתו בסעיף 1 לפקודת התעבורה.

80. (א) מצא ראש העיריה או המפקח או הרופא הווטרינר של העיריה בעל חיים בלא השגחה ברשות הרבים או בגן, רשאי הוא לתפסו לאלתר בכל מקום שיימצא, להעבירו למכלאה, לאכסנו או למכרו (להלן – תפיסה); הוצאות התפיסה יחולו על מחזיק בעל החיים, על בעליו, על הרועה ועל אדם שיש לו שליטה על בעל החיים; נמכר בעל החיים, ינוכו מדמי המכר הוצאות התפיסה והנזקים שגרם; אישור ראש העיריה בכתב בדבר סכום ההוצאות והנזקים יהווה ראיה לכאורה לדבר.

מניעת שוטטות בעלי חיים על ידי העיריה

(ב) בעל חיים שנתפס לפי הוראת סעיף קטן (א) לא יוחזר לידי בעלו אלא לאחר ששולמו לעיריה דמי החזקתו בסכום שקבע ראש העיריה או המפקח בהודעה בכתב.

(ג) נוכח ראש העיריה, המפקח או הרופא הווטרינר של העיריה כי בעל חיים מוחזק בתחום שטח השיפוט של העיריה בלא היתר, רשאי הוא להיכנס לאלתר לחצרי המחזיק, לתפוס את בעל החיים, לקחתו, לאכסנו, או למכרו, ולגבות מהמחזיק את ההוצאות שנגרמו לעיריה לצורך פעולתה לפי סעיף זה; בסעיף קטן זה, "בעל חיים" – למעט כלב.

**פרק י"ג: צעצועים מסוכנים**

81. בפרק זה –

הגדרות

"צעצוע מסוכן" – אחד מאלה:

(1) כלי או חפץ או חומר הפולט וזורק גוף, קצף, אש, נוזל, או שגורם להדף אוויר מסוכן;

(2) אש הנזרקת שלא באמצעות כלי או חפץ ומהווה סכנה לבני אדם;

(3) צעצוע העלול לגרום לאחד מאלה:

(א) נזק גופני או נזק לחושים;

(ב) הטרדה לרבים או ליחיד במקומות ציבוריים על ידי דימוע, פגיעה, לכלוך, גירוי, עיטוש, רעש בלתי סביר או זיהום אוויר;

(ג) התלקחות של אש;

(ד) בהלה ברשות הרבים או במקום שבו מרוכז קהל;

(4) צעצוע שמחמת דמיונו הרב לכלי יריה עלול השימוש בו לגרום לבהלה בציבור;

(5) צעצוע, כלי או דבר אחר, המשמש לצורכי משחק או בידור, שאפשר לירות בו כדור, קלע, פגז, פצצה, פקק או כיוצא בהם, או שאפשר לפוצץ בו חומר נפץ, בין שהצעצוע, הכלי או הדבר האחר הוא בצורת אקדח, רובה או תותח ובין בצורה אחרת, לרבות אבזריהם וכן אורים, זיקוקין די-נור ושאר חומר מתלקח וכיוצא בהם.

82. לא יעסוק אדם בייצור צעצועים מסוכנים, במכירתם או בהשכרתם, בין כעסק נפרד ובין כחלק מעסק אחר, ולא יחזיק בהם, אלא אם כן צעצוע כאמור עומד בדרישות התקן הרשמי ת"י 562 חלק 2 – בטיחות צעצועים: דליקות (להלן – ת"י 562).

סייג לייצור צעצועים מסוכנים, מכירתם והשכרתם

83. לא יפעיל אדם צעצוע מסוכן ברשות הרבים, אלא אם כן צעצוע כאמור עומד בדרישות ת"י 562.

סייג להפעלת צעצועים מסוכנים

**פרק י"ד: רכוש ציבורי**

84. (א) לא יסיר אדם, לא ישחית, לא ילכלך, לא ישבור ולא יקלקל ולא יפגע בכל בניין, מיתקן, רכוש או חפץ השייך לעיריה או שהוקם בידיה או באישורה, אלא אם כן קיבל אישור לכך מאת ראש העיריה או המפקח או המהנדס.

איסור פגיעה או השחתה של רכוש ציבורי

(ב) לא יקשור אדם כל חפץ לרבות כלי רכב או עגלה לרכוש ציבורי לרבות לעץ, עמוד תאורה, שלט, לוח מודעות, תמרור, מעקה, רמזוז וכיוצא באלה הנמצאים ברשות הרבים.

**פרק ט"ו: מניעת רעש**

85. בפרק זה –

הגדרות

"אזור מגורים" – לרבות אזור שהוגדר כאזור מגורים בתכנית כמשמעותה בחוק התכנון והבניה, בין שקיבלה תוקף ובין שהופקדה;

"אמצעים אקוסטיים" – אמצעים טכניים, טכנולוגיים, או תכנוניים, לרבות מכשירים להגבלת עוצמת הקול, משתיקי קול, אמצעי בידוד, מיסוך, בליעת קול וכיוצא בזה;

"אתר בניה" – כל מקום שבו נבנה בניין לרבות תוספת לבניין קיים;

"בניין" – כמשמעותו בחוק התכנון והבניה;

"יום", "לילה", "מפלס רעש", "dB(A)", "מצב מדידה", "רעש בלתי סביר" – כהגדרתם בתקנות למניעת מפגעים (רעש בלתי סביר), התש"ן-1990 (להלן – תקנות למניעת מפגעים (רעש בלתי סביר));

"ימי מנוחה" – הימים שנקבעו בסעיף 18א(א) לפקודת סדרי השלטון והמשפט, התש"ח-1948, כימי מנוחה – תחילתם חצי שעה לפני שקיעת החמה בערב יום המנוחה וסיומם עם צאת הכוכבים למחרת;

"מוסיקה" – כלית, מכנית, קולית או מוקלטת ולרבות קולות ורעשים;

"מכונה" ו"ציוד בניה" – כל אחד מהפריטים המנויים בתוספת הראשונה לתקנות למניעת מפגעים (רעש בלתי סביר מציוד בניה), התשל"ט-1979 (להלן – תקנות למניעת מפגעים (רעש בלתי סביר מציוד בניה));

"מערכת אזעקה בנכס" – מכשיר המותקן בנכס לשם התראה והבטחה מפני שוד והתפרצויות התואם תקן ישראלי מס' 1337(1), אשר אושר על ידי מכון התקנים ומשטרת ישראל;

"מפעיל אתר בניה" – לרבות אחד או יותר מאלה:

(1) אדם המבצע בפועל את הבניה באתר הבניה;

(2) האדם שבהשגחתו או בפיקוחו או בניהולו מופעל אתר הבניה;

(3) מנהל או נושא משרה בחברה או בתאגיד האחראי בפועל על ניהול או תפעול אתר הבניה;

(4) בעל היתר הבניה על פי כל דין;

"רעש בלתי סביר" – כמשמעותו בסעיף 2 לתקנות למניעת מפגעים (רעש בלתי סביר);

"רעש חזק" – רעש מכל מקור שהוא, אשר לדעתו של המפקח מפריע או עלול להפריע לאדם המצוי בקרבת מקום או לעוברים ושבים.

86. לא יגרום אדם לרעש חזק מרכב אלא במידה הדרושה להפעלתו התקינה של הרכב.

גרימת רעש מרכב

87. (א) לא יפעיל אדם בתחום העיריה צופר או אמצעי אזהרה כיוצא בזה מרכב, אלא אם כן התקיימו שני אלה:

הפעלת צופרים

(1) הדבר דרוש לשם אזהרה או למניעת סכנה קרובה שאין למנוע אותה בדרך אחרת;

(2) הפעלת הצופר או אמצעי האזהרה אינה נמשכת וחוזרת יותר מהזמן הדרוש, לפי הנסיבות.

(ב) לא יפעיל אדם ברכב צופר אלא אם כן יפיק הצופר צליל חד-גוני אחיד.

(ג) מפלסי הרעש של זמזם נסיעה לאחור המותקן ברכב, לא יעלו על dB(A)90 במרחק של מטר אחד ממקור הרעש, כאשר המדידה נעשית במצב מדידה "מהיר".

(ד) הוראות סעיף זה יחולו, בהתאמות המתחייבות, גם לעניין רכב חירום שחלות עליו הוראות תקנה 62(א) ו-(ב)(1) ו-(2) לתקנות התעבורה, התשכ"א-1961.

88. (א) לא ישיר אדם, לא יקים צעקה, ולא יפעיל כלי נגינה, מקלט רדיו, טלוויזיה, וידאו, DVD, מקרנה, פטיפון, רשם קול, מערכת קול מכל סוג שהוא, מגביר קול או מכשיר קול, מכונת משחק חשמלית וכיוצא באלה, באזור מגורים אם לא ננקטו אמצעים אקוסטיים מתאימים למניעת רעש ופעולה זו גורמת או עלולה לגרום למטרד רעש לשכנים.

הקמת רעש

(ב) לא יפעיל בעל עסק כלי נגינה, מקלט רדיו, וידיאו, פטיפטון, מכשיר DVD, רשם קול, מערכת קול מכל סוג שהוא, מגביר קול, מכשיר קול, מכונת משחק חשמלית וכיוצא באלה, ולא ישמיע מוסיקה במקום ובאופן הכלול לגרום לרעש חזק מחוץ לכותלי העסק, או הפרעה לשכנים, לאדם המצוי בקרבת מקום, או לעוברים ושבים.

(ג) לא ישיר אדם, לא יקים צעקה, לא ישמיע מוסיקה, ולא יפעיל כלי נגינה, מקלט רדיו, טלוויזיה, וידיאו, פטיפון, מכשיר DVD, רשם קול, מערכת קול מכל סוג שהוא, מגביר קול, מכשיר קול, מכונת משחק חשמלית וכיוצא באלה בין השעות 14:00 ו-16:00 ובין השעות 23:00 ו-07:00 למחרת באחד ממקומות אלה:

(1) תחת כיפת השמים;

(2) במקום שאינו תחת כיפת השמים, ואולם אינו סגור מכל צדדיו כלפי חוץ, או שדלתותיו, חלונותיו או פתחיו האחרים אינם סגורים כולם, או שלא ננקטו אמצעים אקוסטיים מתאימים למניעת רעש מחוץ לכתליו או מחוץ לתחומו;

(3) בבניין המשמש בעיקר למגורים – בעוצמה העשויה לגרום מטרד או הפרעה למנוחת השכנים.

(ד) הוראות סעיף קטן (ג) לא יחולו על פעולה המבוצעת אגב חגיגה או שמחה באחד ממועדים אלה ועד השעה הנקובה לצדם:

(1) ליל שבת – עד חצות הלילה;

(2) מוצאי שבת – עד חצות הלילה;

(3) ליל פורים;

(4) ליל יום העצמאות;

(5) ליל ל"ג בעומר;

(6) שמחת תורה.

(ה) (1) הוראת תקנה 8א(א) לתקנות למניעת מפגעים (מניעת רעש), התשנ"ג-1992 (להלן – התקנות), לא תחול על הפעלת זיקוקי דינור הנשמעת באזור מגורים, המבוצעת אגב חגיגה או שמחה באחד המועדים האלה:

תיקון תשע"ג-2013

(א) אירועי "פסטיבל הנושפים"; לעניין זה, "פסטיבל הנושפים" – פסטיבל המתקיים מדי שנה בשנה בכמה מוקדים בעיר כפר סבא למשך 3 ימים;

(ב) אירועי ליל מוצאי יום העצמאות;

(ג) אירועי מורשת העיר כפר סבא; לעניין זה, "אירועי מורשת" – אירועים לציון היווסדה של העיר כפר סבא או אירועים בעלי משמעות היסטורית או תרבותית של העיר כפר סבא;

(ד) כל אירוע אחר שעליו החליטה מועצת העיר כפר סבא, בכפוף לקבלת אישור השר להגנת הסביבה או מי מטעמו;

(2) האירועים הנקובים בסעיף קטן (א) יחולו נוסף על האירועים המפורטים בתקנה 3(ב) לתקנות, ובלבד שמספרם הכולל של האירועים שבהם יופעלו זיקוקי דינור לפי סעיף זה, לא יעלה על שישה אירועים בשנה.

89. לא ישמיע אדם מוסיקה בבית עסק ולא יניח להשמיע בו מוסיקה באמצעות מערכת הגברה או כלי נגינה חשמלי, אלא אם כן חוברה מערכת ההגברה למכשיר, לאמצעי, מיתקן או כיוצא באלה, המותקן בעסק באופן קבע, והמגביל את מפלס הקול, בכל מקום שבו עשויים להימצא אנשים, עד לרמה של dB(A)90 לכל היותר.

הגבלת מפלס הקול של מוסיקה בבית עסק

90. לא יבצע אדם באזור מגורים ולא ירשה לאחר מטעמו לבצע, בימי חול בין השעות 14:00 ו-16:00 ובין השעות 23:00 ו-07:00 למחרת, ובימי מנוחה, עבודות בניה, תיקונים או שיפוץ, בבניין המשמש בעיקר למגורים או בסביבותו הקרובה, ולא יתקין בו מיתקנים במשך השעות כאמור, זולת אם הפעולה דרושה באופן דחוף לשם מניעת סכנה לביטחון הציבור או להסרת סכנה כאמור.

תיקונים ושיפוצים

91. (א) לא יפעיל אדם מכונה או מכשיר לצורכי חפירה, בניה או כיוצא בהם, כמשמעותם בתקנות מניעת מפגעים (רעש בלתי סביר), בימי חול בין השעות 19:00 ו-6:00 למחרת ובימי מנוחה, בבניין המשמש בעיקר למגורים או בסביבתו הקרובה, זולת אם הפעלת המכונה דרושה באופן דחוף לשם מניעת סכנה לביטחון הציבור או להסרת סכנה כאמור.

בניה בימי חול ובערבי שבת וחג

(ב) לא יפעיל מפעיל אתר בניה, ציוד או מכונה אשר עלולים לגרום רעש בלתי סביר, כקבוע בתקנות למניעת מפגעים (רעש בלתי סביר מאתרי בניה).

92. לא יטלטל אדם ולא יסיע או יגרור, באזור מגורים בימי חול בין השעות 22:00 ו-6:00 למחרת, ובימי מנוחה, כלי אצירה, מכלים, בלוני גז, חביות וכיוצא באלה כלים, באופן הגורם רעש חזק, למעט באישור מיוחד של ראש העיריה.

טלטול מכלים

93. לא יפעיל אדם באזור מגורים, ולא ירשה לאחר מטעמו להפעיל, מגביר קול או כל מכשיר אחר ממנו בוקע קול רם, כדי להפנות את תשומת הלב למכירת טובין, לאספקת שירותים, להופעה, להצגה או לשם הודעה או פרסומת.

פרסומת והודעות

94. (א) לא יתקין אדם מערכת אזעקה בנכס או בעסק אלא בתנאים אלה:

הפעלת מערכת אזעקה

(1) הפעלת המערכת פגרום להפעלה מבוקרת של הצופר –

(א) באזור מגורים למשך לא יותר מ-4 דקות;

(ב) באזור שאינו אזור מגורים למשך לא יותר מ-8 דקות;

(2) לאחר פרקי הזמן הקבועים בפסקה (1) יחדל הצופר לפעול ולא יגרום לאדם להמשך פעולתו;

(3) במקום נראה לעין בכניסה לנכס, יתקין שלט המפרט, בכתב ברור וקריא, את השם ומספר הטלפון של המוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר;

(4) בזמן הפעלת האזעקה עוצמת הסירנה היא:

(א) באזור מגורים עד DB70;

(ב) באזור שאינו מגורים – עד DB90;

(5) מתח החשמל של מערכת האזעקה יהיה 12 או 24 וולט.

(ב) בעל נכס או בעל עסק שבו מותקנת מערכת אזעקה, אחראי לפעולתה התקינה.

(ג) מי שנקרא להפסיק פעולת מערכת אזעקה שהופעלה יעשה כן בלא דיחוי.

95. (א) לא יתקין אדם ולא ירשה לאחר מטעמו להתקין בתחום העיריה מערכת אזעקה ברכב, אלא בהתאם להוראות אלה:

מערכת אזעקה ברכב

(1) פעולת הצופר לא תימשך יותר מדקה אחת בכל פעם ולא יותר משלוש דקות מצטברות בפרק זמן של חמש דקות; אחרי פרק זמן זה יחדל הצופר לפעול בעצמו, ולא יופעל שנית אלא לאחר שנדרך מחדש באופן ידני או אוטומטי;

(2) מערכת האזעקה מותקנת באופן שתהיה ניתנת להפעלה רק באחד או יותר מאלה: שבירת חלון הרכב, פתיחת מכסה המנוע או מכסה תא המטען או אחת מדלתות הרכב;

(3) הצופר לא יחל בפעולה אלא 15 שניות לאחר פתיחת אחת מדלתות הרכב;

(4) הפעלת מערכת האזעקה לא תגרום לרעש שמפלסו, במרחק של מטר אחד מהרכב עולה על dB(A)87 כאשר המדינה נעשית במצב "מהיר";

(5) במקום אחר נראה לעין, נקבע שלט (לרבות מדבקה) המפרט, בכתב ברור וקריא, את השם ומספר הטלפון של מי שמוסמך מטעמו לטפל במערכת האזעקה במקרה של קלקול או תקלה ולהפסיק את פעולה הצופר.

(ב) בעל הרכב אחראי לתקינו מערכת האזעקה ברכבו ולהפסקה מיידית של פעולתה במקרה של קלקול או תקלה בכל שעות היממה.

(ג) מי שנקרא להפסיק פעולת מערכת אזעקה שהופעלה ברכב יעשה כן בלא דיחוי.

96. (א) מפקח רשאי בכל עת להיכנס למקום שיש לו חשד סביר להניח כי נערכת בו עבירה לפי חוק עזר זה ולעשות בו מעשה כדי לברר אם קוימו הוראות חוק עזר זה.

הפסקת רעש על ידי העיריה

(ב) מפקח רשאי להורות לאדם, אשר לגביו קיים חשד סביר כי הוא עובר על הוראה מהוראות חוק עזר זה, להפעיל או להפסיק את מקורות הרעש, לרבות לשם מדידות ובירורים.

(ג) אם לדעת המפקח מתבצע במקום עבירה על הוראה מהוראות חוק עזר זה, רשאי המפקח להוראות לאדם העובר כי יפסיק את הפעולה הגורמת לרעש; לא ביצע האדם את הוראות המפקח או לא ניתן למצוא את האדם כאמור בתוך זמן סביר, רשאי המפקח להפסיק את הרעש בעצמו, בין בעצמו ובין על ידי אחרים.

(ד) ננקטו אמצעים להפסקת רעש כאמור בסעיף קטן (ג), לא תחול על העיריה או על המפקח שגרם להפסקת הרעש חובה להציב שמירה ליד הנכס או הרכב.

97. הוראות פרק זה לא יחולו על הקמת רעש שבתחום רשות היחיד כאשר הרעש אינו נשמע מחוץ לתחום זה.

סייג לתחולה

98. (א) מדידת עוצמת רעש לפי חוק עזר זה תיעשה באופן ובמכשירים כי שנקבעו בתקנות למניעת מפגעים (מניעת רעש), או בתקנות למניעת מפגעים (רעש בלתי סביר), תקנות מניעת רעש, תקנות למניעת מפגעים (רעש בלתי סביר מציוד בניה), או בהנחיות או הוראות לגבי מדידת רעש אחרות שנקבעו על ידי המשרד להגנת הסביבה.

מדידת רעש

(ב) המבקש מאת העיריה ביצוע מדידת רעש או חוות דעת לגבי מידת סבירותו, כאמור בסעיף קטן (א), שמקורו מדירת מגורים או מנכס פרטי אחר או מעסק, ישלם אגרה בשיעור הקבוע בתוספת השניה; ואולם, אם מדידת עוצמת הרעש מנכס תעיד כי הרעש הבוקע מהנכס חורג ממפלס הרעש הקבוע בחוק עזר זה, יחויב בעל הנכס שממנו בוקע הרעש, בתשלום האגרה הקבועה בתוספת השניה, במקום מזמין המדידה.

99. האיסור המוטל לפי חוק עזר זה על גרימת רעש באזור מגורים, יחול גם על גרימת רעש מחוץ לאזור מגורים אם אותו רעש גורם מטרד או הפרעה באזור מגורים.

רעש הנשמע מחוץ לאזור מגורים

**פרק ט"ז: שונות**

100. לא יפריע אדם לראש העיריה, למהנדס או למפקח, במילוי תפקידם לפי חוק עזר זה.

איסור הפרעה

101. (א) נושא משרה בתאגיד חייב לפקח ולעשות כל שניתן למניעת עבירות לפי חוק עזר זה על ידי התאגיד או על ידי עובד מעובדיו; לעניין סעיף זה, "נושא משרה" – מנהל פעיל בתאגיד, שותף למעט שותף מוגבל, או עובד מינהלי בכיר האחראי מטעם התאגיד על התחום שבו בוצעה העבירה.

אחריות תאגיד

(ב) נעברה עבירה לפי חוק עזר זה על ידי תאגיד או על ידי עובד מעובדיו, חזקה כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

102. (א) כל הודעה לפי חוק עזר זה תכלול את התנאים, הפרטים והאופן לביצוע העבורה ואת המועד שבו יש לבצעה.

הודעה לביצוע

(ב) מי שנמסרה לו הודעה כאמור חייב לקיימה לכל פרטיה, להנחת דעתו של ראש העיריה, המהנדס או המפקח; תוקפה של הודעה כאמור הוא עד למילויה.

103. (א) לא קיים אדם את האמור בהודעה או בדרישת ראש העיריה, המהנדס או המפקח כאמור בחוק עזר זה, או ביצע עבודה מהעבודות שנתבקש לבצע שלא לפיל התנאים הקבועים בדרישה, או לא השלים את העבודות בזמן שנקבע בהודעת הדרישה, תהא העיריה רשאית לבצע את הפעולה הדרושה במקום אותו אדם, ולחייב אותו בהוצאות העיריה, ובלבד שהתראה על ביצוע הפעולה על חשבון אותו אדם, נמסרה לו זמן סביר מראש.

סמכות ביצוע וחיוב בהוצאות

(ב) תעודה מאת ראש העיריה או המפקח המעידים על הסכום לתשלום תהיה ראיה לכאורה לדבר.

(ג) הוצאות הביצוע שנגרמו לעיריה ישולמו בתוך 15 יום ממועד משלוח הדרישה על ידי העיריה.

104. מסירת הודעה או דרישה לפי חוק עזר זה תהא כדין אם נמסרה לידי האדם שאליו היא מכוונת או נמסרה במקום מגוריו או במקום עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או המועסק שם או נשלחה בדואר במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה או הוכנסה לתיבת דואר הנושאת את שמו של האדם שאליו היא מכוונת.

מסירת הודעות

105. (א) דרישת תשלום מאת העיריה תישלח לכל אדם שנדרש לשלם אגרה לפי הוראות חוק עזר זה; אי-משלוח דרישת תשלום כאמור אינו גורע מחובת החייב בתשלום חובו.

גביית האגרות ושיעורן

(ב) האגרה תשולם עד המועד הקבוע בדרישת התשלום.

(ג) סכום החיוב ייקבע לפי התעריפים המפורטים בתוספות כשיעורם המעודכן ביום משלוח דרישת התשלום.

106. האמור בחוק עזר זה אינו פוטר את הבעל או המחזיק בנכס או כל אדם אחר מחובה המוטלית עליהם על פי כל חיקוק אחר.

שמירת דינים

107. שיעורי האגרות, ההיטלים והתשלומים האחרים, לפי העניין, אשר נקובים בתוספת הראשונה והשניה לחוק העזר, יעודכנו בכל שנה ב-1 בינואר (להלן – יום העדכון), לפי שיעור שינוי מדד המחירים לצרכן שפרסמה הלשכה המרכזית לסטטיסטיקה, שפורסם לאחרונה לפני יום העדכון, לעומת המדד שפורסם לאחרונה לפני יום העדכון שקדם לו.

הצמדה למדד

108. בטלים –

ביטול

חוק עזר לכפר סבא (הסדרת גדר חיה), התשי"ב-1952;

חוק עזר לכפר סבא (ניקוי מגרשים, חצרות וכניסות לבניינים), התשכ"ג-1963;

חוק עזר לכפר סבא (מפגעי תברואה), התשכ"ד-1964;

חוק עזר לכפר סבא (צעצועים מסוכנים), התשכ"ח-1968;

חוק עזר לכפר סבא (ניקוי מדרכות), התשל"ג-1973;

חוק עזר לדוגמה לעיריות (החזקת מקלטים), התשל"ו-1975, שאימצה עיריית כפר סבא;

חוק עזר לכפר סבא (עקירת עצים), התשל"ה-1975;

חוק עזר לכפר סבא (עצים מסוכנים), התשל"ו-1975;

חוק עזר לכפר סבא (שמירת הניקיון ואיסור העישון), התשל"ה-1974;

חוק עזר לכפר סבא (הדברת מזיקים), התשל"ו-1976;

חוק עזר לכפר סבא (הוצאת אשפה), התשל"ו-1976;

חוק עזר לכפר סבא (חזיתות בתים), התשל"ו-1976;

חוק עזר לכפר סבא (שמירת שטחים ציבוריים), התשל"ח-1978;

חוק עזר לכפר סבא (פינוי חפצים מיושנים), התשמ"ג-1983;

חוק עזר לכפר סבא (מניעת רעש), התשמ"ח-1984;

חוק עזר לכפר סבא (החזקת בעלי חיים), התשנ"ד-1994;

חוק עזר לכפר סבא (שימור רחובות), התשנ"ה-1995.

109. תחילתו של חוק עזר זה עם פרסומו ברשומות, או עם כניסתו לתוקף של תיקון התוספת הראשונה לצו העיריות (עבירות קנס), התשל"א-1971, שבו יעודכנו הוראות חוק עזר זה, לפי המאוחר מביניהם; הודעה בדבר תחילתו של חוק העזר תפורסם ברשומות ובשני עיתונים הנפוצים בתחום העיריה.

תחילה

110. דרישות או הודעות שנמסרו לפי חוקי העזר המפורטים בסעיף 108 יראו אותן כאילו נמסרו כדין לפי אותם חוקים ובלבד שאינם סותרים חוק עזר זה.

הוראות מעבר

111. על אף האמור בסעיף 107, שיעורי האגרות, ההיטלים והתשלומים האחרים הנקובים בתוספת הראשונה והשניה לחוק העזר, יעודכנו ב-1 בחודש שלאחר פרסומו של חוק עזר זה (להלן – יום העדכון הראשון), לפי שינוי מדד המחירים לצרכן שפורסם לראשונה לפני יום העדכון הראשון לעומת מדד חודש אפריל 2006.

הוראת שעה

**תוספת ראשונה**

(סעיפים 69 עד 71)

שיעור האגרה בשקלים חדשים

בעד היתר להעמדת כיסאות ושולחנות ברשות הרבים או ברחוב 100 לכל מ"ר לשנה

בעד היתר להעמדת דוכנים ברשות הרבים –

בכל יום 100 + 500 שטר ביטחון

ביום העצמאות 500 + 500 שטר ביטחון

בעד היתר להתקנת מכונות חשמליות/מיתקנים אוטומטיים 500 לשנה לכל

מכונה/מיתקן

**תוספת שניה**

(סעיף 98(ב))

שיעור האגרה בשקלים חדשים

בעד מדידת רעש או חוות דעת בשעות היום   
(בין השעות 6:00 עד 22:00) 400

בעד מדידת רעש או חוות דעת בשעות הלילה   
(בין השעות 22:00 עד 6:00 בבוקר למחרת) 650

י"ז בתמוז התשס"ז (3 ביולי 2007) יהודה בן-חמו

ראש עיריית כפר סבא

אני מאשר.

גדעון עזרא

השר להגנת הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשס"ח מס' 718](http://www.nevo.co.il/Law_word/law07/mekomi-0718.pdf) מיום 5.6.2008 עמ' 243.

   תוקן [ק"ת חש"ם תשע"ג מס' 790](http://www.nevo.co.il/Law_word/law07/mekomi-0790.pdf) מיום 7.7.2013 עמ' 604 – תיקון תשע"ג-2013. [↑](#footnote-ref-1)