חוק עזר לכפר-סבא (מודעות ושלטים), תשל"ד-1974

רשויות ומשפט מנהלי – רשויות מקומיות – חוקי עזר – שילוט

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מודעה ושלט טעונים רשיון | [Go](#Seif2) | 2 |
| סעיף 3 | אגרות | [Go](#Seif12) | 3 |
| סעיף 4 | תחולה | [Go](#Seif3) | 3 |
| סעיף 5 | שמירת מודעות | [Go](#Seif4) | 3 |
| סעיף 6 | דרכי פרסום אסורות | [Go](#Seif5) | 3 |
| סעיף 7 | מסירת פרטים | [Go](#Seif6) | 3 |
| סעיף 8 | סמכויות ראש העיריה | [Go](#Seif7) | 3 |
| סעיף 9 | פרסום על לוח מודעות | [Go](#Seif10) | 3 |
| סעיף 9א | חזקת אחריות | [Go](#Seif13) | 4 |
| סעיף 10 | ענשים | [Go](#Seif11) | 4 |
| סעיף 11 | ביטול | [Go](#Seif8) | 4 |
| סעיף 12 | השם | [Go](#Seif9) | 4 |
|  | תוספת ראשונה | [Go](#med0) | 4 |
|  | תוספת שניה | [Go](#med1) | 4 |

חוק עזר לכפר-סבא (מודעות ושלטים), תשל"ד-1974[[1]](#footnote-1)\*

בתוקף סמכותה לפי סעיפים 246, 250, 255 ו-259 לפקודת העיריות, מתקינה מועצת עירית כפר-סבא חוק עזר זה:

1. בחוק עזר זה –

הגדרות

"העיריה" – עירית כפר-סבא;

"ראש העיריה" – לרבות אדם שהוא הסמיך בכתב;

"פרסום" – הודעת דבר לרבים במסירת תכנו בכתב או בדפוס, או בדרך הדבקה או צביעהף חריטה, שידור או הקלטה או כיוצא באלה;

"מודעה" – הודעה שפורסמה שאינה שלט, בין שהיא קבועה ובין שהיא בתנועה;

תיקון תשמ"ז-1987

"שלט" – מודעה הכוללת רק את שמו של אדם או שמו או טיבו של עסק או של מקצוע, או כל צירוף של אלה וכולל ארגז ראווה;

תיקון תשמ"ז-1987

"שלט בולט" – שלט שהותקן בניצב למקום העסק;

תיקון תשמ"ז-1987

"הצגה" – קביעת שלט במקום מגורים, במשרד או במקום עסק או בכל מקום אחר וכן הוצאת שלט לרשות הרבים, בין שהוא על עמוד ובין שהוא בתנועה;

"לוח מודעות" – לוח מודעות שהוקם על ידי העיריה לשם הדבקת מודעות או מקום אחר שייחדה המועצה למטרה זו.

2. (א) לא יפרסם אדם מודעה ולא יציג שלט ולא ירשה לאחר לפרסם מודעה או להציג שלט בתחום העיריה, אלא לפי רשיון מאת ראש העיריה ובהתאם לתנאי הרשיון ואלא אם המודעה או השלט –

מודעה ושלט טעונים רשיון

(1) כתובים עברית; או

(2) כתובים בחלקם עברית ובחלקם לועזית והעברית תופסת לא פחות משני שלישים משטחם ואת חלקם העליון והאותיות העבריות גדולות מהאותיות הלועזיות.

(ב) ראש העיריה רשאי –

(1) להתנות תנאים ברשיון בעת נתינתו ולהוסיף על תנאים אלה;

(2) לסרב לתת רשיון וכן לבטל רשיון שניתן;

(3) להתנות מתן רשיון בהתקנת שלט מואר בחשמל באזורים שונים בכפר-סבא על פי החלטת מועצת העיריה.

תיקון תשל"ו-1976

(ג) לא יינתן רשיון אם יש בפרסום המודעה או בהצגת השלט משום עבירה על הוראות חוק עזר זה או כל דין אחר.

(ד) מודעה תפורסם במקום ובצורה שנקבעו ברשיון.

(ה) כל מפרסם מודעה ימציא לראש העיריה, לפי דרישתו, חמשה עתקים ללא תשלום.

(ו) מודעה המתפרסמת דרך הדבקה בלוח המודעות תהיה במידה ובצורה שנקבעו בתוספת הראשונה.

(ז) תקפו של הרשיון להצגת שלט הוא עד תום שנת הכספים שבה ניתן.

3. (א) ראש העיריה יגבה אגרה בשיעור הנקוב בתוספת השניה.

אגרות

(ב) אגרת מודעה ישלם מפרסם המודעה או מי שגרם לפרסומה.

(ג) אגרת מודעה דרך הסרטה בקולנוע ישלם בעל הקולנוע או מנהלו.

(ד) אגרת שלט ישלם מציג השלט או מי שגרם להצגתו.

(ה) ראש העיריה רשאי לפטור אדם או מוסד מתשלום האגרה, כולה או מקצתה.

4. הוראות חוק עזר זה אינן חלות על –

תחולה

(1) מודעות ושלטים של הממשלה, של בתי המשפט או של העיריה;

(2) מודעות המתפרסמות לפי היתר על פי פקודת העתונות;

(3) שלט המוצג על דלת כניסה לדירה.

5. לא יסיר אדם, לא יקרע, לא יפגום, לא ישבור, לא יטשטש, לא יקלקל ולא ילכלך מודעה, שלט או לוח מודעות.

שמירת מודעות

6. (א) לא יפרסם אדם מודעה ולא יציג שלט באופן שהם עלולים להיות מפגע לרבים.

דרכי פרסום אסורות

(ב) לא יפרסם אדם מודעה על ידי מתיחת סרט לרוחבם של רחוב או מדרכה.

(ג) לא יפרסם אדם מודעה דרך חלוקה מעל כלי טיס, כלי רכב או בעלי חיים.

(ד) לא יפרסם אדם מודעה כשהוא נושא לוח או סרט וכיוצא באלה.

7. (א) לא יפרסם אדם מודעה אלא אם צויינו בה שמו ומענו של המפרסם ושל בעל בית הדפוס אשר בו הודפסה המודעה.

מסירת פרטים

(ב) לדרישת ראש העיריה חייב בעל בית הדפוס שבו הודפסה המודעה למסור את שמו ואת מענו של האדם שהזמין את הדפסת המודעה.

8. (א) ראש העיריה רשאי לדרוש מאת אדם שפרסם מודעה או שהציג שלט ללא רשיון או בניגוד לתנאי הרשיון, להסיר את המודעה או את השלט.

סמכויות ראש העיריה

(ב) לא מילא אדם אחרי דרישת ראש העיריה לפי סעיף קטן (א), רשאי ראש העיריה להורות על הסרת המודעה או השלט או על הריסתם, ולגבות את הוצאות ההסרה או ההריסה מאותו אדם.

(ג) ראה ראש העיריה שאין לדעת שמו ומענו של העבריין, רשאי הוא להורות לפי סעיף קטן (ב) ללא מסירת דרישה בכתב.

9. (א) לא יפרסם אדם – חוץ מהעיריה – מודעה על לוח המודעות, אלא לפי היתר מיוחד מאת העיריה.

פרסום על לוח מודעות

(ב) העיריה תפרסם מודעה על לוח המודעות לאחר שנמסרו לה הטפסים ושולמה לה –

(1) האגרה בשיעור הנקוב בתוספת השניה;

(2) אגרה נוספת של לירה אחת לכל טופס של המודעה.

תיקון תשל"ו-1976

9א. הוראות חוק עזר זה יחולו גם על מי שתוכנה של מודעה מודפסת שהודבקה שלא כדין, מצביע עליו כעל מי שהזמין את הכנתה או את הדבקתה או הורה על ביצוע המעשה, זולת אם הוכיח את אלה:

חזקת אחריות

תיקון תשמ"ד-1984

(1) העבירה נעשתה שלא בידיעתו;

(2) הוא נקט בכל האמצעים הסבירים למנוע את ביצוע העבירה.

10. העובר על הוראה מהוראות חוק עזר זה, דינו – קנס 500 שקלים חדשים, ואם היתה העבירה נמשכת, דינו – קנס נוסף 20 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש העיריה או אחרי הרשעתו.

ענשים

תיקון תשמ"ו-1986

11. חוק העזר לכפר-סבא בדבר מודעות ושלטים, תשכ"א-1961 – בטל.

ביטול

12. לחוק עזר זה ייקרא "חוק עזר לכפר-סבא (מודעות ושלטים), תשל"ד-1974".

השם

תוספת ראשונה

(סעיף 2(ו))

מידת המודעות המתפרסמות על ידי הדבקה בלוח המודעות –

מודעה קטנה – כל מודעה שגודלה עד 66x93 ס"מ.

מודעה גדולה – כל מודעה שגודלה עולה על 66x93 ס"מ.

תוספת שניה

תיקון תשמ"ז-1987

(סעיפים 3(א) ו-9(ב))

האגרה

בשקלים חדשים

1. מודעה המתפרסמת דרך הקרנה או הסרטה –

(א) על בד קולנוע, לרבות כאשר מקרינים בו סרט, כל שבוע ממוצאי שבת עד יום שישי ועד בכלל, או חלק משבוע, לכל קולנוע או מקום כאמור –

1. בשקופיות, לכל שקופית 10

2. בסרט פרסום, לכל 10 מטר סרט או חלק מהם 10

(ב) במיתקן הקרנה קבוע שאינו משמש להקרנת סרטים, לכל חודש או חלק ממנו, לכל 0.25 מ"ר של שטח הקרנה 10

2. מודעה המתפרסמת דרך הארה, צביעה, חריטה או כתיבה, לכל שבוע או לחלק משבוע, לכל 100 ס"מ מרובעים 60

3. מודעה המתפרסמת דרך הדבקה בלוח מודעות או במקום אחר –

תיקון תשנ"א-1991

לכל 3 ימים –

מודעה גדולה 53.14

מודעה קטנה 38.97

לכל 6 ימים –

מודעה גדולה 120.00

מודעה קטנה 100.00

4. מודעה או שלט המתפרסמים או המוצגים על כלי רכב ציבורי בין בתוך כלי הרכב ובין בדופן החיצוני או על גג כלי הרכב, לכל 0.5 מטר מרובע או חלק ממנו, לשנה 20

5. שלט – לרבות שלט מואר אך למעט שלט בולט, לכל מטר אורך או חלק ממטר, לשנה 20

6. שלט בולט, לכל מטר אורך או חלק ממטר, לשנה 40

7. שלט המותקן מעל כל שטח בתחום העיריה מחוץ לשטח התפוס על ידי העסק – לכל מטר מרובע או חלק ממנו, לשנה 60

נתאשר.

כ"ט בסיון תשל"ד (19 ביוני 1974) זאב גלר

ראש עירית כפר-סבא

שלמה הלל

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ד מס' 3203](http://www.nevo.co.il/Law_word/law06/tak-3203.pdf) מיום 25.7.1974 עמ' 1548.

   תוקן [ק"ת תשל"ו מס' 3577](http://www.nevo.co.il/Law_word/law06/tak-3577.pdf) מיום 19.8.1976 עמ' 2406 – תיקון תשל"ו-1976.

   [ק"ת תשל"ז: מס' 3700](http://www.nevo.co.il/Law_word/law06/tak-3700.pdf) מיום 24.4.1977 עמ' 1476 – תיקון תשל"ז-1977 בסעיף 1(5) לחוק עזר לכפר-סבא (תיקון חוקי עזר), תשל"ז-1977. [מס' 3727](http://www.nevo.co.il/Law_word/law06/tak-3727.pdf) מיום 20.6.1977 עמ' 2003 – תיקון (מס' 2) תשל"ז-1977. [מס' 3742](http://www.nevo.co.il/Law_word/law06/tak-3742.pdf) מיום 26.7.1977 עמ' 2268 – תיקון (מס' 3) תשל"ז-1977.

   [ק"ת תשל"ח מס' 3874](http://www.nevo.co.il/Law_word/law06/tak-3874.pdf) מיום 27.7.1978 עמ' 1825 – תיקון תשל"ח-1978.

   [ק"ת תשל"ט מס' 3988](http://www.nevo.co.il/Law_word/law06/tak-3988.pdf) מיום 5.6.1979 עמ' 1332 – תיקון תשל"ט-1979.

   [ק"ת תש"ם: מס' 4087](http://www.nevo.co.il/Law_word/law06/tak-4087.pdf) מיום 5.2.1980 עמ' 958 – תיקון תש"ם-1980. מס' 4130 מיום 30.5.1980 עמ' 1737 – תיקון (מס' 2) תש"ם-1980.

   [ק"ת חש"ם תשמ"א: מס' 19](http://www.nevo.co.il/Law_word/law07/mekomi-0019.pdf) מיום 18.12.1980 עמ' 304 – תיקון תשמ"א-1980. [מס' 38](http://www.nevo.co.il/Law_word/law07/mekomi-0038.pdf) מיום 13.3.1981 עמ' 647 – תיקון (מס' 2) תשמ"א-1981.

   [ק"ת חש"ם תשמ"ב מס' 145](http://www.nevo.co.il/Law_word/law07/mekomi-0145.pdf) מיום 12.9.1982 עמ' 961 – תיקון תשמ"ב-1982 בסעיף 1(4) לחוק עזר לכפר סבא (תיקון חוקי עזר), תשמ"ב-1982.

   [ק"ת חש"ם תשמ"ג מס' 169](http://www.nevo.co.il/Law_word/law07/mekomi-0169.pdf) מיום 28.3.1983 עמ' 358 – תיקון תשמ"ג-1983 בסעיף 1(4) לחוק עזר לכפר סבא (תיקון חוקי עזר), תשמ"ג-1983 (תוקן [ק"ת חש"ם תשמ"ה מס' 278](http://www.nevo.co.il/Law_word/law07/mekomi-0278.pdf) מיום 14.6.1985 עמ' 357 – תיקון (תיקון) תשמ"ה-1985).

   [ק"ת חש"ם תשמ"ד מס' 231](http://www.nevo.co.il/Law_word/law07/mekomi-0231.pdf) מיום 5.6.1984 עמ' 611 – תיקון תשמ"ד-1984.

   [ק"ת חש"ם תשמ"ו מס' 312](http://www.nevo.co.il/Law_word/law07/mekomi-0312.pdf) מיום 21.9.1986 עמ' 223 – תיקון תשמ"ו-1986 בסעיף 1(4) לחוק עזר לכפר סבא (תיקון חוקי עזר), תשמ"ו-1986.

   [ק"ת חש"ם תשמ"ז מס' 342](http://www.nevo.co.il/Law_word/law07/mekomi-0342.pdf) מיום 23.9.1987 עמ' 455 – תיקון תשמ"ז-1987.

   [ק"ת חש"ם תשנ"א מס' 458](http://www.nevo.co.il/Law_word/law07/mekomi-0458.pdf) מיום 11.6.1991 עמ' 381 – תיקון תשנ"א-1991. [↑](#footnote-ref-1)