חוק עזר לכפר-סבא (רוכלים), תשכ"ג-1963

רשויות ומשפט מנהלי – רשויות מקומיות – חוקי עזר

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שטחים אסורים ברוכלות | [Go](#Seif2) | 2 |
| סעיף 3 | איסור חניה | [Go](#Seif3) | 2 |
| סעיף 4 | איסור חניה שלא בשעת התעסקות | [Go](#Seif6) | 2 |
| סעיף 5 | איסור לקשור למבנה | [Go](#Seif22) | 2 |
| סעיף 6 | מקום החזקת עגלה | [Go](#Seif23) | 2 |
| סעיף 7 | איסור רעש | [Go](#Seif4) | 2 |
| סעיף 8 | נקיון | [Go](#Seif5) | 2 |
| סעיף 9 | שעות הרוכלות | [Go](#Seif7) | 2 |
| סעיף 10 | היתר התעסקות | [Go](#Seif8) | 2 |
| סעיף 11 | ימי הרוכלות | [Go](#Seif26) | 2 |
| סעיף 12 | רשיון לשימוש בעגלה | [Go](#Seif9) | 2 |
| סעיף 13 | תוקף הרשיון | [Go](#Seif10) | 2 |
| סעיף 14 | אגרת רשיון | [Go](#Seif11) | 3 |
| סעיף 15 | תחולה | [Go](#Seif12) | 3 |
| סעיף 16 | מתן רשיונות או סירוב לתיתם | [Go](#Seif13) | 3 |
| סעיף 17 | תכניתן של אגרות | [Go](#Seif14) | 3 |
| סעיף 18 | לוחית מספר לעגלה | [Go](#Seif15) | 3 |
| סעיף 19 | סידור טובין על עגלה | [Go](#Seif24) | 3 |
| סעיף 20 | דרישה לסלק עגלות | [Go](#Seif16) | 3 |
| סעיף 21 | סילוק עגלות | [Go](#Seif17) | 3 |
| סעיף 22 | תפיסת כלים והחרמתם | [Go](#Seif18) | 3 |
| סעיף 23 | איסור הפרעה | [Go](#Seif19) | 3 |
| סעיף 24 | ענשים | [Go](#Seif20) | 3 |
| סעיף 25 | ביטול | [Go](#Seif21) | 3 |
| סעיף 26 | השם | [Go](#Seif25) | 3 |

חוק עזר לכפר-סבא (רוכלים), תשכ"ג-1963[[1]](#footnote-1)\*

בתוקף סמכותה לפי סעיף 99 לפקודת העיריות, 1934, מתקינה מועצת עירית כפר-סבא חוק עזר זה:

1. בחוק עזר זה –

הגדרות

"דוכן" – שולחן או כלי אחר המשמשים להחזקת טובין לשם מכירתם;

"ימי מנוחה" – הימים שנקבעו בפקודת ימי מנוחה, תש"ח-1948, כימי מנוחה – תחילתם חצי שעה לפני שקיעת החמה בערבי ימי מנוחה וסופם במוצאי ימי מנוחה עם צאת הכוכבים;

"המפקח" – מי שראש העיריה הרשהו בכתב לפקח על מילוי הוראות חוק עזר זה;

"עגלה" – כל כלי הובלה, הנסחב או הנדחף בכוח מיכני, בכוח אדם או בכוח בעל חיים;

"עיריה" – עירית כפר-סבא;

"ראש העיריה" – לרבות מי שראש העיריה העביר אליו את סמכויותיו לפי חוק עזר זה, כולן או מקצתן.

2. לא יעסוק רוכל בעסקו – בין באמצעות עגלה ובין בצורה אחרת – ברחוב או במקום ציבורי, באופן שהתעסקותו מהווה מכשול לרבים.

שטחים אסורים ברוכלות

3. לא יעמיד רוכל ולא יניח ולא ירשה ולא יגרום להעמיד או להניח עגלה, דוכן, תבנית, מגש או טובין בתחומי 20 מטר מגן ילדים, מבית ספר, ממגרש משחקים, מגינה או מגן.

איסור חניה

4. לא יעמיד ולא יניח רוכל ולא ירשה ולא יגרום להעמיד או להניח ברחוב או במקום ציבורי עגלה, דוכן, תבנית, מגש או טובין שלא בשעת עיסוקו או כשאיננו נמצא במקום.

איסור חניה שלא בשעת התעסקות

5. לא יקשור רוכל עגלה, דוכן, תבנית או מגש, בכל צורה שהיא, לבנין, לגדר, לעמוד, לעץ או למבנה אחר.

איסור לקשור למבנה

6. רוכל יחזיק את עגלתו בצדו הימני של הרחוב, קרוב לשפתה של המדרכה הימנית.

מקום החזקת עגלה

7. לא יכריז רוכל על טובין או אומנותו באופן הגורם רעש.

איסור רעש

8. לא ילכלך רוכל ולא יגרום שילכלכו את השטח שליד מקום עסקו.

נקיון

9. לא יעסוק רוכל בעסקו אלא בשעות שבין 06 לבין 21.

שעות הרוכלות

10. ראש העיריה רשאי, לפי שיקול דעתו ובתנאים שיקבע, להתיר לרוכל לעסוק בעסקו גם לאחר השעה 21.

היתר התעסקות

11. לא יעסוק רוכל בעסקו בימי מנוחה.

ימי הרוכלות

12. לא ישתמש רוכל בעגלה לצורך עסקו, אלא על פי רשיון.

רשיון לשימוש בעגלה

13. תקפו של רשיון לעגלה הוא עד 31 בדצמבר שלאחר נתינתו.

תוקף הרשיון

14. בעד מתן רשיון לעגלה, ישלם המבקש לקופת העיריה אגרה בשיעור של שתי לירות, אולם אם ניתן הרשיון אחרי 30 ביוני תהיה האגרה – לירה אחת בלבד.

אגרת רשיון

15. הוראת סעיף 12 אינה חלה על רוכל המשתמש בעגלה שלגביה ניתן רשיון על פי סעיף 2 לפקודת התעבורה.

תחולה

16. בקשת רשיון לעגלה תוגש בכתב לראש העיריה. ראש העיריה רשאי ליתן את הרשיון, לסרב לתיתו, להתלותו או לבטלו וכן רשאי הוא לכלול ברשיון תנאים, להוסיף עליהם, לגרוע מהם, לשנותם או לבטלם.

מתן רשיונות או סירוב לתיתם

17. אם אין הוראה אחרת בפקודת התעבורה או בתקנות שהותקנו על פיה, רשאי ראש העיריה לדרוש שכל עגלה תתאים לתבנית שאושרה על ידיו, ושהוצגה במשרדי העיריה.

תכניתן של אגרות

18. רוכל המשתמש בעגלה לצורך עסקו יקבע על צדה האחורי, במקום נראה לעין, לוחית-מספר שיתן לו ראש העיריה; הלוחית תכלול, נוסף למספר, את שמו הפרטי ושם משפחתו של הרוכל, מענו ומספר הרישום שבתעודת הזהות שלו; בעד כל לוחית-מספר תשולם אגרה בשיעור של 50 אגורות.

לוחית-מספר לעגלה

19. רוכל המשתמש בעגלה לצורך עסקו יסדר את הטובין באופן שימנע את בליטתם מקצות העגלה בכל עבר.

סידור טובין על עגלה

20. ראש העיריה, מפקח או שוטר, רשאים לצוות על רוכל לסלק את עגלתו, דוכנו, תבניתו, מגשו או הטובין ממקום בו הם נמצאים בניגוד להוראות חוק עזר זה.

דרישה לסלק עגלות

21. לא סילק רוכל את עגלתו או דוכנו או תבניתו או מגשו או הטובין, לאחר שנצטווה לכך בהתאם לסעיף 20, רשאי ראש העיריה, מפקח או שוטר לסלק את העגלה, הדוכן, התבנית, המגש או הטובין, בין בעצמו ובין על ידי אחרים.

סילוק עגלות

22. ראש העיריה או מפקח, רשאי לתפוס ולהחרים כל עגלת יד, דוכן, תבנית או מגש של רוכל שאין לו רשיון להשתמש בהם בקשר למכירת טובין.

תפיסת כלים והחרמתם

23. לא יפריע אדם לראש העיריה או למפקח ולא ימנע בעדם מלהשתמש בסמכויותיו לפי חוק עזר זה.

איסור הפרעה

24. העובר על הוראה מהוראות חוק עזר זה, דינו – קנס 600 שקלים חדשים, ובמקרה של עבירה נמשכת – קנס נוסף 24 שקלים חדשים לכל יום שבו נמשכת העבירה אחרי שנמסרה לו עליה הודעה בכתב מאת ראש העיריה או לאחר שחוייב בדין.

ענשים

תיקון (תיקון)   
תשמ"ט-1988

25. חוק עזר לכפר-סבא (רשיונות לרוכלים והפיקוח עליהם), תשי"ז-1957 – בטל.

ביטול

26. לחוק עזר זה ייקרא "חוק עזר לכפר-סבא (רוכלים), תשכ"ג-1963".

השם

נתאשר.

י"ד בכסלו תשכ"ג (11 בדצמבר 1962) מרדכי סורקיס

ראש עירית כפר-סבא

חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ג מס' 1402](http://www.nevo.co.il/law_word/law06/tak-1402.pdf) מיום 3.1.1963 עמ' 782.

   תוקן [ק"ת תשל"ז מס' 3700](http://www.nevo.co.il/Law_word/law06/tak-3700.pdf) מיום 24.4.1977 עמ' 1477 – תיקון תשל"ז-1977 בסעיף 1(22) לחוק עזר לכפר-סבא (תיקון חוקי עזר), תשל"ז-1977.

   [ק"ת חש"ם תשמ"ב מס' 145](http://www.nevo.co.il/Law_word/law07/mekomi-0145.pdf) מיום 12.9.1982 עמ' 962 – תיקון תשמ"ב-1982 בסעיף 1(19) לחוק עזר לכפר סבא (תיקון חוקי עזר), תשמ"ב-1982.

   [ק"ת חש"ם תשמ"ג מס' 169](http://www.nevo.co.il/Law_word/law07/mekomi-0145.pdf) מיום 28.3.1983 עמ' 359 – תיקון תשמ"ג-1983 בסעיף 1(18) לחוק עזר לכפר סבא (תיקון חוקי עזר), תשמ"ג-1983 (תוקן [ק"ת חש"ם תשמ"ה מס' 278](http://www.nevo.co.il/Law_word/law07/mekomi-0278.pdf) מיום 14.6.1985 עמ' 357 – תיקון (תיקון) תשמ"ה-1985).

   [ק"ת חש"ם תשמ"ו מס' 312](http://www.nevo.co.il/Law_word/law07/mekomi-0312.pdf) מיום 21.9.1986 עמ' 224 – תיקון תשמ"ו-1986 בסעיף 1(16) לחוק עזר לכפר סבא (תיקון חוקי עזר), תשמ"ו-1986 (תוקן [ק"ת חש"ם תשמ"ט מס' 391](http://www.nevo.co.il/Law_word/law07/mekomi-0391.pdf) מיום 8.12.1988 עמ' 169 – תיקון (תיקון) תשמ"ט-1988). [↑](#footnote-ref-1)