חוק עזר לנתניה (אגרת ביוב), תשל"ה-1975

רשויות ומשפט מנהלי – רשויות מקומיות – מסי שלטון מקומי – אגרות והיטלים

רשויות ומשפט מנהלי – רשויות מקומיות – ביוב

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אגרת ביוב | [Go](#Seif2) | 2 |
| סעיף 3 | משלוח הודעה לחייב | [Go](#Seif3) | 2 |
| סעיף 4 | מועד תשלום האגרה | [Go](#Seif4) | 2 |
| סעיף 5 | מסירת הודעה | [Go](#Seif5) | 2 |
| סעיף 6 | השם | [Go](#Seif6) | 2 |
|  | תוספת | [Go](#med0) | 3 |

חוק עזר לנתניה (אגרת ביוב), תשל"ה-1975[[1]](#footnote-1)\*

בתוקף סמכותה לפי סעיף 250 ו-251 לפקודת העיריות, וסעיפים 37 ו-38 לחוק הרשויות המקומיות (ביוב), תשכ"ב-1962, מתקינה מועצת עיריית נתניה חוק עזר זה:

1. בחוק עזר זה –

הגדרות

"העיריה" – עירית נתניה;

"ראש העיריה" – לרבות מי שהסמיך בכתב ראש העיריה לענין חוק עזר זה, כולו או מקצתו;

"אגרת ביוב" – אגרה המוטלת לשם כיסוי הוצאות האחזקה של רשת הביוב של העיריה;

תיקון תשנ"א-1991

"מחזיק" – המחזיק בפועל בנכס המחובר לרשת הביוב של העיריה;

"מפעלי תעשיה" – כל מפעל ובית מלאכה הנמצאים באזור התעשיה קרית אליעזר בגושים 8234, 8235, 8236 ו-8237 ובאזור התעשיה בדרומה של נתניה בגושים 7945, 7946 ו-7947;

תיקון תשל"ו-1976

"שפכים" – פסולת המורחקת מנכסים על ידי זרם מים;

תיקון תשמ"ח-1987

"מקדם הצח"ב" – היחס שבין ריכוז צריכת חמצן ביולוגית (להלן – צח"ב) בשפכים במיליגרם אחד לליטר מים (להלן מג"ל) ובין 250 צח"ב במג"ל;

תיקון תשמ"ח-1987

"מכשיר מדידה" – מכשיר שהתקין מפעל תעשיה למדידת כמות השפכים המוזרמים ממנו למערכת הביוב העירונית מאושר בידי העיריה ומותקן באופן שהיא קבעה.

תיקון תשנ"ה-1995

2. (א) מחזיק ישלם אגרת ביוב לפי כמות המים שסופקה לו בפועל, בשיעור שנקבע בתוספת.

אגרת ביוב

תיקון תשנ"ה-1995

(ב) על אף האמור בסעיף קטן (א), מפעל תעשיה מצוייד במכשיר מדידה ישלם אגרת ביוב לפי כמות המים שהוזרמה בפועל למערכת הביוב כפי שרשם מכשיר המדידה, בשיעור שנקבע בתוספת.

3. ראש העיריה ישלח הודעה לחייב המפרטת את סכום האגרה הנדרש ממנו.

משלוח הודעה לחייב

4. אגרת הביוב תשולם יחד עם אגרת המים המשתלמת לפי חוק עזר לנתניה (אספקת מים), תשכ"ו-1966.

מועד תשלום האגרה

5. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מקום מגוריו או במקום עסקיו הרגילים או הידועים לאחרונה; אם אי-אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או פורסמה בשני עתונים יומיים הנפוצים בתחום העיריה, שאחד מהם לפחות הוא בשפה העברית.

מסירת הודעה

6. לחוק עזר זה ייקרא "חוק עזר לנתניה (אגרת ביוב), תשל"ה-1975".

השם

תוספת

תיקון תשנ"ה-1995

(סעיף 2)

|  |  |
| --- | --- |
|  | האגרה בשקלים חדשים לכל מ"ק של מים, למעט מי להשקיה |
| א. למגורים | 2.22 |
| ב. למוסדות, עסקים, ולכל שימוש אחר – | 3.40 |
| ג. לתעשיה ולמלאכה – |  |
| (1) בעד הזרמת שפכים המכילים עד 250 צח"ב במג"ל | 3.40 |
| (2) בעד הזרמת שפכים המכילים מעל 250 צח"ב במג"ל | לפי השיעור שנקבע שפרט משנה (1), בתוספת מכפלת 0.3 מהשיעור כאמור במקדם הצח"ב |

נתאשר.

י"ג בכסלו תשל"ה (27 בנובמבר 1974) א' בר-מנחם

ראש עיריית נתניה

יוסף בורג

שר הפנים

גפני

1. \* פורסם [ק"ת תשל"ה מס' 3278](http://www.nevo.co.il/Law_word/law06/tak-3278.pdf) מיום 9.1.1975 עמ' 631.

   תוקן [ק"ת תשל"ו מס' 3523](http://www.nevo.co.il/Law_word/law06/tak-3523.pdf) מיום 11.5.1976 עמ' 1584 – תיקון תשל"ו-1976.

   [ק"ת תש"ם מס' 4142](http://www.nevo.co.il/Law_word/law06/tak-4142.pdf) מיום 4.7.1980 עמ' 2005 – תיקון תש"ם-1980.

   [ק"ת חש"ם תשמ"ב מס' 138](http://www.nevo.co.il/Law_word/law07/mekomi-0138.pdf) מיום 22.7.1982 עמ' 827 – תיקון תשמ"ב-1982.

   [ק"ת חש"ם תשמ"ג מס' 165](http://www.nevo.co.il/Law_word/law07/mekomi-0165.pdf) מיום 6.3.1983 עמ' 295 – תיקון תשמ"ג-1983.

   [ק"ת חש"ם תשמ"ה מס' 260](http://www.nevo.co.il/Law_word/law07/mekomi-0260.pdf) מיום 5.2.1985 עמ' 142 – תיקון תשמ"ה-1985.

   [ק"ת חש"ם תשמ"ח מס' 344](http://www.nevo.co.il/Law_word/law07/mekomi-0344.pdf) מיום 1.11.1987 עמ' 9 – תיקון תשמ"ח-1987; ר' סעיף 3 לענין הוראת שעה. $$$ 3. על אף האמור בחוק עזר לנתניה (הצמדה למדד), התשמ"ד-1983, תהיה העלאת האגרות שבתוספת לחוק העזר העיקרי, ב-1 בחודש שלאחר פרסום חוק עזר זה בשיעור עליית המדד שפורסם לאחרונה לפני התאריך האמור לעומת המדד שפורסם בחודש ספטמבר 1986. ###

   [ק"ת חש"ם תשנ"א מס' 446](http://www.nevo.co.il/Law_word/law07/mekomi-0446.pdf) מיום 1.2.1991 עמ' 149 – תיקון תשנ"א-1991; ר' סעיף 3 לענין הוראת שעה. $$$ 3. על אף האמור בחוק עזר לנתניה (הצמדה למדד), התשמ"ד-1984, יועלו האגרות המפורטות בתוספת לחוק העזר העיקרי ב-1 בחודש שלאחר פרסום חוק עזר זה בשיעור עליית המדד שפורסם לאחרונה לפני המועד האמור לעומת המדד שפורסם בחודש יולי 1990. ###

   [ק"ת חש"ם תשנ"ה מס' 537](http://www.nevo.co.il/Law_word/law07/mekomi-0537.pdf) מיום 25.5.1995 עמ' 323 – תיקון תשנ"ה-1995; ר' סעיף 3 לענין הוראת שעה. $$$ 3. על אף האמור בחוק עזר לנתניה (הצמדה למדד), התשמ"ד-1984, יעלו שיעורי האגרה שנקבעו בתוספת ב-1 בחודש שלאחר פרסומו של חוק עזר זה ברשומות (להלן – יום ההעלאה), בשיעור עליית מדד המחירים לצרכן שמפרסמת הלשכה המרכזית לסטטיסטיקה (להלן – המדד) שפורסם לאחרונה לפני יום ההעלאה לעומת המדד שפורסם בחודש מרס 1995. ### [↑](#footnote-ref-1)