חוק עזר לנתניה (העמדת רכב וחנייתו), תשכ"ה-1965

רשויות ומשפט מנהלי – רשויות מקומיות – חוקי עזר – העמדת רכב וחנייתו

רשויות ומשפט מנהלי – תעבורה – רכב – העמדת רכב וחנייתו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות להסדיר חנית רכב | [Go](#Seif2) | 3 |
| סעיף 2א | סמכות להסדיר חניה על מדרכה תיקון | [Go](#Seif21) | 3 |
| סעיף 3 | מקום חניה מוסדר | [Go](#Seif3) | 3 |
| סעיף 4 | מקום חניה פרטי | [Go](#Seif4) | 3 |
| סעיף 5 | איסור חניה | [Go](#Seif5) | 4 |
| סעיף 5א | איסור חניה על מדרכה תיקון | [Go](#Seif22) | 5 |
| סעיף 6 | רכב שנתקלקל | [Go](#Seif6) | 5 |
| סעיף 7 | מוניות | [Go](#Seif7) | 5 |
| סעיף 8 | אוטובוסים | [Go](#Seif8) | 5 |
| סעיף 9 | תמרורים | [Go](#Seif9) | 6 |
| סעיף 10 | ריתוק רכב למקום חניה | [Go](#Seif10) | 6 |
| סעיף 11 | אגרת הסדר | [Go](#Seif11) | 6 |
| סעיף 11א | פטור תיקון תשנ"ה 1994 | [Go](#Seif23) | 6 |
| סעיף 12 | טיפול במכשיר במקום חניה מוסדר | [Go](#Seif12) | 6 |
| סעיף 12א | כרטיס חנייה תיקון תשל"ה 1975 | [Go](#Seif17) | 6 |
| סעיף 12ב | כרטיס חניה של רשות מקומית אחרת תיקון תשמ"ג 1982 | [Go](#Seif19) | 6 |
| סעיף 13 | סמכויות פקח | [Go](#Seif13) | 6 |
| סעיף 13א | פטור מתשלום אגרת הסדר תיקון תשמ"ב 1982 | [Go](#Seif18) | 6 |
| סעיף 14 | תיקון תשס"ה 2005 | [Go](#Seif14) | 7 |
| סעיף 15 | ביטול | [Go](#Seif15) | 7 |
| סעיף 16 | תיקון תשס"ה 2005 | [Go](#Seif16) | 7 |
|  | תוספת ראשונה | [Go](#med0) | 7 |
|  | ללא כותרת | [Go](#med1) | 7 |
| סעיף 1 | תיקון תשס"ה 2005 | [Go](#Seif24) | 7 |
| סעיף 2 | תיקון תשמ"ז 1987 | [Go](#Seif25) | 7 |
| סעיף 3 | תיקון | [Go](#Seif20) | 7 |
|  | תוספת שניה | [Go](#med2) | 8 |
|  | ללא כותרת | [Go](#med3) | 8 |
|  | בקשה למתן תווית | [Go](#med4) | 8 |
|  | תוספת שלישית | [Go](#med5) | 8 |
|  | ללא כותרת | [Go](#med6) | 8 |

חוק עזר לנתניה (העמדת רכב וחנייתו), תשכ"ה-1965[[1]](#footnote-1)\*

בתוקף סמכותה לפי סעיפים 250, 251 ו**-**259 לפקודת העיריות, וסעיף 77 לפקודת התעבורה, מתקינה מועצת עיריית נתניה חוק עזר זה:

1. בחוק עזר זה –

הגדרות

"אוטובוס" – כמשמעות אוטובוס המופעל בקווי שירות כאמור בתקנות התעבורה, התשכ"א-1961 (להלן – תקנות התעבורה);

תיקון תשמ"ט-1989

"מונית" – כמשמעותה בפקודת התעבורה;

תיקון תשמ"ט-1989

"מפקד המשטרה" – מפקד מחוז המשטרה שהעיריה בתחומו, לרבות אדם שמפקד המשטרה העביר אליו את סמכויותיו לפי חוק עזר זה, כולן או מקצתן;

"מפקח על התעבורה" – לרבות אדם שהמפקח על התעבורה העביר אליו את סמכויותיו לפי חוק עזר זה, כולן או מקצתן;

"מקום חניה" – מקום שהחניה בו מותרת לפי כל דין;

תיקון (מס' 3)

תשמ"ח-1988

"מקום חניה מוסדר" – מקום חניה שנקבע כמקום חניה מוסדר לפי סעיף 3;

"מקום חניה פרטי" – מקום חניה המתנהל בידי אדם – פרט למועצת העיריה – על מנת להפיק ריווח;

"פקח" – אדם שהתמנה בכתב על ידי מועצת העיריה להיות פקח לענין חוק עזר זה;

"ראש העיריה" – לרבות אדם שראש העיריה העביר אליו את סמכויותיו לפי חוק עזר זה, כולן או מקצתן;

"רחוב" – דרך, הנמצאת בתחום העיריה, לרבות חלק מהדרך;

"רכב" – כמשמעותו בפקודת התעבורה, למעט אופניים;

"דרך" – כמשמעותו בפקודת התעבורה;

"תמרור", "מדרכה", "כביש", "כביש חד סטרי", "מעבר חציה", "צומת", "קו עצירה", "שביל" ו"שטח הפרדה" – כמשמעותם בתקנות ההעבורה.

תיקון תשמ"ט-1989

2. בהסכמת המפקח על התעבורה ולאחר התייעצות עם מפקד המשטרה, רשאי ראש העיריה לאסור, להגביל ולהסדיר בתחום העיריה את העמדתו של רכב או סוג מסויים של רכב, לקבוע רחוב כמקום חניה שבו מותרת החניה לרכב או לסוג מסויים של רכב, וכן לקבוע את הימים, השעות והתקופות שבהם מותרת החניה ואת מספר כלי הרכב המותר בחניה בבת אחת באותו מקום.

סמכות להסדיר חנית רכב

2א. לאחר התייעצות עם מפקד המשטרה, רשאי ראש העיריה לקבוע חלק ממדרכה כמיועד לחניה לרכב ובלבד שינתן באותה מדרכה מעבר סביר להולכי רגל; המקום שנקבע לכך יסומן בתמרור, ומשנקבעו כך, לא יחול על חניה בחלק האמור איסור חניה לפי חוק עזר, ובלבד שהחניה היא בהתאם לכל הוראה שבתמרור.

סמכות להסדיר חניה על מדרכה

תיקון (מס' 3)

תשמ"ז-1987

3. (א) ראש העידיה רשאי, לאחר התייעצות עם המפקח על התעבורה ועם מפקד המשטרה, לקבוע מקום חניה כמקום חניה מוסדר.

מקום חניה מוסדר

(ב) קבע ראש העיריה כאמור בסעיף קטן (א), תוסדר החניה על ידי סדרן או כרטיסי חנייה או באמצעות מכשירים מיכניים או אלקטרוניים.

תיקון תשכ"ח-1968

תיקון תשל"ה-1975

תיקון תשס"ה-2005

(בב) אדם המעמיד רכב במקום חניה חייב לציית להוראות הסדרן בכל ענין הקשור בחניה;

תיקון תשכ"ח-1968

(ג) סודרה החניה באמצעות מכשירים מיכניים או אלקטרוניים, חייב אדם המעמיד רכב במקום החניה להעמידו בתוך אחד המשטחים המסומנים לשם כך והפנויים, מול מכשיר המסונף לאותו שטח, ולהפעיל את המכשיר בהתאם להוראות הכתובות בו, ובלבד שלא תותר חניה לזמן העולה על זמן החניה המוגבל בהוראות הכתובות בו.

תיקון תשס"ה-2005

(גג) סודרה החנייה באמצעות כרטיסי חנייה, חייב אדם המעמיד רכב במקום חחנייה –

תיקון תשל"ה-1975

(1) להעמידו בתוך אחד השטחים הפנויים והמסומנים בקווי צבע או באופן אחר – אם ישנם שטחים מסומנים;

(2) מיד עם החניית הרכב לתלוש או לנקב את חלקי כרטיס החנייה שבהם מסומנים התאריך ומשך החנייה או לנהוג בהתאם להוראות אחרות הכתובות על גבי כרטיס החניה או על גבי המכשיר המיכני או האלקטרוני, או על גבי תמרור או שלט שנקבע במקום;

תיקון תשס"ה-2005

(3) להצמיד את כרטיס החנייה לשמש הקדמית או לחלון הדלת הקדמית של הרכב בצד הפנימי הקרוב למדרכה, באופן שסימון משך החנייה והתאריך ייראו מבחוץ;

(4) לציית ולמלא אחר כל ההוראות המפורטות על גבי כרטיס החנייה ועל התמרור המוצב בשטח המיועד לחנייה בכל הנוגע למקום החנייה, זמני החנייה המותרים, משך החנייה, מילוי כרטיס החנייה וכל ענין אחר הקשור בהסדרת החנייה.

(ד) הותקנו במקום חניה שלטים, סימנים וכיוצא באלה, חייב אדם המעמיד רכב באותו מקום להעמידו בתוך אחד מהשטחים המסומנים לשם כך בהתאם להוראות הכתובות בשלטים, בסימנים וכיוצא באלה.

4. (א) לא ינהל אדם מקום חניה פרטי, אלא על פי רשיון מאת ראש העיריה ובהתאם לתנאי הרישיון.

מקום חניה פרטי

(ב) הרוצה ברשיון יגיש בקשה לראש העיריה והוא רשאי לתתו, או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) תקופת הרשיון לא תעלה על שנה אחת מיום נתינתו.

(ד) משהוחלט לתת רשיון, ישלם המבקש לעיריה, לפני קבלתו, אגרה המחושבת לפי שיעור של מאה לירות לדונם משטח מקום החניה.

(ה) ראש העיריה רשאי לפטור מבקש רשיון מתשלום האגרה, כולה או מקצתה.

(ו) רשיון לנהל מקום חניה פרטי ברחוב יינתן רק בהסכמת המפקח על התעבורה ולאתר התייעצות עם מפקד המשטרה.

5. (א) לא יעמיד אדם ולא יחנה רכב ברחוב במקום שהחניה נאסרה על ידי ראש העיריה לפי סעיף 2 והאיסור מסומן בהתאם להודעת התעבורה (קביעת תמרורים), תשכ"א-1961 (להלן – ההודעה), על ידי תמרור, אלא לזמן הדרוש להעלאת נוסעים או הורדתם, או לטעינה או לפריקה מיידית בלתי פוסקת.

איסור חניה

(ב) לא יעמיד אדם ולא יחנה רכב במקום חניה, אלא –

(1) אם הרכב שייך לאחד הסוגים שחנייתם שם הותרה על ידי ראש העיריה;

(2) בתוך אחד השטחים המסומנים בקווי צבע או באופן אחר – אם יש שטחים מסומנים כאלה;

(3) בזמן ובמשך התקופה שבהם הותרה החניה במקום;

(4) מקום חניה אינו תפוס על ידי רכב במספר המותר לחניה בעת ובעונה אחת.

תיקון (מס' 3)

תשמ"ח-1988

(ג) לא יעמיד אדם, לא יחנה ולא ירשה לאחר להעמיד או להחנות רכב באופן –

תיקון תשמ"ט-1989

(1) שיש בו כדי להפריע או לעכב את התנועה;

(2) שהוא מסתיר תמרור או חלק ממנו מעיני עוברי דרך.

(ד) לא יעמיד אדם, לא יחנה ולא ירשה לאחר להעמיד או להחנות רכב באחד המקומות המויים להלן, אלא לשם מניעת תאונה או לשם מילוי אחרי הוראה מהוראות חוק עזר זה או תקנות התעבורה או אם סומן בתמרור אחרת:

תיקון תשמ"ט-1989

(1) בצד שמאל של הרחוב, אלא אם כן הכביש הוא חד סטרי או בניגוד לכיוון הנסיעה; לענין פסקה זו לא יראו ככביש חד סטרי כביש שהוא חלק מרחוב המחולק על ידי שטח הפרדה;

(2) על מדרכה למעט במקום שהוסדר להעמדת רכב וחניה;

(3) על שביל אופניים מסומן בתמרור;

(4) בתוך צומת או בתחום שנים עשר מטרים ממנו;

(5) בתחום כניסה לשטח המיועד לכלי רכב, פרט להעלאת נוסעים והורדתם;

(6) בתחום שני מטרים מברז כיבוי (הידרנט) כאשר התחום מסומן בסימון על המדרכה או על שולי הכביש או על שניהם;

(7) בתוך מעבר חציה או בתחום שנים עשר מטרים לפניו;

(8) בתחום שנים עשר מטרים לפני קו עצירה;

(9) בכביש, לרבות שולי הרחוב, שבו קיים בכיוון הנסיעה נתיב אחד בלבד המסומן בקו הפרדה בלתי מרוסק;

(10) בצד רכב אחר העומד או חונה בצידו של הרחוב;

(11) על גשר;

(12) בתחום תחנת אוטובוסים המגודרת על ידי סימון על פני כביש, ובאין סימון כאמור – בתוך עשרים מטרים לפני תמרור "תחנת אוטובוסים" ועשרים מטרים אחריו, בשני צדי הרחוב; ובלבד שמותר להעמיד או להחנות רכב בצד הרחוב שממול לסימון על פני הכביש או ממול לתמרור, אם רוחב הכביש באותו מקום הוא שנים עשר מטרים או יותר;

(13) בצד מעקה בטיחות להולכי רגל בשפת הכביש;

(14) בתחום תחנת מוניות המסומנת בתמרור שהוצב או סומן, פרט לעצירה לשם הורדת נוסעים;

(15) ליד תמרור המסמן תחנת הסעה לחיילים, אלא לשם העלאת חיילים והורדתם;

(16) ליד תמרור ג-43 המסמן מקום חנייה לרכב של נכה – משותק רגליים.

(ה) (1) רכב העומד או חונה במקום שהעמדתו אסורה על פי חיקוק או בנסיבות שיש בהן כדי הפרת סדרי תנועה או בטיחותה, או שלדעת הפקח דרושה הרחקתו לשם הסדרת תנועה או לבטיחותה או לבטיחות הציבור, רשאי פקח להורות למי שהרכב ברשותו באותה שעה להרחיקו או לגררו.

תיקון תש"ן-1989

(2) לא מילא מי שהרכב ברשותו אותה שעה אחר הוראות פקח כאמור, או שאינו נמצא במקום, רשאי פקח, שאושר על ידי המפקח הכללי של משטרת ישראל או מי שהוא הסמיך, בין בעצמו ובין על ידי מי שאישר אותו ראש מחלקת התנועה במשטרת ישראל (להלן – גורר מורשה), להרחיק את הרכב, לגררו או להחסינו.

תיקון תשס"ג-2002

(3) בעל הרכב הרשום חייב לשלם את האגרות או התשלומים כפי שנקבעו בתוספת השלישית בעד הרחקת הרכב, גרירתו או החסנתו, זולת אם הוכיח שהרכב נקלח ממנו בלי ידיעתו ובלי הסכמתו; רכב שאגרה או תשלום מוטלים על בעלו כאמור, לא יוחזר אלךא אם הם שולמו.

(4) ראש העיריה יקבע את הגוררים המורשים לבצע את הגרירה, ההחסנה או השחרור של הרכב מבין הגוררים המורשים שאישר לכך ראש מחלקת התנועה במשטרת ישראל.

(5) ראש העיריה ימנה פקח לענין סעיף זה.

5א. לא יעצור אדם רכב, לא יעמידנו, לא יחנהו ולא ישאירנו עומד, כולו או חלק ממנו, על מדרכה, אלא במקום שיועד לכך בהתאם לסעיף 2א.

איסור חניה על מדרכה

תיקון (מס' 3)

תשמ"ז-1987

6. לא יעמיד אדם בדרך רכב שנתקלקל קלקול המונע המשכת הנסיעה, אלא על שולי הדרך מצד ימין, ובאין אפשרות אחרת לכך – סמוך ככל האפש לשפה הימנית של הכביש, ואלא לשם תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקונו, ובלבד שהרכב יתוקן או יועבר ללא דיחוי.

רכב שנתקלקל

7. (א) לא יחנה אדם מונית במקום חניה שנקבע כתחנת מוניות, אלא על פי היתר מאת ראש העיריה ובהתאם לתנאי ההיתר.

מוניות

(ב) רוצה בהיתר יגיש בקשה לראש העיריה והוא רשאי לתתו או לסרב לתתו, לבטלו או להתלותו וכן לקבוע בו תנאים, להוסיף עליהם, לגרוע מהם, לשנותם או לבטלם.

(ג) היתר כאמור יהיה ערוך בטופס שייקבע ראש העיריה בהסכמת המפקח על התעבורה.

(ד) היתר כאמור יפקע ביום 31 בדצמבר שלאחר נתינתו.

(ה) משהוחלט לתת היתר, ישלם המבקש לעיריה, לפני קבלתו, אגרה בסך 65 שקלים חדשים לכל מונית שהחנייתה מותרת לפי ההיתר; ניתן ההיתר לאחר 30 ביוני, תופחת האגרה ב-37.5 שקלים חדשים.

תיקון תשל"ט-1979

תיקון תשנ"א-1991

תיקון תשס"ד-2003

(ו) לא יעמיד אדם ולא יחנה מונית בדרך לזמן העולה על הזמן הדרוש להעלאת נוסעים או להורדתם, אלא –

(1) אם המוניה הוזמנה על ידי נוסע ועומדת לרשותו והעמדתה או החנייתה היא לשם המתנה לאותו נוסע; או

(2) אם לא הוצעה הולכה במונית והיא מוסמנת בשלט "לא פנוי".

8. (א) לא יעמיד אדם אוטובוס בדרך, אלא במקום שנקבע כתחנת אוטובוסים המסומן על ידי תמרור כפי שנקבע בהודעה, הנושא עליו את מספרו של קו האוטובוסים או הודעה שהתחנה מיועדת להורדת נוסעים בלבד.

אוטובוסים

(ב) לא יעמיד אדם אוטובוס, במקום כאמור לזמן העולה על הזמן הדרוש כדי להוריד או להעלות נוסעים. הוראה זו אינה חלה לגבי תחנה סופית.

(ג) לא יחנה אדם אוטובוס בתחנה סופית לזמן העולה על הזמן הנקוב בתמרור וכל עוד היא תפוסה על ידי מספר אוטובוסים הנקוב בתמרור.

9. ראש העיריה יציין כל מקום חניה וכן כל איסור, הגבלה או הסדר שנקבעו לפי סעיף 2 על ידי תמרור מתאים שנקבע בהודעה.

תמרורים

10. (א) ראש העיריה רשאי לציין על גבי תמרור, או בלוח שייקבע סמוך לו, את מספרי הרישום וסימני הרישום של רכב המותר בעמידה במקום חניה מסויים.

ריתוק רכב למקום חניה

(ב) ציין ראש העיריה כאמור בסעיף קטן (א), לא יעמיד אדם ולא יחנה באותו מקום חניה רכב שמספר הרישום וסימן הרישום שלו אינו מצויינים כאמור.

11. (א) לא יעמיד אדם ולא יחנה רכב במקום חניה מוסדר, אלא אם שילם אגרת הסדר בשיעור שנקבע בתוספת.

אגרת הסדר

(ב) השאיר אדם רכב במקום חניה מוסדר ליותר מזמן שעבורו שילם ובתוך התקופה המותרת לחניה באותו מקום, לא יוציאו משם אלא לאחר ששילם אגרה נוספת בעד זמן החניה הנוסף.

(ג) שיעורי האגרה כשי שנקבעו בסעיף קטן (א) יצויינו בהודעת ראש העיריה בתפורסם במקום החניה המוסדר או בכל מקום אחר כפי שימצא לנכון.

תיקון (מס' 3)

תשמ"ד-1984

(ד) האגרה תשולם לידי הסדרן תמורת תו או תווים, או באופן אחר שיקבע ראש העיריה.

(ה) סודרה החניה באמצעות מכשירים מיכניים, תוכנס האגרה למכשיר המיכני במטבע או בתווית מיוחדת בהתאם להוראות השימוש שיצויינו על גבי המכשירים.

11א. שוכנע ראש העיריה כי קיימות נסיבות מיוחדות, רשאי הוא לפטור אדם מתשלום אגרת הסדר, כולה או מקצתה, בתנאים שיקבע בכפוף לצורכי החניה.

פטור

תיקון תשנ"ה-1994

12. לא יקלקל אדם מכשיר מיכני שהועמד במקום חניה מוסדר ולא יטפל בו שלא בהתאם למטרתו.

טיפול במכשיר במקום חניה מוסדר

12א. (א) לא ישתמש אדם בכרטיס חנייה אלא בהתאם להוראות חוק עזר זה ובהתאם להוראות המפורטות על גבי הכרטיס.

כרטיס חנייה

תיקון תשל"ה-1975

(ב) לא ישתמש אדם בכרטיס חנייה שלא הודפס ואושר כדין בידי המועצה.

(ג) לא ישתמש אדם הכרטיס חנייה ליותר מאשר חנייה אחת.

(ד) לא ישתמש אדם ביותר מכרטיס אחד בעד חנייה אחת.

(ה) משך החנייה על פי כרטיס חנייה יהיה בהתאם לאמור בכרטיס החנייה ובתמרור המוצב במקום ולא יתלוש אדם ולא ינקב, בעת החניית הרכב וכל עוד נמשכת החנייה, יותר מתלוש אחד, המורה את משך החנייה.

12ב. הגיעה העיריה להסכם עם רשות מקומית אחרת בדבר הכרה הדדית של כרטיסי החניה, יובא כרטיס החניה של אותה רשות מקומית לאישור המועצה; אושר כרטיס החניה של אותה רשות מקומיתבידי המועצה, יראו אותו ככרטיס חניה שהודפס ואושר כדין בידי המועצה כאמור בסעיף 12א(ב), והשימוש בו ייעשה בהתאם להוראות חוק עזר זה.

כרטיס חניה של רשות מקומית אחרת

תיקון תשמ"ג-1982

13. (א) פקח רשאי בכל עת הליכנס לכל מקום חניה מוסדר או מקום חניה פרטי כדי לברר אם קויימו הוראות חוק עזר זה.

סמכויות פקח

(ב) לא יפריע אדם לפקח ולא ימנע אותו מהשתמש בסמכויותיו לפי סעיף קטן (א).

13א. (א) סומן רחוב או חלק ממנו בתמרור כמקום חניה מוסדר יהיו רשאים מי שגרים באותו רחוב או באותו חלק ממנו להחנות את כלי רכבם במקום שנקבע כמקום חניה מוסדר ברחוב מגוריהם ללא תשלום אגרת הסדר ובלי להשתמש בכרטיסי חניה.

פטור מתשלום אגרת הסדר

תיקון תשמ"ב-1982

(ב) חניה כאמור בסעיף קטן (א) מותרת, רק אם הרכב החונה נושא תווית, שאישרה המועצה, ואשר עליה צויינו מספר הרכב ומען המגורים של בעל הרכב או של המשתמש הבלעדי ברכב שברשותו, והקטע המותר לחניה ללא תשלום אגרה.

תיקון תשמ"ו-1986

(ג) (1) מי שמתגורר ברחוב שסומן כמקום חניה מוסדר ואין לו מקום חניה בחצר ביתו, יהא רשאח לקבל תווית כאמור בסעיף קטן (ב)(2) לאחר שהגיש בקשה בנוסח שבתוספת הבניה ולאחר שהמציא רשיון רכב ותעודת זהות, או כל מסמך אחר שיידרש להמציאה להוכחה בעלותו ברכב או שימושו הקבוע ברכב שברשותו ומען מגוריו. על אף האמור בסעיף זה, לא תינתן בשל רכב אחד אלא תוית חניה אחת.

תיקון תשמ"ו-1986

תיקון תשנ"ה-1994

(2) לענין סעיף קטן זה שימוש קבוע ברכב – לרבות רכב שברשותו כאמור בפסקה (1) שהוכח לגביו במסמכים, להנחת דעתו של ראש העיריה, כי מעבידו של אותו אדם או תאגיד שלפחות שליש השליטה בו בידי אותו מעביד, נתן לו את הרכב לשימושו ולרשותו הבלעדיים;

תיקון תשנ"ה-1994

תיקון תשס"ח-2008

(3) על אף האמור בסעיף 1, לענין סעיף זה –

תיקון תשנ"ה-1994

"רכב" – רכב פרטי, רכב פרטי דו-שימושי, כהגדרתו בתקנות התעבורה, התשכ"א-1961 (להלן – תקנות התעבורה), או רכב מסחרי בלתי אחוד (pick-up) כהגדרתו בתקנות התעבורה, ובלבד שמשקלו הכולל המותר של הרכב אינו עולה על 4000 ק"ג

(ד) מי שקיבל תווית כאמור אינו רשאי להעבירה לאחר וזכות השימוש בה תפקע בהתקיים אחת מאלה: העברת התווית לאחר, מכירת הרכב, הפסקת השימוש הקבוע ברכב, העתקת מקום המגורים או מסירת פרטים כוזבים בבקשה כאמור בסעיף קטן (ג)(1).

תיקון תשנ"ה-1994

(ה) מי שקיבל תווית כאמור והעביר את בעלותו ברכב או הפסיק את השימוש הקבוע ברכב או העתיק מקום מגוריו חייב להודיע על כך לעיריה תוך שבעה ימים ולהסיר את התווית.

(ו) התווית תודבק על השמשה הקדמית של הרכב, בצד ימין של הרכב, בפינה עליונה.

(ז) מסירת פרטים כוזבים בעת הגשת הבקשה כאמור בסעיף קטן (ג) ושימוש שלא בהתאם לאמור בסעיף קטן (ד) יהיו עבירה על חוק עזר זה.

(ח) בכפוף לאמור בסעיף זה, יהא מי שמתגורר ברחוב כאמור בסעיף קטן (ג)(1) לקבל תווית חניה אחת בלבד לדירת מגורים, אלא אם כן שוכנע ראש העיריה, בהתחשב בתנאי החניה במקום, כי קיימים תנאים מיוחדים לקבלת תווית חניה נוספת;

תיקון תשנ"ה-1994

(ט) בעד מתן תווית חניה ישלם המבקש אגרה בשיעור 10 שקלים חדשים.

תיקון תשנ"ה-1994

14. (בוטל).

תיקון תשס"ה-2005

15. חוקי עזר לנתניה (הסדרת חנייתן של מרכבות), 1941 – בטלים.

ביטול

16. (בוטל).

תיקון תשס"ה-2005

תוספת ראשונה

תיקון תשמ"ב-1982

**(סעיף 11(א))**

1. (א) במקום חניה מוסדר באמצעות מכשירים מיכניים או אלקטרוניים, וכן בכרטיסי חניה המופקים באמצעות מכשירים אלקטרוניים, יהיו שיעורי האגרה באופן יחסי לזמן החניה המבוקש, על בסיס אגרת החניה הקבועה בפרט 3, ובלבד שתשלום האגרה לא יפחת מתשלום בעבור רבע שעת חניה.

תיקון תשס"ה-2005

(ב) במקרים המפורטים בפרט משנה (א), יהיה שיעור האגרה לתושבי העירייה בעלי כרטיס תושב 50 אחוזים ממחיר שעת חניה באופן יחסי לזמן החניה.

תיקון תשע"ג-2013

2. במקום חניה מוסדר על ידי סדרן, לכל רכב –

תיקון תשמ"ז-1987

בשקלים חדשים

לשעה או לחלק ממנה 0.90

ליום או לחלק ממנו 5

לחודש או לחלק ממנו 80

3. במקום חניה מוסדר באמצעות כרטיס חניה, לכל רכב, לכל שעה או חלק ממנה – 1.10

תיקון (מס' 2)   
תשמ"ח-1988

תוספת שניה

תיקון תשמ"ב-1982

(סעיף 13א)

**בקשה למתן תווית**

הריני מצהיר בזאת, כי אני החתום מטה

נושא תעודת זהות מס'

שמען מגורי

בעל רכב או מחזיק בקביעות ברכב מס'

וכי הפרטים בבקשה זו נכונים.

אבקש להמציא לי תווית על פי סעיף 13א לחוק העזר לנתניה (העמדת רכב וחנייתו), התשכ"ה-1965. אני מתחייב בזאת להשתמש בתווית בהתאם להוראות חוק העזר האמור.

תאריך \_\_\_\_\_\_\_\_\_\_\_\_\_\_

חתימה

תוספת שלישית

תיקון תשנ"ב-1992

(סעיף 5(ה)(3))

בעד הרחקת רכב, גרידתו או החסנתו תשולם אגרה כמפורט להלן:

1. בימי חול עד שעה 16:00 –

בשקלים חדשים

(א) רכב פרטי 65

(ב) רכב מסחרי 97

2. בימי חול משעה 16:00 עד שעה 7:00 למחרת, למעט ערב שבת, תשולם תוספת של 25% לסכומים המפורטים בפרט 1;

3. בשבת וחג, בערבי שבת וחג ובמוצאי שבת וחג תשולם תוספת של 50% לסכומים המפורטים בפרט 1.

נתאשר.

י' באייר תשכ"ה (12 במאי 1965) עובד בן-עמי

ראש עירית נתניה

אני מסכים.

חיים משה שפירא ישראל בר-יהודה

שר הפנים שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסם [ק"ת תשכ"ה מס' 1733](http://www.nevo.co.il/Law_word/law06/tak-1733.pdf) מיום 10.6.1965 עמ' 2183.

   תוקן [ק"ת תשכ"ו מס' 1896](http://www.nevo.co.il/Law_word/law06/tak-1896.pdf) מיום 23.6.1966 עמ' 2280 – תיקון תשכ"ו-1966.

   [ק"ת תשכ"ח מס' 2284](http://www.nevo.co.il/Law_word/law06/tak-2284.pdf) מיום 19.9.1968 עמ' 2341 – תיקון תשכ"ח-1968.

   [ק"ת תשל"ה מס' 3334](http://www.nevo.co.il/Law_word/law06/tak-3334.pdf) מיום 8.5.1975 עמ' 1672 – תיקון תשל"ה-1975.

   [ק"ת תשל"ט מס' 3970](http://www.nevo.co.il/Law_word/law06/tak-3970.pdf) מיום 10.4.1979 עמ' 994 – תיקון תשל"ט-1979.

   [ק"ת תשל"ט מס' 4021](http://www.nevo.co.il/Law_word/law06/tak-4021.pdf) מיום 30.8.1979 עמ' 1804 – תיקון (מס' 2) תשל"ט-1979.

   [ק"ת חש"ם תשמ"א מס' 93](http://www.nevo.co.il/Law_word/law07/mekomi-0093.pdf) מיום 22.9.1981 עמ' 1658 – תיקון תשמ"א-1981.

   [ק"ת חש"ם תשמ"ב מס' 140](http://www.nevo.co.il/Law_word/law07/mekomi-0140.pdf) מיום 1.8.1982 עמ' 866 – תיקון תשמ"ב-1982.

   [ק"ת חש"ם תשמ"ג מס' 151](http://www.nevo.co.il/Law_word/law07/mekomi-0151.pdf) מיום 8.11.1982 עמ' 78 – תיקון תשמ"ג-1982.

   [ק"ת חש"ם תשמ"ג מס' 177](http://www.nevo.co.il/Law_word/law07/mekomi-0177.pdf) מיום 26.5.1983 עמ' 487 – תיקון (מס' 2) תשמ"ג-1982.

   [ק"ת חש"ם תשמ"ד מס' 200](http://www.nevo.co.il/Law_word/law07/mekomi-0200.pdf) מיום 13.10.1983 עמ' 79 – תיקון תשמ"ד-1984.

   [ק"ת חש"ם תשמ"ד מס' 218](http://www.nevo.co.il/Law_word/law07/mekomi-0218.pdf) מיום 27.3.1984 עמ' 385– תיקון (מס' 2) תשמ"ד-1984.

   [ק"ת חש"ם תשמ"ד מס' 232](http://www.nevo.co.il/Law_word/law07/mekomi-0232.pdf) מיום 11.6.1984 עמ' 620 – תיקון (מס' 3) תשמ"ד-1984.

   [ק"ת חש"ם תשמ"ד מס' 246](http://www.nevo.co.il/Law_word/law07/mekomi-0246.pdf) מיום 18.9.1984 עמ' 820 – תיקון (מס' 4) תשמ"ד-1984.

   [ק"ת חש"ם תשמ"ה מס' 274](http://www.nevo.co.il/Law_word/law07/mekomi-0274.pdf) מיום 9.5.1985 עמ' 294 – תיקון תשמ"ה-1985.

   [ק"ת חש"ם תשמ"ו מס' 299](http://www.nevo.co.il/Law_word/law07/mekomi-0299.pdf) מיום 23.3.1986 עמ' 62 – תיקון תשמ"ו-1986.

   [ק"ת חש"ם תשמ"ו מס' 312](http://www.nevo.co.il/Law_word/law07/mekomi-0312.pdf) מיום 21.9.1986 עמ' 225 – תיקון (מס' 2) תשמ"ו-1986.

   [ק"ת חש"ם תשמ"ז מס' 316](http://www.nevo.co.il/Law_word/law07/mekomi-0316.pdf) מיום 25.11.1986 עמ' 43 – תיקון תשמ"ז-1986.

   [ק"ת חש"ם תשמ"ז מס' 327](http://www.nevo.co.il/Law_word/law07/mekomi-0327.pdf) מיום 26.3.1987 עמ' 241 – תיקון (מס' 2) תשמ"ז-1987; ר' סעיף 2 לענין הוראת שעה. $$$ 2. על אף האמור בחוק עזר לנתניה (הצמדה למדד), התשמ"ד-1983, תהיה העלאת האגרה בפריט 3 בתוספת לחוק העזר העיקרי ב-1 בחודש שלאחר פרסום חוק עזר זה בשיעור עליית המדד שפורסם לאחרונה לפני התאריך האמור לעומת המדד שפורסם בחודש ספטמבר 1986. ###

   [ק"ת חש"ם תשמ"ז מס' 334](http://www.nevo.co.il/Law_word/law07/mekomi-0334.pdf) מיום 30.6.1987 עמ' 334 – תיקון (מס' 3) תשמ"ז-1987.

   [ק"ת חש"ם תשמ"ח מס' 346](http://www.nevo.co.il/Law_word/law07/mekomi-0346.pdf) מיום 10.11.1987 עמ' 44 – תיקון תשמ"ח-1987.

   [ק"ת חש"ם תשמ"ח מס' 357](http://www.nevo.co.il/Law_word/law07/mekomi-0357.pdf) מיום 10.3.1988 עמ' 220 – תיקון (מס' 2) תשמ"ח-1988.

   [ק"ת חש"ם תשמ"ח מס' 381](http://www.nevo.co.il/Law_word/law07/mekomi-0381.pdf) מיום 18.8.1988 עמ' 722 – תיקון (מס' 3) תשמ"ח-1988.

   [ק"ת חש"ם תשמ"ט מס' 402](http://www.nevo.co.il/Law_word/law07/mekomi-0402.pdf) מיום 11.5.1989 עמ' 331 – תיקון תשמ"ט-1989.

   [ק"ת חש"ם תש"ן מס' 413](http://www.nevo.co.il/Law_word/law07/mekomi-0413.pdf) מיום 23.11.1989 עמ' 59 – תיקון תש"ן-1989.

   [ק"ת חש"ם תשנ"א מס' 449](http://www.nevo.co.il/Law_word/law07/mekomi-0449.pdf) מיום 5.3.1991 עמ' 206 – תיקון תשנ"א-1991.

   [ק"ת חש"ם תשנ"ב מס' 483](http://www.nevo.co.il/Law_word/law07/mekomi-0483.pdf) מיום 28.5.1992 עמ' 409 – תיקון תשנ"ב-1992.

   [ק"ת חש"ם תשנ"ה מס' 527](http://www.nevo.co.il/Law_word/law07/mekomi-0527.pdf) מיום 11.10.1994 עמ' 3 – תיקון תשנ"ה-1994.

   [ק"ת חש"ם תשס"ג מס' 662](http://www.nevo.co.il/Law_word/law07/mekomi-0662.pdf) מיום 2.12.2002 עמ' 115 – תיקון תשס"ג-2002.

   [ק"ת חש"ם תשס"ד מס' 673](http://www.nevo.co.il/Law_word/law07/mekomi-0673.pdf) מיום 31.12.2003 עמ' 6 – תיקון תשס"ד-2003.

   [ק"ת חש"ם תשס"ה מס' 683](http://www.nevo.co.il/Law_word/law07/mekomi-0683.pdf) מיום 10.2.2005 עמ' 53 – תיקון תשס"ה-2005.

   [ק"ת חש"ם תשס"ח מס' 720](http://www.nevo.co.il/Law_word/law07/mekomi-0720.pdf) מיום 17.6.2008 עמ' 321 – תיקון תשס"ח-2008.

   [ק"ת חש"ם תשע"ג מס' 782](http://www.nevo.co.il/Law_word/law07/MEkomi-0782.pdf) מיום 15.1.2013 עמ' 261 – תיקון תשע"ג-2013. [↑](#footnote-ref-1)