חוק עזר לנתניה (פיקוח על כלבים), תשל"ו-1976

רשויות ומשפט מנהלי – רשויות מקומיות – חוקי עזר

חקלאות טבע וסביבה – בע"ח – פיקוח ומחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת רשיון, חיסון ולוחית מספר | [Go](#Seif2) | 2 |
| סעיף 3 | משך רשיון ותקפו | [Go](#Seif3) | 2 |
| סעיף 4 | אגרה | [Go](#Seif6) | 2 |
| סעיף 5 | סירוב למתן רשיון וביטולו | [Go](#Seif4) | 3 |
| סעיף 6 | הסגרת כלבים למלונות העיריה | [Go](#Seif5) | 3 |
| סעיף 7 | החזקת כלב | [Go](#Seif7) | 3 |
| סעיף 8 | טיפול בכלב שהוסגר למלונות העיריה | [Go](#Seif11) | 3 |
| סעיף 9 | החזקת כלב באזור נגוע | [Go](#Seif12) | 3 |
| סעיף 10 | בידודו של כלב חשוד | [Go](#Seif13) | 3 |
| סעיף 11 | תשלום בעד החזקת במלונות העיריה | [Go](#Seif14) | 4 |
| סעיף 12 | סמכויות כניסה למקרקעין | [Go](#Seif15) | 4 |
| סעיף 13 | ענשים | [Go](#Seif8) | 4 |
| סעיף 14 | ביטול | [Go](#Seif9) | 4 |
| סעיף 15 | השם | [Go](#Seif10) | 4 |

חוק עזר לנתניה (פיקוח על כלבים), תשל"ו-1976[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות, מתקינה מועצת עירית נתניה חוק עזר זה:

1. בחוק עזר זה –

הגדרות

"בעל כלב" – אדם שכלב נמצא ברשותו או בפיקוחו;

"לוחית מספר" – לוחית מספר ממתכת שניתנה לבעל כלב מאת העיריה;

"רשיון" – רשיון להחזקת כלב בתחום העיריה;

"העיריה" – עירית נתניה;

"ראש העיריה" – לרבות אדם שראש העיריה הסמיכו לענין חוק עזר זה;

"מפקח" – מי שראש העיריה מינה אותו למפקח לענין חוק עזר זה;

תיקון (מס' 2) תשמ"ז-1987

"הרופא הוטרינרי" – הרופא הוטרינרי העירוני, לרבות אדם שהרופא הוטרינרי העירוני העביר לו את סמכויותיו לפי חוק עזר זה, כולן או מקצתן;

תיקון (מס' 2) תשמ"ז-1987

"פקודת הכלבת" – פקודת הכלבת, 1934;

תיקון (מס' 2) תשמ"ז-1987

"מלונות העיריה" – מלונה, כלוב וכל מקום שקבע המנהל להחזקת כלבים בידי העיריה;

תיקון (מס' 2) תשמ"ז-1987

"מקום ציבורי" – כל מקום שהציבור רשאי להשתמש בו או לעבור בו, או משתמש או עובר בו למעשה, לרבות חצרות וחדרי מדרגות בבתים משותפים;

תיקון (מס' 2) תשמ"ז-1987

"בית משותף" – כל בית שיש בו יותר מדירת מגורים אחת.

2. (א) לא יחזיק אדם כלב בתחום העיריה אלא אם חוסן נגד כלבת וניתן עליו רשיון מאת ראש העיריה ובהתאם לתנאי הרשיון ועל צוואו לוחית מספר.

חובת רשיון, חיסון ולוחית מספר

תיקון (מס' 2)   
תשמ"ז-1987

(ב) אדם השוהה זמנית בתחום העיריה ומחזיק כלב ברשותו, וכן תושב העיריה המחזיק כלב לפיקוח זמני, לא יהיו חייבים ברשיון ובלוחית מספר, ובלבד שתקופת ההחזקה לא תעלה על חמישה עשר יום אלא אם יש להם רשיון תקף מרשות מקומית אחרת.

3. (א) אדם הרוצה ברשיון יגיש לעיריה בקשה על כך; אישר ראש העיריה את בקשתו, יתן לו, לאחר תשלום האגרה שנקבעה בסעיף 4, רשיון ולוחית מספר.

משך רשיון ותקפו

(ב) ראש העיריה ינהל פנקס שיירשמו בו פרטים מלאים על כל כלב שניתן עליו רשיון, וכל בעל כלב ימציא לראש העיריה את הפרטים האמורים לפי דרישתו.

(ג) רשיון שניתן לפי חוק עזר זה, תוקפו לשנה אחת בלבד.

(ד) בעל כלב חייב להודיע לראש העיריה על כל שינוי שחל בפרטים הכלולים ברשיון תוך 30 ימים מיום השינוי.

תיקון (מס' 2) תשמ"ז-1987

(ה) בעל כלב חייב להביאו לחיסון נגד כלבת במועד ובמקום שיקבע המנהל.

תיקון (מס' 2) תשמ"ז-1987

4. (א) ראש העיריה יגבה אגרה של 20 שקלים חדשים בעד כל רשיון וכן אגרה של 4.30 שקלים חדשים בעד כל לוחית-מספר.

אגרה

תיקון תשמ"ח-1988

(ב) העיריה רשאית לוותר על אגרת רשיון לרועה צאן או בקר בעד שני כלבים; עיוור פטור מתשלום אגרת רשיון בעד כלב המשמש לו מורה דרך.

5. (א) ראש העיריה רשאי לסרב ליתן רשיון או לבטל רשיון שניתן מכל טעם סביר הנראה לו, במקרים אלה[[2]](#footnote-2):

סירוב למתן רשיון וביטולו

תיקון (מס' 2)   
תשמ"ז-1987

(1) הכלב הוא בעל מזג פראי;

(2) הכלב מהווה סכנה לבטחון הציבור או לבריאותו, או לבטחון בעל חיים אחר או לבריאותו;

תיקון (מס' 2)   
תשמ"ז-1987

(3) הכלב מקים רעש שהוא מפגע לשכנים;

(4) בעל הכלב הורשע יותר מפעם אחת על עבירה לפי סעיף 495 לחוק העונשין, התשל"ז-1977, או על החזקת כלב בתנאים המסכנים את בריאות הציבור;

תיקון (מס' 2)   
תשמ"ז-1987

(5) הכלב לא קיבל זריקות חיסון נגד כלבת לפי תקנות הכלבת (חיסון), תשל"ד-1974;

(6) אופן החזקת הכלב גורם או עלול לגרום למפגע תברואה;

תיקון (מס' 2)   
תשמ"ז-1987

(7) הכלב נשך אדם ולא הוסגר למלונות העיריה תוך 24 שעות מעת הנשיכה;

תיקון (מס' 2)   
תשמ"ז-1987

(8) הכלב נשך אדם יותר מפעמיים בתקופה של שנתיים.

תיקון (מס' 2)   
תשמ"ז-1987

(ב) ראש העיריה שביטל רשיון לפי סעיף זה, לא יחזיר את האגרה ששולמה לפי סעיף 4.

6. (א) בעל כלב שסירבו ליתן לו רשיון או שרשיונו בוטל, יסגיר את הכלב למלונות העיריה תוך 3 ימים מיום קבלת ההודעה על הסירוב או הביטול.

הסגרת כלבים למלונות העיריה

תיקון (מס' 2)   
תשמ"ז-1987

(ב) כלב שאין רשיון להחזקתו או שאינו נושא על צוארו לוחית מספר או שנמצא במקום ציבורי שלא בהתאם לסעיף 7, יתפסהו שוטר, מפקח או פקיד העיריה וימסרהו למלונות העיריה, ואם אי-אפשר לתפסו רשאי השוטר, המפקח או פקיד העיריה להשמידו.

(ג) הרופא הוטרינרי רשאי להורות על תפיסת כלב שלא קויימו תנאי הרשיון לגביו או שבעליו לא הסגירו כאמור בסעיף קטן (א) ועל הסגרתו למלונות העיריה.

(ד) כלב שהוסגר למלונות העיריה רשאי הרופא הוטרינרי לאפשר את שחרורו בתנאים שיקבע.

7. לא יחזיק אדם כלב במקום צבורי ולא ירשה בעל כלב שכלבו יוחזק במקום צבורי, אלא אם הכלב קשור היטב ומחסום על פיו ואלא אם כן המחזיק בכלב נושא עמו יעה, כלי טאוט ושקית לאיסוף גללי הכלב.

החזקת כלב

תיקון תשמ"ט-1989

8. (א) הוסגר כלב למלונות העיריה ולא הוגשה בקשה להחזרתו תוך 7 ימים מעת הסגרתו, רשאי הרופא הוטרינרי למסור את הכלב למי שיורה או להורות על השמדתו.

טיפול בכלב שהוסגר למלונות העיריה

תיקון (מס' 2)   
תשמ"ז-1987

(ב) הוסגר כלב למלונות העיריה והרופא הוטרינרי סירב לבקשת בעלו להחזירו אליו, רשאי הרופא הוטרינרי להורות על מסירתו או השמדתו בתום 10 ימים מיום מסירת ההודעה לבעל הכלב בדבר הסירוב האמור, אלא אם כן הודיעו לו בכתב, תוך המועד האמור, על הגשת קובלנה לבית המשפט.

9. הוכרז אזור כנגוע בכלבת לפי סעיף 9 לפקודת הכלבת, וכל עוד לא בוטלה ההכרזה האמורה –

החזקת כלב באזור נגוע

תיקון (מס' 2)   
תשמ"ז-1987

(1) חייב בעל הכלב לקשור את כלבו באופן שלא תהא לכלב גישה חופשית לרשות הרבים;

(2) חייב בעל כלב למנוע מן הכלב לצאת מחוץ לתחום ביתו, אלא אם כן הכלב מוחזק בידי אדם והוא קשור ברצועה ולפיו מחסום;

(3) רשאי הרופא הוטרינרי להורות להשמיד מיד כל כלב המוחזק שלא לפי ההוראות כאמור או שאין רשיון להחזקתו.

10. (א) נשך כלב אדם, חייב בעל הכלב, תוך 24 שעות מעת היוודע לו הדבר –

בידודו של כלב חשוד

תיקון (מס' 2)   
תשמ"ז-1987

(1) להודיע על כך לרופא הוטרינרי;

(2) להביא את הכלב לבידוד במלונות העיריה למשך 10 ימים.

(ב) כלב שבעל חיים נשך אותו וכן כלב שלגביו התעורר חשש שהוא נגוע במחלת הכלבת, חייב בעלו להודיע על כך לרופא הוטרינרי, תוך 24 שעות, ולמסרו לבידוד למלונות העיריה, לפי דרישת הרופא הוטרינרי.

(ג) בסעיף זה, "נשך" – לרבות חשד לנשיכה ולרבות גרימת שריטה או מגע, שלדעת הרופא הוטרינר מחייבת מסירת הכלב לבידוד במלונות העיריה.

תיקון תשנ"ה-1995

11. (א) בעל כלב שכלבו הוחזק במלונות העיריה, ישלם לעיריה סך 120 שקלים חדשים בעד תפיסתו הובלתו, וכן סך 25 שקלים חדשים לכל יום או חלק ממנו שבו הוחזק במלונות העיריה.

תשלום בעד החזקת במלונות העיריה

תיקון (מס' 2)   
תשמ"ז-1987

תיקון תשנ"ה-1995

(ב) לא שילם בעל הכלב את התשלום הנדרש בעד החזקת הכלב במלונות העיריה תוך 7 ימים מיום הדרישה, יראו את הכלב כמי שאין לו תובעים ויחולו לגביו ההוראות המפורטות בסעיף 8(א).

12. (א) הרופא הוטרינרי או המפקח וכן פקיד העיריה המסייע בידם רשאים להיכנס, בכל עת סבירה, לכל מקרקעין כדי לבדוק אם קויימו הוראות חוק עזר זה.

סמכויות כניסה למקרקעין

תיקון (מס' 2)   
תשמ"ז-1987

(ב) בסעיף זה, "מקרקעין" – לרבות חצרות ובתים.

13. העובר על הוראה מהוראות חוק עזר זה, דינו – קנס 3,000 לירות; ואם היתה העבירה נמשכת, דינו – קנס נוסף 100 לירות לכל יום שבו נמשכה העבירה אחרי שנמסרה לו עליה הודעה בכתב מאת ראש העיריה או אחרי הרשעתו.

ענשים

תיקון (מס' 2)   
תשמ"ז-1987

14. חוק עזר לנתניה (פיקוח על כלבים), תש"ך-1959 – בטל.

ביטול

תיקון (מס' 2)   
תשמ"ז-1987

15. לחוק עזר זה ייקרא "חוק עזר לנתניה (פיקוח על כלבים), תשל"ו-1976".

השם

תיקון (מס' 2)   
תשמ"ז-1987

נתאשר.

כ' בתמוז תשל"ו (18 ביולי 1976) א' בר-מנחם

ראש עירית נתניה

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ו מס' 3581](http://www.nevo.co.il/law_word/law06/tak-3581.pdf) מיום 29.8.1976 עמ' 2488.

   תוקן [ק"ת תש"ם מס' 4063](http://www.nevo.co.il/law_word/law06/tak-4063.pdf) מיום 6.12.1979 עמ' 545 – תיקון תש"ם-1979.

   [ק"ת חש"ם תשמ"ב מס' 100](http://www.nevo.co.il/Law_word/law07/mekomi-0100.pdf) מיום 22.11.1981 עמ' 109 – תיקון תשמ"ב-1981.

   [ק"ת חש"ם תשמ"ג מס' 152](http://www.nevo.co.il/Law_word/law07/mekomi-0152.pdf) מיום 11.11.1982 עמ' 97 – תיקון תשמ"ג-1982.

   [ק"ת חש"ם תשמ"ז: מס' 317](http://www.nevo.co.il/Law_word/law07/mekomi-0317.pdf) מיום 7.12.1986 עמ' 65 – תיקון תשמ"ז-1986. [מס' 333](http://www.nevo.co.il/Law_word/law07/mekomi-0333.pdf) מיום 30.6.1987 עמ' 315 – תיקון (מס' 2) תשמ"ז-1987.

   [ק"ת חש"ם תשמ"ח מס' 357](http://www.nevo.co.il/Law_word/law07/mekomi-0357.pdf) מיום 10.3.1988 עמ' 220 – תיקון תשמ"ח-1988.

   [ק"ת חש"ם תשמ"ט מס' 399](http://www.nevo.co.il/Law_word/law07/mekomi-0399.pdf) מיום 31.3.1989 עמ' 292 – תיקון תשמ"ט-1989.

   [ק"ת חש"ם תשנ"ה מס' 538](http://www.nevo.co.il/Law_word/law07/mekomi-0538.pdf) מיום 1.6.1995 עמ' 376 – תיקון תשנ"ה-1995. [↑](#footnote-ref-1)
2. ר' עת"מ (ת"א) 1060-09 פוזנר נ' מועצה מקומית גן יבנה לעניין היקף הסמכות. [↑](#footnote-ref-2)