חוק עזר לנתניה (שטחים ציבוריים פתוחים), תשע"ד-2013

רשויות ומשפט מנהלי – רשויות מקומיות – חוקי עזר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היטל שטחים ציבוריים פתוחים | [Go](#Seif2) | 4 |
| סעיף 3 | החיוב בהיטל | [Go](#Seif3) | 4 |
| סעיף 4 | חישוב ההיטל | [Go](#Seif4) | 4 |
| סעיף 5 | דרישה לתשלום ההיטל | [Go](#Seif5) | 5 |
| סעיף 6 | היטל בשל בנייה חורגת | [Go](#Seif6) | 5 |
| סעיף 7 | שערוך חובות בפיגור | [Go](#Seif7) | 5 |
| סעיף 8 | טעות בחיוב | [Go](#Seif8) | 6 |
| סעיף 9 | חיוב בבעלות משותפת | [Go](#Seif9) | 6 |
| סעיף 10 | אדמה חקלאית | [Go](#Seif10) | 6 |
| סעיף 11 | חיוב בהיטל בשל שטח המיועד להפקעה | [Go](#Seif11) | 6 |
| סעיף 12 | קרן ייעודית | [Go](#Seif12) | 6 |
| סעיף 13 | מסירת הודעות | [Go](#Seif13) | 6 |
| סעיף 14 | תיקון חוק עזר | [Go](#Seif14) | 6 |
| סעיף 15 | מגבלת גבייה | [Go](#Seif15) | 6 |
| סעיף 16 | הוראת שעה | [Go](#Seif16) | 6 |
| סעיף 17 | הוראת שעה תיקון | [Go](#Seif17) | 6 |
|  | תוספת ראשונה | [Go](#med0) | 6 |
|  | תוספת שנייה | [Go](#med1) | 7 |

חוק עזר לנתניה (שטחים ציבוריים פתוחים), תשע"ד-2013[[1]](#footnote-1)\*

בתוקף סמכותה לפי סעיפים 250 ו-251 לפקודת העיריות (להלן – הפקודה), מתקינה מועצת עיריית נתניה חוק עזר זה:

1. בחוק עזר זה –

הגדרות

"אדמה חקלאית" – כל קרקע שאינה בניין, שייעודה על פי תכנית הוא לחקלאות ואין משתמשים בה למטרה אחרת, או שלא ניתן לגביה היתר לשימוש למטרה אחרת;

"בנייה חדשה" – הקמת בניין חדש בנכס או תוספת לבניין קיים הניצב בנכס;

"בנייה חורגת" – הקמת בניין חדש בנכס או תוספת לבניין קיים הניצב בנכס שנבנתה בלא היתר בנייה או בסטייה מהיתר;

"בניין" – מבנה בתחום העירייה, בין שהוא ארעי ובין שהוא קבוע, בין שבנייתו הושלמה ובין אם לאו, הבנוי אבן, בטון, טיט, ברזל, עץ או חומר אחר, לרבות חלק של מבנה כאמור וכל המחובר אליו חיבור של קבע;

"בעל נכס" – כל אחד מאלה:

(1) בנכסים שאינם מקרקעי ציבור כהגדרתם בסעיף 107 לחוק המקרקעין, התשכ"ט-1969 (להלן – חוק המקרקעין) – הבעל הרשום של הנכס, ובהעדר רישום – בעליו של הנכס מכוח הסכם או מסמך מחייב אחר, ובהעדרו – מי שזכאי כדין להירשם כבעליו; ובהעדרו – מי שזכאי להפיק הכנסה מהנכס או ליהנות מפירותיו של הנכס כבעלים;

(2) בנכסים שהם מקרקעי ציבור – החוכר לדורות כמשמעותו בחוק המקרקעין, בין שבדין ובין שביושר, ובהעדר חוכר לדורות מי שניתנה לו הרשאה להשתמש בנכס, שניתן לראות בה מבחינת תוכנה כבעלות או כחכירה לדורות; ובהעדר חוכר או בר-רשות כאמור – בעלו של הנכס;

"דמי פיתוח" – דמי פיתוח ששולמו למינהל מקרקעי ישראל או למי מטעמו בעבור מימון עלותם של הקמת שטחים ציבוריים פתוחים ובלבד שסכומם אושר על ידי מינהל מקרקעי ישראל;

"היטל שצ"פ" או "היטל" – היטל הקמת שטחים ציבוריים פתוחים;

"היתר בנייה", "סטייה מהיתר", "שימוש חורג", "תעודת גמר", "תכנית" – כמשמעותם בחוק התכנון והבנייה, התשכ"ה-1965 (להלן – חוק התכנון והבנייה), והתקנות שהותקנו לפיו;

"העירייה" – עיריית נתניה;

"הפרשי הצמדה", "מדד", "תשלומי פיגורים" – כהגדרתם בחוק הרשויות המקומיות (ריבית והפרשי הצמדה על תשלומי חובה), התש"ם-1980;

"יציע", "עליית גג" – כהגדרתם בפרט 1.00.1 לתוספת השלישית לתקנות התכנון והבנייה (בקשה להיתר, תנאיו ואגרות), התש"ל-1970 (להלן – תקנות היתר בנייה);

"המהנדס" – מהנדס העירייה, או מי שסמכויות המהנדס נאצלו לו לפי חוק הרשויות המקומיות (מהנדס רשות מקומית), התשנ"ב-1991;

"המועצה" – מועצת העירייה;

"מרפסת" – חלק חיצון של הבניין אשר –

(1) רצפתו קשורה לרצפת הבניין ודלת מעבר ביניהם;

(2) לא יותר משלושת רבעי היקף רצפתו מוקפים קירות;

(3) לאורך שאר שוליו ניצב מעקה שגובהו אינו עולה על 1.10 מ' מהמפלס של רצפתו;

"מרתף" – חלק מבניין אשר חללו בין רצפתו ותחתית תקרתו נמצא כולו או רובו מתחת למפלס פני הקרקע המקיפה אותו או מתחת למפלס כביש או מדרכה הנמצאים במרחק אשר אינו עולה על 1.5 מ' ממישור הקיר החיצוני של הבניין; לעניין זה, "מפלס פני הקרקע" ו"מפלס כביש או מדרכה" – הגובה של כל אחד מהם במרכז מישור הקיר החיצון כאמור, ולגבי קיר שיש בו קשרי התפשטות – גובהו של כל אחד מהם במרכז שבין כל שני תפרי ההתפשטות האמורים או במרכז שבין תפר ההתפשטות הסמוך לקצה הבניין ובין קצה הבניין;

"נכס" – כמשמעותו בסעיף 269 לפקודה, לרבות דרכי מעבר שאינן ציבוריות;

"פיתוח שטח ציבורי פתוח" – פיתוח שטח ציבורי פתוח, לרבות עשיית עבודות אלה, כולן או חלקן:

(1) הכנה ואישור תכניות לשטח ציבורי פתוח;

(2) ביצוע תכניות לשטח ציבורי פתוח לרבות:

(3) (א) הצבת ריהוט גן או פרגולות;

(ב) הצבת מיתקני משחק;

(ג) נטיעות;

(ד) התוויות שבילים;

(ה) ריצוף רחבות;

(ו) התקנת מערכות השקייה;

(ז) התקנת תאורה;

(ח) התקנת מיתקני סניטציה לרבות פחי אשפה ושירותים ציבוריים;

(ט) כל עבודה אחרת הדרושה לפיתוח שטח ציבורי פתוח או הקשורה בה;

"קומה" – חלל המשתרע בין שתי רצפות סמוכות הנמצאות זו מעל זו, הנמדד לפי גובהו המזערי של אותו חלל, כקבוע בפרט 2.03 לתוספת השנייה של תקנות היתר בנייה, לרבות בשטחי שירות, בנייני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, יציעים, חדרי מעליות, עליות גג, ובשטח אחר בקומה;

"ראש העירייה" – ראש העירייה לרבות מי שהוסמך על ידו לפי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה-1975, לעניין חוק עזר זה;

"שטח בניין" – הסכום במ"ר של שטחי כל הקומות בבניין, לרבות –

(1) שטחה של בנייה חורגת;

(2) שטחו של בניין או שטחה של תוספת לבניין העתידים להיבנות שאושרה לגביהם בקשה להיתר בנייה – לפי השטח שאושר;

"שטח המיועד לצורכי ציבור" – שטח קרקע או שטח בניין המיועד בתכנית לצורכי ציבור;

"שטח המיועד להפקעה" – שטח המיועד לצורכי ציבור ואשר הוועדה המקומית לתכנון ולבנייה הודיעה כי בכוונתה להפקיעו בהתאם לסעיפים 5 ו-7 לפקודת הקרקעות (רכישה לצורכי ציבור), 1943;

"שטח קומה" – הסכום הכולל במ"ר של שטח ההשלכה האופקית של רצפת הקומה, בתוספת השטח שמתחת לקירותיה החיצוניים והפנימיים;

"שטח ציבורי פתוח" – שטח המיועד לפי תכנית לשטח ציבורי פתוח פנים-שכונתי, שכונתי או רובעי לשימוש תושבי השכונה או הרובע או כל חלק מהם, הכולל ריהוט גן או פרגולות או מיתקני משחק או נטיעות או התוויות שבילים או רחבות וכיוצא באלה, ולרבות כיכר עירונית ומעבר, ולמעט שטח ציבורי פתוח המיועד לשמש את כלל תושבי העיר; בהגדרה זו –

"כיכר עירונית" – כיכר הממוקמת בסמוך למוסדות ציבור או אזור למסחר והכוללת ריצוף או אזורי ישיבה או הצללה או ריהוט גן או אלמנטים מיוחדים אחרים;

"מעבר" – שטח המצוי בין שני כבישים והמאפשר מעבר תשתית וגישה להולכי רגל בלבד; באזורים קשים טופוגרפית עשוי לכלול תמיכת קירות, מדרגות, אזורים מגוננים ומעט ריהוט גן;

"שטח קרקע" – שטחה הכולל של הקרקע בנכס, לרבות הקרקע שעליה ניצב הבניין;

"תעודה" – כאמור בסעיף 324 לפקודה;

"תעריפי ההיטל המעודכנים" – תעריפי ההיטל שבתוספת הראשונה לפי שיעורם המעודכן ביום התשלום לקופת העירייה;

"תעריפי ההיטל שבתוקף" – תעריפי ההיטל שבתוספת הראשונה לפי שיעורם המעודכן ביום התשלום לקופת העירייה.

2. היטל שצ"פ נועד לכיסוי הוצאות העירייה בשל פיתוח שטחים ציבוריים פתוחים שכונתיים או רובעיים בתחום העירייה או קנייתם, בלא זיקה לעלות ביצוע עבודות לפיתוח או לקנייה של השטחים הציבוריים הפתוחים המשמשים את הנכס נושא החיוב דווקא; לעניין זה, "שטחים ציבוריים פתוחים שכונתיים או רובעיים" – שצ"פ המיועד לשמש את הנכסים בשכונה או ברובע שבו הוקם השצ"פ, לפי קביעת המהנדס; החליט המהנדס על קביעת שצ"פ שכונתי או רובעי תונח החלטתו במשרדי העירייה ותהיה פתוחה לעיון הציבור; הודעה על החלטת המהנדס תפורסם בעיתונות בדרך הקבועה בסעיף 1א לחוק התכנון והבנייה.

היטל שטחים ציבוריים פתוחים

3. (א) היטל שצ"פ יוטל על בעל נכס בהתקיים אחד מהמקרים האלה:

החיוב בהיטל

(1) בשל תחילת ביצוע עבודות לפיתוח שטחים ציבוריים פתוחים המיועדים לשמש את הנכס; לעניין זה, "תחילת עבודות" – גמר תכניות לפיתוח השטחים הציבוריים הפתוחים וכן אישור של המהנדס, לפי הנוסח של טופס 1 שבתוספת השנייה, ולפיו בכוונת העירייה לצאת למכרז לביצוע עבודות הפיתוח או להתקשר כדין בדרך אחרת לביצוע עבודות כאמור, בתוך 12 חודשים ממועד מתן האישור; בחוק עזר זה, "שטחים ציבוריים פתוחים המיועדים לשמש את הנכס" – שטחים ציבוריים פתוחים שקבע המהנדס כי הם מיועדים לשמש את הנכס;

(2) בשל הוספת בנייה או בנייה חדשה בנכס; לעניין זה, "בנייה חדשה" או "הוספת בנייה" – אישור מוסד התכנון המוסמך לפי חוק התכנון, לבקשה להיתר בנייה בנכס וטרם מתן ההיתר או הבנייה בפועל; לא החלו עבודות לפיתוח שטחים ציבוריים פתוחים המיועדים לשימוש הנכס, עד לאישור בקשה להיתר בנייה כאמור, יאשר המהנדס לפי טופס 2 שבתוספת השנייה כי הליך התכנון העבודות כאמור מצוי בעיצומו וכי תחילת ביצוע העבודות צפויה להתקיים בתוך 12 חודשים ממועד מתן האישור;

(3) בשל בנייה חורגת כמשמעותה בסעיף 6 לחוק עזר זה.

(ב) היטל שעילתו בנייה שהוספה לנכס, בנייה חדשה בנכס או בנייה חורגת, ישולם גם אם בוצעו עבודות לפיתוח השטחים הציבוריים הפתוחים לפני תחילת חוק עזר זה.

4. (א) היטל שצ"פ יחושב לפי שטח הקרקע בנכס ושטחו של הבניין שבו, וסכומו יהיה הסכום המתקבל ממכפלת שטח הקרקע ושטח הבניין שבנכס בתעריפי ההיטל שבתוספת הראשונה.

חישוב ההיטל

(ב) היטל שעילתו לפי סעיפים 3(א)(1) או 10(ב) ישולם לפי תעריפי ההיטל המעודכנים; היטל שעילתו לפי סעיפים 3(א)(2) או 10(ג) ישולם לפי תעריפי ההיטל שבתוקף.

(ג) שולמו בעד נכס היטל שטחים ציבוריים פתוחים או דמי פיתוח (להלן – חיוב ראשון) לא ייכללו שטח הקרקע ושטח הבניין בנכס, בעת הטלת החיוב הראשון במניין השטחים לפי סעיף קטן (א) לצורך חישוב ההיטל לפי חוק עזר זה.

(ד) שולם בעבור נכס חיוב ראשון, יחויב בעל הנכס פעם נוספת בתשלום היטל שטחים ציבוריים פתוחים, בעד בנייה חדשה שאושרה לאחר ששולם החיוב הראשון.

(ה) אושרה בנייה חדשה תחת בניין שנהרס ושולם בעדו חיוב ראשון, יחושב ההיטל בשל הבנייה החדשה על בסיס שטחה בניכוי שטח הבניין שנהרס כאמור.

(ו) נוכחה העירייה לדעת לאחר גמר בנייתו של בניין, כי שטחו הבנוי בפועל אינו זהה לשטח הבניין שלגביו אושרה הבקשה להיתר בנייה ושעל פיו שולם ההיטל, תשיב לבעל הנכס, או תגבה ממנו, לפי העניין, את סכום ההפרש הנובע מפער השטחים שהתגלה; סכום ההפרש כאמור יחושב על בסיס תעריפי ההיטל שהיו בתוקף בעת תשלום ההיטל, בתוספת הפרשי הצמדה.

5. (א) לצורך תשלום ההיטל, תמסור העירייה לחייב בתשלומו דרישת תשלום שבה יפורט סכום ההיטל, הסעיף בחוק העזר שמכוחו הוטל ההיטל, תעריפי ההיטל אשר שימשו בסיס לחישובו, מידות הנכס ששימשו יסוד לחיוב, דרכי תשלום ההיטל ומועד תשלומו; דרישת תשלום תימסר בעת התגבשות עילת חיוב כאמור בסעיפים 3, 6 ו-10 לחוק עזר זה.

דרישה לתשלום ההיטל

(ב) לא נמסרה מסיבה כלשהי דרישת תשלום באחד מהמועדים המנויים בסעיף קטן (א) רשאית העירייה למסור את דרישת התשלום –

(1) עם הגשת בקשה למתן תעודת העברה לרשם המקרקעין;

(2) עם הגשת בקשה לאישור העירייה להעברת זכויות חכירה במינהל מקרקעי ישראל;

(3) עם הגשת בקשה לתעודת גמר לפי חוק התכנון או תקנות היתר בנייה;

במקרה זה ייקבע סכום החיוב על בסיס תעריפי ההיטל כפי שהיו בתוקפם במועד החיוב המקורי בתוספת הפרשי הצמדה.

(ג) פגם בדרישת תשלום אינו גורע מחובת בעל נכס לשלם לעירייה היטל שצ"פ לפי חוק עזר זה.

(ד) העירייה רשאית לסרב לתת תעודת העברה לרשם המקרקעין או היתרי בנייה לפי חוק התכנון או תעודת גמר לפי חוק התכנון, אלא לאחר תשלום ההיטל לפי חוק עזר זה.

(ה) דרישת תשלום שנמסרה לפי סעיף 3(א)(1), 6 ו-10(ב) תיפרע בתוך 30 ימים מיום מסירת דרישת תשלום לבעל נכס; דרישת תשלום שנמסרה לפי סעיפים 3(א)(2), 5(ב) ו-10(ג) תיפרע לפני מתן ההיתר, האישור או התעודה המבוקשים כמפורט בסעיף 5(ב) לעיל וכתנאי להוצאתם.

6. (א) נבנה בניין בנכס או שהוספה בנייה לנכס, בלא היתר בנייה או בסטייה או בחריגה ממנו (להלן – בנייה חורגת), ישלם בעל הנכס היטל שצ"פ לפי חוק עזר זה.

היטל בשל בנייה חורגת

(ב) לעניין סעיף קטן (א) יראו את יום תחילת הבנייה החורגת כפי שייקבע בידי המהנדס או את יום תחילת ביצוע עבודות פיתוח השטחים הציבוריים הפתוחים או מועד תחילתו של חוק עזר זה, לפי המועד המאוחר מביניהם, כמועד שבו התגבש החיוב בהיטל השצ"פ (להלן – מועד התגבשות החיוב).

(ג) לצורך תשלום ההיטל לפי סעיף זה תמסור העירייה לחייב דרישת תשלום.

(ד) סכום ההיטל בשל בנייה חורגת יהיה הסכום הגבוה מבין אלה:

(1) הסכום המחושב לפי תעריפי ההיטל במועד התגבשות החיוב בתוספת תשלומי פיגורים;

(2) אם הועלו תעריפי ההיטל במועד כלשהו לאחר מועד התגבשות החיוב (להלן – מועד ההעלאה) – סכום המחושב לפי תעריפי ההיטל המעודכנים בתוספת תשלומי פיגורים, החל במועד המאוחר מבין אלה:

(א) מועד ההעלאה;

(ב) חמש שנים טרם המועד שבו התגלתה הבנייה החורגת;

(3) לעניין סעיף זה, "העלאת תעריפי ההיטל" – העלאת תעריפים באמצעות תיקונו של חוק העזר.

7. לא שולם במועדו היטל שצ"פ שנמסרה לגביו דרישת תשלום, יחושב סכום ההיטל לפי שיעורו בדרישת התשלום, בתוספת תשלומי פיגורים מהיום שנקבע לתשלום ועד יום התשלום בפועל.

שערוך חובות בפיגור

8. שולם לעירייה בטעות סכום נמוך או גבוה מסכום ההיטל על פי חוק עזר זה, ישלם החייב בתשלום ההיטל או יוחזר לו, לפי העניין, ההפרש שבין הסכום ששולם בפועל לבין סכום ההיטל שהיה ניתן להטיל ביום התשלום לפי חוק עזר זה, בתוספת הפרשי הצמדה.

טעות בחיוב

9. היה נכס בבעלות משותפת, תחול חובת ההיטל על כל אחד מהבעלים המשותפים בנכס, לפי חלקם היחסי בנכס.

חיוב בבעלות משותפת

10. (א) בעל נכס מסוג אדמה חקלאית לא ישלם בעדה היטל שצ"פ.

אדמה חקלאית

(ב) חדל נכס להיות אדמה חקלאית מששונה ייעודו בתכנית, חייב בעלו בהיטל שטחים ציבוריים פתוחים לפי הוראות חוק עזר זה.

(ג) חדל נכס להיות אדמה חקלאית משניתן לגביו היתר לשימוש חורג, חייב בעליו בהיטל שצ"פ לפי הוראות חוק עזר זה וההיטל ישולם כנגד מתן ההיתר.

(ד) חדל נכס להיות אדמה חקלאית בלי שניתן לגביו היתר כאמור בסעיף קטן (ג) ובלי שאושרה לגביו תכנית המשנה את ייעודו, יחולו הוראות סעיף 6 לעיל בשינויים המחויבים לפי העניין.

11. (א) לא יוטל חיוב בהיטל שצ"פ בעד שטח המיועד להפקעה.

חיוב בהיטל בשל שטח המיועד להפקעה

(ב) שילם בעל נכס היטל בעבור נכס ובמהלך 5 השנים שממועד התשלום הוחל בהליך הפקעה וניתנה הודעה בהתאם לסעיפים 5 ו-7 לפקודת הקרקעות (רכישה לצורכי ציבור), 1943, תשיב העירייה לבעל הנכס את ההיטל ששילם, בניכוי 20% מסכום ההיטל בעבור כל שנה או חלק ממנה, בצירוף הפרשי הצמדה מיום התשלום ועד יום ההשבה.

12. כספי היטל שצ"פ יופקדו בקרן ייעודית אשר תשמש אך ורק לצורכי מימון פיתוח שטחים ציבוריים פתוחים.

קרן ייעודית

13. מסירת הודעה, לרבות דרישת תשלום, לפי חוק עזר זה תהיה בדרך של מסירה לידי האדם שאליו היא מכוונת או מסירה במקום מגוריו או עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או המועסק שם או במשלוח מכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי-אפשר לקיים את המסירה כאמור, תהיה המסירה בדרך של הצגת ההודעה במקום בולט באחד המקומות האמורים או על הנכס שבו היא דנה.

מסירת הודעות

14. בתוספת לחוק עזר לנתניה (הצמדה למדד), התשמ"ד-1983, בסופה יבוא "חוק עזר לנתניה (שטחים ציבוריים פתוחים), התשנ"ג-2013".

תיקון חוק עזר (הצמדה למדד)

15. החל מיום ט"ז בסיוון התשפ"ו (1 ביוני 2026), הטלת ההיטלים על פי חוק עזר זה תהיה טעונה את אישורם של מליאת המועצה ושר הפנים או מי מטעמו.

מגבלת גבייה

תיקון תשפ"ב-2021

16. על אף האמור בסעיף 2 לחוק עזר לנתניה (הצמדה למדד), התשמ"ד-1983, כתיקונו בחוק עזר זה, יעודכנו שיעורי ההיטל שנקבעו בתוספת ב-1 בחודש שלאחר פרסומו של חוק עזר זה (להלן – יום העדכון הראשון), לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד), לפי שיעור שינוי המדד שפורסם לאחרונה לפני יום העדכון הראשון לעומת מדד חודש יוני 2008.

הוראת שעה

17. על אף האמור בסעיף 2 לחוק עזר לנתניה (הצמדה למדד), התשמ"ד-1983, יעודכנו תעריפי ההיטלים שנקבעו בתוספת הראשונה לחוק עזר זה במועד פרסומו של חוק עזר זה (להלן – יום העדכון הראשון), לפי שיעור שינוי המדד שפורסם לאחרונה לפני יום העדכון הראשון לעומת מדד חודש דצמבר 2019.

הוראת שעה

תיקון (מס' 2)   
תשפ"ב-2022

תוספת ראשונה

תיקון תשפ"ב-2021

(סעיף 4)

**היטל שצ"פ**

שיעורי ההיטל

בשקלים חדשים

(1) שטח קרקע, בעד קרקע מכל סוג, לכל מ"ר משטח הקרקע (כולל השטח שעליו עומד הבניין) 9.84

(2) שטח בניין, בעד בניין, לכל מ"ר משטח הבניין 39.34

תוספת שנייה

(סעיף 3(א)(1) ו-(2))

טופס 1

**אישור לצורך גביית היטל שצ"פ**

הח"מ, מהנדס עיריית נתניה, מאשר בזה כי התכניות לביצוע עבודות לפיתוח שטחים ציבוריים פתוחים ברחובות       מצויות בשלבי גמר וכי בכוונת העירייה לצאת למכרז לביצוע העבודות האמורות או להתקשר כדין בדרך של       לביצוע עבודות האמורות (מחק את המיותר) וזאת לא יאוחר מיום      .

אישור זה ניתן לפי סעיף 3(א)(1) לחוק עזר לנתניה (שטחים ציבוריים פתוחים), התשע"ד-2013.

תאריך \_\_\_\_\_\_\_\_\_\_\_\_\_\_\_\_\_

מהנדס עיריית נתניה

טופס 2

**אישור לצורך גביית היטל שצ"פ**

הח"מ, מהנדס עיריית נתניה, מאשר בזה כי הליך תכנון העבודות לפיתוח שטחים ציבוריים פתוחים ברחובות       מצוי בעיצומו וכי תחילת העבודות צפויה להתקיים לא יאוחר מיום      .

אישור זה ניתן לפי סעיף 3(א)(2) לחוק עזר לנתניה (שטחים ציבוריים פתוחים), התשע"ד-2013.

תאריך \_\_\_\_\_\_\_\_\_\_\_\_\_\_\_\_\_

מהנדס עיריית נתניה

ג' בסיוון התשע"ג (12 במאי 2013) מרים פיירברג

ראש עיריית נתניה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשע"ד מס' 794](http://www.nevo.co.il/Law_word/law07/MEKOMI-0794.pdf) מיום 17.10.2013 עמ' 39.

   תוקן [ק"ת חש"ם תשפ"ב מס' 1160](http://www.nevo.co.il/Law_word/law07/mekomi-1160.pdf) מיום 14.12.2021 עמ' 235 – תיקון תשפ"ב-2021; ר' סעיף 3 לענין הוראת שעה.

   3. על אף האמור בסעיף 2 לחוק עזר לנתניה (הצמדה למדד), התשמ"ד-1983, יעודכנו תעריפי ההיטלים שנקבעו בתוספת הראשונה לחוק עזר זה, במועד פרסומו של חוק עזר זה, בשיעור שינוי המדד שפורסם לאחרונה לפני מועד פרסום חוק עזר זה לעומת מדד חודש ספטמבר 2014.

   [ק"ת חש"ם תשפ"ב מס' 1219](http://www.nevo.co.il/Law_word/law07/mekomi-1219.pdf) מיום 22.5.2022 עמ' 776 – תיקון (מס' 2) תשפ"ב-2022. [↑](#footnote-ref-1)