חוק עזר לנתניה (שמירת הסדר והניקיון), תשמ"ג-1982

רשויות ומשפט מנהלי – רשויות מקומיות – חוקי עזר – שמירת הסדר והנקיון

חקלאות טבע וסביבה – איכות הסביבה – שמירת הניקיון

חקלאות טבע וסביבה – איכות הסביבה – פסולת ומיחזור

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 4 |
| סעיף 1 | הגדרות | [Go](#Seif1) | 4 |
|  | פרק ב': מניעת מפגעים וביעורם | [Go](#med1) | 7 |
| סעיף 2 | איסור גרימת מפגע | [Go](#Seif2) | 7 |
| סעיף 3 | אחריות לסילוק מפגע | [Go](#Seif3) | 7 |
| סעיף 4 | חובה יחד ולחוד | [Go](#Seif4) | 7 |
| סעיף 5 | הודעה לסילוק מפגע | [Go](#Seif5) | 7 |
| סעיף 6 | סופיות החלטת המפקח | [Go](#Seif6) | 7 |
| סעיף 7 | איסור זריקת אשפה או לכלוך | [Go](#Seif7) | 7 |
| סעיף 8 | השקאת צמחים | [Go](#Seif8) | 8 |
| סעיף 9 | ניקוי, איבוק ניעור וחיבוט | [Go](#Seif9) | 8 |
| סעיף 10 | זיהום מקום ציבורי | [Go](#Seif17) | 8 |
| סעיף 11 | איסור לפזר מודעות | [Go](#Seif18) | 8 |
| סעיף 12 | בור שופכין | [Go](#Seif19) | 8 |
| סעיף 13 | איסור שימוש במי שופכין להשקאה ואיסור שפיכתם | [Go](#Seif20) | 8 |
| סעיף 14 | איסור שפיכת נוזל | [Go](#Seif10) | 8 |
| סעיף 15 | אחריות בעל נכס והמחזיק לניקיון הנכס | [Go](#Seif11) | 8 |
| סעיף 16 | דרישה לניקוי וגידור | [Go](#Seif12) | 8 |
| סעיף 17 | איסור השארת בעלי חיים ושמירה עליהם | [Go](#Seif13) | 9 |
| סעיף 18 | החזקת בעלי חיים | [Go](#Seif68) | 9 |
|  | פרק ג': פינוי אשפה | [Go](#med2) | 9 |
| סעיף 19 | כלים לפינוי אשפה | [Go](#Seif14) | 9 |
| סעיף 20 | כלי אשפה לאשפת מכלאה ולפסולת של מפעל | [Go](#Seif15) | 9 |
| סעיף 21 | התקנת ביתן אשפה | [Go](#Seif16) | 9 |
| סעיף 22 | החזקת ביתן אשפה | [Go](#Seif69) | 10 |
| סעיף 23 | פינוי אשפה | [Go](#Seif21) | 10 |
| סעיף 24 | פינוי פסולת בנין | [Go](#Seif22) | 10 |
| סעיף 25 | פינוי אשפת גן | [Go](#Seif23) | 10 |
| סעיף 26 | רכוש העיריה | [Go](#Seif24) | 10 |
| סעיף 27 | זכות כניסה לפינוי אשפה | [Go](#Seif25) | 10 |
| סעיף 28 | אגרת פינוי | [Go](#Seif26) | 10 |
| סעיף 29 | הובלת פסולת תעשייתית | [Go](#Seif27) | 10 |
|  | פרק ד': פינוי חפצים מיושנים | [Go](#med3) | 11 |
| סעיף 30 | איסור השארת חפצים מיושנים | [Go](#Seif66) | 11 |
| סעיף 31 | פינוי חפצים מיושנים | [Go](#Seif67) | 11 |
|  | פרק ה': שמירת הסדר והנקיון בגנים | [Go](#med4) | 11 |
| סעיף 32 | הימצאות בגן | [Go](#Seif28) | 11 |
| סעיף 33 | פגיעה בצמח בגן | [Go](#Seif29) | 11 |
| סעיף 34 | התנהגות בגן | [Go](#Seif30) | 11 |
| סעיף 35 | כלי רכב | [Go](#Seif31) | 11 |
| סעיף 36 | רוכלות | [Go](#Seif32) | 11 |
| סעיף 37 | משחקים | [Go](#Seif33) | 11 |
| סעיף 38 | איסור הפרעה | [Go](#Seif34) | 11 |
| סעיף 39 | רעש | [Go](#Seif35) | 11 |
| סעיף 40 | חגיגות בגן | [Go](#Seif36) | 11 |
| סעיף 41 | הרחקת בני אדם מסוימים מגן | [Go](#Seif37) | 11 |
|  | פרק ו': שימור רחובות | [Go](#med5) | 11 |
| סעיף 42 | מכשול ברחוב | [Go](#Seif38) | 11 |
| סעיף 42א | בניה ארעית | [Go](#Seif70) | 12 |
| סעיף 43 | תליית כביסה | [Go](#Seif39) | 12 |
| סעיף 44 | היתר להעמיד כסאות וכו' | [Go](#Seif40) | 12 |
| סעיף 45 | פתיחת שוחות | [Go](#Seif41) | 12 |
| סעיף 46 | נזק לרחוב | [Go](#Seif42) | 12 |
| סעיף 47 | סילוק מכשול וביצוע עבודות | [Go](#Seif43) | 12 |
| סעיף 48 | מניעת הסגת גבול ברחוב | [Go](#Seif44) | 12 |
|  | פרק ז': הוראות בענין מקום עינוג | [Go](#med6) | 12 |
| סעיף 49 | איסור עישון, פיצוח והכנסת בקבוקים | [Go](#Seif45) | 12 |
| סעיף 50 | מודעות | [Go](#Seif46) | 12 |
|  | פרק ח': ניקוי מדרכות | [Go](#med7) | 13 |
| סעיף 51 | הגדרות | [Go](#Seif47) | 13 |
| סעיף 52 | חובת ניקוי | [Go](#Seif48) | 13 |
| סעיף 53 | דרישה לניקוי | [Go](#Seif49) | 13 |
| סעיף 54 | איסוף אשפה | [Go](#Seif50) | 13 |
|  | פרק ט': שמירת חזיתות בתים ושיפוצם | [Go](#med8) | 13 |
| סעיף 55 | הגדרות | [Go](#Seif51) | 13 |
| סעיף 56 | שמירת חזיתות | [Go](#Seif52) | 14 |
| סעיף 57 | הודעה לשיפוץ | [Go](#Seif53) | 14 |
| סעיף 59 | שיפוץ בידי העיריה | [Go](#Seif54) | 14 |
| סעיף 60 | חלוקת הוצאות | [Go](#Seif55) | 14 |
|  | פרק י': שונות | [Go](#med9) | 14 |
| סעיף 61 | איסור הפרעה | [Go](#Seif56) | 14 |
| סעיף 61א | איסור הבערת אש לצורכי צלייה ובישול | [Go](#Seif71) | 14 |
| סעיף 61ב | איסור אחזקת משקה משכר במקום ציבורי | [Go](#Seif72) | 14 |
| סעיף 62 | חובה להישמע להוראות | [Go](#Seif57) | 14 |
| סעיף 63 | ילדים | [Go](#Seif58) | 15 |
| סעיף 64 | מסירת הודעות | [Go](#Seif59) | 15 |
| סעיף 65 | סמכות כניסה | [Go](#Seif60) | 15 |
| סעיף 66 | ביצוע הודעה | [Go](#Seif61) | 15 |
| סעיף 67 | עונשין | [Go](#Seif62) | 15 |
| סעיף 68 | שמירת דינים | [Go](#Seif63) | 15 |
| סעיף 69 | תחילה | [Go](#Seif64) | 15 |
| סעיף 70 | ביטולים | [Go](#Seif65) | 15 |
|  | תוספת ראשונה | [Go](#med10) | 16 |
|  | תוספת שניה | [Go](#med11) | 16 |

חוק עזר לנתניה (שמירת הסדר והניקיון), תשמ"ג-1982[[1]](#footnote-1)\*

בתוקף סמכותה לפי סעיפים 250 לפקודת העיריות, מתקינה מועצת עירית נתניה חוק עזר זה:

פרק א': פרשנות

1. בחוק עזר זה –

הגדרות

"אורווה" – לרבות רפת, לול, מכלאה, דיר וכן מקום שמחזיקים בו סוסים, חמורים, פרדות או בהמות אחרות, עופות ובעלי חיים אחרים;

"אשפה" – שיירי מזון, קלפיות, נייר, בקבוקים, שברי זכוכית, תיבות, קופסאות, קרטונים, אריזות למינהן, גרוטאות, פחים, חתיכות עץ, קרשים, סמרטוטים, שיירי מפעלה, אפר, בדלי סיגריות, פסולת מכל הסוגים וכן כל דבר העלול לגרום אי נקיון או אי סדר או העלול לסכן את הבריאות, למעט זבל ופסולת בנין;

"אשפת צמחים" – צמח קטוף, תלוש או שנשר, לרבות ענפים, עלים, עשב, דשא וכיוצא באלה;

"בור שפכים" – כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור רקב, בור חלחול, ביב, תעלה להובלת שופכין, תאי בדיקה או צינור להובלת מי שופכין;

"ביב" – מיתקן המשמש לניקוזם של לא יותר משני בנינים או לניקוזם של מקומות אחרים בתחומי מגרש אחר והעשוי להעברת מי הניקוז אל בור שופכין או אל תעלת שופכין לרבות כל ביב המשמש לניקוזם של כל קבוצה או גוש של בתים או מקומות משותפים כיצוא באלה;

"בית מלאכה" – לרבות בית חרושת, מוסד, בית מסחר או מחסן סיטוני;

"ביתן אשפה" – בנין המיועד להחזקת כלי אשפה או להחזקת כלי אשפה לזבל או מיכל אשפה לאשפה של מפעל;

"בנין" – כל מבנה או גדר, בין שהם בנויים אבן ובין שהם בנויים בטון, טיט, ברזל, עץ או כל חומר אחר, בין קבועים ובין ארעיים, או כל חלק מהם, לרבות מיתקני תברואה ולרבות מיתקן המשמש למכירת סחורה ולרבות הקרקע שמשמים בה או שמחזיקים בה יחד עם הבנין כגינה, כחדר או לצורך אחר, וכן בורות שופכין, ביבים, תעלות שופכין, צינורות מים, משתנה ומרזבים;

"בעל מקום עינוג" – אחד או יותר מאלה:

(1) הבעל של מקום עינוג;

(2) מחזיקו של מקום עינוג;

(3) אדם המנהל מקום עינוג;

(4) בעל רשיון להפעלת מקום עינוג;

(5) מי שבהשגחתו, בפיקוחו או בהנהלתו מתקיים עינוג;

"בעל נכס" – אחד או יותר מאלה:

(1) הבעל הרשום של הנכס;

(2) אדם המקבל או הזכאי לקבל הכנסה, או שהיה מקבלה אילו הנכס היה נותן הכנסה, בין בזכותו ובין כמורשה, כנאמן או כבא כוח;

(3) שוכר או שוכר משנה ששכר את הנכס לתקופה של למעלה מחמש שנים;

(4) בעל דירה כמשמעותו בחוק המקרקעין, התשכ"ט-1969;

(5) נציגות בית משותף כמשמעותה בחוק המקרקעין, התשכ"ט-1969;

"גן" – גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור;

"גרוטאות" – לרבות מכוניות משומשות, חלקי כלי רכב, מתכת ועצים;

"זבל" – לרבות הפרשת בעלי חיים, ופסולת או מי שופכין של מכלאה;

"חפצים מיושנים" – חפצים שיצאו מכלל שימוש, לרבות שלד כלי רכב וחלקיו, מכונה וחלקיה, גרוטאות, תנור, מקרר חשמלי, דוד, דוד שמש, אסלה, אמבטיה, רהיטים, או כל חלק מהם;

"כלי אשפה" – מבנה, מכל, שקית או כלי קיבול המיועדים לאצירת אשפה והעשויים מחומר, צורה, גודל ואיכות כפי שקבע המפקח מזמן לזמן;

"ליקוי מבנה" – פגם בעצם המבנה, בין אם היה קיים מלכתחילה ובין אם נתהווה לאחר זמן;

"מועצה" – מועצה העיריה;

"מחזיק" – אדם המחזיק למעשה בנכס או בחלק ממנו כבעל או כשוכר או בכל אופן אחר, למעט אדם הגר בבית מלון או בפנסיון;

"מי שופכין" – מים דולפים, מי כביסה, מי שטיפת רצפות או כל מים מלוכלכים או מזוהמים;

"מיתקן תברואה" – אינסטלציה סניטרית, לרבות אסלה או תחליף לאסלה, מחסום, סעיף, צינור, אבזר, מרזב, מגלש, מכל מים, תא בקרה, בור שפכים, מיתקן לחימום בנין, מיתקן לחימום מים, מערכת אספקת מים, כמשמעותם בהוראות למתקני תברואה (חל"ת), התש"ל-1970, שאושרו על פי תקנות התכנון והבניה (בקשה להיתר, תנאי ואגרות), התש"ל-1970, לרבות כל חיבור למיתקן תברואה;

"מכלאה" – רפת, לול, דיר, אורווה, שובך יונים או כיוצא באלה וכן כל מקום גדור או בלתי גדור, מקורה או בלתי מקורה, שמחזיקים בו בהמה;

"מפגע" – אחד או יותר מאלה:

(1) פגם בנכס מחמת שאין בו בתי כסא, או שיש בו בתי כסא במספר שאינו מספיק, או קיום בית כסא מדגם שאינו מאושר בנכס המשמש למטרת מגורים או עסק או לכל מטרה אחרת;

(2) בנין שהוא לקוי באופן שעלולים לחדור אליו או דרכו מים, רטיבות, טחב, רוח או עשן;

(3) העדר ביב או העדר בור שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהנכס;

(4) צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה;

(5) בור שופכין, צינור איורור או מרזב שהם סדורים, שבורים, סתומים או לקויים באופן שאויר מסואב או נוזלים שבהם פורצים החוצה או מחלחלים מתוכם, או שחומרים עלולים ליפול לתוכם;

(6) מיתקן תברואה שהוא לקוי או שלא הותקן כראוי או שאינו פועל כראוי;

(7) חיבור או קישור לקוי של מיתקן תברואה, מערכת הסקה, מיתקן קירור או חימום, מיתקן מים או מכל דלק;

(8) מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;

(9) כל מקום המשמש או ששימש לאגירת מים או לאגירת מי שופכן והנמצא במצב שגורם או עלול לגרום לזיהום המים שבתוכו, או לריבוי חרקים;

(10) שימוש במרזב כצינור מי שופכין, או שפיכת כל נוזל שאינו מי גשם דר מרזב;

(11) הצטברות כל חומר, בין בתוך בנין ובין בסביבתו, הגורם או העלול לגרום לרטיבות או טחב בבנין או בסביבתו, או עלול להזיק לבריאות אופן אחר;

(12) שימוש בנכס בניגוד למטרה שלשמה נועד;

(13) א. פליטת עשן, גזים או פיח שלא דרך מעשנה תקינה או שלא דרך מעשנה בגובה מתאים;

ב. פליטה, הוצאה, הזרמה, הובלה – בכל דרך שהיא – של אשפה, פסולת תעשייתית, זבל, נוזלים, כימיקלים, גזים וחומרים רעילים;

תיקון תשמ"ט-1989

(14) שטח אדמה או נכס שלדעת המפקח אינם גדורים במידה מספקת;

(15) הימצאות חולדות או עכברים;

(16) הימצאות חרקים או שרצים העלולים לגרום נזק לבריאות;

(17) צמח הצומח בנכס המהווה או עלול להוות סכנה או לגרום הפרעה או אי נוחות;

(18) צמח או ענפי עץ הבולטים או מתפשטים לעבר כל מקום ציבורי, והמפריעים או העלולים להפריע לעוברים ושבים או לרכב;

(19) זחלי טווי התהלוכה של האורן וקיניהם הנמצאים בעצי האורן שבנכס;

(20) פי צינור דלק המשמש להזנת מכל דלק של הסקה מרכזית או דירתית או של מפעל כלשהו, והמסתיים במרחק של פחות משבעים וחמישה סנטימטרים מהצד הפנימי של גבול הנכס;

(21) קוצים או כל חומר אחר הנמצא בנכס והעלול לגרום לשריפה או להתפשטותה, או העלול לגרום להתרבות של זחלים, חרקים ומזיקים למיניהם;

(22) כל נכס המצוי במצב העלול לעשותו מזיק, מסוכן או פוגע בבריאות;

(23) כל פגם בנכס, הנובע ממצב החזקתו והמזיק לבריאות או עלול להזיק לבריאות;

(24) דבר או בעל חיים הגורם לרעש אשר עלול להזיק לבריאות;

"מפעל" – חנות, בית מלאכה, בית חרושת, עסק סיטוני, מעבדה, מקום להימור או להגרלה, מפעל לעיבוד נתונים, משרד ל הנהלת חשבונות ממוכנת, משרד להעתקות, חנות כל בו וסופרמרקט, וכן כל עסק, משרד או מקום המוציא, לדעת המפקח, כמות גדולה של פסולת נייר או אריזות מחומרים שונים;

"מפקח" – אדם שראש העיריה מינה אותו בכתב להיות מפקח לענין חוק עזר זה וכן רופא וטרינרי עירוני;

"מקום עינוג" – מקום המשמש לצרכי עינוג, למעט דירה פרטית;

"מקום פרטי" – חצר או מגרש, בין שיש עליהם מבנה ובין שאין, מבוא לבית, מדרגות המשמשות מבוא או כניסה לבית, גג, מקלט או כל מקום אחר המשמש את דיירי הבית, למעט דירת מגורים;

"מקום ציבורי" – רחוב או מקום עינוג או שפת הים, וכל מקום שהציבור רשאי להשתמש בו או לעבור בו, או משמש או עובר בו למעשה, וכן אוטובוס ציבורי או מונית כמשמעותם בתקנות התעבורה, התשכ"א-1961;

"נכס" – קרקע, בית או בנין או חלק מהם, בין תפוסים ובין שאינם תפוסים, וכן בית מלאכה ואורווה;

"עינוג" – הצגת תיאטרון, קולנוע, קונצרט, אסיפה, הרצה, מופע- מחול וריקודים, קרקס, משחק, ספורט, שעשוע ציבורי, או כל עינוג כיצוא באלה, בין שהם בתמורה ובין שאינם בתמורה;

"העיריה" – עירית נתניה;

"פסולת תעשייתית" – פסולת, אשפה וכל גרוטאה הנוצרים או נפלטים או יוצאים מבית מלאכה, בית חרושת, מפעל או כל מקום אחר המשמש לייצור תוצרת, הרכבתה, אריזתה או כל שלב אחר בטיפול בה;

"פסולת בנין" – פסולת או שיירי חמרים שמשתמשים בהם לבניה, או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, סלעים, אפר, אדמה וכיצוא באלה;

"פקח" – (נמחקה);

תיקון תשנ"ד-1994

"צמח" – עץ, שתיל, שיח, עשב או חלק מהם;

"ראש העיריה" – לרבות אדם שראש העיריה העביר אליו בכתב את סמכויותיו לפי חוק עזר זה, כולן או מקצתן;

"רחוב" – דרך, נתיב להולכי רגל, מדרכה, כביש, גשר, מעבר המשמש או המכוון לשמש אמצעי גישה לבתים אחדים, בור, ביב, חפירה, רחבה, כיכר או גן, וכן כל מקום פתוח שהציבור משתמש בו או שהציבור נכנס אליו או רשאי להיכנס אליו בין שהם מפולשים ובין שאינם מפולשים;

"רכב" – רכב הנע בכוח מכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים, תלת אופניים ועגלה כמשמעותם בפקודת התעבורה, ולמעט רכב של העיריה הנהוג בידי עובד עיריה במילוי תקפידו;

"תעלת שופכין" – לרבות סעיפי תעלות שופכין, תאי-בדיקה ונספחים אחרים.

פרק ב': מניעת מפגעים וביעורם

2. (א) בעל נכס או מחזיק בו חייב להחזיק נכס באופן שלא יתקיים בו מפגע.

איסור גרימת מפגע

(ב) על אף האמור בסעיף קטן (א) נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

3. בעל נכס או מחזיק בו חייב להסיר, לתקן ולסלק מיד מפגע שנתגלה בנכס.

אחריות לסילוק מפגע

4. היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

חובה יחד ולחוד

5. (א) המפקח רשאי, בהודעה בכתב, לדרוש מכל אדם החייב לסלק מפגע לפי הוראות חוק עזר זה, לסלק את המפגע, וכן רשאי הוא לדרוש מאותו אדם לבצע כל עבודות הנחוצות לשם סילוק המפגע ולמניעת הישנותו בהתאם לפרטים, לתנאים ולמועדים הקבועים בהודעה.

הודעה לסילוק מפגע

(ב) החייב בסילוק מפגע, שנמסרה לו הודעה כאמור, חייב למלא אחריה.

6. דעתו של המפקח בדבר קיומו של מפגע תהא סופית.

סופיות החלטת המפקח

7. (א) לא יזרוק אדם, לא ישאיר ולא יניח, ולא ירשה לזרוק, להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.

איסור זריקת אשפה או לכלוך

(ב) על אף האמור סעיף קטן (א), לא יזרוק אדם, לא ישאיר ולא יניח אשפת בית או אשפת צמחים בכלי אשפה שהתקינה העיריה במקום ציבורי; לענין זה, "אשפת בית" – אשפה המוצאת מנכס שאינו רחוב.

(ג) לא יניח אדם כלי אשפה ברחוב, למעט עובדי עיריה או פועלים בעת מילוי תפקידם, ולמעט אדם שהמפקח הורה לו בכתב אחרת לפי סעיף 18(ג) לחוק עזר זה.

(ד) (1) לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל או אשפת צמחים במקום ציבורי או פרטי, אלא בהסכמת המפקח בכתב ובהתאם להוראותיו.

(2) נמצא כי מרכב הונחו, הושלכו, נשפכו, או הושארו אשפה, פסולת בנין, זבל או אשפת צמחים במקום ציבורי או במקום פרטי, רואים את בעל הרכב, את נהגו וכן אדם אחר האחראי לרכב, כאילו הוא הניח, זרק, השליך, שפך או השאיר כאמור, זולת אם הוכיח שלא הוא עשה כן וכן ברשות מי היה הרכב אותה שעה, או שהרכב נלקח ללא הסכמתו.

8. לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

השקאת צמחים

9. (א) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר ברחוב או דרך פתח הפונה לרחוב, אף אם אינו גובל בו.

ניקוי, איבוק ניעור וחיבוט

(ב) לא ינקה אדם, לא ינער, לא יחבוט ולא יאבק מרבד, שטיח, כלי מיטה או כל דבר אחר דרך פתח שאינו פונה לרחוב, בשעות שבין 11.00 ו-16.00 ובין 19.00 לבין 07.00 למחרת.

10. (א) לא יעשה אדם צרכיו ברחוב.

זיהום מקום ציבורי

(ב) לא ילכלך אדם ולא יזהם מקום ציבורי.

11. (א) לא יפזר אדם ולא יחלק ולא ירשה לפזר או לחלק מודעות במקום ציבורי.

איסור לפזר מודעות

(ב) ראש העיריה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

לענין סעיף זה, "מודעה" – כמשמעותה בחוק עזר לנתניה (מודעות ושילוט), התשכ"א-1960.

12. (א) המחזיק בנכס חייב להחזיק את בור השופכין המחובר לנכסו במצב תקין באופן מתמיד, להנחת דעתו של המפקח.

בור שופכין

(ב) שוכנע המפקח כי בור שופכין קיים אינו סופג יותר שפכים או שאינו מתאים ליעודו מבחינה אחרת, רשאי הוא להורות לבעליו של נכס שבור השופכין מחוברי אליו לבנות בור שופכין חדש ולחברו, הכל כפי שיורה המפקח, ובכל הנכס חייב לבנות את בור השופכין החדש בהתאם להוראות המפקח.

13. (א) לא ישתמש אדם ולא ירשה להשתמש במי שופכין להשקאה.

איסור שימוש במי שופכין להשקאה ואיסור שפיכתם

(ב) לא ישפוך אדם ולא ירשה לשפוך מי שופכין למקום ציבורי או למקום פרטי.

(ג) לא יוביל אדם ולא ירשה להוביל מי שופכין במקום ציבורי או במקום פרטי שלא לתוך בור שופכין או שלא באמצעות אבזרים שאישר המפקח.

14. (א) לא ישפוך אדם, לא יאפשר ולא ירשה לשפוך מים, או נוזלים אחרים שאינם מי גשם, למקום ציבורי, שלא לצורך ניקוי רחוב או השקאת גן.

איסור שפיכת נוזל

(ב) לא ירחץ אדם רכב ברחוב באופן שישארו במקום הרחיצה שלילת או מים עומדים.

15. מי שהוא בעל הנכס או המחזיק בו חייב לשמור באופן מתמיד על נקיונם של החצר, המבוא לבית, מקום החניה, חדר המדרגות, הגג, המיקלט וכל מקום המשמש את דיירי הנכס פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות חדר הכניסה והמדרכות בתחום החצר.

אחריות בעל נכס והמחזיק לניקיון הנכס

16. (א) מחזיק במגרש, וכשאין המגרש תפוס – בעל המגרש, חייב לשמור על נקיון המגרש ולנקותו בהתאם לדרישת המפקח ולהנחת דעתו.

דרישה לניקוי וגידור

(ב) מחזיק במגרש, וכשאין המגרש תפוס – בעל המגרש, חייב לגדרו או להקים בו קיר בהתאם לדרישת המפקח ולהנחת דעתו.

(ג) מחזיק בבנין או בעל בנין חייב לגדרו בהתאם לדרישת המפקח ולהנחת דעתו, אם סבר המפקח כי הדבר דרוש לשם מניעת מפגע או סכנה לציבור.

17. (א) לא ישאיר אדם ולא ירשה להשאיר בעל חיים במקום ציבורי, באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי.

איסור השארת בעלי חיים ושמירה עליהם

(ב) לא יעביר אדם עדר כבשים או עזים במקום ציבורי או במקום פרטי ללא היתר מאת ראש העיריה ובהתאם לתנאי ההיתר.

(ג) (1) לא ירשה ולא יאפשר אדם לבעל חיים שבבעולות או שבפיקוחו לעשות את צרכיו במקום ציבורי;

(2) עשה בעל חיים את צרכיו על ידי הטלת גללים במקום ציבורי, חייב בעלו, או מי שבעל החיים בפיקוחו, לאסוף מיד את הגללים באמצעות יעה, כלי טאוט ושקית לאיסוף גללים אותם ישא עמו בהתאם להוראות סעיף 7 לחוק עזר לנתניה (פיקוח על כלבים), התשל"ו-1976;

תיקון (מס' 2)

תשמ"ט-1989

(3) האמור בסעיף קטן זה לא יחול אם בעל חיים עשה את צרכיו במקום שקבע לכך ראש העיריה;

(4) לא יאכיל אדם בעל חיים ברחוב באופן שיש בו כדי לזהם את הרחוב;

(5) לא ישאיר אדם בעל חיים ברחוב באופן ולמשך זמן שבו הוא עלול לזהם את הרחוב.

(ד) לא ירשה אדם ולא יאפשר לכלב שבבעלותו או בפיקוחו להימצא במקום ציבורי אלא כשהוא קשור לבטח בקולרו ונמצא בהשגחה נאותה.

18. (א) לא יחזיק אדם בעל חיים באופן הגורם או העלול לגרום רעש בלתי סביר, לכלוך או ריחות רעים או מזיקים, או באופן שהוא לדעתו של המקפח מזיק לבריאות.

החזקת בעלי חיים

(ב) לא יחזיק אדם ולא ירשה להחזיק בתוך בנין פרדות, עזים, חמורים, סוסים ושאר בעלי חיים אשר אין מחזיקים אותם כך למעשה או בדרך רגילה, אלא אם היתר מאת ראש העיריה ובהתאם לתנאי ההיתר.

פרק ג': פינוי אשפה

19. (א) בעל נכס, למעט בעל מכלאה או מפעל, חייב להתקין כלי אשפה במספר, באופן ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע להחזיקם נקי.

כלים לפינוי אשפה

(ב) המפקח רשאי, במסירת הודעה לבעל הנכס או למחזיק בו, להסדיר פינוי אשפה באמצעות שקיות פלסטיק או מכל חומר אחר, או באמצעות מכל אחר.

(ג) בהודעה כאמור בסעיף קטן (ב) רשאי המפקח לקבוע את אופן פינוי האשפה, את מועדיו וכל הוראה אחרת הדרושה להסדרת פינוי האשפה.

(ד) לא ישים אדם ולא ישאיר כל אשפה אלא בתוך כלי אשפה, שקית או מכל שהותקנו כאמור בסעיף קטנים (א) או (ב).

(ה) לא ישים אדם לתוך כלי אשפה שהותקן כאמור בסעיף קטן (א) או לתוך שקית או מכל כאמור בסעיף קטן (ב), זבל, מי שופכין, פסולת של מפעל או פסולת בנין.

20. (א) המחזיק במכלאה, באורווה, בבית מלאכה או במפעל חייב להתקין כלי אשפה נפרדים ומיוחדים לזבל או לאשפה של מפעל, הכל לפי הענין, במספר ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע, ולהחזיקם במצב נקי.

כלי אשפה לאשפת מכלאה ולפסולת של מפעל

(ב) הוראות סעיף 19(ב) ו-(ג) יחולו על זבל ועל אשפה של מפעל, הכל לפי ענין.

21. (א) מפקח רשאי לדרוש, בהודעה, מבעל נכס שיתקין ביתן אשפה או שיתקנו.

התקנת ביתן אשפה

(ב) בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה, במקום ובתוך הזמן שיקבע המפקח, הכל כאמור בהודעה.

22. (א) בעל נכס או המחזיק בו חייב להחזיק את ביתן האשפה במצב נקי ותקין להנחת דעתו של המפקח.

החזקת ביתן אשפה

(ב) מפקח רשאי לדרוש, בהודעה, שיותקן בביתן אשפה או בסמוך לו ברז המחובר לרשת המים של הבית ומתחתיו בריכה המחוברת לרשת הביוב של הבית.

23. (א) לא יפנה אדם, פרט לעובד העיריה, לא יעביר ולא יוביל אשפה או זבל מכל נכס, אלא לפי היתר מאת ראש העיריה ובהתאם לתנאי ההיתר.

פינוי אשפה

(ב) ראש העיריה רשאי לתת היתר לפי סעיף קטן (א), לסרב לתיתו, לבטלו, להתלותו, להתנות בו תנאים, להוסיף עליהם או לשנותם.

(ג) בעד היתר כאמור בסעיף זה תשולם אגרה בשיעור 1 שקל למ"ר בניה.

24. (א) אחד או יותר מאלה: בעל נכס, מחזיקו, האחראי לביצוע עבודות הבניה או ההריסה, חייבים בפינוי פסולת בנין.

פינוי פסולת בנין

(ב) פינוי פסולת בנין ייעשה על פי אישור ראש העיריה ובהתאם לתנאים שיקבע.

25. בעל נכס או מחזיק בו חייב בהוצאת אשפת צמחים לפי אישור המפקח ובהתאם לתנאים שקבע.

פינוי אשפת גן

26. אשפה, זבל, פסולת בנין ואשפת צמחים שפונו בהתאם לסעיפים 23, 24 ו-25 יהיו רכושה של העיריה, זולת אם נקבע אחרת בהיתר או באישור שניתנו על פי הסעיפים האמורים.

רכוש העיריה

27. (א) אדם שהעיריה מעסיקה בפינוי אשפה, זבל, פסולת בנין או אשפת צמחים, רשאי להיכנס לכל נכס לשם פינוי בהתאם להוראות חוק עזר זה.

זכות כניסה לפינוי אשפה

(ב) בעל נכס, המחזיק בו או המנהל אותו, יאפשר לעובד העיריה או מי שפועל מטעמה, גישה חופשית ותקינה, ללא הפרעה, לכלי אשפה שנקבעו לצורך הוצאת אשפה, זבל, פסולת בנין או אשפת צמחים.

28. (א) בעד הוצאת אשפה, זבל ופסולת מנכב והעברתם בידי המפקח ישלם מחזיק המשוחרר מתשלום ארנונה כללית או שקיבל פטור על פי דין מתשלומה, לקופת העיריה, אגרה שנתית בשיעור ⅓ מסכום הארנונה הכללית שהיה חייב בתשלומה אלמלא השחרור או הפטור כאמורים; לענין זה, "מחזיק" ו"ארנונה כללית" – כמשמעותם בפקודת העיריות.

אגרת פינוי

(ב) המועצה רשאית להפחית אגרה או לוותר עליה מחמת עניו של האדם המשוחרר מארנונה או מחמת שהנכס משמש מוסד לעניני חינוך, סעד ודת.

29. (א) לא יוביל אדם פסולת תעשייתית, אלא בהיתר מאת ראש העיריה ובהתאם לתנאי ההיתר. בעד מתן היתר לפי סעיף זה ישלם המבקש לעיריה אגרה בשיעור 4 שקלים חדשים למ"ק פסולת תעשייתית.

הובלת פסולת תעשייתית

תיקון תשנ"א-1991

(ב) (1) ראש העיריה רשאי ליתן היתר תקופתי לבעל מפעל, אשר תקפו לתקופה כפי שיקבע בהיתר (להלן – היתר תקופתי);

(2) לצורך מתן היתר תקופתי תקבע העיריה את אומדן כמות מ"ק של הפסולת שמוביל המפעל המבקש היתר תקופתי;

תיקון תשנ"א-1991

(3) בעל המפעל ישלם את מכפלת האגרה לפי סעיף קטן (א) במספר מ"ק שקבעה העיריה באומדן;

תיקון תשנ"א-1991

(4) העיריה תהיה רשאית לגבות את האגרה מראש לכל תקופת ההיתר או לפי חישוב שבועי או חודשי, בהתאם לכמות היחסית של מ"ק פסולת המובלים באותה תקופה לעומת תקופת ההיתר הכוללת.

תיקון תשנ"א-1991

(ג) בעל מפעל הראוה עצמו נפגע בשל האומדן רשאי להשיג עליו בפני ועדה של שלושה אשר חבריה יתמנו על ידי מועצת העיריה; הועדה תקבע את סדרי עבודתה ותפעל בדרך שתיראה לה מועילה ביותר לבירור השאלות העומדות להכרעתה.

(ד) בעל המפעל הטוען לשינוי נסיבות רשאי לפנות אל הועדה המאורה בסעיף קטן (ג) ולבקש עיון מחדש באומדן שנקבע, וזאת לאחר שינוי הנסיבות; לא תוגש בקשה כאמור לפני עבור 6 חדשים מיום הוצאת ההיתר ובקשה כאמור תהיה רק לגבי תקופה שבעדה לא שולמה אגרה.

(ה) תקפו של היתר מותנה בתשלום האגרה.

פרק ד': פינוי חפצים מיושנים

30. לא יזרוק אדם, לא שישאיר, לא יניח, לא יחזיק, ולא ירשה לזרוק, להשאיר, להניח או להחזיק חפצים מיושנים במקום ציבורי או פרטי, אלא אם הדבר דרוש לשם העברתו או תיקונו של החפץ, ובלבד שלא יעשה כן לפרק זמן העולה על הזמן הסביר הדרוש לכך.

איסור השארת חפצים מיושנים

31. כל אחד מאלה חייב בפינוי החפצים המיושנים המצויים במקום ציבורי או פרטי למקום שקבע ראש העיריה ואשר צויין בהודעתו:

פינוי חפצים מיושנים

(1) אדם המוכר, המרכיב או המספק חפצים שמחליפים חפצים מיושנים;

(2) הבעל של חפצים מיושנים;

(3) כל מי שברשותו חפצים מיושנים.

פרק ה': שמירת הסדר והנקיון בגנים

32. לא יימצא אדם בגן בשעות המפורטות, בהתאם להוראות ראש העיריה, בהודעה המוצגת בגן או בכניסה אליו.

הימצאות בגן

33. לא יקטוף אדם, לא יעקור, לא יגדע ולא ישחית כל צמח בגן, אלא אם הרשהו לכך ראש העיריה ובהתאם לתנאי ההרשאה.

פגיעה בצמח בגן

34. (א) לא ידרוך אדם, לא יטפס ולא ירשה לדרוך או לטפס על דשא, צמח או מקום נטיעות, אלא בהתאם להוראות ראש העיריה שנקבעו בהודעה המוצגת במקום.

התנהגות בגן

(ב) לא ידרוך אדם, לא יטפס ולא ירשה לדרוך או לטפס על גדר, משוכה, שער או סורג שבתוך גן או הגודרים אותו.

(ג) לא ישבור אדם, לא ישחית ולא ירשה לשבור או להשחית גדר, משוכה שער או סורג בתוך הגן.

35. לא יכניס אדם, לא ינהג ולא ישאיר רכב בגן ללא היתר מראש העיריה.

כלי רכב

36. לא יעסוק אדם ברוכלות בגן אלא אם הדבר הותר לו מפורשות ברשיון הרוכלות שניתן לו.

רוכלות

37. לא ישחק אדם בגן אלא בסוגי משחקים, שקבע ראש העיריה בהודעה שתוצג בגן, ובתנאים ובמקומות שקבע.

משחקים

38. לא יעשה אדם כל מעשה בגן שיש בו כדי לגרום סכנה, מפגע, הפרעה, אי נוחות או כל נזק לכל אדם, או שיש בו כדי להפר את הסדר בגן.

איסור הפרעה

39. לא יקים אדם רעש חזק, ממושך או חוזר ונשנה בגן.

רעש

40. לא יקיים אדם בגן חגיגה, טכס, מופע או כיוצא באלה, אלא על פי היתר בכתב מראש העיריה ובהתאם לתנאי ההיתר.

חגיגות בגן

41. מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

הרחקת בני אדם מסוימים מגן

פרק ו': שימור רחובות

ת"ט (מס' 2)

תשמ"ג-1983

42. (א) (1) לא יניח אדם, לא ישאיר, לא יקים, לא יתלה ולא יטיל ברחוב, לא יבליט מעל לרחוב, ולא ירשה להניח, להשאיר, להקים, לתלות או להטיל ברחוב או להבליט מעל לרחוב, כל דבר, אלא אם דרוש לעשות כן לטעינת הדבר או לפריקתו ותוך כדי פריקתו או טעינתו, ולא יותר מן הזמן הסביר הדרוש לכך, ואלא אם ניתן לכך היתר בכתב מאת ראש העיריה ובהתאם לתנאי ההיתר.

מכשול ברחוב

(2) לא יניח אדם, לא יתלה ולא ירשה להניח או לתלות, בכל נכס הפונה לרחוב, כל דבר העלול ליפול לרחוב.

(ב) ראש העיריה רשאי לדרוש בהודעה בכתב מאדם שעשה או שהרשה או שגרם לעשות דבר האסור לפי סעיף קטן (א), לסלק את מה שנעשה כך.

42א. על אף האמור בסעיף 42 מותרת בניה ארעית לרגל חגיגות, טקסים או לצורך מיוחד, לפי הרשאה בכתב מאת ראש העיריה ובהתאם לתנאי ההרשאה.

בניה ארעית

תיקון תשנ"ח-1998

43. לא יתלה אדם ולא ירשה לתלות כביסה ברחוב, במרפסת, בחלון או בכל מקום אחר הפונה לרחוב אלא אם קבע ראש העיריה שלא ניתן לקיים איסור זה והתיר תליית כביסה במקום ובתנאים שפירט.

תליית כביסה

44. (א) ראש העיריה רשאי לתת היתר להעמיד ברחוב כסאות, שולחנות, פרגודים, לצרכי מסעדה, בית קפה, קיוסק או מזנון, וכן שמשיות, מאזניים אוטומטיים, מכונות לייצור גלידה או למכירת מיצים או תצוגוני מוצרים בצורה ובמידות שנקבעו בידי ראש העיריה, או מכונה אחרת או מכשיר אחר כיוצא בהם; ורשאי ראש העיריה להתנות בהיתא תנאים, לשנותם, להתלותם או לבטלם.

(תיקון)

תשנ"א-1991

היתר להעמיד כסאות וכו'

תיקון תשנ"א-1991

(ב) בעד היתר כאמור בסעיף קטן (א) תשולם אגרה בשיעור שנקבע בתוספת הראשונה.

תיקון תשמ"ז-1987

(ג) היתר שניתן לפי סעיף זה יפקע ביום 31 במרס שלאחר נתינתו.

(ד) מי שניתן לו היתר חייב למלא אחר התנאים שבו.

45. (א) לא יכרה אדם ולא ירשה לאחר לכרות שוחה ברחוב אלא על פי היתר בכתב מאת ראש העיריה ובהתאם לתנאי ההיתר.

פתיחת שוחות

(ב) אדם הכורה שוחה ברחוב חייב –

(1) להחזיק את מקום השוחה גדור ולציינו בשלטי אזהרה וכן בדגלים אדומים ביום ובאורות אדומים בלילה;

(2) לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.

46. (א) לא יגרום אדם ולא ירשה לאחר לגרום נזק לרחוב.

נזק לרחוב

(ב) אדם שעבר על הוראות סעיף קטן (א), חייב לתקן את הנזק באופן ובתנאים שיקבע ראש העיריה.

(ג) נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

47. ראש העיריה רשאי באמצעות כל אדם לסלק כל דבר הנמצא ברחוב בניגוד לסעיף 42 ולבצע כל עבודה המנויה בסעיפים 45 ו-46; סולק דבר כאמור או בוצעה עבודה כאמור, רשאית העיריה לגבות מהאדם החייב בסילוק הדבר או בביצוע העבודה או הוצאות הסילוק או הביצוע; תעודה מאת ראש העיריה על סכום ההוצאות תשמש ראיה לתכנה.

סילוק מכשול וביצוע עבודות

48. הקים אדם בנין ברחוב או הניח מכשול ברחוב, רשאי ראש העיריה להסיר, להרוס או לפרק את הבנין או את המכשול ולהרחיקם מהרחוב לכל מקום שיראה לו.

מניעת הסגת גבול ברחוב

פרק ז': הוראות בענין מקום עינוג

ת"ט (מס' 2)

תשמ"ג-1983

49. במקום עינוג, באותו חלק שבו מתקיים העינוג, לרבות בשעות ההפסקה –

איסור עישון, פיצוח והכנסת בקבוקים

(1) לא יעשן אדם, למעט עישון במקום שבו מתקיים משחק או מופע תחת כיפת המים.

(2) לא ימכור אדם ולא יפצח גרעינים, בטנים וכיוצא באלה;

(3) לא יכניס אדם, ולא יחזיק או ירשה להכניס או להחזיק בקבוק זכוכית.

50. (א) בעל מקום עינוג יקבע בו, במקומות הנראים לעין, מדעות לענין חוק עזר זה שאת תכנן, מספרן, גדלן, וצורתן יקבע ראש העיריה בהודעה בכתב.

מודעות

(ב) בסעיף זה, "מודעות" – לרבות מודעות מוארות.

פרק ח': ניקוי מדרכות

ת"ט (מס' 2)

תשמ"ג-1983

51. בפרק זה –

הגדרות

"בעל עסק" – אחד או יותר מאלה:

(1) בעל העסק;

(2) מנהל העסק;

(3) מנהל העסק למעשה;

(4) האחראי לעסק;

(5) המחזיק בעסק;

(6) שותף פעיל בעסק.

"מדרכה" – מקום המשמש למעבר הולכי רגל, בין שהוא מרוצף או סלול ובין שאינו מרוצף או סלול;

"מדרכה הגובלת בעסק" – כל רוחב המדרכה שלאורך הרחוב הגובל בעסק והנמצאת בין הקווים הניצבים לפינותיו הקיצוניות של העסק;

"עסק" – בית אוכל, בית מלון, בית מרקחת, בית קפה, תחנת אוטובוסים, מחסן, מסעדה, מפעל, מקום למכירת כרטיסים, מקום עינוג, משרד, תחנת דלק, תחנת מוניות, קיוסק או מקום אחר שבו מתנהל עסק;

"תחנת אוטובוסים" – חתנה שממנה יוצא או שבה מסתיים קו אוטובוסים.

52. (א) בעל העסק חייב לטאטא את המדרכה הגובלת בעסקו, כדי שלא תימצא עליה אשפה ותהיה נקיה לחלוטין.

חובת ניקוי

(ב) לא תחול חובת טאטוא על בעל עסק כשאין אשפה על המדרכה הגובלת בעסקו, והיא נקיה לחלוטין.

(ג) חובת טאטוא המדרכה, כאמור בסעיפים קטנים (א) ו-(ב) תחול על בעל עסק בימים שבהם העסק פתוח ובשעות הנקובות בתוספת, ובלבד שהעסק יהיה פתוח לפחות 15 דקות לפני תחילת המועד לטאטוא, כנקוב בתוספת.

53. מצא המפקח לאחר השעות הנקובות בתוספת,שהמדרכה הגובלת בעסק אינה נקיה, רשאי הוא לדרוש מבעל העסק לנקות אותה, בתנאי שזמן הניקוי יהיה תוך שעה לאחר שעות סיום הניקוי הנקובות בתוספת, ובתנאי שבשעות אלה פתוח העסק.

דרישה לניקוי

54. בעל עסק החייב בניקוי המדרכה לפי סעיפים 52 או 53, יאסוף את האשפה לתוך כלי אשפה שיוחזק בעסק או בחצר בהתאם להוראות המפקח.

איסוף אשפה

פרק ט': שמירת חזיתות בתים ושיפוצם

ת"ט (מס' 2)

תשמ"ג-1983

55. בפרק זה –

הגדרות

"בית" – לרבות כל בנין ומבנה וכל חלק מהם, בין שהוא בנוי אבן, בטון, טיט, ברזל או עץ, ובין כל חומר אחר, וכולל בית משותף, בית דירה, בית עסק ובנין ציבורי, בין שהם תפוסים ובין שאינם תפוסים, ולרבות שטח הקרקע שעיקר שימושו עם הבית כחצר או כגינה או לכל צורך אחר של אותו בית;

"שיפוץ" – לרבות כל תיקון, שיפור וחידוש של חזית הבית וכולל עבודת צביעה, טיח, סיוד, ניקוי, סתימה, מילוי, ציפוי, שינוי מקום צנרת חיצונית, ריצוף או תיקוני בניה, עבודות להגנה מפני חלודה, מפני רטיבות או מים, וכן הריסת כל דבר הפוגע במראה החזית, החלפתו או סילוקו, לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה;

"שיפוץ מקומי" – עבודת צביעה, טיח, סיוד, ניקוי, סתימה או מילוי, שינוי מקום צנרת חיצונית, עבודות להגנה מפני חלודה, מפני רטיבות או מים, וכן הריסה או סילוק של דבר הפוגע במראה החזית של חלק מהבית וקירות חיצוניים של אותו חלק, לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה.

"חזית" – כל חלק מבית הנשקף אל רחוב או גינה.

56. (א) הבעל והמחזיק של בית חייבים לשמור על המצב התקין והמראה הנאה של חזית הבית.

שמירת חזיתות

(ב) הבעל או המחזיק בבית לא יתקין מרזב על גבי קיר או חלק אחר של הבית הנשקפים אל רחוב או גינה (להלן – קיר חזית).

57. (א) ראש העיריה רשאי לדרוש מבעל בית, בהודעה בכתב, לבצע בחזית הבית עבודות שיפוץ כמפורט בהודעה.

הודעה לשיפוץ

(ב) ראש העיריה רשאי לדרוש ממחזיק בית, בהודעה בכתב, לבצע בחזית הבית או בחזית החלק שבו הוא מחזיק, עבודות שיפוץ מקומי, כמפורט בהודעה.

(ג) בהודעה לפי סעיפים קטנים (א) ו-(ב), רשאי ראש העיריה לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחמרים, לצבעים ולאופן ביצוע העבודות.

58. לא ישפץ אדם בית אלא על פי הודעת שיפוץ כאמור בסעיף 57 או לפי היתר מאת ראש העיריה ובהתאם לתנאים ולהוראות שנקבעו בהם.

שיפוץ על פי היתר

59. (א) נדרש אדם בהודעה לבצע עבודות שיפוץ או שיפוץ מקומי ולא ביצען, או לא השלימן תוך התקופה שנקבעה בהודעה, או ביצע עבודות ללא היתר, או ביצע עבודות שיפוץ הפוגמות בצורה החיצונית האחידה של הבית, או שיפץ חזית בית שלא לפי התנאים וההוראות שנקבעו בהודעה או בהיתר, רשאי ראש העיריה לבצע את העבודות או להרוס, לשנות או לתקן את העבודות שנעשו, הכל לפי הענין, ולגבות מאת אותו אדם את ההוצאות שהוציאה העיריה לשם כך.

שיפוץ בידי העיריה

(ב) ביצע ראש העיריה עבודות שיפוץ בחזית בית משותף, רשאי הוא לגבות את ההוצאות מנציגות הבית או מבעלי הדירות בהתאם לשיעור שנקבע בסעיף 60.

(ג) תעודה מאת ראש העיריה על סכום הוצאות הביצוע תהווה ראיה לכאורה לדבר.

60. (א) בהוצאות השיפוץ לפי חוק עזר זה ישאו –

חלוקת הוצאות

(1) בבית משותף – בעלי הדירות לפי גודל שטח הרצפה של דירותיהם.

(2) בבית אחר – בעל הבית.

(ב) בהוצאות שיפוץ מקומי כאמור בסעיף 57(ב) ישא המחזיק.

פרק י': שונות

ת"ט (מס' 2)

תשמ"ג-1983

61. לא יעשה אדם כל מעשה בגן, ברחוב, או במקום ציבורי או במקום שיש לציבור גישה אליו, שיש בו כדי לגרום סכנה, מפגע, הפרעה, אי נוחות או נזק לכל אדם, או שיש בו כדי להפר את הסדר ממקומות כאלה.

איסור הפרעה

61א. לא יבעיר אדם כירה ניידת, מיתקן גריל, אסכלה, מצלה או כל מכשיר צלייה או בישול אחר בגן, ברחוב או במקום ציבורי אלא באזורים ובגנים המיועדים לכך בהודעה המוצגת במקום או לפי היתר בכתב מראש העירייה ובהתאם לתנאיו.

איסור הבערת אש לצורכי צלייה ובישול

תיקון תשע"ב-2012

61ב. (א) לא יכניס אדם למקום ציבורי ולא יחזיק בו משקה משכר בכל יום בין השעות 21:00 ל-06:00.

איסור אחזקת משקה משכר במקום ציבורי

תיקון תשע"ג-2013

(ב) ראש העירייה רשאי לקבוע מקומות ציבוריים שבהם סעיף קטן (א) לא יחול על מי שגילו מעל 21 שנה.

(ג) לעניין סעיף זה –

"מקום ציבורי" – כהגדרתו בחוק המאבק בתופעת השכרות (הוראת שעה ותיקון חקיקה), התש"ע-2010;

"משקה משכר" – כהגדרתו בסעיף 2(ב) לחוק רישוי עסקים, התשכ"ח-1968, לרבות משקה שעל פי ריחו, הכלי המשמש לקיבולו או נסיבות העניין, ניתן להניח כי הוא משקה משכר.

62. חייב אדם להישמע להוראות ראש העיריה או פקח אשר ניתנו כדי לאכוף הוראות חוק עזר זה.

חובה להישמע להוראות

63. הממונה או האפוטרופוס על אדם שהוא למטה מגיל 13 ימנעהו מלעשות מעשה האסור לפי חוק עזר זה.

ילדים

64. מסידרת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר המכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור, תהא המסירה כדין אם הוצגה ההודעה או הדרישה במקום בולט באחד המקומות האמורים או על הנכס שבו היא דנה, או הוכנסה לתיבת דואר הנושאת את שמו של האדם שאליו היא מכוונת או פורסמה באחד העתונים הנפוצים בתחום העיריה.

מסירת הודעות

65. ראש העיריה או המפקח רשאי להכנס בכל עת סבירה לנכס, או לכל מקום אחר בתחום העיריה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן

סמכות כניסה

66. (א) כל הודעה לפי חוק עזר זה תכלול את התנאים, הפרטים והאופן לביצוע ההודעה ואת התקופה שבה יש לבצעה.

ביצוע הודעה

(ב) כל מי שנמסרה לו הודעה חייב לקיימה לכל פרטיה, להנחת דעתו של המפקח; תקפה של הודעה כאמור היא עד למילויה.

(ג) לא קיים אדם את הודעת ראש העיריה או המפקח, או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש העיריה לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד.

(ד) חשבון הוצאות חתום בידי ראש העיריה וחשבון אגרות בהתאם לתוספות לחוק עזר זה יהוו הוכחה לכאורה בדבר גובה ההוצאה והאגרות.

(ה) בסעיף זה, "הודעה" – לרבות דרישה.

67. (בוטל).

תיקון תשע"ד-2014

68. האמור בחוק עזר זה אינו פוטר מהחובה המוטלה על הבעל או על המחזיק בנכס או על כל אדם אחר על פי כל חיקוק אחר.

שמירת דינים

69. דרישות או הודעות שנמסרו לפי חוק העזר המפורטים בסעיף 70 יראו אותן כאילו נמסרו כדין לפי חוק עזר זה.

תחילה

70. בטלים –

ביטולים

(1) חוק עזר לנתניה (הגנה על צמחים ושימור גנים לרבים), 1946;

(2) חוק עזר לנתניה (ניקוי בורות שופכין), התשי"ב-1952;

(3) חוק עזר לנתניה (מפגעי תברואה), התשי"ז-1957;

(4) חוק עזר לנתניה (חזיתות בתים וחדרי מדרגות), התשי"ט-1959;

(5) חוק עזר לנתניה (הדבר עשבי בר), התש"ך-1959;

(6) חוק עזר לנתניה (שמירת הנקיון ואיסור העישון), התש"ך-1960;

(7) חוק עזר לנתניה (שימור רחובות), התש"ך-1960;

(8) חוק עזר לנתניה (ניקוי מגרשים, חצרות וכניסות לבתים), התשכ"ד-1964;

(9) חוק עזר לנתניה (ניקוי מדרכות), התשל"ד-1974;

(10) חוק עזר לנתניה (הוצאת אשפה), התשל"ז-1977.

תוספת ראשונה

תיקון תש"ע-2010

(סעיף 44)

1. בעד היתר כאמור בסעיף 44 תשולם אגרה כמפורט להלן:

האגרה בשקלים

חדשים לשנה

א. עד 12 מ"ר 800

ב. לכל מ"ר נוסף 220

ג. לגבי העמדת מכונות, מיתקנים, מכשירים ותצוגוני מוצרים 250

2. המגיש בקשה להיתר לאחר 1 באוקטובר בכל שנה, ישלם בעדו מחצית מסכום האגרה הנקובה בפרט 1, ובלבד שלא ניתן לאותו עסק היתר בעבר.

תוספת שניה

תיקון תשמ"ז-1987

(תיקון) תשמ"ז-1987

(סעיף 52)

1. בעל עסק שמדרכה גובלת בעסקו חייב לטאטא אותה, בימים שהעסק פתוח, בין השעות 09.00 ו-10.00, בין השעות 12.30 לבין 13.30 ובין השעות 18.30 ו-19.30.

2. בעלי העסקים המפורטים להלן חייבים לטאטא את המדרכה הגובלת בעסקם, בנוסף למפורט בסעיף 1, גם בין השעות 21.00 ו-21.30 ובין השעות 23.30 ו-24.00: קיוסק, בית קפה, בית אוכל, מסעדה, מזנון, מקום עינוג ציבורי, תחנת דלק, משרד למכירת כרטיסים, חנות לממכר גרעינים, גלידה, שלגונים, פירות יבשים, פלאפל, ממתקים וירקות או פירות טריים.

נתאשר.

י"ב באלול התשמ"ב (31 באוגוסט 1982) ראובן קליגלר

ראש עיריית נתניה

יוסף בורג

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת חש"ם תשמ"ג מס' 154](http://www.nevo.co.il/Law_word/law07/mekomi-0154.pdf) מיום 27.1.1980 עמ' 122.

   ת"ט [ק"ת חש"ם תשמ"ג מס' 172](http://www.nevo.co.il/Law_word/law07/mekomi-0172.pdf) מיום 21.4.1983 עמ' 412. [ק"ת חש"ם תשמ"ג מס' 182](http://www.nevo.co.il/Law_word/law07/mekomi-0182.pdf) מיום 26.6.1983 עמ' 528 – ת"ט (מס' 2) תשמ"ג-1983.

   תוקן [ק"ת חש"ם תשמ"ו מס' 305](http://www.nevo.co.il/Law_word/law07/mekomi-0305.pdf) מיום 3.7.1986 עמ' 142 – תיקון תשמ"ו-1986.

   [ק"ת חש"ם תשמ"ז מס' 329](http://www.nevo.co.il/Law_word/law07/mekomi-0329.pdf) מיום 12.4.1987 עמ' 253 – תיקון תשמ"ז-1987.

   [ק"ת חש"ם תשמ"ח מס' 380](http://www.nevo.co.il/Law_word/law07/mekomi-0380.pdf) מיום 18.8.1988 עמ' 711 – תיקון תשמ"ח-1988.

   [ק"ת חש"ם תשמ"ט מס' 401](http://www.nevo.co.il/Law_word/law07/mekomi-0401.pdf) מיום 18.8.1989 עמ' 320 – תיקון תשמ"ט-1989.

   [ק"ת חש"ם תשמ"ט מס' 401](http://www.nevo.co.il/Law_word/law07/mekomi-0401.pdf) מיום 18.8.1989 עמ' 320 – תיקון (מס' 2) תשמ"ט-1989.

   [ק"ת חש"ם תשנ"א מס' 456](http://www.nevo.co.il/Law_word/law07/mekomi-0456.pdf) מיום 27.5.1991 עמ' 344 – תיקון תשנ"א-1991.

   [ק"ת חש"ם תשנ"ד מס' 523](http://www.nevo.co.il/Law_word/law07/mekomi-0523.pdf) מיום 12.7.1994 עמ' 249 – תיקון תשנ"ד-1994.

   [ק"ת חש"ם תשנ"ח מס' 590](http://www.nevo.co.il/Law_word/law07/mekomi-0590.pdf) מיום 15.1.1998 עמ' 123 – תיקון תשנ"ח-1998.

   [ק"ת חש"ם תש"ס מס' 613](http://www.nevo.co.il/Law_word/law07/mekomi-0613.pdf) מיום 9.11.1999 עמ' 21 – תיקון תש"ס-1999.

   [ק"ת חש"ם תשס"ה מס' 680](http://www.nevo.co.il/Law_word/law07/mekomi-0680.pdf) מיום 13.10.2004 עמ' 8 – תיקון תשס"ה-2004; ר' סעיף 2 לענין הוראת שעה.

   2. על אף האמור בחוק עזר לנתניה (הצמדה למדד), התשמ"ד-1983, יעודכנו שיעורי האגרה שנקבעו בפרטים 2א עד 2ד לתוספת הראשונה לחוק העזר העיקרי, כתיקונם בחוק עזר זה, ב-1 בחודש שלאחר פרסום חוק עזר זה, לפי שיעור שינוי מדד המחירים לצרכן שמפרסמת הלשכה המרכזית לסטטיסטיקה (להלן – המדד) שפורסם לאחרונה לפני תחילתו של חוק עזר זה לעומת מדד חודש פברואר 2002.

   [ק"ת חש"ם תש"ע מס' 746](http://www.nevo.co.il/Law_word/law07/mekomi-0746.pdf) מיום 26.8.2010 עמ' 344 – תיקון תש"ע-2010.

   [ק"ת חש"ם תשע"ב מס' 768](http://www.nevo.co.il/Law_word/law07/mekomi-0768.pdf) מיום 7.3.2012 עמ' 262 – תיקון תשע"ב-2012.

   [ק"ת חש"ם תשע"ג מס' 788](http://www.nevo.co.il/Law_word/law07/mekomi-0788.pdf) מיום 30.5.2013 עמ' 478 – תיקון תשע"ג-2013.

   [ק"ת חש"ם תשע"ד מס' 808](http://www.nevo.co.il/Law_word/law07/mekomi-0808.pdf) מיום 21.8.2014 עמ' 414 – תיקון תשע"ד-2014 בחוק עזר לנתניה (ביטול סעיפי העונשין), תשע"ד-2014.

   [ק"ת חש"ם תשפ"א מס' 1090](http://www.nevo.co.il/Law_word/law07/mekomi-1090.pdf) מיום 3.3.2021 עמ' 580 – הוראת שעה תשפ"א-2021; תוקפה מיום 1.3.2020 עד יום 31.12.2020. [↑](#footnote-ref-1)